
PRICA O CARU SAHRAMANU, NJEGOVU 
SINU KAMAR-AZ-ZAMANU I PRINCEZI BUDURI 


DOPRLO MI JE DO UŠIJU, o sretni care, da je u drevno doba i u toku minu- 
lih vjekova i stoljeća bio jedan car koji se zvao car Šahraman, i on je imao 
veliku vojsku, i čeljad, i sluge, ali je imao mnogo godina, te mu kosti bjehu 
omekšale, a Alah mu nije dao nijedno dijete. I on je razmišljao o sebi i tu- 
govao i bio uznemiren, te se potužio na to jednome svom veziru i rekao mu: 
— Bojim se da mi ne propadne carstvo kad umrem, jer među svojim potomcima 
nemam nikoga koji bi mogao upravljati njime poslije mene. — A taj vezir mu 
odgovori: — Možda će Alah kasnije učiniti nešto; osloni se na Alaha, dakle, o, 
care, i moli mu se. 

I car ustade, učini avdes i očita molitvu, i obrati se Alahu s čistom nam- 
jerom, pa pozva svoju ženu u postelju i obljubi je u to isto vrijeme, te ona Za- 
trudnje od njega po volji velikog Alaha. A kad prođoše mjeseci njene trudnoće, 
ona rodi muško dijete slično mjesecu u noći uštapa, a car mu nadjenu ime 
Kamar-az-Zaman i silno mu se obradova. I on kliknu klikom da se grad okiti, 
te grad bijaše okićen sedam dana, i ljudi su udarali u bubnjeve i talambase, 
a za novorođenče car odredi dojkinje i dadilje, te se ono odgajalo u veličini 
i njezi dok nije poživjelo petnaest godina, i to dijete nadmašivalo je sve lje- 
potom i krasotom i vitkošću stasa i skladnošću, i otac ga je toliko volio da 
se nije mogao rastati s njim ni noću ni danju. 

I dječakov otac se potuži jednome svome veziru na svoju veliku ljubav 
prema sinu, i reču mu: — O, vezire, ja se doista bojim da moje dijete, Kamar- 

-aZ- -Zaman, ne bude žrtva udaraca sudbine i slučajnosti, te hoću da ga oženim 
za svoga života. — Znaj, o, care — odgovori mu vezir — da ženidbom čovjek 
pokazuje plemenitost svoje naravi, te će dobro biti ako oženiš svoga sina dok 
si živ, prije no što ga načiniš sultanom. — I onda car Šahraman reče: — Dove- 
dite mi moga sina Kamar-az-Zamana — te on dođe oborene glave prema zem- 
lji od zbunjenosti pred ocem, a otac mu reče: — O, Kamar-az-Zamane, ja hoću 
da te oženim, pa da ti se radujem dok sam živ. — A mladić odgovori: — O, 
oče, znaj da nemam volje za ženidbu i da mi duša nije naklonjena ženama, 
jer sam našao mnogo knjiga i misli o njihovoj podmuklosti i vjerolomstvu, i 
pjesnik je rekao: 
A ako zapitate o ženama, ja ću doista 
U ženskim stvarima mudar i iskusan biti. 


I kad je sijed netko i ima malo para, 
Malo će što imati od ljubavi njine. 


A drugi jedan je rekao: 


Ne slušaj žene, iako je pokornost lijepa uvijek. 
Nesretan je mladić kad ženama uzdu preda: 


Smetaju mu one da dostojanstvo veće stekne, 
Pa makar težio za naukom ljeta hiljadu. 


A kad je završio stihove, mladić reče: — O, oče, ženidba je nešto što ja 
neću nikad učiniti, pa makar morao ispiti čašu smrti. 

Kad je sultan Šahraman čuo te riječi od svoga sina, njemu se smrkne pred 
očima, i on se veoma ražalosti ... 

I Šeherezadu zateče jutro, te ona prekine priču koju | je započela po carevu 
odobrenju, a kad nastade sto sedamdeset prva noć, ona reče: 


— Doprlo mi je do ušiju, o sretni care, da se caru Šahramanu smrklo pred 
očima kad je čuo od sina te riječi i da mu je bilo žao što ga sin Kamar-az- 
-Zaman nije poslušao kad mu je posavjetovao da se oženi. Ali on nije htio po- 
navljati te riječi svome sinu niti se ljutio na nj, jer ga je volio velikom ljubav- 
lju, već je, naprotiv, pokazivao da se stara o njemu i iskazivao mu poštovanje 
i svakojake ljubaznosti kojima se može pridobiti ljubav, a pri svem tom Ka- 
mar-az-Zaman bio je svakim danom sve ljepši, krasniji, otmjeniji i raznježeniji. 

I car Šahraman sačeka sa svojim sinom da prođe cijela godina dana, i vi- 
dje da je on postao savršen po svojoj rječitosti i krasoti, tako da su ljudi gu- 
bili obraz zbog njega. Svi vjetrovi koji su puhali raznosili su njegove draži, te 
je on bio svojom ljepotom iskušenje za zaljubljene, a svojim savršenstvom cvje- 
tni vrt za onoga koji tuguje. Riječi mu bijahu blage, a od njegova lica zbunji- 
vao se pun mjesec, i bio je vitka stasa, otmjen i raznježen, kao da je vrbova 
grana ili bambusova trska; obraz mu je zamjenjivao ružu i anemonu, a stas 
— vrbovu granu, i crte njegova lica bile su otmjene, kao što reče o njemu onaj što 
je govorio: 

Pojavi se on i rekoše: — Hvala tvorcu! 
Neka je slava onom što ga tako vitkog sazda! 


Svim ljepotanima vlada sad on, 
I svi pokorni moraju biti. 


Sve draži prisvoji on za se samo, 
I ljepotom ljudima um oduze. 


Ljepota mu ispisala na obrazu: 
— Tvrdim da ljepšeg od njega nema. 


Kad Kamar-az-Zaman napuni još jednu godinu, pozva ga otac k sebi, pa 
mu reče: — O, čedo moje, hoćeš li me saslušati? — A Kamar-az-Zaman pade 
pred ocem iz strahopoštovanja prema njemu, i zastidje se i uzviknu: — O, oče, 
kako da te ne saslušam, kad mi je Alah naredio da ti se pokoravam i da ne 
budem neposlušan? — O, čedo moje — reče mu onda car Šahraman — znaj da 
hoću da te oženim i da ti se zaradujem za svoga života i da te načinim sul- 
tanom prije svoje smrti. 

Kamar-az-Zaman obori glavu kad je čuo to od svoga oca, i dugo ju je 
držao tako, a zatim je podigne, pa reče: — O, oče, tako što nikad neću učiniti, 
pa makar morao ispiti čašu smrti. Ja znam i uvjeren sam da mi je Alah stavio 
u dužnost da ti se pokoravam, ali te molim, Alaha radi, da me ne prisiljavaš 
da se oženim i da ne misliš da ću se ikad oženiti u životu, jer sam čitao knjige 
pisaca koji su živjeli u drevno doba i nedavno, pa znam na kakva su ih isku- 
šenja navodile žene, kakve su im nevolje zadavale i kako su beskrajne njihove 
spletke, a znam i ono što se priča o njihovu lukavstvu. A kako su divne pje- 
snikove riječi: 

Obmane I? kog razvratnica — taj slobodan biti neće, 
Ma hiljadu sagradio kuća željezom pokrivenih. 


Ta uzalud gradit će ih, jer tvrđave ne pomažu — 
Prevarit će svakog žene, pa dalek il' blizak bio. 


Prste svoje one boje i u kosu trake meću, 
A rastokom kapke mažu, i tugom nas zapajaju. 


A kako su divne riječi drugoga: 


Zbilja, žene, čak i uzdržljive kad žele da su, 
Kosti su mrtve, i njih rastrže grabljivi jastreb. 
Noću ti riječi i tajne rado odaju, 
A jutrom nisu tvoje ni noge ni ruke njine. 


KO han su gdje noćivaš, pa zorom na put krećeš, 
A ne znaš tko će noćiti tamo kada ti odeš. 


Kad je čuo te riječi od svoga sina i kad je shvatio te nanizane stihove, car Ša- 
hraman nije odgovorio mladiću zbog svoje prevelike ljubavi prema njemu, već 
mu je iskazivao još veću milost i poštovanje. I njih dvoje se rastaše toga časa, 
a kad se rastaše, car pozva svoga vezira, pa ostade nasamo s njim i reče mu: 

— O, vezire, reci mi što da radim sa svojim sinom Kamar-az-Zamanom i nje- 
govom ženidbom... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto sedamdeset druga noć, ona reče: 


— Doprlo mi je do ušiju, o sretni care, da je car pozvao vezira, pa je ostao 
nasamo s njim i rekao mu: — O, vezire, reci mi šta da radim sa svojim sinom 
Kamar-az-Zamanom i njegovom ženidbom. Zatražio sam ti savjet u povodu nje- 
gova braka, a ti si mi posavjetovao da ga oženim prije no što ga načinim sul- 
tanom. Mnogo puta sam razgovarao sa sinom o braku, ali se on nije složio 
sa mnom; posavjetuj me sada, dakle, o, vezire, šta da radim. 

— O, care — odgovori mu vezir — strpi se s njim još godinu dana, pa kad 
budeš zaželio o tome razgovarati s njim, nemoj razgovarati krišom, već povedi 
s njim razgovor o tome na dan suđenja, kad svi veziri i emiri budu prisutni, 
a kad i vojska bude tu. I kad se okupe ti ljudi, ti istoga časa pošalji koga po 
svoga sina Kamar-az-Zamana i naredi mu da dođe, a kad ti dođe, spomeni mu 
ženidbu pred vezirima i velikašima i ljudima koji imaju vlast — on će se sva- 
kako zastidjeti, pa ti se neće protiviti u njihovu prisustvu. 

Kad je čuo te riječi od svoga vezira, car Šahraman se obradovao velikom ra- 
došću, i smatrao je da vezir pravilno misli o toj stvari, te ga je nagradio divnim 
odijelom. 

I car Šahraman počeka još godinu dana sa svojim sinom Kamar-az-Zama- 
nom, i kako je koji dan prolazio nad mladićem, on je postajao sve ljepši, sve 
divniji, sjajniji i savršeniji, i već mu bješe blizu dvadeset godina, i Alah mu je 
obukao odjeću ljepote i ovjenčao ga vijencem savršenstva. I njegovo je oko jače 
očaravalo nego Harut,! a igra njegova pogleda više je odvraćala s puta nego 
Tagut; obrazi su mu sjali rumenilom, a njegovi očni kapci rugali se oštrici i 
bjelina njegova čela podsjećala je na blistavi mjesec, dok je crnilo njegove kose 
bilo slično tamnoj noći. Stas mu je bio tanji od paučine što leti, a njegova 
krasota dovodila je u zabunu ljudski rod, kao što je rekao o njemu neki pjes- 
nik u ovim stihovima: 


I obrazom i osmijehom usta zaklinjem ti se ja, 
I strijelama iz očiju s perima čari njegovih, 


Kunem se mekim slabinama mu, oštricom očiju, 
Bjelinom čela i crnilom kose mu kunem se. 


I obrvama onim što mi san s očiju Pprognaše, 
Gospodareći mnome zabranom i zapoviješću, 


I ružom obraza, i mirtrom malja njegovih, 
I osmijehom i bisernim nizama u ustima mu. 


I nagibom vrata i divnim stasom kunem se, 
Što mu narove oble na grudima uzgoji. 


Kunem se bedrima, što uvijek dršću kad se kreće, 
IL kad miruje, kunem se nježnošću slabina mu. 

Svilastom kosom i čilošću kunem se njegovom, 
I svom ljepotom onom što je prisvoji on. 


I rukom njegovom darežljivom, i pravednošću 
Jezika mu, i rodom dobrim i ugledom — 

Kunem se da mošus, osjetimo 1! ga — miris je njegov, 
I dahom ambre odišu uvijek usta njegova. 


Čak se ni sunce sjajno usporediti s njim ne može, 
Dok mjesec smatram za odrezak nokta njegova. 


I zatim je car Šahraman poslušao vezirove riječi još za godinu dana, dok 
ne bude praznični dan... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto sedamdeset treća noć, ona reče: 


— Doprlo mi je do ušiju, o sretni care, da je car Šahraman poslušao ve- 
zira i čekao još godinu dana, dok ne dođe praznični dan. I dođe dan 
suđenja, i careva se skupštinska dvorana ispuni emirima, velikašima carstva, 
ratnicima i ljudima koji su imali vlast, a zatim car posla nekoga po svoga sina 
Kamar-az-Zamana, te ovaj dođe, pa triput poljubi zemlju između ruku svoga 
oca i stajaše pred njim, držeći ruke iza leđa, a otac mu reče: — Znaj, o, čedo 
moje, da sam poslao po tebe i naredio ti da dođeš na ovaj skup, na kojem su 
pred nama svi velikaši carstva, samo zato što hoću da ti nešto zapovjedim, a ti 
se nemoj protiviti mojoj zapovijedi. A evo šta je: oženit ćeš se, jer ja želim da te 
oženim kćerkom kojeg bilo cara i da ti se zaradujem prije no što umrem. 

Kad je čuo to od svoga oca, Kamar-az-Zaman obori glavu i držao ju je 
tako kratko vrijeme, a zatim je podigne prema ocu, i u tom času ga obuze be- 
zumlje mladenaštva i glupost mladosti, te uzviknu: — Što se mene tiče, ja se 
nikad neću oženiti, pa ma morao ispiti čašu smrti, a što se tiče tebe, ti si sta- 
rac koji ima mnogo godina, ali malo pameti! Zar me nisi već dvaput pitao o 
braku prije današnjeg dana, i ovo je treći put, a ja nisam pristao na to? 

Potom Kamar-az-Zaman rastavi ruke koje je držao na leđima, pa pred ocem 
zasuka rukave do lakata, obuzet gnjevom, i reče ocu mnogo šta, i srce mu se 
uzburkalo, te se njegov otac zbuni i zastidi, jer se to dogodilo pred velikašima 
carstva i ratnicima koji su prisustvovali svečanosti. 

I tada cara Šahramana obuze jarost careva, te on tako povika na sina da 
ga je uplašio, i viknu robovima koji bjehu pred njim i reče im: — Uhvatite ga! 
— I robovi pritrčaše careviću, pretičući jedan drugoga, pa ga uhvatiše i dove- 
doše pred oca, a ovaj naredi da mu svežu ruke, te Kamar-az-Zamana svezaše 
i dovedoše pred cara, i mladić obori glavu od straha i užasa, a čelo i lice osuše 
mu se biserjem znoja, i bio je veoma zbunjen i postiđen. I onda ga otac poče 
grditi i karati, i uzviknu: — Teško tebi, o, čedo preljube i pitomče bestidnosti! 
Kako mi možeš tako odgovarati pred mojom stražom i ratnicima! Ali tebe dosad 
nitko nije naučio pameti... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto sedamdeset četvrta noć, ona reče: 

— Doprilo mi je do ušiju, o sretni care, da je car Šahraman rekao svome 
sinu Kamar-az-Zamanu: — Kako možeš tako odgovarati pred mojom stražom 
i ratnicima! Ali tebe dosad još nitko nije naučio pameti! Zar ne znaš da bi 
bilo odvratno kad bi neki prostak među prostacima učinio ono što si ti učinio? 
— I potom car naredi svojim robovima da odvežu svezanoga Kamar-az-Zamana, 
pa da ga zatvore u jednu kulu, u tvrđavi, i onda ga robovi povedoše i odve- 
doše u jednu staru kulu, u kojoj se nalazila jedna porušena soba, a usred te 
sobe bio je jedan stari bunar u ruševinama. I počistiše tu sobu, pa obrisaše 
pod u njoj i namjestiše postelju za Kamar-az-Zamana, a na krevet mu metnuše 
dušek i ćilim i jastuk, pa doniješe jedan veliki fenjer i svijeću, jer je u toj sobi 
bilo mračno 1 usred bijela dana. A zatim robovi uvedoše Kamar-az-Zamana 
u tu odaju, a pored sobnih vrata postaviše jednog eunuha, i Kamar-az-Zaman 
se baci na krevet, razbijena srca i bolne duše, i prekoravao je sebe i kajao se 
zbog onoga što mu se dogodilo s ocem, ali je tada kajanje bilo uzaludno. — 
Prokleo Alah i brak i djevojke i žene-obmanjivačice! — uzviknuo je. — O, što 
nisam poslušao oca i što se nisam oženio! Bilo bi mi bolje i da sam tako uradio, 
no što mi je u ovoj tamnici. 

Eto šta je bilo s Kamar-az-Zamanom. 

Što se pak tiče njegova oca, on je ostao na prijestolju do kraja dana, do 
sunčeva zalaska, a zatim se usamio s vezirom i rekao mu: — Znaj, O, VeZire, 


da si ti uzrok onome što se dogodilo između mene i moga sina, jer si. me po- 


savjetovao onako kako si me posavjetovao. A šta ćeš mi posavjetovati da radim 
sada? — O, care — odgovori mu vezir — ostavi sina u tamnici petnaest dana, 
a zatim ga pozovi i naredi mu da se oženi — on ti se nimalo neće protiviti... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto sedamdeset peta noć, ona reče: 


— Doprlo mi je do ušiju, o sretni care, da je vezir rekao caru Šahramanu: 
— Ostavi svoga sina u tamnici petnaest dana, pa ga pozovi i naredi mu da se 
oženi — on ti se neće nimalo protiviti. — I car usvoji vezirovo mišljenje o tome, 
i provede tu noć ležeći, a srce mu bješe zauzeto mislima o sinu, koga je volio 
velikom ljubavlju, jer nije imao druge djece osim njega. A caru Šahramanu bi 
se spustio san na oči tek onda kad bi stavio svoju ruku pod glavu svoga sina 
Kamar-az-Zamana, i onda bi zaspao. I on je proveo tu noć smućena uma zbog 
sina, i okretao se s jedne strane na drugu, kao da leži na ugljevlju od gadova? 
drveta, i bio je nespokojan, i san mu nije dolazio cijele te noći. I iz očiju su 
mu potekle suze, te je izgovorio ove stihove: 


Duga je noć nada mnom, a spletkari drijemaju. 
Dosta ti je duše zbunjene zbog rastanka! 


I rekoh (a noć zbog briga još duža mi je): 
— Zar se nećeš vratiti opet, jutro sjajno? 
I riječi drugoga: 
F Čim zapazih da se oči Vlašića od sna sklapaju, 
I da se Sjevernjača drijemežom obavila, 

A Medvjed, u odjeći tuge, da je otkrio svoj lik, 
Odmah shvatih da je jutarnja svjetlost zamrla. 


Eto šta je bilo s carem Šahramanom. 


Što se pak tiče Kamar-az-Zamana, njemu je eunuh dao fenjer kad je došla 
noć i upalio mu svijeću i metnuo je u svijećnjak, a zatim mu je dao nešto za 
jelo, te se Kamar-az-Zaman malo prihvatio. I on poče koriti sebe zbog svoje 
neučtivosti prema ocu, i reče svojoj duši: — O, dušo, zar ne znaš da je Adamov 
sin zalog svoga jezika i da baš jezik može čovjeka stajati glave? — A potom 
proli suze iz očiju, pa je oplakivao ono što je učinio, onako bolne duše i razbi- 
jena srca, i duboko se kajao što je onako postupio s ocem, i izgovorio je ove 
stihove: 

Znaj, mladića može stajati glave jezik njegov, 
Mada ne gine čovjek kad loše stane nogom. 
Nepažnja u govoru može mu doći glave, 
A spotakne li se — zdrav će biti dok traje. 


A kad je završio objed, Kamar-az-Zaman zatraži vode da opere ruke pos- 
lije jela, a zatim ustane i očita predvečernju molitvu, pa sjedne... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto sedamdeset šesta noć, ona reče: 


— Doprlo mi je do ušiju, o sretni care, da je Kamar-az-Zaman, sin cara 
Šahramana, očitao predvečernju i noćnu molitvu i da je sjedio na postelji, či- 
tajući Kuran. Pročitao je poglavlje +O kravix, sImranova obitelje, + Jasins, 
"Milosrdnix, sBlagoslovljena vlasta, +Iskrenostea i +Poglavlje o opasnostimac?, 
pa je završio molitvu ovim usklikom: — Tražim zaštitu od Alaha! 

Zatim je legao u postelju, na jastuk od medinskog atlasa, koji je bio jednak 
i s jedne i s druge strane i napunjen iračkom svilom, a pod glavom mu bješe 
jastuk napunjen nojevim perjem. I kad je htio leći, svuče odjeću, te se tako 
oslobodi odijela i legne u košulji od tanke providne tkanine, a glavu poveže 
plavom maurskom povezačom, i te noći, u taj čas, Kamar-az-Zaman bio je sličan 
punome mjesecu u četrnaestu noć u mjesecu. Potom se pokri svilenim pokri- 
vačem, pa zaspa, a fenjer mu je gorio pored nogu, dok mu je svijeća gorjela 
iznad glave, i on je spavao do prve trećine noći, ne znajući za ono što bješe skri- 
veno za nj u nepoznatome ni za ono što mu bješe namijenio onaj kome je poznato 
ono što je skriveno. I dogodi se po ranije izdanoj zapovijedi i ranije namijenjenoj 
sudbi da ta kula i ta soba bjehu stare i napuštene godinama, a u sobi bješe 
rimski bunar u kojem je boravila i živjela jedna žena-džin. A ona bješe jedan 
od potomaka prokletog Iblisa, i zvala se Majmuna, kći Dimirjata, jednog od 
čuvenih džinskih careva... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto sedamdeset sedma noć, ona reče: 

— Doprlo mi je do ušiju, o sretni care, da se ta džinka zvala Majmuna, a 
bila je kći Dimirjata, jednog od čuvenih džinskih careva. I kad je Kamar-az- 
-Zaman prespavao prvu trećinu noći, ta ifritka se diže iz rimskog bunara i uputi 
se k njemu, kako bi mogla krišom prisluškivati, a kad se našla navrh bunara, 
ugleda svjetiljku koja je gorjela u kuli, što nije bio običaj. A ta ifritka je živjela 
mnogo godina na tome mjestu, te reče u sebi: — Nisam znala da ovdje ima 
i tako što. — I kad ugleda svjetlost, čudom se začudi i pade joj na pamet da 
ta okolnost mora imati svoj uzrok. I uputi se na onu stranu gdje bješe ta svje- 
tlost, a kad vidje da ona dolazi iz sobe, priđe sobi i vidje jednog eunuha kako 
spava kraj sobnih vrata. A kad je ušla u sobu, ona nađe u njoj namještenu 
postelju i u njoj obličje zaspala čovjeka, i svijeća mu je gorjela iznad glave, i 
fenjer mu je gorio kraj nogu. I ifritka Majmuna se začudi toj svjetlosti, i stade 
joj prilaziti malo-pomalo, a zatim spusti krila, pa stade pored postelje. Zatim 
skine pokrivač s Kamar-az-Zamanova lica i pogleda ga, i stajala je tako 
neko vrijeme, omamljena njegovom ljepotom i krasotom, i vidjela da mu lice 
jače sja nego svjetlost svijeće, i da mu se svjetlost odbljeskuje na licu, i da su 
mu oči u snu kao oči u gazele, i da su mu zjenice pocrnjele, a obrazi se za- 
crvenjeli i očni se kapci opustili, dok su mu se obrve izvile u luk, i on zamirisa 
mirisom mošusa, kao što reče o njemu pjesnik. 


Ljubljah ga, a crne mu bjehu zjenice tamne, 
Zavodljive, i obraz rumen bješe. 

O, dušo, kad kažu kudioci da je lijep još tko 
Kao on — reci im ti: — Dajte ga! 


I ifritka Mujmuna, Dimirjatova kći, oda hvalu Alahu kad je ugledala mla- 
dića, i uzviknu: — Neka je blagoslovljen Alah, bolji od svih tvoraca!... (A ta 
ifritka je spadala u pravovjerne džinove.) I ona je još neko vrijeme gledala u 
Kamar-az-Zamanovo lice, uzvikujući: — Nema boga do Alaha! — i zavideći mla- 
diću na ljepoti i krasoti, a potom reče u sebi: — Alaha mi, neću mu nauditi, 
niti ću dati kome da mu učini nažao, i izbavit ću ga od svakoga zla! Doista, 
to lijepo lice zaslužuje da se samo gleda i da se odaje hvala Alahu za njega. 
Ali kako su ga mogli njegovi rođaci ostaviti na ovom porušenom mjestu — kad 
bi sad došao amo koji od naših marida, zacijelo bi ga ubio. 

Potom se ta ifritka pognu nad Kamar-az-Zamanom, pa ga poljubi između 
očiju, a poslije toga spusti mu pokrivač na lice i pokri ga, pa raširi krila i 
poletje k nebu. I ona izletje ispod svodova one sobe, pa je letjela dalje po zraku, 
dižući se u visinu, dok se nije približila donjem nebu," i odjednom začu lu- 
panje krila koja su letjela po zraku. Uputi se na onu stranu gdje bjehu krila, 
a kad im se približi, vidje da je to ifrit koji se zvao Dahnaš. 

Majmuna sletje na nj kao što slijeće jastreb, a Dahnašu zaklecaše koljena 
kad ju je osjetio i kad je vidio da je to Majmuna, kći džinskoga cara. I on 
je zamoli da ga uzme u zaštitu i reče joj: — Zaklinjem te najvećim i najple- 
menitijjm imenom i višnjim zapisom što je urezan u Sulejmanov prsten, budi 

blaga prema meni i nemoj mi nauditi! — I kad Majmuna ču te riječi od Dah- 
naša, srce joj se sažali na nj, te mu reče: — Zaklinješ se teškom zakletvom, 
o, prokletniče, ali te ja neću pustiti dok mi ne ispričaš otkud si doletio ovoga 
časa. — O, gospođo — odgovori joj ifrit — znaj da sam doletio iz dalekih gradova 
Kitaja i s unutrašnjih otoka. Ispričat ću ti nešto neobično što sam vidio noćas, 
pa ako nađeš da govorim istinu, dopusti mi da letim svojim putem i napiši 
mi potvrdu svojom rukom da si me pustila na slobodu, kako mi ne bi činio 
zla neki iz plemena džinova — onih što lete, viših i nižih, i onih što rone. 

I Majmuna ga zapita: — A šta si to vidio noćas, o, lažljivče, o, prokletniče? 
Ispričaj mi i nemoj lagati, želeći da se od mene spasiš lažju. Kunem se onim 
natpisom što je urezan u udubljenje prstena Sulejmana-ibn-Dauda — mir im 
obojici! — ako ne govoriš istinu, iščupat ću ti perje svojom rukom, iskidat ću 
ti kožu i polomit ću ti kosti! — I ifrit Dahnaš, sin Šam-huraša krilatog, odgo- 
vori ifritki: — Pristajem, o, gospođo, na taj uvjet... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto sedamdeset osma noć, ona reče: 


— Doprlo mi je do ušiju, o sretni care, da je Dahnaš odgovorio Majmuni: 
— Pristajem, o, gospođo, na taj uvjet — a potom je rekao: — Znaj, o, gospođo, 
da sam noćas odletio s unutrašnjih otoka u kitajskim zemljama (a to su zem- 
lje cara al-Gajura, gospodara otoka i zemalja i sedam dvorova) i da sam vidio 
da taj car ima kćerku od koje Alah nije sazdao ljepše u njeno vrijeme. Ne 
mogu ti je opisati, jer moj jezik nije kadar da je opiše kako valja, ali ću ti 
približno spomenuti neka njena svojstva. Kosa joj je kao noć u času rastanka 
i razdvajanja, a lice — kao dan sjedinjavanja, i odlično ju je opisao onaj koji 
je rekao: 

Opustila je ona tri uvojka kose svoje 
I u noći tamnoj četiri noći pokaza nam. 


I mjesecu na nebu licem se okrenu tad, 
I pokaza mi dva mjeseca istovremeno. 


— Nos joj je kao oštrica uglačana mača, a oba obraza — kao rumeno vino. 
Obrazi su joj nalik na anemone, a usta su joj kao korali. Jezikom pokreće 
veliku pamet i uvijek ima spreman odgovor, a grudi su joj — iskušenje za one 
koji ih vide — neka je slava onome koji ju je sazdao i dao joj takve razmjere! 
A uz tijelo su joj dvije oble i glatke ruke, kao što je rekao o njoj pjesnik koga 
je obuzela ljubav: 


I ruke joj, da samo grivne nisu na njima, 
Tekle bi iz rukava ko brzi potok što teče. 


— A grudi su joj kao dvije kutije za nakit od slonovače, i od njih pozajm- 
ljuju sjaj mjesec i sunce, a trbuh joj je sav u valovitim naborima, kao što su 
nabori egipatskih tkanina, izvezenih zlatotkanicom, te ti nabori nalikuju na sa- 
vitljiv papir i dosežu joj do tankoga struka, sličnog priviđenju koje stvara ma- 
šta, a trbuh joj počiva na bedrima koja su poput dviju gomila pijeska, te je 

svaljuju na sjedište kad hoće da ustane, i bude je kad hoće da spava, kao što 
reče o njoj pjesnik — i dobro reče: 


I bedra joj se uz slab dio pripila, 
A ta bedra su i za nju i za me surova. 


I sjetim li ih se, ja tad zastanem odmah, 
KO što i nju vuku da sjedne, kad ustane. 


— I na tu zdjelu navalile su dvije okrugle i glatke butine, i dva lista na 
nogama, kao dva stupa od bisera, a sve to nose noge tanke i zašiljene kao 
oštra koplja — djelo onoga koji se stara i koji sudi — i ja sam se začudio kad 
sam vidio kako su male: kako. mogu nositi ono što je nad njima? I ukratko 
sam ti je opisao, te ostavljam opis, bojeći se da ne bude dug... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto sedamdeset deveta noć, ona reče: 


— Doprlo mi je do ušiju, o sretni care, da je ifrit Dahnaš-ibn-Šamhuraš 
rekao ifritki Majmuni: — I ukratko sam ti je opisao, bojeći se da opis ne bude 
dug. — I kad je čula opis te djevojke i njene ljepote. i krasote, Majmuna se 
začudi, a Dahnaš joj reče: — I otac te djevojke je doista moćan car, vitez koji 
napada i roni u vrtlog bitke i noću i danju, i ne strahuje od smrti niti se boji 
umiranja, jer je surov nepravednik i tlačilac mračna izgleda. On je gospodar 
vojske i vojnih odjeljenja, oblasti, otoka, gradova i kuća, a zove se car al-Gajur, 
gospodar otoka, mora i sedam gradova. I on voli svoju kćerku, tu djevojku 
koju ti opisah, velikom ljubavlju, pa je zbog te svoje ljubavi prema njoj do- 
vukao bogatstva svih careva i sagradio joj sedam dvorova, a svaki dvor je na- 
ročite vrste: prvi dvor — od biljura, drugi — od mramora, treći — od kineskog 
željeza, četvrti dvor — od ruda i dragog kamenja, peti dvor — od gline, razno- 
bojnog ahata i dijamanata, šesti dvor — od srebra, i sedmi — od zlata. I svih 
sedam dvorova ispunio je raznolikim raskošnim svilenim ćilimima i zlatnim i 
srebrnim posuđem i svim onim stvarima koje su potrebne carevima, pa je na- 
redio svojoj kćeri da u svakom od tih sedam dvorova provede po jedan dio 
godine, a zatim da prijeđe u drugi dvor. A ona se zove princeza Budura, i 
kad je ona postala čuvena sa svoje ljepote i kad se po zemljama raširio glas 
o njoj, svi carevi su počeli slati ljude njenu ocu, da za njih zaprose djevojku, 
a njen se otac savjetovao s njom i nagovarao je da se uda, ali je njoj udaja 
bila odvratna, te je rekla ocu: — O, oče, nemam nimalo volje da se udam. Ja 
sam gospođa, vladarica i carica, i vladam ljudima, pa neću muškarca koji će 
vladati mnome. — I kad god bi kazala da se neće udati, njeni prosci bi još 
više žudjeli za njom, i svi su carevi unutrašnjih kitajskih otoka počeli slati 
njenu ocu poklone 1 rijetkosti i pisati mu o svome braku s njom, te joj je otac 
mnogo puta ponavljao savjet da se uda, ali mu se djevojka protivila i bila je 
drska prema njemu, i naljutila se na nj, pa mu rekla: — O, oče, ako mi još 
jednom. progovoriš o udaji, otići ću u sobu, pa ću balčak jatagana zabosti u 
zemlju, a oštricu ću prinijeti trbuhu i tako ću uprijeti u nju da će mi ona izići 

na leđa, i tako ću se ubiti. — I njenu se ocu smrknu pred očima kad je čuo 
te riječi od nje, i zbog kćeri mu je srce usplamtjelo velikim ognjem; on se po- 
plašio da se ona ne ubije, a nije znao šta da radi s njom i carevima njenim 
proscima. — Ako se baš nikako nećeš udati, onda se suzdrži od odlaženja i 
izlaženja — reče joj otac, a zatim je odvede u sobu, pa je zatvori i postavi deset 
starica-nadzornica da je čuvaju. Zabrani joj da odlazi u onih sedam dvorova 
i načini se da je ljut na nju, a svim carevima posla pisma i javi im da je dje- 
vojka postala bjesomučna. I sad ima godinu dana otkako je zatočena. 

A potom ifrit Dahnaš reče ifritki Majmuni: — I ja joj odlazim svake noći, 
O, gospodo, i gledam je i naslađujem se njenim licem, i ljubim je onako zaspalu 
između očiju, i iz ljubavi prema njoj ne činim joj nikakvo zlo niti je vrijeđam, 
jer je njena mladost divna, a krasota rijetka, i tko j je ugleda, postaje ljubomoran 
na sebe sama. Preklinjem te, o, gospođo, da se vratiš sa mnom, pa da vidiš kako 
je lijepa, krasna i vitka i skladna, a poslije me, ako hoćeš, možeš kazniti i zarobiti. 
Učini to: ta tvoje je da naređuješ i zabranjuješ. 

Pošto je izgovorio te riječi, ifrit Dahnaš obori glavu i spusti krila k zemlji, 
a ifritka Majmuna se podsmjehnu njegovim riječima, pa mu pljunu u lice i reče: 
— Kakva je ta djevojka o kojoj mi govoriš? To je samo crepić za mokrenje! Pfuj, 
pfuj! Alaha mi, ja sam mislila da se dogodilo nešto neobično i čudno, o, pro- 
kletniče! A šta bi tek bilo kad bi vidio moga dragana! Noćas sam vidjela takva 
čovjeka da bi ti, kad bi ga vidio, zacijelo popustio i voda bi ti pošla na usta. — 
AA šta je bilo s tim mladićem? — zapita je Dahnaš, a ona mu reče: — Znaj, 0, 
Dahnašu, da se s tim mladićem dogodilo ono isto što se dogodilo i s tvojom 
draganom, o kojoj si mi govorio: otac mu je mnogo puta naredio da se oženi, 
a on to nije htio, te se njegov otac naljutio na nj zato što ga nije poslušao, pa ga 
je zatvorio u kulu u kojoj ja živim, a ja sam se noćas popela i vidjela ga. — O, 
gospodo — reče joj na to Dahnaš — pokaži mi toga mladića, da vidim je li ljepši 
od moje dragane Budure, ili nije. Ne mislim da se u sadašnje vrijeme može naći 
biće koje bi bilo slično mojoj dragani. — Lažeš, o, prokletniče, o, najgori među 
maridima i najprezreniji među đavolima — uzviknu ifritka. — Uvjerena sam da u 
tim zemljama nema bića koje bi bilo slično mome draganu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni sto osamdeset noći, ona reče: 


— Doprlo mi je do ušiju, o sretni care, da je ifritka Majmuna rekla ifritu 
Dahnašu: — Uvjerena sam da se u tim zemljama ne može naći biće koje bi bilo 
slično mome draganu. Jesi li poludio, šta li, te uspoređuješ svoju draganu s 
mojim draganom? — Zaklinjem te Alahom, o, gospođo, da poletiš sa mnom, pa 
da vidiš moju draganu, a ja ću se vratiti s tobom da vidim tvoga dragana — reče 
Dahnaš, a Majmuna uzviknu: — O, prokletniče, ti si svakako podmukli đavo! 
Ali ću ja poletjeti s tobom i ti ćeš poletjeti sa mnom samo s nekim zalogom i pod 
uvjetom da se tim zalogom i tim uvjetom možeš poslužiti protiv mene, ako se 
pokaže da je tvoja dragana, koju voliš i preko mjere hvališ, ljepša od moga 
dragana, o kojem sam ti govorila i koga volim i uznosim. A ako se pokaže da 

je moj dragan ljepši, ja ću se poslužiti tim zalogom protiv tebe. — O, gospođo — 
odgovori joj ifrit Dahnaš — primam taj uvjet i pristajem na nj. Pođi sa mnom na 
otoke. — Neću, zato što je mjesto gdje se nalazi moj dragan bliže od mjesta gdje 
je tvoja dragana — reče Majmuna. — Eto, on je tu, ispod nas — siđi sa mnom da 
pogledaš moga dragana, pa ćemo poslije otići tvojoj dragani. — I Dahnaš reče: 
— Slušam i pokoravam se! 

Zatim se spustiše, pa siđoše u kružnu odaju u kuli, a Majmuna zaustavi 
Dahnaša pored postelje, pa pruži ruku i podigne svileni pokrivač s lica Kamar- 
-az-Zamana, sina cara Šahramana, i njegovo lice zablista, zasvjetluca, i zasvijetli 
se i zasja. I Majmuna ga pogleda, pa se istog časa i trenutka okrene Dahnašu i 
uzviknu: — Pogledaj, o, prokletniče, pa nemoj biti najnepristojniji među bezu- 
mnicima! Mi smo — žene, a on je iskušenje za nas. — I Dahnaš pogleda mladića 
i razgledavao ga je neko vrijeme, a potom zaklima glavom, pa reče Majmuni: 
— Alaha mi, o, gospođo, tebi se može oprostiti, ali ima nešto drugo što ti ne ide 
u prilog: stanje žena nije onakvo kao što je stanje muškaraca. Alaha mi, istina je 
da od svih stvorova ovaj tvoj dragan najviše pristaje uz moju draganu po svojoj 
ljepoti i krasoti, i po svome sjaju i savršenstvu, a oboje kao da su zajedno 
izliveni u kalupu ljepote. 

I Majmuni se smrknu pred očima kad je čula te riječi od Dahnaša, te ga 
dobro udari krilom po glavi i zamalo ga ne obori, jer udarac bijaše jak, a zatim 
uzviknu: — Kunem se svjetlošću lika njegove uzvišenosti, da ćeš ti, o, prokletniče, 
odmah otići da uzmeš draganu koju voliš i da ćeš je donijeti na ovo mjesto, kako 
bismo ih sastavili i vidjeli ih kako spavaju zajedno, jedno uz drugo: onda će 
nam biti jasno tko je ljepši od njih dvoje. A ako odmah ne učiniš to što ti nare- 
đujem, o, prokletniče, sažeći ću te svojim ognjem i zasut ću te varnicama, i iski- 
dat ću te na komade, pa ću ih razbacati po pustinjama, ne bi li tako poslužio 
kao pouka za nastanjenog i za putnika. 

Na to joj Dahnaš odgovori: — O, gospođo, ja moram to učiniti za tebe, a 
znam da je moja dragana ljepša i ljupkija. — Potom, toga istog časa i trenutka, 
ifrit Dahnaš poleti, a s njim poleti i Majmuna, da motri na nj, te tako iščezoše 
za neko vrijeme, a zatim doletješe, noseći djevojku. A na njoj bješe mletačka 
košulja, tanka, s dva zlatna poruba, a bila je ukrašena izvanrednim vezom, dok 
su joj na rubovima rukava bili izvezeni ovi stihovi: 


Tri stvari smetaju joj da dođe i posjeti naš dom 
(Strašne uhode i opaki zavidljivci): 


Sjaj čela njena i zveka dragocjenosti, 
I ambre divni dah, skriven u naborima njenim. 


Neka zakloni čelo sasvim rukavom svojim, 
I haljine nek svuče sve, ali sa znojem šta će? 


I Dahnaš i Majmuna dotle su nosili djevojku dok je nisu spustili pored 
Kamar-az-Zamana... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto osamdeset prva noć, ona reče: 


— Doprlo mi je do ušiju, o sretni care, da su ifrit Dahnaš i ifritka Majmuna 
sve dotle nosili princezu Buduru dok je nisu spustili i položili na postelju pored 
mladića Kamar-az-Zamana, pa su im otkrili lica, i oboje su bili nalik jedno na 
drugo više od svih ljudi, i bili su kao dvojnici ili kao neusporedivi brat i sestra, 
te bjehu iskušenje za bojažljive, kao što o njima reče pjesnik koji jasno govori: 


O, srce, ljepotana jednog ne voli, 

Gubeći. pamet u ljubaznostima i molbama, 
Zavoli ljepotane sve, i vidjet ćeš,. 

Ako ti jedan ode, drugi će odmah doći. 


A drugi je rekao: 


Oči mi vidješe da u prašini dvoje leže, 
Želio bih da leže na očnim kapcima mojim. 


I Dahnaš i Majmuna počeše gledati u njih, pa Dahnaš uzviknu: — Alaha 
mi, dobro je, o, gospođo! Moja dragana je ljepša! — Ne, moj dragan je ljepši! 
— reče Majmuna. — Teško tebi, Dahnašu, ti si slijep kod zdravih očiju, pa ne 
razlikuješ mršavo od debeloga. Zar se može sakriti istina? Zar ne vidiš kako je 
on lijep i krasan, kako je vitak i skladan? Teško tebi, čuj šta ću ti reći o svome 
draganu, pa ako iskreno voliš onu u koju si zaljubljen, reci o njoj ono što ću ja 
reći o svome draganu. — I Majmuna poljubi Kamar-az-Zamana između očiju 
mnogim poljupcima, pa izgovori ovu kasidu: 


Šta me se tiču kudioci što grde tebe? 
Kako da se utješim kad si ti grana vječno vitka? 


Rastok na oku tvome čarolijom osvaja, 
Te ljubav uzritska nema kud kada pogledaš. 


KO bulke su ti oči, te su za srce ranjeno 
Gore i od mača oštrog, blistavog. 


Teško je breme ljubavi na mene svalila ona, 
A ja sam tako slab da jedva košulju nosim. 


Strast za tebe, znaš već, i ljubav prema tebi 
U meni su, a ljubav za drugog — prijetvorstvo je. 


A da imam srce ko što je duša tvoja, 
Mršav ja ne bih bio ni tanak kao tvoj stas. 


O, mjeseče na nebu! Ljepotom i krasotom svom 
U opisima nagradit' je treba međ' ljudima. 
Svi kudioci rekoše mi: — A tko je ta 
Za kojom plačeš? — I odgovorih im: — Opišite je. 


O, surovo srce, mekoći od slabina njenih 
Naučiti se. možeš, i tako mekše biti. 

O, emire, oči su ti nadzornik ljepote surove, 
I vratar — obrve za pravdu neće da znaju. 


Lažu kad kažu da Jusuf ljepotu uze svu — 
Koliko li Jusufa ima u ljepoti tvojoj! 
I džinovi me se plaše kad naiđem na njih, 
A sretnem li se s tobom, srce mi trepti, boji se. 


I gledam da odem od tebe, bojeć' se očiju. 
Uhoda zlih, a? dokle da primoravam sebe? 


Crne kovrče su mu, a čelo ljepotom blista, 
I divne oči su mu, a ravan i vitak stas. 


I kad je čuo Majmunine stihove o njenu draganu, Dahnaš osjeti kako ga 
obuzima veliko oduševljenje i čudom se začudi... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto osamdeset druga noć, ona reče: 


— Doprlo mi je do ušiju, o sretni care, da se ifrit Dahnaš zatresao od 
velikog ushićenja kad je čuo Majmunine stihove i da je uzviknuo: — Lijepo je 
to što si rekla o mladiću koga voliš i divno si ga opisala, te ni ja svakako neću 
žaliti truda, već ću ti reći nešto o svojoj dragani. — Potom Dahnaš priđe dje- 
vojci Buduri i poljubi je između očiju, pa pogleda u Majmunu i u Buduru, svoju 
draganu, i izgovori ovu kasidu (a bješe svjestan sebe sama); 


Za ljubav prema djevojci kude me i grde oni — 
Varaju se, al! iz neznanja varaju se! 
Blizinu podari zaljubljenom! TA doista 
Rastane li se s tobom, umrijet će onda on. 
Zaljubljena, suze me ubiše, i bujan im je tok, 
I ko da mi krv ispod očnih kapaka teče. 
Nek' bez ljubavi ostanem, ako što zlo pomislim! 
Nek ljubav dodija, il! neiskreno srce nek je! 


Kad je čula te stihove od Dahnaša, Majmuna reče: — Odlično, o, Dahnašu, 
ali tko je ljepši od njih dvoje? — Moja dragana Budara je ljepša od tvoga dragana 
— odgovori Dahnaš, a Majmuna uzviknu: — Lažeš, prokletniče! Ne, moj dragan 
je ljepši od tvoje dragane! — Moja dragana je ljepša — reče Dahnaš, i tako su 
odgovarali jedno drugome dok Majmuna nije dreknula na Dahnaša i zaprijetila 
da će nasrnuti na nj. 

I Dahnaš se smiri pred njom i bi blaži u govoru i reče: — Neka ti ne bude 
teška istina! Skratimo razgovor: Svatko od nas tvrdi da je ljepši onaj koga on 
voli, te se tako samo nadmećemo. Potreban nam je netko da nam presudi, a mi 
ćemo se osloniti na ono što on bude rekao. — Pristajem — reče Majmuna, a 
zatim udari rukom o zemlju, te iz nje iziđe jedan ifrit — kriv, grbav i krastav, s 
uzduž prorezanim očima na licu, a na glavi je imao sedam rogova i četiri pra- 
mena kose koja mu je dosezala do. peta. Ruke mu bjehu kao vile, noge kao 

motke, a nokti kao pandže u lava i kopita u magarca. I kad se pojavi i ugleda 
Majmunu, taj ifrit triput poljubi zemlju pred njom, a potom stade; držeći ruke 
iza leđa, pa je zapita: — Šta ti je potrebno, o, gospođo, o, careva kćeri? — O, 
Kaškašu — reče mu ona — hoću da presudiš meni i ovom prokletom Dahnašu. 
— Zatim mu ispriča cijelu povijest od početka do kraja, a ifrit Kaškaš pogleda u 
lice onoga mladića i u lice one djevojke i vidje ih kako spavaju zagrljeni i da je 
jedno podmetnulo ruku ispod vrata drugoga, i da oboje bjehu slični po ljepoti i 
jednaki po krasoti. I marid Kaškaš ih pogleda i začudi se njihovoj ljepoti i 
krasoti, i dugo je zadržao pogled na mladiću i djevojci, pa se okrene Majmuni i 
Dahnašu i izgovori ove stihove: 


Posjećuj drage, pa nek? te grde zavidljivci —- 
TA u strasti ti pomoć! ne može zavidljivac. 

T Alah ne stvori na svijetu ljepšeg prizora 
Od zaljubljenih što u istoj postelji leže. 

Zaprlili se, a pokrivač sloge ih obavija, 
I jastuke im zamjenjuju ramena i ruke njine. 

I kada srca s ljubavlju zaključe savez vječni — 
Zug da io hladno željezo kuju oni tada. 

I kad se združi tkogod s tobom, on je prijatelj tvoj, 
Pa živi s prijateljem takvim i sretan budi. 

O, vi što kudite ljubav zaljubljenih, mogu I' se 
Popraviti ljuđi s dušom pokvarenom? 

O, gospodaru, milostivi bože, daj da se vidimo 
Pred smrt na dan makar, na jedan dan jedini! 


Potom se ifrit Kaškaš obrati Majmuni i Dahnašu i reče im: — Alaha mi, 
sko hoćete istinu, reći ću vam da su oboje jednaki po ljepoti, krasoti, bljesku i 
savršenstvu i da ih čovjek može razlikovati samo po spolu. Ali ja znam drugi 
jedan način: probudimo jedno od njih dvoje, a da drugo to ne zna, pa će po 

ljepoti i krasoti biti niže ono od njih dvoje u kojem se razgori ljubav prema 
drupome. 

- '{o mišljenje je tačno! — uzviknu Majmuna, a Dahnaš reče: — Pristajem na 
to! — I onda se Dahnaš pretvori u buhu, pa ubode Kamar-az-Zamana, te on 
skoči iza sna poplašen ... 

I Šeherezadu zateče jutro te ona prekine priču koju je započela po carevu 
odobrenju, a kad nastade sto osamdeset treća noć, ona reče: 


— Doprlo mi je do ušiju, o sretni care, da se Dahnaš pretvorio u buhu i da 
je ubo Kamar-az-Zamana, te se ovaj prenuo iza sna, pa se počeo češati noktima 
po ubodenom mjestu, na vratu, jer ga je veoma svrbjelo. On se okrene na sla- 
binu, pa vidje da netko leži pored njega i da mu je disanje mirisnije od mirisnog 
'mošusa, a tijelo mekše od masla, i toliko se začudio tome da se izbezumio. I 
podigne se, pa sjedne uspravno i pogleda to biće što je ležalo pored njega, i 
vidje da je to djevojka i da nalikuje na biser kome nema ravna ili na uzdignutu 

kupolu, a da joj je stas nalik na slovo alif, da je visoka, da ima bujne grudi i 
rumene obraze, kao što reče o njoj pjesnik: 


Četvoro je ovdje samo zato skupljeno 
Da mi srce rani i da mi krv prolije: 
Sjaj čela njena i noćni mrak kovrča njenih, 
I ruže na obrazima i osmijeha na ustima sjaj. 


A evo i riječi drugoga 


Kao mjesec je ona, a povija se kć vrba, 
Kao gazela gleda, a ambrom odiše. 


I kao da mi tugu srce zavolje 
I spajanje s njim u času rastanka. 


I Kamar-az-Zaman ugleda Buduru, kćerku cara al-Gajura, i vidje kako je 
lijepa i krasna onako zaspala pored njega, i vidje. na njoj mletačku košulju (a 
na djevojci na bjehu šalvare) i vidje joj na glavi maramu sa zlatnim rubom i 
nanizanim dragim kamenjem, a u ušima dvije naušnice koje su sjale kao zvijezde, 
i na vratu — đerdan od bisera kome nema ravna i kakav ne može imati nijedan 
car, te je pogleda očima, a u glavi mu se zavrti. I planu u njemu prirodna vatra, 
a Alah mu uli volju da se sjedini s njom, te mladić uzviknu za se: — Bit će ono 
što hoće Alah, a što on neće — neće biti! — A potom pruži ruku prema djevojci, 
pa je okrene i razmakne razrez na njenoj košulji, i ukaza mu se njeno tijelo i 
vidje njene grudi koje bjehu slične dvjema kutijicama za nakit od slonovače, 
i njegova ljubav prema njoj postade još veća, te osjeti veliku žudnju za njom. 

Kamar-az-Zaman poče buditi djevojku, ali se ona ne probudi, jer ju je 
Dahnaš uspavao teškim snom, te je Kamar-az-Zaman poče drmusati i pomicati 
govoreći: — O, draga, probudi se, pa pogledaj tko sam. — Ja sam Kamar-az- 
-Zaman! — Ali se djevojka nije probudila niti je pomakla glavu, i onda je Kamar- 
-az-Zaman razmišljao o njoj neko vrijeme, a potom rekao u sebi: — Ako je moja 
bojazan bila na svome mjestu, onda je to ona djevojka kojom me je htio oženiti 
moj roditelj, a ima već tri godine kako ja ne pristajem na to. Ako hoće veliki 
Alah, ja ću reći ocu kad nastane jutro: — Oženi me njome, da se naslađujem 
njome... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto osamdeset četvrta noć, ona reče: 


— Doprlo mi je do ušiju, o sretni care, da je Kamar-az-Zaman rekao u sebi: 
— Alaha mi, sutra ujutro reći ću ocu: — Oženi me njome, da se naslađujem njome! 
I neću dopustiti da prođe ni pola dana, a već ću se zbližiti s njom i uživati u 
njenoj ljepoti i krasoti. — Potom se Kamar-az-Zaman sagne nad Buduru da je 
poljubi, a džinka Majmuna uzdrhta i zbuni se, dok je ifrit Dahnaš poletio od 
radosti, ali Kamar-az-Zamana obuze stid od Alaha kad mu se prohtjelo da 
poljubi djevojku u usta, te okrene glavu, da joj ne gleda lice, i reče svome srcu: 

— Strpi se! — I razmisli u sebi pa reče: — Pričekat ću dok ne vidim da li je moj 
otac, kad se ono naljutio na mene i kad me je zatvorio ovdje, doveo ovu dje- 
vojku i naredio joj da spava pored mene, ne bi li me tako iskušao. Možda ju je 
naučio da se ne probudi brzo kad je budim i možda joj je rekao: — Ma šta da s 
tobom učini Kamar-az-Zaman, reci mi. — Ili se moj otac sakrio negdje, da bi me 
mogao gledati, dok ja njega ne vidim, sve što radim s djevojkom, a sutra ujutro 
će me grditi i reći mi: — Kako mi možeš reći da nemaš volje da se oženiš, a 
onamo si ljubio i grlio djevojku?! — Obuzdat ću svoju dušu, da za to ne sazna 
moj otac, i bit će bolje da zasad ne diram u ovu djevojku i da je ne gledam. 
Samo ću uzeti nešto od nje kao zalog i spomen od nje, kako bismo među sobom 
imali neki znak. | 

Potom Kamar-az-Zaman podigne djevojčinu ruku, pa joj s maloga prsta 
skine prsten koji je stajao mnogo novaca, jer je na njemu bio jedan skupocjen 
kamen, a uokolo bjehu urezani ovi stihovi: 


Ne pomišljajte da zaboravit"? mogoh obećanje, 
Pa ma i dugo bili daleko od mene. 
Gospodo, darežljivi i blagi budite, 
Možda ću vam moći poljubiti usta i obraze. 


AL Alaha mi, otići od vas ne mogu više 
Cak i ako prijedete granicu ljubavi moje. 


Potom Kamar-az-Zaman uzme onaj prsten s maloga prsta princeze Budure, 
pa ga natakne na svoj mali prst, a zatim okrene djevojci leđa i zaspi. I džinka 
Majmuna se obradova kad je to vidjela, pa reče Dahnašu i Kaškašu: — Jeste li 
vidjeli kako je moj dragan Kamar-az-Zaman bio suzdržljiv i nije prišao djevojci? 
Eto kako su savršena njegova svojstva! Vidiš li da nije ni pogledao tu djevojku, 
lako je lijepa i krasna — nije je poljubio ni zagrlio, pa ni ruke nije pružio k njoj, 
naprotiv, okrenuo joj je leđa, pa je zaspao. 

— Jest, vidjeli smo da j je bio savršen — rekoše joj oni, a onda se Majmuna 
pretvori u buhu, pa se uvuče u odjeću Budure, Dahnaševe dragane, prijeđe joj 
preko noge, pa joj dođe do bedara, a kad joj pod pupkom prijeđe rastojanje od 
četiri karata5, ubode djevojku. I ona otvori oči, pa se uspravi i sjedne, i ugleda 
mladića koji je spavao pored nje i hrkao u snu, a on bješe jedno od najljepših 
stvorenja velikog Alaha, i oči su mu dovodile u zabunu divne hurije. Usta su mu 
nalikovala na Sulejmanov pečat, i usne su mu bile boje korala, a obrazi poput 
cvjetova anemone, kao što reče netko od onih koji su ga opisali u ovim 
stihovima: 

Utješih se ja, zaboravih Navar ili Zejnab, 

Mirtom malja njegovih pod ružom obraza. 
Volim gazelicu u kratkom kaputiću, 

I već ne marim za one što grivne nose, 
Moj prijatelj na skupu i u samoći 

Nije onaj što je sa mnom u domaćem miru. 

Ti što me kudiš što Zejnaba ostavih zbog Hinda, — 
Blista ko zora na putu moja nevinost. 

Pristaješ li da padnem u ropstvo robinji, 
Što živi ko u tvrđavi, za zidom debelim? 


I carevu kćerku obuze bezumlje i ljubav i strast kad je ugledala Kamar- 
-az-Zamana... I 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto osamdeset peta noć, ona reče: 


— Doprlo mi je do ušiju, o sretni care, da je carevu kćerku Buduru obuzelo 
bezumlje i ljubav 1 strast kad je ugledala Kamar-az-Zamana, i da je ona uzvik- 
nula u sebi: — O, kako me je stid: ovo je tud mladić, a ja ga i ne poznajem! 
Zašto li leži pored mene u istoj postelji? — Potom ga pogleda i po drugi put i 
zagleda se u njegovu ljepotu i krasotu i uzviknu: — Alaha mi, ovaj mladić je 
divan i gotovo da mi se kida srce od ljubavi prema njemu! O, moje sramote s 
njim! Alaha mi, da sam znala da je to onaj mladić što me je prosio u oca, ja ga 
zacijelo ne bih odbila, već bih se udala za nj, pa bih uživala u njegovoj krasoti. 
— I pogleda mu u lice, pa reče: — O, gospodaru, o, svjetlosti oka moga, probudi 
se, pa se koristi mojom ljepotom i krasotom! — A potom mu pomakne ruku, ali 
džinka Majmuna opusti nad njim krila, te mu tako oteža san nad glavom, i 
Kamar-az-Zaman.se ne probudi. A careva kći Budura poče ga drmusati, govo- 
treći mu: — Života ti, poslušaj me i probudi se, pa pogledaj narcis i zelenilo. 
Naslađuj se mojim trbuhom i pupkom, vraguj sa mnom i zadirkuj me od ovoga 
časa do sutra ujutro. Tako ti Alaha, ustani, gospodaru, nasloni se na jastuk 
I nemoj spavati! 

Ali joj Kamar-az-Zaman ne odgovori, već, naprotiv, zahrka u snu, te dje- 
vojka uzviknu: — Ho, ho, ponosiš se svojom ljepotom, krasotom, otmjenošću, 
i nježnošću, ali ako si ti lijep, lijepa sam i ja! Pa šta to radiš? Zar su te naučili 
da me izbjegavaš, ili te je moj otac, taj gadni starac, naučio i nije ti dopustio i 
zakleo te da sa mnom ne progovoriš noćas? — Ali Kamar-az-Zaman ne otvori 
usta niti se probudi, te ga djevojka još više zavoli, a Alah joj ubaci u srce ljubav 
prema Kamar-az-Zamanu. Ona ga pogleda pogledom od kojeg joj ostade u duši 
hiljadu uzdaha, i srce joj zalupa, i u njoj sve ustrepta, a udovi joj zadrhtaše. I 
ona reče Kamar-az-Zamanu: — Kaži mi šta bilo, o, moj dragi, porazgovaraj sa 
mnom, o, dragane, odgovori i reci mi kako se zoveš. Oteo si mi razum! — Ali 
je Kamar-az-Zaman i dalje spavao 1 nije joj odgovorio nijednom riječju, te ca- 
reva kći Budura uzdahnu i reče: — Ho, ho, kako se ponosiš! — A potom ga poče 
drmusati, pa mu okrene ruku i vidje svoj prsten na njegovu malome prstu, i 
onda vrisnu i poče se kreveljiti, i uzviknu: — Ah, ah! Alaha mi, ti si moj dragan 
i voliš me, i tome slično, .a. izbjegavaš me iz ponosa zbog svoje ponositosti, 
mada si mi došao, dragi, dok sam spavala (a ja i ne znam šta si radio sa mnom) 
i uzeo si mi prsten, ali ga ja neću skinuti s tvoga prsta! — I ona razmakne ko- 
šulju, pa se sagne i poljubi ga, a zatim pruži ruku da potraži i vidi da li ima 
na njemu nešto što se može uzeti. Ali ne nađe ništa, te mu spusti ruku na grudi, 

a ruka joj skliznu na njegov trbuh, jer mu tijelo bijaše tako meko, a potom mu 
spusti ruku na pupak i naiđe na njegovu sramotu, te njeno djevojačko srce 
prepuče i duša joj ustrepta i u njoj se uzburka strast, jer je strast žena jača od 
strasti muškaraca, i djevojka se uznemiri. A potom skine Kamar-az-Zamanov 
prsten s njegova prsta, pa ga natakne na svoj prst, mjesto svoga prstena, i po- 
ljubi Kamar-az-Zamana u usta, pa mu poljubi ruke i ne ostavi na njemu ni- 
jednog mjesta koje nije poljubila. A poslije toga se pridigne, pa ga uzme u 
zagrljaj i zagrli ga i stavi mu jednu ruku u njegovu ruku, i tako zaspa pored 
njega... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto osamdeset šesta noć, ona reče: 


— Doprlo mi je do ušiju, o sretni care, da je Budura zaspala pored Kamar- 
-az-Zamana i da je s njom bilo ono što je bilo, a onda je Majmuna rekla 
Dahnašu: — Jesi li vidio, prokletniče, kako je moj dragan bio ohol i gord i šta je 
sve radila tvoja dragana iz ljubavi prema mome draganu? Nema sumnje da je 
moj dragan ljepši od tvoje dragane, ali ti ja ipak opraštam. 

Potom mu napisa potvrdu da ga je pustila, pa se okrene Kaškašu i reče 
mu: — Priđi s Dahnašem, pa podigni njegovu draganu i pomozi mu da je odnese 
na njeno mjesto, jer je noć prošla i još malo je ostalo od nje. — Slušam i poko- 
ravam se! — reče Kaškaš, a zatim Kaškaš i Dahnaš priđoše carevoj kćeri Buduri, 
pa se podvukoše pod nju, podigoše se i odletješe s njom i odniješe je na njeno 
mjesto i položiše je u postelju. 

A Majmuna ostade sama, pa je gledala Kamar-az-Zamana, koji je spavao, 
dok od noći nije ostalo samo malo, a potom ode svojim putem. 

Kad se ukaza zora, Kamar-az-Zaman se prene iza sna, pa se okrene i desno 
i lijevo, ali ne nađe djevojke blizu sebe. — Šta li je to? — reče u sebi. — Izgleda kao 
da me je otac navodio da se oženim onom djevojkom što je bila pored mene, 
pa ju je poslije krišom odveo od mene, ne bih li još više zaželio da se oženim. — 
I on pozva eunuha koji je spavao pored vrata, pa mu reče: — Teško tebi, pro- 
kletniče, ustani! — te eunuh ustade, onako mamuran, pa mu donese umivaonik 
i krčag, a Kamar-az-Zaman ustade i ode u odmorište da svrši nuždu, a zatim 
iziđe otuda, uze avdes, očita jutarnju molitvu, pa sjedne i poče slaviti velikog 
Alaha. A potom pogleda u eunuha i vidje ga kako stoji pred njim i dvori ga, i 
uzviknu: — Teško tebi, o, Sauabe, tko je dolazio ovamo i uzeo djevojku što je 
bila pored mene dok sam spavao? — O, gospodaru, kakva je to djevojka? — 
zapita eunuh, a Kamar-az-Zaman mu odgovori: — Djevojka koja je noćas 
spavala pored mene. — I eunuh se uplaši od njegovih riječi, te uzviknu: — Alaha 
mi, pored tebe nije ležala ni djevojka ni bilo tko drugi! Otkud bi ti došla dje- 
vojka, kad ja spavam pored vrata, a ona su zatvorena? Alaha mi, gospodaru, u 
tvoju sobu nije ulazilo ni muško ni žensko. — Lažeš, bezbožni robe! — uzviknu 
Kamar-az-Zaman. — Zar si dotle dospio da me hoćeš prevariti i ne kazati kamo 


je otišla djevojka što je noćas spavala pored mene i zatajiti mi tko ju je uzeo 


od mene? 

Eunuh se silno uplaši na te njegove riječi, te mu reče: — Alaha mi, nisam 
vidio ni djevojke ni mladića! — A Kamar-az-Zaman se još više naljuti na te 
eunuhove riječi, te uzviknu: — O, prokletniče, to te je moj otac naučio da se 
služiš lukavstvom. Priđi mi! — I eunuh priđe Kamar-az-Zamanu, a Kamar-az- 
-Zaman ga ščepa za vrat, pa ga tako tresnu o zemlju da je eunuh pustio vje- 
trove, a zatim Kamar-az-Zaman klekne na nj i udari ga i tako mu stegne grlo 
da se eunuh izbezumio. A potom ga Kamar-az-Zaman podigne, pa ga priveže 
za uže na bunaru i poče ga spuštati u nj dok ga nije spustio do vode, a zatim 
ga pusti u vodu (a tada bjehu zimski dani, te bješe veoma hladno), i eunuh 
utonu u vodu, a zatim ga Kamar-az-Zaman izvadi, pa ga i po drugi put spusti, 
i tako ga je naizmjence spuštao u vodu i vadio iz nje, a eunuh je dozivao u 
pomoć, derao se i jaukao, dok mu je Kamar-az-Zaman govorio: — Alaha mi, 
o, prokletniče, neću te izvući iz ovoga bunara dok mi ne saopćiš i ne kažeš šta 
je bilo s onom djevojkom i tko ju je uzeo dok sam ja spavao... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto osamdeset sedma noć, ona reče: 


— Doprlo mi je do ušiju, o sretni care, da je Kamar-az-Zaman rekao 
eunuhu: — Alaha mi, neću te izvaditi iz ovog bunara dok mi ne saopćiš i ne 
kažeš šta je bilo s onom djevojkom i tko ju je uzeo dok sam ja spavao... 
— I eunuh mu reče, pošto je najprije pogledao smrti u oči: — O, gospodaru, pusti 
me, pa ću ti reći istinu 1 kazat ću ti cijelu povijest. — I onda ga Kamar-az-Zaman 
izvadi iz bunara i podigne, a eunuh je bio izvan sebe od hladnoće i mučenja i 
potapanja u vodu, i od straha da se ne utopi, i od batina koje je podnio. I on 
poče drhtati kao trska na jakome vjetru, i zubi mu se grčevito stisnuše, a odijelo 
mu bijaše mokro i tijelo zaprljano i puno rana od bunarskih zidova, i bio je u 
ne može biti gorem stanju, te Kamar-az-Zamanu postade teško kad ga je 
vidio takva. 

Kad vidje da se nalazi na zemlji, eunuh uzviknu: — O, gospodaru, pusti 
me da se svučem; ožmiknut ću odijelo i prostrt ću ga na suncu, pa ću obući 
drugo i doći ću brzo da ti kažem istinu o svemu. — O, nevaljali robe — uzviknu 
Kamar-az-Zaman — da nisi pogledao smrti u oči, ti ne bi priznao istinu niti bi 
mi kazao to! Idi, svrši posao, pa se vrati što prije da mi ispričaš sve kako je 
uistinu bilo. 

I rob onda ode, ne vjerujući da se spasio, pa je trčao, padajući i ustajući, 
dok nije došao caru Šahramanu, Kamar-az-Zamanovu ocu. I eunuh vidje cara 
kako sjedi i vezira koji je sjedio s njim, i oni su razgovarali o Kamar-az-Zamanu, 
pa car reče veziru: — Noćas nisam spavao, toliko mi je srce zaokupljeno mislima 
o mome sinu Kamar-az-Zamanu. Bojim se da ga ne zadesi neka nesreća u onoj 
staroj kuli; kakva korist od toga što sam ga zatvorio? — A vezir mu odgovori: — 
Ne boj se! Alaha mi, njemu se baš ništa neće dogoditi! Ostavi ga zatvorena 
mjesec dana, dok ne postane blaže naravi, dok mu se ne skrha duša i ne smiri 
priroda. 

Dok su oni tako razgovarali, odjednom im dođe eunuh koji je izgledao 
kako je izgledao, te se car uznemiri zbog njega, a eunuh mu reče: — O, gospo- 
daru sultane, tvoj sin je šenuo pameću i postao je bjesomučan i učinio je sa 
mnom to i to, te sam zato ovakav kao što me vidiš. I rekao mi je: — Djevojka 
je noćas bila pored mene, pa je krišom otišla, gdje je sad? — I natjerao me je 
da mu pričam o djevojci i o onome koji ju je uzeo, a nisam vidio ni djevojke ni 
mladića, i vrata su svu noć bila zatvorena, a ja sam spavao pored vrata i ključ 
mi je bio pod glavom, i svojom rukom sam mu otvorio vrata jutros. 

Kad je čuo te riječi o svome sinu Kamar-az-Zamanu, car Šahraman ciknu: 
— Avaj meni, sine moj! — I razgnjevi se velikim gnjevom na vezira koji bješe 
začetnik svega toga, i reče mu: — Ustani, objasni mi šta je to s mojim sinom i 
vidi šta je bilo s njegovom pameću. — I vezir ustane, pa iziđe, spotičući se o 
skutove svoga odijela iz straha od careve srdžbe, i ode s eunuhom u kulu (a 
sunce je već bilo odskočilo), i uđe u Kamar-az-Zamanovu sobu i vidje ga kako 
sjedi na postelji i čita Kuran. Pozdravi ga, pa sjedne pored njega i reče: — O, 
gospodaru, onaj odvratni eunuh nam je rekao nešto što nas je ožalostilo i uzne- 
mirila, te se car naljutio zbog toga. — A šta je to rekao o meni, te se moj otac 
uzrujao? — zapita Kamar-az-Zaman. — Pravo da kažem, zbog njega sam se 
uzrujao samo ja. Došao nam je u stanju koje nije za pohvalu — odgovori vezir 
— pa je rekao nešto tvome ocu — daleko to bilo od tebe! — i taj rob je slagao 
nešto što tebi ne priliči. Neka Alah sačuva tvoju mladost i nek sačuva tvoj 
izvrstan um i tvoju rječitost, i neka ništa zlo ne dođe od tebe! — O, vezire, a šta 
je to rekao o meni onaj nevaljali rob? — zapita Kamar-az-Zaman, a vezir mu 
odgovori: — Ispričao nam je da ti se pomutila pamet i da si mu tobože kazao 
da je prošle noći bila pored tebe neka djevojka, pa si ga primoravao da ti kaže. 
—- I Kamar-az-Zaman planu velikom srdžbom kad je čuo te riječi, te reče veziru: 
— Sada mi je jasno da ste vi naučili eunuha da čini ono što je činio... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto osamdeset osma noć, ona reče: 


— Doprlo mi je do ušiju, o sretni care, da je Kamar-az-Zaman rekao veziru: 
— Sada mi je jasno da ste vi naučili eunuha da učini ono što je učinio i da mu 
niste dali da mi kaže nešto o onoj djevojci što je noćas spavala pored mene. Ali 
si ti, o, vezire, pametniji od eunuha, i reci mi odmah, dakle, kud se djela ona 
djevojka što je noćas spavala u mome zagrljaju. TA vi ste je poslali meni i rekli 
da spava u mom zagrljaju, i ja sam spavao s njom do jutros, a kad sam se 
probudio, nisam je našao. Gdje je ona sada? — O, gospodaru, Alah bio s tobom! 
— uzviknu vezir. — Alaha mi, noćas ti nikoga nismo poslali, te si spavao sam, i 
vrata su bila zatvorena, a eunuh je spavao ispred vrata. Nije ti dolazila djevojka 
niti tko drugi; priberi se i budi pametan, o, gospodaru, i neka ti se time ne 
bavi srce. 

A Kamar-az-Zaman se naljuti na vezira, te uzviknu: — O, vezire, ta dje- 
vojka je moja dragana, i ona je ljepotica crnih očiju i rumenih obraza, a ja sam 
je grlio noćas! — i vezira iznenadiše te mladićeve riječi, te zapita Kamar-az-Za- 

mana: — Jesi li noćas vidio tu djevojku rođenim očima, na javi ili u snu? — O, 
nevaljali starče — uzviknu Kamar-az-Zaman — a da ne misliš da sam je vidio 
uhom? Vidio sam je rođenim očima, na javi, i okretao sam je rukom i proveo 
budan s njom polovinu noći, gledajući njenu ljepotu, krasotu, otmjenost i 
nježnost, samo što ste je vi naučili i poučili da mi ništa ne kaže, te se pretvarala 
da spava. S njom sam spavao do jutros, a kad sam se probudio, nisam je našao. 
— O, gospodaru Kamar-az-Zamane, možda je sve to bilo u snu, pa će ispasti da 
su to zbrkani snovi, ili priviđenja koja su ti se pričinila zato Što si jeo razna 
jela, ili su te ne sve to podstakli prokleti đavoli. — O, nevaljali starče — uzviknu 
Kamar-az-Zaman — zašto mi se podruguješ i zašto mi kažeš: — Možda su to 
zbrkani snovi — kad mi je eunuh priznao da je djevojka bila ovdje i rekao mi: — 
Odmah ću se vratiti, pa ću ti ispričati cijelu povijest? 

Potom Kamar-az-Zaman ustade istoga časa i trenutka, pa priđe veziru, 
uhvati ga za bradu (a vezir je imao dugu bradu), pa mu obavi bradu oko ruke, 
povuče ga za nju, te ga tako skine s postelje i obori na zemlju. I vezir osjeti 
da mu je duša u nosu, jer mu je mladić tako jako čupao bradu, a Kamar-az- 
-Zaman ga je neprestano udarao nogama i zadavao mu udarce šakama po gru- 
dima i rebrima, i tako ga je udarao po potiljku da ga zamalo nije ubio. — I 
onda vezir reče u sebi: — Kad se onaj rob-eunuh oslobodio ovog bjesomučnog 
mladića posluživši se lažju, onda ja imam više prava od njega da to učinim, ne 
bih li se tako i ja oslobodio dečka služeći se lažju — inače će me ubiti. Eto, slagat 
ću mu, pa ću se osloboditi: on je bjesomučan, a njegova bjesomučnost je sum- 
njiva! — I onda se vezir obrati Kamar-az-Zamanu i reče: — O, gospodaru, nemoj 
osuđivati mene, tvoj otac mi je naredio da ti ne kažem šta je bilo s onom djevoj- 
kom. Ali je mene sad izdala snaga, i umorio sam se i tijelo me boli od batina, 
jer sam star čovjek, pa nemam strpljenja ni snage da podnosim udarce. Daj 
mi malo vremena, pa ću ti ispripovjediti i ispričati djevojčinu povijest. 

Kad je čuo te vezirove riječi, Kamar-az-Zaman ga prestane tući, i zapita ga: 
— A zašto ćeš mi ispričati povijest te djevojke tek poslije poniženja i batina? 
Ustani, o, nevaljali starče, pa mi ispričaj njenu povijest. — Da li me pitaš o onoj 
djevojci što ima lijepo lice i divan stas? — zapita vezir, a Kamar-az-Zaman mu 
odgovori: — Da! Ispričaj mi šta je bilo s njom, o, vezire, tko ju je doveo u moju 
sobu i položio u postelju pored mene, i tko ju je noću odveo od mene, i kamo 
je otišla — da i ja odem njoj. I ako je moj otac, car Šahraman, učinio to sa mnom 
i kušao me onom lijepom djevojkom, ne bih li se ja oženio njome, ja pristajem 
da se oženim njome i da od ovoga izbavim svoju dušu. TA on je sve to učinio 
sa mnom samo stoga što se nisam htio oženiti, a ja, eto, pristajem da se oženim, 
i još jedanput pristajem da se oženim. Obavijesti moga oca o tome, 0, VEZITE, i 
posavjetuj mu da me što prije oženi onom djevojkom — neću druge djevojke, jer 
mi srce žudi samo za njom, a potom se vrati s odgovorom. — I vezir mu reče: — 
Lijepo! — i nije vjerovao da se iščupao iz njegovih šaka, a potom ustade, pa iziđe 
iz kule, spotičući se u hodu od velikog straha 1 bojazni, i trčao je sve dotle dok 
nije došao u dvor cara Šahramana... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto osamdeset deveta noć, ona reče: 


— Doprlo mi je do ušiju, o sretni care, da je vezir izišao iz kule i da je trčao 
sve dotle dok nije ušao u dvor cara Šahramana. A kad je došao tamo, car ga 
zapita: — O, vezire, šta te je snašlo i kakvo te je zlo zadesilo, i zašto si zbunjen, 
kao što vidim, te si dotrčao tako uplašen? — O, care — odgovori mu vezir — 
došao sam ti da ti javim jednu novost. — A kakvu? — zapita car, a vezir mu 
reče: — Znaj da je tvoj sin, Kamar-az-Zaman, šenuo pameću i da je poludio. 
— I caru se smrkne pred očima kad je čuo te vezirove riječi, i on uzvikne: — O, 
vezire, objasni mi kakvo je to njegovo ludilo! — O, gospodaru, slušam i poko- 
ravam se! — reče vezir, pa obavijesti cara da je Kamar-az-Zaman učinio to i 
to, i ispričao mu šta mu se s njim dogodilo. — Raduj se, o, vezire! Za tu vijest 
o ludilu moga sina odsjeći ću ti glavu i uskratit ću ti svoju milost, o, najne- 
valjaliji među vezirima i najprljaviji među emirima! Ja znam da je moj sin po- 
ludio tvojom krivnjom, jer si mi ti dao takav savjet i uputio me da tako po- 
stupim, nevaljalče i nesretniče od početka do kraja. Alaha mi, ako moga sina 
snađe kakva nesreća ili ako poludi, ja ću te sasvim sigurno pribiti čavlima za 
kupolu na dvoru, pa ćeš tako osjetiti kako je sudbina prevrtljiva! 

Potom car skoči na noge, pa ode s vezirom u kulu. Obojica uđoše u Kamar- 
-az-Zamanovu sobu, a kad dođoše, Kamar-az-Zaman skoči na noge i brzo siđe 
s postelje na kojoj je sjedio, pa poljubi ocu ruke, a potom se odmakne unazad 
i poniknu nikom, držeći ruke iza leđa, i zaustavi se pred ocem i stajao je tako 
neko vrijeme, a zatim je podigao glavu prema ocu, i suze mu potekoše iz očiju 
niz obraze, i on izgovori: 


Ako sam zgriješio ranije, pa ma kad to bilo, 
Ili sam vam učinio nešto nepohvalno, 

Za grijeh se ja pokajah svoj, a na oproštaj 
Nailazi krivac kad ga pokorno traži. 


I onda car ustade pa zagrli svoga sina Kamar-az-Zamana, i poljubi ga 
između očiju, i posjedne ga na postelju pored sebe, pa se okrene veziru, pogleda 
ga gnjevnim okom i uzviknu: — O, psu među vezirima, zašto mi govoriš i ovo 
i ono o mome sinu Kamar-az-Zamanu, i zašto mi podstičeš srce protiv njega? 
— I car se obrati sinu, pa ga zapita: — O, čedo moje, kako se zove današnji dan? 
— O, oče, danas je subota, a sutra je nedjelja, pa ponedjeljak, pa utorak, pa 
srijeda, pa četvrtak, pa petak — odgovori Kamar-az-Zaman, a car uzviknu: — 
O, čedo moje, o, Kamar-az-Zamane, neka je hvala Alahu što ti je pamet čitava! 
A kako se arapski zove mjesec u kojem smo sada? — Ovaj mjesec se zove zu-l- 
-kade, a poslije njega je zi-l-hidže, a poslije njega — muharem, pa safar, pa 
mjesec rebi prvi, pa mjesec rebi drugi, pa džumada prva, pa džumada druga, 
pa redžeb, pa šaban, pa ramadan, a poslije njega je šaval — odgovori Kamar-az- 
-Zaman, te se car obradova velikom radošću i pljunu veziru u lice i reče mu: 

— O, nevaljali starče, kako možeš tvrditi da mi je sin šenuo pameću, kad se samo 
tebi pomutila pamet! 

I tada vezir zakima glavom i htjede nešto reći, ali mu pade na pamet da 
malo pričeka, ne bi li vidio šta će biti. A car reče zatim sinu: — Kakve si to 
riječi kazao eunuhu i veziru kad si im rekao: — Noćas sam spavao s jednom 
lijepom djevojkom? — O kakvoj si to djevojci govorio? — I Kamar-az-Zaman se 
nasmije kad je čuo riječi svoga oca, pa mu reče: — O, oče, znaj da više nemam 
snage da podnosim izrugivanje. Nemojte mi reći više ništa, nijednu riječ — teško 
mi je na duši zbog svega toga što činite sa mnom. I znaj, oče, i budi uvjeren da 
ja pristajam. da se oženim, ali pod uvjetom da me oženiš onom djevojkom koja 
je noćas spavala pored mene. Uvjeren sam da si mi je ti poslao, ne bi li pobudio 
moju strast za nju, pa si pred jutro poslao po nju i odveo je od mene. — Alah 
bio s tobom, o, čedo moje! Neka ti sačuva Alah razum od bezumlja! — uzviknu 
Cat... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni sto devedeset noći, ona reče: 


— Doprlo mi je do ušiju, o sretni care, da je car Šahraman rekao svome 
sinu Kamar-az-Zamanu: — Alah bio s tobom, o, čedo moje! Neka ti on sačuva 
razum od bezumlja! Kakva ti je to djevojka za koju kažeš da sam ti je poslao 
noćas, pa sam pred jutro poslao nekoga da je odvede od tebe? Alaha mi, čedo 
moje, ja ništa ne znam o tome. Zaklinjem te Alahom da mi kažeš jesu li to 
zbrkani snovi, ili ti se to pričinilo poslije jela. Ovu noć si proveo zaokupljen 
mišlju o ženidbi, pa sad govoriš koješta o njoj — prokleo Alah ženidbu i čas kad 
ju je stvorio i prokleo onoga koji mi je savjetovao da te oženim! Tvoje ras- 
položenje se zacijelo i bez sumnje ikakve pomutilo zbog braka, pa si sanjao da 
te grli neka lijepa djevojka, i vjeruješ da si je volio na javi. Sve su to zbrkani 
snovi, o, čedo moje! — Okani se tih riječi i zakuni mi se Alahom, sveznajućim 
tvorcem koji je satro tlačioce i pobio Hosroje, da ne znaš tko je ta djevojka i da 
ne znaš gdje stanuje — reče Kamar-az-Zaman, a car uzviknu: — Zaklinjem se 
velikim Alahom, Musinim i Ibrahimovim bogom, da to ne znam i da o tome 
nemam pojma, a to si ti samo sanjao neke zbrkane snove! — Navest ću ti jedan 
dokaz, pa će ti biti jasno da je sve to bilo na javi — reče Kamar-az-Zaman ... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto devedeset prva noć, ona reče: 


— Doprlo mi je do ušiju, o sretni care, da je Kamar-az-Zaman rekao ocu: 
— Navest ću ti jedan dokaz, pa će ti biti jasno da je to bilo na javi. Pitam te da 
li se kome dogodilo da sanja kako se bori i kako vodi žestoku borbu, a zatim 
da se probudi i da u svojoj ruci nađe okrvavljeni mač? — Ne, Alaha mi, o, čedo 
moje, to se nije dogodilo — odgovori car, a onda Kamar-az-Zaman reče ocu: — 
Ispričat ću ti šta je bilo sa mnom: noćas mi se pričinilo da sam se probudio u 
ponoć i da sam ugledao jednu djevojku kako spava pored mene, a izgledala je 
kao ja, i ja sam je zagrlio, okrenuo rukom i skinuo joj prsten, pa sam ga natakao 
na svoj prst, a svoj prsten sam skinuo i natakao ga na njen prst. I zaspao sam 

pored nje, suzdržavajući se da joj ne priđem, jer sam se stidio tebe i bojao sam 
se da mi je nisi poslao samo da me iskušaš, i bojao sam se da se nisi negdje 
sakrio da vidiš šta ću učiniti s njom. I zato sam se stidio da je poljubim u usta, 
jer me je bilo stid od tebe, i činilo mi se da me navodiš da se oženim njome. A 
zatim sam se probudio u svitanje, a od djevojke nije bilo ni traga, niti sam 
znao što o njoj, i s ecunuhom i vezirom dogodilo mi se ono što mi se dogodilo. 
Pa kako to može biti san ili laž, kad je ono s prstenom istina? Da nema prstena, 
ja bih mislio da je to bio san, ali evo prstena na mome prstu. Pogledaj, o, care, 
koliko vrijedi ovaj prsten! 

I Kamar-az-Zaman dade ocu prsten, a ovaj ga uzme i okrene, pa se okrene 
sinu i reče: — U ovom prstenu je neka važna obavijest i neka krupna vijest, i 
doista je ono što ti se noćas dogodilo s tom djevojkom — neka teška stvar. Ne 
znam otkud nas je snašlo to što nismo tražili, a vezir je jedini krivac za svu tu 
zbrku. Tako ti Alaha, o, čedo moje, pričekaj dok ti Alah ne ublaži tugu i dok 
ti ne donese veliko olakšanje. TA neki pjesnik je rekao: 


Nadam se da će, možda, sudbina okrenut' uzdu 
I da će sreću donijeti prevrtljiva sudba! — 


I pomoć u nadanju dati i potrebe zadovoljiti — 
Ta događaji se vječno nižu jedni za drugim. 


— O, čedo moje, sad sam se uvjerio da nisi bezuman, ali je čudna ta tvoja 
'stvar i od nje te može osloboditi samo veliki Alah. — Tako ti Alaha, o, oče, 
učini mi dobro i raspitaj se o toj djevojci. Dovedi mi je što prije, a ako je ne 
dovedeš, ja ću umrijeti od tuge i nitko neće znati da sam umro. — Potom Kamar- 
-az-Zaman izrazi svoju strast, i okrene se ocu, pa izgovori ove stihove: 


Kad obećavate ljubav neiskreno, 
Zaljubljenoga bar u snu posjetite. 

Rekoše: — Kako da mu se što očima pričini, 
Kad im se brani i ne da da zaspe? 


A kad je završio te stihove, Kamar-az-Zaman se okrene ocu, smjerno i S 
tugom, pa proli suze iz očiju i izgovori ove stihove... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto devedeset druga noć, ona reče: 

— Doprlo mi je do ušiju, o sretni care, da je Kamar-az-Zaman počeo pla- 
kati, jadikovati i uzdisati iz dubine ranjena srca kad je izgovorio te stihove, a 
zatim je izgovorio i ove stihove: 


Bojte se očiju njenih — čarobnu snagu imaju — 
Spasit se ne može onaj kog strijelom oka pogodi. 


Neka vas ne zavedu riječi pune nježnosti, 
Doista, vatrenost njina umove opit će nam. 

O, nježna! — Kad bi se obrazom dotakla ruža ona, 
Zaplakala bi i bujicu suza prolila. 


A kad bi nad njom zaspalom lahor duhnuo 
Duhajuć' miris njen uvijek nosio bi. 
Tuguju joj đerdani zbog zveke pojasa njena, 
Kada umukne grivna na njenoj ruci svakoj. 
Zaželi grivna na nozi da joj minđušu ljubi — 
I sve što skriva u sebi oči ljubavi vide, 
Zbog ljubavi me kude, ne dajuć' oproštaja — 
TA čemu oči meni, kad su nepronicljive? 


Kudioče, stid te bilo, jer ti pravedan nisi! 
Pogledi zemlji se klone pred gazelicom lijepom. 


A kad je izgovorio stihove, vezir reče caru: — O, care vijeka i vremena, 
dokle ćeš tako sjediti pored sina, daleko od svoje vojske? Možda će se narušiti 
red u tvome carstvu zbog tvoje udaljenosti od velikaša carstva. Kad razuman 
čovjek dopadne raznih rana, on mora liječiti najopasniju, a ja mislim da svoga 
sina treba da prevedeš odavde u onaj dvor što gleda na more, pa ćeš mu tamo 
odlaziti. A za divan i izlazak odredit ćeš dva dana u tjednu — četvrtak i pone- 
djeljak, pa će ti u te dane dolaziti emiri, veziri, dvorjani, velikaši carstva, ratnici 
i ostali podanici da ti izlože ono što imaju, a ti ćeš zadovoljavati njihove potrebe, 
suditi im, oduzimati i davati, naređivati i zabranjivati. A ostatak tjedna provodit 
ćeš pored svoga sina Kamar-az-Zamana, i tako ćeš raditi dok Alah ne pošalje 
olakšanje i tebi i njemu. O, care, ti nisi siguran od prevrtljivosti sudbine i udara 
slučaja, a razuman čovjek je uvijek na oprezu. A kako su lijepe pjesnikove 
riječi: 

Zadovoljan ti danima bješe dok lijepo življaše, 
I zla se ne bojaše što ga sudbina donosi. 


Noću te čuvahu, i varanju se podade, 
AP često i u noć jasnu meteži nastaju. 


O, ljudi, neka je uvijek oprezan onaj 
Kome je sudba rado u pomoć priticala. 


Kad je čuo te vezirove riječi, car ocijeni da su one umjesne i da je to za nj 
koristan savjet, te one načiniše jak dojam na njega. On se uplaši da se ne naruši 
red u njegovu carstvu, te ustade toga istog časa i trenutka i naredi da njegova 
sina prevedu s onoga mjesta u jednu odaju u onom dvoru što je gledao na 
more, a taj dvor bješe usred mora i u nj se ulazilo preko mostića širokih dva- 
deset lakata. Na dvoru uokolo bjehu prozori, okrenuti moru, a pod u dvoru 
bješe od raznobojnog mramora i strop bješe pokriven divnim slikama i išaran 
zlatom i lazurom. I za Kamar-az-Zamana namjestiše u dvoru raskošnu svilenu 
postelju i izvezene ćilime, a zidove u njemu pokriše odabranom zlatotkanicom 
i spustiše zavjese, obrubljene biserjem. I Kamar-az-Zamana posjedoše na krevet 
od smreke, ukrašen biserom i dragocjenostima, i Kamar-az-Zaman sjedne na 

A onda je Majmuna rekla Dahnašu: — Jesi li vidio, prokletniče, kako je moj 
dragan bio ohol i gord i što je sve radila tvoja dragana iz ljubavi prema mome 
draganu? Nema sumnje da je moj dragan ljepši od tvoje dragane, ali ti ja ipak 
opraštam... 

tu postelju, ali se veoma promijenio u licu zbog toga što je neprestano mislio 
na onu djevojku, i tijelo mu je omršavjelo, te više nije ni jeo, ni pio, ni spavao, 
i bio je kao bolesnik koji je bolovao dvadeset godina. I njegov je otac sjedio 
pored njegova uzglavlja i morila ga je velika tuga zbog njega, i svakog pone- 
djeljka i četvrtka dopuštao je emirima, dvorjanima, namjesnicima, velikašima 
carstva, ratnicima i podanicima da ulaze u taj dvor, te su oni ulazili i vršili 
svoju službu i ostajali pored njega do kraja dana, a zatim odlazili svojim putem. 
A car je dolazio sinu u tu sobu i nije se odvajao od njega ni noću ni danju, i 
tako je provodio dane i noći. 

Eto šta je bilo s Kamar-az-Zamanom, sinom cara Šahramana. 

Što se pak tiče princeze Budure, kćeri cara al-Gajura, gospodara otoka i 
sedam dvorova, nju su džinovi donijeli i spustili je u postelju, a ona je i dalje 
spavala dok nije zarudila zora, i onda se probudila, pa je sjela uspravno i okre- 
nula se desno i lijevo, ali nije ugledala mladića koga je držala u zagrljaju, te 
joj se srce uznemiri i um je napusti. I ona glasno vrisnu, te se probudiše sve 
robinje, dadilje i nadzornice, pa uđoše u njenu sobu, a najstarija među njima 
priđe carevoj kćeri i reče: — O, gospođo, šta te je to snašlo? — A Budura joj 
odgovori: — O, nevaljala starice, gdje je moj dragan, onaj divni mladić što je 
noćas spavao pored mene u mome zagrljaju? Reci mi kud je otišao. 

Nadzornici se smrkne pred očima kad je čula te njene riječi, i obuze je 
veliki strah zbog princezine srdžbe. — O, gospođo Buduro, kakve su to ružne 
riječi? — zapita ona, a Sit- Budura uzviknu: — O, nevaljala starice, gdje je moj 
dragan, onaj lijepi mladić svijetla lica, divnoga stasa, crnih očiju i sastavljenih 
obrva što je noćas spavao sa mnom od večeri do časa kad se počelo bližiti ra- 
danje sunca? — Alaha mi — odgovori nadzornica — ja nisam vidjela ni mladića 
ni bilo koga drugog. Alaha radi, o, gospođo, ne zbijaj šale koje prelaze granice, 
jer inače će nam propasti duše. Možda će za tu šalu dočuti tvoj otac, pa tko će 
nas onda iščupati iz njegovih šaka?... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto devedeset treća noć, ona reče: 


— Doprlo mi je do ušiju, o sretni care, da je nadzornica rekla gospođi Bu- 
duri: — Ne zbijaj šale koje prelaze granice, jer možda će za tu šalu dočuti tvoj 
otac, pa tko će nas iščupati iz njegovih šaka? — I princeza Budura joj reče: — 
Taj mladić je noćas spavao pored mene, a on ima ljepše lice od svih ljudi. 
— I nadzornica uzviknu: — Neka ti Alah sačuva pamet! Noćas nitko nije spa- 
vao pored tebe. — I onda Budura pogleda na svoju ruku i vidje na svome prstu 
Kamar-az-Zamanov prsten, a svoj prsten ne nađe. — Teško tebi, prokleta ob- 
manjivačice — reče ona nadzornici — ti lažeš i veliš da nitko nije spavao pored 
mene i uzalud mi se kuneš Alahom! — A nadzornica odgovori: — Alaha mi, ni- 
sam lagala niti sam se uzalud klela! 

I Sit-Budura se naljuti na nju, pa izvuče mač što je bio pored nje i udari 
njime nadzornicu i ubi je, i onda eunusi i bijele i crne robinje povikaše na prin- 
cezu 1 odoše njenu ocu i javiše mu šta je bilo s njom. I toga istoga časa i 

trenutka car dođe svojoj kćeri Sit-Buduri i zapita je: — O, kćeri moja, šta je to 
bilo s tobom? — A ona mu odgovori: — O, babo, gdje je onaj mladić što je no- 
ćas spavao sa mnom? — I pamet joj odletje iz glave, te poče kolutati očima desno 
i lijevo, a zatim do skuta podera svoju haljinu. Kad je vidje šta radi, njen otac 
naredi robinjama da uhvate princezu, te je one uhvatiše i okovaše i namakoše 
joj na vrat gvozden lanac, pa je privezaše pored prozora u dvoru, i ostaviše je. 

Eto šta je bilo s carevom kćerkom Budurom. 

Što se pak tiče njena oca, cara al-Gajura, za nj je svijet postao tijesan kad 
je vidio šta se zbilo s njegovom kćerkom Sit-Budurom, jer ju je volio, pa mu 
je bilo teško zbog onoga što se dogodilo s njom. I onda on pozva liječnike, 
astrologe i one koji vladaju perom, pa im reče: — Ako tko izliječi moju kćer 
od onoga od čega boluje, dat ću mu je za ženu, i dat ću mu i polovinu svoga 
carstva, a ako joj tko priđe, pa je ne izliječi, odsjeći ću mu glavu i objesit ću 
je o dvorska vrata. 

I car je odsijecao glave svima onima koji su dolazili njegovoj kćeri i nisu 
je izliječili, pa je njihove glave objesio o dvorska vrata, te tako zbog njegove 
kćeri odsjekoše glave četrdesetorici liječnika i razapeše četrdeset astrologa. I svi 
ljudi digoše ruke od nje, i nijedan liječnik nije bio kadar da je izliječi, jer je 
njen slučaj bio težak za ljude od nauke i pera. A kad Sit-Buduru obuze još 
veća uznemirenost i strast i kad bješe iznurena od ljubavi, ona proli suze i iz- 
govori ove stihove: 

Volim ja tebe, o, mjeseče — moj krvniče, 
I mislim na tebe sama u mraku noćnom. 


I liježem noću, a u rebrima mi plamen plamti, 
Vruć, ko što je vruća vatra paklena. 


I namuči me ta vatra strasti mojih, 
A to je mučenje sad kazna za mene. 


Potom uzdahnu pa izgovori i ovo: 


Pozdravljam zaljubljene, pa ma gdie bili. 
I doista čeznem za staništem njinim. 


Pozdrav moj nije pozdrav oproštajni: 
Pozdrava šaljem mnogo, i sve više. 


I doista volim i vas i zemlju vašu, 
Ali je daleko ono za čim ja žudim sada. 


A kad je završila stihove, Sit-Budura udari u plač, i plakala je dok je ne 
zabolješe oči i dok joj ne poblijedješe obrazi, i u takvom stanju provede tri 
godine. 

A ona je imala brata po mlijeku koji se zvao Marzuvan, i on bijaše oti- 
šao u daleke zemlje i za sve to vrijeme nije bio s njom. A volio ju je još većom 
ljubavi, pa čim je došao, on ode majci da je zapita o svojoj sestri Sit-Buduri, 
a majka mu reče: — O, čedo moje, sestra ti je poludjela, i već ima tri godine 

kako joj je o vratu gvozdeni lanac, a svi liječnici i mudraci nisu je mogli iz- 
liječiti. 

Kad je to čuo, Marzuvan uzviknu: — Moram joj otići na svaki način — 
možda ću saznati šta je s njom, pa ću je moći izliječiti! 

Na to Marzuvanova majka reče: — Svakako joj moraš otići, ali počekaj 
do sutra, a ja ću dotle smisliti neko lukavstvo za to. — Potom njegova majka 
ode pješice u Sit-Budurin dvor, pa naiđe na eunuha koji bješe ispred njenih vrata 
i pokloni mu nešto i reče: — Imam kćerku koja je odgojena s gospođom Budu- 
rom, pa sam je udala, a 'kad se tvojoj gospođi dogodilo ono što joj se dogo- 
dilo, mojoj kćeri je priraslo srce za nju, te hoću da budeš tako dobar da je 
pustiš da dođe za trenutak da je vidi, pa će se vratiti otkud je došla, a to 
neće nitko saznati. 

A eunuh joj odgovori: — To može biti samo noću kad sultan dođe da vidi 
svoju 'kćerku, pa dođi i ti sa svojom kćerkom. — I starica poljubi ruku eunuhu, 
pa ode kući i sačeka veče narednoga dana, a kad dođe vrijeme, ustane istoga 
časa 1 trenutka, pa uzme sina Marzuvana, obuče mu žensko odijelo, a zatim ga 
uhvati za ruku i odvede u dvor. I ona je išla s njim sve dotle dok ga nije 
dovela eunuhu, a to je bilo poslije sultanova odlaska, i eunuh skoči na noge 
kad je ugledao staricu, pa joj reče: — Uđi i nemoj dugo sjediti! — te starica 
uđe sa sinom i Marzuvan vidje Sit-Buduru u onakvom stanju i pozdravi se s 
njom, pošto mu je majka najprije svukla odijelo. I Marzuvan izvadi knjige koje 
bješe ponio, pa upali svijeću i pročita nekoliko zakletava, a onda ga Sit-Budura 
pogleda i prepozna, i reče mu: — O, brate, ti si otputovao, te nismo dobivali 
vijesti o tebi. — Tako je — odgovori joj Marzuvan — ali me je Alah opet sretno 
doveo amo, a htio sam opet otputovati, ali sam ostao samo zbog onoga što 
sam čuo o tebi. Srce mi je izgorjelo zbog tebe, te sam ti došao nadajući se da ću 
te osloboditi onoga što se dogodilo s tobom. — O, brate — reče Budura — da ne 
misliš da sam poludjela? — Mislim — reče Marzuvan, a Budura mu reče: — Nisam, 
Alaha mi, već je sve onako kao što reče pjesnik: 


Rekoše: — Bezuman si od strasti za voljenim. — 
Rekoh: — Samo bezumni za radost životnu znaju. 


Osvijestit!? se zaljubljeni nikad ne mogu, 
A nesvjestica ponekad bezumne hvata. 


Bezuman sam! Dajte mi onog što mi um uze, 
Pa prođe P bezumlje — ne korite me. 


I onda Marzuvan shvati da je ona zaljubljena, te joj reče: — Ispričaj mi 
svoju povijest i reci mi šta te je snašlo i možda ću svojim rukama moći učiniti 
nešto da te oslobodim ... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto devedeset četvrta noć, ona reče: 


— Doprlo mi je do ušiju, o sretni care, da je Marzuvan rekao gospođi Bu- 
duri: -- Ispričaj mi svoju povijest i reci mi šta ti se dogodilo, i možda će me 

Alah naučiti da te nekako oslobodim. — A Sit-Budura mu je odgovorila: — O, 
brate, čuj moju povijest. Jednom sam se probudila noću, a bila je posljednja 
trećina noći, pa sam. sjela i ugledala pored sebe jednog mladića koji bješe ljepši 
od svih mladića — jezik će mi se zamoriti ako ti ga opisujem — i bješe sličan 
vrbovoj grani ili trsci, i ja pomislih da mu je moj otac naredio da me iskuša, 
jer me je otac nagovarao da se udam dok su me od njega prosili carevi, a ja 
to nisam htjela. Eto, to me je i spriječilo da probudim toga mladića: bojala 
sam se da ne kaže mome ocu ako što učinim ili ako ga zagrlim. A kad sam 
se probudila, vidjela sam na svojoj ruci njegov prsten, umjesto svoga, koji mi 
je on uzeo. Eto moje priče i uzroka moga bezumlja: srce mi je, o, brate, prira- 
slo za nj otkad sam ga vidjela, te od velike ljubavi i strasti ne mogu okusiti 
hranu sna, i ne bavim se ničim, već samo prolijevam suze i plačem i izgovaram 
stihove, i noću i danju. — I ona proli suze iz očiju i izgovori ove stihove: 


Da P_ je ugodna naslada poslije strasti, 
Kad je u srcima pašnjak za tu gazelu? 


Krv zaljubljenih za nju je sitnica prava, 
Duša iznurenih za njom gine samo. 


Ljubomoran sam na poglede i misli mu, 
I veći uhoda postah od uhoda. 


I iz kapaka očnih strijele mu lete, 
I u srce nas samo pogađaju. 


Da P'_ ću ga prije smrti vidjeti ikad. 
Ako me u životu sreća posluži? 


Čuvam ja tajnu, al! suze odaju 
Sve što osjećam, te zna uhoda. 


Kada je blizu, on mi blizak nije, 
A kad je daleko — misao na nj bliska je. 


Potom Sit-Budura reče Marzuvanu: — Gledaj, brate, šta ćeš učiniti sa mnom, 
kad me je ovo snašlo. — A Marzuvan obori glavu, pa ju je držao tako neko 
vrijeme, čudeći se i ne znajući šta da radi, a potom podigne glavu i reče: — Sve 
što ti se dogodilo — istina je, a tvoja povijest s tim mladićem takva je da 
ne mogu ništa smisliti, ali ću ići po svim zemljama i tražit ću lijeka za tebe; 
možda će Alah dati da te ja izliječim svojim rukama; samo se strpi i ne tuguj. 
—- Potom se Marzuvan oprosti s Budurom i poželi joj da bude ustrajna, pa 
ode, a ona izgovori ove stihove: 


Tvoja mi slika dušom sad prolazi; 
Mada si daleko, posjećuješ me. 


Samo te snovi sa srcem zbližuju; 
Kako da usporedim munju s očima oštrim? 


Ne budi dalek — svjetlost si oka moga, 
Jer odeš li mi, svjetlosti biti neće. 

Potom Marzuvan ode kući, svojoj majci, pa prespava tu noć, a ujutro se 
spremi za put i pođe, i putovao je neprestano iz grada u grad, i s otoka na 
otok u toku cijeloga mjeseca. I uđe u grad koji se zove at-Tajrab, pa pođe 
da sazna novosti od ljudi, nadajući se da će naći neki lijek za princezu Buduru, 
i kad god bi ušao u koji grad ili prolazio kroza nj, čuo bi da je poludjela 
princeza Budura, kći cara al-Gajura, a kad je stigao u grad at-Tajrab, ču vijest 
da je bolestan Kamar-az-Zaman, sin cara Šahramana, koji bješe podlegao ras- 
trojstvu i ludilu. I Marzuvan zapita kako se zove njegov grad, a ljudi mu rekoše: 
— Taj grad se nalazi na otoku Halidanu, i od našega grada do njega valja pu- 
tovati čitav mjesec dana morem, a suhim — šest mjeseci. — I Marzuvan uđe u 
lađu koja je plovila na otoke Halidan, a vjetar je bio povoljan u toku cijelog 
mjeseca, te su se približavali otocima Halidan, i kad im se približiše toliko da 
im je valjalo samo da pristanu uz obalu, odjednom ih zahvati jak vjetar, pa 
obori katarke 1 podera jedra, koja padoše u more, a lađa se prevrne sa svim 
onim što bješe na njoj... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto devedeset peta noć, ona reče: 


— Doprlo mi je do ušiju, o sretni care, da se lađa prevrnula sa svim onim 
što bješe na njoj, a što se tiče Marzuvana, njega su valovi bacali sve dotle dok 
ga nisu donijeli do podnožja carskoga dvora u kojem je bio Kamar-az-Zaman. 
I, po volji sudbine, to se dogodilo baš onoga dana kad su caru Šahramanu 
dolazili velikaši njegove uprave i gospoda iz njegova carstva da ga dvore, i car 
Šahraman je sjedio, držeći glavu svoga sina na koljenima, dok je eunuh tjerao 
muhe od njega. A bješe prošlo već dva dana otkako Kamar-az-Zaman nije pro- 
govorio, niti je što jeo ili pio, te je bio tanji od vretena. I vezir mu je stajao 
pored nogu, kraj prozora što je gledao u more, pa je pogledao napolje i vidio 
kako se Marzuvan bori sa smrću zbog velikih valova, i da je na izdisaju. I ve- 
zir se sažali na nj, te priđe caru, pa povine vrat i reče: — Molim te da mi do- 
pustiš, o, care, da siđem u dvorište i otvorim dvorska vrata, kako bih mogao 
spasiti jednog čovjeka koji se utapa u moru i kako bih mu pomogao u toj te- 
škoći; možda će Alah zbog toga osloboditi tvoga sina onoga što ga je snašlo. 
— O, vezire — odgovori mu car — malo ti je ovo što se dogodilo s mojim sinom 
tvojom krivicom. Možda ćeš izvući tog utopljenika, pa će on saznati kako je 
kod nas i vidjeti moga sina u ovome stanju, te će se zaradovati mome zlu. Ali, 
Alaha mi, ako taj utopljenik iziđe iz vode i vidi moga sina, pa počne s kim 
bilo razgovarati o našim tajnama, ja ću zacijelo prije odsjeći glavu tebi nego 
njemu, jer se tvojom krivicom dogodilo s nama ono što se dogodilo od početka 
do kraja. Čini onako kako te pamet uči, dakle. 

I vezir ustade, pa otvori tajna dvorska vrata što vode. na more, a poslije 
dvadeset koraka preko mostića iziđe na more i vidje da se Marzuvan bori sa 
smrću. I vezir mu pruži ruku, pa ga uhvati za kosu na glavi i povuče ga za 
nju, te Marzuvan iziđe iz mora ni živ ni mrtav, i trbuh mu bješe pun vode, 

a oči iskolačene. I vezir pričeka da se mladić osvijesti, a zatim mu svuče odi- 
jelo, pa mu obuče drugo, i oko glave mu sveza turban jednoga od svojih slugu, 
a potom mu reče: — Znaj da sam te ja spasio od utapanja, pa nemoj da zbog 
tebe izgubimo život ija i ti... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto devedeset šesta noć, ona reče: 


— Doprlo mi je do ušiju, o sretni care, da je vezir učinio s Marzuvanom 
ono što je učinio, pa mu je onda rekao: — Znaj da sam te ja spasio od uta- 
panja, pa nemoj da zbog tebe izgubimo život i ja i ti. — A kako to? — zapita 
Marzuvan, a vezir mu reče: — Odmah ćeš se podići, pa ćeš proći između emira 
i vezira, 1 svi će oni šutjeti i ništa neće reći zbog Kamar-az-Zamana, sultanova 
sina. 

Kad je vezir spomenuo Kamar-az-Zamana, Marzuvan je znao tko je to, 
jer je čuo priče o njemu u drugim zemljama, pa je pošao da ga traži, ali se 
načinio da to ne zna, te zapita vezira: — A tko je taj Kamar-az-Zaman? — I 
vezir mu odgovori: — To je sin sultana Šahramana, i on je bolestan i leži u 
postelji; nikako se ne može smiriti, i ne jede, ne pije i ne spava ni noću ni 
danju. Tek što nije umro, i mi smo izgubili nadu da će živjeti i uvjereni smo 
da će uskoro preminuti; čuvaj se, dakle, da ne gledaš u nj i da gledaš u što 
drugo, a ne u ono mjesto na koje staješ nogom — inače će propasti i tvoja i 
moja duša. — Alaha radi, o, vezire — reče Marzuvan — ja se nadam da ćeš mi 
reći što o mladiću koga si opisao; šta je uzrok tome, što mu se dogodilo? — 
Ne znam šta je uzrok tome — odgovori vezir; — znam samo da ga je otac tri 
godine molio da se oženi, a on to nije htio, te se otac naljutio na nj i zatvorio 
ga. A jednoga jutra mladić je počeo tvrditi da je spavao i da je vidio pored 
sebe neku djevojku izuzetne ljepote, čija se krasota ne može opisati jezikom, i 
rekao nam je da je skinuo prsten s njena prsta i natakao ga na svoj, a njoj je 
natakao svoj prsten. I mi ne znamo šta se u tome krije. Tako ti Alaha, o, dijete 
moje, kad se podigneš i uđeš sa mnom u dvor, nemoj gledati u careva sina, 
već idi svojim putem, jer sultanovo je srce puno gnjeva na mene. | 

I Marzuvan pomisli: — Alaha mi, to baš i jeste ono što tražim! — a potom 
pođe za vezirom i dođe u dvor, pa vezir sjedne pored Kamar-az-Zamanovih nogu 
dok Marzuvan nije imao šta drugo da radi do da ide, i on je išao dok se nije 
zaustavio pored Kamar-az-Zamana i dok ga nije pogledao. I vezir premre od 
straha i poče gledati u Marzuvana i namigivati mu da ide svojim putem, ali 
se Marzuvan pretvarao da ga ne primjećuje, i gledao je u Kamar-az-Zamana. 
I mladić se uvjeri i sazna da je to onaj koga on traži... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto devedeset sedma noć, ona reče: 


— Doprlo mi je do ušiju, o sretni care, da je Marzuvan pogledao u Kamar- 
-az-Zamana i vidio da je to onaj koga on traži, i da je onda uzviknuo: — Neka 
je hvala Alahu što mu je dao njen stas, i obraz kao što je njen obraz, i isto 

onakvu boju lica kao što je njena! — A Kamar-az-Zaman otvori oči, pa poče 
osluškivati Marzuvanove riječi, i kad vidje da Kamar-az-Zaman osluškuje riječi 
koje je on izgovarao, Marzuvan izgovori ove stihove: 


Ja vidim — uzbuđen si i jecaš u tuzi svojoj 

I sklon si da ustima sada hvališ ljepotu njenu. 
Da EP! ljubav obuze tebe il strijele pogodiše? 

Tako se drži samo čovjek strijelom pogođen. 
Napoj me vinom iz čaše i pjevaj mi sada 

O Sulejmu, i ar-Rebabu, i Tanuma mi spomeni. 


O, sunce loze mlade — dno čaše zvijezda mu je, 
Istok — ruka što toči, a zapad — usta moja. 


Ljubomorne su joj slabine na haljine njene 

Kad u njih oblači svoje tijelo nježno. 
I čašama zavidim ja što ih ustima ljubi 

Kad ih prinosi mjestu gdje se poljubac daje. 
Ne mislite da me ubi sječivo oštro neko — 

Ne, pogledi smrtonosni baciše na me strijelu. 
Kada se sretoh s njom, vidjeh da su joj prsti 

Obojeni bojom ko što je krv aždajina. 
I rekoh: — mene već nema, a ruku oboji ti: 

To je uzdarje za sve bezumne i zaljubljene! — 
A ona reče tada i strast mu uli žarku 

Riječima ljubavi sada već neprikrivene: — 
Tako mi života tvoga, bojom ih bojila nisam, 

Ne misli da te varam il! da te lažem sad. 
Kad sam vidjela kako od mene odlaziš ti — 

A bješe mi ti i ruka, i šaka, i prsti svi — 
Krvave suze prolih, pa ih rukom obrisah, 

Te su mi prsti sada crveni od krvi te. 
I kad bih plakati mogo prije nje od ljubavi, 

Dušu bih izliječio svoju i kajao bih se. 
AP prije zaplaka ona, pa i ja zaplakah tad 

Zbog suza njenih i rekoh: — Zaslugu prvi stječe! 
Ne grdite me što je strasnom ljubavlju volim — 

Doista, ljubavi mi, zbog nje ja patim ljuto. 
Ja plačem za onom što joj ljepota lice krasi, 

Za kakvu ne znaju Arabljani ni Perzijanci. 
Pamet — kć6 Lukmanova, lice — ko Jusufovo, 

Pjeva ko David ona, ko Marjam suzdržljiva je. 
A ja tužim k6 Jakov i patim kao Janus, 

Nesretan kao' Job sam i ubog kao Adam. 


Ne treba kazniti je! — Kad od ljubavi umrem, 
Zapitajte je: Kako si mu krv prolit'? mogla? 


198. 
NOĆ 


40 HILJADU I JEDNA NOĆ 


I kad je Marzuvan izgovorio tu kasidu, na Kamar-az-Zamanovo srce spu- 
stiše se hladovina i mir, te on uzdahnu i pokrene jezik u ustima, pa reče ocu: 
— O, oče, dopusti tome mladiću da mi priđe i da sjedne pored mene. 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto devedeset osma noć, ona reče: 


— Doprlo mi je do ušiju, o sretni care, da je Kamar-az-Zaman rekao ocu: 
— O, oče, pusti toga mladića da mi priđe i da sjedne pored mene! — I sultan se 
obradova velikom radošću kad je čuo te riječi od Kamar-az-Zamana, mada mu 
je prije srce strepilo zbog Marzuvana, te bješe naumio u duši da mu na svaki 
način odsiječe glavu. A kad je čuo da mu je sin progovorio, prođe ga to, te 
ustade i povuče k sebi mladića Marzuvana, pa ga posjedne pored Kamar-az- 
-Zamana. I car se obrati Marzuvanu i reče mu: — Neka je hvala Alahu što te 
je spasio! — A Marzuvan mu odgovori: — Neka Alah čuva i tebe i tvoga sina! 
— i poželje caru sve dobro. — Iz koje si zemlje? — zapita ga car, a on odgovori: 
— S unutrašnjih otoka, mora i sedam dvorova. — I car Šahraman mu reče: — 
Možda će za moga sina biti blagoslovljen tvoj dolazak, te će ga Alah spasiti 
onoga što ga je snašlo. — Ako zaželi veliki Alah, bit će samo dobro — odgovori 
Marzuvan, pa se obrati Kamar-az-Zamanu i reče mu na uho: — O, gospodaru, 
ohrabri svoju dušu, i ojačaj srce, i rashladi oči! Ne pitaj kako je ona zbog 
koje si ti postao takav. Ali si ti zatajio ono što je bilo s tobom i razbolio si 
se, a ona je razglasila što je bilo s njom, te su svi rekli da je bjesomučna. I 
sada je ona zatočena, a na vratu joj je željezni lanac, i njeno je stanje ne može 
biti gore, ali ako htjedne veliki Alah, vaše ozdravljenje bit će djelo mojih ruku. 

Kamar-az-Zaman osjeti da mu se vratilo prisustvo duha i da mu je ojačalo 
srce kad je čuo te riječi, te živnu i dade znak ocu da ga namjesti da sjedne, 
a car zamalo što nije poletio od radosti. On priđe sinu i namjesti ga, te Kamar- 
-az-Zaman sjedne, a car mahne maramom, jer se bojao za sina, te odoše svi 
emiri i veziri. I car namjesti dva jastuka, te Kamar-az-Zaman sjedne, nalaktivši 
se na njih, a car naredi da se dvor namiriše šafranom, pa zapovjedi da se okiti 
grad i reče Marzuvanu: — O, dijete moje, tvoj dolazak je sretan i blagoslovljen. 
—- I on mu iskaza najveće poštovanje. 

Zatim car naredi da donesu jelo za mladića, te doniješe jelo, a Marzuvan 
priđe Kamar-az-Zamanu, pa mu reče: — Hajde, prihvati se malo sa mnom! — 
I Kamar-az-Zaman ga posluša i priđe, pa poče jesti s njim, a za sve to vrijeme 
car je blagoslivljao Marzuvana i govorio: — Kako je lijepo što si došao, o, 
dijete moje! — A Kamar-az-Zamanova oca obuze još veća radost i veselje kad 
je vidio da mu sin jede, te odmah iziđe, pa reče to njegovoj majci, i u dvoru 
počeše udarati u bubnjeve kad su saznali za radosnu vijest da je Kamar-az- 
-Zaman spašen. I car naredi da vikač pozove građane da okite grad, te grad bi 
okićen, i ljudi se obradovaše, i bio je to veliki dan. A zatim Marzuvan provede 
tu noć pored Kamar-az-Zamana, pa i car prenoći s njima, radostan i veseo... 

I Šeherezadu zateče jutro, te ona prekine priču koju je započela po carevu 
odobrenju, a kad nastade sto devedeset deveta noć, ona reče: 

— Doprlo mi je do ušiju, o sretni care, da je car Šahraman proveo tu noć 
s njima — toliko se obradovao ozdravljenju svoga sina. A kad nastade jutro i 
kad je car Šahraman otišao, a Marzuvan i Kamar-az-Zaman ostadoše sami, 
Marzuvan ispriča Kamar-az-Zamanu cijelu povijest od početka do kraja, i reče 
mu: — Znaj da ja poznajem onu s kojom si bio, i ona se zove Sit-Budura, a 
kćerka je cara al-Gajura. 
I zatim mu ispriča od početka do kraja sve što je bilo s gospođom Budurom, 
i ispripovjedi mu kako ga ona neizmjerno voli i reče mu: — Sve što se dogodilo 
tebi s tvojim ocem, dogodilo se i njoj s njenim ocem. Nema sumnje da si ti 
njen dragan, a ona je tvoja dragana. Ojačaj svoju volju i osnaži svoje srce — 
odvest ću te njoj, pa ću vas tako uskoro sastaviti. I učinit ću s vama ono što 
reče pjesnik: 
Kad prijatelj prijatelja napusti, 
A njina svađa dugo potraje, 
Ja vezu prijateljstva opet vezujem, 
KO što klin drži krake nožnica. 


I Marzuvan je dotle uvjeravao Kamar-az-Zamana da je potrebno da ojača, 
i sokolio ga, tješio, i dotle ga je podsticao da jede i pije dok se Kamar-az-Zaman 
nije prihvatio jela i pića, te mu se povratiše prisustvo duha i snaga, i tako se 
izbavio onoga što ga bijaše snašlo. I Marzuvan ga je za sve to vrijeme zabav- 
ljao pjesmama i pričama, dok naposljetku Kamar-az-Zaman nije stao na noge 
i nije zaželio da ode u kupatilo, a onda ga Marzuvan uze za ruku, pa ga od- 
vede u kupatilo, gdje se obojica okupaše i očistiše od grijehova... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni dvjesta noći, ona reče: 


—- Doprlo mi je do ušiju, o sretni care, da je Kamar-az-Zaman, sin cara 
Sahramana, otišao u kupatilo, a onda je njegov otac naredio da se puste zatvo- 
renici, radujući se tome, i nagradio je raskošnim odijelima velikaše svoga car- 
stva i razdijelio milostinju siromasima, pa je naredio da se okiti grad, te je grad 
bio okićen sedam dana. A potom Marzuvan reče Kamar-az-Zamanu: — Znaj, 
o, gospodaru, da dolazim od Sit-Budure. samo radi ove stvari, i cilj moga puta 
je da je oslobodim njene boljke. Ostaje nam samo da se nekako dovijemo da joj 
odemo, jer se tvoj otac ne može rastati s tobom, te mislim da sutra treba da 
zamoliš oca da ti odobri da odeš u lov u pustinju. Uzmi punu kesu novaca, 
pa uzjaši konja i ponesi abaiju," a i ja ću uzjahati konja. A ocu reci: -— Hoću 
da se prošetam po ravnici i da malo lovim — vidjet ću pustinju i provest ću 
jednu noć u njoj. — A kad iziđemo, otići ćemo svojim putem, a ti ne daj ni- 
jednom svome sluzi da pođe za nama. 

I Kamar-az-Zaman uzviknu: — To je divan plan! — i obradova se velikom 
radošću i osjeti se jačim. I ode ocu, pa mu reče sve to, a car mu dopusti da 
ode u lov i reče mu: — O, čedo moje, neka je hiljadu puta blagoslovljen onaj 
dan kad ti se vratila snaga, i meni nije krivo što odlaziš na put, ali tamo pro- 
vedi samo jednu noć, pa se vrati sutra i javi mi se. Znaj da mi je život ugodan 

samo s tobom, a teško mi je vjerovati da si se oporavio od bolesti. Ti si za 
mene ono što je rekao pjesnik: 


I kad bih imati mog'o ja svake noći i dane 
ČĆilim Sulejmanov" i Hosroja moćnih vlast, 


Sve to vrijedilo ne bi mi krila komarčeva, 
Kada te oči moje gledati ne bi mogle. 


Potom car opremi svoga sina Kamar-az-Zamana, a opremi i Marzuvana, 
i naredi da se za njih pripreme četiri konja i jedna dvogrba deva za prtljag, i 
iedna jednogrba, da im nosi vodu i hranu, a Kamar-az-Zaman ne dade nikome 
da pođe s njim i da ga dvori. I otac se oprosti sa sinom, i pritisnu ga na grudi 
i poljubi ga i reče mu: — Alaha radi, molim te da se ne odvajaš od mene više 
od jedne noći — te noći neću moći zaspati, jer osjećam ono što je rekao pjesnik: 


Zbliženje s tobom — sreća je najveća, 
A muka najteža — patnja bez tebe. 
Žrtva sam tvoja! Ako je ljubav za te 
Grešna, onda je velik zločin moj. 
Goriš li, kao ja, od vatre ljubavi? 
Ona me peče kao paklene muke. 


— O, oče, bude li volja Alaha, provest ću tamo samo jednu noć — reče 
Kamar-az-Zaman, a zatim se oprosti s ocem i ode. I Kamar-az-Zaman i Mar- 
zuvan krenuše na put, pojahavši konje, pa se uputiše prema pustinji... 


I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta prva noć, ona reče: 

— Doprlo mi je do ušiju, o sretni care, da su Kamar-az-Zaman i Marzuvan 
krenuli na put i da su se uputili u pustinju, i da su putovali od početka dana 
do večeri, a potom su se zaustavili, pa su jeli, pili i nahranili stoku, i tako su 
se odmarali neko vrijeme... A zatim uzjahaše konje, pa pođoše, i putovahu 
tri dana ne zastajući, a četvrtoga dana ukaza im se pred očima jedan prostran 
kraj s gustim korovom, pa se zaustaviše tamo. I Marzuvan uzme deve i konje, 
pa ih pokla, a njihovo meso isjecka na komade i očisti kosti od mesa, pa uzme 
Kamar-az-Zamanovu košulju i njegovo odijelo, podere ih na komadiće i namaže 
konjskom krvi, a zatim uzme i Kamar-az-Zamanov kaftan, pa i njega podere 
i namaže krvlju i baci na raskršće. 

Potom su pili i jeli, i kad su se napili i najeli, oni krenuše na put, a 
Kamar-az-Zaman zapita Marzuvana zašto je to učinio i reče mu: — Šta si to 
učinio, o, brate, i kakvu korist možemo imati od toga? — A Marzuvan mu odgo- 
vori: — Ako nas ne bude još za jednu noć poslije noći za koju smo dobili 
odobrenje, i ako se ne javimo, znaj da će tvoj otac, car Šahraman, uzjahati 
konja, pa će poći za nama, a kad dođe do ove krvi koju sam prolio i kad vidi 
da ima krvi na tvojoj poderanoj košulji i na tvom odijelu, pomislit će da te je 

nešto snašlo od razbojnika ili pustinjskih zvijeri, pa će se prestati nadati da ćeš 
mu se vratiti, i otići će u grad, a mi ćemo se poslužiti lukavstvom i postići ono 
što hoćemo. 

I Kamar-az-Zaman reče; — Alaha mi, divno je to lukavstvo! Dobro je što 
si to učinio! — I potom putovahu dane i noći, a za sve to vrijeme Kamar-a2- 
-Zaman je jadikovao i plakao kad bi ostao sam, dok se nije obradovao kad 
je saznao da je blizu zemlje njegove dragane. I onda je izgovorio ove stihove: 


Da |? ćeš surova biti, iako te ne zaboravih 

Ni za čas, i da !' ćeš me odbiti, iako te željah? 
Za radost neka ne znam ako varam drago svoje, 

A ako lažem njega, nek se rastanem s njim! 


TA nisam krivac ja, pa da ti hladna budeš, 
A ako i kriv jesam, s kajanjem dođoh tebi. 


I to je čudo sudbe — da ti od mene bježiš: 
TA dani neprestano čudesa donose nama. 


A kad je Kamar-az-Zaman izgovorio stihove, Marzuvan mu reče: — Po- 
gledaj, vide se otoci cara al-Gajura — te se Kamar-az-Zaman obradova i zahvali 
mu za ono što bješe učinio, i poljubi ga i pritisnu na svoje grudi. A kad sti- 
goše na otoke 1 uđoše u grad, Marzuvan smjesti Kamar-az-Zamana u jednom 
hanu, pa tamo provedoše tri dana odmarajući se od puta, a zatim Marzuvan 
odvede Kamar-az-Zamana u kupatilo i obuče mu trgovačko odijelo. Načini mu 
zlatnu daščicu za gatanje na pijesku, i sav pribor, i astrolab od srebra, pokri- 
ven zlatom, pa mu reče: — Ustani, o, gospodaru! Stani pod carev dvor, pa viči: 
— Ja sam račundžija, ja sam pisar, ja znam šta tko traži i tko je onaj što traži, 
ja sam iskusan mudrac 1 izvrstan astrolog — a gdje su mušterije? — I car će po- 
slati nekoga po tebe kad to čuje, pa će te odvesti svojoj kćeri, princezi Buduri, 
tvojoj dragani, a kad joj odeš, ti mu reci: - Daj mi rok od tri dana, pa ako 
se ona oporavi, oženi me njome, a ako se ne oporavi — učini sa mnom ono 
isto što si učinio s onima koji su dolazili prije mene — 1 car će pristati na to. 
A kad se nađeš pored careve kćeri, reci joj tko si, pa će ona ojačati kad te 
ugleda i prestat će njeno ludilo, i oporavit će se u jednu noć. Nahrani je i _na- 
pij, a njen otac će se obradovati njenu spasenju i podijelit će s tobom svoje 
carstvo, jer se obavezao da to učini, i to je sve. 

Kad je čuo te njegove riječi, Kamar-az-Zaman uzviknu: — Samo da ne os- 
tanem bez tvoje dobrote! — pa uze od njega pribor i iziđe iz hana, onako obu- 
čen (a nosio je onaj pribor što ga spomenusmo), pa je išao tako dok se nije 
zaustavio ispod dvora cara al-Gajura. A onda povika: — Ja sam pisar i račun- 
džija, ja znam šta tko traži i tko je onaj što traži, ja otvaram knjigu i svodim 
račun, tumačim snove i perom stvaram bogatstva. A gdje su mušterije? 

I građani mu dođoše kad su čuli te riječi, jer već dugo ne b;ehu vidjeli 
pisare, i oni stadoše oko njega, pa ga počeše promatrati. I vidješe da je neobi- 
čno lijep, nježan, otmjen 1 savršen, i stajali su tako diveći se njegovoj ljepoti i 

krasoti, i vitkosti i srazmjernosti, a jedan od njih mu priđe, pa mu reče: — 
Alaha radi, o, divni mladiću što tako lijepo govoriš, ne izlaži se opasnosti i 
ne srljaj u propast želeći da se oženiš princezom Budurom, kćerkom cara al- 
-Gajura. Pogledaj očima one obješene glave — svi oni čije su one bile pobijeni 
su zbog toga. — Ali Kamar-az-Zaman ne uze k srcu njihove riječi, već povika 
iz svega glasa: — Ja sam mudrac, pisar, astrolog i račundžija! — Svi građani 
počeše ga tada zadržavati da to ne čini, ali ih Kamar-az-Zaman i ne pogleda, 
već pomisli: — Za tugu zna samo onaj koji se sam bori s njom! — I on nas- 
tavi vikati iz svega glasa: — Ja sam mudrac, ja sam astrolog... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta druga noć, ona reče: 


—- Doprlo mi je do ušiju, o sretni care, da Kamar-az-Zaman nije uzeo k 
srcu riječi građana, već je počeo vikati: — Ja sam pisar, ja sam račundžija, ja sam 
astrolog — te se svi građani naljutiše na nj i rekoše: — Ti si jednostavno glup 
mladić, hvalisavac i budala! Sažali se! Sažali se na svoju mladost i ljepotu! — 
Ali Kamar-az-Zaman povika: — Ja sam astrolog i račundžija! Ima li mušterija? 

I dok je Kamar-az-Zaman vikao, a ljudi ga zadržavali, car al-Gajur je čuo 
njegov glas i žagor gomile, pa je rekao veziru: — Siđi, pa mi dovedi tog astro- 
loga. — I vezir brzo siđe, pa uze Kamar-az-Zamana, koji bijaše među ljudima, 
i odvede ga caru, a kad se našao pred carem al-Gajurom, Kamar-az-Zaman 
poljubi zemlju i izgovori: 


U sebi samom okupi proslavljenih svojstava osam, 
Pa neka ti ih sudba uvijek daje ko sluge tvoje: 


Bilo kao slavu, i istinu, i darežljivost i pobožnost, 
KO riječ i mis'o tvoju, i ugled tvoj i niz pobjeda. 


I car ga pogleda, pa ga posjedne pored sebe, a zatim mu se obrati i reče: 
— Alaha radi, o, dijete moje, ako si astrolog, ne izlaži se opasnosti i nemoj 
ulaziti ovamo, prihvativši moj uvjet, jer sam se obavezao da ću ubiti svakog 
onoga tko ode mojoj kćeri i ne izliječi je od njene boljke, a da ću je dati za 
ženu onome tko je izliječi. Neka te ne zavarava tvoja ljepota i tvoja krasota. 
Alahom se kunem da ću ti svakako odsjeći glavu ako je ne izliječiš! — Neka bude 
tako! — odgovori mu Kamar-az-Zaman. — Pristajem na to, a i znao sam to prije 
no što sam ti došao. — I car al-Gajur pozva suce da to potvrde, a Kamar-az-Za- 
mana dade eunuhu, i reče mu: — Odvedi ga Sit-Buduri! — te eunuh uze za ruku 
Kamar-az-Zamana, pa pođe s njim kroz prolaz, a Kamar-az-Zaman ga pretekne, 
te eunuh potrča i reče mu: — Teško tebi, ne ubrzavaj propast svoje duše! Nisam 
još vidio nijednog astrologa koji se žuri da pogine, osim tebe, ali ti ne znaš 
kakve te sve nevolje čekaju. — Ali Kamar-az-Zaman okrene lice od eunuha... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta treća noć, ona reče: 

— Doprlo mi je do ušiju, o sretni care, da je eunuh rekao Kamar-az-Zamanu: — 203. 
= Strpi se i ne žuri! — Ali je Kamar-az-Zaman okreuo lice od njega, pa je izgo- NOĆ 
vorio ove stihove: 

I ako mnogo znam, ne umijem opisati tebe, 
I zbunjen sam, te ne znam šta da kažem sada. 
Kažeš li: — Sunce je! — zalaska nema ljepota tvoja 
Za oči moje, a zalazi sunce svako. 
Tako je savršena ljepota tvoja! Opisati je 
Ne može rječiti, jer zbunjuje ga ona. 


Potom eunuh ostavi Kamar-az-Zamana iza zavjese što bijaše na vratima, 
1 Kamar-az-Zaman ga zapita: — Šta ti je ugodnije: da tvoju gospođu izliječim , 
i ozdravim odavde, ili da joj odem, pa da je izliječim s one strane zavjese? — 
A cunuha iznenadiše te njegove riječi, te mu reče: — Ako je izliječiš odavde, 
utoliko će biti veća tvoja zasluga. 

I onda Kamar-az-Zaman sjedne iza zavjese, pa izvadi tintarnicu i pero, 
uzme komad papira i napiše ove riječi: — Ovo pismo šalje onaj koga je ljubav 
umorila 1 strast ubila, a tuga iznurila; onaj koiti je izgubio nadu u život i koji 
vjeruje u blisku smrt. I nema nikoga da pritekne u pomoć njegovu oku koje 
ne spava noću, niti ima koga da savlada njegovu brigu. I on danima sagori- 
jeva u plamenu, a noću pati kao da je udaren na muke, i tijelo mu upropašćuje 
mršavost, a glasnik od dragoga ne dolazi. — A potom napisa ove stihove: 


Pišem, a duša mi tebe spominje samo, 

I iz očiju ne teku suze, već krv teče. 
Tuga i patnje na tijelo navukoše mi 

Košulju čame, i u njoj se vuče ono. 
Tužih se na ljubav, ljubavlju mučen, 

I za strpljenje u duši mjesta nema. 
Tebi se obraćam: — Darežljiva i blaga budi 

I sažali se, jer duša mi se kida od ljubavi. 


A ispod stihova napisa ove rimovane riječi: — Za srce je ozdravljenje — s 
dragim sjedinjenje. Alah će onoga izliječit od boli koga ljubav rastuži i skoli. 
Tko od nas obmanjuje sada, želje neće ostvariti nikada. Nema ničega ljepšega 
od onoga koji voli i koji je vjeran voljenomu, dok je ovaj neizmjerno surov 
prema njemu. — A kad se potpisa, napisa i ovo: — Ovo pismo piše ludo zalju- 
bljeni, zbunjeni, ljubavlju i strašću uznemireni, tugom i zanosom zarobljeni, Ka- 
mar-az-Zaman, sin cara Šahramana — jedinoj koja je za sve vrijeme izabrana 
među divnim hurijama, gospođi Buduri, čiji je otac car al-Gajur. Znaj da noći 
provodim u bdjenju, a danju tavorim u nemiru, da sam bolestan, iznuren, da 
volim, da sam u zanosu, da mnogo uzdišem, da lijem grozne suze, da me je 
ljubav zarobila, tuga usmrtila, da mi je duša sagorjela zbog rastanka, da sam 
talac strasti i gost na gozbi svih bolova. Ja sam čovjek što bdije i na čije se oči 

ne spušta san, zaljubljeni čovjek čije suze ne prestaju teći, i vatra moga srca ne 
može se ugasiti, a plamen strasti ne može se sakriti. — I potom Kamar-az-Zaman 
napisa sa strane ovaj divan stih: 


Pozdrav šaljem iz riznice blaga gospodnjih 
Onoj u čijoj su ruci duša i srce moje. 


A napisa i ovo: 


Ma i jednu riječ poklonite mi, a na mene se 
Sažalite, pa će mi se duša smiriti, možda. 


I zbilja, ovako strasno u vas zaljubljen, smatram ja 

Da nije ništa ono što preživjeh — moje poniženje. 
Alah nek čuva one od kojih je dalek moj put! 

Ja osjećaje za njih sakrih na najdostojnijem mjestu. 


Al! eto, i meni se napokon smilovala sudba, 
Te me je bacila sada na prag dragane moje. 


I vidjeh Buduru gdje u postelji sa mnom leži — 
Sjao je mjesec u zracima sunca njena. 


I potom Kamar-az-Zaman zapečati pismo, a mjesto adrese napisa ove 
stihove: 
Pismo zapitaj o onom što piše pero moje — 
Ispričat će ti slova i ljubav i tugu moju. 
Gle, piše ruka moja, a suze iz očiju teku, 
I strast se moja tuži papiru pod perom mojim. 


Nek vječno teku suze na list papira ovoga; 
Kad suze prestanu teći, krv će poteći sama. 


A na kraju pisma napisa i ovo: 


I prsten što ga uzeh kada se sjedinismo, 
I kad ti dadoh svoj — vraćam ti, da vratiš moj. 


Potom Kamar-az-Zaman stavi Sit-Buduri prsten u savijeno pisamce, pa ga 
dade njenu eunuhu, a ovaj ga uzme i ode s njim svojoj gospođi... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta četvrta noć, ona reče: 


— Doprlo mi je do ušiju, o sretni care, da je Kamar-az-Zaman stavio prs- 
ten u pisamce, pa ga je dao eunuhu, a ovaj ga je uzeo i otišao Sit-Buduri. I 
careva kći uze pisamce iz eunuhovih ruku, pa ga otvori i vidje da je u njemu 
prsten — baš onaj isti — i pročita pisamce, a kad vidje šta u njemu piše, bi joj 
jasno da joj piše njen dragan i da je on iza zavjese. I um joj poleti od sreće, a 
grudi joj se ispraviše i raširiše, te od prevelike radosti izgovori ove stihove: 

Tužna ja bijah kad moradoh rastati se s tobom, 
I očni kapci tada bujicu suza proliše. 

I zakleh se da riječ +rastanake nikad neću izustiti, 
Ako me još jednom sudbina s tobom sastavi. 


Naglo me obuze radost, al! tako burna da mišljah 
Da me u suze bacila od sreće prevelike. 


O, oči moje, vi ste na suze već navikle, 
Pa zato plačete sada od radosti i od tuge. 


I čim je izgovorila te stihove, Sit-Budura ustade, pa upre nogama u zid 
i svom se snagom stade izvlačiti iz željeznog ovratnika, te ga tako skine s vrata, 
a zatim pokida lance, pa uđe u ovaj dio sobe iza zavjese i pojuri Kamar-az- 
-Zamanu, i poljubi ga u usta, kao što se ljube golubi, a kad ga je zagrlila, uz- 
viknu od velike ljubavi i strasti: — O, gospodaru, da li je ovo java ili san? Da 
li je moguće da nam je Alah dao da se zbližimo poslije naše udaljenosti? Neka 
je hvala Alahu što nam je dao da se sastanemo kad smo već bili izgubili svaku 
nadu! 

Kad ju je vidio u takvom stanju, eunuh trkom otrči, a kad je došao caru 
al- Gajuru, poljubi zemlju između njegovih ruku i reče: — Znaj, o, gospodaru, 
da je onaj astrolog — šeik astrologa, i da j je učeniji od sviju njih. On je izliječio 
tvoju kćer, a ostao je iza zavjese i nije ušao u njenu sobu. — Vidi da li je to 
tačno! — reče car, a ecunuh mu odgovori: — O, gospodaru, ustani pa je pogle- 
daj: ona je imala toliko snage da pokida željezne lance, pa je otišla astrologu 
i počela ga ljubiti i grliti! — I onda car al-Gajur ustade, pa ode svojoj kćeri, a 
ona skoči na noge kad ga je ugledala, pa zakloni plavu 1 izgovori ove stihove: 


Ne volim čačkalicu — kad je spomenem 
Ja uvijek kažem: — Ti sa mnom nisi; 


A arak ugodan mi je — kad ga spomenem, 
Ja uvijek kažem: — Tebe vidim sada. 


I onda se njen otac toliko obradova njenoj sreći da je gotovo poletio, i 
on poljubi kćerku između očiju, jer ju je volio velikom ljubavlju. I car al-Gajur 
se obrati Kamar-az-Zamanu i zapita ga tko je, i reče mu: — Iz kojih si zemalja? 
- A Kamar-az-Zaman reče caru tko je i odakle je i kakav mu je čin i obavi- 
jesti ga da mu je otac car Šahraman. A zatim mu Kamar-az-Zaman ispriča ci- 
jelu povijest od početka do kraja i ispripovjedi mu šta se dogodilo sa Sit-Budu- 
rom, i kako je uzeo prsten s njena prsta i kako joj je natakao svoj prsten, 
i car al-Gajur se začudi tome, te uzviknu: — Doista, vašu povijest treba zapi- 
sati u knjige da bi je poslije vas mogla čitati pokoljenja za pokoljenjima! —- A 
potom car al-Gajur pozva suce i svjedoke, pa napisa bračni zapis gospođe 
Budure i Kamar-az-Zamana. 

I SŠeherezadu zateče doć te ona prekine priču koju je započela po carevu 
odobrenju, a kad nastade dvjesta peta noć, ona reče: 

— Doprlo mi je do ušiju, o sretni care, da je car al-Gajur pozvao suce i svje- 
doke, pa je napisao bračni zapis gospođe Budure i Kamar-az-Zamana, i dao da 
se okiti grad i da bude okićen sedam dana. A poslije toga postaviše stolove s jelima 
i prirediše svetkovinu i okitiše grad, i svi ratnici obukoše najraskošnija odijela, 
i ljudi udariše u talambase i bubnjeve, i Kamar-az-Zaman ode Sit-Buduri, a njen 
se otac obradova njenu ozdravljenju i njenoj udaji, i zahvali Alahu što joj je ulio 
ljubav prema lijepome mladiću i carskome sinu. I carevu kćerku prikazivahu 
Kamar-az-Zamanu, a oboje bjehu slični jedno drugome po ljepoti, krasoti, otmje- 
nosti i nježnosti, i Kamar-az-Zaman je spavao pored nje te noći i dobio od nje 
ono za čim je žudio, a ona je utažila svoju čežnju za njim i uživala u njegovoj 
ljepoti i krasoti, i tako su se grlili do jutra. A sutradan car priredi gozbu za uzva- 
nike i pozva na nju sve stanovnike unutrašnjih i vanjskih otoka, i za njih postavi 
stolove s izvrsnim jelima, i stolovi s jelima bijahu postavljeni u toku čitavog 
mjeseca. 

Poslije toga se Kamar-az-Zamanovo srce smiri, a kad je postigao ono što 
je želio i proveo tako neko vrijeme sa Sit-Budurom, mladić se sjetio svoga oca, 
cara Šahramana, i usnio da mu otac kaže: — O, čedo moje, zar tako postupaš 
i radiš sa mnom? — i da mu u snu izgovara ove stihove: 


Mjesec u mraku plaši me udaljenošću, 

A povjeri kapcima očnim da stado zvijezda čuvaju. 
Pričekaj, dušo! TA možda će i doći ona. 

Strpi se, srce, ko vrelim žigom opečeno. 


I Kamar-az-Zaman bješe toga jutra zabrinut i tužan zbog toga što je us- 
nio da ga otac kori, te ga Sit-Budura zapita šta mu je, a on joj ispriča šta je 
USNIO ... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta šesta noć, ona reče: 


— Doprlo mi je do ušiju, o sretni care, da je Kamar-az-Zaman ispričao 
Sit-Buduri šta je usnio, a potom je ona otišla s njim svome ocu, pa su mu 
oboje ispričali to i zamolili ga da im dopusti da otputuju. I car dopusti Kamar- 
-az-Zamanu da otputuje, a Sit-Budura reče: — O, oče, ja se ne mogu rastati s 
njim — i otac joj onda odgovori: — Pođi i ti s njim na put! — i dopusti joj da 
ostane s Kamar-az-Zamanom cijelu godinu dana, s tim da poslije toga redovito 
dolazi ocu u pohode svake godine. I princeza poljubi ocu ruku, pa to učini i 
Kamar-az-Zaman, a potom car al-Gajur poče opremati svoju kćer i njenog 
muža i pripremi im hranu i sve što im je bilo potrebno za put, i izvede za njih 
konje i jednogrbe deve, a za svoju kćer naredi da iznesu nosiljku, pa natovari 
mazge i deve i dade im crne robove i sluge da ih dvore, i dade im sve što im je 
bilo potrebno za put, a na dan njihova odlaska car al-Gajur se oprosti s Kamar- 
-az-Zamanom i pokloni mu deset raskošnih zlatnih odijela, izvezenih biserjem, i 
dade mu deset konja i deset deva-ženki i kesu novaca i povjeri mu svoju kćer 
Sit-Buduru, pa pođe s njima da ih otprati do najudaljenijeg otoka. Potom se 

I car je odsijecao glave svima onima koji su dolazili njegovoj kćeri i nisu je 
izliječili, pa je njihove glave objesio o dvorska vrata, te tako zbog njegove 
kćeri odsjekoše glave četrdesetorici liječnika i razapeše četrdeset astrologa. 
I svi ljudi digoše ruke od nje, i nijedan liječnik nije bio kadar da je izliječi, 
jer je njen slučaj bio težak za ljude od nauke i pera... 

oprosti s Kamar-az-Zamanom, pa ode kćeri Sit-Buduri, koja je bila u nosiljci, 
i pritisnu je na svoje grudi i poljubi je, plačući i govoreći: 


Težeć' za rastankom, ne žuri: 
Zaljubljenome sladak je zagrljaj. 


Ne žuri: sudba će uvijek varati, 
A prijateljstvu kraj — rastanak je. 


I potom ode od svoje kćeri, pa priđe njenom mužu Kamar-az-Zamanu i 
poče se opraštati s njim i ljubiti ga, a zatim se rastade s njim i vrati se s voj- 
skom u svoj grad, pošto je najprije naredio vojnicima da krenu. 

I Kamar-az-Zaman pođe sa svojom ženom Sit-Budurom i onima koji su 
bili u njihovoj pratnji, i putovahu prvog, i drugog, i trećeg i četvrtog dana, i od- 
micahu tako neprestano cijelih mjesec dana, pa se zaustaviše na jednoj prostra- 
noj livadi s bujnom travom i razapeše šatore na njoj, pa su tu jeli i pili i od- 
marali se. I Sit-Budura zaspa, a Kamar-az-Zaman joj ode i vidje je kako spava, 
a na tijelu joj bješe svilena košulja pod kojom se sve vidjelo, i na glavi je imala 
maramu od zlatotkanice, ukrašenu biserjem i dragim kamenjem, i vjetar joj je 
podigao košulju, te se ona zavrnula do iznad pupka, tako da su joj se vidjele 
grudi i da joj se ukazao trbuh, bjelji od snijega, i u svakom naboru na njemu 
mogla je stati uncija maslinova ulja. I Kamar-az-Zamana obuze još veća ljubav 
I strast, te on IZgOVOTI: 


Kad bi mi rekao netko (a vrući vjetar da puše, 

I u srcu i u tijelu cijelom vatra da mi gori): 
Što hoćeš i želiš sada: da vidiš zaljubljene, 

II! gutljaj vode jedan? — odgovorio bih? — Njih! 


I Kamar-az-Zaman stavi ruku na pojas Budurine haljine, pa povuče pojas 
i razveže ga, jer mu se srce zaželjelo careve kćeri. I vidje da je za pojas privezan 
jedan kamen, crven kao zmajeva krv, te odveže kamen i pogleda ga i zapazi na 
njemu neka imena što bjehu urezana u dva reda nečitljivim slovima. I Kamar- 
-az-Zaman se začudi i reče u sebi: — Da joj nije mnogo stalo do toga kamena, 
ona ga ne bi privezala za pojas svoje haljine niti bi ga čuvala ne mjestu koje joj 
je najdraže, samo da se ne rastane s njim. — De da vidim šta ona radi s tim 
kamenom i kakva se tajna krije u njemu! — Potom Kamar-az-Zaman uzme ka- 
men, pa iziđe iz šatora da vidi kakav je na svjetlosti... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta sedma noć, ona reče: 


— Doprlo mi je do ušiju, o sretni care, da je Kamar-az-Zaman uzeo kamen 
da vidi kakav je na svjetlu i da ga je počeo razgledati, držeći ga u ruci, kad 


se odjednom ustremi na nj jedna ptica i istrgne mu kamen iz ruku, pa poleti 


i spusti se s kamenom na zemlju. I Kamar-az-Zaman se poboja da mu ptica 
ne odnese kamen, te potrča za njom, a ptica potrča isto tako brzo kao i Ka- 

mar-az-Zaman, i tako je Kamar-az-Zaman svejednako išao za njom s jednog 
mjesta na drugo, s jednoga brežuljka na drugi, dok ne dođe noć i dok ne po- 
stade mračno. I ptica zaspa na jednom visokom drvetu, s Kamar-az-Zaman se 
zaustavi pod tim drvetom, i bio je zbunjen, i duša tek što ga nije ostavila od 
gladi i zamorenosti, i on je osjetio da umire, pa htjede da se vrati, ali nije znao 
gdje se nalazi mjesto s kojeg je došao, i mrak se svali na nj. I Kamar-az-Zaman 
uzviknu: — Nema moći ni sile do u Alaha velikog, visokog!. — pa legne i za- 
spa do jutra pod onim drvetom na kojem bješe ptica, a kad se probudi, vidje 
da se i ptica probudila i da je odletjela s drveta. 

I Kamar-az-Zaman pođe za tom pticom, a ona je odlijetala pomalo, onako 
kako je išao Kamar-az-Zaman, te se mladić osmjehnu i uzviknu: — O, čudo 
Alahovo! Ova ptica je jučer preletjela onoliko koliko sam ja pretrčao, a danas 
vidi da sam umoran i da ne mogu trčati, pa je počela letjeti brzinom kojom 
i ja idem! Alaha mi, to je doista čudno, ali ću ja na svaki način ići za tom 
pticom! Ona će me odvesti bilo u život, bilo u smrt, i ja ću ići za njom, pa 
ma kud se uputila, jer će se u svakom slučaju zaustaviti samo u nekom nase- 
ljeaom mjestu. — I Kamar-az-Zaman pođe za pticom (a ptica je spavala na 
drvetu svake noći), i išao je tako za njom deset dana, hraneći se biljkama koje 
mu je pružala zemlja i pijući vodu s potoka. A desetoga dana približi se jednom 
naseljenom gradu, i onda ptica poletje brzo kao pogled i odletje u taj grad i 
izgubi se ispred Kamar-az-Zamanovih očiju, te mladić nije znao ni šta je bilo 
s njom ni kud je otišla. I Kamar-az-Zaman se začudi i uzviknu: — Hvala Alahu 
što me je sačuvao i što sam stigao do ovoga grada! 

Potom on sjedne pored jednoga kanala, pa opra ruke, noge i lice i malo 
se odmori, i onda se sjeti kako je mirno i sretno živio sa svojom draganom i 
pogleda na sebe onako umorna i zabrinuta i gladna, na toj daljini poslije ra- 
stanka, te mu suze potekoše iz očiju i on izgovori ove stihove: 


Iako skrivah što podnijeti morah, poznato je sve, 
I sad je san očiju mojih zamijenila nesanica. 


I uzviknuo sam, kad su mi misli zamorile dušu: 
— O, sudbo moja, ti me ne štediš i ne maziš, 


I duša mi je izmeđ mučenja i opasnosti! 


Da je car ljubavi pravedan bio prema meni, 
S očiju mi ne bi zauvijek slatki prognao san. 


Gospodo, sažalite se na mene iznurenoga, 
I milostivi budite prema slavnom što se ponizi 


Na putevima ljubavi, i na bogatog, sad siromašnog. 


I ne slušah kudioce koji tebe kore 
I gluh bijah za njih i uši sasvim zatvorih. 


Rekoše mi: — Ti voliš ljepotana — i odgovorih: 
Izabrah ga međ' drugim ljudima i ostavih ih. 


Ta prestanite! Kad sudba zla postigne ne vidi oko. 

A kad je završio stihove i kad se odmorio, Kamar-az-Zaman ustade, pa 
je išao polako dok nije ušao u grad... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta osma noć, ona reče: 

— Doprlo mi je do ušiju, o sretni care, da je Kamar-az-Zaman Završio sti- 
hove i odmorio se, a zatim je ušao na gradska vrata, ne znajući kamo da pođe. 
I tako je prošao kroz grad od početka do kraja (a bio je ušao na vrata što 
su vodila prema pustinji), i išao je sve dotle dok nije izišao na morska vrata, 
a nije naišao ni na jednog stanovnika — a grad je bio na morskoj obali — i 
kad je izišao na morska vrata, Kamar-az-Zaman je išao dalje dok tako nije do- 
šao do gradskih vrtova i šumica. I onda uđe pod drveće, pa pođe dalje, a kad 
je došao do jednoga vrta, stade pored vrtnih vrata, i onda mu priđe vrtlar i 
pozdravi se s njim, i Kamar-az-Zaman odgovori na njegov pozdrav, a vrtlar 
mu reče: — Dobro došao! — i uzviknu: — Neka je hvala Alahu što si došao i 
što te stanovnici grada nisu ni dirnuli! Uđi što prije u vrt, da te ne ugleda tko 
od njih! 

I onda Kamar-az-Zaman uđe u vrt izbezumljen, pa zapita vrtlara: — Šta 
je to bilo sa stanovnicima ovoga grada i šta se to dogodilo s njima? — A vrtlar 
mu odgovori: — Znaj da su svi ovdašnji građani magi. Alaha radi, reci mi kako 
si došao u ovo mjesto i zašto si došao u našu zemlju. — I Kamar-az-Zaman 
ispriča vrtlaru sve što mu se dogodilo, od početka do kraja, a vrtlar se veoma 
začudi tome i reče: — Znaj, o, dijete moje, da su islamske zemlje daleko odavde, 
i od njih do nas ima četiri mjeseca putovanja morem, a suhim cijela godina. 
Imamo jednu lađu koja se otiskuje jedanput godišnje i odlazi s robom do početka 
islamskih zemalja, i odavde odlazi u more Otoka Ebanovine, a otuda na otoke 
Halidan, gdje caruje car Šahraman.. 

I onda Kamar-az-Zaman porazmisli i vidje da će biti najbolje da živi u 
vrtu, pored vrtlara, i da radi kao njegov pomoćnik. — Hoćeš li me uzeti za po- 
moćnika u ovome vrtu? — zapita on vrtlara, a ovaj mu reče: — Slušam i pokora- 
vam se! — I vrtlar ga nauči da odvodi vodu k lijehama i drveću, te tako Kamar- 
-1z-Zaman poče odvoditi vodu i kositi travu, a vrtlar mu obuče kratak kaftan 
koji mu je dosezao do koljena, te je tako Kamar-az-Zaman ostao kod vrtlara 
i zalijevao žbunje, lijući grozne suze. I nije bio miran ni danju ni noću, jer je 
bio u tuđini, i izgovarao je pjesme svojoj dragani. A između onoga što je iz- 
povorio bili su i ovi stihovi: 


Obećanje mi dadoste — hoćete I! ga ispuniti? 
I riječ rekoste — da I? ćete učiniti tako? 

Da ne spavamo strast nam naredi, a vi spavaste, 
A spavači nisu ravni nespavačima nikad. 


Znali smo ranije da ste strast tajiti mogli, 
Al spletkar vas podstače da je odate. 
Vi koje duša voli, u gnjevu i milosti, 
Ma šta da bude s vama, vi ste mi samo cilj! 

Ta ne gori svako oko kao što gori moje, 
I ne voli svaka duša ko što voli moja. 


Okrutni bjeste i rekoste: — TA ljubav zla je! 
Tako je, i bi rečeno da ste u pravu vi. 

Pitajte zaljubljenog — nikad on pogazit' neće 
Obećanje, pa ma mu vatra u duši gorjela. 


I ako mi protivnik u ljubavi sudi sam — 
Kome da se potužim i kome da se požalim? 


Ta da me ljubav upropastila nije, 
Od ljubavi mi srce ne bi bezumno bilo. 


Eto šta se dogodilo s Kamar-az-Zamanom, sinom cara Šahramana. 

Što se pak tiče njegove žene Sit-Budure, kćeri cara al-Gajura, ona se pro- 
budila, pa je počela tražiti muža Kamar-az-Zamana, ali ga nije našla. I vidje 
da su joj šalvare razvezane, a kad je pogledala na čvorić za koji bješe pričvr- 
šćen kamen, vidje da je i on razvezan, a da kamena nema. — O, čudo Alahovo 
— pomisli — gdje li mi je muž? Izgleda da je uzeo kamen i da je otišao, ne 
znajući kakva je tajna u njemu. Kad bih samo znala kud je otišao! Ali se za- 
cijelo dogodilo nešto neobično što ga je nagnalo da ode — inače se ne bi mogao 
rastati sa mnom ni za trenutak. Prokleo Alah i taj kamen i čas kad je stvoren! 

Potom Sit-Budura razmisli, pa reče u sebi: — Ako odem ljudima i ako im 
kažem da mi je nestao muž, oni će me poželjeti. Moram se poslužiti nekim 
lukavstvom. — I ona ustade, pa obuče jedno odijelo svoga muža Kamar-az-Za- 
mana, a na glavu stavi isti onakav turban kao što bijaše njegov, i obu čizme, 
i zakloni lice velom, a zatim stavi jednu robinju u svoju nosiljku, pa iziđe iz 
šatora i pozva sluge. I oni joj dovedoše konja, a ona ga uzjaha, pa naredi da 
se natovari prtljag, te ga natovariše, a zatim naredi da krenu, i tako pođoše, 
i Budura prikri ono što joj se bješe dogodilo, te nitko i ne posumnja da to 
nije Kamar-az-Zaman, jer mu je ona bila slična i stasom i licem. I Budura je 
neprestano putovala sa svojim ljudima u toku dana i noći, dok se naposljetku 
ne približiše jednom gradu na slanome moru, i onda se ona zaustavi u blizini 
toga grada, pa naredi da se razapnu šatori na tome mjestu, ne bi li se odmorili, 
a zatim se raspita o tome gradu, i ljudi joj rekoše: — To je Grad Ebanovine, 
i njime vlada car Armanus, a on ima kćer koja se zove Hajat-an-Nufusa... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta deveta noć, ona reče: 


— Doprlo mi je do ušiju, o sretni care, da se Budura zaustavila u blizini 
Grada Ebanovine, ne bi li se odmorila, i da je onda car Armanus poslao po- 
slanika da vidi kakav se to car zaustavio iza zidina njegova grada, te poslanik 
dođe putnicima i zapita ih o njemu, i oni mu rekoše da je to carev sin i da 
je zalutao, a da se uputio k otocima Halidan, koji pripadaju caru Šahramanu. 
I poslanik se vrati caru Armanusu, pa mu reče u čemu je stvar, a kad je to 
čuo, car Armanus pođe u susret došljaku s izabranicima iz svog carstva, i kad 

je došao do šatora, Sit-Budura sjaha s konja, a i car Armanus sjaha, te po- 
sdraviše jedno drugo. I car povede Sit-Buduru i uvede je u svoj grad, pa se 
popne s njom u dvor i zapovjedi da se postavi stol s jelima i đakonijama i 
naredi da se Sit-Budurini ratnici dovedu u Dom gostiju, te oni provedoše tamo 
tri dana. A poslije toga car ode Sit-Buduri (a ona je toga dana išla u kupatilo 
i bješe otkrila lice, a lice joj bješe slično mjesecu o uštapu, te se sablazniše 
ljudi i svijet izgubje stid kad je vidje, i priđe joj (a ona bješe u svilenoj odjeći, 
izvezenoj srmom s nanizanim dragim kamenjem), pa joj reče: — O, dijete moje, 
znaj da sam postao sasvim oronuli starac, a da u životu nisam imao djece osim 
jedne kćeri, koja je nalik na tebe po krasoti i ljepoti. Sada nemam snage da 
upravljam carstvom, te će ono pripasti tebi, o, dijete moje, i ako ti se sviđa 
moja zemlja, te ostaneš ovdje i živiš u mojim zemljama, dat ću ti svoju kćer 
za ženu i dat ću ti svoje carstvo, a sim ću se odmoriti. 

Sit-Budura obori glavu na te careve riječi, a na čelu joj izbi znoj od stida, 
i ona reče u sebi: — Što sad da radim, kad sam žena? Ako ne pristanem i ako 
odem, to može biti opasno — možda će on poslati vojnike za mnom da me 
ubiju; a ako pristanem, možda ću se osramotiti. A ja sam pritom izgubila svoga 
dragana, Kamar-az-Zamana, i ne znam šta je s njim. Mogu se spasiti samo na 
jedan način — da šutim i da pristanem, pa da ostanem kod njega dok Alah 
ne učini ono što je odlučio. — I potom Sit-Budura podigne glavu, pa izrazi caru 
svoje poštovanje i svoju pokornost, te se car obradova i naredi glasniku da 
po Otocima Ebanovine objavi da će se taj dan svečano proslaviti, kako bi gra- 
dani okitili grad, a sam okupi dvorjane, namjesnike, emire, vezire i velikaše 
svoga carstva i gradske suce, pa se pred njima odrekne vlasti i za sultana odredi 
Sit-Buduru, i obuče joj carsko odijelo, te svi emiri odoše Sit-Buduri, ne sum- 
njajući u to da je ona mladić, muškarac, i zbog njene neizmjerne ljepote svi 
se oni pomokriše u šalvare kad je ugledaše. I kad Sit-Budura postade sultan, 
ljudi počeše udarati u talambase od radosti, a kad je ona sjela na prijestolje, 
car Armanus se dade na posao da opremi svoju kćer Hajat-an-Nufusu, i po- 
slije malo dana Sit-Buduru odvedoše Hajat-an-Nufusi, i njih dvije bjehu kao 
dva mjeseca kad se pojave u isto vrijeme, ili kao dva sunca koja se sretaju. 
A kad upališe svijeće i prostriješe postelju za njih, zatvoriše vrata i spustiše za- 
vjese, i onda gospođa Budura sjedne s gospođom Hajat-an-Nufusom i sjeti se 
svoga dragana Kamar-az-Zamana, te je obuze još veća tuga. I ona zaplače zbog 
rastanka s njim i zbog njegove odsutnosti i izgovori ove stihove: 


O, vi što niste sa mnom, nemirna duša je moja! 
Odoste, a u tijelu mi daha nema da uzdahnem. 


TA ranije mi je zjenice morila nesanica, 
A sad se u suzama izliše — ta bolja je nesanica. 


Kad odoste vi, ja ostah zaljubljena u vas, 
A pitajte šta je s njim i šta je podnio on. 
Da nema. očiju mojih (bujicu suza proliše), 
Žarom bih svojim zemlju zacijelo zapalila. 

Alahu tužim se na drage koje izgubih, 
-A strast i nemir moj žaljenje ne pobudiše. 

O njih se ogriješih samo velikom ljubavlju svojom; 
U ljubavi sretnih ima, al? ima i nesretnih. 


A kad je završila stihove, Sit-Budura sjedne pored gospođe Hajat-an-Nu- 
fuse i poljubi je u usta, a zatim ustade istog časa i trenutka, pa uze avdes 
i moljaše se sve dotle dok Sit-Hajat-an-Nufusa ne zaspa, a onda Sit-Budura 
legne u njenu postelju, pa joj okrene leđa i ležala je tako do jutra. A kad svanu 
dan, car i njegova žena odoše svojoj kćeri i zapitaše je kako joj je, a ona im 
ispriča šta je vidjela i kakve je stihove čula. 

Eto šta je bilo s Hajat-an-Nufusom i njenim roditeljima. 

Što se pak tiče carice Budure, ona je izišla iz sobe i sjela na prijestolje 
carstva, a tamo joj dođoše emiri i sve vođe i svi velikaši carstva, pa joj če- 
stitaše na stupanju na carsko prijestolje i poljubiše zemlju između njenih ruku 
i poželješe joj sreću, a Sit-Budura se osmjehnu i bješe ljubazna prema njima 
i nagradi ih, i iskaza poštovanje emirima 1 velikašima carstva, i dade im još 
veća imanja i pratnju, te je zavolješe svi ljudi i poželješe da vječno vlada, i 
svi mišljahu da je muškarac. I tako ona poče naređivati i zabranjivati, i sudila 
je, i pustila zatočenike iz tamnice, i ukinula carine, i sve dotle je sjedila u su- 
dištu dok nije nastala noć. A onda ode u odaju koja bješe spremljena za nju, 
i u njoj nađe Sit-Hajat-an-Nufusu, koja je sjedila, pa sjedne pored nje, potapša 
je po leđima i pomilova je i poljubi između očiju, pa izgovori ove stihove: 


Moje suze odaše sve ono što skrivah ja — 
Iznuri me ljubav i malaksa tijelo od nje. 


Ja ljubav krijem, al! kad se rastadosmo, 
Tužno mi lice odade je, sakrit? je ne mogoh. 


O, vi što odoste iz stana svog, kunem se 
Da ste me iznurili i dušu mi ubili. 


Nastaniste se u duši duboko, i iz očiju mi 

Suze bujicom teku i krv mi iz njih kaplje. 
One što nisu sa mnom dušom bih svojom kupila, 

Jer doista sva ljubav moja njima odlijeće. 
Gle, oči moje: zbog ljubavi prema dragom zjenica 

Odbaci odmor sna, pa stalno suze lije. 
Mišljahu dušmani da ću surov biti za dragog, 

A to ne može biti, i njih ne slušam ja. 
Pogrešno mišljahu oni, jer želje svoje sve 

S Kamar-az-Zamanom postići jedino mogu. 
Sva lijepa svojstva u sebi okupio je 

I cara nije bilo sa svojstvima takvim. 


Darežljiv je i dobar tako da zaborav pokri 
Darežljivost Man-ibn-Zaida10 i blagost Muavijinu. 

Bojim se hvale duge, a stihom nisam 'u stanju 
Da tebe lijepog opišem, iako stihove volim. 


Zatim carica Budura skoči na noge i obrisa suze, pa uze avdes i poče se 
moliti, i molila je sve dotle dok Sit-Hajat-an-Nufusu ne savlada san. I onda 
joj Sit-Budura priđe, pa legne pored nje i tako je ležala do jutra, a zatim ustade, 
očita jutarnju molitvu, pa sjedne na prijestolje carstva i poče naređivati i Zza- 
branjivati i pravedno suditi. 

Eto šta je bilo s njom. 

Što se pak tiče cara Armanusa, on ode svojoj kćeri, pa je zapita kako je, 
ax ona mu ispriča šta je sve bilo s njom i reče mu kakve je stihove izgovorila 
carica Budura. — O, oče — reče mu ona — ja nisam vidjela ni pametnijeg ni 
stidljivijeg čovjeka od svoga muža, samo što on svejednako plače i uzdiše. — O, 
kćeri moja — odgovori joj car — strpi se s njim — ostaje nam još ova treća noć, 
pa ako te ne obljubi i ako ti ne oduzme nevinost, ja ću smisliti neki plan i 
način da mu oduzmem vlast i da ga otjeram iz naše zemlje. 

I on se tako dogovori sa svojom kćerkom i smisli takav plan... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta deseta noć, ona reče: 


— Doprlo mi je do ušiju, o sretni care, da se car Armanus tako dogovorio 
sa svojom kćerkom i da je smislio takav plan. I približi se noć, te carica Budura 
prijeđe s prijestolja carstva u dvor i uđe u odaju koja bješe spremljena za nju, 
i vidje da su svijeće upaljene i da gospođa Hajat-an-Nufusa sjedi u odaji, i 
onda se sjeti muža i svega onoga što je bilo s njim za kratko vrijeme od njihova 
rastanka, i zaplaka, neprestano uzdišući, i izgovori ove stihove: 


Kunem se da vijest o nesreći mojoj ispunjava svijet 
KO sunce zracima kad se iz mrkle noći rodi. 


Znak nagovještaja o njemu ja shvatiti ne mogu, 
I stoga će tuga moja sve veća i veća biti. 


Otkad zavoljeh njega, lijepu ustrajnost mrzim, 

A mogu LP da ne mrze ljudi kada zavole? 
Pogledi čežnjivi nas oštricom pogađaju svojom 

(A najviše nas pogađaju pogledi ti čežnjivi). 
Rasuli mu se uvojci, sa sebe koprenu skinuo, 

Te crnu i bijelu ljepotu ugledah ja njegovu. 
I bolest i liječenje moje u ruci njegovoj je — 

Ta od ljubavi onaj liječi zbog kog se razboljesmo. 
Pojas njegov zavoljeh zbog slabina mu nježnih, 

I iz zavisti bedra teška ne ustajahu. 
Kovrče na sjajnom mu čelu usporedit ću ja 

S noću sumračnom što je dan svijetli zadržava. 

A kad je završila stihove, htjede da ustane da se moli, ali je Hajat-an-Nu- 
fusa odjednom uhvati za skut, pa se pripi uz nju i uzviknu: — O, gospodaru, 
zar te nije stid od moga oca — on ti je učinio toliko dobra, a ti me još za- 
nemaruješ. — I kad ču to, Sit-Budura se uspravi na mjestu na kojem je sjedila, 
pa reče: — O, draga moja, šta mi to govoriš? — A Hajat-an-Nufusa joj odgovori: 
— Kažem ti da nisam vidjela tako uobražena čovjeka kao što si ti. Zar su svi 
lijepi ljudi tako uobraženi? Ali ja ti to nisam kazala stoga što hoću da me 
poželiš, već stoga što se bojim da ti car Armanus ne učini kakvo zlo; jer ako me 
noćas ne obljubiš i ako mi ne oduzmeš nevinost, on je naumio da ti sutra 
izjutra oduzme vlast i da te otjera iz naše zemlje. A možda će se on još više 
razgnjeviti, pa će te ubiti. I meni te je žao, o, gospodaru, pa te stoga opominjem, 
a ti sam odluči šta ćeš uraditi. 

I kad je čula od nje te riječi, carica Budura obori glavu i nije znala šta 
da radi, a potom pomisli: — Ako ne poslušam cara — poginut ću, a ako ga 
poslušam — osramotit ću se. Ali ja sam sada carica svih Otoka Ebanovine, a 
oni su pod mojom vlašću, i ja se ne mogu naći s Kamar-az-Zamanom ni na 
kojem drugom mjestu, jer on može otići u svoju zemlju samo preko Otoka 
Ebanovine. Ne znam šta da radim, te svoju stvar povjeravam Alahu (divan je 
on po svojoj promisli!). Ta ja nisam muškarac da se mogu podići i prodrijeti 
u tu nevinu djevojku! 

A zatim carica Budura reče Hajat-an-Nufusi: — O,. draga, ja te zanema- 
rujem i klonim se protiv svoje volje. — I ispriča joj sve što se dogodilo, 
pa joj se pokaza i reče: — Molim te da me zaštitiš, Alaha radi, i da ne odaš 
što je sa mnom dok me Alah ne sastavi s mojim draganom Kamar-az-Zama- 
nom, a poslije će biti ono što će biti... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta jedanaesta noć, ona reče: 


— Doprlo mi je do ušiju, o sretni care, da je carica Budura obavijestila 
Hajat-an-Nufusu o svome slučaju i da joj je naredila da to prikrije, a Hajat- 
-an-Nufusa je saslušala njene riječi i njena ju je priča iznenadila do najveće 
mjere. Njoj bijaše žao Budure, te joj poželje da se sastane sa svojim draga- 
nom Kamar-az-Zamanom, i reče joj: — O, sestrice, ne boj se i ne muči! Trpi 
dok Alah ne učini ono što je odlučeno. — A potom Hajat-an-Nufusa izgovori: 


Ja tajnu u grudima čuvam, kao u kući s bravama 
Od kojih ključ je izgubljen, a kuća pod pečatom je. 


A tajnu čuvati može samo prijatelj vjeran 
I nju će sakrivati samo najbolji među ljudma. 


A kad je završila stihove, ona joj reče: — O, sestrice, grudi slobodnih 
ljudi su grob za tajne, i ja neću odati tvoju tajnu. — A zatim počeše plesati, 
igrati se i ljubiti, i spavahu gotovo do poziva na molitvu, a onda Hajat-an- 
-Nufusa ustade, pa uze goluba-mladunca, zakla ga pod svojom košuljom i na- 
maza se njegovom krvlju, skinuvši šalvare, pa nadade dreku. I dođoše joj ro- 

đaci, i robinje zažagoriše od radosti, pa joj dođe i majka i zapita je šta joj 
je, i ona je išla oko nje i ostala pored nje do večeri. 

Što se pak tiče carice Budure, ona je ujutro ustala, pa je otišla u ku- 
patilo i okupala se, i očitala jutarnju molitvu, a zatim se uputila u Sudište i 
počela suditi ljudima, sjedeći na prijestolju. I kad je čuo usklike radosti, car 
Armanus zapita šta je to, i rekoše mu da je njegovoj kćeri oduzeta nevinost, 
te se on obradova tome, i grudi mu se ispraviše i raširiše, i on priredi gozbu, 
i tako življahu neko vrijeme, i eto šta je bilo s njima. 

Što se pak tiče cara Šahramana, on je čekao svoga sina poslije njegova 
odlaska u lov s Marzuvanom, kao što je već ispričano, ali dođe noć poslije 
njihova odlaska, a sin mu se ne vrati. I car Šahraman nije spavao te noći, te 
mu se ona učini duga, i obuze ga najveći nemir, i njegovo uzbuđenje postade 
još veće, i on nije vjerovao da će zarudjeti zora, a kad nastade jutro, počeka 
sina pola dana, ali mu on ne dođe. I car osjeti da se rastao s njim, i žaljenje 
za sinom svega ga obuze, te on uzviknu: — Avaj, sine moj! — A potom se 
tako rasplaka da mu suze natopiše, odijelo, i uzviknu iz dubine ojađena srca: 


Ja se sporih s ljudima što vole dok i sam 
Ne saznah za vlast ljubavi i gorčinu. 


I silom čašu rastanka s njim ispiti morah, 
I ponizih se pred robom ljubavi i slobodnim tad. 


Zakle se sudba da me razdvoji od voljenih, 
I održa sudba surova zakletvu svoju. 


A kad je završio te stihove, car Šahraman obrisa suze, pa klikom pozva 
vojnike i naredi im da iziđu i da se požure za dugi put, te vojnici uzjahaše 
konje, i sultan krenu, goreći od tuge za sinom Kamar-az-Zamanom, i srce mu 
bješe puno bola. I vojnici ubrzaše hod, a car podijeli vojsku na desno, lijevo, 
čelno i začelno odjeljenje i na šest odreda, pa reče vojnicima: — Sastat ćemo 
se sutra na raskršću! 

I onda se vojnici raziđoše i pođoše, i putovahu neprestano do kraja toga 
dana, dok se ne spusti noć. I putovahu cijelu noć do sutradan u podne, kad 
stigoše na raskršće četiri puta, ne znajući kojim je putem otišao Kamar-az- 
-Zaman, a zatim ugledaše ostatke poderane tkanine i primijetiše rastrgnuto 
meso i vidješe da još ima tragova krvi, i nađoše sve komade odjeće i meso 
pored njih, i car Šahraman glasno kriknu iz dubine srca kad vidje to, i uz- 
viknu: — Avaj, sine moj! — i poče se udarati po licu i čupati bradu i podera 
odijelo što ga je imao na sebi. Bio je uvjeren da mu je sin mrtav, te još jače 
zajeca i zaplaka, pa zaplakaše i vojnici zbog njegova plakanja, i povjerovaše 
da je Kamar-az-Zaman poginuo, te posuše glave prašinom. I prođe noć, a 
oni sveudilj ridahu i plakahu, te zamalo ne pomriješe, i carevo srce se zapali 
od plamena uzdaha, te on izgovori ove stihove: 


Ne korite tužnoga zbog tuge njegove — 
Već dovoljno je potresen bolovima. 

I plače on od tuge velike i muka svojih, 
I strast ti njegova kaže kako gori on. 


O, srećo! Tko je za zaljubljenog, kad se zakune 
Da će uvijek suze liti iz očiju? 

Strasno on voli kad izgubi mjesec sjajni 
Što sjajem svojim zamračuje sve oko sebe. 


Al' sad mu smrt dade da ispije čašu punu 
Na dan odlaska, i daleko je od zemlje rodne. 


Ostavi zavičaj i ode na nesreću svoju, 
I za slast oproštaja ne saznade s prijateljima. 


Ubi me on udaljenošću i okrutnošću, 
I rastankom, i mučenjem kad nas ostavi. 


On ode i ostavi nas, oprostivši se samo 
Kada ga Alah primi u vrtove svoje. 


A kad je završio te stihove, car Šahraman se vrati s vojskom u svoj 
grad... . 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta dvanaesta noć, ona reče: 


— Doprlo mi je do ušiju, o sretni care, da je car Šahraman završio te 
stihove i da se potom vratio s vojskom u svoj grad. On je bio uvjeren da mu 
je sin poginuo i da ga je napala i rastrgla bilo neka zvijer, bilo razbojnici. 
I on naredi da se to razglasi po otocima Halidan, kako bi stanovnici obukli 
crna odijela zbog žalosti za njegovim sinom Kamar-az-Zamanom, i sagradi za 
nj jednu prostoriju koju nazva Kućom tuge, a svakoga četvrtka i ponedjeljka 
sudio je ratnicima i podanicima, a u ostale dane u tjednu odlazio je u Kuću 
tuge i tugovao za sinom, oplakujući ga u stihovima, među kojima bijahu i ovi: 


Dan sreće je dan kad ste mi opet bliski, 
A dan smrti moje — kad se odvojite vi. 
I ako se bojim prijetnje da ću umrijeti, 
Od spokojstva slađa mi je blizina s dragim. 


Eto šta je bilo s carem Šahramanom. 

Što se pak tiče carice Budure, kćeri cara al-Gajura, ona je postala carica 
Otoka Ebanovine, te je ljudi počeše pokazivati prstima, govoreći: — To je zet 
cara Armanusa. — I ona je svake noći spavala sa Sit-Hajat-an-Nufusom, i ža- 
lila joj se na svoju tugu za mužem Kamar-az-Zamanom i plačući opisivala 
Hajat-an-Nufusi njegovu ljepotu i krasotu i željela da se ma i u snu sastane 
s njim, i izgovarala ove stihove: 


Alahu znano je da sam, kad se rastadosmo, 
Plakala tako da suze zajmiti morah. 

Rekoše opadači: — Strpi se, dočekat ćeš ih; 
A ja njima: — Opadači, otkud' mi strpljenje? 


Što se pak tiče Kamar-az-Zamana, on ostade neko vrijeme u vrtu, kod 
vrtlara, plačući i danju i noću i izgovarajući stihove i tugujući za vremenom 
sreće i noćima ispunjenih želja, a vrtlar mu reče: — Krajem ove godine ot- 
plovit će lađa u muslimanske zemlje. — I Kamar-az-Zaman življaše tako dok 
jednom ne vidje da se neki ljudi okupljaju. I on se začudi tome, a vrtlar mu 
dođe, pa mu reče: — O, dijete moje, prestani danas s radom i nemoj odvo- 
diti vodu k žbunju — danas je blagdan, te ljudi odlaze u pohode jedni dru- 
gima. Odmori se, dakle, i samo nadgledaj vrt, a ja ću otići da vidim kad će 
poći lađa kojom ćeš otputovati: ostaje još samo malo vremena do časa kad 
ću te poslati u muslimanske zemlje. 

Potom vrtlar iziđe iz vrta, te Kamar-az-Zaman ostade sam i predade se 
nrislilma o svome stanju, i srce mu se kidalo, a suze mu potekoše iz očiju. 
I Kamar-az-Zaman zaplače tako gorkim plačem da se obeznanio, a kad je do- 
šao k sebi, ustade i poče hodati po vrtu, razmišljajući o onome što je s njim 
učinila sudba i o dugome rastanku i udaljenosti, i razum ga izdade, te bijaše 
sav ošamućen. I spotače se, pa pade na lice, a čelom udari o korijen drveta, 
te mu iz njega poteče krv i pomiješa se s njegovim suzama, i Kamar-az-Zaman 
obrisa krv, otre suze i poveza čelo jednom krpom, pa se podiže i poče ho- 
dati po vrtu, razmišljajući i ne znajući za sebe. I pogleda na jedno drvo na 
kojem bjehu dvije ptice koje se svađahu, i vidje kako se jedna od njih podi- 
pla i tako kljunula onu drugu u šiju da joj je odvojila glavu od tijela, i onda 
uzela glavu pa odletjela s njom, a ubijena je ptica pala na zemlju pred Kamar- 
17-Zamana. I dok se sve to tako događalo, odjednom se spustiše dvije velike 
ptice, pa jedna stade pored glave ubijene ptice, a druga pored njena repa, i 
obje spustiše glave i saviše vratove prema njoj, pa počeše plakati. I onda 
zaplaka i Kamar-az-Zaman zbog rastanka sa ženom, i sjeti se oca kad je ugle- 
dao te dvije ptice koje oplakivahu svoga druga... 


I Šeherezadu zateče jutro, te ona prekine priču koju je započela po ca- 


revu odobrenju, a kad nastade dvjesta trinaesta noć, ona reče: 


— Doprlo mi je do ušiju, o sretni care, da se Kamar-az-Zaman rasplakao 
zbog rastanka sa ženom i ocem kad je ugledao dvije ptice koje su oplakivale 
svoga druga, a zatim je Kamar-az-Zaman pogledao u te ptice i vidio da su one 
iskopale raku i u nju ukopale ubijenu pticu, pa su odletjele u visinu i neko ih 
vrijeme nije bilo, a kad su se vratile, s njima bješe i ptica ubojica. I one se 
\pustiše s njom na grob ubijene ptice, pa navališe na pticu-ubojicu, ubiše je 
i probodoše joj tijelo, pa joj izvadiše utrobu i proliše njenu krv na grobu 
ubijene ptice, a zatim razbacaše njeno meso i pokidaše joj kožu, i izvukoše 
sve ono što bješe u njoj, pa razbacaše na razne strane. I sve se to događalo, 
a Kamar-az-Zaman je gledao i čudio se, i odjednom baci pogled na mjesto 
pdje bješe ubijena ptica i vidje da se nešto sjaji. I priđe bliže, pa vidje da je 
to voljka one ptice, i Kamar-az-Zaman je uze i otvori i u njoj nađe onaj kamen 

zbog kojeg se rastao sa ženom. I kad ugleda i prepozna kamen, Kamar-az- 


-Zaman se onesvijesti od radosti, a potom dođe k sebi i uzviknu: — Neka je 
hvala Alahu! Evo dobroga znaka i vijesti da ću se sastati sa svojom dragom. 
I razgleda kamen i prinese ga očima, pa ga priveza za ruku, radujući se do- 
broj vijesti, a potom ustade i poče hodati, i tako je očekivao vrtlara do noći, 
ali ovaj nije dolazio. I Kamar-az-Zaman je spavao na njegovu mjestu do jutra, 
a zatim ustade da radi, i opasa se uzicom od palminih vlakana, pa uze sjekiru 
i košaru i prođe kroz vrt. Priđe roščićevu drvetu, pa udari sjekirom u nje- 
gov korijen, a od tog udarca nešto zazvoni, te Kamar-az-Zaman spusti ko- 
šaru i vidje jednu ploču koja se podiže i spušta... 

I Šeherezadu zateče jutro, te ona prekine priču koju je započela po ca- 
revu odobrenju, a kad nastade dvjesta četrnaesta noć, ona reče: 


— Doprlo mi je do ušiju, o sretni care, da je Kamar-az-Zaman podigao 
tu kamenu ploču i da je ispod nje ugledao jedna vrata i stepenice, pa je sišao 
niz njih i našao se u jednoj staroj prostoriji iz vremena Ada i Samuda. I ta 
prostorija bješe od tesana kamena i duž zidova bjehu klupice nebeske boje, i 
prostorija bješe puna jasnocrvenog suhog zlata. I onda Kamar-az-Zaman reče 
u sebi: — Prošla je zamorenost, a došlo je veselje i radost! — I potom Kamar- 
-az-Zaman ode iz te prostorije u vrt, na površinu zemlje, pa spusti ploču na 
ono mjesto na kojem je i bila. I vrati se u vrt, pa je odvodio vodu k drveću 
do kraja toga dana, a onda dođe vrtlar, pa mu reče: — O, dijete moje, raduj 
se, jer ćeš se vratiti u domovinu! Putnici su se spremili za put, a lađa će za 
tri dana otploviti za Grad Ebanovine (a to je prvi grad među muslimanskim 
gradovima), i kad stigneš tamo, putovat ćeš kopnom šest mjeseci, dok ne sti- 
gneš na otoke Halidan, na kojima se nalazi car Šahraman. 

I Kamar-az-Zaman se obradova i izgovori: 


Ne ostavljajte nenavikle da od vas daleko budu; 
TA napuštajući ih, vi mučite bezgrešne. 


Kad je rastanak dug, drugi se ne sjeća vas 
I spreman je da drukčije osjeća tada. 


Potom Kamar-az-Zaman poljubi ruku vrtlaru, pa mu reče: — O, čiko, 
kao što si ti mene obradovao, tako ću i ja tebe obradovati velikom radošću. 
— I reče vrtlaru kakvu je sobu vidio, a vrtlar se obradova i reče: — O, dijere 
moje, ja sam u ovom vrtu već osamdeset godina, pa ništa nisam primijetio, 
a ti si to vidio iako nema ni godinu dana otkako si kod mene. To je tebi 
palo u dio i time će se skratiti tvoje nevolje, a pomoću toga ćeš stići do svo- 
jih rođaka i sastat ćeš se s onim koga voliš. — Ja ću na svaki način sve to 
podijeliti s tobom — odgovori Kamar-az-Zaman, a zatim povede vrtlara i od- 
vede ga u onu prostoriju i pokaza mu zlato. I zlato bješe u dvadeset ćupova, 
te Kamar-az-Zaman uze deset ćupova, a vrtlar deset. — O, dijete moje — reče 
mu vrtlar — ponesi nekoliko mjerica vrapčjih maslina kojih ima u ovome vrtu 
— takve masline ne mogu se naći u drugim zemljama, te ih trgovci uvoze u 

sve zemlje. Pomiješaj ih sa zlatom i prikrij zlato njima, a zlato tako metni 
u mjerice da masline dođu odozgo, pa zatvori mjerice i ponesi ih na lađu. — 
I Kamar-az-Zaman ustade istoga časa i trenutka, pa napuni maslinama pedeset 
mjerica i stavi u njih zlato, prikrivši ga, i zatvori mjerice, pošto je stavio ma- 
sline povrh zlata, a onaj kamen metnu u mjericu koju je sam ponio. I sjedio 
je s vrtlarom i razgovarao s njim, i Kamar-az-Zaman bješe uvjeren da će se 
sastati s dragom i da će biti blizu svojih rođaka, te reče u sebi: — Kad stig- 
nem na Otok Ebanovine, otići ću s njega u zemlje svoga oca, pa ću se ras- 
pitati o svojoj dragani Buduri. Kad bih mogao znati da li se vratila u svoju 
zemlju, ili je otišla u zemlje moga oca, ili joj se nešto dogodilo na putu! — 
A potom izgovori: 
U duši ljubav ostaviše, pa iščezoše, 
I zemlje onih koje volim daleko su. 


Daleko je sada i stan i stanar, 
Daleko i cilj puta, jer ga nema. 


Odoše, a s njima i ustrajnost, 
I mir me ostavi i strpljenje. 


Odoše — i radost odletje, 
Nestade mira, i nema ga više. 


I suze prolih kad se rastasmo, 
I suze grozne lijem u samoći. 


A ako zaželim da ih kad vidim, 
A dugo moram čekat' uzbuđen, 


U srcu dočarat ću im likove — 
I bit će misli, strasti, tuge i jada. 


I potom je Kamar-az-Zaman sjedio, čekajući da prođu preostali dani, i 
ispričao je vrtlaru povijest o pticama i ono što se bješe dogodilo s njim, a 
vrtlar se začudio. I spavali su do jutra, a u jutro se razbolje vrtlar i bolovao 
je dva dana, a trećeg dana se pogorša njegova bolest, te svi izgubiše nadu da 
će ostati u životu, i Kamar-az-Zamana obuze velika tuga. I dok se sve to zbi- 
valo, odjednom dođe kapetan lađe s mornarima, pa zapitaše šta je s vrtlarom, 
a kad im Kamar-az-Zaman reče da je vrtlar bolestan, oni ga zapitaše: — Gdje 
je taj mladić koji hoće da otputuje s nama na Otoke Ebanovine? — To je 
rob koji stoji pred vama — odgovori im Kamar-az-Zaman, pa im reče da pre- 
nesu one mjerice na lađu, te ih oni preniješe i rekoše: — Požuri se, jer puše 
povoljan vjetar! — A mladić im odgovori: — Slušam i pokoravam se! — Potom 
prenese na lađu torbu s hranom, pa se vrati vrtlaru da se oprosti s njim, ali 
ga nađe na izdisaju, i Kamar-az-Zaman sjedne pored njegova uzglavlja i za- 
klopi mu oči, i vrtlarova duša rastade se s tijelom. Onda ga Kamar-az-Zaman 
opremi i ukopa u prah, prepustivši ga milosti velikog Alaha, pa pođe i uputi 
se k lađi, ali vidje da je lađa otplovila s razapetim jedrima i da presijeca more, 
i tako je izgubi iz vida. I Kamar-az-Zaman bješe zaprepašten, te stajaše onako 

zbunjen i ne odgovori nikome niti se kome obrati, a potom se vrati u vrt, pa 
sjedne, zabrinut i tužan, posipajući glavu prahom i udarajući se po licu... 

I Šeherezadu zateče jutro, te ona prekine priču koju je započela po ca- 
revu odobrenju, a kad nastade dvjesta petnaesta noć, ona reče: 

— Doprlo mi je do ušiju, o sretni care, da se Kamar-az-Zaman vratio u vrt 
poslije odlaska lađe, pa je sjeo, onako zabrinut i tužan. On uze pod najam vrt 
od njegova vlasnika i uze u službu jednoga čovjeka koji mu je pomagao da 
zalijeva drveće, a sam se uputi onoj kamenoj ploči, pa je podigne i siđe u onu 
prostoriju, gdje smjesti preostalo zlato u pedeset sudova, pa odozgo nabaca 
masline. Zatim zapita kad polazi lađa, ali mu rekoše da lađa odlazi samo 
jednom u godinu dana, te Kamar-az-Zamana obuze još veće uzbuđenje, i on se 
rastuži zbog onoga što mu se dogodilo, a naročito mu bijaše žao što je izgubio 
Sit-Budurin kamen, te je plakao i danju i noću i izgovarao stihove. 

Eto šta je bilo s Kamar-az-Zamanom. 

Što se pak tiče lađe, vjetar bijaše povoljan, te je ona stigla do Otoka 
Ebanovine, a dogodi se po volji sudbine da je baš tada carica Budura sjedila 
pored jednog prozora što je gledao u more, te je vidjela lađu kad je pristala uz 
cbalu. I Budurino srce ustrepta, te ona uzjaha s emirom i dvorjanima i namjes- 
nicima, pa ode na obalu i zaustavi se pored lađe. A bješe već počelo istovari- 
vanje i prenošenje robe u skladišta, te Budura pozva kapetana i zapita ga šta 
je dovezao, a kapetan odgovori: — O, care, na lađi ima bilja, sredstava za 
trljanje, praškova, melema, vodica, bogatstava, skupocjene robe, raskošnih 
tkanina i jemenskih ćilima, a svega toga ima toliko da se ne može prenijeti na 
devama i mazgama. Ima i svakojakih mirisa i bibera i kakulskog aloja, i indij- 
skih smokava i vrapčjih maslina koje se rijetko gdje mogu naći u ovim 
zemljama. 

I Budurino srce poželje vrapčje masline kad je čula da ih kapetan spominje, 
te ona zapita vlasnika lađe: — Koliko imaš maslina? — Imam pedeset punih 
mjerica, samo što njihov vlasnik nije doputovao s nama, a car može uzeti 
onoliko mjerica koliko hoće. — Iznesite ih na suho, da ih vidim — reče Budura, 
te kapetan viknu mornarima da iznesu tih pedeset mjerica, a Budura otvori 
jednu i vidje masline, pa reče: — Uzet ću ovih pedeset mjerica i platit ću vam 
koliko tražite. — U našim zemljama to se prodaje u bescijenje — odgovori ka- 
petan — ali onaj koji je pokupio te masline nije došao s nama, a siromašan je 
čovjek. — A pošto su ovdje? — zapita Budura i kapetan joj odgovori: — Hiljadu 
dirhema. — I onda Budura reče: — Uzet ću ih za hiljadu dirhema — pa naredi da 
se masline prenesu u dvor. A kad dođe noć, ona naredi da joj donesu jednu 
mjericu, pa je otvori (a u odaji nije bilo nikoga osim nje i Hajat-an-Nufuse), 
pa stavi pladanj preda se i istrese na nj gomilu žežena zlata. I Budura reče 
gospođi Hajat-an-Nufusi: — To nije ništa drugo do zlato! — A zatim naredi 
da joj donesu sve mjerice, pa ih pogleda i vidje da su i one pune zlata, a da 
maslina nema ni za jednu mjericu. I Budura poče preturati po zlatu, pa u njemu 
nađe jedan kamen, te ga uze i zagleda i odjednom vidje da je to onaj kamen 

koji bješe privezan za vrpcu na njenoj haljini i koji joj bijaše uzeo Kamar-az- 
-Zaman. I kad se uvjerila u to, Budura ciknu od radosti i pade onesviještena. .. 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta šesnaesta noć, ona reče: 


— Doprlo mi je do ušiju, o sretni care, da je carica Budura ciknula od ra- 
dosti kad je ugledala taj kamen i da je pala onesviještena, a potom se osvijesti i 
reče u sebi: — Zbog ovog kamena rastala sam se sa svojim draganom Kamar-az- 
-Zamanom, ali eto, stigla mi je dobra vijest! — I reče Sit-Hajat-an-Nufusi da joj 
je kamen koji je našla donio dobru vijest da će se sastati s dragim, a kad 
nastade jutro, carica Budura sjedne na prijestolje carstva, pa pozva kapetana 
lađe, te ovaj dođe i poljubi zemlju između njenih ruku, a ona ga zapita: — Gdje 
st ostavio vlasnika ovih maslina? — O, care vremena — odgovori kapetan — 
ostavili smo ga u zemlji maga, a tamo je vrtlar u jednome vrtu. — Ako mi ga ne 
dovezeš, onda ne znaš kakve će nevolje snaći i tebe i tvoju lađu — reče Budura, 
a zatim naredi da se zapečate trgovačka skladišta, i trgovcima reče: — Vlasnik 
ovih maslina je moj dužnik i odgovoran mi je za dug, pa ako mi ga ne dovedete, 
ja ću vas svakako poubijati, a vašu trgovinu ću upropastiti. — I trgovci se obra- 
tiše kapetanu, pa mu obećaše da će opet uzeti pod najam njegovu lađu kad se 
još jednom vrati, i rekoše mu: — Izbavi nas od ovog samovoljnog zlotvora! — te 
kapetan uđe u lađu i razape jedra, a Alah mu dade sreće, te noću stiže na otok 
i uputi se u vrt. A što se tiče Kamar-az-Zamana, njemu se ta noć učinila 
duga, i sjetio se svoje dragane, pa je sjedio i plakao zbog onoga što mu se 
dogodilo. I on pomisli na svoju dragu, pa izgovori: 


Evo noći kada zvijezde stoje ne mičuć' se, 
I nemaju snage da se s mjesta maknu. 


I dugi su sati kao i dan uskrsnuća 
Za onog što zoru i svitanje čeka. 


A kapetan zakuca na Kamar-az-Zamanova vrata, a kad je Kamar-az-Zaman 
otvorio vrata i izišao, mornari ga uhvatiše i odvedoše na lađu, pa razapeše jedra 
i zaploviše i neprestano plovljahu tokom dana i noći, a Kamar-az-Zaman nije 
znao koji je uzrok tome. I on zapita za uzrok, a oni mu rekoše: — Ti si dužnik 
cara, vladara Otoka Ebanovine i zeta cara Armanusa, i ukrao si mu novac, O, ne- 
sretniče! — A Kamar-az-Zaman uzviknu: — Alaha mi, ja nikad nisam ušao u tu 
zemlju otkako živim i ne poznajem je! 

I oni su tako plovili s njim dok se ne približiše Otocima Ebanovine, a zatim 
ga odvedoše Sit-Buduri, koja prepozna Kamar-az-Zamana kad ga je ugledala, te 
reče: — Ostavite ga slugama, neka ga odvedu u kupatilo. — I ona skine zabranu 
na trgovinu, a kapetana nagradi divnim odijelom koje je vrijedilo deset hiljada 
dinara. I te noći dođe u dvor, pa sve ispriča Hajat-an-Nufusi i reče joj: — Krij 
to dok ne postignem ono što želim, a učinit ću nešto što će se zapisati i 
što će poslije nas čitati carevi i njihovi podanici. 

A kad je naredila slugama da Kamar-az-Zamana odvedu u kupatilo, sluge 
ga odvedoše i obukoše mu carsko odijelo, i kad je izišao iz kupatila, Kamar-az- 
-Zaman bijaše sličan vrbovoj grani ili zvijezdi koja svojom pojavom zbunjuje 
mjesec i sunce, i duša mu se povrati. A potom on ode Buduri, i uđe u dvor, i 
Budura ga ugleda i naredi svome srcu da se strpi dok se ne ispuni ono što je 
htjela. I ona pokloni Kamar-az-Zamanu robove, eunuhe, deve i mazge i dade mu 
kesu punu novaca, i svejednako uzdizaše Kamar-az-Zamana s jednog stupnja na 
drugi, dok ga ne postavi za svoga blagajnika. Povjeri mu sav novac, i bila je 
ljubazna prema njemu i zbližila se s njim i rekla emirima kakav je njegov čin, 
te ga i oni zavolješe. 

I carica Budura mu poče davati sve veće nagrade svakoga dana, te Kamar- 
-az-Zaman nije znao zašto ga toliko uznosi, a kako je imao mnoga novaca, 
počeo je davati poklone, i bio je darežljiv i tako je služio cara Armanusa da ga 
je i on zavolio, a zavolješe ga i emiri i svi ljudi, i počeše se kleti njegovim 
životom. A Kamar-az-Zaman se pri svemu tome čudio što ga je carica Budura 
toliko uznosila, i govorio je u sebi: — Alaha mi, ta ljubav mora imati nekog 
uzroka, a možda mi ovaj car iskazuje tako veliku počast s nekom zlom na- 
mjerom. Zamolit ću ga na svaki način da me pusti, pa ću otići iz njegove zemlje. 

I on ode carici Buduri, pa joj reče: — O, care, ti si mi iskazao veliko pošto- 
vanje; budi i na kraju milostiv, pa me pusti da odem, a oduzmi mi sve ono što 
si mi poklonio. — A carica Budura se nasmiješi, pa mu reče: — Otkud ti ta želja 
da odeš i da srljaš u opasnosti, kad ovdje uživaš najveće poštovanje i veliku 
milost? — I Kamar-az-Zaman joj odgovori: — O, care, to poštovanje je čudno 
ako nema uzroka, naročito stoga što si mi ti davao činove koji se daju starcima, 
a ja sam — malo dijete. — Tome je uzrok to — reče mu carica Budura — što te 
volim zbog tvoje neizmjerne i izvanredne ljepote i rijetke, blistave krasote. A ako 
mi dopustiš da učinim s tobom ono što želim, ja ću ti iskazati još veće pošto- 
vanje i milost i dat ću ti poklone i postavit ću te za vezira, iako si mlad po 
godinama, kao što su ljudi mene postavili za sultana, mada imam taman toliko 
godina koliko i ti. Sada se nitko ne čudi tome što prvu riječ vode djeca, a Alah 
je dao dar onome koji reče: 


Kao da je vijek naš iz obitelji Lotove — 
On mlade rado naprijed postavlja. 


I kad je čuo te riječi, Kamar-az-Zaman se zastidje i obrazi mu tako pocrve- 
nješe da bijahu kao plamen, i on uzviknu: — Meni nije potrebno poštovanje koje 
vodi onome što je zabranjeno! Ne, živjet ću s malo novaca, ali ću biti bogat 
po svojoj plemenitosti i savršenstvu! — Ali carica Budura uzviknu: — Neće me 
prevariti tvoja savjesnost koja potječe iz nadutosti i uobraženosti, a Alah je dao 
dar onome koji reče: 


Spomenuh mu vrijeme spajanja, i reče on: 
— Dokle ćeš okrutan u govoru biti? 

AL dinar mu ja pokazah, a on reče stih: 
— Može I? se pobjeći od sudbe svoje? 


I kad je čuo te riječi i shvatio te nanizane stihove, Kamar-az-Zaman 
uzviknu: — O, care, ja nisam navikao na takve stvari niti imam snage da nosim 
takav teret. Njega ne može podnijeti ni stariji od mene, pa kako da ga ponesem 
ja, ovako mlad? — Ali se carica Budura nasmiješi čuvši te riječi, pa reče: — To je 
doista veoma čudna stvar! Kako se vidi pogreška kad čovjek rasuđuje kako 
valja! Kad si ti tako mlad, zašto se onda bojiš onoga što je zabranjeno i grije- 
šenje, iako nisi u godinama odrasla čovjeka koji je odgovoran za svoje postupke, 
dok mololjetnika ne osuđuju i ne kore zbog grijeha? Sam si naveo taj dokaz na 
svoju štetu, u svojoj želji da se sporiš sa mnom, te moraš izići u susret mojoj 
molbi da se zbližimo. Nemoj me sad odbiti i pokazivati da to ne želiš, jer je 
suđeno ono što je zapovjedio Alah. Ja treba da se bojim više nego ti da ne 
upadnem u neku zabludu, a istakao se među drugima onaj koji je rekao: 


Gorim od želje, a mali kaže, moleć' me: 
— Uvuci ga unutra i budi hrabar! 


Odgovorih mu: - Ne može tako, a on reče: 
— Mislim da može, te pristah, obljubih ga. 


I kad je Kamar-az-Zaman čuo te riječi, smrači mu se pred očima, te reče: 

- O, care, ti možeš naći žene i divne djevojke kojima nema ravnih u naše 

vrijeme. Zar se nećeš zadovoljiti njima, mjesto mnome? Obrati se kojoj hoćeš 

od njih, a mene ostavi. — Pravo veliš — odgovori Budura — ali ja s njima ne 

mogu utoliti bol, i muke koje podnosim zbog ljubavi prema tebi. Kad se po- 

kvari raspoloženje i priroda, onda priroda ne sluša nikog i ne pokorava se 

lijepim savjetima. Okani se prepiranja, dakle, pa počuj riječi onoga koji 
je rekao: 

Ne vidiš li da na trgu voće u nizama leži, 
Pa smokve uzima jedan, a drugi sikomore. 


A evo i riječi drugoga: 


O, ti što ti grivna na nozi šuti, a pojas zvecka: 
Zadovoljno je jedno, a drugo siromašno je. 


Čekaš da se utješim, glupane, ljepotom njenom, 
Al! bijah pravedan prije — nevjeran neću biti. 


Maljama kunem se tebi, ljepšim od kovrča njenih — 
S nevinom ljepoticom ja te zaboraviti neću. 


A evo i riječi trećega: 


O, ljepotane, volim te — to mi je vjera 
Koju međ' svima ja izabrah rado. 

Ostavih žene sve ja radi tebe, 
Te misle da sam sad monah postao. 


I riječi onoga koji je rekao: 


Mladiće sa ženama ne izjednačuj, niti slušaj 
One što kažu svakom: — odvratno je to. 


Između žene kojoj lice mi noge ljubi 
I momka što zemlju ljubi, razlika je. 


I kad je čuo te riječi od nje i vidio da ne može pobjeći od onoga što joj 
se prohtjelo, Kamar-az-Zaman joj reče: — O, care vremena, ako se to ne može 
izbjeći, obećaj mi da ćeš to učiniti sa mnom samo jedanput, mada se time 
neće popraviti pokvarena priroda — a poslije me nikad nemoj pitati o tome. 
Možda će Alah popraviti u meni ono što će se pokvariti. —- Obećavam ti to, 
jer se nadam da će nam Alah oprostiti i da će u svojoj milosti prijeći preko 
toga našeg velikog grijeha — reče Budura. — Doista, nebeski svod opraštanja 
nije toliko uzan da nas ne može obuhvatiti i zakloniti naše velike zločine i izvesti 
nas na svjetlo pravoga puta i mraka zablude. Divno se i odlično izrazio onaj 
koji je rekao: 

Zbog nečeg nas sumnjiče ljudi, i uporni su 
U sumnjičenju svome dušom i srcem. 
Učinimo to što misle i grijeh im olakšajmo, 
Jedan jedini put, a poslije — kajat ćemo se. 


I zatim mu dade riječ i obećanje i zakle mu se u ono što je najpreče da 
će to učiniti s njim samo jedanput zauvijek i da ju je ljubav prema njemu dovela 
do ruba groba i pada, te Kamar-az-Zaman pristade na taj uvjet i pođe s njom 
na usamljeno mjesto ne bi li ugasio njene strasti, a sam govoraše: — Nema 
moći ni sile do u Alaha, visokoga, velikoga! Tako mi je sudio slavljeni i pre- 
mudri! — A zatim razveza šalvare u najvećoj zabuni, i iz očiju su mu tekle 
suze od velikog uzbuđenja, u Budura se osmjehnu i odvede ga u postelju, pa 
mu reče: — Poslije ove noći nećeš vidjeti onoga koga osuđuješ. — I nagnu se 
prema njemu, pa se počeše ljubiti i grliti i prepletati noge, i ona mu reče: — 
Stavi mi ruku između butina na ono što znaš šta je. — I Kamar-az-Zaman 
zaplaka i reče: — Ja to nikako ne umijem! — A Budura uzviknu: — Tako ti 
moga života, učini to što sam ti naredila! — I Kamar-az-Zaman pruži ruku 
(a duša mu bješe u nosu) i vidje da su joj butine mekše od dušeka i nježnije 
od svile, te osjeti nasladu kad ih dodirnu, pa poče prevlačiti rukom na sve 
strane dok ne napipa mnogo blagoslivljano i pokretno kube. I onda pomisli: 
—- Možda ovaj car ima dva spola, te nije ni muško ni žensko. — I reče: — O, 
care, ne nalazim na tebi ono što imaju muškarci. Pa šta te je onda podstaklo 
da ovo radiš? — A carica Budura se tako nasmije da je pala nauznak i uzvik- 
nula: — O, dragi moj, kako si brzo zaboravio noći koje smo zajedno proveli! 
— I dade mu prilike da je prepozna, te Kamar-az-Zaman vidje da je to njegova 

žena, princeza Budura, kći cara al-Gajura, gospodara otoka, i mora, te je Za- 
grli, a i ona zagrli njega, i poljubi je, a i ona poljubi njega, pa legoše u po- 
stelju zbliženja i izgovoriše jedno drugome ove stihove: 


I zvah ga da se zbližimo, vrat vitki svoj 

Izvivši prema njemu i svejednako izvijajuć' ga. 
I dušu okorjelu napajah mu svojom blagošću, 

Te on usliši molbe, iako uporan bješe. 


Bojao se da ga koji kudilac ne ugleda 
Kad se pojavi u sjajnom oklopu svome. 


Slabine na bedro tuže se, jer, kao i deve, 

S mukom ga nosi noga kada korača on. 
Opasao je mač oštar i ljut očiju svojih. 

I od mraka oklop tamni obukao je. 


Miris mu dobru vijest javlja da dolazi, 
A ja trčim ko ptica puštena iz kaveza. 


I obraze mu prostirem da gazi po njima, 
I prahom rastoka oko izliječit će mi on. 
Privezah ja stijeg pobjedni grleći se s njim, 
I nepokorne sudbe razvezah ja čvorove. 
I svetkovinu priredih, i na poziv mi dođe, 
Ushićenje samo, bez jedne brige i sijede. 


I mjesec ko zvijezdama zasije njegova usta — 
Mjehurima vina što na vlazi lica titraju. 


I u mihrabu uživanja prebivah uvijek 
Kraj one što istini vraća neposlušne. 


Kunem se čudom oSvitanjax na licu njenom: 
Suru +Predanostix zaboravit! nikad neću! 


Potom carica Budura ispriča Kamar-az-Zamanu sve što joj se bješe do- 
godilo, a poslije on prijeđe na prijekore i zapita je: — Šta te je podstaklo da 
noćas činiš ono sa mnom? — A ona mu odgovori: — Ne osuđuj me, htjela 
sam samo da se našalim time, ne bih li uvećala naše veselje i zadovoljstvo. 

A kad nastade jutro i zasja svjetlošću i zablista, carica Budura pozva 
cara Armanusa, oca princeze Hajat-an-Nufuse, pa mu ispriča tko je ona Za- 
pravo i da je žena Kamar-az-Zumana... Ispriča mu svoju povijest i ispripo- 
vjedi mu zašto su se rastali i reče caru da je njegova kći Hajat-an-Nufusa 
nevina, kao što je i bila, i car Armanus, gospodar Otoka Ebanovine, čudom 
se začudi kad je čuo povijest carice Budure, kćeri cara al-Gajura, te naredi 
da se ona napiše zlatnim slovima. A zatim se obrati Kamar-az-Zamanu i 7Za- 
pita ga: — O, careviću, hoćeš li da mi budeš zet i da se oženiš mojom kćerkom 
Hajat-an-Nufusom? — A Kamar-az-Zaman mu odgovori: — Posavjetovat ću se 
s caricom Budurom, jer ona ima neograničeno pravo na mene. — A kad ju 
je zapitao za savjet, Budura mu reče: — To je divan plan! Oženi se njome, 

a ja ću joj biti sluškinja, jer mi je učinila uslugu i dobro i bila je milostiva 
prema meni, to prije što smo u njenom domu, obasuti milošću njenog oca. 
I kad vidje da je carica Budura sklona tome i da nije ljubomorna na 
Hajat-an-Nufusu, Kamar-az-Zaman se dogovori s njom o tome.. 
I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta sedamnaesta noć, ona reče: 


— Doprlo mi je do ušiju, o sretni care, da se Kamar-az-Zaman dogovorio 
o tome sa svojom ženom caricom Budurom i da je rekao caru Armanusu da 
mu je ona kazala da joj je to drago i da će biti sluškinja Hajat-an-Nufuse. 
I car Armanus se obradova velikom radošću kad je od Kamar-az-Zamana čuo 
te riječi, a potom ode i sjedne na prijestolje carstva, pa pozva sve vezire, emire, 
dvorjane i velikaše i ispriča im povijest Kamar-az-Zamana i njegove žene prin- 
ceze Budure, od početka do kraja, i reče im da će svoju kćerku, Hajat-an- 
-Nufusu, udati za Kamar-az-Zamana i da će njemu predati sultansku vlast 


nad njima, umjesto njegovoj ženi, carici Buduri. I svi rekoše: — Kad je Kamar- 


-az-Zaman muž carice Budure, koja je ranije bila naš sultan (a mi smo mislili 
da je ona bila zet našega cara Armanusa), onda pristajemo da on bude naš 
sultan, a mi ćemo biti njegove sluge i uvijek ćemo mu biti pokorni. 

I car Armanus se veoma obradova tome, a zatim pozva suce i svjedoke 
i glavare carstva i zaključi bračni ugovor između Kamar-az-Zamana i svoje 
kćeri Hajat-an-Nufuse. I poslije toga priredi svetkovine i bogate gozbe, i na- 
gradi skupocjenim odijelima sve emire i vojskovođe i razdijeli milostinju siro- 
masima i prosjacima, i pusti iz tamnice sve zatočenike, te se ljudi obradovaše 
proglašenju Kamar-az-Zamana za cara, i počeše se moliti Alahu da mu da 
vječnu slavu, napredak, sreću i veličinu. A kad postade njihov sultan, Kamar- 
-az-Zaman ukine carine i pusti one što bjehu ostali u tamnicama, i tako je 
postupao s narodom da je to bilo dostojno hvale, i živio je sa svojim ženama 
u sreći, radosti, zadovoljstvu i veselju, provodeći kod svake po jednu. noć. I 
tako proživje neko vrijeme, i iščezoše njegove brige i jadi, i zaboravi svoga 
oca cara Šahramana i onu veličinu i vlast za koje bijaše znao s njim. 

I Alah mu dade dvoje muške djece od obiju žena, a ona bjehu slična 
sjajnim mjesecima, i starijeg mu rodi carica Budura, a zvao se car al-Amdžad, 
dok mu mlađega rodi carica Hajat-an-Nufusa, i on se zvao car al-Asad, i 
al-Asad bijaše ljepši od svoga brata al-Amdžada. I obojica bijahu odgajani u 
veličini i nježnosti, i bijahu obrazovani i savršeni, i naučiše krasopis, nauke, 
vještinu vladanja i jahanja, tako da dospješe do najvećega savršenstva i do 
vrhunca ljepote i krasote, te očaravahu i žene i muškarce. I bilo im je oko 
sedamnaest godina, a nisu ostavljali jedan drugoga — zajedno su jeli i zajedno 
pili, ne rastajući se ni za trenutak 1 ni u koje vrijeme — i svi su im ljudi za- 
vidjeli zbog toga. | 

A kad postadoše zreli ljudi i uresiše se savršenstvom, otac ih poče od- 
voditi jednog za drugim u sudište, te je svaki od njih sudio ljudima po jedan 
dan. I dogodi se po zapovijedi koja se nije mogla izbjeći i po unaprijed iz- 

rečenoj presudi da ljubav prema al-Asadu, sinu Hajat-an-Hufuse, upadne u 
srce carice Budure, žene njegova oca, a ljubav prema al-Amdžadu, sinu carice 
Budure, upadne u srce Hajat-an-Nufuse, žene njegova oca, i svaka od dviju 
žena poče ašikovati sa sinom druge žene, i ljubiti ga, i pritiskivati na grudi, 
i kad bi dječakova majka vidjela to, mislila bi da sve potječe iz nježnosti i 
ljubavi prema djeci. I strast ovlada srcem obiju žena, te obje bijahu očarane 
dječacima, i kad bi kojoj od njih došao sin one druge, ona bi ga pritiskivala 
na grudi i zaželjela bi da se ne rastaje s njim. I kad to duže potraja, a one ne 
nađoše načina da se zbliže s njima, obje žene prestadoše i jesti i piti i rastadoše 
se sa slašću sna. I jednom se dogodi da je car otišao u lov 1 hajku, a djeci na- 
redio da zauzmu njegovo mjesto i da svaki od njih sudi po jedan dan, kao 
i obično... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta osamnaesta noć, ona reče: 


— Doprlo mi je do ušiju, o sretni care, da je car naredio svojoj djeci da 
zauzmu njegovo mjesto, pa da svaki od njih sudi po jedan dan, kao i obično, 
i prvoga dana sjede da sudi al-Amdžad, sin carice Budure, i on poče nare- 
đivati, zabranjivati i postavljati i otpuštati, i davati i ne davati. I Hajata-an- 
-Nufusa, al-Asadova majka, napisa mu pismo u kojem se trudila da izazove 
njegovu samilost, i pokaza mu da mu je privržena i da je zaljubljena u nj, i 
podiže zavjesu 1 obavijesti ga da se hoće zbližiti s njim. I ona uze papir, pa 
mu napisa ove rimovane riječi: — Od nesretne zaljubljene, tužne, rastavljene, 
čija se mladost zbog tebe skrila i koju je ljubav na muke udarila. Kad bih svoju 
tugu opisala i bol koji sam podnijela, i kakvu sam strast preživjela, i kako pla- 
čem i jecam i srce svoje kidam, i kako se neprestano smjenjuju moje brige i 
ne prestaju jadi, i kako zbog rastanka patim, sagorijevajući od tuge i žalosti 
— doista bih dugo morala pisati o svemu tome i račundžije ne bi bile u stanju 
da sve to pobroje. Zemlja i nebo postali su mi tijesni, a u druge sam se pre- 
stala nadati i na njih računati, i sad sam na rubu groba i osjetila sam užas 
umiranja, i veliki je žar u meni, i bol zbog rastanka i razdvajanja, i kad bih 
htjela opisati svoju tugu, ne bih imala dovoljno papira, a o velikim svojim 
nevoljama i o svojoj iznurenosti reći ću ove stihove: 


Kad bih htjela opisati vatru što me sad sažiže, 
Boljku svoju, ljubav, nemir, nesanicu, 


Na svoj zemlji ne bi bilo ni svitaka, a ni pera, 
Ni tinte ni papira da ih mogu opisati. 


Potom carica Hajat-an-Nufusa umota taj papir u komad skupocjene svile; 
poprskan mošusom i šafranom, a uza nj metnu trake iz svoje kose kakve se 
ne mogu platiti novcem, pa sve to umota u jednu maramu, a zatim dade jednom 
cunuhu i naredi mu da maramu odnese caru al-Amdžadu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta devetnaesta noć, ona reče: 

— Doprlo mi je do ušiju, o sretni care, da je carica predala pismo jednom 
eunuhu i da mu je naredila da ga odnese caru al-Amdžadu, te taj eunuh ode, 
ne znajući šta se krije u nepoznatom, a onaj koji zna ono što je skriveno uprav- 
lja stvarima onako kako hoće. I eunuh ode caru al-Amdžadu, pa poljubi zem- 
lju pred njim i preda mu pismo i reče mu šta je poručila carica, a car al- 
-Amdžad uze maramu i razmota je, i vidje. u njoj pismo te ga otvori i pročita, 
a kad je vidio šta u njemu piše, bi mu jasno da žena njegova oca ima pred 
očima izdaju i da je prevarila njegova oca Kamar-az-Zamana. I carević se raz- 
gnjevi velikim gnjevom, te poče osuđivati žene zbog njihovih djela, i uzviknu: 
— Prokleo Alah žene obmanjivačice, koje nemaju ni pameti ni vjere! — A zatim 
isuka mač, pa reče eunuhu: — O, nevaljali robe, ti nosiš pisma u kojima je 
izdaja žene tvoga gospodara! Alaha mi, u tebi nema dobra, o, crni čovječe po 
boji i po strani svojih grijeha, o, odvratni čovječe po svojoj vanjštini i po 
svojoj gnusnoj prirodi! — A zatim ga udari mačem po vratu, te mu odvoji 
glavu od tijela, pa umota u maramu ono što bješe u njoj i sve stavi u njedra. 
A potom ode majci, pa joj reče šta je bilo, i poče je karati i grditi i reče: — 
Svaka od vas je gora od svake druge! Tako mi velikog Alaha, da se ne bojim 
da se ne ogriješim o pristojnost prema svome ocu Kamar-az-Zamanu i svome 
bratu caru al-Asadu, ja bih.joj zacijelo otišao, pa bih joj odsjekao glavu kao 
što sam odsjekao glavu njenom eunuhu. 

I on ode od majke, carice Budure, a bijaše obuzet najvećim gnjevom, i 
kad je carica Hajat-an-Nufusa saznala šta je bilo s njenim eunuhom, ona ga 
poče grditi i proklinjati i naumi da mu splete zamku. A carević al-Amdžad 
proveo je tu noć bolestan od srdžbe, žalosti i nedoumice, i nisu mu bili slatki 
ni jelo, ni piće ni san. 

A kad nastade jutro, njegov brat, al-Asad, ode i sjedne na prijestolje svoga 
oca, cara Kamar-az-Zamana, da sudi ljudima (a njegova majka, Hajat-an-Nu- 
fusa, načini se bolesna kad je čula da je car al-Amdžad ubio eunuha). I car 
al-Asad zasjedne toga dana da sudi, pa je sudio i bio pravedan, i postavljao 
je i otpuštao, i naređivao, i zabranjivao, i poklanjao i dodjeljivao, i sjedio je 
u sudištu gotovo do sunčeva zalaska. A carica Budura, majka cara al.-Amdžada, 
posla po jednu od najpodmuklijih starica i povjeri joj sve ono što je tajila u 
srcu. I uze listić papira da napiše poslanicu caru al-Asadu, sinu svoga muža, 
i potuži mu se na svoju veliku i strasnu ljubav prema njemu, i napiše mu 
ove rimovane riječi: — Od one koju ljubav i strast ubi onome koga ljubi i 
koji je po naravi i izgledu bolji od svih ljudi, koji se uznosi zbog svoje ljepote 
i nježnosti, te je ponosan i kloni se onih koji gledaju da se zbliže s njim, koji 
ne želi blizinu onih koji su pokorni i poniženi — onome koji je surov i kome 
je dodijao zaljubljeni, te ga je namučio — caru al-Asadu, čija je izvanredna 
ljepota i krasota besprijekorno čista, čije lice kao mjesec blista, čije čelo svjet- 
lost sunca krasi i čija se krasota nikada ne gasi. Ovo je moje pismo onome 
zbog koga me je obuzela strast, a od nje mi je omlitavjelo tijelo i koža mi se 
odvojila od kostiju. Znaj da mi je strpljenje pri kraju, pa ne znam šta da radim; 
strast i nesanica svejednako me muče, a strpljenje i mir su u neprijateljstvu 

sa mnom. Ne napuštaju me tuga i nesanica, a strast i ljubav me more i iz- 
nurenost i bolest me ne ostavljaju, pa neka te Alah čuva i brani od svakoga 
zla. — A poslije tih riječi, ona napisa i ove stihove: 


Suđeno mi je bilo da se u tebe zaljubim, 

O, ti, što krasotom ko mjesec sjajni zasja! 
Rječitost i sve draži okupi ti u sebi, 

I samo ti međ' svima ljepotom svojom blistaš. 
I pristajem da ti budeš moj mučilac — 

Možda ćeš htjeti da mi pogled jedan daš. 
Sretan je samo onaj što mre voleći tebe, 

A nesretan ako za ljubav i strast ne zna. 


I napisa još i ove stihove: 


O, Asade, tebi se tužim, od ljubavi goreć 
Sažali se na me, tuga me sažiže! 
Dokle će se ljubav još titrati mnome? 
Dokle nesanica, misli, i bolest i strast? 
Čas sam ko u moru, a čas plamen žarki 
Dušu moju peče, snu moj — čudo jedno! 
Kudioče, sada prijekora se mani! I bježi 
Ne bi li spasio se strasti, prolijevajuć' suze. 


Rastavši se s dragim, često smrt dozivah, 
Al! jauk i vriska ne spasiše mene. 


Bolest zbog rastanka ne mogu podnijeti — 
Liječniče, pomozi, liječi me čim treba! 
Kudioci, sad se prijekora okan'te, 
Jer ljubavna bolest usmrtit? vas može. 


Potom carica Budura poškropi poslanicu mirisavim mošusom, pa je umota 
u trake iz svoje kose — u trake od iračke svile s kiticom od zrnja zelenog sma- 
ragda, ukrašene biserjem i dragim kamenjem. I dade pismo starici, pa joj na- 
redi da ga preda caru al-Asadu, sinu njena muža, cara Kamar-az-Zamana, a 
starica ode istoga časa i trenutka caru al-Asadu, ne bi li joj ugodila. A kad 
je starica došla, car bijaše usamljen, i on uze od nje pismo i ono što bješe u 
njemu, dok je starica stajala neko vrijeme, očekujući odgovor. I onda car al- 
-Asad pročita pismo i vidje šta u njemu piše, a potom umota pismo u 
trake i stavi ga u njedra. I obuze ga gnjev od kojeg nema većeg, te poče prok- 
linjati žene obmanjivačice, pa ustade, isuka mač iz korica i tako udari staricu 
po vratu da joj je odvojio glavu od tijela. | 

A zatim ustade i pođe, a kad dođe majci, Hajat-an-Nufusi, vidje je kako 
leži u postelji, bolesna poslije onoga što joj se dogodilo zbog cara al-Amdžada. 
I car al-Asad je izgrdi i prokle, a potom iziđe i sretne se s bratom, carem al- 

-Amdžadom, pa mu ispriča sve što mu se dogodilo s njegovom majkom, cari- 
com Budurom. Reče mu da je ubio staricu koja mu je donijela poslanicu, i 
uzviknu: — Alaha mi, o, brate, da se ne stidim tebe, ja bih joj svakako otišao 
ovoga časa, pa bih joj skinuo glavu s ramena. 

A njegov brat, car al-Amdžad, reče: — Alaha mi, o, brate, kad sam jučer 
sjeo na prijestolje, meni se dogodilo to isto što se danas dogodilo tebi: tvoja 
majka mi je poslala pismo u kojem su bile takve iste riječi. — I ispriča mu 
sve što mu se dogodilo s majkom cara al-Asada, Hajat-an-Nufusom, pa reče: 
— Alaha mi, o, brate, da se ne stidim tebe, ja bih joj svakako otišao, pa bih 
s njom učinio ono isto što sam učinio s eunuhom. 

I obojica provedoše tako ostatak noći razgovarajući se i proklinjući žene 
obmanjivačice, i posavjetovaše jedan drugome da kriju to, kako njihov otac 
Kamar-az-Zaman ne bi čuo šta je bilo i kako ne bi ubio obje žene. I obojica 
bijahu zabrinuti cijele te noći do jutra. A kad nastade jutro, car stiže s vojskom 
iz lova, pa posjedi malo na carskom prijestolju, a potom ode u svoj dvor i 
pusti emire da idu svojim putem. I tako uđe u svoju sobu i vidje da obje nje- 
gove žene leže u postelji, veoma slabe (a one su se poslužile lukavstvom protiv 
svojih sinova i dogovorile se da im upropaste duše, jer su se osramotile s njima, 
pa su se bojale da ne nastradaju zbog svoje nepažnje), a kad ih vidje u takvom 
stanju, car ih zapita: — Šta vam je? — A žene se podigoše, pa mu poljubiše ruku, 
i ispričaše mu sve naopako, i rekoše mu: — Znaj, o, care, da su te tvoji sinovi 
koji su odgajani u tvojoj milosti, prevarili s tvojim ženama i da su te nagnali 
da se osjetiš poniženim. 

Kad je car Kamar-az-Zaman čuo te riječi od svojih žena, njemu se smrači 
pred očima i obuze ga veliki gnjev, i od velikog gnjeva izbezumi se i reče že- 
nama: — Objasnite mi to! — I carica Budura reče: — Znaj, o, care vremena, da 
mi je tvoj sin al-Asad, sin Hajat-an-Nufuse, već nekoliko dana slao ponekog 
i pisao mi i navodio me na razvrat, i ja sam ga obuzdavala da to ne čini, 
ali on nije prestajao. I kad si ti otišao on je nasrnuo na mene, pijan, s isu- 
kanim mačem u rukama, 1 njime je udario moga slugu i ubio ga, pa mi je 
sjeo na grudi, držeći mač u rukama, te se pobojah da me ne ubije ako mu se 
usprotivim, kao što je ubio moga slugu, pa je tako silom zadovoljio svoju 
želju mnome. I ako ga ne kazniš onako kako zaslužuje, o, care, znaj da ću se 
ubiti svojom rukom — ne treba da živim na ovome svijetu poslije tako od- 
vratnog djela! 

I Hajat-an-Nufusa također mu ispriča, tresući se od plakanja, nešto slično 
onome što mu je ispričala njegova druga žena Budura... 

I Šeherezadu zateče jutro, te ona prekine priču koju je započela po ca- 
revu odobrenju, a kad nastade noć kojom se puni dvjesta dvadeset noći, ona 
reče: 

— Doprlo mi je do ušiju, o sretni care, da je carica Hajat-an-Nufusa is- 
pričala mužu ono isto što mu bješe ispričala carica Budura, i da je rekla: — 
Meni se to isto dogodilo s tvojim sinom al-Asadom — a potom udari u plač 

i ridanje, i uzviknu: — Ako ga ne kazniš onako kako zaslužuje, obavijestit ću 
o tome svoga oca, cara Armanusa! — I obje žene zaplakaše groznim plačem 
pred mužem, carem Kamar-az-Zamanom, i kad vidje da mu plaču obje žene i 
kad je čuo njihove riječi, car se uvjeri da je to istina, te se razgnjevi gnjevom 
od kojeg nema većeg, pa ustade i htjede jurnuti na svoje sinove i pobiti ih. 
I na nj naiđe njegov tast car Armanus, koji je baš toga časa došao da ga po- 
zdravi, jer bijaše saznao da se vratio iz lova, i on vidje da Kamar-az-Zaman 
drži u ruci isukani mač i da mu krv kaplje iz nozdrva, a Kamar-az-Zaman 
mu ispriča šta mu se sve dogodilo zbog njegovih sinova, al-Amdžada i al- 
-Asada, i uzviknu: — Sad ću otići da ih ubijem na najgori način i da ih una- 
kazim što gore mogu. 

A njegov tast, car Armanus, iako je i sim bio gnjevan na mladiće, reče 
mu na to: — Divno će biti to što ćeš učiniti, o, dijete moje! Ne blagoslovio 
Alah ni njih ni svu onu djecu koja tako što čine sa svojim očevima. Ali, dijete 
moje, poslovica veli: Sudbina nije prijatelj onome koji ne misli na posljedice. 
I pored svih tih okolnosti, oni su tvoja djeca, pa ne treba da ih ubiješ svojom 
rukom i da ispiješ njihovu gorčinu i da se kaješ što si ih ubio, kad od kajanja 
nećeš imati nikakve koristi. Pošalji ih s nekim robom, pa neka ih on ubije u 
pustinji, tako da ti to ne vidiš. TA poslovica veli: Kad sam daleko od dragog, 
bolje mi je i ljepše — ne vidi oko, ne tuguje srce. 

Pošto je saslušao riječi svoga tasta, cara Armanusa, car Kamar-az-Zaman 
uvidje da su one umjesne. On stavi mač u korice, pa se vrati, sjedne na carsko 
prijestolje i pozva svoga rizničara (a to bješe oronuli starac koji se razumijevao 
u poslovima i znao kako je prevrtljiva sudba), pa mu reče: — Otiđi mojim 
sinovima, al.-Amdžadu i al-Asadu, pa ih dobro sveži i metni u kovčeg i na- 
tovari na mazgu, a sam uzjaši i odnesi ih na sredinu pustinje, pa ih tamo za- 
kolji, a dva krčaga napuni njihovom krvlju i donesi mi ih što prije. — I rizni- 
čar mu reče: — Slušam i pokoravam se! — pa ustade toga istoga časa i trenutka 
i ode al-Amdžadu i al-Asadu, i naiđe na njih baš onda kad su prolazili kroz 
dvorski prolaz obučeni u najljepša odijela, jer bijahu pošli ocu, caru Kamar- 
-a1z-Zamanu, da ga pozdrave i da mu čestitaju na sretnom povratku iz lova. 
I kad vidje mladiće, rizničar ih pohvata i uzviknu: — O, djeco moja, znajte 
da sam samo poslušni rob, a da mi je vaš otac izdao jednu zapovijed. Hoćete 
li čuti njegovu zapovijed? — I oni mu odgovoriše: — Hoćemo! 

I onda im rizničar priđe, pa ih sveže i stavi u kovčege, a kovčege nato- 
vari na mazgu, pa ode s njima iz grada. I on je sve dotle putovao s njima 
kroz pustinju dok se nije približilo podne, a onda se zaustavi na jednom zZa- 
bačenom mjestu, pa sjaha s konja, skine kovčege s mazge i izvadi iz njih al- 
-Amdžada i al-Asada. I kad ih ugleda, rizničar gorko zaplaka zbog njihove 
ljepote i krasote, a potom isuka mač pa im reče: — Alaha mi, o, gospodari 
moji, teško mi je da vam učinim nešto nažao, ali mi se to može oprostiti, jer 
sam samo poslušni rob, a vaš otac, Kamar-az-Zaman, naredio mi je da vam 
odsiječem glave. — I mladići rekoše: — O, emire, učini onako kako ti je naredio 

car! Podnijet ćemo ono što nam je dosudio veliki i hvaljeni Alah, a ti nisi 
odgovoran za našu krv. 

Zatim se braća zagrliše i oprostiše, pa al-Asad reče rizničaru: — Alaha 
radi, o, čiko, ne primoravaj me da podnesem žalost za bratom i da ispijem 
tugu za njim, već ubij mene prije njega, jer će mi to biti lakše. — I al-Amdžad 
reče rizničaru ono isto što mu je rekao njegov brat i poče moliti da ga ubije 
prije no što ubije njegova brata, i reče: — On je mlađi od mene; ne primora- 
vaj me da osjetim tugu za njim. — I potom obojica zaplakaše groznim plačem, 
od kojeg nema groznijeg, pa se i rizničar rasplaka zbog njihova plakanja... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta dvadeset i prva noć, ona reče: 


— Doprlo mi je do ušiju, o sretni care, da se rizničar rasplakao zbog nji- 
hova plakanja, a da su se potom braća zagrlila i oprostila jedan s drugim, 
pa je jedan kazao drugome: — Sve su to spletke onih obmanjivačica — tvoje 
i moje majke, i to nam je uzdarje za ono što sam ja učinio s tvojom majkom 
i za ono što si ti učinio s mojom majkom. Ali nema moći ni sile do u Alaha, 
velikoga, visokoga! Doista, mi smo Alahovi i njemu se vraćamo! — I al-Asad 
zagrli brata, pa, uzdišući, izgovori ove stihove: 


O, ti kome i u strahu tugujuć' težim, 

Jedino pribježište od svih zala ti si. 
Jedno još mogu — na vrata tvoja zakucati, 

A odbiješ li me — na koja vrata da zakucam tad? 
O, ti čija je riznica sva u riječci: obudic! 

Pošlji je — ta sve je blago u tebi skupljeno. 


I al.-Amdžad i sam zaplaka kad je čuo kako plače njegov brat, pa ga pri- 
tisnu na grudi i izgovori ove stihove: 


O, ti što si mi uvijek pružao obje ruke svoje, 
O, ti čijih poklona niz izbrojit? ne mogu, 
Kad god bijah žrtva sudbine varljive, 
Vidjeh kako me odmah ti za ruku hvataš. 


A potom al-Amdžad reče rizničaru: — Molim te radi onog koji jedini po- 
korava, radi cara koji zaklanja, ubij mene prije no što ubiješ moga brata al- 
-Asada — možda će se tako ugasiti moj oganj, pa mu ne daj da se razbukta. 
— Ali i al-Asad zaplaka i uzviknu: — Samo će. mene prije ubiti! — A al-Amdžad 
mu reče: — Najbolje će biti da ti zagrliš mene, a da ja zagrlim tebe, kako bi 
nas ubio odjednom, kad mač padne na nas. 

I oni se zagrliše, okrenuše lice jedan drugome i pripiše se jedan uz drugog, 
a rizničar iz sveza i priveza uzicama, plačući pritom, pa isuka mač i uzviknu: 
— Alaha mi, o, gospodari moji, teško mi je da vas ubijem! — Da li vam je što 
potrebno, pa da vam što učinim, ili imate kakvu oporuku, da je izvršim, ili, 

opet, neku poslanicu, da je predam? — Ništa nam nije potrebno — reče al- 
-Amdžad — a što se tiče oporuke, ostavljam ti u amanet da moga brata al- 
-Asada položiš odozdo, a mene odozgo, ne bi li prvi udarac pao na mene. 
A kad nas ubiješ, pa odeš caru i on te zapita: Šta si čuo od njih prije no što 
su umrli? — reci mu: — Sinovi ti šalju pozdrav i vele da ti ne znaš jesu li oni 
nevini ili grešni. Ubio si ih, a nisi se uvjerio da su izvršili zločin niti si raz- 
motrio ono što su učinili. —- A potom mu reci ove stihove: 


Znaj, žene su đavoli, za nas stvoreni — 
Alaše, spasi me spletaka šejtanskih! 


Zbog njih nevolje nastaju sve međ' ljudima, 
I u zemaljskom životu njinu i u vjeri. 


Hoćemo samo da našem ocu ponoviš stihove koje si čuo — reče al- 
-Amdžad... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta dvadeset druga noć, ona reče: 


— Doprlo mi je do ušiju, o sretni care, da je al-Amdžad rekao rizničaru: 
—- Hoćemo samo da našem ocu ponoviš ova dva stiha koja si čuo, i molim 
te, Alaha radi, da se strpiš dok bratu ne kažem još i ova dva stiha. — I potom 
on gorko zaplaka, pa poče govoriti: 


Carevi koji odoše od nas u minulo doba pouka su dobra. 
Ta koliko njih je ovom stazom velikih i malih prolazilo već! 


Kad je čuo te al.-Amdžadove riječi, rizničar se tako rasplaka da je suzama 
nakvasio bradu, a što se tiče al-Asada, njegove oči bjehu oblivene suzama, i 
on izgovori ove stihove: 


Sudba nas, poslije djela, tragom njihovim obara — 
Pa što da oplakujemo tijela i lica svoja? 


— Čim se noć razlikuje — nepažnju, Alaše, oprosti! 
Od noći kad izdaje sudbina prevrtljiva? 


Za ibn-Zubejira razape zamke sudba, 
Mada je u hramu od kamena zaštite tražio on. 


A zatim mu se obraz ovlaži od bujice suza, i on izgovori ove stihove: 


Doista, noć i dan je priroda tako stvorila, 

Da su im prijevare svojstvene, i spletke i lukavstva. 
Varljiva opsjena za njih je samo bljesak zuba, 

I mrak strašan za njih rastok je za oči. 
Skrivio sam noći (narav joj je gadna) 

KO što skrivi mač kad junak uzmakne. 


2.2.2. 

I kad je završio te stihove, al-Asad tako zagrli brata al.Amdžada da obojica 
bjehu kao jedno biće, a rizničar isuka mač i već ih htjede udariti njime, kadli 
mu odjednom konj odjuri u pustinju (a vrijedio je hiljadu dinara i na njemu 
je bilo divno sedlo koje je stajalao mnogo novaca). I rizničar ispusti mač iz 
ruku, pa potrči za konjem... 

I Šeherezadu zateče jutro, te ona prekine priču koju je započela po carevu 
odobtenju, a kad nastade dvjesta dvadeset treća noć, ona reče: 


— Doprlo mi je do ušiju, o sretni care, da je rizničar potrčao za konjem 
(a duša mu je gorjela), i dotle je trčao, ne bi li ga uhvatio, dok konj nije ušao 
u korov, te je i rizničar ušao u korov za njim. I konj ode na sredinu korova, 
pa udari nogom o zemlju, te se podigne prašina, i uskovitla se i poleti uvis, 
a konj poče frktati, puhati i rzati i pade u vatru. A u tom korovu bješe jedan 
veoma strašan i ružna izgleda lav, i iz očiju mu vrcahu varnice, a njuška mu 
bješe tamna i od njegova izgleda užasavahu se duše. I rizničar se okrene i 
vidje da se lav uputio njemu, pa nije znao kud da pobjegne od njegovih šapa, 
a nije imao mača. I rizničar uzviknu: — Nema moći ni sile do u Alaha, visokog, 
velikog! Ova nevolja me je snašla samo zbog al-Asadove i al-Amdžadove kri- 
vice, i cio ovaj put bio je zlosretan od samoga početka. 

A bila je velika vrućina, te je al.-Amdžada i al-Asada morila tako velika 
žed da su isplazili jezike. I bili su toliko žedni da su počeli dozivati u pomoć, 
ali im nitko ne priteče u pomoć, te oni uzviknuše: — O, da su nas ubili, iz- 
bavili bismo se ovoga. Ali ne znamo kud je odjurio konj, te je i rizničar otrčao 
za njim, a nas je ostavio svezane. Kad bi došao i ubio nas, to bi za nas bilo 
lakše od muke koju podnosimo! — O, brate — reče al-Asad — uskoro će nam 
poslati olakšanje veliki i slavljeni Alah, ta konj je odjurio samo stoga što je 
Alah milostiv prema nama, a nas mori samo žed. 

I al-Asad se strese, pa se pokrene lijevo i desno, te se tako razveza užad 
kojima bješe vezan, a on ustade i razveza brata, pa uze emirov mač i reče 
bratu: — Alaha mi, nećemo otići odavde dok ne vidimo šta je s njim i šta mu 
se to dogodilo! 

Na to oni pođoše vezirovim tragom, a trag ih dovede do korova, i onda 
braća rekoše jedan drugome: — Doista, ni konj ni rizničar nisu otišli dalje 
od ovoga korova. — Počekaj ti ovdje — reče al-Asad bratu — a ja ću ući u 
korov da vidim šta je — ali al. Amdžad uzviknu: — Ne dam ti da odeš sam, već 
ćemo poći obojica! Ako se spasimo, spasit ćemo se zajedno, a ako poginemo, 
poginut ćemo zajedno. Potom obojica uđoše i vidješe da je lav već jurnuo na 
rizničara, a on je bio pod njim kao neki vrabac, samo što se molio Alahu i 
pokazivao rukom nebo, i al.LAmdžad zgrabi mač kad ga vidje, pa jurnu na 
lava i udari ga mačem između očiju, te lav pade i opruži se na zemlji. A emir 
ustade, čudeći se tome, pa vidje al.-Amdžada i al-Asada, sinove svoga gospo- 
dara, kako stoje pred njim. I rizničar se baci pred njihove noge, pa uzviknu: 
— O, gospodari moji, meni ne priliči da učinim s vama ono što je najgore i 

da vas ubijem! Ne bilo onoga koji vas može ubiti! Iskupit ću vas svojom du- 
som... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta dvadeset četvrta noć, ona reče: 


— Doprlo mi je do ušiju, o sretni care, da je rizničar rekao al-Amdžadu 
i al-Asadu: — Iskupit ću vas svojom dušom! — a zatim je ustao, toga istog 
časa i trenutka, pa ih je zagrlio i zapitao kako su razvezali užad i kako su 
došli, a braća mu rekoše da ih je morila žeđ, te se užad razvezala na jednom 
od njih, a on je onda razvezao drugoga, zahvaljujući svojoj čistoj namjeri, pa 
su pošli po njegovu tragu i došli mu. 


I kad je čuo te riječi, rizničar se zahvali braći što su to učinila, pa iziđe 


s njima iz korova, a kad se nađoše izvan korova, braća mu rekoše: — O, čiko, 
učini onako kako ti je naredio naš otac. — Ali rizničar uzviknu: — Ne dao 
Alah da vam priđem s nekim zlom! Znajte da ću svući vaše odijelo, pa ću 
otići caru i reći ću mu: — Ubio sam ih. — A vi putujte iz jednoga grada u 
drugi: široke su Alahove zemlje, o, gospodari, i znajte da mi je teško što se 
rastajem s vama. — I potom svi zaplakaše, i rizničar i oba mladića, i mladići 
svukoše odijelo, a rizničar im obuče svoje. 

Rizničar se tada uputi caru, ponijevši njihova odijela, i svako odijelo 
zaveza u zaseban zavežljaj, i napuni boce lavljom krvlju, a zavežljaje stavi na 
konja, ispred sebe. Pošto se srdačno oprostio s braćom, krenuo je prema gradu, 
i putovao je sve dotle dok nije došao caru. A kad dođe, poljubi zemlju pred 
carem, i car vidje da se rizničar promijenio u licu (a to je bilo zbog onog 
događaja s lavom) te pomisli da se promijenio stoga što mu je ubio sinove. 
I car se obradova i zapita ga: — Jesi li učinio ono? — A rizničar mu odgovori: 
— Jesam, o, gospodaru naš! — pa mu pruži. zavežljaje u kojima bijahu odijela 
i boce napunjene krvlju. — Kako su ti izgledali i jesu li ti što poručili? — za- 
pita car, a rizničar odgovori: — Bili su strpljivi i predani onome što ih je snašlo, 
i rekli su mi: — Neka je oprošteno našem ocu. Isporuči mu naš pozdrav i reci 
mu: — Ti nisi odgovoran za naše ubojstvo i našu krv. — I poručujemo ti da pred 
njim izgovoriš ove stihove: 


Znaj, žene su đavoli, za nas stvoreni; 
Alaše, spasi me spletaka šejtanskih! 


Zbog njih nevolje nastaju sve međ' ljudima, 
I u zamaljskom životu njinu i u vjeri. 


I kad je čuo te rizničareve riječi, car obori glavu i dugo je držaše tako, 
i bi mu jasno da se iz tih riječi vidi da su mu djeca ubijena ni kriva ni dužna. 
I pomisli na ženske spletke i ženska lukavstva, pa uze zavežljaje, razveza ih 
i poče promatrati odijela svojih sinova i plakati... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta dvadeset peta noć, ona reče: 

— Doprlo mi je do ušiju, o sretni care, da je car Kamar-az-Zaman razvezao 
zavežljaje, pa je počeo promatrati odijela svojih sinova i plakati. I tako razmota 
odijelo svoga sina al-Asada, pa u jednom njegovu džepu nađe pismo pisano 
rukom njegove žene Budure, i u njemu bjehu trake iz njene kose; i car otvoriti 
pismo, pa ga pročita i vidje šta u njemu piše, i bi mu jasno da je njegovu 
sinu al-Asadu učinjena napravda. Potom pretrese svežanj u kojem bješe al- 
-Amdžadovo odijelo, pa nađe u jednom njegovu džepu pismo koje bješe na- 
pisala svojom rukom njegova žena Hajat-an-Nufusa, a u pismu bjehu trake 
iz njene kose. I car otvori pismo, pa ga pročita i bi mu jasno da je: njegovu 
sinu učinjena nepravda, i onda udari rukom o ruku i uzviknu: — Nema moći 
ni sile do u Alaha, visokog, velikog! Ubio sam oba svoja djeteta, iako nisu 
bila ni krivi ni dužni. 

I on se poče udarati po obrazima, uzvikujući: — Avaj, djeco moja! Avaj, 
dugi bole moj! — i naredi da se podignu dvije grobnice u jednoj sobi, pa tu 
sobu nazva Kućom tuge. I na grobnicama ispisa imena svoje djece, pa se 
baci na al-Amdžadov grob, te zaplaka i zajeca i zajadikova, i izgovori ove 
stihove: 

O, mjeseče! On pod prahom sada leži, 
A zvijezde ga, evo, sjajne oplakuju. 
Grano moja! Tebe nema, te ne može 
Oko vidjet! vitkost tvoju gledajuć te. 
I očima ne dam svojim da te vide, 
Dok stanovnik drugog svijeta ne postanem. 


I utonuh ja u suze nesanice, 
Te osjećam da u paklu sada živim. 


Potom se baci na al-Asadov grob, pa poče plakati, jecati i jadikovati, i 
proli suze i izgovori ove stihove: 


Htio bih da s tobom podijelim smrt tvoju, 
AL Alah ne htjede ono što htjedoh ja. 
Izmeđ' širokog svijeta i očiju mi smrači se, 
A iz očiju mi nesta sve što crno bješe. 
Kad plačem sve suze izliti ne mogu — 
Ta duša moja njih će okrijepiti. 
O, smiluj se i daj mi da te vidim tamo 
Gdje su svi slični — gospodari i sluge. 


A poslije toga car poče još više jecati i plakati, a kad je prestao plakati 
i izgovarati stihove, napusti drage i prijatelje, pa se usami u kući koju bješe 
nazvao Kućom tuge, i u njoj poče oplakivati svoju djecu, pošto se rastao sa 
ženama, drugovima i prijateljima. 

Eto šta je bilo s njim. 

Što se pak tiče al.-Amdžada i al-Asada, oni su neprestano išli po pustinji 
i hranili se biljem od zemlje i pili preostalu kišnicu u toku cijeloga mjeseca, 
dok ih put ne dovede do jedne planine od crnoga kremena, za koju se nije 


znalo gdje joj je kraj, a put se od te planine račvao na dvije strane — jedan je. 


put vodio sredinom planine, dok je drugi vodio na njen vrh. I braća pođoše 
onim. putem što je vodio k vrhu planine, i išli su dva dana, ali mu ne vidješe 
kraja, i smalaksali su od umora, jer nisu bili navikli da idu po planinama i 
drugim mjestima. I kad izgubiše nadu da će doći do kraja te planine, braća 
se vratiše, pa pođoše onim putem što je vodio sredinom planine... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta dvadeset šesta noć, ona reče: 


— Doprlo mi je do ušiju, o sretni care, da su se al-Amdžad i al-Asad, 
djeca Kamar-az-Zamana, vratili s onog puta što je vodio k vrhu planine, pa 
su pošli putem što je vodio sredinom planine, i da su išli tim putem cio dan, 
do noći, te se al-Asad zamorio od dugog hodanja, pa je rekao bratu: — O, 
brate, ne mogu ići dalje, jer sam sasvim malaksao. — A al.-Amdžad mu odgovori: 
— O, brate, okrijepi svoju dušu, možda će nam Alah olakšati. — I provedoše 
neko vrijeme idući noću, a iznad njih mrak postade još gušći, i al-Asad osjeti 
da je veoma umoran, i da je čovjek ne može biti umorniji, te reče: — O, brate, 
zamorio sam se i premorio od hodanja — pa se baci na zemlju i zaplaka. I 
onda ga ponese njegov brat al-Amdžad, i al-Amdžad je čas išao, noseći brata, 
a čas sjedao da se odmori, dok ne nastade jutro. I onda se pope s njim na 
planinu pa obojica vidješe jedan potok što je tekao, a pored njega jedno narovo 
drvo i mihrab — i nisu vjerovali očima da to vide — a potom sjedoše kraj potoka, 
pa se napiše vode i najedoše narova s onog drveta, i spavahu na tome mjestu 
dok se ne rodi sunce. Onda sjedoše, pa se umiše na potoku i jedoše onih na- 
rova s drveta, pa odspavaše do uveče i htjedoše da pođu, ali al-Asad nije mo- 
gao ići, jer su mu noge otekle. I braća proboraviše tri dana na tome mjestu 
dok se ne odmoriše, a zatim su išli po planini dane i noći držeći se vrha planine, 
i morila ih je velika žeđ. Ali se naposljetku ukaza jedan grad u daljini, te 
se obradovaše i nastaviše put dok ne stigoše do grada, a kad mu se približiše, 
zahvališe se velikom Alahu, i al.-Amdžad reče al-Asadu: 

— O, brate, sjedi ti ovdje, a ja ću poći i otići u onaj grad, pa ću vidjeti 
kakav je to grad i čiji je i gdje se nalazimo na prostranoj Alahovoj zemlji. Saznat 
ćemo kroz koje smo zemlje prošli, prelazeći preko ove planine, jer da smo 
pošli oko njena podnožja, ne bismo stigli u onaj grad ni za godinu dana. Neka 
je hvala Alahu što nas je poslužila sreća. — O, brate — reče mu al-Asad — u 
taj grad neće sići nitko drugi osim mene. Ja sam otkup za tebe, a ako me 
ostaviš i odmah siđeš, i ako te ja izgubim iz vida, mislit ću na mnogo šta i 
poplavit će me misli o tebi. Ne mogu podnijeti da se udaljiš od mene. — I 
al-Amdžad mu reče: — Idi i nemoj se dugo zadržavati! — te al-Asad siđe niz 
planinu, ponijevši novaca, a brata ostavi da ga čeka. 


226. 
NOĆ 


227; 
NOĆ 

I on pođe, i neprestano je išao ispod planine dok nije ušao u onaj grad 
i dok nije prošao njegovim uličicama. I na putu naiđe na nj jedan čovjek — 
starac u dubokoj starosti, i brada mu bješe pala na grudi, a bješe podijeljena 
na dva dijela, i u starčevim rukama bješe štap, a on sam bješe u bogatom 
odijelu i na glavi je imao veliki crveni turban. I kad ugleda toga starca, al- 
-Asad se začudi njegovu odijelu i obliku, pa mu priđe, pozdravi ga i zapita: 
— Koji put vodi k trgu, o, gospodaru? — A starac mu se osmjehnu u oči i reče: 
— O, dijete moje, da nisi ti stranac? — Jest, stranac sam — odgovori mu al- 
-Asad... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta dvadeset sedma noć, ona reče: 


— Doprlo mi je do ušiju, o sretni care, da je starac naišao na al-Asada, 
pa mu se osmjehnuo u oči i rekao: — O, dijete moje, da nisi ti stranac? — i da 
mu je al-Asad odgovorio: — Jest, stranac sam. — O, dijete moje, obradovao si 
naše zemlje, a nagnao si zemlje svojih rođaka da tuguju za tobom. Pa šta ho- 
ćeš na trgu? — O, čiko — odgovori mu al-Asad — imam brata, pa sam ga osta- 
vio u planini. Idemo iz dalekih zemalja i ima već tri mjeseca kako putujemo, 
a kad smo se približili ovome gradu, ja sam ostavio svoga starijeg brata u pla- 
nini, i došao sam sam da kupim hrane i još štogod, pa da se vratim bratu, kako 
bismo imali čime da se hranimo. — A starac mu reče: — O, dijete moje, raduj 
se velikoj sreći i znaj da sam priredio gozbu i da imam mnogo gostiju i da 
sam pripremio za gozbu najbolja i najizvrsnija jela, kakva samo može poželjeti 
duša. Hoćeš li poći sa mnom mojoj kući? Dat ću ti to što hoćeš i neću od 
tebe uzeti ništa niti ću ti naplatiti i reći ću ti kakvo je stanje u ovome gradu. 
Neka je hvala Alahu, o, dijete moje, što sam te našao i što te nitko nije našao 
osim mene. 

— Učini ono čega si dostojan i požuri se, jer me brat čeka i sve su nje- 
gove misli sa mnom — reče na to al-Asad, a starac ga uze za ruku i vrati se 
s njim u jednu usku uličicu. I starac se poče smiješiti u oči al-Asadu i reče 
mu: — Neka je hvala Alahu što te je spasio od stanovnika ovoga grada! — I 
išao je s njim sve dotle dok nisu došli u jednu veliku kuću, u kojoj bijaše je- 
dna dvorana. I odjednom al-Asad vidje usred te dvorane četrdeset staraca u 
dubokoj starosti, koji bijahu posjedali uokolo, a na sredini je gorjela vatra, i 
starci su sjedili oko vatre i klanjali joj se slaveći je. 

Al-Asad se veoma zbuni kad vidje to, a koža mu se naježi, jer nije znao 
šta starci rade, a jedan starac povika ostalima: — O, poklonici ognja, kako je 
blagoslovljen ovaj dan! — Potom viknu: — Hej, Gadbane! — I dođe jedan crni 
rob, visok rastom, užasna izgleda, namrgođena lica i pljosnata nosa, a starac 
dade robu neki znak, te ovaj okrene al-Asada leđima prema sebi i čvrsto ga 
sveza, a poslije toga starac reče robu: — Sidi s njim u onu sobu što je pod zem- 
ljom i ostavi ga tamo, a kaži nekoj robinji da ga muči i danju i noću. — I rob 
odvede al-Asada i odvede ga u tu sobu, pa ga preda jednoj robinji, a ona ga 

poče mučiti, i davala mu je za jelo samo jednu pogačicu rano ujutro, i jednu 
uveče, a za piće — po krčag slane vode za ručak i za uveče. A. starci rekoše 
jedan drugome: — Kad dođe praznik ognja, zaklat ćemo ga u planini, pa ćemo 
ga prinijeti na žrtvu ognju. 

I jednom robinja siđe u al-Asadovu sobu, pa ga poče tako žestoko uda- 
rati da mu je krv potekla iz slabina i da se on onesvijestio, a potom ostavi 
pored njegova uzglavlja pogačicu i krčag slane vode, pa ode i ostavi ga. I al- 
-Asad se probudi u ponoć i vidje da je svezan i isprebijan, i osjećao je bol od 
batina. I on gorko zaplaka i sjeti se svoje nekadašnje veličine, i sreće, i vlasti, 
i gospodstva, i rastanka s ocem i svojom nekadašnjom vlašću... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta dvadeset osma noć, ona reče: 


— Doprlo mi je do ušiju, o sretni care, da je al-Asad vidio da je svezan 
i isprebijan i da je osjećao bol od batina. I sjetio se svoje ranije veličine, i sreće, 
i slave, i gospodstva, te je zaplakao 1, uzdišući, izgovorio ove stihove: 


Počekaj na putu k našem stanu i zapitaj gdje smo — 
Ne misli da se, ko nekad, u njemu nalazimo. 
Sudbina rastanka nagnala nas je da se rastanemo 
I zavidljivci se našem zlu raduju sada. 
I sada me muče bičevima svoga prezira, 
Što. im srce. mržnjom ispuni prema meni. 
Al možda će me Alah opet sastaviti s tobom 
I kaznom primjernom dušmane odvratit' od nas. 


I kad je završio stihove, al-Asad pruži ruku i nađe pored uzglavlja poga- 
čicu i krčag slane vode. Pojede malo pogačice, da popuni prazninu i održi dušu, 
pa popi malo vode, i ostade budan do jutra zbog mnoštva stjenica i ušiju, a 
kad nastade jutro, robinja siđe u njegovu sobu i promijeni mu odijelo, koje 
je bilo obliveno krvlju, te mu se zalijepilo za kožu, tako da mu se i koža ski- 
dala s košuljom. I al-Asad povika i zajauka i uzviknu: — O, gospode, ako ti 
to godi, daj da se još više mučim! O, gospode, ti nećeš zaboraviti onoga koji 
je okrutan prema meni — naplati se njemu, mjesto meni. I potom poče uzdi- 
sati, pa izgovori ove stihove: 


Presudu vašu strpljivo podnijet ću, o, bože, i sudbinu, 
Ustrajan. ću biti, ako ti to godi, gospode, samo. 


Podnijet ću, gospode moj, sve što je suđeno, 
I trpjet ću ako me u oganj pakleni baciš. 


I dušmani bjehu okrutni i zli prema meni, 
Al! možda ću ja zato dobiti blaga mnoga. 


Ne možeš ti, o, gospode, nevaljale zanemariti. 
Od tebe zaštite tražim, o, gospode sudbine! 


6. Tlljadu i jedna noć II 


228. 

A kad je završio stihove, robinja ga poče udarati i udarala ga je dok se 
nije onesvijestio, pa mu 'baci pogačicu i ostavi krčag slane vode i ode, osta- 
vivši ga sama, napuštena i tužna, i krv mu je tekla iz slabina, i bio je okovan 
željeznim verigama i daleko od dragih. I on zaplaka, i sjeti se brata i neka- 
dašnje veličine... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta dvadeset deveta noć, ona reče: 


— Doprlo mi je do ušiju, o sretni care, da se al-Asad sjetio brata i svoje 
nekadašnje veličine i da je počeo jecati i jadikovati, i kukati i plakati, i da je 
izgovorio ove stihove, lijući suze: 


Počekaj, sudbo! Zar. si malo zla i dušmanska bila, 
I dokle ćeš drage dovodit' i odvoditi opet? 


Zar nije vrijeme da se sažališ na rastavljena 
I blaža da budeš, sudbo, s dušom ko kamen tvrdom? 


Mnome ražalosti dragog, a time obradova 
Sve dušmane moje kada me unesreći, 


I dušmanima laknu na duši kad vidješe 
Da sam u tuđoj zemlji i strašću obuzet sav. 


I malo im je što me toliki snađoše jadi, 
Što sam od dragih daleko i što me oči bole, 
A pri tom u tamnici sam, i tjeskobno mi je, 
I prijatelja nemam, osim onih što se u ruke upiju, 
I suza svojih što teku k6 kiša iz oblaka, 
I žudnje ljubavne što ognjem neugasivim gori, 
I tuge, i strasti, i misli na prošle dane, 
I jecaja, i uzdaha bolnih i tugovanja. 
Borim se s tugom sada i bolovi me more, 
I strast me muči, obarajuć' i podižuć' me. 


I milosrdno i blago biće ja ne nađoh, 
Da se sažali i da mi neposlušnog dovede. 


Hoću li naći druga vjernoga da me voli. 
Da ga bolovi i nesanica ganu moji. 
Požalio bih mu se na patnju i tugu svoju, 
Dok su mi oči budne i za san dok ne znaju. 
I duga mi je i noć, i mučenje, i doista, 
Na vatri brige što plamti pečem se sad. 
Buhe i stjenice krv mi ispiše svu, 
KO što se vino pije iz ruke vitkog, usta jarkih. 
A tijelo su mi uši pokrile, te ličim sad 
Na novac siročadi u rukama sudaca nepravednih. 


I u grobu, širokom tri lakta, živim sada. 
Čas mi krv puštaju, čas teškim lancem stežu. 


I vino — suze su mi, a lanac - muzika moja. 
Častim se mislima svojim, postelja mi je žalost sada. 

I kad je izgovorio tu nanizanu i podugačku pjesmu, mladić poče jecati i 
tugovati i sjeti se kako mu je bilo nekada i kako se rastao s bratom, i eto šta 
je bilo s njim. 

Što se pak tiče njegova brata al-Amdžada, on je čekao brata do podne, 
ali se ovaj nije vraćao, te al-Amdžadovo srce ustrepta i obuze ga još veći bol 
zbog rastanka s njim i on proli grozne suze... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni dvjesta trideset noći, ona reče: 


— Doprlo mi je do ušiju, o sretni care, da je al.-Amdžad čekao brata al- 
-Asada do podne, ali se ovaj nije vraćao te al-Amdžad poče plakati i vikati: 
— Avaj, brate moj, avaj, druže moj! O, teško meni! Kako sam se bojao ras- 
tanka! — I potom siđe s planine (a suze su mu tekle niz obraze), pa uđe u grad, 
i išao je po gradu dok nije stigao na trg. I zapita ljude kako se zove taj grad 
i tko u njemu živi, a oni mu rekoše: — Ovaj grad se zove Grad Magija, a ljudi 
koji žive u njemu obožavaju vatru umjesto svemoćnog gospoda. — A potom ih 
al.-Amdžad upita o Gradu Ebanovine, i oni mu rekoše: — Od nas do toga grada 
ima suhim godinu dana, a morem šest mjeseci, i car toga grada zove se Arma- 
nus, a on je sada postao tast jednoga sultana, kome je ustupio svoje mjesto, 
i taj se car zove Kamar-az-Zaman, a on je pravedan, milostiv i darežljiv, i po- 
šten. 

I kad je čuo kako ti ljudi spominju njegova oca, al.Amdžad poče plakati, 
i jecati i jadikovati, i nije znao kuda da pođe. On kupi nešto za jelo, pa ode 
na jedno mjesto, ne bi li se prikrio, i htjede da jede, ali se sjeti brata, te zaplaka 
i silom pojede taman toliko hrane koliko mu bijaše potrebno da održi dušu u 
tijelu. Potom poče lutati po gradu, ne bi li saznao šta je bilo s njegovim bratom, 
i tako ugleda jednog čovjeka, muslimana, krojača, koji je bio u svome dućanu. 

I on sjedne pored toga krojača, pa mu ispriča svoju povijest, a krojač mu 
reče: — Ako je pao šaka kome magu, teško ćeš ga vidjeti, ali će te Alah, možda, 
sastaviti s njim. Hoćeš li se, o, brate, nastaniti kod mene? — zapita ga zatim 
krojač, i al.-Amdžad provede nekoliko dana kod krojača, koji ga je zabavljao 
i upućivao na ustrajnost i učio ga šivanju, dok se mladić nije izvježbao. I jed- 
nom on ode na morsku obalu i opra odijelo, pa se okupa u kupatilu i obuče 
čisto odijelo, a potom iziđe iz kupatila i pođe da se šeta po gradu. I na putu 
se sretne s jednom ženom, lijepom i dražesnom, vitkom i skladnom, s kojom 
se nitko nije mogao usporediti po ljepoti, a žena podigne veo s lica kad je 
ugledala al-Amdžada, i dade mu znak obrvama i očima, bacajući na nj poglede 
zaljubljene, i izgovori ove stihove: 


Poniknuh nikom kad te vidjeh da dolaziš, 
Kao da si sunčevo oko s nebesa, o, vitki! 
Doista, ljepši si od svih što dođoše, 
Jučer si bio lijep, a danas si još ljepši 
I kad bi se ljepota na petine podijelila, 
Jusuf bi petinu dobio, i to ne cijelu. 


230. 

I kad. je al-Amdžad čuo ženine riječi, srce mu se razdraga. zbog nje, i nje- 
govi se udovi ustremiše k njoj, i ruke strasti počeše se titrati njime; i on izgo- 
vori ove stihove, pokazajući nju: 


:Ružu. obraza njenog trn svojim. bodljama. brani, 
Pa tko se osmjelit? može da ružu tu otkine? 
Ne pružaj. k njoj ruke svoje — ta dugi već. 
Ratovi. izbit će zbog onog što okom pogledasmo. 


Kaži onoj što, vrijeđajući, sablazni nas: 
— Da si pravedna, još više bi nas sablaznila. 


Zaklanjuć' lice, još više nas s puta odvraćaš, 
A smatram da je bolje da lice lijepo otkriješ. 


Lice joj je ko sunce, te se u nj gledat' ne može, 
Tek kad se oblačkom zaodjene, možeš ga pogledati. 


Omršavjeli se čuva samo mršavošću svojom, 
Pa pitajte one što čuvaju stas šta ištemo mi. 


Kad hoće da me satru, neka ne budu više 
Dušmani naši, već nek nas s ovom ženom ostave. 


Neće nas satrti oni, ako protiv nas krenu, 
KO što satiru oči njene i mladež kad na nas pođu. 


Kad je čula od al-Amdžada tu pjesmu, žena duboko uzdahnu, pa pokaza 
mladića i i izgovori ove stihove: 


Stazom odlaska pođe, a ja ne pođoh njome; 

Ljubav mi podari svoju — vjernosti vrijeme je sad. 
O, ti što bisernim čelom kao zora. blistaš, 

I noć šalješ uvojcima na sljepoočnicama svojim! 
Liku idola nagna nas da se molimo, 

Zbunivši njime; već davno pometnju zažeže u meni. 


Ne čudim se što mi srce od ljubavi gori sad —- 
-Vatre je dostojan onaj koji se idolu moli. 


Bez novca slične meni badava ti prodaješ, 
Pa ako prodaš mene, naplati koliko vrijedim. 


I kad je čuo od nje te riječi, al-Amdžad je zapita: — Hoćeš li doći k meni, 
ili da ja dođem tebi? — I žena obori glavu od stida i izgovori riječi: s Neka mu- 
škarci izdržavaju žene onim u čemu im je Alah dao prednost nad njimacx. I 
al.-Amdžad shvati na što ona cilja... 

I Šeherezadu zateče jutro, te ona prekine priču koju | je započela po carevu 
odobrenju, a kad nastade dvjesta trideset prva noć, ona reče: 


— Doprlo mi je do ušiju, o sretni. care, da je al.-Amdžad shvatio na što 
žena cilja i da je znao da i ona hoće da pođe s njim tamo kud i on bude po- 
šao, te odluči da potraži neko mjesto za ženu, ali ga bješe stid da ode kro- 

jaču, svome gazdi. I tako pođe idući ispred žene, a ona je išla za njim, i on 
je išao s njom iz jedne uličice u drugu i s jednog mjesta na drugo, dok. se. žena 
ne umori i. ne zapita: — O, gospodaru, gdje je tvoja kuća? — Pred nama je — 
odgovori joj al.Amdžad — ostalo nam je još malo do nje. — I on skrene u. jednu 
lijepu uličicu, pa pođe njome (a žena je išla za njim) dok ne dođe do njenoga 
kraja, i vidje da je to slijepa ulica. —- Nema moći ni sile do u Alaha, velikog, 
visokog! — uzviknu al-Amdžad, a zatim prijede pogledom sve oko sebe i vidje 
na kraju uličice jedna velika vrata s dvije klupe, samo što vrata bijahu zZatvo- 
rena. I al.Amdžad sjedne na jednu klupu, a žena sjedne na drugu, pa ga za- 
pita: — O, gospodaru, šta čekaš? — I al.-Amdžad obori glavu i dugo ju je držao 
tako, a zatim podigne. glavu i reče: — Čekam svoga roba; ključ je u.njega, a 
ja sam mu rekao: — Spremi nam jela i pića i cvijeća uz vino dok ja ne iziđem 
iz kupatila. — I mladić pomisli u sebi: — Možda će joj se učiniti da dugo. čeka, 
pa će otići svojim putem, a mene će ostaviti na ovome mjestu, pa ću i ja otići 
svojim putem. 

A kad se ženi učini da dugo čeka, ona mu reče: — O, gospodaru, tvoj rob 
nas je primorao da čekamo i da sjedimo u uličici — pa priđe zasovnici na vra- 
tima s jednim kamenom. — - Nemoj žuriti, pričekaj dok mi ne dođe rob! — reče 
joj al.-Amdžad, ali ona i ne ču njegove riječi, već udari kamenom po zasov- 
nici i razbi je napola, te se vrata širom otvoriše. — Pa kako ti je palo na pa- 
met da to učiniš? — zapita je al.-Amdžad, ali ona uzviknu: — Ho, ho, gospo- 
daru, pa šta je bilo? Zar to nije tvoja kuća i tvoje boravište? — Jeste — odgo- 
vori joj al-Amdžad — ali nije trebalo lomiti zasovnicu. — Potom žena uđe u kuću, 
a al-Amdžad ostade onako zbunjen, jer se bojao domaćina, pa nije znao šta 
da radi. — Zašto ne uđeš, o, svjetlosti oka moga i posljednji uzdisaju moga 
srca? — zapita ga žena, a al.Amdžad odgovori: — Slušam i pokoravam se, samo 
se rob dugo zadržao, te ne znam je li učinio ono što sam mu naredio ili nije. — 
I potom uđe sa ženom u kuću, a bješe ga obuzeo ne može biti veći strah od 
domaćina, i kad je ušao u kuću, vidje jednu divnu sobu s četiri galerije koje 
bjehu. jedna prema drugoj, a u sobi bjehu ormari i klupe zastrte ćillimima od 
svile i zlatotkanice, i nasred sobe skupocjeni šedrvan, na čijim rubovima bjehu 
poslužavnici, ukrašeni kamenjem i dragocjenostima i puni voća i cvijeća, i po- 
red poslužavnika sudovi za piće, a osim toga i sviječnjak sa svijećom. I cijela 
ta odaja bijaše puna skupocjenih tkanina, i bili su u njoj kovčezi i razmješteni 
naslonjači, i na svakom naslonjaču po jedan zavežljaj, a na zavežljaju kesa puna 
dirhema, zlata i dinara, i po kući se vidjelo da je domaćin imućan čovjek; jer 
je pod u njoj bio obložen mramorom. 

Kad vidje sve to, al. Amdžad se nađe u zabuni, te uzviknu u sebi: — Pro- 
pade mi duša! Doista, mi pripadamo Alahu i njemu se vraćamo! — A što se 
tiče žene, ona se obradova velikom radošću, od koje nema veće, kad je ugle- 
dala tu odaju, te reče: — Alaha mi, o, gospodaru, tvoj rob nije ništa propu- 
stio: počistio je sobu, skuhao jelo i pripremio voće, te sam došla u najbolje 
vrijeme. — Ali al.Amdžad se nije osvrtao na nju, jer mu je srce bilo zao- 
kupljeno strahovanjem od domaćina, a žena mu reče: — Hej, gospodaru, srce 

moje, zašto tako stojiš? — A zatim kriknu, pa dade jedan poljubac al-Amdžadu, 
i poljubac puče kao orah kad se razbija, a onda mu reče: — O, gospodaru, ako 
si se dogovorio s nekom drugom, ja ću ispraviti leđa, pa ću je dvoriti. — I al- 
-Amdžad se nasmije, mada mu je srce puno gnjeva, a zatim uđe i sjedne da 
predahne, misleći u sebi: — O, kako me grozno ubojstvo čeka kad dođe do- 
maćin!. 

A žena sjedne pored njega, pa poče vragovati i smijati se, dok je al-Am- 
džad sjedio zabrinut i natmuren i premišljao u sebi svakojake misli, misleći: 
— Domaćin će svakako doći, pa šta da mu kažem? On će me svakako ubiti, 
u to nema sumnje, te će mi propasti duša. — A žena ustade, pa zasuka rukave, 
donese stolić, pokri ga stolnjakom, stavi na nj jela i poče jesti, a al.-Amdžadu 
reče: — Jedi, o, gospodaru! — te al.Amdžad priđe da jede, ali mu jelo nije išlo 
u tek, i on je svejednako pogledavao na onu stranu gdje bjehu vrata, dok se 
žena nije sita najela. I ona ukloni stolić, uze pehar, pa ga pruži al.-Amdžadu. I 
al.LAmdžad uze pehar, govoreći u sebi: — Kuku, kuku meni kad dođe domaćin i 
kad me ugleda! — I oči mu skrenuše na onu stranu gdje bijaše ulaz, a pehar mu 
je bio u ruci, i dok je sjedio tako, odjednom naiđe domaćin. A bio je to ma- 
meluk,!! jedan od gradskih velikaša, carev konjušar, i tu je sobu pripremio 
za svoje zadovoljstvo, ne bi li mu bilo lakše na duši i ne bi li se mogao osa- 
miti s onima s kojima je htio, i toga je dana poslao po jednog od svojih milje- 
nika da mu dođe, i za nj je pripremio tu odaju. A taj mameluk se zvao Baha- 
dur, i bio je široke ruke, darežljiv i milostiv, te je dijelio milostinju i činio do- 
bra. I kad on dođe blizu... 

I Šeherezađu zateče jutro, te ona prekine priču koju je započela po carevu 
odobrenju, a kad nastade dvjesta trideset druga noć, ona reče: 


— Doprlo mi je do ušiju, o sretni care, da je Bahadur, domaćin, konju- 
šar, prišao vratima i da je vidio da su otvorena, te je počeo polako, polako 
ulaziti, a kad je okrenuo glavu i pogledao, ugledao je al-Amdžada i ženu, i 
pred njima bjehu jedna zdjela s voćem i ibrici, a al. Amdžad je baš toga časa 
držao pehar, dok mu oči bjehu uprte u vrata. I kad se al-Amdžadove oči su- 
kobiše s domaćinovima, mladićevo lice požutje i koljena mu zaklecaše, a Baha- 
dur vidje da je al.-Amdžad požutio i da je problijedio u licu, te mu dade znak, 
stavivši prst na usta, što je značilo: — Šuti i priđi mi! 

I al-Amdžad ispusti pehar iz ruke i ustade, a žena ga zapita: — Kamo ćeš? — 
i on joj dade znak da ide pustiti vodu, pa onako bos ode u prolaz, i kad vidje 
Bahadura, bi mu jasno da je to domaćin. I brzo mu priđe, pa mu poljubi ruke 
i uzviknu: — Alaha radi, gospodaru, saslušaj šta ću ti reći prije no što mi uči- 
niš neko zlo. 

I zatim mu ispriča svoju povijest od početka do kraja, i reče mu zašto je 
napustio svoju zemlju i carstvo, i kaza mu da u kuću nije ušao po svojoj volji, 
već da je žena razbila zasovnicu i otvorila vrata i počinila sve to. 

Kad je čuo al-Amdžadove riječi i saznao šta mu se dogodilo i da je mla- 
dić carev sin, Bahadur osjeti naklonost prema njemu i sažali se na nj, te mu 

reče: — Slušaj moje riječi, o, Amdžade, i pokoravaj mi se, i ja ti jamčim da te 
neće snaći ono čega se bojiš, a ako me ne poslušaš, ubit ću te. — Naređuj mi 
sve što hoćeš, a ja se nikad neću oglušiti o tvoja naređenja, jer si me ti oslo- 
bodio u svojoj velikodušnosti. — odgovori mu al-Amdžad, a Bahadur reče: 
- Uđi odmah u kuću, pa sjedni na ono mjesto gdje si bio i smiri se, a ja ću 
ti doći (a zovem se Bahadur), i kad dođem, počni me grditi i vikati na mene 
i reci mi: — Zašto si se zadržao dosad? — i nemoj prihvatiti moje opravdanje, 
već me izudaraj, a ako se sažališ na mene, oduzet ću ti život. Uđi, dakle, i ve- 
seli se, a sve što ti ustreba odmah ćeš naći gotovo pred sobom. Provedi ovu 
noć onako kako voliš, a sutra idi svojim putem; ja sve to činim iz poštovanja, 
Zato što si u tuđini i što volim strance, te sam dužan da im iskazujem pošto- 
vanje. | 

I al-Amdžad poljubi Bahaduru ruke, pa uđe, a lice mu porumenje i po- 
bijelje, i mladić reče onoj ženi, čim je ušao: — O, gospođo, rezveselila si svoje 
obitavalište i ovo je blagoslovljena noć. — A žena mu odgovori: — Doista je 
čudno što tek sada pokazuješ da si prijateljski raspoložen prema meni! — Alaha 
mi, o, gospođo — odgovori joj al.-Amdžad — mislio sam da je moj rob Bahadur 
uzeo moje skupocjene ogrlice, a svaka od njih vrijedi po deset hiljada dinara, 
te sam odmah izišao, razmišljajući o njima, i počeo sam ih tražiti, pa sam ih 
našao tamo gdje su i bile. Ne znam zašto se moj rob zadržao dosad, i svakako 
će biti potrebno da ga kaznim. 

I žena se umiri. poslije tih al-Amdžadovih riječi, pa oboje počeše vrago- 
vati, piti i veseliti se, i uživahu tako dok se ne približi sunčev zalazak, i onda 
im dođe Bahadur (a bijaše promijenio odijelo i opasao se i obuo papuče, kao 
što obično čine robovi), pa ih pozdravi, poljubi zemlju i stavi ruke na leđa, 
i obori glavu kao čovjek koji priznaje da je kriv. I al. Amdžad ga pogleda gnjev- 
nim pogledom, pa mu reče: — O, najgori među robovima, zašto si zakasnio? 
- A Bahadur mu odgovori: — O, gospodaru, bio sam zauzet pranjem svog 
odijela, a nisam znao da si ovdje, jer smo se dogovorili da se sastanemo uveče, 
a ne danju. — I al-Amdžad dreknu na nj, i reče: — Lažeš, o, najgori među ro- 
bovima! Alaha mi, ja te moram istući. 

Pa on ustade, te obori Bahadura na pod, uze štap i poče ga oprezno uda- 
rati, ali tada ustade žena, pa mu istrge štap iz ruku i poče tako žestoko uda- 
rati Bahadura da ga je to zaboljelo, te mu potekoše suze. I on poče dozivati 
u pomoć, škripeći zubima, a al.Amdžad je vikao ženi: — Ne treba! — ali žena 
odgovori: — Pusti me da iskalim svoj gnjev na njemu! — Potom al-Amdžad is- 
trgne štap iz ženinih ruku i odgurne je, a Bahadur ustade, obrisa suze s lica 
i s poštovanjem je stajao neko vrijeme pred njim, a zatim obrisa pod u sobi 
i upali svijeće. I kad god bi Bahadur ušao ili izišao, žena bi ga počela grditi 
i proklinjati, a al.-Amdžad bi se ljutio na nju i rekao joj: — Tako ti Alaha, os- 
tavi moga roba, on nije navikao na to. — Tako su njih dvoje pili 1 jeli za sve to 
vrijeme, a Bahadur ih je dvorio do ponoći, dok se nije umorio od dvorenja 
i batina. I on zaspa nasred sobe, pa poče hrkati i krkljati, a Žena se opi i reče 
1l-Amdžadu: — Uzmi onaj mač što tamo visi, pa odsijeci glavu svome robu, 

a ako to ne učiniš, ja ću se postarati da. ti propadne duša. — A zašto ti je palo 
na pamet da ubiješ moga roba? — zapita al.-Amdžad, a žena uzviknu: — Naše 
zadovoljstvo neće biti potpuno ako ga ne ubijem. — Tako ti Alaha, nemoj to 
činiti — reče al-Amdžad, ali žena. uzviknu: — To se ne može izbjeći! — pa uzme 
mač, isuka ga i spremi se da. ubije Bahadura. I al-Amdžad reče u sebi: — Taj 
čovjek nam je učinio dobro i zaštitio nas i bio je milostiv prema nama i postao 
je moj rob pa kako da. mu uzvratimo ubojstvom? To neće biti nikada! — Ako 
se već ne može izbjeći ubojstvo moga roba, onda ja imam više prava da ga 
ubijem nego ti — reče on ženi, a zatim uzme mač iz ženinih ruku, podigne ruku 
i tako udari ženu po vratu da joj je skinuo glavu s tijela. I ženina glava pade 
na domaćina, te se ovaj probudi, pa sjedne i otvori oči i vidje al-Amdžada kako 
stoji okrvavljenim mačem u ruci. Potom Bahadur pogleda u djevojku i vidje 
da je ubijena, te zapita al. Amdžada šta je to bilo s njom, i mladić mu ponovi 
šta je bilo s njom i reče: — Odbacila je sve, osim tvoga ubojstva, i to joj je 
nagrada. — I Bahadur ustade, pa poljubi al.-Amdžada u glavu i reče mu: — O, 
gospodaru, šta bi bilo da si joj oprostio! Sad | nam ostaje samo da je iznesemo 
prije no što nastane jutro. 

I Bahadur se opasa, pa uzme ženu, umota je u kućni ogrtač, stavi je u 
košaru i ponese. — Ti si stranac i nikoga ne poznaješ — reče al.Amdžadu — sjedi 
tu gdje jesi i čekaj me do zore. Ako se vratim, svakako ću ti učiniti mnogo 
dobra i postarat ću se da razjasnim šta je bilo s tvojim bratom, a ako se sunce 
rodi i ja se ne vratim, znaj da mi je došao kraj. Neka je mir s tobom i neka 
ova kuća bude onda tvoja i nek ti pripadne sva imovina i sve tkanine koje se 
nalaze u njoj. 

Potom Bahadur ponese košaru i iziđe iz kuće. On prođe s košarom preko 
trgova, pa pođe putem što vodi k slanom moru, ne bi li tamo bacio ženu, a 
kad se već bješe približio moru, okrene se i vidje da su ga opkolili valija i stra- 
žari. I oni se začudiše kad ugledaše Bahadura, a kad otvoriše košaru, nađoše 
u njoj ubijenu ženu, te uhvatiše Bahadura i držahu ga u željeznim lancima cijelu 
tu noć do jutra. A potom ga odvedoše caru s onom košarom i obavijestiše ga 
o svemu što je bilo, a car se veoma naljuti kad to vidje i uzviknu: — Teško 
tebi, ti neprestano to radiš — ubijaš ljude, pa ih bacaš u more, a uzimaš svu 
njihovu imovinu! Koliko si i već izvršio ubojstava prije ovoga! — A Bahadur obori 
glavu... 

I Geljerezađii zateče jutro, te ona prekine priču koju je započela po carevu 
odobrenju, a kad nastade dvjesta trideset treća noć, ona reče: 


— Doprlo mi je do ušiju, o sretni care, da je Bahadur oborio glavu pred 
carem, a car je povikao na nj i zapitao ga: — Teško tebi, tko je ubio ovu ženu? 
— O, gospodaru — odgovori Bahadur — ubio sam je, i nema moći ni sile do 
u visokog Alaha! — I car se naljuti na nj, te naredi da ga objese, i krvnik ga 
odvede, jer mu je car to naredio, a valija ode s glasnikom, koji je vikom po- 
zivao ljude po uličicama da iziđu i vide Bahadura, careva konjušara, koga su 
vodili po uličicama i trgovima. 


PRIČA O CARU ŠAHRAMANU, NJEGOVU SINU I PRINCEZI BUDURI 89 


Eto šta je bilo s Bahadurom. 


Što se pak tiče al.-Amdžada, Bahadur mu nije došao, iako je već svanuo 


dan a sunce odskočilo, te mladić uzviknu: — Nema moći ni sile do u Alaha, 
visokog, velikog! De da vidim šta je bilo s njim i šta mu se dogodilo. 

I dok je on tako razmišljao, odjednom glasnik vičući pozva ljude da iziđu 
i vide Bahadura (a imao je biti obješen usred bijela dana), i kad ču to, al-Am- 
džad zaplaka i uzviknu: — Doista, mi pripadamo Alahu i njemu se vraćamo! 
Bahaduru se prohtjelo da zbog mene upropasti sebe, mada nije kriv, jer sam 
ja ubio ženu. Alaha, mi, to neće nikad biti! — I on iziđe iz kuće pa je zatvori, 
i išao je tako po gradu dok nije došao do Bahadura, a onda stade pred valiju 
i reče mu: — O, gospodaru, nemoj ubiti Bahadura, on je nevin. Alaha mi, tu 
ženu nije ubio nitko drugi, već ja! — I kad je čuo te riječi, valija povede i al- 
-Amdžada i Bahadura, pa obojicu odvede caru i obavijesti ga o onome što je 
čuo od al-Amdžada, a car pogleda u al-Amdžada i zapita ga: — Jesi li ti ubio 
ženu? — I al.-Amdžad mu odgovori: — Jesam — a car mu reče: — Reci mi zašto 
si je ubio i kaži mi istinu. — O, care — reče al.Amdžad — sa mnom se dogo- 
dilo nešto čudno i neobično, i sve bi to moglo poslužiti kao pouka onima koji 
se uče, kad bi se ispisalo iglama u uglovima očiju. 

Zatim on ispriča caru povijest i ispripovjedi mu šta mu se dogodilo sa- 
mom i s bratom, od početka do kraja, te se car veoma začudi svemu tome 
i reče mu: — Znaj da mi je jasno da ti se može oprostiti. Hoćeš li, o, mladiću, 
da budeš moj vezir? — I al-Amdžad odgovori: — Slušam i pokoravam se! — A 
car ga nagradi skupocjenim odijelom, i pokloni mu divnu kuću, i dade mu sluge 
i čeljad i sve što mu je bilo potrebno, i odredi mu plaću i nagradu, i naredi 
mu da izvidi šta je bilo s njegovim bratom al-Asadom. I al-Amdžad zauze ve- 
zirsko mjesto, i pravedno je sudio, i postavljao i otpuštao, i davao i oduzimao, 
i poslao glasnika da vičući traži njegova brata po gradskim ulicama, i glasnik 
je vikao nekoliko dana po trgovima i tržištima, ali ništa nije čuo o al-Asadu 
niti je naišao na njegov trag. 

Eto šta je bilo sa al.-Amdžadom. 

Što se pak tiče al-Asada, njega neprestano zlostavljali i noću i danju, uju- 
tro i uveče, u toku cijele godine, dok se ne približi praznik maga, i onda se 
mag Bahram spremi za put i opremi lađu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta trideset četvrta noć, ona reče: 


— Doprlo mi je do ušiju, o sretni care, da je mag Bahram opremio lađu 
za put, a onda je uzeo al-Asada, stavio ga u jedan kovčeg i zatvorio, pa ga je 
ponio na lađu, i baš u času kad je Brahram prenosio kovčeg u kojem bješe 
al-Asad, al-Amdžad je stajao, po volji sudbe, i gledao u more. I vidje ljude kako 
prenose stvari na lađu, i srce mu ustrepta, te naredi slugama da mu dovedu 
konja, pa uzjaha konja i s družinom svojih ljudi ode k moru. I zaustavi se 
pred magovom lađom, pa naredi ljudima koji bjehu s njim da uđu u lađu i da 
je pretraže, te ljudi uđoše .u lađu i svu je pretražiše, ali ne nađoše ništa u njoj. 

I oni dođoše, pa obavijestiše o tome al-Amdžada, a on uzjaha konja i vrati 
se, uputivši se kući, a kad je stigao u svoje boravište i ušao u dvor, srce mu 
se steglo. I on baci pogled na kuću i vidje na njoj dva reda ispisana na zidu, 
a bješe to ovaj dvostih: 


Dragi, kada ste se skrili vi za oči moje, 
Za srce i dušu skriti se nećete. 


Al! ostavite me jadna, namučena, 
I san mi odnijeste, a zaspaste sami. 


I kad je pročitao te stihove, al-Amdžad se sjeti brata i zaplače zbog onoga 
što ga je snašlo. 

Što se pak tiče maga Bahrama, on je ušao u lađu, pa je dreknuo i viknuo 
na mornare da što prije razapnu jedra, te oni razapeše jedra i zaploviše i ne- 
prestano plovljahu u toku dana i noći, a kad god bi protekla dva dana, Ba- 
hram bi izvadio al-Asada, pa bi mu dao malo hrane i malo vode. I tako se 
približiše Vatrenoj Planini, a onda duhnu vjetar, i more se uzburka, te lađa 
skrene s puta i nije plovila svojim putem, već je prešla u drugo more. 

Tako stigoše do jednoga grada koji bješe podignut na morskoj obali, i u 
gradu bješe tvrđava s prozorima prema moru, a tim gradom vladala je jedna 
žena koja se zvala Mardžana. I kapetan reče Bahramu: — O, gospodaru, skre- 
nuli smo s puta, te svakako moramo pristati uz ovaj grad, da se odmorimo, 
a poslije će Alah učiniti ono što hoće. — I Bahram mu odgovori: — Divno je 
to što si odlučio, a kako si odlučio, tako i uradi. — Kad carica pošalje nekoga 
da nas zapita tko smo, što da mu odgovorimo? — zapita kapetan, a Bahram 
odgovori: — Ja imam onoga muslimana što je s nama; obući ćemo mu ropsko 
odijelo, pa ćemo ga izvesti, i carica će promisliti kad ga ugleda, pa će nas za- 
pitati: — Je li to rob? — a ja ću joj reći: — Ja prodajem robove i trgujem njima. 
Imao sam mnogo robova, pa sam ih prodao, a ostao mi je samo ovaj. — Divne 
su to riječi — odgovori kapetan, a potom doploviše do grada, pa skupiše jedra 
i baciše sidro, te lađa stade, i odjednom im priđe carica Mardžana sa svojom 
vojskom i zaustavi se pored lađe, pa pozva kapetana. I kapetan joj ode i po- 
ljubi zemlju između njenih ruku, a carica ga zapita: — Šta imaš u toj lađi i 
tko je još s tobom? — O, carice vremena — odgovori joj kapetan — sa mnom 
je jedan trgovac koji prodaje robove. — A carica viknu: — Dovedi mi ga! —_ I 
tako joj dođe Bahram, a za njim je išao al-Asad obučen kao rob, a kad je do- 
šao da carice, Bahram poljubi zemlju i stajaše pred njom. — Čime se baviš? — 
zapita ga carica, a on joj odgovori: — Trgujem robovima. — I carica pogleda 
u al-Asada, pa pomisli da je to rob. — Kako se zoveš? — zapita ga ona, i al-Asad 
joj odgovori, gušeći se od plakanja: — Zovem se al-Asad. — I caričino srce po- 
leti k mladiću, te ga ona zapita: — Znaš li pisati? — a al-Asad joj odgovori da 
zna i onda mu carica dade tintu i pero i reče: — Napiši nešto, da vidim. — 
I al-Asad napisa ova dva stiha: 


PRIČA O CARU ŠAHRAMANU, NJEGOVU SINU I PRINCEZI BUDURI 9I 


Što može smisliti čovjek kad se vječno sudba 
Protivi njemu u svemu? — reci, o, gledaoče. 


Baca ga ona na pučinu, svezana čvrsto, 
I veli: — Gledaj, gledaj, nemoj se smočiti. 


I kad je pročitala ono što bješe napisano na papiru, carica se sažali na 
al-Asada te reče Bahramu: — Prodaj mi ovoga roba! — A on joj odgovori: — O, 
gospođo, ne mogu ti ga prodati, jer sam prodao sve svoje robove, a ostao mi 
je samo on. — Ali carica Mardžana uzviknu: — Ja ga svakako moram uzeti od 
tebe, pa bilo da mi ga prodaš, bilo da mi ga pokloniš! — Neću ga ni prodati 
ni pokloniti! — reče Bahram, ali carica uze za ruku al-Asada, pa ga odvede i 
popne se s njim u tvrđavu, a Bahramu posla jednog čovjeka da mu kaže: — Ako 
se noćas ne otisneš od našega grada, uzet ću ti sve što imaš i razbit ću ti lađu. — 
I Bahram se veoma ožalosti kad je dobio tu poslanicu te uzviknu: — Doista, 
nesretno je bilo ovo putovanje! — Potom ustade, pa se spremi i uze sve što 
mu bješe potrebno, a onda poče čekati da dođe noć, pa ode, i reče mornarima: 
— Pripremite se i napunite mješine vodom, a pred kraj noći ćemo krenuti. — 
I mornari počeše obavljati svoje poslove, očekujući noć, i eto šta je bilo 
s mornarima. 

Što se pak tiče carice Mardžane, ona je uzela al-Asada, pa ga je odvela 
u tvrđavu i otvorila prozore koji su gledali na more, a zatim je naredila robi- 
njama da donesu jelo. I robinje im doniješe jelo, te njih dvoje jedoše, a zatim 
carica naredi da im donesu vina... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta trideset peta noć, ona reče: 


— Doprlo mi je do ušiju, o sretni care, da je carica Mardžana naredila 
robinjama da donesu vina, te joj one doniješe vina, i carica poče piti s al-Asa- 
dom, a Alah — velik je i slavljen on! — ubaci u caričino srce ljubav prema al- 
-Asadu, te ona poče puniti pehare i pojiti mladića, dok ga razum ne izdade. 
I al-Asad ustade, želeći da svrši nuždu, i iziđe iz sobe, a kad vidje da su vrata 
otvorena, iziđe i pođe dalje, te ga tako put dovede do jednog velikog vrta, u 
kojem bješe svakojakog drveća i cvijeća. I al-Asad čučnu pod jedno drvo, pa 
svrši nuždu, a potom priđe bazenu što bijaše u vrtu. I vino mu udari u glavu, 
te zaspa, i tako ga zateče noć. 

Eto šta je bilo s al-Asadom. 

Što se pak tiče Bahrama, on je viknuo mornarima na lađi kad je nastala 
noć: — Razvijte jedra, pa krenimo! — A mornari su mu odgovorili: — Slušamo 
i pokoravamo se, samo pričekaj dok ne napunimo mješine vodom, pa ćemo se 
onda otisnuti. — I zatim mornari odoše s mješinama da ih napune i obiđoše 
grad, ali vidješe samo zidove oko vrta. I popeše se na zidove, pa siđoše u vrt, 
i podđoše po tragu nečijih stopa, a trag ih odvede do onog bazena, pa kad do- 
đoše tamo, vidješe al-Asada kako se pružio nauznak. I mornari ga prepoznaše 
i obradovaše se, pa uzeše mladića, pošto najprije napuniše mješine, i skočiše 
sa zida, a zatim ga brzo odniješe Bahramu i rekoše mu: — Raduj se, jer si po- 

stigao ono što si želio i izliječio si dušu. Zalupao je tvoj bubanj, a tvoja flauta 
je zasvirala: našli smo i donijeli tvoga roba, koga ti je silom odvela carica Mar- 
džana. — I potom baciše al-Asada pred Bahrama, i kad Bahram ugleda. mla- 
dića, srce mu zakuca od radosti, a grudi mu se! raširiše i ispraviše. I on na- 
gradi mornare i naredi im da što prije razviju jedra, te oni razviše jedra i za- 
ploviše, uputivši se k Vatrenoj Planini, i neprestano plovljahu do jutra. 

Eto što je bilo s njima. U 

Što se pak tiče carice Mardžane, ona je neko vrijeme čekala al-Asada, ali 
se on nije vraćao. I ona ga poče tražiti, ali mu ne nađe traga, a onda carica. 
upali svijeću, pa naredi robovima da traže mladića, a zatim i sama iziđe i vidje 
da je vrt otvoren, te joj bi jasno da je al-Asad ušao u nj. I uđe u vrt, i pored 
onog drveta nađe al-Asadovu sandalu, ali ne saznade ništa o njemu. I carica 
ga je tražila po svim kutovima u vrtu do jutra, a potom zapita što je bilo s la- 
đom, i rekoše joj da je lađa otplovila u toku prve trećine noći. I carici bi jasno 
da su mornari odnijeli al-Asada, te se razgnjevi, i bi joj teško. I ona odmah na- 
redi ljudima da opreme deset velikih lađa i da se spreme za rat, pa uđe u jednu 
od tih deset lađa, a s njom uđoše u lađu i robovi i robinje, i ratnici bjehu 
opremljeni i imali su na sebi divno oružje i ratnu opremu. I razapeše jedra, a ca- 
rica reče kapetanima: — Ako stignete lađu onoga maga, dat ću vam počasna. 
odijela i novaca, a ako je ne stignete, pobit ću vas sve do jednoga. 

I mornare obuze strah i velika nada, te oni plovljahu na lađama toga dana, 
i te noći, i drugoga dana, i trećega dana, a četvrtoga dana ugledaše izdaleka 
lađu Bahrama-maga, i dan se i ne završi, a lađe opkoliše i saletješe magovu 
lađu. A Bahram je baš u to vrijeme bio izveo al-Asada 1. počeo ga udarati i mu- 
čiti, te je al.-Asad dozivao ljude da mu pomognu i da ga obrane, ali među lju- 
dima nije bilo nikoga da mu pritekne u pomoć i da ga obrani, i on osjeti bol 
od žestokih udaraca. 

I dok ga je tako mučio, mag odjednom baci pogled i vidje da su se neke 
druge lađe okupile oko njegove lađe i da su je opkolile kao što bijelo u oku 
okružuje crno, i bi mu jasno da ga čeka sigurna smrt. I Bahram uzdahnu i uzvi- 
knu: — O, Asade, sve je to poteklo iz tvoje glave! — A zatim ga uze za ruku, 
pa naredi svojim ljudima da ga bace u more, i uzviknu: — Alaha mi, ja ću na 
svaki način prije ubiti tebe no što sim umrem! — I al-Asada uzeše za noge 
i ruke, pa ga podigoše i baciše usred mora, ali Alah — velik je i slavljen on! 
— poželje da ga spasi i da ga mimoiđe suđeni čas, te dopusti da al-Asad zaroni 
i izroni, i mladić je dotle udarao rukama i nogama dok mu Alah nije pritekao 
u pomoć. I al-Asada udari .jedan val, pa ga odnese daleko od magove lađe 
i pribi ga uz obalu, te mladić tako iziđe iz mora, ne vjerujući da se spasio, 
a kad se našao na obali, svuče odijelo, iscijedi ga i razastre, pa sjedne, onako 
gol, plačući zbog svega što ga je zadesilo i zbog nevolja koje su ga snašle: ba- 
tina, zarobljavanja i izgnanstva. I izgovori ovaj dvostih: 


O, bože, ustrajnosti je kraj i lukavstvu — 
Popusti ustrajnost i uzica se pokida! 

Kome da se, nesretnik, potužim sada, 
Osim gospodu, o, vladaru vladara? 


I kad je završio stihove, obuče odijelo, a nije znao kamo da ide i kamo 
da se uputi. I. poče se hraniti biljem sa zemlje i voćem. s drveća i piti vodu 
s potoka, i išao je tako i noću i danju dok se nije približio jednome. gradu. 
I al-Asad se obradova, pa pođe bržim koracima, a kad je došao. do grada, 
spustilo se veče... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta trideset šesta noć, ona reče: 


— Doprlo mi je do ušiju, o sretni care, da je al-Asada zateklo veče kad 
je došao do grada, a da su gradska vrata bila zatvorena. I po volji sudbe i suđe- 
na časa dogodi se da je to bio baš onaj grad u kojem al-Asad bijaše zarobljen, 
dok je njegov brat al-Amdžad bio vezir cara toga grada. I kad vidje da je grad 
zatvoren, al-Asad pođe k groblju, prema grobnicama, a kad dođe do groblja, 
vidje jednu grobnicu bez vrata, te uđe u nju i legne, pokrivši lice skutom. 

A kad doploviše lađe carice Mardžane, Bahram-mag ih razbi posluživši se 
lukavstvom i činima, pa sretno okrene svoju lađu k svome gradu i zaplovi toga 
istoga časa i trenutka, a bijaše veoma radostan. I kako je plovio pored groblja, 
on siđe s lađe, po volji sudbe. i suđena časa, pa se prošeta između grobova 
i vidje da je otvorena ona grobnica u kojoj je lažao al-Asad. I začudi se tome, 


te uzviknu: — Moram zaviriti u ovu grobnicu! — I on zaviri u nju i vidje pored. 


grobnice al-Asada kako spava, a glava mu bješe pokrivena skutom. I Bahram 
pogleda u njegovo lice i prepozna ga i uzviknu: — Zar si još živ? — A zatim 
ga sveže i odnese kući, a u kući, ispod zemlje, imao. je podrum pripremljen 
za mučenje muslimana, i mag je imao kćerku koja se zvala Bustana. I Bahram 
stavi al-Asadu teške okove na noge, pa ga smjesti u taj podrum, a kćeri naredi 
da ga muči i danju i noću, dok ne umre, pa dobro izudara mladića i zatvori ga 
u taj podrum, a ključeve dade svojoj kćeri. I njegova kći Bustana otvori pod- 
rum, pa siđe u nj da tuče al-Asada, i onda. vidje da mladić ima otmjene crte 
lica, da je ugodne vanjštine, da su mu obrve na luk svedene i zjenice crne, 
i ljubav prema njemu obuze joj srce, te zapita mladića: — Kako se zoveš? — 
Zovem se al-Asad — odgovori on, a Bustana uzviknu: — Sretan bio i sretni. ti 
bili dani! Ti ne zaslužuješ ni mučenje ni batine, i ja znam da si uvrijeđen. 

I ona ga poče zabavljati riječima, i raskova mu lance, a zatim ga poče Za- 
pitkivati.o islamskoj vjeri, i al-Asad joj reče da je to istinska i prava vjera i da 
je naš gospodar Muhamed tvorac sjajnih čudesa i. vidljivih znamenja, i da vatra 
donosi štetu, a ne korist. I poče joj pričati o islamu i onome što je bitno u nje-. 
mu, te mu se djevojka potčini i ljubav prema vjeri uđe joj u srce, a veliki Alah 
prožme joj dušu ljubavlju prema al-Asadu. I djevojka izgovori obje ispovijedi, 
te tako uđe u red ljudi sreće i poče hraniti al-Asada i pojiti ga i razgovarati 
s njim, a moljahu se zajedno. I djevojka je pripremala mladiću uvarke od ko- 
košjeg mesa, dok nije ojačao, i tako minu njegova bolest, te bješe zdrav kao 
i ranije, 1 eto što se dogodilo al-Asadu s kćerkom Bahrama-maga. 

I jednom Bahramova kći iziđe iz al-Asadove sobe, pa stade pored vrata, 
i odjednom čuje kako glasnik viče: — Svaki onaj kod koga se nalazi lijepi 
mladić takvog i takvog izgleda dobit će onoliko novaca koliko zatraži, a svaki. 
onaj tko ga drži u svojoj kući i ne učini to, bit će obješen na vratima svoje. 
kuće, a imovina će mu biti opljačkana i nitko neće biti kažnjen ako prolije 
njegovu krv. 

A al-Asad bješe ispričao Bustani, Bahramovoj kćeri, sve što se dogodilo 
s njim, te Bustani bi jasno, kad je čula glasnikove riječi, da je al-Asad taj mladić 
koga traže. I ona uđe u njegovu sobu, pa mu ispriča u čemu je stvar, a al- 
-Asad iziđe i uputi se vezirovoj kući, a kad ugleda vezira, uzviknu: — Alaha 
mi, ovaj je vezir moj brat al-Amdžad! 

I zatim mladić uđe u dvor, a za njim uđe i Bustana, i kad ugleda svoga brata 
al.LAmdžada, al-Asad pojuri k njemu, i onda al-Amdžad prepozna brata, pa 
i sim pojuri k njemu, te se tako zagrliše, a mameluci ih okružiše, sjahavši s 
konja, a al-Asad i al.-Amdžad bjehu u nesvjestici neko vrijeme. A kad se po- 
vratiše od nesvjestice, al. Amdžad povede al-Asada i ode s njim sultanu, pa mu 
ispriča povijest svoga brata, te sultan naredi da se opljačka Bahramova kuća... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta trideset sedma noć, ona reče: 


— Doprlo mi je do ušiju, o sretni care, da je sultan naredio al-Amdžadu 
da opljačka Bahramovu kuću i da objesi njegovu obitelj, te vezir posla ljude 
da to učine, a ljudi odoše Bahramovoj kući i opljačkaše je. I oni dovedoše 
veziru Bahramovu kćerku, a vezir joj iskaza poštovanje, i al-Asad ispriča bratu 
kakve je sve muke morao podnijeti i kakvo mu je dobro učinila Bahramova 
kćerka, te joj al.Amdžad iskaza još veće poštovanje. Zatim al-Amdžad ispriča 
al-Asadu sve što mu se dogodilo s onom ženom, i kako se spasio vješanja i kako 
je postao vezir, a potom se obojica počeše žaliti jedan drugome na sve ono 
što su podnijeli poslije rastanka. I zatim sultan naredi da mu dovedu maga, 
pa zapovjedi da mu odsijeku glavu, a Bahram ga zapita: — O, najveći care, 
jesi li se čvrsto odlučio da me ubiješ? — Jesam — odgovori mu car, a Bahram 
reče: — Počekaj malo, o, care! — pa obori glavu, a zatim je podigne i izgovori 
simbol vjere i prijeđe na islam sa sultanovom pomoću, i svi se obradovaše 
njegovu prelasku na islam. Potom al-Amdžad i al-Asad ispričaše Bahramu sve 
što im se dogodilo, te se Bahram začudi i uzviknu: — O, gospodari, spremite 
se za put, a i ja ću poći s vama. — I braća se obradovaše tome, a i Bahramovu 
prelasku na islam, i zaplakaše od radosti. — O, gospodari — reče im Bahram — 
nemojte plakati: naposljetku ste se sastali, kao što su se sastali Nima i Numa. 
— A što se to dogilo s Nimom i Numom? — zapitaše Bahrama. 


PRIČA O CARU ŠAHRAMANU, NJEGOVU SINU I PRINCEZI BUDURI 95 


PRIČA O NIMI I NUMI 


Vele, a Alah to bolje zna — reče Bahram — da je u gradu Kufi"? bio jedan 
čovjek koji je spadao među ugledne građane, a zvao se ar-Rabi-ibn-Hatim, i on 
je imao mnogo novaca, te je živio ugodnim životom, a imao je jedno dijete 
kome je nadjenuo ime Nimat-Alah. I gle, jednoga dana on bijaše na trgu gdje 
trgovci prodaju roblje, i odjednom ugleda jednu robinju izloženu na prodaju, 
i ta je robinja imala u rukama malu robinju rijetke ljepote i krasote. I ar-Rabi 
dade znak trgovcu robljem i zapita ga: — Koliko tražiš za robinju i njenu kćerku? 
— a trgovac robljem mu odgovori: — Pedeset dinara! — Napiši pogodbu pa uzmi 
novac i predaj ga njenu vlasniku — reče ar-Rabi, pa dade trgovcu novac za 
djevojku i nagradu za posredovanje, a zatim uze robinju i njenu kćerku, pa se 
s njima uputi svojoj kući. 

A kći njegova strica zapita ga kad je ugledala robinju: — O, sine moga 
strica, kakva ti je to robinja? — Kupio sam je — odgovori joj ar-Rabi — zato 
što sam želio imati ovu malu što joj je u rukama. Znaj, kad ona poraste, u zem- 
ljama Arabljana i nearabljana neće biti djevojke koja će joj biti slična i neće 
biti nijedne koja će biti ljepša od nje. — I kći njegova strica reče: — Divno je to 
na što si se odlučio! — A zatim zapita robinju: — Kako se zoveš? — O, gospođo, 
ja se zovem Taufika — odgovori joj robinja. — A kako se zove tvoja kćerka? — 
zapita je ar-Rabijeva žena, a robinja joj odgovori: — Zove se Sada. — I žena 
uzviknu: — Pravo si kazala! Sretna si, sretan je i onaj koji te je kupio! — O, sine 
moga strica, kakvo ćeš joj ime dati? — zapita ona zatim, a ar-Rabi odgovori: 
— Ime koje ti izabereš. — I onda žena reče: — Nazovimo je Numon! — A ar-Rabi 
uzviknu: — Divno si to smislila 13 

I malu Numu odgajahu s Nimom, ar-Rabijevim sinom, u jednoj istoj ko- 
lijevci, dok ne napuniše deset godina, i jedno je dijete bilo ljepše od drugoga, 
i dječak poče zvati djevojčicu sestricom, a ona njega nazva bracom. 

A kad je prošlo deset godina, ar-Rabi se obrati sinu Nimi, pa mu reče: 
- O, čedo moje, Numa ti nije sestra, već je ona, naprotiv, tvoja robinja, a 
ja sam je kupio na tvoje ime dok si bio još u kolijevci. Od danas je nemoj 
nazivati sestrom. — I Nima reče ocu: — Ako je tako, ja ću se oženiti njome 
— pa ode majci i obavijesti je o tome, a ona mu reče: — O, čedo moje, ona je 
tvoja robinja. — I tako Nima-ibn-ar-Rabi ode toj robinji i zavolje je, i nad njima 
prođe nekoliko godina, a oni življahu tako, i u Kufi nije bilo ni ljepše, ni ugo- 
dnije ni otmjenije djevojke od Nume, i ona je odrasla i čitala Kuran i izučila 
nauke i naučila kako se svira u glazbala i postala je vješta u pjevanju i rukova- 
nju glazbalima za uveseljavanje, tako da je nadmašivala sve ljude svog vijeka. 
I jednoga dana među danima ona je sjedila sa svojim mužem Nimom, ar-Rabi- 
jevim sinom, u sobi u kojoj se pije, pa je uzela lutnju, zategnula žice na njoj, 
zapjevala i izgovorila ove stihove: 

Kad si ti gospodar moj, od čije milosti živim, 

I mač moj što prevrtljivosti odsijeca glavu — 
Te mi potrebna nije zaštita Zejda it'Amre,14 

Već tvoja samo kad se suze putevi moji. 


I Nimu obuze veliko ushićenje, te joj reče: — Života ti moga, 0, Numa, 
otpjevaj. mi što uz daire i muzičke instrumente! — te ona zapjeva i izgovori ove 
stihove: | | 
Kunem se onim što mi je u ruci povodac moj, 

Da u ljubavi neću slušati kudioce. 

I razljutit ću kudioce sve, pokoravajuć' vam. se, 

I rastat ću se tako s nasladama mira. 


I za ljubav strasnu prema vama u duši ću grob 
Iskopati, a za to srce neće znati. 


I mladić uzviknu: — Alah ti je dao taj dar, 0, Numa! 

I dok oni življahu tako najugodnijim životom, odjednom reče al-Ha- 
džadž!5 u namjesničkom dvoru: — Moram se nekako doviti da otmem robinju koja 
se zove Numa, pa da je pošljem gospodaru pravovjernih, Abd-al-Meliku-ibn- 
-Mervanu, jer na njegovu dvoru nema nijedne koja bi joj bila ravna i koja bi 
pjevala ljepše od nje. — I on pozva staricu-nadzornicu, pa joj reče: — Otiđi u ar- 
-Rabijevu kuću, pa se sastani s robinjom Numom i gledaj da je otmeš, jer na 
zemljinu licu nema djevojke koja bi joj bila slična. — I starica utuvi to što joj 
je rekao al-Hadžadž, a. kad nastade jutro, obuče vunenu haljinu i objesi si o 
vrat brojanice s hiljadu zrna, pa uze u ruke štap i jemensku mješinu... 

I Šeherezadu zateče jutro, te ona prekine priču koju je započela po ca- 
revu odobrenju, a kad nastade dvjesta trideset osma noć, ona reče: 


— Doprlo mi je do ušiju, o sretni care, da je starica utuvila ono što joj 
je rekao al-Hadžadž, a kad nastade jutro, obuče vunenu haljinu i objesi o vrat 
'brojanice s hiljadu zrna, pa je uze u ruke štap i jemensku mješinu i pođe 
uzvikujući: — Neka je slava Alahu, i neka je hvala Alahu! Nema boga do 
Alaha! Alah je velikt Nema moći ni sile do u visokog, velikog Alaha. 
— I svejednako slavljaše Alaha i moljaše mu se (a srce joj bješe puno spletaka 
i lukavstva), dok ne dođe do kuće Nime-ibn-ar-Rabija u vrijeme podnevne mo- 
litve. I ona zakuca na vrata, a vratar joj otvori i zapita je: — Šta hoćeš? — a sta- 
rica odgovori: — Ja sam prosjakinja bogomoljka, pa me je ovdje zatekla pod- 
nevna molitva, te hoću da se pomolim na ovom blagoslovljenom mjestu. = 
O, starice — odgovori joj vratar — ovo Je kuća Nime-ibn-ar-Rabija, a nije ni 
crkva ni džamija. — A starica na to izusti: — Znam da nema ni crkve ni džamije 
koja bi bila slična kući Nime-ibn-ar-Rabija; ja sam nadzornica sa dvora go- 
spodara pravovjernih, a s dvora sam otišla da bih se mogla moliti i ići po svi- 
jetu. —- Ne dam ti da uđeš — reče joj vratar. 

I tako oni razvezoše razgovor, a starica se grčevito uhvati za vratara i 
uzviknu: — Zar me netko može spriječiti da uđem u kuću Nime-ibn-ar-Rabija, 

kad odlazim u kuće emira i velikaša? — I Nima iziđe, pa ču njihov razgovor i 
nasmija se i reče starici da pođe za njim, i onda on uđe, a starica uđe za njim, 
i Nima je odvede Numi. I starica je pozdravi najljepšim pozdravima, a kad vidje 
Numu, zbuni se i iznenadi je njena neobična ljepota, te joj reče: — O, gospođo, 
neka te čuva Alah koji te je izjednačio s tvojim gospodarom po ljepoti i krasoti. 

Zatim starica ode u mihrab, pa stade i poče se.klanjati, padati ničice i mo- 
liti se, i tako prođe dan i dođe noć s njenim mrakom, a onda djevojka reče: 
— O, majčice, odmori svoje noge za jedan čas — a starica joj odgovori: — O, go- 
spođo, onaj koji teži za budućim životom mora se zamarati u ovozemaljskom 
životu, a onaj koji se ne zamara u ovozemaljskom životu neće ni stići u obi- 
tavalište prečistih u svome budućem. životu. — Potom Numa dade starici. hrane 
i reče joj: — Jedi malo ovoga moga jela i pomoli se za mene Alahu da mi 
oprosti i da bude milostiv prema meni. — A starica joj reče: — O, gospođo, 
ja postim, a što se tiče tebe, ti si žena kojoj priliči da jede, pije i da se raduje, 
i Alah će ti oprostiti. Ta veliki Alah je rekao: — Osim onih koji se kaju i učine 
pravedno djelo. — I djevojka je sjedila sa staricom, razgovarajući, a potom reče 
Nimi: — O, gospodaru, zamoli ovu staricu da ostane s nama neko vrijeme. Vidi 
joj se po licu da je pobožna. — Očisti za nju neko mjesto kamo bi mogla od- 
laziti na molitvu i ne daj nikome da joj dođe — odgovori joj Nima; — možda 
će nam pomoći slavljeni i veliki Alah, zahvaljujući njenu blagoslovu, te se ne- 
ćemo rastati. 

Poslije toga starica provede noć moleći se i čitajući Kuran do jutra, a kad 
Alah osvijetli jutro, dođe Nimi i Numi, pa im poželje dobro jutro i reče: — Po- 
vjeravam vas Alahu. — A kuda ćeš, o, majčice? — zapita je Numa; — moj go- 
spodar mi je naredio da za tebe ispraznim jednu odaju, kako bi u njoj uvijek 
mogla klanjati i moliti se. — Neka ga čuva Alah i neka vam dugo bude na- 
klonjen — odgovori starica. — Hoću da naredite vrataru da me ne sprečava da 
uđem u vašu kuću; ako ushtje veliki Alah, otići ću na put u prečista mjesta, 
pa ću se moliti za vas svakoga dana jutrom i večerom, poslije klanjanja i moli- 
Ive. | 

I potom starica ode iz kuće, a djevojka Numa plakaše zbog rastanka s 
njom, a nije znala zašto joj je ona dolazila. I starica se uputi al-Hadžadžu, a kad 
je došla, on je zapita: — Jesi li što učinila? — A starica mu reče: — Pogledala sam 
onu robinju i vidjela da žene nisu rodile nikog koji bi bio ljepši od nje. — 
I tada al-Hadžadž uzviknu: — Ako učiniš ono što sam ti naredio, dobit ćeš 
od mene veliko blago. — Hoću da mi daš rok od mjesec dana — reče starica, 
a al-Hadžadž joj odgovori: — Dajem ti rok od mjesec dana — te otada starica 
poče odlaziti u kuću Nime i njegove robinje Nume... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta trideset deveta noć, ona reče: 


— Doprlo mi je do ušiju, o sretni care, da je starica počela odlaziti u kuću 
Nime i njegove robinje Nume i da su joj oni iskazivali veliko poštovanje, i tako 

je starica neprestano bila kod njih, i ujutro i uveče, te su joj u kući govorili: 
— Dobro došla! 

I jednog dana među danima starica napokon ostade nasamo s djevojkom 
i reče joj: — O, gospođo, Alaha mi, kad budem stigla u prečista mjesta, molit 
ću se za tebe, a željela bih da i ti budeš sa mnom, pa da vidiš mudrace kojima 
je uspjelo da se sjedine s Alahom, a i oni bi se pomolili Alahu da ti da ono 
što hoćeš. — I robinja Numa joj reče: — Alaha radi, o, majčice, povedi i mene 
— a starica joj odgovori: — Zamoli svoju svekrvu, Niminu majku, da te pusti. 
— I djevojka reče svekrvi: — O, gospođo, zamoli moga gospodara da pusti mene 
i tebe da jednoga dana odemo iz kuće zajedno s mojom majčicom-staricom, 
pa da se pomolimo Alahu i da ga prizovemo zajedno s fakirima na mjestima 
koja poštujemo. — I kad dođe Nima i sjedne, starica mu priđe, pa mu poče 
ljubiti ruke, a on joj to ne dopusti, a Numa ga zamoli da je pusti sa staricom, 
ali on ne pristade, te ga starica blagoslovi i iziđe iz kuće. A kad nastade na- 
redni dan, starica dođe u vrijeme kak Nime ne bijaše kod kuće, pa se obrati 
robinji Numi i reče joj: — Jučer smo se molili za tebe; ustani odmah — pro- 
šetat ćeš se, pa ćeš se vratiti prije no što ti dođe gospodar. — I djevojka reče 
svekrvi: — Molim te, Alaha radi, pusti me da iziđem s ovom pravednom ženom: 
pogledat ću Alahove prijatelje u mjestima koja poštujemo i brzo ću se vratiti, 
prije no što dođe moj gospodar. — Bojim se da to ne sazna tvoj gospodar = 
reče Nimina majka, a starica uzviknu: — Alaha mi, neću joj dati ni da sjedne 
na zemlju! Gledat će stojeći na nogama, te neće Zala. 

I starica odvede djevojku, posluživši se lukavstvom, pa je uvede u al-Ha- 
džadžov dvor i obavijesti ga da je došla, pošto je prije toga ostavila djevojku 
u jednoj sobi, i al-Hadžadž dođe, pa je pogleda i vidje da je ljepša od svih 
ljudi svoga vremena i da on nije vidio ljepše djevojke od nje. I kad vidje al- 
-Hadžadža, Numa zakloni lice od njega, a al-Hadžadž je ne ostavi, već odmah 
pozva dvorjanina, dade mu da uzme djevojku i da je posjedne na brzu devu, 
pa da ode s njom u Damask i da je preda gospodaru pravovjernih Abd-al- 
-Meliku-ibn-Mervanu. 

I on napisa pismo kalifu, a dvorjaninu reče: — Predaj mu ovo pismo, pa 
uzmi odgovor i vrati se što prije — te dvorjanin brzo uze djevojku, pa je po- 
sjedne na devu i ode s njom, a djevojka je plakala zbog rastanka sa svojim 
gospodarom. I tako stigoše u Damask, a dvorjanin zamoli da mu odobre da ode 
gospodaru pravovjernih, i kad mu kalif to odobri, dvorjanin mu ode i ispriča 
mu šta je bilo s djevojkom, i kalif joj odredi jednu sobu. A potom kalif ode u 
svoj harem i sastade se sa svojom ženom, pa joj reče: — Al-Hadžadž mi je kupio 
jednu robinju — jednu od kćeri kufskih velikaša — za deset hiljada dinara, i 
poslao mi je ovo pismo, a s pismom je stigla i robinja. — A žena reče kalifu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni dvjesta četrdeset noći, ona reče: 


— Doprlo mi je do ušiju, o sretni care, da je car ispričao ženi robinjinu po- 
vijest, a da mu je žena onda rekla: — Neka Alah bude još milostiviji prema 

tebi! — A potom sestra kalifa Abd-al-Melika ode robinji i uzviknu, ugledavši 
je: — Alaha mi, neće biti prevaren onaj u čijoj se kući nalaziš, pa ma stajala 
i sto hiljada dinara! 

A robinja Numa je zapita: — O, svjetlolika, kojega cara je ovaj. dvor i 
koji je ovo grad? — Ovo je — odgovori joj kalifova sestra — grad. Damask, a 
ovaj dvor je dvor moga brata, gospodara pravovjernih, Abd-al-Melika-ibn-Mer- 

vana. — Ti kao da to ne znaš? — zapita je ona zatim, a djevojka joj odgovori: 
— Alaha mi, o, gospođo, ja to nisam znala. — A zar ti onaj koji te je prodao 
i uzeo novac za tebe nije rekao da te je kupio kalif? — uzviknu kalifova se- 
stra, a djevojka poče prolijevati suze kad je čula te riječi, i zaplaka se i reče 
u sebi: — Pošlo joj je za rukom lukavstvo! — A potom pomisli: — Ako što kažem, 
nitko mi neće vjerovati, bit će dakle bolje da šutim i da se strpim, znajući 
daj je bliska Alahova pomoć. — I ona obori glavu od stida, a obrazi joj pocrve- 
nješe od tragova putovanja i sunca. 

A kalifova sestra je ostavi toga dana, i dođe joj tek sutradan, s tkaninama 
i đerdanima od dragoga kamenja, pa obuče djevojku. A onda dođe i gospodar 
pravovjernih, pa sjedne pored nje, a sestra mu reče: — Pogledaj ovu djevojku 
koju je Alah obdario savršenom ljepotom i krasotom. — Skini veo s lica — reče 
kalif Numi, ali ona ne htjede skunuti veo, te joj kalif ne vidje lica, već joj 
vidje samo ruke, i ljubav prema njoj osvoji mu srce. — Doći ću joj tek poslije 
tri dana, kad se sprijatelji s tobom — reče kalif sestri, pa ustade i ode, a djevojka 
poče razmišljati o onom što joj se dogodilo i uzdisati zbog rastanka sa svojim 
gospodarom Nimom. A kad dođe noć, djevojku uhvati groznica, te nije mogla 
ni jesti ni piti, i ona pobijelje u licu i izmijeni se njena krasota. I kalifa oba- 
vijestiše o tome, i njemu bi teško zbog toga, te joj posla liječnike i pronicave 
ljude, ali nitko nije mogao naći lijeka za nju. 

Eto šta je bilo s njom. 

Što se pak tiče njena gospodara Nime, on je došao kući i sjeo na postelju, 
pa je pozvao Numu, ali mu se ona ne odazva. I on brzo ustade i poče dozivati, 
ali mu nitko ne dođe, a sve robinje u kući posakrivaše se, bojeći se gospodara. 
I Nima ode majci i vidje je kako sjedi, metnuvši obraz na ruku, i zapita je: 
— O, majčice, gdje je Numa? — A majka mu reče: — O, čedo moje, ona je s 
onom kojoj se prije može povjerovati nego meni, s onom staricom-pravedni- 
com, otišla jutros — odgovori Nimina majka, a Nima uzviknu: — Zašto si 
joj to dopustila? — Tako mi je savjetovala starica — reče mu majka, a Nima 
povika: — Nema moći ni sile do li u Alaha, visokoga, velikoga! 

I potom on ode iz kuće, i mira nestade za nj, te dođe starješini straže, 
pa mu reče: — Ti se služiš lukavstvom i otimaš mi robinju iz kuće! — Ja ću 
se na svaki način požaliti na tebe gospodaru pravovjernih. — A tko ju je odveo? 
— zapita ga starješina straže, i Nima mu odgovori: — Jedna starica koja je 
izgledala tako i tako, i bila je u vunenoj haljini, a u rukama je imala brojanice 
sa hiljadu zrna. — Pokaži mi tu staricu, pa ću ti osloboditi robinju — odgovori 
starješina straže, a Nima uzviknu: — A tko poznaje tu staricu? — Nitko ne zna 
ono što je skriveno, osim Alaha, velik je on i slavljen — odgovori starješina 

straže, a znao je da je to bila lukava starica koju je poslao al-Hadžadž. — Ja 
tražim svoju robinju samo od tebe, a između mene i tebe bit će al-Hadžadž 
— reče Nima, a starješina straže odgovori: — Idi kome hoćeš! 

J Nima ode u al-Hadžadžov dvor (a otac mu bijaše jedan od kufskih ve- 
likaša), i kada je stigao do njegove kuće, al-Hadžadžov vratar ode al-Hadžadžu 
1. obavijesti ga o tome, i kad je Nima došao pred al-Hadžadža, ovaj ga zapita; 
— Šta je s tobom? — Sa mnom se dogodilo to i to — odgovori Nima, a al-Ha- 
džadž. reče: — Dovedite mi starješinu straže, pa ću mu narediti da potraži sta- 
ricu. — I.kad se starješina straže pojavi pred licem al-Hadžadža (a ovaj je znao 
da 'starješina straže poznaje staricu), al.-Hadžadž mu reče: — Hoću da potražiš 
robinju Nime-ibn-ar-Rabija. — A starješina straže odgovori: — Nitko ne zna 
ono što je skriveno osim velikog Alaha! — Ti na svaki način moraš poslati 
Konjanike da potraže tu robinju po putevima i da vide da nije u kojem gradu 
— reče al-Hadžadž... 

'"-F Šeherezadu zateče jutro, te ona prekine priču koju je započela po carevu 
somu a kad nastade dvjesta četrdeset prva noć, ona reče: 


= . Doprlo. mi je do ušiju, o sretni care, da je al-Hadžadž rekao starješini 
straže: — Ti svakako moraš poslati konjanike da vide po gradovima i da motre 
na. tu djevojku na putevima i da je potraže. — A potom se obratio Nimi i 
rekao mu: — Ako se ne vrati tvoja robinja, ja ću ti dati deset robinja iz svoje 
kuće i deset. robinja iz kuće starješine straže. — Idi, pa traži robinju — reče 
starješini straže, te starješina straže ode, a Nima bijaše zabrinut i očajan. A 
bilo mu je četrnaest godina i na obrazima još nije imao malja.. I on poče 
plakati i ridati, i neprestano je plakao s majkom do samoga jutra. 

A tada se Nimin otac obrati sinu i reče mu: — O, čedo moje, al- Hadžadž 
ti je doista oteo djevojku posluživši se lukavstvom, ali nam Alah može pomoći 
svakoga časa. 

I Nimine brige bijabu sve veće, te on nije znao šta govori niti mu je bilo 
jasno tko mu dolazi, i bolovao je tako tri mjeseca, a bolest mu se pogoršala, 
te je otac stao očajavati zbog njega, i Nimi dođoše liječnici, pa rekoše: — Za 
nj nema drugoga lijeka osim robinje. | 

I jednoga dana među danima njegov je otac sjedio tako, i čuo je za jed- 
nog vještog liječnika-Perzijanca, kome su ljudi pripisivali veliku vještinu u li- 
ječenju, u zvjezdarstvu i gatanju na pijesku. I ar-Rabi pozva toga liječnika, a kad 
je ovaj došao, posadi ga pored sebe i iskaza mu poštovanje i reče: — Vidi 
u kakvom je stanju moj sin. — Daj mi ruku — reče liječnik Nimi, te mu mladić 
dade ruku, a liječnik mu opipa bilo i pogleda mu u lice pa se nasmije, a zatim 
se obrati njegovu ocu i reče: — Tvoj sin ne boluje ni od čega, osim od boljke 
u srcu. — U pravu si, o, liječniče — odgovori ar-Rabi. — Razmisli o slučaju moga 
sina ':kao vješt čovjek, pa mi reci cijelu istinu o njegovu stanju, ne skrivajući 
ništa od mene. 

A Perzijanac mu odgovori: — Tvoj sin je zavolio jednu djevojku, a ta 
djevojka. je u Basri ili u Damasku, i sastanak s tom djevojkom je jedini lijek 

za tvoga sina. — Ako ih sastaviš, imat ću čime da te obradujem, te ćeš pro- 
vesti svoj vijek kao čovjek koji ima novaca i živi u blagostanju — reče ar-Rabi, 
1 Perzijanac prozbori: — To je moguće i nije teško. — A.potom se okrene Nimi, 
pa mu reče: — Neće te snaći nikakvo zlo; ojačaj svoje srce, dakle, umiri dušu 
i rashladi oči! Položi mi četiri hiljade dinara od svoga novca — reče liječnik 
ar-Rabiju, te ovaj izvadi novac i dade ga Perzijancu, a Perzijanac mu reče: 

Hoću da tvoj sin pođe sa mnom u Damask, pa ako ushtije veliki Alah, ja 
ću se vratiti s djevojkom, i nikako drukčije. 

Zatim se Perzijanac okrene mladiću, pa ga zapita: — Kako se zoveš? — 
i mladić mu odgovori: — Nima — a onda Perzijanac reče: — O, Nima, sjedi, 
pa nek te čuva veliki Alah; Alah će te sastaviti s tvojom dragom. — I Nima 
sjedne uspravno, a Perzijanac mu reče: — Ojačaj svoje srce, poći ćemo na put 
još danas. Jedi, pij i zabavljaj se, ne bi li ojačao za put. — A poslije toga 
Perzijanac poče dovoditi u red svoje poslove i uze sve ono što mu bijaše po- 
trebno od rijetkosti, pa uze deset hiljada dinara od Nimina oca, i uze od njega 
konje i deve i ostalo što mu bješe potrebno za nošenje tereta na putu. 

Potom se Nima oprosti s ocem i majkom, pa ode s liječnikom u Haleb, 
ali tamo ništa nisu čuli o djevojci, a zatim stigoše u Damask i u njemu prove- 
doše tri dana, pa Perzijanac uze pod zakup jedan dućan i na police u njemu 
stavi fini porculan i poklopce, i ukrasi police zlatom i komadima skupocjenih 
tkanina. Ispred sebe stavi sudove i boce u kojima bijahu razna ulja i svakojaki 
lijekovi, a oko boca pehare od biljura, dok ispred sebe stavi dasku i astrola- 
biju. I obuče odijelo vidara i liječnika, a ispred njega bijaše Nima, kome je 
obukao košulju i svileni ogrtač, i opasao ga svilenim ubrusom, izvezenim zla- 
tom. A potom Perzijanac reče Nimi: — O, Nima, ti si moj sin od današnjega 
dana; nemoj me zvati drukčije do ocem, a ja ću te nazivati sinom. — I Nima 
odgovori: — Slušam i pokoravam se! 

A stanovnici Damaska počeše se okupljati pred Perzijančevim dućanom, 
gledajući Niminu ljepotu i ljepotu dućana i onu robu koja bijaše u njemu, i 
Perzijanac je razgovarao s Nimom na perzijskom, a i Nima je razgovarao S 
njim na tom jeziku, jer ga je znao, kao što ga obično znaju velikaška djeca. 
I taj se Perzijanac proču u Damasku, te mu građani počeše opisivati svoje 
boljke, a on im je davao lijekove, i donosili su mu krčage napunjene mokraćom 
bolesnika, a on je gledao u njih i govorio: — Onaj što je napunio ovaj krčag 
svojom mokraćom boluje od te i te bolesti — a bolesnik je govorio: — Doista, 
taj liječnik je u pravu! — I Perzijanac tako poče zadovoljavati njihove potrebe, 
te se građani Damaska okupljahu u njegovu dućanu, a glas o njemu pronese 
se po gradu i po velikaškim kućama. 

I jednoga dana među danima sjedi on tako, i odjednom mu prilazi jedna 
starica koja jaše magarca, na kojem ja abaija od zlatotkanice, ukrašena dragim 
kamenjem. I starica stade pored Perzijančeva dućana pa priveza magarca i 
dade Perzijancu znak i reče mu: — Uzmi me za ruku — te Perzijanac uze staricu 
za ruku, a ona sjaha s magarca, pa ga zapita: — Jesi li ti taj perzijski liječnik 
što je došao iz Iraka? — Jesam — odgovori liječnik, a starica reče: — Znaj da 

imam kćerku i da mi je ona bolesna. — I starica izvadi krčag, a Perzijanac 
pogleda u ono što bješe u njemu, pa zapita: — O, gospođo, reci mi kako se 
zove ta djevojka, kako bih mogao izračunati koja je njena zvijezda i kad je 
najbolje da pije lijek. — I starica reče: — O, brate Perzijanaca, ona se Zove 
Numa... 

I šeherezadu zateče jutro, te ona prekine priču koju je započela po carevu 
odobrenju, a kad nastade dvjesta četrdeset druga noć, ona reče: 

— Doprlo mi je do ušiju, o sretni care, da je Perzijanac počeo sračunavati 
i pisati na rukama kad je čuo Numino ime, a da je zatim rekao: — O, go- 
spođo, neću joj prepisati lijek dok ne saznam iz koje je zemlje, zbog razlike 
u zraku. Kaži mi u kojoj je zemlji odgajana i koliko joj je godina. — Četrnaest 
joj je godina, a odgojena je u Kufi, koja se nalazi u Iraku — odgovori starica, 
a Perzijanac je zapita: — A koliko ima mjeseci otkad je u ovim krajevima? — 
I starica odgovori: — U ovim krajevima provela je malo mjeseci. 

Kad je Nima čuo staričine riječi i ime svoje robinje, srce mu tako ustrepta 
da se onesvijestio. A Perzijanac reče starici: — Za nju će biti dobri ti i ti lijekovi 
— a starica mu odgovori: — Pomiješaj šta hoćeš i daj mi to što. si napisao, 
s blagoslovom velikog Alaha — pa mu baci deset dinara na dasku. A liječnik 
pogleda u Nimu i naredi mu da pripremi ljekovito bilje za staricu, a starica 
je gledala mladića i govorila: — Neka te čuva Alah, o, dijete moje, ti si joj 
sličan po izgledu. — A potom starica zapita Perzijanca: — O, brate Perzijanaca, 
je li ovo tvoj rob ili sin? — A Perzijanac joj odgovori: — To je moj sin. — I Nima 
prikupi potrebno bilje, pa ga stavi u kutijicu, a zatim uze komad papira, pa 
na njemu napisa ove stihove: 


I ako mi pokloni Numa pogled samo jedan, 
Neka za sreću ne zna Suda, i neka ne bude lijepa Džumla.16 


Rekoše: — Zaboravi je i dvadeset ćeš uzeti takvih, 
Ali njoj ravne nema, te je zaboraviti neću. 


'Potom uvuče pisamce u kutijicu, a na poklopcu napisa kufskim slovima: 
— Ja sam Nima-ibn-ar-Rabi Kufanac — pa položi kutijicu pred staricu, a ona 
je uze, i oprosti se s njima, i ode, uputivši se u kalifov dvor. I kad dođe 
djevojci s biljem, starica stavi pred nju kutijicu s lijekovima i reče: — O, go- 
spođo, znaj da je u naš grad došao jedan liječnik Perzijanac i da ja nikad 
nisam vidjela čovjeka koji bi bio pronicaviji od njega i koji bi se bolje razu- 
mijevao u bolestima. Kad je vidio krčag, kazala sam mu tvoje ime, a on je 
utvrdio od čega boluješ, pa ti je propisao lijek, a zatim je naredio svome sinu 
i ovaj ti je spremio evo ovaj lijek. I u Damasku nema mladića koji bi bio 
ljepši i otmjeniji od njegova sina, i nitko nema takav dućan kao što je njegov. 

I Numa uze kutijicu, pa vidje da je na njenu poklopcu napisano ime njena 
gospodara i njegova oca, a kad vidje to, promijeni se u licu i uzviknu u sebi: 
— Nema sumnje da je vlasnik toga dućana došao zbog mene! — Opiši mi toga 
mladića — reče ona starici, a ova joj odgovori: — Zove se Nima, a iznad desne 

obrve ima madež, i na njemu je raskošno odijelo, a njegova je ljepota savršena. 

Daj mi lijek, s blagoslovom velikog Alaha i s njegovom pomoću — reče dje- 
vojka, pa uze lijek i ispi ga, smiješeći se, a starica reče — Doista, ovo je bla- 
'oslovljen lijek! — Potom djevojka razgleda kutijicu, pa ugleda pisamce, te ga 
otvori 1 pročita, a kad vidje šta u njemu piše, uvjeri se da je taj mladić njen 
pospodar, a duša joj se smiri i obradova. 

A starica, videći da se djevojka nasmijala, uzviknu: — Doista, ovaj je dan 
blagoslovljeni dan! — A Numa prozbori: — O, nadzornice, htjela bih nešto po- 
jesti 1 popiti. — I starica naredi robinjama: — Donesite svojoj gospođi najboljih 
jela! — te Numi prostriješe stol i ona poče jesti. 

I odjednom im dođe Abd-al-Melik-ibn-Mervan, pa vidje da djevojka sjedi 
i jede jela, te se obradova, a nadzornica mu reče: — O, gospodaru pravovjernih, 
čestitam ti na ozdravljenju tvoje robinje Nume! U ovaj grad je došao jedan 
liječnik (a ja nisam vidjela čovjeka koji se bolje razumije u bolesti i lijekove), 
te sam od njega dobila lijek, koji je ona samo jedanput uzela, pa je prizdravila, 
o, gospodaru pravovjernih. — Uzmi hiljadu dinara, pa se postaraj za lijekove, 
kako bi sasvim ozdravila — reče gospodar pravovjernih, pa iziđe, sav radostan, 
a starica ode u dućan i dade Perzijancu hiljadu dinara, obavijestivši ga da 
je ona djevojka — kalifova robinja. I preda mu pisamce što ga je napisala Numa, 
i Perzijanac ga uze i dade Nimi, a mladić pade onesviješten kad je vidio pi- 
samce i prepoznao Numin rukopis. A kad je došao k sebi, otvori pisamce i 
odjednom vidje da u njemu piše: — Od djevojke kojoj su oteli sreću, kojoj su 
obmanuli razum, od one koja se rastala s onim koji joj je drag srcu. — A 
poslije toga: — Dobila sam vaše pismo, i lakše mi je pri duši i obradovao mi 
se razum, i bilo je onako kako je rekao pjesnik: 


Pismo je stiglo! — Nek bez prstiju tih ne ostanem 
Što pismo napisaše — u nj im se duša upila. 


I kao da Musu vratiše opet njegovoj majci,18 
II! da Jasufov plašt doniješe starcu Jakubu.19 


I kad je Nima pročitao te stihove, oči mu se napuniše suzama, te ga nad- 
Žornica zapita: — Zašto plačeš, o, dijete moje? (ne dao Alah da ti oči plaču!) 
— O, gospođo — reče joj Perzijanac — kako da mi ne plače sin kad je ta djevojka 
njegova robinja, a on je njen gospodar, Nima-ibn-ar-Rabi iz Kufe? Ozdravljenje 
te robinje zavisi od sastanka s njim, a ona ne boluje ni od koje bolesti osim 
od ljubavi prema njemu... 

I Šeherezadu zateče jutro, te ona prekine priču koju je započela po carevu 
odobrenju,a kad nastade dvjesto četrdeset treća noć, ona reče: 


— Doprlo mi je do ušiju, o sretni care, da je Perzijanac rekao starici: — 
Kako da mi ne plače sin, kad je ta djevojka njegova robinja, a on je njen 
gospodar, Nima-ibn-ar-Rabi iz Kufe? Ozdravljenje te robinje zavisi od njenog 
sastanka s njim, i ona ne boluje ni od čega drugog osim od ljubavi prema 

njemu. Uzmi, dakle, za sebe, gospođo, tu hiljadu dinara (a dat ću ti još i više), 
pa gledaj na nas očima milosti. Ne znamo kako da popravimo tu stvar, osim 
tvojom pomoću. — I starica zapita Nimu: — Jesi li ti njen gospodar? — I Nima 
joj odgovori: — Jesam. — Na to starica reče: — Govoriš istinu, jer ona te sve- 
udilj spominje. 

I Nima ispriča starici šta mu se dogodilo, od početka do kraja, a starica 
mu reče: — O, mladiću, sastat ćeš se s njom samo mojom pomoću. — A zatim 
uzjaha, pa se vrati istoga časa i trenutka i ode djevojci, i pogleda joj lice, i 
nasmije se i reče: — O, kćeri moja, s pravom plačeš i boluješ zbog rastanka 
sa svojim gospodarom Nimom-ibn-ar-Rabijem Kufancem. — Podigao se veo 
pred tobom i ukazala ti se istina — uzviknu Numa, a starica joj reče: — Umiri 
svoju dušu i ispravi grudi! Alaha mi, sastavit ću vas, pa čak i ako mi zbog 
toga propadne duša! 

Potom se starica vrati Nimi, pa mu reče: — Otišla sam tvojoj robinji i 
sastala sam se s njom i vidjela da ona više tuguje za tobom no što ti tuguješ 
za njom, i gospodar pravovjernih hoće da je ima, a ona mu se opire. Ako ti je 
duh čvrst, a srce jako, ja ću vas sastaviti i izložit ću se opasnosti, i srnislit ću 
neku majstoriju i neko lukavstvo pomoću kojeg ćeš moći ući u dvor gospodara 
pravovjernih i sastati se s djevojkom, jer ona ne može izlaziti iz dvora. — Neka 
ti Alah da sreće! — uzviknu Nima, a potom se starica oprosti s njim, pa ode 
djevojci i reče joj: — Tvoj gospodar je izgubio dušu zbog ljubavi prema tebi, 
te hoće da se sastane s tobom i da dođe do tebe. Šta veliš na to? — I ja sam 
izgubila dušu, te hoću da se sastanem s njim — odgovori Numa, a starica onda 
uze jedan zavežljaj u kojem bjehu nakiti i dragocjenosti i ženske haljine, pa ode 
Nimi i reče mu: — Hajdemo na neko usamljeno mjesto. 

Tada Nima uđe s njom u sobu iza dućana, i starica mu okiti ruke i uvuče 
mu u kosu izvezene trake, pa mu obuče žensku haljinu i okiti ga najljepšim 
nakitima kojima se kite robinje. I Nima bijaše sličan rajskoj huriji, te starica 
uzviknu, kad ga vidje takva: — Neka je blagoslovljen Alah, najbolji među tvor- 
cima! Alaha mi, ti si doista ljepši od one djevojke! — Potom mu reče: — U 
hodu, izbacuj lijevu nogu a zadržavaj desnu, i neka ti se tresu bedra — te Nima 
poče ići pred njom onako kako mu je naredila, i kad vidje da Nima zna kako 
idu žene, starica mu reče: — Pričekaj do sutra uveče, a tada ću doći, pa ću te 
povesti i odvesti u dvor, ako ushtije veliki Alah, a kad ugledaš vratare i eunuhe, 
budi odvažan, obori glavu i nemoj govoriti ni s kim — ja ću razgovarati s 
njima mjesto tebe, a Alah će mi pomoći. 

I kad sutradan nastade jutro, starica dođe Nimi, pa ga povede i dođe s 
njim u dvor, i starica je išla ispred Nime, a on u stopu za njom, i vratar htjede 
da ga spriječi da uđe, ali mu starica reče: — O, najgori među robovima, ovo 
je robinja Numa, ljubimica gospodara pravovjernih, pa kako da joj ne daš 
da uđe? — I prozbori: — Uđi, djevojko! — te Nima uđe sa staricom, i tako su 
išli i išli dok ne dođoše do vrata na koja se može izići u dvorište ispred dvora. 
— O, Nima — reče starica — okrijepi svoju dušu 1 ojačaj srce. Uđi u dvor, pa 
skreni na lijevu stranu i odbroj petora vrata, a uđi na Šesta: to su vrata na 

odaji koja je spremljena za tebe. Ne boj se, a ako netko progovori s tobom, 
nemoj razgovarati s njim i nemoj zastajati. — I potom starica ode s njim i dođe 
do vrata, a sretne je vratar koji bijaše pred tim vratima i zapita je: — Kakva 
je to djevojka?... 

I Šeherezadu zateče jutro, te ona prekine priču koju je započela. po carevu 
odobrenju, a kad nastade dvjesta četrdeset četvrta noć, ona reče: 


— Doprlo mi je do ušiju, o sretni care, da je vratar presreo staricu, i da 
ju je zapitao: — Kakva je to djevojka? — A starica mu je odgovorila: — Tvoja 
gospođa hoće da je kupi. — Nitko ne može ući, osim ako mu to ne dopusti 
gospodar pravovjernih — reče eunuh. — Vrati se s njom, ja ti ne dam da uđeš, 
jer mi je tako naređeno. — O, veliki vrataru — odgovori mu starica — daj se 
pameti! Numa, kalifova ljubimica i djevojka koja mu je prirasla za srce, na- 
lazi se na putu ozdravljenja, a kalif ne vjeruje da se oporavila. On hoće da 
kupi ovu robinju, pa je nemoj sprečavati da uđe, kako ne bi dočula Numa 
da si je ti spriječio da uđe, jer onda bi se razgnjevila na tebe, a bolest bi joj 
se povratila. A ako se razgnjevi na tebe, ona će naći načina da ti odsiječe glavu. 
— Potom reče: — Uđi, djevojko, i nemoj reći carici da ti vratar nije dopustio 
da uđeš — te Nima obori glavu i tako uđe u dvor. I htjede poći na lijevu stranu, 
ali pogriješi, te pođe na desnu, i u želji da odbroji petora vrata, pa da uđe 
na šesta, on odbroji šestora vrata, pa uđe na sedma. I kad uđe na ta vrata, 
ugleda jednu odaju zastrtu zlatotkanicom, dok na zidovima bjehu svilene za- 
vjese izvezene zlatom, a bjehu u njoj i kadionice s alojem, ambrom i mirisnim 
mošusom. A na uzvišenju Nima ugleda postelju zastrtu zlatotkanicom, te sjedne 
na tu postelju, i vidje veliki raskoš i nije znao što mu je bilo pisano u ne- 
poznatom. I dok je sjedio tako i razmišljao o svojoj stvari, odjednom uđe se- 
stra gospodara pravovjernih; a s njom bijaše i njena robinja. I kad ugleda mla- 
dića kako sjedi, kalifova sestra pomisli da je to neka djevojka, te priđe Nimi 
i zapita ga: — Tko si ti, o, djevojko, i šta hoćeš i tko te je doveo na ovo mjesto? 
— Ali Nima joj ništa ne reče, niti joj odgovori. — O, djevojko — reče onda 
kalifova sestra — ako si ljubimica moga brata, pa se on razgnjevio na tebe, 
ja ću ga zamoliti i pobrinut ću se da bude blaži prema tebi — ali joj Nima ne 
odgovori. I onda kalifova sestra reče svojoj robinji: — Stoj ti pored sobnih 
vrata i ne daj nikome da uđe. — I potom priđe Nimi, pa ga pogleda i zbuni 
se od njegove ljepote. — O, djevojko — reče kalifova sestra — reci mi tko si, 
kako se zoveš i zašto si došla ovamo, jer ja te još nisam vidjela u našem 
dvoru — ali joj Nima ništa ne odgovori. I onda se careva sestra naljuti pa 
spusti ruku na Nimine grudi, ali na njima ne nađe dojke. I htjede razmaknuti 
Niminu haljinu, ne bi li saznala šta je i tko je, a Nima joj onda reče: — O, 
gospođo, ja sam tvoj rob, ta kupi me, stavit ću se pod tvoju zaštitu; zaštiti 
me. — Neće te snaći nikakvo zlo — odgovori mu kalifova sestra. — A tko si 
ti i tko te je doveo ovamo, u moju sobu? — O, carice — odgovori joj Nima — 
ja se zovem Nima, sin ar-Rabija iz Kufe, a izložio sam svoju dušu opasnosti 
zbog robinje Nume, koju mi je uzeo al-Hadžadž, posluživši se lukavstvom, pa 


244. 
NOĆ 


245. 
NOĆ 


106 HILJADU I JEDNA NOĆ 


ju je poslao ovamo. — Neće ti se dogoditi nikakvo zlo — reče mu kalifova 
sestra, a potom pozva svoju robinju, pa joj reče: — Otiđi u Numinu sobu! 

A nadzornica bijaše došla u Numinu sobu, pa je zapitala djevojku: — Da 
li ti je dolazio gospodar? — Nije, Alaha mi! — odgovori Numa, a starica-nad- 
zornica reče: - Možda se prevario, pa je otišao u neku drugu sobu i zalutao 
na putu k tvojoj sobi. — I onda Numa uzvikne: — Nema moći ni sile do u 
Alaha, visokoga, velikoga! Došao nam je suđeni čas, te ćemo svi izginuti! 

I one su sjedile, razmišljajući, i dok se to zbivalo, odjednom im dođe ro- 
binja kalifove sestre, pa pozdravi Numu i reče joj: — Moja gospođa te zove da 
joj dođeš u goste — a Numa odgovori: — Slušam i pokoravam se! — Možda je 
tvoj gospodar kod kalifove sestre, te se tako sve saznalo — reče nadzornica, a 
Numa ustade istoga časa i trenutka i pođe kalifovoj sestri, koja joj reče: — Evo 
tvoga gospodara, on sjedi kod mene, kao da je pogriješio tražeći sobu. Ali ne 
morate strahovati ni ti ni on, ako ushtije veliki Alah. — I kad je Numa čula te 
riječi od careve sestre, duša joj se umiri, te priđe svome gospodaru Nimi, a 
kad je on ugleda... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta četrdeset peta noć, ona reče: 


— Doprlo mi je do ušiju, o sretni care, da je Nima pošao u susret Numi 
kad ju je ugledao, pa su pritisnuli jedno drugo na grudi, a zatim su pali na 
zemlju onesviješteni. A kad dođoše k sebi, kalifova sestra im reče: — Sjednite, 
pa razmislimo kako da se izbavimo iz nezgode u koju smo zapali. — O, go- 
spođo, naše je da slušamo i da ti se pokoravamo, a tvoje je da naređuješ — od- 
govoriše mladić i djevojka, a careva sestra uzviknu: — Alaha mi, vas neće snaći 
nikakvo zlo! — A zatim reče svojoj robinji: — Donesi jela i pića — te im robinja 
donese to, a oni sjedoše i dobro se najedoše, ne bi li se zasitili, pa počeše piti. 
I obređivahu se čašama, te tako minuše njihovi jadi, i Nima uzviknu: — O, kad 
bih mogao znati šta će biti poslije toga! — A kalifova sestra ga zapita: — O, 
Nima, voliš li ti Numu, svoju robinju? — I on joj odgovori: — O, gospođo, lju- 
bav prema njoj nagnala me je da učinim sve ovo i da se izložim opasnosti. 
— A zatim ona zapita Numu: — O, Numa, voliš li ti svoga gospodara Nimu? 
I Numa joj odgovori: — O, gospođo, od ljubavi prema njemu iskopnilo mi je 
tijelo i promijenila se moja vanjština. — Alaha mi, vi volite jedno drugo, pa 
nek ne bude onoga tko će vas rastaviti! Umirite svoje duše, dakle, i rashladite 
oči! — uzviknu kalifova sestra, a mladić i djevojka se obradovaše. I Numa zZat- 
raži lutnju, te joj je doniješe, a ona je uzme, udesi žice i udari u njih, pa pjeva- 
jući izgovori ove stihove: 


Kad dušmani uporno htjedoše rastaviti nas, 
Mada se svetit' tebi il! meni nemaju zašto, 


Napadima svakojakim dodijavahu sluhu našem, 

I malo je bilo ljudi da nas brane i pomognu. 
Strijelama očiju tvojih napadoh onda ja njih, 

A sad dočepah mač, oganj i potok što teče. 

A potom Numa dade lutnju svome gospodaru Nimi i reče mu: — Izgovori 
nam neku pjesmu. — I Nima uze lutnju, udesi žice i pjevajući izgovori ove sti- 
hove: 

Mjesec bi ličio na te, ali zalazi on, 

A sunce na lice tvoje, al! pjega na njemu ima. 
Čudim se — koliko u ljubavi čudnoga ima, 

I briga mnogo, i strasti i stradanja. 


Put mi se čini kratak kada idem dragoj, 
Ali je dug i mučan kada se od nje vraćam. 


A kad je on izgovorio stihove, Numa napuni pehar i dade mu ga, te Nima 
uze pehar i ispi ga, a zatim Numa napuni drugi pehar, pa ga dade kalifovoj 
sestri, koja ga ispi, i onda Numa uze lutnju, pa zategne strune na njoj i zglasi 
je, a zatim izgovori ove stihove: 


Tuga i jad u duši mi se nastaniše, 

I strast velika u meni uporna je. 
Mršavo tijelo mi je, i to već vide svi. 

Ta od ljubavi tijelo odavno boluje mi! 


I potom napuni pehar i dade ga Nimi, a on ga ispi, pa uze lutnju, zglasi 
strune na njoj i izgovori ove stihove: 


O, njemu ja dušu dadoh, a on je na muke udari, 
Te istrgnuti je htjedoh, al! snage ne imah. 


Pa spasi zaljubljenoga sada od propasti 
Dok smrt ne dođe — i eto posljednjeg dana mog. 


I oni su neprestano izgovarali stihove, prateći se zvucima struna, i tako su 
provodili vrijeme u uživanju, blaženstvu, radosti i veselju, a dek se sve to zbi- 
valo, odjednom im dođe gospodar pravovjernih. I oni ustadoše kad ga ugledaše, 
pa poljubiše zemlju između njegovih ruku, a kalif uzviknu, kad vidje Numu 
s lutnjom: — O, Numa, neka je hvala Alahu što je otklonio od tebe nevolju i 
bol! — Potom se okrene Nimi, koji bijaše onakav kakav je došao, pa zapita: 
— Sestrice, tko je ova djevojka što sjedi pored Nume? — O, gospodaru pravo- 
vjernih — odgovori mu sestra — među svojim ljubimicama imaš jednu robinju 
koja ima lijepu narav, a Numa jede i pije samo s njom, i nikako drukčije. — I 
ona izgovori pjesnikove riječi: 


Različite su, a sastaše se po različitosti. —- 
Upadljiva je ljepota nesličnih zbog nesličnosti. 


— Tako mi velikog Alaha — uzviknu kalif — ona je lijepa kao i Numa, te 
ću sutra narediti da joj se da soba pored Numine, a dat ću joj i ćilime i ha- 
sure i poslat ću joj sve što joj priliči, iz poštovanja prema Numi. 

I onda kalifova sestra naredi da im donesu jela, pa ponudi brata da jede, 
a on se prihvati, pa je sjedio s njima za gozbom, i napunio je pehar, pa je 
dao znak Numi da mu izgovori neke stihove, te Numa uze lutnju, pošto je naj- 
prije ispila dva pehara, a zatim izgovori ova dva stiha: 


Kad mi drug za stolom da da ispijem 
Tri pehara puna, koji sada kruže, 


Skut ću tad ponosno vući kao da sam 
Emir pravovjernih, pa i emir tvoj. 


I gospodar pravovjernih bijaše ushićen, te napuni još jedan pehar, pa ga 
dade Numi i naredi joj da pjeva, a ona najprije ispi pehar, pa udari u strune 
i izgovori ove stihove: 


Evo najboljeg među ljudima našega doba, i nitko 
Proslavit se ne može onim čime on može. 

Jedino na visini i slavno prijestolje je njegovo, 
O, care, gospodaru naš, svuda slavljeni! 


Gospodar careva na zemlji si, svih, bez izuzetka, 
I bogato nagrađuješ, bez dosade i zamora. 


Gospod neka te čuva, na zlo i jad dušmanu, 
Uspjeh i pobjeda neka urese zvijezdu tvoju! 


I kad je čuo te stihove od Nume, car uzviknu: — Alaha mi, lijepo! Alaha 
mi, divno! Alah ti je dao taj dar, o, Numa! Kako si rječita i kako je jasno 
sve što kažeš! — I tako ostaše, veseleći se i radujući, do ponoći, a zatim kalifova 
sestra reče: — Počuj, o, gospodaru pravovjernih: u jednoj knjizi naišla sam na 
priču o jednom istaknutom velikašu. — A kakva je to priča? — zapita kalif, a 
sestra mu reče: — Počuj, o, gospodaru pravovjernih. Bio je u gradu Kufi jedan 
mladić koji se zvao Nima-ibn-ar-Rabi, pa je imao robinju koju je volio, a i ona 
je voljela njega (a oboje bijahu odgajani u istoj postelji). I kad su postali zreli 
ljudi i zavoljeli jedno drugo, porazila ih je prevrtljiva sudba i vrijeme ih je za- 
sulo nesrećama i sudilo im da se rastanu. I dostavljači se poslužiše lukavstvom, 
te djevojka iziđe iz kuće svoga gospodara, i oni je uzeše i ukradoše iz njene 
kuće, a onaj što ju je ukrao prodade je potom jednome caru za deset hiljada 
dinara. A ta djevojka je voljela svoga gospodara isto onako kao što je i on 
nju volio, te je njen gospodar napustio svoju obitelj, i svoje bogatstvo, i svoju 
kuću, pa je pošao tražiti djevojku i našao načina da se sastane s njom... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta četrdeset šesta noć, ona reče: 


— Doprlo mi je do ušiju, o sretni care, da se Nima rastao sa svojom obi- 
telji i domovinom, i da je našao načina da se sastane sa svojom robinjom, i da 
je izložio sebe opasnosti, ne žaleći svoje duše, dok se nije uspio sastati sa svo- 
jom robinjom, a ona se zvala Numa. I kad su se sastali, nisu stigli ni da sjednu, 

a naišao je onaj car što je kupio djevojku od čovjeka koji ju je ukrao, pa je 
brže-bolje naredio da ih ubiju, ne pokazavši se pravedan prema njima i ne 
odgodivši svoju presudu. 

— Šta veliš, o, gospodaru pravovjernih, o tome caru koji je bio tako malo 
pravedan? — Doista, to je veoma čudna stvar, pa je trebalo da im taj car op- 
rosti, kad je to mogao! — uzviknu gospodar pravovjernih. — Trebalo je da ima 
na umu tri stvari koje su se odnosile na njih: — prvo, oni su voljeli jedno drugo; 
drugo, oboje su bili u njegovoj kući i u njegovim rukama, i, treće, car treba 
da bude spor kad sudi ljudima. Pa kako i da ne bude spor u onome što ima 
veze s njim? Taj car je učinio nešto što ne priliči carevima. — O, brate — reče 
kalifova sestra — radi cara nebesa i zemlje, naredi Numi da pjeva, pa počuj 
ono što će otpjevati. — O, Numa, otpjevaj mi nešto — uzviknu kalif, a Numa 
zapjeva i izgovori ove stihove: 


Obmanu me sudba — kad ona obmane, 
U srce pogađa i misli porađa. 


I rastavlja ona dragog od drage, 
Te bujice suza niz obraze teku. 
Življah i življasmo mi životom svijetlim 
I bogatim kad nas sudbina sastavi. 


I plakat ću, i krv sa suzama lit ću 
Tugujuć' za tobom i danju i noću. 


I gospodara pravovjernih obuze veliko oduševljenje kad je čuo te stihove, 
a sestra. mu reče: — O, brate, kad netko sebe sama osudi na nešto, on se mora 
pridržavati toga i postupati onako kako je rekao, a ti si sam sebi izrekao takvu 
presudu. — Potom reče: — O, Nima, ustani, a ustani i ti, 0, Numa! — A kad 
njih dvoje ustadoše, kalifova sestra reče: — O, gospodaru pravovjernih, ova dje- 
vojka što je ustala, to je ukradena Numa, koju je ukrao al-Hadžadž-ibn-Jusuf 
as-Sakavi, pa ju je poslao tebi, a slagao je kad je tvrdio u svome pismu da je 
kupio djevojku za deset hiljada dinara; a ovaj mladić što je ustao, to je Nima- 
-ibn-ar-Rabi, njen gospodar, pa te molim da im, iz poštovanja prema svojim 
precima i radi Hamze, Akile i al-Abasa, oprostiš i prijeđeš preko njihovih pri- 
jestupa. Pokloni ih jedno drugome, ne bi li za njih dobio nagradu i uzdarje; 
oni su u tvojoj ruci, a jeli su tvoju hranu i pili tvoje piće, i ja se zalažem za 
njih i molim te da mi pokloniš njihovu krv. 

— Imaš pravo — uzviknu kalif — tako sam odlučio, i neću da odlučujem, 
pa da povlačim svoje odluke! — O, Numa — zapita on zatim — je li ovo tvoj 
gospodar? — A Numa mu odgovori: — Jeste, o, gospodaru pravovjernih. — I onda 
kalif reče: — Neće vam se dogoditi nikakvo zlo, poklonio sam vas jedno dru- 
gome! — O, Nima, kako si saznao gdje ona živi i tko ti je opisao ovo mjesto? 
— zapita kalif, a Nima reče: — O, gospodaru pravovjernih, saslušaj moju po- 
vijest i čuj moju priču, a ja se kunem tvojim očevima i prečistim djedovima 
da ti ništa neću zatajiti.=— 

I zatim Nima ispriča kalifu sve što je bilo s njim i šta je učinio perzijski 


liječnik, a šta je učinila nadzornica i kako ga je uvela u dvor, a on je pogri- 


ješio, pa je ušao na druga vrata, te se kalif veoma začudi tome. — Dovedite 
mi Perzijanca — reče kalif potom, te Perzijanca dovedoše kalifu, a on ga uvrsti 
u ljude koji su mu bliski i nagradi ga odijelom i naredi da mu se izda lijepa 
nagrada i reče: — Onome koji je to smislio pripada mjesto među ljudima koji 
su nam bliski. — A poslije toga kalif obasu dobročinstvima Nimu i Numu i bio 
je milostiv prema njima, pa obasu dobročinstvima i nadzornicu, te njih dvoje 
provedoše kod kalifa sedam dana punih radosti i zadovoljstava, i življahu naj- 
ugodnijim životom, a zatim Nima zamoli kalifa da mu dopusti da otputuje sa 
svojom robinjom, i kalif im dopusti da otputuju u Kufu. I njih dvoje otputo- 
vaše, a Nima se sastane s ocem i majkom, i svi su živjeli najljepšim životom, 
dok im ne dođe Rušiteljica uživanja i Rastavljateljica skupova. 


Al-Amdžad i al-Asad se čudom začudiše kad čuše od Bahrama tu priču, 
te rekoše: — Doista, to je čudna priča... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta četrdeset sedma noć, ona reče: 


— Doprlo mi je do ušiju, o sretni care, da su se al-Amdžad i al-Asad ču- 
dom začudili kad su čuli tu priču od Bahrama-maga, koji bijaše prešao na 
islam. I tako prespavaše tu noć, a kad nastade jutro, al.LAmdžad i al-Asad uz- 
jahaše konje i zaželješe da odu caru. I zamoliše cara da im dopusti da mu 
dođu, a car im to dopusti, i iskaza im poštovanje kad oni dođoše, pa svi sje- 
doše da razgovaraju. I dok se sve to zbivalo, odjednom gradski stanovnici po- 
češe vikati i kukati i dozivati u pomoć, te dvorjanin dođe caru i javi mu da se 
neki car utaborio s vojskom oko grada. — Vojnici su isukali mačeve, a mi ne 
znamo šta namjeravaju i šta žele. — I car reče svome veziru al-Amdžadu i nje- 
govu bratu al-Asadu šta je čuo od dvorjanina, a al.-Amdžad reče: — Otići ću 
tome caru da vidim šta je to. — I tako al-Amdžad ode u okolinu grada i ugleda 
cara s kojim bijaše velika vojska, a s njim bjehu i konjanici-mameluci, i kad 
ugledaše al-Amdžada, svi vojnici shvatiše da je to poslanik cara toga grada, te 
ga povedoše i odvedoše pred sultanovo lice. I al.-Amdžad poljubi zemlju iz- 
među carevih ruku kad se našao pred njim, i odjednom vidje da je taj car — 
žena, koja je pokrila lice velom. 

— Znaj — reče mu ona — da vam ne želim uzeti ovaj grad, već sam došla 
samo zato što tražim jednog golobradog roba, i neću vam učiniti nikakvo zlo 
ako ga nađem kod vas, a ako ga ne nađem, zapodjenut ću ljutu borbu s va- 
ma. — O, carice, a kako izgleda taj rob, što je bilo s njim i kako se zove? — za- 
pita al.Amdžad, a carica reče: — On se zove al-Asad, a ja se zovem Mardžana, 
i taj rob mi je došao zajedno s magom Bahramom, pa mag nije pristao da mi 
ga proda, te sam mu ga oduzela silom. I Bahram ga je napao, pa ga je krišom 
odveo noću, a što se tiče njegova opisa, on je takav i takav. 

Kad je to čuo, al.-Amdžad shvati da je taj rob njegov brat, te reče carici: 
— O, carice, neka je hvala Alahu što nam je poslao pomoć! Taj rob je moj brat! 
— A zatim joj ispriča svoju povijest i sve ono što mu se dogodilo u tuđoj 
zemlji, i ispripovjedi joj zašto je otišao s Otoka Ebanovine, te se carica Mar- 
džana začudi svemu tome i obradova se kad se sastade s al-Asadom, i nagradi 
njegova brata al-Amdžada, a potom se al-Amdžad vrati caru i javi šta se do- 
godilo, te se oni obradovaše. 

I car pođe s al-Asadom, želeći da se sastane s caricom, a kad dođoše ca- 
rici, sjedoše da razgovaraju s njom, i dok se to zbivalo, odjednom se podigne 
prašina i zastre krajeve neba, a poslije jednog trenutka prašina se raziđe i po- 
moli se velika vojska u pokretu, koja bijaše slična burnome moru, i ratnici su 
imali na sebi oklope i oružje. I vojska se uputi k gradu i opkoli ga, kao što 
prsten okružuje mali prst, pa vojnici isukaše mačeve, a al-Amdžad i al-Asad 
uzviknuše: — Doista, mi pripadamo Alahu i njemu se vraćamo! Kakva li je ta 
velika vojska? Nema sumnje da su to dušmani, i ako se ne dogovorimo s ca- 
ricom Mardžanom da zajedno s njom zapodjenemo borbu, oni će nam uzeti 
grad i pobit će nas, te nam ostaje samo da im odemo i da vidimo šta hoće. 
— I al-Amdžad iziđe na gradska vrata i prođe pored vojske carice Mardžane, 
a kad je stigao do one druge vojske, vidje da je to vojska njegova djeda, cara 
al-Gajura, oca njegove majke, carice Budure... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta četrdeset osma noć, ona reče: 


— Doprlo mi je do ušiju, o sretni care, da je al.Amdžad stigao do druge 
vojske i da je onda vidio da je to vojska njegova djeda, cara al-Gajura, gospo- 
dara otoka i mora i sedam dvorova. A kad se našao pred njim, al-Amdžad 
poljubi zemlju između njegovih ruku i preda mu poslanicu, a car reče: — Ja 
sam car al-Gajur, i došao sam idući po putevima, jer me je zadesila zla sud- 
bina, te sam izgubio kćerku Buduru. Ona se rastala sa mnom i više mi se nije 
vratila, niti sam što čuo o njoj i o njenu mužu Kamar-az-Zamanu. Znate li 
što o njima? 

Kad je to čuo, al.-Amdžad obori glavu i držao ju je tako neko vrijeme, i 
bio je uvjeren da je taj car njegov djed, otac njegove majke. I on podigne glavu, 
pa poljubi zemlju između carevih ruku i reče caru da je on sin njegove kćeri 


Budure, a kad je čuo da je mladić sin njegove kćeri Budure, car pojuri k njemu, ; 


pa obojica počeše plakati, a zatim car al-Gajur uzviknu: — O, dijete moje, neka 
je hvala Alahu što mi je dao sreće te sam se sastao s tobom. 

I al.-Amdžad mu ispripovjedi kako je njegova kći Budura živa i zdrava, 
a da je zdrav i njegov otac Kamar-az-Zaman, i saopći mu da se oni nalaze u 
Gradu Ebanovine, i još mu ispripovjedi kako se njegov otac razbjesnio na nj i 
na njegova brata i kako je naredio rizničaru da ih ubije, ali se ovaj sažalio 
na njih i ostavio ih u životu. Tada mu car reče: — Vratit ću se s tobom i tvo- 
jim bratom tvome ocu, pa ću vas pomiriti i ostat ću s vama, — a al.-Amdžad po- 
ljubi zemlju između njegovih ruku i obradova se tome. I poslije toga car al- 

-Gajur nagradi svog unuka al-Amdžada, te se mladić vrati caru osmjehujući 
se, i ispripovjedi mu povijest cara al-Gajura, a car se veoma začudi tome. I 
potom on posla caru al-Gajuru sve ono što bijaše potrebno za doček gosta: 
ovnova, konja, deva, hrane i ostalog, a isto toliko posla i carici Mardžani i 
obavijesti je o onome što se dogodilo, te ona reče: — Poći ću s vama zajedno 
sa svojom vojskom, i trudit ću se da vas pomirim. 

Dok se to zbivalo, odjednom se podigne prašina koja je zastrla krajeve 
neba, te dan pocrnje od nje, a iza te prašine začuše se uzvici, jauci i rzanje 
konja, i svi ugledaše blistave isturene vrhove kopalja. I kad se nova vojska pri- 
bližila gradu, te ugledala dvije druge vojske, zalupaše bubnjevi, i kad vidje to, 
car uzviknu: — Današnji dan je doista blagoslovljeni dan! Neka je hvala Alahu 
koji nas je pomirio s onim dvjema vojskama, a ako ushtije, Alah će nas pomi- 
titi i s ovom vojskom! — O, al-Amdžade i al-Asade — reče car potom — oti- 
đite da. vidite šta je s tom vojskom, jer, doista, to je tako. velika vojska da ja 
nisam vidio veće. 

I tako pođoše njih dvojica, al.Amdžad i al-Asad, pošto je car zatvorio 
gradska vrata, bojeći se vojske koja bijaše opkolila grad, i išli su sve dotle dok 
nisu stigli do vojske što je dolazila i tada vidješe da je ta vojska velika. I pri- 
đoše vojsci i odjednom vidješe da je to vojska cara Otoka Ebanovine, a u toj 
vojsci bijaše njihov otac Kamar-az-Zaman, i kad ga ugledaše, oba brata po- 
ljubiše zemlju pred njim i zaplakaše, a Kamar-az-Zaman pojuri k mladićima kad 
ih je ugledao i briznu u veliki plač. On ih zamoli da mu oproste i pritiskivao 
ih je na grudi neko vrijeme, a potom im reče da ga je morila velika tuga po- 
slije rastanka s njima. A zatim al-Amdžad i al-Asad rekoše Kamar-az-Zamanu 
da im je došao car al-Gajur, te Kamar-az-Zaman uzjaha, pa pođe, predvodeći 
ljude koji mu bijahu bliski, a povede i svoje sinove, al-Amdžada i al-Asada, 
i tako su putovali dok se ne približiše vojsci cara al-Gajura. I jedan od njih 
ode caru Al-Gajuru ispred ostalih, pa mu reče da je stigao Kamar-az-Zaman, 
te mu car pođe u susret, i tako se sastaše i začudiše se svemu tome, a i svome 
susretu na tome mjestu. 

A građani prirediše gozbe i zgotoviše razna jela i poslastice, i vojsci da- 
doše konje i deve i đakonije i hranu i sve ono što joj bijaše potrebno. 

A dok se sve to zbivalo, odjednom se podigne prašina koja j je zastrla kra- 
jeve neba, a zemlja zadrhta pod konjima, i bubnjevi zatutnjiše kao jak vjetar, 
1 cijela vojska bijaše naoružana i u oklopima, a svi ratnici u crnom odijelu, 
i među njima bješe jedan čovjek u dubokoj starosti, kome je brada dosezala 
do grudiju i na kome također bijaše crno odijelo. I kad građani ugledaše tu 
veliku vojsku, vladar toga grada reče carevima: — Neka je hvala Alahu što ste se 
po volji velikog Alaha okupili istoga dana i što se svi poznajemo. A kakva li 
je ono velika vojska što je pritisnula zemlju sa svih strana? 

— Ne boj se — rekoše mu carevi — nas smo tri cara, a svaki car ima veliku 
vojsku; ako su to dušmani, borit ćemo se s njima, pa ma ih bilo i triput toliko. 

I dok se to zbivalo tako, odjednom im se približi poslanik one vojske koji 
bješe pošao u grad, te ga izvedoše pred Kamar-az-Zamana, cara al-Gajura, 

caricu Mardžanu i onoga cara što je vladao gradom, a poslanik poljubi zemlju, 
pa reče: — Ovo je car iz perzijskih zemalja, a prije mnogo godina izgubio je 
sina, pa je išao i tražio ga po raznim zemljama; a ako ga nađe kod vas, neće 
vam se dogoditi nikakvo zlo, ali ako ga ne nađe, zaratit će s vama i porušit 
će vam grad. — Do toga neće doći — reče Kamar-az-Zaman — ali kako se zove 
taj car u perzijskim zemljama? — Zove se car Šahraman, vladar otoka Halidan 
odgovori poslanik. — Ovu vojsku skupio je u raznim zemljama kroz koje je 
prošao tražeći svoga sina. 

I kad je čuo te poslanikove riječi, Kamar-az-Zaman glasno kriknu, pa 
pade onesviješten, i ostade onesviješten neko vrijeme, a kad je došao k sebi, 
zaplaka velikim plačem i reče al.-Amdžadu i al-Asadu i ljudima koji im bijahu 
bliski: — Idite s poslanikom, o, djeco moja, pa pozdravite svoga djeda cara Ša- 
hramana i obradujte ga viješću o meni; on tuguje otkad me je izgubio i dosad 
nosi crno odijelo zbog mene. 

I on ispriča prisutnim carevima sve što mu se dogodilo u doba njegove 
mladosti, te se svi carevi začudiše tome, a zatim carevi i Kamar-az-Zaman sja- 
haše s konja i dođoše njegovom ocu. I Kamar-az-Zaman pozdravi oca, pa se 
obojica zagrliše i ležahu neko vrijeme onesviješteni od velike radosti, a kad do- 
đoše k sebi, Kamar-az-Zaman ispriča ocu sve što mu se dogodilo i javi mu 
da se sastao sa svojom djecom, te se car obradova i čestita mu na sreći. A 
zatim car al-Gajur, otac carice Budure, ode svojoj kćeri, pa je pozdravi i utiša 
svoju tugu za njom, i tako poživješe u tome gradu cio mjesec dana, a zatim 
car al-Gajur ode s kćerkom u svoju zemlju... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta četrdeset deveta noć, ona reče: 


— Doprlo mi je do ušiju, o sretni care, da se car al-Gajur uputio s kćer- 
kom i ljudima u svoju zemlju i da je poveo al-LAmdžada, pa su tako krenuli 
u svoju zemlju. A kad se smjestiše u svom carstvu, car al-Gajur ostavi al-Am- 
džada da vlada mjesto svoga djeda, a što se tiče Kamar-az-Zamana, on posadi 
svoga sina al-Asada da vlada mjesto njega u gradu svoga djeda, cara Armanusa, 
i njegov djed pristade na to. Potom se car Kamar-az-Zaman spremi, pa pođe 
na put s ocem, carem Šahramanom, i njih dvojica stigoše na otoke Halidan, te 
stanovnici okitiše grad u njihovu čast i neprestano udarahu u talambase punih 
mjesec dana. I Kamar-az-Zaman je sjedio i vladao mjesto svoga oca dok im 
nije došla Rušiteljica uživanja i Rastavljateljica skupova. 

I car reče Šeherezadi: — To je doista čudna priča! — A Šeherezada mu od- 
govori: — O, care, ta priča nije nimalo čudnija od priče od Ala-ad-dinu Abu-š- 
-Šamatu. — A kakva je ta priča o Ala-ad-dinu Abu-š-Šamatu? — zapita car. 

DOPRLO MI JE DO UŠIJU, o sretni care — reče Šeherezada — da je u drevna 
vremena i minule vjekove i godine živio jedan čovjek, trgovac u Kairu, koji 
se zvao Šams-ad-din, a bio je to jedan od najboljih trgovaca i najpravednijih 
ljudi u govoru, i imao je sluge i čeljad, i crne robove, i bijele robinje i robove 
i mnogo novaca, a bio je starješina trgovaca u Kairu. I imao je ženu, i volio 
ju je, a i ona je voljela njega, samo što je on s njom proživio četrdeset godina, 
a ona mu nije rodila ni kćer ni sina. | 

I gle, jednoga dana među danima sjedio je u svome dućanu, pa vidje da 
svaki trgovac ima po jednog sina, ili po dva ili više sinova, i oni sjeđahu u 
dućanima kao i njihovi očevi, a toga dana bješe petak, te taj trgovac ode u 
kupatilo i uze. avdes onako kako ga ljudi uzimaju u petak, pa uze brijačeve 
ogledalo i pogleda svoje lice u njemu i uzviknu: — Tvrdim da nema drugoga 
boga do Alaha i da je Muhamed Alahov poslanik! — a potom pogleda u svoju 
bradu i vidje da su bijele vlasi u njoj prevladale nad crnima, i sjeti se da je 
sjedina vjesnik smrti. 

A njegova žena je znala kad će se on vratiti, pa se umivala i dovodila u 
red za nj, a kad je trgovac došao, ona mu reče: — Dobro veče! — Ali joj on 
odgovori: — Ja ne vidjeh dobra! — A trgovčeva žena reče robinji: — Donesi ve- 
čeru! — te robinja donese jelo, a trgovčeva žena reče: — Večeraj, gospodaru — 
i trgovac joj odgovori: — Neću ništa jesti! — pa gurne stol nogom i okrene lice 
od žene. — Zašto, 1 šta te je ožalostilo? — zapita ga žena, a trgovac reče. — Ti 
si uzrok moje tuge... 


PRIČA O ALA-AD-DINU ABU-$-ŠSAMATU II5 


I Šeherezadu zateče jutro, te ona prekine priču koju je započela po. carevu 
odobrenju, a kad nastade noć kojom se puni dvjesta pedeset noći, ona reče: 


— Doprlo mi je do ušiju, o sretni care, da je Šams-ad-din rekao ženi: — Ti 
si uzrok moje tuge! — Zašto? — zapita ga žena. — Zato — odgovori joj trgovac 
—- što sam danas, kad sam otvorio dućan, vidio da svaki trgovac ima po jed- 
nog, po dva ili više sinova, pa oni sjede u dućanima kao njihovi očevi, te sam 
rekao sebi: — Doista te neće ostaviti onaj koji ti je uzeo oca. — A kad sam ti 
došao one noći, ti si me zaklela da se ne oženim ni jednom drugom nego to- 
bom, i da ne uzmem za naložnicu ni abesinsku robinju, ni rumsku, ni kakvu 
bilo drugu robinju, i da ne provodim noći daleko od tebe, ali je stvar u tome 
što si ti nerotkinja, te je život s tobom isto što i život s kamenom. 

— Neka je Alah sa mnom! — uzviknu trgovčeva žena. — Doista, tome si ti 
kriv, a ne ja, zato što ti je sjeme providno. — A šta biva s čovjekom čije je sjeme 
providno? — zapita trgovac, a žena mu odgovori: — Od njega žena ne može Za- 
trudnjeti niti može dobiti djece. —- A čime se može zamutiti sjeme? Kupit ću to — 
reče trgovac, a žena mu odgovori: — Potraži kod prodavača lijekova. 

I trgovac prespava tu noć, a ujutro se pokaja što je korio ženu, a i ona 
se pokaja što je korila njega. I trgovac ode na trg, pa nađe jednog prodavača 
lijekova i reče mu: — Mir vama! — A prodavač lijekova mu odgovori na pozdrav, 
i trgovac ga zapita: — Imaš li što čime se može zamutiti moje sjeme? — Imao 
sam, pa sam prodao, ali pitaj moga susjeda — reče mu prodavač lijekova, te 
je trgovac išao tako i raspitivao se, dok ih nije sve zapitao (a oni mu se smi- 
jahu), pa se vrati u dućan i sjedne, i bio je veoma žalostan. A na trgu bijaše 
jedan čovjek, starješina posrednika, koji je uzimao opijum i barš?" i upotreblja- 
vao zeleni hašiš, a taj starješina šeika zvao se Muhamed Simsim i živio je u 
bijedi. I on je svakoga dana ujutro dolazio onome trgovcu, pa mu je, kao i 
obično, došao i tada i pozdravio ga, a trgovac je ljutito odgovorio na 
pozdrav. F 

— O, gospodaru, zašto si ljut? — zapita Muhamed, a trgovac mu ispriča 
šta mu se sve dogodilo sa ženom i reče: — Ima četrdeset godina otkako sam 
oženjen, a moja žena nije ponijela ni sina ni kćerke, te su mi rekli da ona ne 
može zatrudnjeti zato što mi je sjeme prozračno, te sam počeo tražiti nešto 
čime mogu zamutiti svoje sjeme, ali nisam ništa našao. — O, gospodaru — reče 
Muhamed — ja imam nešto čime se može zamutiti sjeme. Šta ćeš reći o čov- 
jeku koji doprinese tome da tvoja žena zatrudni od tebe poslije četrdeset pro- 
teklih godina? — Ako učiniš to, nagradit ću te i zasut ću te dobročinstvima! 
— odgovori trgovac, a Muhamed reče: — Daj mi jedan dinar! — Uzmi ova dva 
dinara! — uzviknu trgovac, te Muhamed uze dva dinara, pa reče trgovcu: — Daj 
mi tu porculansku zdjelu. — I trgovac mu dade zdjelu, a Muhamed ode pro- 
davaču bilja, pa uzme od njega oko dvije uncije rumskog mukarara i malo ki- 
tajske kubebe?! i cimeta i karanfila i gronice i džumbira i bijeloga bibera i 
planinskog guštera, pa sve to stuca i prokuha u dobrom biljnom ulju. I uze još 
tri uncije tamjana u grumenčićima i otprilike šalicu gare, pa sve to poli vo- 

dom i načini tijesto s rumskim pčelinjjim medom, i onda to stavi u zdjelu, pa 
se vrati trgovcu i dade mu zdjelu. — Evo ovim možeš zamutiti sjeme — reče mu. 
— Treba da uzimaš odavde vrhom lopatice, pošto najprije jedeš ovnujskoga mesa 
i mesa domaćeg goluba, a svemu tome treba dodati začine koji zagrijavaju i koji 
su papreni. Pojedi onoliko ovoga tijesta koliko zahvatiš vrhom lopatice, a zatim 
večeraj i zalij jelo čistim rastvorenim šećerom. 

Trgovac naredi da mu donesu sve to, pa sve posla ženi, zajedno s mesom ' 
golubom, i reče joj: — Zgotovi to kako valja, a ono sredstvo za zamućivanje 
uzmi i čuvaj kod sebe dok mi ne ustreba, a onda ću ti ga zatražiti. 

I trgovčeva žena učini onako kako joj je muž naredio, pa mu donese jelo, 
te trgovac povečera, a zatim zatraži onu zdjelu pa uze malo tijesta iz nje, i 
ono mu se toliko svidje da je pojeo i ono što je ostalo, a zatim obljubi ženu, 
te ona zatrudnje od njega te noći. I nad njom prođe prvi mjesec, i drugi, i 
treći, i odliv krvi prestade, te tako trgovčeva žena sazna da je zatrudnjela, i 
njeni dani prođoše do kraja, pa je spopadoše porođajni bolovi i razlijegoše se 
krici, te se babica morala pomučiti prilikom porođaja. I na znamenju babica 
dade novorođenčetu Muhamedovo i Alijino ime, i reče: — Alah je velik! — i ot- 
pjeva mu na uši vazan, pa povije dijete i dade ga majci, a ona mu dade sisu, 
te se dijete sito nasisa i zaspa. 

Babica ostade kod njih tri dana, dok ne umijesiše mamuniju? i alvu i dok 
ih ne razdijeliše sedmoga dana. A potom prosuše sol, pa trgovac dođe i če- 
stita ženi na sreći i zapita je gdje je Alahov zalog. — A ona mu dade novoro- 
đenče rijetke ljepote, stvorenje kome je dao život onaj što daje sve i koji vječno 
postoji, i djetetu je bilo. tjedan dana, ali bi mu svatko dao godinu dana kad 
bi ga vidio. I trgovac pogleda u djetinje lice i ugleda sjajni mjesec (a dijete je 
imalo madeže na obrazima), pa zapita ženu: — Koje si mu ime nadjenula? — A 
žena mu odgovori: — Da je ovo djevojčica, ja bih joj nadjenula ime, ali je ovo 
sin, te mu neće nadjenuti ime nitko osim tebe. 

A u ta vremena ljudi su davali ime djeci po nekom predznaku. I gle, dok 
su se oni savjetovali o imenu, netko reče svome drugu: — O, gospodaru, Ala- 
-ad-din?? — a trgovac reče ženi: — Nadjenimo mu ime Ala-ad-din Abu-š-Šamat. 
— I trgovac odredi dojkinje i dadilje za malo dijete, i ono je sisalo dvije godine, 
a zatim ga odbiše od sise, te poče rasti i jačati i prohoda po zemlji. 

A kad dječaku bude osam godina, odvedoše ga u podrum, bojeći se uro- 
kljiva oka, i trgovac reče: — Neće izići iz podruma dok mu ne izraste brada. 
- I trgovac odredi dječaku robinju i roba, pa mu je robinja pripremala jela, 
a rob donosio hranu. A potom trgovac proslavi obrezivanje dječaka i priredi 
veliku gozbu, pa pozva učitelja da ga uči, te ga je učitelj učio pisanju i čitanju 
Kurana i naukama, dok dječak ne postade umješan i dok ne izuči nauke. I do- 
godi se jednoga dana da je rob donio jelo Ala-ad-dinu, a podrum ostavio ot- 
voren, i onda Ala-ad-din iziđe iz podruma, pa ode majci (a kod nje se bjehu 
okupile ugledne žene). I dok su žene razgovarale, odjednom naiđe to dijete, koje 
je po svojoj neizmjernoj ljepoti bilo slično pijanom mameluku, te žene zaklo- 
niše lica kad ga ugledaše i rekoše njegovoj majci: — Alah neka ti plati, o, 

takva i takva! Pa kako nam možeš dovesti ovoga tuđeg mameluka? — Spomenite 
Alaha! — uzviknu dječakova majka. — Ovo je doista moje dijete i plod moje 
duše. To je sin starješine trgovaca, Šams-ad-dina, dijete dojilje, ukrašeno 
ogrlicom, othranjeno koricama i srčikom kruha. — Mi u svome životu nismo 
vidjele da imaš dijete — rekoše žene, a Ala-ad-dinova majka prozbori: — Njegov 
otac se pobojao da ga tko ne pogleda urokljivim okom, pa je naredio da ga 
odgajamo u podrumu, pod zemljom... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta pedeset prva noć, ona reče: 


— Doprlo mi je do ušiju, o sretni care, da je Ala-ad-dinova majka rekla 
ženama: — Njegov se otac pobojao da ga tko ne pogleda urokljivim okom, pa 
je naredio da ga odgojimo u podrumu, pod zemljom. Možda je eunuh osta- 
vio podrum otvoren, pa je on izišao iz podruma; mi nismo htjeli da izide iz 
podruma dok mu ne poraste brada. — I žene čestitaše Ala-ad-dinovoj majci, a 
dječak ode u dvorište uz kuću pa se popne na sjenicu i sjedne tamo. 

I dok je on tako sjedio, odjednom dođoše robovi s mazgom njegova oca, 
a Ala-ad-din ih zapita: — Gdje je bila ta mazga? — I robovi mu rekoše: — Na njoj 
smo odveli u dućan tvoga oca (a on je jahao), pa smo je doveli. — Čime se 
bavi moj otac? — zapita Ala-ad-din. — Tvoj otac je starješina trgovaca u egipat- 
skoj zemlji i sultan nastanjenih Arabljana?! — rekoše mu robovi, te Ala-ad-din 
ode majci i zapita je: — O, majčice, čime se bavi moj otac? — O, čedo moje 
—- odgovori mu majka — tvoj otac je trgovac, i on je starješina trgovaca u egi- 
patskoj zemlji i sultan nastanjenih Arabljana, a njegovi robovi se savjetuju s 
njim, kad nešto prodaju, samo o onoj robi koja stoji najmanje hiljadu dinara, 
a ne savjetuju se s njim o robi koja stoji devet stotina dinara ili manje, već 
je sami prodaju. I iz tuđih zemalja ne dolazi roba, pa bilo da je ima malo ili 
mnogo, a da ne prođe kroz ruke tvoga oca, i on raspolaže njome kako hoće, 
i ne uvezuje se u svežnjeve roba koja odlazi u tuđe zemlje a da ne ode iz ruku 
tvoga oca. I veliki Alah je dao tvom ocu mnogo novaca, o, čedo moje, tako 
da se taj novac ne može ni izbrojiti. 

— O, majčice — reče Ala-ad-din — neka je hvala Alahu što sam sin sultana 
nastanjenih Arabljana i što je moj otac starješina trgovaca! Ali zašto me vi, 
o, majčice, držite u podrumu i ostavljate me zatvorena u njemu. 

— O, čedo moje, mi smo te metnuli u podrum samo zato što smo se bo- 
jali ljudskih očiju; ta urokljivo oko je — istina, i većina onih koji su u grobo- 
vima umrlo je od oka — odgovori mu majka, a Ala-ad-din reče: 

— O, majčice, a kud se može pobjeći od sudbine? Opreznošću se ne može 
spriječiti ono što je suđeno, a nema pribježišta od onoga što je napisano. Onaj 
koji je uzeo moga djeda, neće ostaviti ni mene ni moga oca: ako živi danas, 
on neće živjeti sutra, a kad mi umre otac, ja ću doći, pa ću reći: — Ja sam Ala- 
ad-din, sin Šams-ad-dina, a nitko mi neće povjerovati među ljudima, i starci 
će reći: — Mi za svoga života nismo vidjeli da Šams-ad-din ima sina ili kćerku, 

te će doći poreznik, pa će uzeti novac moga oca. Neka se Alah smiluje onome 
koji je rekao: — Umrijet će muž, pa će otići njegov novac, a najprezreniji među 
ljudima uzet će njegove žene. — A ti, o, majčice, porazgovaraj s ocem, ne bi li 
me on poveo na trg i ne bi li mi otvorio dućan; ja ću sjediti u njemu i imat ću 
robe, a on će me naučiti da prodajem i kupujem, da uzimam i dajem. 

I Ala-ad-dinova majka reče: — O, čedo moje, kad ti dođe otac, ja ću mu to 
reći! — I kad se vrati kući, trgovac vidje svoga sina Ala-ad-dina Abu-š-Šamata 
kako sjedi pored majke, te zapita: — Zašto si ga izvela iz podruma? — a žena mu 
reče: — O, sine moga strica, ja ga nisam izvodila, već su robovi zaboravili za- 
tvoriti podrum i ostavili su ga otvorena, a ja sam sjedila (a kod mene se bijahu 
okupile ugledne žene), kad nam je on odjednom došao. — I ona ispriča mužu šta 
joj je rekao sin, a Šams-ad-din reče sinu: — O, čedo moje, ako ushtije veliki 
Alah, sutra ću te odvesti na trg, ali je, čedo moje, za sjedenje na trgu i u duća- 
nima potrebna pristojnost i savršenstvo u svim prilikama. 

I Ala-ad-din provede tu noć, obradovan riječima svoga oca, a kad nastade 
jutro, Šams-ad-din odvede sina u kupatilo i obuče mu odijelo koje je stajalo 
mnogo novaca, pa obojica doručkovaše i popiše piće, a zatim otac uzjaha mazgu 
i posadi sina iza sebe, i tako odoše na trg. I ljudi koji bijahu na trgu vidješe 
starješinu trgovaca kako jaše, a iza njega dijete muškoga spola, slično mjesečevu 
srpu u četrnaestu noć, te netko reče svome drugu: — Pogledaj onoga dječaka 
što je iza starješine trgovaca! Mi smo lijepo mislili o njemu, a on je kao praziluk 
— sijed je, a srce mu je zeleno. 

Tada reče već spomenuti šeik Muhamed Simsim, starješina trga, trgov- 
cima: — O; trgovci; mi više ne pristajemo da on bude naš starješina. Nikada! — 
A kad bi starješina trgovaca došao od kuće i sjeo u svome dućanu, starješina 
trga bi obično došao trgovcima da im čita fatihu,"5 pa bi svi ustali i otišli star- 
ješini trgovaca da mu čitaju fatihu i da mu požele dobro jutro, a zatim bi svi 
otišli u svoje dućane. Ali kad starješina trgovaca sjede toga dana u svome 
dućanu, kao i uvijek, trgovci mu ne dođoše, kao što su obično činili, te starje- 
šina trgovaca pozva starješinu trga i zapita ga: — Zašto se ne okupljaju trgovci, 
kao što obično čine? — A starješina trga mu odgovori: — Ja nisam potkazivač 
meteža, ali su se trgovci dogovorili da te uklone s položaja starješine i da ti ne 
čitaju fatihu. — A šta je uzrok tome? — zapita Šams-ad-din, i starješina trga mu 
reče: — Kakav to dječak sjedi s tobom, kad si ti starac i glava trgovaca? Da li 
je taj dječak tvoj rob ili je on u srodstvu s tvojom ženom? Mislim da ga voliš 
i da si naklonjen dječaku. 

Šams-ad-din na to viknu na starješinu i reče: — Šuti, nagrdio Alah i tebe i 
tvoje osobine! To je moj sin. — Mi nikad u životu nismo vidjeli da imaš sina 
— uzviknu Muhamed Simsim, a trgovac reče: — Kad si mi donio ono sredstvo za 
zamućivanje sjemena, moja žena je zatrudnjela i rodila ovoga dječaka, ali smo 
se bojali urokljiva oka, te smo ga odgajali u podrumu, pod zemljom, i ja nisam 
htio da mi sin iziđe iz podruma dok ne uzmogne rukom uhvatiti svoju bradu. 
Ali njegova majka nije pristala na to, a on je zatražio da mu otvorim dućan, 
pa da mu donesem robu i da ga poučim da kupuje i prodaje. 

I starješina trga ode trgovcima, pa ih obavijesti o pravom stanju stvari, 
te svi trgovci ustadoše i pođoše starješini trgovaca, zajedno sa starješinom trga, 
a kad se zaustaviše pred njim, pročitaše fatihu i pozdraviše i njega i onoga dje- 
čaka. — Neka naš gospod sačuva i korijen i granu — rekoše — ali kad koji si- 
romašak među nama dobije sina ili kćerku, onda on neizostavno pripremi za 
svoje prijatelje zdjelu kaše, pa poziva svoje znance i rođake, a ti to nisi učinio. 
— To vam pripada, a sastat ćemo se u vrtu — odgovori trgovac... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta pedeset druga noć, reče joj njena sestra Du- 
njazada: 

— O, sestrice, završi nam priču, ako si budna i ako ne spavaš. — A Še- 
hcrezada odgovori: — S ljubavlju i drage volje! — I onda nastavi: 


— Doprlo mi je do ušiju, o sretni care, da je starješina trgovaca obećao 
trgovcima da će ih počastiti i da im je rekao: — Sastat ćemo se u vrtu. — I kad 
nastade jutro, on posla slugu u sjenicu i kuću koja bijaše u vrtu i naredi da 
se tamo prostru ćilimi, a posla i sve što bijaše potrebno za kuhanje jela: ov- 
nujskoga mesa, masla i ostalog što je potrebno za takvu priliku, pa postavi dva 
stola: stol u kući i stol u sjenici. | 

I tako se spremi trgovac Šams-ad-din, a spremi se i njegov sin Ala-ad-din, 
a otac reče sinu: — O, čedo moje, kad uđe koji sijed čovjek, dočekat ću ga ja 
i posjest ću ga za stol što je postavljen u kući, a kad ti vidiš, čedo moje, da 
ulazi koji golobradi dječak, dočekaj ga i odvedi u sjenicu, pa ga posjedni za 
stol. — Zašto, o, oče? — zapita Ala-ad-din. — Zašto spremaš dva stola: jedan za 
ljude, a drugi za dječake? — O, čedo moje, golobrado momče se stidi jesti kad 
sjedi pored odraslih ljudi — odgovori Šams-ad-din, a njegov sin se složi s tim. 
I kad trgovci počeše dolaziti, Šams-ad-din je dočekivao ljude i nudio ih da sje- 
dnu u kući, a njegov sin Ala-ad-din dočekivao je dječake i nudio ih da sjednu 
u sjenici. 

Zatim doniješe jela, pa svi počeše jesti i piti, naslađujući se i radujući se, 
i tako su pili i palili kadiva, a starci su sjedili i razgovarali o naukama i pre- 
dajama. I među njima bijaše jedan trgovac koji se zvao Mahmud  al-Balhin, 
prividno musliman, a mag u potaji, a bio je sklon onome što je nevaljalo i 
volio je dječake. I on pogleda u Ala-ad-dinovo lice pogledom poslije kojeg ostaje 
hiljadu uzdaha, i sotona, u njegovim očima, ukrasi biserjem djačakovo lice, te 
trgovac osjeti strasnu ljubav prema njemu i obuze ga uzbuđenje i zanos i lju- 
bav mu osvoji srce. (A taj trgovac, koji se zvao. Mahmud al-Balhi, uzimao je 
tkanine i robu od Ala-ad-dinova oca). I Mahmud al-Balhi ustade da se prošeta, 
pa ode dječacima, a oni mu pođoše u susret. I Ala-ad-din ustade da svrši nuždu, 
i onda se trgovac Mahmud okrene dječacima, pa im reče: — Ako nagovorite 
Ala-ad-dina da sa mnom pođe na put, dat ću svima po jedno odijelo koje stoji 
mnogo novaca. — I potom ode u odaju za ljude, i dok su dječaci sjedili, od- 
jednom dođe Ala-ad-din. I oni mu pođoše u susret, pa ga posadiše između 
sebe, na uzvišenje, a jedan dječak reče svome drugu: — O, Sidi Hasane, reci 


252. 
NOĆ 


253. 
NOĆ 


I20 HILJADU I JEDNA NOĆ 


mi otkud ti je novac kojim trguješ? — A Hasan odgovori: — Kad sam odrastao 
i postao velik i zreo čovjek, rekao sam ocu: — O, babo, spremi mi robu — a 
on mi je odgovorio: — O, čedo moje, ja nemam ništa, nego otiđi nekom trgo- 
vcu, pa pozajmi novac od njega i trguj njime i uči se da prodaješ i kupuješ, 
da uzimaš i daješ. — I ja odoh jednom trgovcu, pa pozajmih od njega hiljadu 
dinara i za taj novac kupih tkanine, a zatim odoh u Damask. I zaradih dva- 
put više, pa uzeh robu u Damasku i odoh u Haleb, pa je tamo prodadoh i 
dobih dvaput više novaca, a zatim uzeh robu u Halebu, pa odoh u Bagdad 
i prodadoh je, a zaradih dvaput više, i tako trgovah sve dotle dok ne nakupih 
deset hiljada dinara. 

I svaki je dječak govorio to isto svome drugu, dok nije došao red na Ala- 
-ad-dina Abu-š-Šamata, te je i on morao nešto reći, a onda mu dječaci rekoše: 
— A ti, o, Sidi Ala-ad-dine? — I on im odgovori: — Mene su odgojili u podrumu, 
pod zemljom, a iz podruma sam izišao u ovaj petak, pa sam odlazim u dućan 
i vraćam se kući. — Ti si navikao da sjediš kod kuće, pa ne znaš kako je ugo- 
dno putovati, a samo ljudi treba da putuju. — I on im odgovori: — Ja ne moram 
putovati, a ne cijenim zadovoljstva. — I netko reče svome drugu: — On je kao 
riba: umire čim ga izvade iz vode. — O, Ala-ad-dine — rekoše mu — trgovačka 
djeca se diče time što putuju radi zarade! — I Ala-ad-dina obuze gnjev zbog 
toga, te ode od dječaka uplakanih očiju i ojađene duše, pa uzjaha mazgu i ode 
kući. I njegova majka vidje da je obuzet gnjevom i da su mu oči uplakane, 
te ga zapita: — Zašto plačeš, o, čedo moje? — a Ala-ad-din joj odgovori: — Gr- 
dila su me sva trgovačka djeca i rekla su mi: — Trgovačka djeca se diče samo 
time što putuju radi zarade... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta pedeset treća noć, ona reče: 


— Doprlo mi je do ušiju, o sretni care, da je Ala-ad-din rekao majci: — 
Grdila su me sva trgovačka djeca i rekla su mi: — Trgovačka djeca se diče samo 
time što putuju radi zarade. — O, čedo moje — zapita ga majka — zar hoćeš 
da otputuješ? — A Ala-ad-din joj odgovori: — Hoću! — I onda reče: — A u koji 
grad ćeš otići? — U grad Bagdad — odgovori Ala-ad-din — čovjek tamo može 
zaraditi dvaput više na onome što ima. — A Ala-ad-dinova majka reče: — O, 
čedo moje, tvoj otac ima mnogo novaca, pa ako ti on ne nabavi robu za svoj 
novac, ja ću ti je nabaviti za svoj. — Najbolja je sreća ona koja se ne čeka, a 
ako Alah bude milostiv, sad joj je vrijeme — reče Ala-ad-din. — I onda njegova 
majka pozva robove, pa ih posla onima koji uvezuju tkanine u svežnjeve, te 
tako za Ala-ad-dina uvezaše deset svežnjeva tkanina. 

Eto šta je bilo s njegovom majkom. 

Što se pak tiče njegova oca, on se osvrtao, ali nije našao sina Ala-ad-dina, 
te je zapitao šta je s njim, i rekoše mu da je Ala-ad-din uzjahao mazgu i da 
je otišao kući, i onda trgovac uzjaha i ode za njim. A kad dođe u kuću, 
trgovac vidje pripremljene svežnjeve, te zapita ženu kakvi su, a ona mu ispriča 


šta se dogodilo njenom sinu Ala-ad-dinu s trgovačkom djecom. — O, čedo moje 

— reče trgovac — ne dao ti Alah da boraviš u tuđini! TA rekao je Alahov po- 
slanik — blagoslovio ga i pozdravio Alah! — da je čovjekova sreća u tome da 
ima svoj dio na zemlji, a stari su govorili: okani se putovanja pa ma i milju 
daleko. Jesi li se čvrsto odlučio da putuješ i da ne odustaneš od toga? — za- 
pita zatim sina, a sin mu odgovori: — Svakako ću otići u Bagdad s robom, a 
ako to ne učinim, svući ću ovo odijelo, pa ću obući odijelo derviša i putovat ću 
po tuđim zemljama. — Ja ne oskudijevam ni u čemu, već naprotiv, imam mnogo 
novaca — reče mu otac, pa mu pokaže svu svoju imovinu, robu i tkanine. — 
Ja imam robu i tkanine za svaki grad — reče zatim, pa mu pokaže, između 
ostalog, i četrdeset uvezanih bala, i na svakoj bijaše napisano: +Ovo vrijedi hi- 
ljadu dinarax. — O, čedo moje — reče otac — uzmi ovih četrdeset bala i onih 
deset što su u tvoje majke, pa pođi i neka te čuva veliki Alah, samo se ja bo- 
jim, čedo moje, da ti se što ne dogodi u jednom čestaru na tvome putu, a 
taj čestar se zove Čestar Lavova, i bojim se jedne doline, koja se također na- 
lazi tamo, a zove se Dolina Pasa: tamo propadaju duše bez milosti! — A za- 
što, o, oče? — zapita Ala-ad-din, a otac mu odgovori: — Zbog jednog beduina, 
drumskog razbojnika, koji se zove Adžlan. — Što je kome dodijeljeno — dodi- 
jelio mu je Alah, a ako je u tome moja sudbina, meni se neće dogoditi nikakvo 
zlo — odgovori Ala-ad-din. A zatim Ala-ad-din i njegov otac pojahaše, pa odoše 
na trg za tovarnu stoku, i odjednom jedan gonič deva sjaha sa svoje mazge, 
pa poljubi ruku starješini trgovaca i reče mu: — Alaha mi, o, gospodaru, ti nas 
odavno nisi. najmio za trgovačke poslove. — Svako vrijeme ima svoju vlast i 
svoje ljude — odgovori mu Šams-ad-din — i neka Alah bude milostiv prema 
onome koji je rekao: 


Gle, mudrac na zemlji luta tamo-amo, 
I brada mu do samih koljena doseže. 


Zapitah ja njega: — Što si se tako pognuo? 
I reče mi on, pružajući mi ruke: 


— Ja mladost izgubih svoju u prahu, 
Pa sam se pognuo da je potražim sad. 


A kad je završio stihove, trgovac reče: — O, starješino, nitko ne želi to pu- 
tovanje osim moga sina — a gonič deva mu odgovori: — Neka ti ga čuva Alah!? 
— A zatim starješina trgovaca zaključi savez između goniča deva i svoga sina, 
i reče goniču deva da bude dječakov otac i povjeri ga njegovu staranju i kaza: 
—- Uzmi ovih sto dinara za svoje sluge. — I starješina trgovaca kupi šezdeset 
mazgi i kandilo i pokrivač za Sidi Abd-ad-Kadira Giljanskog,?" pa reče Ala-ad- 
-dinu: — O, sine, kad ja ne budem s tobom, ovaj čovjek će ti biti otac mjesto 
mene, a ti mu se pokoravaj u svemu što ti bude kazao — pa ode s mazgama 
i slugama. I te večeri prirediše čitanje Kurana i svetkovinu u čast šeika Abd- 
-al-Kadira Giljanskog, a kad nastade jutro, starješina trgovaca dade sinu deset 
hiljada dinara i reče mu: — Kad uđeš u Bagdad i vidiš da se tkanine dobro 

prodaju, prodaj ih; a ako vidiš da posao odmiče, troši ovaj novac. — I potom 
natovariše mazge, pa se oprostiše i pođoše na put i iziđoše iz grada. 

A Mahmud al-Balhi bješe se spremio da putuje na onu stranu gdje je Bag- 
dad, te iznese bale i razape šatore izvan grada, pa reče u sebi: — Naslađivat 
ćeš se tim dječakom samo u samoći, jer tamo nema ni dostavljača ni uhode 
da te uznemire. —- A Mahmud al-Balhi je dugovao dječakovu ocu hiljadu di- 
nara — ostatak po jednoj pogodbi, te Šams-ad-din ode njemu, pa se oprosti s 
njim i reče mu: — Onu hiljadu dinara daj mome sinu Ala-ad-dinu. — I prepo- 
ruči Mahmudu da se stara o njemu i reče: — On ti je kao sin. — I tako se Ala- 
ad-din sretne s Mahmudom al-Balhijem... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta pedeset četvrta noć, ona reče: 


— Doprlo mi je do ušiju, o sretni care, da se Ala-ad-din sreo s Mahmu- 
dom al-Balhijem, i da je Mahmud al-Balhi ustao, pa je naredio Ala-ad-dinovu 
kuharu da ništa ne kuha, a sam je počeo nuditi Ala-ad-dina i njegove ljude 
jelom i pićem, a zatim su pošli na put. A trgovac Mahmud al-Balhi imao je 
četiri kuće: jednu u Kairu, jednu u Damasku, jednu u Halebu i jednu u Bag- 
dadu, i putnici putovahu kroz pustare i pustinje dok se ne približiše Damasku, 
a onda Mahmud al-Balhi posla svoga roba Ala-ad-dinu, i rob vidje mladića 
kako sjedi i čita, pa mu priđe i poljubi mu ruke. — Šta tražiš? — zapita Ala-ad- 
-din roba, a on mu odgovori: — Pozdravlja te moj gospodar i poziva te da mu 
dođeš u kuću, na gozbu. — Posavjetovat ću se sa svojim ocem, starješinom Ke- 
mal-ad-dinom, vodičem deva — reče Ala-ad-din. I kad se posavjetovao s njim 
da li da ide, vodič deva mu reče: — Nemoj ići! 

A potom odoše iz Damaska, pa uđoše u Haleb, i Mahmud al-Balhi pri- 
redi gozbu i pozva Ala-ad-dina. I mladić se posavjetova sa vodičem, a ovaj mu 
zabrani da ode, ali Ala-ad-din uzviknu: — Otići ću na svaki način! — I on us- 
tade, pripaše mač ispod odijela, pa pođe i ode Mahmudu al-Balhiju, a ovaj mu 
pođe u susret i pozdravi ga. I Mahmud naredi da se postavi bogat stol, te su 
jeli i pili, pa oprali ruke, a onda se Mahmud nagnu prema Ala-ad-dinu, ne 
bi li uzeo poljubac od njega, ali Ala-ad-din dočeka poljubac rukom i Zapita: 
— Šta to hoćeš da radiš? — Pozvao sam te — odgovori Mahmud — i hoću da 
pričinim sebi zadovoljstvo s tobom na ovome mjestu, i tumačit ćemo riječi 
onoga koji je rekao: | 

Je li moguće da si nam došao za trenutak kratak, i 

Što traje dok se ispeć' može jaje il)?! pomusti koza, 

Da s nama pojedeš sav kruh što imamo 
I novce da uzmeš koliko god možeš? 

Bez po muke možeš odnijeti što hoćeš — 
Dlan ili pak šaku, pa i punu ruku. 


A zatim Mahmud al-Balhi htjede napastovati Ala-ad-dina, a Ala-ad-din 
ustade, pa isuka mač i uzviknu: — Jadna ti sijeda kosa! Ti se ne bojiš Alaha, 

iako je teška njegova kazna! Neka bude milostiv Alah prema onome koji je 
rekao: 
Čuvaj sijedu kosu od mrlja što je prljaju: 
Doista, bijelo se lako uprljati može. 


A kad je završio taj stih, Ala-ad-din reče Mahmudu al-Balhiju: — Doista, 
ta roba je povjerena Alahu, te se ne prodaje, a kad bih ja tu robu prodavao 
kome drugom za zlato, tebi bih je prodavao za srebro. Ali ti ja, Alaha mi, ni- 
kada neću biti drug, o, nevaljalče! — Potom se Ala-ad-din vrati starješini Kemal- 
-ad-dinu i reče mu: — Doista, taj je čovjek razvratnik i ja mu nikada više neću 
biti drug niti ću ići s njim istim putem. — O, dijete moje — odgovori mu Kemal- 
-ad-din — zar ti nisam rekao: ne idi mu! Ali nas čeka strašna pogibija, o, di- 
jete moje, ako se rastanemo s njim; dopusti nam, dakle, da ostane u istoj ka- 
ravani. — Ja nikako ne mogu biti njegov suputnik — reče Ala-ad-din, a zatim 
natovari svežnjeve, pa pođe s onima koji bijahu s njim. 

I tako putovahu sve dotle dok ne siđoše u jednu dolinu, i Ala-ad-din htjede 
se zadržati u njoj, ali mu vodič deva reče: — Ne zadržavajte se ovdje! Nastavite 
put i ubrzajte hod; možda ćemo stići do Bagdada prije no što se zatvore grad- 
ska vrata; vrata u Bagdadu se otvaraju i zatvaraju dok još grije sunce, jer se 
Bagdađani boje da im grad ne osvoje rafiditi!"! i da ne pobacaju svete knjige 
u Tigar. — O, babo — odgovori Ala-ad-din — ja nisam pošao i uputio se S ro- 
bom u taj grad da trgujem, već da vidim tuđe zemlje. — O, dijete moje, ja se 
bojim da ti beduini ne učine kakvo zlo i da ti ne uzmu novac — reče vodič 
deva, a Ala-ad-din uzviknu: — O, čovječe, jesi li ti sluga ili tebe služe? Ja neću 
ući u Bagdad u koje drugo doba, već ujutro, ne bi li mladići vidjeli moju robu 
i zapazili me. — Čini šta hoćeš, ja sam te opomenuo, a ti znaš čime se možeš 
spasiti — reče starješina, a Ala-ad-din naredi da se istovare svežnjevi s maZgi, 
te svežnjeve istovariše pa razapeše šator i ostadoše na tome mjestu do ponoći. 

I onda Ala-ad-din iziđe da obavi nuždu, pa vidje da se nešto blista u da- 
ljini, te zapita vodiča: — O, starješino, šta se ono blista? — I starješina se us- 
pravi, pa pogleda, i kad se dobro zagledao, vidje da se to blistaju vrhovi ko- 
palja i željeza na oružju i beduinski mačevi, i odjednom vidješe da su to 
Arabljani-skitači, čiji se starješina zove šeik Arabljana Adžlan Abu-Baib. I kad 
im se približiše i ugledaše njihove svežnjeve, Arabljani rekoše jedan drugome: 
— O, noći plijena! — I starješina Kemal-ad-din, vodič deva, čuo je šta su kazali, 
pa uzvikne: — Odlazite, o, najništavniji među Arabljanima! — Ali ga Abu-Naib 
udari kopljem u grudi, i koplje mu iziđe na leđa, sijajući se, te Kemal-ad-din 
pade mrtav kraj ulaza u šator. I onda vodonoša uzviknu: — Odlazite, o, naj- 
prezreniji među Arabljanima! — ali ga udariše mačem po ruci i mač mu probi 
žile, blistajući, te vodonoša pade mrtav. I sve se to zbivalo, a Ala-ad-din je 
stajao i gledao što se događa. — A potom se Arabljani okrenuše, pa jurnuše 
na karavanu i pobiše ljude, ne poštedjevši nikog iz Ala-ad-dinove pratnje, a 
zatim natovariše svežnjeve na mazge, pa odoše. I Ala-ad-din reče u sebi: — Tebe 
će ubiti samo tvoja mazga i ovo odijelo — pa poče skidati odijelo sa sebe i ba- 

cati ga na mazgu, dok ne ostade samo u košulji i gaćama. I onda se okrene 
prema ulazu u šator, pa vidje lovku krvi u koju se stjecala krv ubijenih, te se 
poče valjati po njoj u košulji i gaćama, tako da je bio nalik na poginula čo- 
vjeka, ogrezla u krvi. 

Eto šta je bilo s Ala-ad-dinom. 

Što se pak tiče šeika Arabljana Adžlana, on zapita svoje ljude: — O, 
Arabljani, da li ova karavana dolazi iz Kaira ili odlazi iz Bagdada?... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta pedeset peta noć, ona reče: 


— Doprlo mi je do ušiju, o sretni care, da je beduin zapitao svoje ljude: 
— O, Arabljani, da li ova karavana polazi iz Kaira ili odlazi iz Bagdada? — A 
ljudi mu odgovoriše: — Ide iz Kaira za Bagdad. — Vratite se ubijenima, jer mi- 
slim da nije umro vlasnik karavane — reče starješina, te se Arabljani vratiše 
poginulima, pa ponovno počeše udarati mrtve mačevima i kopljima, i tako do- 
đoše do Ala-ad-dina, a on se baci na zemlju, među poginule. I kad dođoše do 
njega, Arabljani rekoše: — Ti se pretvaraš da si mrtav, ali ćemo te mi sasvim 
ubiti. — I beduin izvadi koplje, pa htjede da ga zarije u Ala-ad-dinove grudi. 
I onda Ala-ad-din uzviknu u sebi: — Blagoslovi, o, Sidi Abd-ad-Kadire, o, 
Giljanče! — I vidje jednu ruku kako odvodi koplje od njegovih grudi na grudi 
starješine Kemal-ad-dina, vodiča deva, i beduin ga udari kopljem, a i ne dotače 
se Ala-ad-dina. I potom Arabljani natovariše svežnjeve na mazge, pa odoše, a 
Ala-ad-din pogleda i vidje da su ptice odletjele sa svojim plijenom. I sjedne 
uspravno, pa ustade i potrči, i odjednom beduin Abu-Naim reče svojim dru- 
govima: — O, Arabljani, ja vidim nešto u daljini — te jedan beduin ustade i 
vidje Ala-ad-dina kako bježi. — Neće ti pomoći bijeg kad smo mi iza tebe! — 
uzviknu Adžlan, pa udari petom konja i brzo pođe za Ala-ad-dinom. A Ala-ad- 
-din ugleda pred sobom jednu baru, pored koje bijaše jedna cisterna, pa se 
pope na rešetku na cisterni i opruži se, pretvarajući se da spava i govoreći u 
sebi: — O, dobri pokrovitelju, spusti svoj pokrov koji se ne može skinuti! 

A beduin se zaustavi ispod cisterne, pa se podigne na stremenima i pruži 
ruku da uhvati Ala-ad-dina, a Ala-ad-din uzviknu: — Blagoslovi, o, gospođo 
moja Nafiso,?8 sad je vrijeme! — I odjednom jedan skorpion ujede beduina za 
ruku te on ciknu i uzviknu: — Ah, priđite mi, Arabljani, nešto me je ujelo! — 

I beduin sjaha s konja, a njegovi drugovi dođoše, pa ga opet posadiše na ko- 
nja i zapitaše: — Šta ti se dogodilo? — A on im odgovori: — Ujeo me skorpionov 
mladunac. — I Arabljani uzeše karavanu, pa odoše. 

Eto šta je bilo s njima. 

Što se pak tiče Ala-ad-dina, on je i dalje ležao na rešetci nad cisternom, 
a što se tiče trgovca Mahmuda al-Balhija, on je naredio ljudima da natovare 
svežnjeve i da krenu na put, i tako su putovali sve dotle dok nisu stigli do 
Čestara Lavova. — I trgovac nađe sve Ala-ad-dinove sluge pobijene i obradova 
se tome, pa požuri i dođe do one cisterne i bare. I mazga Mahmuda al-Balhija 
nanjuši vodu, te se nagnu da se napije vode iz bare, i vidje Ala-ad-dinovu sliku 

u vodi, pa uzmakne od nje, i trgovac pogleda naviše i vidje Ala-ad-dina kako 
leži gol, samo u košulji i gaćama. — Tko je to učinio s tobom i tko te je ostavio 
u ne može biti gorem stanju? — zapita Mahmud, a Ala-ad-din mu odgovori: — 
Beduini. — O, dijete moje, ti si se otkupio mazgama i imovinom. Tješi se rije- 
čima onoga koji je rekao: 


Kad ljudi glavu svoju spasu od propasti, 
Sva imovina je — odrezak nokta za njih. 


— No siđi, o, dijete moje, ne boj se zla. — I Ala-ad-din siđe s rešetke nad 
cisternom, a Mahmud ga posadi na mazgu, pa krenuše i putovahu dok ne sti- 
goše u grad Bagdad, u kuću Mahmuda al-Balhija. I Mahmud naredi slugama 
da Ala-ad-dina odvedu u kupatilo, i reče mladiću: — Novac i svežnjevi su otkup 
za tebe, o, dijete moje, a ako me budeš slušao, je ću ti dati dvaput više novaca 
i svežnjeva. — A kad Ala-ad-din iziđe iz kupatila, Mahmud ga odvede u jednu 
sobu ukrašenu zlatom, u kojoj bijahu četiri galerije, pa naredi slugama da pri- 
preme stol sa svakojakim jelima. I tako počeše jesti i piti, a Mahmud se pognu 
prema Ala-ad-dinu da ga poljubi, ali Ala-ad-din dočeka poljubac rukom i uz- 
viknu: — Ti si još i sad u zabludi ukoliko se tiče mene! Zar ti nisam rekao da 
bih ti tu robu prodao za srebro, kad bih je drugome prodavao za zlato? — Dat 
ću ti i robu, i mazgu, i odijelo, samo da mi to učiniš — odgovori Mahmud. 
— Izgaram od strasne ljubavi prema tebi, a Alah je dao dar onome koji je rekao: 


Po riječima mudraca nekog, kaza nam 
Abu-Balajal učitelj: — reče Šarik: 


Zaljubljeni ne mogu ljubav svoju 
Ljubljenjem utažit! kad blizu nisu. 


— To nikako nije moguće — reče Ala-ad-din. — Uzmi svoje odijelo i svoju 
mazgu, a meni otvori vrata da odem. — I Mahmud otvori vrata, te Ala-ad-din 
iziđe, a psi lajahu za njim. I mladić pođe i išao je tako po mraku, kad odje- 
dnom ugleda vrata pred džamijom, pa uđe u prolaz što vodi u džamiju i sa- 
kri se, i odjednom vidi da mu se približava neko svjetlo. I zagleda se i vidje 
dva roba koji su s fenjerima u ruci išli ispred dva trgovca, od kojih jedan bi- 
jaše starac s lijepim licem, a drugi — mladić. I Ala-ad-din začuje kako je mladić 
rekao starcu: — Alaha radi, o, čiko, vrati mi kćerku moga strica. — A starac mu 
je odgovorio: — Zar te nisim mnogo puta zadržavao, a ti si se ipak rastao, 
govoreći o rastavi kao da čitaš svoju svetu knjigu. — I starac pogleda udesno 
i ugleda mladića koji bijaše sličan mjesečevu srpu, pa mu reče: — Mir s tobom! 
— I Ala-ad-din odgovori na njegov pozdrav, a starac ga zapita: — O, dečko, 
tko si? — Ja sam Ala-ad-din, sin Šams-ad-dina, starješine trgovaca u Kairu — 
odgovori mladić. — Zatražio sam od oca robe, a on mi je spremio pedeset sve- 
žnjeva robe i tkanina... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta pedeset šesta noć, ona reče: 

— Doprlo mi je do ušiju, o sretni care, da je Ala-ad-din rekao: — Otac mi 
je spremio pedeset svežnjeva robe i dao mi pedeset hiljada dinara, pa sam oti- 
šao od kuće i putovao dok nisam stigao u Čestar Lavova. I napali su me be- 
duini, pa su mi oteli novac i svežnjeve, a ja sam ušao u ovaj grad, ne znajući 
gdje da prenoćim, i tako sam ugledao ovo mjesto i sakrio se ovdje. — O, dijete 
moje — prozbori starac — šta ćeš reći ako ti dam hiljadu dinara i odijelo od 
hiljadu dinara i mazgu od hiljadu dinara? — A zašto ćeš mi to dati, o, čiko? 
— zapita Ala-ad-din, a starac mu. odgovori: — Ovaj dječak što je sa mnom, sin 
je moga brata, a njegov otac nema nikoga osim njega, dok ja imam kćerku i 
nisam imao druge djece, 1 ona se zove Zubejida, a lijepa je i dražesna. I ja je 
udadoh za ovoga mladića, i on je voli, ali ona ga mrzi, i jednom on nije odr- 
žao zakletvu, već se zakleo trostrukim razvodom, i žena ga je napustila čim 
se uvjerila u to. I on je natjerao sve ljude da mi dođu, ne bih li mu vratio 
ženu, a ja sam mu rekao: — To se može učiniti samo pomoću zamjenika.?9? — 
I dogovorih se s njim da za zamjenika uzmemo nekog stranca, kako zbog toga 
nitko ne bi korio moga zeta. A kako si ti stranac, hajde s nama: Napisat ćemo 
bračni ugovor između tebe i moje kćeri, pa ćeš provesti s njom ovu noć, a ujutro 
ćeš se razvesti s njom i ja ću ti dati ono što ti rekoh. — I Ala-ad-din reče u sebi: 
— Alaha mi, bolje mi je da provedem noć s nevjestom, u kući 1 u postelji, nego 
da noćivam po uličicama i prolazima! — pa pođe s njima kadiji. I kad kadija 
pogleda Ala-ad-dina, ljubav prema njemu obuze mu srce, te zapita djevojčina 
oca: — Šta hoćete? — Hoćemo uzeti ovoga mladića za zamjenika muža moje 
kćeri — odgovori djevojčin otac — i napisat ćemo obavezu za nj da mi da na 
ime otkupa deset hiljada dinara. A ako prenoći s njom, pa se ujutro razvede, 
dat ćemo mu odijelo i hiljadu dinara; ako li se pak ne razvede, neka nam po- 
loži deset hiljada dinara. — I napisaše ugovor s tom pogodbom, i djevojčin otac 
uze pismeno o tome, a zatim odvede Ala-ad-dina i obuče mu odijelo, pa svi 
odoše i dođoše djevojčinoj kući. I djevojčin otac ostavi Ala-ad-dina da stoji 
pored vrata, pa ode svojoj kćeri i reče joj; - Uzmi ovu obavezu o svome ot- 
kupu; napisao sam bračni ugovor između tebe i jednog lijepog mladića koji se 
zove Ala-ad-din Abu-š-Šamat; postaraj se o njemu, dakle, što bolje možeš. Po- 
tom joj trgovac dade pismeno, pa ode kući. 

Što se pak tiče djevojčina brata od strica, on je imao domaćicu koja je 
odlazila Zubejidi, kćeri njegova strica, i mladić bijaše dobar prema domaćici. 
— O, majčice — reče joj on — Zubejida, kći moga strica, neće htjeti poći za mene 
kad ugleda onog lijepog mladića. Molim te da se nekako doviješ da se ona 
ne približi mladiću. — Tako mi tvoje milosti, ja mu neću dati da joj se pri- 
bliži — odgovori mu domaćica, pa ode Ala-ad-dinu i reče mu: — O, dijete moje, 
posavjetovat ću te radi velikog Alaha; prihvati moj savjet, dakle. Bojim se da 
te ne snađe zlo od te djevojke; ostavi je da spava sama, ne dotiči je se i ne 
prilazi joj blizu. — A zašto? — zapita Ala-ad-din, a domaćica mu reče: — Ona 
je gubava po cijelome tijelu, pa se bojim da ne zarazi tvoju divnu mladost. 
— Nije mi ni stalo do nje — odgovori Ala-ad-din, a domaćica ode djevojci, pa 

joj reče ona što bijaše rekla Ala-ad-dinu, i djevojka joj reče: — Nije mi ni stalo 
do njega; ostavit ću ga da spava sam, a ujutro će otići svojim putem. 

Potom djevojka pozva robinju, pa joj reče: — Donesi mu večeru i daj mu 
je, neka večera — te robinja donese večeru i stavi je pred Ala-ad-dina, a on je 
jeo dok se nije sit najeo, a onda je sjeo i lijepim glasom počeo čitati suru Ja- 
sin. I djevojka oslušnu i učini joj se da je njegov glas sličan glasu kojim se pje- 
vaju Davidovi psalmi, te reče u sebi: — Ubio Alah onu staricu što mi je kazala da 
ovaj mladić boluje od gube! Čovjek u takvome stanju ne može imati takav 
glas. Te riječi su — kleveta za nj. — A potom uze u ruke lutnju koja bijaše na- 
činjena u indijskim zemljama, pa uskladi strune na njoj i zapjeva divnim glasom, 
prateći se lutnjom, i od njena glasa zaustaviše se ptice u dubini neba, i ona 
izgovori ova dva stiha: 


Volim gazelicu s tamnim i crnim okom — 
Vrbova grana zavidi mu kad se pojavi. 


Odbacuje on mene, a druga s njim je sretna — 
Milostiv gospod je za onog za kog hoće. 


I kad je čuo riječi koje je izgovorila djevojka, Ala-ad-din zapjeva i sam, 
kad je završio suru, te izgovori ovaj stih: 


Pozdravljam onu što joj stas mjesto odjeće služi, 
I što joj ruže u bašti obraza slobodno cvjetaju. 


I djevojka ustade (a obuze je još jača ljubav prema mladiću), pa podigne 
zavjesu, i Ala-ad-din izgovori ovaj dvostih, kad ju je ugledao: 


KO mjesec pojavi se, ko vrba savija se, 
Kao gazela gleda, a kao ambra miriše, 
I rek'o bih da tugu srce mi voli, 
I u času rastanka s njim da se sjedini. 


I potom djevojka prođe tamo-amo, tresući bedrima i izvijajući slabine — 
kao stvorenje onoga čija je milost skrivena — i oboje pogledaše jedno drugo 
pogledom koji ostavlja za sobom hiljadu uzdaha, i kad se strijela njenih po- 
gleda učvrsti u njegovu srcu, on izgovori ova dva stiha: 


Podsjetila me, kad mjesec vidjeh na nebu, 
Na noć kad bjesmo bliski jedno drugom. 


Oboje vidjesmo mjesec, al? okom, 
Ona mojim, a ja očima njenim. 


A kad mu je ona prišla i kad je bila samo dva koraka od njega, on iz- 
govori ovaj dvostih: | 

Raspustila je tri uvojka kose svoje 
Kao noć tamne, i noći četiri vidjeh ja. 


I mjesecu na nebu lice okrene tada, 
Te dva mjeseca ugledah u isti mah. 


I djevojka se približi Ala-ad-dinu, a on joj reče: — Odmakni se od mene, 
da me ne zaraziš! — I onda ona otkri šaku, i šaka joj se razdijeli nadvoje, a 
bijaše bijela kao bijelo srebro. — Odlazi od mene, da me ne zaraziš; ti boluješ 
od gube — reče ona, a Ala-ad-din je zapita: — Tko ti je rekao da imam gubu? 
— Rekla mi je starica — odgovori djevojka, a Ala-ad-din uzviknu: — I meni je 
starica kazala da ti boluješ od gube! — I oboje obnažiše ruke, pa djevojka vi- 
dje da je mladićevo tijelo kao čisto srebro, te ga zagrli i stegne, a i on nju pri- 
tisnu na grudi, te se tako zagrliše. 

A potom djevojka povede mladića, pa legne na leđa i razveza košulju, te 
se Ala-ad-dinu pomače ono što mu je ostavio otac, i on uzviknu: — U pomoć 
o, šeiče Zaharija, o, oče žila! — I metnu joj ruku na slabinu, pa joj uvuče žilu 
slasti u procijep i gurnu je i dospije do vrata sa zavjesom (a bješe ušao na 
vrata pobjede), a potom ode na trg prvog dana, i drugoga dana, i trećega dana, 
i četvrtoga dana, i petoga dana, i vidje da je ćilim baš na trijemu, i tako je 
kutijica tražila poklopac dok ga nije našla. A kad nastade jutro, Ala-ad-din reče 
svojoj ženi: — O, nedovršena radosti! Ščepao ju je gavran, pa je odletio. — Šta 
znače te riječi? — zapita ona, a Ala-ad-din reče: — O, gospođo, ostalo mi je da 
sjedim s tobom samo još jedan sat. — Tko to kaže? — zapita ona, a Ala-ad-din 
reče: — Tvoj otac je uzeo od mene priznanicu na deset hiljada dinara na ime 
otkupa za tebe, pa ako mu ne dam novac danas, zatvorit će me zbog toga u 
kadijinu kuću, a ja sad nemam ni prebijene pare, a kamoli deset hiljada dinara. 
— O, gospodaru, da li je muževljeva vlast u tvojim ili u njihovim rukama? — 
zapita ga Zubejida. — Ona je u mojim rukama, ali ja nemam ništa — odgovori 
Ala-ad-din, a Zubejida reče: — Onda je to lako, nemoj se ničega bojati, a sada 
uzmi ovih sto dinara, i da imam više, ja bih ti zacijelo dala to što hoćeš, ali 
je moj otac, iz ljubavi prema svome nećaku, odnio sav novac iz moje u svoju 
kuću — čak mi je i nakit uzeo. A kad sutra pošalje koga po tebe u ime vlasti... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta pedeset sedma noć, ona reče: 


— Doprlo mi je do ušiju, o sretni care, da je žena rekla Ala-ad-dinu: — 
A kad on sutra pošalje koga po tebe u ime vlasti, pa kad ti kadija i moj otac 
kažu: — Razvedi se! — zapitaj ih: — Koje je to učenje po kojem se ja mogu Žže- 
niti uveče, a razvesti ujutro? — A zatim ćeš poljubiti ruku kadiji i dat ćeš mu 
poklon, pa ćeš poljubiti ruku i svim svjedocima i dat ćeš im po deset dinara, 
te će se svi oni početi zalagati za tebe. I kad te zapitaju: — Zašto se ne razvedeš 
i ne uzmeš hiljadu dinara, mazgu i odijelo, što ti pripada po pogodbi koju smo 
zaključili s tobom? — reci im: — Za mene svaka njena dlačica vrijedi po hiljadu 
dinara, te se nikada neću razvesti s njom, niti ću uzeti odijelo ili što drugo. 
— Ako ti kažu: — Daj otkup za nju! — odgovori im: — Sad sam zapao u teš- 

koće — i onda će se kadija i svjedoci sažaliti na tebe, pa će ti odgoditi pla- 
ćanje za neko vrijeme. 

I dok oni tako razgovarahu, odjednom dođe čovjek koga je poslao kadija, 
pa zalupa na vrata, te Ala-ad-din iziđe, a čovjek mu reče: — Hajde da poraz- 
govaraš s efendijom; traži te tvoj tast. — I Ala-ad-din mu dade pet dinara, pa 
mu reče: — O, pristave, po kojem se zakonu ja mogu oženiti uveče, a razvesti 
ujutro? — Po mome mišljenju, to nikako ne može biti, a ako ti ne znaš zakona, 
ja ću biti tvoj zastupnik. — I tako njih dvojica odoše u sud, i kadija zapita Ala- 
-ad-dina: — Zašto se ne razvedeš i ne uzmeš ono što je utvrđeno pogodbom? 
— A Ala-ad-din mu priđe, pa mu poljubi ruku i tutnu mu u nju pedeset di- 
nara i reče: — O, gospodaru naš kadijo, po kojem se učenju ja mogu oženiti 
uveče, a razvesti ujutro protiv svoje volje? — Prisilni razvod ne dopušta ni jedno 
muslimansko učenje — odgovori kadija, a ženin otac reče: — Ako se ne razvedeš, 
daj mi otkup: deset hiljada dinara. — Dajte mi rok od tri dana — reče Ala-ad-din, 
a kadija uzviknu: — Rok od tri dana nije dovoljan. On će ti odgoditi plaćanje 
za deset dana! — I složiše se u tome, pa obavijestiše Ala-ad-dina da poslije de- 
set dana preda otkup ili da se razvede. 

I mladić ode s tom pogodbom, pa uze mesa, riže, topljenoga masla i svega 
što je potrebno za jelo i ode kući, a kad dođe ženi, ispriča joj sve što mu se 
dogodilo. — Od večeri do dana događaju se čuda — reče mu žena — a Alah je 
dao dar onome koji je rekao: 


Pa budi krotak kada te gnjev raspinje, 
I strpljiv nesreća kad te zadesi. 

U naše vrijeme, noći teško breme 
Nose, pa zato čudo rađaju. 


Potom žena ustade, pa mu pripremi jelo i donese ga, te počeše jesti i piti 
i uživati i veseliti se, a poslije toga Ala-ad-din zamoli ženu da mu nešto od- 
svira, te ona uze lutnju i poče mu svirati nešto od čega se može razveseliti kamen, 
i strune dozivahu u odaji:— O, dragi! — a žena je pjevala iz svega glasa. 

I tako su uživali, zbijali šale i veselili se i radovali, kad odjednom netko 
zakuca na vrata. I žena reče Ala-ad-dinu: — Ustani, pa vidi tko je pred vratima. 
— I on ode, otvori vrata i vidje kako pred njima stoje četiri derviša. — Šta hoćete? 
— zapita ih Al-ad-din, a derviši rekoše: — O, gospodaru, mi smo derviši iz tuđih 
zemalja, a muzika i nježni stihovi su hrana za naše duše. Htjeli bismo se od- 
moriti kod tebe noćas, do ujutro, pa ćemo otići svojim putem, a veliki Alah 
će te nagraditi za to. Mi volimo muziku, a među nama nema nijednog koji 
ne zna napamet kaside, stihove i strofe. — Posavjetovat ću se — reče im Ala- 
-ad-din, pa ode ženi i obavijesti je o tome, a ona mu reče: — Otvori im vrata! 
— I Ala-ad-din otvori vrata dervišima i dovede ih i posadi i reče im: — Dobro 
nam došli! — Zatim donese jelo, te derviši počeše jesti i rekoše: — O, gospodaru, 
naša je hrana spominjanje Alaha u srcima i slušanje pjevačica u ušima, a Alah 
je dao .dar onome koji je rekao: 


9 Hiljadu i jedna noć II 


I30 HILJADU I JEDNA NOĆ 


Želimo jedno: — Da se sastanemo s tobom, 
A najesti se — to je svojstvo što je tek stoci dano. 


— Čuli smo u tvojoj kući neku nježnu muziku, a kad smo ušli, ona je pre- 
stala. O, kad bismo vidjeli onu koja je svirala — da li je bijela ili crna robinja, 
ili je, opet, kći nekog koljenovića. — To je moja žena — odgovori Ala-ad-din i! 
ispriča im. sve što mu se dogodilo, i reče: — Tast me je opteretio dugom od 
deset hiljada dinara na ime otkupa za nju i dao mi deset dana roka. — Ne 
tuguj — reče mu jedan derviš — i misli samo na ono što je dobro. Ja sam šeik 
jedne tekije," i imam četrdeset derviša čiji sam starješina. Skupit ću ti od njih 
deset hiljada dinara, pa ćeš isplatiti cio otkup koji od tebe potražuje tvoj tast. 
Ali naredi ženi da nam svira, ne bismo li uživali i osjetili se dobrim, jer mu- 
zika je za neke hrana, za neke lijek, a za neke mahalica. 

A ta četiri derviša bijahu kalif Harun-ar-Rašid, vezir Džafar al-Barmakid, 
Abu-Novas (al-Hasan-ibn-Hani) i Masrur, krvnik osvete, i oni su prolazili pored 
te kuće stoga što je kalifu bilo teško na duši, te je rekao veziru: — O, vezire, 
htio bih izići i prošetati po gradu, jer osjećam da mi je teško na duši. — I oni 
su se obukli kao derviši, pa su izišli u grad, i tako su prolazili pored te kuće, 
a kad su čuli glazbu, zaželjeli su da uđu u kuću, ne bi li saznali šta se to zbiva 
u njoj. I tako su svi oni provodili noć u radosti i slozi, oslovljavajući jedno 
drugo, dok ne nastade jutro, a onda kalif stavi sto dinara pod molitveni ćilim, 
pa se svi oprostiše s Ala-ad-dinom i odoše svojim putem. 

A kad su oni otišli, žena podiže ćilim i vidje ispod njega sto dinara, te 
reče mužu: — Uzmi ovih sto dinara koje sam našla pod ćilimom — derviši su 
ih ostavili prije no što su otišli, a mi to nismo znali. — I Ala-ad-din uzme no- 
vac, pa ode na trg i kupi mesa i riže i topljenog masla i sve što im bijaše 
potrebno. A sutradan upali svijeće, pa reče ženi: — Ama, derviši nisu donijeli 
deset hiljada dinara koje su mi obećali. To su obični fakiri. 

I dok su oni tako razgovarali, derviši odjednom zalupaše na vrata, te Ala- 
-ad-dinova žena reče: — Iziđi da im otvoriš. — I Ala-ad-din im otvori vrata, a 
kad oni uđoše, zapita ih: — Jeste li mi donijeli deset hiljada dinara koje ste 
mi obećali? — Ništa nismo mogli izvući od njih — odgovoriše mu derviši — ali 
se ne boj nikakva zla: ako ushtije veliki Alah, sutra ćemo ti skuhati jednu ke- 
mijsku smjesu.!! Naredi ženi da nam svira nešto do čega nam srca mogu biti 
bodrija, jer volimo glazbu. 

I Zubejida im je tako svirala u lutnju da je od njene svirke mogao zaple- 
sati kamen, te svi provedoše to vrijeme u uživanju, radosti i veselju, pričajući 
povijesti jedno drugome, a kad svanu jutro i zasja svjetlošću i zablista, kalif 
stavi sto dinara pod ćilim, pa se derviši oprostiše s Ala-ad-dinom i odoše svojim. 
putem. 

I tako su oni dolazili Ala-ad-dinu devet večeri, i svake je večeri kalif os- 
tavljao pod ćilim po sto dinara. A kad dođe deseto veče, derviši ne dođoše, a 
ne dođoše stoga što je kalif poslao čovjeka jednome trgovcu, kome je rekao: 
— Spremi mi pedeset svežnjeva tkanina koje dolaze iz Kaira... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta pedeset osma noć, ona reče: 


— Doprlo mi je do ušiju, o sretni care, da je gospodar pravovjernih rekao 
tome trgovcu: — Spremi mi pedeset svežnjeva tkanina koje dolaze iz Kaira, a 
neka cijena svakog svežnja bude hiljadu dinara. Napiši na svakom svežnju ko- 
liko stoji, pa mi pošalji abesinskog roba. 

I trgovac posla sve ono što je kalif tražio, a potom kalif dade robu po- 
sudu za pranje ruku i krčag od zlata, i hranu za put, i pedeset svežnjeva, i 
napisa pismo u ime Šams-ad-dina, starješine trgovaca u Kairu, Ala-ad-dinova 
oca, pa reče robu: — Uzmi ovih pedeset svežnjeva i ovo što je s njima, pa 
otiđi u taj i taj dio grada gdje se nalazi kuća starješine trgovaca, i zapitaj gdje 
je Sidi Ala-ad-din — ljudi će ti pokazati dio grada i njegovu kuću. — I (rob 
uze svežnjeve i ono što bijaše s njima, pa ode po kalifovu naređenju. 

Eto šta je bilo s njim. 

Što se pak tiče ženina brata od strica, on ode njenu ocu, pa mu reče: — 
Hajdemo Ala-ad-dinu, da ga razvedemo od kćeri moga strica — te obojica izi- 
doše i uputiše se Ala-ad-dinu. A kad stigoše do njegove kuće, ugledaše pedeset 
mazgi na kojima bijaše pedeset svežnjeva tkanina, i roba koji je jahao mazgu, 
te zapitaše roba: — Čiji su to svežnjevi? — Moga gospodara Ala-ad-dina Abu- 
-$-Šamata — odgovori im rob. — Otac mu je spremio robu i poslao ga u grad 
Bagdad, a njega su napali Arabljani, pa su mu oduzeli novac i svežnjeve, i 
vijest o tome doprla je do ušiju njegova oca, te me je on poslao njemu s dru- 
gim svežnjevima mjesto onih, a poslao mu je i mazgu koja nosi deset hiljada 
dinara, i zavežljaj s odijelom koje stoji mnogo novaca, i bundu od samurovine, 
i zlatan umivaonik i krčag. — To je moj zet, te ću te ja odvesti njegovoj kući 
— reče djevojčin otac. A Ala-ad-din je sjedio u svojoj kući, veoma zabrinut, kad 
odjednom netko zalupa na vrata. — O, Zubejido — reče Ala-ad-din — Alah to 
bolje zna! Doista, tvoj otac mi je poslao kadijina ili valijina poslanika. — Iziđi, 
pa vidi šta je — reče mu Zubejida, te Ala-ad-din siđe, pa otvori vrata i vidje 
svoga tasta, starješinu trgovaca, Zubejidina oca, i abesinskog roba smeđeg lica, 
ugodna izgleda, koji je jahao mazgu. I rob mu brzo priđe, pa mu poljubi ruku, 
a Ala-ad-din ga zapita: — Šta hoćeš? — A rob mu reče: — Ja sam rob Sidi Ala- 
-ad-dina, starješine trgovaca u egipatskoj zemlji, i njegov me je otac poslao 
njemu s ovom porukom. — I rob mu dade pismo, a Ala-ad-din ga uzme, pa 
ga otvori i pročita, i vidje da u njemu piše: 


O, poslanico, kad ugledaš drage, 
Obuću im poljubi i pod pred njima. 
Pričekaj i ne žuri se s njima — 
Ta duša i odmor su mu u rukama njinim. 
Poslije pozdravljanja i pozdrava i odavanja poštovanja — od Šams-ad-dina 
njegovu sinu Abu-š-Šamatu — u pismu je dalje pisalo: — Znaj, o, čedo moje, 
da mi je dopro do ušiju glas da su pobijeni tvoji ljudi i da ti je opljačkana 

imovina i roba, pa ti mjesto nje šaljem pedeset svežnjeva egipatskih tkanina i 
odijelo i bundu od samurovine i umivaonik i krčag od zlata. Ne boj se nikakva 
zla — novac je bio otkup za tebe, o, čedo moje, i neka te nikada ne mori tuga. 
Tvojoj majci i rodbini je dobro; oni su zdravi i sretni i šalju ti mnogo poz- 
drava. I doprlo mi je do ušiju, o, čedo moje, da su te uzeli za zamjenika muža 
djevojke Zubejide i da su te opteretili dugom od deset hiljada dinara na ime 
otkupa za nju. Taj novac šaljem ti zajedno sa  svežnjevima i robom Selimom. 

Kad je pročitao pismo, Ala-ad-din uze svežnjeve, pa se obrati tastu i reče 
mu: — O, taste, uzmi deset hiljada dinara na ime otkupa za tvoju kćerku Zu- 
bejidu, a uzmi i ove svežnjeve, pa raspolaži njima: zarada je tvoja, a meni vrati 
uloženi novac. — Ništa neću uzeti, Alaha mi, a što se tiče otkupa za tvoju ženu, 
o njemu ćemo se dogovoriti s njom — odgovori trgovac, te Ala-ad-din ustade, 
pa uđe s tastom u kuću, pošto najprije Uuniješe tovar. I Zubejida zapita OCa: 
— O, babo, čiji su to svežnjevi? — A on joj odgovori: — To su svežnjevi tvoga 
muža, Ala-ad-dina. Poslao mu ih je otac mjesto svežnjeva koje su mu oteli Arab- 
ljani, a poslao mu je i deset hiljada dinara i zavežljaj s odijelom i bundu od 
samurovine i mazgu i umivaonik i krčag od zlata, a što se tiče otkupa, ti ćeš 
odlučiti o njemu. — I Ala-ad-din ustade, pa otvori sanduk i dade Zubejidi ot- 
kup, a.onda reče mladić, ženin brat od strica: — O, čiko, neka se Ala-ad-din 
razvede s mojom ženom — ali mu djevojčin otac odgovori: — To više nikako 
ne može biti, jer je muževljeva vlast u njegovim čulima. — I mladić ode oža- 
lošćen i zabrinut, pa dođe kući bolestan i pade u postelju, i ispuni se ono što 
mu bijaše suđeno, i tako on umre. 

Što se pak tiče. Ala-ad-dina, on primi svežnjeve, pa ode na trg i kupi sve 
što mu bijaše potrebno: jela, pića i topljenoga masla, a zatim priredi gozbu 
kao i svake večeri, i reče Zubejidi: — Gle kakvi su lažovi ti derviši: dali su nam 
obećanje, pa su ga pogazili. — Ti si sin starješine trgovaca, pa nisi imao ni pre- 
bijene pare, a kako li je tek tim siromašnim dervišima? — reče Zubejida, a Ala- 
-ad-din uzviknu: — Veliki Alah nas je spasio, te nam više nisu ni potrebni, i ja 
im više neću otvoriti vrata kad nam dođu! — Zašto? — reče Zubejida — ta sreća 
nam je došla poslije njihova dolaska, i oni su nam svake noći ostavljali pod 
ćilimom sto dinara. Mi im na svaki način moramo otvoriti vrata kad nam dođu. 

I kad svjetlost dana poče gasnuti, i dođe noć, oni upališe svijeće, a Ala- 
-ad-din reče: — O, Zubejido, počni svirati nešto — kadli odjednom netko zakuca 
u vrata. — Ustani, pa vidi tko je pred vratima — reče Zubejida, te Ala-ad-din 
iziđe i otvori vrata i ugleda derviše. — E, dobro mi došli, lažovi, uđite! — uzvi- 
knu mladić, a derviši uđoše s njim, i on ih posadi, pa im donese jelo, te svi 
počeše jesti i piti, radovati se i veseliti. — A potom derviši rekoše Ala-ad-dinu: 
— O, gospodaru, srca su nam zaokupljena tobom — šta je bilo s tvojim tastom? 
— Alah nam je dao više no što smo željeli — odgovori Ala-ad-din, a derviši mu 
rekoše: — Alaha nam, bojali smo se za tebe... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta pedeset deveta noć, ona reče: 

— Doprlo mi je do ušiju, o sretni care, da su derviši rekli Ala-ad-dinu: 
— Alaha nam, bojali smo se za tebe, a ustručavali smo se da dođemo stoga 
što nismo imali novca u rukama. — Meni je brzo pritekao. u pomoć moj gospod, 
te mi je otac poslao deset hiljada dinara i pedeset svežnjeva tkanina, a svaki 
od njih vrijedi po hiljadu dinara, i poslao mi je odijelo i bundu od samurovine 
i mazgu i roba i krčag od zlata, te je nastao mir između mene i moga tasta, 
a Žena mi pripada po pravu, i neka je hvala Alahu za sve to — reče Ala-ad-din, 
i onda kalif ustade i ode da svrši nuždu, a vezir Džafar se nagnu prema Ala- 
-ad-dinu, pa mu reče: 

— Budi pristojan, nalaziš se pred gospodarem pravovjernih. — Šta sam ne- 
pristojno učinio pred gospodarem pravovjernih, i tko je od vas gospodar pra- 
vovjernih? — zapita Ala-ad-din, a Džafar mu reče: — Onaj što je razgovarao s 
tobom, pa je poslije otišao da svrši nuždu, on je gospodar pravovjernih, kalif 
Harun ar-Rašid, a ja sam vezir Džafar, a ovo je Masrur, krvnik osvete, a ovo 
Abu-Novas, al-Hasan-ibn-Hani. Mućni glavom, o, Ala-ad-dine, i razmisli: Ko- 
liko dana putovanja ima od Kaira do Bagdada? — Četrdeset i pet dana — od- 
govori Ala-ad-din, a Džafar mu reče: — Tebi su oteli svežnjeve prije. deset dana, 


pa kako je onda vijest o tome mogla stići do tvoga oca i kako je on mogao 


spremiti svežnjeve s robom s kojom je valjalo prevaliti put od četrdeset i pet 
dana za tih deset dana? — O, gospodaru, pa otkud mi je to došlo? — zapita 
Ala-ad-din. — Od kalifa, gospodara pravovjernih, zato što te on veoma voli — 
odgovori mu Džafar. 

I dok su oni tako razgovarali, odjednom dođe kalif, te Ala-ad-din ustane 
i poljubi zemlju između njegovih ruku i reče: — Neka te čuva Alah, o, gospo- 
daru pravovjernih, i neka ti da vječni život, i neka ne liši ljude tvoje milosti 
i tvojih dobročinstava! — O, Ala-ad-dine — reče mu kalif — neka nam Zubejida 
odsvira nešto, ne bi li nam sreća bila još ugodnija. — I Zubejida im je svirala 


u lutnju nešto što je bilo neobičnije od svega što postoji, i svirala je tako dok 


nije zakliktao kamen i dok strune ne počeše dozivati u sobi. 

I tako provedoše tu noć u ne može biti većoj radosti do jutra, a kad na- 
stade jutro, kalif reče Ala-ad-dinu: — Dođi sutra u divan — a Ala-ad-din mu 
odgovori: — Slušam i pokoravam se, 0, gospodaru pravovjernih, ako ushtije ve- 
liki Alah i ako te posluži dobro zdravlje! 

Potom Ala-ad-din uze deset pladnjeva i na svaki stavi divne darove, pa 
sutradan ode s njima u divan, i dok je kalif sjedio na prijestolju u divanu, na 
vrata divana odjednom uđe Ala-ad-din. — Dobro mi došao, o, Ala-ad-dine — 
reče kalif, a Ala-ad-din mu odgovori: — O, gospodaru pravovjernih, prorok je 
— blagoslovio ga i pozdravio Alah! — primao poklone, a ovih deset pladnjeva i 
ono što je na njima ja poklanjam tebi. 

I kalif uze to, pa naredi da mladiću daju počasno odijelo i postavi ga za 
starješinu trgovaca i dade mu mjesto u divanu, i dok je mladić sjedio ondje, 
odjednom dođe njegov tast, Zubejidin otac, pa vidje Ala-ad-dina kako sjedi 
na njegovu mjestu i kako ima na sebi počasno odijelo, te reče kalifu: — O, care 
vremena, zašto ovaj sjedi na mome mjestu? — Postavio sam ga za starješinu 

trgovaca — reče mu kalif. — Položaji se daju na određeno vrijeme, a ne Zzau- 
vijek, i ti si smijenjen. — Od nas si uzeo i opet nama dao! — uzviknu Zubejidin 
otac. — Divno je to što si učinio, o, gospodaru pravovjernih, neka Alah po- 
stavlja bolje od nas za gospodare naših djela. Koliko je bilo malih koji su po- 
stali veliki! 

Potom kalif napisa Ala-ad-dinu ferman pa ga dade valiji, a valija ga dade 
zubljonoši, te ovaj povika u divanu: — Nema starješine trgovaca osim Ala-ad- 
-dina Abu-š-Šamata, i njegove riječi moraju se slušati i on se mora poštovati, 
i njemu pripadaju uvažavanje i čast i visoko mjesto! 

A kad se divan raziđe, valija pođe s glasnikom i išao je ispred Ala-ad-dina, 
a glasnik je govorio: — Nema starješine trgovaca osim Sidi Ala-ad-dina Abu- 
-š-Šamata! I tako su išli uokolo po bagdadskim trgovinama, a glasnik je vi- 
kao i govorio: — Nema starješine trgovaca osim Sidi Ala-ad-dina Abu-š-Šamata! 

A kad nastade jutro, Ala-ad-din otvori za roba dućan, pa ostavi roba u 
njemu da prodaje i kupuje, a što se tiče samog Ala-ad-dina, on uzjaha, pa ode 
na dužnost, u kalifov divan... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni dvjesta šezdeseta noći, ona reče: 


— Doprlo mi je do ušiju, o sretni care, da je Ala-ad-din uzjahao i da se 
uputio na dužnost, u kalifov dvor. I dogodi se jednom da je on sjedio, kao 
i uvijek, na svome mjestu, i dok je on tako sjedio, netko reče kalifu: — O, go- 
spodaru pravovjernih, neka živi tvoja glava poslije toga i toga tvoga gosta za 
stolom — on je otišao velikom Alahu na istinu, a tvoj život je vječan. — Gdje 
je Ala-ad-din Abu-š-Šamat? — zapita kalif, te Ala-ad-din dođe pred njegovo lice, 
a kad ga vidje, kalif ga nagradi divnim odijelom, uzme ga za svoga gosta za 
stolom i naredi da mu se izdaje po hiljadu dinara mjesečno na ime izdržavanja, 
i tako je Ala-ad-din živio kod kalifa, jedući i pijući s njim. 

I dogodi se jednoga dana među danima da je on sjedio, kao i uvijek, na 
svome mjestu, i služio kalifa, kad odjednom u divan uđe jedan emir s mačem 
i štitom, pa reče: — O, gospodaru pravovjernih, neka je živa tvoja glava poslije 
zapovjednika šezdesetorice jer on je umro na današnji dan. — I kalif naredi da 
se Ala-ad-dinu da počasno odijelo i postavi ga za zapovjednika šezdesetorice, 
na mjesto umrlog. A zapovjednik šezdesetorice nije imao ni sina ni kćeri ni 
žene, te Ala-ad-din ode i zaplijeni njegovu imovinu, a kalif reče Ala-ad-dinu: 
— Ukopaj ga u zemlju, pa uzmi sav novac koji je ostavio, i njegove crne ro- 
bove i bijele robinje i sluge. — A zatim kalif mahnu rupcem, te se divan raziđe, 
a iziđe i Ala-ad-din, i pored njegova stremena bijaše starješina Ahmed-ad-Danaf 
— starješina desne strane kod kalifa — sa četrdeset svojih pomoćnika, a lijevo 
od Ala-ad-dina Hasan Šuman, starješina lijeve strane kod kalifa, sa svojih četr- 
deset pomoćnika. I Ala-ad-din se okrene Hasanu Šumanu i njegovim ljudima, 
pa reče: — Založite se za mene kod starješine Ahmeda-ad-Danafa... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta šezdeset prva noć, ona reče: 

— Doprlo mi je do ušiju, o sretni care, da se Ala-ad-din okrenuo Hasanu 
Šumanu i njegovim ljudima i da im je rekao: — Založite se za mene kod starješine 
Ahmeda-ad-Danafa — možda će me uzeti za sina po Alahovoj volji. — I starješina 
ga uzme i reče: — Ja i mojih četrdeset pomoćnika ići ćemo ispred tebe u divan 
svakog dana. 

I potom Ala-ad-din ostade u kalifovoj službi nekoliko dana, a jednoga dana 
dogodi se da je Ala-ad-din izišao iz divana i otišao kući, pošto je pustio Ah- 
meda-ad-Danafa i one koji bijahu s njim da idu svojim putem. I Ala-ad-din 
sjedne sa svojom ženom Zubejidom i zapali svijeće, a poslije toga ona ustade, 
da svrši nuždu, dok je Ala-ad-din sjedio na svome mjestu. I odjednom mladić 
začu glasan vrisak, pa brzo ustade da vidi tko je to vrisnuo, i vidje da je to 
vrisnula njegova žena Zubejida i da ona leži na zemlji. I Ala-ad-din joj stavi 
ruku na grudi i vidje da je mrtva. A kuća njena oca bijaše ispred Ala-ad-dinove 
kuće, te je i njen otac čuo njen vrisak i zapitao: — Šta je to, Sidi Ala-ad-dine? 
—- Neka živi tvoja glava, o, babo, poslije tvoje kćeri Zubejide — odgovori mu 
Ala-ad-din — ali nam poštovanje prema umrlome nalaže da ga ukopamo, o, 
babo. — I kad nastade jutro, ukopaše Zubejidu u zemlju, a Ala-ad-din poče 
tješiti njena oca, dok je njen otac tješio Ala-ad-dina. 

Eto šta je bilo sa Zubejidom. 

Što se pak tiče Ala-ad-dina, on obuče odijelo tuge i ode iz divana i oči 
mu bjehu plačne, a srce tužno, te kalif zapita: — O, vezire, zašto je Ala-ad- 
-din otišao iz divana? — A vezir mu odgovori: — O, gospodaru pravovjernih, 
on tuguje za svojom ženom Zubejidom i zauzet je primanjem saučešća. — Treba 
da mu izrazimo svoje saučešće — reče kalif veziru, a vezir odgovori: — Slušam 
i pokoravam se! 

I poslije toga kalif, vezir i nekoliko slugu iziđoše, pa jašući pođoše k Ala- 
-ad-dinovoj kući. I Ala-ad-din je sjedio, kad odjednom vidi da mu se pribli- 
žuju kalif, vezir i oni koji bijahu s njima. I mladić im pođe u susret i poljubi 
zemlju između kalifovih ruku, a kalif mu reče: — Neka ti Alah to nadoknadi 
srećom! — A Ala-ad-din mu odgovori: — Neka da Alah da nam dugo poživiš, 
o, gospodaru pravovjernih! — O, Ala-ad-dine — zapita ga kalif — zašto si oti- 
šao iz divana? — Zbog tuge za svojom ženom Zubejidom, o, gospodaru pravo- 
vjernih — odgovori Ala-ad-din, a kalif mu reče: — Odagnaj brigu sa svoje duše. 
Tvoja žena je umrla po volji velikog Alaha, te ti tugovanje nimalo neće po- 
moći. — O, gospodaru pravovjernih, ja ću prestati tugovati za njom tek kad 
umrem i kad me ukopaju pored nje — reče Ala-ad-din, a kalif prozbori: — Do- 
ista, u Alahu je zamjena za sve ono što je minulo, a od smrti nas ne mogu 
osloboditi ni lukavost ni novac! Alah je dao dar onome koji je rekao: 


Ta sve koje žena rodi, ma i dugo sretni bili, 
Kad-tad na ležaju neravnom ponijet će ljudi. 
I kako da se veseli i da živi uživajući 
Onaj kome na obraze prah i zemlju bacaju? 

I kad je prestao tješiti Ala-ad-dina, kalif mu naredi da ne odlazi u divan, 
pa ode u svoj stan, i Ala-ad-din prespava tu noć, a kad nastade jutro, uzjaha 
i pođe u divan. I ode kalifu, pa poljubi zemlju između njegovih ruku, a kalif 
se pomakne na prijestolju iz pažnje prema Ala-ad-dinu i reče mu: — Dobro do- 
šao! — te ga posadi na njegovo mjesto i kaza mu: — O, Ala-ad-dine, bit ćeš 
moj gost večeras. 

A potom kalif ode s mladićem u svoj dvor, pa pozva jednu robinju, koja 
se zvala Kut-al-Kuluba, i reče joj: — Ala-ad-din je imao ženu koja se zvala Zu- 
bejida, a ona ga je razonodila kad ga je morila tuga i briga. Zena mu je umrla 
po volji velikog Alaha, te hoću da mu odsviraš nešto u lutnju... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta šezdeset druga noć, ona reče: 


— Doprlo mi je do ušiju, o sretni care, da je kalif rekao robinji Kut-al- 
-Kulubi: — Hoću da mu odsviraš u lutnju nešto neobičnije od svega što po- 
stoji, ne bi li se utješio u svojoj tuzi i brizi. — I robinja poče svirati i svirala 
je nešto neobično lijepo, te kalif reče: — Šta veliš o glasu ove robinje, Ala-ad- 
-dine? — Zubejida je imala ljepši glas od njenog, ali je ona veoma vješta u svi- 
ranju u lutnju, jer od njene svirke likuju stijene — odgovori Ala-ad-din, a ka- 
lif ga zapita: — Sviđa li ti se? — Sviđa mi se, o, gospodaru pravovjernih — od- 
govori Ala-ad-din, a kalif uzviknu: — Tako mi žive glave i grobova mojih dje- 
dova, ja ti je poklanjam, i nju i njene robinje. — I Ala-ad-din pomisli da se 
kalif šali s njim, a kalif sutradan ode svojoj robinji Kut-al-Kulubi, pa joj reče: 
— Poklonio sam te Ala-ad-dinu, a ona se obradova tome, jer je vidjela Ala-ad- 
-dina i zavoljela ga. Potom kalif prijeđe iz dvorske odaje u divan, pa pozva 
nosače i reče im: — Prenesite Kut-al-Kulubine stvari u Ala-ad-dinovu kuću, a 
prenesite u nosiljkama i nju i njene robinje. — I nosači preniješe Kut-al-Kulubu 
i njene robinje i njene stvari u Ala-ad-dinovu kuću i odvedoše je u njegov dvor, 
a kalif je sjedio u sudištu do kraja dana, pa se divan raziđe, a on ode u svoj 
dvor. 

Eto šta je bilo s kalifom. 

Što se pak tiče Kut-al-Kulube, ona uđe u dvor sa svojim robinjama (a 
imala je četrdeset robinja, osim eunuha), pa reče dvojici eunuha: — Jedan od 
vas neka sjedne na klupicu što je na desnoj strani od vrata, a drugi neka sjedne 
na klupicu što je na lijevoj strani od nje, pa kad dođe Ala-ad-din, poljubite 
mu ruke i recite mu: — Naša gospođa, Kut-al-Kuluba, moli te da odeš u dvor. 
Kalif ti je poklonio i nju i njene robinje. — I eunusi joj odgovoriše: — Slušamo 
i pokoravamo se! — a zatim učiniše ono što im je naredila. 

I kad dođe kući, Ala-ad-din vidje da pred njegovim vratima sjede dva eu- 
nuha. I to mu se učini čudno, te reče u sebi: — Možda to nije moja kuća. A 
šta bi inače moglo i biti? — A eunusi ustadoše kad ga ugledaše, pa mu polju- 
biše ruke i rekoše: — Mi smo kalifovi ljudi, Kut-al-Kulubini robovi. Ona te po- 
zdravlja i kaže ti da ti je kalif poklonio i nju i njene robinje. I moli te da joj 
odeš. — Recite joj: — Dobro došla, ali dok si ti kod njega, on neće ući u dvor 

u kojem se nalaziš, jer ono što pripada gospodaru, nije za sluge — odgovori 
Ala-ad-din; — i zapitajte je: — Koliki je bio tvoj dnevni trošak kod kalifa? — I 
eunusi odoše Kut-al-Kulubi, pa je zapitaše o tome, a ona im reče: — Svakoga 
dana po sto dinara. — Pošto je to čuo, Ala-ad-din pomisli u sebi: — Baš mi 
kalif nije morao pokloniti Kut-al-Kulubu, pa da sad trošim toliko novaca na 
nju, ali se ipak nema kud. 

I Kut-al-Kuluba provede kod njega nekoliko dana, a on joj je isplaćivao 
svakog dana po sto dinara. I jednog dana među danima Ala-ad-din ne dođe 
u divan, te kalif reče: — O, vezire, ja sam poklonio Kut-al-Kulubu Ala-ad-dinu 
samo zato što sam htio da ga ona tješi, jer je izgubio ženu, pa zašto je on otišao 
od nas? — O, gospodaru pravovjernih — odgovori vezir — pravo je rekao onaj 
koji je rekao: čovjek zaboravlja prijatelje kad se sastane s onima koje voli. — A 
kalif reče: — Možda se njegova odsutnost može opravdati. Posjetit ćemo ga. — 
A nekoliko dana prije toga Ala-ad-din bijaše rekao veziru: — Požalio sam se 
kalifu da tugujem za svojom ženom Zubejidom, a on mi je poklonio Kut-al- 
-Kulubu. — Da te kalif ne voli, ne bi ti je ni poklonio — reče vezir. — A jesi li 
bio s njom, o, Ala-ad-dine? — Nisam, Alaha mi, niti razlikujem na njoj dužinu 
od širine — odgovori Ala-ad-din, a vezir ga zapita: — Zašto? — i Ala-ad-din 
reče: — Ono što valja za gospodara, ne valja za sluge. — Potom se kalif i Dža- 
far preobukoše, pa odoše u pohode Ala-ad-dinu, i njih su dvojica išli sve do- 
tle dok nisu došli u njegovu kuću, i Ala-ad-din ih prepozna, pa ustade i po- 
ljubi kalifu ruku, a kalif vidje na njegovu licu znakove tuge, te reče: — O, Ala- 
-ad-dine, šta je uzrok toj tuzi koja te je obuzela? Zar nisi bio s Kut-al-Kulubom? 
— O, gospodaru pravovjernih, ono što valja za gospodara, ne valja za sluge, 
i ja sve dosad nisam bio s njom, niti razlikujem na njoj dužinu od širine. 1z- 
bavi me od nje, dakle! — Htio bih se sastati s njom i zapitati je kako je — reče 
kalif, a Ala-ad-din odgovori: — Slušam i pokoravam se, o, gospodaru pravo- 
vjernih! — I tako kalif ode Kut-al-Kulubi... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta šezdeset treća noć, ona reče: 


— Doprlo mi je do ušiju, o sretni care, da je kalif otišao Kut-al-Kulubi, 
i da je ona ustala kad ga je ugledala, pa je poljubila zemlju između njegovih 
ruku. — Da li ti je dolazio Ala-ad-din? — zapita je kalif, a ona mu odgovori: 
— Nije, o, gospodaru pravovjernih. Poslala sam čovjeka da ga zamoli da dođe, 
ali on nije pristao na to. — I kalif joj naredi da se vrati u dvor, a Ala-ad-dinu 
reče: — Ne udaljuj se od nas! — I potom kalif ode kući, a Ala-ad-din prespava 
tu noć, pa ujutro pojaha i ode u divan i sjedne na mjesto zapovjednika šez- 
desetorice. A kalif naredi svome rizničaru da izda veziru Džafaru deset hiljada 
dinara, te mu rizničar dade toliko novaca, a zatim kalif reče Džafaru: — Na- 
ređujem ti da odeš na trg gdje se prodaju robinje, pa da kupiš Ala-ad-dinu 
jednu robinju za tih deset hiljada dinara. — I Džafar učini kako mu je kalif 
naredio, te iziđe, pa povede Ala-ad-dina i ode s njim na trg gdje se prodaju 
robinje. 

A dogodi se da je toga dana bagdadski valija, koga bijaše postavio kalif 
(a zvao se Halid), pošao na trg da kupi robinju za svoga sina, a evo što je 
bilo uzrok tome. Valija je imao ženu koja se zvala Hatuma, i od nje je dobio 
sina ružna izgleda, a on se zvao Habazlam Bazaza, i bilo mu je dvadeset go- 
dina, a nije znao ni pojahati konja, dok mu je otac bio smion čovjek, gospodar 
koga se nitko nije usudio napasti, te je putovao jašući konje i roneći po moru 
noći. I jedne je noći Habazlam Bazaza spavao i prosuo se, pa je to rekao majci, 
a ona se obradova i ispriča to mladićevu ocu i reče mu: — Hoću da ga ože- 
nimo: stasao je za ženidbu. — Ružan je, smrdi, prljav je i divljačan, te za nj 
neće poći nijedna žena — odgovori otac, a majka reče: — Kupimo mu robinju. 

I po ranijoj zapovijedi velikog Alaha, onog dana kad su pošli na trg ve- 
zir i Ala-ad-din, pošao je na trg i emir Halid, valija, sa svojim sinom Haba- 
zlamom Bazazom. I dok oni bijahu na trgu, odjednom se s jednim posredni- 
kom pojavi jedna robinja — lijepa, dražesna, vitka i skladna, i vezir reče: — O, 
posredniče, traži za nju hiljadu dinara. — I posrednik prođe s robinjom pored 
valije, a Habazlam pogleda u nju pogledom poslije kojeg ostaje hiljadu uzdaha, 
i zaljubi se u nju, i ljubav prema njoj ovlada njima. — O, babo — reče mladić 
— kupi mi ovu robinju. — I posrednik poče dozivati kupce, a valija zapita kako 
se zove djevojka, i ona mu reče: — Moje je ime Jasmina. — O, čedo moje — reče 
otac mladiću — ako ti se sviđa, nadmeći se za nju. — O, posredniče, koliko 
tražiš za nju? — zapita otac. — Hiljadu dinara — odgovori mu posrednik. — Ja 
dajem za nju hiljadu i jedan dinar — reče mladić, a kad dođe red na Ala-ad- 
-dina, on ponudi dvije hiljade dinara za djevojku, i kad god bi mladić, valijin 
sin, dodao po dinar, Ala-ad-din bi dodao po hiljadu dinara. I valijin sin se 
naljuti, pa zapita: — O, posredniče, tko se to nadmeće sa mnom za ovu dje- 
vojku? — a posrednik mu odgovori: — Vezir Džafar hoće da je kupi za Ala-ad- 
-dina Abu-š-Šamata. — I Ala-ad-din ponudi za robinju deset hiljada dinara, te 
mu gospodar dade djevojku i uze novac za nju, a Ala-ad-din uze robinju i 
reče joj: — Oslobađam te radi lika velikog Alaha — pa napisa bračni ugovor 
s njom i ode kući. 

I posrednik se vrati, te se mladić rastuži, i njegova tuga bijaše sve veća, 
i tako se vrati kući bolestan i odrekne se hrane, a njegova ljubav i njegova 
strast bijahu sve jače. I kad vidje da joj je sin bolestan, majka mu reče: — Neka 
mi te sačuva Alah, o, čedo moje, šta je uzrok tvojoj bolesti? — Kupi mi Jas- 
minu, o, majčice — odgovori on, a majka mu reče: — Kad prođe čovjek s cvije- 
ćem, kupit ću ti košaricu jasmina. — To nije jasmin što se miriše, već je to ro- 
binja koja se zove Jasmina, a otac mi je nije kupio — uzviknu mladić, te žena 
zapita muža: — Zašto mu nisi kupio tu robinju? — Šta valja za gospodara, ne 
valja za sluge, i nije u mojoj vlasti da je uzmem. Nju nije kupio nitko drugi 
do Ala-ad-din, zapovjednik šezdesetorice — odgovori valija, a mladićeva bolest 
se pogorša, te više nije mogao ni spavati ni jesti, i njegova majka sveza ubra- 
daču tuge. 

Dok je ona tako sjedila u kući, tugujući za sinom, odjednom joj dođe je- 
dna starica koju su zvali majkom Ahmeda Kamakima-Kradljivca. A taj kra- 

dljivac je bušio srednje zidove, pa se penjao na gornje, i otimao je rastok s 
očiju, i imao je te odvratne osobine od malih nogu, a potom su ga postavili 
za starješinu straže, i tada je ukrao jednu stvar i pao u klopku, te ga je valija 
napao i uhvatio i poslao kalifu. I kalif je naredio da ga ubiju na poljani krvi, 
ali je Ahmed zatražio vezirovu zaštitu (a kalif nikad nije odbio vezira kad se 
zalagao za nekoga), i vezir se zauze za nj, a kalif ga zapita: — Zašto se zala- 
žeš za nevolju od koje ljudi imaju štete? — O, gospodaru pravovjernih — reče 
vezir — zatvori ga u tamnicu. Onaj koji je sagradio tamnicu bio je mudar čo- 
vjek, jer je tamnica grob za žive i radost za dušmane. — I kalif naredi da Ah- 
meda okuju u lance i da mu napišu na lancima: — Zauvijek, do smrti, i otko- 
vat će mu lance samo na krvnikovoj klupi — te okovana Ahmeda baciše u ta- 
mnicu. A njegova majka je imala pristupa u kuću emira Halida; i navraćala je 
u tamnicu da obiđe sina, i rekla mu je: — Zar ti nisam govorila da ne činiš 
ono što je zabranjeno? — A on je odgovorio: — Tako mi je sudio Alah, ali kad 
odeš valijinoj ženi, o, majčice, zamoli je da se zauzme za mene kod njega. _ 1 
starica ode valijinoj ženi, i onda vidje da je ona svezala ubradaču tuge, te je 
zapita: — Za čim tuguješ? — Zato što mi propada sin, Habazlam Bazaza — od- 
govori joj valijina žena. — Neka čuva Alah tvoga sina! A šta mu se dogo- 
dilo? — zapita starica, a valijina žena joj ispriča cijelu povijest, i onda je starica 
zapita: — Šta ćeš reći ako netko svojom majstorijom spasi tvoga sina? 

— A šta ćeš to učiniti? — zapita valijina žena, a starica reče: — Ja imam 
sina koji se zove Ahmed Kamakim-Kradljivac, i on leži okovan u tamnici, a na 
lancima piše: — Zauvijek, do smrti. — Ustani, pa obuci ono što ti je najljepše i 
ukrasi se najljepšim ukrasima i dočekaj muža veselo i ljubazno, a kad on za- 
traži od tebe ono što muškarci traže od žene, odbij ga i ne daj mu da to učini, 
već mu reci: — O, čudo Alahovo! Kad je muškarcu potrebna žena, on oblijeće 
oko nje dok ne zadovolji svoju potrebu za njom, a kad je ženi što potrebno 
od muža, on joj to ne čini. — I muž će te zapitati: — A šta ti je potrebno? A 
ti mu reci neka se najprije zakune, pa kad ti se zakune svojom glavom i Ala- 
hom, reci mu: — Zakuni se razvodom sa mnom! — i nemoj pristati dokle god 
ti se ne zakune razvodom, a kad ti se zakune razvodom, reci mu: — Ti imaš 
u tamnici jednog starješinu koji se zove Ahmed Kamakim, a on ima siroma- 
šnu majku, pa je ona ničice pala preda mnom i poslala me tebi i rekla mi: 
— Neka se valija zauzme za nj kod kalifa, ne bi li mu kalif oprostio, i ne bi 
li mu pripala nagrada za to. — I mladićeva majka joj odgovori: — Slušam i po- 
koravam se! — I kad je valija došao ženi... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta šezdeset četvrta noć, ona reče: 


— Doprlo mi je do ušiju, o sretni care, da je valija došao svojoj ženi i da 
mu je ona rekla sve, a on joj se zakleo razvodom, i onda mu je ona dopus- 
tila da uradi ono, te je tako valija proveo noć pored nje, a kad je nastalo ju- 
tro, uzeo je avdes i očitao jutarnju molitvu, pa je otišao u tamnicu i rekao: 
-— O, Ahmede Kamakime; o, kradljivče, kaješ li se za ono što si učinio? — Po- 

kajao sam se pred Alahom i odustao od toga i govorim srcem i jezikom, i mo- 
lim Alaha da mi oprosti — odgovori Ahmed, a valija ga pusti iz tamnice, pa 
ga odvede kalifu, onako okovana u lance. 

Potom valija priđe kalifu, pa poljubi zemlju između njegovih ruku, a kalif 
ga zapita: — O, emire Halide, šta tražiš? — I valija izvede pred kalifa Ahmeda 
Kamakima, koji je išao okovan u lance, a kalif ga zapita: — O, Kamakime, zar 
si još živ? — O, gospodaru pravovjernih — odgovori Ahmed — život nesretnika 
sporo prolazi. — A kalif reče: — O, emire Halide, zašto si ga doveo ovamo? 
— Majka mu je siromašna, a nikoga nema osim njega — odgovori emir; — i ona 
je ničice pala pred tvojim robom i zamolila ga da se zauzme za nj kod tebe, 
o, gospodaru pravovjernih, ne bi li ti oslobodio okova njena sina. On se kaje 
za ono što je bilo, te ga možeš postaviti za starješinu straže, kao i ranije. 

— Jesi li se pokajao za ono što je bilo? — zapita kalif Ahmeda Kamakima, 
a kradljivac odgovori: — Pokajao sam se pred Alahom, o, gospodaru pravo- 
vjernih. — I onda kalif naredi da pozovu kovača, pa da s Ahmeda skine lance 
na krvnikovoj klupi. I kalif postavi Ahmeda za starješinu straže i naredi mu 
da se lijepo vlada i da postupa kako valja, a Ahmed poljubi kalifu ruke, pa 
iziđe s odijelom starješine straže, a vikači razglasiše da je on starješina. 

Ahmed provede tako neko vrijeme na svojoj dužnosti, a potom njegova 
majka ode valijinoj ženi i ova joj reče: — Neka je hvala Alahu što je oslobodio 
tvoga sina tamnice zdrava i sretna! Pa zašto mu ne kažeš da nekako dovede 
robinju Jasminu mome sinu Habazlamu Bazazi? — Reći ću mu to — odgovori 
joj starica, pa ode od nje i dođe sinu. I nađe ga pijana, i reče mu: — O, čedo 
moje, ti si se oslobodio tamnice samo zahvaljujući valijinoj ženi, pa ona sad 
hoće da ti nekako ubiješ Ala-ad-dina Abu-š-Šamata, a njegovu robinju Jasminu 
da dovedeš njenu sinu Habazlamu Bazazi. — Od toga nema ničega lakšeg — 
odgovori Ahmed — i ja ću svakako nešto udesiti još noćas. — A to bijaše prva 
noć u mjesecu, koju je kalif obično provodio pored Sit-Zubejide, u povodu 
oslobođenja robinja ili robova ili nečega sličnog tome, a kalif je imao još i 
običaj da svlači carsko odijelo i da.ostavlja brojanice i kratak mač i vladarski 
prsten i da sve to meće na prijestolje u sobi za primanje. A kalif je imao zlat- 
no kandilo s tri draga kamena nanizana na Zlatni lančić, i bilo mu je veoma 
drago to kandilo. I kalif postavi eunuhe da mu čuvaju odijelo i kandilo i os- 
tale stvari, pa ode u Sit-Zubejidinu sobu, a Ahmed Kamakim-Kradljivac sačeka 
dok ne dođe ponoć i dok ne zasja zvijezda Konopus,?? kad sva stvorenja Zas- 
paše i tvorac spusti pokrivač na njih, a zatim isuka mač i uze ga u desnu ruku, 
a u lijevu ruku uze kuku, pa priđe kalifovoj sobi za primanje, namjesti ljes- 
tvice od uzice, baci kuku na zid sobe za primanje, popne se uz ljestvice na 
krov, pa podigne kapak nad sobom i uđe u nju. I nađe eunuhe koji spavahu, 
pa ih opi bunikom, uze kalifovo odijelo, 'brojanice, kratak mač, rubac, prsten 
i kandilo na kojem bijaše drago kamenje, a zatim iziđe kroz onaj otvor kroz 
koji je i ušao, pa ode kući Ala-ad-dina Abu-š-Šamata. A Ala-ad-din bijaše za- 
uzet te noći svadbom s onom djevojkom, i bio joj je otišao, a ona ode od 
njega trudna. 

I Ahmed Kamakim-Kradljivac siđe u Ala-ad-dinovu sobu, pa odbi mra- 
mornu ploču u donjem dijelu sobe, iskopa rupu ispod nje i stavi u nju jedan 
dio onih stvari, a jedan dio zadrži za sebe. Potom namjesti mramornu ploču 
onako kako je i bila, pa iziđe kroz otvor kroz koji je i ušao, govoreći: — Sad ću 
sjesti, pa ću se napiti, a kandilo ću staviti ispred sebe, pa ću piti iz čaše pri 
njegovoj svjetlosti. 

I potom- ode kući, a kad nastade jutro, kalif uđe u onu sobu i vidje da 
su eunusi opijeni bunikom, te ih probudi i pruži ruku, ali ne nađe ni odijela, 
ni prstena, ni brojanice, ni kratkoga mača, ni rupca, ni kandila. I kalif se raz- 
gnjevi silnim gnjevom zbog toga, te obuče odijelo jarosti (a bijaše to crveno 
odijelo), pa sjedne u divan, a vezir mu priđe i poljubi zemlju između njegovih 
ruku i reče: — Neka izbavi Alah od zla gospodara pravovjernih! — A kalif uz- 
viknu: — O, vezire, zlo je veliko. — Šta se dogodilo? — zapita vezir, a kalif mu 
ispriča sve što se dogodilo, kad odjednom dojaha valija, a pored stremena mu 
bješe Ahmed Kamakim-Kradljivac. I valija nađe kalifa u velikom gnjevu, a ka- 
lif ga zapita, kad ga je ugledao: — O, emire Halide, kako je u Bagdadu: — Sre- 
tno i sigurno — odgovori mu valija. — Lažeš — reče kalif, a valija zapita: — 
Zašto, o, gospodaru pravovjernih? — I kalif mu ispriča šta je bilo i reče: — Ti 
mi moraš donijeti sve to! — O, gospodaru pravovjernih, crvići u octu potječu iz 
octa i u njemu ostaju, i tuđinac nikako nije mogao dospjeti na to mjesto. — 
Ako mi ne doneseš te stvari, ubit ću te — reče kalif, a valija prozbori: — Prije 
no što ubiješ mene, ubij Ahmeda Kamakima-Kradljivca, jer nitko ne poznaje 
kradljivce i varalice osim starješine straže. 

A Ahmed Kamakim ustade, pa reče kalifu: — Zauzmi se za mene kod va- 
lije, a ja ti jamčim da ću uhvatiti onoga koji je ukrao te stvari, i tragat ću za 
njim dok ne saznam tko je. Samo mi daj dvojicu sudaca i dva svjedoka: onaj 
koji je učinio to djelo ne boji se ni tebe ni valije, niti koga drugog. — Dat ću 
ti što tražiš — reče kalif — samo će se pretres izvršiti najprije u mome dvoru, 
a zatim u vezirovu dvoru, i u dvoru zapovjednika šezdesetorice. — Imaš pravo, 
o, gospodaru pravovjernih, jer možda će ispasti da je onaj koji je izveo tu 
majstoriju odgojen u dvoru gospodara pravovjernih ili u dvoru nekog čovjeka 
koji je blizak kalifu — reče Ahmed Kamakim, a kalif uzviknu: — Tako mi moje 
žive glave, svakako će biti ubijen svaki onaj kod koga se nađu te stvari, pa 
ma on bio i moj sin! — A zatim Ahmed Kamakim uze ono što je htio i dobi 
ferman kojim mu je dano pravo da upada u kuće i vrši pretres... 

I Šeherezadu zateče jutro, te ona prekine priču koju | je započela po carevu 
odobrenju, a kad nastade dvjesta šezdeset peta noć, ona reče: 


— Doprlo mi je do ušiju, o sretni care, da je Ahmed Kamakim uzeo ono 
što je htio i da je dobio ferman kojim mu je dano pravo da upada u kuće i 
da vrši pretres u njima. I on pođe, držeći u rukama štap načinjen od jedne 
trećine bronze, jedne trećine bakra i jedne trećine željeza, pa pretrese kalifov 
dvorac i dvor vezira Džafara, a obiđe i kuće dvorjana i vratara, dok tako nije 
prošao pored kuće Ala-ad-dina Abu-š-Šamata. I kad je čuo buku pred kućom, 

Ala-ad-din se odvoji od Jasmine, svoje žene, pa iziđe i otvori vrata i ugleda 
valiju koji bijaše u velikoj zabuni. — Šta je to, emire Halide? — zapita Ala-ad- 
-din, a valija mu ispriča sve što je bilo, te Ala-ad-din reče: — Uđite u kuću i 
pretresite je. — Ali valija uzviknu: — Oprosti, gospodaru! Ti si vjeran čovjek, 
a ne događa se da vjeran čovjek postane varalica. — Svakako je potrebno da 
pretresete moju kuću — reče Ala-ad-din, te valija uđe sa sucima i svjedocima, 
a onda Ahmed Kamakim uđe u donji dio sobe, pa priđe mramornoj ploči pod 
kojom bijaše zakopao stvari, i namjerno spusti štap na ploču. I ploča se razbi, 
te odjednom ugledaše pod njom nešto sjajno, a starješina uzviknu: — U Alahovo 
ime! Kako ushtije Alah! Naš dolazak je bio blagoslovljen, te smo našli skriva- 
lište. Eto, ja ću sići da vidim kakvo je to skriveno blago. 

Na to i sudac i svjedoci pogledaše na to mjesto i vidješe sve nestale stvari 
pa sastaviše zapisnik, u kojem bješe napisano da su stvari nađene u Ala-ad- 
-dinovoj kući, a na zapisnik udariše pečat. I narediše ljudima da uhvate Ala- 
-ad-dina, i skinuše mu turban s glave, i popisaše svu njegovu imovinu i sva 
dobra, a Ahmed Kamakim uhvati robinju Jasminu (koja bješe zatrudnjela od 
Ala-ad-dina), pa je dade majci i reče joj: — Predaj je Hatuni, valijinoj ženi. 
— I starica odvede Jasminu valijinoj ženi, i Habazlam Bazaza ozdravi kad je 
ugledao Jasminu, te ustade istoga časa i trenutka i veoma se obradova. I priđe 
djevojci, ali ona potrže bodež iza pojasa i reče mu: — Odmakni se od mene, 
ili ću te ubiti, pa ću ubiti i sebe! — I mladićeva majka uzviknu: — O, razvratnice, 
pusti moga sina da učini s tobom ono što želi! — A Jasmina reče: — O, kučko, 
po kojem se učenju žena može udati za dvojicu, i tko će pustiti pse da uđu 
u boravište lavova? — I mladićeva -strast se još jače rasplamsa, te on prestade 
jesti i pade u postelju, a onda valijina žena reče Jasmini: — O, razvratnice, pa 
ti me primoravaš, da tugujem za svojim sinom! Tebe na svaki način treba uda- 
riti na muke, a što se tiče Ala-ad-dina, njega će svakako objesiti. — Umrijet 
ću i voljet ću ga — uzviknu robinja, a valjina žena skine dragocjenosti koje bi- 
jahu na njoj i svuče joj svilene haljine, pa joj obuče čakšire i košulju od ko- 
strijeti i smjesti je u kuhinji, da u njoj radi s ostalim djevojkama-sluškinjama. 

— Kaznit ću te time što ćeš cijepati drva i čistiti i ložiti vatru ispod lonaca 
— reče valijina žena, a Jasmina joj odgovori: — Pristajem na svako mučenje i 
na svaki rad, ali ne pristajem da vidim tvoga sina. — I Alah umekša srca ro- 
binja prema Jasmini, te one počeše obavljati njen posao u kuhinji. | 

Eto šta je bilo s Jasminom. | 

Što se pak tiče Ala-ad-dina Abu-š-Šamata, njega odvedoše i poniješe ka- 
lifove stvari, i vodili su ga sve dotle dok nisu s njime došli do divana. I kalif 
je sjedio na prijestolju, kad odjednom vidje da ljudi vode Ala-ad-dina i da nose 
one stvari. — Gdje ste ih našli? — zapita ih kalif, a oni mu rekoše: — Nasred kuće 
Ala-ad-dina Abu-š-Šamata. — I kalifa obuze gnjev, te uze stvari, ali među njima 
ne nađe kandila. I kalif zapita: — O, Ala-ad-dine, gdje je kandilo? — A Ala-ad- 
-din mu odgovori: — Ja nisam krao, te ne znam i nisam vidio, niti mi je što 
poznato o tome. — A kalif se još više razgnjevi i uzviknu: — Šta, varalico, ja 
hoću da te prigrlim, a ti me odbijaš od sebe; ja imam povjerenja u tebe, a ti 

me varaš? — I zatim kalif naredi da objese Ala-ad-dina, te valija iziđe, a vikač 
poče vikati o Ala-ad-dinu: — Ovo je odmazda, i to najmanja odmazda onome 
koji vara kalife što idu pravim putem! — te se ljudi skupiše ako vješala. 

Eto šta je bilo s Ala-ad-dinom. 

Što se pak tiče Ahmeda-ad-Danafa, Ala-ad-dinova starješine, on je sjedio 
u vrtu sa svojim pomoćnicima, i dok su oni tako sjedili, uživajući i radujući se, 
odjednom im dođe jedan čovjek — jedan od vodonoša sa divana — pa poljubi 
ruku Ahmedu-ad-Danafu i reče mu: — O, starješino, Ahmede-ad-Danafe, ti 
sjediš i veseliš se, a nevolja ti je za vratom; ali ti ni ne znaš šta se dogodilo. 
- Šta je bilo? — zapita Ahmed-ad-Danaf, a vodonoša reče: — Tvoga sina po 
Alahovoj volji, Ala-ad-dina, odveli su na vješala. — Kakvo ćeš sad lukavstvo 
smisliti, o, Hasane, o, Šumane? — zapita Ahmed-ad-Danaf, a Hasan reče: — 
Ala-ad-din nije kriv za to, već je to majstorija nekog dušmanina. — Šta veliš 
da radimo? — Na nama je da ga spasimo, ako ushtije gospod — odgovori Ha- 
san, a zatim Hasan Šuman ode u tamnicu, pa reče tamničaru: — Daj nam ne- 
koga koji je zaslužio smrt — te mu tamničar dade jednog čovjeka koji je više 
od svih stvorenja bio nalik na Ala-ad-dina Abu-š-Šamata. — I Hasan mu pokri 
glavu, pa ga Ahmed-ad-Danaf i Ali-az-Zejbak, Kairac, povedoše, držeći ga 
između sebe. A Ala-ad-dina privedoše da ga objese, i onda Ahmed-ad-Danaf 
priđe krvniku, pa mu stade na nogu, te mu krvnik reče: — Odmakni se da 
obavim posao! -— A Ahmed-ad-Danaf prozbori: — O, nesretniče, uzmi ovoga 
čovjeka, pa objesi njega umjesto Ala-ad-dina Abu-š-Šamata; njemu je učinjena 
nepravda, i Ismaila ćemo iskupiti ovnom. — I krvnik uze onoga čovjeka, pa 
objesi njega mjesto Ala-ad-dina, a potom Ahmed-ad-Danaf i Ali-az-Zejbak, 
Kairac, odvedoše Ala-ad-dina u sobu Ahmeda-ad-Danafa. A kad uđoše u sobu, 
Ala-ad-din reče: — Neka ti Alah da sreće, o, starješino! — A Ahmed ga zapita: 
— O, Ala-ad-dine, šta si to učinio? ... 

I Šeherezadu zateče jutro, te ona prekine priču koju je započela po ca- 
revu odobrenju, a kad nastade dvjesta šezdeset šesta noć, ona reče: 


— Doprlo mi je do ušiju, o sretni care, da je Ahmed-ad-Danaf zapitao Ala- 
-ad-dina: — Šta si to učinio? Alah neka se smiluje onome koji je rekao: — Ne 
varaj onoga koji ima povjerenje u tebe, pa čak i ako si varalica. — Kalif ti je 
dao vlast i nazvao te vjernim i pouzdanim, pa kako si mu mogao to učiniti 
i uzeti njegove stvari? - Kunem se najvišim imenom, o, starješino — uzviknu 
Ala-ad-din — da to nije moja majstorija, i ja nisam za to kriv niti znam tko je to 
učinio! — To je mogao učiniti samo zakleti neprijatelj, i nitko drugi — reče Ah- 
med-ad-Danaf i on će dobiti svoje za to. Ali ti, o, Ala-ad-dine, ne možeš više 
boravati u Bagdadu, s carevima se ne može živjeti u neprijateljstvu, o, dijete 
moje, a kako duge tegobe čekaju onoga koga traže carevi! -— Kamo da odem, 
o, starješino? — zapita Ala-ad-din, a Ahmed-ad-Danaf reče: — Odvest ću te u 
al-Iskanderiju?? — to je blagoslovljeni grad, i oko njega je zelenilo, a život je 
ugodan u njemu. — I Ala-ad-din odgovori: — Slušam i pokoravam se, o, star- 
ješino! — A Ahmed-ad-Danaf reče onda Hasanu Šumanu: — Budi oprezan, pa 
kad kalif zapita gdje sam, reci mu: — Otišao je u svijet. 

I poslije toga Ahmed povede Ala-ad-dina, pa iziđoše iz grada i išli su sve 
dotle dok nisu stigli do vinograda i vrtova. I tu ugledaše dva Židova — dva 
zakupca kalifovih poljskih dobara — kako jašu mazge, i Ahmed-ad-Danaf reče 
Židovima: — Platite za čuvarinu. — Zašto da tebi platimo? — zapitaše Zidovi, a 
Ahmed im reče: — Ja sam čuvar u ovoj dolini — te mu oba Židova dadoše po 
sto dinara, a potom ih Ahmed-ad-Danaf pobi i uze njihove mazge, pa jednu 
mazgu uzjaha on, a drugu uzjaha Ala-ad-din. 

I tako odoše u grad Ajas,)? pa odvedoše mazge u han i prespavaše tu noć 
u njemu, a kad nastade jutro, Ala-ad-din prodade svoju mazgu, a Ahmed-ad 
Danafovu mazgu povjeri vrataru, pa odoše na jednu lađu u ajaškom pristaništu, 
i tako stigoše u al- Iskanderiju. I Ahmed-ad-Danaf i Ala-ad-din iziđoše, pa po- 
đoše trgom, kad odjednom čuju da jedan posrednik nudi neki dućan i sobu 
iza njega za devet stotina pedeset dinara. — Dajem hiljadu — reč onda Ala-ad- 
-din, te mu prodavač dade dućan (a to bijaše državni dućan), i Ala-ad-din dobi 
ključeve, pa otvori dućan i sobu, i vidje da je soba zastrta ćilimima i jastu- 
cima, i ugleda ostavu u kojoj bjehu jedrila, katarke, palamari, sanduci i vreće 
pune ljuščica i školjki, stremeni, sjekire, toljage, noževi, korice za noževe i druge 
stvari, jer vlasnik dućana bijaše staretinar. I Ala-ad-din Abu-š-Šamat sjedne u 
dućanu, a Ahmed-ad-Danaf mu reče: — Sad su dućan i soba i sve što je u njima 
tvoja imovina. Sjedi u dućanu, pa kupuj i prodaj i ne sumnjaj u uspjeh, jer je 
veliki Alah blagoslovio trgovinu. — I Ahmed-ad-Danaf ostade tri dana kod Ala- 
-ad-dina, a četvrtoga dana oprosti se s njim i reče mu: — Ostani ovdje dok ne 
odem i dok se ne vratim s viješću da te je kalif pomilovao, i dok ne vidim tko 
te je to tako udesio. I potom Ahmed-ad-Danaf krene na put, a kad dođe u 
Ajas, uzme svoju mazgu iz hana, pa pođe za Bagdad. 

I kad je došao u Bagdad, sretne se s Hasanom Šumanom i njegovim po- 
moćnicima, pa reče Hasanu: — O, Hasane, da li te je kalif pitao gdje sam? — 
A Hasan mu odgovori: — Nije, niti mu je palo na pamet da misli na tebe. 
— I tako Ahmed-ad-Danaf ostade u kalifovoj službi i poče se raspitivati o no- 
vostima. I jednoga dana među danima vidje kako se kalif obraća veziru Dža- 
faru i kako mu kaže: — Gledaj, Džafare, šta učini sa mnom Ala-ad-din. — A vezir 
mu odgovori: — O, gospodaru pravovjernih, ti si mu uzvratio vješanjem, a 
odmazda mu je ono što ga je snašlo. — O, vezire, hoću da iziđem i da ga vi- 
dim obješena — reče kalif, a vezir kaza: — Čini šta hoćeš, o, gospodaru pravo- 
vjernih. 

I onda kalif ode s vezirom Džafarom na onu stranu gdje bijahu vješala, 
1 kalif podigne oči i vidje da obješeni nije vjerni, pouzdani Ala-ad-din Abu-š- 
-Šamat. — O, vezire, ovo nije Ala-ad-din — reče kalif, a vezir ga zapita: — Kako 
si saznao da to nije on? — A kalif mu odgovori: — Ala-ad-din je bio omalen, 
:a ovaj je visok. — Obješeni se izdužuju — odgovori vezir, a kalif reče: — Ala-ad- 
-din je bio bijel, a ovaj ima crno lice. — Zar ne znaš, o, gospodaru pravovjernih, 
da je smrti svojstveno crnilo? — reče vezir, a kalif naredi da obješenoga spuste 
s vješala, i kad ga spustiše, vidješe da obješeni ima na objema petama imena 
dvojice monaha." — O, vezire reče kalif — Ala-ad-din je bio sunit, a ovaj je ra- 

fidit — te vezir uzviknu: — Neka je slava Alahu koji zna ono što je skriveno! 
Mi ne znamo da li je to Ala-ad-din ili je netko drugi. — I kalif naredi da uko- 
paju obješenoga, te ga ukopaše, a Ala-ad-dina zaboraviše, sasvim zaboraviše, 
i eto šta je bilo s njim. 

Što se pak tiče Habazlama Bazaze, valijina sina, njegova ljubav i strast po- 
trajaše, i on umre, te ga ukopaše u zemlju i sahraniše, a što se tiče robinje 
Jasmine, njenoj trudnoći dođe kraj, te je spopadoše porođajni bolovi, i ona 
rodi muško dijete koje bijaše slično mjesecu. — Kakvo ćeš mu ime nadjenuti? 
— zapitaše je robinje, a ona im odgovori: — Da je kako valja s njegovim ocem, 
on bi mu nadjenuo ime, a ja ću mu nadjenuti ime Aslan.?$ — I potom ga je ona 
dojila dvije godine, pa ga odbi od sise, i dječak poče puzati i hodati. I jed- 
noga dana se dogodi da njegova majka bijaše zauzeta poslom u kuhinji, a di- 
jete ugleda stepenice što vode u sobu, pa se pope uz njih. A emir Halid je 
sjedio u sobi, i on uze dječaka, pa ga posadi na koljena i zahvali se svome 
gospodu za ono što je stvorio i čemu je sazdao lik, i zagleda se u dječakovo 
lice i vidje da on više nalikuje na Ala-ad-dina Abu-š-Šamata no koje bilo drugo 
stvorenje. A potom dječaka poče tražiti njegova majka, Jasmina, i ona se pope 
u sobu 1 vidje da u njoj sjedi emir Halid, a dijete mu se igra na koljenima (a 
Alah ubaci ljubav prema dječaku u valijino srce). I dječak ugleda majku, pa 
pojuri k njoj, ali ga emir Halid zadrži na koljenima, a Jasmini reče: — Pridi mi, 
djevojko! — A kad mu je ona prišla, on je zapita: — Čiji je ovaj dječak? — I ona 
mu odgovori: — To je moj sin, plod moga srca. — A tko mu je otac? — zapita je 
valija. — Njegov je otac Ala-ad-din Abu-š-Šamat, a sada je dječak postao tvoj 
sin — odgovori mu Jasmina. — Ala-ad-din je bio varalica — reče valija, a Jasmina 
uzviknu: — Neka ga sačuva Alah varanja! Nije moguće da vjeran čovjek bude 
varalica. — Kad ovo dijete odraste i bude veliko, pa te zapita: — Tko je moj otac? 
— reci mu: — Ti si sin emira Halida, starješine straže — reče emir, a Jasmina mu 
odgovori: — Slušam i pokoravam se! — A potom emir Halid, valija, proslavi 
obrezivanje dječaka i poče ga odgajati, a odgajao ga je lijepo. Dovedoše mu 
učitelja-krasopisca, te on nauči dječaka da lijepo piše, i dječak pročita Kuran i 
prvi i drugi put, i pročita ga čitava, a emira Halida nazivaše tatom. — I valija 
poče priređivati trke, pa je okupljao konjanike i odlazio s dječakom da ga uči 
borenju, i pokazivao mu mjesta gdje valja udariti mačem i kopljem, dok Aslan 
nije sasvim naučio vještinu jahanja i nije postao odvažan, a kad mu bi četrnaest 
godina, on dobi čin emira. 

I jednoga dana dogodi se da se Aslan sretne s Ahmedom Kamakimom- 
-Kradljivcem, i njih dvojica postadoše prijatelji, i dječak je odlazio s njim u 
krčmu, i odjednom Ahmed Kamakim izvadi ono kandilo s dragim kamenjem 
koje bijaše uzeo iz kalifova dvora, pa ga stavi ispred sebe i poče ispijati čaše 
pri njegovoj svjetlosti, i tako se napi. — O, starješino, daj mi to kandilo — reče 
mu Aslan. — Ne mogu ti ga dati — odgovori Ahmed, a Aslan ga zapita: — Za- 
što? — Ahmed reče: — Zbog njega su ljudi izgubili život. — Tko je izgubio život 
zbog njega? — zapita Aslan, a Ahmed reče: — Bio je tu jedan, došao nam je 
ovamo i postao zapovjednik šezdesetorice, a zvao se Ala-ad-din Abu-š-Šamat, 

i on je umro zbog ovog kandila. — A šta je bilo s njim i zašto je umro? — Za- 
pita Aslan, i Ahmed mu reče: — Ti si imao brata koji se zvao. Habazlam Ba- 
zaza, i njemu bješe šesnaest godina i bješe stasao za ženidbu, te je tražio od 
oca da mu kupi robinju... I Ahmed ispriča Aslanu cijelu povijest od početka 
do kraja, i obavijesti ga o bolesti Habazlama Bazaze i onome što se dogodilo 
Ala-ad-dinu, kome je učinjena nepravda, a Aslan reče u sebi: — Možda je ta 
djevojka Jasmina moja majka, a moj otac nije nitko drugi do Ala-ad-din Abu- 
-š-Šamat. — I dječak Aslan bijaše tužan kad se rastao s Ahmedom, a zatim sre- 
tne starješinu Ahmeda-ad-Danafa, i Ahmed-ad-Danaf uzviknu kad je ugledao 
dječaka: — Neka je slava onome na koga nitko ne liči! — O, starješino, čemu se 
čudiš? — zapita ga Hasan Šuman, a Ahmed-ad-Danaf odgovori: — Izgledu ovoga 
dječaka Aslana. Od svih stvorenja on je najviše nalik na Ala-ad-dina Abu-š- 
-Šamata. — I Ahmed-ad-Danaf ga pozva: — Hej, Aslane! — A kad mu se dječak 
odazva, zapita ga: — Kako ti se zove majka? — Ona se zove robinja Jasmina 
— odgovori dječak, a Ahmed-ad-Danaf uzviknu: — O, Aslane, umiri svoju dušu 
i rashladi oči! Nitko nije tvoj otac osim Ala-ad-dina Abu-š-Šamata. Ali otiđi 
majci, pa je zapitaj o svome ocu. — Slušam i pokoravam se! — odgovori Aslan 
— pa ode majci i zapita je, a ona mu reče: — Tvoj otac je emir Halid — a Aslan 
uzviknu: — Nitko nije moj otac osim Ala-ad-dina Abu-š-Šamata! 

Kad je čula to, Aslanova majka zaplaka, pa zapita sina: — Tko ti je to 
kazao, o, čedo moje? — A Aslan joj odgovori: — To mi je rekao starješina 
Ahmed-ad-Danaf. — I onda mu Jasmina ispriča sve što se dogodilo 1 reče: — O, 
čedo moje, istina je izbila na vidjelo, a laž je iščezla. Znaj da je tvoj otac Ala- 
-ad-din Abu-š-Šamat, a emir Halid samo te je odgojio, i on te je posinio. O, 
čedo moje, ako se sretneš sa starješinom Ahmedom-ad-Danafom, reci mu: O, 
starješino, molim te, Alaha radi, osveti se mjesto mene ubojici moga oca Ala- 
-ad-dina Abu-š-Šamata. — I Aslan ode od majke i pođe... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta šezdeset sedma noć, ona reče: 


— Doprlo mi je do ušiju, o sretni care, da je Aslan otišao od majke i da 
je pošao i tako otišao starješini Ahmedu-ad-Danafu, kome je poljubio ruke. 
— Šta ti je, o, Aslane? — zapita ga Ahmed-ad-Danaf, a Aslan mu reče: — Sa- 
znao sam i uvjerio sam se da je moj otac Ala-ad-din Abu-š-Šamat, te hoću da 
se mjesto mene ti osvetiš njegovom ubojici. — Tko je ubio tvoga oca? — zapita 
Ahmed-ad-Danaf. — Ahmed Kamakim-Kradljivac — odgovori Aslan. — A tko 
te je obavijestio o tome? — zapita Ahmed, a Aslan reče: — Vidio sam kod njega 
kandilo s dragim kamenjem, koje je, pored drugih stvari, nestalo kalifu, pa sam 
mu rekao: — Daj mi to kandilo — ali on nije pristao na to, već mi je rekao: 
— Zbog ovog kandila ljudi su izgubili život. — I ispričao mi je da je on sišao u 
kalifovu sobu i uzeo one stvari, pa ih je ostavio u kući moga oca. — Kad vi- 
diš da emir Halid oblači ratničko odijelo — reče Ahmed-ad-Danaf — reci mu: 
— Obuci i mene tako; a kad iziđeš s njim i kad pred gospodarom pravovjernih 
pokažeš koji bilo način borenja, kalif će ti reći: — Zaželi nešto od mene, o, As- 
lane! — A ti mu reci: — Želim da se mjesto mene osvetiš ubojici moga oca. 

— I kalif će ti reći: — Tvoj otac je živ, to je emir Halid, valija. — A ti reci: — Moj 
otac je Ala-ad-din Abu-š-Šamat, a emiru Halidu dugujem samo za svoj odgoj. 
— Ispričaj mu sve što ti se dogodilo s Ahmedom Kamakimom-Kradljivcem, i 
reci mu: — O, gospodaru pravovjernih, naredi da ga pretresu, pa ću mu ja iz- 
vući kandilo iz njedara. — I Aslan reče Ahmedu-ad-Danafu: — Slušam i poko- 
ravam se! — a zatim ode i vidje da se emir Halid sprema da ode u kalifov di- 
van. — Hoću da i meni obučeš takvo ratničko odijelo, pa da me odvedeš u ka- 
lifov divan — reče mladić, te ga emir obuče i odvede u divan. 

I kalif iziđe s vojskom izvan grada, pa tamo razapeše šatore, i vojnici se 
svrstavaše u redove, i iziđoše 'konjanici s kuglom i batom, i jedan je konjanik 
udarao kuglu batom, a drugi mu je vraćao. A među vojnicima bijaše jedan 
uhoda, koga bjehu nagovorili da ubije kalifa, te on uze kuglu i udari je batem, 
hitnuvši je u kalifovo lice, i Aslan odjednom uhvati kuglu mjesto kalifa, pa 
njome udari onoga koji je bješe bacio. I kugla pade uhodi između pleća, te on 
pade na zemlju, a kalif uzviknu: — Neka te Alah blagoslovi, o, Aslane! 

Potom svi sjahaše, pa sjedoše na sjedišta, i kalif naredi da mu dovedu ono- 
ga što bješe bacio kuglu, a kad mu dovedoše uhodu, kalif reče: — Tko te je 
nagovorio da to učiniš. Jesi li ti dušmanin ili čovjek koji voli? — Ja sam du- 
šmanin i naumio sam da te ubijem — odgovori uhoda, a kalif reče: — Šta je uz- 
rok tome? Zar nisi musliman? — Nisam, ja sam rafidik — odgovori uhoda, te 
kalif naredi da ga ubiju, a Aslanu reče: — Zaželi nešto od mene: — I Aslan reče: 
— Želim da se mjesto mene ti osvetiš ubojici moga oca! — Tvoj otac je živ i na 
nogama je — reče kalif, a Aslan zapita: — Tko je moj otac? — Emir Halid, va- 
lija — odgovori kalif, a Aslan uzviknu: — O, gospodaru pravovjernih, on mi je 
otac samo po odgoju, a moj roditelj nije nitko do Ala-ad-din Abu-š-Šamata. 
— Tvoj je otac bio varalica — reče kalif. — O, gospodaru pravovjernih, vjeran 
čovjek ne može biti varalica, i u čemu je njegova prijevara? — Ukrao mi je 
odijelo i ono što je bilo s odijelom — reče kalif — a Aslan ga zapita: — Kad si 
ostao bez odijela i kad ti je ono vraćeno, jesi li vidio da li ti je vraćeno i kandilo? 
— Nismo ga našli — odgovori kalif, a Aslan prozbori: — Ja sam vidio kandilo 
kod Ahmeda Kamakima-Kradljivca, pa sam ga zatražio od njega, a on mi ga 
nije dao, već mi je rekao: — Zbog njega su ljudi izgubili život. — I on mi je 
pričao o bolesti Habazlama Bazaze, sina emira Halida, i o njegovoj ljubavi 
prema robinji Jasmini, i o tome kako je bio oslobođen lanaca, i rekao mi je 
da je on ukrao odijelo i kandilo. A ti se, o, gospodaru pravovjernih, osveti 
mjesto mene ubojici moga oca. 

— Uhvatite Ahmeda Kamakima! — reče na to kalif, a kad ga uhvatiše, kalif 
zapita: — Gdje je starješina Ahmed-ad-Danaf? — te Ahmed dođe, a kalif 
mu reče: — Pretresi Kamakima! — I Ahmed mu zavuče ruke u njedra, pa izvuče 
kandilo s dragim kamenjem. I kalif uzviknu: — Priđi mi, varalico! Otkud ti ovo 
kandilo? — Kupio sam ga, o, gospodaru pravovjernih — odgovori Ahmed Ka- 
makim, a kalif ga zapita: — Gdje si ga kupio i tko je mogao imati takvo kandilo 
i prodati ga tebi? — I Ahmeda Kamakima izudaraše, te on prizna da je ukrao 
odijelo i kandilo, a kalif uzviknu: — Zašto si to učinio, varalico, i zašto si upro- 

pastio Ala-ad-dina Abu-š-Šamata, kad je on bio vjeran i pouzdan? — Potom 
kalif naredi ljudima da uhvate Ahmeda Kamakima i valiju, a valija mu reče: 
— O, gospodaru pravovjernih, činiš mi nažao! Zapovijedaš da me objese, a ja 
nisam znao tko je sve to udesio. To su udesile stara majka Ahmeda Kamakima 
i moja žena, a ja nisam ništa znao. Zaštiti me ti, o, Aslane! — I.Aslan se zauze 
za nj kod kalifa, a potom gospodar pravovjernih zapita: — Šta je učinio Alah 
s majkom ovoga dječaka? — a valija mu odgovori: — Ona je kod mene. — Za- 
povijedam ti da narediš svojoj ženi da njegovoj majci obuče haljinu koju je 
ranije nosila i da joj vrati ukrase i njen položaj gospođe. Skini pečate s Ala-ad- 
-dinove kuće i predaj njegov novac i njegovu imovinu njegovu sinu. — I valija 
odgovori: — Slušam i pokoravam se! — pa iziđe i izdade naređenje ženi, te ona 
obuče Jasmini haljinu koju je ranije nosila, a valija skine pečate s Ala-ad-dinove 
kuće, pa preda ključeve njegovu sinu. A zatim kalif reče: — Zaželi nešto od 
mene, o, Aslane — i Aslan uzviknu: — Želim da me sastaviš s ocem. — Na to se 
kalif rasplače i reče: — Najvjerojatnije je da je tvoj otac onaj čovjek koga su 
objesili, i on je mrtav. Ali se ja kunem da ću svakom onom koji me obraduje 
viješću da je Ala-ad-din još u lancima života dati sve što mi zatraži. 

I tada Ahmed-ad-Danaf stupi naprijed, pa poljubi zemlju između kalifovih 
ruku i reče: — Daj mi pomilovanje, o, gospodaru pravovjernih! — Pomilovan si 
— reče kalif, a Ahmed-ad-Danaf prozbori: — Obradovat ću te viješću da je Ala- 
-ad-din zdrav i da je još u lancima života. — Šta kažeš! — uzviknu kalif. — Kunem 
se tvojom živom glavom — odgovori Ahmed-ad-Danaf — da govorim istinu! Ja 
sam ga otkupio jednim drugim čovjekom, koji je zaslužio smrt, pa sam ga 
odveo u al-Iskanderiju, gdje sam mu otvorio dućan starih stvari. — Naređujem 
ti da mi ga dovedeš — reče kalif... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta šezdeset osma noć, ona reče: 


— Doprlo mi je do ušiju, o sretni care, da je kalif rekao Ahmedu-ad-Da- 
nafu: — Naređujem ti da ga dovedeš — a da mu je Ahmed odgovorio: — Slušam 
i pokoravam se! — I kalif naredi rizničaru da Ahmedu da deset hiljada dinara, 
a potom Ahmed-ad-Danaf pođe na put za al-Iskanderiju. 

Eto šta je bilo s Aslanom. 

Što se pak tiče njegova oca, Ala-ad-dina Abu-š-Šamata, on je prodao sve 
Što je imao u dućanu, tako da mu je ostalo malo stvari, a među njima bješe 
i jedna kesa. I Ala-ad-din razveza kesu, a iz nje ispade jedan kamen, velik kao 
šaka, i na njemu bješe zlatan lančić. A kamen je imao pet strana i na njima 
bjehu ispisana imena i zapisi koji su bili nalik na mrave koji mile. I Ala-ad-din 
protre tih pet strana, ali ne bi nikakva odgovora, te pomisli u sebi: — Možda 
je ovaj kamen običan oniks? — I objesi ga u dućanu, kad odjednom prođe putem 
jedan konzul i vidje kako visi taj kamen. I on sjedne pored Ala-ad-dinova du- 
ćana, pa zapita: — O, gospodaru, prodaješ li taj kamen? — Sve što imam na pro- 
daju je — odgovori Ala-ad-din, a konzul reče: — Hoćeš li mi ga prodati za 
osamdeset hiljada dinara? — Alah će pomoći! — odgovori Ala-ad-din, a konzul 

reče: — Hoćeš li ga prodati za sto hiljada dinara? — Prodat ću ga za sto hiljada 
dinara, isplati mi ga — reče Ala-ad-din, a konzul mu kaza: — Ne mogu ti donijeti 
novac, jer u al-Iskanderiji ima kradljivaca i stražara. Hajde sa mnom na lađu, 
pa ću ti dati novac, svežanj angorske vune, trubu atlasa, trubu kadife i trubu 
čohe. 

I Ala-ad-din ustade, pa zatvori dućan, pošto je najprije dao kamen konzulu, 
a ključeve svome susjedu, kome je rekao: — Uzmi ove ključeve i čuvaj ih, a ja 
ću otići na lađu s ovim konzulom i donijet ću novac za moj kamen. A ako se 
ja zadržim, a tebi dođe starješina Ahmed-ad-Danaf, koji me je ovdje smjestio, 
daj mu ove ključeve i reci mu to. 

Zatim Ala-ad-din ode s konzulom na lađu, i konzul donese jednu klupicu 
kad su došli na lađu, pa na nju posadi Ala-ad-dina i reče: — Dajte novac! — I on 
mu plati kamen i dade mu onih pet svežnjeva koje mu je obećao. — O, gospo- 
daru — reče mu zatim — molim te da mi učiniš zadovoljstvo time što ćeš se 
malo prihvatiti ili popiti gutljaj vode. — A Ala-ad-din mu reče: — Ako imaš vode, 
daj mi da se napijem. — I konzul naredi da Ala-ad-dinu donesu piće, a u piću 
se odjednom nađe bunika, i Ala-ad-din je ispi, pa se prevrnu na leđa. I onda 
mornari ukloniše mostiće i spustiše kuke i razapeše jedra, a vjetar bješe po- 
voljan, te se nađoše nasred mora. I onda kapetan naredi da iznesu Ala-ad-dina 
iz donjeg dijela lađe, te ga izniješe i dadoše mu da pomiriše neko sredstvo protiv 
bunike, i Ala-ad-din otvori oči i zapita: — Gdje sam to? — Sa mnom si, svezan, 
i ja te čuvam, a da si kazao: — Alah će pomoći! — udesio bih te još bolje — 
odgovori mu kapetan. — I Ala-ad-din ga zapita: — Čime se baviš? — A kapetan 
mu odgovori: — Ja sam kapetan, a hoću da te odvedem onoj koja mi je draga 
srcu. | | 

I dok oni tako razgovarahu, odjednom se pojavi jedna lađa na kojoj bješe 
četrdeset muslimanskih trgovaca, te kapetan okrene svoju lađu prema njima, 
pa zakači kukama njihovu lađu, a zatim uđe u nju sa svojim ljudima i opljačka 
je i uze i uputi se s njom u grad Genovu. I kapetan koji je doveo Ala-ad-dina 
pođe k vratima dvora koji bijaše okrenut moru, i odjednom iz dvora iziđe 
jedna djevojka pokrivena velom, pa ga zapita: — Jesi li donio onaj kamen i 
dovezao njegova vlasnika? — Dovezao sam ih — odgovori kapetan, a djevojka 
mu reče: — Daj mi kamen! — te joj kapetan dade kamen, pa se uputi u pristanište 
i poče pucati iz topova u čast sretnog dolaska, te je car ovog grada tako saznao 
da je kapetan došao. — I car mu pođe u susret i zapita ga: — — Kako si putovao? 
- Bilo j je veoma lijepo — odgovori kapetan, a došao sam i do jedne lađe u kojoj 

sam našao četrdeset i jednog trgovca, i svi su muslimani. — Izvedi ih na pri- 
stanište — reče car, te kapetan izvede trgovce okovane u lance, a među njima 
bijaše i Ala-ad-din. I car i kapetan pojahaše konje, pa potjeraše trgovce ispred 
sebe, a kad dođeše u divan, sjedoše, a zatim im dovedoše prvoga trgovca, a car 
ga zapita: — Odakle si, o, muslimane? — Iz al-Iskanderije — odgovori trgovac — 
a car reče: — Hej, krvniče, ubij ga! — I krvnik ga udari mačem i odsiječe mu 
glavu, i tako odsiječe glavu i drugom, i trećem, i svoj četrdesetorici do kraja. 
A Ala-ad-din bijaše posljednji među njima, te on ispi tugu za njima i reče u 

sebi: — Neka ti se smiluje Alah, o, Ala-ad-dine, došao ti je kraj! — A iz koje si 
ti zemlje? — zapita ga car, a Ala-ad-din mu odgovori: — Iz al-Iskanderije. — I 
onda car reče: — Hej, krvniče, odsijeci mu glavu — te krvnik podigne ruku s 
mačem i htjede da odsiječe glavu Ala-ad-dinu, kad odjednom pred carevo lice 
dođe neka starica veličanstvena izgleda, te car ustade u znak poštovanja prema 
njoj, a ona mu reče: — O, care, zar ti nisam rekla da se sjetiš samostana. kad 
ti kapetan doveze zarobljenike, pa da jednog ili dvojicu pokloniš samostanu, 
kako bi mogao posluživati u crkvi? — O, majčice — odgovori car — da si došla 
samo trenutak ranije? Ali uzmi ovog zarobljenika što je ostao. 

I starica se okrene Ala-ad-dinu, pa mu reče: — Hoćeš li posluživati u crkvi, 
ili da te dam caru da te ubije? — Posluživat ću u crkvi — odgovori Ala-ad-din, 
te ga starica povede i iziđe s njim iz divana, pa se uputi k crkvi. — Šta ću tamo 
raditi? — zapita Ala-ad-din, a starica reče: — Ujutro ćeš ustati, pa ćeš uzeti pet 
mazgi i otići u šumicu da nasiječeš i nalomiš suhih drva i da ih doneseš u 
samostansku kuhinju, a poslije toga ćeš saviti sagove i počistiti ispod njih i 
obrisati ploče i mramorni pod, pa ćeš opet staviti sagove tamo gdje su bili, i 
uzet ćeš pola ardeba pšenice, pa ćeš je očistiti i samljeti i zamijesiti, i ispeći 
dvopeke za samostan, i uzet ćeš mjericu leće, pa ćeš je očistiti i samljeti ručnim 
mlinom, a zatim ćeš je skuhati, i napunit ćeš četiri cisterne i ulijevat ćeš vodu 
iz bačava, pa ćeš napuniti trista šezdeset i šest posuda, i u njima ćeš natopiti 
dvopeke, pa ćeš ih preliti varivom od leće, a zatim odnijeti po jednu zdjelu 
svakom monahu ili patrijarhu... 

— Vrati me caru, pa nek me ubije, jer to će mi biti lakše od takvoga rada! 
— uzviknu na to Ala-ad-din, a starica mu reče: — Budeš li radio i obavio sav 
taj posao, spasit ćeš se smrti, a ne budeš li ga obavio, dat ću te caru da te 
ubije. — I tako Ala-ad-din ostade sjedeći, obuzet brigama. A u crkvi bijaše deset 
sakatih slijepaca, i jedan od njih reče Ala-ad-dinu: — Donesi mi lonac — te mu 
Ala-ad-din donese lonac, a slijepac se istovari, pa reče: — Izbaci izmet! — I Ala- 
-ad-din ga izbaci, a stari monah uzviknu: — Neka te blagoslovi Mesija, o, slugo 
crkve. — I odjednom dođe starica, pa zapita Ala-ad-dina: — Zašto nisi svršio 
posao u crkvi? — A Ala-ad-din joj reče: — Pa imam li ja toliko ruku da svršim 
takav posao? — O, bezumniče — reče mu starica — ja sam te dovela samo zato 
da ovdje radiš. O, sine moj — reče mu ona zatim — uzmi ovaj štap (a štap bijaše 
bakren i na njegovu kraju bješe križ), pa iziđi na trg, a kad sretneš gradskog 
valiju, reci mu: — Zovem te da poslužuješ u crkvi radi našega gospoda Mesije 
— i on će doći bez pogovora. I neka uzme pšenicu, pa neka je obije i samelje i 
neka od nje umijesi i ispeče dvopeke, a ako ti se tko usprotivi, istuci ga i ne boj 
se nikoga. — I Ala-ad-din joj odgovori: — Slušam i pokoravam se! — pa učini 
onako kako mu je ona rekla, i tako je silom tjerao na rad i velike i male punih 
sedamnaest godina. 

I jednom je on sjedio u crkvi, kad odjednom dođe starica, pa mu reče: 
— Napolje iz samostana! — Kamo da idem? — zapita Ala-ad-din, a starica reče: 
— Prenoći u krčmi ili kod nekog od svojih prijatelja. — I Ala-ad-din je zapita: 
- Zašto me tjeraš iz crkve? — A starica odgovori: — Husna Marijam, kći cara 

Juhane, cara ovoga grada, hoće da dođe u crkvu na poklonstvo, pa nije lijepo 
da netko sjedi na putu kojim će proći. — I Ala-ad-din posluša staricu i ustade 
i tobože ode iz crkve, a u sebi reče: — O, kad bih mogao vidjeti je li ta careva 
kćerka kao što su naše žene, ili je ljepša od njih! Neću otići dok je ne vidim. 

I on se sakri u jednu sobu na kojoj je prozor gledao u crkvu, i dok je 
Ala-ad-din gledao kroz prozor u crkvu, odjednom dođe careva kći. I Ala-ad- 
-din je pogleda pogledom koji ostavlja za sobom hiljadu uzdaha, jer vidje da je 
djevojka nalik na mjesec kad proviri iz oblaka, a s carevom kćerkom bijaše 
jedna žena... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta šezdeset deveta noć, ona reče: 


— Doprlo mi je do ušiju, o sretni care, da je Ala-ad-din pogledao u carevu 
kćerku i da je vidio neku ženu s njom, i careva kći reče toj ženi: — Razveselila 
si nas, o, Zubejida! 

I Ala-ad-din pažljivo pogleda tu ženu, i vidje da je to njegova žena Zube- 
jida, koja bijaše umrla. A potom careva kći reče Zubejidi: — Odsviraj nam nešto 
u lutnju! — a Zubejida reče: — Neću ti svirati dok mi ne učiniš ono što si mi 
obećala. — A što sam ti obećala? — zapita je princeza, i Zubejida odgovori: — 
Obećala si mi da ćeš me sastaviti s mojim mužem Ala-ad-dinom Abu-š-Ša- 
matom, vjernim i pouzdanim čovjekom. — O, Zubejida — reče joj princeza — 
umiri svoju dušu i rashladi oči i odsviraj nam nešto ne bi li nam bio još ugodniji 
susret s tvojjm mužem Ala-ad-dinom. — Na to je Zubejida zapita: — A gdje je 
on? — i princeza reče: — On je u ovoj sobi i sluša naše riječi. 

I Zubejida je tako svirala u lutnju da su mogle zaplesati stijene, i kad je 
Ala-ad-din čuo to, jadi se uzburkaše u njemu, te on iziđe iz sobe i pojuri k 
ženama, pa zagrli svoju ženu Zubejidu. I Zubejida ga prepozna, te se oboje 
zagrliše i padoše na zemlju onesviješteni, a onda im priđe princeza Husna Ma- 
rijam, pa ih poškropi ružinom vodicom i osvijesti ih i uzviknu: — Alah vas je 
sjedinio. — Zahvaljujući tvojoj ljubavi, o, gospođo — odgovori joj Ala-ad-din, 
pa se obrati svojoj ženi Zubejidi i reče joj: — Pa ti si umrla, o, Zubejida, i mi 
smo te ukopali u grob! Kako si oživjela i došla ovamo? — O, gospodaru — od- 
govori mu Zubejida — ja nisam umrla, već me je oteo jedan zao duh među 
džinovima, pa je doletio sa mnom na ovo mjesto, a ona žena koju ste vi sa- 
hranili, to je bila džinka, i ona je uzela na sebe moj lik i napravila se mrtva, 
a kad ste je ukopali, ona je prošla kroz grob i izišla iz njega, pa je odletjela 
da služi svoju gospođu Husnu Marijam, carevu kćerku. A što se mene tiče, ja 
sam se bila zanijela, a zatim sam otvorila oči i vidjela da se nalazim pored 
Husne Marijam, careve kćeri (a to je ova žena), pa sam je zapitala: — Zašto 
si me donijela ovamo? — A ona mi je rekla: — Obećano mi je da ću se udati za 
tvoga muža Ala-ad-dina Abu-š-Šamata. Hoćeš li pristati, o, Zubejida, da mu 


budem druga žena, pa da jedna noć bude moja, a druga tvoja? — I ja sam joj. 


odgovorila: — Slušam i pokoravam se, gospođo, ali gdje je moj muž? — A ona 
mi je rekla: — Njemu je napisano na čelu ono što mu je dosudio Alah, i kad 

se ispuni ono što mu je napisano na čelu, on će svakako doći na ovo mjesto, 
a mi ćemo se zabavljati pjesmom i sviranjem u glazbala dok nas Alah ne sa- 
stavi s njim. — I ja sam bila kod nje dok me Alah nije sjedinio s tobom u ovoj 
crkvi. 

A potom se Husna Marijam obrati Ala-ad-dinu i reče mu: — O, gospodaru 
moj Ala-ad-dine, hoćeš li me primiti da ti budem druga žena, a da ti budeš 
moj muž? — O, gospođo, ja sam musliman, a ti si kršćanka, pa kako da se 
oženim tobom? — odgovori Ala-ad-din, a Husna Marijam uzviknu: — Ne dao 
Alah da sam nevjernica! Ne, ja sam muslimanka, a ima već osamnaest godina 
kako se čvrsto pridržavam islamske vjere i ne znam ni za kakvu vjeru koja bi 
bila u opreci s islamskom vjerom. — O, gospođo — reče Ala-ad-din — ja hoću da 
odem u svoju zemlju. — O, Ala-ad-dine, ja sam vidjela da ti je na čelu napisano 
ono što moraš ispuniti i da ćeš postići svoj cilj. Neka ti Alah da svako dobro. 
Ti imaš sina koji se zove Aslan, i on sada sjedi na tvome mjestu pored kalifa, 
a osamnaest mu je godina. Znaj da je istina izbila na vidjelo i da je laž iščezla, 
i naš gospod je otkrio onoga koji je ukrao kalifove stvari, to je Ahmed Ka- 
makim, kradljivac i varalica, i on je sada bačen u tamnicu i okovan u lance. 
Znaj da sam ti ja poslala onaj kamen i da sam ga stavila u kesu što je bila u 
tvome dućanu, i da sam ja poslala kapetana koji te je dovezao i donio kamen. 
Znaj da me taj kapetan voli i da mi je privržen i da je tražio da se zbliži sa 
mnom, ali mu ja nisam dala da ovlada mnome, već sam mu rekla: — Dat ću ti 
se tek onda kad mi doneseš kamen i dovezeš mi njegova vlasnika. — I dala sam 
mu sto kesa novaca i poslala ga u vidu trgovca, iako je kapetan, a kad su te 
doveli da te ubiju, pošto su ubili četrdeset zarobljenika s kojima si bio, ja sam 
ti poslala onu staricu. 

— Neka ti za to Alah da svaku sreću, i divno je to što si učinila! — uzviknu 
Ala-ad-din, a poslije toga Husna Marijam, s Ala-ad-dinovom pomoću, ponovo 
prijeđe na islamsku vjeru, i Ala-ad-din vidje da ona govori istinu, te joj reče: 
— Reci mi kakvo svojstvo ima ovaj kamen i otkud ti je. - A Husna Marijam mu 
reče: — To je kamen iz jednoga blaga koje čuva jedan zapis, a ima pet svojstava, 
koja će nam biti od koristi u nevolji, u svoje vrijeme. Moja gospodarica i baka, 
majka moga oca, bila je vračara, pa je odgonetala zagonetke i prisvajala ono 
što se nalazilo u skrivenom blagu, i tako joj je pao u ruke ovaj kamen iz jednog 
skrivenog blaga. A kad sam porasla i kad mi je bilo četrnaest godina, ja sam 
pročitala Evanđelje i druge knjige, i vidjela sam ime proroka Muhameda — bla- 
goslovio ga i pozdravio Alah! — u četiri knjige — u Tori, u Evanđelju, u Psal- 
mima i u al-Furkanu,"? pa sam povjerovala u Muhameda i tako postala musli- 
manka, i uvjerila sam se razumom da se doista ne treba klanjati nikome drugom 
do velikom Alahu, i da gospodaru ljudi ne godi ni jedna vjera osim islamske. 
A kad je oslabila moja baka, ona mi je dala taj kamen i obavijestila me o pet 
svojstava koja on ima. I prije no što će mi umrijeti moja gospodarica i baka, 
moj otac joj je rekao: — Gledaj mi u dasku s pijeskom i vidi kakav će biti 
ishod onoga što radim i šta će biti sa mnom, a ona mu je rekla: — Onaj koji 
je daleko umrijet ćey5 jer će ga ubiti zarobljenik koji će doći iz al-Iskanderije. 

— I car se zakle da će ubiti svakog zarobljenika koji dođe otuda, i obavijesti o 
tome. kapetana i reče mu: — Nasrći na sve muslimanske lađe i napadaj ih, a 
ako uhvatiš koga iz al-Iskanderije, ubij ga ili ga dovedi meni, te je kapetan 
činio onako kako mu bijaše naredio car, i pobi toliko ljudi koliko ima kose 
na glavi. I moja baka umre, a ja porastoh i počeh gatati sebi na pijesku, i nešto 
se zamislih i rekoh: — Da vidim tko će se oženiti mnome! — I iziđe da se mnome 
neće oženiti nitko osim jednoga čovjeka koji se zove Ala-ad-din Abu-š-Šamat, 
vjerni i odani. I začudih se tome i čekah dok ne dođe vrijeme da se sastanem 
s tobom. 

Potom se Ala-ad-din oženi princezom i reče joj: -— Hoću da odem u svoju 
zemlju, a ona mu odgovori: — Ako je tako, ustani pa hajde sa mnom! — I ona 
povede Ala-ad-dina, pa ga sakri u jednu sobu u dvoru, a zatim ode ocu, koji 
joj reče: — O, kćeri moja, danas sam veoma potišten. Sjedni, dakle, da se na- 
pijemo. — I ona sjedne, a car naredi da im donesu vina, pa mu ona poče nali- 
jevati vino i davati mu da pije, dok se on ne opije, a zatim mu stavi bunike 
u pehar, te car ispi pehar i prevrnu se nauznak, a onda princeza ode Ala-ad- 
-dinu, pa ga izvede iz sobe i reče: — Ustani, hajdemo, tvoj protivnik leži nauznak, 
pa čini s njim što ti se prohtije — napila sam ga i onesvijestila 'bunikom. — I 
Ala-ad-din uđe i vidje da je car opijen bunikom, te mu čvrsto sveza ruke t 
okova ga, a potom mu dade neko sredstvo da se osvijesti od bunike, te se car 
osvijesti ... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni dvjesta sedamdeset noći, ona reče: 


— Doprlo mi je do ušilju, o sretni care, da je Ala-ad-din dao caru, ocu Husne 
Marijam, neko sredstvo da se osvijesti i on vidje Ala-ad-dina i svoju kćerku 
kako mu sjede na grudima. — O, kćeri moja, zar tako postupaš s ocem? — reče 
car kćeri, a ona mu odgovori: — Ako sam ti kćerka, prijeđi na islam — ja sam 
postala muslimanka i sada mi je jasna istina koje se pridržavam 1 laž koje se 
klonim. Ja sam se predala Alahu, gospodaru svjetova, i ne ispovijedam ni 
jednu vjeru koja je u opreci s islamskom vjerom ni u ovozemaljskom ni u budu- 
ćem životu. I ako prijeđeš na islam — lijepo i krasno, a ako ne prijeđeš — bolje 
je da pogineš nego da živiš. 

Tada i Ala-ad-din poče uvjeravati cara, ali car ne pristade i bijaše nepo- 
koran, i onda Ala-ad-din izvuče handžar, pa prereže caru grlo od jedne žile 
do druge. I napisa i naslika na jednom komadu papira ono što je bilo, pa 
stavi taj komad papira na carevo čelo, a zatim uzme ono što je bilo lako za 
nošenje i skupocjeno, pa iziđe s djevojkom iz dvora i uputi se u crkvu. I prin- 
ceza donese onaj kamen, pa stavi ruku na onu stranu gdje bijaše urezana po- 
stelja i prostre je, i odjednom se pred njom podigne postelja, a ona onda 
sjedne s Ala-ad-dinom i njegovom ženom Zubejidom, pa uzviknu: — Zaklinjem 
te imenima, zapisima i čarobnim znacima koji su ispisani na ovom kamenu 
da se uzdigneš s nama, o, posteljo! — I postelja se podigne, pa odleti s njima 
do jedne doline gdje bijaše prorašća, i onda princeza podigne četiri preostale 

strane prema nebu, a onu sa slikom postelje okrene dolje, te se postelja s 
njima spusti na zemlju. I princeza okrene onu stranu kamena na kojoj bijaše 
naslikan šator, pa udari o nju rukom i reče: — Neka se u ovoj dolini podigne 
šator! — I šator se podigne pred njima, te se oni useliše u nj. A ta dolina bijaše 
pusta, bez ikakva prorašća i vode, te princeza okrene četiri strane kamena 
prema nebu i izviknu: — Neka u Alahovo ime ovdje izraste drveće i neka pored 
njega poteče more! — I drveće odmah izraste, a pored njega poteče bučno more 
na kojem se sudaraju valovi. I putnici uzeše avdes u moru i pomoliše se i na- 
piše se vode, a zatim princeza okrene tri strane prema nebu, osim one na ko- 
joj bijaše naslikan stol s jelima, pa reče: — Neka se, u Alahovo ime, prostre 
stol! — I odjednom se pojavi prostrt stol na kojem bjehu svakojaka izvrsna 
jela, te putnici počeše jesti i piti, i nauživaše se i obradovaše. 

Eto šta je bilo s njima. | 

Što se pak tiče careva sina, on dođe da probudi oca, ali vidje da je ubijen. 
I nađe ono pisamce koje bijaše napisao Ala-ad-din, pa ga pročita i vidje šta 
u njemu piše, a zatim poče tražiti sestru i ne nađe je. I ode starici u crkvu, 
pa je nađe i zapita šta je s njegovom sestrom, a starica mu reče: — Nisam je 
vidjela od jučerašnjeg dana. — I onda se carević vrati vojsci, pa uzviknu: — 
Na konja, tko ga ima! — i ispriča ratnicima šta se dogodilo, te oni pojahaše 
konje i putovahu jašući dok se ne približiše onom šatoru. I Husna Marijam 
ustade i vidje prašinu što je zastrla krajeve zemlje, a poslije se prašina podigne 
i odleti i raziđe se, i odjednom se pojavi princezin brat sa svojim ratnicima, 
i svi oni vikahu: — Kud si pošla, kad smo mi iza vas? — I žena zapita Ala-ad- 
-dina: — Jesi li čvrst na nogama kad se boriš? — A Ala-ad-din joj odgovori: 
— Kao drveni klin u mekinjama: ne znam se ni biti ni boriti, niti znam Za 
mačeve i koplja. — I onda Husna Marijam izvadi onaj kamen, pa protre onu 
stranu na kojoj bijaše naslikan konj i konjanik, i odjednom se iz pustinje po- 
javi konjanik, i on se dotle borio s ratnicima i udarao ih mačem dok ih nije 
razbio i otjerao. — A poslije toga žena reče Ala-ad-dinu: — Hoćeš li otići u 
Kairo ili u al-Iskanderiju? — Ala-ad-din joj odgovori: — U al-Iskanderiju. — I 
onda svi sjedoše na postelju, a žena izgovori zakletve, te postelja za tren oka 
poletje i spusti se u al-Iskanderiju. I Ala-ad-din odvede žene u jednu spilju, 
a sam ode u al-Iskanderiju i donese im haljine, pa ih obuče i ode s njima u 
onaj dućan sa sobom, a zatim iziđe da im donese ručak, kad odjednom vidi 
starješinu Ahmeda-ad-Danafa kako dolazi iz Bagdada. I Ala-ad-din ga ugleda 
ha putu i dočeka ga u zagrljaj i pozdravi ga i reče: -— Dobro došao! — A 
potom ga starješina Ahmed-ad-Danaf obradova viješću o njegovu sinu Aslanu 
i reče mu da je napunio dvadeset godina. I Ala-ad-din ispriča njemu sve što 
mu se dogodilo, od početka do kraja, i uvede ga u onaj dućan sa sobom, te se 
Ahmed-ad-Danaf veoma začudi svemu. I oni prespavaše tu noć do jutra, a 
ujutro Ala-ad-din proda dućan i dobiveni novac doda novcu koji je imao, a 
zatim Ahmed-ad-Danaf reče Ala-ad-dinu da ga traži kalif, i Ala-ad-din mu 
reče: — Otići ću u Kairo, da poželim mira ocu, majci i rođacima. — I na to svi 
sjedoše na postelju i odoše u sretni Kairo. I spustiše se u ŽZutu ulicu, jer se nji- 

hova kuća nalazila u tome dijelu grada, i Ala-ad-din zalupa na vrata svoje 
kuće, a Ala-ad-dinova majka zapita: — Tko je na vratima, kad smo mi izgubili 
svoje drage? — A Ala-ad-din joj odgovori: — To sam ja, Ala-ad-din! — I njegovi 
rođaci iziđoše, pa ga svi zagrliše, a potom Ala-ad-din uvede u kuću svoju ženu 
i unese ono što je imao, pa zatim i sam uđe, zajedno s Ahmedom-ad-Danafom. 
I tu su se odmarali tri dana, a zatim Ala-ad-din zaželi da ode u Bagdad, i 
otac mu reče: — Ostani kod mene, sine! — Ali mu Ala-ad-din odgovori: — Ne 
mogu živjeti bez svoga sina Aslana. 

I Ala-ad-din povede oca i majku, pa svi pođoše u Bagdad, a Ahmed-ad- 
-Danaf ode kalifu i obradova ga viješću da je Ala-ad-din došao i ispriča mu 
njegovu povijest, te kalif iziđe da ga dočeka, a sa sobom povede njegova sina 
Aslana. I tako dočekaše Ala-ad-dina i zagrliše ga, a kalif naredi da dovedu 
Ahmeda Kamakima-Kradljivca, te ga dovedoše, a kad je Ahmed stao preda 
nj, kalif mu reče: — O, Ala-ad-dine, evo ti tvoga protivnika! — I Ala-ad-din 
izvuče mač i udari njime Ahmeda Kamakima i odsiječe mu glavu. I kalif priredi 
sjajnu svadbu Ala-ad-dinu, pošto najprije dođoše suci i svjedoci i pošto napisaše 
bračni ugovor između Ala-ad-dina i Husne Marijam, i Ala-ad-din joj ode i vidje 
da je ona neprobušeni biser. A potom kalif postavi njegova sina za zapovjednika 
šezdesetorice i sve obdari raskošnim odijelom, i tako su živjeli najsretnijim i 
najugodnijim životom, dok im ne dođe Rušiteljica uživanja i Rastavljateljica 
skupova. 


271; 
NOĆ 


PRIČE O VELIKODUŠNIMA 


PRIČA O HATIMU-AT-TAIJU 


ŠTO SE TIČE PRIČA O VELIKODUŠNIMA, njih ima veoma mnogo, i U njih spada i ono 
što se priča o velikodušnosti Hatima-at-Taija. 

Kad je on umro, sahranili su ga na vrhu jedne planine i pored njegova 
groba načinili dva udubljenja za vodu i djevojke od kamena s raspuštenom ko- 
som. A ispod te planine tekla je rijeka, i putnici bi čuli neku viku od večeri do 
jutra, kad bi se noću zadržali tamo, a ujutro ne bi našli nikoga, osim onih 
djevojaka od kamena. I kad se Zu-l-Kura, car Himjarićana,?"? bješe zadržao 
tamo, otišavši iz svoga plemena, i kad bješe prenoćio tamo... 

I Šeherezadu zateče jutro, te ona prekine priču koju je započela po 
carevu odobrenju, a kad nastade dvjesto sedamdeset prva noć, ona reče: 


— Doprlo mi je do ušiju, o sretni care, da se Zu-l-Kura zadržao u toj 
planini i da je proveo noć u njoj. I kad se približio onome mjestu, on je čuo 
uzvike noću, te je zapitao: — Kakva li je to kuknjava na vrhu ove planine? 
— I rekoše mu: — Tamo je grob Hatima-at-Taija,"" a iznad njega su dva udub- 
ljenja za vodu i djevojke od kamena s raspuštenom kosom, a tu viku i te 
jauke čuje svake noći onaj koji se zadrži na ovome mjestu. 

I reče Zu-l-Kura, car Himjarićana, podsmijevajući se Hatimu-at-Taiju: — 
O, Hatime, večeras smo tvoji gosti, a trbusi su nam splasnuli. — I san ga svlada 

— govoraše pripovjedač — a zatim se probudi, poplašen, pa viknu: — O, Arab- 
bani, ovamo-te! Priđite mojoj devi! — I ljudi priđoše 1 vidješe da se njegova 
deva koprca te je zaklaše, pa isjekoše i pojedoše meso, a potom zapitaše cara 
zbog čega je sve to bilo, a on im reče: — Sveo mi se san na oči, pa sam tako 
usnio kako mi Hatim-at-Tai prilazi s mačem i kako mi veli: — Došao si nam, 
a mi nemamo ništa! — I tako je udario mačem moju devu da bi ona zacijelo 
uginula, da niste stigli da je zakoljete. 

Kad nastade jutro, Zu-l-Kura uzjaha devu jednoga od svojih ljudi, a čov- 
jeka koji bješe jahao posadi iza sebe, i u pola dana ugleda jednoga konjanika 
kako jednu devu jaše, a drugu vodi. — Tko si ti? — zapita ga car, a jahač 
reče: — Ja sam Adi, sin Hatima-at-Taija. — Gdje je Zu-l-Kura, emir Himjari- 
ćana — zapita potom jahač, a ljudi mu odgovoriše: — Evo ga. — I Adi mu 
reče: — Uzjaši ovu devu mjesto svoje; tvoju devu je zaklao za tebe moj otac. 
— A tko ti je to rekao? — zapita Zu-l-Kura. — Dok sam noćas spavao, usnio 
sam svoga oca — odgovori Adi — i on mi je rekao: — O, Adi, Zul-l-Kura, car 
Himjarićana, zamolio me je da ga počastim, te sam zaklao za nj njegovu devu; 
stigni ga, dakle, i odvedi mu devu da je uzjaše — ja nisam imao ništa. — I Zu- 
-l-Kura uze devu — govoraše pripovjedač — i začudi se tolikoj velikodušnosti 
Hatima-at-Taija, živog i mrtvog. — A u priče o velikodušnima spada i priča o 
Manu-ibn-Zaidu.!! 


PRIČA O MANU-IBN-ZAIDU 


Jednoga dana među danima on ode u lov i hajku, pa ožedni, ali ni u 
jednoga od svojih slugu ne nađe vode. I dok se to tako zbivalo, odjednom 
mu priđoše tri djevojke koje su nosile tri mješine pune vode... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta sedamdeset druga noć, ona reče: 


— Doprlo mi je do ušiju, o sretni care, da su Manu prišle tri djevojke s 
tri mješine pune vode i da ih je on zamolio da mu daju vode da se napije, 
a one mu dadoše vode. I on zatraži od svojih slugu što bilo da da djevojkama, 
ali sluge nisu imale novaca kod sebe, te Man dade svakoj djevojci po deset 
strijela iz svog tobolca, a na tim strijelama bjehu zlatni vrhovi. I jedna djevojka 
reče svojoj drugarici: — Čuj, tako velikodušan može biti samo Man-ibn-Zaid. 
Neka mu u pohvalu svaka od nas izgovori neke stihove. — I prva djevojka reče: 


Dodade on zlatne vrhove strijelama, 
Pa, darežljiv i plemenit, bije dušmane. 


Bolnima od rana lijek strijele donose, 
A pokrov onome što je u grob legao. 

A druga reče: 


O, ratniče! Od darežljivosti velike ruke mu 
Dobrotom dušmane i drage obgliše. 


Vrhove strijela svojih od zlata je salio, 
Da ga ni borbe od darežljivosti odvratile ne bi. 


I treća reče: 
U darežljivosti svojoj dušmane pogađa strijelama 
Na kojim su vrhovi od zlata čistog saliveni, 
Da ih na liječenje može utrošiti ranjeni, 
I da se pokrov može kupiti poginulom. 


Vele da je Man-ibn-Zaid otišao sa svojim ljudima u lov, pa im se približio 
jedan čopor gazela. I lovci se raziđoše, goneći gazele, a Man se odvoji od 
ostalih, idući u potjeru za jednom gazelicom, pa tako ugleda nekog čovjeka 
koji je dolazio iz pustinje, jašući magarca. I Man uzjaha svoga konja, pa pođe 
u susret tome čovjeku i. pozdravi ga i reče mu: — Odakle si? — I taj čovjek 
mu odgovori: — Iz zemlje Kuda. U njoj već nekoliko godina nije bilo ljetine, 
ali je ova godina dobro ponijela, te sam posijao krastavce, a oni su mi rodili 
prije vremena, te sam odabrao one za koje sam mislio da su najbolji i pošao 
emiru Manu-ibn-Zaidu budući da je on čuven po svojoj darežljivosti i dobroti, 
o kojima se pričaju priče. — A koliko si očekivao da dobiješ od njega? — za- 
pita Man, a čovjek odgovori: — Hiljadu dinara. — A ako ti on kaže: — To je 
mnogo? — zapita Man. — Pet stotina dinara — odgovori čovjek. — A ako on 
kaže: Mnogo je? — zapita Man. — Trista dinara — odgovori čovjek. — A ako 
on kaže: Mnogo je? — nastavi Man. — Dvjesta dinara — reče čovjek. — A ako 
on kaže: Mnogo je? — zapita Man, a čovjek odgovori: — Sto dinara. — A ako on 
kaže: Mnogo je? — izusti Man, a čovjek odgovori: — Pedeset dinara. — A ako on 
kaže: Mnogo je? — zapita Man, a čovjek odgovori: — Trideset dinara. — A ako 
on kaže: Mnogo je? — zapita Man. — Onda ću ja utjerati svoga magarca u nje- 
gov harem, pa ću se vratiti svojoj obitelji prevaren, praznih šaka! — odgovori 
čovjek. 

Man se nasmija na te riječi, pa potjera konja i stigne svoje vojnike, a 
stražaru reče, sjahavši brzo ispred svoga boravišta: — Kad ti priđe jedan čovjek 
koji jaše magarca i nosi krastavce, dovedi mi ga. 

I poslije jednoga sata priđe onaj čovjek, te ga vratar pusti da uđe emiru 
Manu, a taj čovjek nije prepoznao u njemu onog istog čovjeka koji ga bješe 
sreo u pustinji, zbog njegova veličanstvena i plemenita izgleda i zbog toga 
što je imao mnogo slugu i čeljadi (a Man je sjedio na uzvišenom prijestolju 
svoje vlasti, i sluge su mu stajale s desne i lijeve strane i ispred njega). I kad 
je taj čovjek pozdravio emira, ovaj mu reče: — Šta te je dovelo amo, o, brate 
Arabljana? — I čovjek kaza: — Uputio sam se do emira, pa sam mu donio 
krastavce kad im nije vrijeme. — Koliko si očekivao da dobiješ od nas? — zapita 
Man. — Hiljadu dinara — odgovori čovjek, a Man reče: — To je mnogo! — Pet 

stotina dinara — reče čovjek, a Man odgovori: — Mnogo je! — Trista dinara — 
reče čovjek, a Man odgovori: — Mnogo je! — Dvjesta dinara — reče čovjek, a 
Man odgovori: — Mnogo je! — Sto dinara — reče čovjek, a Man odgovori: — 
Mnogo je! — Pedeset dinara — reče čovjek, a Man odgovori: — Mnogo je! — 
Trideset dinara — reče čovjek, a Man odgovori: — Mnogo je! — I onda došljak 
reče: — Alaha mi, onaj čovjek što me je sreo u pustinji bio je pravi baksuz! 
Da mi nećeš dati manje od trideset dinara? — I Man se nasmije i zašutje, a 
Arabljaninu bi jasno da je to baš onaj čovjek što ga je sreo u pustinji, te reče: 
— O, gospodaru, ako ne narediš da mi donesu trideset dinara, onda eno ma- 
garca vezana pred vratima, a evo Mana gdje sjedi! — I Man se tako nasmija 
da je pao nauznak, a potom pozva ponomoćnika, pa mu reče: — Daj mu hiljadu 
dinara, i pet stotina dinara, i trista dinara, i dvjesta dinara, i sto dinara, i 
pedeset dinara, i trideset dinara, i neka njegov magarac ostane svezan na istome 
mjestu! — I Arabljanin bijaše ošamućen, jer je tako dobio dvije hiljade sto i 
osamdeset dinara, neka im se Alah smiluje svima! 


PRIČA O GRADU LAPTAITU 


— Doprlo mi je do ušiju, o sretni care, da je bio jedan grad koji se zvao 
Laptait;"%" to bješe boravište vlasti u RumA, a u njemu se nalazio dvor koji 
bješe stalno zatvoren. I kad god bi umro koji car, a na prijestolje stupio drugi 
car među Rumima, taj novi car bi načinio jak katanac za dvor, te su se tako 
na dvorskim vratima nakupila dvadeset i četiri katanca — od svakoga cara po 
jedan. A poslije toga zacari se jedan čovjek koji ne bijaše carskoga roda, i 
njemu se prohtje da otvori te katance, ne bi li vidio čega sve ima u dvoru, 
a velikaši carstva počeše ga odvraćati od toga i koriti ga i grditi, ali im se on ne 
htjede pokoriti, već uzviknu: — Dvor se na svaki način mora otvoriti! — I velikaši 
mu žrtvovaše sve dragocjenosti i sva blaga koja su imali, samo da ne otvori 
vrata, ali car ne odustade od toga... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta sedamdeset treća noć, ona reče: 


— Doprlo mi je do ušiju, o sretni care, da su stanovnici toga carstva žrtvo- 
vali tome caru sav novac i sva blaga koja su imali u rukama, samo da ne otvori 
dvor, ali car ne odustade od toga, već je skinuo katance i otvorio vrata. I 
našao je u dvoru slike Arabljana na njihovim konjima i devama, i na njima 
bijahu turbani koji su visili, a oko pasa su imali mačeve i u rukama držali 
duga koplja. I car nađe u dvoru jednu knjigu, pa je uze i poče čitati, i vidje 
da u njoj piše: — Kad se otvore ova vrata, ovom zemljom će zavladati pleme 
Arabljana koji nalikuju na ove slike; čuvajte se, dakle, i opet čuvajte se da 
ih ne otvorite! 

A taj grad bijaše u Andaluziji i osvojio ga je Tarik-ibn-Zaid te iste godine, 
za vlade kalifa al-Valida-ibn-Abd-al-Melika, jednog od Omejevih sinova, i Ta- 

rik umori toga cara najgorom smrću, pa opljačka njegovu zemlju i zarobi sve 
žene i mladiće, koji bijahu u njoj, i prigrabi njena bogatstva. I on nađe velika 
skrivena blaga, a između ostalog nađe i sto sedamdeset vijenaca od biserja, 
korunda i dragog kamenja, i ugleda jedan dvor u kojem su se konjanici mogli 
biti kopljima, i pronađe toliko zlatnog i srebrnog posuđa da se to ne. može 
opisati, a bio je tu i onaj stolić što je pripadao Alahovu proroku Sulejmanu, 
Daudovu sinu — mir im obojici! — i bio je taj stolić, kako vele, od zelenog 
smaragda a on se i dan-danas nalazi u gradu Rimu, i na tom stoliću bijahu 
zlatni pehari i zdjele od ahata. I nađe u tom dvoru psalme napisane grčkim 
pismenima na zlatnom papiru, ukrašenom dragim kamenjem, i nađe jednu 
knjigu u kojoj se govori o korisnim svojstvima kamenja i raslinja i o dobrim 
stranama gradova i naselja, i o amajlijama, i nauci o kemijskim spojevima od 
zlata i srebra, pa nađe i drugu jednu knjigu u kojoj se govori o vještini prav- 
ljenja korunda i dragog kamenja i o sastavljanju otrova i protuotrova, i u toj 
knjizi bijaše slika Zemlje, mora i zemalja i rudnika, i u dvoru bijaše jedna 
velika soba, puna eleksira, od kojeg jedna drahma može pretvoriti hiljadu 
drahmi srebra u čisto zlato. I nađe u dvoru veliko, okruglo i čudesno zrcalo 
načinjeno od različitih sastojaka za Alahova proroka Sulejmana, Daudova sina 
— mir im obojici! — i kad pogleda u nj, gledalac vidi rođenim očima svih 
sedam podneblja; i nađe Tarik u tome dvoru jednu odaju u kojoj bijaše toliko 
alem-kamenova da se to ne može izračunati. I osvajači otjeraše deve, te tako 
Tarik sve to odnese al-Validu-ibn-Abd-al-Meliku, pa se Arabljani raziđoše po 
gradovima te zemlje, a to je jedna od najvećih zemalja. I eto, to je kraj priče 
o gradu Laptaitu. 


PRIČA O MLADOM BEDUINU 


— Priča se i to da je Hišam, sin Abd-al-Melika-ibn-Mervana, bio jednoga 
dana u lovu i da je odjednom ugledao jednu gazelicu. On pojuri za tom ga- 
zelicom sa psima, pa, goneći je tako, ugleda jednog mladog Arabljanina-be- 
duina koji je napasao ovce. — O, mladiću, pred tobom je gazelica što je pobjegla 
od mene — reče Hišam, a mladić podiže glavu, pa kaza: — Pogledao si me okom 
koje umanjuje i progovorio si sa mnom govorom koji ponižava, o, ti što ne 
znaš za bolja značenja! Tvoj govor je bio govor tlačioca, a tvoji su postupci 
— magareći postupci. — Teško tebi, zar me ne poznaješ? — uzviknu Hišam, a 
mladić odgovori: — Prepoznao sam te, jer si se pokazao kao neotesan čovjek 
kad si mi sve to kazao prije no što si me pozdravio! — Teško tebi! Ja sam 
Hišam-ibn-Abd-al-Melik! — uzviknu Hišam, a beduin mu odgovori: — Ne dao 
ti Alah da vidiš rodni kraj i da se smiriš u svome grobu! Kako si mnogo 
kazao, a kako si malo poštovanja pokazao! 

I taj mladić ne stiže ni da izgovori to, a vojnici ga opkoliše sa svih strana, 
i svi su oni govorili: — Neka je mir s tobom, o, gospodaru pravovjernih! — Je- 

Onda kalif naredi da je svežu konjima za ulare, pa da je raščetvore i tako 
kazne za njezino izdajstvo... 

zik za zube, a ovoga mladića čuvajte! — reče Hišam, te mladića uhvatiše, a 
kad vidje toliko dvorjana, vezira i velikaša carstva, mladić i ne obrati pažnju 
na njih niti zapita tko su oni, već spusti bradu na grudi, pa je gledao tamo 
gdje je stupao nogom, dok tako ne dođe do Hišama. I mladić se zaustavi 
pred kalifom, pa obori glavu i zašuti, ne pozdravivši cara i suzdržavajući se 
da ma što kaže, te mu jedan sluga reče: — O, psu među Arabljanima, šta ti 
smeta da poželiš mir gospodaru pravovjernih? — I mladić se okrene sluzi, onako 
gnjevan, pa uzviknu: — O, sedlo za magarca, smeta mi to što je put dug, te 
sam se oznojio dok sam se morao penjati uze stube! — I Hišam ciknu (a bio je 
još gnjevniji): — O, mladiću, došao si u dan kad je prošlo tvoje vrijeme, i nada 
te je napustila, a život ti je protekao! — Alaha mi, o, Hišame — uzviknu mladić 
— ako je suđeno da se skrati moje vrijeme, onda se suđeni čas ne može od- 
goditi, a tvoje mi riječi ne mogu nauditi ni onim što je malo ni onim što je 
veliko! — Ili si dotle dospio, o, najodvratniji među Arabljanima, da riječju 
odgovaraš na svaku riječ gospodara pravovjernih? — uzviknu dvorjanin, a mla- 
dić. nu brzo odgovori: — Ubilo te neko zlo i ne ostavile te muke i zabluda! 
Ili nisi čuo da je veliki Alah rekao: — Spomeni dan kada će svatko doći i u 
sebi raspravljati i kada će se ispuniti svakome ono što je zaradio i nikome 
neće biti učinjena nepravda? 

Nato Hišam ustade, veoma gnjevan, pa uzviknu: — Hej, krvniče, donesi 
mi glavu toga mladića! On već mnogo govori o onome što nitko. ne može 
zamisliti! 

I krvnik uze mladića i odvede ga na krvavi ćilim, pa isuka mač nad nje- 
govom glavom i reče: — O, gospodaru pravovjernih, ovo je tvoj rob koji se 
ponosi sobom i teži za svojim grobom. Da li da mu odsiječem glavu, a da ne 
odgovaram za njegovu krv? — Odsijeci mu je — odgovori Hišam, a krvnik ga _i 
po drugi put zamoli za odobrenje da to učini, a Hišam mu to odobri, a onda ga 
krvnik i po treći put zamoli za odobrenje da to učini, te mladić vidje da će ga 
krvnik ubiti ako mu Hišam to i ovoga puta dopusti. I mladić se tako nasmija 
da su mu se vidjeli očnjaci, a Hišam se još više razgnjevi, te uzviknu: — O, mla- 
diću, ja mislim da si ti lud! Zar ne vidiš da se rastaješ sa životom. na ovome 
svijetu? Pa kako se onda možeš smijati i rugati sam sebi? — O, gospodaru pra- 
vovjernih — odgovori mladić — ako mi je suđeno da duže poživim, onda mi ne 
može nauditi ni ono što je malo ni ono što je veliko! Ali su mi pali na pamet 
neki stihovi — saslušaj ih — stići ćeš da me ubiješ. — Da čujem, ali reci sve 
ukratko! — uzviknu Hišam, a mladić izgovori ove stihove: 


Rekli su mi da je soko iznenada 
Ščep'o jednog vrapca u pustinju zašlog. 


I reče tad vrabac u kandžama oštrim 
(A soko ga čvrsto držaše, dižuć' se): 


—- Takva ptica mnome Zzasitit'. se neće 
Ako me pojede, jer sam odveć mali. 


II Hiljadu i jedna noć II 

Osmjehnu se soko, vjerujuć' u sebe 
U gordosti svojoj, a vrabac se spasi. 


I Hišam uzviknu: — Tako mi moga srodstva s Alahovim poslanikom — 
blagoslovio ga i pozdravio Alah! — da je ovaj mladić izgovorio te riječi u pr- 
vome trenutku i da je zatražio od mene nešto manje od kalifata, ja bih mu 
zacijelo to dao! Hej, slugo, napuni mu usta dragocjenostima i daj mu lijepu 
nagradu! — I sluga dade beduinu divan poklon, pa beduin ode svojim putem. 

U lijepe priče spada i ova: — Ibrahim-ibn-al-Mahdi, brat Haruna ar-Rašida, 
nije položio zakletvu na vjernost al-Mamunu, sinu svoga brata Haruna ar-Ra- 
šida, kad je vlast u kalifatu prešla na nj, već je otišao u ar-Rej? i sam se pro- 
glasio za kalifa. I on provede tako jednu godinu i jedanaest mjeseci i dvanaest 
dana, a sin njegova brata, al.Mamun očekivaše da mu se stric pokori i da se 
pridruži ostalima na putu zajednice, dok naposljetku ne izgubi nadu da će se 
on vratiti, i onda al-Mamun ode s konjanicima i pješacima i uđe u ar-Rej, 
tražeći Ibrahima. I kad je vijest o tome doprla do Ibrahimovih ušiju, njemu 
ostade samo jedno — da dođe u Bagdad i da se sakrije, jer se bojao za svoju 
glavu. I al.Mamun objavi da će dati sto hiljada dinara onome tko mu kaže 
gdje se nalazi Ibrahim. — A kad čuh za tu nagradu — govoraše Ibrahim — ja se 
pobojah da mi se što ne dogodi... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta sedamdeset četvrta noć, ona reče: 

— Doprlo mi je do ušiju, o sretni care, da je Ibrahim govorio: — Kad čuh 
za tu nagradu, ja se pobojah da mi se što ne dogodi i nađoh se u zabuni. I 
iziđoh iz svoje kuće u podnevno doba, pošto se najprije preruših, a ne znadoh 
kamo da pođem, pa tako uđoh u jednu ulicu iz koje se nije moglo izići na 
drugu stranu, i uzviknuh: — Doista, mi smo Alahovi i njemu se vraćamo! Iz- 
ložio sam se smrtnoj opasnosti! Ako se vratim istim putem, izazvat ću sumnju, 
jer se vidi da sam se prerušio. — I na kraju ulice ugledah jednoga crnog roba 
koji. je stajao pred vratima svoje kuće, pa mu priđoh i zapitah ga: — Imaš li 
neko mjesto u kući gdje bih mogao provesti jedan sat dnevnoga vremena? — 
Imam — odgovori mi on, pa otvori vrata, te tako uđoh u čistu kuću u kojoj 
bijahu rogoznice, ćilimi i kožni jastuci, a kad me je uveo u kuću, rob zatvori 
vrata za mnom, pa ode. I ja posumnjah da je on dočuo za onu nagradu, te 
pomislih: — Otišao je da me potkaže! — I uzavreh kao voda u loncu na vatri, 
i razmišljah o svome slučaju, i dok se to zbivalo, rob odjednom uđe, a s njim 
bješe i nosač, koji je donio sve što bijaše potrebno: kruha, mesa i nove lonce, 
i pribor za njih, i novu veliku ćasu i nove ibrike. 


PRIČE O VELIKODUŠNIMA 163 


I rob skine breme s nosačevih leđa, pa se okrene meni i reče: — Neka moja 
duša bude otkup za tebe! Ja puštam krv i znam da me se nećeš gaditi zbog 
onoga što činim da bih se ishranio. Evo ti ovih stvari koje nije dodirnula ruka, 
pa čini ono što ti padne na pamet. | 

A ja oskudijevah u hrani — govoraše Ibrahim — te skuhah lonac jela i ne 
pamtim da sam ikada jeo tako što. A kad ispunih svoju želju, crnac mi reče: 
— O, gospodaru, neka da Alah da ja budem otkup za tebe! Hoćeš li vina? 
Ono godi duši i odgoni brigu. — To mi nije odvratno! — odgovorih, želeći da 
se sprijateljim s tim čovjekom što je puštao krv, a crnac mi donese nove staklene 
sudove koje još nije dotakla ruka i namirisan ibrik, pa mi reče: — Procijedi 
ga sam, onako kako voliš! — I ja procijedih vino što sam bolje mogao, a crnac 
mi donese pehar, i voća, i svijeća, i novih sudova od gline, a zatim mi reče: 
— Hoćeš li mi dopustiti da sjednem postrance, pa da sam pijem svoje vino, ra- 
dujući se tebi i za tebe? — Učini to — rekoh mu — pa ispih vino, a ispi ga i crnac, 
i ja osjetih da nas je vino uhvatilo. I čovjek što je puštao krv siđe u sobicu za 
ostavu i iznese iz nje lutnju ukrašenu metalnim pločicama, pa mi reče: — O, 
gospodaru, ja nisam dostojan da od tebe tražim da pjevaš, ali mi ti u svojoj 
plemenitosti duguješ za zaštitu, pa ako smatraš da možeš poštovati svoga roba, 
onda su ti svojstvene visoke odluke. 

I ja ga zapitah, i ne misleći da me on poznaje: — A otkud znaš da ja 
lijepo pjevam? — I crnac mi odgovori: — Neka je slava Alahu! Naš gospodar 
je suviše poznat po tome. Ti si moj gospodar Ibrahim-ibn-al-Mahdi, naš juče- 
rašnji kalif, za koga je al. Mamun namijenio sto hiljada dinara tko mu ga pot- 
kaže, ali ti od mene ne prijeti nikakva opasnost. — I kad mi je to rekao — go- 
voraše Ibrahim — crnac je porastao u mojim očima i ja se uvjerih u tačnost 
svoje pretpostavke da je on plemenit čovjek, te pristadoh da mu ispunim Žže- 
lju. I uzeh lutnju, pa je zglasih i počeh pjevati, i pade mi na pamet da sam 
se rastao sa sinom i obitelji, te prozborih: 


Nadam se da će onaj što je Jusufu drage dao 
I što ga je u tamnici, gdje zarobljen bješe, uzdigao, 


Odgovoriti nam i opet nas sve jednom sastaviti — 
Alah, gospodar svjetova, u čijoj je ruci moć i vlast. 


I crnac bijaše neobično ushićen, i učini mu se da je život veoma ugodan 
(a vele da su Ibrahimovi susjedi s ushićenjem slušali njegove riječi kad bi rekao: 
— Hej, dječače, osedlaj mazgu!). I kad osjeti da mu je ugodno u duši i da se 
razveselio, čovjek što je puštao krv uzviknu: — O, gospodaru, hoćeš li mi do- 
pustiti da ti iskažem ono što mi je palo na pamet, mada ja ne spadam u ljude 
koji se bave tim zanatom? — A ja mu odgovorih: — Učini to — to je posljedica 
tvoje velike uljudnosti i plemenitosti. — I on uze lutnju pa zapjeva: 


Dragima se potužih da duga bijaše noć, 
A oni rekoše: — O, kako kratka nam bi ona! 

I sve to zato što oči njine zaklapa san 

Tako brzo, a naše oči cijelu noć sklopit' neće 
Kad nastane noć — mučenje za one što vole — 

Mi smo tužni, a oni radosni, kad nastane noć. 


I kad bi podnijet? morali sve što podnijesmo mi, 
U postelji bi im doista bilo ko što je nama. 


I. ja uzviknuh: — Pokazao si se ne može biti bolje, moj bolećivi prijatelju, 
i odagnao si od mene bol tugovanja — govoraše Ibrahim. — Otpjevaj još koju 
takvu pjesmicu! — I crnac izgovori ove stihove: 


Kad prijekor ne kalja obraz čovjekov, vidjet ćeš 
Da je divan svaki ogrtač koji obuče. 

Ona nas kori zato što malo ima takvih, 
A ja joj odgovaram: — Dostojnih malo ima! 

Dobro je što nas je malo — susjed naš uzvišen je, 
Dok su većine ljudi susjedi tako niski. 


Ljudi smo kojima borba stamotna ne izgleda. 
Kada naume da se tuku Salul ili pak Amir.4 


U želji za smrću nama se bliži suđeni čas, 
A oni smrt ne vole, pa zato dugo žive. 

Ne vjerovat' u ljudske riječi možemo kad nam se prohtije, 
A oni vjeruju nama kad im što kažemo mi. 


I kad čuh te riječi od crnca — govoraše Ibrahim — ja im se začudih naj- 
većim čudom i od velikog ushićenja moradoh se pognuti, te tako zaspah, a pro- 
budih se tek poslije večernje molitve. I umih se, pa me opet zaokupiše misli 
o veličini duše čovjeka što pušta krv i o njegovoj umješnosti u ponašanju, te 
ga probudih i uzeh kesu punu zdravih dinara koju sam imao pri sebi, pa je 
bacih crncu i rekoh: — Povjeravam te Alahu — ja odlazim od tebe! Molim 
te da iz ove kese trošiš novac za sve ono što ti zadaje brige, a od mene ćeš 
dobiti velik poklon kad se nađem u sigurnosti od strahovanja. — Ali mi crnac 
vrati kesu — govoraše Ibrahim — i reče mi: — Bijednici kao što sam ja nisu na 
cijeni kod vas, ali kako ja mogu, ostajući dosljedan svojoj plemenitosti, uzimati 
novac zato što me je sudba obdarila time da se zbližim s tobom i što si se ti 
nastanio u mojoj kući? A ako mi i dalje budeš tako odgovarao, i ako mi još 
jednom baciš kesu, ja ću se ubiti. — I ja tutnuh kesu u rukav (a bijaše mi teško 
da je nosim) ... 

1 Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta sedamdeset peta noć, ona reče: 


— Doprlo mi je do ušiju, o sretni care, da je Ibrahim-ibn-al-Mahdi govo- 
rio: — I nakon toga ja odoh, a kad dođoh do ulaznih vrata, crnac mi reče: 
— O, gospodaru, ovdje se možeš bolje sakriti no na kojem drugom mjestu, a 
meni nije teško da te izdržavam; ostani kod mene, dakle, dok ti Alah ne po- 

mogne. — I ja se vratih, pa mu rekoh: — Pod uvjetom da trošiš novac iz ove 
kese! 

Crnac mi dade do znanja da pristaje na taj uvjet, te ja tako provedoh 
kod njega nekoliko dana u takvom stanju, živeći najugodnijim životom, a. on 
nije ništa potrošio iz one kese. I ja mišljah da je za mene sramota da me on 
izdržava i bješe me stid što sam mu na teretu, te ga ostavih i odoh i iziđoh 
iz njegove kuće, pošto se najprije preruših i obukoh žensku odjeću — cipele i 
veo. Ali me obuze strah kad se nađoh na putu, i moj strah bijaše velik, te po- 
đoh k mostu, želeći da prijeđem preko njega, i tako se nađoh: pored jednoga 
mjesta poprskanog vodom. 

I tu me odjednom ugleda jedan od onih vojnika koji su me dvorili, i on 
me prepozna i viknu: — To je ono što je potrebno al-Mamunu! — pa se pripi 
uz mene, a meni bijaše mio život, te gurnuh i prevrnuh i njega i njegova konja 
na tom klizavom mjestu, i on tako postade pouka za one koji se uče, a ljudi 
brzo pođoše k njemu. Ja se pak pobrinuh da što prije odem, pa prijeđoh preko 
mosta i uđoh u jednu ulicu. I vidjeh da su na jednoj kući otvorena vrata i da 
jedna žena stoji na prolazu, te joj rekoh: — O, gospođo, sažali se na mene i 
ne daj da se prolije moja krv — ja sam čovjek koji se boji. — A ona mi reče: 
— Ima za tebe mjesta i skloništa, uđi! — I odvede me u gostinjsku sobu, pa mi 
pripremi postelju i dade mi da jedem. — Smiri se i ne strahuj, nitko živ neće 
znati za tebe — reče mi ona. 

I dok se to zbivalo, odjednom netko jako zalupa alkom na vrata, i žena 
iziđe, pa otvori vrata, a u kuću odjednom uđe onaj moj suparnik što sam ga 
gurnuo na mostu, i na glavi mu je zavoj, a krv mu se slijeva niz odijelo, dok 
konj nije s njim. — Hej, šta te je to snašlo? — zapita žena, a vojnik reče: — Uhva- 
tio sam onoga mladića, ali mi je izmigoljio. 

I vojnik ispriča ženi šta je bilo, a ona izvadi jednu krpu, pa je podera na 
komade i previ vojnikovu glavu, a zatim mu pripremi postelju, te on legne, 
onako bolestan. A žena se popne u moju sobu i reče mi: — Mislim da si ti 
taj čovjek s kojim se to dogodilo. — Jesam — odgovorih joj, a ona kaza: — Neće 
ti se dogoditi nikakvo zlo — pa mi opet iskaže svoje poštovanje. 

Ja proboravih kod nje tri dana, a potom mi ona reče: — Bojim se da te 
ne snađe neko zlo od onoga čovjeka — da nekako ne sazna da si ti ovdje i da 
ne potkaže ono čega se bojiš. Spasavaj svoju dušu, dakle! — I ja je zamolih da 
to odgodi do noći, i ona mi kaza: — U tome nema zla! 

A kad dođe noć, ja obukoh ženske haljine, pa odoh. I dođoh do kuće je- 
dne oslobođene robinje koja bješe naša, a ona poče plakati i naricati kad me 
je ugledala, i zahvali se velikom Alahu što me je spasio. Zatim iziđe iz kuće, 
kao da želi otići na trg i pobrinuti se kako će me počastiti, te pomislih da 
je sve kako valja, ali ne stigoh ni da se priberem, a ugledah Ibrahima Mosul- 
skog kako ide sa svojim slugama i vojnicima, a pred njim bijaše jedna žena. 

Ja se zagledah u nju i odjednom vidjeh da je to moja oslobođena robinja, 
vlasnica kuće u kojoj sam se nalazio, a ona je išla ispred njih sve dotle dok 
me nije predala njima. I ja pogledah smrti u oči, a ljudi me odvedoše al-Ma- 

munu u onim haljinama u kojima bijah, i on okupi sve, pa naredi da me od- 
vedu njemu. 

I pošto uđoh, ja ga pozdravih kao kalifa, a on uzviknu: — Ne dao ti Alah 
da budeš miran i da dugo poživiš! — Ne žuri se, o, gospodaru pravovjernih — 
odgovorih mu ja. — Gospodaru osvete dana je vlast za odmazdu i praštanje, 
samo što je praštanje bliže pobožnosti, a Alah je tvoje praštanje uzdigao iznad 
svakog praštanja, kao što je i moj grijeh uzdigao iznad svakog grijeha. I ako 
me kazniš, to je tvoje pravo, a ako mi oprostiš, to ćeš učiniti po svojoj milo- 
sti. - I potom izgovorih ove stihove: 


Znam da je moj grijeh golem, 

AD ti si još veći od njega. 
Da 1? ćeš me kazniti i! nećeš? 

TA oprosti mi, budi blag! 
A ako ja u djelu svom 

Dostojan tog ne bjeh, budi ti! 


I al.Mamun podigne glavu — govoraše Ibrahim — a ja mu na brzinu kazah 
ove stihove: 
Učinih ja grijeh prevelik, 
A tebi priliči da oprostiš. 
Oprostiš li — milostiv bit ćeš 
Kazniš li — pravo će biti. 


I al-Mamun obori glavu, pa izgovori ove stihove: 


I ako prijatelj hoće da me razljuti, 
I ja sav drhtim u jarosti svojoj, 
Oprostit ću ja njemu grijeh učinjeni, 
Bojeć se života bez prijatelja svog. 


Kad čuh od njega te riječi — govoraše Ibrahim — ja osjetih kako mu se 
miris milosti razlijeva po licu, a al.Mamun se okrene svome sinu al-Abasu i 
svome bratu al-Isaku i svim ljudima iz svoje okoline koji bijahu prisutni, pa 
ih zapita: — Šta vi mislite o ovome? — I svi mu oni posavjetovaše da me ubije, 
samo što se ne složiše u tome kako me treba ubiti. 

I al.Mamun zapita Ahmeda-ibn-Halida: — Šta ti veliš, Ahmede? — A Ah- 
med mu reče: — Ako ga ubiješ, mi ćemo naći ljude kao što si ti, koji su ubi- 
jali ljude kao što je on, a ako mu oprostiš, mi nećemo naći čovjeka kao što 
si ti, jer si ti oprostio čovjeku kao što je on... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta sedamdeset šesta noć, ona reče: 


— Doprlo mi je do ušiju, o sretni care, da je gospodar pravovjernih al- 
-Mamun čuo te riječi Ahmeda-ibn-Halida i da je zatim oborio glavu i izgovo- 
trio ove pjesnikove riječi: 

Moj narod je ubio Umejma, mog brata, 
I mene će strijela, kad je baci, pogodit'. 


I izgovori još i ove pjesnikove riječi: 


Pa oprosti prijatelju kad 
Odgovor valjan s pogreškom brka. 


Budi milostiv prema njemu, 
Pa bio zahvalan iP ne bio on. 


Suzdrži se dakle od kuđenja, 
Kad s puta skrene ili zaluta. 


Ti vidiš kako na prostirci 
Ugodno pored odvratnog leži. 


I kako su slasti vijeka dugog 
Slivene s otrovom kose sijede, 


I trn mi vidimo na granama 
Između voća koje beremo. 
Ima li koga da griješio nije 
I da je samo dobro činio? 


Sinove vremena upoznaj ti — 
Vidjet ćeš da ih je većina pala. 


Kad čuh od njega te stihove — govoraše Ibrahim-ibn-al-Mahdi — ja ski- 
nuh veo s glave, pa uzviknuh: — Alah je velik! — i odadoh Alahu veliku hvalu. 
— Alaha mi, gospodar pravovjernih mi je oprostio! — rekoh, a kalif izusti: — Neće 
ti se dogoditi nikakvo zlo, o, striče — a ja kazah: — O, gospodaru pravovjernih, 
moj grijeh je suviše velik da bih mogao izustiti riječi pravdanja, a tvoj opro- 
štaj je suviše velik da bih poslije njega mogao izgovoriti riječi zahvalnosti! — 
I Ja zapjevah i izgovorih ove stihove: 


Doista, tvorac je sve dobre strane skupio 
U sedmom imamu"5 iz rebra Adamova, 


I srca ljudska pred tobom strahom ispunjena su, 
I o svima se brineš ti, s dušom smjernom. 


I neposlušan bijah (vezama zablude 
Privezan) samo zbog pohlepe svoje. 
Oprostio si onom kome se oprostit'? ne može, 
Mada te nitko za nj nije molio ni dolazio ti, 
I začalio si se na djevojčicu moju — piliće, 
I na majku njinu što joj je srce tuge puno. 


I reče al.Mamun; — Reći ću, ugledajući se na našega gospodara Jusufa 
— neka su njemu i našem proroku upućene naše molitve i naš pozdrav! — za 
vas nema prijekora u ovaj dan, neka vam oprosti Alah, jer on je najmilosti- 

viji među milostivima! — Opraštam ti i vraćam ti imovinu i imanja, o, striče, 
i neće te snaći nikakvo zlo. — I ja se pomolih za nj pravednim molitvama i 
izgovorih ove stihove: 


Imovinu mi vrati i ne zažali za njom, 

A prije no što mi je vrati, ti mi krv pokloni. 
I kad bih, tebi za volju, ja dao i krv svoju, 

I novac, pa i kad bih obuću izut' morao, 


To bi dug bio samo koji se tebi vraća, 
A da me zadužio nisi, nitko te korio ne bi. 


I kad sad priznao ne bih da si milostiv bio, 
Dostojniji prijekora bio bih no ti dobrote. 


I al-Mamun odade poštovanje Ibrahimu i bijaše milostiv prema njemu i reče 
mu: — O, striče, Abu-Isak i al-Abas su mi savjetovali da te ubijem. — A ja mu 
kazah: — Oni su ti dobri savjetnici, o, gospodaru pravovjernih, ali si ti učinio ono 
čega si bio dostojan i odagnao si ono čega sam se bojao onim u što sam se 
nadao. — O, striče — kaza al.Mamun — ti si umrtvio moju mržnju životom svoje 
isprike, pa ti opraštam i ne primoravam te da osjetiš gorčinu prijekora. 

Rekavši to, al.-Mamun pade ničice, pa podigne glavu i zapita me: — O, striče, 
znaš li zašto sam pao ničice? — Možda si pao ničice i zahvalio se Alahu zato što 
te je dao u ruke tvome dušmaninu — odgovorih ja, a al.Mamun kaza: — Nisam 
to htio — zahvalio sam Alahu što mi je ulio misao da ti oprostim i da budem 
milostiv prema tebi. Ispričaj mi svoju povijest, dakle. 

I ja mu objasnih svoj slučaj i ispričah mu šta mi se dogodilo s čovjekom koji 
pušta krv i s vojnikom i njegovom ženom i s oslobođenom robinjom koja me je 
izdala, te al.Mamun naredi da mu dovedu oslobođenu robinju (a ona bijaše kod 
kuće i očekivala je da joj kalif pošalje nagradu), a kad se ona pojavi pred kali- 
fom on je zapita: — Šta te je pobudilo da to učiniš sa svojim gospodarom? —. 
Pohlepa — odgovori ona, a kalif je zapita: — Imaš li dijete ili muža? — I ona 
odgovori: — Nemam! 

Onda kalif naredi da je svežu konjima za ulare pa da je raščetvore i tako 
kazne za izdajstvo, a potom naredi da mu dovedu vojnika i njegovu ženu i 
onog čovjeka što pušta krv, te oni dođoše, a al.Mumun zapita vojnika zašto je 
ono učinio. — Zbog toga što sam bio žudan novaca — reče on, a al-Mamun 
kaza: — Treba da se baviš puštanjem krvi. — I on naredi da ga odvedu u dućan 
čovjeka koji pušta krv, te se vojnik nauči tamo da pušta krv, a njegovoj ženi 
odade poštovanje i naredi da je odvedu u dvor i reče: — To je pametna žena 
i ona će mi valjati za važne poslove. 

Potom kalif reče čovjeku što je puštao krv: — Ti si bio toliko plemenit da 
ti treba odati još veće poštovanje. — I on naredi da mu se preda vojnikova kuća 
s onim što bijaše u njoj, i nagradi ga počasnim odijelom i zapovjedi da mu se, 
povrh toga, izdaje petnaest hiljada dinara godišnje. 


PRIPOVIJESI O MNOGOSTUPNOM GRADU IREMU 
I DRUGE PRIČE 


LEGENDARNI GRAD IREM, GRAD STUPOVA 


PRIČA SE DA JE ABD-ALAH-IBN-ABU-KILJABA otišao da traži deve koje mu bi- 
jahu pobjegle. I tako je on putovao po jemenskim pustinjskim zemljama i po 
zemlji Saba, pa se obreo pred jednim velikim gradom, oko kojeg bješe utvrđenje, 
a oko utvrđenja — dvorovi koji su se dizali u visinu. I kad se približi tome gradu, 
Abd-Alah pomisli da u njemu ima stanovnika koje može pitati znaju li što o 
njegovim devama, te se uputi u grad, ali kad stiže tamo, vidje da je grad prazan 
i da u njemu nema ni žive duše. — I ja sjahah sa svoje deve — govoraše Abd- 
-Alah... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta sedamdeset sedma noć, ona reče: 


— Doprlo mi je do ušiju, o sretni care, da je Abd-Alah-ibn-Abu-Kiljaba go- 
vorio: — I ja sjahah s deve, pa je sputah, a zatim obodrih svoju dušu, pa uđoh 
u grad i priđoh onoj tvrđavi. I ugledah na tvrđavi dvoja velika vrata, koja bjehu 
tako velika i visoka da im nije bilo ravnih na svijetu, i ona bjehu ukrašena 
raznim dragim kamenjem i korundima — bijelim, crvenim i zelenim. I kad vidjeh 
to, ja se čudom začudih i učini mi se da je to nešto krupno. I uđoh u tu tvrđavu, 
onako poplašen, ošamućene pameti, i vidjeh da je to dugačka tvrđava i da se 
proteže u daljinu, a da je velika. kao neki grad, i da se u njoj nalaze neki visoki 

dvorovi, i da u svakom dvoru ima gostinjskih soba, a svi su oni sagrađeni od 
zlata i srebra i ukrašeni korundima, raznobojnim kamenjem, topazima i biserom, 
dok su krila na vratima tih dvorova po svojoj ljepoti bila slična krilima na vra- 
tima utvrđenja. A zemlja u tvrđavi bješe posuta biserjem i kuglicama. mošusa, 
ambre i šafrana. I kad prodrijeh u taj dvor i ne vidjeh ni jednog od Adamovih 
sinova, ja se gotovo onesvijestih i premrijeh od straha. I pogledah s najviših 
gostinjskih soba i dvorova, pa vidjeh da po njima teku rijeke, i da na gradskim 
trgovima ima voćaka i visokih palmi, a u svim gradskim građevinama bijaše po 
jedna opeka zlatna, a druga srebrna, te onda rekoh u sebi: — Nema sumnje da 
je to raj koji nam je obećan u budućem životu! 

I ja uzeh bisera s pijeska u tome gradu i mošusa sa zemlje koliko sam mo- 
gao ponijeti, pa se vratih u svoju zemlju i obavijestih ljude o tome. I vijest o 
tome dopre do ušiju Muavije-ibn-Abu-Sufijana, a u to vrijeme on bijaše kalif 
u al-Hedžasu, te on napisa pismo svome namjesniku u Jemenskoj Sani da po- 
zove toga čovjeka, pa da ga pita šta je istina u svemu tome. 

A Muavijin namjesnik me pozva, i ja ga obavijestih šta je bilo i šta se sa 
mnom dogodilo, te mu rekoh šta sam sve vidio, i namjesnik me posla Muaviji, 
pa i njemu rekoh šta sam vidio, ali Muavija posumnja u to, te mu ja onda po- 
kazah neka od onih zrna bisera i kuglica ambre, mošusa i šafrana. A u njima 
bijaše neki ugodan miris, samo što je biser bio požutio i što mu se boja bila pro- 
mijenila... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta sedamdeset osma noć, ona reče: 


— Doprlo mi je do ušiju, o sretni care, da je Abd-Alah-ibn-Abu-Kiljaba go- 
vorio: — Samo što biser bješe požutio i što mu se boja bila promijenila. — I začudi 
se Muavija-ibn-Abu-Sufijan kad u ibn-Abu-Kiljabe vidje biser i kuglice mošusa 
i ambre, te posla ljude Kabu-al-Ahbaru i pozva ga, pa mu reče: — O, Kabu-al- 
-Ahbare, pozvao sam te radi jedne stvari koju hoću provjeriti, a nadam se da 
ćeš mi ti dati tačna obavještenja o tome. — Šta je to, o, gospodaru pravovjernih? 
— zapita Kab-al-Ahbar, a Muavija reče: — Znaš li ti da postoji jedan grad koji 
je sagrađen od zlata i srebra, u kojem su stupovi od topaza i korunda, a pije- 
sak od kuglica mošusa, ambre i šafrana? — Znam, o, gospodaru pravovjernih 
— odgovori Kab — to je mnogostupni Irem, i ništa slično njemu nije stvoreno 
u zemljama, a sagradio ga je Šedad, sin Ada Starijega. — Ispričaj nam koju 
priču o njemu — kaza Muavija, a Kab-al-Ahbar reče: 

— Ad Stariji je imao dva sina, Šedida i Šedada, a kad im je otac umro, u nje- 
govim zemljama zacariše se Šedid i njegov brat Šedad, i na zemlji nije "bilo cara 
koji im nije bio potčinjen. I umre Šedid-ibn-Ad, a poslije njega carem zemlje po- 
stade njegov brat Šedad, koji je vladao samostalno, a volio je čitati starinske 
knjige, pa je tako naišao na opise budućeg života u raju, i dvorova, gostinjskih 
soba, drveća, voća i ostaloga što se nalazi u raju. I onda Šedada pozva njegova 
duša da nešto slično sagradi na zemlji, onako kako je ranije rečeno. A njemu 
se pokoravahu sto hiljada careva, i svaki car je imao pod svojom vlašću po sto 

hiljada upravitelja, a svakom upravitelju se pokoravalo po sto hiljada ratnika, 
te ih Šedad pozva sve da mu dođu, pa im reče: — Vidim u starim knjigama i 
pričama da se opisuje kraj koji postoji u budućem životu, pa hoću načiniti nešto 
slično njemu na ovome svijetu. Otiđite, dakle, u najbolju i najprostraniju rav- 
nicu na zemlji, pa mi sagradite u njoj grad od zlata i srebra, a pijesak u tome 
gradu neka bude od topaza i korunda i bisera. I ispod svodova toga grada 
podmetnite stupove od topaza, a grad ispunite dvorima, i iznad dvorova nači- 
nite gostinjske sobe, a po ulicama i trgovima ispod dvorova zasadite svakojako 
drveće s raznim zrelim voćem, i pustite vodu da teče ispod njega olucima od 
Zlata 1 srebra. 

I svi mu oni rekoše: — Kako možemo načiniti to što si nam opisao i kako 
da dođemo do topaza, korunda i bisera koje si nam spomenuo? — Zar ne znate 
da mi se zemaljski carevi pokoravaju i da su pod mojom vlašću i da se nitko 
živ na zemlji ne protivi mojoj zapovijedi? — zapita ih Šedad, a oni mu odgovoriše: 
— Da, znamo to! — I Šedad kaza: — Idite, dakle, u rudnike topaza, korunda, 
bisera, zlata i srebra, pa ih iskopajte i skupljajte zemlju iz rudnika, ne štedeći 
svoju snagu, a pored toga oduzmite za mene takvo kamenje koje se nalazi u 
rukama ljudi, i nemojte nikoga štedjeti ni maziti. Čuvajte se neposlušnosti, 
dakle! 

I car napisa pismo svima carevima u raznim oblastima zemlje i naredi im 
da pokupe sve takvo kamenje koje se nalazi kod ljudi i da odu u rudnike da 
kopaju drago kamenje koje se nalazi u njima, pa makar ga morali vaditi i sa dna 
mora, te su ih carevi skupljali punih dvadeset godina, a tih careva što su vladali 
na zemlji bješe trista šezdeset. 

Zatim Šedad uze mjerače i mudrace i radnike i zanatlije iz svih krajeva i 
zemalja, a oni se raziđoše po pustarama, pustinjama, zemljama i oblastima, pa 
tako stigoše do jedne pustinje u kojoj bješe jedna velika i čista ravnica, bez ikak- 
vih brežuljaka i bregova, i kroz nju su tekli potoci a voda otjecala olucima. I 
onda rekoše: — Evo zemlje kakvu nam je car naredio da nađemo i radi čega 
nas je sakupio! 

Potom se oni latiše zidanja na toj zemlji onako kako im je naredio car 
Šedad, car zemlje, i podigoše građevine uzduž i poprijeko, pa sprovedoše cijevi 
za kanale i postaviše stupove onako kako je već spomenuto, a carevi pojedinih 
oblasti odašiljahu u taj grad korunde i drago kamenje i biserje, veliko i malo, 
i kornalin i sjajne metale, i sve su to donosile deve 'koje su išle kroz pustinje 
i pustare, a pored toga carevi odašiljahu velike lađe preko mora, te radnicima 
stiže toliko te građe da se to ne može opisati, ni izbrojiti, ni iskazati. 

I oni provedoše trista godina na tome radu, a kad završiše posao, odoše 
caru da mu jave da su ga završili, a car im onda reče: — Idite i ispred grada 
sagradite nepristupačnu tvrđavu, tako da se ona uzdiže iznad grada i da bude 
visoka, a oko tvrđave podignite hiljadu dvorova i ispod svakog dvora istaknite 
po hiljadu zastava, kako bi u svakom dvoru mogao stanovati po jedan vezir. 

A oni smjesta odoše i učiniše to za dvadeset godina, a zatim dođoše Šedadu 
i javiše mu da su postigli cilj, te car naredi svojim vezirima (a imao je hiljadu 

vezira), a i ljudima iz svoje okoline i povjerljivim ljudima među ratnicima i osta- 
lima, da se pripreme za polazak i da se spreme za prelazak u mnogostupni Irem, 
pod vodstvom cara svijeta Šedada, Adova sina. I car naredi svojim ženama i 
svima onima koji su živjeli u haremu, a htjedoše da pođu — robinjama i slu- 
gama — da se late priprema za put. I svi oni provedoše dvadeset godina u tim 
pripremama, a zatim Šedad pođe u pratnji svoje vojske... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta sedamdeset deveta noć, ona reče: 


— Doprlo mi je do ušiju, o sretni care, da je Šedad-ibn-Ad pošao s vojskom 
koja ga je pratila, radujući se što je postigao ono što je želio, i putovao je tako 
sve dotle dok između njega. i mnogostupnog Irema ne ostade jedan dan hoda. 
I Alah kriknu s nebesa svoje moći i na nj i na nevjernike koji bijahu s njim i koji 
ga odricahu, te ih sve pobi velikim glasom, tako da ni Šedad niti itko od onih 
koji bijahu s njim nije stigao do grada niti ušao u nj, a Alah zbrisa put što je 
vodio k gradu, dok će grad ostati na onome mjestu onakav kakav je i bio sve 
do sudnjega časa. | 

I Muavija se začudi kad mu je Kab-al-Ahbar ispričao tu priču, te ga zapita: 
— Da li itko među ljudima može stići u taj grad? — A Kab-al-Ahbar mu odgo- 
vori: — Može — jedan od isposnika našega proroka (molimo mu se i pozdrav- 
ljamo ga!) — i svojim likom on nalikuje na ovog čovjeka što sjedi ovdje — u to 
nema sumnje niti je to zabluda. | 

Govoraše aš-Šabi: — Po riječima učenih Himjarićana iz Jemena, priča se da 
su od vapaja izginuli i oni koji su bili s njim, a poslije Šedada zacari se njegov 
sin Šedad Mlađi, koga njegov otac, Šedad Stariji, ostavi da vlada u zemlji Ha- 
dramautu i Sabi prije no što je pošao s vojskom u mnogostupni Irem, a kad 
do ušiju Šedada Mlađeg dopre vijest da mu je otac umro na putu, prije no što 
je stigao u grad Irem, on naredi da mu oca donesu iz tih pustinja u Hadramaut 
i naredi ljudima da za nj iskopaju grob u jednoj spilji. I kad ljudi iskopaše 
grob, on ga metnu u nj na postelji od zlata i prebaci mu preko tijela sedam- 
deset ogrtača izatkanih od zlata i ukrašenih dragim kamenjem, a iznad careve 
glave metnu zlatnu ploču, na kojoj bijaše ispisana ova pjesma: 


Pouči se, zavedeni, svojim vijekom dugovječnim 

Ja sam Šedad, Adov sin, jake tvrđe gospodar. 
Sila moja velika je, a velika i moć moja. 

Poslušni mi bjehu ljudi, bojeć" se mog gnjeva, prijetnje. 
I zapadom i istokom ja carevah i silan bjeh.. 

I pozva nas na put pravi došljak što nas učit! htjede. 
Al! mi bjesmo neposlušni te viknusmo: — Izlaz gdje je? 

I začusmo vapaj tada s nebeskoga višnjeg svoda. 
I vapaj nas taj razbaca kao sjeme po pustinji, 

Gdje čekasmo pod pepelom dan suđenja, prijetnji pun. 

Govoraše as-Salibi: — I dogodi se da dva čovjeka uđu u tu spilju i da nasred 
nje nađu stube, te siđoše niz njih i ugledaše grob koji bijaše dug sto lakata, širok. 
četrdeset lakata, a visok sto lakata. I nasred toga groba stajaše zlatna postelja, 
a na ujoj bijaše čovjek krupnoga tijela koji je zapremao cijelu postelju i u dužinu 
i u širinu, i na čovjeku bijahu ukrasi i odijela protkana zlatom i srebrom, a iznad 
njegove glave bijaše zlatna ploča s natpisom. I ti ljudi uzeše ploču i odniješe s 
toga mjesta sve šipke od zlata i srebra i ostalo što su mogli ponijeti. 


PRIČA O ISAKU MOSULSKOM 


Priča se da je Isak Mosulski govorio: — Jednom uveče iziđoh iz al.Mamu- 
nova dvora, pa se uputih kući, kad mi odjednom dođe da se pomokrim, te odoh 
u jednu uličicu i stadoh da se pomokrim, bojeći se da mi što ne naudi ako 
čučnem blizu zidova. I tada ugledah neki predmet koji bijaše obješen o kuću, te 
ga dodirnuh da vidim šta je, i vidjeh da je to velika košara s četiri ručke, 
pokrivena zlatotkanicom. — To svakako mora imati svog uzroka! — rekoh u sebi 
i nađoh se u zabuni, ne znajući šta da činim. 

I pijanstvo me potače da sjednem u tu košaru, a vlasnici kuće odjednom 
povukoše i košaru i mene do vrha zida, i ja odjednom čujem kako mi četiri 
robinje govore: — Iziđi, za tebe ima mjesta i skloništa! — I jedna robinja je išla 
ispred mene sa svjećicom u ruci, dok tako ne siđosmo u jednu kuću u kojoj 
sobe bijahu tako lijepo namještene da tako lijepih soba nisam vidio nigdje, 
osim u kalifovu dvoru. I ja sjedoh, ali ne stigoh ni da dođem k sebi, a na 
jednoj strani zida podigoše se za trenutak zavjese, i odjednom se pojaviše dvor- 
kinje koje su išle, držeći u rukama svijeće i.mangale s kadivima od kakuliskog 
aloja, a među njima je išla jedna djevojka koja bješe slična mjesecu kad ishodi. 
I ja se podigoh, a ona reče: — Dobro došao, o, posjetioče! — a zatim me posadi 
i poče se raspitivati o mojoj povijesti, te joj rekoh: — Izišao sam iz kuće jed- 
noga od svojih prijatelja, i vrijeme me je obmanulo i nužda me pritjerala da se 
pomokrim, te sam svratio u ovu uličicu i vidio spuštenu košaru, pa me je vino 
posadilo u nju, a onda su podigli košaru i mene, te sam se tako obreo u 
ovoj kući, i eto šta je bilo sa mnom. 

— Neće te snaći nikakvo zlo, a ja se nadam da ćeš s pohvalom govoriti 
o posljedicama svoga slučaja — reče mi ta žena, a potom me zapita: — Čime 
se baviš? — Ja sam trgovac na bagdadskom trgu — odgovorih joj. — Znaš li 
izgovarati neke stihove? — zapita me ona, a ja joj odgovorih: — Znam izgo- 
varati nešto beznačajno — te mi djevojka reče: — Spomeni mi nešto od toga — 
ali joj ja odgovorih: — Čovjek se zbunjuje kad kome dođe; počni ti. — U pravu 
si — odgovori djevojka, pa izgovori neke nježne pjesme od onih koje su spjevali 
stari i novi pjesnici, i te pjesme spadahu u njihove najbolje pjesme, a ja je slu- 
šah i ne znadoh da li da se više divim njenoj ljepoti i krasoti ili njenom lijepom 
izgovaranju stihova. — Je li te prošla tvoja zbunjenost? — zapita me potom dje- 

vojka, a ja joj odgovorih: — Jest, Alaha mi! — I onda mi ona reče: — Ako hoćeš, 
izgovori mi koju od onih pjesama koje znaš — te joj ja izgovorih toliko stihova 
starih pjesnika da to bješe dovoljno. I djevojka se s. pohvalom izrazi o tome 
i uzviknu: — Alaha mi, ja nisam mislila da među trgovcima ima i takvih ljudi! 
— A zatim naredi da nam donesu jela... 

I Šeherezadi reče njena sestra Dunjazada: — Kako je slatka tvoja priča i 
divna i ugodna i nježna! — A Šeherezada joj odgovori: — Šta je to prema onome 
što ću vam ispričati naredne noći, ako me car poštedi!... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni dvjesta osamdeset noći, car kaza: 
— Završi tu priču — a Šeherezada reče: — S ljubavlju i zadovoljstvom! — i nastavi: 


— Doprlo mi je do ušiju, o sretni care, da je Isak Mosulski govorio: — Za- 
tim djevojka naredi da nam donesu jela, te nam doniješe jela, a ona ih poče 
uzimati i stavljati pred mene (a u sobi bješe raznoga cvijeća i neobičnoga voća, 
kakvo se može naći samo na carskom stolu). Potom naredi da nam donesu 
vina, pa ispi jedan pehar, a drugi dade meni 1 reče: — Sad je vrijeme razgovoru 
i pričama — te se ja uputih u razgovor s njom i rekoh: — Doprlo mi je do ušiju 
da je bilo to i to i da je neki čovjek rekao to i to... 

I ispričah joj mnogo lijepih priča, te se žena razveseli i reče: — Ja se do- 
ista čudim kako jedan trgovac može pamtiti takve priče. Ta tako se razgovara 
sa carevima. — Imao sam jednoga susjeda koji je razgovarao sa carevima i bio 
njihov drug za stolom — odgovorih joj — i kad on nije bio zaposlen, ja sam 
mu odlazio u kuću, pa mi je često pričao ono što si čula. — Lijepo si sve to Za- 
pamtio, života mi! — uzviknu djevojka, a zatim počesmo razgovarati, i kad god 
bih ja zašutio, ona bi započela razgovor, te tako provedosmo veći dio noći, a 
soba je bila ispunjena mirisom aloja. I ja bijah u takvom stanju da bi al. Mamun 
poletio u svojoj težnji za njim, samo da ga je mogao zamisliti. 

— Doista, ti spadaš u najtankoćutnije i najduhovitije ljude, jer si uljudan 
kao rijetko tko — reče mi djevojka. — Ali sada nam ostaje još samo jedna stvar. 
— A šta je to? — zapitah je ja, a ona mi kaza: — Kada bi znao pjevati stihove, 
prateći se lutnjom! — Bavio sam se time ranije, ali nisam imao uspjeha, pa sam 
se okanio toga, iako sam imao topline u srcu, a želio bih da lijepo otpjevam 
nešto slično tome, ne bi li ova moja noć bila savršena — odgovorih ja, a dje- 
vojka mi reče: — Ti kao da hoćeš da kažeš kako treba donijeti lutnju? — Tvoje 
je da odlučiš — ti si milostiva i to će biti lijepo od tebe — kazah ja, te djevojka 
naredi da joj donesu lutnju, pa zapjeva tako lijepim glasom da takav glas ni- 
kada ne bijah čuo, s lijepom nježnošću, s izvrsnom vještinom u sviranju i ne- 
nadmašivim savršenstvom. 

— Znaš li čija je to pjesma i znaš li čiji su to stihovi? — Ne znam — od- 
govorih joj, a ona mi reče: — To su stihovi toga i toga, a napjev je Isakov. 
— A zar je Isak — neka ja budem otkup za tebe! — tako vješt čovjek — Zapi- 
tah je. — Ah, ah! — uzviknu djevojka. — Isak je pravi vještak u tome! — Neka 
je hvala Alahu što je toga čovjeka obdario onim čime nije obdario nikoga osim 

njega! — kazah ja, a djevojka reče: — A šta bi tek bilo kad bi tu pjesmu čuo 
od njega! 

I mi tako i dalje provodismo vrijeme, a kad se pomoli zora, djevojci priđe 
jedna starica — kao da to bješe neka od njenih dadilja — pa joj reče: — Vri- 
jeme je! — te djevojka ustade na te riječi i ode... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta osamdeset prva noć, ona reče: 


— Doprlo mi je do ušiju, o sretni care, da je djevojka rekla: — Krij ono 
što je bilo s nama, jer se skupovi održavaju skromnošću! — A ja uzviknuh: 
- Neka ja budem otkup za tebe. Meni ne treba davati pouka o tome! — A 
potom se oprostih s djevojkom, koja posla jednu robinju da ide ispred mene 
do ulaznih vrata i da mi ih otvori, te tako iziđoh i odoh kući. I očitah ju- 
tarnju molitvu i malo spavah, pa mi dođe al-Mamunov poslanik, te odoh ka- 
lifu i ostadoh kod njega cio dan. A kad dođe večernje doba, ja počeh misliti 
na ono što mi se bješe dogodilo uoči toga dana — a od takve stvari može se 
uzdržati samo glupak — te iziđoh i dođoh do one košare, pa sjedoh u nju, a 
ljudi me podigoše na ono mjesto gdje bijah uoči toga dana. — Postao si mar- 
ljiv — reče mi djevojka, a ja uzviknuh: — Mislim da sam bio nemarljiv! 

Zatim počesmo razgovarati, kao i prethodne noći, pa tako razgovarasmo 
i izggovarasmo stihove, i pričasmo neobične povijesti — ona meni, a ja njoj — do 
same zore. A potom odoh kući i očitah jutarnju molitvu i malo spavah, pa mi 
dođe al-Mamunov poslanik, te odoh kalifu i ostadoh kod njega cio dan. A kad 
nastade večernje doba, gospodar pravovjernih mi reče: — Preklinjem te da sje- 
diš ovdje dok ne obavim jedan posao, pa ću doći. — A kad kalif ode i iščezne, 
mene obuze neki nemir, jer se sjetih onoga što je bilo sa mnom, a učini mi se 
ništavnim sve ono što mogu dobiti od gospodara pravovjernih. I skočih da odem, 
pa trkom iziđoh iz dvora i odoh do one košare, a onda sjedoh u nju, pa ljudi 
podigoše i košaru i mene do one sobe, a ona djevojka mi reče: — Možda si 
ti naš prijatelj? — A ja uzviknuh: — Jesam, Alaha mi! — Ti si od naše kuće na- 
činio svoje stalno prebivalište? — zapita me ona, a ja joj odgovorih: — Neka ja 
budem otkup za tebe. Pravo na gostoprimstvo traje tri dana, a ako poslije toga 
opet dođem, nek vam je prosta moja krv. 

Potom smo sjedili onako isto kao i ranije, a kad se približi vrijeme na- 
šem rastanku, meni bi jasno da će me al-Mamun neizostavno pitati šta je bilo 
sa mnom i da se neće zadovoljiti sve dotle dok mu ne ispričam svoju povijest. 
I rekoh djevojci: — Vidim da spadaš u one kojima se sviđa pjevanje, a ja imam 
jednoga brata od strica koji ima ljepše lice od moga i veći položaj, a i obra- 
sovaniji je od mene i bolje poznaje Isaka od svih stvorenja velikog Alaha. — 
Zar si ti čankoliz? — zapita me djevojka, a ja joj kazah: — Tvoje je da o tome 
odlučiš. — I onda mi djevojka reče: — Ako je tvoj brat od strica takav kako 
ga opisuješ, bit će nam ugodno da se upoznamo s njim. — A potom dođe vri- 
jeme da odem, te ustadoh i odoh, ali još ne bijah ni stigao do kuće, a al-Ma- 
munovi poslanici jurnuše na mene i bezobzirno me podigoše... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta osamdeset druga noć, ona reče: 


= Doprlo mi je do ušiju, o sretni care, da je Isak Mosulski rekao: — Al- 
-Mamunovi poslanici me bezobzirno podigoše, pa me odniješe njemu, te vidjeh 
kalifa kako sjedi na klupici, gnjevan na mene. — O, Isače, da nisi prestao da 
mi se pokoravaš? — kaza mi on, a ja mu rekoh: — Nisam, Alaha mi, o, gos- 
podaru pravovjernih! — I kalif me zapita: — A kakva je tvoja povijest? Reci 
mi istinu. — Dobro, ali samo nasamo — odgovorih mu, a on kimnu glavom 
onima što bijahu pred njim, te oni odoše u jedan kraj, pa mu ja ispričah ci- 
jelu povijest i rekoh: — Obećao sam joj da ćeš i ti doći. — A al-Mamun mi 
odgovori: — Dobro si učinio. 

Zatim provedosmo cio dan u uživanjima, ali al-Mamunu bješe prirasla za 
srce ona djevojka. I bješe nam teško vjerovati da je došlo vrijeme da pođemo, 
ali odosmo, a ja davah pouke al-Mamunu i govorah mu: — Suzdržavaj se od 
toga da me pred njom zoveš po imenu — u njenu prisustvu ja sam tvoj pra- 
tilac. I tako se pogodismo i iđosmo sve dotle dok ne dođosmo na ono mjesto 
gdje bješe košara, a tamo nađosmo dvije košare, te posjedasmo u njih, pa ljudi 
podigoše i košare i nas na već poznato mjesto. I onda nam priđe djevojka, 
pa nas pozdravi, a al.Mamun se nađe u zabuni kad je vidje, jer bješe lijepa 
i dražesna. I djevojka mu poče pričati predaje i izgovarati stihove, a zatim do- 
nese vina, te počesmo piti i djevojka bješe ljubazna prema al-Mamunu i ra- 
dovaše mu se, a i on bješe ljubazan prema njoj i radovaše joj se. I djevojka 
uze lutnju, pa otpjeva jednu pjesmu, a zatim me zapita: — Je li i tvoj brat od 
stitica trgovac? — i pokaza al.-Mamuna. — Jeste — odgovorih joj. ja, a ona 
reče: — Vi ste doista veoma slični jedan drugome! — i ja joj odgovorih: — Da! 

A kad al-Mamun popi tri ritla!$ vina, njega obuzeše radost i ushićenje, te 
uzviknu i reče: — O, Isače! — a ja mu dogovorih: — Ovdje sam, o, gospodaru 
pravovjernih! — Otpjevaj mi tu i tu pjesmu! — reče al.Mamun, i onda djevojka 
vidje da je to kalif, te se uputi u jednu sobu i uđe u nju. A kad ja završih 
pjesmu, kalif mi reče: — Vidi tko je domaćin u ovoj kući! — A onda mu jedna 
starica brže-bolje odgovori i kaza: — Ovo je kuća al-Hasana-ibn-Sahla. — Do- 
vedite mi ga! — uzviknu kalif, te starice nestade za trenutak, pa odjednom dođe 
al-Hasan, a kalif ga zapita: — Imaš li kćerku? — Imam, zove se Hadidža — od- 
govori al-Hasan. — Je li udata? — zapita al.-Mamun, a al-Hasan mu odgovori: 
— Nije, Alaha mi! — i al.Mamun reče: — Onda je ja prosim od tebe. — Ona 
je tvoja robinja i tebi pripada vlast nad njom, o, gospodaru pravovjernih — 
odgovori al-Hasan, a kalif kaza: — Ja ću se oženiti njome i dat ću ti na ime 
otkupa trista hiljada dinara u gotovu novcu, koliko ću ti poslati sutra ujutro, 
a kad budeš dobio novac, pošalji mi kćerku uveče. I Sahl mu odgovori: — Slu- 
šam i pokoravam se! 

Zatim mi iziđosmo, i kalif mi putem reče: — O, Isače, nemoj nikome pri- 
čati ovu povijest! — i ja je tajih do al-Mamunove smrti. I ni na koga se ne 
bješe toliko sručilo koliko se bješe sručilo na mene za ta četiri dana. Danju 

sam sjedio s al.Mamunom, a noću s Hadidžom, i, Alaha mi, među ljudima ne 
vidjeh čovjeka kao što bješe al.Mamun, niti među ženama vidjeh djevojke kao 
što bješe Hadidža. Ne, čak nije bilo ni približno slične Hadidži po razboritosti, 
pameti i riječima, a Alah to bolje zna. 


PRIČA O ČISTAČU I VELIKAŠEVOJ ŽENI 


Priča se i to da je bilo vrijeme hadžiluku, te su ljudi obilazili sveta mje- 
sta, i dok se tako narod gomilice okupljao na putu, jedan. čovjek se odjednom 
uhvati za pokrove na Čabi" i poče govoriti iz dubine srca: — Molim te, Alaše, 
da se ona naljuti na svoga muža, pa da je obljubim! — I čuše ga mnoge had- 
žije — govorio je pripovjedač — pa ga uhvatiše i dovedoše starješini hadžiluka, 
pošto ga najprije dobro izudaraše, i rekoše: — O, emire, našli smo ovoga na 
mjestu koje poštujemo, a on je rekao to i to! — I starješina hadžiluka naredi 
da objese toga čovjeka, a on reče: — O, emire, radi Alahova poslanika — bla- 
goslovio ga i pozdravio Alah! — saslušaj moju povijest i moju priču, a poslije 
čini sa mnom šta hoćeš. — Pričaj! — kaza emir, a čovjek reče: — Znaj, o, emire, 
da sam ja jedan od čistača i da radim na klaonici i odnosim krv i nečist na 
mjesto gdje se istovaruje smeće. I dogodi mi se jednoga dana među danima 
da tako idem sa svojim magarcem,; koji bješe natovaren, i onda vidjeh da neki 
ljudi bježe, a jedan od njih mi reče: — Skreni u ovu uličicu, da te ne ubiju. 
— I ja zapitah: — Zašto bježe ti ljudi? — a jedan sluga mi reče: — To je harem 
nekoga velikaša, pa eunusi jure sve ljude koji se nalaze ispred njega i tuku ih 
sve, ne obazirući se ni na koga. — I tako ja skrenuh s magarcem u uličicu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta osamdeset treća noć, ona reče: 


— Doprlo mi je do ušiju, o sretni care, da je taj čovjek rekao: — I ja uđoh 
s magarcem u tu uličicu i stajah, očekujući da se gomila raziđe, i onda ugle- 
dah eunuhe koji su držali štapove u rukama, a s njima je išlo oko trideset žena, 
među kojima bijaše jedna koja je bila slična vrbovoj grani ili žednoj gazeli, i 
ona bijaše savršena po svojoj ljepoti, otmjenosti i raznježenosti, a sve druge 
su je dvorile. I kad dođe do ulaza u uličicu u kojoj stajah, ta žena pogleda 
desno i lijevo, pa pozva jednog eunuha, a kad eunuh dođe, ona mu reče ne- 
što na uho, te mi eunuh odjednom priđe i uhvati me, a ljudi se razbježaše. 
A jedan drugi eunuh odjednom uze moga magarca, pa ga odvede, a zatim mi 
cunuh priđe i sveza me užetom i povuče me za sobom, i ja nisam znao u čemu 
je stvar, a ljudi za nama vikahu i govorahu: — Alah to ne dopušta! To je čis- 
tač, siromašak, zašto ste ga svezali konopcima? — I ljudi govorahu eunusima: 
— Sažalite se na nj — na vas će se sažaliti Alah — i pustite ga! — A ja rekoh 
u sebi: — Eunusi su me uhvatili samo zato što je njihova gospođa. osjetila za- 
dah nečisti, pa joj se zgadilo, ili je trudna, ili joj se smučilo. Nema moći ni 
sile do u Alaha, visokog, velikog! 


12 Hiljadu i jedna noć II 

I ja sam išao za njima sve dotle dok oni ne dođoše do vrata jedne velike 
kuće, a onda oni uđoše u kuću, pa i ja uđoh za njima, i oni su me vodili 
sve dotle dok ne dođoh u jednu veliku sobu — ne znam kako da opišem njenu 
ljepotu — a soba bješe zastrta divnim ćilimima. A zatim žene uđoše u tu sobu 
(a ja bijah kraj eunuha, onako svezan), te rekoh u sebi: — Sad će me neizo- 
stavno mučiti u ovoj kući dok ne umrem, a za moju smrt neće nitko saznati! 

A potom me odvedoše u jedno divno kupatilo, koje bijaše u kući, i dok 
ja bijah u kupatilu, odjednom dođoše tri robinje pa posjedaše oko mene i re- 
koše: — Svuci te prnje — te ja svukoh dronjke što sam ih imao na sebi, a onda 
mi jedna djevojka poče trljati noge, dok mi druga umivaše glavu, a treća me 
trljaše po tijelu. A kad svršiše to, djevojke staviše pred mene jedan svežanj s 
odijelom, pa mi rekoše: — Obuci to — a ja uzviknuh: — Alaha mi, ja ne znam 
kako se to oblači! — Na to mi djevojke priđoše, pa me obukoše, smijući mi se. A 
zatim djevojke doniješe ibrike pune ružine vodice, kojom me poškropiše, pa 
odoh s njima u jednu drugu sobu, i, Alaha mi, ja ne znam kako da je opišem, 
jer u njoj bijaše toliko skupocjenih ukrasa i ćilima... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta osamdeset četvrta noć, ona reče: 


— Doprlo mi je do ušiju, o sretni care, da je taj čovjek rekao: — Kad uđoh 
u tu sobu, ja ugledah jednu ženu koja je sjedila na krevetu od bambusove 
trske (a noge od kreveta bjehu od slonovače) i pred njom bješe mnogo ro- 
binja. I kad me ugleda, ona se podiže i pozva me, te joj priđoh, a ona mi 
reče da sjednem, te tako sjedoh pored nje. I ta žena naredi robinjama da do- 
nesu jela, i ja ne znam kako se ta jela zovu niti sam ikada u životu znao Za 
jela koja tako izgledaju. I ja se dobro najedoh, a kad ukloniše zdjele i kad 
oprasmo ruke, žena naredi robinjama da donesu voća, te se voće odjednom po- 
javi pred njom, i onda mi žena naredi da jedem voća, te ja jedoh voća, a kad 
prestadosmo jesti, ona naredi nekim robinjama da nam donesu boce pune vina, 
te robinje doniješe vina raznih vrsta, a zatim zapališe svakojaka kadiva u kadio- 
nicama. A jedna robinja, koja bješe slična mjesecu, poče nas služiti vinom, svi- 
rajući nam, te se opismo i ja i ona gospođa što je sjedila, i sve se to zbivalo, a ja 
mišljah da spavam i da sanjam. 

A potom žena dade znak nekim robinjama da nam prostru postelju u je- 
dnoj sobi, te one prostriješe postelju tamo gdje im ona bješe naredila, i onda 
žena ustade, pa me uze za ruku i odvede me tamo gdje bijaše prostrta pos- 
telja, a zatim leže, pa legoh i ja i ležah s njom do jutra, i kad god bih je pri- 
tisnuo na grudi, osjetio bih miris mošusa i druge mirise, te mišljah da sam 
svakako u raju i da sve to sanjam. 

Ujutro, kad se probudih, žena me zapita gdje stanujem, a ja joj odgovorih: 
— U tom i tom mjestu. — I ona mi onda reče da odem i dade mi jedan rubac 
opšiven zlatom i srebrom, a za nj bješe nešto privezano. — Idi s tim u kupa- 
tilo — reče mi ona, te se obradovah i rekoh u sebi: — Ako u rupcu ima pet 
dinara, to će mi biti za ručak na današnji dan. 

I ja iziđoh iz kuđe te žene kao da iziđoh iz raja, a kad dođoh u izbu u 
kojoj življah, razvezah onaj rubac i nađoh u njemu pedeset miskala zlata. I 
zakopah to zlato, pa sjedoh pored vrata, pošto najprije kupih za dva dinara 
kruha i začina, a kad ručah, počeh razmišljati o svom slučaju, i tako ostadoh 
sjedeći do večernjega doba, kad mi odjednom dođe jedna robinja, pa mi reče: 

Traži te naša gospođa! 

I ja podoh s robinjom k vratima one kuće, a robinja zamoli da me puste 
da uđem, te tako uđoh i poljubih zemlju između ruku one žene, a ona mi na- 
redi da sjednem, pa naredi robinjama da nam donesu jela i pića, kao i obično, 
1 zatim odspavah s njom po običaju koji bjesmo zaveli prethodne noći. A iz- 
jutra mi ona dade drugi rubac s pedeset miskala zlata, i ja ga uzeh, pa iziđoh 
i, kuće, a kad dođoh u svoju izbu, zakopah zlato. 

Tako življah osam dana, odlazeći joj svakoga dana uveče i izlazeći iz njene 
kuće na početku dana, i dok tako spavah kod nje osme noći, odjednom trkom 
dotrča jedna robinja, pa mi reče: — Ustani, popni se u onu sobu! — te se popeh 
u tu sobu i vidjeh da je ona do samoga puta. I ja sam sjedio tamo, kad od- 
jednom začuh veliku buku i topot konjskih kopita u uličici, a prozor u toj sobi 
bješe iznad vrata, te pogledah kroza nj i ugledah jednog mladića koji je ja- 
hao konja, a bješe sličan mjesecu na ishodu u noći uštapa, i pred njim su išli 
robovi i vojnici koji su ga služili. On dojaha do ulaznih vrata i brzo uđe, a 
kad uđe u sobu, vidje onu ženu kako sjedi na krevetu, pa poljubi zemlju pred 
njom, a zatim joj priđe i poljubi joj ruke, ali ona ne progovori s njim. I mla- 
dić se neprestano ponižavaše pred njom, dok se ne pomiri s njom i ne pre- 
spava tu noć pored nje... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta osamdeset peta noć, ona reče: 


— Doprlo mi je do ušiju, o sretni care, da se muž one žene pomirio s njom 
i da je tu noć prespavao s njom, a kad nastade jutro, njemu dođoše vojnici, 
te on iziđe na vrata. A žena ustade, pa dođe u moju sobu i zapita me: — Jesi 
li vidio onoga? — A ja joj odgovorih: — Jesam! — i ona mi reče: — To je moj 
muž. Ali ću ti ja ispričati šta mi se dogodilo s njim. I ona uze pričati: 

— Dogodilo se da sam jednom sjedila s njim u vrtiću u kući, kad on od- 
jednom ode i ne bi ga zadugo. I ja ga dugo i nestrpljivo čekah i pomislih: 
— Možda je u kući osame — te odoh u kuću osame, ali ga ne nađoh; i ja uđoh 
u kuhinju i ugledah robinju, pa je zapitah gdje je on, a ona mi ga pokaza, 
i ja ga vidjeh gdje leži s jednom od kuhinjskih djevojaka. I onda se zakleh te- 
škom zakletvom da ću se odati bludu s čovjekom koji je najprljaviji od svih 
i čije je tijelo najnečistije, a onoga dana kad te je uhvatio eunuh bilo je četiri 
dana kako sam tražila takva čovjeka, ali nisam našla nikoga koji bi bio prlja- 
viji od tebe i čije bi tijelo bilo nečistije od tvoga. I onda sam te pozvala, pa 
je bilo ono što je bilo i što nam je sudio veliki Alah, te sam se tako oslobo- 
dila zakletve kaju sam dala. — A zatim mi reče: — A kad se moj muž još je- 
dnom svali na djevojku 1 bude ležao s njom, ja ću te opet pozvati da radiš 

sa. mnom ono što si radio. — I kad čuh te riječi od nje, i kad mi ona baci u 
srce. strijele svojih očiju, meni tako potekoše suze da mi izraniše oči, te izgo- 
vorih.ove pjesnikove riječi: 


Poljubaca deset daj mu rukom lijevom — 
I znaj da je ona od desnice bolja: 


Ta lijevoj je bliže ono mjesto stidno, 
Jer se njome ono pere svakog dana. 


| A poslije toga ona mi naredi da odem iz njene kuće, te tako dobih od 
nje četiri stotine miskala zlata, pa ih sada trošim. I dođoh amo da se pomolim 
Alahu — neka je njegova slava i veličina! — da se muž one žene još jednom 
'vrati robinji, jer možda ću se i ja vratiti onome što je bilo. — I kad je čuo 
priču toga čovjeka, starješina hadžiluka ga pusti i reče prisutnima: — Alaha radi, 
molite se za nj — njemu se može oprostiti. 


TRI PRIČE O HARUNU AR-RAŠIDU 


PRIČA O LAŽNOME KALIFU 


PRIČA SE DA JE KALIF HARUN AR-RAŠID bio veoma nespokojan jedne noći, pa 
je pozvao svoga vezira Džafara Barmakida i rekao mu: — Teško mi je na duši, 
pa hoću da se noćas prošetam bagdadskim ulicama i vidim što rade Alahovi 
robovi, s tim da se obučemo kao trgovci, kako nas ne bi prepoznao nitko među 
ljudima. — A vezir mu odgovori: — Slušam i pokoravam se! 

I oni ustadoše istoga časa i trenutka, pa svukoše raskošno odijelo koje su 
imali na sebi i obukoše trgovačko odijelo, a bjehu njih trojica: — kalif, Džafar 
i Masrur, nosilac kalifova mača. I oni su išli od jednog mjesta do drugog, dok 


tako ne stigoše do rijeke Tigra, a onda ugledaše jednoga starca koji je sjedio. 


u čamcu, pa ga pozdraviše i rekoše mu: — O, starče, hoćemo da nam učiniš 
ljubav i dobrotu time što ćeš nas provozati svojim čamcem; uzmi ovaj dinar 
na ime nagrade... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta osamdeset šesta noć, ona reče: 


— Doprlo mi je do ušiju, o sretni care, da su oni rekli starcu: — Hoćemo 
da nas provozaš svojim čamcem — a starac im odgovori: — Tko se može voziti 
čamcem kad se kalif Harun ar-Rašid svake večeri vozi Tigrom u maloj lađi, 
a s njim je na lađi i glasnik koji viče: — O, okupljeni ljudi, svi koliko vas ima 
= veliki i mali, otmjeni i prosti, djeco i mladići — ako tko od vas iziđe s čam- 

cem i vozi. se po Tigru, ja ću mu odsjeći glavu ili ću ga objesiti o katarku 
njegova. čamca! — A čini se da ćete ga sad. ugledati i da se njegova lađa pri- 
bližuje. —I kalif i Džafar rekoše: — O, starče, uzmi ova dva dinara, pa nas od- 
vezi do jedne od onih sjenica dok ne prođe kalifova lađa! — A starac im od- 
govori: — Dajte mi zlato i uzdajte se u velikog Alaha. 

I starac uze zlato, pa je plovio malo s njima, kad se od sredine Tigra od- 
jednom približi jedna lađa, a u njoj sijahu svijeće i buktinje. — Zar vam nisam 
rekao da. kalif prolazi ovuda svake večeri? — reče starac, pa poče uzvikivati: 
— O, zaštitniče, ne ostavi nas bez zaštite! 

I starac uvede trojicu ljudi u jednu sjenicu, pa baci preko njih jedan crn 
ogrtač, a oni počeše gledati ispod ogrtača i tako ugledaše na kljunu lađe je- 
dnoga. čovjeka koji je držao u rukama buktinju od dukatskog zlata na kojoj 
je sagorijevao kakulijski aloj. I taj čovjek je imao na sebi ogrtač od crvenog 
atlasa i žuti vez na jednom ramenu, a na glavi mu bješe mosulski turban, dok 
je o drugom ramenu imao torbu punu kakulijskog aloja kojim je raspaljivao 
buktinju umjesto drveta. A na kljunu lađe kalif ugleda jednog drugog čovjeka, 
koji bješe obučen kao i prvi a držao je u rukama buktinju koja bješe slična 
buktinji što ju je držao prvi čovjek, i ugledaše u lađi dvjesta robova koji su 
stajali s desne i lijeve strane, i vidješe na lađi prijestolje od dukatskog zlata i 
jednoga divnog mladića koji je sjedio na njemu i imao na sebi crno odijelo s ve- 
zom od žutoga zlata. I pored njega bješe jedan čovjek, sličan veziru Džafaru, 
a naporedo s njim jedan eunuh, sličan Masruru, i on je držao u rukama isu- 
kani mač. A za stolom bijaše još i dvadeset gostiju. 

I kad vidje sve to, kalif viknu: — Džafare! — a Džafar mu odgovori: — Ovdje 
sam, o, gospodaru pravovjernih! — Možda je to koji od mojih sinova, al. Mamun 
ili al.-Amin? — reče kalif, a zatim poče zagledati onog mladića što je sjedio na 
prijestolju i. vidje da je on savršen po svojoj ljepoti i krasoti, po svojoj stasi- 
tosti i svome savršenstvu. I pošto ga zagleda, kalif se okrene veziru, pa mu 
reče: — O, vezire! — A vezir mu odgovori: — Ovdje sam! — I kalif kaza: -Alaha 
mi, onaj što sjedi nije propustio ništa da nalikuje na kalifa, a onaj što je is- 
pred njega nalikuje na tebe, o, Džafare, i onaj što stoji naporedo s njim na- 
likuje na Masrura, dok su oni gosti za stolom — kao moji gosti za stolom, te 
mi se razum pomutio od toga... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta osamdeset sedma noć, ona reče: 


— Doprlo mi je do ušiju, o sretni care, da se kalifu pomutilo u glavi kad 
je vidio sve to i da je onda uzviknuo: — Alaha mi, čudim se svemu tome, 0, 
Džafare! — A Džafar mu je odgovorio: — I ja, Alaha mi, o, gospodaru pravo- 
vjernih! 

A zatim lađa otplovi i oni je izgubiše iz vida, i onda starac potjera čamac 
i uzviknu: — Neka je slava Alahu što nas je poslužila sreća, te nas nitko nije 
sreo! — I kalif ga zapita — O, starče, a da li kalif dolazi svake večeri da se vozi 
po Tigru? — Dolazi, o, gospodaru, i ima puna godina otkako to čini — odgo- 

vori starac. — O, starče — reče kalif — hoćeš li biti tako dobar da nas sačekaš 
ovdje naredne noći, a mi ćemo ti dati pet dinara u zlatu. Mi smo stranci, pa 
gledamo da se razonodimo, a živimo u al-Handaku. — S ljubavlju i drage volje! 
— kaza starac, a potom kalif, Džafar i Masrur napustiše starca i odoše u dvor, 
gdje svukoše trgovačko odijelo koje su imali na sebi. i obukoše carsko, pa svi 
posjedaše na svoja mjesta, a zatim počeše dolaziti emiri, veziri, dvorjani i na- 
mjesnici, te se dvorana ispuni narodom. 

A kad se završi dan i kad se raziđoše ljudi iz raznih staleža i svatko ode 
svojim putem, kalif Harun ar-Rašid reče: — O, Džafare, hajde da vidimo dru- 
goga kalifa — te se Džafar i Masrur nasmijaše, pa obukoše trgovačko odijelo 
i iziđoše iz dvora i pođoše ne može biti veseliji, a iziđoše na tajna vrata. I kad 
stigoše na Tigar, vidješe onoga starca lađara, kako stoji i čeka ih, te se ukr- 
caše u njegov čamac, i ne prođe ni jedan sat kako su sjedili s njim, a naiđe 
lađa drugoga kalifa i približi im se. I oni se okrenuše, pa počeše pažljivo raz- 
gledati lađu, i onda ugledaše u njoj dvjesta robova, osim onih ranijih, a zubljo- 
noše vikahu, kao uvijek. — O, vezire — reče kalif — to je takva stvar da ne bih 
vjerovao da sam o njoj što čuo od koga, ali sam sve vidio svojim očima! 

Potom kalif reče vlasniku onoga čamca u kojem su sjedili: — O, starče, 
uzmi ovih deset dinara, pa potjeraj čamac naporedo s njihovom lađom; njihova 
lađa je osvijetljena, a mi smo u sjeni, te ćemo ih mi vidjeti i gledati, a oni nas 
neće vidjeti. — I starac uze deset dinara, pa potjera svoj čamac naporedo s 
lađom, te se tako nađoše u sjeni lađe. 

I Šeherezadu zateče jutro, te ona mekine priču koju je započela po carevu 
odobrenju, a kad nastade dvjesta osamdeset osma noć, ona reče: 


— Doprlo mi je do ušiju, o sretni care, da je kalif Harun ar-Rašid rekao 
starcu: — Uzmi ovih deset dinara, pa potjeraj čamac naporedo s njihovom la- 
dom. — I starac odgovori: — Slušam i pokoravam se! — A zatim uze dinare, pa 
potjera čamac, te su.tako plovili u sjeni one lađe i naporedo s njom sve do 
vrtova. Kad stigoše do vrtova, ugledaše jednu ograđenu poljanu, i odjednom 
vidješe da tamo stoje sluge i drže jednu mazgu, osedlanu i zauzdanu. I drugi 
kalif iziđe iz lađe, pa uzjaha mazgu i pođe, jašući između svojih gostiju za 
stolom, i zubljonoše povikaše i sluge bjehu zauzete poslovima drugoga kalifa, 
a Harun ar-Rašid, Džafar i Masrur iziđoše na suhu zemlju, pa se probiše iz- 
među robova i pođoše, idući ispred njih. I zubljonoše baciše pogled, pa ugle- 
daše tri čovjeka koji bjehu obučeni kao trgovci i za koje bi se reklo da su do- 
šli iz. tuđih zemalja, pa migom dadoše znak, te ih ljudi uhvatiše i odvedoše 
drugome kalifu. 

Kad ih ugleda, drugi kalif ih zapita: — Kako ste stigli na ovo mjesto i Za- 
što ste došli amo u ovo vrijeme? — I oni mu odgovoriše: — O, gospodaru, mi 
smo trgovci i stranci, a stigli smo na današnji dan, pa smo uveče izišli da se 
prošetamo, a vi ste odjednom naišli i ovi ljudi su došli, pa su nas uhvatili i 
doveli tebi, i eto, to je naša povijest. — Neće vam se dogoditi nikakvo zlo, zato 


što ste stranci, a da ste iz Bagdada, odsjekao bih vam glave, — kaza drugi kalif, 

a zatim se obrati svome. veziru, pa mu reče: — Povedi ove ljude, oni će veče- 
ras biti naši gosti. — Slušam i pokoravam se, o; gospodaru naš! — odgovori vezir 
a zatim pođe s njima, te tako stigoše do jednog visokog, veličanstvenog i čvr- 
sto sagrađenog zamka kakvog ne bješe ni u sultana: zamak se podizao iz praha 
i dohvaćao se oblakovih krila, a vrata na zamku bjehu od glatkog drveta" ukra- 
šena žeženim zlatom. I na ta vrata se ulazilo u jednu dvoranu s vododržom 
i šedrvanom, a u njoj bjehu jastuci i ćilimi i zlatotkane rogoznice. I u toj dvo- 
rani bjehu spuštene zavjese i zastirači koji su zanosili um i od kojih su ma- 
laksavali oni koji govore, a na vratima bjehu ispisani ovi stihovi: 


Gle, dvor gdje stoji, mir neka mu je i radost! 
Obdariše ga dani ljepotom svojom. 


U njemu su i rijetkosti i čuda svakojaka, 
Te pera ne znaju kako bi ga opisat' mogla. 


I drugi kalif uđe u dvor sa svojima ljudima, pa sjedne na zlatno prijestolje 
ukrašeno dragim kamenjem (a na prijestolju. bješe molitveni ćilimčić od žute 
svile), i posjedaše njegovi gosti za stol, a nosilac mača osvete stajaše pred njim. 
I postaviše stol, pa jedoše, a zatim ukloniše posuđe i i opraše ruke, pa sluge do- 
niješe sudove za vino, te se poređaše ibrici i čaše, a onda se počeše obređivati 
pićem, te tako dođe red i na kalifa Haruna ar-Rašida, ali on ne htjede piti. 
I onda drugi kalif zapita Džafara: — Zašto tvoj. drug ne pije? — I Džafar odgo- 
vori: — O, gospodaru, on već odavno ne pije vino. — Imam ja i drugog pića, 
a ono će biti bolje za tvoga druga: — To je jabukovača. — reče drugi kalif, 
pa naredi slugama da donesu jabukovaču, te sluge istoga časa doniješe jabuko- 
vaču, a drugi kalif priđe Harunu ar-Rašidu, pa mu reče: — Kad god dođe red 
na tebe, pij ovo piće. — I oni su se svejednako veselili i ispijali pehare vina... 

I Šeherezadu zateče jutro, te ona prekine priču koju j je započela po carevu 
odobrenju, a kad nastade dvjesta osamdeset deveta noć, ona reče: 


= Doprlo mi je do ušiju, o sretni care, da su drugi kalif i oni Koji su sje- 
dili s njim neprestano pili dok im vino ne udari u glavu i ne zagospodari nji- 
hovim razumom. I onda kalif Harun ar-Rašid reče svome veziru: — O, Džafare, 
Alaha mi, mi nemamo sudova kao što su ovi sudovi. O, kad bih mogao znati 
tko je i šta je ovaj mladić! 

I dok su oni polako razgovarali, mladić odjednom ibaći pogled i vidje da 
se VEZII došaptava s kalifom, te mu reče: — Šaputanje je — neučtivost. — Nema 
u tome neučtivosti — odgovori Džafar — već mi samo moj drug kaže: — Puto- 
vao sam po mnogim zemljama i dijelio stol s najvećim carevima, i prijateljevao 
s ratnicima, a nisam vidio boljeg stola od ovog ni divnije noći od ove, samo što 
Bagdađani kažu: — Od vina bez muzike čovjeka često može zaboljeti glava. 

I kad je čuo te riječi, drugi kalif se osmjehnu i razveseli. A držao je u 
rukama jednu trsku, pa je udario njome po jednom okruglom jastuku, a vrata 
se odjednom širom otvoriše i u dvoranu uđe jedan eunuh koji je nosio klupicu 
od slonovače, ukrašenu žeženim zlatom, a iza njega je išla jedna djevojka ri- 

jetke ljepote i dražesti i rijetkog bljeska i savršenstva. I eunuh stavi klupicu, 
pa na nju sjedne ta djevojka što bješe slična suncu koje se rađa na jasnome 
nebu, a u ruci joj bješe lutnja, rukotvorina indijskih majstora. I djevojka po- 
loži lutnju na koljena, pa se pognu nad njom kao što se majka naginje nad 
djetetom, i zapjeva, prateći se lutnjom, pošto je najprije zasvirala na dvadeset 
i četiri načina, tako da je omamila umove. I djevojka se vrati na prvi napjev, 
pa zapjeva i izgovori ove stihove: 


I u srcu mome jezik ljubavi govori tebi, 
Kazujući ti da sam zaljubljena u tebe. 


Svjedoka imam ja — to je duša moja namučena, 
I vreli kapci očni, i suze što mi teku. 


I za ljubav ne znadoh dok tebe ne zavoljeh, 
Al! brzo sudi Alah stvorenjima svojim. 


Kad je čuo tu pjesmu od robinje, drugi kalif povika iz svega glasa, pa do 
skuta podera odijelo koje je imao na sebi. I ispred njega spustiše zavjesu pa 
mu doniješe drugo, još bolje odijelo, te se on obuče i sjedne onako kao što 
bješe sjedio prije toga. A kad dođe red na njega da ispije pehar, on udari 
trskom o jastuk, te u dvoranu uđe eunuh koji je nosio zlatnu klupicu, a iza 
njega je išla jedna djevojka koja bješe ljepša od prve djevojke. I ona sjedne na 
klupicu, a u rukama joj bješe lutnja koja je pobuđivala žalost u zavidljivčevu 
srcu, pa otpjeva ova dva stiha, prateći se lutnjom: 


O, kako da podnesem tugu štc mi u duši plamti, 
I suze što iz očiju bujicom teku uvijek? 


Ta, Alaha mi, život mi već ugodan nije, 
I kako da se raduje duša, kada je tuga mori? 


Kad je čuo tu pjesmu, mladić povika iz svega glasa, pa do skuta podere 
odijelo koje imao na sebi, te spustiše zavjesu ispred njega i doniješe mu drugo 
odijelo, a on se obuče i sjedne uspravno, i vrati mu se ranije raspoloženje, te 
poče veselo razgovarati. A kad dođe red na njega da ispije pehar, on udari o 
jastuk, te u dvoranu uđe eunuh, a iza njega je išla jedna djevojka koja bijaše 
ljepša od one što je ušla prije nje, i eunuh je nosio klupicu. I djevojka sjedne 
na klupicu, držeći lutnju u rukama, pa otpjeva ove stihove, prateći se lutnjom: 


Učinite kraj rastanku i surovosti, 
Kunem se vama, srce vas zaboraviti neće! 


Sažalite se na tužnoga i uveloga, 
Jer strastveno voli on i od ljubavi gubi um. 
 Iznuren od boljki je i strasti najveće, 
I od boga želi samo ljubaznost vašu. 
O, mjeseci, kome sad u duši mjesto da dam — 
Kako da izberem drugo međ' stvorenjima? 

I kad je čuo. te stihove, mladić povika iz svega glasa, pa podera odijelo 
koje je imao na sebi, te spustiše zavjesu ispred njega i doniješe mu drugo odi- 
jelo, i mladić opet bješe raspoložen kao i ranije i sjedio je sa svojim gostima 
za stolom. I svi se obređivahu peharima, a kad dođe red na mladića da ispije 
pehar, on udari o. jastuk te se vrata otvoriše, a u dvoranu uđe eunuh koji je 
nosio klupicu i iza njega je išla jedna djevojka, i eunuh stavi klupicu, a dje- 
vojka sjedne na nju, pa uzme lutnju, zglasi je i otpjeva ove stihove, prateći se 
lutnjom: 

Kad će doći kraj rastanku i mržnji toj, 

I kad će mi se vratiti ono što negda bi? 
Ta do jučer boravište jedno skrivaše nas 

I radost našu, a zavidljivci nehajni bjehu, 
Obmanu nas sudba, uništiv zajednicu našu, 

Pretvoriv najprije kuću tu u pustinju. 
Želiš li, o, kudioče, da ih zaboravim sad, 

Al kudioce srce ne sluša više, vidim. 


Ne kori me i sa strašću ostavi me mojom — 

Ta srce se okaniti neće prijateljstva s njim. 
Gospodnji zavjet pogaziste, izdadoste me, 

Al' ne mislite da će se duša utješit' poslije vas. 


I kad je čuo ono što je izgovorila djevojka, drugi kalif kriknu iz svega 
glasa, pa podera odijelo što ga je imao na sebi... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni dvjesta devedeset noći, ona reče: 


— Doprlo mi je do ušiju, o sretni care, da je drugi kalif čuo djevojčinu 
pjesmu i da je onda kriknuo iz svega glasa i poderao odijelo koje je imao na 
sebi, a zatim je pao onesviješten. I htjedoše ispred njega spustiti zavjesu, kao 
i obično, ali se uzice zapletoše, a Harun ar-Rašid baci pogled na mladića i 
vidje na njegovu tijelu tragove udaraca bičem. I kad pogleda i uvjeri se u to, 
Harun ar-Rašid reče: — O, Džafare, Alaha mi, to je divan mladić, samo što 
je odvratni kradljivac! — A Džafar ga zapita: — Kako si to saznao, O, gospo- 
daru pravovjernih? — I kalif kaza: — Zar nisi vidio kakve tragove ima na sla- 
binama od bičevanja? 

A potom ispred mladića spustiše zavjesu, pa mu doniješe odijelo — ne ono 
koje je imao na sebi — te se on obuče, pa sjedne uspravno i sjedio je kao i 
prije toga sa svojim gostima za stolom. I mladić baci pogled i vidje da kalif 
i Džafar tiho razgovarju, te ih zapita: — Šta je to, djetići? — I Džafar kaza: 
— O, gospodaru, sve je dobro, samo što za tebe nije tajna da je ovaj moj drug 
trgovac i da je putovao po svim oblastima i zemljama i bio u prijateljstvu s 
velikašima i najboljim ljudima, a on mi veli: — Ono što je noćas pokazao naš 
gospodar kalif — veliko je rasipništvo, i ja ni u jednoj zemlji nisam vidio ni- 
koga koji bi činio što on čini: ta on je poderao toliko i toliko odijela, i 
svako odijelo vrijedi po hiljadu dinara, a to je pretjerano rasipništvo. — Gle ti 

njega — reče drugi kalif. — Novac je — moj novac, a tkanina je — moja tkanina, 
i to je dio koji ja u svojoj milosti dajem svojim slugama 1 svojoj čeljadi. Svako 
odijelo koje sam poderao pripast će nekom od mojih gostiju za stolom koji 
se nalaze ovdje, a sa svakim odijelom ja sam im namijenio i po pet stotina 
dinara. 

I vezir Džafar reče: — Divno je to što si učinio, o, gospodaru! — A zatim 
izgovori ove stihove: 


Na ruci tvojoj dom podigoše sve vrline, 
I dopusti ti ljudima da novac tvoj troše. 


I kad se vrata svih vrlina jednom zatvore, 
Ruka tvoja za sve katance ključ će biti. 


Kad je čuo te stihove od vezira Džafara, mladić naredi da mu se da hi- 
ljadu dinara i odijelo, a zatim se svi opet počeše obređivati peharom, i vino 
im bijaše prijatno, te Harun ar-Rašid reče: — O, Džafare, zapitaj ga otkud mu 
oni udarci u slabine; vidjet ćemo šta će ti odgovoriti! — Ne žuri se, o, gospo- 
daru, i pričuvaj se: bit će bolje da se strpiš — kaza Džafar, ali kalif uzviknu: 
—- Tako mi moga života i al-Abasova groba, zadavit ću te ako ga ne pitaš o 
tome! — I onda se mladić okrene veziru, pa ga zapita: — O čemu tako tiho 
razgovaraš sa svojim drugom? Reci mi tko ste i šta ste! — Sve je dobro — od- 
govori Džafar, ali mladić uzviknu: — Molim te, Alaha radi, da mi ispričaš vašu 
povijest i da mi ne zatajiš ništa od onoga što vas se tiče! 

I onda Džafar reče: — O, gospodaru, on je vidio tragove udaraca i biče- 
vanja na tvojim slabinama, pa se preko mjere začudio tome i rekao: kako može 
netko tući kalifa! I on hoće saznati šta je uzrok tome. 

Kad je čuo te riječi, mladić se osmjehne i reče: — Znajte da je moja po- 
vijest čudna 1 da je moj slučaj neobičan; kad bi se to ispisalo iglama u uglo- 
vima očiju, poslužilo bi kao pouka onima koji se uče! — A zatim poče uzdi- 
sati i izgovarati ove stihove: 


Priča je moja čudna i čuda je sva nadmašila, 

Ljubavlju kunem se da za me više izlaza nema! 
Hoćete da je čujete, pa onda počujte je, 

I neka okupljeni svi mukom zamuknu sad. 
Slušajte riječi moje, ta pokazat će vam one 

Da zbilja istinu kažem i da ne lažem! 
Oborila me je strast i silna zaljubljenost, 

A ona što me obori ljepša je od djeva svih. 
Oko je s rastokom njeno slično indijskom maču, 

A iz lukova obrva svojih ona strijelom pogađa. 


I srcem osjetih da je naš imam među nama, 
Kalif vremena ovog, potomak najvrsnijih. 


Drugi od vas je onaj koji se Džafar zove — 
Vezir kalifov on je, gospodar, gospodski sin. 

A treći od vas je Masrur, krvnik koji kažnjava, 
I ako ne lažem sada, već vam istinu kažem, 


Postigoh ono što htjedoh u cijeloj stvari ovoj, 
I radost sa svih strana u srce hrli mi sada. 


I kad je čuo te riječi od mladića, Džafar mu se zakleo, posluživši se dvo- 
smislenom zakletvom, da oni nisu ti ljudi koje je on spomenuo, a mladić se 
nasmije i reče: — Znajte, o, gospodo, da ja nisam gospodar pravovjernih, a tako 
sam se nazvao stoga što hoću da od stanovnika ovoga grada dobijem ono što 
želim. Ja se zovem Muhamed Alija, sin Alije zlatara, a otac mi je spadao u 
ugledne ljude, i on je umro i ostavio mi veliku imovinu: zlato, srebro, biserje, 
korale i korunde, i topaze i drugo drago kamenje, i spahiluke, i kupatila, i 
gajeve, i voćnjake, i dućane, i peći, i robove, i robinje, i sluge. 

— I dogodi mi se — nastavi mladić — da jednoga dana sjedim u svome du- 
ćanu, okružen svojim slugama i svojom poslugom, kad odjednom priđe jedna 
djevojka koja jahaše mazgu, a dvorile su je tri robinje koje bjehu slične mjese- 
cima. I kad mi se približi, ona brzo sjaha kraj moga dućana, pa sjedne pored 
mene i zapita me: — Jesi li tt Muhamed zlatar? — Ja odgovorih: — Jesam, ja sam 
tvoj rob i sluga. — A ona me zapita: — Imaš li ogrlicu od dragoga kamenja koja 
bi mi lijepo stajala? — O, gospođo — odgovorih joj — donijet ću i pokazat ću 
ti ono što imam, pa ako ti se što svidi, to će biti sreća za tvoga roba, a ako 
ti se ne svidi, to će biti moja zla sudbina. — A imao sam sto ogrlica od dra- 
gog kamenja, te joj ih pokazah sve, ali joj se ni jedna ne svidje, te mi reče: 
- Hoću nešto ljepše od onoga što sam vidjela. — A ja sam imao i jednu malu 
ogrlicu koju moj otac bijaše kupio za sto hiljada dinara, i takve ogrlice nije 
bilo ni u jednog velikog sultana, te rekoh djevojci: — O, gospođo, ostala mi je 
jedna ogrlica od kamenja i dragocjenosti. kakve nije imao nitko među velikim 
i malim ljudima. — Pokaži mi je — reče djevojka, a kad je vidje, ona uzviknu: 
— To je ono što tražim i to sam željela cijeloga svog života. — Koliko stoji? — za- 
pita me ona zatim, a ja joj rekoh: — Moga oca je stajala sto hiljada dinara. 
— I djevojka mi reče: — A ti ćeš dobiti pet hiljada dinara zarade. — O, gospođo, 
pred tobom su i ogrlica i njen vlasnik, i ja nemam šta da ti prigovorim! — re- 
koh, a djevojka mi kaza: — Zarada je obavezna, a time ćeš mi učiniti veliku 
ljubav! — A potom ona odmah ustade pa brzo uzjaha mazgu i reče mi: — O, 
gospodaru, izvoli poći sa mnom da primiš novac; tvoj današnji dan nalikuje 
na mlijeko! — I onda je ustadoh, pa zatvorih dućan i pođoh s njom, a Alah me 
je čuvao, i mi smo tako išli dok nismo stigli do njene kuće, i ja vidjeh da je 
to kuća na kojoj se jasno vide tragovi sreće, i vrata na njoj bjehu ukrašena zla- 
tom, srebrom i lazurom, a na njoj bjehu napisana ova dva stiha: 


O, kućo, tuga u tebe nek ne uđe 
I ukućane vrijeme nek ne obmane! 


Divna si, kućo, za svakoga gosta 
Kada je za nj tjeskobno svuda. 

Djevojka sjaha, pa uđe u kuću, a meni naredi da sjedim na klupi pored 
vrata dok ne dođe mjenjač. I ja posjedih malo pored kućnih vrata, pa mi od- 
jednom dođe jedna robinja i reče: — O, gospodaru, uđi u trijem, ne valja da 
sjediš pored vrata. — I ja ustadoh, pa uđoh u trijem i sjedoh na jednu klupicu, 
i dok tako sjedih, odjednom mi dođe jedna robinja, pa mi reče: — O, gospodaru, 
moja gospođa ti veli: — Uđi, pa sjedni malo pred vrata što vode u dvoranu 
dok ne primiš novac. — I ja ustadoh, pa uđoh u sobu, i ne prođe ni jedan tre- 
nutak otkako sjedoh, kad odjednom ugledah zlatnu klupicu pred kojom bješe 
spuštena svilena zavjesa. A ta se zavjesa odjednom podiže, i iza nje se pojavi 
ona djevojka što bijaše kupila ogrlicu od mene, pa otkri lice koje bješe slično 
mjesečevu krugu, a o vratu joj bijaše ogrlica. I um mi je bio zanesen, a srce 
uznemireno kad ugledah tu djevojku, jer ona bijaše preko mjere lijepa i dra- 
žesna; i kad me vidje, djevojka ustade s klupice, pa mi pritrča i uzviknu: — O, 
svjetlosti oka moga, da li se na svoju draganu neće sažaliti nitko koji je lijep 
kao ti? — O, gospođo — odgovorih joj — sva ljepota je u tebi, a ona je samo 
jedno od tvojih svojstava. — A ta djevojka kaza: — O, zlataru, znaj da te volim 
i da nisam vjerovala da ću te dovesti u svoju kuću!... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta devedeset prva noć, ona reče: 


— Doprlo mi je do ušiju, o sretni care, da je zlatar rekao: — A zatim se ona 
pognu prema meni, pa me poljubi i privuče kk sebi i baci me na svoje grudi. 
I ja bijah u takvom stanju da je njoj bilo jasno da se želim zbližiti s njom, te mi 
reče: — O, gospodaru, želiš li se zbližiti sa mnom na način koji je zabranjen? 
Alaha mi, neka ne bude onog koji čini takav grijeh i koji se zadovoljava ružnim 
riječima! Ja sam nevina djevojka, i nitko mi se nije približio, a nisam nepoznata 
u gradu. Znaš li tko sam ja? — Ne znam, Alaha mi, o, gospođo! — odgovorih ja, 
a ona mi reče: — Ja sam Sit-Dunja, kći Jahje-ibn-Halida Barmakida, a moj je 
brat — Džafar, kalifov vezir. — I kad ja čuh to, srce mi se odbi od nje, te uz- 
viknuh: — O, gospođo, ja nisam kriv što sam te napao: ti si sama probudila 
moju želju da se zbližim s tobom time što si me dovela u svoju kuću! — Neće 
ti se dogoditi nikakvo zlo — reče mi djevojka — i na svaki način ćeš postići ono 
što želiš onako kako će biti ugodno Alahu. Vlast nada mnom je u mojim ru- 
kama, a kadija će za mene zaključiti bračni ugovor s tobom. Ja hoću da budem 
tvoja žena i da ti budeš moj muž. | 

Potom ona pozva kadiju i svjedoke, i ne požali truda, a kad ti ljudi. do- 
đoše, ona im reče: — Muhamed Alija, sin Alije zlatara, želi da se oženi mnome, 
pa mi je dao ovu ogrlicu na ime otkupa, a ja sam je primila i pristala na to. 

I oni napisaše bračni ugovor između mene i djevojke, pa joj ja odoh, a 
ona naredi da nam donesu sudove za vino, te se tako počesmo obređivati pe- 
harima u najboljem redu i sa savršenom umješnošću, a kad nam vino zasvje- 
tluca u glavama, djevojka naredi robinji-lutnjašici da nam pjeva, te robinja uze 
lutnju, pa zapjeva i izgovori ove stihove: 

Dođe on i pokaza se mjesec i gazela i grana. 

Pa nek propadne duša u njega nezaljubljena! 
Ljepotan! Htjede Alah da uzbuđenje stiša, 

Na obrazima mu, a poče drugo uzbuđenje. 


Prepirem se s kudiocima kada što kažu 
O njemu, kao da ne volim da ga spomenu. 


I slušam kad o kom drugom govore sa mnom — 
Marljivo slušam, a na prvoga mislim. 


Prorok je ljepote! sve je u njemu čudo krasote, 
A samo lice mu je — čudo veliko. 


I djevojka bijaše ushićena robinjinim pjevanjem uz zvuke struna na lut- 
nji i nježnim stihovima, a robinje pjevahu i dalje, jedna za drugom, i izgova- 
rahu stihove, dok se tako ne izreda deset robinja, a poslije toga lutnju uze 
Sit-Dunja, pa zapjeva i izgovori ove stihove: | 


Tako mi nježnosti slabina tvojih tako vitkih; 
Oganj me sažiže sada zbog rastanka s tobom. 


Sažali se na srce koje plamenom ljubavi gori, 
O, mjeseče puni u mraku praskozorja! 


Obdari me zbliženjem sa sobom, jer jednako 
Ljepotu tvoju vidim kad pehar sjajni uzmem, 


Kao da ruže boja svakojakih tada 
Krasotom izmeđ' mirta bijelih blistaju. 


A kad je ona završila stihove, ja uzeh od nje lutnju, pa udarih u strune 
i izmamih čudesne zvuke i otpjevah ove stihove: 


Slava nek je gospodu koji ti svu ljepotu dade, 
I što sam i ja sada jedan od robova tvojih. 
O, ti što pogledom plijeniš cijeli ljudski rod, 
Milost za nas zatraži od strijela što ih bacaš. 


Dvije krajnosti — vatra i vlaga u plamenu jarkom 
Sliše se na obrazu tvome kao čudom nekim. 


I kad je čula tu pjesmu od mene, djevojka se obradova velikom radošću, 
a zatim otpusti robinje, pa odosmo na najbolje mjesto, gdje za nas bješe pro- 
strta postelja svakojakih boja. I djevojka svuče haljine koje je imala na sebi, 
te se osamih s njom onako kako se usamljuju oni koji se vole, i ja vidjeh da 
je djevica, i u životu nisam imao ugodnije noći od te noći... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta devedeset druga noć, ona reče: 


292. — Doprlo mi je do ušiju, o sretni care, da je Muhamed-ibn-Alija, zlatar, 
NOĆ rekao: — I kad odoh Sit-Dunji, kćeri Jahje-ibn-Halida Barmakida, ja vidjeh da 
je ona neprobušeni biser i nejahana kobilica, te izgovorih ova dva stiha: 

I obavih je, ko golubicu prsten, rukom svojom, 
I samo je šakom svojom veo mogla skinuti. 


Doista, uspjeh velik je to! I jednako se 
Grljah s njom, i rastati se ne htjedosmo. 


Tako provedoh kod nje cijeli mjesec, i napustih dućan i drage i zavičaj, 
a jednoga dana među danima ona mi reče: — O, svjetlosti oka moga, o, Sidi- 
-Muhamede, ja sam odlučila da danas odem u kupatilo. Ostani dakle u toj po- 
stelji i nemoj silaziti s nje dok se ne vratim. 

I ona me natjera da joj se zakunem da ću tako učiniti, a ja joj rekoh: 
— Slušam i pokoravam se! — A zatim me zakle da se neću micati s toga mjesta, 
pa povede svoje djevojke i ode u kupatilo, i, Alaha mi, o, braćo, ona još nije 
stigla ni do prve uličice, a vrata se odjednom otvoriše i uđe jedna starica, pa 
mi reče: — O, Sidi-Muhamede, zove te Sit-Zubejida: ona je čula da si obrazovan, 
duhovit i da lijepo pjevaš. — Alaha mi, ja neću ustati s ovoga mjesta dok ne 
dođe Sit-Dunja! — odgovorih, a starica mi reče: — O, gospodaru, nemoj dopu- 
stiti da se Sit-Zubejida razgnjevi na tebe i da postane tvoj neprijatelj! Ustani, 
dakle, pa porazgovaraj s njom, a potom se vrati na svoje mjesto. — I ja odmah 
ustadoh i pođoh, i starica je išla ispred mene dok me nije dovela Sit-Zubejidi, 
a kad joj dođoh, Sit-Zubejida mi reče: — O, svjetlosti oka, jesi li ti dragan Sit- 
-Dunje? — Ja sam tvoj rob i sluga! — odgovorih, a Sit-Zubejida uzviknu: — Is- 
tinu je rekao onaj koji ti je pripisao ljepotu, krasotu, obrazovanost i savršen- 
stvo! Ti si ljepši no što te opisuju i kažu! Ali otpjevaj mi nešto, da te i ja ču- 
jem. — Slušam i pokoravam se — odgovorih joj, a ona mi donese lutnju, te ot- 
pjevah ove stihove, prateći se lutnjom: 


Ta srce zaljubljenoga grde zbog dragih, 
A tijelo mu je opljačkala ruka bolesti. 


I svi što jašu konje zauzdane, 
Vole, a dragi im je u karavanu. 


Alahu povjerih mjesec u taboru našem — 
Srcem je volim, a okom ne vidim je. 
Kad je zadovoljna il? ljuta, slatka ćud joj je! 
: Ta sve što čini dragi — drago nam je. 


A kad prestah pjevati, ona uzviknu: — Neka Alah da da ti tijelo bude 
zdravo, a dah mirisan! Ti si postigao savršenstvo u svojoj ljepoti, obrazova- 
nosti i pjevanju! Ustani, dakle, otiđi na svoje mjesto prije no što dođe Sit- 
-Dunja — ona te neće naći, pa će se naljutiti. — I ja poljubih zemlju između 
Sit-Zubejidinih ruku, pa odoh, a starica je išla ispred mene, dok tako ne dođoh 
do onih vrata na koja bijah izišao, a onda uđoh i priđoh postelji, ali vidjeh 
da je Sit-Dunja već došla iz kupatila i da spava u postelji. I sjedoh kraj njenih 
nogu, pa ih počeh trljati, a Sit-Dunja otvori oči i vidje me, pa me gurnu nogom 
i zbaci s postelje. —- Obmanjivaču — reče mi ona — pogazio si zakletvu i nisi 

je održao! Obećao si mi da se nećeš micati s mjesta, a pogazio si to obećanje 
i otišao Sit-Zubejidi. Alaha mi, da se ne bojim sramote, ja bih joj prevrnula dvor 
na glavu! — A potom reče jednome svome robu: — O, Saube, ustani, pa odsijeci 
glavu ovome obmanjivaču i lažovu — više mi nije potreban. 

I rob mi priđe, pa mi otkine jedan komad od skuta i zaveza mi oči, i već 
mi htjede odsjeći glavu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta devedeset treća noć, ona reče: 


— Doprlo mi je do ušiju, o sretni care, da je Muhamed zlatar rekao: — I 
već mi htjede odsjeći glavu, kad li se podigoše velike i male Sit-Dunjine ro- 
binje, pa rekoše: — O, gospođo, on nije prvi koji se prevario ne znajući kakva 
ti je narav. On nije toliko zgriješio da ga treba ubiti! — Alaha mi, ja ću ostaviti 
neki trag na njemu! — uzviknu ona, a zatim naredi da me izudaraju, te me izu- 
daraše po rebrima, a ono što ste vidjeli tragovi su tih udaraca. A poslije toga 
naredi robovima da me izvedu, te me oni odvedoše daleko od dvora, pa me 
baciše. 

I ja sam se onda vukao i išao sam pomalo, dok se nisam dovukao do svoje 
kuće, a kad dođoh kući, pozvah liječnika i pokazah mu tragove batina, te me 
liječnik poče njegovati, trudeći se da me izliječi. A kad ozdravih, odoh u ku- 
patilo, i tamo minuše moji bolovi, pa dođoh u dućan i uzeh i prodadoh sve 
što sam imao u njemu, a kad skupih novac za sve to, kupih četiri stotine ro- 
bova, kakve nije okupio nijedan car, pa sa mnom počeše odlaziti u šetnju po 
dvjesta robova svakog dana. I načinih onu lađu na koju utroših pet hiljada zla- 
tnih dinara, i nazvah se kalifom, a svakom svome sluzi dadoh položaj ljudi iz 
kalifove okoline, i pobrinuh se da oni i nalikuju na njih, i pozivah sve one koji 
su se šetali po Tigru, pa im odsijecah glave bez odgađanja. I tako živim već 
godinu dana, a o Sit-Dunji ne čuh ni glasa niti naiđoh na njen trag. — A po- 
tom mladić zaplaka i proli suze i izgovori ove stihove: 


Alaha mi, dok živim ja je zaboravit neću, 
I blizak bit ću onom samo koji me zbliži s njom! 


Ona je kao mjesec sjajni po obliku svome, 
Neka je slava tvorcu koji je sazda takvu! 


I uveo i tužan sad sam, i za san ne znam, 
Jer ljepojka mi srce uznemiri čarima svojim. 


I kad je čuo te mladićeve riječi i saznao da je on zaljubljen, oduševljen 
i obuzet strašću, Harun ar-Rašid se veoma začudi i zbuni se od čuđenja, te uz- 
viknu: — Neka je slava Alahu koji je stvorio uzrok svakoj stvari! — A zatim njih 
trojica zamoliše mladića da ih pusti da odu, te ih on pusti, a ar-Rašid naumi 
da bude pravedan prema njemu i da ga obdari što je moguće većim poklonom. 

I tako oni ostaviše mladića i odoše u kalifov dvor, pa sjedoše i promije- 
niše odijelo koje su imali na sebi i obukoše svečano odijelo. I Masrur, krvnik 

osvete, ustade pred njim, a kalif reče Džafaru: — O, vezire, dovedi mi onoga 
mladića... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta devedeset četvrta noć, ona reče: 


— Doprlo mi je do ušiju, o sretni care, da je kalif rekao veziru: — Dovedi 
mi onoga mladića kod koga smo bili prošle noći! — A vezir mu odgovori: — Slu- 
šam i pokoravam se! — I zatim vezir ode mladiću, pa ga pozdravi i reče mu: 
— Odgovaraj gospodaru pravovjernih, kalifu Harunu ar-Rašidu! — te mladić pođe 
s njim u dvor, okružen stražarima. A kad dođe kalifu, mladić poljubi zemlju 
između njegovih ruku i poželi mu vječnu slavu i uspjeh i ispunjenje nada i stal- 
nu sreću i prestanak neuspjeha i nesreća, i lijepo se izrazi kad reče: — Neka ti 
je mir, o, gospodaru pravovjernih, zaštitniče skupa vjernih! — A zatim izgovori 
ove stihove: 
Nek vrata tvoja budu Ćaba uvijek željena, 
A zemlja pred njim znak na čelima nek je, 
Da bi se u zemlji svakoj o tebi vikati moglo: 
— Ti si Ibrahim, a Makama evo, doista.1? 


I kalif mu se osmjehnu i odgovori na njegov pozdrav, pa ga poče gledati 
okom poštovanja i primakne ga do sebe, i posadi ga ispred sebe i reče: — O, 
Muhamede Alija, hoću da mi ispričaš šta ti se dogodilo noćas, jer to je doista 
čudo nad čudima. — I mladić odgovori: — Oprosti mi, o, gospodaru pravovjer- 
nih, daj mi rubac pomilovanja, ne bi li se stišao moj strah i ne bi li mi se smi- 
rilo srce. — A kalif reče: — Bit ćeš pošteđen straha i tuge. — I onda mu mladić 
poče pričati šta mu sve bješe palo u dio, od početka do kraja. I kalifu bi jasno 
da je mladić zaljubljen i da se rastao s dragom, te ga zapita: — Hoćeš li da ti 
je vratim? — A mladić kaza: — To će biti milost gospodara pravovjernih. — A za- 
tim izgovori ove stihove: 


Ljubi mu prste sada, jer to prsti i nisu, 
Već su ključevi blaga zbilja svakog. 


Za milost zahvali mu se, ta to milost i nije, 
Već je to đerdan prije o vratu ljepotica. 


Onda se kalif obrati veziru i reče mu: — O, Džafare, dovedi mi tvoju ses- 
tru Sit-Dunju, kćerku vezira Jahje-ibn-Halida! — A vezir mu odgovori: — Slušam 
i pokoravam se, o, gospodaru pravovjernih! — I on je dovede istoga časa, a kad 
se ona pojavi pred kalifom, ovaj je zapita: — Znaš li tko je ovo? — O, gospo- 
daru pravovjernih, otkud žena može poznavati muškarce? — reče Sit-Dunja, a 
kalif se osmjehnu i kaza: — O, Dunjo, to je tvoj dragan, Muhamed Alija, zla- 
tarev sin. Mi smo saznali šta je bilo s vama i čuli smo tu povijest od početka 
do kraja, pa sada znamo i ono što je tajno, i ta stvar nije tajna za nas, mada 
je skrivena. — O, gospodaru pravovjernih — reče Sit-Dunja — tako je bilo pisano 
u knjizi, i ja molim velikoga Alaha da mi oprosti za ono što se zbilo zbog mene, 
a tebe molim da mi oprostiš u svojoj milosti. 


13 Hiljadu i jedna noć II 

I Harun ar-Rašid se nasmija, pa pozva kadiju i svjedoke, te obnovi bračni 
ugovor između Sit-Dunje i njena muža Muhameda Alije, zlatareva sina, te tako 
njoj pade u dio najveća sreća i žalost zavidljivaca. I kalif uze Muhameda za 
jednog od svojih drugova za stolom, te su tako provodili život u radosti, uži- 
vanju i blagostanju, dok im ne dođe Rušiteljica uživanja i Rastavljateljica sku- 
pova. 


PRIČA O UKRADENOJ VREĆI 


Priča se i to da je kalif Harun ar-Rašid bio uznemiren jedne noći među 
noćima i da je pozvao svoga vezira, a kad se ovaj pojavio pred njim, rekao 
mu je: — O, Džafare, noćas me je obuzelo veliko nespokojstvo, teško mi je na 
duši, te hoću da učinim nešto što bi mi moglo obradovati srce i od čega bi mi 
laknulo u duši. — O, gospodaru pravovjernih, ja imam prijatelja koji se zove 
Alija Perzijanac, a on zna priče i vesele povijesti koje mogu obradovati dušu 
i odagnati od srca sve ono što je loše — reče Džafar, a kalif uzviknu: — Dovedi 
mi ga! 

Potom Džafar iziđe iz kalifova dvora da traži Aliju Perzijanca, i posla ljude 
po njega, a kad ovaj dođe, reče mu: — Odgovaraj gospodaru pravovjernih! — I 
Alija odgovori: — Slušam i pokoravam se!... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta devedeset peta noć, ona reče: 


— Doprlo mi je do ušiju, o sretni care, da je Perzijanac otišao s Džafarom 
kalifu, i kad se pojavio pred njegovim licem, kalif mu je dopustio da sjedne, 
te je on sjeo, a kalif mu reče: — O, Alija, noćas mi je nešto teško na duši, a 
čuo sam da ti pamtiš priče i povijesti, te hoću da od tebe čujem nešto što će 
otjerati moju brigu i od čega će se razveseliti moj um. — O, gospodaru pravo- 
vjernih, da li da ti pričam ono što sam vidio očima ili ono što sam čuo ušima? 
— zapita Alija, a kalif reče: — Ako si što vidio, pričaj mi!... — Slušam i poko- 
ravam se! — odgovori Alija. 

—. Znaj, o, gospodaru pravovjernih — započe on — da sam jedne godine kre- 
nuo na put iz svoga grada — a taj grad je Bagdad — i da sa mnom bješe pošao 
jedan moj sluga koji je imao jednu malu vreću. Tako stigosmo u jedan grad, 
i dok sam ja tamo prodavao i kupovao, odjednom nasrnu na mene jedan ok- 
rutni zločinac među Kurdima, pa mi ote vreću i reče: — Ovo je moja vreća, a 
sve što je u njoj moja je imovina! — O, okupljeni muslimani, oslobodite me iz 
šaka najbezbožnijega krvnika! — povikah ja, a svi ljudi rekoše: — Otiđite kadiji, 
pa sa zadovoljstvom prihvatite njegovu presudu! 

I nas dvojica odosmo kadiji, te ja pristadoh na njegovu presudu. A kad 
dođosmo kadiji i pojavismo se pred njim, on nas zapita: — Zašto ste došli i 
u čemu je vaša stvar? — Ja mu rekoh: — Mi smo parničari, pa smo došli da 
nam presudiš, a pristajemo na tvoju presudu. — Tko je od vas tužilac? — zapita 

kadija, a Kurd stupi naprijed, pa reče: — Neka pomogne Alah našem gospodaru 
kadiji! Ova vreća je — moja vreća, a sve što je u njoj — moja je imovina. Ona 
mi je bila nestala, pa sam je našao kod ovoga čovjeka. — A kad ti je nestala 
-- zapita kadija. — Uoči današnjega dana, te zbog toga prošle noći nisam mogao 
spavati — odgovori Kurd. — Ako si prepoznao tu vreću, reci mi šta je u njoj — 
reče kadija, a Kurd mu odgovori: — U toj vreći su dvije srebrne igle i razna 
maziva za oči, i marama za ruke, a stavio sam u nju i dva pozlaćena lonca 
i dva svijećnjaka, i u njoj se nalaze dva šatora, dvije zdjele, dvije žlice, dvije 
svjetiljke, jedan jastuk, dva ćilima, jedan poslužavnik, dva umivaonika, jedan 
kazan, dvije šalice, kutljača, jedna iglenica, dvije torbe, jedna mačka, dva psa, 
jedan kaftan, dvije bunde od krzna, jedna krava, dva teleta, jedna koza, dva 
janjeta, jedna ovca, dva jareta, dva zelena šatora, jedna deva-mužjak, dvije deve- 
-ženke, jedna bivolica, dva bika, jedna lavica, dva lava, jedna medvjedica, dvije 
lisice, jedna klupica, dva kreveta, jedan dvor, dvije sjenice, jedan zasvođeni pro- 
laz, dvije dvorane, jedna kuhinja s dvojnim vratima i jedna gomila Kurda koji 
će posvjedočiti da je ta vreća moja vreća. — Hej ti, a šta ti veliš — zapita me ka- 
dija, te mu priđoh, o, gospodaru pravovjernih (a Kurd me bješe ošamutio svo- 
jim riječima), pa rekoh: — Neka Alah veliča našega gospodara kadiju! Ja u toj 
vreći imam samo jednu porušenu kućicu, i jednu drugu kućicu bez vrata, i jed- 
nu pseću kućicu, i jednu školu za djecu, a i mladiće koji se igraju bacajući ko- 
cke, i u njoj su šatori i užad, i grad Basra, i Bagdad, i dvor Šedada, Adova 
sina, 1 jedan kovački viganj, i jedna ribarska mreža, i štapovi, i drveni klinci, i 
djevojke i mladići, i hiljadu podvodača koji će posvjedočiti da je ta vreća moja 
vreća. 

I kad je čuo te riječi, Kurd se zaplaka i zarida i uzviknu: — O, gospodaru 
naš kadijo, ta vreća je poznata i opisano je sve ono što se nalazi u njoj! 
U toj vreći su utvrđenja i tvrđave, ždralovi i lavovi, ljudi koji igraju šaha na 
pločama, i u toj vreći je jedna kobila sa dva ždrebeta, i jedan pastuh, i dva 
konja, i dva duga koplja, i u njoj se nalaze jedan lav, dva zeca, jedan grad i 
dva sela, i jedna djevojka, i dva vješta podvodača, i jedan razvratnik u žen- 
skoj haljini, 1 dva obješena, i jedan slijepac, i dva okata, i jedan hromi čov- 
jek, i dva oronula, i jedan svećenik sa dva đakona, i jedan patrijarh, i dva mo- 
naha, i jedan kadija, i dva svjedoka koji će posvjedočiti da je ta vreća moja 
vreća. — A šta ti veliš, Alija? — zapita me kadija, a mene obuze veliki gnjev, 
o, gospodaru pravovjernih, te priđoh kadiji, pa mu rekoh: — Neka Alah po- 
mogne našem gospodaru kadiji... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta devedeset šesta noć, ona reče: 


— Doprlo mi je do ušiju, o sretni care, da je Perzijanac govorio: — U toj 
mojoj vreći su oklopi i sječiva, i sobe u kojima se drži oružje, i hiljadu ovnova 
koji bodu rogovima, i u njoj je jedan pašnjak za stoku i hiljadu pasa koji laju, 
i voćnjaci, i vinogradi, i cvjetovi, i mirisi, i smokve, i jabuke, ibrici 1 pehari, 
i slike, i kipovi, i divne nevjeste, i pjevačice, i svadbe, i taština i vika, i pro- 

strane oblasti, i sretna braća, i divni drugovi — i s njima su mačevi i koplja 
i strijele i lukovi, i prijatelji, i draga bića, i drugovi, i kavezi za orlove, i dru- 
govi za pijanke, i tambure, i svirale, i zastave, i stjegovi, i djeca, i djevojke, i 
nevjeste bez vela, i robinje, i pjevačice, i pet Abesinki, i tri Hinduskinje, i četiri 
Medinke, i dvadeset Rumijki, i pedeset Turkinja, sedamdeset Perzijanki, osam- 
deset Kurdistanki i devedeset Đurđijanki, i Tigar, i Eufrat, i jedna ribarska mreža, 
i jedno kresivo, i kremen, i mnogostupni Irem, i hiljadu razvratnika, i jedan po- 
dvodač, i trkališta, i konjušnica, i džamije, i kupatila, i jedan zidar, i jedan 
stolar, i jedan komad drveta, i jedan čavao, i jedan crni rob s flautom, i jedan 
starješina, i jedan konjušar, i gradovi, i oblasti, i sto hiljada dinara, i Kufa i 
al-Anbar, i dvadeset kovčega punih tkanina, i pedeset soba za zalihu, i Gaza, 
i Askalon, i zemlje od Damijete do Asuana, i dvor Hosroja Anuširvana, i Su- 
lejmanovo carstvo, i zemlja od doline Hamana do zemlje Horasana, i Balk, i 
Isfahan, i zemlja od Indije do Zemlje crnaca. I u njoj su — nek Alah dugo po- 
živi našega gospodara kadiju! — donja odjeća i komadi platna i hiljadu oštrih 
britava kojima će odsjeći bradu kadiji ako se ne poboji da me kazni i ako nađe 
da ova vreća nije moja. 

I kadija se zbuni kad je čuo te moje riječi, te uzviknu: — Vidim da ste 
obojica obični. nevaljalci, jer se igrate s dostojanstvom kadije i zakonima i ne 
bojite se onoga koji osuđuje, i jer ništa čudnije od toga što ste kazali nisu opi- 
sivali oni što opisuju niti su slušali oni koji čuju, a ništa slično tome nije rekao 
ni onaj koji govori: — Alaha mi, od Kitaja do drveta Um-Gajlana i od zemlje 
Perzijanaca do zemlje Sudana, a ni do doline Namana do zemlje Horasana ne 
može se smjestiti ono što ste obojica spomenuli, te nitko neće povjerovati u 
ono što tvrdite! Zar je ta vreća more bez dna, ili je to dan smotre kad će se 
okupiti pravednici i bezbožnici? 

Potom kadija naredi da otvorimo vreću, te je ja otvorih i odjednom vidjeh 
da se u njoj nalaze kruh, i limun, i sir, i masline! I onda bacih vreću Kurdu, 
pa odoh. 

Kad je čuo tu priču od Alije Perzijanca, kalif se prevrne nauznak od smi- 
jeha i lijepo nagradi Aliju. 


PRIČA O ABU-JUSUFU I HARUNU AR-RAŠIDU 


Priča se da je Džafar Barmakid jednom uveče sjedio za istim stolom s ar- 
-Rašidom i da mu je ar-Rašid rekao: — O, Džafare, doprlo mi je do ušiju da 
si kupio takvu i takvu robinju, a ja već odavno žudim da je kupim, jer je ona 
tako lijepa da ljepša ne može biti, te mi je srce osvojila ljubav prema njoj. — 
Neću ti je prodati, o, gospodaru pravovjernih — odgovori mu Džafar. — A ti 
mi je onda pokloni — kaza ar-Rašid, a Džafar mu reče: — Neću ti je ni po- 
kloniti! — I onda kalif uzviknu: — Ja ću se tri puta razvesti sa Zubejidom"" ako 

mi ne prodaš robinju ili mi je ne pokloniš! — A Džafar mu reče: — Ja ću se triput 
razvesti sa svojom ženom ako ti prodam tu robinju ili ti je poklonim. 

A potom se otrijezniše od pića i vidješe da su daleko zabasali i da nisu 
u stanju da smisle neko lukavstvo, te ar-Rašid uzviknu: — Eto slučaja kad nam 
ne može pomoći nitko drugi osim Abu- Jusufa! 

I oni ga potražiše, a bilo je to u ponoć, i Abu-Jusuf ustade, poplašen, kad 
mu dođe poslanik, i reče u sebi: — U ovu vrijeme me zovu zbog nečega što 
je zadesilo islam! 

I on brzo iziđe iz kuće, pa uzjaha mazgu, a sluzi reče: — Ponesi mazginu 
sobnicu — možda joj nije dan cio obrok hrane, pa joj priveži zobnicu kad bu- 
demo stigli u kalifov dvor, a ona će pojesti preostalu hranu dok ja ne iziđem 
i, dvora, ako joj večeras nije dan cio obrok. — I sluga mu odgovori: — Slušam 
i pokoravam se! 

A kad Abu-Jusuf dođe u dvor, ar-Rašid ustane i posadi ga na postelju 
pored sebe (a kalif je samo njemu dopuštao da sjedi s njim), pa mu reče: — 
Potražili smo te u ovo doba samo radi jedne važne stvari, a ona je takva i 
takva, i mi nismo u stanju da smislimo neko lukavstvo. — O, gospodaru pra- 
vovjernih, od toga nema ničega lakšega! O, Džafare — kaza on zatim — prodaj 
polovinu robinje gospodaru pravovjernih, a polovinu mu pokloni, pa ćete tako 
obojica održati zakletvu. — I gospodar pravovjernih se obradova tome, pa obo- 
jica učiniše onako kako im reče Abu-Jusuf, a ar- -Rašid uzviknu: — Smjesta mi 
dovedite robinju!.. 

I Šeherezadu zrele jutro, te ona prekine priču koju je započela po carevu 
odobrenju, a kad nastade dvjesta devedeset sedma noć, ona reče: 


— Doprlo mi je do ušiju, o sretni care, da je kalif Harun ar-Rašid uz- 
viknuo: — Smjesta mi dovedite robinju, veoma čeznem za njom! — A kad mu 
dovedoše robinju, kalif reče kadiji Abu-Jusufu: — Hoću da je obljubim sad od- 
mah, jer ne mogu živjeti bez nje do isteka zakonskoga roka za čišćenje"??? Kako 
se to može udesiti? — Dovedite mi jednoga od robova gospodara pravovjernih 
koji još nisu oslobođeni! — reče Abu-Jusuf, a kad mu dovedoše roba, on kaza: 
— Dopusti mi da ga oženim tom robinjom, a zatim će se on razvesti s njom 
prije no što je obljubi, te će ti biti dopušteno da je odmah obljubiš, ne če- 
kajući da istekne rok čišćenja. 

I to lukavstvo se više svidje ar-Rašidu nego prvo, a kad rob dođe, kalif 
reče kadiji: — Dopuštam ti da za nju zaključiš bračni ugovor — te kadija za- 
ključi brak koji bješe obavezan za roba, a ovaj pristade na pogodbu. A poslije 
toga kadija reče robu: — Razvedi se s njom, pa ćeš dobiti sto dinara — ali rob 
uzviknu: — Neću to učiniti! — I kadija mu davaše sve više novaca, a rob ne 
htjede pristati dok mu kadija ne ponudi hiljadu dinara. Onda rob zapita ka- 
diju: — Da li je razvod u mojim rukama, ili je u rukama gospodara pravovje- 
rnih? — A kadija mu odgovori: — Jest, razvod je u tvojim rukama. — I onda 
rob uzviknu: — Alaha mi, ja to nikada neću učiniti! — I kalif se još više raz- 
pnjevi, te uzviknu: — Gdje ti je to lukavstvo, o, Abu-Jusufe? — A kadija Abu- 

-Jusuf reče: — O, gospodaru pravovjernih, nemoj se ljutiti — to nije ništa! — 
— Predaj ovoga roba robinji, pa neka bude njen. — Dao sam joj ga — kaza 
kalif, a kadija reče robinji: — Reci: — Primam! — te robinja reče: — Primam! 
— a onda kadija uzviknu: — Odlučujem da ih razdvojim, jer je rob prešao u 
robinjino vlasništvo, te je time njihov brak raskinut! 

Na to gospodar pravovjernih skoči na noge, pa uzviknu: — Čovjek kao 
što si ti treba da bude kadija dokle god ja živim! — I on naredi slugama da 
mu donesu zlato na poslužavnicima, te sluge izručiše zlato pred njim, a kalif 
zapita kadiju: — Imaš li pri sebi nešto u što se može metnuti zlato? — A kadija 
se sjeti mazgine zobnice, te naredi da mu je donesu, pa onda napuniše zobnicu 
zlatom, te je kadija uze i ode kući, a kad nastade jutro, on reče svojim pri- 
jateljjma: — Nema lakšeg ni bližeg puta k vjeri i zemaljskim dobrima od puta 
znanja. Ja sam dobio ovaj veliki novac za dva ili tri pitanja. — Pogledaj, dakle, 
o, ti što se učiš, kako je zanimljiv ovaj događaj: u njemu ima lijepih oblika 
— sloboda u ponašanju vezira i ar-Rašida, kalifova mudrost i još veća kadijina 
mudrost, neka se veliki Alah smiluje dušama sviju njih! 


PRIČA O MLADIĆU-KRADLJIVCU 
I PRIPOVIJEST O PRODAVAČU BOBA 


PRIČA O MLADIĆU-KRADLJIVCU I EMIRU HALIDU 


PRIČA SE DA JE HALID-IBN-ABD-ALAH-AL-KASRI?? bio emir Basre i da mu je do- 
šlo mnoštvo ljudi koji su čvrsto držali jednoga mladića blistave ljepote, očevidno 
obrazovana i veoma pametna; on je imao lijep lik i odisao je ugodnim mirisom, 
a odlikovao se spokojstvom i dostojanstvom. I toga mladića dovedoše Halidu, 
koji zapita ljude šta je bilo s njim, i oni mu rekoše: — To je kradljivac koga 
smo uhvatili sinoć u svojoj kući. — I Halid pogleda mladića, pa mu se svidješe 
njegova ljepota i njegovo čisto odijelo. — Pustite ga! — reče on ljudima, pa priđe 
mladiću i zapita ga šta je to bilo s njim, a mladić mu reče: — Ti ljudi su go- 
vorili istinu i sve je onako kao što su oni kazali. — Šta te je navelo da to 
učiniš kad si lijepo obučen i imaš veoma lijepu vanjštinu? — zapita ga Halid, 
a mladić reče: — Navela me je pohlepa za zemaljskim dobrima i Alahova 
osuda — neka je njegova slava i veličina! — Ne bio živ majci! Zar u ljepoti tvoga 
lica, u savršenstvu tvoje pameti i u tvojoj izvrsnoj obrazovanosti nije bilo za- 
brane koja te je mogla odvratiti od krađe? — uzviknu Halid. — Okani se toga, 
o, emire, pa gredi onome što je naredio veliki Alah — to mi je nagrada za ono 
što sam zaradio svojim rukama, a Alah ne čini nažao svojim robovima — reče 
mladić. | 

I Halid je šutio neko vrijeme, razmišljajući o mladićevu slučaju, a zatim 
mu naredi da mu priđe, pa mu reče: — Zbunjuje me tvoje priznanje pred svje- 

docima, jer ja ne mislim da si kradljivac. Možda tu ima i nešto drugo osim 
krađe? Reci mi šta je to. — O, emire — reče mladić — neka tvoja duša ne sazna 
ništa drugo osim onoga što sam priznao pred tobom. Meni se nije dogodilo 
ništa što bih ti mogao ispričati, osim onoga da sam ušao u kuću ovih ljudi i 
da sam pokrao što sam mogao, a oni su me uhvatili, pa su mi oduzeli ukradene 
stvari i doveli me tebi. 

Na to Halid naredi da mladića zatvore, a glasniku zapovjedi da viče po 
Basri: — Hej, tko hoće da gleda kako će sutra kazniti toga i toga kradljivca i 
kako će mu odsjeći ruku, neka dođe ujutro na to i to mjesto! 

A mladić, kad ga smjestiše u tamnicu i metnuše mu okove na noge, poče 
duboko uzdisati, te proli suze i izgovori ove stihove: 


Halid zaprijeti da će ruku odsjeći moju, 
Ako ne odam ono što se dogodi s njom. 


Rekoh ja tada da nikad odati neću 
Ono što taji srce koje je strastveno voli. 


Neka mi ruku odsijeku — priznao sam već — 
Bit će mi lakše to no dragu da osramotim. 


I to čuše ljudi koji su čuvali mladića, pa odoše Halidu i rekoše mu šta 
se dogodilo. A kad se spusti noć, Halid naredi da mu dovedu mladića, a kad 
mladić dođe, poče ga ispitivati i vidje da je mladić pametan, obrazovan, bistar, 
duhovit i razborit. I on naredi da mladiću donesu hrane, te se mladić malo 
prihvati i provede neko vrijeme u razgovoru s emirom, a potom mu Halid reče: 
— Znam da se tebi dogodilo još nešto osim krađe. Kad svane jutro i kad dođu 
ljudi i kadija, pa te kadija zapita što o krađi, a ti odreci da si krao i reci što 
je bilo, samo da te ne kazne odsijecanjem ruke. TA rekao je Alahov poslanik, 
blagoslovio ga i pozdravio Alah: — Otklanjajte kaznu pomoću sumnnjivih 
okolnosti... A zatim Halid naredi da mladića odvedu u tamnicu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta devedeset osma noć, ona reče: | 


— Doprlo mi je do ušiju, o sretni care, da je Halid malo razgovarao s mla- 
dićem i da je poslije toga naredio da ga odvedu u tamnicu, te je mladić proveo 
noć u njoj. A kad nastade jutro, ljudi dođoše da gledaju kako će mladiću od- 
sjeći ruku, i u Basri ne ostade nijedan muškarac i nijedna žena, već svi dođoše 
da vide kako će početi kažnjavati toga mladića. I dođe Halid jašući, a s njim 
dođoše i ugledni građani Basre i ostali, pa emir pozva suce i naredi ljudima 
da dovedu mladića. I mladić dođe, hramljući u okovima, a među gledaocima 
ne bijaše nijednoga koji ne zaplaka, dok žene počeše glasno ridati. 

I sudac naredi ljudima da ušutkaju žene, pa reče mladiću: — Ovi ljudi 
tvrde da si ušao u njihovu kuću i da si pokrao njihovu imovinu; možda si ukrao 
manje stvari no što oni navode? — Ne, pokrao sam sve to — odgovori mladić. 
— Možda su te stvari bile zajedničko vlasništvo tvoje i ovih ljudi? — zapita su- 

dac, a mladić odgovori: — Ne, sve je to njihova imovina, i ja na nju nemam 
prava. 

Na to se Halid naljuti, pa priđe sim mladiću i udari ga bičem po licu, 
a zatim izgovori ovaj pjesnikov stih: 


I hoće čovjek da dođe do onog što želi, 
Al Alah mu daje samo ono što hoće. 


A zatim pozva krvnika da odsiječe ruku mladiću, te krvnik priđe i izvadi 
nož, a mladić pruži ruku, i krvnik prinese nož ruci, kad odjednom istrča jedna 
djevojka koja bješe među ženama, a imala je na sebi prljave haljine. Ona vrisnu 
i pojuri k mladiću, a zatim skine veo s lica koje bješe slično mjesecu, te ljudi 
podigoše veliku buku, tako da zamalo ne dođe do meteža iz kojeg vrcaju var- 
nice. A zatim djevojka viknu iz svega glasa: — Tako ti Alaha, o, emire, pričekaj 
i ne sijeci dok ne pročitaš ovo pisamce! — I ona mu dade pisamce, A Halid ga 
otvori i vidje da su u njemu napisani ovi stihovi: 


O, Halide, zaljubljenog evo, ljubavlju obuzetog, 

Iz lukova očiju svojih na nj sam strijelu bacila. 
I pogodi ga strijela očiju mojih, te sada 

Sa strašću druguje i od boljke dahnut' ne može. 
Priznao je on ono što učinio nije, ko da misli 

Da je to bolje no da kaže da mene voli. 
Ne žuri da kazniš mladića tužnog, jer 

Od drugih je doista bolji, a kradljivac nije. 


I kad je pročitao te stihove, Halid se odmakne u kraj i udalji se od ljudi 
pa pozva tu ženu i zapita je šta je to bilo među njima, a on mu reče da je 
mladić voli i da ona voli njega, i da ju je on samo htio posjetiti, te je pošao 
kući njenih rođaka i bacio kamen u kuću, ne bi li joj tako dao na znanje da 
je došao, a njen otac i njena braća su čuli da je kamen pao, pa su pošli k 
mladiću, koji je čuo da oni dolaze, te je pokupio sve tkanine koje su se na- 
lazile u kući i pretvarao se da je kradljivac, ne bi li tako zaštitio svoju draganu. 
I kad su ga vidjeli u takvim okolnostima, oni su ga uhvatili i rekli: — Kra- 
dljivac! — Pa su ga doveli tebi, a on je priznao da je ukrao i ostao pri tome, 
samo da mene ne osramoti. Sve je to učinio onaj koji je sam sebe optužio za 
krađu zbog svoje pretjerane plemenitosti i veličine svoje duše. 


— Doista, on zaslužuje da mu pomognemo da dobije ono što želi! — uz- 
viknu Halid, a zatim pozva mladića, pa ga poljubi između očiju i naredi da do- 
vedu djevojčina oca, kome reče: — O, starče, mi smo namjeravali da izvršimo 
presudu koju smo izrekli ovome mladiću i da mu odsiječemo ruku, ali me je 
Alah — velik je i slavan on! — sačuvao od toga, i ja sam naredio da mu se da 
deset hiljada dirhema, jer on nije zažalio za svojom rukom kad je valjalo da 
sačuva tvoj obraz i obraz tvoje kćeri i da vas oboje sačuva od sramote. I ja sam 

naredio da se tvojoj kćeri da deset hiljada dirhema zato što mi je kazala istinu 
o svemu tome, a tebe molim da mi dopustiš da je udam za nj. — O, emire, 
dopuštam ti to — odgovori starac, a Halid je slavio Alaha i odao mu hvalu i 
izgovorio jednu veoma lijepu propovijed... 

I Šeherezadu zateče jutro, te ona prekine priču koju je započela po carevu 
odobrenju, a kad nastade dvjesta devedeset deveta noć, ona reče: 


— Doprlo mi je do ušiju, o sretni care, da je Halid izgovorio jednu veoma 
lijepu propovijed i rekao mladiću: — Oženio sam te tom i tom djevojkom, koja 
je ovdje, s dopuštenjem i pristankom i odobrenjem njena oca, i dajem ti uz 
nju deset hiljada dirhema. — Pristajem na taj brak — odgovori mladić, a zatim 
Halid naredi ljudima da taj novac odnesu u mladićevu kuću, te ga oni odniješe 
na poslužavnicima, dok ljudi odoše, radosni. Ja nisam vidio neobičnijeg dana 
od toga dana. Na početku je bilo plakanja i žalosti, a na kraju veselja i radosti. 


PRIČA O DŽAFARU BARMAKIDU I PRODAVAČU BOBA 


Priča se da je Harun ar-Rašid razapeo Džafara Barmakida"! i da je naredio 
da se objesi svaki onaj koji ga oplakuje ili žali za njim, te su se ljudi suzdr- 
žavali od toga. A jedan beduin koji je živio u udaljenoj pustinji, dolazio je 
svake godine spomenutome Džafaru-al-Barmakidu i donosio mu kasidu, i 
Džafar mu je davao po hiljadu dinara na ime nagrade za svaku kasidu, a be- 
duin je uzimao taj novac, pa je odlazio i trošio novac na svoju obitelj do kraja 
godine. 

I taj beduin dođe Džafaru i donese mu kasidu, po svome običaju, ali vidje 
da je Džafar razapet, i on ode na ono mjesto gdje Džafar bijaše razapet, pa 
natjera devu da klekne, a sam zaplaka groznim plačem i obuze ga velika tuga, 
te izgovori kasidu, pa zaspa. I usni Džafara Barmakida koji mu reče: — Umorio 
si se i došao si nam i, kao što vidiš, našao si nas u ovakvom stanju, ali otiđi 
u Basru i raspitaj se o čovjeku koji se zove tako i tako, a jedan je od baso- 
rskih trgovaca, pa mu reci: — Daj mi hiljadu dinara na riječ xbobe. I kad se 
probudi iza sna, beduin ode u Basru i raspita se o tome trgovcu, a kad se 
sastade s njim, saopći mu ono što mu Džafar bješe kazao u snu, te trgovac 
tako zaplaka da se gotovo rastao sa zemaljskim životom, a zatim oda pošto- 
vanje beduinu i posjedne ga pored sebe i lijepo mu udesi boravište, te beduin 
provede kod njega tri dana, uživajući najveće poštovanje. 

A kad je beduin htio otići, trgovac mu dađe hiljadu i pet stotina dinara 
i reče mu: — Naređeno mi je da ti dam hiljadu dinara, a pet stotina ti dajem 
ja, iz poštovanja prema tebi, i svake godine ću ti davati po hiljadu dinara. — 
Na odlasku, beduin reče trgovcu: — Alaha radi, molim te da mi ispričaš po- 
vijest o bobu, da bih znao kako je postala! — A trgovac mu reče: 

— U početku sam živio u bijedi, pa sam s kuhanim bobom odlazio 
na bagdadske trgove i tamo ga prodavao, ne bih li tako mogao opstati. Tako 

iziđoh jednoga hladnog i kišovitog dana, a na sebi nisam imao ništa čime bih 
se mogao sačuvati od hladnoće, te čas drhtah od velike studeni a čas me ob- 
lijevaše kiša, i bijah u tako gadnom stanju da se od njega čovjeku mogla po- 
dići kosa na glavi. A Džafar je toga dana sjedio u dvoru koji gleda na trg, 
i pored njega bjehu ljudi iz njegove okoline i njegovi ljubimci. I njegov pogled 
pade na mene i bi mu žao kad me vidje u onakvu stanju, te posla po mene 
jednoga od svojih ljudi, a taj čovjek me odvede Džafaru. Kad me ugleda, Dža- 
far mi reče: — Prodaj bob koji imaš ljudima iz moje okoline — te ja počeh mje- 
riti bob mjericom koju sam imao pri sebi, a svaki kupac mi za mjericu boba 
davaše po punu mjericu zlata, i tako prodadoh sav bob koji sam imao, a u 
košari ne ostade ništa. I potom pokupih zlato koje dobih, a Džafar me zapita: 
— Je li ti ostao još koji bob? — a ja mu odgovorih: — Ne znam! — po počeh 
tražiti po košari, ali ne nađoh ništa, osim jednoga zrna boba. I Džafar ga uze 
od mene i razdvoji na dvije polovine, pa jednu polovinu uze sam, a drugu dade 
jednoj svojoj ljubimici i zapita je: — Za koliko ćeš kupiti polovinu ovoga boba? 
— Za dvaput toliko zlata koliko ga ovdje ima — reče ona, a ja ne znadoh šta 
da mislim o svom slučaju, te rekoh u sebi: — To nije moguće! — I dok sam 
se ja čudio, robinja odjednom naredi jednoj od svojih djevojaka da donese zlato, 
te ona donese dvaput onoliko zlata koliko bijah nakupio, a Džafar reče: — Ku- 
pit ću ovu polovinu koju sam uzeo za dvaput toliko zlata koliko ga ovdje svega 
ima. — Uzmi novac za svoj bob — reče mi zatim Džafar, pa naredi jednom svom 
sluzi da pokupi novac i da ga metne u košaru, a ja uzeh novac i odoh. A po- 
tom dođoh u Basru, pa počeh trgovati novcem koji sam imao, a Alah uveća 
moju imovinu, te Alahu pripada i slava i dobrota. I ako ti budem davao svake 
godine po hiljadu dinara — što je jedan dio Džafarove dobrote — to mi nimalo 
neće naškoditi. Pogledaj, dakle, kakve su bile Džafarove vrline, neka mu je 
hvala i živom i mrtvom i neka mu se smiluje veliki Alah! 

PRIČA O ABU-MUHAMEDU-LIJENČINI 
I TRI PRIČE O VELIKODUŠNIM LJUDIMA 


PRIČA O ABU:MUHAMEDU-LIJENČINI 


PRIČA SE DA JE HARUN AR-RAŠID sjedio jednoga dana na prijestolju kalifata i 
da mu je odjednom došao jedan od njegovih slugu-eunuha koji je nosio vijenac 
od dukatskog zlata, ukrašen biserjem i dragim kamenjem, a na tom vijencu 
bješe toliko svakojakog dragog kamenja da ga nitko ne bi mogao platiti novcem. 
Taj eunuh poljubi zemlju između kalifovih ruku, pa reče: — O, gospodaru pra- 
vovjernih, Sit-Zubejida... 

I Šeherezadu zateče jutro, te ona prekine priču koju je započela po carevu 
odobrenju, a onda joj reče sestra: — Kako je divna tvoja priča, i kako je lijepa 
i ugodna i nježna! — A Šeherezada joj odgovori: — Šta je to prema onome što 
ću vam ispričati naredne noći, ako budem živa i ako me car poštedi! — A car 
reče u sebi: — Alaha mi, neću je ubiti dok ne čujem ostatak njene priče! — A 
kad nastade noć kojom se puni trista noći, Šeherezadina sestra reče: — Završi 
nam svoju priču! — i Šeherezada odgovori: — S ljubavlju i zadovoljstvom, ako 
mi to dopusti car. — Pričaj, Šeherezado! — kaza car, a Šeherezada reče: 


— Doprlo mi je do ušiju, o sretni care, da je taj sluga rekao kalifu: — Sit- 
-Zubejida ljubi zemlju između tvojih ruku i veli ti, da znaš, da je ona načinila 
ovaj vijenac, i da joj je za njega potreban jedan veliki kamen, koji će biti na 

njegovu vrhu. Ali je ona tražila po svojim škrinjama i nije našla tako velik 
kamen kakav hoće. 

I kalif reče dvorjanima i namjesnicima: — Potražite takav krupan kamen 
kakav želi Zubejida! — A oni počeše tražiti, ali ne nađoše ništa što bi bilo po- 
desno za nju, te izvijestiše kalifa o tome, a njemu bi teško na duši, te uzvi- 
knu: — Kako to, ja sam kalif i car zemaljskih careva, a ne mogu nabaviti ni 
jedan kamen! Teško vama, pitajte trgovce! — I oni zapitaše trgovce, a trgovci 
im rekoše: — Naš gospodar kalif neće naći takav kamen ni u koga, osim u je- 
dnoga čovjeka u Basri, a on se zove Abu-Muhamed-Lijenčina. 

Oni rekoše to kalifu, a kalif naredi svome veziru Džafaru da pošalje po: 
velju emiru Muhamedu az-Zubejidi, upravniku Basre, i da mu kaže da opremi 
Abu-Mahameda-Lijenčinu, pa da s njim dođe pred lice gospodara pravovjernih, 
te Džafar napisa povelju takva sadržaja i posla je po Masruru. I Masrur se 
uputi s poveljom u grad Basru i ode emiru Muhamedu az-Zubejidi, a ovaj mu 
se obradova i oda mu najveće poštovanje. 

I pošto Masrur pročita emiru povelju gospodara pravovjernih Haruna ar- 
-Rašida, emir reče: — Slušam i pokoravam se! — te posla Masrura i mnoštvo 
svojih ljudi Abu-Muhamedu-Lijenčini, i oni odoše njegovoj kući i zalupaše na 
njegova vrata, a onda iz kuće iziđe jedan od njegovih slugu. I Masrur mu reče: 
— Kaži svome gospodaru da ga traži gospodar pravovjernih! — I sluga uđe u 
kuću, pa javi to Abu-Muhamedu, te on iziđe i vidje Masrura, kalifova dvor- 
janina, i ljude Muhameda az-Zubejide koji bjehu s njim. 

I Abu-Muhamed poljubi zemlju između Masrurovih ruku i reče: — Slušam 
i pokoravam se gospodaru pravovjernih, ali uđite u našu kuću. — A oni od- 
govoriše: — To možemo učiniti samo na brzu ruku, jer nam je tako naredio 
gospodar pravovjernih, koji te očekuje. — A Abu-Muhamed reče: — Pričekajte 
me dok se ne spremim. — I oni uđoše s njim u njegovu kuću, pošto ih je mnogo 
nagovarao i mnogo molio, i vidješe zavjese od plave zlatotkanice, izvezene du- 
katskim zlatom, a zatim Abu-Muhamed-Lijenčina naredi nekolicini svojih 
slugu da odvedu Masrura u kupatilo koje se nalazilo u kući, te Masrur vidje da 
su zidovi kupatila i mramorni pod u njemu nobično lijepi i da su ukrašeni 
zlatom i srebrom, a voda u kupatilu bješe pomiješana s ružinom vodicom. 

I sluge se pozabaviše Musrurom i ljudima koji bjehu s njim i dvorili su 
ih što su bolje mogli, a kad iziđoše iz kupatila, oni obukoše odijela od zlato- 
tkanice protkane zlatom, pa Masrur i njegovi ljudi uđoše i vidješe Abu-Muha- 
meda-Lijenčinu kako sjedi u svome dvoru, a nad njegovom glavom bjehu obje- 
šene zavjese od zlatotkanice, protkane zlatom i ukrašene biserjem i dragim ka- 
menjem, dok dvor bješe zastrt jastucima izvezenim dukatskim zlatom, a Abu- 
-Muhamed je sjedio na klupici koja bješe stavljena na postelju ukrašenu dragim 
kamenjem. 

Kad je Masrur ušao, Abu-Muhamed mu reče: — Dobro došao! — pa mu 
pođe u susret i posjedne ga pored sebe, a zatim naredi slugama da mu donesu 
stol s jelima. I kad je ugledao taj stol, Masrur uzviknu: — Alaha mi, ja nikada 
nisam vidio takav stol u dvoru gospodara pravovjernih! — A na stolu bijahu 

svakojaka jela, i sva su ona bila u porculanskim, pozlaćenim zdjelama. — I mi 
jedosmo i pismo i radovasmo se do kraja toga dana — govorio je Masrur — i 
Abu-Muhamed dade svakome od nas po pet hiljada dinara, a kad nastade na- 
redni dan, obukoše nam zelena pozlaćena odijela i iskazaše nam najveće 
poštovanje. — A potom Masrur reče Abu-Muhamedu: — Ne možemo više sjediti, 
jer se bojimo kalifa. - A Abu-Muhamed-Lijenčina kaza: — O, gospodaru, pri- 
čekaj me do sutra — dotle ću se spremiti pa ću poći s vama. — I tako Masrur 
i njegovi ljudi ostadoše i toga dana i provedoše noć do jutra, a potom sluge 
osedlaše Abu-Muhamedovu mazgu zlatnim sedlom, ukrašenim raznim biserjem 
i dragim kamenjem, te Masrur reče u sebi: — Gle sad! Kad Abu-Muhamed bude 
otišao kalifu u takvom obličju, hoće li ga kalif zapitati otkud mu je toliko bo- 
gatstvo? 

Potom se svi oprostiše s emirom Muhamedom az-Zubejidom pa iziđoše iz 
Basre i krenuše na put i putovahu sve dotle dok ne stigoše u grad Bagdad, a 
kad dođoše kalifu i nađoše se pred njegovim licem, kalif naredi Abu-Muhamedu 
da sjedne, te on sjedne i bješe pristojan i reče: — O, gospodaru pravovjernih, 
donio sam ti jedan poklon da ti njime učinim zadovoljstvo; hoćeš li mi dopustiti 
da ga donesem? — U tome neće biti nikakva zla! — reče ar-Rašid, te Abu-Mu- 
hamed naredi da mu donesu jedan kovčeg, pa ga otvori i izvadi iz njega sva- 
kojake rijetkosti, a među njima bijaše i zlatno drveće s lišćem od bijeloga sma- 
ragda na kojem bješe voće od crvenog i žutog korunda i bijeloga bisera, te se 
kalif začudi tome. A zatim Abu-Muhamed naredi da mu donesu drugi kovčeg, 
pa izvadi iz njega šator od zlatotkanice, obrubljen biserjem, korundom, sma- 
ragdom, topazom i svakojakim dragim kamenjem, a noge od šatora bjehu od 
mladog indijskog aloja, dok šatorska krila bjehu ukrašena zelenim smaragdom. 
I u šatoru bjehu naslikane svakojake životinje, ptice i zvijeri, i te slike bjehu 
ukrašene dragim kamenjem — korundom, smaragdom, topazom, badahšanskim 
rubinom i svakojakim skupocjenim metalima, te se ar-Rašid veoma obradova 
kad vidje sve to. 

Zatim Abu-Muhamed-Lijenčina reče: — O, gospodaru pravovjernih, nemoj 
misliti da sam ti sve to donio zato što se nečega bojim ili zato što nešto že- 
lim, već samo zato što sam uvidio da sam ja običan čovjek i da sve ovo pri- 
liči gospodaru pravovjernih. A ako mi dopustiš, ja ću ti pokazati šta sve mogu. 
— Čini šta hoćeš, a mi ćemo gledati — odgovori ar-Rašid, a Abu-Muhamed kaza: 
— Slušam i pokoravam se! — pa poče micati usnama i prstima mamiti šiljke na 
dvorskim zidovima te se oni pognuše prema njemu, a potom im dade znak da 
se vrate na svoje mjesto. I dade znak očima, pa se pred njim pojaviše kavezi 
sa zatvorenim vratima, a potom nešto progovori, pa mu odjednom odgovo- 
riše ptičji glasovi. I ar-Rašid se veoma začudi svemu tome te ga zapita: — Ot- 
kuda ti sve to kad se zoveš samo Abu-Muhamed-Lijenčina, a pričali su mi da 
ti je otac puštao krv i da je služio u jednom kupatilu, a nije ti ništa ostavio. 
— O, gospodaru pravovjernih — reče Abu-Muhamed — saslušaj moju priču... 

I Šeherezadu zateče jutro, te ona prekine priču koju je započela po care- 
vu odobrenju, a kad nastade trista prva noć, ona reče: 

— Doprlo mi je do ušiju, o sretni care, da je Abu-Muhamed-Lijenčina re- 
kao kalifu: — O, gospodaru pravovjernih, saslušaj moju priču — ona je doista 
čudna i sadržaj joj je neobičan, a da je napisana iglama u uglovima očiju mo- 
gla bi poslužiti kao pouka onima koji se uče. 

— Reci mi što imaš da mi kažeš i ispripovjedi mi to, o, Abu-Muhamede — 
reče ar-Rašid, a Abu-Muhamed kaza: — Znaj, o, gospodaru pravovjernih — neka 
bi Alah ovjekovječio tvoju veličinu i moć! — da su priče o tome da se zovem Li- 
jenčina i da mi otac nije ostavio novaca — sušta istina, jer mi se otac bavio baš 
onim što ti reče — puštao je krv u jednom kupatilu. A ja bijah u djetinjstvu 
veća lijenčina od svih stvorenja na zemljinu licu, i u svojoj lijenosti bijah do- 
spio dotle da sam u dane velike vrućine ležao dok se sunce uzdizalo nada 
mnom, a bio sam lijen da ustanem i da s osunčanog mjesta prijeđem u hlado- 
vinu. I tako sam proveo petnaest godina, a potom moj otac ode velikom 
Alahu na istinu i ne ostavi mi ništa, te je moja majka dvorila ljude, ne bi li me 
tako mogla hraniti i pojiti dok ja ležah na slabini. 

A jednoga dana majka mi dođe s pet srebrnih dirhema, pa mi reče: — O, 
čedo moje, doprlo mi je do ušiju da je šeik Abu-l-Muzafar odlučio da otpu- 
tuje u Kitaj. — A taj šeik je volio siromahe i spadao je u dobre ljude, te mi 
majka reče: — O, čedo moje, uzmi ovih pet dirhema, pa hajdemo njemu i Za- 
molimo ga da ti kupi nešto u kitajskim zemljama — možda će veliki Alah u svo- 
joj milosti dati da na tome nešto zaradiš. 

Ali ja bijah toliko lijen da ne htjedoh ići s njom, te se ona zakle velikim 
Alahom da me više neće hraniti ni pojiti i da mi više neće dolaziti već će me 0s- 
taviti da umrem od gladi i žeđi. I kad čuh te njene riječi, o, gospodaru pravo- 
vjernih, ja vidjeh da će ona to učiniti, jer je znala koliko sam lijen. — Podigni 
me da sjednem — rekoh joj, te me ona podiže (a oči mi plakahu), i onda joj 
rekoh: — Donesi mi papuče! — a kad mi ih ona donese, ja joj rekoh: — Navuci 
mi ih na noge! — i ona mi ih navuče na noge, a ja joj rekoh: — Pridrži me i 
podigni me sa zemlje! — i ona učini to, a ja joj rekoh: — Pridržavaj me kako 
bih mogao ići, i ona me poče pridržavati, te tako pođoh saplićući se o skutove 
svoga odijela, pa sam išao sve dotle dok ne dođosmo do morske obale. I onda 
pozdravismo šeika, a ja ga zapitah: — O, striko, jesi li ti Abu-l-Muzafar? — i on 
mi odgovori: — Stojim ti na službi! — A ja mu rekoh: — Uzmi ove dirheme pa 
mi kupi za njih nešto u kitajskim zemljama. Možda će veliki Alah dati da na 
tome nešto zaradim. — Poznajete li ovoga mladića? — zapita Abu-l-Muzafar 
svoje ljude, a oni mu odgovoriše: — Poznajemo ga; on se zove Abu-Muhamed- 
-Lijenčina, i mi ga nikada nismo vidjeli da je izišao iz svoje kuće osim sada. — 
I šeik Abu-l-Muzafar kaza: — O, dijete moje, daj mi novac s blagoslovom velikog 
Alaha! — pa mi uze novac i reče: — U Alahovo ime! — a ja se s majkom vratih 
kući. 

I Abu-l-Muzafar ode na put s mnogim trgovcima, i oni putovahu sve do- 
tle dok ne stigoše u kitajske zemlje. I šeik poče prodavati i kupovati, a po- 
tom se spremi da se vrati sa svojim suputnicima, pošto obavi svoje poslove, 
i svi su oni plovili morem. tri dana, onda šeik reče svojim drugovima: — Zau- 


301. 
NOĆ 


208 HILJADU I JEDNA NOĆ 


stavite lađu! — Šta ti je potrebno? — zapitaše ga drugovi, a on im kaza: — Za- 
boravio sam da imam pri sebi Abu-Muhamedov novac. Vratimo se da mu ku- 
pimo nešto od čega može imati koristi! — Ne vraćaj nas, Alaha velikog radi, 
već smo daleko odmakli, a preživjeli smo velike užase i podnijeli velike te- 
škoće — rekoše mu drugovi, a on reče: — Moramo se vratiti! — I onda mu dru- 
govi rekoše: — Uzmi od nas nekoliko puta više novaca no što se može zaraditi 
na pet dirhema, samo nas ne vraćaj. — A Abu-l-Muzafar ih posluša, pa oni pri- 
kupiše mnogo novaca, i opet krenuše na put, te se tako približiše jednom otoku 
na kojem bješe mnogo ljudi, i pristadoše uz taj otok, pa trgovci siđoše s lađe 
na obalu da od tih ljudi kupe robu — metale, drago kamenje, biser i ostalo. 
I Abu-l-Muzafar ugleda tamo jednoga čovjeka kako sjedi, a pred njim bješe 
mnogo majmuna među kojima i jedan majmun s iščupanom dlakom, i kad god 
gospodar ne bi to primijetio, ostali majmuni bi uhvatili očupanog majmuna pa 
bi ga istukli i bacili gospodaru, a gospodar ih je sve vezivao i mučio zbog toga 
te su se svi majmuni ljutili na toga majmuna i tukli ga. 

Abu-l-Muzafara obuze tuga kad vidje toga majmuna, i bi mu ga žao. — Ho- 
ćeš li mi prodati majmuna? — zapita on gospodara, a gospodar mu odgovori: 
- Kupi ga! — I onda Abu-l-Muzafar reče: — Imam pri sebi pet dirhema jednoga 
dječaka-siročeta. Hoćeš li mi dati majmuna za toliko! — Prodao sam ti ga, neka 
ti je s Alahovim blagoslovom! — odgovori vlasnik toga majmuna, te Abu-l-Mu- 
zafar uze od njega majmuna, a dade mu novac. I šeikovi robovi uzeše maj- 
muna, pa ga svezaše u lađi, a zatim razapeše jedra i zaploviše k drugom otoku. 
A kad pristadoše uz taj otok, dođoše im ronioci koji vade iz mora dragocje- 
nosti, biser, drago kamenje i ostalo, pa im trgovci dadoše novaca da zarone u 
more, te oni počeše roniti, a majmun vidje šta oni rade pa razveza uže kojim 
bješe vezan, skoči s lađe i zaroni u more s njima. — Nema moći ni sile do 
u Alaha, visokog, velikog! — uzviknu Abul-l1-Muzafar. — Propade nam majmun, 
za zlu sreću onoga siromaška za koga smo ga uzeli! — I svi izgubiše nadu da 
će ponovno vidjeti majmuna, a potom svi ronioci izroniše iz mora, pa odjed- 
nom s njima izroni i najmun, a u šapama mu bijaše drago kamenje. I majmun 
baci to kamenje pred Abu-l-Muzafara, a on se začudi tome i uzviknu: — Doista, 
u ovome majmunu je skrivena neka velika tajna! 

Zatim razapeše jedra, pa su plovili sve dotle dok ne stigoše na jedan otok 
koji se zove Otok Zindža — a Zindža je crnačko pleme koje jede meso Ada- 
movih sinova — i ti crnci ugledaše trgovce pa doploviše do njihovih lađa na 
svojim čamcima a zatim uđoše u lađu i pohvataše sve one koji bjehu u njoj 
pa ih svezaše i odvedoše svome caru. I car naredi da zakolju mnoge trgovce, te 
ih oni zaklaše i pojedoše njihovo meso, dok su ostali trgovci provodili noć u 
zatvoru, obuzeti velikom tugom. A kad nastade noćno doba, onaj majmun pri- 
đe Abu-l-Muzafaru pa razveza užad kojima bješe svezan, a trgovci vidješe da 
je Abu-l-Muzafar razvezan te povikaše: — Možda će s Alahovom pomoću naše 
oslobođenje biti djelo tvojih ruku, o, Abu-l-Muzafare! — Znajte — reče im Abu- 
-l-Muzafar — da je mene po volji velikog Alaha oslobodio samo ovaj majmun 
i nitko drugi... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista druga noć, ona reče: 


— Doprlo mi je do ušiju, o sretni care, da je Abu-l-Muzafar rekao: — Mene 
je po volji velikog Alaha oslobodio samo ovaj majmun i nitko drugi, te ću mu 
za to dati hiljadu dinara. — I svi mi ćemo mu dati po hiljadu dinara ako nas 
oslobodi — rekoše trgovci, a majmun im priđe pa poče odvezivati jednoga za 
drugim dok tako ne razveza sve lance kojima bjehu svezani, te trgovci pođoše 
lađi i uđoše u nju i onda vidješe da je lađa čitava, a da s nje nije ništa nestalo. 

Potom razapeše jedra, pa zaploviše, a Abu-l-Muzafar reče: — O, trgovci, 
ispunite ono što ste kazali i obećali majmunu — a trgovci mu odgovoriše: — Slu- 
šamo i pokoravamo se! — I svi oni dadoše majmunu po hiljadu dinara, pa i Abu- 
-|-Muzafar odvoji hiljadu dinara od svoga novca te tako majmun nakupi mnogo 
novaca. A onda opet zaploviše i stigoše u grad Basru, a kad se iskrcaše iz lađe 
dočekaše ih prijatelji, i Abu-l-Muzafar zapita: — Gdje je Abu-Muhamed- 
-Lijenčina? 

Vijest o tome brzo je doprla do ušiju moje majke, i dok ja ležah, majka 
mi odjednom priđe pa mi reče: — O, čedo moje, šeik Abu-l1-Muzafar je doputo- 
vao i stigao u grad. Ustani, dakle, pa mu otiđi i pozdravi se s njim i zapitaj 
ga da li ti je što donio; možda ti je veliki Alah nešto poslao. — Podigni me sa 
zemlje i pridržavaj me kako bih mogao izići i otići na obalu — rekoh ja, a po- 
tom pođoh, saplićući se o skutove svog odijela, i tako odoh šeiku Abu-l-Muza- 
faru. A on me ugleda i reče mi kad me ugleda: — Neka je dobrodošao onaj 
čiji su dirhemi bili uzrok moga oslobođenja i oslobođenja ovih trgovaca po vo- 
lji velikog Alaha! Uzmi ovoga majmuna — kupio sam ga za tebe pa idi s njim 
kući, a ja ću ti doći — reče. mi on zatim, te ja povedah majmuna ispred sebe 
i podoh govoreći u sebi: — Alaha mi, ovo je doista krupna roba! 

I dođoh kući pa rekoh majci: — Kad god legnem, ti mi naređuješ da usta- 
nem i da trgujem, a sad pogledaj očima ovu moju robu! — A potom sjedoh, i 
dok sam tako sjedio, odjednom mi dođoše Abu-l-Muzafarovi robovi pa me Za- 
pitaše: — Jesi li ti Abu-Muhamed-Lijenčina? — Jesam — odgovorih im, i još pravo 
ne odgovorih, kadli odjednom za robovima dođe Abu-l-Muzafar, te ja ustadoh 
i poljubih mu ruke, a on mi reče: — Hajde sa mnom u moju kuću. — Slušam 
i pokoravam se! — odgovorih mu, pa pođoh s njim i iđah dok ne uđoh u nje- 
povu kuću. I onda on naredi svojim robovima da mi donesu novac, te mi ro- 
bovi doniješe novac, a Abu-l-Muzafar mi reče: — O, dijete moje, Alah ti je po- 
slao ovaj novac i to ti je zarada na onih pet dirhema. — A zatim robovi poni- 
ješe novac na glavama u Abu-l-Muzafarovim kovčezima, a on mi dade klju- 
čeve od tih kovčega i.reče: — Idi ispred robova svojoj kući — sav taj novac je 
tvoj. — Ja odoh majci, a ona se obradova i reče: — O, čedo moje, Alah ti je po- 
slao mnogo novaca; okani se ljenčarenja, dakle, pa otiđi na trg i trguj. 

I ja se tako okanih ljenčarenja i otvorih dućan na trgu, a majmun poče 
sjediti sa mnom na mojoj klupici, i kad bih jeo, jeo bi i on sa mnom, a kad 
bih pio, pio bi i on, i svakoga dana bi se izgubio i ne bi ga bilo do podne, 

a potom bi došao s jednom kesom u kojoj bi donio hiljadu dinara, pa bi je 
stavio pored mene i sjeo. I tako je majmun radio neko vrijeme, dok ne naku- 
pih mnogo novaca, te kupih, o, gospodaru pravovjernih, imanja i njive, pa za- 
sadih voćnjake i kupih bijele i crne robove i robinje. I jednoga dana ja sam 
tako sjedio, a i majmun je sjedio sa mnom na klupici, kad se odjednom majmun 
poče okretati desno i lijevo. Ja rekoh u sebi: — Šta li je ovome majmunu? — 
a Alah dade majmunu dar govora, te mi on reče: — O, Abu-Muhamede! — Kad 
čuh njegove riječi, ja se veoma poplaših, a majmun proslovi: — Ne plaši se, reći 
ću ti tko sam. Ja sam marid i spadam u džinove, a došao sam ti zbog toga što 
si bio siromašan, dok sada ne znaš koliko imaš novaca. Ali se dogodilo da si 
ti sad meni nešto potreban, i to će biti dobro za tebe. — Šta je to? — zapitah ja, a 
majmun mi reče: — Hoću da te oženim jednom ženom koja nalikuje na mjesec. 
— A kako to? — zapitah ja, a majmun mi reče: — Obuci sutra raskošno odijelo, 
pa uzjaši mazgu sa zlatnim sedlom i otiđi na trg gdje se nalaze trgovci hranom. 
Zapitaj gdje je starješinin dućan, pa sjedni pored njega i reci mu: — Došao sam 
da zaprosim tvoju kćerku, jer hoću da je uzmem za ženu. — A ako ti on kaže: — 
Ti nemaš novaca, ni položaja, niti si od dobra roda — daj mu hiljadu dinara; 
ako ti pak kaže: — Daj mi još! — daj mu još i sablazni ga novcem. — I Abu-Mu- 
hamed reče: — Slušam i pokoravam se; sutra ću učiniti to, ako ushtjedne veliki 
Alah. 

I kad sutradan ustadoh — govorio je Abu-Muhamed — obukoh najrasko- 
šnije odijelo pa uzjahah mazgu sa zlatnim sedlom i odoh na trg gdje se nalaze 
trgovci hranom. Zapitah gdje je starješinin dućan, te tako nađoh starješinu koji 
je sjedio u svome dućanu, a onda mu brže-bolje priđoh pa ga pozdravih | sje- 
doh pored njega... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista treća noć, ona reče: 


— Doprlo mi je do ušiju, o sretni care, da je Abu-Muhamed-Lijenčina go- 
vorio: — I ja mu priđoh pa ga pozdravih, a sa mnom bješe pošlo deset crnih 
i bijelih robova. - Možda ti je nešto potrebno od mene, a za mene će biti sreća 
da zadovoljim tu tvoju potrebu? — zapita me starješina trga, a ja mu rekoh: 
— Jest, nešto mi je potrebno od tebe. — A šta ti je to potrebno? — zapita me on, 
a ja mu odgovorih: — Došao sam da zaprosim od tebe tvoju kćer, jer hoću da 
je uzmem za ženu. — Ti nemaš ni novaca, ni položaja, niti si od dobra roda 
— reče mi starješina, a ja onda izvadih kesu u kojoj bješe hiljadu dinara u du- 
katskom zlatu, pa mu kazah: — Evo moga položaja i moga dobrog roda, zna 
se da je prorok rekao (blagoslovio ga i pozdravio Alah!): — Divan je onaj po- 
ložaj koji je stvoren bogatstvom. — A kako su tek lijepe riječi onoga koji je 
rekao: 

Tko ima dva dirhema samo, njegova su usta 
Naviknuta da govore o svemu. Kaže li što, 
Već idu k njemu prijatelji i slušaju ga, 
I ja ga viđah kako međ' nama ponosno hodi. 

Ali da nema novaca kojima se ponosi, 
Vidio bi da mu je gore no nama svima. 


. Ta kaže P bogati i što netačno kome, 
Reći će mu: — Tako je! — i to bi istina bila. 
A kad siromah izusti samo riječ istinitu, 
Reći će mu: — Lažeš! — i vjerovat mu neće. 
Doista, dirhemima se mogu u zemlji svakoj 
Zaodjenuti ljudi ljepotom i veličinom. 


I oni su jezik za svakog tko hoće da lijepo govori, 
I oružje za onog koji bi se boriti htio. 


Kad je čuo te riječi od mene i kad je shvatio te nanizane stihove, starješina 
obori glavu i držaše je tako neko vrijeme, a zatim podigne glavu pa mi reče: 
- Ako se to ne može izbjeći, hoću da mi daš još tri hiljade dinara. — A ja mu 
odgovorih: — Slušam i pokoravam se! — pa poslah jednoga od svojih robova 
svojoj kući, te mi on donese onoliko novaca koliko bješe zatražio starješina, 
1 kad vidje da mu je rob donio novac, on iziđe iz dućana i reče svojim slu- 
gama: — Zatvorite dućan! 

Zatim pozva svoje prijatelje s trga u svoju kuću i napisa bračni zapis iz- 
među mene i svoje kćeri i reče mi: — Odvest ću te njoj poslije deset dana. 

I ja odoh svojoj kući radostan, a kad ostadoh nasamo s majmunom, Iis- 
pričah mu šta je bilo i šta mi se dogodilo, a onda mi majmun reče: — Divno 
je to što si učinio! |; 

A kad bješe na izmaku rok koji je odredio starješina, majmun mi reče: 
- Nešto mi je potrebno od tebe, pa ako mi to učiniš, dobit ćeš od mene što 
hoćeš. — A šta ti je to potrebno? — zapitah ja, a majmun mi reče: — Na uzvi- 
šenijem dijelu one sobe u kojoj će biti tvoja svadba sa starješininom kćerkom 
ima jedna sobica za ostavu, a na vratima te sobice ima jedna bakrena alka 
pod kojom se nalaze ključevi. Uzmi te ključeve, pa otvori vrata — naći ćeš že- 
ljezni kovčeg na čijim se uglovima nalaze četiri zastavice-amajlije, i među njima 
je jedan lavor pun novca, a pored njega jedanaest zmija, i u lavoru je sve- 
zani bijeli pijetao s razdvojenom krestom, a tamo je, pored kovčega, i nož. Uz- 
mi nož, pa zakolji pijetla, pokidaj zastavice i prevrni kovčeg, a potom hodi 
nevjesti i oduzmi joj nevinost. Eto šta mi je potrebno od tebe. — Slušam i po- 
koravam se! — rekoh ja. —— 

Zatim odoh šerifovoj kući," pa uđoh u onu sobu i vidjeh sobicu za ostavu 
koju mi bješe opisao majmun. A kad ostadoh nasamo s nevjestom, ja se začu- 
dih njenoj ljepoti i dražesti, njenoj stasitosti i skladnosti, jer jezici ne mogu opi- 
sati njenu ljepotu i dražest, i obradovah joj se velikom radošću. 

A kad nastade ponoć i kad mi nevjesta zaspa, ja ustadoh, pa uzeh klju- 
čeve i otvorih onu sobicu za ostavu, zatim uzeh nož, zaklah pijetla, zbacih one 
zastavice i prevrnuh kovčeg. I žena se prenu iza sna, pa vidje da je sobica za 
ostavu otvorena i da je pijetao zaklan, te uzviknu: — Nema moći ni sile do u 
Alaha, visokoga, velikoga! Marid me je uzeo! — I ona još nije stigla ni da to 

izgovori, a marid poče kružiti oko kuće, a zatim mi ote nevjestu. I onda se po- 
diže velika buka, pa odjednom uđe šerif, udarajući se po licu i govoreći: — O, 
Abu-Muhamede, šta si to učinio s njima? Zar nam tako uzvraćaš? Ja sam ovu 
amajliju metnuo u sobicu za ostavu zato što sam se bojao da onaj prokletnik 
ne učini nekakvo zlo mojoj kćeri - ima već mnogo godina kako je gledao da 
otme tu ženu, ali to nije mogao učiniti. Ali za tebe više nema mjesta pored 
nas — idi svojim putem, dakle! 

Pošto iziđoh iz šerifove kuće, ja dođoh u svoju kuću i počeh tražiti maj- 
muna, ali ne vidjeh ni traga od njega, a onda mi bi jasno da je to taj marid 
što mi je uzeo ženu i naveo me svojim lukavstvom da učinim ono s amajlijom 
i pijetlom, koji su mu smetali da uzme djevojku. I ja se pokajah i poderah odi- 
jelo koje sam imao na sebi i počeh se udarati po licu, i nijedna zemlja za mene 
ne bješe dovoljno prostrana. I iziđoh istoga časa, pa se uputih u pustinju, i 
išao sam sve dotle dok se nada mnom nije sklopilo veče, a nisam znao kamo 
da pođem. I dok tako bijah zaokupljen mislima, približiše mi se dvije zmije, 
jedna crvena a druga bijela, koje su se tukle, te ja uzeh jedan kamen sa zemlje, 
pa njime udarih crvenu zmiju i ubih je, jer ona bješe napala bijelu. Potom bi- 
jela zmija ode i izgubi se za trenutak, pa se vrati s deset bijelih zmija, i sve 
one priđoše ubijenoj zmiji, pa je rastrgaše na komade, tako da od nje ostade 
samo glava, a zatim odoše svojim putem. 

A ja prilegoh na tome mjestu, jer bijah umoram, i dok tako ležah i mi- 
šljah o svome slučaju, odjednom se razliježe neki glas koji dotle ne bijah čuo, 
ali ne vidjeh čovjeka koji je govorio, a glas je izgovorio ova dva stiha: 


Pusti nek sudba juri, zatežuć' uzdu svoju, 
A tvoja duša uvijek slobodna neka bude. 
Dok sklopiš oči samo i dok ih otvoriš opet, 
Alah će već jedne stvari drugima zamijeniti. 


Kad čuh to, mene obuze, o, gospodaru pravovjernih, nešto krupno — ne- 
doumnica od koje nema veće, i odjednom čuh iza sebe neki glas koji je izgo- 
vorio ova dva stiha: 


O, muslimane što Kuran slušaš, 
Raduj se, jer ćeš sad pošteđen biti. 


Ne boj se vraga koji te mami — 
Pa mi smo narod vjere pravovjerne. 


I ja rekoh: — Tako ti onoga kome se klanjaš, reci mi tko si ti! — A onai 
što je govorio uze na se lik čovjeka, pa mi reče: — Ne boj se, tvoje dobro djelo 
doprlo nam je do ušiju — a mi smo pravovjerni džinovi. Ako ti je što potrebno, 
reci, a mi ćemo biti sretni da ti to učinimo. — I ja mu odgovorih: — Moja je 
nevolja velika, jer me je zadesila velika nesreća, i da li je još koga zadesila ta- 
kva nesreća kao što je moja? — Da nisi ti Abu-Muhamed-Lijenčina? — zapita me 

tuj čovjek, a ja mu odgovorih: — Jesam! — i onda mi čovjek reče: — O, Abu-Mu- 
hamede, ja sam brat one bijele zmije čijeg si neprijatelja ubio; ima nas četvoro 
braće po ocu i majci, i svi smo ti mi zahvalni za tu dobrotu. Znaj da je onaj 
što je živio s tobom u majmunskom liku i što te je prevario lukavstvom — je- 
dan od marida-džinova, i da njemu nikada ne bi pošlo za rukom da otme onu 
djevojku da se nije poslužio lukavstvom. — on je već odavno voli i hoće da je 
uzme, ali mu je smetala ona amajlija, i da je amajlija ostala čitava, marid ne bi 
mogao dospjeti do djevojke. Ali ne tuguj zbog toga, jer mi ćemo te odvesti 
djevojci, a marida ćemo ubiti — dobro koje si nam učinio neće propasti. — 
Potom on kriknu iz svega glasa... 

I Šeherezadu zateče jutro, te ona prekine priču koju je započela po. carevu 
odobrenju, a kad nastade trista četvrta noć, ona reče: 


— Doprlo mi je do ušiju, o sretni care, da je ifrit rekao: — Dobro koje si 
nam učinio neće propasti — pa glasno kriknu užasnim glasom, te mu odjednom 
priđe mnoštvo džinova, a on ih zapita znaju li što o majmunu. Onda reče je- 
dan od onih što bjehu došli: — Ja znam gdje on stanuje. — A gdje stanuje? — 

zapita ifrit, a onaj mu odgovori: — U Bakrenome gradu, nad kojim se ne rađa 

sunce. —- O, Abu-Muhamede — reče onda ifrit — uzmi jednoga od naših robova, 
pa će te on ponijeti na svojim leđima i naučit će te kako da otmeš djevojku. 
I znaj da je to marid nad maridima, a kad te on bude ponio, nemoj spominjati 
Alahovo ime dok te nosi — inače će pobjeći od tebe, a ti ćeš pasti i poginut 
ćeš. — I ja mu odgovorih: — Slušam i pokoravam se — i uzeh roba od njihovih 
robova, a ovaj se sagnu i reče mi: — Uzjaši me!_ | 

I tako ja sjedoh na maridova leđa, a on poče letjeti sa mnom po zraku, te 
svijet iščezne za nj, i ja ugledah svijezde koje bjehu slične nepomičnim plani- 
nama, i začuh slavopojke anđela na nebu, a za sve to vrijeme marid je razgo- 
varao sa mnom i zabavljao me, odvraćajući me od spominjanja imena velikog 
Alaha. I dok ja tako letjeh, odjednom pođe k meni jedan čovjek u zelenoj odjeći, 
s kovrčavom kosom i svijetlim licem, a u rukama mu bješe jedna žica iz koja 
vrcahu varnice. I taj čovjek mi reče: — O, Abu-Muhamede, reci: — Nema boga 
do Alaha, a Muhamed je Alahov poslanik! — inače ću te udariti ovom žicom. 
— A meni se razdiraše duša zbog toga što šutjeh i ne spominjah velikog Alaha, 
te rekoh: — Nema boga do Alaha, a Muhamed je Alahov poslanik! — I onda 
tuj čovjek udari marida žicom, te se marid stopi i pretvori u pepeo, a ja padoh 
s njegovih leđa i počeh padati na zemlju, pa se tako svalih u bučno more na 
kojem se sudaraju valovi. 

No uto se na moru pojavi jedna lađa u kojoj bješe pet mornara, a oni 
priđoše kad me ugledaše, pa me podigoše na lađu i počeše mi govoriti služeći 
se riječima koje nisam razumio, te im dadoh znak: — Ne razumijem šta mi 
kažete. — I oni su plovili do kraja toga dana, pa su bacili mrežu i uhvatili jednu 
ribu, a zatim su je ispekli i nahranili se. I oni su tako plovili sve dotle dok me 
nisu dovezli u svoj grad, a kad su me dovezli, odveli su me svome caru i izveli 
me preda nj, te ja poljubih zemlju pred carem, a on me nagradi. A taj je car 

znao arapski, te mi je rekao: — Uzet ću te za svoga tjelohranitelja. — A ja ga 
zapitah: — Kako se zove ovaj grad? — Grad se zove Hinad, a nalazi se u kitajskim 
zemljama — odgovori mi car. 

Potom me car preda veziru toga grada i naredi mu da se sa mnom prošeta 
po gradu — a stanovnici toga grada bjehu neznabošci u prvo vrijeme, te ih 
veliki Alah bješe pretvorio u kamen — i tako se ja prošetah po gradu, a nigdje 
ne vidjeh više drveća i voća no što ih je bilo tamo. 

U tome gradu ostadoh više mjeseci, a zatim dođoh do jedne rijeke, pa 
sjedoh na obalu, i dok sam sjedio, odjednom mi priđe jedan konjanik, pa me 
zapita: — Jesi li ti Abu-Muhamed-Lijenčina? — Jesam — odgovorih mu, a 
konjanik mi reče: — Ne boj se, čuli smo kakvo si dobro učinio. — Tko si ti? — 
zapitah ja konjanika, a on mi kaza: — Ja sam brat one ubijene zmije, a ti si 
blizu mjestu na kojem se nalazi ona žena do koje želiš dospjeti. — Zatim on 
svuče svoje odijelo, pa mi ga obuče i reče: — Ne boj se — onaj rob što je poginuo 
pod tobom jedan je od naših robova. 

Potom me taj konjanik posadi iza sebe i ode sa mnom na jedno usamljeno 
mjesto, pa mi reče: — Sjaši s konja, pa idi između ovih dviju planina dok ne 
ugledaš Bakreni grad. Zaustavi se podalje od njega i nemoj ući u nj dok se ja 
ne vratim i dok ti ne kažem šta da radiš. — Slušam i pokoravam se! — odgovorih 
mu, pa sjahah s konja i krenuh, i išao sam sve dotle dok nisam stigao do 
jednoga grada, a onda vidjeh da su gradski zidovi bakreni. Počeh obilaziti grad, 
nadajući se da ću naići na vrata, ali ne nađoh gradskih vrata, i dok sam tako 
išao oko grada, odjednom mi priđe brat one zmije, pa mi dade mač i jednu 
amajliju, kako me nitko ne bi mogao vidjeti. A zatim on ode svojim putem i 
ne bješe ga za kratko vrijeme, kadli se najednom podiže neka vika i ja ugledah 
mnogo ljudi koji su imali oči na grudima. I kad me vidješe, ti ljudi me zapitaše: 
— Tko si ti i šta te je navelo da dođeš na ovo mjesto? — A kad im ja ispričah 
šta je sve bilo, oni mi rekoše: — Žena. koju si spomenuo nalazi se zajedno s 
maridom u ovome gradu, ali mi ne znamo šta je on učinio s njom, a mi smo 
braće one zmije. Priđi onome potoku — rekoše mi zatim — pa vidi otkud 
istječe voda i idi niz vodu, a ona će te odvesti u grad. 

Ja učinih tako, i idući niz vodu uđoh u jednu jamu pod zemljom, a zatim 
iziđoh iz nje i vidjeh da se nalazim usred grada, i tamo nađoh onu ženu kako 
sjedi na zlatnom krevetu, a ispred nje bješe zavjesa od pare. A u blizini te 
zavjese bješe vrt sa zlatnim drvećem, na kojem bješe voće od dragog kamenja — 
korunda, topaza, bisera i korala. I kad me ugleda, žena me prepozna i prva me 
pozdravi, pa me zapita: — O, gospodaru, tko te je doveo na ovo mjesto? — I ja 
joj ispričah sve što se bješe dogodilo, a ona mi reče: 

— Znaj da mi je onaj prokletnik rekao, iz velike ljubavi prema meni, šta je 
za nj štetno a šta korisno, i da me je obavijestio da se u ovome gradu nalazi 
jedna amajlija pomoću koje može pobiti sve one koji se nalaze u gradu, ako mu 
se prohtije da ih pobije. I ma šta da on naredi ifritima, oni izvršuju njegova 
naređenja. A ta amajlija je na stupu. — A gdje je taj stup? — zapitah ja djevojku, 
a ona mi odgovori: — Na tom i tom mjestu. — I onda je ja zapitah: — Kakva je 

ui amajlija? — a djevojka mi odgovori: — To je slika orla, i na njoj je neki 
natpis koji ja ne razumijem. Metni tu amajliju ispred sebe, pa uzmi mangal s 
vatrom i baci na nj malo mošusa — iz njega će se podići dim koji privlači ifrite, 
1 kad budeš to učinio, oni će se svi pojaviti pred tobom, i nijedan neće izostati. 
Ustani, dakle, pa učini to s blagoslovom velikog Alaha. — I ja joj odgovorih: 
- Slušam i pokoravam se! — pa ustadoh i pođoh k onome stupu i učinih sve 
ono što mi ona bješe naredila, a ifriti dođoše i pojaviše se preda mnom, pa mi 
rekoše: — Na službi smo, o, gospodaru, i učinit ćemo sve što nam narediš! — 
Okujte mi onog marida što je donio amo onu ženu iz njene kuće — rekoh im, 
1 oni mi odgovoriše: — Slušamo i pokoravamo se! — pa odoše maridu i okovaše 
ga 1 dobro svezaše, a zatim se vratiše, pa mi rekoše: — Učinili smo ono što si 
nam naredio — a ja im naredih da se vrate tamo otkuda su došli. 

Zatim se vratih onoj ženi, pa joj ispričah šta se dogodilo i zapitah je: — 
O, ženo moja, hoćeš li poći sa mnom? — Hoću — odgovori mi ona, a potom ja 
iziđoh s njom iz jame u koju bijah ušao, pa pođosmo i dođosmo do onih ljudi 
koji mi bjehu kazali gdje se ona nalazi... 

I Šeherezadu zateče jutro, te ona prekine priču koju je započela pa carevu 
odobrenju, a kad nastade trista peta noć, ona reče: 


— Doprlo mi je do ušiju, o sretni care, da je Abu-Muhamed govorio: — 1 
kad stigosmo do tih ljudi, ja im rekoh: — Pokažite mi put kojim mogu otići u 
svoju zemlju — a oni mi pokazaše put i pođoše sa mnom do morske obale, i 
tamo me ukrcaše u jednu lađu. I vjetar koji puhaše bješe povoljan, te smo plo- 
vili ađom dok nismo stigli do grada Basre, a kad je ona žena ušla u kuću svoga 
oca, njena rodbina je vidje i veoma joj se obradova. 

Potom ja okadih onog orla mošusom, te ifriti odjednom dođoše iz svih 
mjesta i rekoše: — Na službi smo, šta hoćeš da uradimo? — I ja im naredih da 
u moju kuću u Basri prenesu sve blago, i metale, i drago kamenje koje se 
nalazilo u Bakrenom gradu, te oni to učiniše, a potom im naredih da mi 
dovedu onoga majmuna, te dovedoše i njega, ponižena i prezrena. I ja zapitah 
majmuna: — O, prokletniče, zašto si me izdao? — A zatim naredih ifritima da ga 
stave u uzani bakreni ibrik, pa da ibrik začepe olovom. A ja sa svojom ženom 
počeh živjeti životom uživanja i radosti, i sada imam, o, gospodaru pravovjernih, 
toliko blaga, rijetkog dragog kamenja i toliko bogatstvo, da se to ne može 
izračunati ni iskazati. I ma koliko da je tebi potrebno novaca ili čega drugog, 
ja ću narediti džinovima da ti to smjesta donesu, a sve će to biti po milosti 
velikog Alaha. 

I gospodar pravovjernih se čudom začudi svemu tome, a zatim obdari 
Abu-Muhameda kalifskim poklonima i nagradi ga onako kako mu je i priličilo. 

PRIČA O VELIKODUŠNOSTI JAHJE-IBN-HALIDA 


Priča se i to da je Harun ar-Rašid pozvao jednoga svoga tjelohranitelja 
koji se zvao Salih (a bilo je to u vrijeme kad se promijenilo ar-Rašidovo raspo- 
loženje prema Barmakidima), a kad ovaj dođe, kalif mu reče: — O, Sališe, otiđi 
Mansuru pa mu reci: — Kod tebe se nalazi hiljadu hiljada dirhema našega novca, 
a ja sam odlučio da mi smjesta pošalješ sav taj novac. — I naređujem; ti, Sališe, 
da mu odvojiš glavu od tijela i da mi je doneseš ako ti od sada do predvečernje 
molitve ne preda sav taj novac. — I Salih odgovori: — Slušam i pokoravam se! 

Zatim on ode Mansuru i reče mu ono što bješe spomenuo gospodar pra- 
vovjernih. — Propao sam, Alaha mi! — reče onda Mansur. — TA ako prodam po 
najskupljoj cijeni sve svoje stvari i sve ono što imam u rukama, to neće iznijeti 
ni sto hiljada, a gdje da nađem, o, Sališe, ostalih devet stotina hiljada dirhema? 
— Smisli kako ćeš se spasiti nekim lukavstvom, inače si propao, a ja ti ne mogu 
ni za trenutak produžiti rok koji ti je odredio gospodar pravovjernih, niti je u 
mojoj vlasti da bilo čime prijeđem preko onoga što mi je naredio kalif — reče 
Salih. — Smisli što prije nekakvo lukavstvo pomoću kojeg ćeš se osloboditi prije 
no što prođe to vrijeme. — O, Sališe, molim te da budeš tako dobar pa da me 
odvedeš u moju kuću — reče Mansur — kako bih se oprostio sa svojom djecom 
i svojom obitelji i kako bih mogao poučiti one koji su mi bliski. 

I ja odoh s njim u njegovu kuću — pričao je Salih — a on se poče opraštati 
s obitelji, i začu se kuknjava u njegovoj kući i razlijegoše se plakanje i vrisak i 
svi dozivahu velikog Alaha da im pomogne. — Palo mi je na pamet — reče onda 
Salih — da će ti Alah priteći u pomoć preko Barmakida. Hajdemo u kuću Jahje- 
-ibn-Halida. — I odosmo Jahji-ibn-Halidu, pa mu Mansur ispriča u kakvom je 
stanju, a Halid se ožalosti zbog toga, te obori glavu, i držao ju je tako neko 
vrijeme, a zatim podigne glavu pa pozva svoga blagajnika i zapita ga: — Koliko 
dirhema imamo u blagajni? — Oko pet hiljada dirhema — odgovori blagajnik, i 
onda mu Jahja naredi da ih donese, a zatim posla poslanika svome sinu Al-Fadlu 
s pismom ovakva sadržaja: — Nude nam da kupimo veoma lijepe spahiluke koji 
nikada neće opustjeti; pošalji nam, dakle, onoliko dirhema koliko možeš. — I 
al-Fadl mu posla hiljadu hiljada dirhema, a zatim Jahja posla drugog čovjeka 
svome sinu Džafaru s pismom ovakva sadržaja: — Dogodilo nam se nešto 
krupno, pa nam je potrebno onoliko dirhema koliko možeš dati — te mu i 
Džafar odmah posla hiljadu hiljada dirhema. 

I Jahja je sve dotle odašiljao ljude Barmakidima dok od njih nije skupio 
mnogo novaca za Mansura, a Salih i Mansur nisu znali za to. I Mansur reče 
Jahji: — O, gospodaru, ja sam se uhvatio za tvoj skut i znam da ću samo od tebe 
dobiti taj novac kao nešto obično za tvoju velikodušnost. Isplati ostatak moga 
duga, a mene uzmi za svoga oslobođenog roba. — I Jahja se rastuži i zaplaka i 
reče: — Hej, momče, gospodar pravovjernih je negda poklonio našoj robinji 
Dananiri jedno zrno bisera od velike vrijednosti. Otiđi joj, pa joj reci da nam 

pošalje to zrno bisera. — I sluga ode robinji, pa donese biser, a Jahja reče: — 
O, Sališe, ovo zrno bisera sam kupio za gospodara pravovjernih i platio sam 
za nj trgovcima dvjesta hiljada dirhema, a gospodar pravovjernih ga je poklonio 
našoj robinji Dananiri, lutnjašici, i kad kalif bude vidio da je to zrno bisera kod 
tebe, on će ti odati svoje poštovanje i neće dati da se prolije tvoja krv radi nas 
i iz poštovanja prema nama. I sada je prikupljen sav novac koji ti je potreban, 
o, Mansure. 

I ja ponijeh zrno bisera i novac ar-Rašidu — govorio je Salih — a Mansur 
je išao sa mnom, i dok smo tako išli putem, ja odjednom čuh kako on izgovara 
ovaj pjesnikov stih: 


Ne žurim iz ljubavi da im odem, 
Već zato što se strijele pobojah. 


I ja se začudih njegovoj gadnoj naravi, njegovoj niskosti i pokvarenosti, 
njegovu lošem porijeklu i rodu, te mu odvratih i rekoh: — Na zemljinu licu nema 
boljih ljudi od Barmakida, a nitko nije gori i pakosniji od tebe! Oni su te 
otkupili od smrti i spasili te od propasti i učinili ti dobro spasavajući te, a ti im 
za to ne zahvaljuješ i ne hvališ ih, niti postupaš onako kako postupaju slobodni 
ljudi, već na njihovo dobročinstvo odgovaraš takvim riječima! — A potom odoh 
ar-Rašidu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista šesta noć, ona reče: 


— Doprlo mi je do ušiju, o sretni care, da je Salih govorio: — I ja ispričah 
tu povijest gospodaru pravovjernih i obavijestih ga o onome što se dogodilo, a 
ar-Rašid se začudi Jahjinoj velikodušnosti i njegovoj darežljivosti i plemenitosti, 
a začudi se i Mansurovoj gnusobi i niskosti. I on naredi da se biser vrati Jahji- 
-ibn-Halidu, i reče: — Nama ne priliči da opet uzimamo išta od onog što smo 
poklonili. 

I Salih se vrati Jahji-ibn-Halidu pa mu spomenu Mansura i njegov loš 
postupak, a Jahja reče: — O, Sališe, kad je čovjek siromašan, njemu je teško na 
duši, te je zaokupljen mislima; ma šta on učinio, mi ga ne možemo osuđivati, 
jer mu to ne dolazi iz srca. — I on poče pokušavati da nekako opravda Mansura, 
a Salih zaplaka i uzviknu: — Onaj koji okreće nebeski svod nikada nije stvorio 
čovjeka kao što si ti! O, žalosti! Kako može biti ukopan u zemlju čovjek koji 
ima narav kao što je tvoja! — I on izgovori ova dva stiha: 


Što brže čini dobro, kad god naumiš to — 
Ta mi darežljivi uvijek ne možemo biti. 
Kako se često ometa duša da dobro čini 
Kad može, dok smrt ne dođe da je u tom spriječi. 

PRIČA O LAZŽNOME PISMU 


Priča se i to da su se Jahja-ibn-Halid i Abd-Alah-ibn-Malik al-Huzaji u 
potaji mrzili i da tu mržnju nisu pokazivali i mrzili su se stoga što je gospodar 
pravovjernih Harun ar-Rašid volio Abd-Alaha-ibn-Malika velikom ljubavlju, te 
su Jahja-ibn-Halid i njegovi sinovi čak govorili da Abd-Alah opčinjava gospo- 
dara pravovjernih. 

Tako prođe mnogo vremena, a mržnja ostade u njihovim srcima. I dogodi 
se da ar-Rašid povjeri upravu nad Jermenijom Abd-Alahu-ibn-Maliku al-Huzaji 
i da ga pošalje tamo, a kad se Abd-Alah nastani u prijestolnici Jermenije, njemu 
se uputi Iračanin koji bješe veoma obrazovan i pronicav i bistar čovjek, samo 
što mu se bilo izmaklo ono što je imao u rukama i što mu je ponestalo para, 
te se tako poremetilo njegovo stanje. I on bješe krivotvorio jedno pismo koje je 
tobože Jahja-ibn-Halid uputio Abd-Alahu-ibn-Maliku, pa s tim pismom krenu 
na put u Jermeniju, a kad dođe do Abd-Alahovih vrata, preda pismo jednom od 
njegovih dvorjana. I dvorjanin uze pismo, pa ga dade Abd-Alahu-ibn-Maliku, 
a ovaj ga otvori i pročita, pa porazmisli o njemu i bi mu jasno da je ono lažno. 
I Abd-Alah naredi da mu dovedu toga čovjeka, te ovaj dođe, pa se pomoli 
Alahu da blagoslovi Abd-Alaha i pohvali i njega i ljude što bjehu okupljeni 
oko njega, a Abd-Alah-ibn-Malik ga zapita: — Šta te je nagnalo da svladaš tolike 
teškoće i da prevališ toliki put pa da mi dođeš s lažnim pismom? Ali umiri svoju 
dušu — mi nećemo dati da se izjalovi tvoja usrdnost. — Neka Alah dugo poživi 
našega gospodara vezira! — odgovori taj čovjek. — Ako ti je teško što sam došao, 
onda mi nemoj navoditi razloge zbog kojih ćeš me odbiti. Široka je Alahova 
zemlja, i uvijek je živ onaj što sve daje, a pismo koje sam ti donio od Jahje-ibn- 
-Halida — pravo je i nije lažno. — Pisat ću svome opunomoćeniku u Bagdadu i 
naredit ću mu da se raspita kakvo je to pismo koje si mi donio, pa ako se 
pokaže da je pismo pravo, a ne lažno i krivotvoreno, postavit ću te za emira u 
bilo kojoj od mojih zemalja, ili ću ti dati dvjesta hiljada dinara, i konje, i čisto- 
krvne deve, i počasno odijelo, ako hoćeš poklon. A ako je pismo lažno, naredit 
ću da ti udare dvjesta batina i da ti obriju bradu. 

Potom Abd-Alah naredi da toga čovjeka odvedu u jednu sobu i da mu 
tamo nose sve što mu je potrebno dok se ne provjeri njegova stvar, pa svome 
opunomoćeniku u Bagdadu napisa pismo ovakva sadržaja: — Došao mi je jedan 
čovjek i donio mi je pismo za koje tvrdi da mi ga je poslao Jahja-ibn-Halid, a 
ja loše mislim o tom pismu. Ne trebaš olako prijeći preko ove stvari: Otiđi 
sam i provjeri kakvo je to pismo, pa mi što prije odgovori, kako bismo mogli 
razlikovati laganje toga čovjeka od istine. — I kad to pismo stiže u Bagdad, 
opunomoćenik uzjaha konja... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista sedma noć, ona reče: 

— Doprlo mi je do ušiju, o sretni care, da je opunomoćeniku Abd-Alaha- 
ibn-Malika al-Huzaje stiglo pismo u Bagdad i da se on odmah uputio Jahji- 
-ibn-Halidu. I opunomoćenik nađe Jahju gdje sjedi za stolom sa svojim 
drugovima i ljudima iz svoje okoline, pa ga pozdravi i preda mu pismo, a Jahja 
ga pročita i reče opunomoćeniku: — Dođi sutra pa ću ti napisati odgovor. — A 
kad opunomoćenik ode, Jahja se obrati svojim drugovima za stolom i zapita ih: 
— Kako da uzvratim onome koji je u moje ime napisao lažno pismo i odnio ga 
mome neprijatelju? — I svaki njegov drug za stolom reče ponešto, a svi počeše 
poimence spominjati muke na koje bi ga valjalo udariti, ali im Jahja reče: — 
Prevarili ste se kad ste mi to spomenuli, a ono što ste mi posavjetovali — poslje- 
dica je niskosti i gnusobe vaše pameti. Vi svi znate koliko je Abd-Alah blizak 
gospodaru pravovjernih, a poznato vam je kako smo mi gnjevni jedan na dru- 
gog i kako se mrzimo. Veliki Alah je poslao toga čovjeka i načinio ga posred- 
nikom za naše izmirenje i pomogao mu u tome. On ga je poslao da u našim 
srcima ugasi oganj gnjeva koji sve jače gori već dvadeset godina i naše će se 
stvari urediti zahvaljujući njegovu posredovanju. Ja sam dužan da tome čovjeku 
uzvratim time što ću potvrditi ono što on pretpostavlja i što ću popraviti ono 
što je učinio, te ću napisati pismo Abd-Alahu-ibn-Maliku al-Huzaji sa željom 
da mu on oda još veće poštovanje i da ga i dalje veliča i uvažava. 

Kad čuše to, drugovi za stolom poželješe Jahji svako dobro i začudiše se 
njegovoj velikodušnosti i savršenoj plemenitosti, a on zatraži papir i tintu, pa 
svojom, rukom napisa ovakvo pismo Abd-Alahu-ibn-Maliku: — U ime milosti- 
vog, milosrdnog Alaha! Dobio sam tvoje pismo — nek Alah da da dugo poživiš! 
— i pročitao ga i obradovao se tvome napretku i razveselio se kad sam saznao 
da se dobro osjećaš i da si potpuno sretan. Ti si pretpostavio da je taj plemeniti 
čovjek krivotvorio pismo u moje ime i da ti ne donosi nikakve poruke od mene, 
ali nije tako — pismo sam napisao ja, i ono nije lažno, te se nadam da ćeš ti u 
svojoj plemenitosti i dobroti i zahvaljujući divnim svojstvima kojima te je 
obdarila priroda, izaći u susret snovima i nadama toga plemenitog i dostojnog 
čovjeka, da ćeš mu odavati poštovanje koje mu pripada i da ćeš mu dati prilike 
da ostvari svoju namjeru. Pokaži da si mu potpuno sklon i budi izdašan u 
svojim dobročinstvima, a ma šta da mu učiniš, učinit ćeš meni, te ću ti biti 
zahvalan za to. — Zatim napisa adresu na pismo pa ga zapečati i dade opuno- 
moćeniku, a ovaj ga posla Abd-Alahu, koji se obradova kad vidje šta u 
njemu piše. 

I kad je primio to pismo, Abd-Alah pozva onog čovjeka pa mu reče: — Od 
dviju nagrada koje sam ti obećao, dat ću ti onu koju više voliš. -— Od svega 
više volim poklon — odgovori čovjek, te Abd-Alah naredi slugama da mu daju 
dvjesta hiljada dirhema i deset arapskih konja — pet sa svilenim pokrivačima i 
pet sa svečano ukrašenim sedlima — i dvadeset svežnjeva s odijelom, i deset 
robova koji su jahali konje, i drago kamenje koje je pristajalo uz to. Potom ga 
Ab-Alah obdari i bješe mu sklon i uputi ga u Bagdad ubučena u divno odijelo, 
a kad stiže u Bagdad, taj čovjek se uputi k vratima kuće Jahje-ibn-Halida 

prije no što ode svojoj obitelji, pa zamoli Jahju da mu dopusti da uđe u nje- 
govu kuću. 

I vratar dođe Jahji pa mu reče: — O, gospodaru naš, pred našim vratima 
je jedan čovjek dostojan poštovanja i lijepe vanjštine: on veoma lijepo izgleda i 
ima mnogo slugu, a hoće da ti dođe. — I Jahja mu dopusti da uđe, te tako čovjek 
uđe i poljubi zemlju između njegovih ruku, a Jahja ga zapita: — Tko si ti? — i 
čovjek reče: — Ja sam bio mrtav zbog toga što me je kinjila sudba, a ti si me 
oživio u grobu nestalnosti i poslao me u raj traženja. Ja sam krivotvorio pismo 
u tvoje ime i odnio ga Abd-Alahu-ibn-Maliku al-Huzaji. — A šta je on učinio 
s tobom i šta ti je dao? — zapita Jahja, a čovjek mu odgovori: — Dao mi je iz 
tvojih ruku, zahvaljujući divnim svojstvima kojima te je obdarila priroda i tvojoj 
sveobuhvatnoj dobroti i velikodušnosti, tvojoj uzvišenoj pomisli i velikoj milosti, 
toliko da me je obogatio i snabdio i obdario. Ja sam donio sve te darove i 
poklone, te su svi oni pred tvojim vratima, a tvoje je da narediš i presuda je u 
tvojim rukama. — Ono što si ti učinio sa mnom ljepše je od onoga što sam ja 
učinio s tobom — odgovori mu Jahja. — Ti si mi učinio veliku ljubav i veliko 
dobro time što si mržnju između mene i toga uvaženog čovjeka zamijenio 
prijateljstvom i ljubavlju. Zato ću ti dati isto toliko novaca koliko ti je poklonio 
Abd-Alah-ibn-Malik. 

Zatim Jahja naredi svojim slugama da tome čovjeku dadu isto toliko 
novaca, konja i zavežljaja s odijelom koliko mu bijaše dao Abd-Alah, te tako 
taj čovjek opet poče živjeti u blagostanju kao i ranije, zahvaljujući veličini duše 
te dvojice plemenitih ljudi. 


PRIČA O UČENU ČOVJEKU I KALIFU AL-MAMUNU 


Vele i to da među al-Abasovim potomcima nije bilo kalifa koji je bolje 
znao sve nauke od al-Mamuna. I on je svake nedjelje posvećivao po dva dana 
skupovima na kojima su učeni ljudi pretresali razna pitanja, i tada su uče- 
njaci iz reda poznavalaca zakona i bogoslova sjedali u njegovu prisustvu po 
svojim redovima i činovima. I dok je on tako sjedio s njima, u dvoranu u kojoj 
se održavahu ti skupovi odjednom uđe neki tuđ čovjek u bijelom iznošenom 
odijelu, pa se smjesti između posljednjih ljudi i sjedne iza poznavalaca zakona, 
na jedno neupadljivo mjesto. I poče rasprava i pretresanje teških pitanja — a 
bješe običaj da se prisutnima na skupu stavljaju pitanja redom, jednom po jed- 
nom, pa bi svatko rekao poneku iskričavu riječ ili poneku neobičnu šalu, ako 
ju je znao. Pitanja su stavljana redom, dok tako ne dođe red na toga tuđeg 
čovjeka, a on progovori i dade bolji odgovor od odgovora svih poznavalaca 
zakona, te se kalif pohvalno izrazi o njegovim riječima... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista osma noć, ona reče: 

— Doprlo mi je do ušiju, o sretni care, da je kalif al.Mamun naredio da 
onoga čovjeka premjeste na više mjesto, a kad mu staviše drugo pitanje, on 
odgovori još bolje no što je odgovorio prvi put, te kalif naredi da mu daju još 
više mjesto; a kad dođe red na nj da odgovori na treće pitanje, taj čovjek dade 
još bolji i tačniji odgovor no što bjehu prva dva odgovora, te mu al-Mamun 
naredi da sjedne blizu njega. A kad se završi raspravljanje, učenjacima doniješe 
vode, te oni opraše ruke, a zatim im doniješe jela, te jedoše, pa poznavaoci 
zakona ustadoše i iziđoše, a al.Mamun ne dade onome čovjeku da iziđe s njima, 
već se zbliži s njim i ophodio se s njim s poštovanjem i obeća mu da će biti 
milostiv prema njemu i da će mu biti sklon. A zatim spremiše sobu u kojoj se 
pije, pa dođoše divni drugovi i sjedoše za stol, i onda se počeše obređivati 
vinom, a kad dođe red na onog čovjeka, on ustade, pa reče: — Ako mi dopusti 
gospodar pravovjernih, rekao bih nešto. — Govori šta hoćeš — reče al.Mamun, i 
čovjek reče: — Onaj koji ima uzvišeno mišljenje zna — neka bi ga Alah još više 
uzvisio! — da se rob danas nalazio u onome skupu dostojnom poštovanja, među 
nepoznatim ljudima i lošim sugovornicima, i da se gospodar pravovjernih 
zbližio s njim zbog ono malo pameti koju ima, pa ga je uzdigao iznad drugih i 
uzvisio do granice do koje nisu dospijevale njegove pomisli. Sada hoće da ga 
odvoji od to malo pameti kojom se uzdigao poslije svoje poniženosti i koja mu 
je dala obilje poslije oskudice. Ali neće biti niti je moguće da mu gospodar 
pravovjernih pozavidi na to malo pameti, pronicavosti i zasluge koje ima, jer 
roba napušta razum kad pije vina, a primiče mu se nerazboritost, i vino mu 
oduzima pristojnost i vraća ga na onaj isti prezreni stupanj na kojem je bio, te 
u očima ljudi postaje prezren, nepoznat čovjek; ja se nadam da onaj koji ima 
uzvišeno mišljenje neće oteti robu taj biser, zato što je milostiv, velikodušan i 
velik i obdaren divnim prirodnim svojstvima. — Kad je čuo te riječi od toga 
čovjeka, al-Mamun ga pohvali i zahvali mu se, pa ga posadi na njegovo mjesto 
i osjeti da ga poštuje. I kalif naredi da mu se da sto hiljada dirhema, pa ga 
posadi na konja i pokloni mu raskošno odijelo, a na svakom skupu ga je veličao 
i bješe mu bliži no svi poznavaoci zakona, dok se tako taj čovjek ne uzdiže 
iznad svih po stupnju i po svome činu, a Alah bolje zna. 

PRIČA O ALIJI-ŠARU I LIJEPOJ ZUMURUDI 


PRIČA SE DA JE U DREVNA VREMENA i minule vjekove i godine bio jedan trgovac 
među trgovcima u zemljama horasanskim i da se zvao Madžd-ad-din, a on je 
imao mnogo novaca, i crnih i bijelih robova i slugu, samo što mu bješe već 
šezdeset godina, a nije imao djece. A kad je već navršio šezdeset godina, veliki 
Alah mu posla sina, i on mu nadjenu ime Alija, i kad je odrastao, taj je dječak 
bio sličan mjesecu u noći uštapa, a kad je postao zreo čovjek i stekao sva svoj- 
stva savršenih ljudi, otac mu se smrtno razbolje, te ga pozva i reče mu: — O, 
čedo moje, približio mi se samrtni čas, te hoću da ti dam jednu pouku. — A 
kakvu, o, oče? — zapita Alija, a otac mu reče: — O, čedo moje, ostavljam ti u 
amanet da se ne družiš ni s kim i da se kloniš onoga koji te može oštetiti i 
unesrećiti. Čuvaj se zlog sugovornika — on nalikuje na kovača: ako te ne opeče 
njegova vatra, naudit će ti njegov dim. A kako su lijepe pjesnikove riječi: 


Ni od koga sad ljubav očekivat' ne možeš, 
A izda li te sudba, izdat će te i prijatelji. 


Živi u samoći i više ne vjeruj nikom — 
Dadoh ti iskren savjet — to je dovoljno, sinko. 


I riječi drugoga: 


Svi ljudi su boljka potajna, i nemoj se u njih uzdati. 
Ta varalice su, lukavi, kada ih bolje upoznaš. 

— O, oče, saslušao sam te i pokoravat ću ti se — reče Alija i zapita: — A šta 
još da radim? — I otac mu reče: — Čini dobra kad možeš i stalno čini dobra 
djela ljudima. Iskoristi svaku priliku i obasipaj svojom dobrotom — čovjeku ne 
polazi za rukom da u svako doba učini ono za čim teži, a kako su lijepe 
pjesnikove riječi: 

U svakome času i trenutku svakom 
Nismo u stanju da činimo dobra. 


Pa grabi priliku kad ti se ukaže, 
Bojeć' se da nove teškoće ne dođu. 


I mladić reče: — Saslušao sam te i pokoravat ću ti se... 
I Šeherezadu zateče jutro, te ona prekine priču koju je započela po carevu 
odobrenju, a kad nastade trista deveta noć, ona reče: 


— Doprlo mi je do ušiju, o sretni care, da je mladić rekao svome ocu: — 
Saslušao sam te i pokoravat ću ti se. A šta još? — I otac mu reče: — Budi uvijek 
pokoran Alahu, a on će te čuvati; čuvaj svoj novac i nemoj biti neumjeren — 
ako ga počneš preko mjere trošiti, živjet ćeš u oskudici i bit ćeš nitko i ništa 
među ljudima. Znaj da čovjek vrijedi onoliko koliko ima u desnici, a kako 
su lijepe pjesnikove riječi: 


Kad novca malo imam, nitko mi prijatelj nije 
A kad ga mnogo imam, svi su mi prijatelji. 


Mnogi se dušmani moji zbog novca sa mnom druže, 
A mnogi, kad novca nema, neprijatelji su mi. 


— A šta još? — zapita Alija, a otac mu reče: — O, dijete moje, savjetuj se s 
onima koji su stariji od tebe i ne hitaj onome što želiš. Zali onoga koji je niži 
od tebe — sažalit će se na tebe onaj koji je viši od tebe — i ne čini nažao nikome 
— jer će Alah tada dati vlast nad tobom onome koji će ti napakostiti. Kako su 
lijepe pjesnikove riječi: 


Misao drugog sa svojom spajaj i savjetuj se — 
Od dvojice tačno mišljenje sakriveno nije. 


Čovjek je ogledalo gdje mu se lice ogleda, 
A u dva ogledala zatiljak se vidjeti može. 


— I pazi da ne piješ vino — u njemu je početak svakoga zla; ono progoni 
pamet onoga koji ga pije i sramoti ga, i kako su lijepe pjesnikove riječi: 


Tako mi Alaha mog, vinom se opiti neću, 
Dok mi je duša u tijelu i jasnost u riječima! 


Za hladnim vinom neću čeznuti ubuduće, 
A prijatelj će mi biti jedino trijezan čovjek. 

— Eto ti moje pouke. Imaj je uvijek pred očima, a Alah mi je jamac za tebe. 

Potom samrtnik obamre i zašuti neko vrijeme, a kad dođe k sebi, zamoli 
Alaha da mu oprosti i izgovori oba simbola vjere,5$ pa ode na istinu velikom 
Alahu. I zaplaka i zarida njegov sin, a potom ga poče obređivati onako kako 
dolikuje, i u pogrebnoj povorci su išli veliki i mali, i pošto stadoše oko grobnice, 
očitaše mu sve molitve, i sin ne propusti ništa, već učini sve što je valjalo učiniti. 
A zatim se pomoliše za pokoj duše umrloga, pa ga ukopaše u zemlju, a na 
grobu mu napisaše ovaj dvostih: 


Od praha sazdan, živ si postao ti, 
I naučio se jasnosti u govoru svom. 


A kad se u prah vrati, mrtav postade, 
Kao da prah nikad nisi ni napustio. 


A njegov sin Alija tugovao je za njim velikom tugom, primajući izjave 
saučešća po običaju uglednih ljudi, i tugovao je dalje za ocem, dok mu ne umre 
i majka, nešto malo poslije oca, pa i za majku učini ono isto što bješe učinio 
za oca. A poslije toga poče sjediti u dućanu, gdje je prodavao i kupovao, i nije 
drugovao ni s jednim stvorenjem velikog Alaha, pridržavajući se pouke koju 
mu bješe otac dao, i tako je živio godinu dana. 

A nakon godinu dana dođoše mu, posluživši se lukavstvom, čeda razvrat- 
nica i sprijateljiše se s njim, te se on podade razvratu i skrene s pravoga puta. 
I tako mladić poče piti vino peharima i odlaziti ljepoticama i ujutro i uveče, a 
u sebi govoraše: — Otac je taj novac prikupio za mene, pa ako ga ja ne trošim, 
kome ću ga onda ostaviti? Alaha mi, radit ću samo onako kako je rekao pjesnik: 


Ako budeš proveo cio svoj vijek 
Gomilajuć' bogatstvo, skupljajuć' ga, 


Onda kad ćeš se, tim što skupit uspje 
Za sebe sama, sam naslađivati? 


I Alija-Šar je rasipao novac u noćne i dnevne sate, dok tako ne spiska sav 
novac i ne osiromaši. I njegovo stanje se pogorša, a um mu se pomuti, te on 
proda dućan i zgradu i ostalo, a potom proda odijelo koje je nosio svakoga 
dana i za sebe ne ostavi ništa osim odijela za jednu promjenu, a kad prođe 
opijenost i dođe razmišljanje, obuze ga tuga. 

I jednom je on sjedio od jutra do večeri, ne okusivši ništa, a onda reče u 
sebi: — Obići ću one ljude na koje sam trošio svoj novac: mpžda će me netko 
od njih nahraniti na današnji dan. — I on ih sve obiđe, ali, kad god bi zalupao 
na koja vrata, domaćin bi rekao da nije kod kuće i sakrio bi se od Alije, te 
tako Aliju poče moriti glad. I onda on ode na trg gdje se nalaze trgovci... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista deseta noć, ona reče: 


— Doprlo mi je do ušiju, o sretni care, da je Aliju-Šara počela moriti glad, 
te je otišao na trg gdje se nalaze trgovci, a tamo je ugledao mnoštvo ljudi koji 


(STRANA 234 — 316. NOĆ) 


Potom joj starica reče da ju je poslao njen gospodar Alija Šar, i dogovori se 
sa Zumurudom da sutradan uveče bude gotova, te da pripremi sav nakit i da 
osluškuje šuškanje, i kaza joj; — Tvoj gospodar će doći pod dvor s klupicom 
i zazviždat će ti, a kad čuješ to, zazviždi i ti njemu, pa se spusti s prozora 
niz uže, a on će te prihvatiti i otići s tobom... 

se bjehu okupili i načinili uzan obruč. I Alija reče u sebi: - Hajde da vidim 
zašto su se okupili ti ljudi! Alaha mi, neću se maknuti odavde dok ne vidim 
šta je u onome krugu! — pa priđe obruču i vidje jednu visoku djevojku vitkoga 
stasa, s ružičastim obrazima i bujnim grudima, koja je nadmašivala sve ljude 
svoga vremena svojom ljepotom, dražešću, sjajem i savršenstvom, kao što je 
rekao o njoj jedan od onih koji su je opisivali: 


Ona bješe sazdana i kao izlivena 

U kalupu ljepote same — ni manja ni duža. 
Mjesec — lice je njeno, a grana vitka — stas, 

I mošus dah je njen, te sličnog bića nema. 
I kao da je salivena u vodi biserja svježeg, 

I u svakome udu njenom mjesec je draži njene. 


A ime te robinje bješe Zumuruda. I kad je vidje, Alija-Šar se zadivi njenoj 
ljepoti i dražesti, te uzviknu: — Alaha mi, neću otići dok ne vidim kolika će biti 
najviša cijena za ovu djevojku i dok ne saznam tko ju je kupio. 

I on stade među trgovce, a oni pomisliše da će je on kupiti, jer su znali da 
je bogat i da je naslijedio mnogo novaca od svojih roditelja. A posrednik stade 
pored robinje, pa reče: — O, trgovci, o, ljudi koji imate novaca, tko će otpočeti, 
nadmetanje za ovu djevojku, gospodarku mjeseca i najsjajniji biser, Zumurudu) 
koja izrađuje zavjese, a koju želi onaj koji traži i koja je naslada za onoga koji 
želi? Započnite nadmetanje — nitko neće predbaciti onima koji ga započnu 
niti će ih koriti. 

I jedan od trgovaca reče: — Dajem za nju pet stotina dinara — dok drugi 
reče: — Dajem još deset. — A onda reče jedan starac koji se zvaše Rašid-ad-din 
— a bješe plavook i ružne vanjštine: — Dajem još sto — dok jedan drugi reče: 
— I još deset, — a onda Rašid-ad-din uzviknu: — Dajem, hiljadu! — te trgovci 
zatvoriše svoje jezike i zašutješe i posrednik se posavjetova s djevojčinim 
gospodarom, koji reče: — Kunem se da ću je prodati samo onome koga ona 
sama izabere. Posavjetuj se s njom, dakle. — I posrednik priđe djevojci, pa reče: 
— O, gospodarko mjeseca, ovaj trgovac hoće da te kupi. — A djevojka pogleda u 
trgovca i vidje da je onakav kao što spomenusmo, te reče posredniku: — Neće 
me prodati starcu koji je zbog svoje oronulosti zapao u najgore stanje. Alah 
je dao dar onome koji je rekao: 


Tražih da me ljubi, a ona onda vidje 
Da sam sijed (a onda bogat i sretan bijah). 


I reče, ukloniv se brzo: — Ne, tako mi onog 
Što iz ničega stvori cio ljudski rod! 


Nimalo ne marim za sijedu kosu ja — 
( I zar da dovijeka pamukom punim usta? 


I kad je čuo njene riječi, posrednik joj reče: — Alaha mi, tebi se može opro- 
stiti, a vrijediš deset hiljada dinara! — I on javi gospodaru da djevojka ne pristaje 

da je prodaju tome starcu, te gospodar reče: — Ponudi joj nekog drugog. — 1 
onda stupi naprijed jedan drugi čovjek, pa reče: — Daj je meni po onu cijenu 
koju je davao starac što joj se ne sviđa! — A djevojka pogleda u njega i vidje da 
mu je brada obojena te reče: — Kakva je to pokvarenost i sramota i crna boja 
na sjedini! — I ona izrazi svoje čuđenje i izgovori ove stihove: 


Pokaza mi netko sve ono što mi pokaza on — 
Zatiljak, tako mi boga, papučom bijen. 

I bradu gdje za zvijeri mjesta ima 
I rog sav savijen užetom jakim. 


O, ti što se zaljubi u stas i obraz moj, 
O nemogućem sanjaš sad bezbrižno! 


A kako su lijepe pjesnikove riječi: 


Porocima sjedinu si obojio, 
I kriješ ono što je, da doskočiš. 

Odlazeć s jednom bradom, s drugom dolaziš, : 
Kao da sjene njome pokazuješ. 


A kad je čuo njene stihove, posrednik uzviknu: — Alaha mi, kazala si 
istinu! — A trgovac zapita: — Šta je to kazala? — I onda mu posrednik ponovi 
stihove, a trgovcu bi jasno da je istina protiv njega, te odustane od namjere da 
kupi djevojku. I naprijed stupi drugi trgovac, pa reče: — Prodaj je meni za 
cijenu koju si čuo — te posrednik ponudi djevojci toga trgovca, a ona pogleda u 
nj i vidje da je ćorav te reče: — To je ćoravko, a pjesnik je rekao o njemu: 


S ćoravim ni jedan dan ne.  prijateljuj, 
Laži njihove boj se, a i zlobe njine. 


Kad bi u ćoravih. malo dobra bilo, 
Alah im to oko oduzeo ne bi. 


— Hoćeš li da te prodam ovome trgovcu? — zapita posrednik djevojku, a 
ona pogleda u trgovca i vidje da je. mali i da mu brada dosiže do pupka, te 
kaza: — To je onaj o kojem je pjesnik rekao: 


Prijatelja imamo, a on ima bradu — 
Ne nama na korist Alah mu je dade. 


Ta brada je za nas kao i noć zimska — 
Duga je veoma, i hladna, i tamna. 


I onda joj posrednik reče: — O, gospođo, pogledaj da li među prisutnima 
ima koga koji ti se sviđa pa da te prodam njemu! — A djevojka pogleda okup- 
ljene trgovce i poče pažljivo zagledati jednoga za drugim, pa joj tako pogled 
pade na Aliju-Šara... 


PRIČA O ALIJI-ŠARU I.LIJEPOJ ZUMURUDI 227 


I Šeherezadu zateče jutro, te ona prekine priču koju je započela po carevu 
odobrenju, a kad nastade trista jedanaesta noć, ona reče: 


— Doprlo mi je do ušiju, o sretni care, da je djevojka pogledala Aliju-Šara 
pogledom koji ostavlja za sobom hiljadu uzdaha, i da joj je srce priraslo za nj, 
jer je on bio neobično lijep i ugodniji od povjetarca sa sjevera. I ona reče: — 
O, posredniče, hoću da me prodate samo ovome — mome gospodatu koji ima 
lice i vitak stas i o kojem je rekao jedan od onih koji su ga opisivali: 


Pokazaše jedno divno lice, 
-Pa zaljubljene kore zatim. 


Kada su htjeli da sakriju mene, 
Neka sakriju tvoje divno lice. 


— Nitko neće biti moj gospodar osim njega, jer su mu obrazi ovalni, a 
sočna usta su mu, i njegova krasota zbunjuje onoga koji niže i prosipa, kao 
što je rekao pjesnik o njemu: 


Ridvan ga je na rajska vrata pustio, 
Bojeć' se da hurije ne sablazni. 


Kore ga zbog gordosti bliski svi, 
Al! mjesecu praštaju kad je gord. 


— On ima kovrčavu kosu i ružičaste obraze i čarobne poglede o kojima. j je 
pjesnik rekao: 
Gazela obeća meni da će se zbližiti sa mnom,. 
Te mi je srce nemirno, a oči očekuju je. 
Oči mi jamče moje da mi je istinu rekla, 
Al! kako obećanje umorni da ispune? 


Kad je čuo kakve j je stihove izgovorila djevojka o ljepoti Alije- Šata, posred- 
nik se začudi njenoj rječitosti i sjaju njene blistavosti, a njen gospodar mu reče: 
—- Ne čudi se njenoj blistavosti od koje se može zastidjeti dnevno sunce, a ni 
tome što pamti nježne stihove! Ona pored toga čita veliki Kuran na sedam 
načina i izlaže plemenite predaje u tačnim izvodima, i piše na sedam načina, a 
iz nauka zna i ono što ne zna ni učen čovjek koji najviše zna. Ruke su joj 
bolje od zlata i srebra — ona izrađuje svilene zavjese pa ih prodaje i na svakoj 
zarađuje po pedeset dinara, a jednu zavjesu može izraditi za osam; dana. O, 
kako će biti sretan onaj u čiju kuću uđe i koji od nje načini svoje skriveno 
blago! — uzviknu posrednik, a djevojčin gospodar reče: — Prodaj je onome koga 
ona zahtije! 

I onda se posrednik vrati Aliji-Šaru, pa mu poljubi ruke i reče: — O, gospo- 
daru, kupi ovu robinju — ona je tebe izabrala. — I posrednik reče Aliji-Šaru 
kakve su djevojčine vrline i šta sve zna, i izusti: — Neka ti je na zdravlje, ako 
je kupiš — nju ti je poklonio onaj koji ne štedi kad poklanja. - A Alija-Šar. je 
šutio neko vrijeme smijući se sebi samom i govoreći u sebi: — Ja još ni sad 

nemam hrane, ali se bojim da me ne snađe kakvo zlo od trgovaca ako kažem: 
— Nemam novaca da je kupim. — I djevojka vidje da je Alija-Šar oborio glavu 
te reče posredniku: — Uzmi me za ruku pa me odvedi njemu; pokazat ću mu 
se i navest ću ga da me kupi — neću da me prodate nikome drugome osim njemu. 

I posrednik uze djevojku pa je odvede Aliji-Šaru, a zatim mu reče: — Šta 
misliš, o, gospodaru? — ali mu Alija-Šar ne odgovori. — O, gospodaru moj i 
dragane moga srca, zašto me ne kupiš? — zapita ga djevojka. — Kupi me za 
koliko hoćeš, a ja ću te usrećiti. — I onda Alija-Šar podigne glavu prema djevojci, 
pa je zapita: — Zar se može kupovati i na silu? Skupa si mi za hiljadu dinara. 
— O, gospodaru, kupi me za devet stotina — reče djevojka, a Alija-Šar joj odgo- 
vori: — Neću! — te djevojka reče: — Za osam stotina — a on opet odgovori: — 
Neću! — 1 djevojka sve dotle obaraše sebi cijenu dok mu naposljetku ne reče: 
— Za sto dinara! — i onda Alija-Šar reče: — Nemam ni punu stotinu. — I tada se 
djevojka nasmija, pa ga zapita: — A koliko nedostaje do te tvoje stotine? — A 
Alija-Šar uzviknu: — Ne samo da nemam stotinu dinara, nego nemam ništa! 
Alaha mi, nemam ni bijelog ni crvenog dirhema ili dinara. Gledaj da nađeš 
nekog drugog kupca. — A kad vidje da on nema baš ništa, djevojka mu reče: — 
Uzmi me za ruku, kao da me hoćeš dobro zagledati u uličici — te Alija-Šar učini 
to, a djevojka onda izvadi iz njedara jednu kesu u kojoj bješe hiljadu dinara, 
pa mu reče: — Odmjeri odavde devet stotina dinara, da me platiš, a sto dinara 
zadrži — dobro će nam doći. — I Alija-Šar učini onako kako mu je naredila 


djevojka, i kupi je za devet stotina dinara, a novac za nju dade iz one kese, pa 


ode s njom kući, a kad uđe u njegovu kuću, djevojka vidje da je ona sasvim 
prazna i da u njoj nema ni prostirki ni posuđa. I onda djevojka dade Aliji-Šaru 
hiljadu dinara i reče mu: — Otiđi na trg, pa kupi za trista dinara ćilimova i 
sudova za našu kuću — te on učini to, a zatim djevojka reče: — Kupi za nas jela 
I piča:++ 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista dvanaesta noć, ona reče: 


— Doprlo mi je do ušiju, o sretni care, da je djevojka rekla Aliji-Šaru: — 
Kupi za nas jela i pića za tri dinara — te on učini to, a potom mu ona reče: — 
Kupi jedan komad svile velik kao zavjesa, i kupi zlatne i srebrne srme i svilenoga 
konca u sedam boja. — I on učini to, a djevojka onda prostre po kući ćilime, 
pa zapali svijeće i sjedne s njim da pije i jede, a zatim odoše u postelju i zado- 
voljiše svoju želju jedno drugim. I provedoše noć zagrljeni iza zavjese, a bjehu 
onakvi kao što pjesnik reče: 


Posjećuj drage, pa nek te grde zavidljivci — 
Ta u stasti ti pomoć! ne može zavidljivac. 


Sanjao sam da ležiš na istoj postelji sa mnom, 
I svježim dahom iz usta tvojih naslađivah se. 


Sve što sam usnio istina je prava, kunem ti se, 
I postići ću sve to ja, za inat dušmanima. 

Oči mi nikad nisu vidjele ljepšeg prizora 

Od dvoje dragih što mirno u istoj postelji leže. 
Zagrlili su se, a pokrivač sloge skriva ih, 

I jastuk im je uvijek ruka i šaka njina. 
I kad je jedno srce drugo sebi privuklo 

Tad hladno željezo ljudi kovati mogu, znaj. 


I tako su ležali zagrljeni do jutra, i u srca im, se useli uzajamna ljubav. 
A zatim djevojka uze jednu zavjesu, pa je izveze raznobojnom svilom i ukrasi 
slatnom srmom i obrubi je rubom na kojem bjehu slike ptica, a na krajevima 
izveze slike životinja, i ne bješe nijedne životinje na svijetu čiju sliku nije izvezla 
na zavjesi. I provede osam dana radeći na toj zavjesi, a kad je završi, skroji je 
i uglača, pa je dade svome gospodaru i reče mu: — Otiđi na trg, pa je prodaj 
nekom trgovcu za pedeset dinara, ali pazi da je ne prodaš nekom prolazniku 
- zbog toga se možemo rastati, jer imamo neprijatelja koji nas ne zaboravljaju. 
— A Alija-Šar reče: — Slušam i pokoravam se! — pa ode na trg sa zavjesom i 
proda je jednom trgovcu, a zatim kupi jedan komad tkanine i svile i zlatne 
srme, kao i obično, a kupi i onoliko hrane koliko im bješe potrebno, pa sve to 
donese djevojci i dade joj ostatak novca. 

I svakog osmog dana davaše mu ona po jednu zavjesu, a on ju je prodavao 
za pedeset dinara, i tako to potraja godinu dana. A nakon godinu dana Alija 
ode na trg sa zavjesom, kao i obično, pa je dade jednom, posredniku, a na tog 
posrednika naiđe jedan kršćanin i dade mu za nju šezdeset dinara, ali je posred- 
nik ne htjede dati, te mu kršćanin davaše sve više, dok se ne pogodi s njim 
da mu je da za sto dinara, a posrednika podmiti, davši mu deset dinara. 
I posrednik se vrati Aliji-Šaru i saopći mu koliko može dobiti, pa se poče služiti 
lukavstvom, ne bi li naveo Aliju da proda zavjesu kršćaninu za taj novac. 

— O, gospodaru, nemoj se bojati toga kršćanina, od njega te neće snaći 
nikakvo zlo — reče posrednik Aliji, pa na Aliju navališe i trgovci, te on proda 
zavjesu kršćaninu, a srce mu bješe uznemireno. A potom Alija uze novac, pa 
pođe kući i vidje da onaj kršćanin ide za njim. — O, kršćanine, zašto ideš za 
mnom? — zapita on, a kršćanin mu odgovori: — O, gospodaru, nešto mi je 
potrebno na kraju ulice, ne dao Alah da i tebi što nedostaje! — I Alija ne dođe 
ni do svoje kuće, a kršćanin ga već sustiže, te ga Alija-Šar zapita: — O, pro- 
kletniče, zašto ideš za mnom kud god ja pođem? — O, gospodaru, daj mi da 
popijem jedan gutljaj vode, a veliki Alah će te za to nagraditi — reče kršćanin, 
te Alija-Šar pomisli: — Taj čovjek je pod mojom zaštitom... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista trinaesta noć, ona reče: | 


— Doprlo mi je do ušiju, o sretni care, da je Alija-Šar pomislio: — Taj 
čovjek mi je došao zatražiti gutljaj vode; Alaha mi, ja ga neću obmanuti u 
onome što očekuje. — A zatim Alija uđe u kuću, pa uze ibrik u kojem bješe 
voda, a njegova robinja ga vidje i zapita: — O, dragi, jesi li prodao zavjesu? 
— Jesam — odgovori joj Alija-Šar, a ona ga zapita: — Da li trgovcu ili nekom 

prolazniku na putu? Srce mi osjeća da ćemo se rastati. — Prodao sam je baš 
trgovcu — odgovori Alija-Šar, a djevojka uzviknu: — O, gospodaru, reci mi istinu 
o tome, kako bih mogla popraviti stanje u kojem sam! Zašto si uzeo ibrik s 
vodom? — Da dam vode jednome posredniku — odgovori Alija-Šar, a djevojka 
uzviknu: — Nema moći ni sile do u Alaha, velikoga, visokoga! — A zatim 
izgovori ove stihove: | 


Ti što za rastankom težiš, ne hitaj, 

I zagrljajima ne daj da te obmanu. 
Polako! Sudba je po sebi varljiva. 

A. prijateljstvu kraj je — tastanak. 


A. potom Alija iziđe s ibrikom i vidje onog kršćanina kako ulazi u kućni 
prolaz. — Zar si amo dospio, psu? — uzviknu Alija-Šar. — Kako smiješ ući u 
kuću bez moga odobrenja? — O, gospodaru — odgovori kršćanin — nema nikakve 
razlike između ulaznih vrata i prolaza, i ja ću se pomaći sa svoga mjesta samo 
zato da mogu izići, a ti ćeš biti milostiv, dobar, darežljiv i učinit ćeš dobro, 
djelo. 

I kršćanin uze ibrik s vodom, pa popi onu vodu koja bješe u njemu, a 
zatim dade ibrik Aliji-Šaru. I Alija uze ibrik, očekujući da kršćanin ode, ali se 
on:ne podiže. —. Zašto ne ustaješ i ne odlaziš svojim putem? — zapita ga Alija- 
-Šar, a kršćanin mu reče: — O, gospodaru, nemoj biti kao oni koji učine dobro 
djelo, pa poslije predbacuju čovjeku, ili kao oni o kojima je pjesnik rekao: 


Odoše oni što su, kad si im na vratima Me 


o _=seo 


A kad si stao pred druga vrata, poslije NE. 
Zbog gutljaja vode počeše da te kore. 


— O, gospodaru — reče kršćanin zatim — napio sam se vode, pa hoću da 
mi daš da. pojedem nešto od onoga što imaš u kući — bit će mi svejedno da 
li će to biti komad kruha ili dvopek ili glavica luka. — Ustani i ne zapodijevaj. 
svađu, ja nemam ništa u kući — reče Alija, a. kršćanin kaza: — O, gospodaru, 
ako nemaš ništa u kući, uzmi ovih sto dinara, pa donesi nešto s trga — makar 
jednu pogačicu, kako bi među nama bilo kruha i soli. — Doista, ovaj kršćanin 
je lud! Uzet ću tih sto dinara od njega, pa ću mu donijeti nešto što stoji; dva dir- 
hema i narugat ću mu se — pomisli u sebi Alija- Šar, a kršćanin reče: — O, 
gospodaru, hoću samo nešto čime mogu utažiti glad, pa ma to bila i suha po- 
gačica ili glavica luka. Najbolja je ona hrana kojom se može utažiti glad, a ne 
izvrsna jela, i kako su lijepe pjesnikove riječi: 


Glad se utažitt može pogačicom suhom, 
Pa zašto sam uznemiren veoma i žalostan? 


Smrt je pravedna, jer se jednako ponaša 
Prema kalifu i prosjaku bijednom. 

— Pričekaj me ti ovdje, a ju ću zatvoriti kuću, pa ću ti donijeti nešto s 
trga — reče Alija-Šar, a kršćanin kaza: — Slušam i pokoravam se! 

I tako Alija ode, pa zatvori sobe i stavi katanac na vrata, a zatim uze 
ključ i ode na trg. A na trgu kupi zapečena sira, bijeloga meda, banana i kruha 
pa sve to donese kršćaninu, a kršćanin uzviknu, vidjevši sve to: — O, gospo- 
daru, toga ima tako mnogo da bi bilo dovoljno za deset ljudi, a ja sam sam. 
Možda ćeš i ti jesti malo sa mnom? — Jedi sam, ja sam sit — odgovori Alija- 
-Šar, a kršćanin uzviknu: — O, gospodaru, mudri su rekli: — Onaj koji ne jede 
sa svojim gostom, čedo je preljuba. — I kad ču. te riječi od kršćanina, Alija- 
-Šar sjedne, pa se malo prihvati s njim, a kršćanin... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista četrnaesta noć, ona reče: 


— Doprlo mi je do ušiju, o sretni care, da je Alija-Šar sjeo i da se malo 
prihvatio s kršćaninom, a. kršćanin je uzeo jednu bananu, pa ju je očistio i 
prelomio na dvije polovine, i u jednu polovinu stavio očišćene bunike pomi- 
ješane s opijumom, od kojeg jedna drahma može oboriti slona, a zatim je tu 
polovinu banane umočio u med, pa je rekao: — O, gospodaru, vjere ti, uzmi 
ovo! — A Aliju-Šara bješe stid da ga nagna da pogazi zakletvu, te uze od njega 
tu polovinu banane i proguta je, i tek što mu se ona nađe u želucu, a glava 
mu preteče noge, te bješe kao čovjek koji spava godinu dana. 

Kad vidje to, kršćanin skoči na noge kao olinjali vuk ili sudba koja 
gospodari, pa uze od Alije ključ od soba, ostavivši Aliju da leži, a sam trkom 
otrča svome bratu i ispriča mu sve to. A sve to bješe stoga što kršćaninov brat 
bješe onaj oronuli starac koji je htio kupiti Zumurudu za hiljadu dinara, a ona 
na to nije pristala, već mu se narugala u stihovima. A on bješe u duši nev- 
jernik i samo na izgled musliman, i bješe se nazvao Rašid-ad-dinom. A kad 
mu se ova djevojka narugala i kad nije pristala da je prodaju njemu, on se 
požalio svome bratu kršćaninu, koji se poslužio lukavstvom i oteo djevojku od 
njena gospodara Alije-Šara (a zvao se Barsum). I kršćanin tada bješe rekao 
svome bratu: — Ne tuguj zbog toga, jer ja ću se poslužiti lukavstvom i dobit 
ću je za tebe bez ijednog dirhema i dinara! Kršćanin naime bješe čarobnjak, pod- 
mukla varalica i razvratnik, i on je sve dotle pleo zamke i smišljao lukavstva 
dok se nije poslužio onim lukavstvom koje spomenusmo, a onda je uzeo klju- 
čeve, pa je otišao svome bratu i ispričao mu šta se dogodilo. 

I njegov brat uzjaha mazgu i povede svoje sluge, pa se s kršćaninom uputi 
kući Alije-Šara, a ponese i kesu u kojoj bješe hiljadu dinara, kako bi mogao 
podmititi valiju, ako naiđe na nj. I on otvori sobe, a ljudi koji bjehu s njim 
jurnuše na Zumurudu i silom je odvedoše, zaprijetivši joj smrću ako progovori, 
pa ostaviše kuću onakvu kakva je i bila, ne uzevši ništa iz nje, a ostaviše i 
Aliju-Šara da leži na prolazu i metnuše ključeve pored njega, pošto zatvoriše 
vrata. 

Kršćanin pak ode s djevojkom u svoj dvor i stavi je među svoje robinje 
i naložnice te joj reče: — O, razvratnice, ja sam onaj starac koga nisi htjela i 

kome si se rugala, a sad sam te uzeo, iako za tebe nisam dao nijednog dirhema 
ni dinara. — I ona mu odgovori (a oči joj se napuniše suzama): — Dovoljno 
si se ogriješio o Alaha kad si me razdvojio od moga gospodara, o, pakosni 
starče! — O, razvratnice, o, ljubavnice, tek ćeš vidjeti na kakve ću te muke uda- 
riti! — uzviknu starac. — Tako mi Mesije, ako me ne poslušaš i ne prijeđeš na 
moju vjeru, ja ću te mučiti svakojakim mukama! — Alaha mi, ja se neću ras- 
tati s islamskom vjerom, pa makar me isjekao na komade, a možda će mi Alah 
uskoro pomoći — ta on može učiniti ono što zahtije — odgovori mu djevojka. 
— Razumni ljudi su rekli: — Neka nevolja snađe tijelo, ali nek ne snađe vjeru. 

I onda starac pozva sluge i robinje, pa im reče: — Oborite je! — te oni 
oboriše djevojku, a starac ju je neprestano i žestoko udarao, dok je ona do- 
zivala u pomoć, ali joj nitko ne priteče. A potom djevojka prestade dozivati 
u pomoć i poče govoriti: — Dovoljno mi je što je Alah sa mnom! — dok joj 
se ne presiječe dah i dok ne postadoše nečujni njeni jauci. A kad je utolio gnjev 
svoga srca, starac reče slugama: — Odvucite je za noge, pa je bacite u kuhi- 
nju, a nemojte je ničim hraniti! 

I prokletnik prespava tu noć, a kad nastade jutro, on zatraži djevojku 
i ponovo je poče udarati, a zatim naredi slugama da je bace na ranije mjesto, 
te oni to učiniše. A kad se ohladiše udarci na njoj, ona uzviknu: — Nema boga 
do Alaha, a Muhamed je njegov poslanik! Alah je moja potpora i dobri bog 
koji daje sve! — A zatim poče dozivati u pomoć našeg gospodara Muhameda, 
blagoslovio ga i pozdravio Alah!... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista petnaesta noć, ona reče: 


— Doprlo mi je do ušiju, o sretni care, da je Zumuruda počela dozivati 
u pomoć proroka — blagoslovio ga i pozdravio Alah! — i eto šta je bilo s njom. 

Što se pak tiče Alije-Šara, on je ležao do sutradan, a potom mu je bunika 
izletjela iz glave, te je otvorio oči i viknuo: — O, Zumurudo! — Ali mu nitko 
ne odgovori. I onda on uđe u sobu i vidje da je kuća prazna i da je daleko 
ona kojoj je odlazio, i bi mu jasno da se sve to s njim dogodilo samo zbog 
kršćanina. I poče jecati i plakati, i jadati se, i tugovati, i proli suze i izgovori 
ove stihove: 


O, ljubavi moja, ti me ne štediš niti me maziš, 
Te mi je duša između muka i opasnosti. 


Sažalite se, gospodo, na roba što se ponizi 
Na putevima ljubavi, i na bogata što osiromaši. 


Šta će strijelac, ako dušmani odjednom naiđu 
I on hoće strijelom da ih gađa, a luk mu se slomi? 


Kada mladića odjednom okupe tako jadi mnogi, 
Može li kud pobjeći od njih i sudbe svoje? 


Koliko puta rekoše mi da ću se rastati s njom, 
Al! čovjek oslijepi kada odluka sudbe padne. 

I Alija-Šar se poče kajati onda kad kajanje bješe uzaludno, i zaplaka se 
i podera odijelo koje je imao na sebi, pa uze u ruke dva kamena i poče obi- 
laziti grad udarajući se kamenjem po grudima 1 vičući: — O, Zumurudo! — I 
mališani trčahu oko njega i vikahu: — Bjesomučnik! Bjesomučnik! — a svi oni 
koji su ga znali oplakivahu ga i govorahu: — To je taj i taj. Šta li mu se to 
dogodilo? — I Alija bješe u takvom stanju do kraja toga dana, a kad se nad 
njim spusti noć, on zaspa i spavaše do jutra u jednoj uličici, pa izjutra opet 
poče hodati s kamenjem po gradu i tako hodaše do kraja dana. A poslije toga 
vrati se kući na prenoćište, i onda ga ugleda jedna njegova susjeda (a bješe 
to jedna od dobrih starih žena), pa ga zapita: — O, dijete moje, neka te spasi 
Alah, kad si poludio? — a Alija-Šar joj odgovori ovim stihovima: 


Rekoše: — Zaljubljen si ludo — a ja odgovorih: 
— Doista, život je sladak luđacima samo. 


Okan'te se ludila moga, pa mi dajte one 
Što mi um odniješe, a izliječe ?_ me, ne korite ih! 


I starici, njegovoj susjedi, bi jasno da je on zaljubljen i napušten, te reče: 
- Nema moći ni sile do u Alaha, visokoga, velikoga! O, dijete moje, hoću da 
mi ispričaš kakva te je to nevolja snašla — možda će mi Alah dati snage da 
ti pomognem od svoje volje. — I Alija-Šar joj ispriča sve što mu se bješe do- 
godilo s Basrumom kršćaninom, bratom onog čarobnjaka koji se bješe nazvao 
Rašid-ad-dinom, a kad saznade za to, starica reče: — O, dijete moje, tebi se 
može oprostiti. — A zatim proli suze iz očiju i izgovori ove stihove: 


Dosta su se u životu ovom zaljubljeni mučili, 
Tako mi Alaha, u paklu patiti neće oni! 
Propali su oni voleći i ljubav svoju tajeći, 
I bili bezgrešni zato, tako nam veli predaja. 


A kad izgovori te stihove, ona reče: — O, dijete moje, ustani sada, pa kupi 
jednu košaricu — onakvu kakve imaju zlatari, i kupi narukvica, prstenja, burmi 
i nakita koji pristaju ženama, a nemoj štedjeti novac. Metni sve to u košaricu, 
pa mi je donesi, a ja ću je metnuti na glavu i poći ću kao posrednica, pa ću tako 
ići i tražiti djevojku po kućama, dok ne nabasam na neku vijest o njoj, ako 
ushtije veliki Alah. 

I Aliju-Šara obradovaše staričine riječi, te joj on poljubi ruke, a zatim brzo 
ode i donese joj ono što bješe zatražila. I starica ustade kad sve to dobi, pa 
obuče jednu zakrpanu haljinu, pokri glavu zarom boje meda, uze u ruke pa- 
licu i ponese košaricu, pa ode da obilazi kuće i uličice. I starica je išla tako 
od jednog mjesta do drugog, iz jednog dijela grada u drugi, iz jedne ulice u 
drugu, dok je veliki Alah ne dovede do dvora prokletoga Rašid-ad-dina 
kršćanina. I ona začu jauke koji dopirahu iz njegove kuće, te zalupa na ula- 
zna vrata... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista šesnaesta noć, ona reče: 


— Doprlo mi je do ušiju, o sretni care, da je starica zalupala na ulazna 
vrata kršćaninove kuće, i iz nje je izišla jedna robinja, pa joj je otvorila vrata 
i pozdravila je, a starica joj reče: — Imam ove stvarčice na prodaju. Ima li kod 
vas koga da nešto kupi? — Ima — odgovori robinja, pa uvede staricu u kuću 
i ponudi je da sjedne, a djevojke posjedaše oko nje, i svaka kupi ponešto. I 
starica im poče činiti po volji i spuštati cijenu, te djevojke bjehu zadovoljne 
njome zbog njene naklonosti i blagih riječi, a starica se osvrtaše na sve strane 
tražeći onu što je jaukala. I staričin pogled pade na djevojku koja je jaukala, 
i onda ona pokaza svoju ljubav prema djevojkama i bješe im sklona, i dobro 
se zagleda u djevojku koja je jaukala i vidje da je to napuštena Zumuruda. 
Starica je prepozna, pa zaplaka i zapita robinje. — O, djeco moja, zašto je ova 
djevojka u ovakvu stanju? — A robinje joj ispričaše cijelu njenu povijest i rekoše: 
— To nije po našoj volji, već nam je gospodar tako naredio, a on je sad ot- 
putovao. — O, djeco moja — reče starica — hoću da vas zamolim nešto, a evo 
što: — Oslobodite ovu jadnicu konopa dok ne saznate da će doći vaš gospodar, 
a onda je svežite kao i prije, pa će vas za to nagraditi gospodar svjetova. — 
I robinje odgovoriše: — Slušamo i pokoravamo se! — a zatim priđoše Zumurudi, 
pa je odvezaše i napojiše i nahraniše, a starica reče: — O, da mi je slomljena 
noga, pa da nisam ušla u vašu kuću! — A zatim priđe Zumurudi, pa joj reče: 
— O, kćerčice, neka bi bila sretna! Alah će ti pomoći! — A potom joj reče da 
ju je poslao njen gospodar Alija-Šar, i dogovori se sa Zumurudom da sutra- 
dan uveče bude gotova, te da pripremi sav nakit i da osluškuje šuškanje, i kaza 
joj: — Tvoj gospodar će doći pod dvor s klupicom i zazviždat će ti, a kad ču- 
ješ to, zazviždi i ti njemu, pa se spusti s prozora niz uže, a on će te prihva- 
titi i otići će s tobom. 

I Zumuruda zahvali starici za to, pa starica iziđe i ode Aliji-Šaru i oba- 
vijesti ga o tome i reče mu: — Otiđi sutra u ponoć u taj i taj dio grada — tamo 
je kuća onog prokletnika, a poznat ćeš je po tome i tome — pa stani ispod 
dvora i zazviždi — ona će se spustiti, a ti je prihvati, pa idi s njom kud ho- 
ćeš. — I Alija-Šar se zahvali starici, a zatim proli suze iz očiju i izgovori ove 
stihove: 

Nek Alah nagradi onog što javi da ste stigli, 
Ta ugodna sluhu vijest je koju mi donese on. 
Kad bi mu iskidan poklon goditi mogao samo, 
Oproštajem iskidano srce dao bih mu ja. 


A potom sačeka da se spusti noć i da dođe ugovoreno vrijeme, pa ode 
u onaj dio grada koji mu bješe opisala susjeda, i u njemu vidje kršćaninov 
dvor, i prepozna ga, i sjedne ispod prozora na klupicu. I savlada ga san, te 
zaspa (neka je slavljen onaj koji ne spava!) — a nije dugo spavao zbog uzbu- 
đenja koje ga bješe obuzelo, te bješe kao pijan. — A dok je on spavao... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista sedamnaesta noć, ona reče: 


— Doprlo mi je do ušiju, o sretni care, da je on zaspao, a jedan od kra- 
dljivaca dođe te noći na kraj grada da nešto ukrade, i sudba ga nanese 
na dvor onoga kršćanina. I taj kradljivac obiđe kuću, ali nikako se nije mo- 
gao popeti u nju, te je išao oko nje sve dok nije došao do one klupice. I onda 
on ugleda Aliju-Šara gdje spava, pa mu uze turban i zaveza ga, ali ne stiže 
ni da dođe k sebi, a Zumuruda se pomoli baš u to vrijeme. I Zumuruda ug- 
luda kradljivca koji je stajao u tami i pomisli da je to njen gospodar, te mu 
zazvižda, a i pljačkaš zazvižda njoj, i onda. se djevojka spusti niz uže s kesom 
punom zlata. A kad ugleda djevojku, kradljivac reče u sebi: — Doista, čudna je 
ova stvar, a i uzrok joj je neobičan! — a zatim zabaci na leđa djevojku i kesu, 
pa brzo iščezne s njima kao munja. I djevojka mu reče: — Starica mi je kazala 
da si oslabio zbog mene, a gle, ti si jači od konja — ali joj kradljivac ne od- 
govori, i onda mu djevojka opipa lice i vidje da on ima bradu kao što je me- 
tlica za kupanje i da nalikuje na divljeg vepra koji je progutao perje, pa mu 
krajevi strše iz grla. I djevojka se uplaši od njega, te ga zapita: -— Ama tko 
si ti? — A kradljivac joj odgovori: — O, bludnice, ja sam okretni Dževan Kurd, 
iz družine Ahmeda-ad-Danafa, i ima nas četrdeset takvih u družini, i svi ćemo 
ti noćas gužvati micu od večeri do jutra. 

Kad je čula te njegove riječi, Zumuruda zaplaka i poče se udarati po ob- 
razima, i bi joj jasno da je podlegla sudbini i da joj ostaje samo da se pre- 
pusti velikom Alahu. I ona poče trpjeti i pokori se presudi velikog Alaha i reče: 
- Nema boga do Alaha! Kad god se oslobodimo jedne brige, zapadamo u još 
veću. 

A Dževan je došao na to mjesto zato što bješe kazao Ahmedu-ad-Danafu: 
— O, okretni čovječe, ja sam još ranije navraćao u ovaj grad i znam jednu spi- 
lju izvan grada u koju može stati četrdeset ljudi. Hoću da odem tamo prije 
vas 1 da odvedem svoju majku u tu spilju, a potom ću se vratiti u grad pa 
ću ukrasti nešto, na vašu sreću, i čuvat ću to za vas dok ne dođete, da vas 
time počastim toga dana. — A Ahmed-ad-Danaf mu reče: — Čini šta hoćeš! — 


te tako Dževan ode prije njih i prije njih dođe na to mjesto i smjesti majku 


u spilji. A kad iziđe iz spilje, Dževan ugleda jednoga vojnika koji je spavao, 
a pored njega bješe privezan konj. I Dževan zakla toga vojnika, pa uze nje- 
govo odijelo i njegova konja, a zatim sakri oružje i odijelo u spilji, kod svoje 
majke, a konja sveza, pa se vrati u grad. I on je išao sve dotle dok nije došao 
do kršćaninove kuće i nije učinio ono što je učinio, to jest dok nije uzeo 
turban Alije-Šara i njegovu robinju Zumurudu. A zatim je trčao s njom dok 
nije došao do spilje, i tu je posadi pored svoje majke i onda reče majci: — Ču- 
vaj je dok se ne vratim, a vratit ću se sutra ujutro — pa ode... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista osamnaesta noć, ona reče: 

—- Doprlo mi je do ušiju, o sretni care, da je Dževan Kurd ostavio majci 
Zumurudu da je čuva dok se on ne vrati. — I zatim ode, a Zumuruda reče u 
sebi: — Kakva je tu nemarnost, i zašto da se ne spasim lukavstvom? Kako mogu 
čekati da dođe tih četrdeset ljudi, pa da se smjenjuju na meni jedan za drugim 
i da od mene načine nešto slično lađi koja je utonula u more? — I ona se 
okrene starici, majci Dževana Kurda, pa joj reče: — O, tetko, hoćeš li da iziđeš 
sa mnom iz spilje pa da ti bištem po glavi na suncu? — Hoću, Alaha mi, kćerčice 
— odgovori joj starica — već sam odavno daleko od kupatila, zato što ovi divlji 
veprovi svejednako odlaze sa mnom s jednoga mjesta na drugo. 

I tako Zumuruda iziđe sa staricom pa je poče biskati i ubijati joj uši na 
glavi, dok starica ne osjeti da joj godi i dok ne zaspa. A onda Zumuruda us- 
tade pa obuče odijelo onoga vojnika koga bješe ubio Dževan Kurd, i pripasa 
njegov mač i omota njegov turban oko glave te izgledaše kao pravi muškarac, 
a zatim uzjaha konja i uze onu kesu punu zlata i reče u sebi: — O, dobri za- 
štitniče, zaštiti me Muhameda radi, blagoslovio ga i pozdravio Alah! — I po- 
misli: - Ako odem u grad, možda će me vidjeti koji od vojnikovih rođaka, pa 
se neću dobro provesti. 

Zato odluči da ne ode u grad, već pođe bezvodnom pustinjom, te sveudilj 
odmicaše s onom kesom i konjem hraneći se biljem sa zemlje kojim je hranila 
i konja i pijući vodu iz potoka na kojima je pojila konja. Tako je putovala 
deset dana, a jedanaestoga dana približi se jednome divnom i zaštićenom 
gradu, punom svakoga dobra, kome zimsko doba i hladnoća bjehu okrenuli 
leđa i u koji bješe došlo proljetno doba s ružama i cvijećem, te su se u gradu 
rascvjetali cvjetovi i razlili potoci i raspjevale ptice. 

Kad stiže do toga grada i priđe dvorskim vratima, Zumuruda ugleda voj- 
sku, emire i ugledne građane, te se začudi kad ih vidje i reče u sebi: — Svi sta- 
novnici ovoga grada okupili su se pred gradskim vratima. Mora biti da to ima 
svoga uzroka. — I ona se uputi građanima, a kad im, se približi, vojnici po- 
juriše k njoj utrkujući se i žureći, pa poljubiše zemlju između njenih ruku i 
rekoše: — Neka ti Alah da da pobijediš, o, gospodaru naš sultane! — i pred 
njom se poredaše ljudi koji bjehu na visokim položajima, a vojnici počeše ra- 
zmještati narod i govoriti: — Neka ti Alah da da pobijediš i da tvoj dolazak 
bude blagoslovljen za muslimane, o, sultane svjetova! Neka te okrijepi Alah, 
o, care vremena, 0, jedini u vjekovima i stoljećima! 

A Zumuruda ih zapita: — Šta je to s vama, o, stanovnici ovoga grada? 
— I jedan dvorjanin joj odgovori: — Darivao te je onaj koji ne štedi kad što 
poklanja i načinio te sultanom ovoga grada i dao ti vladarsku vlast nad vra- 
tovima svih onih koji se nalaze u njemu. Znaj da stanovnici ovoga grada imaju 
cvakav običaj: Kad im umre car, a ne ostavi sina, vojska izlazi izvan grada 
i tamo čeka tri dana, i ako koji čovjek naiđe putem kojim si ti došao, vojnici 
ga uzimaju za svoga sultana. Neka je slava Alahu što nam je doveo čovjeka 
koji je porijeklom Turčin, a ima divno lice, jer da nam je došao i neki manji 
čovjek od tebe, i on bi bio naš sultan. 

A Zumuruda je pravilno prosuđivala o svemu što je činila, te im reče: — 
Nemojte misliti da ja spadam u sinove prostih Turaka; ne, ja spadam u sinove 
velikaša, ali sam se naljutio na svoje rođake, pa sam otišao i ostavio ih. Po- 
gledajte ovu kesu punu zlata koju sam donio pod sobom, kako bih iz nje mo- 
gao cijelim putem dijeliti milostinju siromasima i prosjacima. — I svi oni po- 
češe blagoslivljati Zumurudu i obradovaše joj se da ne može više, a i ona se 
obradova i reče u sebi: — Kad sam postigla to... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista devetnaesta noć, ona reče: 


— Doprlo mi je do ušiju, o sretni care, da je Zumuruda rekla u sebi: — 
Kad sam postigla to, možda će me sada Alah sastaviti s mojim gospodarom 
u ovome mjestu; jer, doista, on može učiniti sve što zahtije. 

Zatim ona pođe, pa i vojnici pođoše naporedno s njom, te tako uđoše u 
grad, i oni su išli pješice ispred nje dok je ne dovedoše u dvor. I Zumuruda 
sjaha s konja, a emiri i velikaši uhvatiše je ispod ruke, pa je posadiše na pri- 
jestolje i svi poljubiše zemlju pred njom. A kad sjede na prijestolje, Zumuruda 
naredi da se otvore riznice, te ih otvoriše, pa ona dade novac svim vojnicima, 
a oni joj poželješe da vječno vlada, i počeše joj se pokoravati robovi i svi sta- 
novnici te zemlje. 

I tako ona provede neko vrijeme naređujući i zabranjujući, te u srcima 
ljudi ponikne osjećaj velikog poštovanja zbog njene plemenitosti i čednosti. I 
Zumuruda ukine carine i pusti iz tamnica one koji bjehu u njima, i otkloni 
sve nepravde, te je zavolješe svi ljudi, ali je ona plakala kad god bi se sjetila 
svoga gospodara, i onda je molila Alaha da je sastavi s njim. I dogodi se da 
se jedne noći sjeti svoga gospodara i onih dana što ih je provela s njim, te 
proli suze iz očiju i izgovori ove stihove: 


Strastveno te uvijek volim, mada te dugo nema. 
I suze obilno teku i oči pozljeđuju mi. 


A kada plačem, znaj, od muke ljubavne plačem. 
Ta zaljubljenom je teško kad se rastane s dragim. 


A kad je završila tu pjesmu, ona obrisa suze, pa se popne u dvor i uđe 
u harem i dade robinjama i naložnicama zasebne odaje i odredi im plaću i 
nagradu, pa im reče da hoće sama da sjedi na svome mjestu, stalno predana 
pobožnosti. I poče postiti i moliti se, te emiri govorahu: — Ovaj je sultan do- 
ista veoma pobožan! — A Zumuruda ne ostavi pored sebe nijednoga slugu, osim 
dva mala eunuha, da joj se nađu pri ruci. I ona provede godinu dana sjedeći 
na carskom prijestolju, a ne ču glasa o svome gospodaru niti naiđe na njegov 
trag, te se uznemiri zbog toga. A kad je obuze još veće nespokojstvo, ona po- 
zva vezire i dvorjane, pa im naredi da dovedu mjerače i zidare, kako bi joj 
oni načinili ispod dvora trkalište koje bi bilo dugačko i široko po jedan far- 
sah, a oni za najkraće vrijeme učiniše ono što im ona bješe naredila, i trka- 
lište bješe u dlaku onakvo kakvo je ona htjela. 

I kad završiše trkalište, ona ode tamo i naredi da joj razapnu veliki ša- 
tor i namjeste sjedišta za emire, a naredi i da postave stolove sa svakojakim 
izvrsnim jelima. I učiniše onako kako je ona naredila, a zatim ona naredi veli- 
kašima carstva da jedu, te oni jedoše, pa. Zumuruda reče emirima: — Hoću da 
učinite to isto kad se pojavi mladi mjesec, i nek se u gradu razglasi da nitko 
ne otvara svoj dućan, već neka svi dođu da jedu sa carskoga stola, a bit će 
razapet na vratima svoje kuće svaki onaj koji ne posluša. 

Pa pošto prođoše dani te nastade nov mjesec, oni učiniše onako kako im 
je Zumuruda naredila, i taj je običaj trajao sve dotle dok se ne pojavi mladi 
mjesec naredne godine. I Zumuruda ode na trkalište, a glasnik povika: — Hej, 
skupe ljudi, svih uopće, tko otvori svoj dućan ili skladište ili kuću, bit će smje- 
sta obješen o vrata svoga boravišta. Umjesto toga, svi treba da dođete, pa da 
jedete za carskim stolom. 

I tek što je glasnik prestao vikati (a stolovi već bjehu namješteni), ljudi 
počeše gomilice dolaziti, a Zumuruda im naredi da sjednu za stolove i da se 
siti najedu svakojakih jela, te oni sjedoše da jedu onako kako im je ona na- 
redila, dok sama Zumuruda sjede na carsko prijestolje, s kojeg gledaše u njih, 
i tko god bi sjeo za stol, rekao bi u sebi: — Car ne gleda ni u kog drugog, 
osim u mene. 

Skupivši se tako, ljudi počeše jesti, a emiri im, govorahu: — Jedite i ne: 
mojte se stidjeti! — I ljudi jedoše dok se ne zasitiše, pa odoše, blagoslivljajući 
cara, i jedni govorahu drugima: — U životu ne vidjesmo sultana koji toliko 
voli siromahe kao ovaj sultan. —- A Zumuruda ode u svoj dvor... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni trista dvadeset noći, ona reče: 


— Doprlo mi je do ušiju, o sretni care, da je carica Zumuruda otišla u 
svoj dvor, radujući se onome što bješe učinila i misleći u sebi: — Ako ushtije 
veliki Alah, na ovaj ću način čuti nešto o svome gospodaru Aliji-Šaru. 

A kad nastade naredni mjesec, ona učini to isto, po običaju koji bješe za- 
vela, te ljudi namjestiše stolove, a Zumuruda dođe, pa sjedne na svoje prijestolje 
i naredi ljudima da sjednu za stolove i da jedu. I ona je sjedila na kraju stola, 
a ljudi su uzimali mjesta onako kako su dolazili, u gomilama i jedan za dru- 
gim, dok Zumurudin pogled odjednom ne pade na Barsuma kršćanina, koji 
bješe kupio zavjesu od njena gospodara. I Zumuruda ga prepozna, te reče: — 
Evo početka pomoći i postignuća onoga što želim! 

A Barsum priđe, pa sjedne među ljude da jede. I. on ugleda jednu zdjelu 
u kojoj bješe pilav posut šećerom (a zdjela bješe daleko od njega), te se pri- 
makne i pruži ruku, pa uze zdjelu 1 stavi je preda se, a onda mu reče jedan 
čovjek koji je sjedio pored njega: — Zašto ne jedeš ono što se nalazi pred to- 
bom? Zar se ne stidiš? Kako možeš pružati ruku da uzmeš ono što je daleko 
od tebe? Zar te nije stid? — Jest ću samo to — reče Barsum, a onaj čovjek mu 
odgovori: — Jedi, ne dao Alah da ti prija to jelo! — A jedan hašišojed reče: 
— Pusti ga da jede pilava, i ja ću ga jesti s njim. — A onaj čovjek uzviknu: 

— O, najodvratniji među hašišojedima, to nije jelo za vas, već za emire! Oka- 
nite ga se, dakle, pa neka ga vrate onima kojima i pripada, kako bi ga mogli 
jesti! — Ali ga Barsum ne posluša, već uze komad pilava i stavi ga u usta, pa 
htjede uzeti i drugi, a carica ga gledaše. I ona pozva neke od svojih vojnika, 
pa im reče: — Dovedite mi onog čovjeka pred kojim se nalazi zdjela s pilavom, 
a nemojte mu dati da pojede onaj komad što ga drži u rukama, već mu ga 
izbijte iz ruku. 

I Barsumu priđoše četiri vojnika pa ga povukoše, okrenuvši mu lice naniže, 
pošto mu najprije izbiše iz ruku onaj komad pilava, pa ga povedeše pred Zu- 
murudu, a ljudi ne počeše objed, već govorahu jedan drugome: — Alaha mi, 
to je zločinac, jer je jeo jelo koje nije za takve ljude kao što je on. — Ja ću 
se zadovoljiti ovom kašom što je preda mnom — reče jedan čovjek, a haši- 
šojed uzviknu: — Neka je hvala Alahu što nisam pojeo nimalo pilava iz te 
zdjele! Čekao sam da taj čovjek stavi preda se to jelo i vidi je li prijatno, pa bih 
onda i ja jeo s njim, ali je on dobio ono što smo vidjeli. — I ljudi govorahu 
jedan drugome: — Pričekajmo da vidimo šta će biti s njim. — A kad Barsuma 
privedoše carici Zumurudi, ona mu reče: — Teško tebi, plavooki čovječe! Kako 
se zoveš i zašto si došao u našu zemlju? — I onda prokletnik promijeni ime (a 
bješe obavio bijeli turban) i reče: — O, care, ja se zovem Alija, a tkalac sam 
po zanatu i došao sam u ovu zemlju zbog trgovine. — Dajte mi daščicu s pi- 
jeskom i bakreni kalam! — reče Zumuruda, te joj odmah doniješe što je za- 
tražila, a ona uze daščicu s pijeskom i kalam, pa poče gatati u pijesku i nacrta 
kalamom nešto nalik na majmuna, a potom podiže glavu, pa se malo zagleda 
u Barsuma, a zatim mu reče: — O, psu, kako možeš lagati careve! Zar nisi 
kršćanin i zar se ne zoveš Barsum? Ti si došao za nešto što tražiš; reci mi 
istinu, inače ću ti odsjeći glavu, tako mi veličine višnjega gospoda! — I kršćanin 
poče zamuckivati, a emiri i prisutni rekoše: — Gle, naš car zna gledati u pi- 
jesak! Neka je slava onome koji ga je obdario time! — A Zumuruda dreknu 
na kršćanina i reče mu: — Reci mi istinu, inače ću ti odsjeći glavu! — te krš- 
ćanin uzviknu: — Oprosti mi, o, care vremena! Pogodio si gledajući u pijesak... 

I Šeherezadu zateče jutro, te ona prekine priču koju j je započela po carevu 
odobrenju, a kad nastade trista dvadeset prva noć, ona reče: 


— Doprlo mi je do ušiju, o sretni care, da se svi prisutni, emiri i ostali, 
začudiše kad vidješe da car pogađa gledajući u pijesak, te rekoše: — Ovaj car 
je doista astrolog! Na svijetu nema cara kao što je on! — A potom carica na- 
redi da oderu kršćanina i da napune slamom njegovu kožu, pa je objese o 
vrata trkališta, a izvan grada da iskopaju raku, pa da tamo spale njegovo meso 
i kosti i da odozgo nabacaju izmet i blato, a ljudi rekoše: — Slušamo. i pokora- 
vamo se! — pa učiniše sve ono što im je naredila. I ljudi onda vidješe šta je 
snašlo kršćanina, te rekoše: — Nagrađen je time što ga je snašlo! — Kako je 
bio koban za nj onaj komad pilava! — A jedan od njih reče: — Ja neću jesti 
pilava dokle god živim! — A hašišojed uzviknu: — Neka je slava Alahu što me 
je spasio onoga. što se njemu dogodilo i što me je sačuvao ne davši mi da jedem 

pilava! — A zatim svi ljudi iziđoše, rekavši da je zabranjeno sjesti blizu pilava, 
na ono mjesto gdje je sjedio kršćanin. 

Kad nastade treći mjesec, i opet namjestiše stolove, kao što su obično 
činili, pa na njih staviše zdjele, i onda carica Zumuruda sjedne na prijestolje, 
a vojnici ustadoše, kao uvijek, bojeći se njene jarosti. I po običaju uđoše neki 
građani, pa počeše obilaziti oko stola i gledati na ono mjesto gdje bješe zdjela 
s pilavom, a jedan od njih reče drugome: — Hej, hadži-Halafe! — A ovaj mu 
odgovori: — O, hadži-Halide! — I onda prvi reče: — Kloni se one zdjele sa sla- 
tkim pilavom i pazi se da ne zahvatiš iz nje — ako jedeš pilav iz nje, objesit 
će te. 

Potom obojica sjedoše za stol da jedu, a dok su oni jeli i dok je carica 
Zumuruda sjedila, njen pogled odjednom pade na jednoga čovjeka koji je brzo 
ušao na vrata trkališta. Ona se zagleda u nj i vidje da je to Dževan Kurd — 
onaj kradljivac što bješe ubio vojnika, a evo zašto je on došao: 

Kad je ostavio majku, on je otišao svojim drugovima, pa im je rekao: 
— Jučer sam imao plodan dan; ubio sam jednoga vojnika pa sam uzeo nje- 
gova konja, a te večeri mi je pala šaka i jedna kesa puna zlata i jedna žena 
koja vrijedi više nego ono zlato u kesi, a sve sam to ostavio u spilji kod svoje 
majke. — I njegovi drugovi se obradovaše tome i pođoše u spilju kad dan bješe 
na izmaku, i tako Dževan Kurd uđe u spilju prije njih, a oni uđoše za njim. 
I on im htjede donijeti ono o čemu im bješe govorio, ali vidje da je mjesto: 
prazno, te zatraži od majke da mu kaže istinu o tome, a ona mu ispriča sve 
što se dogodilo. I Kurd poče gristi šake od žalosti i uzviknu: — Alaha mi, tra- 
žit ću tu razvratnicu i uzet ću je s onoga mjesta gdje je, pa makar bila u lju- 
sci klokočike, i iskalit ću svoj gnjev na njoj! 

I tako pođe da je traži i išao je po svim zemljama, dok nije došao u grad 
carice Zumurude, a kad je došao u grad, nije našao nikoga u njemu, te za- 
pita neke žene koje gledahu kroz prozor, a one mu rekoše da svakoga prvoga 
dana u mjesecu sultan priređuje gozbu, te ljudi odlaze da jedu za njegovim: 
stolom, i onda mu pokazaše trkalište gdje bješe postavljen stol. 

Pošto mu one to rekoše, Kurd brzo dođe i nađe samo jedno prazno mje- 
sto blizu već spomenute zdjele, te sjedne, a zdjela se nađe pred njim, i on pruži 
ruku k zdjeli, a ljudi dreknuše na nj i rekoše: — O, brate, šta namjeravaš uči- 
niti? — Hoću da jedem iz ove zdjele i da se sit najedem — odgovori Kurd, a 
jedan čovjek mu reče: — Budeš li jeo jelo iz ove zdjele, objesit će te! — Ali Kurd 
uzviknu: — Šuti i ne izgovaraj takve riječi! 

A potom on pruži ruku pa privuče zdjelu, a već spomenuti hašišojed koji 
je sjedio pored njega pobježe sa svojega mjesta kad vidje da je on privukao 
zdjelu, i hašiš mu izletje iz glave, te on sjedne podalje i uzviknu: — Meni nije 
potrebno jelo iz te zdjele! — A Dževan Kurd pruži ruku k zdjeli (a ruka mu 
bješe kao gavranova noga), pa zahvati jelo iz zdjele, te mu ruka postade slična 
devinu kopitu... 

I Šeherezadu zateče jutro, te ona prekine priču koju je započela po ca- 
revu odobrenju, a kad nastade trista dvadeset druga noć, ona reče: 

I potom on učini ono što mu ona bješe naredila, a kad prestade jesti i piti, 
carica mu reče: — Popni se na moju postelju, pa me trljaj... 

— Doprlo mi je do ušiju, o sretni care, da je Dževan Kurd izvadio ruku 
iz zdjele i zaoblio pilav što ga je zahvatio rukom, te je on nalikovao na veliku 
naranču, pa ga je brzo bacio u usta. I pilav mu siđe u grlo tutnjeći kao grm- 
ljavina, a na onom mjestu gdje je zagrabio vidjelo se dno zdjele. I onda uz- 
viknu čovjek što je sjedio pored njega: — Neka je slava Alahu što nije dao da 
ja budem jelo koje se nalazi pred tobom — ti si odjednom progutao punu zdjelu 
pilava! — A hašišojed reče: — Neka jede, ja vidim u njemu sliku i priliku 
obješenoga. — I hašišojed se obrati Kurdu pa mu reče: — Jedi, ne dao Alah 
da ti ide u tek to jelo! 

U to Kurd pruži ruku da ponovo uzme pilava i htjede ga zaobliti kao 
i prvi put, kadli carica odjednom viknu nekima od svojih vojnika: — Dovedite 
mi što prije onoga čovjeka i ne dajte mu da pojede ono što mu je u ruci. - I 
vojnici mu pritrčaše (a on se bješe pognuo nad zdjelom), pa ga uhvatiše, 
svezaše i odvedoše carici Zumurudi, a ljudi se počeše radovati njegovu zlu i 
govoriti jedan drugome: — Zaslužio je to, jer smo ga opominjali, a on nije 
slušao naše opomene. To mjesto donosi smrt onome koji sjedi na njemu, a onaj 
pilav donosi nesreću onome tko ga jede. 

A carica Zumuruda, pošto joj ga dovedoše, zapita Kurda: — Kako se zo- 
veš, čime se baviš i zašto si došao u naš grad? — I Kurd reče: — O, gospodaru 
sultane, zovem se Osman, i po zanatu sam vrtlar u jednome vrtu, a u ovaj 
grad sam došao stoga što tražim jednu stvar koja mi je nestala. — Dajte mi 
dasku s pijeskom! — reče carica, te joj doniješe dasku, a ona uze kalam, pa 
poče gledati u pijesak i zagleda se u nj za neko vrijeme, a zatim podigne glavu, 
pa reče Kurdu: — Teško tebi, o, nevaljalče! Kako možeš lagati careve! Ovaj pi- 
jesak mi kaže da se zoveš Dževan Kurd, a da si po zanimanju kradljivac — da 
na pravdi boga uzimaš i otimaš imovinu ljudi i ubijaš duše, iako je Alah za- 
branio da se one ubijaju, osim ako im se time ne vraća milo za drago. — I 
zatim dreknu na nj i reče: — O, divlji vepre, reci mi cijelu istinu, inače ću ti 
odsjeći glavu! 

Kad j je čuo te caričine riječi, Kurd iskezi zube, a lice mu požutje. On po- 
misli da će se spasiti ako kaže istinu, te reče: — U pravu si, o, care, ali ću se 
pokajati s tvojom pomoću i vratit ću se velikom Alahu. — Ja ne smijem ostaviti 
nevolju na putu muslimana — kaza carica, a zatim reče nekim od svojih ljudi: 
— Uzmite ga, oderite mu kožu i učinite s njim ono što ste prošloga mjeseca 
učinili sa čovjekom koji mu je bio sličan. — I ljudi učiniše ono što im je na- 
redila carica, a hašišojed okrene leđa k zdjeli s pilovom kad vidje da su voj- 
nici uhvatili onog čovjeka i reče: — Meni je doista zabranjeno da ti okrenem 
lice! 

Pošto se završi objed, ljudi se raziđoše i odoše svojim kućama, a carica 
se pope u dvor i dopusti mamelucima da odu. 

A kad dođe treći mjesec, sluge po običaju dođoše na trkalište i doniješe 
jelo, a ljudi posjedaše očekujući da im carica dopusti da jedu, i onda odjednom 
dođe carica, pa sjedne na prijestolje i poče gledati u ljude. I spazi da je mjesto 
pored zdjele s pilavom prazno, iako su tu mogla sjesti četvorica, i začudi se 

tome. I carica pogleda unaokolo i baci pogled i odjednom ugleda jednoga čo- 
vjeka koji je brzo ušao na vrata trkališta, a i dalje je išao brzo, dok nije za- 
stao pored stola. Pa kako nije našao nigdje mjesta osim mjesta pored one zdjele, 
on sjedne tamo, a carica se zagleda u nj i vidje da je to onaj prokleti kršćanin 
koji se nazvao Rašid-ad-dinom te pomisli: — Kako je blagoslovljeno ovo jelo 
na koje se uhvatio ovaj bezbožnik! 

A uzrok njegova dolaska bješe neobičan: — Kad se vratio s puta... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista dvadeset treća noć, ona reče: 


— Doprlo mi je do ušiju, o sretni care, da se nesretnik koji se nazvao Ra- 
šid-ad-dinom vratio s puta i da su mu onda ukućani kazali da je nestalo Zu- 
murude, a i one kese s novcem. I kad je čuo tu vijest, on podera odijelo koje 
je imao na sebi i poče se udarati po licu i čupati bradu. I tada posla brata 
Basruma da traži Zumurudu po svim zemljama, a kad ni od njega zadugo ne 
bi vijesti, Rašid-ad-din i sim pođe da traži brata i Zumurudu po raznim 7Ze- 
mljama. | 

A sudba i njega nanese u Zumurudin grad, te tako on uđe u grad prvoga 
dana u mjesecu, a kad prođe ulicama, vidje da je grad pust i da su dućani 
zatvoreni. I onda primijeti na prozorima neke žene, pa zapita neke od njih o 
tome, a one mu rekoše da car priređuje gozbu za sve ljude početkom svakoga 
mjeseca, i da onda ljudi jedu s njim za istim stolom, a da nitko ne može os- 
tati u kući ili dućanu. I žene mu pokazaše gdje je trkalište, te on ode tamo i 
vidje da se ljudi tiskaju oko jela, ali ne nađe nigdje mjesta osim tamo gdje 
obično stajaše zdjela s pilavom. I on sjede tamo, pa pruži ruku da uzme jela 
iz te zdjele, a carica pozva neke vojnike i reče im: — Dovedite mi onog čo- 
vjeka što je sjeo pored zdjele s pilavom! — A vojnici ga prepoznaše, pa ga uh- 
vatiše i dovedoše carici Zumurudi. — Teško tebi, kako se zoveš, čime se baviš 
i zašto si došao u naš grad? — zapita ona, a kršćanin reče: — O, care vremena, 
zovem se Rustum, a ne bavim se ničim, jer sam ubogi derviš. — Dajte mi dasku 
s pijeskom i bakreni kalam! — reče carica svojim ljudima, te joj oni, kao i uvi- 
jek, doniješe ono što je zatražila. I Zumuruda uze kalam, pa poče njime ša- 
rati po dasci s pijeskom i provede neko vrijeme zagledajući u nju, a zatim po- 
digne glavu prema kršćaninu, pa reče: — O, psu, kako možeš lagati careve! 
Ti se zoveš Rašid-ad-din, a baviš se time što otimaš robinje muslimana, slu- 
žeći se lukavstvom. Ti si samo prividno musliman, a u potaji si kršćanin. Go- 
vori istinu, a ako mi ne kažeš istinu, odsjeći ću ti glavu. 

I kršćanin se prepade te poče zamuckivati u govoru, pa reče: — U pravu 
si, o, care vremena! — A carica naredi da ga obore, pa da ga sto puta udare 
bičem po svakoj nozi i hiljadu puta po tijelu, a zatim da mu oderu kožu i da 
je nabiju kučinama, pa da mu iskopaju raku izvan grada i da ga spale, a raku 
da zatrpaju blatom i nečisti. I ljudi učiniše onako kako im je naredila, a potom 
carica dopusti ljudima da jedu, te oni jedoše. A kad ljudi prestadoše jesti i kad 
odoše svojim putem, carica se pope u svoj dvor, pa reče: — Neka je slava Alahu 

što mi je spasio srce od onih koji su mi učinili nažao. — I ona se zahvali tvorcu 
zemlje i nebesa i izgovori ove stihove: 


Zemljom oni vladahu, i bješe vladanje njino 
Okrutno, al? ubrzo vlast izgubiše svu. 


Da su -pošteni bili, sudba bi poštena bila, 
A zlo im uzvrati ona zlom bola i nevolje. 


I sad nam jezik sudbe izgledom njinim kaže: 
—- Jedno za drugo vraćam, pa sudbu ne korite. 


A kad je završila tu pjesmu, na pamet joj pade njen gospodar Alija-Šar, te 
ona zaplaka i stade prolijevati suze, a zatim se pribra i reče u sebi: — Možda 
će Alah, koji mi je dao u ruke moje neprijatelje, naposljetku dati da se vrate 
oni koji su mi dragi. — I ona se pomoli velikom, slavnom Alahu da joj oprosti .... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista dvadeset četvrta noć, ona reče: 


— Doprlo mi je do ušiju, o sretni Care, da je carica, nakon što se pomolila 
velikom, slavnom Alahu, rekla: — Možda će me Alah uskoro sastaviti s mojim 
draganom Alijom-Šarom. Ta u njegovoj ruci je sve, i on je predobar i i sve zna 
o svojim robovima. I ona odavaše hvalu Alahu i moljaše ga i dalje da joj 
oprosti, i predade se sudbini, vjerujući da svaki početak mora imati kraja, i 
izgovori ove pjesnikove riječi: 


Olako uzimaj sve, i uvijek znaj 
Da u desnici gospod sudbu drži. 


I zabranjeno što je doći ti neće, 
A što je suđeno, minut' te neće. 


I riječi drugoga: 
Otkloni bore dana— nek se izglade, 
I u dom briga ne stupaj nogom. 


Koliko je stvari teško postići 
AD za njima nastaje sreće čas. 


I riječi trećega: 
Pa budi blag kada te gnjev raspinje, 
I strpljiv kada te nesreća snađe. 


U naše doba noći života nose 
Breme teško, pa zato čuda rađaju. 


A kad je završila tu pjesmu, ona provede cio mjesec sudeći ljudima i na- 
ređujući i zabranjujući danju, a plačući i ridajući noću zbog rastanka sa svojim 
gospodarom Alijom-Šarom. A kad se ukaza nov mjesec, ona naredi da se na 
trkalištu postavi stol, po običaju koji bješe zavela, pa sjedne iznad ljudi što če- 
kahu da im odobri da počnu jesti, a ono mjesto pored zdjele s pilavom bješe 

prazno. I Zumuruda je sjedila na jednome kraju stola, kako bi mogla iz pri- 
krajka motriti na svakoga koji uđe u trkalište, i govoraše u sebi: — O, ti što 
si vratio Jusufa Jakubu i što si otklonio patnje od Ajuba, smiluj mi se, pa mi 
vrati moga gospodara Aliju-Šara, jer si ti moćan i velik! Ta u tvojoj je vlasti 
sve, o, gospodaru svjetova, o, vođo zalutalih, i ti što slušaš glasove i što odgo- 
varaš na molbe! Odgovori mi, o, gospodaru svjetova! — I ona ne stiže ni da 
završi molitvu, a na vrata trkališta uđe jedan čovjek koji stasom bješe sličan 
vrbovoj grani, samo što mu tijelo bješe omršavilo, a žuta boja se blistala na 
njemu, i i on bješe ljepši od svih mladića i savršeniji od njih po svome razumu 
i svojoj obrazovanosti. 

. Mladić je ušao, ali nije našao nijednoga mjesta za stolom, osim onoga mje- 
sta | pored zdjele s pilavom, te on sjedne tamo, a kad ga Zumuruda ugleda, srce 
joj zalupa. I ona ga dobro pogleda, i bi joj jasno da je to njen gospodar Alija- 
-Šar, te. Joj. dođe da klikne od radosti, ali okrijepi svoju dušu i poboja se da 
se ne osramoti pred ljudima. I u njoj je sve treptalo, a srce joj se bješe usta- 
lasalo, ali ona sakri ono što se zbivalo s njom. 

A evo zašto bješe došao Alija-Šar! 

Kad j je ono zaspao na klupi, Zumuruda se spustila S prozora, ali ju je ugra- 
bio Dževan Kurd, a on se probudio tek poslije toga, i onda je vidio da je go- 
loglav, te mu je bilo jasno da mu je neki čovjek učinio neko zlo i uzeo mu tur- 
ban dok je spavao. I onda izgovori one riječi koje izgovara čovjek kad hoće 
da se ne zbuni, naime: — Doista, mi smo Alahovi i njemu se vraćamo! — a Za- 
tim se vrati onoj starici koja mu bješe kazala gdje stanuje Zumuruda i zalupa 
na njena vrata, te starica iziđe, a on je sve dotle plakao pred njom dok nije 
pao onesviješten. A kad je došao k sebi on ispriča starici sve što ga bješe sna- 
šlo, i starica ga poče grditi i karati zbog onoga što je učinio, i reče mu: — Do- 
ista, ti si sim kriv za svoju nevolju i nesreću. — I ona ga je sve dotle korila 
dok mu iz nozdrva ne poteče krv i dok ne pade. onesviješten, a kad se povrati 
od nesvjestice... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista dvadeset peta noć, ona reče: 


— Doprlo mi je do ušiju, o sretni care, da se Alija-Šar povratio od nes- 
vjestice i da je onda vidio da starica plače zbog njega i da lije suze iz očiju. I 
on zajadikova i izgovori ova dva stihova: 


O, kako je gorko zaljubljenima rastajanje, 
I kako im je slatko kad se opet sastanu! 


Sve zaljubljene sastavi opet, Alaše, 
I mene čuvaj, gospode, jer umirem! 


I staricu obuze tuga zbog njega, te mu reče: — Sjedi ovdje dok ne vidim 
šta je to bilo; brzo ću se vratiti. — A Alija-Šar joj odgovori: — Slušam i poko- 

ravam se! — I starica ga ostavi i ode, i ne bi je do podne, a potom se Vrati, 
pa mu reče: — O, Alija, ja mislim da ćeš svakako umrijeti od tuge, jer. sada mo- 
žeš ugledati svoju draganu samo na posmrtnom putu. Kad su se jutros. probu- 
dili ljudi koji žive u onom dvoru, oni su vidjeli da je izvaljen onaj prozor što 
gleda u vrt, te su tako otkrili da je Zumuruda iščezla i da je odnijela punu kesu 
kršćaninova novca, a kad sam otišla tamo, vidjela sam valiju kako. stoji pored 
dvorskih vrata sa svojim ljudima. Nema moći ni sile do u Alaha, visokoga, ve- 
likoga! 

Kad je Alija-Šar čuo te staričine riječi, njemu se smrači pred očima, ion 
izgubi nadu u život i bješe uvjeren da će umrijeti. I on je neprestano plakao 
dok nije pao onesviješten, a kad se osvijestio, počeše ga moriti. ljubav i bol 
zbog rastanka, te se teško razbolje. I Alija-Šar nije izlazio iz kuće, a starica.mu 
je dovodila liječnike, davala napitke i pripremala uvarke u toku cijele godine, 
dok se nije oporavio, a onda se on sjeti onoga što bješe minulo i izgovori ove 
stihove: 

Brige se skupiše sve, a dragi raziđoše, 

I suze brzo teku, a srce gori moje. 
Nikada mira nema onaj što mnogo voli 

I iznuren od ljubavi je, tuge i uzbuđenja, 


Gospode, ako za mene olakšanja ima, 
Olakšaj mi što prije, dok još disati mogu. 


A kad za nj nastade druga godina, starica mu reče: —. O, dijete moje, ta 
tuga 1 taj jad što su te obuzeli neće ti vratiti draganu. Ustani, okrijepi svoju 
dušu, pa potraži Zumurudu po zemljama — možda ćeš čuti neku. vijest o njoj. 

I ona ga je sve dotle hrabrila i sokolila dok nije živahnuo, a onda ga je od-. 
vela u kupatilo i dala mu napitke i kokošjeg mesa, i tako je činila s njim sva- 
koga dana punih mjesec dana, dok Alija-Šar nije ojačao. A onda on ode i pu- 
tovaše sve dotle dok nije došao u Zumurudin grad, a kad je ušao. u trkalište 
i sjeo pored one zdjele i pružio ruku da. uzme jela, ljudima ga bi žao, te. mu 
rekoše: — O, mladiću, ne jedi iz te zdjele — nesreća je snašla svakog onog koji 
je jeo iz te zdjele. — Pustite me da malo jedem iz nje, pa neka rade sa mnom 
šta hoće — možda ću se odmoriti od ovog zamornog života — reče Alija-Šar, 
pa pojede prvi zalogaj, i onda Zumuruda htjede da ga pozove, ali joj pade na 
pamet da je gladan, te reče u sebi; — Moram ga pustiti da se sit najede. — I 
Alija-Šar poče jesti, i ljudi su se čudili i čekali da vide šta će mu se dogoditi, a 
kad se on sit najeo, Zumuruda reče nekima od svojih eunuha: — Otiđite onome 
mladiću što jede pilav, pa mi ga oprezno dovedite i recite mu: — Hajde da po- 
razgovaraš s carem o jednom sitnom pitanju i odgovoru. — I eunusi odgovoriše: 
= Slušamo i pokoravamo se! — pa odoše Aliji-Šaru i stadoše pored njega i re- 
koše — O, gospodaru, hajde da porazgovaraš s carem, pa neka ti bude lakše 
na duši. — A Alija-Šar odgovori: — Slušam i pokoravam se! — a zatim pođe s 
cunusima ... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista dvadeset šesta noć, ona reče: 


— Doprlo mi je do ušiju, o sretni care, da su ljudi počeli govoriti jedan dru- 
gome: -— Nema moći ni sile do u Alaha, visokoga, velikoga! Da vidimo šta će 
učiniti s njim. — A netko reče: — Učinit će mu samo dobro; da mu je htio na- 
uditi, ne bi mu dao da se sit najede. 

A Alija-Šar, kad se zaustavio pred Zumurudom, pozdravi je i poljubi ze- 
mlju između njenih ruku, a Zumuruda mu odgovori na pozdrav i dočeka ga s 
poštovanjem i zapita: — Kako se zoveš, čime se baviš i zašto si došao u ovaj 
grad? — O, care — odgovori mladić — zovem se Alija-Šar, i trgovački sam sin, 
i moja je zemlja Horasan, i u ovaj sam grad došao stoga što tražim jednu ro- 
binju koja mi je nestala, a ona mi je bila draža od sluha i vida. Duša mi je 
vezana za nju od onoga vremena kad sam je izgubio, i eto moje povijesti. — Potom 
se tako zaplaka da se onesvijesti, te carica naredi eunusima da mu poškrope 
lice ružinom vodicom, i oni su mu škropili lice sve dotle dok nije došao k sebi. 
A kad se Alija povratio iz nesvjestice, carica reče: — Dajte mi dasku s pijeskom 
i bakreni kalam! — I eunusi joj doniješe dasku i kalam, a ona uze kalam i poče 
gledati u dasku s pijeskom i zagleda se u nju za neko vrijeme, a potom reče 
mladiću: — Istinu si reko; Alah će te uskoro sastaviti s njom; ne brini, dakle. 
— I ona naredi dvorjaninu da ga odvede u kupatilo, da mu obuče jedno od li- 
jepih carskih odijela i da ga posadi na jednog od odabranih carskih konja, pa 
da joj ga, pred kraj dana, dovedu u dvor, a dvorjanin reče: — Slušam i pokora- 

vam se! — pa ode s mladićem, pustivši ga da ide naprijed. 

Videći to, ljudi počeše govoriti jedan drugome: — Zašto li je car bio tako 
ljubazan prema ovome mladiću? — A netko teče: — Nisam li vam rekao da mu 
neće učiniti nikakvo zlo, zato što ima lijepo lice? Ja sam znao to od onoga časa 
kad ga je car pustio da se sit najede. — I svaki čovjek reče ponešto, a zatim se 
ljudi raziđoše svojim putem. 

A Zumurudi bješe teško vjerovati da će nastati noć i da će ostati nasamo 
s draganom svoga srca, a kad nastade noć, ona uđe u odaju u kojoj je noćivala 
i načini se da ju je svladao san (a u njenoj odaji nije spavao nitko osim dva 
mala ćunuha koji su je dvorili). I kad se smjesti u toj odaji, ona posla ljude 
po svoga dragana Aliju-Šara, a sama sjedne na postelju, i svijeće joj sijahu 
iznad glave i kraj nogu, a zlatne svjetiljke osvjetljavahu sobu. I ljudi se začu- 
diše kad čuše da ona šalje ljude po njega, te svi počeše pretpostavljati i govo- 
riti ovo-ono, a netko reče: — Ovaj mladić je po svoj prilici prirastao caru za 
srce, te će ga sutra postaviti za starješinu vojske. 

A Alija-Šar, kad ga dovedoše carici, poljubi zemlju pred njom i pomoli se 
Alahu da bude milostiv prema njoj, a ona reče u sebi: Baš ću se našaliti s njim, 
a neću dopustiti da me prepozna. — O, Alija, jesi li išao u kupatilo? — zapita 
ga ona zatim, a Alija joj odgovori: — Jesam, o, gospodaru naš! — Jedi malo od 
ove kokoši i ovoga mesa i pij zašećerene vode i pića — ta umoran si — a zatim 
dođi amo — reče mu ona, a Alija-Šar joj odgovori: — Slušam i pokoravam se! 

I potom on učini ono što mu ona bješe naredila, a kad prestade jesti i piti, 
carica mu reče: — Popni se na moju postelju, pa me trljaj! — I onda joj Alija- 
-Šar poče trljati noge i koljena i vidje da su joj noge mekše od svile, a carica 
mu reče: 

— Podigni se pa me trljaj iznad koljena — ali joj Alija-Šar odgovori: — Opro- 
sti mi, gospodaru! Od koljena neću dalje ići! — Zar tako, ti mi se protiviš! 
Onda će ova noć za tebe biti kobna... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista dvadeset sedma noć, ona reče: 


— Doprlo mi je do ušiju, o sretni care, da je Zumuruda rekla svome gos- 
podaru Aliji-Šaru: — Onda će ova noć biti kobna za tebe! Jer umjesto da mi 
se protiviš, ti treba da mi se pokoravaš, pa ću te uzeti za svoga dragana i po- 
stavit ću te za svoga emira. — O, care vremena, a u čemu to treba da ti se po- 
koravam? — zapita Alija-Šar, a carica mu reče: — Razmakni odijelo, pa lezi po- 
trbuške. — Ja to nisam činio u svome životu, a ako me primoraš da to učinim, 
parničit ću se s tobom zbog toga pred Alahom na dan uskrsnuća — reče joj Alija- 
-Šar. — Uzmi mi sve što si mi dao, a mene pusti da odem iz tvoga grada. — A 
zatim mladić zaplaka i zarida, a carica mu reče: — Razmakni odijelo i lezi po- 
trbuške, inače ću ti odsjeći glavu. — I Alija-Šar učini to, a ona mu legne na 
leđa, i on osjeti nešto meko — mekše od svile i nježnije od pavlake, te reče u 
sebi: 

— Ovaj car je bolji od svake žene. — I ona mu se zadrža malo na leđima, 
pa se prevrne na zemlju, te Alija-Šar reče u sebi: — Neka je slava Alahu! Izgleda 
da je on cio takav! — O, Alija — reče mu ona — on je navikao da se budi samo 
kad ga netko dira. Dodirni ga, dakle, da mu se to dogodi, inače ću te ubiti. — 
I ona legne, pa stavi njegovu ruku na sebe, te on osjeti pod rukom nešto što 
bješe nježnije od svile, što ga je po svojoj vrelini podsjećalo na kupatilo ili na 
srce zaljubljenoga koga je iznurila strast. I Alija-Šar reče u sebi: — Car ima ono! 
Da divnoga čuda! — I obuze ga strast, te se uzbudi do najveće mjere, a Zumu- 
ruda se nasmije kad vidje to, i zahihota se i uzviknu: — O, gospodaru moj, sve 
se to zbilo, a ti me još nisi prepoznao! — Ama tko si ti, o, care? — zapita je Alija, 
a ona mu reče: — Ja sam tvoja robinja Zumuruda — a Alija-Šar je zagrli kad 
je saznao to, i poljubi je, pa se baci na nju kao lav na ovcu, i uvjeri se da je to 
nesumnjivo njegova robinja. 

I za sve to vrijeme on bješe njen vratar i imam u njenu svetištu, a ona se 
klanjala s njim do pojasa i do zemlje, i ustajala i sjedala, i popraćala slavopojke 
cikom i pokretima. 

A eunusi čuše to, pa dođoše i pogledaše iza zavjese, i onda vidješe da car 
leži, a da s njim leži i Alija-Šar, pa se on miče, a ona uzdiše i potiče ga na 
vragovanje, te eunusi rekoše: — Muškarci tako ne potiču na vragovanje. Mo- 
žda je naš car — žena? — I oni prikriše to i ne rekoše nikome ništa. 

A sutradan izjutra Zumuruda posla ljude da pozovu vojnike i velikaše car- 
stva, pa im reče: — Hoću da odem u grad ovoga čovjeka; izaberite namjesnika 

koji će vam suditi dok ja ne dođem. — I oni odgovoriše Zumurudi s pažnjom 
i poštovanjem, a zatim Zumuruda poče prikupljati sve ono što joj bješe potre- 
bno za put: hranu, novac, zalihu, poklone, deve i mazge, pa iziđe iz grada i 
putovaše sve dotle dok ne stiže u grad Alije-Šara. I Alija-Šar uđe u svoju kuću, 
pa poče darivati ljude i dijeliti milostinju i poklanjati i davati, a Zumuruda mu 
izrodi djecu, i on je živio s njom u najvećoj radosti, dok im ne dođe Rušiteljica 
uživanja i Rastavljateljica skupova. Pa neka je slava onome što uvijek i bez pre- 
stanka postoji i neka je hvala Alahu uvijek i svuda! 

PRIČA SE DA JE HARUN AR-RAŠID bio uznemiren jedne noći, te nikako nije mo- 
gao zaspati, već se okretao s jedne strane na drugu od velike uznemirenosti. A 
kad bješe malaksao od toga, on pozva Masrura, pa mu reče: — O, Masrure, 
vidi tko bi me mogao zabavati dok me mori ova nesanica. -— A Masrur mu od- 
govori: — O, gospodaru, hoćeš li otići u vrt koji je uz kuću, pa da vidiš kakvog 
cvijeća ima u njemu i da pogledaš u zvijezde — kako su lijepo raspoređene, i 
u mjesec koji je među njima i koji sja nad vodom? — O, Masrure, duša mi ne 
čezne ni za čim od toga — odgovori kalif, a Masrur mu reče: — O, gospodaru, 
ti imaš u dvoru trista naložnica, a svaka naložnica ima svoju sobu. Naredi im 
svima da ostanu same u svojim sobama, pa idi i gledaj ih, a da one to ne znaju. 
- O, Masrure — reče kalif — moj dvor i moje robinje su — moja imovina, samo 
što mi duša ne čezne ni za čim od toga. — I Masrur reče: — O, gospodaru, naredi 
učenim ljudima i mudracima i pjesnicima da ti dođu, pa neka pretresaju razna 
pitanja i neka ti izgovaraju stihove i pričaju bajke i predaje. — Ali mu kalif od- 
govori: — Duša mi ne čezne ni za čim od toga. — O, gospodaru — reče Masrur 
— naredi svojim slugama, svojim gostima za stolom i duhovitim ljudima da ti 
dođu, pa da te zabavljaju izvrsnim šalama — ali mu kalif odgovori: — O, Mas- 
rure, duša mi ne čezne ni za čim od toga — te Masrur odjednom uzviknu: — 
O, gospodaru, onda mi odsijeci glavu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista dvadeset osma noć, ona reče: 

— Doprlo mi je do ušiju, o sretni care, da je Masrur rekao kalifu: — O, 
gospodaru, onda mi odsijeci glavu — možda ćeš tako odagnati svoju nesanicu i 
nespokojstvo koje te mori. — I ar-Rašid se nasmije njegovim riječima i reče mu: 
— O, Masrure, vidi tko je od mojih gostiju pred vratima — te Masrur iziđe, a 
potom se vrati i reče: — O, gospodaru, pred vratima je Alija-ibn-Mansur al-Hali 
ad-Damaški. — Dovedi mi ga! — uzviknu kalif, te Masrur ode, pa mu dovede 
Ibn-Mansura, a ovaj uđe i reče: — Neka je mir s tobom, o, gospodaru pravo- 
vjernih! — A kalif mu odgovori na pozdrav i kaza: — O, Ibn-Mansure, ispričaj 
mi koju od svojih priča. — O, gospodaru pravovjernih, hoćeš li da ti pričam o 
nečemu što sam vidio svojim očima ili o nečemu što sam čuo? — zapita ga Ibn- 
-Mansur. — Ako si vidio nešto neobično, ispričaj mi to, jer priča nije isto što 
i gledanje svojim očima — odgovori gospodar pravovjernih, a Alija reče: — O, go- 
spodaru pravovjernih, spremi se da me saslušaš sluhom i srcem. — O, Ibn-Man- 
sure, evo slušam te uhom, gledam okom i čujem srcem — odgovori mu kalif. 

— O, gospodaru provovjernih — reče onda Alija — znaj da svake godine pri- 
mam plaću koju mi je odredio Muhamed-ibn-Sulejman al-Hašimi, sultan Ba- 
sre, te mu odoh po svome običaju, a kad dođoh, vidjeh da se on spremio da 
pođe u lov i hajku. Ja ga pozdravih, a on mi odgovori na pozdrav i reče: — O, 
Ibn-Mansure, hajde s nama u lov! — Ali mu je odgovorih: — Nemam snage da 
jašem. Ostavi me u gostinjskoj kući i naredi svojim dvorjanima i namjesnicima 
da se pobrinu za mene. — I on učini to, pa ode u lov, a dvorjani mi iskazaše 
najveće poštovanje i počastiše me što su bolje mogli. A ja rekoh u sebi: — O, 
čudo Alahovo! Već odavno dolazim iz Bagdada u Basru, a u Basri mi nije ni- 
šta poznato, osim puta koji vodi od dvora do vrta i od vrta do dvora. Kad će 
mi se ukazati prilika da se prošetam po Basri idući na sve strane, ako ne ovoga 
puta? Odmah ću ustati, pa ću poći sim da se šetam dok mi se ne svari hrana. 

I ja obukoh svoje najraskošnije odijelo, pa pođoh da se šetam po Basri, 
idući na sve strane. A tebi je poznato, o, gospodaru pravovjernih, da u Basri 
ima sedamdeset ulica i da je svaka dugačka sedamdeset farsaha iračke mjere, 


te tako zalutah idući uličicama i osjetih da me mori žeđ. I dok sam išao tako, 


o, gospodaru pravovjernih, odjednom vidjeh jedna velika. vrata na kojima bjehu 
dvije alke od žutoga bakra, i na tim vratima bjehu spuštene zavjese od crvene 
zlatotkanice, a pored njih dvije klupe, dok nad njima bješe rešetkast naslon za 
vinovu lozu koja je bacala sjenu na vrata. I ja zastadoh, gledajući u tu odaju, 
i dok stajah tako, odjednom čuh jedan glas i jecaje koji potjecahu iz ojađena 
srca, a taj glas se prelijevao u napjevu i izgovarao ove stihove: 


Boljke se i nevolje smjestiše u tijelu mom. — 
Kriva je tom gazela iz kuće i zemlje daleke. 


O, vjetri zarudski, što tugu u meni digoste, 
Tako vam Alaha tvorca, u kuću mi svratite. 


Gazelu prekorite — blaža će biti onda. 
I recite što lijepo, kad ushtije da vas sluša. 

I o onima što vole razgovor povedite s njom — 
Ta dobro ćete mi veliko učiniti tim. 
Nagovijestite što o meni u govoru svom: 
= Šta bi sa robom tvojim?. Ti ga ubijaš sada 


Rastankom a on kriv nije i poslušan ti je. 
I druge ne zavolje, bez smisla ništa ne reče, 


Zakletve ne pogazi svoje, a okrutan ne bješe. 
A osmijehom odgovori li, recite blago: 


—- Dobro bi bilo da mu blizinom pomogneš svojom, 
Doista u tebe zaljubljen je baš kako valja, 


I oko ne spava mu, i rida i plače on, 
A ako pristane ona — to nam i jest cilj. 


A ako na licu njenom vidite da je gnjevna, 
Odvratite joj onda samo: — Ne znamo ga mi. 


I ja rekoh u sebi: — Ako je lijep onaj koji je otpjevao tu pjesmu, onda je 
on sjedinio u sebi ljepotu, rječitost i divan glas. — Potom priđoh vratima, pa po- 
čeh pomalo podizati zavjesu, kad odjednom vidim jednu bijelu djevojku, sličnu 
mjesecu kad izlazi u četrnaestu noć — obrve joj bjehu sastavljene, očni kapci 
tamni, a dojke kao dva nara, i usne joj nježne i nalik na cvijet, a usta joj bjehu 
slična Sulejmanovu pečatu, i niska njenih zuba titraše se s razumom onoga koji 
niže i rasipa kao što reče pjesnik o njoj: 


O, biseru u ustima dragih, tko te metnu, 
Tko sočnost vina i cvijet taj stavi ti u usta? 


I tko od zore osmijeh uze da ti ga da, 
I tko te katancem od koralja zatvori? 


TA svatko tko te vidi od radosti je 
Ponosan, a kako je onom tko te ljubi? 


U jednu riječ, ona je sjedinila u sebi sve oblike ljepote, te bijaše iskušenje 
za žene i muškarce; čovjek je se nije mogao sit nagledati, i bila je baš onakva 
kao što pjesnik reče o njoj: 


Kad dolazi, ubija nas, a kad ode 

Svi se ludo u nju zaljubljuju. 
Sunčana je, ko mjesec je, ali samo 

Za surovost i daljinu ne zna ona. 
U košulji rajske bašče za nas ima, 

I na nebu mjesec sjajni iznad vrata. 


I dok ja gledah u tu djevojku kroz razmaknute zavjese, ona se odjednom 
okrene i vidje me gdje stojim pred vratima te reče svojoj robinji: — Vidi tko je 
to pred vratima. — I robinja ustade pa mi priđe i reče: — O, starče, zar te nije 
stid i zar su sijede vlasi nerazdvojne od onoga što je sramotno? — O, gospođo, 

što se tiče mojih sijedih vlasi, ja znam da su one takve, a što se tiče nečeg sra- 
motnog, ja ne mislim da sam došao s nečim sramotnim. — A ima li čega sra- 
motnijeg od upadanja u tuđu kuću i od gledanja u ženu iz tuđeg harema? — 
zapita njena gospođa, a ja joj odgovorih: — O, gospođo, ja se mogu opravdati 
za to. — A kako se možeš opravdati? — Ja sam stranac koga mori žeđ, te pogibam 
od žeđi — odgovorih, a djevojka mi reče: — Primamo tvoje opravdanje... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista dvadeset deveta noć, ona reče: 


— Doprlo mi je do ušiju, o sretni care, da je djevojka prihvatila opravda- 
nje i zatim pozvala jednu robinju, pa joj je rekla: — O, Lutvo, daj mu gutljaj 
vode iz zlatnog ibrika. — I robinja donese ibrik od dukatskog zlata, ukrašen bi- 
serjem i dragocjenostima i pun vode pomiješane s mirisnim mošusom, a ibrik 
bješe pokriven maramom od zelene svile. I ja počeh polako piti — nastavi Man- 
sur — krišom pogledavajući u djevojku, i dugo tako stajah, a zatim vratih ib- 
rik djevojci stojeći i dalje. — O, starče, idi svojim putem — reče mi djevojka, a 
ja joj odgovorih: — O, gospođo, zaokupljen sam mislima. — Čime to? — zapita 
me ona. — Mislima o promjenljivosti sudbine i nestalnosti slučaja — odgovorih 
joj. — Imaš pravo u tome, jer vrijeme donosi čuda — kaza mi djevojka. — A koje 
si od njegovih čuda vidio te misliš o njemu? — Mislim na domaćina ove kuće: 
dok je bio živ, bio mi je prijatelj — odgovorih joj. — Kako se zvao? — zapita me 
ona, a ja joj rekoh: - Muhamed-ibn-Alija, zlatar, i on je imao mnogo novaca. 
Je li ostavio koje dijete? — Jest, ostavio je jednu kćer, koja se zove Budura, a 
ona je naslijedila sav njegov novac — odgovori mi djevojka. — Kao da si ti ta 
njegova kćerka? — zapitah je, a ona mi odgovori: — Jesam — pa se nasmija, a 
zatim mi reče: — O, starče, dugo si govorio; idi svojim putem, dakle. — Mora se 
otići — odgovorih joj; — samo, vidim da ti nisi onako dražesna kao što si bila. 
Ispričaj mi šta je s tobom: možda će ti Alah poslati pomoć posredstvom mojih 
ruku. — O, starče — reče mi djevojka — ako si ti čovjek koji zna čuvati tajnu, 
ja ću ti povjeriti svoju tajnu. Reci mi tko si, da znam ima li u tebi mjesta za 
tajne ili ga nema. Pjesnik je rekao: 


Tajnu može onaj kriti koji vjeran umije biti, 
I tajnu će čuvat' samo ponajbolji među ljud'ma. 
U grudima tajnu čuvam, k6 u kući s bravama, 
Od kojih je ključ izgubljen, a kuća je pod pečatom. 


— O, gospođo — odgovorih joj — ako ti je cilj da saznaš tko sam — onda 
znaj da sam ja Alija-ibn-Mansur al-Hali iz Damaska, gost Za stolom gospodara 
pravovjernih. — I kad je čula moje ime, djevojka ustade sa stolice, pa me poz- 
dravi i reče mi: — Dobro došao, o, Ibn-Mansure! Sad ću ti reći u kakvom sam 
položaju i povjerit ću ti svoju tajnu. Ja sam zaljubljena, a rastavljena. — O, go- 
spođo — rekoh joj — ti si lijepa, pa možeš voljeti samo one koji su veoma lijepi. 
A koga voliš? — Volim Džubeira-ibn-Umejira aš-Šejbanija, emira plemena Šej- 
bana — odgovori mi djevojka, pa mi opisa toga mladića, od koga nije bilo lje- 

pšeg u gradu Basri, a ja je zapitah;: — O, gospođo, jeste li se zbližili i dopisi- 
vali: — Jesmo — odgovori mi djevojka — ali me je on volio ljubavlju jezika a ne 
srca i duše, jer nije ispunio obećanje, niti se pridržavao dogovora. — O, gospođo, 
a zašto ste se rastali? — zapitah ja, a djevojka mi odgovori: — Evo zašto: Jednom 
sam sjedila, a ova robinja me je češljala, pa kad me je prestala češljati, uplela 
mi je uvojke i onda joj se svidješe moja ljepota i. dražest, te se pognula i po- 
ljubila me u obraz. A on je u to vrijeme neprimjetno ušao i vidio to, a kad je 
vidio da me djevojka ljubi u obraz, odmah se vratio ljutit namjeravajući da se 
zauvijek rastane sa mnom, i tada je izgovorio ovaj dvostih: 


Ako ljubav dragog svoga ja dijelit moram s kim, 
Onda ću ga ostaviti i živjet ću bez njega. 
Nije dobar dragan koji u ljubavi zanemari 
Ono što je želja onog koji samo njega voli. 


I otkako je on otišao, pa dosada, ja ne dobih od njega ni pisma ni od- 
govora, o Ibn-Mansure. — Pa šta hoćeš? — zapitah je, a ona mi reče: — Hoću 
da mu pošaljem pismo po tebi, pa ako mi doneseš odgovor, dat ću ti sto di- 
nara zato što si mu otišao. — Čini šta hoćeš — kazah ja, a djevojka reče: — Slu- 
šam i pokoravam se! — pa pozva jednu svoju robinju i reče joj: — Donesi mi 
tintu i papir. — I robinja donese tintu i papir, a djevojka napisa ove stihove: 


Dragi, šta znače sad udaljenost i mržnja, 
I gdje je popustljivost i blagost uzajamna? 
Zašto mi okrenu leđa i ostavi me sada? 
Sad nemaš ono lice koje poznavah ja. 
Jest, spletkari su ti laži o meni rekli, 
A ti si slušao njih, te su lagali mnogo. 
I ako si njima vjerovao, dragi, budi onda 
Daleko od toga — ti bolje znaš nego oni. 
Tako ti života tvoga, reci mi što si čuo — 
Ti znaš šta se govori, i pravedan ćeš biti. 
I ako sam doista ja riječi izrekla te, 
Riječi se objasnit? mogu i značenje im je razno. 
Uzmimo da je riječ tu sam Alah poslao nama — 
I Toru su izmijenili ljudi i iskvarili. 
Lažnoga i prije nas mnogo je rečeno već — 
TA i Jusufa su pred Jakubom kudili ljudi. 


I nama — tebi i meni a i opadaču tome, 
Sprema se strašni dan, kad će nam suditi svima. 


Zatim zapečati pismo, pa mi ga dade; a ja ga uzah i pođoh kući Džube- 
jira-Ibn-Umejira. I desi se da je Džubejir toga dana otišao u lov, te ja sjedoh 
da ga pričekam, i dok tako sjedih, on se odjednom vrati iz lova, a kad ga ugle- 

dah, o, gospodaru pravovjernih, meni se smuti pamet od njegove ljepote i kra- 
sote. I Džubejir se okrene, pa me vidje kako sjedim pred vratima njegove kuće, 
te sjaha s konja i priđe i zagrli me, a meni se učini da sam zagrlio cio svijet 
i sve što je na njemu. Zatim on uđe u kuću sa mnom, pa me posadi na svoju 
postelju i naredi slugama da prostru stol, te sluge prostriješe stol od horasans- 
koga klena sa zlatnim nogama i izniješe na nj svakojaka jela i svakojako meso, 
pečeno na mangalu ili na ražnju, i tome slično. A kad sjedoh za stol, ja ga po- 
čeh pažljivo promatrati, i onda vidjeh da su na njemu ispisani ovi stihovi .. 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni trista trideset noći, ona reče: 


330. — Doprlo mi je do ušiju, o sretni care, da je Alija-ibn-Mansur sjeo za stol 
NOĆ  Džubejira-ibn-Umejira aš-Šejbanija i vidio da su na stolu ispisani ovi stihovi: 


Počekaj sa ždralovima kraj tabora zdjela, 
I smjesti se u logoru pečenja i divljači. 
Katine mladunce oplakuj — vječno ih oplakujem ja — 
I kokoši pečene, zajedno s pilićima. 
O, tugo duše moje zbog riblja jela dva 
Na svježoj pogačici od tijesta tvrdoga! 
Alaha dostojna je zbilja večera divna ta, 
Kad zelen ja umačem u ocat razblaženi, 
I pilav s ovčjim mlijekom, u koji upadaju 
Sve ruke do onog mjesta na kojem grivne stoje. 
Strpi se, dušo moja! Ta Alah milostiv je, 
" Te ako si nemoćan sad, u pomoć priteći će ti. 


Zatim mi Džubejir-ibn-Umejir reče: — Maši se rukom za naše jelo i zali- 
ječi nam dušu time što ćeš jesti malo naše hrane. — Alaha mi — odgovorih mu 
— ja neću pojesti ni zalogaja tvoga jela prije no što mi učiniš ono što mi je po- 
trebno. — A šta ti je to potrebno? — zapita me on, i onda je izvadih ono pismo, 
a Džubejir ga pročita i vidje šta u njemu piše, pa ga podera i baci na zemlju, 
a meni reče: — Učinio bih ti sve što bi zatražio od mene, osim onoga što se 
tiče djevojke koja je napisala ovo pismo — na njeno pismo nemam što odgo- 
voriti. — I ja se naljutih, te ustadoh, a on se uhvati za skut moga odijela, pa mi 
reče: — O, Ibn-Mansure, reći ću ti šta ti je ona kazala, iako nisam bio s vama. 
— A šta mi je kazala? — zapitah, a Džubejir mi odgovori: — Zar ti ona koja je 
napisala ovo pismo nije kazala: — Ako mi doneseš odgovor od njega, dat ću 
ti pet stotina dinara, a ako mi ne doneseš odgovora, dat ću ti sto dinara, zato 
što si mu otišao? — Jest — odgovorih ja, a mladić reče: — Ostani danas kod mene: 
jedi, pij, uživaj i veseli se i uzmi pet stotina dinara. 

I tako ja ostadoh kod njega, i jedoh i pih i uživah i veselih se i zabavljah 
ga pričanjem priča, a zatim mu rekoh: — O, gospodaru, zar se u tvojoj kući ne 
svira? — Mi već odavna pijemo bez muzike — odgovori mi on, a zatim pozva 
jednu od svojih robinja i viknu: — O, Šedžereto-ad-Dur! — A djevojka mu od- 

govori iz svoje sobe, pa dođe s lutnjom — rukotvorinom indijskih majstora —. 
u zelenoj svilenoj navlaci. I ta robinja dođe, pa sjedne i stavi lutnju na koljena, 
a zatim zasvira u nju na dvadeset i jedan način, pa se vrati prvome, i onda za- 
pjeva i izgovori ove stihove 


Onaj što ne zna za slasti i čemer ljubavi, 
Ne može znati šta je zbliženje, a šta rastanak, 


KO što ni onaj što se puteva ljubavi kloni 
Ne može znati šta je zbliženje, a šta rastanak. 


Zaljubljenima ja stalno prigovarah, dok i sam 
Za slasti i gorčinu ljubavi ne saznadoh, 
I dok silom ne ispih čašu gorčine njene, 
Ne ponizih se pred robom njenim i gospodarom. 


Kako je kratak život noći ljubavi za nas bio, 
Jer sa zorom i veče njegovo nastalo je! 


Zla sudba se zarekla da nas rastavi silom, 
I riječ je održala svoju surova sudba zla. 


Tako je suđeno nama, i to se izmijenit? ne može. — 
Tko da gospodara spriječi kad nešto hoće da čini? 


A kad je robinja završila tu pjesmu, njen gospodar ciknu iz svega glasa, 
pa pade onesviješten, a robinja mi reče: — Neka te Alah ne kazni za to, o, star- 
če! Mi već odavno pjevamo bez svirke jer smo se bojali da našeg gospodara 
ne spopadne ovo što ga je spopalo. Ali uđi u ovu sobu, pa spavaj. — I ja uđoh 
u sobu koju mi ona pokaza, i spavah u njoj do jutra, a onda mi odjednom 
dođe jedan sluga, koji mi donese pet stotina dinara u kesi i reče: — Evo ti ono 
što ti je obećao gospodar, samo se nemoj vraćati onoj djevojci što te je poslala, 
i nek ostane na tome, kao da ni ti ni mi nismo čuli tu povijest. 

— Slušam i pokoravam se! — odgovorih mu ja, pa uzeh kesu i odoh svojim 
putem, govoreći u sebi: — Djevojka me čeka od jučer. Alaha mi, ja neću pro- 
pustiti da joj odem i da joj ispričam šta se dogodilo između mene i mladića, 
jer će možda grditi i mene i svakog onog koji dolazi iz moje zemlje, ako se ne 
vratim. 

I tako odoh djevojci i nađoh je gdje stoji iza zavjese, a ona me vidje i reče 
mi:— O, Ibn-Mansure, ti nisi učinio ono što mi je potrebno? — Tko te je oba- 
vijestio o tome? — zapitah je ja, a ona mi reče: — O, Ibn-Mansure, ja sam po- 
godila i nešto drugo: Kad si mu dao pisamce, on ga je poderao, pa ga je ba- 
cio, a tebi je rekao: — O, Ibn-Mansure, ostani kod mene, i danas ćeš biti moj 
gost. Jedi, pij, uživaj i veseli se i uzmi pet stotina dinara. — I ti si ostao kod 
njega, pa si jeo i pio i uživao i veselio se i zabavljao ga pričanjem priča, a ro- 
binja je otpjevala takvu i takvu pjesmu, u kojoj su bili takvi i takvi stihovi, i 
onda je on pao onesviješten. — I ja je onda zapitah, o, gospodaru pravovjernih: 
— Zar si ti bila s nama? — a ona mi reče: — O, Ibn-Mansure, zar nisi čuo pje- 
snikove riječi: | 

Srca zaljubljenih zbilja imaju oči, 
Te vide ono što ne vidi nitko. 


Samo što se, o, Ibn-Mansure, noć i dan ne smjenjuju nad nekom stvari a 
da i nju samu ne izmijene .. 

I Šeherezadu zateče n= te ona prekine priču koju j je započela po carevu, 
odobrenju, a kad nastade trista trideset prva noć, ona reče: 


— Doprlo mi je do ušiju, o sretni care, da je djevojka rekla: — Samo što se, 
0, Ibn-Mansure, noć i dan ne smjenjuju nad nekom stvari a da i nju samu ne 
Izmijene. — A potom djevojka podigne oči k nebu, pa reče: — Bože moj i go- 
spode i gospodaru, kao što si mene iskušao ljubavlju prema Džubejiru-ibn-Ume- 
jiru, iskušaj i njega ljubljavlju prema. meni, pa makar ta ljubav prešla iz moga 
srca u njegovo srce! — I zatim mi dade sto dinara za put, a ja ih uzeh, pa 
odoh sultanu Basre i vidjeh da se on već vratio iz lova. I onda uzeh od njega 
plaću koju mi bješe odredio, pa se vratih u Bagdad. 

A naredne godine ponovo odoh u grad Basru, da zatražim, kao i obično, 
plaću koja mi bješe određena, a sultan mi dade tu plaću. Kad se već htjedoh 
vratiti u Bagdad, ja počeh razmišljati o slučaju djevojke Budure i rekoh: — Alaha 
Mi, otići ću joj na svaki način, da vidim šta je bilo s njom i njenim prijateljem. 

I tako dođoh do njene kuće i vidjeh da je ispred njenih vrata pometeno i 
poliveno, i da pred kućom stoje sluge, mlađi i posluga, te rekoh u sebi: —- Možda 
je toj djevojci prepuklo srce, te je umrla, a u njenu se kuću uselio neki emir. 
— I ja ostavih njenu kuću, pa odoh kući Džubejira-ibn-Umejira, i vidjeh da su 
klupe pred kućom oborene i da pored njegove kuće nema slugu, kojih je obično 
bilo, te rekoh u sebi: — Možda je umro. — I ja stadoh pored njegovih vrata, pa 
počeh prolijevati suze i oplakivati kuću ovim stihovima: 


Gospodari što odoste, za vama mi srce ode — 
" Vratite se opet amo — vratit će se praznik moj. 
Pred vratima vašim stojim, oplakujuć' kuću vašu, 
I suze mi teku sada, i očni mi kapci trepću, 
I ridajuć' pitam kuću, a pitam i logor njin:. 
—- Gdje je onaj što milostiv i darežljiv tako bješe? 


I dok ja oplakivah kuću tim stihovima, o, gospodaru pravovjernih, iz kuće 
odjednom pojuri k meni jedan crni rob, pa mi reče: — O, starče, umukni, ne 
bio živ majci! Zašto oplakuješ ovu kuću tim stihovima? — Znao. sam da je to 
kuća jednoga od mojih prijatelja — odgovorih mu. — A kako se on zove? — 
zapita me crnac, a ja mu odgovorih: — Džubejir-ibn-Umejir aš-Šejbani. — Pa šta 
mu se dogodilo? — uzviknu crnac, te nastavi: — Neka je slava Alahu, on je kao 
1 prije bogat i sretan i gospodari, samo što ga je Alah iskušao ljubavlju prema 
djevojci koja se zove Sit- Budura, te ga je sada poplavila ljubav prema njoj, pa 
od velike strasti i velikog mučenja nalikuje na veliki bačeni kamen. Kad ogladni, 
ne kaže: — nahranite me; a kad ožedni, ne kaže: — dajte mi vode. — Zamoli ga 

da mi odobri da uđem u njegovu sobu — rekoh ja, a rob mi odgovori: — O, 
gospodaru, hoćeš li otići čovjeku koji nešto razumije, ili čovjeku koji ništa ne 
razumije? — Otići ću mu na svaki način, pa kako jest da jest! — rekoh ja, te rob 
ode u kuću da zatraži odobrenje da uđem, a zatim se vrati s tim odobrenjem, 
te tako odoh Džubejiru i vidjeh da on nalikuje na bačeni kamen i da ne razu- 
mije ni znakove ni objašnjenja. Progovorih s njim, ali on ne progovori sa mnom, 
a jedan od njegovih slugu reče mi: — O, gospodaru, ako pamtiš kakve stihove, 
izgovori ih i podigni glas — onda će on doći k sebi, pa će ti se okrenuti. — I ja 
izgovorih ova dva stihova: 


Zaboravi I! da voliš Buduru il! si istrajan? 

I ne spavaš li noću, i ti se oči sklapaju? 
Ako ti iz očiju bujicom suze teku, 

Znaj da ćeš se u raju zauvijek nastaniti. 


I kad je čuo tu pjesmu, Džubejir otvori oči, pa mi reče: — Dobro došao, 
o, Ibn-Mansure! Zabava je postala važna stvar. — O, gospodaru — zapitah ga 
— jesam li ti što potreban? — Jesi — odgovori mi Džubejir — hoću da joj napišem 
pismo i da ga pošaljem po tebi, pa ako mi doneseš odgovor, dat ću ti hiljadu 
dinara, a ako mi ne doneseš odgovora, dat ću ti dvjesta dinara zato. što si joj 
otišao. — I ja mu rekoh: — Učini što si naumio. 
I Šeherezadu zateče jutro, te ona prekine: priču koju je započela po carevu 
odobrenju, a kad nastade trista trideset druga noć, ona reče: 


— Doprlo mi je do ušiju, o sretni care, da je Džubejir zatim pozvao jednu 
od svojih robinja pa joj rekao: — Donesi mi tintu i papir! — A kad mu je robinja 
donijela što je zatražio, Džubejir napisa ove stihove: 


Gospodari, Alaha vam, budite blaži sad — 
Ta znajte da mi je ljubav svu pamet oduzela. 


Ljubav ovlada mnome, i strast za vama zbilja 
Bolešću zaodjenu me, te sam ponižen sad. 

Ta ranije mišljah uvijek u ljubavi snaga da je, 
Gospode, veoma mala, te smatrah da je laka. 


A kad mi strast pokaza valove mora svojih, 
Po Alahovoj volji oprostih svima što vole. 


Sažalit'? hoćete I? se — ljubavlju obdarite me, 
A ubit' hoćete |' me — milosti sjetite se. 


Zatim zapečati pismo, pa mi ga dade, a ja ga uzeh i uputih se Budurinoj 
kući. I počeh, kao i uvijek, pomalo dizati zavjesu, pa tako odjednom ugledah 
deset robinja bujnih grudi sličnih mjesecima, 1 gospođu Buduru koja je sjedila 
među njima kao mjesec među zvijezdama ili sunce kad se pomoli iz oblaka, a 
ona nije znala ni za muke ni za patnje. I dok je ja tako gledah i čudih se svemu 
tome, ona baci pogled na mene i vidje me kako stojim pred vratima, te mi reče: 


17. Hiljadu i jedna noć II 

— Neka ti je ugodno ovdje! Dobro došao, o, Ibn-Mansure, uđi. — I ja uđoh i 
pozdravih Buduru pa joj pokazah pisamce, a ona ga pročita i vidje šta u njemu 
piše i onda se nasmija i reče: — O, Ibn-Mansure, pjesnik mi nije slagao kad je 


rekao: 
Doista, ustrajna ja ću u ljubavi biti, 
Sve dotle dok mi poslanik od tebe ne dođe. 


— O, Ibn-Mansure, evo napisat ću ti odgovor kako bi ti taj čovjek dao ono 
što ti je obećao. — Neka ti Alah to uzvrati srećom! — rekoh joj ja, a ona pozva 
jednu svoju robinju pa joj reče: — Donesi mi tintu i papir! — A kad joj robinja 
donese ono što je zatražila, djevojka napisa Džubejiru ove stihove: 


Zašto ja zavjet održah, a vi iznevjeriste? 

Ta pravednu me uvrijediste, kao što znate. 
I prvi tad okrutno raskinuste sa mnom, 

I iznevjeriste me, i nevjerni prvi bjeste. 
Uvijek se u pustinji ja sjećah zavjeta svog, 

I vaš obraz uvijek ja čuvah i u vas se kleh. 
Al! očima svojim vidjeh ja ono što ne godi, 

I o vama tada čuh ja glasove loše. 


Zar da se ponizim, da biste se uzdigli? 
Tvorca mi, da poštujete, i vas bi poštovali. 


Odvraćam srce od vas, i zaboravit ću vas, 
Dići ću ruke od vas, jer nadu izgubih svaku. 


— Alaha mi, o, gospođo, on će biti daleko od smrti samo dotle dok ne 
pročita to pisamce — uzviknuh pa poderah pisamce, a djevojci rekoh: — Napiši 
mu neke druge stihove: — Slušam i pokoravam se! — odgovori mi ona, pa napisa 
ove stihove: | 

Utješih se ja i sladak mi je san očima, 
I od kudilaca čuh sve što se dogodilo. 
Pristade srce da zaboravi vas, i utješi se, — 
I odlučiše oči moje da bdiju kad vas nema. 
Lažu oni koji vele: — Daljina je gorka, jer 
Meni se čini da je ona kao šećer slatka. 
I mrzim ja sad svakoga koji vas spomene 
Prigovarajući mi, i zlo mu činim svako. 


Zaboravih vas udovima svim, utješih se —- 
Pa neka sazna to spletkar i neka zna tko zna. 


— Alaha mi, o, gospođo, on neće stići ni da pročita to pisamce, a duša će 
mu se rastati s tijelom — uzviknuh ja, a djevojka me zapita: — O, Ibn-Mansure, 
zar se njegova strast toliko razbuktala da si mi morao reći ono što si rekao? 
— Da sam ti kazao i što više, to bi bila istina, a praštanje je odlika plemenitih — 
odgovorih joj, a njoj se zavrtješe suze u očima kad je čula moje riječi. I ona 

mu napisa pisamce (Alaha mi, o, gospodaru pravovjernih, ti u divanu nemaš 
nikoga koji zna pisati tako lijepo kao ona!) i u njemu napisa ove stihove: 


Dokle te optužbe i ćudi tvoje? 
Zlobu zavidljivaca utolio si. 


Možda sam ti zločin učinila, 
Ne znajuć' — reci šta si saznao. 


Htjela bih te metnuti sad, dragi, 

Tamo gdje san se spušta' na oči moje. 
Čašu ljubavi šiste ispila sam — 

Ne kori me kad vidiš da sam pijana. 


A kad završi pismo... 
I Šeherezadu zateče jutro, te ona prekine priču koju je započela po carevu 
odobrenju, a kad nastade trista trideset treća noć, ona reče: 


— Doprlo mi je do ušiju, o sretni care, da je Budura završila pismo i Za- 
pečatila ga, pa ga je predala Mansuru, a on joj je rekao: — O, gospođo, to pismo 
doista može iscijeliti bolesnika i utoliti žeđ! — A potom uzeh pismo — reče 
Mansur — pa iziđoh. A kad iziđoh, djevojka me pozva i reče mi: — O, Ibn- 
-Mansure, reci mu: — Ona će ti večeras doći u goste. — I ja se veoma obradovah 
tome i odoh s pismom Džubejiru-ibn-Umejiru, a kad uđoh u njegovu sobu, 
vidjeh da on očekuje odgovor i da su mu oči uprte u vrata. I onda mu dadoh 
pisamce, a on ga otvori i pročita i vidje šta u njemu piše pa ciknu iz svega 
glasa i pade onesviješten, a kad dođe k sebi, zapita me: — O, Ibn-Mansure, da 
li je ona ovo pisamce napisala svojom rukom i da li ga je dodirivala svojim 
prstima? — O, gospodaru, pa zar ljudi pišu nogama? — odgovorih mu, i, Alaha 
mi, o, gospodaru pravovjernih, mi ne stigosmo ni da završimo taj razgovor, a 
čusmo zveckanje grivni na njenim nogama u prolazu, u koji je ona ulazila. 
I Džubejir se podigne na noge kad je vidje, kao da nije znao ni za kakvu patnju, 
pa je zagrli onako kako ljam grli alif,5"? i napusti ga slabost onih koji ne gospo- 
dare sobom. I onda on sjedne, a ona ne sjedne, te je zapitah: — O, gospođo, 
zašto ne sjedneš? — a ona mi odgovori: — O, Ibn-Mansure, sjest ću tek onda 
kad učinimo ono o čemu smo se dogovorili. — A o čemu ste se to dogovorili? 
— zapitah ja. — Nitko neće saznati tajne zaljubljenih — odgovori mi djevojka, 
a zatim prinese usta Džubejirovu uhu pa mu reče nešto tihim glasom, a on joj 
odgovori: — Slušam i pokoravam se! 

Zatim Džubejir ustade i poče se došaptavati s jednim od svojih robova, pa 
se rob izgubi na kratko vrijeme, a potom se vrati i dovede kadiju i dva svjedoka. 
I Džubejir ustade pa donese kesu u kojoj bješe sto hiljada dinara i reče: — O, 
kadijo, zaključi bračni ugovor između mene i ove žene, a ja dajem na ime 
otkupa toliko i toliko. — Reci: Pristajem na to — reče kadija djevojci, a ona reče; 
— Pristajem na to — te tako zaključiše bračni ugovor. — I onda djevojka razveza 
kesu, pa uze iz nje pregršt novca i dade ga sucima i svjedocima, a kesu s 
preostalim novcem vrati Džubejiru. I kadija i svjedoci odoše, a ja sjedih s njim 

i s njom veseleći se i zabavljajući dok tako ne prođe veći dio noći. A onda 
rekoh u sebi: — Oni su zaljubljeni jedno u drugo, a dugo su. bili rastavljeni — 
odmah ću ustati, pa ću spavati negdje podalje od njih, a njih ću ostaviti same. 

I ja ustadoh, ali se Budura uhvati za skut mog odijela, pa me zapita: — 
Šta ti je rekla tvoja duša? — a ja joj odgovorih: — To i to, to i to. — Sjedni, a 
kad budemo htjeli da odeš, mi ćemo te pustiti — reče mi ona, te ostadoh s 
njima dok se ne približi jutro, a onda mi ona reče: — O, Ibn-Mansure, idi u 
onu sobu — tamo smo ti prostrli postelju pa ćeš tamo spavati. — I ja odoh i 
spavah u toj sobi do jutra, a kad se ujutro probudih, dođe mi sluga s posudom 
za umivanje i ibrikom, te učinih avdes i očitah jutarnju molitvu. A zatim sjedoh, 
i dok sam tako sjedio, odjednom Džubejir i njegova dragana iziđoše iz kupatila 
koje se nalazilo u kući, i oboje su cijedili kovrče. Tada im ja poželjeh dobro 
jutro i čestitah im na sreći i zajedničkom životu, a njemu rekoh: — Ono što se 
počinje pogodbom, završava se pristankom. — U pravu si i treba ti odati pošto- 
vanje — odgovori mi on, a zatim pozva svoga blagajnika pa mu reče: — Donesi 
mi tri hiljade dinara! 

I blagajnik mu donese kesu u kojoj bješe tri hiljade dinara, a Džubejir mi 
teče: — Učinit ćeš nam ljubav ako uzmeš ovo. — A ja mu odgovorih: — Neću to 
primiti.dok mi ne kažeš kako je ljubav prešla od nje k tebi, iako ste bili tako 
daleko. — Slušam i pokoravam se! — odgovori mi.on. — Znaj da mi imamo jedan 
praznik koji se zove nova godina, i toga dana svi ljudi izlaze iz svojih kuća pa 
sjedaju:u čamce i voze se po rijeci. I tako iziđoh i ja da se prošetam s prija- 
teljma i ugledah jedan čamac u kojem bijaše deset robinja, sličnih mjesecu, a 
ova Sit-Budura je sjedila među njima i držala lutnju. I ona udari u strune na 
jedanaest načina, a zatim se vrati na prvi način i izgovori ova dva stiha: 


Vatra je hladnija od vatre u mome srcu, 
A stijena je mekša od srca gospodara mog. 


Doista, čudom se čudim kako je sazdan — 
TA tijelo mu je — voda, a srce — tvrdi kamen. 


I ja joj rekoh: — Ponovi taj dvostih i tu pjesmu — ali ona ne pristade 
na to... | | 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista trideset četvrta noć, ona reče: 


— Doprlo mi je do ušiju, o sretni care, da je Džubejir-ibn-Umejir tada na- 
redio veslačima da je gađaju, a oni je počeše tako zasipati narančama da se mi 
pobojasmo da. ne potone čamac u kojem je bila. I ona ode svojim putem, i eto 
kako je prešla ljubav iz njenog srca u moje srce. — I ja im oboma čestitah na 
sastanku, a zatim uzeh kesu i ono što bijaše u njoj, pa odoh u Bagdad. 

I kalifu bi lakše na duši, a minuše muke i potištenost koje su ga morile. 


PRIČA O ŠEST ROBINJA, O KALIFU I PJESNIKU 
ABU-NOVASU I O BIJEDNIKU KOJEGA JE OBOGATIO PAS 


PRIČA O ŠEST ROBINJA 


PRIČA SE DA JE GOSPODAR PRAVOVJERNIH al-Mamun sjedio jednoga dana u 
svome dvoru i da je pozvao sve glavare svoje države i sve velikaše svoga carstva, 
a pozavo je i pjesnike i svoje goste za stolom. Među njegovim gostima za stolom 
bješe jedan koji se zvaše Muhamed al-Basri, i al.Mamun se obrati njemu i reče: 
- O; Muhamede, hoću da mi odmah ispričaš neku priču koju nikada nisam 
čuo. — O, gospodaru pravovjernih, hoćeš li da ti ispričam priču koju sam čuo 
ušima, ili da ti pričam o onome što sam vidio očima? — zapita Muhamed, a 
al.Mamun mu odgovori: — Pričaj mi, o, Muhamede, o onome što je čudnije. 

— Znaj, o, gospodaru pravovjernih — reče Muhamed — da je u minulo doba 
bio jedan od onih ljudi koji su sretno živjeli, a domovina mu bješe Jemen, ali 
je on kasnije otišao iz Jemena i došao u naš grad Bagdad, pa mu se svidio život 
u Bagdadu, te je iz Jemena preveo svoju rodbinu i svoju obitelj i prenio svoju 
imovinu. Imao je on šest robinja, sličnih mjesecima: prva bijela, druga crmpu- 
rasta, treća gojazna, četvrta suhonjava, peta žuta, a šesta crnkinja, i sve su one 
imale lijepo lice i bile savršene po svome obrazovanju, a poznavale su vještinu 
pjevanja i sviranja u glazbala. 

I dogodi se jednoga dana da je taj čovjek iz Jemena pozvao svih šest svojih 
robinja, i zatražio da mu donesu jela i vina, te sve one počeše jesti i piti i 

uživati i radovati se, a njihov gospodar napuni pehar i uze ga u ruku, pa dade 
znak bijeloj robinji i reče: — O, liku mladoga mjeseca, de da čujemo tvoje slatke 
riječi! — I ona uze lutnju pa je zglasi i poče ponavljati napjeve svirajući u nju 
dok odaja ne zatrepta, a zatim zapjeva i izgovori ove stihove: 


Moj dragi je uvijek pred očima mojim, 

A ime zapisano mu je u srcu mom. 
Sjetim li ga se — sva sam ja srce samo, 

Vidim li ga — sve je u meni samo oko. 
Rekoše kudioci: —- Zaboravit ćeš ga! 

Ja rekoh: — Može li biti što. ne biva? 


I rekoh: — Odlazi od nas, kudioče, 
Ne smanjuj ono čega mnogo ima! 


I njihov gospodar bijaše ushićen te ispi pehar i dade pića robinjama, a 
zatim napuni čašu i uze je u ruku pa dade znak crmpurastoj robinji i reče: — 
O, svjetlosti buktinje s mirisnim dahom, de da čujemo tvoj divni glas kojim 
sablažnjavaš onoga koji ga sluša! — I crmpurasta robinja uze lutnju pa uze 
ponavljati napjeve sve dotle dok u odaji sve ne zatrepta, i ona osvoji srca svojim 
pogledima i izgovori ove stihove: 


Kunem se tobom da druge voljeti neću 
Do smrti, i da te iznevjeriti neću. 


O, mjeseče puni, krasotom zaklonjeni, 
Ljepotani svi su pod zastavama tvojim. 


Sve si ih nadmašio svojom nježnošću, 
Kojom te obdari Alah, tvorac svjetova. 


I njihov gospodar bijaše ushićen, te ispi čašu i dade pića robinjama, a 
zatim napuni pehar i uze ga u ruku, pa dade znak gojaznoj robinji i naredi 
joj da pjeva udarajući u strune. I robinja uze lutnju, pa zasvira nešto što odgoni 
jade i izgovori ove stihove: 


Ako si mi oprostio ti za kojim čeznem, 
Ne tiču me se svi oni što se ljute na me. 


A ako se pojavi prelijepo lice tvoje, 
Ne marim ako carevi sa zemlje svi iščeznu. 


Od blaga ovog svijeta, ja ljubav tvoju hoću, 
O, ti što si ko predak pravi krasote svake! 


I njihov gospodar bijaše ushićen, te uze čašu i dade pića robinjama, a 
zatim napuni čašu i uze je u ruku, pa dade znak suhonjavoj robinji 1 reče: — 
O, hurijo vrtova, de da čujemo tvoje divne riječi! — I ona uze lutnju pa je 
zglasi i udari u strune te izgovori ove stihove: 

Kunem se, Alahu zgriješi onim što mi učini 
Rastavši se sa mnom kad ja bez tebe ne mogoh. 


Kunem se, sudac će nam u ljubavi našoj 
Suditi, i kaznit će te za to sudeći pravo. 


I njihov gospodar bijaše ushićen, te ispi pehar i dade pića robinjama, a 
zatim napuni pehar i uze ga u ruku, pa dade znak žutoj robinji i reče joj: — O, 
dnevno sunce; de da i od tebe čujemo neke nježne stihove! — I ona uze lutnju, 
pa udari u strune na najljepši način te izgovori ove stihove: 


Kad god ja naiđem i dragom svom dođem, 
Oštri mač isukan iz oka mu sijeva. 


Alah naš neka ga ma i malo kazni 
Što je surov tako, a dušom mi vlada. 


Kad god kažem duši: — Ostavi ga jednom — 
Cijela moja duša samo za njim čezne. 


Za njim među ljud'ma ja jedino žudim, 
Ali prema meni sudba zavist gaji. 


I njihov gospodar bijaše ushićen, te ispi čašu i dade robinjama pića, a 
zatim napuni čašu i uze je u ruku, pa dade znak crnoj robinji i reče joj: — O, 
crnilo očiju, de da čujemo od tebe bar dvije riječi! — I ona uze lutnju, pa je 
zglasi i zategne strune i udari u njih na mnogo načina, pa se vrati na prvi 
način i izgovori ove stihove: 


O, oko, molim te, suze mi podari — 
U ljubavi život ja potratih sav. 


Sa strasti borih se voleć' bića draga 
Ali se zaljubih na radost zluradih. 


Kudilac mi ne da sa obraza ruže, 
Kad mi duša samo za ružama čezne. 


Ovdje kruže čaše sa vinom opojnim, 
I svi se raduju uza svirku lutnje. 
Dragi mi je došć, te se oduševih, 
I zvijezde sreće sijaju nam jasne. 


Al! on bez vina rastati se htjede, 
A šta je gorčije od čemer-rastanka? 


A obrazi su mu — otkinute ruže — 
Alaha mi moga, ljepših ruža nema! 


Kad bi zakon dao da ničice padam, 
Padala bih pred njim, a ne pred Alahom. 


A poslije toga robinje ustadoše, pa poljubiše zemlju između ruku svoga 
gospodara i rekoše: — Presudi nam, o, gospodaru! — I gospodar pogleda na 

njihovu ljepotu i krasotu i u njihovu nejednaku boju pa odade hvalu velikom 
Alahu slaveći ga, a zatim reče: — Sve ste Vi čitale Kuran i naučile napjeve, a 
znate predaje o nekadašnjim ljudima i poznata vam; je povijest nekadašnjih na- 
roda, te hoću da svaka od vas ustane i da pokaže rukom svoju suparnicu — to 
jest, bijela će pokazati crnomanjastu, gojazna suhonjavu, žuta crnu, pa neka se 
svaka: hvali i neka kudi svoju: drugu, a zatini će: ustati njena drugarica pa će 
učiniti s njom to isto. I neka! svaka navede. dokaze iz Kurana koji poštujemo, 
i ponešto iz predaje, i po koji stih; kako bismo vidjeli koliko 'ste. obrazovane 
i kako lijepo umijete govoriti. = I robinje mu 'odgovoriše: :— Slušamo i poko- 
ravamo se!... 

I Šeherezadu zateče jutro, te ona prekine priču. koju je započela po carevu 
odobrenju, a kad nastade trista trideset peta noć, ona reče: 


— Doprlo mi je do ušiju, o sretni Care, da su robinje kazale tome čovjeku 
iz Jemena: — Slušamo i 'pokoravamo se! — A zatim ustade prva robinja (a to 
bješe ona bijela), pa pokaza crnu i reče: — Teško tebi, o, crna! Vele da j je bjelina 
rekla: — Ja sam blistava svjetlost, ja sam mjesec koji ishodi, a boja mi je jasna, 
čelo mi se sija, i o mojoj ljepoti rekao je pjesnik: 


Bijela je, a obrazi su joj glatki i nježni, 
Po krasoti nalikuje na biser skriveni. 


Stas joj je. ko alif. divni, a usta su njena 
KO mim, i k6 nune je obrva duga nad njima.58 


Izgleda — strijela je pogled njen, a obrve 
Luk vitki što lako usmrtit'? može. 


Moja boja nalikuje na sretni dan i otkinuti cvijetak i zvijezdu što blista, 
a veliki Alah je u svojoj slavnoj knjizi rekao svome proroku Musi — (mir neka 
mu je!): — Uvuci svoju ruku u svoja njedra, i pojavit će se bijela, bez mane. — 
i veliki Alah je rekao: — Što se tiče onih čija će lica pobijeljeti, oni uživaju 
Alahovu naklonost i vječito borave u njoj. — Moja je boja — čudo, i moja dražest 
— vrhunac, i moja ljepota — savršenstvo, i na djevojci. kao što sam ja lijepa je 
svaka haljina, te za njom čeznu duše. I u bjelini ima mnogo dobrih strana, kao 
što je ta da snijeg s neba pada bijel, i vele da je najbolja bijela boja, te se 
muslimani diče bijelim turbanima, a kad bih se počela prisjećati šta je sve u 
slavu bjeline rečeno, moje bi izlaganje moralo biti doista dugo. Ono čega ima 
malo, a dovoljno je, bolje je od onoga čega ima mnogo a nije dovoljno. Ali ću 
ja početi da te kudim, o, crna,.o bojo tinte i kovačeve gari, i lica gavrana koji 
rastavlja drage! Pjesnik je rekao hvaleći bjelinu i kudeći crninu: 


Ne vidiš li da je biser skup zato što je bijel, 
A da nam crnoga uglja za dirhem vreću daju? 


I zna se da lica bijela u raj odlaze ravno, 
Dok je licima crnim pakao ispunjen sav. 


PRIČA O ŠEST ROBINJA I PRIPOVIJEST O KALIFU I PJESNIKU 265 


I u jednoj predaji zasnovanoj na riječima najboljih ljudi priča se da j je Nuh 
- mir neka mu je! — zaspao jednoga dana, a da su njegova djeca — Sam i Ham 
- sjedila pored njegova uzglavlja. I duhnuo je vjetar, pa je podigao Nuhino 
odijelo te mu se vidjela sramota, a "Ham je pogledao u nj i nasmijao se i nije 
ga pokrio, dok je Sam ustao i pokrio ga. I njihov otac se probudio i saznao 
šta su učinili njegovi sinovi, pa je Sama blagoslovio, a Hama prokleo. I pobi- 
jeljelo j je Samovo lice, a od njegovih potomaka potječu proroci i kalifi koji idu 
pravim putem, dok je Hamovo lice pocrnjelo, te je on otišao i pobjegao u zemlju 
Abesinaca, a crnokošci potječu od njegovih. potomaka. I svi se ljudi slažu u 
tome da crni imaju malo pameti, a onaj što. govori. veli u poslovici: — Može li 
se naći razuman crnac? 

I robinjin gospodar reče: — ajediiji dosta je, prevršila si mjeru! — A potom 
dade znak crnoj, te ona ustade, pa pokaza rukom bijelu i kaza: — Zar ne znaš 
da se u Kuranu, koji je s neba spušten poslanome proroku, navode ove riječi 
velikog Alaha: — Tako mi noći kad ona zaklanja i dana kad on zablista! — A da 
noć nije bolja od dana, Alah se ne bi kleo u nju niti bi je stavio ispred dana 
— s tim se slažu svi pronicavi i bistri ljudi. Zar ne znaš da je crnoća — ukras 
mladosti, a kad čovjek osijedi; za nj prolazi doba uživanja i približuje mu se 
samrtni čas? A da crnoča nije bolja od (svega, Alah je ne bi stavio u dubinu 
oka i srca. I kako su lijepe pjesnikove riječi: 


Volim crmpuraste zato što su u njima 
Boja mladosti i srdaca i očiju svih. 


I bijelu bjelinu omaškom da ne zaboravim — 
Od pokrova i vlasi bijelih strahovat ću uvijek. 


A evo riječi drugoga: 


Crmpurasti, a ne bijeli, moju ljubav zaslužuju. 
Rumene su usne njine, a bijelo je kao lišaj. 


I riječi onoga koji je rekao: 


Postupci crnke bijeli su, kao da je 
Očima ravna vladarima svijeta. 

Ako je zavolim i um izgubim, ne čudite se — 
Ta padavicom počinje bezumlje ljudsko. 

I ko da sam noću gavranu po boji sličan — 
Ta da mraka nije, mjesec zasjao ne bi. 


A pritom, zar je lijepo da se zaljubljeni sastaju u koje drugo doba, a ne 
noću? Dosta ti je te prednosti i koristi. Ništa tako ne zaštićuje zaljubljene od 
spletkara i zlih ljudi kao mrkla noć i ništa ih toliko ne primorava da se boje 
sramote kao bjelina jutra. Koliko dobrih strana ima crnoća i kako su lijepe 
pjesnikove riječi: 

Idem ja njima, i noćni mrak zalaže se za me; 
Idem li od njih — bjelina zore izdaje me. 


Kako je mnogo noći dragan moj sa mnom proveo, 
A noć nas je zaklanjala kovrčama tame. 


A kad je svjetlost jutra bljesnula, uplaših se 
I milome rekoh onda da magi lažu doista. 


I riječi onoga koji je rekao: 


Došao mi je, zaklonjen košuljom noći 
I koračao brzo od straha, prezajuć'. 


I put njegov ja zastrijeh obrazom svojim 
Smjerno, i skut vukući iza sebe. 


I riječi drugoga: 


Tek noću sreta se s onim kome. će bliska biti — 
Ta sunce sve odaje, a noć je podvodač vjerni. 


Ne, bijele ne volim ja, debele, naduvene, 
AL crne volim zato tanahne i stasite. 


Čovjek sam koji jaše mršave vitke konje 
Kada na trku pođe, dok drugi slonove jašu. 


I riječi trećega: 


Posjeti me dragi moj noću, te se grlismo, 
I zaspasmo, ali jutro svanu brzo, prebrzo. 


Sad Alahu molim se da nas opet sastavi. 
I noć duga nek bude dok on leži kraj mene. 


I kad bih počela spominjati kako se sve hvali crnoća, moje bi izlaganje 
doista moralo biti dugo, ali je bolje ono što nije veliko a dovoljno je, nego ono 
čega ima u izobilju a nedovoljno je. A što se tiče tebe, o bijela, tvoja je boja — 
boja gube, a zbliženje s tobom — jad je, a priča se da grad i mraz u paklu 
postoje samo zato da se njima muče zli ljudi. A u dobre strane crnoće spada 
i ta što se od nje pravi tinta kojom se pišu Alahove riječi; i kad ne bi bilo 
crnoće mošusa i ambre, nitko ne bi snabdijevao careve mirisima, te se oni ne 
bi ni spominjali. Koliko crnoća ima dobrih strana, i kako su lijepe pjesnikove 
riječi: 

Ne vidiš li kako je mošus veoma skup, 
Dok bijelog vapna za dirhem vreću dobit' možeš? 


Mrenu na oku mladićevu zazornom smatraju, 
AL crne oči zaista strijelom pogađaju. 


I gospodar joj reče: — Sjedni, dosta je! — I robinja sjedne, a gospodar dade 
znak gojaznoj robinji, pa ona ustane... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista trideset šesta noć, ona reče: 


— Doprlo mi je do ušiju, o sretni care, da je taj Jemenac, gospodar robinja, 
dao znak gojaznoj robinji, i da je ona ustala pa je rukom pokazala suhonjavu 
i otkrila svoja koljena i šake i razgolitila trbuh, te su joj se na njemu vidjele 
ulekline i okruglina pupka. A zatim je obukla tanku košulju pod kojom se 
vidjelo cijelo njeno tijelo, pa je rekla: — Neka je hvala Alahu koji me je stvorio 
lijepu i dao mi sala i divnu punoću i izjednačio me s granama i uvećao moju 
dražest i moj sjaj! Neka mu je hvala za ono čime me je obdario i što me je 
poštovao kad me je spomenuo u svojoj velikoj knjizi — velik je on! — i rekao: 
— I dovede ugojeno tele. — I on me je tako stvorio da nalikujem na voćnjak u 
kojem ima šljiva i i narova. A ljudi koji Ž žive po gradovima žele jesti debele ptice 
i ne vole mršave ptice, i Adamovi sinovi hoće debeloga mesa i jedu ga. I ja 
nisam vidjela nikog da se nije zaustavio pored mesara i da nije zatražio od 
njega debeloga mesa. Mudraci su rekli: — Ima tri stvari u kojima čovjek uživa: 
kad jede meso, kad jaše meso i kad gura meso u meso. A tvoje su noge, 0, 
suhonjava, kao noge vrapca, tijelo ti je kao razapeto, a meso kao u padavičara, 
te u tebi nema ničega čemu se može radovati um, kao što je rekao o tebi 
pjesnik: 

Alaše, spasi me od svega što bi me nagnalo 

Da ležim pored žene suhe poput palmina lika. 
Svi udovi su joj — rogovi koji me bodu 

Dok spavam, te uvijek malaksao budim se. 


I gospodar joj reče: — Sjedni, dosta je! — I ona sjedne, a gospodar dade 
znak suhonjavoj robinji, koja ustade, vitka kao vrbova grana ili bambusova 
trska ili struk bosioka, i reče: — Neka je hvala Alahu što me je stvorio i sazdao 
divnu i od zbliženja sa mnom načinio vrhunac težnji i sravnio me s granom 
prema kojoj se naginju srca! Kad ustajem, ja ustajem lako, a kad sjedam, sjedam 
gospodstveno; lakomislena sam kad se šalim, a u duši mi je ugodna veselost. 
I ja nisam vidjela da je itko rekao opisujući dragana: — Moj dragi j je velik kao 
slon — niti tko kaže: — On je nalik na dugačku i široku planinu — već samo vele: 
— Moj dragi ima vitak stas, a visok je rastom. — Dosta mi je malko hrane, i s 
nešto malo vode mogu utažiti žeđ. Igre su mi lake, a šale veoma lijepe; živah- 
nija sam od vrapca, a krećem se lakše od čvorka; zbliženje sa mnom je — san 
onoga koji žudi i naslada za onoga koji traži; divnoga sam rasta, a osmijeh mi 
je pun draži; ja sam kao vrbova grana ili bambusova trska ili struk bosioka, 
i nitko mi nije ravan po dražesti, kao što je rekao o meni onaj koji reče: 


S granom sam tankom tvoj stas sravnio 
I od lika tvoga sudbinu stvorio. 


Kao bezumnik za tobom sam išao — 
Toliko se bojah uhoda tad. 

Zbog ovakvih kao što sam ja zaljubljeni gube pamet, a 'smućuje se um 
onima koje mori tuga, i ako me privlači moj: dragi, ja mu se približujem; i ako 
me povija, ja se povijam prema njemu, a ne na njemu. A ti jedeš kao slon, o, 
debeloputa, i ne možeš se. zasititi ni kad jedeš mnogo ni kad jedeš. malo,.i tvoj 
prijatelj se ne odmara kad se zbliži s tobom, niti mu polazi za rukom da. bude 
veseo s tobom — veličina tvoga trbuha smeta mu da te obljubi, a od debljine 
tvojih bedara. ne dospijeva da ovlada. tobom. Čega ima lijepog u. tvojoj. debljini 
i kako ti možeš biti tankoćutna i i blaga u svojoj grubosti? Debelome mesu..pri- 
liči samo klanje i i u njemu nema ničega što bi valjalo pohvaliti. Ako se tko. šali 
s tobom, ti se ljutiš, a ako se igra —, jediš se;, kad. počinješ. vragovati,, dašćeš; 
kad ideš,, isplaziš jezik; _a kad jedeš, ne možeš se zasititi. Teža si. od: planine } l 
ružnija od.smrti i jada; u tebi. nema. ni pokreta ni blagoslova, već samo, znaš 
jesti i spavati. Prava si naduvena mješina ili. grdoba od slona, a kad ideš u 
kuću osame,,. hoćeš da te netko opere i da ti počupa. dlake, što je. vrhunac lije- 
nosti i primjer besposličenja. Ukratko, u tebi. nema ničega što se može 'pohvaliti,. 

a pjesnik j je rekao o. tebi: 
Teška je baš kao mješina mokraće puna; 
A bedra joj se. dižu kao planinske kose. 
Kad po zemljama zapadnim ponosno ide ona, 
Na istok leti glupost koju u sebi nosi. 


I gospodar joj reče: — - Sjedni, dosta jel — Ue ona sjedne, a on dade znak 
žutoj robinji, koja skoči na noge i oda hvalu velikom Alahu slaveći ga i izgovori 
molitvu i pozdrav njegovu izabraniku među stvorenjima, a zatim pokaza rukom 
crmpurastu robinju i reče. 

I Šeherezadu zateče 6: te ona Brekine priču koju j je započela po carevu 
odobrenju, a kad nastade trista trideset sedma noć, ona reče: 


— Doprlo mi je do ušiju, o. sretni. cate, da je žuta robinja skočila na noge, 
pa je odala hvalu velikom Alahu, slaveći ga, a Zatim je pokazala rukom crmpu- 
rastu robinju i i rekla joj: — Ja sam pohvaljena. u Kuranu; a moju boju | je opisao 
milosrdni i dao joj prednost nad svim bojama, kad je rekao — velik je on! — 
u. svojoj jasnoj knjizi: — Žuta ima čistu boju kojoj se raduju oni koji je gle- 
daju... — Moja je boja — čudo, moja ljepota — vrhunac, a moja dražest — savr- 
šenstvo, jer je moja boja — boja dinara i boja zvijezda i nebeskih svjetlila, i 
boja jabuke, a lik mi je — lik divnih, i ima boju šafrana, koja se uznosi nad 
drugim bojama, i lik mi je neobičan, a boja začudno lijepa. I tijelo mi je meko 
i skupocjeno, i okupila sam u sebi sve vidove ljepote, a moja je boja na ovome 
svijetu skupa kao čisto zlato. I koliko tek ima prednosti u meni, a o djevojci 
kao što sam ja pjesnik je rekao: 


Žutilo njeno blista ko svjetlost sunčeva divna, 
I dinarima je ravna po lijepom izgledu svom. 


I u šafranu nema ni dijela ljepote njene, 
A po izgledu svome od mjeseca je ljepša. 

A zatim ću početi da te kudim, o, crmpurasta! Tvoja boja je — boja bivola 
i njome se odbijaju duše, i kad neka stvar ima tvoju boju, ljudi je kude, a ako 
je ima u jelu, ono je zatrovano. Tvoja boja je — boja muha, i odvratna je kao 
pas. Kad si među ostalim bojama, ti dovodiš u zabunu i služiš kao znak jada, 
i ja još nikada ne čuh da ima smeđega zlata ili bisera ili rubina. Kad odeš u 
kuću osame, mijenjaš se u licu, a iz nje izlaziš ružnija no što si. bila; ti nisi 
ecrnka, koju ljudi znaju, a ni bijela, koju opisuju, i nemaš nikakvih prednosti, 
kao što je i rekao o tebi pjesnik: 


Kao zemlja je lice njeno, il" ko: prašina 
Što za prolaznikove noge lako prianja. 


Bacim li ja na nju samo pogled letimičan, 
Još veće brige me more i još veći jadi. 


I gospodar joj reče: — Sjedni, dosta je! — I ona sjedne, a njen gospodar dade 
znak crmpurastoj robinji, koja bijaše dražesna i lijepa, i bijaše visoka, skladna, 
blistava i savršena. I tijelo joj bijaše meko, i vitko, obrazi ružičasti, a kosa — 
kao ugljen. Oči joj bjehu namazane rastokom, obrazi ovalni, lice divno, jezik 
rječit, struk tanak, a bedra teška. I ona reče: — Neka je hvala Alahu što me nije 
stvorio debelu i pokudnu, ni suhonjavu i mršavu, ni bijelu kao što je guba, ni 
žutu kao čovjek koji pati od grčeva u stomaku, ni crnu kao što je boja čađi, 
već je, naprotiv, od moje boje načinio omiljenu boju onih koji imaju razuma. 
Svi pjesnici hvale crmpuraste na svim jezicima, a njihovoj boji daju prednost 
nad svim ostalim bojama. Crmpurasta žena ima svojstava koja zaslužuju po- 
hvalu, a Alah je dao dar onome koji je rekao: 


U crmpurastih svojstva su mnoga, a da ih znaš 
Oči ti ne bi gledale crvene ni bijele. 


Vješte su u govoru one, pogled im igra — 
Haruta59 bi proroštvu i vračanju učit' mogle. 


I riječi drugoga: 
Tko će mi garavog vratit', što su mu, kako vele, 


Udovi kao vitka samharska koplja? 


Oči su tužne njegove, a malje svilaste; 
U srcu zaljubljenoga boravi uvijek on. 


Cijenim ja, kao duh, tačku mu smeđu na licu, 
A bjelina neka i mjesec sjajem nadmaši. 


Kad bi mjesto te tačke imao tačku bijelu, 
Njegovu ljepotu bi sramota zamijenila. 


I kako je lijepo rekao pjesnik: 


Zašto se ne saginjem kad se malje pojave 
Na garavom po boji, što je koplju sličan? 

I zaljubljene ja viđah kako obraz gube 

Zbog madeža pod njegovim okom crnim. 
I kudioci počnu I? me grditi zbog onog 

Što je sav madež — spas'te me od glupih! 


Lik mi je divan, a stas gospodstven, i moja je boja draga carevima, te me 
vole svi, i bogati i ubogi. Laka sam, divna i gospodstvena, imam nježno tijelo 
i veoma me cijene, a u meni su dospjele do vrhunca ljepota, obrazovanost i 
rječitost. Vanjština mi je divna, jezik rječit, šale lake, a igre otmjene. A ti — ti 
nalikuješ na sljez kraj kairskih gradskih vrata — žuta si i sva žilava. Ne bilo te, 
o, mesarski kazane, o, rđo na bakru, o, ti što nalikuješ na sovu! Čovjek teško 
diše kad leži s tobom, i on je ukopan u grob, i u tvojoj ljepoti nema nikakvih 
prednosti, kao što je kazao pjesnik o djevojci koja ti je slična: 


Žuta je veoma, iako bolesna nije, 
I potišten sam zbog nje, a i glava me boli. 


I kad robinja završi pjesmu, gospodar joj reče: — Sjedni, dosta je! — A po- 
slije toga... ; 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista trideset osma noć, ona reče: 


— Doprlo mi je do ušiju, o sretni care, da je gospodar zatim izmirio svoje 
robinje i obukao im raskošne haljine i poklonio im drago kamenje, iz zemlje i 
iz mora, a ja nisam vidio, o, gospodaru pravovjernih, ni u koje doba i ni na 
kojem mjestu ljepših stvorenja od tih divnih robinja. 

I kad je čuo tu povijest od Muhameda al-Basre, al.Mamun mu se obrati i 
zapita ga: — O, Muhamede, znaš li mjesto u kojem se nalaze te robinje i njihov 
gospodar, i možeš li ih kupiti za nas od njihova gospodara? — A Muhamed mu 
odgovori: — O, gospodaru pravovjernih, doprlo mi je do ušiju da je njihov go- 
spodar zaljubljen u njih i da se ne može rastati s njima. — Uzmi po deset hiljada 
dinara za svaku robinju (a to će iznijeti ukupno šezdeset hiljada dinara), pa 
ponesi taj novac i otiđi u kuću njihova gospodara, da od njega kupiš te robinje 
— reče al.Mamun, te Muhamed al-Basri uze od. njega toliko novaca, pa ode 
gospodaru onih robinja i reče mu da gospodar pravovjernih želi kupiti od njega 
robinje za toliko novaca. 

I Jemenac pristade da proda robinje, ne bi li ugodio gospodaru pravo- 
vjernih, te mu ih posla, a kad one dođoše u dvor, gospodar pravovjernih spremi 
za njih jednu divnu odaju i u njoj poče sjediti s njima, i djevojke spremahu 
stol s kalifom, a on se divio njihovoj ljepoti i dražesti i raznolikosti njihovih 
boja i njihovu divnom govoru. 

Kalif provede tako neko vrijeme, a potom njihov prvi gospodar, koji ih 
bješe prodao, izgubi strpljenje zbog rastanka s njima, pa napisa pismo gospo- 
daru pravovjernih al-Mamunu, u kome mu reče da voli svoje robinje, a u tom 
pismu bjehu ovi stihovi: 

Šest ljepojki otelo je dušu moju — 

Šest ljepojki, kojima pozdrav šaljem sad. 
Moj vid i sluh su one, i život moj su, 

I piće moje i jelo, i naslada sva. 
Zaboravit' neću zbliženje s njima lijepim, 

I za san ugodan ne znam otkad odoše. 


O, oči, kapcima ukrašene divno 
KG lukovi ste što na me strijele bacaju! 


A kad to pismo dospje u ruke kalifa al.Mamuna, on obuče djevojkama 
raskošne haljine, pa im dade šezdeset hiljada dinara i posla ih njihovu gospo- 
daru. I djevojke dođoše svome gospodaru, a on im se neizmjerno obradova — 
više nego novcu koji mu bjehu donijele. I on je živio s njima najljepšim i naj- 
ugodnijim životom, dok im ne dođe Rušiteljica uživanja i Rastavljateljica 
skupova. 

Priča se i to da je kalif, gospodar pravovjernih Harun ar-Rašid bio veoma 
nespokojan jedne noći i da je bio u velikoj nedoumici. I on ustade iz postelje, 
pa poče hodati tamo-amo po dvoru, i tako dođe do jedne sobe sa zavjesom, te 
podigne tu zavjesu i vidje postelju na jednom uzvišenju, a na postelji bješe 
nešto crno, nalik na zaspala čovjeka, i desno od njega bješe svijeća, a i lijevo 
bješe svijeća. I kalif je gledao to i čudio se. I gospodar pravovjernih odjednom 
ugleda bocu punu staroga vina i čašu pored nje, te se začudi tome i reče u 
sebi: —. Zar crn čovjek, kao što je ovaj, može imati ovako lijepo namještenu 
sobu? — pa se približi postelji i vidje u njoj jednu zaspalu ženu, koja se pokrila 
svojom kosom. I kalif joj otkri lice i vidje da je ona kao mjesec u noći uštapa, 
te napuni čašu vinom i ispi je u čast ruža na ženinim obrazima, i duša ga 
privuče k njoj, te poljubi jednu pjegu na njenom licu. A žena se prenu iza sna, 
pa reče: — Alahov prijatelju, reci mi šta se to dogodilo ovdje! — A kalif joj 
odgovori: — Došao ti je gost, pa lupa na vrata, ne bi li ga primila do zore. — 
I djevojka kaza: — Dobro, i moj vid i moj sluh tvoji su! — A zatim djevojka 
donese vina, te oboje piše vina, pa djevojka uze lutnju i zglasi strune na njoj, 
i poče udarati u njih na dvadeset i jedan način, a zatim se vrati na prvi način, 
pa zapjeva i izgovori ove stihove: 


U duši ljubavi jezik o tebi govori 
I svima kazuje sad da tebe zavoljeh ja. 
Svjedoka imam ja, boljka sve odaje moja, 
I duša ranjena dršće otkad ostavi. vas. 

Kriti ja neću ljubav što me je iznurila,. 
Ni strast sve veću svoju, ni suze koje teku. 


Dok tebe ne zavoljeh, za ljubav ne znadoh ja, 
Al'. brzo. Alah sudi svim, stvorenjima svojim. 


A kad je završila tu pjesmu, djevojka reče: — Uvrijeđena sam, o, gospodaru 
pravovjernih... F 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista trideset deveta noć, ona reče: 


— Doprlo mi je do ušiju, o sretni care, da je djevojka rekla da je uvrijeđena 
i da ju je kalif tada zapitao: — Zašto, i tko te je uvrijedio? — A djevojka mu 
odgovori: — Tvoj sin me je već odavno kupio za deset hiljada dinara i htio me 
pokloniti tebi, ali mu je kći tvoga strica poslala spomenuti novac i naredila 
mu da me skloni od tebe i zatvori u ovu sobu. — Poželi nešto od mene — reče 
kalif, a robinja mu odgovori: — Želim da mi dođeš sutra uveče. — Ako to ushtije 
Alah — kaza kalif, pa je ostavi i ode. 

A kad nastade jutro, kalif ode u dvoranu za primanje gostiju i posla jed- 
noga čovjeka po Abu-Novasa, ali ga taj čovjek ne nađe, te kalif posla po njega 
jednoga dvorjanina, a dvorjanin vidje da su Abu-Novasa zadržali u jednoj pro- 
davaonici vina kao zalog za hiljadu dirhema, koliko je potrošio na jednog golo- 
bradog mladića. I dvorjanin zapita Abu-Novasa šta je to bilo s njim, a Abu- 
-Novas mu ispriča svoju povijest i ispripovjedi mu šta mu se dogodilo s 
golobradim ljepotanom, na koga je potrošio hiljadu dirhema. — Pokaži mi ga 
— reče dvorjanin — pa ako on to zaslužuje, bit će ti oprošteno. — Pričekaj, pa 
ćeš ga sad vidjeti — odgovori mu Abu-Novas. 

I dok oni tako razgovarahu, taj golobradi mladić odjednom dođe i uđe. 
A imao je na sebi bijelu odjeću, a ispod nje crvenu odjeću, a ispod ove crnu 
odjeću, i Abu-Novas poče uzdisati kad ga je ugledao i izgovori ove stihove: 


Došao mi je on u košulji bijeloj, 
Sa zjenicama i kapcima čežnjivim. 
I rekoh mu: — Dođe, a ne pozdravi me, 
Dok bi pozdrav jedan dosta meni bio. 


Blagoslivljam onog što obraze tvoje 
Narumeni tako — on stvara što hoće! 


— Okani se kavge — reče mi on tada, 
—- Gospod moj oduvijek mnoga čuda stvara. 


I odijelo moje, i lice i sreća — 
Bijelo je i jedno, i drugo, i treće. 


I kad je čuo te stihove, golobradi mladić svuče bijelu odjeću sa crvene, a 
Abu-Novas se veoma začudi kad ju je ugledao i izgovori ove stihove: 

I dogodi se jednoga dana da je taj čovjek iz Jemena pozvao svih šest svojih 
robinja, i rekao im: — Sve ste vi čitale Kuran i naučile napjeve, a znate predaje 
o nekadašnjim ljudima i poznata vam je povijest nekadašnjih naroda, te hoću 
da svaka od vas ustane i pokaže rukom svoju suparnicu — to jest, bijela će 
pokazati crnomanjastu, gojazna suhonjavu, žuta crnu, pa neka se svaka hvali 
i kudi svoju dragu... 

U košulji od maka došao je sada 
Moj dušmanin, iako se dragim zove. 


Rekoh, čudeć' se: — TA mjesec si pravi, 
I došao si nam u odjeći divnoj. 
Da I? te s obraza rumen zaodjenu tako, 
Ili odjeću oboji krvlju srca? 
— Sunce mi odjeću dade — reče mi on — 
Kad rumen zaranaka blizu bješe. 
Odjeća mi je ko vino i kć obrazi: 
To je mak pod makom, pokriven makom. 


A kad je Abu-Novas završio tu pjesmu, golobradi mladić svuče crvenu 
odjeću, te ostade u crnoj, a Abu-Novas ga poče često pogledati kad vidje to, 
izgovarajući ove stihove: 


Došao mi je sad u košulji crnoj, | 

I pred robovima se u mraku pojavi. 
I rekoh: — Dođe, a ne pozdravi me, 

Na radost dušmana i zavidljivaca. 


Košulja i kovrče tvoje i sudba moja — 
Crno je i jedno, i drugo, i treće. 


I dvorjanin vidje sve to i bi mu jasno u kakvom je stanju Abu-Novas i 
kakva je njegova strast, te se vrati kalifu i ispriča mu sve. I kalif naredi slugama 
da mu donesu hiljadu dirhema, a dvorjaninu naredi da se vrati Abu-Novasu i 
da ga otkupi tim novcem. I dvorjanin se vrati Abu-Novasu, pa ga otkupi i ode 
s njim kalifu, a kad Abu-Novas dođe, kalif mu reče: — Izgovori mi stihove u ko- 
jima će biti: — Alahov prijatelju, reci mi šta se dogodilo ovdje? — Slušam i poko- 
ravam se, o, gospodaru pravovjernih! — odgovori Abu-Novas... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni trista četrdeset noći, ona reče: 


— Doprlo mi je do ušiju, o sretni care, da je Abu-Novas rekao: — Slušam = 340. 
i pokoravam se, o, gospodaru pravovjernih! — A zatim je izgovorio ove stihove: NOĆ 


Noć mi duga bješe, od brige ne spavah, 
Te omršavih, misleć' neprestano. 


I ustah, pa počeh po sobi hodati, 
I lutah tako po sobama dvorskim. 


I nešto crno ugledah odjednom — 
Pod pramenom kose bijelo tijelo bješe. 


Pun je mjesec to, što sija i blista, 
I! vrbova grana, skivena od stida. 


I tad čašu vina ja naiskap popih, 
I na licu njenom pjegicu poljubih. 

A ona se prenu i zbuni se tada, 
I pognu ko grana kad je kiša šiba. 
A zatim ustade, pa mi reče samo: 
— Alahov prijane, šta bi ovdje, reci! 
A ja rekoh: — Gost je, eto, doš'o tebi, 
Da se skloni ovdje dok zora ne svane. 


I ona mi reče s ushićenjem tada: 
— Gospodaru, gostu dajem vid i sluh! 


I kalif mu reče: — Ubio te Alah, ti kao da si bio s nama dok je sve to 
bilo! — A zatim ga kalif uze za ruku, pa ode s njim toj robinji (a ona je imala 
na sebi plavu haljinu i plavi ogrtač), i Abu-Novas se čudom začudi kad je 
ugleda, i izgovori ove stihove: 


Kaži ljepotici u ogrtaču plavom: — 

Tako ti Alaha, dušo, blaža budi! 
Doista, kad mu je prijatelj surov, 

Zaljubljeni je uzbuđen i uzdiše. 
Tako ti čari što ti bjelinu krase, 

Sažali se na srce njegovo što sagorje.. 


A kad je Abu-Novas završio tu pjesmu, robinja posluži kalifa vinom, a 
zatim uze lutnju u ruke, pa zapjeva i izgovori ove stihove: 


Da P' ćeš pravedan biti s kim, kad si okrutan sa mnom — 
U ljubavi sve si dalji, dok drugi uživaju. 


Da sudac za zaljubljene ima, žalbu bih 
Podnijela njemu, a on bi nam, možda, sudio... 


Potom gospodar pravovjernih naredi slugama da Abu-Novasu daju mnogo 
vina, sve dotle dok pravi put ne iščezne za nj, pa mu i sim dade pehar, te 
Abu-Novas popi jedan gutljaj, a pehar i dalje držaše u ruci. I onda kalif naredi 
robinji da uzme pehar iz Abu-Novasovih ruku, pa ga sakrije između svojih 
nogu, a kalif isuka mač i uze ga u ruku, pa stade iznad Abu-Novasa i gurnu 
ga mačem. I tako Abu-Novas dođe k sebi i vidje isukan mač u kalifovoj ruci, 
te mu pijanstvo odletje iz glave. — Izgovori mi stihove i reci mi u njima gdje ti 
je pehar, inače ću ti odsjeći glavu! — reče kalif, a Abu-Novas izgovori ove 
stihove: 

Moja povijest užasna je, jer gazela lopov posta: 
Ukrade mi pehar s vinom, iz kojeg sam slatko pio, 


I sakri ga tamo ona gdje je ono za čim čeznem, 
Stid me mjesto da spomenem, al? kalifu poznato je. 


I gospodar pravovjernih mu reče: — Ubio te Alah, otkud si to saznao? Ali 
mi smo shvatili ono što si rekao. — I kalif naredi da Abu-Novasu daju počasno 
odijelo i hiljadu dinara, te on ode radostan. 

PRIČA O BIJEDNIKU KOJEGA JE OBOGATIO PAS 


Priča se i to da je jedan čovjek zapao u velike dugove i da je zbog toga 
bio u velikoj neprilici, te je ostavio rođake i obitelj i pošao kud su ga oči 
vodile. I išao je neprestano, a poslije nekog vremena došao je do jednoga grada 
s visokim zidinama i velikim zgradama, pa je ušao u nj, onako ponižen i slom- 
ljen, a bio je veoma gladan i umoran od putovanja. I dok je prolazio jednim 
trgom, vidje mnogo velikaša koji su išli nekud, pa i sim pođe s njima, a oni 
uđoše u jednu odaju koja bješe slična carskoj sobi, te i on uđe s njima. I oni 
su išli sve dotle dok nisu došli do jednoga čovjeka koji je sjedio na jednom 
uzvišenom mjestu, a taj čovjek je imao divno lice i bio je veoma ugledan, i oko 
njega su stajali sluge i eunusi, kao da je vezirov sin. 

Kad vidje ljude koji mu dođoše, taj čovjek im pođe u susret i dočeka ih s 
poštovanjem, a onaj čovjek što je pošao s njima nađe se u nedoumici zbog 
svega toga i zbuni se kad vidje... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista četrdeset prva noć, ona reče: 


— Doprlo mi je do ušiju, o sretni care, da se onaj čovjek zbunio kad je 
vidio te lijepe zgrade, te sluge i tu čeljad. I, kako bješe zbunjen i ojađen, on 
poče uzmicati, bojeći se da mu se što ne dogodi, pa tako sjedne na jedno 
mjesto, daleko od ljudi, a nitko ga nije vidio. I dok je on sjedio, odjednom 
uđe jedan čovjek i dovede četiri psa soja lovačkih pasa, a na njima bjehu svako- 
jake svilene tkanine i zlatotkanice, dok su oko vrata imali zlatne ogrlice sa 
srebrnim lančićima. I taj čovjek sveza svakoga psa posebno, pa se izgubi, a 
zatim svakome psu donese po jednu zdjelu punu najboljega jela, i zasebno 
metnu svakome psu njegovu zdjelu, pa ode i ostavi ih. 

A onaj čovjek, moren velikom glađu, poče gledati u jelo i htjede prići 
nekome psu, pa da jede s njim, ali mu strah od njih ne dade da to učini. Potom 
ga pogleda jedan od tih pasa, i veliki Alah uli tome psu spoznaju o čovjekovu 
stanju, te se on odmakne od zdjele i dade znak čovjeku, koji priđe i sit se 
najede. I čovjek htjede otići, ali mu pas dade znak da uzme zdjelu s jelom 
koje bješe u njoj, i pomakne mu zdjelu šapom, te je čovjek uzme, pa iziđe iz, 
kuće i ode, a za njim ne pođe nitko. 

I onda taj čovjek ode u drugi grad, pa tamo proda zdjelu, a za dobiveni 
novac kupi robe i odnese je u svoju zemlju, a kad je prodao svu robu, izmirio 
je sve svoje dugove, i njegova imovina se toliko uveća da je počeo živjeti kao 
veoma sretan i u svemu blagoslovljen čovjek. 

I tako on proživje neko vrijeme u svome gradu, a zatim reče u sebi: — 
Svakako ću otići u grad vlasnika one zdjele, pa ću ponijeti za nj veoma lijepe 
i prikladne poklone, a dat ću mu onoliko novaca koliko je vrijedila ona zdjela 
koju mi je poklonio jedan od njegovih pasa! 


I8" 

I on ponese prikladne poklone za toga čovjeka, a uze i onoliko novaca 
koliko bješe primio za zdjelu, pa pođe, i putovao je danima i noćima, dok na- 
posljetku nije stigao u taj grad. I ušao je u grad i htio se sastati s onim 
čovjekom, i hodao je po gradskim trgovima, dok tako nije došao do njegove 
kuće, ali vidje samo stare razvaline i jednoga gavrana, vjesnika propasti, a kuća 
bješe opustjela, i sve se bješe izmijenilo i pogoršalo. I uznemiri se srce i um 
toga čovjeka, te on izgovori riječi onoga koji je kazao: 


Nema blaga po kućama, jer sad nema 
Pobožnosti u srcima, a ni znanja. 


Dolina se promijenila, te gazele 
I brežuljci nisu u njoj što bijahu. 


I taj čovjek pogleda u te stare razvaline i vidje jasno šta su učinile ruke 
sudbine, i poslije svega što je bilo nađe samo trag, a stanje bješe takvo da mu 
nikakvo pričanje nije bilo potrebno. I on se okrene i ugleda jednog jadnika, 
čije je stanje bilo takvo da se čovjeku dizala kosa na glavi i da su tvrde stijene 
postajale mekše, te ga zapita: — Hej ti, šta su to učinili sudbina i vrijeme s 
vlasnikom ovih mjesta, i gdje su njegovi sjajni mjeseci i njegove blistave zvi- 
jezde? Šta je bilo uzrok da se ovo dogodilo s tom zgradom, od koje su ostali 
samo zidovi? — A upitani mu odgovori: — Taj čovjek je — jadnik koga vidiš, i 
on uzdiše zbog onoga što ga je snašlo, ali zar ti ne znaš da se u riječima Alahova 
poslanika nalazi pouka za one koji je slušaju i savjet za one koji ga se pridr- 
žavaju? A on je rekao (blagoslovio ga i pozdravio Alah!): — Doista, nema stvari 
na ovome svijetu koju Alah može uzvisiti a da je time ne ponizi. I ako me 
pitaš šta je uzrok tome, znaj da nema ničeg čudnog u nestalnosti sudbine. Ja 
sam gospodar ovih mjesta, i ja sam ih podigao i gospodario njima i sagradio 
ih, i ja sam vlasnik onih sjajnih mjeseca i raskošnih ukrasa i divnih rijetkosti i 
robinja blistave ljepote, ali mi je vrijeme okrenulo leđa i odvelo mi sluge i 
imovinu, a mene bacilo u ovo stanje nemoći i porazilo me nestalnošću koju je 
skrivalo u sebi. Ali ti svakako imaš razloga da me pitaš o tome; reci mi kakav 
je, a okani se čuđenja. 

I čovjek mu ispriča cijelu povijest, osjećajući da je na muci i da ga mori 
tuga, i reče mu; — Donio sam ti poklon kakav samo može poželjeti duša, a i 
novac za zlatnu zdjelu koju sam uzeo. Zahvaljujući tome novcu, ja sam se 
obogatio poslije sirotovanja, a kuća mi je opet lijepo uređena poslije nekadašnje 
zapuštenosti, te su zbog toga prestale moje brige i ja nisam više u onakvom 
stanju. 

Ali jadnik poče kimati glavom, i naricati, i jecati, i jadikovati, i uzviknu: 
— O, čovječe, ja mislim da si ti bjesomučan, jer tako što ne može poteći od 
razumna čovjeka. Kako može biti da ti jedan od mojih pasa pokloni zlatnu 
zdjelu, a da je ja uzmem natrag? Da uzmem ono što je poklonio moj pas — 
to je čudna stvar, i da sam u najvećoj brizi i bolesti, ja od tebe, Alaha mi, 

ne bih primio natrag ni stvar koja ne vrijedi više od odreska nokta! Idi, dakle, 
tamo otkud si i došao, u zdravlju i sa srećom! 

I čovjek izljubi jadnikove noge, pa se vrati, a na rastanku izgovori ove 
stihove, opraštajući se s njim: 


Odoše svi ljudi i svi psi njihovi — 
Mir neka je ljudima i psima njinim! 


A Alah bolje zna. 

ČETIRI PRIČE O VALIJAMA I RAZBOJNICIMA 


PRIČA O VALIJI HUSAM-AD-DINU 


PRIČA SE DA JE U GRADU ALEKSANDRIJI bio jedan valija koji se zvao Husam-ad- 
-din, i dok je on jednom uveče sjedio u svojoj dvorani, odjednom mu priđe 
jedan vojnik, pa mu, reče: — Znaj, o, gospodaru naš valijo, da sam večeras ušao 
u ovaj grad i odsjeo u tom i tom hanu, pa sam u njemu prespavao trećinu noći, 
a kad sam se probudio, vidio sam da mi je vreća rasječena i da mi je iz nje 
ukradena kesa u kojoj je bilo hiljadu dinara. — I vojnik još ne stiže izgovoriti to, 
a valija pozva stražare i naredi im da dovedu sve one koji bjehu u tom hanu, 
pa da ih zatvore do sutradan. 

Kad dođe jutro, valija naredi da se donesu sprave za mučenje, pa pozva te 
ljude i htjede ih udariti na muke pred onim vojnikom, vlasnikom novca, kad 
odjednom dođe jedan čovjek, i on se probi kroz mnoštvo ljudi i zaustavi se 
pred valijom... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista četrdeset druga noć, ona reče: 


— Doprlo mi je do ušiju, o sretni care, da se neki čovjek zaustavio pred 
valijom i vojnikom i rekao: — O, emire, pusti sve te ljude — njima je nepravedno 
nanesena uvreda! Ja sam uzeo novac ovoga vojnika, a evo i kese koju sam uzeo 
iz njegove vreće. 

I on izvadi kesu iz rukava, pa je spusti pred valiju i vojnika, a valija reče 
vojniku: — Uzmi i primi svoj novac — više nemaš šta tražiti od ovih ljudi. — A 
narod i svi prisutni počeše hvaliti i blagoslivljati toga čovjeka. 

Potom taj čovjek reče: — Vještina nije u tome što sam ti sim došao i donio 
kesu; vještina je u tome da je i po drugi put uzmem ovome vojniku. — I valija 
ga zapita: — A kako si mu to uzeo kesu, okretni čovječe? — O, emire — odgovori 
taj čovjek, — ja sam stajao u Kairu na mjenjačkom trgu, pa sam vidio ovoga 
čovjeka kako mijenja zlato i meće ga u kesu. I išao sam za njim iz jedne uličice 
u drugu, ali mu nikako nisam mogao uzeti novac, a potom on pođe na put, te 
sam i ja išao za njim iz jednoga grada u drugi, i pokušavao sam da mu uzmem 
novac za vrijeme putovanja, ali nisam mogao to učiniti. A kad je ušao u ovaj 
grad, ja sam išao za njim dok nije došao u onaj han, pa sam se smjestio pored 
njega i pratio ga dok nije zaspao i dok nisam čuo njegovo hrkanje. A onda sam 
mu počeo polako prilaziti, pa sam rasjekao vreću nožem i uzeo kesu 
cvo ovako... 

I on pruži ruku, pa uze kesu i ode natraške iza valije i vojnika, a ljudi ga 
gledahu i mišljahu da im on pokazuje kako je uzeo kesu iz vreće. I taj čovjek 
odjednom potrča i skoči u jednu baru, a valija viknu svojim ljudima: — Stignite 
ga! — te oni potrčaše za njim, ali oni ne stigoše ni da se svuku i siđu niza stube, 
a okretni čovjek ode svojim putem. I počeše ga tražiti, ali ga ne nađoše (a nisu 
ga mogli naći stoga što sve uličice u Aleksandriji vode jedna u drugu), te se 
ljudi vratiše ne uhvativši okretnog čovjeka, a valija reče vojniku: — Ovi ti ljudi 
više ništa ne duguju, jer si saznao tko ti je učinio nažao i dobio si svoj novac, 
ali ga nisi sačuvao. — I vojnik ode, i propade mu novac, a ljudi se oslobodiše iz 
vojnikovih 1 valijinih šaka, i sve to bješe zahvaljujući velikom Alahu. 


PRIČA O TROJICI VALIJA 


Priča se i to da je al-Malik-an-Nasir pozvao jednoga dana tri valije — kair- 
skog valiju, bulačkog valiju i valiju Staroga Misra, pa im je rekao: — Hoću da 
mi svaki od vas ispriča najčudniji slučaj koji mu se dogodio dok je bio valija... 

I Šeherezadu zateče jutro, te ona prekine priču koju je započela po carevu 
cedobrenju, a kad nastade trista četrdeset treća noć, ona reče: 


— Doprlo mi je do ušiju, o sretni care, da je al-Malik-an-Nasir rekao 
trojici valija neka mu svaki ispriča najčudniji slučaj koji mu se desio, a valije 
mu odgovoriše s poštovanjem i pokornošću, i zatim kairski valija reče: 

— Znaj, o, gospodaru naš sultane, da je ovo najčudniji slučaj koji mi se zbio 
dok sam bio valija. U ovome gradu bila su dva samozvana svjedoka, koji su 
uvijek svjedočili kad bi došlo do krvoprolića i ranjavanja, a bili su ženskaroši 
i skloni vinu i razvratu. I ja ih nikako nisam mogao nadmudriti i optužiti, i 

nisam imao snage za to, te naredih trgovcima vinom i suhim voćem, i proda- 
vačima cvijeća, i gospodaricama onih kuća koje su bile određene za razvrat, da 
mi kažu ako ti svjedoci gdje piju ili bludniče, bilo obojica bilo svaki za se, i ako 
obojica ili jedan od njih kupi koju bilo od onih stvari koje su namijenjene piću, 
da ne prikriju to od mene. I trgovci mi odgovoriše: — S poštovanjem i 
pokornošću! | 

I jednoga dana među danima dogodi se da mi noću dođe jedan čovjek, 
koji mi reče: — O, gospodaru, znaj da su svjedoci na tom i tom mjestu, u toj i 
toj ulici, u kući toga i toga, i da se bave nečim veoma gadnim — te ja ustadoh 
i preobukoh se sa svojim slugom, pa odoh tamo sam, i sa mnom ne pođe nitko 
osim moga sluge. I išao sam sve dotle dok se nisam zaustavio pred vratima, 
a onda zalupah na njih, te iziđe jedna robinja, pa mi otvori vrata i zapita me: 
— Tko si ti? — ali ja uđoh i ne odgovorivši joj, i vidjeh oba svjedoka kako sjede 
s domaćinom, a s njima bjehu bludnice i pred njima mnogo vina. A kad me 
ugledaše, oni mi pođoše u susret i odadoše mi poštovanje i dadoše mi počasno 
mjesto za stolom, govoreći mi: — Dobro došao, dragi goste i duhoviti druže za 
stolom! — i dočekaše me bez straha i bojazni. A poslije toga domaćin ode i 
izgubi se za trenutak, pa se vrati, i donese trista dinara, ne strahujući nimalo od 
mene. I oni mi rekoše: — Znaj, gospodaru naš valijo, da ti imaš pravo učiniti 
nešto više, a ne samo osramotiti nas, i da nas možeš kazniti, ali će to biti teško 
za tebe, pa će biti bolje da uzmeš ovaj novac i da nas zakloniš: ta veliki Alah 
je nazvan pokroviteljem, i on voli one svoje robove koji zaklanjaju, a ti ćeš za 
to dobiti nagradu i uzdarje. 

I ja rekoh u sebi: — Uzmi to zlato od njih i zakloni ih ovoga puta, a ako ti 
drugi put padnu šaka, osveti im se. — I polakomih se, te uzeh novac, pa ostavih 
te ljude i odoh, ali sutradan ne stigoh ni da se priberem, kadli dođe kadijin 
poslanik, pa mi reče: — O, valijo, izvoli da porazgovaraš s kadijom — on te zove! 
— I ja ustadoh, pa odoh kadiji, ne znajući zašto me zove, a kad uđoh u njegovu 
kuću, vidjeh ona dva svjedoka i onog domaćina što mi je dao trista dinara kako 
sjede tamo. I taj domaćin ustade, pa zatraži od mene trista dinara, a ja ne mo- 
goh poricati, jer je domaćin izvadio pismeno, a ona dva svjedoka posvjedočiše 
da mi je on dao trista dinara. I kadija povjerova u iskaz svjedoka, te mi naredi 
da vratim novac, i tako ja iziđoh iz kuće tek pošto mi uzeše trista dinara. I 
naljutih se, i naumih da im učinim svaku pakost, i požalih što ih nisam kaznio, 
i odoh u najvećoj zabuni, i, eto, to je najčudniji slučaj koji mi se dogodio dok 
sam bio valija. 

A onda ustade bulački valija, pa reče: — A što se mene tiče, o, gospodaru 
sultane, evo najčudnijeg slučaja koji mi se dogodio dok sam bio valija. Bješe 
se nakupilo trista hiljada dinara moga duga, te me je to mučilo. Prodadoh sve 
što sam imao za sobom i pred sobom, a i ono što sam imao u rukama, te tako 
skupih sto hiljada dinara, ali ne više... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista četrdeset četvrta noć, ona reče: 

— Doprlo mi je do ušiju, o sretni care, da je bulački valija rekao: — I kako 
skupih samo sto hiljada dinara, bijah u velikoj zabuni. A jedne noći među 
noćima sjedio sam u svojoj kući u takvome stanju, kad odjednom netko zalupa 


na vrata. I ja rekoh jednome sluzi: — Vidi tko je to pred vratima — te sluga iziđe, 


pa se vrati s licem kao zemlja i izmijenjena izgleda, a koljena mu klecahu. — 
Šta te je to snašlo? — zapitah ga, a on mi odgovori: — Pred vratima je jedan gol 
čovjek, koji ima na sebi košulju od kože, a u ruci drži mač i ima nož o pojasu, 
i s njim je mnoštvo ljudi koji tako isto izgledaju, i taj čovjek traži tebe. 

Na to ja uzeh mač u ruku, pa iziđoh da vidim tko je to, i odjednom vidjeh 
da su ti ljudi onakvi kao što mi reče sluga. — Šta vam je potrebno? — zapitah ih, 
a oni mi rekoše: — Mi smo kradljivci, a noćas smo imali velik plijen, pa smo ga 
namijenili tebi, ne bi li se pomogao u onome što ti zadaje brige i ne bi li isplatio 
svoje dugove. — I ja ih zapitah: — A gdje vam je taj plijen? — I oni mi doniješe 
jedan velik kovčeg, pun zlatnog i srebrnog posuđa, te se ja obradovah kad vidjeh 
taj kovčeg i rekoh u sebi: — Time ću isplatiti sav svoj dug, a ostat će mi još 
toliko! — I uzeh kovčeg, pa uđoh u kuću i rekoh u sebi: — Neće biti plemenito 
ako ih pustim da odu bez ičega! — Te uzeh sto hiljada dinara, koliko sam imao, 
pa ih dadoh kradljivcima i zahvalih im se za dobrotu, a oni uzeše novac, pa 
odoše svojim putem, zaštićeni noćnom tamom, i nitko nije saznao za njih. A kad 
nastade jutro, ja vidjeh da je ono što bješe u kovčegu — bakar pokriven zlatom 
i olovom, koji je sav vrijedio pet stotina dirhema, i bi mi teško, jer tako propa- 
doše moji dinari, a povećaše se moje brige, i eto, to je najčudniji slučaj koji mi 
se dogodio dok sam bio valija. 

I zatim ustade valija Staroga Misra, pa reče: — O, gospodaru naš sultane, 
što se mene tiče, evo najčudnijeg slučaja koji mi se desio dok sam bio valija. 
Objesio sam deset kradljivaca i svaki je bio na zasebnim vješalima, a stražarima 
sam naredio da ih čuvaju i da ne dopuste ljudima da ukradu koga od njih. A 
kad sutradan dođoh da pogledam obješene, vidjeh da su dvojica na jednim 
vješalima. I onda zapitah stražare: — Tko je to učinio, i gdje su ona vješala na 
kojima je bio drugi od ova dva obješena čovjeka? — a stražari počeše poricati, 
ali ja htjedoh da ih izudaram, te mi rekoše: — Znaj, o, emire, da smo jučer bili 
zaspali, a kad smo se probudili, vidjeli smo da su nam ukrali jednog obješenog 
čovjeka, zajedno s vješalima na kojima je bio. I pobojasmo se tebe, ali odjednom 
vidimo — jedan felah nam prilazi sa svojim magarcem, te ga ubismo i objesismo 
o ova vješala, umjesto onoga koga su nam ukrali. — I ja se začudih tome, te ih 
zapitah: — A šta je imao taj felah? — a oni mi odgovoriše: — Imao je jednu vreću 
na magarcu. — A šta je u vreći? — zapitah ja, a stražari mi odgovoriše: — Ne 
znamo. — I ja im rekoh: — Donesite mi je! — I stražari doniješe vreću, a ja im 
naredih da je otvore, i odjednom vidim — u njoj je ubijen i iskasapljen čovjek. 
— I začudih se kad vidjeh to, te uzviknuh: — Neka je slava Alahu. Ovaj felah je 
obješen samo zato što se ogriješio o ovog ubijenog čovjeka, i tvoj gospod ne 
čini nažao svojim robovima! 

PRIČA O LOPOVU I MJENJAČU 


Priča se da je jedan mjenjač imao punu kesu zlata. I on je jednom prolazio 
pored nekih kradljivaca, a jedan od njih reče: — Ja mu mogu uzeti kesu. — Kako 
ćeš to učiniti? — zapitaše ga, a on reče: — Gledajte! — A zatim taj kradljivac ode 
za tim čovjekom do njegove kuće, pa mjenjač uđe u kuću, a kesu baci na jednu 
klupu. Mjenjaču bješe naspjelo da se pomokri, te ode u kuću odmora da svrši 
nuždu, a robinji reče: — Daj mi ibrik s vodom! — I robinja uze ibrik, pa pođe za 
mjenjačem u kuću odmora, a vrata ostavi otvorena, te kradljivac uđe i uze kesu, 
pa ode svojim drugovima i obavijesti ih o onome što se bješe dogodilo... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista četrdeset peta noć, ona reče: 


— Doprlo mi je do ušiju, o sretni care, da je kradljivac obavijestio svoje 
drugove o onome što se bješe dogodilo s mjenjačem i robinjom, a drugovi mu 
rekoše: — Alaha nam, to si doista vješto učinio, i nije svaki čovjek kadar učiniti 
tako što, samo što će mjenjač sad izići iz kuće odmora, pa neće naći kese, te će 
početi tući robinju i mučiti je najvećim mukama, i zato nam se čini da nisi 
učinio nešto što valja pohvaliti. Ako si okretan čovjek, spasi robinju od batina 
i mučenja. — Ako ushtije veliki Alah, ja ću spasiti i robinju. i kesu — reče krad- 
ljivac. — Zatim se kradljivac vrati mjenjačevoj kući i vidje da mjenjač muči ro- 
binju zbog kese. I on zalupa na vrata, te mjenjač zapita: — Tko je? — a kradljivac 
mu odgovori: — Ja sam sluga tvoga susjeda na trgu. — Onda mjenjač iziđe, pa ga 
zapita: — Šta hoćeš? — a kradljivac mu reče: — Pozdravlja te moj gospodar i veli 
ti: — Zašto su ti se tako promijenile navike? Kako možeš baciti ovakvu kesu 
pored dućana, pa otići 1 ostaviti je? Da ju je našao neki tuđinac, on bi je uzeo, 
pa bi otišao. I da moj gospodar nije vidio kesu i sačuvao je, ona bi ti nestala. 

Zatim kradljivac izvadi kesu i pokaza je mjenjaču, te je ovaj vidje i uzviknu: 
— To je baš moja kesa! — pa pruži ruku da je uzme, ali mu kradljivac reče: — 
Alaha mi, dat ću ti je tek onda kad napišeš pisamce mome gospodaru, kojim 
ćeš mu potvrditi da si primio kesu od mene. Bojim se da mi neće povjerovati 
da si uzeo i primio kesu, ako mu ne napišeš pisamce i ne udariš pečat na nj. — 
I mjenjač uđe u kuću da napiše pisamce kojim potvrđuje da je primio kesu, a 
lopov ode svojim putem i odnese kesu, te se tako robinja spasi kazne. 


PRIČA O VALIJI I DRUMSKOM RAZBOJNIKU 


Priča se i to da je Ala-ad-din, valija grada Kusa, sjedio jedne noći u svojoj 
kući, pa mu je odjednom došao jedan čovjek, veoma lijepog lica i izgleda i 
savršene vanjštine, a s njim bijaše i jedan sluga, koji je nosio neki kovčeg na 
glavi. I taj čovjek se zaustavi pred ulaznim vratima, pa reče jednom od emirovih 
slugu: — Uđi i javi emiru da se hoću sastati s njim zbog jedne tajne — te sluga 

uđe i javi to emiru, a emir mu naredi da uvede toga čovjeka. A kad čovjek uđe, 
emir vidje da mu je lice divno i vanjština veoma lijepa, te ga posadi pored sebe i 
dade mu počasno mjesto, pa ga zapita: — Šta ti je potrebno? — a došljak mu 
odgovori: — Ja sam jedan od drumskih razbojnika, pa hoću da mi ti svojim 
rukama pomogneš da se pokajem i vratim velikom Alahu, a htio bih da mi 
pomogneš stoga što sam pod tvojim očima i tvojim pogledom. Donio sam ovaj 
kovčeg, u kojem ima stvari što vrijede oko četrdeset hiljada dinara, a ti si ih 
najdostojniji. Daj mi hiljadu dinara od novca koji ti ostaje, jer toliko mogu 
zadržati — na tome ću zasnovati svoju imovinu i taj će mi novac biti od pomoći 
u mome pokajanju, jer neću morati činiti ono što je zabranjeno, a tebe će za 
to nagraditi veliki Alah. 

Potom čovjek otvori kovčeg, da valija vidi šta je u njemu, i odjednom se 
ukazaše predmeti od zlata i drago kamenje, i metali, i prstenje i biserje. I valija 
se zanese i veoma se obradova, te pozva svoga blagajnika i reče mu: — Donesi 
mi tu i tu kesu! (a u njoj bješe hiljadu dinara)... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista četrdeset šesta noć, ona reče: 


— Doprlo mi je do ušiju, o sretni care, da je blagajnik donio kesu sa hiljadu 
dinara, te je valija dade tome čovjeku, a on je uze i zahvali se valiji što mu je to 
učinio, pa ode svojim putem, zaštićen noćnom tamom. A kad nastade jutro, 
valija pozva starješinu zlatarskog ceha, te ovaj dođe, a valija mu pokaza kovčeg 
i nakit što bijahu u njemu, i onda vidješe da je sav nakit od olova i bakra. I 
valija vidje da je sve kamenje, prstenje i biserje od stakla, i bi mu teško zbog 
toga, te posla ljude da traže onoga čovjeka, ali ga nitko nije mogao pronaći. 

PRIČA O IBRAHIMU I ROBINJI 
I PRIPOVIJESTI O DRUGIM NEOBIČNIM ZGODAMA 


PRIČA O IBRAHIMU I ROBINJI 


PRIČA SE DA JE GOSPODAR PRAVOVJERNIH al-Mamun rekao Ibrahimu-ibn-al- 
-Mahdiju: — Ispričaj mi kako se zbio najčudniji događaj koji si vidio! — Slušam 
i pokoravam se, o, gospodaru pravovjernih — odgovori mu Ibrahim. — Znaj da 
sam jednom izišao iz kuće da se prošetam, pa me noge odvedoše na jedno 
mjesto gdje osjetih miris jela. A duša mi bješe željna jela, te se zaustavih i 
nađoh u zabuni, o, gospodaru pravovjernih, jer ne mogoh ni otići dalje, niti 
ući u tu prostoriju. I pogledah naviše, pa odjednom vidjeh jedan prozor, a iza 
prozora ugledah jednu ruku od koje nikad ne vidjeh ljepše. I um mi se pomuti 
kad je vidjeh, te zaboravih miris jela zbog te ruke, pa počeh razmišljati kako da 
dospijem u tu prostoriju, kad odjednom ugledah jednoga krojača, koji bješe 
blizu toga mjesta, te mu priđoh i pozdravih ga, a on mi odgovori na pozdrav. 
I ja ga zapitah: — Čija je ovo kuća? — A on mi odgovori: — Jednoga trgovca. — 
A kako se on zove? — zapitah ja, a krojač mi odgovori: — Zove se tako i tako, 
sin je toga i toga, a objeduje samo s trgovcima. 

I dok mi tako razgovarasmo, odjednom nam se približiše dva čovjeka 
dostojna poštovanja i ugodna izgleda, a obojica su nam prilazila jašući, i onda 
mi krojač reče da su oni u najvećem prijateljstvu s domaćinom, a reče mi i 
njihova imena. I ja potjerah konja i stigoh te ljude, pa im rekoh: — Neka ja 

budem otkup za vas! Otac toga i toga očekuje vas s nestrpljenjem! — I pođoh 
s njima, pa tako stigosmo do vrata, i onda ja uđoh, a uđoše i ta dva čovjeka, 
i domaćin me je vidio kad sam ušao s njima, ali mu ne pade na pamet da ja 
nisam njihov prijatelj, te mi reče: — Dobro došao! — i posadi me na najuzvišenije 
mjesto. A zatim prostriješe stol, te ja rekoh u sebi: — Alah mi je dao da postig- 
nem svoj cilj ukoliko se tiče jela, ali mi ostaje ona ruka. — A zatim prijeđosmo u 
jednu drugu odaju, da u njoj razgovaramo, i ja vidjeh da je ta odaja puna 
finih stvari, a domaćin mi poče pokazivati svoju naklonost i obraćaše mi se u 
razgovoru, jer je mislio da sam ja gost njegovih gostiju, pa su se i oni ophodili 
sa mnom ne može biti ljubaznije, misleći da sam domaćinov prijatelj. I svi oni 
bjehu ljubazni prema meni, te tako popismo nekoliko pehara, a zatim nam 
dođe jedna robinja, slična vrbovoj grani, koja bješe veoma otmjena, a imala je 
divno lice. I ona uze lutnju, pa zapjeva i izgovori ove stihove: 


Nije li čudo što smo sad u kući istoj? 

Ali ti nećeš da mi priđeš, već samo oči 
Govore i tajne naših srdaca kazuju, 

I duša naših namučenih koje u vatri gore. 


I pogled znak nam daje, i obrve naše 
I očni kapci umorni, i ruke, pozdrav šaljuć'. 


I ona mi uzburka dušu, o, gospodaru pravovjernih, te bijah ushićen njenom 
neizmjernom ljepotom i nježnošću, i pjesmom koju bješe otpjevala. I pozavidjeh 
joj na izvrsnom umijeću, te joj rekoh: — Ponešto si propustila, o, robinjo — a 
ona se onda naljuti, pa baci lutnju i reče: — Kad ste to dovodili glupake u naše 
društvo? — I ja se pokajah za ono što se dogodilo zbog mene i vidjeh da me 
ljudi kore, te rekoh: — Propalo je ono čemu sam se nadao! — I uspjeh otkloniti 
prijekore samo tako što zatražih lutnju i što rekoh: — Objasnit ću vam sam 
ono što je ona propustila u pjesmi koju je otpjevala svirajući. — I ljudi rekoše: 
— S pažnjom i pokornošću! — pa mi doniješe lutnju, a ja zglasih strune na njoj, 
pa otpjevah ove stihove: 


Evo zaljubljenog u tebe, što podnosi jad svoj — 
Zaljubljenog što mu suze grozne niz tijelo teku. 


Rukom jednom on blagoga moli, nadajuć' se 
Sreći, a drugu ruku svoju na svom srcu drži. 


O, tko vidje one što od strasti ginu svoje, 
Dok ih smrt od očiju i desnica čeka njinih? 


I robinja skoči, pa se pognu nad mojim nogama, ljubeći ih, i uzviknu: — 
Treba da te molim za oproštenje, o, gospodaru! Alaha mi, ja nisam znala tko 
si i šta si, niti sam čula za takvo umijeće! — A ljudi mi počeše iskazivati pošto- 
vanje i počast, jer bijahu obuzeti najvećim ushićenjem, i svi me počeše moliti da 
pjevam. I ja otpjevah jednu uzbudljivu pjesmu, a ljudi se opiše i um ih izdade, 
te ih odniješe u njihove kuće, a u odaji ostaše samo domaćin i robinja. I domaćin 

ispi nekoliko pehara sa mnom, pa mi reče: — O, gospodaru, uzalud mi je prošao 
život, kad ranije nisam poznavao čovjeka kao što si ti! Alaha radi, reci mi tko 
si, da znam kojega mi je druga za stolom darovao Alah noćas. — I ja počeh 
govoriti dvosmisleno, ne kazujući svoga imena, ali me on preklinjaše, te mu 
rekoh tko sam, a kad je čuo moje ime, on skoči na noge... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista četrdeset sedma noć, ona reče: 


— Doprlo mi je do ušiju, o sretni care, da je Ibrahim ibn-al-Mahdi rekao: 
— I kad je čuo moje ime, domaćin je skočio na noge i uzviknuo: — Za mene je 
bilo čudno da netko može imati takvih svojstava, osim ljudi kao što si ti, ali je 
sudba bila tako milostiva prema meni, da joj se ja za to ne mogu dovoljno 
zahvaliti. Možda je ovo san, a ako nije, kad sam se onda mogao nadati da 
će me kalif posjetiti u mojoj kući i da će noćas objedovati sa mnom za istim 
stolom? — I ja ga uzeh preklinjati da sjedne, te on sjedne, pa me na najoba- 
zriviji način poče ispitivati o tome zašto sam ušao u njegovu kuću, a ja mu 
ispričah cijelu povijest od početka do kraja i ne zatajih mu ništa. 

— Što se tiče jela, ja sam dobio ono što sam želio, a što se tiče dlana i ruke, 
nisam postigao ono što sam htio — rekoh ja, a domaćin uzviknu: — Dobit ćeš 
i ruku i dlan i sve što hoćeš s njima, ako ushtije veliki Alah! — A zatim reče: — 
O, takva i takva, reci takvoj i takvoj da siđe! — I on poče zvati svoje robinje 
jednu za drugom i pokazivati mi ih. Ali ja ne vidjeh svoje gospođe, te mi domaćin 
naposljetku reče: — Alaha mi, o, gospodaru, u kući mi je ostala samo još majka 
i sestra, ali će ti i njih svakakao dovesti i pokazati, da ih vidiš. 

A mene začudi njegova plemenitost i veličina njegova srca, te uzviknuh: 
— Neka ja budem otkup za tebe! Počni od sestre! — A on mi odgovori: — S lju- 
bavlju i zadovoljstvom! — I zatim siđe njegova sestra, a on mi pokaza njenu 
ruku, i ja odmah vidjeh da je to ruka koju sam vidio na prozoru! — Neka ja 
budem otkup za tebe — to je ta djevojka čiju sam ruku vidio — rekoh ja, a 
domaćin onda naredi slugama da dovedu svjedoke istoga časa i trenutka, te oni 
dovedoše svjedoke, a potom domaćin uze dvije kese pune zlata, pa reče svje- 
docima: — Evo, naš gospodar Sidi Ibrahim-ibn-al-Mahdi, stric gospodara pravo- 
vjernih, prosi moju sestru, tu i tu, pa vas uzimam za svjedoke da je udajem 
za njega. 

Potom on dade sestri jednu kesu punu zlata u miraz, a meni reče: — Udao 
sam za tebe svoju sestru tu i tu, i uz nju ti dajem miraz — a ja mu odgovorih: 
— Primam to i pristajem — pa on dade jednu kesu svojoj sestri, a drugu svje- 
docima. — O, gospodaru — reče mi on zatim — hoću da spremim za tebe jednu 
sobu, kako bi mogao u njoj spavati sa svojom ženom. — A ja se zbunih kad 
vidjeh kako je plemenit, i bilo me je stid da ostanem nasamo s njegovom 
sestrom u njegovoj kući, te mu rekoh: — Opremi je, pa je pošalji mojoj kući — 
a on mi, kunem se tobom, o, gospodaru pravovjernih, posla tako veliki miraz 
da su za nj bile male naše sobe. A potom mi njegova sestra rodi ovoga dječaka 
što stoji pred tobom. — I al-Mamun uzviknu, čudeći se velikodušnosti toga 

čovjeka: — Alah mu je dao tu dobrotu! — I kalif naredi Ibrahimu-ibn-al-Mahdiju 
da pozove toga čovjeka, kako bi ga i sim mogao vidjeti, te ga Ibrahim dovede 
al-Mamunu, a kalif ga sasluša i svidje mu se njegova duhovitost i njegova obra- 
zovanost. I on ga uvrsti među ljude koji mu bjehu bliski, a samo Alah daje i 
daruje. 


PRIČA O ŽENI S ODSJEČENIM RUKAMA 


Priča se i to da je jedan car među carevima rekao stanovnicima svoga 
carstva: — Ako tko od vas udijeli kome bilo. kakvu milostinju, ja ću mu doista 
odsjeći ruku! — te se svi ljudi zbog toga počeše suzdržavati od davanja milostinje, 
i nitko nije mogao dijeliti milostinju. Jednom se dogodi da je jedan prosjak 
došao jednoj ženi (a morila ga je glad) i rekao joj: — Daj mi štogod... 

I Šeherezadu zateče jutro, te ona prekine priču koju je započela po carevu, 
odobrenju, a kad nastade trista četrdeset osma noć, ona reče; 


— Doprlo mi je do ušiju, o sretni care, da je prosjak zatražio od žene nešto 
za jelo: — Pa kako da ti što dam, kad car odsijeca ruku svakome tko dijeli 
milostinju? — Ali prosjak uzviknu: — Alaha velikog radi, molim te da mi daš 
nešto! — I kad prosjak zamoli ženu da mu nešto da Alaha radi, on joj se sažali, 
te mu ona dade dvije pogačice. I vijest o tome dopre do carevih ušiju, te on 
naredi da mu dovedu tu ženu, a kad ona dođe, odsiječe joj obje ruke, pa žena 
ode svojoj kući. 

Poslije nekog vremena taj car reče svojoj majci: — Hoću da se oženim; 
oženi me nekom lijepom ženom. — A ona mu odgovori: — U našem susjedstvu 
ima jedna žena od koje se ljepša ne može naći, samo što ona ima jednu krupnu 
manu. — Kakvu? — zapita je car, a ona mu odgovori: — Odsječene su joj ruke. — 
Hoću da je vidim — reče car, te mu je majka dovede. I car vidje tu ženu, a ona 
ga očara, te se oženi njome i ode joj u ložnicu. A to bješe ona žena kojoj je 
car odsjekao obje ruke zato što je dala prosjaku dvije pogačice. A kad se car 
oženi tom ženom, njoj pozavidješe njegove žene pa mu napisaše pismo i rekoše 
mu u njemu da je ona razvratnica (a ona bješe rodila muško dijete). 

I car napisa pismo svojoj majci 1 naredi joj da tu ženu odvede u pustinju 
i da je tamo ostavi, pa da se vrati. A njegova majka učini to i ode u pustinju, pa 
se vrati, dok žena ostade plačući zbog onoga što joj se dogodilo i kukajući iz 
svega glasa. I tako je ona išla, a dijete joj bješe o vratu; i kad je prolazila pored 
jednog potoka, ona klekne da se napije vode, jer bijaše veoma žedna od hodanja, 
umora i tuge, a kad je pognula glavu, dijete joj padne u vodu. I tako je ona 
sjedila i gorko plakala za djetetom, i dok je tako plakala, pored nje prođoše dva 
čovjeka koji je zapitaše: — Zašto plačeš? — Imala sam dijete o vratu, pa mi je 
palo u vodu — odgovori ona, a ljudi joj rekoše: — Hoćeš li da ti ga izvadimo iz 
vode? — Hoću — odgovori im ona, i onda se ljudi pomoliše velikom Alahu, a 
dijete iziđe iz vode nepovrijeđeno i nije mu bilo ništa. — Hoćeš li da ti Alah 

vrati onakve ruke kakve si imala? — zapitaše ti ljudi ženu, a ona im odgovori: — 
Hoću — i onda se ljudi pomoliše Alahu — velik je on i slava neka mu je! — a 
ženi se vratiše još ljepše ruke od onih koje je imala. A potom ti ljudi zapitaše 
ženu: — Znaš li tko smo mi? — a ona odgovori: — Alah to bolje zna. — I onda 
ljudi rekoše: — Mi smo one dvije pogačice koje si dala prosjaku, pa su ti zbog 
te milostinje odsjekli ruke. Zahvali se, dakle, velikom Alahu što ti je vratio sina 
i ruke! — I ona se zahvali velikom Alahu, slaveći ga. 


PRIČA O SIROMAHU I ŽENI 


Priča se i to da je među Izraelovim sinovima bio jedan bogomoljac, pa je 
imao ženu koja je prela pamuk. I taj je čovjek svakog dana prodavao predivo 
i kupovao pamuk, pa je za novac koji je na tome zarađivao kupovao jelo koje 
je njegova obitelj jela toga dana. I jednom on iziđe iz kuće i proda predivo, a s 
njim se sretne jedan od njegovih prijatelja i požali mu se na neimaštinu, te mu 
bogomoljac dade novac što ga je primio za predivo, pa se vrati kući bez pamuka 
i jela. I ukućani ga zapitaše: — Gdje su ti pamuk i jelo? — a on im reče: — Sreo 
sam se s tim i tim, pa mi se on požalio na neimaštinu, a ja sam dao novac koji 
sam primio za pređu. — Pa šta ćemo raditi, kad nemamo šta da prodamo? — 
rekoše mu ukućani. A imali su jednu razbijenu šalicu i jedan ibrik, te ih bogo- 
moljac odnese na trg, ali mu ih nitko ne kupi. I dok on bješe na trgu, odjednom 
prođe pored njega jedan čovjek koji je nosio ribu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista četrdeset deveta noć, ona reče: 


— Doprlo mi je do ušiju, o sretni care, da je pored njega prošao jedan 
čovjek koji je nosio jednu smrdljivu i naduvenu ribu koju nitko nije htio kupiti. 
I taj čovjek što je nosio ribu zapita: — Hoćeš li mi dati svoju lošu robu za moju 
lošu ribu? — A čovjek koji je nosio šalicu reče: — Hoću — pa mu dade šalicu i 
ibrik, a uze ribu. 

Tako bogomoljac donese ribu ukućanima, a oni ga zapitaše: — Šta da 
radimo s tom ribom? — a čovjek im odgovori: — Ispeći ćemo je, pa ćemo je 
pojesti, dok veliki Alah ne zaželi da imamo svega. — Potom ukućani uzeše ribu, 
pa je rasporiše i nađoše joj u trbuhu zrno bisera, te to rekoše starcu, a on im 
reče: — Pogledajte, pa ako je zrno probušeno, ono pripada nekom čovjeku, a 
ako nije probušeno, onda je to dar kojim nas je obdario veliki Alah. — I ukućani 
pogledaše i vidješe da zrno nije probušeno. | 

A kad nastade jutro, starac odnese to zrno bisera jednom od svojih prijatelja 
koji se razumijevao u to, a taj prijatelj ga zapita: — O, takav i takav čovječe, 
otkuda ti ovo zrno bisera? — To je dar kojim nas je obdario veliki Alah — odgo- 
vori starac, a njegov prijatelj reče: — To zrno bisera vrijedi hiljadu dirhema, 
ja ću ti dati toliko, ali ga odnesi tome i tome — on ima više novaca nego ja, a 

više i zna. — I starac odnese zrno bisera tome čovjeku, a on mu reče: — To zrno 
bisera vrijedi. sedamdeset hiljada dirhema i ni pare više. — I taj čovjek dade 
bogomoljcu sedamdeset hiljada dirhema, pa pozva nosača da odnese novac do 
vrata njegove kuće. 

Tada bogomoljcu priđe jedan prosjak, pa mu reče: — Daj mi što od toga 
što ti je dao veliki Alah. — A starac odgovori prosjaku: — Jučer sam i ja bio 
prosjak kao i ti — uzmi polovinu ovoga novca. — A kad je bogomoljac podijelio 
novac na dva dijela i kad je svatko uzeo svoj dio, prosjak reče: — Zadrži svoj 
novac i uzmi ga, neka ti je s blagoslovom velikog Alaha! Ja sam poslanik tvoga 
gospoda — on me je poslao da te iskušam. — I starac uzviknu: — Alahova je 
slava i svako dobro djelo! 

IT on je živio najljepšim životom sa svojom obitelji do svoje smrti. 


PRIČA O ABU-HASANU AZ-ZIJADIJU 


Priča se i to da je Abu-Hasan az-Zijadi govorio: — Jednoga dana bijah 
u tako velikoj neprilici da me zaokupiše povrćar i pekar i ostali nabavljači, te 
bijah u velikoj nevolji, a nisam znao kako da se izvučem iz nje. I dok bijah 
u takvu stanju, ne znajući šta da radim, odjednom mi dođe jedan od mojih 
slugu pa mi reče: — Pred vratima je jedan čovjek, hadžija, koji hoće da ti dođe. 
— Pusti ga — rekoh sluzi, te taj čovjek uđe, i ja umah vidjeh da je taj čovjek: iz 
Horasana. I on me pozdravi, i ja mu uzvratih pozdrav, a zatim me on zapita: 
— Jesi li ti Abu-Hasan az-Zijadi? — Jesam — odgovorih mu; — a šta ti je potrebno? 
— I onda mi čovjek reče: — Ja sam stranac i hoću da odem na hadžiluk, a imam 
mnogo novaca pa mi ga je teško nositi. Htio bih. ostaviti u tebe deset hiljada 
dirhema dok ne završim hadžiluk i dok se ne vratim, a ako se karavan vrati 
i mene ne bude u njemu, znaj da sam umro i taj novac neka bude moj poklon 
tebi, a ako se vratim, on će biti moj. — I ja mu rekoh: — Neka bude kako ti 
kažeš, ako ushtije veliki Alah! — te on izvadi kesu, a ja rekoh sluzi: — Donesi 
mi kantar! — I sluga mi donese kantar, te taj čovjek odmjeri novac i dade mi ga, 
pa ode svojim putem, a ja pozvah svoje nabavljače i platih im dug... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni trista pedeset noći, ona reče: 


— Doprlo mi je do ušiju, o sretni care, da je Abu-Hasan az-Zijadi rekao: 
— I pozvah svoje nabavljače, pa im platih. dug, a zatim počeh nemilice trošiti 
novac govoreći u sebi: — Dok se on vrati, Alah će mi i sam poslati nešto. — A 
kad prođe nekoliko dana, dođe mi sluga pa reče: — Onaj tvoj prijatelj iz Hora- 
sana je pred vratima. — A ja mu rekoh: — Pusti ga! — te Horasanac uđe i reče: 
— Bio sam se spremio da odem na hadžiluk, ali mi je stigla vijest da mi je umro 
otac, te sam odlučio da se vratim. Daj mi dakle onaj novac što sam. ga ostavio 

I ja se veoma zabrinuh kad čuh te njegove riječi, jer takvu brigu nitko nije 
brinuo, te se zbunih i ne odgovorih mu: da sam počeo poricati, on bi zatražio 
od mene da se zakunem, što bi bila sramota u potonjem životu, a da sam mu 
kazao da sam raspolagao njegovim novcem kao svojim, on bi dreknuo, te bi me 
obrukao. — Zato mu rekoh: — Neka ti Alah da zdravlja! Ova moja kuća nije 
sigurna, te u njoj nisam mogao čuvati taj novac. Kad sam uzeo tvoju kesu, ja 
sam je poslao jednom čovjeku, te je ona sad u njega; dođi mi sutra, dakle, pa je 
uzmi, ako ushtije veliki Alah! 

Potom on ode, a ja provedoh tu noć u zabuni zbog Horasančeva povratka, 
i te noći me ne svlada san niti mogoh sklopiti oka. I ustadoh pa odoh sluzi 
i rekoh mu: — Osedlaj mi mazgu — ali mi on reče: — O, gospodaru, sad se tek 
smračilo, i od noći još nije ništa prošlo — te se vratih u postelju, ali nisam 
mogao zaspati. Neprestano sam budio slugu, a on me odvraćao, dok tako ne 
zarudje zora. 

I čim svanu sunce, sluga mi osedla mazgu, a ja je uzjahah, ali ne znadoh 
kamo da pođem, te spustih uzdu na mazgina leđa onako zaokupljen mislima 
i brigama, a mazga je išla na istočnu stranu Bagdada. I dok sam tako jahao, 
odjednom primijetih ljude koje bijah ranije vidio, te im se sklonih s puta i 
pođoh drugim putem, a oni pođoše za mnom. I kad vidješe da imam tajlasan,$ 
oni mi brzo priđoše pa me zapitaše: — Znaš li gdje je kuća Abu-Hasana az-Zija- 
dija! — To sam ja — odgovorih im, a oni mi rekoše: -— Odgovaraj gospodaru 
pravovjernih! — I ja pođoh s njima i odoh al.-Mamunu, a on me zapita: — Tko 
si ti? — Jedan od suradnika kadije Abu-Jusufa, jedan falih i poznavalac predaja 
— odgovorih mu. — Izloži mi svoj slučaj — reče mi al-Mamun, te mu ja izložih 
svoju povijest, a al.Mamun zaplaka groznim plačem i uzviknu: — Teško tebi! 
Zbog tebe mi Alahov poslanik — blagoslovio ga i pozdravio Alah! — nije dao da 
spavam noćas! Kad sam zaspao na početku noći, on mi je rekao: — Pomozi 
Abu-Hasanu az-Zijadiju! — te sam se probudio, a nisam znao tko si. Zatim sam 
zaspao, a on mi je došao pa rekao: — Teško tebi! Pomozi Abu-Hasanu az-Žija- 
diju! — te poslije toga nisam smio zaspati, već sam ostao budan cijelu noć, pa 
sam probudio i svoje ljude i poslao ih na sve strane da te traže. 

Potom mi kalif dade deset hiljada dirhema i reče: — Ovo ti je za Horasanca. 
— A zatim mi dade još deset hiljada dirhema i reče: — Nemilice troši ovaj novac 
i sredi svoje stvari. — A poslije toga mi dade još trideset hiljada dirhema i reče: 
— Ovim se opremi, a kad dođe dan izlaska, dođi mi, pa ću ti dati službu. — 
I ja iziđoh i ponijeh novac i dođoh u svoju kuću i očitah jutarnju molitvu, kađ 
Horasanac odjednom dođe. I ja ga uvedoh u kuću pa iznijeh kesu i rekoh mu: 
— Evo tvoga novca — a on mi kaza: — To nije onaj isti novac. — Jest — odgovorih 
mu ja, a on me zapita: — Zbog čega je sve to bilo? — I ja mu ispričah cijelu povi- 
jest. A Horasanac se na to rasplaka i uzviknu: — Alaha mi, da si mi u početku 
kazao sve, ja te ne bih osuđivao, a sada neću ništa primiti, Alaha mi... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista pedeset prva noć, ona reče: 

— Doprlo mi je do ušiju, o sretni care, da je Horasanac rekao az-Zijadiju: 
— Alaha mi, neću uzeti ni pare od toga novca, te ga možeš trošiti! — I on ode, 
a ja sredih svoje stvari, pa na dan izlaska pođoh k vratima al-Mamunova 
dvora i uđoh u kalifovu odaju. A kalif je sjedio, i kad se ja pojavih pred njim, 
on mi naredi da mu priđem bliže, pa izvadi moje postavljenje ispod molitvenog 
ćilima. — Evo ti postavljenja za suca u poštovanoj Meki, od Vrata. Svijeta do 
onoga čemu nema kraja, a odredio sam ti toliku i toliku mjesečnu plaću — reče 
mi on. — Boj se, dakle, velikog, silnog Alaha, i sjećaj se kako se za tebe pobrinuo 
Alahov poslanik, blagoslovio ga i pozdravio Alah! | 

I ljudi se začudiše kad čuše al.Mamunove riječi, te me zapitaše šta one 
znače, a ja im ispričah cijelu povijest od početka do kraja, te se to proču 
među ljudima. 

I Abu-Hasan bješe sudac u Poštovanoj Meki do svoje smrti, a umro je za 
vlade al-Mamuna — neka im se Alah smiluje! 


PRIČA O ZLATAREVU SINU 


Priča se i to da je jedan čovjek imao mnogo novaca, ali ga je izgubio, te je 
ostao bez ičega. I žena mu posavjetova da ode kojem od svojih prijatelja, ne bi 
li tako popravio svoje stanje, te on ode jednome prijatelju i spomenu mu svoju 
neimaštinu, a prijatelj mu dade pet stotina dinara za trgovinu. A taj čovjek što 
je osiromašio bijaše zlatar po zanimanju, i on kupi zlato, pa ode na trg gdje 
se prodaje drago kamenje, i tamo otvori dućan, kako bi mogao prodavati i 
kupovati. I dok je on sjedio u svome dućanu, dođoše mu tri čovjeka, pa ga 
zapitaše šta je s njegovim ocem, a on im reče da mu je otac umro, te ga ljudi 
zapitaše: — Je li ostavio kojeg potomka? — Ostavio je roba koji je pred vama — 


odgovori zlatar, a došljaci rekoše: — Da li tko zna da. si ti njegov sin? — To 


znaju ljudi na trgu — odgovori im zlatar. — Okupi ih da nam posvjedoče da si 
ti zaista njegov sin — rekoše došljaci, te zlatar okupi ljude, i oni to posvjedočiše. 

I onda ta tri čovjeka izvadiše jednu vreću u kojoj bješe oko trideset hiljada 
dinara i dragoga kamenja i skupocjenog metala, pa rekoše: — Ovo nam je po- 
vjerio tvoj otac — a zatim odoše. A zlataru dođe jedna žena, pa mu zatraži neke 
od tih dragih kamenova koji su vrijedili pet stotina dinara i kupi ih od njega za 
tri hiljade dinara. I zlatar joj proda to kamenje. A zatim ustane i uzme pet 
stotina dinara, koliko bješe posudio od svoga prijatelja, pa mu odnese taj novac 
i reče: — Uzmi ovih pet stotina dinara, koliko si mi postio — ali mu prijatelj 
odgovori: — Ja sam ti dao taj novac Alaha radi! Uzmi ovo pisamce, ali ga nemoj 
pročitati prije no što dođeš u svoju kuću, pa radi onako kako u njemu piše. 
— I zlatar uze novac i pisamce pa ode kući, a kad otvori pisamce vidje da su u 
njemu napisani ovi stihovi: 

Ljudi što ti u početku dođoše, rod su mi — 
Otac njegov, brat i Salih, moj stric, Alijin sin, 


I ono što za novac prodade mojoj majci — 
I novac i kamenje — sve ti je to od mene. 


I time ja nisam htio da ponizim tebe, 
Već da te nagradim za uznemirenost tvoju. 


PRIČA O BAGDAĐANINU KOJI JE USNIO SAN 


Priča se i to da je jedan čovjek imao svega u izobilju i mnogo novaca, ali 
mu se novac izmakao, te se njegovo stanje promijenilo i on je ostao bez ičega, 
a do hrane je dolazio s velikom mukom. I jedne noći on spavaše potišten i ne- 
raspoložen, pa usni da mu netko reče: — Tvoje imanje je u Kairu, idi tamo, 
pa ga traži. — I taj čovjek ode u Kairo, a kad stiže u taj grad, zateče ga veče, te 
zaspa u jednoj džamiji. A blizu te džamije bijaše jedna kuća, i veliki je Alah 
namijenio jednoj družini kradljivaca da uđe u tu džamiju, pa da se iz nje ušunja 
u tu kuću. I ukućani se probudiše kad čuše da se kradljivci kreću po kući, pa 
udariše u dreku, a valija im priteče u pomoć sa svojim ljudima, te kradljivci 
pobjegoše. 

Zatim valija uđe u džamiju i vidje čovjeka iz Bagdada gdje stoji u njoj, 
te ga uhvati i išiba bičevima na mrtvo ime, pa ga zatvori. I čovjek proboravi 
u tamnici tri dana, a zatim ga valija pozva, pa ga zapita: — Iz kojeg si grada? 
— Iz Bagdada — odgovori mu čovjek. — A kakva te je nevolja nagnala da dođeš 
u Kairo? — zapita valija, a čovjek odgovori: — Usnio sam da mi je netko rekao: 
= Tvoje imanje je u Kairu — a kad sam došao u Kairo, vidjeh da to moje 
imanje nije bilo ništa drugo do oni udarci koje si mi ti zadao bičevima. | 

I valija se tako nasmija da mu se vidješe očnjaci, pa reče: — O, maloumniče! 
Ja sam triput usnio da mi je netko rekao: — U Bagdadu, u tom i tom dijelu 
grada, ima jedna kuća koja izgleda tako i tako, i u dvorištu te kuće je jedan 
vrtić, a u njemu jedna cisterna, pod kojom ima mnogo novaca; idi tamo, pa 
uzmi taj novac — i ja ne odoh, a ti si u svome maloumlju išao iz grada u grad 
zbog onoga što si usnio i što ti se prividjelo, a to su zbrkani snovi. — A potom 
mu valija dade novaca i reče: — Neka ti se ovo nađe za povratak u tvoj 
grad... 

I Cekerezadu zateče jutro, te ona prekine priču koju j je započela ; po carevu 
odobrenju, a kad nastade trista pedeset druga noć; ona reče: 


— Doprlo mi je do ušiju, o sretni care, da je čovjek uzeo od valije novac 
i vratio se u Bagdad. A ona kuća koju je opisao valija bila je baš kuća toga 
čovjeka, i on po svome povratku kući poče kopati ispod one cisterne i nađe 
tamo mnogo novaca, te tako Alah poveća njegovu imovinu, i. tako se to na 
čudan način složilo jedno s drugim. 

PRIČA O AL-MUTEVAKILU I NJEGOVOJ ROBINJI 


Priča se i to da je u dvoru gospodara pravovjernih Al-Mutevakila ala-Alaha 
bilo četiri stotine naložnica — dvjesta Rumijki i dvjesta domaćih robinja i Abe- 
sinki, a Ubejid-ibn-Tahir pokloni al-Mutevakilu još četiri stotine robinja — dvje- 
sta bijelih i dvjesta domaćih i Abesinki. A među njima bila je jedna robinja 
koja se zvala Mahbuba, rodom iz Basre, i ona bijaše nenadmašna po svojoj 
ljepoti i dražesti, otmjenosti i nježnosti, i rukopis joj bijaše izvanredan. I al- 
-Mutevakil je bio oduševljen njome i teško mu je bilo podnijeti ma i jedan 
trenutak bez nje, a ona se pogordi kad vidje da joj je on sklon i nije mu bila 
zahvalna za tu naklonost. I al-Mutevakil se veoma naljuti na nju, te je ostavi, 
a onima koji su živjeli u dvoru ne dopusti da razgovaraju s njom, te Mahbuba 
provede tako nekoliko dana. A al-Mutevakil je osjećao da joj je naklonjen, te 
jednoga jutra reče svojim sugovornicima: — Noćas sam usnio da sam se pomirio 
s Mahbubom! — A oni mu odgovoriše: — Očekujemo da ti veliki Alah da da 
se to dogodi i na javi. | 

I dok su oni tako razgovarali, odjednom dođe jedna sluškinja, pa tiho reče 
nešto al-Mutevakilu, a on iziđe iz dvorane i uđe u sobu za žene. A evo što je 
sluškinja tiho rekla al-Mutevakilu: — Iz Mahbubine sobe čuli smo pjevanje i 
svirku u lutnju, pa ne znamo šta je uzrok tome. — I al-Mutevakil dođe do ro- 
binjine sobe, a onda ču da ona pjeva, lijepo svirajući u lutnju, i da izgovara 
ove stihove: 


Hodam po dvoru, a ne nalazim nikog 

Da mu se potužim i riječ koju kažem. 
I reklo bi se da sam nešto skrivila, 

Pa mi u kajanju sada spasa nema. 


Da li će me tkogod braniti pred carem, 
Što mi u snu dođe da se pomirimo? 


Ali kada opet zora svanu za nas, 
On ponovo ode i raskine sa mnom. 


I kad je čuo te riječi, al-Mutevakil se začudi i tim stihovima i tom neobič- 
nom poklapanju Mahbubina sna s njegovim snom. I on uđe u njenu sobu, a kad 
je ušao, Mahbuba ga je čula, te je brzo ustala i pognula se i poljubila mu noge 
i rekla mu: — Alaha mi, o, gospodaru, ja sam prošle noći sanjala da si mi ovako 
došao, a ove stihove sam sastavila kad sam se probudila. — Alaha mi, i ja sam 
usnio takav isti san — reče al-Mutevakil, a potom se zagrliše i pomilovaše, i 
al-Mutevakil provede kod nje sedam dana i sedam noći. A Mahbuba mošusom 
napisa na svom obrazu al-Mutevakilovo ime (a ime mu bješe Džafar). I kalif 
vidje svoje ime ispisano mošusom na njenu obrazu, te izgovori ove stihove: 


O, ti što +Džafare na obrazu napisa svome, 
Draža si duši mojoj od onog što vidim sad. 

I prsti što joj na obrazu taj red napisaše 
U srce su mi redove mnoge usadile već. 

O, ti koju sim Džafar čuva međ ljudima drugim, 
Nek napitkom tvojim Džafara Alah opije! 


A kad je al-Mutevakil umro, zaboraviše ga sve njegove robinje, osim 
Mahbube... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista pedeset treća noć, ona reče: 


— Doprlo mi je do ušiju, o sretni care, da su al-Mutevakila poslije njegove 
smrti zaboravile sve njegove robinje, osim Mahbube — ona je neprestano tugo- 
vala za njim dok i sama nije umrla, a onda su je sahranili pored njega, neka im 
se svima smiluje Alah! 


PRIČA O ŽENI I MEDVJEDU 


Priča se i to da je u vrijeme al-Hakima-bi-amr-Alaha bio jedan čovjek, po 
imenu Vardan, koji je trgovao ovčjim mesom. I jedna žena mu je svakog dana 
donosila po jedan dinar, koji je bio isto toliko težak koliko dva i po egipatska 
dinara, i uvijek bi mu rekla: — Daj mi jedno janje! — a vodila je nosača koji je 
nosio košaru. I mesar bi joj uzeo dinar, pa bi joj dao janje, a ona bi ga dala 
nosaču da ga nosi, pa bi s njim otišla svojoj kući, da sutradan u zoru opet dođe. 
I tako je taj mesar dobivao od nje svakog dana po dinar, i to dugo potraja. 

A jednoga dana mesar Vardan poče misliti o njenu slučaju i reče u sebi: 
— Ta žena kupuje mesa svakog dana za dinar, i ne propušta nijedan dan, a 
kupuje za gotov novac! To je čudno! — Potom mesar Vardan zapita nosača, 
kad žena bješe odsutna, i reče mu: — Kuda to ideš svakoga dana s onom ženom? 
— a nosač mu odgovori: — Ja se ne mogu načuditi toj ženi. Ona me svakog dana 
primorava da joj nosim janje koje kupuje od tebe, a kupuje i jestiva, voća, svi- 
jeća i mezeluka još za jedan dinar, a od jednog kršćanina kupuje dvije boce 
vina i daje mu dinar za njih, te sve to moram nositi. I onda idem s njom 
k Vezirovim Vrtovima, a potom mi veže oči, da ne vidim zemlju na onome 
mjestu gdje stajem nogom, pa me uzima za ruku, a ja ne znam kuda me vodi. 
A zatim mi kaže: — Metni to ovdje! — A ima drugu jednu košaru, te meni daje 
praznu košaru, pa me uzima za ruku i vraća se sa mnom na ono mjesto gdje 
mi je svezala oči maramom, i tamo mi razvezuje maramu i daje mi deset dir- 
hema. — I mesar reče: — Neka joj Alah pomogne! — ali poče još više misliti 
o njenu slučaju i bješe još nespokojniji, te provede noć u velikom uzbuđenju. 
I Vardan mesar reče: — I ona mi dođe izjutra, po svom običaju, pa mi dade 
dinar i uze janje i dade ga nosaču da ga nosi, a zatim ode. Tada ja povjerih 
dućan jednome dječaku... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista pedeset četvrta noć, ona reče: 

— Doprlo mi je do ušiju, o sretni care, da je Vardan mesar rekao: — Tada 
ja povjerih dućan jednome dječaku, pa pođoh za tom ženom, ali tako da me 
ona nije vidjela, i za sve vrijeme gledah u nju, dok nije izišla iz Kaira, i nepre- 
stano sam se skrivao iza nje, dok nije stigla do Vezirovih Vrtova. 

A kad je stigla do Vezirovih Vrtova, žena sveza oči nosaču, a ja sam išao 
za njom s jednoga mjesta na drugo, dok ona nije došla do jednoga brda. I onda 
žena priđe jednome mjestu gdje bijaše jedan veliki kamen, pa skine košaru 
s nosača, a ja počekah da istrese ono što bijaše u košari i da se vrati s nosačem, 
i čekao sam tako krijući se neko vrijeme, ali ona ne dođe. I ja zatim priđoh 
onom kamenu, pa ga podigoh i uđoh, a onda vidjeh iza kamena otvorena ba- 
krena vrata što se spuštaju, i vidjeh stube koje vode naniže. I počeh polako 
silaziti niz te stube, pa tako dođoh u dugačak prolaz u kojem bješe mnogo svjet- 
losti, i idoh tim prolazom. dok ne ugledah nešto nalik na vrata što vode u sobu. 
I tu se obazreh i pogledah po kutovima, pa ugledah udubljenje sa stubama iza 
vrata te sobe, a zatim se popeh uza stube i vidjeh jedno malo udubljenje s pro- 
zorčićem koji je gledao u sobu. I pogledah u sobu, pa vidjeh da je žena uzela 
janje i odsjekla najbolje dijelove od njega i počela ih kuhati u jednom loncu, 
a ostatke je bacala velikom, snažnom medvjedu, te je medvjed dokrajčio janje 
dok je ona kuhala. 

Pošto je završila sve to, žena se dobro najela, pa je razmjestila svježe i 
suho voće i donijela vina, a zatim je počela piti vino iz pehara i davati ga 
medvjedu iz zlatne čaše, dok se nije opio, i onda je žena svukla donju odjeću 
pa je legla, a medvjed se podiže .i pade na nju, i ona mu je davala ono što je 
najbolje u Adamovih potomaka sve dotle dok medvjed nije svršio i sjeo. A čas 
zatim medvjed joj je ponovo priskočio i pao na nju, a kad je svršio, sjeo je 
da se odmori, i tako je to činio svejednako dok nije svršio deset puta, a onda 
oboje padoše onesviješteni i ostadoše nepomični. 

Videći to, ja rekoh sebi u duši: — Evo zgodne prilike! — pa siđoh niza stube 
držeći nož koji prije siječe kosti nego meso, a kad se nađoh pored njih, vidjeh 
da im se ne miče ni jedna žilica od umora. I prinesoh nož medvjedovu grlu, pa 
nalegoh, te ubih medvjeda i odvojih mu glavu od tijela, a onda se začu stra- 
šno krkljanje, kao grom, te se žena probudi uplašena. I ona vidje da je med- 
vjed zaklan, i da ja stojim s nožem u ruci, te vrisnu strašnim vriskom, tako 
te pomislih da će ispustiti dušu, a zatim mi reče: — O, Vardane, zar mi tako 
uzvraćaš dobro koje sam ti činila! — O, ti što si dušmanin sebi samoj, zar za 
tebe nema muškarca te se ovako sramotiš? — A ona obori glavu ne odgovorivši 
mi i gledajući u medvjeda čija glava bješe odvojena od tijela. — O, Vardane — 
reče mi ona potom... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista pedeset peta noć, ona reče: 


— Doprlo mi je do ušiju, o sretni care, da je žena rekla: — O, Vardane, 
šta više voliš — da saslušaš ono što ću ti reći i što će biti uzrok tvoga spasenja 
i bogatstva do kraja vijeka, ili da me ne poslušaš, a to će biti uzrok tvoje smrti 

— Više volim da slušam ono što mi kažeš: reci mi šta hoćeš — odgovorih joj, 
— a ona mi reče: — Zakolji i mene kao što si zaklao medvjeda! Uzmi ono što 
ti je potrebno od ovog blaga, pa idi svojim putem. — Ja sam bolji od toga med- 
vjeda — rekoh joj ja. — Vrati se velikom Alahu i pokaj se, a ja ću se oženiti 
tobom pa ćemo provesti ostatak života trošeći ovo blago. — O, Vardane, ni 
govora o tome! Kako mogu živjeti poslije njega? — uzviknu žena. — Alaha mi, 
ako me ne zakolješ, ja ću te svakako ubiti. — Ne odvraćaj mi, jer poginut ćeš: 
eto šta ja mislim, i kraj! Zaklat ću te, pa ćeš otići onima koje je prokleo Alah! 
— uzviknuh ja, a zatim je povukoh za kosu i zaklah, te ona ode onima koje 
su prokleli Alah i anđeli i svi ljudi. 

A poslije toga obazreh se oko sebe pa nađoh na tome mjestu toliko zlata 
i dragog kamenja i biserja koliko ne može skupiti nijedan car, te uzeh nosa- 
čevu košaru pa je napunih koliko sam mogao, a zatim je pokrih odijelom koje 
sam imao na sebi i ponijeh je i iziđoh iz toga skrovišta. I tako sam pošao i 
nisam zastao do kairskih gradskih vrata, gdje mi odjednom priđe deset ljudi 
iz okoline al-Hakima-bi-amr-Alaha, a među njima bješe i al-Hakim. — Hej, Var- 
dane — reče mi on, a ja mu odgovorih: — Na službi, o, care! — Jesi li ubio 
medvjeda i ženu — zapita me on, a ja mu odgovorih: — Jesam! — I onda mi 
on reče: — Skini breme s glave i umiri svoju dušu — sve to bogatstvo koje no- 
siš tvoje je i nitko ti ga neće osporavati. 

Tada ja stavih košaru preda nj, a on je otkri i vidje, pa mi reče: — Is- 
pričaj mi njihovu povijest, mada je ja znam, kao da sam bio tamo s tobom. 

I ja mu ispričah sve što se dogodilo, a on mi reče: — Rekao si istinu! — a 
potom mi kaza: — O, Vardane, pođimo k tom skrovištu! — te je pođoh s njim 
skrovištu, a on vidje da su zatvorena ona vrata što se spuštaju, te mi reče: 
— Podigni ih, o, Vardane, jer to skrovište ne može otvoriti nitko osim tebe — 
njega čuva tvoje ime i tvoj lik. -— Ne mogu ga otvoriti, Alaha mi — uzviknuh 
ja, ali mi al-Hakim reče: — Priđi s Alahovim blagoslovom! — te ja priđoh onim 
vratima što se spuštaju, pa spomenuh velikog Alaha i pružih ruku, a vrata se 
podigoše kao da su lakša od svega što postoji. — Siđi u skrovište, pa iznesi 
ono što se nalazi u njemu; otkako je to skrovište tu, u nj nije nitko silazio 
osim čovjeka koji ima tvoje ime, tvoj lik i tvoja obilježja, a medvjed i žena 
ubijeni su zahvaljujući tebi. Tako je zapisano kod mene, te sam čekao da se 
to dogodi, dok se naposljetku nije i dogodilo — reče mi al-Hakim. — I ja siđoh 
— reče Vardan — pa.mu iznijeh sve ono što bješe u skrovištu, a zatim al-Hakim 
zatraži tovarnu stoku, pa natovari blago, a meni dade košaru s onim što bješe 
u njoj, te je ja uzeh i odoh kući, a zatim otvorih dućan na trgu. 

A taj trg i danas postoji i zove se Vardanov trg. 

PRIČA O DJEVOJCI I MAJMUNU 


Priča se i to da je jedan sultan imao kćerku kojoj bješe prirasla za srce 
ljubav prema jednom crnome robu, a taj crni rob joj oduze nevinost, te tako 
careva kćerka zavolje spolni snošaj i teško joj bješe podnijeti bez njega ma i 
jedan trenutak. I ona se požali na to jednoj nadstojnici, a nadstojnica joj reče 
da nitko ne vrši spolni snošaj češće od majmuna. 

I dogodi se da je ispod djevojčina prozora prošao odgajivač majmuna, koji 
je vodio jednog velikog majmuna, a djevojka onda skine veo s lica, pa po- 
gleda u majmuna i namignu mu, te majmun pokida užad i lance kojima bješe 
svezan, pa se popne u djevojčinu sobu. I djevojka ga sakri negdje u svojoj 
odaji, te je majmun provodio dane i noći jedući, pijući i vršeći spolne sno- 
šaje... 

_I Šeherezadu zateče jutro, te ona prekine priču koju je započela po carevu 
odobrenju, a kad nastade trista pedeset šesta noć, ona reče: 


— Doprlo mi je do ušiju, o sretni care, da se sultan dosjetio onome što 
se zbivalo s njegovom kćerkom, te ju je htio ubiti, ali je ona to saznala, pa 
je obukla odijelo robova, uzjahala konja i povela mazgu na koju je natova- 
rila toliko zlata, metala i tkanina da se to ne može opisati, a sa sobom je po- 
vela i onoga majmuna, i putovala je s njime sve dotle dok nije stigla u Kairo. 

I kad je stigla u Kairo, ona se nastani u jednoj kući u ravnici, pa poče 
svakoga dana kupovati meso od jednog mladog mesara, a dolazila je po meso 
tek poslije podne, požutjela lica i izmijenjena izgleda, te mladić reče: — Mora 
biti da se s ovim robom događa nešto neobično. — I kad je ona jednom došla 
da uzme meso, mladić pođe za njom, a ona ga ne vidje. | 

— I ja sam neprestano išao za njom, a ona me nije vidjela — govorio je 
mladić — i išao sam tako s jednoga mjesta na drugo, dok ona nije došla do 
svoga obitavališta, koje bijaše u jednoj ravnici, i dok nije ušla u njega. I ja se 
zaustavih, pa počeh gledati u nju stojeći postrance, i tako vidjeh da se ras- 
komotila u svome stanu, da je naložila vatru, zgotovila meso i dobro se na- 
jela, a da je ostatak mesa dala majmunu koji bijaše s njom, te se i on dobro 
najeo. I onda je žena svukla odijelo koje je imala na sebi, pa je obukla naj- 
raskošniju žensku odjeću, te mi postade jasno da je to žena. A zatim je do- 


nijela vina, pa je ispila vino, a dala je i majmunu da pije, i onda se majmun 


svalio na nju i učinio to oko deset puta, dok se žena nije onesvijestila, a majmun 
je onda pokri njenim svilenim ogrtačem, pa ode na svoje mjesto. 

Videći sve to, ja siđoh i dođoh do sredine odaje, a majmun me osjeti i 
htjede me rastrgnuti, ali ja brzo izvadih nož koji sam imao pri sebi i njime 
proburazih majmuna. I žena se probudi prestravljena i poplašena, jer vidje maj- 
muna u onakvu stanju, te vrisnu tako glasno da zamalo ne umre, a zatim pade 
onesviještena. A kad se osvijestila, ona mi reče: — Šta te je navelo da to učiniš? 
Alaha radi, pošalji i mene za njim! — Ali ja je stadoh. nagovarati i uvjeravati 

da ću izići na kraj s onim sa čim je izlazio na kraj i majmun, koji je tako 
često vršio spolne snošaje, i dotle sam je nagovarao dok se ona nije umirila. 
I ja se oženih njome, ali bijah slab i nisam mogao podnijeti ono, te se požalih 
jednoj starici i spomenuh joj šta je sve bilo s mojom ženom, te starica uze na 
sebe da uredi tu stvar, a meni reče: — Svakako mi donesi jedan lonac i napuni 
ga jakim octom, a donesi mi i jedan rital aloja. ) 

I ja donijeh ono što je zatražila starica, a ona metnu sve u lonac, pa pri- 
stavi lonac na vatru i pusti da dobro proključa ono što bijaše u njemu, a po- 
tom mi naredi da vršim spolni snošaj sa ženom, te sam je to činio dok se ona 
nije onesvijestila. I onda je starica podigne onako onesviještenu, pa joj pri- 
makne ono što me je stid spomenuti otvoru na onom loncu, i iz lonca se po- 
digne dim i uđe joj u ono što me je stid spomenuti, a odatle nešto iziđe. I ja 
se dobro zagledah u to, kad odjednom vidim da su to dva crvića, jedan crn 
a drugi žut, i onda mi starica reče: — Prvi crv je od snošaja sa crncem, a drugi 
od snošaja s majmunom. — Tada se žena povrati od nesvjestice i živjela je sa 
mnom neko vrijeme ne tražeći spolnog snošaja, te je tako Alah spasi onog sta- 
nja, a ja se začudih tome... | 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista pedeset sedma noć, ona reče: 


— Doprlo mi je do ušiju, o sretni care, da je mladić rekao: — A ja se Za- 
v . ., os —e sv v . ve —e . v . 
čudih tome i sve joj ispričah. — I nakon toga žena je živjela s tim čovjekom 
najugodnijim životom, punim uživanja, a onu je staricu dovela u kuću mjesto 
svoje majke, i tako je živjela s mužem i staricom uživajući i radujući se, dok 


im svima nije došla Rušiteljica uživanja i Rastavljateljica skupova. Pa neka je 


slava živome koji ne umire i u čijoj je ruci i vidljivo i nevidljivo carstvo! 


PRIČA O ČAROBNOM KONJU 


PRIČA SE DA JE U DREVNO DOBA i minule vjekove bio jedan velik i znamenit 
car, pa je imao tri kćeri, sve tri slične nezaklonjenim mjesecima i cvjetnim vr- 
tovima, i jednoga sina slična mjesecu. I jednoga dana među danima taj je car 
sjedio na prijestolju svoga carstva, kadli mu odjednom dođoše tri mudraca, od 
kojih je jedan imao pauna od zlata, drugi bakrenu trubu, a treći konja od 
slonovače i ebanovine.'! 

— Kakve su to stvari i od kakve koristi mogu biti? — zapita car mudrace, 
a paunov vlasnik reče: — Ovaj paun je koristan stoga što lupa krilima i kri- 
ješti kad god prođe koji sat noći ili dana. — A vlasnik one trube reče: — Ako 
se ova truba metne na gradska vrata, ona će ih čuvati kao neki stražar, a kad 
u grad uđe koji kradljivac, ona će dreknuti na nj, te će ga ljudi prepoznati i 
uhvatiti za ruke. — A vlasnik onoga konja reče: — O, gospodaru, ovaj konj 
je koristan stoga što može odnijeti čovjeka u koju hoće zemlju, ako ga samo 
uzjaše. 

— Neću vas nagraditi dok ne vidim od kakve koristi može biti to — reče 
car, pa isproba pauna i vidje da je doista onakav kao što je rekao njegov vla- 
snik, a zatim isproba trubu i vidje da je i ona onakva kao što je rekao njen vla- 
snik, te kaza dvojici mudraca: — Poželite nešto od mene! — A oni mu odgovoriše: 
— Želimo da svakome od nas daš po jednu svoju kćerku za ženu. 

A zatim stupi naprijed vlasnik onoga konja, pa poljubi zemlju između ca- 
revih ruku i reče: — O, care vremena, nagradi i mene isto onako kao što si 

nagradio moje drugove. — Najprije ću isprobati to što si donio — reče car, a 
uto priđe carev sin, pa reče: — O, babo, uzjahat ću ovoga konja, pa ću ga is- 
probati, da vidim od kakve koristi može biti. — O, čedo moje, probaj ga kako 
hoćeš — odgovori car, te carević ustane, pa uzjaše konja i polako zamaše 
nogama, ali se konj ne mače s mjesta. — O, mudrače, zašto tvoj konj ne trči 
brzo, kao što ti tvrdiš? — zapita carević mudraca, a mudrac priđe careviću, pa 
mu pokaže zavrtanj za podizanje i reče: — Okreni taj zavrtanj. — I carević okrenu 
zavrtanj, a konj se pokrene, pa poleti s carevićem u oblake, i letio je sve do- 
tle dok ga ljudi ne izgubiše iz vida. 

I onda carević izgubi glavu i požali što je uzjahao konja, te reče: — Mu- 
drac se doista poslužio ovim lukavstvom zato što me hoće upropastiti! Nema 
moći ni sile do u Alaha, visokoga, velikoga! 

Potom carević poče pažljivo zagledati udove konja. od ebanovine, i, tako 
zagledajući konja, odjednom ugleda na njegovoj desnoj plećki nešto nalik na 
pijetlovu glavu, a to isto vidje i na lijevoj plećki. — I carević reče u sebi: — Ne 
vidim ništa drugo na konju osim ta dva sponca — pa poče okretati onaj spo- 
nac što bješe na desnoj plećki, a konj poletje još brže, dižući se uvis, te carević 
ostavi taj sponac. Onda pogleda u lijevu plećku i vidje drugi sponac, pa ga 
okrene, a konj se poče sporije kretati, i, umjesto da se diže, poče se spuštati. I 
konj se svejednako polako i oprezno spuštao s carevićem na zemlju... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista pedeset osma noć, ona reče: 


— Doprlo mi je do ušiju, o sretni care, da se konj počeo oprezno spu- 
štati na zemlju i da se careviću, kad je vidio to i kad je spoznao da od toga 
konja može imati koristi, srce ispunilo veseljem i radošću, i on se zahvalio 
velikom Alahu što je bio milostiv prema njemu i spasio ga smrti. 

I carević se spuštao cijeli taj dan, jer se za vrijeme podizanja bješe uda- 
ljio od zemlje. A kad mu je pošlo za rukom da čini s konjem šta hoće, carević 
ga okrene prema zemlji, pa poče gledati krajeve i gradove koje nije poznavao, 
jer ih nikada u životu nije vidio. A među svim tim što je vidio bješe jedan ne 
može biti ljepše podignut grad, koji se nalazio usred zelene i cvjetne zemlje, 
s drvećem i olucima, te carević pomisli i reče u sebi: — O, kad bih znao kako 
se zove taj grad i u kojem se podneblju nalazi! 

Zatim on poče kružiti oko toga grada i zagledati ga s lijeve i desne strane, 
— a dan bješe na izmaku i sunce se približavalo zapadu — te carević reče u 
sebi: — Od ovoga grada neću naći ljepšega mjesta za prenoćište. Prenoćit ću 
u njemu, a ujutro ću otići svojoj rodbini i spustit ću se na ono mjesto gdje 
se nalazi moje carstvo, pa ću reći svojim rođacima i svome ocu šta se dogodilo 
i šta su sve vidjele moje oči. 

Tako carević poče tražiti neko sigurno mjesto za sebe i svoga konja, na 
kome ga nitko ne bi mogao vidjeti, i dok se to zbivalo, on odjednom ugleda 
u gradu jedan dvor, koji se dizao u visinu, i taj dvor bješe opasan širokim zZi- 
dom s visokim puškarnicama. I carević reče u sebi: — Doista je divno ovo mje- 

sto! — pa poče okretati onaj sponac za spuštanje konja, a zatim je letio tako 
sve dotle dok se nije spustio ravno na dvorski krov. 

Onda sjaha s konja i oda hvalu velikom Alahu, pa poče hodati oko konja, 
zagledajući ga i govoreći: — Alaha mi, onaj koji je to načinio doista je bio vješt 
mudrac! Ako mi Alah produži vijek koji mi je dao i vrati me čitava u moju 
zemlju i mojim rođacima, te me sastavi s mojim roditeljima, ja ću učiniti 
svako dobro tome mudracu i bit ću mu veoma sklon. 

Carević ostade tako na dvorskom krovu dok nije vidio da su ljudi zaspali, 
a morili su ga i glad i žeđ, jer od rastanka s ocem nije ništa okusio. Tada on 
reče u sebi: — U ovakvom dvoru svakako mora biti hrane! — te ostavi konja 
na jednome mjestu, pa pođe da se prošeta i potraži štogod za jelo. I, šetajući 
tako, ugleda jedne stube, pa siđe niz njih, i onda ugleda dvorište popločano 
mramorom, i veoma se začudi tome mjestu i svemu što bješe lijepo sagrađeno, 
samo što u dvoru nije čuo ni glasa, niti vidio žive duše. I nađe se u zabuni, 
te zastade i poče gledati desno i lijevo, ne znajući kuda da pođe, a zatim reče 
u sebi: — Za mene će biti najbolje da se vratim na ono mjesto gdje mi je konj 
i da tamo prenoćim, a kad nastane jutro, ja ću uzjahati konja i poći... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista pedeset deveta noć, ona reče: 


— Doprlo mi je do ušiju, o sretni care, da je carević odlučio da se vrati 
svome konju i da ga ujutro opet uzjaše. I dok je on tako stajao, govoreći svo- 


joj duši da će uzjahati konja i otići, odjednom ugleda neku svjetlost koja se 


približavala mjestu na kojem je bio, pa se zagleda u tu svjetlost i vidje da se 
ona kreće s mnoštvom robinja, a da je među njima jedna djevojka blistave 
ljepote, sa stasom kao slovo alif, koja je podsjećala na sjajni mjesec, kao što 
reče pjesnik o njoj: 


Došla je, ne pogađajuć' se, po mraku noćnom, 

KO što se mjesec sjajni javlja na nebu tamnom. 
O, vitka! Međ' ljudima nitko na nju ne liči 

Po bljesku ljepote njene i vanjštini sjajnoj. 
Uzviknuh, kad oči vidješe ljepotu njenu: 

— Hvala neka je tvorcu svih od krvi usirene. 
Od ljudskih očiju sačuvat! je hoću, te rekoh: — 

-— Reci: — Sačuvaj me, gospode, ljudi .i zore! 


A ta djevojka bijaše kći cara toga grada, i otac ju je volio tako velikom 
ljubavlju da je iz ljubavi prema njoj podigao taj dvor. I kad god bi carevoj 
kćeri bilo teško pri duši, ona bi. došla u taj dvor s robinjama, pa bi ostala u 
njemu po dan dva, ili duže, a zatim bi se vratila u svoj dvor. 

I dogodi se da je ona te večeri došla u taj dvor ne bi li se u njemu ra- 
zonodila i proveselila. A išla je okružena robinjama, i s njom je išao i jedan 
cunuh koji je imao mač o pojasu. Pa kad je careva kći ušla u dvor, sluge raza- 
striješe ćilime i upališe mangale s kadivima, te se djevojke počeše igrati i ve- 


359. 
NOĆ 


302 HILJADU I JEDNA NOĆ 


seliti, a dok su se one tako igrale i veselile, carević odjednom jurnu na eunuha, 
pa ga obori jednim udarcem, a zatim uze njegov mač, pa jurnu na robinje i 
rastjera ih na desnu i lijevu stranu. I onda careva kći vidje njegovu ljepotu i 
krasotu, i reče: - Možda si me ti to jučer prosio od oca, pa te je on odbio, 
a meni je rekao da si ružan? Alaha mi, moj otac je slagao kad je to rekao, 
jer si ti pravi ljepotan! — A sin indijskog cara bješe zaprosio carevu kćerku od 
njena oca, i car ga je odbio zbog njegova odvratna izgleda, te careva kći po- 
misli da je on taj mladić koji ju je zaprosio. I ona mu priđe, pa ga zagrli i po- 
ljubi i legne s njim, a robinje joj rekoše: — O, gospođo, to nije onaj mladić koji 
te je prosio od oca, jer je onaj bio ružan, a ovaj je lijep. Mladić koji te je 
prosio i koga je odbio tvoj otac ne bi mogao biti ni njegov sluga, ovaj je 
mladić na velikom položaju, o, gospođo! 

Potom robinje odoše eunuhu koji je ležao, pa ga osvijestiše, a on skoči, 
uplašen, i poče tražiti svoj mač, ali ga ne nađe u ruci, te mu robinje rekoše: 
— Onaj koji ti je uzeo mač i oborio te, sjedi s carevom kćerkom. 

A car je naredio tome eunuhu da mu budno čuva kćerku, jer se bojao 
nestalnosti sudbine i nesretnog slučaja, pa eunuh odmah ustade i priđe zavjesi, 
te je podigne i vidje djevojku kako sjedi s carevićem i razgovara s njim. I kad 
ih vidje, eunuh reče careviću: — O, gospodaru, jesi li ti čovjek ili džin? — Teško 
tebi, o, najgori među robovima! — uzviknu carević. — Kako možeš smatrati si- 
nove careva Hosroja za bezbožne đavole! — I mladić uze mač u ruku, pa reče: 
— Ja sam carev zet — car mi je dao svoju kćerku za ženu i kazao mi da je 
obljubim! 
| Kad je čuo to od njega, eunuh kaza: — O, gospodaru, ako si čovjek, kao 
što tvrdiš, onda ona priliči samo tebi i ti imaš više prava na nju no itko drugi. 

Zatim eunuh ode caru, derući se (a bješe poderao odijelo koje je imao 
na sebi i posuo glavu zemljom), a car je čuo njegovu viku, pa ga je zapitao: — 
Šta te je to snašlo? Uznemirio si mi dušu. Reci mi bez oklijevanja šta je i ne- 
moj zanovijetati. — O, care — odgovori mu eunuh — pomozi svojoj kćeri — njome 
je zagospodario jedan šejtan među džinovima u ljudskom obliku, s licem car- 
skih sinova; udari na nj, dakle! 

Kad je čuo te eunuhove riječi, car naumi da ubije mladića, te uzviknu: 
— Kako si to čuvao moju kćerku, kad ju je snašla takva nevolja! — I on odmah 
ode u onaj dvor gdje mu bijaše kćerka, a kad je došao tamo, nađe robinje. 
gdje stoje. — Šta se to dogodilo s mojom kćerkom? — zapita ih on, a one mu 
odgovoriše: — O, care, mi smo sjedile s njom i nismo stigle ni da dođemo k 
sebi, a na nas je nasrnuo onaj mladić što nalikuje na pun mjesec (a mi nikada 
nismo vidjele mladića s ljepšim licem), i u ruci je držao isukan mač. Mi ga 
zapitasmo tko je i šta je, a on ustvrdi da si mu ti dao svoju kćerku za ženu, 
i mi ne znamo ništa osim toga, a ne znamo ni da li je on čovjek ili džin, ali 
je čedan i ljubazan i ne čini ništa zlo. 

Pošto je car čuo njihove riječi, u njemu se ohladi ono što bijaše planulo, 
te on poče polako podizati zavjesu, i tako vidje carevića kako sjedi s njego- 
vom kćerkom i razgovara s njom, a carević bješe divan i lice mu bješe kao 

sjajni mjesec. I car se nije mogao uzdržati zbog svoje ljubavi prema kćeri, već 
uđe s isukanim mačem u ruci, pa jurnu na njih kao oluja, i onda ga carević 
vidje, pa zapita njegovu kćerku: — Je li to tvoj otac? — a ona mu odgovori: 
— Jest... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni trista šezdeset noći, ona reče: 


— Doprlo mi je do ušiju, o sretni care, da je careva kći odgovorila mla- 
diću: — Jest, to je moj otac. — I onda je on skočio na noge, pa je uzeo mač u 
ruke i tako strašno dreknuo na cara da ga je zaglušio, :a htio je i nasrnuti na 
nj s mačem u ruci. I car vidje da je mladić plahovitiji od njega, te vrati mač u 
korice, pa je stajao tako dok mladić nije došao do njega, a onda ga ljubazno 
dočeka i zapita: — O, mladiću, jesi li ti čovjek ili džin? — Da nemam obzira 
prema tebi i da ne poštujem tvoju kćerku, ja bih prolio tvoju krv! Kako me 
možeš proglasiti za šejtana, kad sam ja iz loze careva Hosroja, koji bi mogli 
uzdrmati tvoju veličinu i vlast i oduzeti ti sve što imaš u svojoj domovini, 
kad bi im se samo prohtjelo da ti uzmu carstvo? — uzviknu carević, a car OSs- 
jeti da ga poštuje kad je čuo njegove riječi, a i poboja se da ga ne snađe neko 
zlo od njega. — Ako si iz carske loze, kao što tvrdiš — reče mu car — kako si 
onda mogao ući u moj dvor bez moga odobrenja i baciti ljagu na moje do- 
stojanstvo i doprijeti do moje kćeri? Ti veliš da si njen muž i da sam ti je ja 
dao za ženu, a ja sam ubijao careve i carske sinove kad su je prosili. Tko će 
te spasiti od moje jarosti? TA ako pozovem svoje robove i sluge i ako im na- 
redim da te ubiju, oni će te smjesta ubiti. Tko će te osloboditi, kad si u mo- 
jim rukama? 

Kad je čuo te careve riječi, carević mu reče: — Ja se doista čudim što si 
ti takav i što si tako malo pronicav. Zar želiš za svoju kćerku boljeg muža 
od mene, i zar si vidio koga odvažnijeg od mene, koji obilnije nagrađuje, a 
ima veću vlast, vojsku i pomoćnike nego što ih imam ja? — Nisam, Alaha mi 
— odgovori mu car — ali bih htio, o, mladiću, da je zaprosiš pred svjedocima, 
pa bih ti je dao za ženu, a ako ti je krišom dam za ženu, obrukat ćeš me s 
njom. — To si dobro kazao — odgovori mu carević — ali ako se okupe tvoji 
robovi, sluge i vojnici, o, care, pa me ubiju, kao što si mi rekao, onda ćeš 
se ti sam obrukati, te će ti ljudi vjerovati, a i neće ti vjerovati. Po mome mi- 
šljenju, ti treba da uradiš onako, o, care, kako ti ja kažem. 

Na to mu car kaza: — Da čujem to! — a carević mu reče: — Ili ću podi- 
jeliti megdan s tobom, pa ako tko od nas ubije svoga protivnika, onda će njemu 
pripasti vlast, jer će imati više prava na nju, ili ćeš me ostaviti noćas, a kad 
nastane jutro, dovest ćeš mi svoju vojsku i odrede i sluge. Reci mi koliko ih 
ima? — Ima četrdeset hiljada konjanika, osim robova koji mi pripadaju i osim 
ljudi iz moje okoline, a i njih ima isto toliko — odgovori car, a carević reče: 
— Kad svane dan, dovedi ih meni, pa im reci... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista šezdeset prva noć, ona reče: 

— Doprlo mi je do ušiju, o sretni care, da je carević rekao caru: — Kad 
svane dan, dovedi mi ih, pa im reci: — Ovaj mladić prosi od mene moju kćerku, 
pod uvjetom da podijeli megdan s vama, a tvrdi da će vas svladati i pokoriti 
i da vi ne možete izići na kraj s njim. — A zatim me pusti da se borim s njima, 
pa ako me ubiju, time će se najbolje sakriti tvoja tajna i očuvati tvoj obraz, 
a ako ja njih svladam i pokorim, onda će car željeti da ima zeta kao što sam ja. 

I car sasluša carevićeve riječi i složi se s njegovim mišljenjem i usvoji nje- 
gov savjet, mada mu se učinilo da su njegove riječi krupne, a bješe ga užas- 
nula 1 carevićeva namjera da se bori s cijelom vojskom koju mu je on opisao. 

Zatim oni sjedoše i stadoše razgovarati, a car pozva jednog eunuha i naredi 
mu da istoga časa i trenutka ode veziru i da mu naredi da okupi sve vojnike, 
pa da im zapovjedi da se naoružaju i uzjašu konje. I eunuh ode veziru i oba- 
vijesti ga o onom što mu je naredio car, a onda vezir pozva vojne starješine 
i velikaše carstva, pa im zapovjedi da uzjašu konje i da iziđu s ratnom opre- 
mom, i eto šta je bilo s njima. | 

Što se pak tiče cara, on je neprestano razgovarao s carevićem, jer su mu 
se svidjele njegove riječi, njegov razum i njegov odgoj. 

I dok su oni tako razgovarali, odjednom nastade jutro, te car ustade i 
uputi se k svome prijestolju, a svojim vojnicima naredi da uzjašu konje. I car 
dovede careviću odličnog konja, koji je spadao u njegove najbolje konje, pa 
naredi slugama da ga osedlaju za carevića i da stave na nj najljepšu opremu, 
ali carević reče caru: — O, care, ja neću uzjahati konja dok ne pogledam i ne 
vidim vojsku. — Bit će onako kako ti želiš — odgovori mu car. 

Zatim car ode (a mladić je išao ispred njega), te tako dođoše do jednoga 
trga, a onda carević ugleda vojsku i vidje da je velika. I car povika: — O, oku- 
pljeni ljudi, došao mi je jedan mladić koji prosi od mene moju kćerku, a ja 
nisam vidio ljepšeg mladića od njega, a ni odvažnijeg srcem i strašnijeg u ljutini, 
On tvrdi da će vas sam svladati i pobijediti, a izjavljuje da bi vas, po njego- 
vu mišljenju, bilo tek nešto malo i kad bi vas bilo sto hiljada. Kad se bu- 
dete borili s njim, dočekujte ga s vrhovima kopalja i mačeva — on se doista 
prihvatio krupne stvari! 

A potom car reče careviću: — O, sinko, evo njih, pa čini s njima šta hoćeš! 
— A mladić mu odgovori: — O, care, ti si nepravedan prema meni. Kako ću se 
ja boriti s njima, kad ja idem pješice, a oni jašu konje? — Ja sam ti naređivao 
da uzjašeš konja, a ti to nisi htio. Evo ti konja, pa izaberi kojega hoćeš — reče 
mu car. — Ne sviđa mi se nijedan od tvojih konja, već ću uzjahati onoga konja 
na kojem sam i došao — odgovori carević. — A gdje je tvoj konj? — zapita car, 
a carević odgovori: — Na tvojem dvoru. — A na kojem mjestu na mome dvoru? 
— zapita car, a mladić odgovori: — Na krovu tvoga dvora. — I kad je čuo to, 
car uzviknu: — Eto prvoga znaka da ti je um poremećen! Teško tebi! Kako 
konj može biti na krovu? Ali će se odmah razjasniti kad govoriš istinu, a kad 
lažeš. 

I car se obrati jednome čovjeku iz svoje okoline, pa mu reče: — Otiđi 
u moj dvor, pa mi donesi ono što budeš našao na krovu. 


(STRANA 314 — 370. NOĆ) 


Potom carević uzjaha konja i smjesti djevojku iza sebe... pa se uputi k gradu 


svoga oca, radostan i zadovoljan, i letio je sve dotle dok se nije spustio na 
dvor... 

I ljudi se počeše čuditi mladićevim riječima i govoriti jedan drugome: — 
Kako će taj konj sići s krova niza stube? Doista, mi nismo čuli ništa slično. 

Za to vrijeme čovjek koga je car poslao u dvor popeo se na sam vrh dvora 
i ugledao konja kako stoji tamo, a taj čovjek nikada nije vidio ljepšega konja 
od njega. I onda on priđe konju, pa ga poče zagledati, i tako vidje da je konj 
načinjen od ebanovine i slonovače. A s tim čovjekom bio se popeo na krov još 
jedan čovjek iz careve okoline, te se njih dvojica počeše rugati kad ugledaše 
konja i rekoše... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista šezdeset druga noć, ona reče: 


— Doprlo mi je do ušiju, o sretni care, da ljudi iz careve okoline rekoše: 
— I na takvom će konju biti sve ono što je spominjao mladić! Mi mislimo da 
on nije ništa drugo do bjesomučnik, ali će nam doskora biti jasno šta je s 
njim, a možda je po srijedi neka krupna stvar. 

I potom ljudi podigoše konja držeći ga na rukama, pa su ga tako nosili 
sve dotle dok ga nisu donijeli do careva lica i stavili preda nj. I ljudi se oku- 
piše oko konja, pa gledahu u nj diveći se njegovu divnom obliku i ljepoti nje- 
gova sedla i njegove uzde, a konj se svidje i samome caru, koji mu se nikako 
nije mogao načuditi. 

Zatim car zapita mladića: — O, mladiću, je li to tvoj konj? — Jest, o, care, 
to je moj konj, a uskoro ćeš vidjeti kako je on čudan — odgovori mladić, a 
car mu reče: - Uzmi svoga konja, pa ga uzjaši. — Uzjahat ću ga tek onda kad 
se vojnici odmaknu od njega — reče mladić, te car naredi vojnicima koji su 
stajali oko konja da se udalje za jedan strelomet. A onda mladić reče: — O, 
care, evo ja ću uzjahati svoga konja pa ću jurnuti na tvoje vojnike i rastjerat 
ću ih na desnu i lijevu stranu i primorat ću im srca da prepuknu. — Čini šta 
hoćeš i nemoj ih štedjeti, jer neće ni oni tebe štedjeti — kaza car. — I onda se 
mladić uputi svome konju, a vojnici se postrojiše prema njemu i rekoše jedan 
drugome: — Kad se bude našao među našim redovima, mi ćemo ga dočekati 
vrhovima svojih kopalja i oštricama svojih mačeva. — A jedan od njih uzviknu: 
— To je nevolja, Alaha mi! Kako da ubijemo toga mladića lijepoga lica i divnoga 
stasa! — A drugi jedan reče: — Alaha mi, do njega ćete dospjeti tek poslije 
= okršaja. Mladić je to učinio zato što zna da je odvažan i da je bolji 
od nas. 


A carević, pošto se uspravi na svome konju, okrenu zavrtanj za podizanje,. 


i onda svi upriješe pogled u nj da vide šta će učiniti. I carevićev konj se uz- 
nemiri, pa se zakoprca i poče činiti one čudne pokrete što ih čine konji, te 
mu se unutrašnjost ispuni zrakom, a zatim se konj podigne, pa poleti po zraku. 

Kad vidje da se konj podigao i da leti naviše, car viknu svojim vojnicima: 
— Teško vama, hvatajte ga dok vam nije otišao! — Ali mu veziri i namjesnici 
rekoše: — O, care, zar može tko stići pticu koja leti! Taj mladić nije ništa drugo 
do neki veliki čarobnjak, od kojega te je spasio sam Alah. Zahvali se velikom 
Alahu, dakle, što te je spasio iz njegovih ruku. 

A car, pošto je vidio šta je sve bilo s carevićem, vrati se u svoj dvor i 
ode svojoj kćeri, pa joj ispriča šta mu se dogodilo s carevićem na trgu. I onda 
car vidje da je djevojci veoma žao što se rastala s carevićem, a djevojka se 
potom razboli i legne u krevet, a otac je pritisne na svoje grudi kad je vidje 
tako bolesnu, i poljubi je između očiju i reče joj: — O, kćeri moja, hvali ve- 
likog Alaha i zahvali mu se što nas je spasio od tog podmuklog čarobnjaka. 

I, da bi je utješio, car joj poče govoriti o onome što je vidio da je učinio 
carević, te joj ispriča kako se podigao u zrak, ali ona nije htjela ni da čuje 
ono što joj je govorio otac, već je počela još više plakati i jecati, a zatim je 
rekla u sebi: — Alaha mi, ja neću ništa ni jesti ni piti dok me Alah ne sjedini 
s njim! 

A djevojčin otac, car, bijaše veoma zabrinut zbog toga i bilo mu je teško 
što mu je kći u takvu stanju, te mu je srce tugovalo zbog nje, ali je njena 
ljubav prema careviću postajala to veća što je otac bio nježniji prema njoj... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista šezdeset treća noć, ona reče: 


— Doprlo mi je do ušiju,.o sretni care, da je njena ljubav prema careviću 
postajala sve to veća što je otac bio nježniji prema njoj, i eto šta je bilo s 
carem i njegovom kćerkom. 

Što se pak tiče carevića, on se podigao u visinu i ostao sam, pa se počeo 
sjećati djevojčine ljepote i dražesti. A carević se bio raspitao u ljudi iz careve 
okoline kako se zove njen grad i car, njen otac, te je tako saznao da je to 
grad Sana. I pošto je tako dugo letio, carević uspori let, pa se tako približi 
gradu svoga oca i obletje ga, a onda se uputi dvoru svoga oca. I on se spusti 
na krov, ostavi tamo konja, a sam siđe u dvor i uđe u odaju svoga roditelja 
1 vidje ga tužna i žalosna zbog rastanka sa sinom. A kad je ugledao carevića, 
car ustade pa ga pritisnu na svoje grudi i obradova mu se velikom radošću. 
A carević, čim se sastao s ocem, zapita ga šta je bilo s mudracem koji je na- 
činio konja, i reče: — O, babo, šta li je učinila sudba s njim? — A otac mu 
odgovori: — Ne blagoslovio Alah ni njega ni onaj čas kad sam ga ugledao! Ta 
zbog njega sam se rastao s tobom i on je u zatvoru od onoga dana kada je 
tebe nestalo. — I carević naredi da mudraca oslobode i izvedu iz tamnice pa 
ga dovedu njemu, a kad mudrac dođe, carević mu pokloni odijelo kao znak 
svoje naklonosti i bio je veoma dobar prema njemu, samo što car ne htjede 
dati mudracu svoju kćer za ženu. A mudrac se zbog toga veoma naljuti, te 
požali zbog onoga što je učinio, a bilo mu je jasno da je carević otkrio tajnu 
njegova konja i saznao kako se njime može upravljati. 

Zatim car reče sinu: — Po mome mišljenju najbolje će biti da ne prilaziš 
tome konju i da ga više nikad ne jašeš od današnjeg dana, jer ne znaš kakva 
su njegova svojs"va, pa se možeš prevariti. — A carević ispriča ocu šta mu se 
dogodilo s kćerkom cara koji je vladao onim gradom i s njenim ocem, a otac 
mu reče: — Da te je car želio ubiti, on bi te zacijelo ubio, ali tebi još nije su- 
đeno da umreš. 

A potom se u careviću uzburka tuga zbog njegove ljubavi prema kćeri 
onoga cara, gospodara Sane, te on priđe konju, pa ga uzjaha i okrenu zavrtanj 
za podizanje, a konj poletje s njim uvis, i diže se nebu pod oblake. A kad nas- 
tade jutro, mladićev otac ga potraži, ali ga ne nađe, te se žalostan pope na 
krov i vidje sina kako se diže u visinu. I car se rastuži zbog rastanka sa si- 
nom i nije se mogao nakajati što nije uzeo konja i sakrio ga, i pomisli u sebi: 
— Alaha mi, ako mi se vrati sin, ja neću ostaviti toga konja, ne bi li mi se 
srce umirilo od strepnje za sinom! — I on opet poče plakati i jecati... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista šezdeset četvrta noć, ona reče: 


— Doprlo mi je do ušiju, o sretni Care, da je car opet počeo plakati i je- 
cati od tuge za sinom, i eto šta je bilo s njim. 

Što se pak tiče njegova sina, on je sve dotle letio dok se nije zaustavio 
iznad grada Sane. I onda se mladić spusti na ono mjesto gdje se spustio prvi 
put, i išao je, prikradajući se, dok tako nije došao do odaje careve kćeri, ali 
u njoj ne nađe ni djevojke, ni i robinja, ni eunuha koji ju je čuvao, i bilo mu 
je teško zbog toga. 

Potom on poče hodati po dvoru i tražiti carevu kćerku, pa je tako nađe 
u jednoj drugoj sobi, a ne u onoj u kojoj se onomad sastao s njom, ali je 
careva kćerka ležala u krevetu, a oko nje bjehu robinje i dadilje. I on uđe u 


sobu u kojoj su one bile, pa ih pozdravi, a careva kći se podigne kad je čula 


njegove riječi, pa ga zagrli i poče ga ljubiti između očiju i pritiskivati na svoje 
grudi. — O, gospođo — reče joj carević — ti si me nagnala da tugujem za sve 
ovo vrijeme. — A careva kći uzviknu: — To si ti mene nagnao da tugujem, a 
da je tvoja odsutnost duže potrajala, ja bih zacijelo i bez sumnje umrla! — O, 
gospođo — zapita je carević — kako gledaš na ono što je između mene i tvoga 
oca i na ono što je on učinio sa mnom? Da nema moje ljubavi prema tebi, 
o, iskušenje za ljude, ja bih ga zacijelo ubio i učinio bih od njega pouku za 
gledaoce. Ali ja volim i njega zbog tebe, onako isto kao što volim tebe. — Kako 
si mogao otići od mene, i zar moj život može biti ugodan bez tebe? — reče 
djevojka, a carević je zapita: — Hoćeš li me slušati i činiti ono što ti ja kažem? 
—- Reci mi šta hoćeš, a ja ću pristati na ono što budeš zatražio od mene i 
neću ti se ni u čemu protiviti — odgovori mu careva kćerka. — Hajde sa mnom 
u moju zemlju i u moje carstvo — reče onda carević, a careva kćerka mu od- 
govori: — S ljubavlju i zadovoljstvom! — I carević se veoma obradova kad je 
čuo njene riječi, pa je uze za ruku i natjera je da se na to zavjetuje velikom 
Alahu. 

Poslije toga carević se pope s njom na krov dvora pa uzjaha konja, a 
djevojku posadi iza sebe, pribije uza se i dobro sveže, pa okrene zavrtanj za 
podizanje koji se nalazio na plećki njegova konja, a konj se podigne s njima 
u visinu. I robinje povikaše i obavijestiše o tome cara, djevojčina oca, i njenu 
majku, te se oni brzo popeše na krov dvora. I car pogleda naviše i vidje konja 
od ebanovine kako leti s njima po zraku, te se uznemiri zbog toga, a njegova 

uznemirenost bješe velika, te on povika i reče: — O, careviću, molim te da se 
sažališ na mene .i. na moju ženu, Alaha radi, i da nas ne rastavljaš od naše 
kćeri! — Ali mu carević ne odgovori. I carević pomisli da je djevojci možda 
žao što se rastala s majkom i ocem, te je zapita: — O, iskušenje sudbe, hoćeš 
li da te vratim majci i ocu? — ali mu ona odgovori: — O, gospodaru, ja to 
neću, Alaha mi! Ja hoću da budem samo s tobom, pa ma gdje ti bio, jer me 
ljubav prema tebi odvaja od svega, pa čak i od oca i majke. — I carević se 
obradova velikom radošću kad je čuo te njezine riječi, a zatim pusti konja da 
leti polako, kako se djevojka ne bi uzrujavala, i letio je s njom sve dotle dok 
nije ugledao zelenu livadu kroz koju je tekao potok. I oni se spustiše na nju, 
pa se malo prihvatiše jela i pića, a zatim carević uzjaha konja, a djevojku po- 
sadi iza sebe i dobro je priveza uzicama, bojeći se da joj se što ne dogodi, pa 
poleti s njom, i letio je s njom po zraku sve dotle dok ne stigoše do grada 
njegova oca, a onda se carević još više obradova. I on pokaza djevojci mjesto 
kojim je vladao i carstvo njegova oca i reče joj da je carstvo njegova oca veće 
od carstva njena oca. 

Potom se oni spustiše u jedan od onih vrtova po kojima se šetao care- 
vićev otac, i mladić odvede djevojku u sjenicu koja bješe pripremljena za nje- 
gova oca, a konja od ebanovine ostavi pred vratima i naredi djevojci da pazi 
na nj. — Sjedi ovdje dok ti ne pošaljem svoga poslanika — ja ću otići ocu, kako 
bih mogao pripremiti dvor za tebe i pokazati ti svoju moć — reče carević, a 
djevojka se obradova kad je čula njegove riječi i kaza: — Čini što hoćeš... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista šezdeset peta noć, ona reče: 


— Doprlo mi je do ušiju, o sretni care, da se djevojka obradovala kad je 
čula te carevićeve riječi i rekla: — Čini što hoćeš! — i da joj je palo na pamet 
da će u gradu naići samo na raskoš i poštovanje kad bude ušla u nj, kao što 
i priliči djevojkama kao što je ona. 

I onda je carević ostavi pa ode, i išao je sve dotle dok nije stigao u grad, 
a kad je stigao, on ode ocu, koji se veoma obradovao kad ga je ugledao, te mu 
je pošao u susret i rekao: — Dobro došao! — I carević reče ocu: — Znaj da sam 
doveo carevu kćerku o kojoj sam ti govorio, pa sam je ostavio izvan grada u 
jednome vrtu, a došao sam amo da te obavijestim o tome, kako bi mogao oku- 
piti ljude iz svoje okoline i poći joj u susret i pokazati joj svoju moć, svoju 
vojsku i tjelohranitelje. — I car odgovori: — S ljubavlju i zadovoljstvom! — pa 
istoga časa i trenutka naredi građanina da okite grad što mogu ljepše, a zatim 
iziđe ne može biti ljepše obučen i okićen, zajedno sa svojom vojskom, velika- 
šima, dvorjanima i slugama. 

A carević iznese iz svoga dvora ukrase i odijela i sve ono što carevi ču- 
vaju u svojim riznicama, pa namjesti za carevu kćer jednu odaju koja bješe 
ukrašena zelenom, crvenom i žutom zlatotkanicom, a zatim dovede u nju in- 
dijske, rumijske i abesinske robinje i unese u nju neobične rijetkosti. A potom 


napusti tu odaju i one boji bjehu u njoj pa ode prije svih u onaj vrt i uđe u 

sjenicu gdje je ostavio djevojku, pa je poče tražiti, ali je ne nađe, a ne nađe ni 


konja. I onda se poče udarati po licu, te podera odijelo koje je imao na sebi, 
pa poče ići uokolo po vrtu ošamućena uma, a zatim se osvijesti i reče u sebi: 
— Kako je mogla otkriti tajnu onoga konja, kad joj ja ništa nisam o: tome go- 
vorio? Možda ju je napao onaj perzijski mudrac koji je načinio konja, pa ju 
je odveo, ne bi li se tako osvetio za ono što mu je učinio moj otac. — I carević 
pozva čuvare vrta, pa ih zapita je li tko prošao pored njih i reče: — Jeste li 
vidjeli koga da je prošao pored vas i ušao u ovaj vrt? — Nismo vidjeli nikoga, 
osim perzijskog mudraca koji je dolazio da bere ljekovito bilje. 

Kad je čuo te riječi, carević bijaše uvjeren da je djevojku :odveo baš taj 
mudrac... 

I Šeherezadu zateče jutro, te ona prekinu priču koju je započela Po. ca- 
revu odobrenju, a kad nastade trista šezdeset šesta noć, ona reče: 


_ Doprlo mi je do ušiju, o sretni care, da je poslije tih riječi carević bio 
uvjeren da je djevojku odveo perzijski mudrac. A bješe suđeno da perzijski 
mudrac uđe u vrt želeći da nabere malo ljekovitog bilja, i to baš onda kad je 
carević ostavio djevojku u sjenici i otišao u dvor svome ocu da ga pripremi. I 
mudrac osjeti mošus i mirise kojima bješe prožeto to mjesto, a taj miris bješe 
miris. careve kćeri. I on je išao za tim mirisom dok nije stigao do one sjenice, 
a onda vidje da pred vratima sjenice stoji onaj konj kojega je on načinio svojom 
rukom, i srce mu se ispuni radošću, jer mu je duša bila ispunjena žalošću za 
konjem koji mu se bio izmakao iz ruku. I mudrac priđe konju, pa zagleda sve 
njegove dijelove i vidje da su čitavi, a zatim htjede uzjahati konja i poletjeti, 
ali reče u sebi: — Moram vidjeti šta je to donio carević 1 šta je ostavio ovdje s 
konjem. — I on uđe u sjenicu i vidje carevu kćer kako sjedi, a ona bješe slična 
sjajnome mjesecu na vedrome nebu. I mudracu bi jasno da je ta djevojka kćerka 
nekog velikaša, a da ju je carević uzeo i donio na konju, pa ju je ostavio u toj 
sjenici, a sam je otišao u grad da otuda dovede ljude koji mu bjehu bliski, kako 
bi odveo djevojku s poštovanjem i počašću. 

Onda mudrac uđe, pa poljubi zemlju pred djevojkom, a ona podigne oči, 
pa ga pogleda i vidje da je veoma ružan i da mu je lice odvratno. — Tko si ti? 
- zapita ona, a mudrac joj odgovori: — O, gospođo, ja cam carevićev poslanik. 
On me je poslao i naredio mi da te prevedem u drugi vrt, u blizini grada. — Kad 
je čula te njegove riječi, djevojka ga zapita: — A gdje je carević? — I mudrac joj 
odgovori: — On je u građu svoga oca, ali će odmah doći sa sjajnom pratnjom. 
— O, takav i takav, pa zar carević nije mogao naći nikog drugog da mi pošalje? 
- I mudrac se nasmije kad je čuo njene riječi, pa joj reče: — O, gospođo, neka 
te ne zavede ružnoća moga lica i moja odvratna vanjština. Da si ti dobila od 
mene ono što je dobio carević, ti bi zacijelo s pohvalom govorila o mome djelu. 
Carević me je izabrao i poslao tebi zbog moga ružnog izgleda i strašne vanjštine, 
jer je ljubomoran na tebe i voli te, a da nije toga — on ima toliko bijelih i crnih 
robova, slugu 1 čeljadi da ih je nemoguće izbrojiti. 

I kad je djevojka čula mudračeve riječi, ona ih shvati razumom i povjerova 
mu, pa ustade... 
I Šeherezadu zateče jutro, te ona prekine priču koju je započela po carevu 
. . vV Z v 
odobrenju, a kad nastade trista šezdeset sedma noć, ona reče: 


— Doprlo mi je do ušiju, o sretni care, da je mudrac ispričao djevojci u 
kakvim se okolnostima nalazio carević, a da je ona povjerovala u njegove riječi 
i da ih je shvatila. I ona ustade, pa metne svoju u mudračevu ruku i reče: — O, 
striče, jesi li mi donio što na čemu mogu sjediti? — A mudrac joj odgovori: — O, 
gospođo, konja na kojem si stigla amo. Otići ćeš jašući ga. — Ja ga ne mogu 
sama jahati — reče djevojka, a mudrac se osmjehnu kad je to čuo, jer mu bijaše 
jasno da je se dokopao. — Ja ću jahati s tobom — reče joj on, a zatim uzjaha 
konja i posadi djevojku iza sebe, pa je pribi uza se i zategne užad kojim bješe 
svezana, a ona nije znala šta će on učiniti s njom. 

Zatim mudrac pomakne zavrtanj za podizanje, te se unutrašnjost njegova 
konja ispuni zrakom i konj se pomakne i zadrhta, pa se podigne uvis, leteći s 
njima sve dotle dok grad ne iščeznu pod njim. I onda djevojka reče: — Hej ti, 
šta je s onim što si mi rekao o careviću, tvrdeći da te je on poslao po mene? 
- A mudrac joj odgovori: — Nagrdio Alah carevića. On je nevaljao i zao. — 
Teško tebi! — uzviknu careva kći — kako se smiješ protiviti naređenju svoga 
gospodara? — On nije moj gospodar — odgovori mudrac. — Znaš li ti tko sam 
ja? — Ne, ja o tebi znam samo ono što si mi sam kazao o sebi — odgovori careva 
kći, a mudrac uzviknu: — To što sam ti ispričao bilo je samo lukavstvo kojim 
sam htio da prevarim tebe i carevića. Ja sam cijelog svog života tugovao za 
ovim konjem što je pod tobom — to je moje djelo, ali je carević bio zagospodario 
njime, a sada sam mu oteo i tebe i konja, te sam tako sažegao carevićevo srce 
kao što je on bio sažegao moje srce, i on ubuduće neće nikad zagospodariti 
ovim konjem. Ali umiri srce i rashladi oči: Ja ću ti biti od veće koristi nego on. 

Kad je čula te njegove riječi, djevojka se poče udarati po licu i uzviknu: 
— O, jade! sad nemam svoga dragana, a nisam ostala ni kod oca i majke! —- I 
ona gorko zaplaka zbog onoga što ju je snašlo, dok je mudrac neprestano letio 
s njom iznad rumskih zemalja, dok se naposljetku ne spusti na jednu zelenu 
livadu s potocima i drvećem. A ta livada bila je blizu jednoga grada, i u tom 
gradu bio je jedan veoma ugledan car. 

I dogodi se da je toga dana car toga grada pošao u lov i šetnju i da je 
prošao pored te livade, i onda car vidje mudraca kako stoji, a pored njega bjehu 
konj i djevojka. I mudrac ne stiže ni da dođe k sebi, a na nj jurnuše carevi 
robovi, pa uhvatiše i njega i konja i djevojku, i odvedoše ih caru. I caru pade 
u oči mudračeva ružna vanjština i njegovo odvratno lice, a vidje da je djevojka 
lijepa i dražesna, te reče djevojci: — O, gospođo, ima li kakve veze između 
ovoga starca i tebe? — A mudrac se požuri da mu odgovori, rekavši: — To je 
moja žena i kći moga strica. — Ali djevojka ču to, te reče da je on lažov, i kaza: 
— O, care, ja ga ne poznajem, Alaha mi, i on mi nije muž, već me je uzeo silom, 
posluživši se lukavstvom! 

Kad je čuo te riječi, car naredi slugama da izudaraju mudraca, te ga sluge. 


izudaraše na mrtvo ime, a onda im car naredi da ga odnesu u grad i bace u 
tamnicu, što oni i učiniše. A potom car oduzme mudracu djevojku i konja, ali 
on nije znao kakav je to konj ni kako se pokreće. 

Eto šta je bilo s mudracem i djevojkom. 

Što se pak tiče careva sina, on obuče putničko odijelo i uzme onoliko no- 
vaca koliko mu bješe potrebno, pa pođe na put u ne može biti gorem stanju. 
Ali je išao što je brže mogao, zagledajući tragove i tražeći djevojku, i išao je 
tako iz jedne zemlje u drugu, raspitujući se o konju od ebanovine, a svi su mu 
se ljudi čudili i smatrali su da on izgovara riječi bez smisla. | 

Carević provede neko vrijeme u takvu stanju, ali niti je čuo išta o djevojci 
niti o konju, i pored dugog raspitivanja i traženja. A zatim on ode u grad 
djevojčina oca, da se tamo raspita o njoj, ali ne ču ništa o djevojci, a njena oca 
nađe žalosna zbog njena nestanka. I tada se carević vrati otuda, pa se uputi u 
zemlju Ruma i poče tražiti trag djevojke i konja i raspitivati se o njima... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista šezdeset osma noć, ona reče: 


— Doprlo mi je do ušiju, o sretni care, da se carević uputio u zemlju 
Ruma, ne bi li našao djevojku i konja, i stao se ondje raspitivati o njima. 

I dogodi se da se carević zadržao u jednome hanu i da je ugledao mnoštvo 
trgovaca koji su sjedili i razgovarali, te i sam sjede pored njih, a onda ču gdje 
jedan trgovac kaže: — O, prijatelji, vidio sam jedno čudo nad čudima. — A šta je 
to? — zapitaše ga, a on odgovori: — Bio sam u jednome kraju, u tom i tom gradu 
(i on spomenu ime grada u kojem bijaše djevojka), pa sam čuo da stanovnici 
toga grada pričaju jednu neobičnu povijest, a evo kakvu: Car toga grada pošao 
je jednoga dana u lov i hajku zajedno s ljudima iz svoje okoline i velikašima, 
a kad su izišli na jednu ravnicu i prolazili pored jedne zelene livade, oni su našli 
na livadi jednoga čovjeka koji je stajao i jednu ženu koja je sjedila pored njega, 
a s njima je bio i jedan konj od ebanovine. Što se tiče muškarca, on je imao 
ružno lice i bio je ne može biti gadniji, a žena što bijaše s njim bila je jedna 
lijepa, dražesna, blistava i savršena djevojka, vitka i skladna. Konj od ebanovine 
bio je pravo čudo, i oni koji vide nisu nikada vidjeli ni ljepšeg ni ljepše načinje- 
nog konja. — A šta je učinio car s njima? — zapitaše prisutni trgovci, a on reče: 
— Muškarca je uhvatio car, pa ga je zapitao tko je ta djevojka, a on je ustvrdio 
da mu je to žena i da je ona kći njegova strica, ali je djevojka rekla da on laže, 
te mu je car oduzeo djevojku, a slugama je naredio da njega isprebijaju, pa da 
ga bace u tamnicu. Što se pak tiče konja od ebanovine, o njemu ne znam ništa. 

Kad je carević čuo riječi trgovca, on mu priđe, pa ga obazrivo i polako 
poče ispitivati, a trgovac mu reče kako se zove taj grad i spomenu mu ime cara 
koji njime vlada. I carević tako saznade ime tog grada i cara koji je njim vladao, 
te provede noć radujući se, a kad nastade jutro, iziđe iz hana, pa krene na put, 
i putovao je sve dotle dok nije stigao do onoga grada, ali kad htjede ući u nj, 
čuvari gradskih vrata ga uhvatiše, pa ga htjedoše odvesti caru, kako bi ga on 

mogao pitati tko je i šta je, zašto je došao u taj grad i kakav zanat zna. Jer taj 
je car imao običaj da pita svakog stranca tko je i šta je i kakav zanat zna, | 
čemu je vičan. 

Ali se dogodi da je carević došao u grad uveče, a u to vrijeme nitko nije 
mogao otići caru niti se savjetovati s njim, te čuvari gradskih vrata uhvatiše 
carevića, pa ga odvedoše u tamnicu, da ga tamo smjeste. Ali kad vidješe kako 
je carević lijep i krasan, bješe im žao da ga odvedu u tamnicu, te ga primiše 
u svoj stan, izvan tamnice. A kad im doniješe hrane, carević se dobro najede 
s njima, ra počeše razgovarati poslije završenog objeda, i onda se tamničari 
obratiše careviću i zapitaše ga: — Iz koje si zemlje? — Ja sam iz zemlje Fars,$? 
zemlje Hosroja — odgovori carević, te se tamničari nasmijaše kad čuše te riječi, 
a jedan od njih reče: — O, Hosrojče! Čuo sam šta govore i pričaju ljudi i pro- 
matrao sam prilike u kojima su bili, ali nisam vidio čovjeka koji više laže od 
Hosrojca što se nalazi u našoj tamnici. — A ja nisam vidio ružnije vanjštine ni 
odvratnijeg lica — reče drugi tamničar. — A šta ste saznali iz njegove laži? — za- 
pita carević, a tamničari rekoše: — On tvrdi da je mudrac; car ga je ugledao na 


'putu, kad je odlazio u lov, i ugledao je s njim jednu ženu neviđene ljepote, 


dražesti, sjaja i savršenstva, a s njim je bio i jedan tako lijep konj od ebanovine 
da ljepšeg nikad nisam vidio. Što se pak tiče djevojke, ona je kod cara, i on je 
voli, samo što je ta žena bjesomučna, a da je taj čovjek mudrac, kao što tvrdi, 
on bi je zacijelo mogao izliječiti. Car je brižljivo liječi i cilj mu je da je izliječi 
od onoga od čega boluje, a što se tiče konja od ebanovine, on je u carevoj 
blagajni. A onaj ružni čovjek što je bio s djevojkom nalazi se u našoj tamnici, 
pa kad se spusti noć za nj, on tako plače i kuka žaleći sebe, da nam ne da da 
spavamo ... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista šezdeset deveta noć, ona reče: 


— Doprlo mi je do ušiju, o. sretni care, da su ljudi rekli careviću da je 
perzijski mudrac u njihovoj tamnici, te careviću pade na um da smisli neki 
plan kako bi postigao svoj cilj. A kad se vratarima prispava, oni odvedoše 
carevića u tamnicu i zatvoriše vrata za njim, te on tako ču mudraca kako plače 
i kuka i žali sebe sama i govori perzijski, jadikujući: — Teško meni zbog onoga 
što sam navukao na sebe i carevića, i zbog onoga što sam učinio s djevojkom 
kad ju je on ostavio, kad nisam postigao time ono što sam želio. A sve je to 
bilo zbog toga što sam naumio da učinim nešto loše — tražio sam ono što ne 
zaslužujem i što ne priliči čovjeku kao što sam ja, a tko traži ono što mu ne 
priliči, upada tamo gdje sam ja upao. 

Kad je čuo te Perzijančeve riječi, carević zapodjenu razgovor s njim na 
perzijskom jeziku i reče mu: — Dokle će trajati to plakanje i urlanje? Volio bih 
vidjeti da li te je snašlo nešto što nije snašlo nikoga drugoga. — A kad je 
Perzijanac čuo te carevićeve riječi, on osjeti da je čovjek što mu govori prija- 
teljski raspoložen prema njemu, te mu se poče jadati na svoje stanje i na teškoće 
koje podnosi. 

A ujutro vratari odvedoše carevića svome caru i obavijestiše cara da je 
carević došao u grad uveče, u vrijeme kad nije bilo moguće otići caru. I car 
poče ispitivati mladića, rekavši mu: — Iz koje si zemlje, kako se zoveš, kakav ti 
je zanat i zašto si došao u naš grad? — A carević mu odgovori: — Što se tiče 
mog imena, ono na perzijskom glasi Hardže, a moja je zemlja Fars, i ja spadam 
u ljude od nauke i naročito dobro znam nauku o liječenju. Liječim bolesne i 
bjesomučne, a idem po oblastima i gradovima stoga što hoću steći novo znanje, 
povrh svoga znanja, pa kad vidim nekog bolesnika, ja ga liječim. Eto, to je 
moj zanat. 

Kad je čuo te carevićeve riječi, car. im se veoma obradova, te uzviknu: 
— O, zaslužni mudrače, došao si nam baš onda kad si nam potreban! — I car 
ispriča careviću slučaj one djevojke. i reče mu: — Ako je izliječiš i iscijeliš od 
bjesomučnosti, dobit ćeš od mene sve što budeš tražio! — A carević mu odgovori: 
- Neka te Alah uzvisi, care! Opiši mi njenu bjesomučnost onako kako si je 
vidio i reci mi koliko dana ima otkako je bjesomučna i kako si uhvatio nju, 
konja i mudraca. 

I potom car ispriča careviću sve što je bilo, od početka do kraja, a onda 
reče: — Što se tiče mudraca, on je u tamnici. — Na to ga carević Zapita: — A šta 
si uradio s onim konjem što je bio s njim? — O mladiću — odgovori mu car — 
njega i sad čuvam u jednoj od mojih soba. — Čuvši to, carević reče u sebi: — 
Po mome mišljenju najbolje će biti da pregledam konja i vidim prije svega je 
li čitav i nije li mu se što dogodilo; ako je čitav, i ako mu se ništa nije dogodilo, 
onda je ispunjeno sve što sam htio, a ako vidim da se više ne može kretati, ja 
ću smisliti kako da spasim dušu lukavstvom. — Potom se carević opet obrati 
caru i reče: — O, care, treba da vidim spomenutog konja, možda ću u njemu 
naći nešto što će mi biti od pomoći pri liječenju djevojke. — S ljubavlju i drage 
volje! — odgovori car, a zatim ustane, pa uzme carevića za ruku i odvede ga do 
konja. I carević poče hodati oko konja, ne bi li vidio u kakvu je stanju, te tako 
vidje da je konj čitav i da mu se nije ništa dogodilo. I onda se carević veoma 
obradova, te uzviknu: — Neka Alah uzvisi cara! Hoću da odem toj djevojci, 
da vidim šta joj je, a molim se Alahu i nadam se da će joj iscjeljenje doći iz 
mojih ruku pomoću onoga konja, ako ushtije veliki Alah! 

Zatim carević naredi da čuvaju konja, pa car ode s njim u onu sobu u kojoj 
bješe djevojka, i carević vidje da se djevojka udara i da pada, kao i obično — 
a ona nije bila bjesomučna, već je to činila samo zato da joj se nitko ne bi 
približio. I. kad je vidje u takvu stanju, carević joj reče: — Neće ti se dogoditi 
nikakvo zlo, o, iskušenje za ljude. — A zatim poče govoriti s njom obazrivo i 
ljubazno i dade joj na znanje da je to on. I careva kći vrisnu glasnim vriskom 
kad ga je prepoznala, pa se onesvijesti od velike radosti koja ju je obuzela, a 
car pomisli da je taj nastup bio posljedica njenog strahovanja. I carević priđe 
djevojčinu uhu, pa joj reče: — O, iskušenje za ljude, sačuvaj od prolijevanja 
moju i svoju krv i budi strpljiva i ustrajna, jer, doista, na ovome mjestu po- 
trebno je strpljenje i vještina u služenju lukavstvom, ako se hoćemo osloboditi 
ovoga cara-tlačioca. A lukavstvo će se sastojati u tome što ću ja otići caru pa 

ću mu reći: — Ona se razboljela stoga što je u nju ušao jedan od džinova, ali 
ti ja jamčim da ću je izliječiti. — I stavit ću mu uvjet da ti skine lance u koje si 
okovana, pa će te onda napustiti duh, a kad ti car dođe, razgovaraj s njim 
služeći se lijepim riječima, kako bi vidio da si izliječena mojom pomoći, i onda 
će se ispuniti sve ono što hoćemo. — A djevojka mu odgovori: — Slušam i po- 
koravam se! — Potom -carević iziđe iz njene sobe, pa ode caru, veseo i radostan, 
i reče mu: — O, sretni care, došao je kraj njenoj bolesti i njenu liječenju, na 
tvoju sreću, i ja sam je izliječio za tebe. Ustani, dakle, pa idi u njenu sobu, a 
budi blag u govoru i oprezan u ophođenju s njom, i obećaj joj ono što je može 
obradovati, i onda će se ispuniti sve ono što hoćeš od nje... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni trista sedamdeset noći, ona reče: 


— Doprlo mi je do ušiju, o sretni care, da je carević rekao caru: — Budi blag 
u govoru i obećaj joj ono što je može obradovati, pa ćeš dobiti sve ono što 
hoćeš od nje. — I car ode djevojci, a ona ustade kad ga ugleda, pa poljubi 
zemlju pred njim i reče: — Dobro došao! - i car se veoma obradova tome. 

Zatim car naredi robinjama i eunusima da marljivo dvore djevojku i da 
je odvedu u kupatilo, a da za nju pripreme ukrase i haljine. I robinje odoše 
carevoj kćeri i pozdraviše je, a ona im odgovori na pozdrav najnježnijim jezikom 
i najljepšim riječima, a onda joj robinje obukoše carske haljine i staviše joj oko 
vrata ogrlicu od dragog kamenja. I carevu kćerku odvedoše u kupatilo i dvoriše 
je, a zatim je izvedoše iz kupatila, sličnu punom mjesecu. I djevojka dođe caru, 
pa ga pozdravi i poljubi zemlju između njegovih ruku, te cara obuze velika 
radost zbog toga. I onda car reče careviću: — Sve je to po tvome blagoslovu; 
neka ti Alah da da još dugo dišešt — Ona će se sasvim izliječiti i njena će se 
stvar svršiti — reče carević — ako odeš sa svim svojim tjelohraniteljima i svom 
svojom vojskom na ono mjesto gdje si je našao, a ponesi i onoga konja od 
ebanovine što je bio s njom, i ja ću tamo opčiniti duha koji je u njoj, pa ću ga 
zatočiti i ubiti, te joj se on više nikad neće vratiti. — I car. mu odgovori: — S 
ljubavlju i drage volje! — pa dade odnijeti konja od ebanovine na onu livadu 
gdje je našao djevojku, konja i perzijskog mudraca. 

Zatim car i njegovi vojnici uzjahaše konje, i car povede djevojku sa sobom, 
a ljudi nisu znali što car hoće. A kad stigoše na onu livadu, carević, koji se 
bješe prikazao kao mudrac, naredi da djevojku i konja metnu daleko od cara 
i vojske, na mjesto do kojeg doseže pogled, a zatim reče caru: — Dopusti! S 
tvojim odobrenjem zapalit ću kadiva, pa ću izgovoriti zakletve i ovdje zatočiti 
duha, kako joj se on nikad više ne bi vratio, pa ću uzjahati konja od ebanovine 
i posaditi djevojku iza sebe, a kad budem to učinio, konj će se pokrenuti i poći 
će, i tako ću je dovesti tebi, i time će sve biti svršeno. A poslije toga čini s njom 
što hoćeš. 

Car se veoma obradova kad je čuo te riječi, a potom carević uzjaha konja 
i smjesti djevojku iza sebe i zategne užad oko nje, pa okrene zavrtanj za podi- 
zanje, te se konj podigne u visinu, a vojnici gledahu u carevića dok ga ne 

izgubiše iz vida. I car provede pola dana u očekivanju da se carević vrati, ali se 
on ne vrati, te car izgubi nadu i poče se kajati velikim kajanjem i žaliti što se 
rastao s djevojkom, a zatim povede svoju vojsku i vrati se u svoj grad. 

Eto šta je bilo s carem. 

Što se pak tiče carevića, on se uputio k gradu svoga oca, radostan i zado- 
voljan, i letio je sve dotle dok se nije spustio na njegov dvor. A kad je stigao 
na dvor, carević smjesti djevojku u dvoru, te ga minuše brige, a zatim ode 
ocu i majci, pa ih pozdravi i obavijesti o djevojčinu dolasku, a oni se veoma 
obradovaše tome, i eto šta je bilo s carevićem, konjem i djevojkom. 

Što se pak tiče cara Ruma, on se vratio u svoj grad, pa se zatvorio u svoj 
dvor, tužan i žalostan, a onda dođoše njegovi veziri, pa ga počeše tješiti govo- 
reći mu: — Onaj što je uzeo djevojku — bio je čarobnjak, i neka je hvala Alahu 
što te je spasio od njegovih čina i njegove podmuklosti. — I veziri nisu napuštali 
cara dok nije zaboravio robinju i prestao misliti na nju. Što se pak tiče careva 
sina, on je priredio veliku gozbu za gradske stanovnike... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista sedamdeset prva noć, ona reče: 


— Doprlo mi je do ušiju, o sretni care, da je carević priredio veliku gozbu 
za gradske stanovnike, te tako svi oni provedoše cio mjesec dana svetkujući, a 
zatim carević ode djevojci i onda se oboje obradovaše velikom radošću jedno 
drugome i eto šta je bilo s njima. 

A što se tiče carevićeva oca, on je razbio konja od ebanovine, te konj 

prestade da se kreće. 

Zatim carević napisa pismo djevojčinu ocu i spomenu mu u njemu u kak- 
vim se prilikama nalazi njegova kći i reče mu da se oženio njome te da živi tako 
dobro kako se samo poželjeti može. I carević posla to pismo po svome posla- 
niku, a pored pisma posla i poklone i skupocjene rijetkosti. I taj poslanik stiže 
u grad djevojčina oca, to jest u Sanu u Jemenu, i preda pismo i poklone tome 
caru, i car se veoma obradova kad je pročitao to pismo, te primi poklone i oda 
poštovanje poslaniku, a potom i sam spremi divan poklon za svoga zeta, careva 
sina, i posla mu ga po tom poslaniku. I poslanik se vrati pa preda poklon care- 
viću i reče mu da se car, djevojčin otac, veoma obradovao kad je saznao šta 
je s njegovom kćerkom, i da ga je obuzela velika radost. I carević poče svake 
godine slati pisma i poklone svome tastu, i njih dvojica su to i dalje činili sve 
dotle dok ne umre car, mladićev otac, i dok carević ne uze vlast u svoje ruke. 
A on bijaše pravedan prema svojim podanicima i išao je s njima putem koji je 
ugodan Alahu, te mu se potčiniše zemlje, a robovi mu se pokoravahu, i oni 
su tako živjeli najugodnijim, najsretnijim i najzdravijim životom, dok im nije 
došla Rušiteljica uživanja i Rastavljateljica skupova, koja ruši dvorove i nase- 
ljava grobove. 

I neka je hvala onome koji je živ i koji ne umire, u čijoj je ruci vidljivo i 
nevidljivo carstvo! 

PRIČA O DJEVOJCI KOJA SE ZVALA RUŽIN PUPOLJAK 
I O NJENOM DRAGANU 


PRIČA SE DA JE U DREVNO DOBA i u jednom od minulih vjekova i stoljeća bio 
jedan veliki i moćni car, pa je imao vezira koji se zvao Ibrahim, a vezir je 
imao kćerku rijetke ljepote i dražesti, nenadmašivu po svome sjaju i savršen- 
stvu, veoma pametnu i izvanredno. obrazovanu, samo što je ona voljela razgo- 
vor za stolom i vino i divna lica i nježne stihove i rijetke priče, a njene osobine 
su pozivale umove na ljubav, kao što je rekao o njoj jedan od onih koji su je 
opisivali: 
Zavoljeh nju — sablazan za Arape i Turke, 
Prepiruć' se oko fleksije, zakona i znanja. 


I kaza ona: — Predmet sam radnje, pa zašto onda 
Stavljaš mi +ix na kraju, a onom što radi +ac? 


Kazah joj: — I sebe i dušu za tebe ću dati — 
Zar ne znaš da mi je sad i život preokrenut? 


A ako počneš tu promjenu osporavati, 
Onda pogledaj — yglavex su u srepux čvora sad." 


I ta se djevojka zvala al-Varda-fi-l-Akmam, što znači Ružin Pupoljak, i to 
su joj ime nadjenuli zbog njene velike nježnosti i punoće njenoga sjaja, i car je 
rado objedovao s njom zbog njene velike obrazovanosti. 

A car je imao običaj da svake godine okuplja velikaše carstva i da se onda 
igra kuglama. I tako jednom, kad je došao dan u koji su se okupljali ljudi, 

vezirova kćerka sjedne kraj prozora da gleda igru. I dok su se ljudi igrali, ona 
odjednom baci pogled pa ugleda među vojnicima jednoga mladića od kojeg ne 
bijaše ljepšeg po izgledu ni divnijeg po vanjštini, i imao je sjajno lice, nasmijane 
usne, duge ruke i široka pleća. I djevojka nekoliko puta baci pogled na nj, jer 
ga se nije mogla nagledati, pa reče svojoj dadilji: -— Kako se zove onaj lijepi 
mladić što je među vojnicima? — A dadilja odgovori: — O, kćeri moja, svi su oni 
lijepi, a koji je taj među njima? — Pričekaj, pokazat ću ti ga — reče djevojka, 
a zatim uze jednu jabuku pa je baci na mladića, te on podigne oči i vidje na 
prozoru vezirovu kćerku koja bješe nalik na mjesec u mraku. I mladić još i ne 
skinu očiju s nje, a ljubav prema njoj već mu obuze razum. I on izgovori ove 
stihove: 
Strijelac se na me hitnu, il? kapci tvoji 
Pogodiše zaljubljenog što te vidi. 


Da P' strijela s urezom iz vojske leti k meni, 
Ili je s prozora, možda, doletjela? 


A kad mladići završiše igru, djevojka zapita dadilju: — Kako se zove onaj 
mladić koga sam ti pokazala? — I dadilja joj odgovori: — Zove se Uns-al-Vudžud 
— a djevojka zakima glavom. I djevojka legne na svoje mjesto da spava, a misli 
joj se rasplamsaše, te ona poče uzdisati i izgovarati ove stihove: 


Jest, s pravom su ti nadjenuli ime 
Uns-al-Vudžud, jer si doista — naslada svijeta! 
O, liku mjesečev, ti licem obasjavaš 
Sve što postoji grleći sjajem svijet. 
Među bićima, doista, jedini si 
Sultan ljepota, a svjedoci su za to 
I obrva tvoja, k6 yjnunecx povučena, 
I zjenica kO ssade, kad zaljubljeni piše. 
A stas ti je — grana, ma tko je pozvao, 
Naginje se svakom podjednako štedro. 


Sve vitezove jarošću nadmaši svojom, 
I milotom, ljepotom i darežljivošću. 


A kad je završila pjesmu, ona je ispisa na papiru, a papir umota u komad 
svile, opšiven zlatom, pa je stavi pod jastuk. A jedna od njenih dadilja gledala 
je u nju, i ta dadilja priđe djevojci, pa je poče zabavljati razgovorom, te tako 
djevojka zaspa, a dadilja ukrade pisamce što bješe pod njenim jastukom, pa ga 
pročita i vidje da je djevojku obuzela ljubav prema Uns-al-Vudžudu. I pošto 
je pročitala pismo, dadilja ga stavi na mjesto, a kad se probudila njena gospođa, 
Al-Varda-fi-l-Akmam, ona joj reče: — O, gospođo, ja sam tvoja dobra savjetnica 
i brinem se za tebe. Znaj da je ljubav jaka i da se njome može topiti željezo, 
kad je čovjek krije, i ona ostavlja za sobom bolesti i boljke, te se ne može 
koriti onaj koji oda svoju ljubav. 

I Al-Varda-fi-l-Akmam zapita dadilju: — O, dado, a kakvim se lijekom 
može izliječiti strast? — A dadilja joj reče: — Lijek od nje je — sjedinjavanje. 
— A kako se može dospjeti do sjedinjavanja? — zapita djevojka, a dadilja joj 
reče: — Do njega se može dospjeti dopisivanjem i blagim riječima i čestim po- 
zdravljanjem i željama, jer to sjedinjava zaljubljene i olakšava im sve što je 
teško. I ako je takav slučaj s tobom, ja ću bolje no itko čuvati tvoju tajnu i 
učiniti ono što ti je potrebno i predati tvoje pismo. 

Kad je Al-Varda-fi-l-Akmam čula te dadiljine riječi, um joj odletje od 
radosti, ali se ona suzdrža odgovora, ne bi li vidjela šta će biti na kraju, a u 
sebi reče: — O tome nitko nije ništa saznao od mene, a ja ću odati svoju tajnu 
ovoj ženi tek onda kad je budem iskušala. — A žena kaza: — O, gospođo, usnila 
sam da mi je došao jedan čovjek, pa mi je rekao: — Tvoja gospođa i Uns-al- 
-Vudžud vole jedno drugo, uzmi na sebe njihovu stvar, dakle, pa im nosi pisma 
i čini ono što im je potrebno, krijući ono što je s njima i njihove tajne — dobit 
ćeš veliko blago. — Eto, ispričala sam ti šta sam usnila, a vlast je u pobi ruci. 
—- I Al-Varda-fi-l-Akmam zapita dadilju koja joj je ispričala šta je usnila. 

I Šeherezadu zateče jutro, te ona prekine priču koju je započela po. carevu 
odobrenju, a kad nastade trista sedamdeset druga noć, ona reče: 


— Doprlo mi je do ušiju, o sretni care, da je al-Varda-fi-l-Akmam zapitala 
dadilju: — Znaš li čuvati tajne, o, dado? — A dadilja joj je odgovorila: — Kako 
da ne znam čuvati tajne, kad sam najbolja među slobodnima? 

Onda djevojka izvadi pisamce u kojem je napisala stihove, pa reče: — Od-' 
nesi ovo pisamce Uns-al-Vudžudu i donesi mi odgovor od njega. — I dadilja 
uze pismo, pa ode i odnese ga Uns-al-Vudžudu, a kad je došla, ona mu poljubi 
ruke i pozdravi ga najljubaznijim riječima, pa mu dade pisamce, i Uns-al-Vud- 
žud pročita i vidje šta u njemu piše, a potom napisa na poleđini ove stihove: 


Srce bih da zabavim i ljubav da sakrijem, 
AL lice ljubav i strast moju odaje svima. 


Poteku |? suze, reć! ću: — Rana je u očima, 
Da kudilac ne vidi i ne zna šta je sa mnom. 


I bijah slobodan, i za ljubav ne znadoh tad, 
A sad zavoljeh, i srce ljubavi puno je. 


Povijest vam ispričah svoju, i tužim vam se 
Na strast i ljubav svoju, ne bi I! vam žao bilo. 
Suzama ispisah je svojim — ta možda ćete 
Saznati tako sve što učiniste sa mnom. 
Alah nek čuva lice ljepotom zaodjenuto. 
Mjesec je rob njegov, a zvijezde — sluge pokorne. 
Dušu vam poklonih svoju — primit ćete je, možda; 
Zbliženje je raj za mene, a rastanak pakao je. 


Potom on savi pismo i poljubi ga, pa ga dade ženi i reče joj: — O, dado, 
umilostivi dušu svoje gospođe. — A dadilja mu odgovori: — Slušam i pokoravam 

se! — I ona uze pismo, pa se vrati svojoj gospođi i dade joj ga, a Al-Varda-fi-1- 
-Akmam ga poljubi i podigne iznad glave, a zatim ga otvori i pročita i vidje 
šta u njemu piše, pa pri dnu napisa ove stihove: 


O, ti što ti je srce zavoljelo mene sad, 
Strpi se, možda ćeš sretan biti u ljubavi toj, 
Kad saznaš da je iskrena ljubav tvoja, 
I da ti je u duši ono što je i u mojoj. 
Dat ću ti, povrh bliskosti, i bliskost jednaku, 
Ali nam čuvari ne daju da se zbližimo. 


Kad se noć spusti na zemlju, ta ljubav velika će 
Planuti plamenom vatre u srcima našim. 


I postelja će san odagnati, i možda će 
Tijela iznuriti naša muke paklene te. 


Po zakonu, strast svoju ljubav tajiti mora, 
Zato spuštenu zavjesu podizati nemoj. 

Ljubav prema gazelici ispunila mi je dušu — 
O, samo da ne ode on iz mjesta naših! 


Kad je završila te stihove, ona savi pisamce, pa ga dade dadilji, a dadilja 
ga uzme i iziđe. iz sobe Al-Varde-fi-l-Akmam, vezirove kćeri. I dadilju sretne 
jedan dvorjanin, pa je zapita: — Kamo ćeš? — a starica mu odgovori: — U kupa- 
tilo. — Ali kako se veoma uplašila od njega, ispade joj pisamce kad je izišla, 
onako zbunjena. 

Eto šta je bilo s njom. | 

Što se pak tiče pisamca, jedan eunuh ga ugleda na putu, pa ga uze. A 
potom vezir iziđe iz harema i sjedne na svoju postelju, a k njemu se uputi 
onaj eunuh što je našao pisamce, i dok je vezir sjedio na postelji, eunuh mu 
odjednom priđe s pisamcem u ruci, pa mu reče: — O, gospodaru, našao sam 
ovo pisamce, koje je netko bacio u kući, pa sam ga uzeo. 

I vezir uze pisamce iz njegovih ruku (a ono bješe savijeno), pa ga otvori 
i vidje da su u njemu ispisani stihovi koje spomenusmo, i poče čitati i shvati 
šta oni znače, a potom pogleda kako su napisani, i vidje da je to rukopis nje- 
gove kćeri. I onda on ode djevojčinoj majci, a toliko je plakao da mu sva brada 
bijaše mokra od suza, te ga žena zapita: — Zašto plačeš, o, gospodaru moj? — 
A vezir joj odgovori: — Uzmi ovo pisamce, pa vidi šta u njemu piše. 

Vezirova žena ga posluša i uzme pisamce, pa ga pročita i vidje da je to 
poslanica koju njena kći Al-Varda-fi-l-Akmam šalje Uns-al-Vudžudu, i onda 
joj dođe da zaplače, ali se svlada i zadrža suze, a veziru reče: — O, gospodaru, 
od plakanja nema koristi, te će najbolje biti da smislimo kako da sačuvamo 
tvoj obraz i da prikrijemo ono što je s našom kćerkom. 

I ona poče tješiti vezira i ublažavati njegovu tugu, a vezir joj reče: — Bojim 
se da se što ne dogodi mojoj kćeri zbog ljubavi. Zar ne znaš da sultan voli 
velikom ljubavlju Uns-al-Vudžuda i da zbog toga strahujem? Strahujem najprije 

za sebe sama, jer je to moja kći, a zatim me je strah od sultana, jer je Uns-al- 
-Vudžud sultanov ljubimac, te će se iz toga izleći nešto krupno. Šta ti misliš 
o tome?... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista sedamdeset treća noć, ona reče: 


— Doprlo mi je do ušiju, o sretni care, da je vezir rekao ženi šta je bilo s 
njegovom kćerkom i da ju je zapitao: — Šta ti misliš o tome? — a da mu je 
ona rekla: — Pričekaj me dok očitam molitvu o savjetu. — A potom je očitala 
molitvu o savjetu, u dva rakata, kao što je propisano za molitvu o savjetu, pa 
je rekla mužu: — Nasred Mora s Blagom ima jedan otok koji se zove Otok majke 
lišene djeteta (a tek ćeš saznati zašto je tako nazvan), a do te planine nitko ne 
može dospjeti bez velike muke. Sagradi tamo stan za našu kćerku. 

I vezir se dogovori sa ženom da na tom otoku sagradi nepristupačan dvor, 
pa da u njega smjesti svoju kćerku i da joj tamo šalje hranu svake godine, iz 
godine u godinu, a da tamo smjesti i ljude koji će je zabavljati i dvoriti. 

Potom vezir okupi drvodjelje, građevinare i mjerače, pa ih posla na taj 
otok, te oni sagradiše na njemu takvu nepristupačnu tvrđavu kakvu nisu vidjeli 
oni koji vide. Zatim vezir pripremi zalihu hrane i deve, pa uđe noću u sobu 
svoje kćeri i naredi djevojci da siđe, a ona srcem osjeti da će se rastati s dragim. 
I kad iziđe i vidje ljude koji izgledahu kao putnici, djevojka zaplaka groznim 
plačem i poče pisati po vratima, izvještavajući tako Uns-al-Vudžuda o velikom 
uzbuđenju koje ju je obuzelo, a ono bijaše takvo da se od njega čovjeku kosa 
dizala na glavi, da se topilo tvrdo kamenje i da su tekle suze. A napisa i ove 


stihove: 
Tako ti Alaha, o, kućo, dragi kad mi dođe 
Ujutro, pozdravljajuć' riječima zaljubljenih, 
Pozdravlje isporuči mu moje mirisno tada — 
Ta ne znam ja sada gdje ću uveče biti. 


Ja ne znam ni kamo hoće da me odvedu sad, 
Jer sa mnom odoše brzo i kriomice 


Po mraku noćnom, a ptice u granju gustome 
Oplakivahu me tad i gorko jecahu sve. 


I reče jezik sudbe za njih: — O, propast je 

Kad rastavljaju odjednom zaljubljene i vjerne. 
Vidjevši da je opet daljine čaša puna, 

Ona nas čistim pićem njenim napaja silom, 
A s njim pomiješah ja strpljivost svoju divnu, 

AP ona pomoć! ne može da. tebe zaboravim. 


A kad je završila stihove, ona uzjaha, pa svi krenuše i putovahu, prola- 
zeći kroz pustare, pustinje, ravnice i preko strmina, dok tako ne stigoše do 
Mora s Blagom. A onda razapeše šatore na morskoj obali, pa sagradiše veliku 
lađu za djevojku i ukrcaše je u nju, zajedno s njenom ženskom poslugom. I 
vezir naredi ljudima da lađom plove do onog otoka i da odvedu djevojku i 

I kad iziđe i vidje ljude koji izgledahu kao putnici, djevojka zaplaka groznim 
plačem. .. a onda uzjaha, pa svi krenuše i putovahu, prolazeći kroz pustare, 
pustinje, ravnice i preko strmina, dok tako ne stigoše do Mora s Blagom... 

njenu žensku poslugu u dvor, a potom da se vrate lađom, pa da je razbiju 
kad se budu iskrcali iz nje. I ljudi odoše i učiniše sve ono što im je naredio 
vezir, pa se vratiše, plačući zbog onoga što se dogodilo. 

Eto šta je bilo s njima. 

Što se pak tiče Uns-al-Vudžuda, on je ustao poslije spavanja i očitao ju- 
tarnju molitvu, a zatim je uzjahao konja i otišao da služi sultana. I, kao i uvijek, 
prošao je pored vezirovih vrata, nadajući se da će možda ugledati nekog od 
onih ljudi iz vezirove okoline koje je obično viđao, pa tako pogleda u vrata 
i vidje da je na njima napisana pjesma što je spomenusmo. 

A kad je Uns-al-Vudžud ugledao tu pjesmu, mir iščeznu za nj, a oganj 
planu u njemu, te se vrati kući ne mogavši se umiriti, i strpljenje ga izdade, te 
bijaše tako uzrujan i uzbuđen dok ne dođe noć. I Uns-al-Vudžud sakri ono 
što mu se dogodilo, i preruši se, pa iziđe u mrklu noć i poče lutati po bes- 
putici, ne znajući kamo ide. I tako je išao cijelu tu noć i narednoga dana, dok 
ne osvoji sunčeva žega i dok se ne zaplamtješe planine, a onda osjeti veliku 
žed. I ugleda jedno drvo, a pored njega zapazi jedan potok koji je tekao, te 
se uputi tome drvetu i sjedne na obalu potoka. I htjede se napiti vode, ali ona 
nije imala nikakva ukusa u njegovim ustima, i on se promijeni u licu i ono 
mu požutje, a noge mu bijahu otekle od hodanja i umora, te on gorko zaplaka 
i proli suze i izgovori ove stihove: 


Opijen je strašću onaj što voli, 
A što više voli, godi mu više. 
I bludi od ljubavi i luta on, 
Ni hrane ni zaklona ne tražeći. 


No kako da prija život onima 
Što su ostavili drage — čudim se. 


Ta ja kopnim, dok strast u meni gori, 
I grozne suze teku niz obraze. 

Da P'_ ću ih vidjet', il! ću u stanu im 
Vidjeti kog da mi srce izliječi? 


A kad je završio stihove, mladić tako zaplaka da je ovlažio zemlju, a za- 
tim ustade, istoga časa i trenutka, pa ode s toga mjesta. I dok je tako išao 
po pustarama i pustinjama, odjednom iziđe jedan lav koji se gušio u dlaci što 
ju je imao oko vrata, a glava mu bješe velika kao neka kupola i čeljust široka 
kao vrata, dok mu očnjaci bjehu kao kljove u slona. I Uns-al-Vudžud vidje da 
će umrijeti kad je ugledao toga lava, te okrenu lice prema kibli, očita molitvu i 
spremi se da umre. 

Ali kako u knjigama bješe čitao da se lav može smiriti pred čovjekom kad 
se i on,smiri pred njim, jer lava umiruju lijepe riječi, a postaje gord kad ga 
netko hvali, mladić poče govoriti lavu: — O, lave iz čestara, o, pustinjski junače, 
o, Viteže, o, oče junačina, o, sultane zvjerova — ja sam zaljubljeni mladić koji 
tuguje, a upropastili su me ljubav i rastanak s dragom, i otkako sam se rastao 

s dragom, ja sam izgubio pravi put. Slušaj moje riječi, dakle, i sažali se na 
moju ljubav i strast. 

I lav uzmakne kad je čuo njegove riječi, pa čučne, oslonivši se na rep, i 
počne se igrati repom i prednjim šapama, a kad vidje te njegove pokrete, Uns- 
-al-Vudžud izgovori ove stihove: 


Zar da me umoriš, o, pustinjski lave, 
Prije sastanka s onim čijim robom postah? 


Ta ja divljač nisam, a ni mastan nisam — 
Izgubivši drage, ja nemoćan postah. 


Kad se s njima rastah, srce moje klonu, 
Te sam. kao tijelo pod pokrovom sada. 


Kad je mladić izgovorio te stihove, lav se podigne i pođe k njemu... 
I Šeherezadu zateče jutro, te ona prekine priču koju je započela po carevu 
odobrenju, a kad nastade trista sedamdeset četvrta noć, ona reče: 


— Doprlo mi je do ušiju, o sretni care, da se lav podigao kad je Uns-al- 
-Vudžud izgovorio stihove, pa je pošao k njemu, na izgled ljubazan i s očima 
punim suza, a kad mu je prišao, liznuo ga je jezikom, pa je pošao ispred njega 
i dao mu znak: — Hajde za mnom! 

I Uns-al-Vudžud je pošao za njim, te je tako lav išao naprijed, a mladić 
za njim neko vrijeme, dok se naposljetku ne popeše na jednu planinu. Potom 
lav siđe s planine, i onda mladić vidje tragove ljudi koji su prošli kroz pus- 
tinju, te mu bješe jasno da su to tragovi onih ljudi koji su išli s Vardom-fi- 
-l-Akmam. I mladić pođe i uputi se tamo kud su ga vodili ti tragovi, a lav 
vidje da je on pošao držeći se tragova i da mu je jasno da su to tragovi onih 
ljudi koji su prošli tuda s njegovom draganom, te se vrati i ode svojim putem. 

Što se pak tiče Uns-al-Vudžuda, on je išao po tragu danima i noćima, 
dok napokon nije stigo do jednoga bučnog mora na kojem se sudarahu va- 
lovi, i tragovi ga dovedoše do morske obale, a tu ih nestade. I Uns-al-Vudžudu 
bješe jasno da su ti ljudi zaplovili i otišli nekud preko mora, te izgubi svaku. 
nadu, i proli suze i izgovori ove stihove: | 


Daleko je cilj moj, a ustrajnosti je malo, 
Pa kako da zbog njih krenem preko pučine? 


I kako čvrst da budem, kad mi duša propade 
Od strasti za dragima i kad me san odbježe — 


Otkako iz zavičaja svoga odoše oni, 

I srce mi vatrom gori, te još kako gori! 
Sejhun i Džejhun su suze moje, ili Eufrat, 

I samo potop ili kiša s neba veći su. 
Od suza koje teku očni me kapci bole, 

A srce spališe vatra i iskre koje lete. 

Ljubavi 1 strasti vojska na srce nasrnu mi, 
Dok vojska strpljenja bježi sada, razbijena. 
Opasnosti dušu izložih ja, voleći njih, 
I smatrah duša da je najlakša žrtva moja. 


Alaše, ne kazni oči što su gledati mogle 
U divnu krasotu njenu, svjetliju od mjeseca! 


A sad me oboriše goleme oči njene 
Strijelama bez tetive, što srce pogađaju. 


Prevariše me udovi meki i tako nježni, 
KO što je nježna i grana na vrbi zelena. 


Poželjeh da se zbližimo, ne bi I! mi lakše bilo 
U ljubavnom jadu mom, u brizi i čemeru. 
Al' opet sam, kao i prije, tužan i žalostan, 
I sve što se sa mnom zbilo za oči iskušenje je. 


A kad je završio stihove, mladić je tako zaplakao da je pao onesviješten, 
i dugo je ostao tako, a kad se opet vratio svijesti, on se okrene desno i li- 
jevo, ali ne vidje nikog u pustinji. I Uns-al-Vudžud se poboja divljih zvijeri, 
te se pope na visoku planinu, a dok je stajao na toj planini, odjednom začu 
glas nekog čovjeka koji je govorio u spilji. I Uns-al-Vudžud osluhnu taj glas 
i odjednom vidje da je to bogomoljac koji je ostavio svijet i predao se pobo- 
žnosti, te mladić triput zalupa na vrata njegove spilje, ali mu bogomoljac ne 
odgovori, niti iziđe. I onda Uns-al-Vudžud poče uzdisati i govoriti ove sti- 
hove: 
Hoću li stići putem do onog što želim ja 
I oslobodit! se briga i tuge i teškoća? 
Od straha i užasa svih osijedio sam sad, 
I srce i glava sijedi su, a mlad sam jošte. 
I nikog da mi pomogne u ljubavi mojoj. 
Ni prijatelja da mi tugu i muke olakša. 
Onaj koji se moli, sakriven tu u spilji, 
KO da je za strast tu znao i njenim robom bio. 


A ako poslije svega što sam podnio dosad 
Postignem cilj ja svoj, nestat će tuge, umora! 


A kad je izgovorio te stihove, vrata na spilji odjednom se otvoriše a Uns- 
-al.Vudžud ču da je netko rekao: — O, milosti! — I mladić uđe na ta vrata, 
pa pozdravi bogomoljca, a bogomoljac mu odgovori na pozdrav i zapita ga: 
— Kako se zoveš? — Zovem se Uns-al-Vudžud — odgovori mladić, a bogomo- 
ljac ga zapita: — A zašto si došao u ovo mjesto? — I Uns-al-Vudžud ispriča bogo- 
moljcu cijelu svoju povijest od početka do kraja, a ispripovjedi mu i sve ono 
što mu se bješe dogodilo, te bogomoljac zaplaka i reče mu: — O, Uns-al-Vudžu- 
de, ja sam na ovome mjestu proveo već dvadeset godina, a nikoga nisam ovdje 
vidio do jučerašnjega dana, ali jučer čuh neki plač i neku buku, te pogledah na 

onu stranu otkud dopirahu ti glasovi i vidjeh mnoštvo ljudi i šatora koji bjehu 
razapeti na morskoj obali, a ti ljudi sagradiše lađu, pa se nekolicina ukrcaše 
u nju i otploviše preko mora, a zatim se lađa vrati s nekima od onih koji se 
bjehu ukrcali, pa oni razbiše lađu i odoše svojim putem. Ja mislim da su oni 
ljudi koji su otplovili po morskoj površini, a koji se nisu vratili, baš oni koje 
ti tražiš, o, Uns-al-Vudžude, i tvoja je briga velika, te ti se može oprostiti. Ali 
nema čovjeka koji voli a da nije osjetio tugu. 
A zatim bogomoljac izgovori ove stihove: 


Mislio si; Uns-al-Vudžude, spokojan da sam, 

A strast i ljubav čas me vezuju, čas puštaju. 
I strast i ljubav poznah već davno, kad mali bijah, 

Dok još dijete bijah i majčino mlijeko sisah. 
Ljubavlju ja dugo bijah obuzet, poznadoh je; 

Zapitaš li kog o meni, onda me ljubav zna. 
I ispih čašu strasti, tuge i mršavosti, 

Te satrven sam sad, a tijelo mi meko bješe. 
Prije snage imah, al! ustrajnosti nesta, 

I strpljenja mog vojsku oči mačem razbiše. 
U ljubavi zbliženja nema bez okrutnosti — 

Ta krajnosti se stječu otkako svijet postoji. 


Ljubav je osudu izrekla zaljubljenima, 
I zaborav zabranjen im je, hereza neka. 


A kad je izgovorio tu pjesmu, bogomoljac priđe Uns-al-Vudžudu, pa ga 
zagrli... | F 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista sedamdeset peta noć, ona reče: 


— Doprlo mi je do ušiju, o sretni care, da je bogomoljac izgovorio svoje 
stihove, pa je prišao Uns-al-Vudžudu i zagrlio ga, a obojica su tako plakali 
da su planine zatutnjile od njihova plača, i plakali su sve dotle dok nisu pali 
onesviješteni. A kad dođoše k sebi, oni se pobratimiše, Alaha velikog radi. 

Potom bogomoljac reče Uns-al-Vudžudu: — Noćas ću se pomoliti Alahu i 
zamolit ću ga da ti posavjetuje šta da radiš. — A Uns-al-Vudžud mu odgovori: 
— S pažnjom i pokornošću! 

Eto šta je bilo s Uns-al-Vudžudom. 

"Što se pak tiče Al-Varde-fi-l-Akmam, oni ljudi dođoše s njom do onog 
otoka i odvedoše je u dvor, a ona tada pogleda u dvor i vidje kako. je sagrađen, 
te zaplaka i reče: — Alaha mi, ti si divno mjesto, samo što u tebi nema moga 
dragana! 

I djevojka vidje ptice na tom:otoku, te naredi jednom čovjeku iz svoje 
okoline da postavi zamke, pa da joj ulovi nekoliko ptičica, i kad god koju 
ulovi, da je metne u kavez u dvoru, a sluga učini onako kako mu je ona na- 
redila. I Al-Varda-fi-l-Akmam sjedne kraj prozora u dvoru, pa se poče sjećati 

onoga. što joj se bješe dogodilo, a obuzeše je još veća ljubav, strast i uzbuđe- 
nje, te proli suze i izgovori ovu pjesmu: 


O, kome da se potužim na ljubav sad, 
Na rastanak s dragim i na jade svoje, 


I plamen što gori u meni? Al' sve to 
Odati neću — bojim se dostavljača. 


Čačkalici slična ja sam sad postala 

Zbog rastanka i plamena i kukanja. 
Gdje li je dragi moj sad, da okom vidi 

Kako na izbezumljene nalikujem sada? 
Zatočiše me oni, nemajuć' prava, 

U dvoru u koji dragi doć' ne može. 
Molim ja sunce da bezbroj želja mojih 

Saopći, kad se rađa ili zalazi, 
Dragome, od čije ljepote mjesec tamni, 

A od vitkog stasa grane se stide. 


Ako me na obraz njegov ruža podsjeti — 
— Ne, — reć! ću — kad moja nije, ne nalikuje na nj. 


A kad se na nju spusti mrak, njena strast postade još veća, te se ona sjeti 
onoga što bješe minulo i izgovori ove stihove: 


Spusti se mrak na zemlju, te moj bol strast uzburka, 
A tuga pozlijedi u meni sve patnje moje, 

I nemir zbog rastanka u duši nastani se, 
I misli me opet baciše u ništavilo. 


Od ljubavi nemirna sam, tuga me sažeže svu, 
I suze otkriše tajnu koju skrivah ja. 


I stanja nema toga koje ja znala ne bih — 
Kosti su tanke moje, bolna sam i slaba tako. 


U ognju paklenom srce već odavno gori, 
A plamen vreli jetru kida mi svu i peče. 


Oprostiti se ja nisam mogla s dragima, 
Kad ih ostavih, o, bole i patnjo moja! 
O, noći! moj pozdrav isporuči voljenima, 
I reci da ne spavam sada, jer znaš to, noći! 


Eto šta je bilo s Al-Vardom-fi-l-Akmam. 

Što se pak tiče Uns-al-Vudžuda, njemu bogomoljac reče: — Sidi u dolinu, 
pa mi donesi lika s palmi. — I Uns-al-Vudžud siđe, pa mu donese lika, a bo- 
gomoljac ga uze, pa ga savi i od njega načini mrežu kao što je mreža Za no- 
šenje slame, a zatim reče: — O, Uns-al-Vudžude, duboko u dolini ima žbunja 
koje raste i suši se na korijenju — siđi tamo, pa napuni ovu mrežu tim žbu- 
njem; zaveži ga, pa ga baci u more i sjedni na nj, a ono će te odnijeti na sre- 

dinu mora — možda ćeš tako postići svoj cilj. Onaj koji se ne izlaže opasnosti 
ne može postići cilja. — I Uns-al-Vudžud mu odgovori: — Slušam i pokoravam 
se! — a zatim se oprosti s bogomoljcem, koji ga blagoslovi, pa ode da učini 
ono što mu on bješe naredio. 

I Uns-al-Vudžud ode duboko u dolinu, pa učini ono što mu bješe naredio 
bogomoljac, a kad doplovi do sredine mora, sjedeći na onoj mreži, na nj pu- 
hnu vjetar, te potjera i njega i mrežu, i bogomoljac ga ubrzo izgubi iz vida. 

Tako je mladić neprestano plovio po morskoj pučini, a valovi ga čas po- 
dizahu, a čas spuštahu, te on vidje sva čuda i sve užase na moru, dok ga napo- 
sljetrku sudba, poslije tri dana, ne izbaci na Otok majke lišene djeteta. I onda 
Uns-al-Vudžud siđe na zemlju kao ošamućeno pile, moren glađu i žeđu, i i ugleda 
na tome mjestu potoke koji su brzali, i ptice koje su cvrkutale u granju, i voćke 
koje bjehu izrasle jedna pored druge ili svaka zasebno. I on pojede malo voća i 
napi se vode s potoka, pa ustade da se prošeta, a onda ugleda nešto bijelo u 
daljini, te pođe tamo, a kad dođe do toga mjesta, vidje da je to nepristupačan i 
utvrđen dvor. 

I Uns-al-Vudžud se zaputi tamo, pa priđe dvorskim vratima, ali vidje da 
su zatvorena, te sjedne pored njih i provede tri dana sjedeći, a dok je tako 
sjedio, dvorska vrata se odjednom otvoriše i iz dvora iziđe jedan eunuh. I eu- 
nuh vidje Uns-al-Vudžuda kako sjedi, te ga zapita: — Odakle si i tko te je do- 
veo amo? — A Uns-al-Vudžud mu odgovori: — Ja sam iz Isfahana. Plovio sam 
morem s robom, pa se razbila lađa na kojoj sam bio, a mene su valovi izbacili 
na ovaj otok. — I eunuh se zaplaka, pa zagrli mladića i reče mu: — Nek Alah 
da da dugo poživiš, o, liku dragih! I ja sam iz Isfahana, a tamo imam sestru 
od strica, koju sam volio i u koju sam bio veoma zaljubljen. I napadoše nas 
ljudi koji bjehu jači od nas, pa me oteše zajedno s ostalim plemenom (a bijah 
još mali) i uškopiše me, a zatim me prodadoše kao eunuha, te sam, eto, U 
takvu stanju... 

I Šeherezadu zateče jutro, te ona prekine priču koju j je. započela po carevu 
odobrenju, a kad nastade trista sedamdeset šesta noć, ona reče: 


— Doprlo mi je do ušiju, o sretni care, da je eunuh koji bješe izišao iz 
dvora Al-Varde-fi-l-Akmam ispričao Uns-al-Vudžudu sve što mu se bješe do- 
godilo i onda ga uveo u dvorsko dvorište, a kad je ušao u nj, Uns-al-Vudžud 
vidje jedno veliko jezero, okruženo drvećem i žbunjem, i u tom dvorištu bjehu 
ptice u srebrnim kavezima sa zlatnim vratašcima, a ti kavezi bjehu obješeni o 
grane, i ptice u njima cvrkutahu, slaveći gospoda koji sudi. I Uns-al-Vudžud 
priđe prvoj ptici, pa se zagleda u nju, i odjednom vidje da je to grlica, a ptica 
podigne glas kad vidje mladića, pa reče: — O, blagi! — te se Uns-al-Vudžud 
onesvijesti. A kad se opet vratio svijesti, mladić poče uzdisati i izgovarati ove 


stihove: 
Grlice, jesi P_i ti bezumna ko ja? 
Moli onda gospoda i reci: — blagi! 


Da mi je znati da | kličeš od zanosa 
Ili od strasti što u duši živi! 


PRIČA O DJEVOJCI KOJA SE ZVALA RUŽIN PUPOLJAK 327 


Pjevaš li od bola, izgubiv prijatelje, 
I te zaboraviše oni, pa boluješ? 
Ili si drage izgubila, kao i ja? 
Ta okrutnost je znak ljubavi prošle. 


Nek Alah čuva one što zbilja vole! 
Zaboravit' ih neću, ma istrunuo. 


A kad je završio te stihove, mladić udari u takav plač da je pao onesvi- 
ješten, a potom se povrati od nesvjestice, pa pođe, i tako je išao sve dotle dok 
nije došao do drugoga kaveza, u kojem vidje goluba grivaša. A kad vidje mla- 
dića, golub grivaš zaguka: — O, vječni, hvala ti! — A Uns-al-Vudžud poče uz- 
disati i izgovori ove stihove: 


O, golube što mi reče gučući: 

— U tuzi ti zahvaljujem, o vječni! 
U milosti svojoj Alah možda će 

Sastavitt me s dragim na putu mom. 
Sa mnom bješe mednih usta gospodar, 

I još veću strast u meni razbukta. 


I rekoh ja (a u srcu ljubav već 
Palila je dušu moju ko vatra. 


Iz očiju suze, ko krv, tekle su, 
Slivajuć" se niz obraze bujicom): 
— Tuga ovdje poznata je svakome, 
Ali ja ću u nevolji podnijet' sve. 
Kad me Alah — njim se kunem! — sastavi 
S gospodar'ma jednog dana svijetloga, 
Sve ću dati da ugostim voljene, 
Jer običaj to je njihov, a i moj, 


I ptice ću iz tamnica pustiti 
I jade će radost tad zamijeniti. 


A kad je izgovorio te stihove, mladić priđe trećem kavezu, pa u njemu 
nađe slavuja. I slavuj zacvrkuta kad je ugledao mladića, a on ga je čuo i iz- 
govorio ove stihove: 


Sviđa mi se slavujev glas, zato što je nježan 
Kao glas zaljubljenoga što od ljubavi mre. 


O, žalite one što vole! Koliko noći 
Njih burne strasti more, i jadi, i nevolje. 


Kao da su od ljubavi velike sazdani — 

Ni jutra ni sna nemaju od strasti 1 žalosti. 
Kad um izgubih i zaljubih se, prikovan bijah 

Za svoga dragog strašću, a dok prikovan bijah, 

Suze su ko čislo tekle, te sam rekao tad: 
—- Duži postaše lanci od suza, okov moj. 


Daleko su oni, i tuga raste, a nema 

Riznice strpljenja mog; čežnja mi mira ne da. 
Bude li sudba pravedna i sastavi ' me opet 

Sa dragim mojim, i ako nas Alah zakloni, 
Haljinu svući ću svoju, da vidi dragi moj 

Kako mi je iznureno tijelo zbog rastanka. 


A kad je izgovorio te stihove, mladić priđe četvrrom kavezu i u njemu 
ugleda slavuja drugoga soja, i taj slavuj zajeca i zacvrkuta kad vidje Uns-al- 
-Vudžuda, a kad je čuo njegovo cvrkutanje, mladić proli suze i izgovori ove 


stihove: 
Da divan je slavujev glas u zoru — 
Na zaborav navodi zaljubljene. 


Na ljubav vam se Uns-al-Vudžud tuži 
I na strast što njegov sasvim utre trag. 


Često slušamo pjesme što su mogle 
Od zanosa smekšat' čelik i kamen. 


I jutrom vjetrić nam vijest donošaše 

O vrtovima gdje već cvijeće cvjeta. 
I rado udisasmo i slušasmo 

U zoru vjetrić taj i ptičica poj. 
AL se prijatelja svojih sjetismo, 

I poteče bujica suza, ko kiša. 
I buknu u duši oganj crveni, 

I planu kć ugljen od iskre jedne. 
Ne dade Alah tad zaljubljenima 

Blizinu s dragima ili njin pogled. 
Zaljubljeni se, zbilja, pravdat? mogu — 

Njih pronicav čovjek samo poznaje. 


A kad je izgovorio te stihove, mladić prođe malo po vrtu, pa tako ugleda 
jedan divan kavez — a u vrtu nije bilo ljepšega kaveza — te mu priđe i u njemu 
vidje šumskoga goluba (a to je golub grivaš koji je poznat među pticama), i on 
je imao oko vrata ogrlicu od rijetko nanizanog dragog kamenja. I Uns-al-Vu- 
džud se zagleda u tog goluba, i vidje ga kako čuči u kavezu, izbezumljen i 
zanesen, a kad ga vidje u takvu stanju, mladić proli suze i izgovori ove stihove: 


O, šumski golube, pozdrav ti šaljem, 
Svih zaljubljenih druže, od svih što vole. 


Sam davno zavoljeh gazelu vitku 
S očima oštrijjm od oštrog mača. 
Ljubav mi sagorje srce i dušu, 
Mršavost i bolest tijelom caruju. 

Utjeha 1 strpljenje otišli su, 
A ljubav, tuga i jad sa mnom su sad. 


Poslije njih kako život da mi ugodan bude, 
Kad su oni moja želja, cilj i duša? 


A kad je Uns-al-Vudžud izgovorio te stihove... 
I Šeherezadu zateče jutro, te ona prekine priču koju je započela po carevu 
odobrenju, a kad nastade trista sedamdeset sedma noć, ona reče: 


— Doprlo mi je do ušiju, o sretni care, da je Uns-al-Vudžud izgovorio te 
stihove i da se šumski golub prenuo iz svoje ukočenosti kad ih je čuo, pa je 
počeo gukati i jecati, i sve više je cvrkutao i jecao, tako da zamalo što nije 
progovorio pjevajući. A potom se Uns-al-Vudžud obrati svome prijatelju Isfa- 
hancu i zapita ga: — Kakav je ovo dvor, tko je u njemu i tko ga je sagradio? 
— A Isfahanac mu odgovori: — Sagradio ga je za svoju kćer vezir toga i toga 
cara, koji se boji da je ne zadesi zla sudba i nesretan slučaj, i on ju je dose- 
lio u ovaj dvor zajedno s njenom poslugom, a dvorska vrata otvaramo samo 
jedanput godišnje, kad nam donesu hranu. — I Uns-al-Vudžud reče u sebi: — 
Dobio sam ono što sam želio, ali je rok dug! 

Eto šta je bilo s Uns-al-Vudžudom. 

Što se pak tiče Al-Varde-fi-l-Akmam, njoj nije prijalo ni piće, ni jelo, ni 
sjedenje, ni spavanje, te je ustala (a njena strast, uzbuđenje i zanos bjehu još 
veći), pa je obišla sve kutove u dvoru, ali nigdje nije našla izlaza, te je počela 
prolijevati suze i izgovarati ove stihove: 


Od dragog me zatvoriše bezdušno, 
Da u tamnici strast osjetim svu. 


I strasti mi srce vatrom spališe, 
Odvrativ od dragih pogled očiju. 
Zatočiše me u dvoru velikom, 
Na planini i pučini rođenoj. 
Da ga zaboravim, ako su htjeli, 
Time patnju duše povećali su. 
Mogu P' zaboravit', kad sve u meni 
Potresa jedan pogled na dragog? 
Cio dan u tuzi ja živim gorkoj, 
Dok noć provodim misleć' na dragog. 
Drug moj u samoći misli su o njemu, 
Kad pomislim da ga dugo sresti neću. 


Kad bih znala samo da I! će, poslije svega, 
Sudba htjeti ono što i sama hoću! 


A kad je izgovorila te stihove, djevojka se pope na krov svoga dvora, pa 
se priveza balbeškim odijelom koje bješe ponijela i poče se spuštati, dok se 
naposljetku ne spusti na zemlju — a bješe obukla najljepše haljine koje je imala 

i oko vrata joj bješe ogrlica od dragoga kamenja. I ona je išla po pustarama i 
pustinjama, dok tako nije došla do morske obale, a onda vidje jednog ribara 
u čamcu kako plovi morem i lovi ribu, i vidje kako ga je vjetar bacio na otok. 
I ribar se okrene i vidje Al-Vardu-fi-l-Akman na otoku, ali se uplaši kad je 
vidje, te ode svojim čamcem, bježeći. Tada ga djevojka poče dozivati i davati 
mu mnoge znakove, i izgovori ove stihove: 


Ne boj se, ribare blagi, nikakva zla — 
Doista, ja sam žena, ko i ljudi svi. 
Hoću da mi se na poziv odazoveš 
I povijest moju saslušaš od početka. 
Požali žar ljubavi, o, bogom čuvani, 
Kad ugledaš dragoga kako trči. 


Ljepotana zavoljeh, čije divno lice 
I mjesec i sunce nadmaši sjajem. 


Gazela će, kad mu pogled samo vidi, 
Reći: - Rob tvoj sam — za blagost moleći. 


Na obrazu njegovu ljepota napisa 
Red s čudesnim smislom, ali vrlo kratak: 


Svjetlost ljubavi tko vidi, ide ravno, 
A prijestupnik je, bezbožnik tko zaluta. 


Prijatelj će, možda, želju ispuniti — 
Iskopnjela mi je duša namučena. 


I ribar poče plakati i jecati i jadikovati kad je čuo njene riječi, i sjeti se 
onoga što se bješe dogodilo u doba njegove mladosti, kad ga bješe savladala 
strast, i kad bješe jaka njegova ljubav, i kad je bio obuzet velikim uzbuđenjem 
i zanosom, i kad ga sažegoše ljubavne vatre. I on izgovori ove stihove: 


Tako mi strasti moje, opravdanja sveg: 
Svi udovi me bole, suze lijem. 


Evo očiju što noću ne spavaju, 
I srca što ko kremen vatru siječe. 


Osjetismo ljubav mi još od malena, 
I znadosmo šta je teško, a šta lako. 


A zatim zaljubih se, dušu prodadoh 
Za zbliženje s dragim što daleko bješe. 


U opasnost srljah ja tada, misleći 
Da će od pazara, možda, vajde biti. 


Ta obično zaljubljeni dobivaju 
Kad kupuju bliskost onih koje vole. 


A kad je izgovorio te stihove, ribar pritjera čamac uz obalu, pa reče dje- 
vojci: — Siđi u čamac, odvest ću te u koje hoćeš mjesto. 

I Al-Varda-fi-l-Akmam siđe u čamac, a ribar zaplovi s njom, ali kad malo 
odmakoše od obale, puhnu vjetar sa stražnje strane, te čamac tako brzo pojuri 
da izgubiše obalu iz vida, a ribar nije znao kud će otploviti. I vjetar je puhao 
sve jače puna tri dana, a potom se utišao po volji velikog Alaha, i oni su plo- 
vili sve dotle dok čamac nije doplovio do jednoga grada na morskoj obali... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista sedamdeset osma noć, ona reče: 


— Doprlo mi je do ušiju, o sretni care, da je čamac u kojem bjehu ribar 
i Al-Varda-fi-l-Akmam doplovio do jednoga grada na morskoj obali i da je 
ribar onda htio pristati uz obalu toga grada. A u tom gradu bješe jedan car 
koji se odlikovao velikom jarošću, a zvao se Dirbas. I baš u to vrijeme on je 
sjedio sa svojim sinom u carskom dvoru, a obojica gledahu kroz prozor na 
onu stranu gdje je bilo more, te tako ugledaše onaj čamac. I zagledaše se u 
čamac, pa vidješe u njemu jednu ženu sličnu mjesecu na nebeskoj padini, i ona 
je imala u ušima naušnice sa skupocjenim rubinima, dok joj oko vrata bješe 
ogrlica od dragoga kamenja. I caru bi jasno da je to kći nekoga velikaša ili 
cara, te iziđe iz dvora na ona vrata što bjehu prema moru i onda vidje da je 
čamac već pristao uz obalu i da djevojka spava, dok ribar bješe zauzet vezi- 
vanjem čamca. I car probudi djevojku, a ona se prenu iza sna plačući, te je 
car zapita: — Odakle si 1 čija si kći i zašto si došla amo? — A Al-Varda-fi-l- 
-Akmam mu odgovori: — Ja. sam kći Ibrahima, vezira cara Šamiha, a ovamo 
sam došla zbog jedne krupne stvari i neobične okolnosti. 

I djevojka ispriča caru cijelu povijest od početka do kraja ne bojeći ga se 
nimalo, a zatim uzdahnu nekoliko puta i izgovori ove stihove: 


Kapke mi pozlijedi suza, a tuga neobična 
Obuze me dok mi je ona iz oka tekla. 


Uzrok je tom prijatelj što se u duši nastani 
Zauvijek, mada se u ljubavi ne zbližih s njim. 


Crte lica mu divnog blistaju i cvjetaju — 
Na Arape i Turke ljepotom sjenu bacit će. 
I sunce i mjesec sim pred njim su se pognuli, 
Zaljubljeni, i uljudni su pred licem njegovim. 
Oči su mu čarolijom čudnom osjenčane — 
U njima ćeš luk vidjeti za gađanje dignut. 


O, ti, kome sve rekoh o sebi moleći te 
Za oproštaj, budi blag prema onoj koju strast mori! 


A kad je izgovorila te stihove, djevojka ispriča caru svoju povijest od po- 
četka do kraja, pa proli suze i izgovori još i ove stihove: 


Življasmo godinu u ljubavi čuda punoj, 
Ta rečeno je: — Živi ko u redžepu"5 uvijek. 

I zar nije čudo što ujutro kad odoše 

Suzama svojim u grudima plamen zažegoh, 
Dok mi je iz očiju, ko kiša, srebro teklo, 

Te na njivi obraza mojih zlato niklo? 


I ko da se šafran-boja po njemu razlila — 
S košulje Jusufove, u krvi nakvašene. 


Kad je čuo te djevojčine riječi, car se uvjeri da ju je obuzela ljubav i strast, 
i bi mu je žao, te joj reče: — Ne strahuj i ne boj se ničega — postigla si ono što 
želiš i ja ću te svakako odvesti do onoga što hoćeš i nabavit ću ti ono što 
tražiš. Saslušaj, dakle, što ću ti reći! — I on izgovori ove stihove: 


Kćeri velikaša, postigla si sve što želiš — 
Vijest radosnu čuj sada, a tegoba ne boj se. 


Danas ću sakupiti blago i poslat ću ga 
Šamihu, a poslat ću mu konje i junake. 


Vrećice mošusa poslat ću, i zlatotkanice, 
I bijeloga srebra poslat ću mu, i zlata s njim, 


O, jest, i u pismu svom kazat ću ja njemu 
Da hoću sad da se zbližim s njim i orodim. 


I učinit ću sve što mogu, samo da tebi 
Na domaku bude sve ono što zaželiš. 


Dugo sam ljubav kušao, te joj sad ukus znam, 
I praštam svakom tko je ljubavi čašu ispio. 


A kad je izgovorio te stihove, car ode ljudima iz svoje okoline, pa pozva 
svoga vezira i stavi u svežnjeve neizmjerno blago, a veziru naredi da te svježnjeve 
odnese caru Šamihu i reče mu: — Neizostavno mi dovedi otuda čovjeka koji se 
zove Uns-al-Vudžud, a caru reci: — Car hoće da uda svoju kćerku za Uns-al- 
-Vudžuda, čovjeka koji ti je blizak, ne bi li se tako orodio s tobom, pa je stoga 
prijeko potrebno da ga pošalješ sa mnom kako bismo mogli napisati bračni 
ugovor između njega i careve kćeri u carstvu njenoga oca. 

Zatim car Dirbas napisa caru Šamihu pismo u kojem bješe sve to, pa ga 
dade veziru, kome ponovo naredi da mu dovede Uns-al-Vudžuda, i reče: — Ako 
mi ga ne dovedeš, uklonit ću te s tvoga mjesta. — I vezir mu odgovori: — Slušam 
i pokoravam se! — pa ode i odnese poklone caru Šamihu, a kad dođe tom caru, 
isporuči mu pozdrav cara Dirbasa i preda mu pismo i poklone koje bješe do- 
nio. I car Šamih vidje te poklone i pročita pismo, a kad u njemu vidje Uns- 
-al.Vudžudovo ime, on zaplaka groznim plačem i reče veziru koga mu bješe 
poslao car Dirbas: — A gdje je Uns-al-Vudžud? On je otišao, a mi ne znamo 
u kojem je mjestu. Dovedi mi ga, pa ću ti dati mnogo veće poklone od onih 
koje si mi donio. 

Potom car počne plakati, jecati i jadikovati, te proli suze i izgovori ove 
stihove: 

Dragoga mi sad vratite! Bogatstvo mi ne treba! 
A poklone ne želim ja, ni bisere, ni rubine. 


Sa mnom bješe mjesec puni na ljepota nebesima. 
Od svih ljepši i bolji je — gazela mu ravna nije. 
Stas njegov na granu sliči što j\ nježnošću urodila. 
Ali grana nije ko on, jer on plijeni razum ljudski. 
Ja ga čuvah od malena, starajuć" se, njegujuć' ga. 
A sad za njim ja tugujem — njim se bave misli moje. 


Zatim se car obrati veziru koji mu bješe donio poklone i poslanicu, pa 
mu reče: — Idi svome gospodaru, pa mu reci da ima već godina dana kako 
je Uns-al-Vudžud odsutan, a da njegov gospodar ne zna kud je otišao, niti je 
dobio vijesti o njemu. — O, gospodaru — odgovori mu vezir — moj gospodar 
mi je rekao: — Ako mi ga ne dovedeš, oduzet ću ti vezirstvo i neću te pustiti 
u svoj grad. Pa kako onda da mu odem bez Uns-al-Vudžuda? 

Onda car Šamih reče svome veziru Ibrahimu: — Idi s njim, a povedi i vi- 
še ljudi sa sobom, pa potražite Uns-al-Vudžuda u svim zemljama. — A vezir 
mu odgovori: — Slušam i pokoravam se! — pa okupi ljude iz svoje okoline i 
povede vezira cara Dirbasa, te tako svi krenuše na put da traže Uns-al-Vu- 
džuda... | 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista sedamdeset deveta noć, ona reče: 


— Doprlo mi je do ušiju, o sretni care, da je Ibrahim, vezir cara Šamiha, 
okupio ljude iz svoje okoline, pa su svi krenuli na put da traže Uns-al-Vudžuda, 
i kad god bi prošli pored Arabljana beduina ili kojeg nastanjenog plemena, oni 
bi zapitali: — Je li prošao pored vas čovjek koji se zove tako i tako, a izgleda 
tako i tako? — Ali bi im oni odgovorili: — Ne poznajemo ga. — I oni su se sve- 
jednako raspitivali po gradovima i selima i tražili po ravnicama i bregovima, 
po pustarama i pustinjama, dok tako ne dođoše do morske obale. I onda za- 
tražiše čamac, pa se ukrcaše u nj i tako su plovili dok nisu došli do Otoka 
majke lišene djeteta, a onda vezir cara Dirbasa zapita vezira cara Šamiha: 


— Zašto je taj otok tako nazvan? — A vezir mu odgovori: — Zato što se na. 


njemu u drevna vremena nastanila jedna džinka, a to bješe jedna od kitajskih 
džinki, koja je bila zavoljela jednoga čovjeka, te ju je obuzela strast. I ta džin- 
ka se poboja da joj što ne učine njeni rođaci, a kad je obuze još veća strast, 
ona poče tražiti neko mjesto na zemlji gdje bi mogla sakriti toga čovjeka od 
džinova koji joj bjehu bliski, pa tako nađe ovaj otok, odsječen od ljudi i dži- 
nova, do kojeg ne može dospjeti nitko — ni čovjek, ni džin. I ta je džinka 
ugrabila svoga dragana i smjestila ga tamo, pa je počela odlijetati svojima i 
polako se vraćati njemu, i to potraja dugo, a za to vrijeme ona izrodi s njim 
mnogo djece na tom otoku. I svi trgovci koji su plovili pored tog otoka čuli 
su djetinji plač, koji nalikuje na plač majke lišene djeteta (to jest majke koja 
je izgubila djecu), te su govorili: — Zar je ovdje ta žena što je ostala bez dje- 
teta? — I vezir cara Dirbasa se začudi kad je čuo te riječi. 

I putnici su išli sve dotle dok nisu došli do dvora, a onda zalupaše na vrata, 
te se ona otvoriše, pa iz dvora iziđe jedan eunuh, koji prepozna Ibrahima, ve- 
zira cara Šamiha, te mu poljubi ruke, a zatim vezir uđe u dvor, i u dvorištu, 
među eunusima, ugleda jednoga fakira, a to bješe Uns-al-Vudžud. I vezir za- 
pita: — Odakle je ovaj? — a ljudi mu odgovoriše: — To je trgovac. Imovina mu 
je potonula, a on se spasio, ali je bjesomučan. — I vezir ga ostavi, pa uđe u 
dvor, ali od njegove kćeri ne bješe ni traga, i onda vezir zapita o njoj robinje 
koje bjehu u dvoru, a one mu rekoše: — Ne znamo kako je otišla, a s nama 
je provela samo malo vremena. — I vezir proli suze i izgovori ove stihove: 


Evo kuće gdje pjevahu jata ptica 
I gdje prag u cvijeće bješe zarastao. 
Ali plačuć' do nje dođe zaljubljeni, 
Jer ugleda vrata kućna otvorena. 
Kad bih znao gdje sam dušu izgubio — 
Kraj te kuće što ostade bez vlasnika. 
Sve je lijepo i raskošno u njoj bilo 
A vratari bjehu ljudi znameniti. 


I odjeću on tananu imao je. — 
Kad bih znao gdje su sada domaćini! 


A kad je izgovorio te stihove, vezir poče plakati, jecati i jadikovati, i uzvi- 
knu: — Lukavstvom se ne može izbjeći ono što je dosudio Alah, i čovjek ne 
može pobjeći od onog što je on odredio i odlučio! — A zatim se pope na krov 
i na njemu vidje balbeško odijelo, koje bješe privezano za puškarnice na dvoru, 
a dopiraše do zemlje. I veziru bješe jasno da se djevojka spustila na tome mje- 
stu, pa je otišla, kao bezumnica i djevojka koju je snašla nevolja. I vezir se 
SEM SE ES NI EL s S TE KI S SR U Nora iRiE 
ptice vjesnici zla, te poče uzdisati i izgovori ove stihove: 


U kuću dragoga uđoh s nadom velikom 
Da će minuti tuga i strast kad trag im vidim. 
Al drage ne ugledah, već na njoj vidjeh samo 
Dvije ptice zloslutnice — gavrana i sovu s njim. 


I reče jezik sudbe: — Okrutan si bio kad si 
Nagnao zaljubljene da se s dragim rastanu. 


Osjeti sad, ko oni, bol zbog zanosa toga, 
I živi sim u tuzi, između vatre i suza. 


Zatim vezir siđe s krova plačući, i reče eunusima da se popnu na brijeg 
i potraže svoju gospođu. I oni to uradiše, ali je ne nađoše, i eto šta je bilo 
s njima. 

A što se tiče Uns-al-Vudžuda, on bijaše uvjeren da je Al-Varde-fi-l-Akmam 
nestalo, te vrisnu iz svega glasa i pade onesviješten i dugo ostade u nesvjestici, 

te su ljudi mislili da ga je uzeo i odnio svemilostivi i da je utonuo u ljepotu 
veličine onoga koji sudi. A kad je izgubio nadu da će naći Uns-al-Vudžuda, 
a vidje da je srce vezira Ibrahima zaokupljeno mislima o nestanku njegove 
kćeri Al-Varde-fi-l-Akmam, vezir cara Dirbasa zaželi da ode u svoju zemlju, 
iako nije postigao ono što je htio. I vezir Ibrahim, otac Al-Varde-fi-l-Akmam, 
poče se praštati s njim, a vezir cara Dirbasa mu reče: — Povest ću ovoga fa- 
kira — možda će dati veliki Alah da se carevo srce sažali na mene zahvaljujući 
njegovu blagoslovu — jer je toga fakira uzeo Alah k sebi. A potom ću ga po- 
slati u zemlju Isfahan, budući da je ta zemlja blizu naše zemlje. — Čini šta ho- 
ćeš — reče mu vezir Ibrahim, pa svatko ode svojim putem, a vezir cara Dirbasa 
povede Uns-al-Vudžuda... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni trista osamdeset noći, ona reče: 


— Doprlo mi je do ušiju, o sretni care, da je vezir cara Dirbasa poveo 
Uns-al-Vudžuda i da je putovao s njim tri dana — a mladić bješe onesviješten, 
te su ga nosili na mazgama, mada on nije znao da li ga nose ili ne nose. A 
kad je došao k sebi, on zapita: — U kojem smo mjestu? — a ljudi mu odgo- 
voriše: — Ti putuješ s vezirom cara Dirbasa. 

Potom ljudi odoše veziru, pa mu rekoše da je Uns-al-Vudžud došao k sebi, 
te mu vezir posla ružine vodice i šećera, a ljudi mu dadoše da se napije te vode, 
i tako ga oživješe. 

I oni su putovali sve dotle dok se ne približiše gradu cara Dirbasa, a car 
poruči veziru: — Ako mi nisi doveo Uns-al-Vudžuda, nemoj mi nikada doći! 
— I vezir pročita to carevo naređenje i bi mu teško zbog njega. A vezir nije 
znao da je Al-Varda-fi-l-Akmam kod cara, niti je znao zašto ga je car poslao 
po Uns-al-Vudžuda, a nije znao ni zašto se car Dirbas hoće oroditi s carem 
Šamihom, kao što ni Uns-al-Vudžud nije znao kamo ga nose i zašto je car 
poslao vezira da ga traži, dok vezir opet nije znao da vodi baš Uns-al-Vudžuda. 
I vezir vidje da je Uns-al-Vudžud došao k sebi, te mu reče: — Car me je po- 
slao da učinim nešto, a ja to nisam učinio, i car je saznao da sam došao, pa 
mi je poslao pismo u kojem mi kaže: — Ako nisi to učinio, nemoj ulaziti u 
moj grad. — A šta je to potrebno caru? — zapita ga Uns-al-Vudžud, i vezir mu 
ispriča cijelu povijest, te mu onda Uns-al-Vudžud reče: — Ne boj se! Otiđi caru 
i povedi me sa sobom, a ja ti jamčim da će Uns-al-Vudžud doći. — I vezir se 
obradova, te uzviknu: — Je li istina to što mi kažeš? — A Uns-al-Vudžud mu 
odgovori: — Jest! — I onda vezir uzjaha konja, a povede i Uns-al-Vudžuda, pa 
obojica odoše caru. 

Kad njih dvojica stigoše na dvor, car zapita vezira: — Gdje je Uns-al-Vud- 
žud? — a Uns-al-Vudžud reče: — O, care, ja znam gdje prebiva Uns-al-Vudžud 
— te car reče mladiću da mu priđe, pa ga zapita: — A u kojem je mjestu? — 
I Uns-al-Vudžud mu odgovori: — U jednom mjestu koje je veoma blizu, ali mi 
reci šta hoćeš od njega, pa ću ti ga dovesti. — S ljubavlju i drage volje, samo 
što ti to mogu reći u četiri oka. — I car naredi ljudima da odu, a zatim ode s 

Uns-al-Vudžudom na jedno usamljeno mjesto, i tamo mu ispriča cijelu povijest 
od početka do kraja. I onda Uns-al-Vudžud reče caru: — Donesi mi raskošno 
odijelo i obuci mi ga, pa ću ti brzo dovesti Uns-al-Vudžuda. — Na to mu car 
donese raskošno odijelo, a Uns-al-Vudžud ga obuče, pa reče: — Ja sam Uns- 
-al-Vudžud, na žalost zavidljivaca! — A zatim izgovori ove stihove: 


U samoći je uvijek sa mnom misao o dragom, 
I ona goni tugu, mada je daleko on. 


U očima su suze, i samo kada suzu 
Iz očiju prolijem, ja opet lakše dišem. 
Tuga je moja veća od svake tuge druge, 
I čuda činjah u ljubavi i zaljubljenosti. 
I noći provodim bez sna, ne svodeć očiju, 
Jureć' u strasti svojoj između raja i vatre, 


Strpljivost moja divna izdala me napokon, 
I sve su veći zato ljubav i bijeda moja. 


I tijelom tanak postah od muka zbog daljine, 
I strast izmijeni tako oblik i lice moje. 


O, kad bih znao, poslije daljine te i jada, 
Da će me zbliženjem s dragim sudba obdariti! 


I da li će uviti svitak koji sama odvi, 
Da zagladi tegobe sve radošću zbliženja? 


I da li će mi dragi biti drug za stolom, 
I najčistija utjeha da I! će bol zamijeniti? 


A kad je mladić izgovorio te stihove, car mu reče: — Alaha mi, vi ste pravi 
zaljubljenici i dvije sjajne zvijezde na nebu ljepote, i čudno je to što vam se 
dogodilo, a neobične su okolnosti u kojima ste! 

Potom car ispriča do kraja povijest Al-Varde-fi-l-Akmam, a mladić ga za- 
pita: — Ama gdje je ona, o, care vremena? — A car mu odgovori: — Ona je 
sad kod mene. 

I car pozva suca i svjedoka, pa zaključi bračni ugovor između djevojke 
i Uns-al-Vudžuda, i iskaže poštovanje mladiću i obaspe ga dobročinstvima, a 
potom car Dirbas posla svoga poslanika caru Šamihu i javi mu sve što se bješe 
dogodilo u njegovu dvoru s Uns-al-Vudžudom i Al-Vardom-fi-l-Akmam. 

A car Šamih se veoma obradova tome, te posla pismo caru Dirbasu, u 
kojem napisa ovo: — Kad je bračni ugovor zaključen kod tebe, valja da se sva- 
dbena svečanost i odlazak muža i žene u ložnicu obavi kod mene. 

Potom car Šamih opremi deve, konje i ljude, pa ih posla po Uns-al-Vud- 
žuda i Al-Vardu-fi-l-Akmam, a kad njegovi poslanici stigoše tamo, car Dirbas 
obdari mladića i djevojku velikom svotom novaca i posla ih s mnogim vojni- 
cima, te su oni putovali s njima dok nisu stigli do svoga grada, a kad su stigli, 
ljudi vidješe ljepši od svih prizora koji su ikad vidjeli. I car Šamih okupi sve 
koji dođoše s glazbalima da pjevaju, i priredi gozbu koja potraja sedam dana, 

a car Šamih je svakoga dana nagrađivao ljude raskošnom odjećom i činio im 
dobra. Potom Uns-al-Vudžud ode Al-Vardi-fi-l-Akmam, pa je zagrli, i njih dvoje 
su sjedili tako i plakali od neizmjerne sreće i radosti, i onda Al-Varda-fi-1- 
-Akmam izgovori ove stihove: 


Veselje dođe i odnese brige i žalost, 
I sastasmo se opet, na žalost zavidljivih. 


Mirisni vjetrić zbliženja duhnuo je na nas, 
I srce oživje, i tijelo, i sve u nama. 
I sjaj prijateljstva divni bljesnu za nas. 
I bubanj bije za nas na sve četiri strane. 


Ne mislite da sada od tuge plačemo mi — 
Naprotiv, od radosti nam oči suze liju. 


A kad je Al-Varda-fi-l-Akmam završila te stihove, oni se opet zagrliše i 
ostadoše tako zagrljeni dok ne padoše onesviješteni ... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista osamdeset prva noć, ona reče: 


— Doprlo mi je do ušiju, o sretni care, da su Uns-al-Vudžud i Al-Varda- 
-fi-l-Akmam pali onesviješteni od miline što su se sreli, a kad su se povratili 
od nesvjestice, Uns-al-Vudžud je izgovorio ove stihove: 


O, kako su mi slatke noćce ljubavi, 
Kad je pravedan dragi prema meni! 


Sad je blizina naša neprekidna, 
A rastanku našem kraj je došao. 


I sudba nam se s naklonošću bliži, 
Mada se ranije klonila nas. 


Sastasmo se, na čežnju požalismo 
I na noći što nam tugu doniješe. 


Zaboravismo sve što je bilo, gospodo, 
Milostivi nam oprosti sve što je minulo. 


Kako je ugodan, sladak život naš! 
Gospodareći, još više volim ja! 


A kad je on izgovorio te stihove, zagrliše se opet, pa legoše tako usam- 
ljeni te su provodili vrijeme u razgovoru, u izgovaranju stihova i pričanju go- 
licavih povijesti i priča, dok naposljetku ne utonuše u more strasti. I tako im 
prođe sedam dana, a oni nisu razlikovali noć od dana, ni dan od noći, pre- 
dani najvećem uživanju i obuzeti najvećom radošću, srećom i veselošću, te tih 
sedam dana bjehu kao jedan jedini dan, poslije kojeg nema drugog dana, a 
saznaše da je nastao sedmi dan samo po tome što su došle robinje s glaz- 
balima. I Al-Varda-fi-l-Akmam izrazi svoje veliko čuđenje i izgovori ove stihove: 

Na jad zavidljivih i opadača 
Postigoh s dragim ono za čim žudjeh. 


Napokon se sastasmo i zagrlismo, 
Dobismo svilu i zlatotkanicu 


Na kožnoj postelji, sad napunjenoj 
Paperjem i perjem čudnih ptica. 

I vina neću, jer sad mogu piti 
Sokove ljubavi, slađe i od meda. 


Tako mi je ugodna blizina s njim, 
Da ne znam za dalek ni za blizak čas. 


Već sedam noći prohuja nad nama. 

A mi, gle čuda, ne znadosmo za to! 
I čestitajući nedjelju, rec'te: 

- Produži Alaše, zbliženje s dragim. 


A kad je djevojka izgovorila te stihove, Uns-al-Vudžud je poljubi više od 
sto puta, pa uzvrati ovim stihovima: 


Dan radosti dođe i čestitanja, 
Dođoše dragi, rastanka spaseni. 


Zabavi me on radošću zbliženja 
I razgovor vodeć' ugodan sa mnom. 


I tako me opi vinom prijateljstva 
Da se od njega na kraju obeznanih, 


Pa radosni legosmo i veseli, 
I vina se latismo i pjevanja. 


I ne znadosmo tad u zanosu svom, 
Koji je dan prvi, a koji drugi. 


Nek je zbliženje nazdravlje dragom, 
I neka se, k6 i mi, razveseli! 


A kad je Uns-al-Vudžud izgovorio te stihove, oboje ustadoše i iziđoše iz 
svojih soba, pa obdariše ljude novcem i odijelom i počeše davati i darivati. I 
Al-Varda-fi-l-Akmam naredi slugama da joj očiste kupatilo, pa reče Uns-al-Vud- 
žudu: — O, svježino očiju mojih, hoću da te vidim u kupatilu, a bit ćemo sami 
i nikoga neće biti s nama. — I obuze ih još veća radost, te Al-Varda-fi-l-Akmam 
izgovori ove stihove: 

O, ti što već odavno vladaš mnome 
(A novo od starog pomoć nije). 
O, ti što si nezamjenljiv za me, 
Prijatelje druge zaželjeti neću — 
Hajd'mo u hamam, svjetlosti mog oka, 
Vidjet ćemo mi raj svoj usred pakla. 


I sudbi sve grijehe oprostit ćemo. 
I zahvaliti se gospodu blagom. 

A kad je Al-Varda-fi-l-Akmam izgovorila tu pjesmu, oboje ustadoše, pa 
odoše u kupatilo, u kojem se nasladiše jedno drugim, a zatim se vratiše u dvor, 
u kojem su živjeli u najvećoj radosti, dok im ne dođe Rušiteljica uzvanja i 
Rastavljateljica skupova. 

I neka je slava onome koji se ne mijenja i neprestano postoji, i kon se 
sve vraća! 


PRIČA O ABU-NOVASOVOJ DOSJETLJIVOSTI, I DRUGE 
PRIČE O VRLINAMA LJUDI I CAREVA 


PRIČA O ABU-NOVASOVOJ DOSJETLJIVOSTI 


PRIČA SE DA JE ABU-Novas, Harun ar-Rašidov pjesnik-ljubimac, ostao jednoga 
dana među danima sam u kući i da je pripremio jednu raskošnu odaju, u koju 
je donio svakojaka jela i poslastice — sve ono što mogu poželjeti usta i jezik — 
a potom je izišao iz kuće da se prošeta i potraži prikladnog gosta za tu sobu, 
rekavši: — Bože i gospodaru i gospode, dovedi mi nekog koji pristaje uz onu 
sobu i s kojim mogu objedovati na današnji dan. 

I još nije pravo ni izgovorio te riječi, kadli ugleda tri golobrada ljepotana, 
slična mladićima iz rajskih vrtova, samo što njihova boja bijaše različita, dok 
njihova krasota bijaše slična u svojoj neobičnosti. I gipkost njihovih udova uli- 
jevala je nadu u ono što spominje onaj koji reče: 


Ugledah dva mladića i rekoh tad: 
Zaljubih se u vas! — A oni će mi: 


— Imaš li para? — Te rekoh: — Dat ću sve! 
I onda rekoše oni: — Bit će to! 


A Abu-Novas se povede za tim riječima, pa pođe k tim mladićima, te ih 
pozdravi i poželje im mira, a oni ga dočekaše s najljepšim pozdravom i po- 
štovanjem. Potom mladići htjedoše da odu nekuda, ali ih Abu-Novas zadrža, 
pa izgovori ove stihove: 

Drugome trčat' nemojte — ja imam blago veliko. 
I imam sjajnog napitka što ga monasi spremiše. 
I imam ovna pečena, i ptica soja svakoga. 
Volite jedan drugoga, a ja nek budem međ' vama! 


I mladići se povedoše za njegovim stihovima i osjetiše da su skloni da ga 
zadovolje, te mu odgovoriše... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista osamdeset druga noć, ona reče: 


— Doprlo mi je do ušiju, o sretni care, da je Abu-Novas primamio mla- 
diće svojim stihovima, te su mu odgovorili s pažnjom i pokornošću. I tako 
oni odoše s njim u njegovu kuću i vidješe da se u njoj nalazi sve ono što im 
je on opisao u svojim stihovima, te sjedoše, pa počeše jesti i piti, i naslađivati 
se i veseliti. A potom mladići zamoliše Abu-Novasa da presudi tko je od njih 
bolji po svome sjaju i ljepoti i čiji je stas vitkiji i skladniji, te Abu-Novas po- 
kaza jednoga od njih, pošto ga je najprije dvaput poljubio, pa izgovori ove 
stihove: 

Za madež na obrazu njegovu dušu dat ću, 
Samo odakle novac da uzmem, da ga kupim? 


Slava onom što mu od dlaka obraz očisti 
I svoj ljepoti stanište dade u madežu tom! 


Potom pokaza drugoga, pošto ga je najprije poljubio u usta, pa izgovori 
ove stihove: 
Dragi moj! On je madežom ukrašen 
Kao mošusom na kamforu sjajnom. 
Pogled mi se začudi kad ga vidje, 
A on mi reče: — Proroku se molite! 


Potom pokaza trećega, pošto ga je najprije poljubio deset puta, pa je iz- 
govorio ove stihove: | 


U srebrnom staklu zlato topi momče 
Što je dlanove obojilo vinom. 


S peharnicima i čašom je išao 

A oči mu s drugom dvojicom bjehu. 
Gazelica divna, Turče mlado, 

Slabine mu vuku brda Honejina. 
Iako u skrivome duša obitava, 

Ja srcem izmeđ spokretačax živim. 


Jedan vodi ljubav u doline Bekra, 
A drugi u zemlju džamija je vuče. 


I sva tri djetića ispiše po dva pehara, a kad dođe red na Abu-Novasa, 
on uze pehar, pa izgovori ove stihove: 

Vino uzimaš ti iz ruku gazele nježne, 
Što nježnošću svojom na tebe i vino sliči. 


A vino se s uživanjem pije samo onda 
Kad blistaju obrazi onoga što ga toči. 


Potom ispi svoju čašu, pa ona poče kružiti, a kad i po drugi put dođe red 
na Abu-Novasa, on podlegne radosti i izgovori ove stihove: 


Drug za stolom odsad pehar neka ti bude, 

Nek jedan smjenjuje drugi, a ti ih ispijaj sve. 
Iz ruku svjetloustog mladića, čudesno lijepog, 

Što je nježan kad spava ko voće ili mošus, 


Iz ruku te gazele nježno vino uzimaj — 
Ljubljenje obraza njenih od vina slađe mi je. 


A kad se Abu-Novas tako opio da nije znao gdje mu je glava i gdje su 
mu noge, tijelo mu se nagnu prema mladićima, i on ih poče ljubiti i grliti, pre- 
plićući svoje noge s njihovima, ne misleći na grijeh i sramotu i izgovarajući 
ove stihove: 


Najviše uživam samo s mladićem 
Što pije u društvu mladića divnih. 


Jedan od njih pjeva, a kad drmne drugog, 
Ovaj nazdravlja s peharom u ruci. 

I kad god osjetim potrebu da ljubim, 
Ja koga bilo u usne cjelivam. 


Dok su oni tako sjedili, odjednom netko zalupa na vrata, te pustiše do- 
šljaka da uđe, a kad on uđe, svi vidješe da je to gospodar pravovjernih Harun 
ar-Rašid. I svi ustadoše kad je on ušao, pa poljubiše zemlju između njegovih 
ruku, a. Abu-Novas se istrijezni, jer se bojao kalifove veličine. I gospodar pra- 
vovjernih mu reče: — Hej, Abu-Novase! — A Abu-Novas mu odgovori: — Ovdje 
sam, o, gospodaru pravovjernih, Alah ti pomogao! — I kalif ga zapita: — Šta 
je to? — O, gospodaru pravovjernih, nema sumnje da je stvar takva da ne treba 
ni pitati — odgovori Abu-Novas, a kalif reče: — O, Abu-Novase, ja sam mo- 
lio velikog Alaha da me posavjetuje, pa sam te postavio za kadiju podvodača, 
—- A da li ti je milo da me postaviš za takvog kadiju, o, gospodaru pravovjernih 
—- zapita Abu-Novas. — Jest — odgovori kalif, a Abu-Novas ga zapita: — O, go- 
spodaru pravovjernih, da nemaš neku molbu da mi podneseš? — I gospodar 
pravovjernih se naljuti, te se okrene i ode, pucajući od ljutine, a njih ostavi. 
A kad se spusti noć, gospodar pravovjernih je provede ljuteći se veoma na Abu- 
-Novasa, dok je Abu-Novas proveo tu noć ne može biti radosniji, zabavljajući 
se i veseleći. | 

A kad je nastalo jutro i zasjalo njegovo svjetlilo, Abu-Novas rasturi dru- 
štvo i pusti mladiće da odu, pa obuče svečano odijelo i iziđe iz kuće, uputivši 
se gospodaru pravovjernih. A gospodar pravovjernih je imao običaj da poslije 

raspuštanja divana odlazi u dvoranu za doček i da u nju poziva pjesnike i 
svoje drugove za stolom i glazbenike, a onda bi svi oni sjeli na svoja mjesta, 
ne griješeći. I dogodi se da je toga dana kalif izišao iz divana i otišao u tu 
dvoranu, u koju je pozvao svoje drugove za stolom, rekavši im da sjednu na 
svoja mjesta, a kad je došao Abu-Novas.i htio sjesti na svoje mjesto, gospodar 
pravovjernih pozva Masrura, nosioca mača, pa mu naredi da svuče Abu-Novasa 
i da mu za leđa priveže magareće sedlo, a da mu na glavu namakne ular i 
na zadnjicu podrepnjak, pa da ga tako vodi u sobe robinja... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista osamdeset treća noć, ona reče: 


— Doprlo mi je do ušiju, o sretni care, da je gospodar pravovjernih na- 
redio Masruru da vodi tako Abu-Novasa u sobe robinja, u ženske odaje i druge 
sobe, ne bi li mu se svi smijali, a potom da mu odsiječe glavu i da mu jo 
donese. I Masrur reče: — Slušam i pokoravam se! — pa se lati onoga što mu 
bješe naredio gospodar pravovjernih i poče voditi Abu-Novasa iz jedne sobe u 
drugu (a soba bješe toliko koliko ima dana u godini), i Abu-Novas ispade 
smiješan, te mu dadoše novaca svi koji ga vidješe, tako da se on vrati s punim 
džepom novaca. I dok je on bio u takvu stanju, odjednom naiđe Džafar-Bar- 
makid, koji je došao kalifu (a Džafar bješe odsutan zbog nekog važnog posla 
gospodara pravovjernih), i on ugleda Abu-Novasa u takvu stanju, pa ga pre- 
pozna i reče: — Hej, Abu-Novase! — A Abu-Novas mu odgovori: — Ovdje sam, 
o, gospodaru naš! — I onda ga Džafar zapita: — A šta si to zgriješio te si tako 
kažnjen? — Ništa nisam zgriješio — odgovori mu Abu-Novas; — ja sam gospo- 
daru kalifu poklonio svoje najljepše stihove, a on mi je poklonio svoje naj- 
ljepše odijelo. — Kad je to čuo, gospodar pravovjernih se nasmija smijehom koji 
potjecaše iz srca punoga gnjeva, te mu tako oprosti i naredi slugama da mu 
daju punu kesu novaca. 


PRIČA O ČOVJEKU IZ BASRE I NJEGOVOJ ROBINJI 


Priča se i to da je jedan čovjek iz Basre kupio jednu robinju, pa ju je 
odlično odgojio i obučio, a volio ju je tako velikom ljubavlju da je potrošio 
sav novac zabavljajući se i veseleći se s njom, dok naposljetku nije ostao bez 
ičega i dok mu nije dodijao život u najvećem siromaštvu. I onda mu reče ro- 
binja: — O, gospodaru, prodaj me — tebi je potreban novac koji možeš dobiti 
za mene, a meni je žao što si u takvu stanju i vidim da si siromašan. Ako me 
prodaš, pa počneš trošiti novac koji možeš dobiti za mene, to će biti bolje za 
tebe, a možda će veliki Alah uvećati tvoju imovinu. 

I robinjin gospodar pristade na to zato što bješe u teškom položaju, te 
odvede robinju na trg. I posrednik ponudi djevojku basorskom emiru (a on 
se zvao Abd-Alah-ibn-Mamar at-Tajmi), kome se svidje robinja, te je kupi za 

pet stotina dinara i dade novac njenu gospodaru. A kad robinjin gospodar uze 
novac i htjede otići, djevojka zaplaka i izgovori ove stihove: 


Nazdravlje nek ti je novac koji si dobio sad, 
A meni ostaje jad samo i razmišljanje. 

I duši velim svojoj, koja tugom tuguje: 
— Dodao il! oduzeo — dragoga više nema. 


I robinjin gospodar ču njene riječi, te poče uzdisati i izgovarati ove stihove: 


Kad više ne pomažu okretnost i lukavstvo, 
I smrt kad ti ostane samo — oprosti onda. 
I jutrom i večerom sjećanje na njih drug mi je, 
I sa srcem razgovaram, duboko zamišljenim. 


Pozdravljam te! Posjetit te ne možemo više, 
A zbližit? se možemo tek po volji Ibn-Mamara. 


I Abd-Alah-ibn-Mamar ču njihove stihove i vidje da su oboje žalosni, te 
uzviknu: — Alaha mi, ja neću dati da se rastanete mojom pomoću, jer mi je 
jasno da volite jedno drugo. Uzmi novac i djevojku, o, čovječe, s Alahovim bla- 
goslovom — zaljubljenima je teško da se rastanu!... — I oboje mu poljubiše 
ruku, pa odoše, i prebivahu zajedno dok ih ne rastavi smrt. Pa neka. je slava 
onome koji ne može umrijeti! 


PRIČA O UZRITU I NJEGOVOJ DRAGANI 


Priča se i to da je u plemenu Benu-Uzra bio jedan obrazovan čovjek koji 
nije provodio nijedan dan bez ljubavi. I njemu se dogodi da zavoli jednu lijepu 
ženu u logoru i da joj nekoliko dana šalje poslanice, ali ona bješe stalno su- 
rova prema njemu i klonila ga se, dok naposljetku čovjeku ne dojadi strast, 
ljubav i uzbuđenje. I on se teško razboli, te legne u postelju, a san ga ostavi, 
i ljudima bi jasno šta je s njim, te se tako pronese glas o njegovoj ljubavi... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista osamdeset četvrta noć, ona reče: 


— Doprlo mi je do ušiju, o sretni care, da se tom čovjeku bolest pogoršala, 
te njegove patnje postadoše tako velike da zamalo nije umro, a onda onu ženu. 
počeše moliti njegovi i njeni rođaci da ga obiđe, ali ona to ne htjede učiniti 
dok nije saznala da je taj čovjek na rubu groba. I ljudi joj rekoše to, a ona se 
sažali na čovjeka i smilova se da ga posjeti, a njemu potekoše suze iz očiju. 
kad ju je ugledao, i srce mu bješe skrhano kad je izgovorio ove stihove: 

Života ti tvoga, nosila moja kad prođu 
Kraj tebe (a njih četvorica će ponijeti), 


Hoćeš li poći za njima, da tada pozdraviš 
Grob u kojem će umrli zakopan počivati? 


I žena zaplaka groznim plačem kad je čula njegove riječi i uzviknu: — Alaha 
mi, ja nisam znala da je tvoja ljubav bila tolika da te je bacila u ruke smrti! 
Da sam to znala, ja bih ti zacijelo pomogla i naslađivala bih se blizinom 
s tobom. 

A kad je taj čovjek čuo ženine riječi, suze mu potekoše kao iz oblaka iz 
kojeg lije kiša, i on izgovori ove pjesnikove riječi: 


Došla je ona, ali je već smrt među nama, 
I zbližila se sa mnom, al "koristi od tog nema. 


A potom čovjek samo jedanput jauknu, pa umre, a žena pade na nj, lju- 
beći ga i plačući, i ona je plakala sve dotle dok se nije onesvijestila, a kad je 
došla k sebi, ona ostavi u amanet svojim rođacima da je sahrane u njegovu 
grobu, kad bude umrla. I ona proli suze iz očiju i izgovori ove stihove: 


I bjesmo mi na zemlji, a život nam vedar bješe, 
I dika bjesmo za logor, kuću i rodni kraj. 


AL eto, rastavi nas sudbina prevrtljiva, 
p J 
Te nas sad pokrov spaja u utrobi zemljinoj. 


Kad je izgovorila te stihove, žena zaplaka groznim plačem, i kukala je i 
plakala neprestano dok nije pala onesviještena. I provela je tri dana u nesvje- 
stici, i onda je umrla, te je sahraniše u grob onoga čovjeka, a to je jedna od 
čudnih istovremenosti u ljubavi. 


PRIČA O JEMENSKOM VEZIRU I NJEGOVU BRATU 


Priča se i to da je gospodar Bedr-ad-din, jemenski vezir, imao brata ri- 
jetke ljepote i da se mnogo brinuo za njega. I Bedr-ad-din poče tražiti čovjeka 
koji će mu učiti brata, te tako nađe jednog uzvišenog, dostojanstvenog, čudnog 
i pobožnog starca, pa ga useli u kuću koja se nalazila pored njegove kuće. I 
starac provede nekoliko dana u toj kući izlazeći svakoga dana iz nje i odla- 
zeću u kuću gospodara Bedr-ad-dina, da mu uči brata. A potom u starčevu srcu 
planu ljubav prema tom mladiću, i njegova strast postajaše sve veća, i on bi- 
jaše uzbuđen zbog toga, te se jednoga dana požali mladiću na ono što se zbi- 
valo s njim, a mladić mu reče: — Kakvim lukavstvom da se poslužim, kad ne 

mogu ostaviti brata ni noću ni danju — on je stalno sa mnom, kao što vidiš. 
— Moja je kuća pored tvoje kuće — odgovori mu starac — pa kad zaspi tvoj 
brat, ti možeš ustati i otići u sobu osame i pretvarati se da spavaš, a zatim se 
popni na krov uza zid, pa ću te ja dočekati iza ograde. Posjedit ćeš malo kod 
mene, pa ćeš se vratiti, te tako tvoj brat neće ništa saznati. — I mladić mu od- 
govori: — Slušam i pokoravam se! 

I potom starac pripremi svakojake rijetkosti koje su priličile mladićevu 
dostojanstvu, i eto šta je bilo s njim. 

Što se pak tiče mladića, on uđe u sobu osame i u njoj pričeka da mu 
brat legne u postelju, a kad prođe jedan sat noćnoga vremena i kad mu brat 
utonu u san, on ustade i priđe zidu. I onda mladić vidje da starac stoji i da 
ga čeka, a starac. mu pruži ruku, te je on uhvati i tako uđe u njegovu kuću, 
a to bješe u noć punoga mjeseca. I oni su sjedili za stolom i obređivali se ča- 
šom punom vina, i starac poče pjevati, a mjesec je bacao na njih svoje zrake. 

I dok su oni tako provodili vrijeme u veselju i radosti, u uživanju, sreći 
i blaženstvu, od kojih se mute um i pogledi i koji su suviše veliki da bi se 
mogli opisati, gospodar Bedr-ad-din se probudi i ne nađe svoga brata, te se 
uplaši i ustade, a onda vidje da su vrata otvorena, te iziđe i ču neki razgovor. 
I onda se on pope na krov uza zid i vidje svjetlost koja je sjala u starčevoj 
kući, a kad pogleda iza zida, vidje njih dvojicu kako se obređuju čašom. I sta- 
rac ču Bedr-ad-dina (a držao je čašu u rukama), te zapjeva i izgovori ove stihove: 


Zagrljen sa mnom, s obrazom uz obraz 
Spavaše ljepotan kome ravna nema. 


A puni mjesec gledaše nas tada, 
Zapitaj njega — neće odat' brata. 


I gospodar Bedr-ad-din ču te stihove, ali je bio taliko blag da je uzviknuo: 
— Alaha mi, neću vas odati! — I on ode, a njih ostavi u najvećoj radosti. 


PRIČA O UČENIKU I UČENICI 


Priča se i to da su jedan dječak i jedna djevojčica učili čitati u školi, pa 
je dječaka obuzela ljubav prema djevojčici. .. 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista osamdeset peta noć, ona reče: 


— Doprlo mi je do ušiju, o sretni care, da je dječaka obuzela ljubav prema 
djevojčici i da je dječak jednoga dana, u trenutku kad ih djeca nisu gledala, 
uzeo ploču te djevojčice, pa na njoj napisao ove stihove: 

Šta možeš reći o onom što ga ljubav izmoždi, 
I od velike ljubavi za te što je zbunjen? 

On se tuži na ljubav, čežnju i patnju svoju, 
A ono u duši što mu je skriti ne može. 


A kad je uzela svoju ploču, djevojčica vidje da su na njoj napisani stihovi, 
te ih pročita i shvati šta oni znače, pa zaplaka iz sažaljenja prema dječaku i 
napisa na ploči ispod onoga što je napisao dječak, ova dva stiha: 


Kad vidimo da je zaljubljeni izmožden sav 
Od zaljubljenosti svoje, milostivi bit ćemo. 
I cilj svoj u ljubavi slobodno će postići on, 
Pa ma se protiv nas pokrenulo sve što biva. 


I dogodi se da je učitelj ušao u školu, a oni ga nisu primijetili, pa je našao 
ploču, uzeo je i pročitao ono što bješe na njoj, i onda mu bi žao dječaka i 
djevojčice, te je napisao ova dva stiha ispod njihovih stihova: 


Sa zaljubljenim budi prisna, kazne se ne boj — 
Od ljubavi zaljubljeni doista gubi glavu. 

A što se učitelja tiče — njega se ne boj — 
Doista tu strast je, ne jednom, osjetio on. 


I dogodi se da je gospodar te robinje ušao toga časa u školu, pa je na- 
šao ploču te djevojčice i pročitao na njoj riječi koje bjehu napisali djevojčica, 
dječak i učitelj, te onda i on sam napisa na ploči, ispod svega, ova dva stiha: 


Neka vas Alah nikad ne razdvoji, 
I nek se zbuni opadač i zamori! 

A od učitelja — Alaha mi! — oči mi 
Ne vidješe nikad podvodača boljeg. 


Potom robinjin gospodar posla po suce i svjedoke i napisa njen bračni 
zapis s tim mladićem u toj istoj sobi, i priredi im gozbu i bješe veoma milo- 
stiv prema njima, i svi su oni živjeli zajedno uživajući i radujući se dok ih ne 
stiže Rušiteljica uživanja i Rastavljateljica skupova. 


PRIČA O PJESNIKU AL-MUTALAMISU 


Priča se i to da je slavni pjesnik al-Mutalamis$$ pobjegao od an-Numana- 
-ibn-al-Munzira, i da ga nije bilo mnogo godina, te se mislilo da je umro. A 
on je imao lijepu ženu, koja se zvala Umejima, i njoj su savjetovali njeni ro- 
đaci da se uda, a ona to nije htjela, ali su je prosili mnogi ljudi, te su joj ro- 

đaci dosađivali i primoravali je da se uda. I ona naposljetku pristade na to, 
mada s odvratnošću, te je tako udadoše za jednoga čovjeka iz njena plemena, 
dok je ona i dalje voljela velikom ljubavlju svoga muža al-Mutalamisa. I na- 
stade noć kad je valjalo odvesti Umejimu onome čovjeku za koga se udala na 
navaljivanje svojih rođaka, a njen muž al-Mutalamis dođe baš te noći. I on ču 
u logoru svirku i svirale i daire, a po nekim znacima vidje da je to neka svet- 
kovina, te zapita jedno dijete kakva je to svetkovina, a djeca mu rekoše: — Ume- 
jimu, al-Mutalamisovu ženu, udali su za toga i toga, pa će joj on doći noćas. 

Kad je čuo te riječi, al-Mutalamis se posluži lukavstvom i uđe u nevjestinu 
sobu, umiješavši se među žene, i onda vidje da su ženik i nevjesta u postelji i 
da je ženik već prišao nevjesti. I onda Umejima duboko uzdahnu, i zaplaka 
1 izgovori ove stihove: 


O, kad bih znala — ta slučajnosti mnogo ima — 
U kojoj zemlji živiš sad, Mutalamise moj! 


A njen muž, al-Mutalamis, bješe jedan od čuvenih pjesnika, te joj on od- 
govori ovim riječima: 


U najbližoj kući sam sad, znaj, Umejima, 
I kad se na putu odmarah, ja k tebi stremljah. 


Kad je to čuo, ženiku sve postade jasno, te brzo iziđe iz sobe i izgovori 
ove stihove: 


U dobru ja življah ranije, a sad — naprotiv, 
Jer sastavi vas kuća velika i soba. 


Potom ih ženik ostavi i ode, a sa ženom ostade al-Mutalamis, njen muž, 
i njih su dvoje živjeli najljepšim i najvedrijim i najsretnijim i najugodnijim ži- 
votom dok ih ne rastavi smrt. Pa neka je slava onome po čijoj zapovijedi stoje 
zemlja i nebo. 


PRIČA O TOME KAKO JE ABU-NOVAS DOPUNIO 
HARUN AR-RAŠIDOVE STIHOVE 


Priča se i to da je kalif Harun ar-Rašid volio Sit-Zubejidu velikom lju- 
bavlju. I on je uredio jedno mjesto za njene šetnje i načinio na tom mjestu je- 
zerce, pa ga je ogradio drvećem i pustio u nj vodu sa svih strana, a drveće se 
tako uplelo iznad jezera da se od gustoga lišća čovjek nije mogao vidjeti kad 
bi došao da se okupa u njemu. 

I dogodi se da je Sit-Zubejida došla jednom na to mjesto i prišla jezeru... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista osamdeset šesta noć, ona reče: 


— Doprlo mi je do ušiju, o sretni care, da je Sit-Zubejida prišla jezeru, pa 
je počela gledati njegovu ljepotu, i onda joj se svidje njegovo odbljeskivanje 
i splet drveća nad njim. A to bijaše jednog veoma toplog dana, te se Sit-Zu- 
bejida svuče pa uđe u jezero i stade tamo (a jezero nije pokrivalo onoga koji 
bi stajao u njemu), a zatim napuni srebrni ibrik vodom, pa se poče polijevati. 

A kalif saznade to, pa iziđe iz dvora da je gleda zavirujući kroz lišće na 
drveću, te je tako vidje golu, a vidje joj i ono što se zaklanja. I Sit-Zubejida 
ču gospodara pravovjernih, koji bješe iza lišća na drveću, i bi joj jasno da ju 
je on vidio golu, te se okrene i vidje ga, pa se zastidje i pokri rukom, ali ne 
sasvim, jer joj se tijelo vidjelo ispod ruke. I kalif se odmah vrati, zadivljen time, 
i izgovori ovaj stih: 

Oči mi propast vidješe, 
Te zbog rastanka tugujem. 


A kalif nije znao što da kaže poslije toga, te posla nekoga da pozove Abu- 
-Novasa, a kad ovaj dođe, kalif mu reče: — Izgovori mi pjesmu koja počinje 
ovim stihovima: 

Oči mi propast vidješe, 
Te zbog rastanka tugujem. 


A Abu-Novas reče: — Slušam i pokoravam se! — pa za tili čas sastavi i iz- 
govori ove stihove: 
Oči mi propast vidješe, 
Te zbog rastanka tugujem 


Za gazelom što me odjednom 
U hladu sidra$7 zarobi. 


Vodom se tad polijevaše 
Iz srebrnog ibrika. 


A kad me vidje, pokri je, 
AL je ja vidjeh pod rukom. 


O, da mi je na njoj da sad 
Dva sata il' jedan ostanem! 


I gospodar pravovjernih se osmjehnu kad je čuo Abu-Novasove riječi, a 
zatim nagradi Abu-Novasa, koji ode zadovoljan iz dvora. 

PRIČA O KALIFU HARUNU AR-RAŠIDU I TRI PJESNIKA 


Priča se i to da je gospodar pravovjernih Harun ar-Rašid bio veoma ne- 
spokojan jedne noći. I on pođe da se prošeta, iđući tamo-amo po dvoru, pa 
tako ugleda jednu robinju koja bijaše toliko pijana da je teturala (a kalif bješe 
zaljubljen u tu robinju i volio ju je velikom ljubavlju), te on poče vragovati 
s njom i privuče je k sebi, a s nje pade ogrtač i razveza joj se zar. I kalif 
je poče moliti da se zbliži s njim, a robinja mu reče: — Ostavi me do sutra 
uveče, o, gospodaru pravovjernih — nisam se spremila za tebe, jer nisam znala 
da ćeš doći. — I kalif je posluša, te je ostavi i ode, a kad dođe dan i zasjaše 
sunčeve vatre, on posla slugu toj robinji da joj javi da će joj on doći u sobu, 
ali robinja posla čovjeka da mu kaže: — Ono što se kaže noću, ne vrijedi danju. 
— I ar-Rašid reče svojim drugovima za stolom: — Izgovorite mi stihove u kojima 
će se nalaziti i ove riječi: 


Što se kaže noću, ne vrijedi danju, 


a oni mu odgovoriše: — Slušamo i pokoravamo se! Zatim stupi naprijed ar-Ra- 
kaši, pa izgovori ove stihove: 


Kad bi saznao kako sam uzbuđen, 
Toga časa ni ti ne bi miran bio. 


Ta izbezumila je tebe ona 
Što ti ne dolazi niti te prima. 


A kad obeća, ode, a kaže ti: 
Što se kaže noću, ne vrijedi danju. 


A potom iziđe Abu-Musab, pa izgovori ove stihove: 


Kad se probudi sa srcem što leti. 
Potrativ mir noćni u nesanici. 


Zar ti je malo što sad suze lijem 
I sve u meni gori kad te se sjetim? 


AL se osmjehnu on i gordo reče: 
Što se kaže noću, ne vrijedi danju. 


Potom stupi naprijed Abu-Novas, pa izgovori ove stihove: 


Duga je ljubav, posjete prestaše, 
Odadosmo se, uzalud priznanje, 


Pijana mi ona dođe te noći, 
A dostojanstvom pijanstvo ukrasi. 

I tad joj veo s ramena pade, 
A ogrtač se razveza u igri. 


I vjetar joj tvrda bedra zanjiha, 
I granu sa dva mala nara njena. 


Ja rekoh: — Daj što obeća zaljubljenima, 
A ona: — Sutra u posjetu dođi. 
— Obećanje! — rekoh izjutra, a? čuh: 


— Što se kaže noću, ne vrijedi danju. 


I kalif naredi da se svakom pjesniku da po jedna kesa puna novaca, osim 
Abu-Novasu, a zatim naredi da Abu-Novasu odsijeku glavu i reče: — Ti si no- 
ćas bio s nama u dvoru! — Alaha mi — odgovori mu Abu-Novas — ja nisam spa- 
vao nigdje drugdje osim u svojoj kući, ali su mi tvoje riječi pokazale šta treba 
da sadrže stihovi, i veliki Alah je rekao — a on je najistinoljubiviji među onima 
koji govore: — A pjesnike slijede zalutali; zar ti ne vidiš da oni lutaju po svakoj 
dolini i da govore ono što ne rade?" — I kalif mu oprosti i naredi da mu daju 
dvije kese pune novaca, a potom pjesnici odoše iz dvora. 


PRIČA O IBN-AZ-ZUBEJIROVOJ ŽENIDBI 


Priča se i to da se Musaba-ibn-az-Zubejir našao s Azom u al-Medini (a 
Aza bješe jedna od najpametnijih žena) i da joj je rekao: — Namjeravam se ože- 
niti Ajšom, Talhijevom kćerkom, pa bih da odeš do nje i da vidiš kakva joj 
je vanjština. — I Aza ode Ajši, pa se vrati Musabu i reče mu: — Vidjela sam da 
joj je lice ljepše od zdravlja, i da ima krupne oči, ispod kojih je povijen nos, 
i obrazi su joj ovalni, i usta joj nalikuju na nar, i vrat joj je baš kao srebrni 
ibrik, a ispod svega toga su joj dojke s bradavicama koje nalikuju na dva nara, 
i ispod njih je izdužen trbuh s pupkom, kao neka kutija od slonovače, a zad- 
njica joj je kao gomila pijeska, dok su joj bedra čvrsta, a goljenice su joj kao 
dva mramorna stupa, samo sam vidjela da su joj noge velike. I ti ćeš upadati 
u nju u trenucima kad ti je to potrebno. 

A kad je Aza pripisala Ajši ta svojstva, Musaba se oženi njome i ode joj 
u ložnicu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista osamdeset sedma noć, ona reče: 


— Doprlo mi je do ušiju, o sretni care, da je Aza pripisala ta svojstva Aj- 
ši, Talhijevoj kćeri, i da joj je onda Musaba otišao u ložnicu. Potom Aza po- 
zva Ajšu i korejšitske žene u svoju kuću (a tu stajaše i Musaba), pa otpjeva 
ove stihove: 

I usta žena mirisom odišu, 
Sladak je osmijeh njihov i poljubac. 


387. 
NOC 


352 HILJADU I JEDNA NOĆ 


Ja ga samo mišlju svojom osjetih, 
AL za misli sude, a sudac tu je. 


A one noći, kad bješe otišao u ložnicu, Musaba ostavi svoju ženu tek po- 
slije sedam navrata, a kad se izjutra probudi, sretne ga jedna oslobođena ro- 
binja, pa mu reče: — Neka ja budem otkup za tebe! Bio si savršen u svemu, 
pa i u tome. — A jedna žena govoraše: — Bila sam kod Ajše, Talhijeve kćeri, 
kad joj bješe došao muž, i Ajšu onda nešto povuče k njemu, te on pade na 
nju, a ona poče hrkati i krkljati i činiti neke čudne, neviđene i neobične po- 
krete, a ja sve to slušah. A kad njen muž ode iz sobe, ja joj rekoh: — Kako mo- 
žeš to činiti kad sam ti ja u kući i kad si žena dobroga roda i stanja? — A ona 
mi odgovori: — Zena čini za svoga muža sve uzbudljive i neobične pokrete koje 
može činiti; šta je to što nalaziš za pokudu u tome? — Bolje bi bilo da to činiš 
noću — rekoh joj ja, a ona mi odgovori: — Ja takve pokrete činim danju, a noću 
činim i nešto više, jer moga muža počinje obuzimati strast i sve veća pohota 
kad me vidi, te se pruža k meni, a ja sam mu poslušna, pa biva ono što vidiš. 


PRIČA O HARUNU AR-RAŠIDU I ROBINJAMA 


Priča se i to da je gospodar pravovjernih Harun ar-Rašid ležao jedne noći 
između dvije robinje — između jedne Medinke i jedne Kufljanke. I Kufljanka mu 
poče trljati ruke, dok mu Medinka trljaše noge, i onda Medinka pruži ruke k 
njegovu tijelu, a Kufljanka joj reče: — Vidim da si prije nas uzela glavnicu za 
sebe samu; daj mi moj dio. — I Medinka odgovori: — Kazao mi je Malik da mu 
je kazao Hišam-ibn-Urvi, kome je opet to kazao njegov otac, da je prorok 
govorio: — Ako netko oživi ono što je mrtvo, onda ono pripada njemu i nje- 
govu potomstvu. — I onda Kufljanka iznenada dohvati Medinku, pa je odgur- 
nu, a sama ga uhvati objema rukama i reče: — Rekao mi je al-Amaš da mu je 
rekao Abd-Alah-ibn-Masud, kome je opet to rekao Hajsama, da je prorok go- 
vorio: — Divljač pripada onome tko je uhvati, a ne onome tko je potjera. 

Priča se i to da je Harun ar-Rašid ležao s tri robinje — s Mekankom, Me- 
dinkom i Iračankom, pa je Medinka pružila ruke k njegovu premetalu, ali je 
onda skočila Mekanka i povukla ga k sebi, a Medinka joj je rekla: — Kakav je 
to zločin! Rekao mi je Malik da mu je rakao az-Zuhri, koji je opet rekao ono 
što je Abd-Alah-ibn-Salim čuo od Saida-ibn-Zejida, da je prorok — blagoslovio 
ga i pozdravio Alah! — rekao: — Kad netko oživi mrtvu zemlju, onda je ona nje- 
gova! — A Mekanka reče: — Rekao mi je Sufjan da mu je rekao Abu-z-Zinad, 
koji je to čuo od al-Aradže, koji je opet to čuo od Abu-Hurejire, da je Ala- 
hov poslanik — blagoslovio ga i pozdravio Alah! — rekao: — Divljač pripada ono- 
me tko ju je uhvatio, a ne onome tko ju je podigao. — I robinja iz Iraka od- 
gurnu dvije druge robinje i uzviknu: — Ovo će biti moje dok vas dvije ne za- 
vršite svađu! 

PRIČA O MLINARU I NJEGOVOJ ŽENI 


Priča se i to da je jedan čovjek imao mlin, a imao je i magarca koji mu 
je mljeo. I taj čovjek je imao opaku ženu, koju je volio, ali ona nije trpjela 
njega, već je voljela svoga susjeda, a on je nju mrzio i klonio je se. I njen muž 
usni da mu netko kaže: — Kopaj na tom i tom mjestu u onom krugu gdje ide 
magarac, pa ćeš naći skriveno blago. 

I on se probudi, pa ispriča ženi šta je sanjao, naredivši joj da to jeije. 
ali ona ispriča to svome susjedu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista osamdeset osma noć, ona reče: 


— Doprlo mi je do ušiju, o sretni care, da je mlinareva žena ispričala taj 
san susjedu koga je voljela, ne bi li se tako zbližila s njim, a susjed joj obeća 
da će joj doći noću. I on dođe noću, pa poče kopati u onom krugu oko mlina, 
pa tako nađoše blago i izvadiše ga, a onda susjed zapita mlinarevu ženu: — Šta 
da radimo s tim? — Podijelit ćemo blago na dvije jednake polovine, pa ćeš se 
ti razvesti sa svojom ženom, a ja ću se nekako snaći pa napustiti muža, pa 
ćeš se oženiti mnome, te ćemo se tako sjediniti i metnuti sav novac na gomilu 
i imat ćemo ga u rukama — odgovori žena, ali joj susjed reče: — Bojim se da 
te sotona ne natjera da skreneš s puta, pa da ne pođeš za mene — ta zlato u 
kući je isto što i sunce u svijetu. Bolje će biti da sav novac ostane kod mene, 
a ti se pobrini da se nekako oslobodiš muža, pa da dođeš meni. — I ja se bojim 
toga istog čega se ti bojiš, pa ti zato neću dati svoj dio novca — ja sam ti poka- 
zala gdje je novac — kaza žena. A kad njen susjed ču te njene riječi, nepravičnost 
ga potače da ubije ženu, te je ubi i baci na ono mjesto gdje bješe blago, ali 
ga uto zateče dan, te nije mogao sakriti ženu, već pokupi novac, pa ode. I 
mlinar se prenu iza sna, ali ne nađe žene, te ode u mlin, pa priveza magarca 
za mlinski kamen i viknu na nj, a magarac pođe, pa se zaustavi. I mlinar poče 
žestoko udarati magarca, ali je magarac uzmicao kad god bi ga on udario, jer 
se bojao mrtve žene, te nije mogao krenuti naprijed, a mlinar opet nije znao 
zašto se magarac zaustavlja. Onda mlinar uze nož, pa mnogo puta ubode ma- 
garca, ali se on ne mače s mjesta, te se mlinar naljuti na nj i poče ga udarati 
nožem u slabine, a magarac pade mrtav. A kad svanu dan, mlinar vidje da 
mu je mrtav magarac i da mu je i žena mrtva, jer ju je našao na onome mjestu 
gdje bijaše blago, te ga obuze još veći gnjev zbog nestanka blaga i pogibije 
njegove žene i njegova magarca. I onda se veoma zabrinu, a sve to bješe zbog 
toga što je odao tajnu svojoj ženi i što je nije sakrio od nje. 

PRIČA O UKRADENOM MAGARCU 


Priča se i to da je išao jedan budalast čovjek, držeći u ruci uzdu svoga 
magarca, koga je vodio, pa su ga ugledala dva prepredenjaka, a onda je jedan 
prepredenjak rekao drugome: — Otet ću magarca ovome čovjeku. — Kako ćeš 
mu ga oteti? — zapita ga drug, a prepredenjak odgovori: — Hajde za mnom, pa 
ću ti pokazati. — I prepredenjakov drug pođe za njim, a prepredenjak priđe ma- 
garcu, pa mu odveza uzdu i dade je svome drugu, koji je namakne sebi na 
vrat, a zatim pođe, te je tako išao za budalastim čovjekom sve dotle dok se 
nije uvjerio da je njegov drug otišao s magarcem, a onda se zaustavi. I buda- 
lasti čovjek povuče magarca za uzdu, ali čovjek ne pođe, te se budalasti čovjek 
okrene i vidje da je uzda na čovjekovu vratu. — Šta je to? — zapita budala, 
a čovjek reče: — Ja sam tvoj magarac, a moja je povijest čudna. Imao sam 
majku, koja bješe pravedna starica, a ja sam joj došao jednoga dana pijan, 
te mi je ona rekla: — O, čedo moje, pokaj se pred velikim Alahom za svoje 
grijehe! — A ja uzeh štap, pa izudarah majku, te me ona prokle, a veliki Alah 
me pretvori u magarca i dade me tebi u ruke. I tako sam proveo kod tebe 
sve ovo vrijeme, a danas me se sjetila majka, jer je Alah dao da joj se smi- 
luje srce na mene, te mu se pomolila za mene, a Alah me je opet pretvorio 
u čovjeka, što sam bio i prije. —- Nema moći ni sile do u Alaha, visokoga, ve- 
likoga! — uzviknu budala. — Tako ti Alaha, brate, ne smatraj me za krivca zbog 
onog što sam činio s tobom — zbog jahanja i ostalog! 

Zatim budala pusti čovjeka da ode svojim putem, a sam ode kući, izvan 
sebe od brige i žalosti. I žena ga zapita: — Šta te je to snašlo i gdje ti je ma- 
garac? — a budala joj odgovori: — Ti ništa ne znaš o onome što je bilo s ma- 
garcem, te ću ti to ispričati. 

I on joj ispriča tu povijest, a žena uzviknu: — Kuku nama od velikog Alaha! 
Kako se moglo dogoditi da prođe vrijeme, a da mi primoravamo Adamove si- 
nove da nam služe? — A potom žena poče dijeliti milostinju i moliti se Alahu 
da joj oprosti, dok njen muž provede neko vrijeme sjedeći besposlen u kući. 
I onda mu žena reče: — Dokle ćeš sjediti tako besposlen u kući? Otiđi na trg, 
pa kupi magarca i radi s njim. — I njen muž ode na trg, pa se zaustavi tamo 
gdje bjehu magarci, kad odjednom vidi kako prodaju njegova magarca! I on 
prepozna magarca, te mu priđe i reče mu na uho: — Teško tebi, bezbožniče! 
Možda si se opet počeo opijati ili si izudarao svoju majku? Alaha mi, ja te 
nikad više neću kupiti! — Potom ostavi magarca i ode. 

PRIČA O ZUBEJIDI I ABU-JUSUFU 


Priča se i to da je gospodar pravovjernih Harun ar-Rašid otišao jednom 
da legne u postelju u podnevno doba, a kad se podigao u postelji u kojoj je 
spavao, ugledao je pored sebe svježe sjeme. I to ga toliko užasnu i toliko mu 
pokvari raspoloženje, da je udario u viku i pozvao Sit-Zubejidu. A kad je ona 
došla, on je zapita: — Šta je to palo na postelju? — A Sit-Zubejida pogleda u 
sjeme, pa reče: — To je sjeme, o, gospodaru pravovjernih. — Pravo mi reci ot- 
kud je to sjeme, inače ću te ščepati ovoga časa! — uzviknu kalif, a Sit-Zubejida 
mu odgovori: — Alaha mi, o, gospodaru pravovjernih, ja ne znam zašto je to 
sjeme palo tu, niti sam kriva za ono zbog čega me sumnjičiš! — I ar-Rašid po- 
zva suca Abu-Jusufa, pa mu ispriča tu povijest i pokaza mu sjeme, a sudac 
Abu-Jusuf podigne glavu i pogleda u strop, pa vidje na njemu jednu pukotinu 
i reče: — Sjeme šišmiša je baš kao i ljudsko, i to je sjeme šišmiša. — I sudac za- 
traži jedno koplje, pa ga uze u ruku i zabode u onu pukotinu, a šišmiš pade. 
I tako Harun ar-Rašid prestade sumnjati... 

I Šeherezadu zateče jutro, te ona prekine priču koju je započela po 
carevu odobrenju, a kad nastade trista osamdeset deveta noć, ona reče: 


— Doprlo mi je do ušiju, o sretni care, da je Harun ar-Rašid prestao sum- 
njati, jer mu bješe jasno da je Zubejida nevina kad je iz pukotine pao šišmiš, 
a ona cmoknu jezikom od radosti što se pokazalo da je nevina, te reče Abu- 
-Jusufu da će mu dati veliku nagradu. A Zubejida je imala jednu krupnu voćku, 
koja bješe sazrela prije vremena, a znala je da je u voćnjaku ostala još jedna 
takva ista voćka, te zapita suca: — O, vjerski imame, koju voćku više voliš — 
ovu ovdje ili onu koja nije ovdje? — Po našem učenju — odgovori joj Abu- Jusuf 
— odsutnima se ne sudi. Kad odsutni dođe, sudit će mu se. 

Onda Sit-Zubejida naredi sluzi da sucu donese obje voćke, te on pojede 
i jednu i drugu, a kad ga Zubejida zapita: — Kakva je razlika među njima? — on 
joj odgovori: — Kad god hoću pohvaliti jednu od njih, ustaje druga s dokazima. 
— I ar-Rašid se nasmija kad je čuo njegove riječi i nagradi ga, a i Zubejida mu 
dade nagradu koju mu bješe obećala, te Abu-Jusuf ode radostan iz dvora. Vi- 
dite, dakle, kakve je zasluge imao taj imam i kako je, njegovom pomoću, ot- 
krivena Zubejidina nevinost i objašnjen uzrok ovoga slučaja. 


PRIČA O AL-HAKIMU I TRGOVCU 


Priča se i to da je jednoga dana al-Hakim-bi-amr-Alah izišao iz dvora s 
ljudima iz svoje okoline i da je prolazeći pored jednoga vrta ugledao u tome 
vrtu jednoga čovjeka koji bješe okružen robovima i slugama, te mu zatraži vode 
da se napije, a čovjek mu dade vode, pa mu reče: — Možda će mi gospodar 
pravovjernih učiniti čast da se zadrži u mome vrtu? 

Onda car i ljudi iz njegove okoline sjahaše s konja i uđoše u vrt, a spo- 
menuti čovjek iznese sto tkanih ćilima, i sto kožnih prostirača, i sto jastuka, i 
sto poslužavnika s voćem, i sto sudova punih poslastica, i sto dubokih zdjela 
punih šerbeta od šećera, a sve to zbuni um al-Hakima-bi-amr-Alaha, te on uz- 
viknu: — O, čovječe, doista je čudan tvoj slučaj. Zar si ti znao da ćemo doći, 
kad si sve to spremio za nas? — Nisam, Alaha mi, o, gospodaru pravovjernih 
— odgovori mu čovjek — nisam znao da ćete doći, jer sam običan trgovac i je- 
dan od tvojih podanika, ali imam sto naložnica, a kad mi je gospodar pravo- 
vjernih iskazao čast da se zadrži u mome vrtu, ja sam poslao sluge svima njima, 
ne bi li mi poslale ručak u vrt, pa su mi sve one poslale po neki ćilim, ponešto 
suviška jela i pića, a svaka od njih mi svakog dana šalje po jedan poslužavnik 
s jelom, po jedan poslužavnik s voćem, po jedan sud pun poslastica, i po jednu 
duboku zdjelu punu pića. To je moj svakodnevni ručak, a za tebe nisam ništa 
dodao. 

I gospodar pravovjernih al-Hakim-bi-amr-Alah pade ničice, zahvaljujući 
Alahu, i uzviknu: — Neka je hvala Alahu što je među našim podanicima saz- 
dao ovoga čovjeka i što je toliko uvećao njegovu imovinu da on može hraniti 
kalifa i ljude iz njegove okoline samo ostacima svojih jela, i ne pripremajući 
se za to. 

Zatim car naredi ljudima da iz carske blagajne donesu i daju tome čov- 
jeku sve dinare skovane te godine koji su se nalazili u njoj (a bješe ih tri hi- 
ljade i sedam stotina hiljada), i ne uzjaha konja dok mu ljudi ne doniješe te 
dinare. I onda car dade dinare tome čovjeku i reče mu: — Neka ti se ovo nađe 
u stanju u kojem si — tvoja plemenitost više vrijedi. — A potom uzjaha konja, 
pa ode. 


PRIČA O ANUŠIRVANU I OŠTROUMNOJ ŽENI 


Priča se i to da je pravedni car Kisra Anuširvan"? odjahao jednom u lov. 
I on se odvoji od ljudi iz svoje okoline, goneći jednu gazelu, i dok je tako 
gonio gazelu, odjednom ugleda jedno selo u blizini. A kako je car osjetio žeđ, 
on pođe u to selo i uputi se k vratima nekih ljudi, što bjehu na putu kojim 
je išao, pa zatraži vode, da utaži žeđ. 

I iziđe jedna žena i vidje ga, pa se vrati u kuću, iscijedi jednu stabljiku 
šećerne trske, pomiješa s vodom ono što bješe iscijedila i nali vodu u pehar, 
pa u tu vodu stavi malo mirisa koji nalikuje na prašinu, a zatim dade pehar 
Anuširvanu. A car pogleda u pehar, pa vidje nešto nalik na prašinu, te poče 
polako piti iz pehara, dok tako ne ispi sve, a zatim reče ženi: — O, ženo, baš 
je dobra ova voda. Kako je slatka! Samo da ne bješe u njoj one prljavštine 
od koje se zamutila. — O, goste — reče mu žena — ja sam namjerno bacila tu 
prljavštinu od koje se zamutila voda. — Zašto si to učinila? — zapita car, a 
žena mu reče: — Zato što sam vidjela da ćeš popiti mnogo vode, pa sam se 

bojala da je ne popiješ naiskap, jer bi ti to naškodilo. Da u njoj nije bilo 
prljavštine, ti bi je zacijelo brzo popio, jednim gutljajem, pa bi ti ona naško- 
dila kad bi je tako popio. 

A pravednog cara Anuširvana začudiše te riječi i oštroumlje te žene, i 
njemu bješe jasno da je ona to rekla stoga što je oštroumna, razumna i veoma 
pametna. — Iz koliko stabljika si iscijedila ovu vodu? — zapita car ženu, a ona 
mu odgovori: — Iz jedne stabljike. — I Anuširvan se začudi tome, pa zatraži 
ispravu o danku na zemljište koji bješe razrezan na to selo, i vidje da je taj 
danak mali. I car namisli u duši da po povratku u prijestolnicu udari veći 
danak na to selo, te reče: — Kako može plaćati tako mali danak selo u kojem 
se iz jedne stabljike može dobiti toliko vode? 

Potom ode iz toga sela u lov, a pred kraj dana vrati se u selo, pa prođe 
sam pored onih vrata i zatraži vode. I onda iziđe ona ista žena, i ona pre- 
pozna cara čim ga je ugledala, te se vrati da mu donese vode, ali se dugo 
zadrža. A Anuširvan joj reče: — Zašto si se zadržala? ... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni trista devedeset noći, ona reče: 


— Doprlo mi je do ušiju, o sretni care, da je Anuširvan kazao ženi da 
se požuri i da ju je zapitao: — Zašto si se zadržala? — A žena mu je odgovorila: 
— Zato što iz jedne stabljike nisam iscijedila onoliko vode koliko ti je potrebno, 
te sam iscijedila vodu iz tri stabljike, ali ni iz njih nisam iscijedila onoliko 
vode koliko sam iscijedila iz jedne. — A šta je uzrok tome? — zapita je car 
Anuširvan. — Tome su uzrok promijenjene sultanove namjere — odgovori mu 
žena. — Tko ti je to kazao? — zapita je car, a ona mu reče: — Čuli smo od 
pametnih ljudi da njihovo blagostanje prestaje i da se njihovo dobro smanjuje 
kad se mijenjaju sultanove namjere koje se njih tiču. 

Anuširvan se nasmija na to i odstrani iz svoje duše ono što bješe naumio 
da učini tim ljudima, a tom ženom se odmah oženi, jer mu se svidješe njeno 
oštroumlje, njena razboritost i ljepota njenih riječi. 


PRIČA O VODONOŠI I ZLATAREVOJ ŽENI 


Priča se i to da je u gradu Basri bio neki vodonoša koji je nosio vodu 
u kuću jednoga zlatara i na tom poslu proveo trideset godina. A taj zlatar 
je imao ne može biti ljepšu i divniju ženu, sjajnu i savršenu, kojoj ljudi pri- 
pisivahu pobožnost, skromnost i čestitost. 

I jednom vodonoša dođe kao i obično, pa nali vodu u cisterne, a žena 
stajaše u dvorištu. Vodonoša priđe ženi, pa je uze za ruku i poče joj je trljati 
i gnječiti, a potom ostavi ženu i ode. | 

A kad je ženin muž došao s trga, ona mu reče: — Hoću da mi kažeš šta 
si to danas radio na trgu, te si razgnjevio velikog Alaha. — Nisam uradio ništa 
što može razgnjeviti velikog Alaha — odgovori joj muž, a žena uzviknu: — Jesi, 

Alaha mi, učinio si nešto što ljuti velikog Alaha, a ako mi ne kažeš šta si 
učinio i ne budeš li govorio istinu, ja više neću ostati u tvojoj kući, te me 
nećeš vidjeti, a neću ni ja tebe vidjeti. — Ispričat ću ti što sam danas učinio, 
onako kako je uistinu bilo — odgovori joj muž. — Dogodilo se da sjedim u svome 
dućanu, kao i obično, kad mi odjednom uđe u dućan jedna žena i naredi mi 
da joj iskujem grivnu, pa ode. I ja joj iskovah grivnu od zlata, pa je ostavih, 
a kad ona dođe, ja joj donijeh grivnu, te ona izvuče ruku i navuče grivnu na 
nju. I ja se zbunih od bjeline njene ruke i ljepote njene šake, koja plijeni po- 
gled, te se sjetih ovih pjesnikovih riječi: 


Gle ruke njene! Ljepotom grivni blista ona, 
I ko vatra gore one nad vodom što teče. 


A ruka njena, obuhvaćena zlatom sjajnim, 
KO voda je, zahvaćena vatrom ljubavnom. 


I uzeh joj ruku, pa je malo stiskah, okretah. — I onda zlatareva žena uz- 
viknu: — Alah je velik! Zašto si to učinio? Doista, vodonoša koji nam dolazi 
u kuću punih trideset godina, a ti još nisi vidio da je koga prevario, uzeo mi 
je danas ruku, pa ju je počeo gnječiti i okretati. — Zamolimo velikog Alaha 
da nam se smiluje, o, ženo! Ja se kajem za ono što je bilo, a ti se pomoli 
Alahu da mi oprosti — reče muž, a žena kaza: — Nek oprosti Alah i meni i 
tebi i neka nam da zdravlja... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista devedeset prva noć, ona reče: 


— Doprlo mi je do ušiju, o sretni care, da je narednog jutra došao vodo- 
noša pa se pružio na zemlju pred ženom i počeo se valjati po prašini, ispri- 
čavajući joj se i govoreći: — O, gospođo, spasi me onoga na što me je potakao 
sotona, koji me je natjerao da skrenem s puta i doveo me u zabludu! — A 
žena mu reče: — Idi svojim putem! To nije bila tvoja pogreška — tome je kriv 
moj muž, koji je učinio ono što je učinio u dućanu, a Alah ga je kaznio na 
ovome svijetu. 

A vele da je žena ispričala zlataru šta je s njom učinio vodonoša, a da 
je zlatar uzviknuo: — Oko za oko, zub za zub! Da sam ja učinio nešto više, 
zacijelo bi i vodonoša učinio nešto više! 

I te riječi prijeđdoše u poslovicu koju ljudi obično izgovaraju, a priča po- 
kazuje da žena valja da bude i javno i tajno sa svojim mužem i da se zado- 
voljava malim od njega, ako on nije kadar da joj da mnogo, i da se ugleda 
na istinoljubivu Ajšu i na jasnoliku Fatimu — neka bi Alah bio zadovoljan 
njima objema! — ne bi li bila sljedbenica svojih pobožnih predaka. 

PRIČA O CARU I RIBARU 


Priča se i to da je car Hosru"" veoma volio ribu. I jednom je on sjedio 
u svojim sobama, zajedno sa Širinom, svojom ženom, kad mu dođe jedan ribar 
s jednom velikom ribom, i pokloni mu je. A caru se svidje ta riba, te naredi 
blagajniku da ribaru da četiri hiljade dirhema, a Širina mu reče: — Ne valja 
to što si učinio. — Zašto? — zapita Hosru, a Širina mu reče — Zato što će svaki 
tvoj sluga smatrati za malenkost toliki novac, ako mu ga daš poslije ovoga, 
pa će reći: — Dao mi je isto onoliko koliko je dao i ribaru — a ako mu daš 
manje, reći će: — Prezire me, jer mi je dao manje no što je dao ribaru. — U 
pravu si — reče joj Hosru — ali je ružno kad car traži da mu se vrati ono što 
je poklonio, te je to već propalo. — Ja ću smisliti kako da od njega uzmeš po- 
klon koji si mu dao — kaza Širina. — Kako? — zapita je car, a ona mu reče: — 
Kad ti se to prohtije, pozovi ribara, pa ga zapitaj: — Je li ova riba mužjak 
ili ženka? — pa ako ti kaže: — Mužjak — reci mu: — Mi smo htjeli samo ženku. 
— A ako ti kaže: — Ženka — reci mu: — Htjeli smo samo mužjaka. — I car posla 
slugu po ribara, te se ribar vrati (a bješe to oštrouman i razborit čovjek), i 
car ga zapita: — Je li ova riba mužjak ili ženka? — A ribar poljubi zemlju pred 
carem, pa izgovori: — Ta riba je dvospolna — nije ni mužjak ni ženka. — I 
Hosru se nasmija kad ču njegove riječi, pa naredi blagajniku da mu da još 
četiri hiljade dirhema. I ribar ode blagajniku i primi od njega osam hiljada dir- 
hema, pa ih stavi u torbu koju bješe ponio, a torbu uprti na leđa i htjede poći, 
ali mu ispade jedan dirhem. A ribar spusti torbu s. ramena, pa se sagne i uze 
dirhem (a car i Širina su ga gledali), i onda Širina reče caru: — O, care, jesi li 
vidio kakav je škrtac i kako je nizak ovaj čovjek: kad mu je ispao dirhem, nije 
mu bilo lako da ga ostavi, pa da ga nađe koji od carevih slugu. — I caru postade 
odvratan taj ribar kad je čuo njene riječi, te uzviknu: — U pravu si, o, Širino! 
— a zatim naredi sluzi da vrati ribara, pa mu reče: — O, čovječe s niskim po- 
mislima. Ti nisi čovjek! Kako si mogao skinuti novac s leđa i sagnuti se zbog 
jednog dirhema, koji nisi mogao ostaviti tamo gdje je bio, zbog svoje škrtosti? 

A ribar poljubi zemlju, pa reče: — Nek Alah dugo poživi cara! Ja nisam 
podigao taj dirhem sa zemlje zbog toga što on mnogo znači za mene — po- 
digao sam ga stoga sa zemlje što je na jednoj njegovoj strani carev lik, a na 
drugoj njegovo ime. Pobojao sam se da netko ne nagazi dirhem i ne znajući 
to, što bi bilo preziranje careva imena i njegova lika, pa bih mogao odgovarati 
za taj grijeh. 

Car se začudi kad je čuo te ribareve riječi, i nađe da je veoma lijepo ono 
što mu je on rekao, te naredi blagajniku da mu da još četiri hiljade dirhema, 
a glasniku naredi da vičući objavi u carstvu ovo: — Nitko ne treba da radi 
onako kako mu kaže žena — tko radi onako kako mu kaže žena, izgubit će 
na svaki svoj dirhem još po dva dirhema. 

PRIČA O PLEMENITOSTI JAHJE-IBN-HALIDA 


Priča se i to da je Jahja-ibn-Halid al-Barmaki izišao iz kalifova dvora i 
uputio se kući, pa je pred vratima svoje kuće ugledao jednoga čovjeka. A kad 
je ugledao Jahju, taj čovjek mu reče:— O, Jahja, ja oskudijevam u onome što 


ti imaš u ruci, te ću uzeti Alaha za svoga zastupnika pred tobom! 


I Jahja naredi da se tom čovjeku da mjesto u njegovoj kući, a blagajniku 
naredi da mu svakog dana daje po hiljadu dirhema, a da mu za objede daju 
ona ista jela koja i on sam jede, te tako taj čovjek provede cijeli mjesec. A kad 
se završi mjesec, taj čovjek primi trideset hiljada dirhema, pa se poboja da mu 
Jahja ne uzme taj novac, jer ga bješe mnogo, te krišom ode... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista devedeset druga noć, ona reče: 


— Doprlo mi je do ušiju, o sretni care, da je taj čovjek uzeo novac i kri- 
šom otišao, te Jahji rekoše to, a on uzviknu: — Alaha mi, da je proveo kod 
mene cijeli svoj život i cijeli svoj vijek, ja mu ne bih uskratio nagradu, niti 
bih ga prestao poštovati i ukazivati mu gostoprimstvo! — Dobročinstva Bar- 
makida ne mogu se izbrojiti i njihova lijepa svojstva ne mogu presahnuti, na- 
ročito lijepa svojstva Jahje-ibn-Halida — on je pun izvrsnih osobina, kao što 
je i rekao o njemu pjesnik: 


Darežljivost zapitah: — jesi P slobodna? — Nisam — 
Reče mi — već sam robinja Jahje-ibn-Halida. 
— Da P' te kupio? — zapitah, a ona će: Nije! 
Kao nasljeđe pripadoh mu od oca ocu! 


PRIČA O DŽAFARU I ROBINJI BEDRI-AL-KEBIR 


Priča se i to da je Džafar, sin Muse-al-Hadija, imao robinju-lutnjašicu 
koja se zvala Bedra-al-Kebir, a u njeno vrijeme ne bješe djevojke s ljepšim 
licem i vitkijim stasom, ni nježnije po svojim osobinama, ni vještije u pjevanju 
i u udaranju u strune, i ona bješe ne može biti ljepša i do krajnje mjere otmjena 
i savršena. 

I dogodi se da je za nju čuo al-Amin, Zubejidin sin, pa je počeo moliti 
Džafara da mu je proda, ali mu Džafar reče: — Ti znaš da čovjeku kao što sam 
ja ne priliči da prodaje svoje robinje i da određuje cijenu za svoje naložnice, 
a da ona nije odgajana u mojoj kući, ja bih ti je zacijelo poslao i ne bih za- 
žalio što sam ti je dao. 

Potom Muhamed al-Amin ode jednom u Džafarovu kuću, namjeravajući 
da se proveseli, i onda Džafar naredi slugama da mu daju ono što je dobro 

da čovjek ima kad je među prijateljima, a svojoj robinji al-Bedri-al-Kebir na- 
redi da nešto otpjeva al-Aminu i da ga razveseli. I djevojka zglasi glazbala, pa 
otpjeva najugodnije pjesme, a Muhamed-al-Amin, Zubejidin sin, poče piti i ve- 
seliti se, i naredi peharnicima da Džafaru daju što više vina, ne bi li ga opili. 
A potom al-Amin povede djevojku i ode kući, ali se ne maši rukom da je 
dotakne, a kad nastade jutro, on naredi slugama da pozovu Džafara, te Džafar 
dođe, a al-Amin onda stavi preda nj vino i naredi robinji da mu pjeva, sjedeći 
iza zavjese. I Džafar ču robinjin glas i prepozna je, te se naljuti, ali ne pokaza 
svoj gnjev, jer je imao plemenitu dušu, a primisli mu bjehu uzvišene, te se na 
njegovu licu ne vidje nikakva promjena. 

A kad je društvo prestalo piti, al-Amin naredi jednom svom sluzi da čamac 
kojim se bješe dovezao Džafar napuni dirhemima i dinarima i neobično bo- 
gatim poklonima, i al-Aminov sluga učini ono što mu on bješe naredio, te 
stavi u čamac hiljadu kesa punih novaca i hiljadu zrna bisera, od kojih je 
svako vrijedilo po dvadeset hiljada dirhema. I sluga ne prestade stavljati u 
čamac razne rijetkosti dok veslači ne zakukaše i ne rekoše: — Čamac više ništa 
ne može ponijeti! — A al-Amin naredi veslačima da sve to odnesu u Džafarovu 
kuću. Takva su, eto, bila djela velikih ljudi, neka im se smiluje Alah! 


PRIČA O VELIKODUŠNOSTI BARMAKIDA 


Priča se i to da je Said-ibn-Salim al-Bahili govorio: — Bijah zapao u težak 
položaj u vrijeme Haruna ar-Rašida i na leđa mi se svališe mnogi dugovi, koje 
ne bijah u stanju platiti. I lukavstva mi bjehu od male pomoći, te se nađoh 
u zabuni i ne znadoh šta da radim, jer mi bješe veoma teško platiti dugove, 
a zajmodavci se bjehu okupili oko mojih vrata i gomilali su se preda mnom 
oni kojima bijah dužan. Sve manje su mi pomagala lukavstva, a sve više su me 
zaokupljale misli, i kad vidjeh da je sve to postalo teško i da su se promijenile 
prilike, ja odoh Abd-Alahu-ibn-Maliku al-Huzaji, pa ga zamolih da mi po- 
mogne svojim znanjem i da me dovede do vrata olakšanja svojom divnom 
razboritošću. I reče mi Abd-ibn-Malik al-Huzaji: — Nitko te ne može spasiti 
od iskušenja, brige, neprilike i jada osim Barmakida. — A ja ga zapitah: — Tko 
može podnijeti njihovu nadutost i otrpjeti njihovo samovlašće?... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista devedeset treća noć, ona reče: 


— Doprlo mi je do ušiju, o sretni care, da je Abd-Alah-ibn-Malik al-Huzaji 
rekao Saidu-ibn-Salimu: — Pretrpi to, ne bi li se tako popravilo tvoje stanje. — I 
ja iziđoh iz njegove kuće, pa odoh al-Fadlu i Džafaru, sinovima Jahje-ibn-Ha- 
lida, i ispričah im svoju povijest i objasnih im stanje u kojem bijah, a oni mi 
rekoše: — Neka ti pomogne Alah. svojom pomoću i neka te svojom milošću 
spasi potrebe za onima koje je on stvorio! Neka te on obaspe svojom velikom 
milošću i neka se pobrine za tvoju imovinu prije ostalih — on može učiniti 

ono što želi, a milostiv je prema svojim robovima i sve zna. — I ja odoh od 
njih, pa se vratih Abd-Alahu-ibn-Maliku, potišten, zbunjena uma i skrhana srca, 
i ponovih mu ono što su oni rekli, a Abd-Alah-ibn-Malik reče: — Današnji 
dan treba da provedeš kod nas, pa ćemo vidjeti šta će dati veliki Alah. 

I ja ostadoh kod njega neko vrijeme, kad odjednom dođe moj sluga, pa 
mi reče: — O, gospodaru, pred našim vratima ima mnogo mazgi natovarenih 
svežnjevima, a pored njih je jedan čovjek koji veli: — Ja sam punomoćnik al- 
-Fadla, Jahjijeva sina, i Džafara, Jahjijeva sina. 

Onda Abd-Alah-ibn-Malik uzviknu: — Nadam se da ti je došlo olakša- 
nje! Ustani, pa vidi šta je to. — I ja ustadoh, pa brzo otrčah kući i vidjeh pred 
svojim vratima jednoga čovjeka koji mi dade pisamce u kojem bijahu ove ri- 
ječi: — Ti si bio kod nas i mi smo čuli tvoje riječi, a poslije tvoga odlaska otišli 
smo kalifu, pa smo ga obavijestili o prilikama koje su te nagnale da se poni- 
ziš i da moliš, i kalif je naredio da ti se iz državne blagajne pošalje trista 
hiljada dirhema. I onda smo mu rekli: — On će taj novac dati svojim zajmo- 
davcima i isplatit će njima svoje dugove, a otkud da dođe do novaca za svoje 
troškove? — I kalif je naredio da ti se izda još trista hiljada dirhema, a svaki 
od nas šalje ti po hiljadu hiljada dirhema od svoga raspoloživog novca, što iz- 
nosi svega tri hiljade hiljada i trista hiljada dirhema, kojima ćeš dovesti u red 
svoje stanje i svoje poslove. — Vidite, dakle, kako su bili velikodušni ti veliki 
ljudi, nek im se smiluje veliki Alah! 

PRIČA O LUKAVOJ ŽENI I PRIPOVIJESTI 
O LAŽLJIVIMA, DOSJETLJIVIMA I PRAVEDNIMA 


PRIČA O LUKAVOJ ŽENI KOJA JE PREVARILA MUŽA 


PRIČA SE DA SE JEDNA ŽENA poslužila lukavstvom da prevari svoga muža, 
a evo kakvim: muž joj je donio jednu ribu u petak i naredio joj da je skuha, 
pa da je iznese na stol poslije molitve, a sam je otišao na posao. A ženi dođe 
njen prijatelj, pa je zamoli da ode s njim na neku svadbu, i ona ga posluša, 
a ribu stavi u ibrik s vodom, pa ode sa svojim prijateljem i ostade izvan kuće 
do drugoga petka. A muž je tražio ženu po kućama i raspitivao se o njoj, ali 
mu nitko nije znao reći šta je bilo s njom... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista devedeset četvrta noć, ona reče: 


— Doprlo mi je do ušiju, o sretni care, da je ta žena došla mužu u drugi 
petak, pa je izvadila živu ribu iz ibrika, a zatim je okupila ljude i ispričala im tu 
povijest, te ljudi proglasiše njena muža za lažova i rekoše: — Nije moguće da 
triba ostane živa za sve to vrijeme. — I ti ljudi potvrdiše da je muž pomahnitao, 
te ga zatvoriše u tamnicu i počeše mu se smijati, a on onda proli suze iz očiju 
i izgovori ove stihove: 

Kad se starica lošim poslovima bavi, 
Prorok će na njenu licu posvjedočiti to. 


Kad ima vremena — podvodi, kad nema — bludniči, 
Te cijelog vijeka podvodi sramno il! bludniči. 

PRIČA O DANIJALU I LAŽLJIVIM STARCIMA 


Priča se i to da je u drevno doba i u jednom od minulih vjekova i stoljeća 
među Izraelovim sinovima bila jedna pravedna žena, a ta se žena rado molila 
bogu i bila veoma pobožna, te je svakoga dana odlazila u bogomolju. A pored 
te bogomolje bio je jedan vrt, i ta je žena navraćala u taj vrt kad je odlazila 
u bogomolju, pa je u njemu uzimala avdes. 

A u tom vrtu bijahu dva starca koji su ga čuvali, pa se ta dva starca za- 
ljubiše u tu ženu i počeše je navoditi na grijeh, ali ih ona odbi, a onda joj 
starci rekoše: — Ako nas ne pustiš da ovladamo tobom, mi ćemo posvjedočiti 
da si vršila preljub. — Alah će me spasiti od vašega zla — reče im žena, a onda 
starci otvoriše vrtna vrata, pa počeše vikati, te dođoše ljudi sa svih strana i za- 
pitaše ih: — Šta vam se to dogodilo? — A starci rekoše: — Našli smo ovu ženu 
s jednim mladićem koji je bludničio s njom, ali nam se taj mladić izmigoljio 
iz šaka. — A ljudi su u ono vrijeme po tri dana vikom razglašavali sramotu 
preljubnika, pa su ga potom kamenovali. — I oni su tri dana razglašavali vikom 
tko je ta žena, ne bi li je osramotili, a starci su svakog dana prilazili ženi, pa 
joj stavljali ruke na glavu i govorili: — Neka je hvala Alahu što je dao da te 
stigne osveta! 

I kad ljudi htjedoše kamenovati ženu, za njima pođe Danijal (a tada mu 
bješe dvadeset godina, i to je prvo njegovo čudo — molimo se njemu i našem 
proroku i pozdravljamo ih!)"! — i on je išao za njima sve dotle dok ih nije 
stigao, a onda im reče: — Nemojte je kamenovati dok vam ne presudim. — I 
onda mu ljudi doniješe jednu klupicu, a on sjede na nju, pa razdvoji svjedoke 
(a on je prvi razdvojio svjedoke), a zatim zapita jednoga od njih: — Šta si vi- 
dio? — I starac mu ispriča šta se dogodilo, a Danijal ga zapita: -— Na kojem 
mjestu u vrtu? — A starac reče: — Na istočnoj strani, pod kruškom. — Potom 
Danijal zapita drugoga starca šta je vidio, te mu i on ispriča šta se dogodilo, 
a onda ga Danijal zapita: — Na kojom mjestu u vrtu? — I starac mu odgovori: 
— Na zapadnoj strani, pod jabukom. — A za sve to vrijeme ona je žena stajala, 
podigavši glavu i ruke prema nebu i moleći se Alahu da je spasi. I veliki Alah 
pusti munju kojom kažnjava, te ona sažeže oba starca, i tako Alah objelodani 
ženinu nevinost, a to je prvo čudo među čudima koju je činio Alahov prorok 
Danijal. 


PRIČA O DŽAFARU I BOLESNOM STARCU 


Priča se i to da je gospodar pravovjernih jednoga dana izišao iZ dvora s 
Abu-Jakubom, svojim drugom za stolom, s Džafarom Barmakidom i Abu-No- 
vasom, i da su pošli tako pustinjom, pa su ugledali jednoga starca koji se osla- 
njao na svoga magarca. — Zapitaj toga starca odakle je — reče Harun ar-Rašid 
Džafaru, te Džafar zapita starca: — Odakle dolaziš? ... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista devedeset peta noć, ona reče: 


— Doprlo mi je do ušiju, o sretni care, da je Džafar Barmakid upitao toga 
čovjeka i da mu je rekao: — Odakle dolaziš? — I starac mu odgovori: — Iz Basre. 
— A kamo ideš? — zapita ga Džafar. — U Bagdad — odgovori mu starac. — Šta 
ćeš raditi tamo? — zapita Džafar starca, a on mu odgovori: — Tražit ću lijek 
za svoje oko. — O, Džafare, našali se s njim — reče Harun ar-Rašid. — Ako 
se našalim s njim, čut ću od njega nešto što će mi biti neugodno — odgovori 
Džafar, ali kalif uzviknu: — Preklinjem te, našali se s njim! — I onda Džafar 
zapita starca: — Ako ti ja prepišem dobar lijek, čime ćeš me nagraditi? — Veliki 
Alah će te nagraditi onim što je za tebe bolje od moje nagrade — odgovori sta- 
rac, a Džafar reče: — Slušaj, prepisat ću ti jedan lijek koji neću prepisati nikom 
osim tebe. — A kakav je to lijek? — zapita starac, a Džafar mu reče: — Uzmi 
tri uncije vjetrova daha i tri uncije sunčevih zraka i tri uncije mjesečeva sjaja 
i tri uncije svjetlosti kandila, pa sve to pomiješaj i ostavi da stoji tri mjeseca 
na vjetru, a poslije toga stavi sve to u stupu bez dna, pa tucaj tri mjeseca, a 
kad istucaš, metni to u jednu razbijenu šalicu, pa ostavi šalicu da stoji na vje- 
tru tri mjeseca, a zatim uzimaj svakoga dana po tri drahme toga lijeka, prije 
no što legneš da spavaš, i tako radi tri mjeseca — ozdravit ćeš ako ushtije ve- 
liki Alah. 

Kad je čuo te Džafarove riječi, starac se opruži na svome magarcu, pa pu- 
sti ubistveni vjetar i reče: — Uzmi ovaj vjetar u ime nagrade za lijek koji si 
mi prepisao. Kad ga budem uzimao i kad mi Alah da zdravlja, dat ću ti ro- 
binju koja će te tako služiti dokle god živiš da će ti Alah skratiti vijek njome, 
a kad budeš umro i kad Alah bude pohitao da pošalje tvoju dušu u oganj, ona 
će ti namazati lice izmetom od tuge za tobom, i plakat će i udarat će se po 
licu, i reći će, oplakujući te: — O, hladnobradi, kako ti je hladna brada! — I 
Harun ar-Rašid se tako nasmija da je pao nauznak, a potom naredi sluzi da 
tome čovjeku da tri hiljade dirhema. 


PRIČA O KALIFU OMARU I POŠTENOM MLADIĆU 


Priča se i to da je gospodar pravovjernih Omar-ibn-al-Hatab sjedio jed- 
noga dana i sudio ljudima i izricao presude svojim podanicima, a pored njega 
bjehu velikaši, njegovi suradnici, ljudi s pravilnim mišljenjem i domišljanjem. 
I dok je on tako sjedio, odjednom mu priđe jedan od najljepših mladića, u 
čistom odijelu, a njega bjehu ščepala dva mladića — ljepša od mladića koga su 
vodili, vukući ga za vrat. 

Ta dva mladića dovedoše uhvaćena mladića gospodaru pravovjernih 
Omaru-ibn-al-Hatabu, a gospodar pravovjernih pogleda u njih i u uhvaćena 
mladića, pa reče mladićima koji su ga držali neka ga puste, a zatim reče uhva- 
ćenom da priđe, a mladiće zapita: — Šta ste to imali s njim? — O, gospodaru 

pravovjernih — rekoše mu oni — mi smo rođena braća i dostojni smo toga da 
se držimo istine. Imali smo oca u dubokoj starosti, koji je bio veoma proni- 
cav, te se time proslavio u plemenima, a bio je daleko od svake niskosti i po- 
znat po svojim lijepim osobinama... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista devedeset šesta noć, ona reče: 


— Doprlo mi je do ušiju, o sretni care, da su mladići kazali gospodaru 
pravovjernih Omaru-ibn-al-Hatabu: — Otac nam je bio daleko od svake nis- 
kosti i poznat po svojim lijepim osobinama. On nas je odgajao od malena i 
činio nam mnoga dobra, a bio je pun lijepih osobina i vrlina i dostojan pje- 
snikovih riječi: 

Rekoše mi: — Abu-s-Sakr Šejbanov sin? — Ja rekoh: 
— Ne, života mi, od soja Šejbanova je on. 


Ta plemenitim činom često se podiže otac. 
A Adijana uzvisi poslanik Alahov sam. 


I jednom on ode u svoju šumicu, da se u njoj prošeta između drveća i da 
obere sazrelo voće, a ovaj ga mladić ubi, i tako skrene s pravoga puta. Molimo 
te da mu vratiš milo za drago i da mu presudiš onako kako je naredio Alah. 

Čuvši to, Omar pogleda u mladića pogledom koji ulijeva strah, pa mu reče: 
— Jesi li saslušao riječi ovih mladića, i šta na njih možeš odgovoriti? 

A taj mladić je imao odvažnu dušu i bio je smion na jeziku, te je skinuo 
sa sebe odijelo uznemirenosti i svukao odjeću nespokojstva. On se osmjehnu, 
pa prozbori rječitim jezikom i pozdravi gospodara pravovjernih najljepšim rije- 
čima, a zatim reče: — Alaha mi, o, gospodaru pravovjernih, oni su ti kazali is- 
tinu kad su ti ispričali što se dogodilo, ali je bilo suđeno da Alah tako zapo- 
vjedi. No ja ću ispričati pred tobom svoju povijest, a tvoje je da prosuđuješ. 

— Znaj, o, gospodaru pravovjernih, da sam ja jedan od najboljih i najči- 
stokrvnijih Arabljana, koji su plemenitiji od svih ljudi pod zvjezdanim nebom. 
Odrastao sam u pustinjskim staništima, a moje pleme snašla je bijeda zlih go- 
dina, te sam zato došao u okolinu ovoga grada sa ženom, stokom i djecom. 
I išao sam nekim putem, pa sam tako prolazio pored jedne šumice u kojoj bi- 
jahu deve-ženke dobroga soja, koje za mene imaju veliku vrijednost, a među 
njima bijaše jedna deva-mužjak dobroga soja, s velikim potomstvom i veoma 
lijepa izgleda, od kojeg su deve-ženke dale obilan priplod, te je on išao među 
njima kao neki car, ovjenčan vijencem. I jedna od tih deva-ženki pobježe u šu- 
micu oca ovih mladića, a drveće u toj šumici se vidjelo kroza zid, pa dohvati 


labrnjom jedno drvo, te je ja otjerah iz toga vrta, kad se odjednom iza otvora 


na zidu ukaza jedan starac, toliko gnjevan da su od njegova gnjeva vrcale var- 
nice, i on je držao jedan kamen u desnoj ruci, a njihao se kao lav kad se po- 
digne. I on udari i ubi devu tim kamenom, zadavši joj smrtonosni udarac. A 
ja, kad vidjeh devu koja je pala pored mene, osjetih da mi se u srcu raspaljuje 


ugljevlje gnjeva, te uzeh onaj isti kamen, pa njime udarih starca, a on zbog 


toga umre, i tako mu bi uzvraćeno zlo koje je učinio, jer čovjeka ubijaju onim 

čime je i on ubio. Kad je kamen pao na nj, on je povikao iz svega glasa i jauk- 
nuo od bola, te ja brže-bolje odoh s toga mjesta, a ovi mladići požuriše i uhva- 
tiše me, pa me dovedoše k tebi i izvedoše me pred tebe. 

Onda reče Omar (neka bi Alah bio zadovoljan njime!): — Ti si priznao 
ono što si učinio, te se sad teško možeš spasiti. Odmazda je prijeko potrebna, 


te sad nije vrijeme spasavanju! — A mladić odgovori: — Slušam i pokoravam. 


se onome što je odlučio starješina i pristajem na ono što iziskuje islamski zakon! 
Ali ja imam jednoga malog brata, koji je imao stara oca, pa mu je otac pred 
svoju smrt ostavilo mnogo novaca i plemenitoga zlata, a njegove poslove 
povjerio je meni, uzevši Alaha za svjedoka, i rekao mi je: — To pripada tvome 
bratu, a ostat će kod tebe; čuvaj to, dakle, kako god možeš. — I ja sam uzeo 
taj novac pa sam ga zakopao, te nitko ne zna za nj, osim mene, a ako me ti 
sad ubiješ, taj će novac propasti i ti ćeš biti kriv za to, a mališan će ti se na- 
platiti za ono što ima pravo u onaj dan kad Alah bude sudio svojim stvore- 
njima. Ako me pustiš za tri dana, ja ću odrediti nekoga da obavlja dječakove 
poslove, pa ću se vratiti i izvršiti svoju dužnost, a imam jednoga čovjeka koji 
će jamčiti za mene poslije ovih riječi. 

I gospodar pravovjernih obori glavu, a potom pogleda u prisutne i reče: 
— Tko će uzeti na sebe da jamči za nj i njegov povratak na ovo mjesto? — 
A mladić pogleda u lica onih ljudi koji su se nalazili u tom skupu, pa među 
prisutnima pokaza Abu-Zara i reče: — Ovaj će odgovarati i jamčiti za mene... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista devedeset sedma noć, ona reče: 


— Doprlo mi je do ušiju, o sretni care, da je mladić rekao da će Abu-Zar 
odgovarati i jamčiti za njega, a onda je rekao Omar (neka bi Alah bio zado- 
voljan njime!): — O, Abu-Zare, jesi li čuo te riječi i hoćeš li mi jamčiti da će 
ovaj mladić doći? — Hoću, o, gospodaru pravovjernih — odgovori mu Abu-Zar 
— jamčit ću za nj tri dana. — I Omar pristade na to te pusti mladića da ode. 
A kad prođe taj rok i kad to vrijeme gotovo prođe, pa čak i prođe, mladić 
se ne vrati u Omarovu vijećnicu, a kalifovi se suradnici bjehu okupili oko ka- 
lifa kao zvijezde oko mjeseca, pa dođe i Abu-Zar, a mladići-tužioci su čekali 
i govorili: — Gdje je onaj koji nam je učinio nažao, o, Abu-Zare?. Kako se može 
vratiti onaj koji je pobjegao? Ali mi nećemo sići s ovoga mjesta dok nam ga 
ne dovedeš da mu se osvetimo. — Tako mi sveznajućeg Alaha, ako prođe tri 
dana a mladić ne dođe, ja ću ispuniti svoje jamstvo i dat ću svoju dušu imamu 
—- reče Abu-Zar, a Omar kaza (neka bi Alah bio zadovoljan njime!): — Ako 
mladić zakasni, ja ću, Alaha mi, učiniti s Abu-Zarom ono što iziskuje islamski 
zakon! 

Onda potekoše suze iz očiju prisutnih i začuše se uzdasi gledalaca, i po- 
diže se velika buka, te ugledni ljudi među kalifovim suradnicima ponudiše mla- 
dićima otkup, ne bi li tako stekli pohvalu, ali oni odbiše otkup i ne pristadoše 
ni na što, osim na osvetu. 

I dok su se ljudi tako komešali i žagorili, sažaljevajući Abu-Zara, onaj mla- 
dić odjednom dođe, pa se zaustavi pred imamom i pozdravi ga najljepšim po- 
zdravom, a lice mu je blistalo, orošeno s kraja graškama znoja. I mladić reče 
gospodaru pravovjernih: — Predao sam dječaka braći njegove majke i obavije- 
stio ih o svim okolnostima i rekao im kakav novac ima, a zatim sam pojurio 
u žegu i pripeku i ostao vjeran zadanoj riječi onako kako su joj vjerni ple- 
meniti ljudi. 

A ljudi se začudiše njegovoj pravednosti i vjernosti i njegovu srljanju u 
smrt i njegovoj neustrašivosti, te netko reče mladiću: — Kako si ti plemenit mla- 
dić i kako si vjeran svom zavjetu i svojoj dužnosti! A mladić odgovori: — Zar 
se niste uvjerili u to da se nitko ne može spasiti kad dođe smrt, a ja sam ostao 
vjeran, da se ne bi kazalo: — Nestalo je vjernosti među ljudima! — I onda reče 
Abu-Zar: — Alaha mi, o, gospodaru pravovjernih, ja sam jamčio za ovoga mla- 
dića i ne znajući od kakva je roda, a nisam ga vidio prije onoga dana kad se 
okrenuo od prisutnih, pa se uputio meni i rekao: — Evo tko će jamčiti i odgo- 
varati za mene — i ja sam smatrao da nije lijepo da ga odbijem, a moja ple- 
menitost mi nije dala da ga obmanem u onome za čim je težio, jer je dobro 
izići u susret onome koji za nečim teži, da se ne bi reklo: — Nestalo je do- 
stojanstva među ljudima! 

Onda rekoše druga dva mladića: — O, gospodaru pravovjernih, poklanjamo 
krv svoga oca ovome mladiću koji je našu odvratnost pretvorio u prijateljstvo, 
da se ne bi reklo: — Nestalo je milosti među ljudima! — I imam se obradova 
tom njihovom oproštaju i mladićevoj vjernosti i ispunjavanju njegove dužnosti, 
i smatrao je da je velika Abu-Zarova hrabrost, u usporedbi s hrabrošću onih 
koji bjehu s njim, i pohvali namjeru mladića-tužilaca da učine dobro djelo. I 
on ih je hvalio hvalom onoga koji se zahvaljuje i izgovorio ove pjesnikove riječi: 


Tko dobro učini kome, nagrađen će biti, 
Jer Alah uzvraća ljudima za milost njinu. 


Zatim kalif ponudi mladićima-tužiocima da im plati otkup za oca iz dr- 
žavne blagajne, ali mu oni rekoše: — Oprostili smo mu težeći za Alahovim li- 
kom, a onaj koji ima takve namjere ne može koriti i vrijeđati odmah nakon 
dobrote koju je učinio. 


PRIČA O AL-MAMUNU I PIRAMIDAMA 


Priča se i to da je al-Mamun, sin Haruna ar-Rašida, ušao u zaštićeni Kairo 
i da mu se onda prohtjelo da poruši piramide, kako bi mogao uzeti ono što 
je u njima, ali kad ih je pokušao porušiti, nikako nije mogao to učiniti, mada 
se mnogo trudio da ih poruši, trošeći na to mnogo novaca... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista devedeset osma noć, ona reče: 


(STRANA 382 — 404. NOĆ) 


Priča se da je jedan od careva krišom otišao iz svoga dvora da vidi kako žive 
njegovi podanici, pa je tako došao do jednog velikog naselja i ušao u nj. 
A bješe mu se pripila voda, te se zaustavi pored ulaznih vrata jedne kuće u tom 
naselju i zatraži vode, a iz te kuće iziđe jedna lijepa žena, noseći ibrik pun 
vode, pa dade ibrik caru, te se on napi vode... 


PRIČA O LUKAVOJ ŽENI I DRUGE PRIPOVIJESTI 369 


— Doprlo mi je do ušiju, o sretni care, da al.Mamun nije mogao poru- 
šiti piramide, već je samo načinio jedan mali otvor na jednoj od njih. I vele 
da je našao novac u tom otvoru koji bješe načinio, a novaca je bilo taman 
toliko koliko je on potrošio na probijanje toga otvora — ni više ni manje. I al- 
-Mamun se začudi tome, a zatim uze ono što je bilo u otvoru i odustane od 
svoje namjere. 

A postoje tri piramide, i one spadaju u svjetska čuda, i na zemljinu licu 
nema ničega što bi im bilo slično po čvrstini, vještini s kojom su sagrađene, 
i visini. A sagrađene su od velikih kamenova i građevinari koji su ih gradili 
bušili su svaki kamen na dva kraja, pa su u rupe stavljali željezne šipke i na- 
mještali ih tako da stoje uspravno, a zatim su bušili drugi kamen, pa su ga 
spuštali na prvi zalijevajući šipke odozgo topljenim olovom — po pravilima gra- 
đevinarstva — dok tako nisu dovršili građevinu. A svaka se piramida diže u vi- 
sinu od oko sto lakata, ako se mjeri laktom, kao što je bio običaj u ono vri- 
jeme. I te piramide imaju četiri ravne površine, sa svake strane po jednu, koje 
se sužavaju pri vrhu, a svaka strana je načinjena u razmjeru od sto lakata. 

A ljudi koji su živjeli u staro doba vele da u zapadnoj piramidi ima tri- 
sta prostorija za ostavu od raznobojnog kremena, punih dragoga kamenja, ve- 
likoga blaga, neobičnih slika i bogato ukrašenog oružja koje je namazano mu- 
dro zgotovljenom mašću, te ne može zarđati do dana uskrsnuća. I tamo ima 
stakla koje se savija a ne lomi, i raznoga pomiješanoga bilja i ljekovitih voda. 
A u drugoj piramidi nalaze se priče čarobnjaka, ispisane na pločama od kre- 
mena — za svakog čarobnjaka po jedna ploča mudrosti — a na toj ploči ispi- 
sana su njegova neobična djela i njegovi postupci, dok se na zidovima nalaze 
slike ljudi, kao nekih idola, koji rukama obavljaju sve zanate, a sjede na klu- 
picama. I svaku piramidu čuva po jedan čuvar, i dok vrijeme prolazi, ti ču- 
vari čuvaju piramide od svakoga nesretnog slučaja. A neobičan izgled tih pira- 
mida doveo je u zabunu pronicave i vidovite ljude, i ima mnogo stihova u ko- 
jima se one opisuju, ali od njih nećeš dobiti ništa trajno. Na to se odnose riječi 
onoga koji reče: " 

Kad hoće da se spominje njihova veličina, 
Carevi govore trajnim jezikom građevina. 
Ili ne vidiš da piramide stoje još, 
A ne mijenjaju se pod udarcima zbivanja. 


I riječi drugoga: 


Pogledaj u piramide, dakle, i počuj tad 
Šta nam kazuju one o godinama prošlim. 


Kad bi govorit! mogle, zacijelo bi nam rekle 
Šta učini sudba s mrtvima i potonjima. 


I riječi trećega: 


O, druzi, da li pod nebom građevine ima 
Što čvrstinom nalikuje na piramide ove dvije? 


24 Hiljadu i jedna noć II 

Te građevine sudba se boji, a već zna se 
Da se na zemlji ovoj sve sudbe pribojava. 
Gledaju oči diveć' se građevinama njinim, 
I misao se s mišlju bori: čemu one? 
Gdje li je onaj što bješe graditelj piramida, 
Kojega je roda, gdje se borio i gdje je pao? 
Ostaje trag onih koji ostavljaju traga, 
A njih sustiže smrt, što kosi, te padaju svi. 


PRIČA O KRADLJIVCU I TRGOVCU 


Priča se i to da je jedan čovjek bio kradljivac, pa se pokajao pred velikim 
Alahom, a to je njegovo pokajanje bilo veoma lijepo. Otvorio je dućan u ko- 
jem je prodavao tkanine, i tako je proveo neko vrijeme. I dogodi mu se jednoga 
dana da je zatvorio dućan i otišao kući, a u to je došao jedan od prepredenih 
lopova koji bješe obukao odijelo vlasnika dućana, pa je izvadio ključeve iz ru- 
kava (a to bješe noću) i rekao čuvaru tržišta: — Upali mi ovu svijeću! — A 
čuvar uze svijeću od njega i ode da je upali... 

I Šeherezadu zateče jutro, te ona prekine priču koju je započela po carevu 
odobrenju, a kad nastade trista devedeset deveta noć, ona reče: 


— Doprlo mi je do ušiju, o sretni care, da je čuvar otišao da upali svijeću, 
a kradljivac je onda otvorio dućan i upalio drugu svijeću, koju bješe ponio, te 
ga je čuvar po povratku našao kako sjedi s tefterom u rukama, a kradljivac 
je gledao u knjigu i nešto sračunavao služeći se prstima. I on je to činio tako 
do zore, a potom je rekao čuvaru: — Dovedi mi jednoga goniča deva s devom 
da mi prenese neku robu. — I čuvar ode i dovede goniča s devom, a kradljivac 
uze četiri svežnja tkanina, pa ih dade goniču, koji ih natovari na devu. Zatim 
kradljivac zatvori dućan, pa dade čuvaru dva dirhema i pođe za goničem, a 
čuvar je mislio da je to vlasnik dućana. 

Kad ujutro zasja sunce i nastane dan, dođe vlasnik dućana, a čuvar ga 
poče blagoslivljati za one dirheme, ali vlasnik dućana poče poricati ono što mu 
je govorio čuvar, čudeći se tome. I potom on otvori dućan, pa kad ga otvori, 
vlasnik vidje razliveni vosak i bačeni tefter, te se obazre po dućanu i vidje da 
su mu nestala četiri svežnja. — Šta se to dogodilo? = zapita vlasnik čuvara, a 
čuvar mu ispriča šta je kradljivac radio noću i kako je razgovarao s goničem 
o svežnjevima, te vlasnik dućana reče čuvaru: — Dovedi mi goniča koji je s 
tobom nosio tkanine u zoru. — I čuvar mu odgovori: — Slušam i pokoravam 
se! — pa mu dovede goniča, a vlasnik dućana ga zapita: — Kamo si odnio ju- 
tros one tkanine? — U to i to pristanište — odgovori mu gonič — a utovario 
sam ih u lađicu toga i toga. — Hajdemo tamo — reče vlasnik dućana, te gonič 
pođe s njim na pristanište i reče: — Evo te lađice, a evo i njena vlasnika. — 


I vlasnik dućana zapita lađara: — Kamo si odvezao onoga trgovca i tkanine? 

— U to i to mjesto — odgovori mu lađar — a on je tamo doveo jednoga goniča, 
koji je natovario tkanine na svoju devu, pa je otišao, ali ne znam kamo se upu- 
tio. — Dovedi mi goniča koji je odnio tkanine s tvoje lađice — reče na to vla- 
snik dućana, te mu lađar dovede goniča, a vlasnik dućana ga zapita: — Kamo 
si odnio one tkanine s lađice s onim trgovcem? — U to i to mjesto — odgovori 
gonič. — Hajdemo tamo, da mi pokažeš to mjesto — reče vlasnik dućana, te 
gonič pođe s njim u jedno mjesto koje bješe daleko od obale i pokaza mu han 
gdje je istovario tkanine, a pokaza mu i trgovčevu sobu za ostavu. I vlasnik 
dućana priđe toj sobi za ostavu, pa je otvori i nađe u njoj svoja četiri svež- 
nja, nerazvezana i onakva kao što su i bili, te ih dade goniču. A kradljivac bješe 
metnuo na tkanine svoj ogrtač, te vlasnik dućana dade i njega goniču, koji sve 
to natovari na devu, pa vlasnik dućana zatvori sobu za ostavu i ode s goničem. 
I odjednom kradljivac sretne vlasnika dućana, pa pođe s njim, a kad vlasnik 
ukrca tkanine u lađicu, kradljivac mu reče: — O, brate, ti si sebe povjerio. Alahu 
i uzeo svoje tkanine, od kojih ti nije ništa nestalo; daj mi sad moj ogrtač! — 
A trgovac se nasmija i dade mu ogrtač i ne ožalosti ga, a zatim svatko ode 
svojim putem. 


PRIČA O MASRUROVOJ POGODBI SA ZABAVLJAČEM 


Priča se i to da je gospodar pravovjernih Harun ar-Rašid bio veoma ne- 
spokojan jedne noći. I on reče svome veziru Džafaru-ibn-Jahji Barmakidu: 
— Noćas ne spavam i teško mi je na duši, te ne znam šta da radim. 

A pred kalifom je stajao njegov eunuh Masrur, koji se nasmija na te nje- 
gove riječi, te ga kalif zapita: — Čemu se smiješ? — A Masrur mu odgovori: 
— O, gospodaru pravovjernih... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni četiri stotine noći, ona reče: 


— Doprlo mi je do ušiju, o sretni care, da je kalif Harun ar-Rašid zapitao 
Masrura, nosioca mača: — Da li se smiješ zato što me prezireš ili zato što si 
bjesomučan? — A Masrur mu je odgovorio: — Ne, Alaha mi, o, gospodaru pra- 
vovjernih! Kunem se tvojom bliskošću s gospodarom poslanih da to nisam uči- 
nio po svojoj volji. Jučer sam izišao iz dvora da se prošetam, pa sam tako do- 


šao do obale Tigra i vidio okupljeni narod, te sam se zaustavio, a tada sam. 


vidio jednog čovjeka koji je nasmijavao ljude i koji se zove Ibn-al-Karibi. I sada 
sam se sjetio jedne njegove riječi pa nisam mogao odoljeti smijehu; molim te 
da mi oprostiš, o, gospodaru pravovjernih. — Dovedi mi ga ovoga časa! — uz- 
viknu kalif, te Masrur brzo iziđe pa ode Ibn-al-Karibiju i reče mu: — Odgo- 
varaj gospodaru pravovjernih! — Slušam i pokoravam se! — odgovori Ibn-al- 
-Karibi, a Masrur mu reče: — Ali pod ovim uvjetima: ako ti kalif što pokloni 
kad mu odeš, da tebi pripadne četvrtina poklona, a meni ostalo. — Ne — tebi 
polovina i meni polovina — reče Ibn-al-Karibi, ali mu Masrur odgovori: 

— Ne! — A onda Ibn-al-Karibi reče: — Neka tebi pripadnu dvije trećine, a meni 
jedna trećina! — I Masrur pristade na to poslije velike muke, a zatim Ibn-al- 
-Karibi iziđe s Masrurom, a kad dođe gospodaru pravovjernih, pozdravi 
ga onako kako se pozdravljaju kalifi i ustade pred njim, a gospodar pravo- 
vjernih mu reče: — Ako me ne nasmiješ, udarit ću te triput ovom vrećom. — 
I Ibn-al-Karibi reče u sebi: — Šta mi može biti od tri udarca vrećom, kad me 
ne boli ni kad me udaraju bičem (a mislio je da je vreća prazna)? 

Zatim on poče govoriti o onome što može nasmijati ljutita čovjeka, i poče 
pričati svakojake smiješne stvari, ali se gospodar pravovjernih ne nasmija, niti 
se osmjehnu. I onda se Ibn-al-Karibi nađe u čudu i osjeti da ga obuzima tuga 
i poplaši se, a gospodar pravovjernih mu reče: — Sad si zaslužio udarce. — I ka- 
lif uze vreću (a u vreći bjehu dva oblutka i svaki bješe težak po dva ritla), pa 
udari njome jedanput Ibn-al-Karibija i pogodi ga u vrat, te Ibn-al-Karibi 
dreknu iz svega glasa i sjeti se svoje pogodbe s Masrurom, te reči: — Oprosti 
mi, o, gospodaru pravovjernih! Saslušaj samo dvije moje riječi. — Reci šta ti je 
palo na um! — kaza kalif, a Ibn-al-Karibi reče: — Masrur mi je stavio uvjet, 
a ja sam se dogovorio s njim da od poklona koji dobijem od gospodara pra- 
vovjernih meni pripadne jedna trećina, a njemu dvije trećine, i ja sam pristao 
na to poslije velike muke. Sad mi ti nisi poklonio ništa osim udaraca, te je 
ovaj udarac moj dio poklona, a ostala dva udarca su njegov dio. Ja sam već 
dobio svoj dio, a eno njega gdje stoji, o, gospodaru pravovjernih — daj i njemu 
njegov dio. — I gospodar pravovjernih se tako nasmija kad je čuo te njegove 
riječi da je pao nauznak, a potom pozva Masrura pa ga udari jedanput, te Ma- 
srur dreknu i reče: — O, gospodaru pravovjernih, dosta mi je jedna trećina, daj 
njemu dvije trećine... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo prva noć, ona reče: 


— Doprlo mi je do ušiju, o sretni care, da je Masrur rekao: — O, gospo- 
daru pravovjernih, dosta mi je jedna trećina, daj njemu dvije trećine! — I ka- 
lif im se poče izrugivati, a zatim obojici dade po hiljadu dinara, te oni odoše 
radujući se poklonu koji dobiše od kalifa. 


PRIČA O POBOŽNOM CAREVIĆU 


PRIČA SE DA JE GOSPODAR PRAVOVJERNIH imao sina koji bješe napunio šesnaest 
godina života, a klonio se svijeta, i živio kao isposnik i bogomoljac. I on je 
odlazio na groblje i govorio: — Vi ste vladali svijetom, ali vas to nije spasilo, 
već ste dospjeli do grobova. O, kad bih samo mogao znati šta ste kazali i šta je 
vama bilo rečeno! — I plakao je plačem uplašena i prestravljena mladića i iz- 
govarao riječi onoga koji je rekao: 


Nosila se ja plašim uvijek i vječito, 
I boli me kad slušam kuknjavu žena. 


I dogodi se da je njegov otac prošao pored njega u svečanoj povorci, okru- 
žen vezirima i velikašima svoga carstva i stanovnicima svoje zemlje, pa ti ljudi 
ugledaše sina gospodara pravovjernih, koji je imao na tijelu vuneni kaftan, a 
na glavi vuneni ogrtač, te rekoše jedni drugima: — Taj mladić je obrukao 
gospodara pravovjernih među carevima — kad bi ga kalif izgrdio, on bi zacijelo 
odustao od onoga čime se bavi. 

A gospodar pravovjernih je čuo njihove. riječi, te je poveo razgovor sa Si- 
nom i rekao mu: — O, sinko, ti si me obrukao onim što činiš. — Ali ga sin 
samo pogleda i ništa ne odgovori. A potom mladić pogleda u jednu pticu koja 
je stajala na jednom otvoru u potkrovlju na dvoru i reče: — O, ptico, tako ti 
onoga koji te je stvorio, padni na moju ruku! — I ptica se spusti na mladićevu 
ruku, a on joj reče: — Vrati se na svoje mjesto! — I ptica se vrati na svoje mje- 

sto. — Padni na ruku gospodara pravovjernih — reče carević ptici, ali ona ne 
htjede na njegovu ruku, te mladić reče svome ocu, gospodaru pravovjernih: — 
Ti si mene obrukao među Alahovim prijateljima svojom ljubavlju prema 
ovozemaljskom životu, te sam odlučio da se s tobom rastanem takvim rastan- 
kom da ti se mogu vratiti tek u potonjem Životu. 

Zatim mladić ode u Basru, gdje poče raditi s radnicima, mijeseći glinu, te 
je zarađivao svakog dana po jedan dirhem i jedan danik,"? pa je za danik ku- 
povao hranu, a dirhem je trošio na milostinju. 

Govorio je Abu-Amir al Basri: — Pao mi je jedan zid u kući, te odoh na 
ono mjesto gdje se okupljaju radnici, ne bih li tamo našao čovjeka koji će 
raditi kod mene. I pogled mi pade na jednoga divnog mladića svijetloga lica, 
te mu priđoh, pa ga pozdravih i rekoh mu: — O, dragi, hoćeš li raditi? — Hoću 
— odgovori mi on, te mu rekoh: — Hajde sa mnom da mi podigneš jedan zid. 
— A mladić mi kaza: — Pod uvjetima koje ću ti ja staviti. — O, dragi, a kakvi 
su ti uvjeti? — zapitah ja, a mladić mi odgovori: — Da mi plaćaš jedan dirhem 
i jedan danik, a kad poviče mujezin, da me pustiš da se pomolim s ljudima. 
— I ja mu rekoh: — Dobro — pa ga uzeh i odvedoh svojoj kući, a on je tako radio 
da takav rad nisam nikad vidio. I ja mu spomenuh ručak, a on mi reče: — Ne 
— te mi bi jasno da posti, a kad mujezin pozva na molitvu, mladić mi reče: — 
Znaš li kako smo se pogodili? — a ja odgovorih: — Znam. 

Onda on olabavi pojas, pa poče uzimati avdes, i tako uze avdes od kojeg 
nisam vidio boljeg, a potom ode da se pomoli, i pomoli se s narodom, pa se 
vrati na rad. A kad se razliježe poziv na predvečernju molitvu, mladić opet 
uze avdes, pa ode na molitvu, a zatim se vrati na rad, i onda mu ja rekoh: 
— O, dragi, isteklo je radno vrijeme — radnici rade do predvečernje molitve — 
ali on reče: — Neka je slava Alahu! Ja radim do noći. — I on nije prestao raditi 
do noći, a onda mu ja dadoh dva dirhema, ali on to vidje, pa me zapita: — 
Šta je to? — A ja mu odgovorih: — To ti je dio nagrade za tvoj marljiv rad za 
mene! — Ali mi on baci jedan dirhem, pa mi reče: — Neću da išta dodaješ 
onome što smo uglavili pogodbom. — I ja ga počeh nagovarati da uzme novac, 
ali ga nisam mogao nagovoriti na to, te mu dadoh jedan dirhem i jedan danik, 
i tako on ode. 

Kad sutradan nastade jutro, ja rano odoh na ono mjesto gdje se okupljaju 
radnici, ali ga ne nađoh, te zapitah ljude šta je s njim, a oni mi rekoše: — On 
dolazi na ovo mjesto samo subotom. — A kad dođe naredna subota, ja odoh 
na ono mjesto i nađoh ga, pa mu rekoh: — U Alahovo ime! Izvoli na rad! — 
A on mi kaza: — Pod uvjetima koji su ti poznati. — Dobro — rekoh, pa odoh s 
njim kući i počeh ga gledati stojeći, a on me ne vidje. I mladić uze malo gline, 
pa je metnu na zid, a kamenje se odjednom poče ređati jedno iznad drugoga, 
te uzviknuh: — Takvi su Alahovi prijatelji! — I mladić provede taj dan radeći, 
i za dan uradi više nego ranije, a kad nastade noć, ja mu dadoh nadnicu, i on 
je uze, pa ode. 

A kad dođe treća subota, ja odoh na mjesto gdje se skupljaju radnici, ali 
ga ne nađoh, te zapitah ljude o njemu, a oni mi rekoše: — Bolestan je i leži 

u kolibi te i te žene. — A ta žena bješe jedna starica, poznata po svojoj praved- 
nosti, koja je imala kolibu na groblju. I ja odoh onamo i udđoh u kolibu, kad 
odjednom vidim mladića kako leži na zemlji, bez ičega ispod sebe, a glavu je 
naslonio na jednu opeku, i lice mu je sjalo svjetlošću. 

I kad ga vidjeh, ja ga pozdravih, a on mi uzvrati pozdrav, i onda ja sjedoh 
kraj njegova uzglavlja, plačući zbog toga što je mlad po godinama i stranac 
i što je naišao na potporu, pokoravajući se svome gospodu. 

A potom ga zapitah: — Je li ti što potrebno? — A on mi odgovori: — Jest. 
— Šta? — zapitah, a mladić mi odgovori: — Kad nastane sutrašnji dan, ti ćeš mi 
doći u zoru i naći ćeš me mrtva; okupaj me, pa me ukopaj u grob, i nemoj to 
nikome reći, a umotat ćeš me u ovaj kaftan što je na meni, ali ga najprije raspa- 
raj i vidi šta ima u džepu; izvadi ono što je u njemu, pa čuvaj to, a kad se budeš 
pomolio za pokoj moje duše i kad me budeš ukopao u zemlju, otiđi u Bagdad, 
pa nastoj saznati kad će kalif Harun ar-Rašid izići iz dvora, a onda mu predaj 
ono što ćeš naći u mome džepu i isporuči mu moj pozdrav. 

Zatim mladić izgovori molitvu i oda hvalu svome gospodu najljepšim ri- 
ječima i izgovori ove stihove: 


Predaj amanet onog kome je smrt sad došla, 

I daj ga ar-Rašidu — nagrađen za to bit ćeš. 
— Izgnanik je — reci mu — želio da vas vidi. 

Mada udaljen dugo, ali vam pozdrav šalje. 
U daljini ne mrzi vas on, niti čami, ne! 

Alahu je bliži sad, a vama ruku ljubi. 


Daleko od tebe, oče, on ode samo zato 
Što mu je tuđe duši sve što je od ovog svijeta. 


A potom se mladić poče moliti Alahu da mu oprosti... 
I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo druga noć, ona reče: 


— Doprlo mi je do ušiju, o sretni care, da se mladić poslije toga počeo 
moliti Alahu da mu oprosti i da je slao pozdrav gospodaru pobožnih i očitao 
neke stihove iz Kurana, a zatim je izgovorio ove stihove: 


Sreći ne daj da te obmane, o, roditelju, 
Ta život kraja ima, a sreća tad prestaje. 


A kad saznao budeš da ima zlosretnika, 
Znaj da ćeš i o njima zapitan tada biti. 


A kada nosila nosiš i na groblje ideš, 
Znaj da će na njima i tebe jednom odnijeti. 


Govorio je Abu-Amir al Basri: — Kad mi mladić reče šta ostavlja i kad 
je izgovorio stihove, ja ga ostavih i odoh kući. A kad nastade jutro, ja mu odoh 
u ranu zoru, i onda vidjeh da je već umro, neka mu se Alah smiluje! I ja 

ga okupah, pa rasparah njegov džep i nađoh u njemu jedan korund koji vrijedi 
mnogo hiljada dinara, te uzviknuh u sebi: — Alaha mi, ovaj je mladić bio do 
krajnosti suzdržljiv u ovozemaljskom životu! — A potom ga ukopah, pa odoh 
u Bagdad i dođod do kalifova dvora i počeh čekati kalifa da iziđe, a kad on 
iziđe, sretoh ga na jednom putu i dadoh mu korund. I ar-Rašid pade onesvije- 
šten kad je vidio i prepoznao korund, a njegove sluge me uhvatiše, ali se ar- 
-Rašid osvijesti i reče im: — Pustite ga, pa ga pošaljite u dvor s najvećim pošto- 
vanjem. — I sluge učiniše onako kako im je car naredio, a kalif me pozva po 
svom povratku u dvor i uvede me u svoju sobu, pa me zapita: — Šta radi vlasnik 
ovoga korunda? — I ja mu odgovorih: — Umro je — pa opisah kalifu stanje u 
kojem je bio mladić, te kalif zaplaka i uzviknu: — Sinu je to bilo na korist, 
a otac se prevario! — A potom kalif viknu: — O, takva i takva! — pa dođe jedna 
žena, koja htjede da se vrati kad me je ugledala, ali joj kalif reče: — Dođi ovamo, 
neće te snaći ništa loše od njega. | 

I žena uđe, pa se pozdravi sa mnom, a kalif joj baci korund, te žena vrisnu. 
iz svega glasa kad ga vidje i pade onesviještena, a zatim dođe k sebi i reče: 
— O, gospodaru pravovjernih, šta je učinio Alah s mojim sinom: — Ispričaj joj 
šta je bilo s njim — reče kalif, grcajući u suzama, te ja ispričah ženi šta je bilo 
s mladićem, a ona zaplaka i reče slabim glasom: — Kako sam željela da se sa- 
stanem s tobom, o, svježino oka moga! O, da sam ti ja dala vode kad nisi 
našao nikoga da ti je da, o, da sam te ja zabavljala kad nisi našao nikoga da 
te zabavlja! — A zatim proli suze i izgovori ove stihove: 


Plačem za izgnanikom umrlim, što sam bješe, 
A prijatelja ne nađe da mu se potuži. 

I poslije veličine i blizine s dragima, 
Ostade samohran on i nikog ne vidje. 


Ta znaju svi ljudi šta dani kriju za sobom, 
Jer smrt nikome od nas ostat' na zemlji ne da. 


Izgnanik! Alah mu sudi da izgnanik bude 
I dalek da mi bude, mada mi blizak bješe. 


Smrt mi oduze nadu da ću ga ikad sresti, 
Al! ćemo se sresti mi kad dođe sudnji dan. 


I ja zapitah kalifa: — O, gospodaru pravovjernih, zar je to tvoj sin? — A 
kalif mi odgovori: — Jest. Prije no što dobih ovu vlast, on je posjećivao učene 
ljude i sastajao se s pravednicima, a kad dobih vlast, on me je počeo izbjegavati 
i udaljio se od mene. I ja onda rekoh njegovoj majci: — Ovo se dijete predalo 
velikom Alahu, pa će ga možda snaći nevolja i borit će se s iskušenjima; daj 
mu taj korund, da mu se nađe kad mu ustreba. — I ona mu dade korund, mo- 
leći ga da ga uzme, te on učini onako kako mu je ona zapovjedila, a zatim 
ostavi naš zemaljski mir i izgubi se i bješe odsutan dok nije otišao na istinu 
velikom, slavnom Alahu, bezgrešan i bogobojažljiv. 

— Ustani, pa mi pokaži njegov grob! — reče mi kalif, te iziđoh s njim iz 
dvora i iđah sve dotle dok mu ne pokazah grob. I kad mu ga pokazah, kalif 
poče tako kukati i plakati da je pao onesviješten, a kad se opet osvijestio, Za- 
molio je Alaha da mu oprosti i uzviknuo: — Doista, mi smo Alahovi i njemu 
se vraćamo! — i pomolio se za pokoj duše svoga sina. 

Zatim me je zamolio za prijateljstvo, te mu ja rekoh: — O, gospodaru pra- 
vovjernih, tvoj sin mi je dao najveću pouku. — I izgovorih ove stihove: 


Izgnanik sam, te za me. više skloništa nema. 

Izgnanik sam, pa ma i u rodnom gradu bio! 
Izgnanik sam, ni obitelji ni sina nemam, 

I više ni kod koga sklonište neću naći! 
Zaklon u džamijama tražim — ne, živim tamo, 

I srce ih nikad moje ostavit! ne može. 


Nek je Alahu hvala, gospodu svjetova svih, 
Jer je milostiv on, te dušu u tijelu ostavi! 


TRI PRIČE O UČITELJIMA 


PRIČA O ZALJUBLJENOM UČITELJU 


PRIČA SE DA JE JEDAN zaslužan čovjek govorio: — Prolazio sam pored jednog 
učitelja dok je učio djecu da pišu, pa sam vidio da ima divno lice i da je lijepo 
obučen. I ja mu priđoh, a on ustade i posadi me pored sebe, te ga tako počeh 
ispitivati, ne bih li vidio kako zna čitanje, gramatiku, poeziju i glazbu, i vidim 
— savršen je u svemu što se može poželjeti od njega. I onda mu rekoh: — Nek 
Alah da da ustraješ u svojoj odlučnosti! Ti znaš sve što se može poželjeti od 
tebe! 

Potom prijateljevah s njim neko vrijeme i svakoga dana otkrivah u njemu 
ponešto lijepo. I rekoh u sebi: — Doista, čudno je kad čovjek tako što vidi 
u učitelju koji uči djecu, a zna se da su se razumni ljudi složili u tome da pamet 
nedostaje onima koji uče djecu. — I rastah se s učiteljem, ali sam ga posjećivao 
u razmacima od po nekoliko dana i navraćao u njegovu kuću. 

I jednom tako odoh po navici u pohode učitelju, ali vidjeh da je škola za- 
tvorena, te zapitah susjede šta je s učiteljem, a oni mi rekoše: — Netko mu je 
umro — i ja onda pomislih: — Treba da ga tješim. 

Potom se zaputih do njegovih vrata, pa zalupah na njih, a iz kuće iziđe 
jedna robinja, koja me zapita: — Šta hoćeš? — Hoću tvoga gospodara — odgo- 
vorih, a robinja mi reče: — Moj gospodar sjedi sam i tuguje. — Reci mu: — Tvoj 
prijatelj taj i taj traži da ga pustiš u kuću, kako bi te mogao tješiti — rekoh 
robinji, a ona ode i reče to učitelju, koji joj reče: — Pusti ga nek uđe! — I robi- 

nja me pusti u kuću, te tako udđoh u učiteljevu sobu i vidjeh ga kako sjedi sam, 
sa svezanom glavom, te mu rekoh: — Neka te Alah još više nagradi! Taj put 
nitko ne može izbjeći, pa treba da budeš čvrst. Tko ti je umro? — zapitah ga 
zatim, a on mi reče: — Čovjek koji mi je bio najdraži i najmiliji. — Da nije to 
tvoj otac? — zapitah ga. — Nije — odgovori mi učitelj. — Tvoja majka? — za- 
pitah ja, a učitelj mi reče: — Nije. — Tvoj brat? — zapitah zatim. — Nije — od- 
govori mi učitelj, te ga zapitah: — Netko od onih koji su ti bliski? — Nije — 
odgovori mi učitelj. — Pa šta te vezuje na nj? — zapitah ga. — To je moja dra- 
gana — odgovori mi učitelj, te pomislih: — Eto prvog dokaza da je malouman! 
—- A potom mu rekoh: — Naći ćeš drugu, još ljepšu od nje — a učitelj mi odgo- 
vori: — Nisam je vidio, pa ne znam da li će druga biti ljepša od nje ili neće. — 
Eto drugog dokaza — pomislih, te ga zapitah: — Pa kako si se zaljubio u nju, 
kad je nisi vidio: — Znaj — odgovori mi učitelj — da sam sjedio kraj prozora, 
a odjednom putem prođe jedan čovjek koji je pjevao ovaj stih: 


Um-Amra (milošću Alah nek ti to uzvrati), 
Vrati mi dušu moju, ma gdje iščezla da je... 


I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo treća noć, ona reče: 


— Doprlo mi je do ušiju, o sretni care, da je učitelj rekao: — I kad je taj 
čovjek prošao putem i otpjevao stih koji sam čuo od njega, ja rekoh u sebi: — 
Da ta Um-Amra nije neusporediva na ovom svijetu, pjesnici je ne bi opjevali 
— i tako me obuze ljubav prema njoj. Nakon dva dana taj je čovjek prošao 
pored moje kuće i izgovorio ovaj stih: 


Ode i magarac, i Um-Amru odvede tad, 
I Um-Amra se ne vrati, a nema ni magarca. 


I meni onda bi jasno da je ona otišla, te se rastužih, i eto su već tri dana 
kako tugujem. — 1 ja ga ostavih i odoh, jer bijah uvjeren da je malouman. 


PRIČA O MALOUMNOM UČITELJU 


) 


A evo još jedne priče o maloumlju učitelja i o tome kako je bio jedan 
učitelj, pa mu je došao jedan znalac koji ga je počeo ispitivati. I taj znalac 
vidje da je učitelj dobar poznavalac zakona, gramatičar, znalac jezika i pjesnik, 
da je obrazovan, bistar i ugodan, te se začudi tome i reče: — Oni koji uče djecu 
u školama nemaju toliko pameti. 

A kad se znalac spremi da ode, učitelj mu reče: — Bit ćeš moj gost večeras 
— te taj čovjek pristade da mu bude gost i ode s njim u njegovu kuću. 

I učitelj iskaza svoje poštovanje znalcu i donese jelo, pa malo jedoše i piše, 
a zatim sjedoše da razgovaraju i tako provedoše oko jedne trećine noći, a po- 

slije toga učitelj raspremi postelju za gosta, pa ode u svoj harem. A gost pri- 
legne i htjede zaspati, kadli se odjednom u haremu razlijegoše mnogi uzvici, 
te znalac zapita šta je to, a ljudi mu rekoše: — Šeiku se dogodilo nešto krupno 
i on je na izdisaju. — Odvedite me njemu — reče gost, te ga odvedoše učitelju, 
i tako znalac uđe u sobu i vidje učitelja kako leži onesviješten, a iz tijela mu 
teče krv. I gost poškropi vodom učitelja, te se on osvijesti, a onda ga znalac 
zapita: — Šta je to? Otišao si od mene ne može biti zadovoljniji i zdrav tije- 
lom, pa što ti se sad dogodilo? — A učitelj mu odgovori: — O, brate, kad sam 
otišao od tebe, sjeo sam, pa sam se počeo sjećati tvorevina velikog Alaha, i onda 
sam rekao u sebi: — Čovjek ima koristi. od svega što je stvorio Alah, jer je 
Alah — neka mu je slava! — stvorio ruke da čovjek njima hvata, noge — da njima 
ide, oči — da njima gleda, uši — da njima čuje, i tako dalje, a samo od jaja nema 
nikakve koristi, te sam uzeo britvu koju sam imao pri sebi, pa sam ih odsjekao, 
1 eto šta mi se dogodilo. — A gost ode i reče: — U pravu je onaj koji kaže da 
nema učitelja koji ima sve četiri u glavi, pa makar znao i sve nauke. 


PRIČA O NEPISMENOM UČITELJU 


Priča se i to da služitelj u jednoj džamiji nije znao ni čitati ni pisati, pa 
je varao ljude služeći se lukavstvom i tako zarađivao kruh. A jednoga dana 
njemu pade na pamet da otvori školu, pa da u njoj uči djecu, te skupi ploče 
i ispisane listove i objesi ih na jednom mjestu, te zatim omota oko glave veći 
turban, pa sjedne pored školskih vrata. I ljudi su prolazili pored njega i gledali 
u njegov turban, u one ploče i listove, misleći da je to neki dobar učitelj, te 
su mu dovodili svoju djecu. I taj čovjek reče jednom djetetu: — Piši! — a drugom: 
— Čitaj! — te su tako djeca učila jedno drugo. 

I dok je tako sjedio jednom pred školskim vratima, po svome običaju, 
on izdaleka ugleda jednu ženu koja mu je prilazila, noseći u rukama pismo, 
te reče u sebi: — Ta žena se zacijelo uputila k meni, da joj pročitam pismo koje 
nosi! Pa šta da radim, kad ne znam pročitati ono što je napisano? — On htjede 
da ode i pobjegne od te žene, ali mu ona priđe prije no što je otišao, pa ga 
zapita: — Kud ćeš? — Hoću da očitam podnevnu molitvu, pa ću se vratiti — od- 
govori učitelj, a žena reče: — Daleko je podne! Pročitaj mi ovo pismo! — I uči- 
telj uze pismo od nje držeći ga naopako, pa poče gledati u nj, čas tresući tur- 
banom, a čas mičući obrvama, ne bi li tako pokazao da je ljutit. A muž te 
žene bješe odsutan i to pismo bješe stiglo od njega. I kad vidje u kakvom je 
stanju učitelj, žena reče u sebi: — Nema sumnje da mi je muž umro, a ovom 
učitelju je neugodno da mi kaže da je on umro. — O, gospodine, ako je umro, 
reci mi — izusti žena, ali učitelj zakima glavom i zašuti. A žena ga zapita: — 
Da li da poderem haljinu? — Poderi — odgovori joj učitelj. — Da li da se udaram 
po licu? — zapita žena učitelja, a on joj reče: — Udaraj se! 

Onda mu žena uze pismo iz ruku, pa se vrati kući i poče plakati sa svojom 
djecom. — A neki susjedi čuše ženu kako plače, te zapitaše šta joj je, a ljudi 
im rekoše: — Štiglo joj je pismo s viješću da joj je umro muž. — I onda jedan 
čovjek reče: — To je laž, jer sam ja jučer dobio od njena muža pismo kojim mi 
javlja da je zdrav i sretan i da će biti s nama za deset dana. — I taj čovjek od- 
mah ustade, pa priđe ženi i zapita je: — Gdje ti je pismo koje si dobila? — 
I žena mu dade pismo, a on ga pročita, i odjednom vidi da u njemu piše: 
oZdrav sam i sretan i za deset dana bit ću pored tebe, a poslao sam vam po- 
krivač i mangal.c 

Onda žena uze pismo, pa se vrati s njim učitelju i zapita ga: — Šta te je 
navelo da učiniš sa mnom ono što si učinio? — I ona mu reče što joj je susjed 
kazao o sreći njena muža, koji joj je poslao pokrivač i mangal. — Istina je to što 
kažeš — odgovori učitelj — ali mi oprosti, o, ženo, jer sam toga časa bio ljutit... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo četvrta noć, ona reče: 


— Doprlo mi je do ušiju, o sretni care, da je žena otišla i zapitala ga što 
ga je navelo da tako postupi s njom, a učitelj joj odgovori: — Bio sam ljutit 
i zaokupljen mislima, pa sam vidio: — Mangal zavijen u pokrivač — te sam 
mislio da je on umro i da su ga sahranili. — Zena ne shvati da on izmiče, te 
mu reče: — Neka ti je oprošteno! — pa uze pismo i ode. 

PRIPOVIJEST O ŽENI KOJA JE OPOMENULA CARA 


PRIČA SE DA JE JEDAN OD CAREVA krišom otišao iz svoga dvora da vidi kako 
žive njegovi podanici, pa je tako došao do jednog velikog naselja i sam ušao 
u nj. A bješe mu se pripila voda, te se zaustavi pored ulaznih vrata jedne kuće 
u tom naselju i zatraži vode, a iz te kuće iziđe jedna lijepa žena, noseći ibrik 
pun vode, pa dade ibrik caru, te se on napi vode. I car pade u iskušenje kad 
pogleda u tu ženu, pa je poče navoditi na grijeh. A žena je znala da je to car, 
te ga je uvela u svoju kuću i posadila ga, a zatim mu donijela knjigu i rekla: 
— Gledaj to dok se ja ne spremim i ne vratim. 

I car sjedne, pa poče čitati knjigu, kad odjednom vidi da se u njoj opo- 
minju ljudi da se ne odaju raspusništvu i spominju se muke koje je Alah pri- 
premio za preljubnike. I on se naježi i pokaja pred velikim Alahom, pa pozva 
ženu, te joj preda knjigu i ode. 

A muž te žene bijaše odsutan, pa kad je došao, ona mu ispriča šta se 
dogodilo, te se muž uznemiri i reče u duši: — Bojim se da je car nije poželio. — 
I poslije toga nije se usuđivao imati ništa sa svojom ženom. 

Tako prođe neko vrijeme, pa žena ispriča onima koji joj bjehu bliski šta 
se dogodilo s njenim mužem, te oni odvedoše njena muža caru. A kad dođoše 
caru, ženini rođaci rekoše: — Neka Alah da caru da bude velik! Ovaj čovjek 
je uzeo od nas zemlju pod zakup, s tim da je zasijava, i on ju je zasijavao neko 

vrijeme, pa ju je ostavio pougarenu, ali je ne napušta, te je ne možemo dati 
nekom drugom da je zasije, kad je on sam ne zasijava, a to je šteta za zemlju 
i mi se bojimo da se ona ne pokvari zbog njegove nemarljivosti, jer se zemlja 
kvari kad se ne zasijava. 

— Šta ti to smeta da zasiješ svoju zemlju? — zapita car toga čovjeka, a on 
reče: — Nek Alah da caru da bude velik! Doprlo mi je do ušiju da je jedan 
Jav stao nogom na tu zemlju, pa sam se uplašio od njega i nisam mogao ni 
prići svojoj zemlji; ja znam da nisam kadar izići na kraj s tim lavom, te ga 
se bojim. — Car shvati u čemu je stvar, te reče: — O, čovječe, lav nije gazio tvoju 
zemlju, a ona je dobra za sjetvu. Zasijavaj je, dakle, s blagoslovom velikog 
Alaha! Lav neće zakoračiti na nju. 

Zatim car naredi da se tom čovjeku i njegovoj ženi da lijep poklon, pa 
oboje pusti da odu. 


PRIČA O MOREPLOVCIMA KOJI SU RAZBILI JAJE PTICE RUH 


Priča se i to da je jedan čovjek iz Mahriba putovao po zemljama i da je 
prolazio kroz pustinje i plovio morem. I sudba ga baci na jedan otok, na kojem 
ostade dugo, a potom se vrati u svoju zemlju i donese šuplji dio jednoga pera 
iščupanog iz krila mladunca ptice ruh,"% a taj mladunac bješe još u jajetu i ne 
bješe se izlegao. A u šupljinu toga pera mogla je stati puna mješina vode, a vele 
da su krila mladunca ptice ruh, kad on iziđe iz jajeta, duga hiljadu hvati. 
I ljudi se začudiše kad vidješe šuplji dio toga pera. A taj čovjek se zvao Abd- 
-ar-Rahman al-Mahridi i bio je poznat po svome nadimku Kitajac, jer je dugo 
živio u Kitaju. I on je pričao razna čuda, a između ostalog kako je jednom plo- 
vio Kitajskim morem... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo peta noć, ona reče: 


— Doprlo mi je do ušiju, o sretni care, da je Abd-ar-Rahman-al-Mahridi- 
-Kitajac pričao o raznim čudima, a između ostalog o tome kako je jednom 
plovio Kitajskim morem s nekim drugim ljudima, i da su onda ugledali u da- 
ljini jedan otok. I njihova je lađa pristala uz taj otok, a onda ljudi vidješe da 
je taj otok velik i prostran. Ljudi koji bijahu na lađi odoše na taj otok da do- 
nesu vode i drva, i poniješe i sjekiru, užad i mješine, a taj čovjek pođe da ih 
prati. 

Kad su malo odmakli, oni ugledaše na tom otoku jednu veliku, bijelu i 
sjajnu kupolu, dugu sto lakata, a kad vidješe tu kupolu, ljudi se uputiše k njoj, 
pa joj se tako približiše i vidješe da je to ruhovo jaje. I oni počeše udarati 
u to jaje sjekirama, kamenjem i štapovima, te se jaje razbi, a ukaza se ruhov 
mladunac, i ljudi onda vidješe da on nalikuje na neko brdo koje čvrsto stoji. 
I ljudi iščupaše jedno pero iz njegova krila (a mogli su ga iščupati samo po- 
mažući jedan drugome, mada se mladunčevo pero još nije sasvim razvilo), a po- 

tom uzeše mesa toga mladunca koliko su mogli ponijeti, pa ga odniješe, a sa 
šupljega dijela pera odsjekoše čiju. 

Zatim oni razapeše jedra na lađi, pa su plovili cijelu noć, do sunčeva iz- 
laska, a povoljan vjetar letio je s njima. I dok su oni tako plovili, ptica ruh se 
vratila do svoga jajeta, pa kad je vidjela što se zbilo, poletjela je za njima, kao 
neki veliki oblak, a u pandžama je držala kamen koji bješe velik kao neki golemi 
brijeg, veći od lađe. I kad je ptica dostigla lađu, leteći iznad nje, ona baci taj 
kamen na lađu i ljude, ali lađa je plovila brzo, te je pretekla kamen, koji je 
pao u more i izazvao veliki užas svojim padom. I Alah dade sreće putnicima 
i spasi ih pogibije, a oni skuhaše ono meso, pa ga pojedoše. A među njima 
bijaše i staraca s bijelom bradom, ali sutradan svi vidješe da su im brade pocr- 
njele, a poslije toga nije osijedio nijedan od onih koji su jeli to meso. I ti ljudi 
su govorili da im se vratila mladost i da nemaju sijedih vlasi stoga što su ono 
meso miješali u kotlu drvenim dijelom strijele, a neki su govorili da je uzrok 
tome bilo meso od ruhova mladunca, a to je čudo nad čudima. 


PRIČA O ADIJU, HINDI I MARIJI 


Priča se i to da je an-Numan-ibn-an-Munzir, car Arabljana kršćana, imao 
kćerku koja se zvala Hinda, pa je ona jednoga dana (a taj dan bijaše kršćan- 
ski praznik) otišla u Bijelu crkvu da se pričesti, a imala je jedanaest godina 
života i bila ljepša od svih žena svoga vremena i vijeka. A toga dana bijaše 
stigao u al-Hiru Adi-ibn-Zejid, koga je Kisra poslao da odnese poklone an-Nu- 
manu, te i on uđe u Bijelu crkvu da se pričesti. 

A Adi-ibn-Zejid bijaše mladić visoka rasta i nježan po svojim osobinama, 
i imao je divne oči i blistave obraze, a s njim bjehu ljudi iz njegova plemena, 
dok s Hindom, an-Numanovom kćerkom, bješe jedna robinja koja se zvala 
Marija, a Marija je voljela Adi-ibn-Zejida, ali mu se nikako nije mogla pri- 
bližiti. 

Kad je Marija ugledala mladića u crkvi, ona reče Hindi: — Pogledaj onoga 
mladića tamo! Alaha mi, ljepši je od svih onih koje vidiš. — A tko je to? — 
zapita Hinda, a Marija joj odgovori: — Adi-ibn-Zejid. — I onda reče Hinda, 
an-Numanova kćerka: — Bojim se da me ne prepozna ako mu priđem da ga 
vidim izbliza. — Kako te može prepoznati kad te nikada nije vidio? — reče joj 
Marija, te Hinda priđe Adiju, koji je zbijao šalu s mladićima što bjehu s njim, 
nadmašujući ih ljepotom i divnim riječima i svojom rječitošću i bogatim odi- 
jelom koje je imao na sebi. 

I Hinda pade u iskušenje kad ga vidje, te se zanese i promijeni u licu, 
a Marija primijeti tu njenu naklonost prema mladiću, te joj reče: — Porazgovaraj 
s njim! — I Hinda porazgovara s njim, pa ode, a Adi pade u iskušenje kad je 
vidje i kad ču njene riječi, i um mu bješe omamljen, i srce mu zadrhta, i pro- 
mijeni se u licu, te mladići posumnjaše u nj. I Adi tiho reče jednome od njih 

Zatim oni razapeše jedra na lađi, pa su plovili cijelu noć, do sunčeva izlaska, 
a povoljan vjetar letio je s njima. | dok su oni tako plovili, ptica ruh se vratila 


do svoga jajeta, pa kad je vidjela što se zbilo, poletjela je za njima, kao neki 
veliki oblak... 

da pođe za djevojkom i da sazna tko je ona, te mladić pođe za njom, a zatim 
se vrati Adiju i reče mu da je to Hinda, an-Numanova kćerka. 

I Adi iziđe iz crkve, ali od velike ljubavi nije znao kojim putem da pođe, 
te izgovori ove stihove: 


O, prijatelji, u pomoć pritecite 
I pođite sa mnom put zemalja tih. 


Krenite u zemlje Hinde plemenite, 
I tamo joj vijest o meni odnesite. 


A kad je izgovorio te stihove, on ode kući i provede noć obuzet nespo- 
kojstvom, ne okusivši slasti sna... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo šesta noć, ona reče: ; 


— Doprlo mi_.je do ušiju, o sretni care, da Adi, obuzet nespokojstvom, nije 
mogao zaspati cijelu noć. A ujutro ga sretne Marija, kojoj on ljubazno priđe 
čim ju je ugledao (mada je prije nije htio ni pogledati), pa je zapita: — Šta 
hoćeš? — Ti si mi potreban — odgovori Marija, a Adi reče: — Reci mi zašto. 
Alaha mi, nema stvari koju ti ne bih dao, kad bi mi je zatražila. 

Onda mu Marija reče da ga voli i da se hoće usamiti s njim, te Adi pri- 
stade na to, ali pod uvjetom da ona lukavstvom pridobije Hindu da se sastane 
s njim. I on odvede Mariju u dućan jednoga trgovca vinom u jednoj ulici al- 
-Hire, pa tamo pade na nju, a Marija potom ode Hindi i reče joj: — Hoćeš 
li vidjeti Adija? — A kako? — zapita je Hinda. — Strast se uzburkala u meni, te 
nemam mira od jučerašnjega dana. — Kaži mu na koje mjesto da dođe, pa 
ćeš ga vidjeti iz dvora — reče Marija, a Hinda izusti: — Čini šta hoćeš! 

I Marija se dogovori s njom o mjestu, pa Adi dođe, te ga Hinda vidje i 
zamalo što. ne pade odozgo kad ga je ugledala, a zatim reče: — O, Marija, ako 
mi ga noćas ne dovedeš, propala sam. — I Hinda pade onesviještena, te je 
dvorkinje odniješe i uniješe u dvor, a Marija brzo ode an-Numanu, pa mu is- 
priča Hindinu povijest, kazavši mu sve kako je uistinu bilo, i reče mu da je 
Hinda izgubila pamet zbog Adija. I Marija kaza caru da će Hinda tugovati 
i umrijeti od ljubavi prema Adiju, ako je on ne uda za nj, te će se an-Numan 
osramotiti među Arabljanima, jer mu, osim udaje za nj, ne može pomoći ni- 
kakvo lukavstvo. — I an-Numan obori glavu i držaše je tako neko vrijeme, raz- 
mišljajući o tome i uzviknuvši nekoliko puta: — Doista, mi smo Alahovi i njemu 
se vraćamo! — A zatim reče: — Teško tebi! A kako da je udam za nj? Ja nemam 
volje da prvi zapodjenem s njim razgovor o tome. — On je još više zaljubljen 
nego ona i više je želi, te ću nekako udesiti da ne sazna da je tebi poznata ta 
stvar, da se ne bi ti osramotio, o, care — reče Marija. 

Zatim Marija ode Adiju, pa mu ispriča to i reče mu: — Pripremi jelo, pa 
pozovi cara, a kad ga uhvati piće, zaprosi Hindu od njega — on te neće odbiti. 
— Bojim se da se ne razgnjevi zbog toga i da se iz toga ne izrodi neprijateljstvo 

među nama — reče Adi, ali Marija kaza: — Ja sam ti došla tek poslije završenog 
razgovora s njim. — 

A zatim se ona vrati an-Numanu, pa mu reče: — Zatraži od Adija da te 
počasti u svojoj kući — a an-Numan joj odgovori: — U tome nema zla! 

I nakon tri dana an-Numan zamoli Adija da njega i ljude iz njegove oko- 
line pozove na ručak, a Adi pristade na to, te tako an-Numan ode u njegovu 
kuću. A kad je vino uhvatilo cara onako kako ono može uhvatiti, Adi ustade, 
pa zaprosi Hindu od njega, a an-Numan pristade da mu je da za ženu, te je 
Adi poslije tri dana pritisnu uza se. I Hinda proživje kod Adija tri godine, a 
oboje su živjeli najslađim i najugodnijim životom... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo sedma noć, ona reče: 


— Doprlo mi je do ušiju, o sretni care, da je Adi proživio tri godine s Hin- 
dom, an-Numanovom kćerkom, da su oboje živjeli najslađim i najugodnijim 
životom, a zatim se an-Numan naljuti na Adija i ubi ga. I Hinda je tugovala 
velikom tugom za Adijem, a potom je podigla manastir u blizini al-Hire i za- 
monašila se, pa je sjedila u manastiru, kukajući i oplakujući Adija, dok napo- 
sljetku nije umrla. A taj manastir u blizini al-Hire poznat je i danas. 


PRIČA O DVA PRIJATELJA I JEDNOJ ŽENI 


Priča se i to da je pjesnik Dibil al-Huzaji"! rekao ovo: — Jednoga dana sjedio 
sam pred bagdadskim gradskim vratima, pa je pored mene prošla jedna robinja 
od koje nisam vidio ljepše ni stasitije, a ona se izvijala u hodu i tim izvijanjem 
plijenila je one koji su je gledali. I ja padoh u iskušenje kad mi se pogled za- 
ustavio na njoj, i duša mi zadrhta, i osjetih da će mi srce iskočiti iz grudi, te 
izgovorih ovaj stih, ciljajući na nju. 


Oči mi suze liju bujicom, 
I ne mogu od tuge zaspati. 


I djevojka me pogleda, pa okrene lice i brzo mi odgovori ovim stihom: 


Malo je to za one što ih oči 
Umorne pogledom pozvaše sad. 


I ona me zaprepasti brzinom svoga odgovora i ljepotom svojih riječi, te 
drugi put izgovorih ovaj stih: 


A hoće P caru mom žao biti 
Onog što suze bujicom lije? 


I djevojka mi brzo, bez oklijevanja, odgovori ovim stihom: 

Ako hoćeš ljubav da nam izmamiš — 
Ljubav je naša dužnost uzajamna. 


I do mojih ušiju nikada nije doprlo ništa slađe od tih riječi, niti bijah 
vidio lica sjajnijeg od njenog. I promijenih slik u pjesmi, ne bih li je iskušao, 
pa, diveći se njenim riječima, izgovorih ovaj stih: 


Kad pogledaš neće I? obradovat sudba 
Sjedinjenjem, spajajući strast sa strašću? 


I djevojka se osmjehnu (a ja nikada ne vidjeh divnijih usana od njenih 
ni slađih usta od njenih), pa mi brzo bez oklijevanja odgovori ovim stihom: 


Ma reci ti meni šta će nama sudba? 
Sudbina si ti sim — susretom obraduj! 


I ja brzo ustadoh, pa joj počeh ljubiti ruke i rekoh: — Nisam mislio da 
će mi sudba pružiti takvu priliku. Hajde za mnom, dakle, bez naređenja i od- 
vratnosti, vođena svojom dobrotom i sažaljenjem prema meni. — Zatim pođoh, 
te i ona pođe za mnom, ali u to vrijeme nisam imao kuće u koju bih mogao 
odvesti takvu djevojku kao što bijaše ona. 

A Muslim-ibn-al-Valid bio je moj prijatelj i imao je lijepu kuću, te 
odoh njemu. I on iziđe kad zalupah na njegova vrata, a ja ga pozdravih, pa 
mu rekoh: — Za ovakvo vrijeme ljudi čuvaju svoje prijatelje! — A on mi od- 
govori: — S ljubavlju i zadovoljstvom. Uđite! — I tako mi uđosmo i vidjesmo 
da je Muslim-ibn-al-Valid zapao u novčane teškoće. I on mi dade jedan ru- 
bac, pa mi reče: — Odnesi ga na trg, pa ga prodaj i kupi jela i ostalog što 
nam je potrebno! — I ja brzo odoh na trg, pa prodadoh rubac i kupih jela 
i drugoga što nam bješe potrebno, a zatim se vratih i vidjeh da se Muslim 
već usamio s onom ženom u podrumu. I Muslim podskoči i priđe mi kad me 
je čuo, pa uzviknu: — Neka ti Alah uzvrati takvim istim dobrom kakvo si ti 
meni učinio i neka te on nagradi, i nek Alah to ubroji u tvoja dobra djela 
na dan uskrsnuća. — Zatim uze od mene jela i pića, pa zatvori vrata pred mojim 
nosom. A njegove riječi me toliko razljutiše da nisam znao šta da činim, dok 
je on stajao iza vrata, dršćući od radosti. I kad vidje u kakvom sam stanju, on 
mi reče: — Tako ti moga života, tko je izgovorio ovaj stih: 


Spavah s njom, a prijatelj moj spavaše podalje — 
Tijelom čist bješe on, al! dušom oskvrnu se. 


I ja se još više naljutih na nj, te mu odgovorih: — To je onaj koji je 
izgovorio ovaj stih: 


To je onaj što hiljadu puta rogat bješe 
I čiji se rogovi dižu iznad Manafa."5 

Potom ga počeh psovati i grditi zbog ružnoga djela koje bješe učinio i 
zbog toga što je bio tako malo plemenit, a on je šutio i nije rekao ništa, a 
kad ga ja prestadoh grditi, on mi reče: — Teško tebi, budalo jedna! Ušao si 
u moju kuću, prodao si moj rubac i potrošio moj novac — pa na koga se onda 
ljutiš, o, podvodaču? — I ostavi me, pa ode onoj ženi, a ja rekoh: — Alaha mi, 
u pravu si kad me ubrajaš u budale i podvodače. 

Zatim se udaljih od njegovih vrata veoma brižan, ali trag one žene ostade 
svjež u mome srcu do današnjega dana. I ta žena mi se ne javi niti čuh glasa 
o njoj. 


PRIČA O ISAKU MOSULSKOM I PJEVAČICI 


Priča se i to da je Isak, sin Ibrahima Mosulskog, rekao ovo: — Jednom mi 
bješe dodijalo neprestano boraviti i služiti u kalifovu dvoru, te uzjahah i 
odoh jednoga jutra, pa odlučih da obiđem pustinju i da se prošetam, a svojim 
slugama rekoh: — Ako dođe kalifov poslanik ili tko drugi, recite mu da sam 
otišao obaviti važan posao i da vi ne znate kamo sam otišao. 

Potom odoh sam, pa obiđoh grad, a toga dana osvoji vrućina, te se Za- 
ustavih na ulici koja se zove al-Haram... 

I Šeherezadu zateče jutro, te ona prekine priču koju je započela po ca- 


'revu odobrenju, a kad nastade četiristo osma noć, ona reče: 


— Doprlo mi je do ušiju, o sretni care, da je Isak, sin Ibrahima Mosul- 
skog, rekao: — Zaustavio sam se u ulici al-Haram, ne bih li potražio hlada 
od sunčeve žege, i stadoh pored jedne kuće sa širokim. krilom prema putu. 
I poslije kraćeg vremena priđe mi jedan crni eunuh koji je vodio magarca, te 
tako ugledah jednu djevojku koja je jahala magarca, a pod njom bješe rubac 
obrubljen zrnjem bisera, dok na njoj bjehu tako raskošne haljine da raskoš- 
nijih ne može biti. I vidjeh tada da djevojka ima divan stas, i čežnjiv pogled, 
i otmjene osobine, te zapitah neke prolaznike tko je ona, i oni mi rekoše da 
je pjevačica, a kad je pogledah, meni se uvriježi u srcu ljubav prema njoj, te 
nisam mogao ostati na životinji koju jahah. A zatim ona djevojka uđe u dvo- 
rište kuće pred čijim vratima stajah, a ja počeh smišljati kako da dođem 
do nje. 

I dok sam ja tako stajao, odjednom naidoše dva čovjeka — dva divna 
mladića, pa zamoliše da ih puste u kuću, te ih domaćin pusti, a oni sjahaše 
s konja, pa i ja sjahah i uđoh s njima, tako da mladići pomisliše da me je 
pozvao domaćin. I provedosmo neko vrijeme sjedeći, pa nas poslužiše jelom, 
te jedosmo, a zatim doniješe vina, pa dođe i jedna robinja s lutnjom u rukama, 
i ona zapjeva, a mi počesmo piti. I onda ja ustadoh da svršim nuždu, a do- 
maćin zapita ona dva čovjeka tko sam, ali mu oni rekoše da me ne poznaju, 
te domaćin uzviknu: — To je neki čankoliz, ali je čovjek ugodna izgleda. Li- 
jepo se ophodite s njim, dakle! — A potom ja dođoh i sjedoh na svoje mjesto, 
a robinja zapjeva jednu nježnu pjesmu i izgovori ove stihove: 

Reci gazeli, koja gazela nije sasvim, 
I telencetu s rastokom — da telence nije! 


Tko s muškarcem voli da leži, muškarac nije, 
A tko kao djevojka ide, zbilja muško nije. 


I djevojka veoma lijepo otpjeva to, te prisutni ispiše piće, jer im se svid- 
jelo njeno pjevanje. 

Zatim djevojka otpjeva nekoliko pjesama s neobičnim napjevima, pa, iz- 
među ostalih, otpjeva i jednu pjesmu koju sam ja sastavio i izgovori ove 
stihove: 

Rasturena je čerga napustio je dragi. 
Ostade bez njih ona, opustje, nestade je, 


I djevojka otpjeva drugu pjesmu još bolje nego prvu, a potom otpjeva 
nekoliko pjesama s neobičnim starim i novim napjevima, pa za to vrijeme ot- 
pjeva i pjesmu i izgovori stihove koje sam ja sastavio: 


Reci onom što, grdeći, daleko ode, kloneć' te se: 
— Postiže sve što postiže, mada si šalu zbijao. 


I ja je zamolih da ponovi tu pjesmu, ne bih li je ispravio, a onda mi priđe 
jedan od ona dva čovjeka, pa mi reče: — Mi nismo vidjeli bestidnijeg čankoliza 
od tebe! Malo ti je što si došao nezvan, već dosađuješ i svojim molbama. Pravo 
veli poslovica: — Čankoliz je, a ovamo dosađuje molbama. — I ja se pokunjih 
od stida, te mu ne odgovorih, a njegov ga drug poče obuzdavati, ali on ostade 
pri svome. 

Zatim ustadosmo da se pomolimo, ali se ja malo odmakoh, pa uzeh lut- 
nju, okrenuh zavrtnje na njoj i lijepo je zglasih, a zatim se vratih na svoje 
mjesto, pa se pomolih s njima. 

A kad završismo molitvu, onaj čovjek me opet zaokupi prijekorima i pred- 
bacivanjem, no ja ošutjeh. Onda robinja uze lutnju, pa je poče zglašavati, ali 
joj se nešto učini sumnjivo. — Tko je to zglasio moju lutnju? — zapita ona, 
a ljudi joj rekoše: — Nitko je od nas nije zglašavao. — Tada ona uzviknu: — 
Ne, Alaha mi, nju je zglasio neki znalac, koji se izdvaja od drugih, jer je on 
popravio strune na njoj i zglasio je onako kako zglašavaju ljudi koji znaju 
svoje umijeće. — Ja sam je zglasio — rekoh ja robinji, a ona mi kaza: — Pre- 
klinjem te Alahom, uzmi je, pa odsviraj nešto u nju! 

I ja uzeh lutnju, pa odsvirah u nju neobičnu i tešku pjesmu, koja je go- 
tovo mogla umrtviti žive i oživjeti mrtve, pa izgovorih, prateći se lutnjom, ove 
stihove: 

Imađah srce nekad, i življah s njim, 
Ali ga vatrom spališe, te sagorje. 

Ne pade u dio meni strast njena — 
Ta robove samo ropski dio čeka. 


Ako je hrana strasti to što okusih — 
Jeo ju je svatko tko je volio. 

I Šeherezadu zateče jutro, te ona prekine priču koju je započela po ca- 
revu odobrenju, a kad nastade četiristo deveta noć, ona reče: 


— Doprlo mi je do ušiju, o sretni care, da među okupljenima nije bilo 
nikoga koji nije skočio sa svoga mjesta kad je Isak Mosulac, Ibrahimov sin, 
izgovorio te stihove. — I oni sjedoše ispred mene — kaza on — pa mi rekoše: 
— Tako ti Alaha, gospodaru, otpjevaj nam još jednu pjesmu — a ja im odgo- 
vorih: — S ljubavlju i zadovoljstvom! — A zatim zasvirah kako valja i izgo- 
vorih ove stihove: 

O, tko će pomoć' srcu što u nevolji kopni? 
Bolove sa svih strana deve k njemu vode. 


Onim što mi u dušu duboko strijele bacaju 
" Zabranjena je krv što je iz srca proliše. 


Na dan rastanka, kad daleko ode, jasno vidjeh 
Da se varam misleć" da ću se zbližiti s njim. 
On proli krv moju, ali je proli voleć' me, 
A da li će me za tu krv osvetiti tko? 


I među okupljenima ne bijaše ni jednoga koji nije skočio na noge, da se 
potom baci na zemlju od velikog ushićenja. — I ja bacih lutnju iz ruku, ali 
mi ljudi rekoše: — Alaha radi, ne čini to s nama, već nam otpjevaj još jednu 
pjesmu, pa će i Alah biti milostiviji prema tebi! — A ja im kazah: — O, ljudi, 
što da vam pjevam jednu pjesmu za drugom! Reći ću vam tko sam. Ja sam 
Isak Mosulac, Ibrahimov sin. Ja sam ohol i kad me kalif traži, a vi ste me 
natjerali da na današnji dan slušam grubosti koje ne volim. Alaha mi, neću 
ni zucnuti niti ću sjediti s vama ako odmah ne izvedete odavde ovu svađalicu! 
— Skretao sam ti pažnju na to i bojao sam se da te to ne snađe! — reče mu 
njegov drug, pa ga uzeše za ruku i izvedoše, a ja uzeh lutnju, pa im otpjevah, 
kako samo ja znam, one pjesme koje bješe otpjevala robinja. 

Poslije toga pak tiho rekoh domaćinu da mi je ta robinja prirasla za srce 
i da ne mogu bez nje. — Ona je tvoja, ali pod jednim uvjetom — reče mi do- 
maćin. — A kakav je taj uvjet? — zapitah ga, a on mi reče: — Da provedeš 
mjesec dana kod mene, a onda će i robinja i haljine i ukrasi koji joj pripa- 
daju biti tvoji. — Dobro, učinit ću to — odgovorih mu, te tako ostadoh kod 
njega mjesec dana i nitko nije saznao gdje sam, a kalif me je tražio po svim 
mjestima. 

A kad je prošlo mjesec dana, domaćin mi. je predao robinju i skupocjene 
stvari koje su joj pripadale, a dao mi je i jednog eunuha, pa sa svim tim odoh 
u svoju kuću, a tako sam se radovao robinji kao da sam dobio cio svijet. Po- 
tom odmah odoh al-Mamunu, a kad dođoh u dvor, on uzviknu: — Teško tebi, 
o, Isače, a gdje si to bio? — I ja ispričah al-Mamunu svoju povijest, a on uz- 
viknu: — Smjesta mi dovedite toga čovjeka! — I ja pokazah njegovu kuću, a 
kalif posla ljude po njega, te tako taj čovjek dođe, pa ga kalif zapita kako 
je sve to bilo. I čovjek ispriča sve, a kalif uzviknu: — Ti si plemenit čovjek, 
pa će biti pravo da ti pružim pomoć, kad si tako plemenit. — I kalif naredi 

da se tome čovjeku da sto hiljada dirhema, a meni reče: — O, Isače, dovedi 
mi tu robinju! 

I ja dovedoh robinju, pa ona poče pjevati kalifu, a on se uzbudi i obuze ga 
velika radost zbog nje. — Na nju će biti red svakoga četvrtka — reče kalif. — 
Neka tada dolazi, pa neka pjeva sjedeći iza zavjese. — I kalif naredi da se 
robinji da pedeset hiljada dirhema, te tako zaradih na tome putovanju, Alaha 
mi, a pružih priliku i drugima da zarade. 


4Io. 
NOĆ 


TRI PRIČE O NESRETNO ZALJUBLJENIMA 
I PRIPOVIJEST O MONASIMA KOJI SU PREŠLI NA ISLAM 


PRIČA O TROJE ZALJUBLJENNIH 


PRIČA SE DA JE PJESNIK AL-UTBI GOVORIO: — Jednom sam sjedio, a u mojoj 
kući se bjehu okupili obrazovani ljudi. I mi počesmo spominjati predaje o lju- 
dima, pa tako naš razgovor skrenu na priče o onima koji vole, te svaki od 
nas poče nešto pričati. A među okupljenim ljudima bijaše i jedan ugledan sta- 
rac koji je šutio; i kad nitko nije imao više šta da ispriča, taj starac kaza: 
- Hoćete li da vam ispričam povijest kakvu nikada niste čuli? — Hoćemo — 
odgovorismo mi, a starac reče: | 
— Znajte da sam imao kćerku, pa je ona voljela jednoga mladića, a mi 

nismo znali to, dok je taj mladić volio jednu pjevačicu, a ta pjevačica je opet 
voljela moju kćerku. I jednom ja odoh na jedan skup... 

1 Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni četiristo deset noći, ona reče: 


— Doprlo mi je do ušiju, o sretni care, da je starac rekao: — Jednoga dana 
ja odoh na jedan skup na kojem bjehu taj mladić i ta pjevačica, pa pjevačica 
otpjeva ova dva stiha: 


Ljubav ponižena je kad zaljubljeni rida, plače. 
Naročito plaču oni što se potužit' ne mogu. 

I mladić uzviknu: — Alaha mi, odlično si to otpjevala, o, gospođo. Hoćeš 
li mi dopustiti da umrem? — Hoću, ako si zaljubljen — reče pjevačica, koja 
bješe iza zavjese, te mladić spusti glavu na jastuk i sklopi oči. A kad dođe 
red na mladića da uzme pehar, mi ga počesmo tresti, kad odjednom vidimo 
— mrtav je. I onda se skupismo oko njega, ali naša radost bješe pomućena, 
a obuze nas žalost, te se odmah raziđosmo. 

A kad dođoh kući, mojima se učini sumnjivo što sam došao u vrijeme 
kad obično ne dolazim, te im ja ispričah šta se dogodilo s mladićem, ne bih 
k ih time iznenadio. I moja kći ču moje riječi, pa iziđe iz one sobe u kojoj 
bijah i uđe u drugu sobu, te i ja pođoh za njom i uđoh u drugu sobu, a onda 
vidjeh da se ona navalila na jastuk isto onako kao što bijah rekao o mladiću. 

Ja je pomakoh, kad odjednom vidim — umrla je. I počesmo je obređivati, 
a izjutra iziđosmo da je sahranimo, ali tada poniješe na groblje i onog mladića. 
Tako mi pođosmo putem k groblju, kad odjednom vidimo i treća nosila, te 
zapitasmo koga nose na njima, i saznadosmo da je to pjevačica: kad je čula 
da je umrla moja kćerka, ona je učinila ono isto što i ona, pa je tako umrla. 
I tako ih pokopasmo sve troje istoga dana, i eto, to je čudnije od svega što 
se ikad čulo o zaljubljenima. 


PRIČA O ZALJUBLJENIMA KOJI SU UMRLI OD LJUBAVI 


Pripovijeda se i to da je al-Kasim-ibn-Adi pričao ono što bješe čuo od 
jednog čovjeka iz plemena Benu-Temim, koji je rekao: — Jednom iziđoh da 
potražim jednu devu-ženku koja bješe zalutala, pa tako dođoh do vode ple- 
mena Benu-Taja, a tamo vidjeh narod okupljen u dvije gomile, koje bjehu jedna 
blizu druge, i odjednom čuh da se u jednoj gomili vodi onakav isti razgovor 
kakav vode i ljudi u drugoj gomili. I ja se zagledah, pa tako ugledah u jednoj 
gomili jednoga mladića koga bješe iznurila bolest, te bješe kao olinjali pas, 
i dok ga ja tako promatrah, on odjednom izgovori ove stihove: 


Zašto mi, zašto ljepojka ne dolazi — 

Da I? škrtari ljepojka il! se rastasmo? 
Razboljeh se, i obiđoše me svi, 

A zašto li i tebe međ' drugima nema? 
Da si ti bolesna, dotrčao bih ja, 

I prijetnjama me nitko udaljio ne bi. 


Bez tebe, međ' njima ostadoh samo ja. — 
Izgubit! druga, miru moj, užasno je! 


I mladićeve riječi ču djevojka koja bješe u drugoj gomili, pa pojuri k njemu, 
a njeni rođaci pođoše za njom, ali se djevojka poče otimati od njih. I mladić 
ču djevojku, pa pojuri k njoj, ali ljudi iz njegove gomile napadoše na nj i 

ščepaše ga, te se on poče otimati od njih, dok se djevojka otimala od svojih, 
a napokon se oboje oslobodiše, i onda poletješe jedno drugome, pa se sretoše 
između dvije gomile i zagrliše, a zatim oboje podoše mrtvi na zemlju... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo jedanaesta noć, ona reče: 


— Doprlo mi je do ušiju, o sretni care, da su se mladić i djevojka zagrlili 
i oboje pali mrtvi na zemlju. I iz šatora iziđe starac, pa se zaustavi na onom 
mjestu gdje bjehu njih dvoje i izgovori: — Doista, mi smo Alahovi i njemu se 
vraćamo! — a zatim zaplaka groznim plačem i uzviknu: — Neka vam se oboma 


smiluje veliki Alah! Alaha mi, kad se niste sjedinili za svoga života, ja ću vas 


zacijelo sjediniti poslije vaše smrti! — I starac naredi ljudima da ih opreme, 
te ih okupaše i umotaše u isti pokrov, a zatim za oboje mladih iskopaše jedan 
grob, pa se ljudi pomoliše nad njihovim tijelima i ukopaše ih u grob, pa u 
objema gomilama ne vidjeh ni jednog muškarca i nijedne žene koji ne opla- 
kivahu umrle i ne udarahu se po licu. I ja zapitah starca tko su to dvoje, a 
on mi reče: — Ona je — moja kći, a on je — sin moga brata, pa ih je ljubav 
dovela do onoga što si vidio. — Neka te Alah uputi! Zašto im nisi dao da 
se uzmu? — uzviknuh ja, a starac mi reče: — Bojao sam se bruke i sramote, a 
sad sam se i obrukao i osramotio! — I, eto, to je jedna od čudnih priča o onima 
koji vole. 


PRIČA O AL-MUBARADU I BJESOMUČNIKU 


Priča se i to da je Abu-l-Abas al-Mubarad govorio: — Uputih se s ne- 
koliko ljudi u al-Berid da obavim neki posao, pa tako prolazismo pored ma- 
nastira Ezekila i zaustavismo se u hladovini pod njim. I onda nam priđe jedan 
čovjek, pa nam reče: — U manastiru ima bjesomučnih, a među njima je i jedan 
bjesomučan čovjek koji izgovara mudre izreke; kad biste ga vidjeli, vas bi 
zacijelo začudile njegove riječi. 

Kad čusmo to, svi mi ustadosmo, pa uđosmo u manastir i ugledasmo 
jednoga čovjeka kako sjedi na kožnoj prostirci u jednoj sobi, a on skine kapu 
s glave i upre pogled u zid. I mi ga pozdravismo, a on nam uzvrati pozdrav, 
ali nas ne pogleda, te jedan čovjek reče: — Izgovori mu neke stihove; kad čuje 
stihove, progovorit će. — I ja onda izgovorih ova dva stiha: 


O, najljepši međ? ljudima koje Eva rodi, 
Svijet ne bi tako lijep bio da tebe nema! 


I onaj kom bi Alah pokazao tvoj svijetli lik 
Za oronulost i kosu sijedu znao ne bi. 


A kad je čuo to od mene, bjesomučnik se okrene prema nama, pa i7z- 
govori ove stihove: 

Ta Alahu znano je da sam tužan, 
Te odat' ne mogu što osjećam. 


Dvije duše imam — jednu u gradu, 
A drugu, opet, u gradu drugom. 


I duša daleka na blisku nalikuje. 
I osjeća sve što osjećam ja. 


A zatim bjesomučnik zapita: — Je li dobro to što sam kazao, ili je loše? 
— a mi mu odgovorismo: — Nisi loše rekao, već dobro i veoma lijepo. — I 
bjesomučnik se maši rukom da uzme kamen koji bješe pored njega, a mi po- 
mislismo da će nas gađati njime, te pobjegosmo od njega, ali se bjesomučnik 
poče sam jako udarati u grudi, govoreći: — Ne bojte se! Priđite mi bliže i sa- 
slušajte ono što ću vam reći, pa naučite to od mene. — I mi mu priđosmo, a 
on izgovori ove stihove: 


I oči mi iz tamnice draganu vidješe, 

Te rekoh tad, tužan (a suze su mi tekle): 
— Vođo svjetloriđih! Vrati se, da se oprostim 

Na rastanku s njom — moj suđeni čas je u tome. 
Zavjeta ja se držim, a ljubav ne pogazih. 

O, kad bih znao šta s tim zavjetom učiniše oni! 


A potom pogleda u mene, pa me zapita: — Znate li šta su učinili? — 
A ja rekoh: — Znam, umrli su, nek im se smiluje veliki Alah! — I bjesomučnik 
skoči na noge, izmijenjen u licu, pa uzviknu: — Kako si saznao da su umrli? 
— Da su živi, oni te ne bi tako ostavili — odgovorih mu ja, a bjesomučnik 
kaza: — Istinu si kazao, Alaha mi, ali se meni ne mili živjeti poslije njihove 
smrti. —- A potom mu zaklecaše koljena, te on pade ničice, a mi mu brzo pri- 
đosmo i počesmo ga tresti, ali vidjesmo da je mrtav, neka mu se smiluje veliki 
Alah! — I svi se mi začudismo tome i ožalismo bjesomučnika velikom žalošću... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo dvanaesta noć, ona reče: 


— Doprlo mi je do ušiju, o sretni care, da je al-Mubarad rekao: — Kad 
taj čovjek pade mrtav, mi ga ožalismo i opremismo, pa ga sahranismo. A kad 
se vratismo u Bagdad, ja odoh al-Mutavakilu, a on vidje tragove suza na mome 
licu, te me zapita: — Šta je to? — I onda mu ja ispričah cijelu povijest, a njemu 
to bi teško, te mi reče: — Šta te je potaklo na to? Alaha mi, da ne znam da 
ga žališ, ja bih te pozvao na odgovornost zbog njega! — A potom je on tugovao 
zbog toga do kraja dana. 

PRIČA O MONASIMA KOJI SU PREŠLI NA ISLAM 


Priča se i to da je učenjak Abu-Bekr-ibn-Muhamed"" govorio: — Krenuo 
sam iz al-Anbara na jedno od svojih putovanja u Amoriju, koja se nalazi u 
zemlji Ruma, pa sam se na putu zadržao u Manastiru Oreola, u jednom na- 
selju koje se nalazi blizu Amorije," a onda iziđe starješina manastira, koji se 
zvao Abd-al-Masih, pa me uvede u manastir, u kojem nađoh četrdeset monaha. 
I oni me lijepo počastiše te večeri, a ja sutradan ujutro odoh, ali vidjeh da 
su monasi veoma revni i pobožni, što ne bijah vidio u drugih monaha. 

I ja obavih ono što mi bješe potrebno u Amoriji, pa se vratih u al-Anbar, 
a naredne godine odoh u hadžiluk u Meku. I dok sam tamo obilazio hram, 
ja odjednom ugledah Abd-al-Masiha, starješinu monaha, koji je također obi- 
lazio hram s petoricom svojih suradnika — monaha. A kad ga prepoznah, ja 
mu priđoh, pa ga zapitah: — Jesi li ti Abd-al-Masih Strašljivac? — a on mi 
odgovori: — Ne, ja sam Abd-Alah Stremilac — a ja onda počeh ljubiti njegovu 
sijedu kosu i plakati. 

Potom ga uzeh za ruku, pa odoh s njim u jedan kut svete porte. i rekoh 
mu: — Reci mi zašto si prešao na islam. — To je pravo čudo — odgovori mi 
Abd-al-Masih — a evo kakvo je. Nekoliko muslimana isposnika prođoše kroz 
naselje u kojem je naš manastir, pa poslaše jednoga mladića da im kupi hrane. 
I taj mladić ugleda na trgu jednu djevojku, kršćanku, koja je prodavala kruh 
-— a bješe to jedna od najljepših žena po svojoj vanjštini — pa se zaljubi u tu 
ženu čim je vidje i pade onesviješten. A kad dođe k sebi, mladić ode svojim 
drugovima, pa im ispriča šta ga je snašlo i reče: — Idite vi na svoj posao, a ja 
neću poći s vama. — I drugovi ga počeše koriti i savjetovati, ali ih on ne po- 
gleda, te oni odoše. 

I mladić dođe u selo, pa sjedne pored vrata onog dućana gdje je djevojka 
prodavala kruh, i onda ga djevojka zapita šta mu je potrebno, a on joj reče 
da je zaljubljen u nju, ali mu kršćanka okrenu leđa. I mladić provede tri dana 
na tome mjestu, ne okusivši ništa, i gledaše u djevojčino lice, a djevojka vidje 
da on nikako ne odlazi, te ode svojim rođacima i ispriča im šta je s njim. 
I oni nagovoriše djecu na mladića, te ga djeca počeše gađati kamenjem, pa 
mu tako polomiše rebra i razbiše glavu, ali on ipak ne ode. I onda stanovnici 
toga naselja odlučiše da ubiju toga mladića, a meni dođe jedan čovjek, pa mi 
reče u kakvu je stanju mladić, te ja odoh k njemu i vidjeh ga kako leži. Ob- 
risah mu krv s lica, pa ga prenijeh u manastir i počeh mu liječiti rane, te tako 
on ostade kod mene četrnaest dana... 

1 Šeherezadu zateče jutro, te ona prekine priču koju je započela po carevu 
odobrenju, a kad nastade četiristo trinaesta noć, ona reče: 


— Doprlo mi je do ušiju, o sretni care, da je monah Abd-Alah rekao: — 
Tako on ostade kod mene četrnaest dana, a kad vidje da može hodati, on 
ode iz manastira i uputi se k vratima djevojčina dućana, pa je sjedio tamo 

i gledao u nju. A djevojka iziđe kad ga je ugledala, pa mu reče: — Alaha mi, 
meni te je žao! Hoćeš li prijeći na moju vjeru, pa ću se udati za tebe? — Ne 
dao Alah da ostavim jednobožačku vjeru, pa da primim mnogobožačku! — UZ- 


viknu mladić, a djevojka mu reče: — Ustani, pa uđi u moju kuću i zadovolji 


svoje želje mnome, a zatim idi svojim putem. — Ali mladić odgovori: — Ne, 
ja nisam čovjek koji može upropastiti dvanaest godina pobožnosti za jedan 
trenutak strasti. — Onda idi od mene — reče mu djevojka. — Ne pokorava mi 
se srce — odgovori mladić, a djevojka okrene lice od njega. 

Potom se djeca dosjetiše gdje se on nalazi, pa mu priđoše i počeše ga 
gađati kamenjem, te mladić pade ničice, govoreći: — Doista, moj zaštitnik je 
Alah, koji nam je poslao svetu knjigu i koji štiti pravednike. I onda ja iziđoh 
iz manastira, pa otjerah djecu i podigoh mladićevu glavu sa zemlje, te čuh 
kako mladić reče: — Bože moj, sjedini me s njom u raju. — I ponijeh ga u 
manastir, ali on umre prije no što dođoh u nj, te ga iznijeh izvan sela, pa mu 
iskopah raku i sahranih ga. 

A kad dođe noć i minu prva polovina noći, ona žena vrisnu (a bješe u 
postelji), te se oko nje okupiše stanovnici naselja i zapitaše je šta joj je, a ona 
im reče: — Dok sam spavala, odjednom mi je došao onaj čovjek, musliman, 
pa me je uzeo za ruku i pošao sa mnom u raj, ali kad je došao sa mnom do 
rajskih vrata, stražar mi nije dao da uđem, već mi je rekao: — Nevjernicima 
je zabranjeno da uđu. — I ja sam onda prešla na islam, zahvaljujući tome mla- 
diću, pa sam ušla s njim u raj i vidjela u njemu dvorove i drveće koje vam 
ne mogu opisati. A potom me on odvede u jedan dvor od dragog kamenja, 
pa mi reče: — Ovo je moj i tvoj dvor, ali ću ja u nj ući samo s tobom, te ćeš 
za pet noći biti u njemu, pored mene, ako ushtije veliki Alah. — Zatim pruži 
ruku prema jednom drvetu što bješe pored rajskih vrata, pa otkine dvije jabuke 
i dade mi ih, rekavši: — Jednu pojedi, a drugu sakrij, da je ne vide monasi. 
— I ja pojedoh jednu jabuku, a ne bijah vidjela ljepše jabuke od nje... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo četrnaesta noć, ona reče: 


— Doprlo mi je do ušiju, o sretni care, da je djevojka rekla: — I ja ne 
vidjeh ljepše jabuke od nje. — A potom me on uze za ruku, pa iziđe sa mnom 
iz raja i dovede me do kuće. A kad se prenuh iza sna, ja osjetih okus one ja- 
buke u ustima, a druge evo pored mene. 

I djevojka izvadi jabuku, a ona zasja u noćnom mraku kao sjajna zvijezda. 
I tu ženu dovedoše u manastir, pa nam ona ispriča šta je usnila i izvadi onu 
jabuku, a mi ne bijasmo vidjeli ništa slično među voćem na ovom svijetu. Tada 
žena uze nož, pa rasiječe jabuku na onoliko dijelova koliko bijaše mojih dru- 
gova, a mi nismo znali ima li što slađe od nje i ima li ugodnijeg mirisa od 
njena mirisa, te rekosmo: — Možda se to sotona pojavio pred njom, ne bi li 
je odvratio od njene vjere. 

Potom dođoše ženini rođaci, pa je uzeše i odvedoše, ali se ona odreče 
hrane i pića, a kad nastade peta noć, djevojka ustade iz postelje i ode na grob 
onog muslimana, pa se baci na nj i umre, a njena rodbina nije znala za to. 

A kad nastade jutarnje doba, u naselje dođoše dva monaha muslimana, koji 
su imali na sebi odjeću od kostrijeti, a s njima dođoše i dvije žene, tako isto 
obučene, pa ti monasi rekoše: — O, stanovnici naselja, kod vas se nalazi jedna 
svetica velikog Alaha, koja je umrla kao muslimanka. O njoj ćemo se pobrinuti 
mi, a ne vi. — I stanovnici toga naselja počeše tražiti tu ženu, pa je tako na- 
đoše na grobu, mrtvu, te rekoše: — To je naša drugarica, koja je umrla u našoj 
vjeri, te ćemo se mi pobrinuti za nju. 

I oni se počeše sve više prepirati i svađati, te jedan monah reče: — Evo 
po čemu će se poznati da je ona muslimanka: neka se okupi četrdeset monaha, 
koliko ih ima u manastiru, i neka je povuku s groba, pa ako uspiju da je 
podignu sa zemlje, onda je ona kršćanka, a ako ne uspiju da to učine, izići 
će jedan od nas i povući će je, pa ako ona pođe za njim, znači da je musli- 
manka. 

A stanovnici naselja SGtaCk na to, te se okupi četrdeset monaha, koji 
priđoše djevojci, hrabreći jedan drugoga, pa je pokušaše podignuti, ali ne mo- 
goše to učiniti. Onda joj mi svezasmo oko pasa jedno debelo uže, pa je povuko- 
smo, ali se uže prekine, a djevojka se ne pomakne. 

Zatim priđoše stanovnici naselja, pa i oni počeše raditi to isto, ali se dje- 
vojka ne pomakne s mjesta. I kad vidjesmo da nismo kadri da je kako bilo 
pomaknemo, mi rekosmo jednome muslimanskom monahu: — Priđi joj ti, pa 
je podigni! — I onda taj monah priđe. djevojci pa je umota u svoj ogrtač i reče: 
— U ime milostivog, milosrdnog Alaha i radi vjere Alahova poslanika, blago- 
slovio ga i pozdravio Alah! — I on je podigne, držeći je na rukama. 

Muslimani potom odniješe djevojku u spilju koja bješe sasvim blizu, pa 
je spustiše tamo, i onda dođoše one dvije žene, pa je okupaše i umotaše u 
pokrov, a zatim je starci odniješe i pomoliše se nad njom i pokopaše je, pa 
odoše, a mi smo sve to vidjeli svojim očima. I kad ostadosmo sami, mi re- 
kosmo jedan drugome: — Doista, najbolje ćemo poslužiti istini ako učinimo 
ono što nam ona nalaže — a mi smo bili svjedoci te istine i jasno smo je vidjeli 
svojim očima, te za nas nema boljeg dokaza da je islam prava vjera od onoga što 
smo vidjeli svojim očima. 

Potom ja prijeđoh na islam, u koji prijeđoše i svi monasi iz manastira, 
pa i svi stanovnici naselja, a zatim poslasmo ljude stanovnicima al-Džezire i 
pozvasmo poznavaoce zakona, kako bi nas oni naučili islamskim zakonima 
i vjerskim pravilima, te nam tako dođe jedan poznavalac zakona, pravedan 
čovjek, pa nas on nauči pobožnosti i pravilima islama, te smo sada veoma 
sretni, a Alahu pripada hvala za to dobro. 


PRIPOVIJEST O ABU-ISINOJ LJUBAVI I PRIČE 
O ŽENAMA I ROBINJAMA 


PRIČA O ABU-ISINOJ LJUBAVI 


PRIČA SE DA JE VEZIR OMAR-IBN-MASADA REKAO: — Abu-Isa, Harun ar-Raši- 
dov sin, a al. Mamunov brat, bješe zaljubljen u Kuratu-al-Ajin, robinju Ali-ibn- 
-Hišama, a i ona bješe zaljubljena u njega, ali je Abu-Isa prikrivao svoju strast 
i nije je odavao i nije se tužio nikome i nije povjeravao svoju tajnu, jer je 
bio ponosan i hrabar čovjek. A pokušavao je da kupi Kuratu-al-Ajin od njena 
gospodara služeći se svakojakim lukavstvima, ali to nije mogao učiniti, a kad 
njegovo strpljenje bješe pobijeđeno i kad ga obuze još veća strast, a nije bio 
kadar da se nekako domogne djevojke, Abu-Isa ode al-Mamunu u jedan pra- 
znički dan, kad su iz kalifova dvora otišli ljudi, pa mu reče: 

— O, gospodaru pravovjernih, kad bi iskušao svoje upravnike u vrijeme 
kad se oni tome ne nadaju, ti bi vidio tko je plemenit među njima i saznao 
bi za koje je mjesto svaki od njih i koliko su uzvišene njihove primisli. (A tim 
riječima Abu-Isa je htio postići samo to da se nađe s Kuratom-al-Ajin u kući 
njena gospodara). 

— Tvoje mišljenje je na mjestu! — reče al-Mamun, pa naredi ljudima da 
opreme lađicu zvanu sKrilaticax, te je ljudi dotjeraše, a on se ukrca u nju 
s mnoštvom ljudi iz svoje okoline, i prvi dvor u koji kalif uđe bješe dvor 
Umejida-Dugonje iz Tusa. I oni uđoše u njegov dvor u vrijeme kad se on nije 
tome nadao i nađoše ga gdje sjedi... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo petnaesta noć, ona reče: 


— Doprlo mi je do ušiju, o sretni care, da su našli kalifa gdje sjedi na 
jednoj rogoznici, a. pred njim bjehu pjevačice koje su držale u rukama glazbala 
— lutnje, svirale i druge instrumente. I kalif posjedi malo, a zatim ga poslužiše 
jelima s mesom od tegleće stoke, bez imalo ptičjega mesa, te al.Mamun ne 
pogleda nijedno od tih jela. — O, gospodaru pravovjernih — reče Abu-Isa — 
mi smo iznenada došli ovamo te domaćin nije znao da ćeš doći — hajdemo u 
odaju koja je pripremljena za tebe i koja ti priliči. 

I onda kalif ustade s ljudima iz svoje okoline (a s njima bješe i Abu-Isin 
brat), pa se svi uputiše kući Alije-ibn-Hišama. A kad je čuo da su oni došli, 
Alija ih dočeka ne može biti bolje i poljubi zemlju između kalifovih ruku, a 
zatim ode s njima u dvor i otvori jednu odaju, od koje nisu vidjeli ljepše oni 
koji vide: pod, stupovi i zidovi u njoj bijahu obloženi svakojakim mramorom, 
išaranim svakojakim rumskim crtežima, a pod bijaše zastrt rogoznicama 
iz Sinda,""? prekrivenima basorskim ćilimima, a ti ćilimi bijahu izrađeni prema 
dužini i širini te odaje. 

Al-Mamun provede tako neko vrijeme sjedeći i promatrajući sobu, strop 
i zidove, a zatim reče: — Daj nam što da jedemo! — te Alija naredi istoga časa 
i trenutka da se za kalića donese oko sto jela od kokošjeg mesa, osim mesa 
od ostalih ptica, i toplih i osvježavajućih juha. 

A poslije toga al-Mamun reče: — Daj nam što da pijemo, o, Alija! — te 
im Alija donese za trećinu prevreloga vina, ukuhana s voćem i dobrim zači- 
nima, u posudama od zlata i srebra i biljura, a vino doniješe u sobu mladići 
slični mjesecima, koji bjehu obukli aleksandrijska odijela, izvezena zlatom, dok 
su na grudima imali obješene plosnate bočice s ružinom vodicom i mošusom. 

Videći sve to, al.Mamun se veoma začudi, te reče: — O, Abu-l-Hasane! 
— A ovaj priskoči ćilimu pa ga poljubi, a zatim ustane pred kalifom i reče: 
— Ovdje sam, o, gospodaru pravovjernih! — Na to mu kalif kaza: — De da ču- 
jemo koju. uzbudljivu pjesmu! — Slušam i pokoravam se! — odgovori mu Alija, 
a zatim reče jednom čovjeku iz svoje okoline: — Dovedi, robinje-pjevačice! — 
a taj čovjek odgovori: — Slušam i pokoravam se! — I eunuha. nestade za trenu- 
tak, a onda se vrati i dođe s deset drugih eunuha koji su nosili deset zlatnih 
klupica. I eunusi staviše te klupice na pod, a potom dođe deset robinja slič- 
nih nezaklonjenim mjesecima ili cvjetnim vrtovima, koje su imale na sebi ha- 
ljine od crne zlatotkanice, dok im na glavama bjehu zlatne krune i vijenci. 
I one su išle sve dotle dok nisu posjedale na klupice, onda počeše pjevati pje- 
sme s raznim napjevima. 

Dok su one tako pjevale, al.Mamun pogleda u jednu od tih robinja, a 
ona ga očara svojom otmjenošću i divnim izgledom i ljepotom. — Kako se 
zoveš, o, robinjo? — zapita je kalif, a ona mu odgovori: —- Zovem se Sadžathija, 
o, gospodaru -pravovjernih. — Otpjevaj nam nešto, o, Sadžahija — kaza kalif, 
te robinja zapjeva i izgovori ove stihove: 

Idem ja, uplašen od razgovora s dragom, 
Hodom kukavice neke kad vodi lava dva. 


Pokornost je mač moj, dok mi srce zaljubljeno 
Strahuje i od dušmana i od uhoda svih. 

I dolazim djevojci toj, nježno odgojenoj, 
Sličnoj košuti s brijega što čedo izgubi svoje. 


— Odlično si to otpjevala, o, robinjo! — reče kalif. — Čiji su to stihovi? 
— Stihovi su Omara-ibn-Madikariba az-Zubejide, a pjesma je Mabadova — od- 
govori mu robinja. 

I al-Mamun, Abu-Isa i Alija-ibn-Hišam ispiše piće, pa robinje odoše, a 
dođe još deset robinja i svaka od njih je imala na sebi haljine od svilene je- 
menske tkanine protkane zlatom. One posjedaše na klupice pa počeše pjevati 
razne pjesme, a al.Mumun pogleda u jednu od tih robinja, koja bješe nalik 
na košutu s pjeskovite pustinje, pa je zapita: — Kako se zoveš, o, robinjo?. — 
a robinja mu odgovori: — Zovem se Zabija, o, gospodaru pravovjernih. — Otpje- 
vaj nam nešto, o, Zabija — reče al.Mamun, te djevojka zacvrkuta usnama i 
otpjeva ove stihove: 


Djeve slobodne, što ništa sramno ne zamisliše, 
KO gazele u Meki lovit' zabranjeno nam je. 


Zbog nježna govora njih za nevaljale smatraju, 
Al! njima vjera ne da da razvratnice budu. 


A kad je robinja izgovorila te stihove, al.Mamun joj reče: — Alah ti je 
dao taj dar... 

I Šeherezadu zateče jutro, te ona prekine priču koju je započela po ca- 
revu odobrenju, a kad nastade četiristo šesnaesta noć, ona reče: 


— Doplo mi je do ušiju, o sretni care, da je robinja izgovorila te stihove 
i da joj je al.-Mamun onda rekao: — Alah ti je dao taj dar! Čiji su to stihovi? 
— Džerirovi — odgovori mu djevojka — a pjesma je al-Surejdžova. 

I onda al-Mamun i ljudi koji bjehu s njim ispiše piće, pa robinje odoše, 
a potom dođe drugih deset robinja, nalik na korunde, i na njima bjehu haljine 
od crvene zlototkanice, izvezene zlatom i ukrašene biserjem i dragim kamenjem, 
a bjehu gologlave. I one posjedaše na klupice, pa počeše pjevati razne pjesme, 
a kalif pogleda u jednu robinju među njima, koja bješe nalik na dnevno sunce, 
pa je zapita: — Kako se zoveš, o, robinjo? — Zovem se Fatina, o, gospodaru 
pravovjernih — odgovori robinja, a kalif joj reče: — Otpjevaj nam nešto, 0, 
Fatina — te ona zapjeva i izgovori ove stihove: 


Obdari me blizinom — ta vrijeme joj je sada, 
I rastanak sam već dovoljno osjetila ja. 


Ti si taj čije lice pokupi sve krasote, 
A ja strpljenje izgubih gledajuć' u nj. 


26. Hiljadu i jedna noć II 

I život potratih svoj voleći tebe, 
O, da sam bar ljubav tvoju time stekla! 


— Alah ti je dao taj dar, o, Fatina! Čiji su to stihovi? — zapita gospodar 
pravovjernih, a djevojka mu odgovori: — Stihovi su Alije-ibn-Zejida, a pjesma 
je stara. 

I al.Mamun, Abu-Isa i Alija-ibn-Hišam ispiše piće, a zatim robinje odoše, 
pa dođe drugih deset robinja nalik na biserje, koje su imale na sebi haljine 
od tkanine izvezene dukatskim zlatom, a oko pasa im bješe pojas ukrašen dra- 
gim kamenjem. I te robinje posjedaše na klupice, pa počeše pjevati razne pje- 
sme, a al.Mamun zapita jednu robinju koja bješe nalik na vrbovu granu: — 
Kako se zoveš, o, robinjo? — I ona mu odgovori: — Zovem se Raša, o, go- 
spodaru pravovjernih. — Otpjevaj nam nešto, o, Rašo! — reče kalif, te djevojka 
zapjeva i izgovori ove stihove: 


Kao grana, tamnooki tugu liječi. 
Podsjećajuć' na gazelu kad pogleda. 
Vino u čast obraza mu ja ispijah, 
I tad rekoh — eto to je želja moja! 
U postelji istoj zatim mi spavasmo, 
I tad rekoh — eto to je želja moja! 


—- Odlično si to otpjevala, o, djevojko — uzviknu al-Mamun — otpjevaj 
nam još nešto! — te robinja ustade pa poljubi zemlju između kalifovih ruku i 
izgovori ove stihove: F 

Izišla je da pir vidi polako, 
U haljini što na ambru miriše. 


Al-Mamun bješe veoma ushićen kad je čuo te stihove, a kad ga vidje 
tako ushićena, djevojka poče ponavljati napjev s tim stihovima. Potom al-Ma- 
mun reče: — Dotjerajte +Krilaticua! — i htjede se ukrcati u nju i otploviti, ali 
uto ustade Alija-ibn-Hišam, pa reče: — O, gospodaru pravovjernih, ja imam 
jednu robinju koju sam kupio za deset hiljada dinara i koja mi je uzela cijelo 
srce. Hoću da je pokažem gospodaru pravovjernih, pa ako mu se ona bude 
svidjela i ako bude zadovoljan njome, neka bude njegova, a ako ne — neka sa- 
sluša neku njenu pjesmu. — Dovedite mi je! — uzviknu kalif, a onda dođe jedna 
djevojka nalik na vrbovu granu, s očima koje su očaravale i obrvama koje su 
nalikovale na dva luka, a na glavi joj bješe vijenac od dukatskoga zlata, ukra- 
šen biserjem i dragim kamenjem, pod kojim bješe jedna traka i na njoj topa- 
zom ispisan ovaj stih: 

Evo džinke što džinove ima vješte da je uče 
Kako srca da pogađa iz lukova bez tetive. 


I ta robinja prođe kao zalutala gazela i dovede u iskušenje onoga koji 
voli da se moli bogu, pa je išla sve dotle dok nije sjela na klupicu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo sedamnaesta noć, ona reče: 


— Doprlo mi je do ušiju, o sretni care, da je ta djevojka išla sve dotle dok 
nije sjela na klupicu, a al.Mamun se veoma začudi njenoj ljepoti i krasoti, dok 
je Abu-Isa osjetio bol u duši, te mu lice požutje i on se sav izmijeni. — O, 
Abu-Iso — reče mu al-Mamun — nešto si se promijenio — a Abu-Isa mu odgo- 
vori: — To je zbog bolesti koja me ponekad spopada. — Jesi li znao za ovu 
djevojku prije današnjeg dana? — zapita ga kalif, a Abu-Isa mu odgovori: — 
Jesam, o, gospodaru pravovjernih; ta zar se može sakriti mjesec? — Kako se 
zoveš, djevojko? — zapita al.Mamun robinju, a ona mu odgovori: — Zovem se 
Kurata-al-Ajin, o, gospodaru pravovjernih! — Otpjevaj nam nešto, o, Kurato- 
-al-Ajin! — reče kalif, te djevojka otpjeva ova dva stiha: 


Gle kako odoše svi dragani noću, 
I s hadžijama na put krenuše jutros. 


Razapeše šatore slave oko drugih, 
I zakloniše se zavjesom zlatotkanom. 


— Alah ti je dao taj dar! — reče joj kalif. — Čiji su to stihovi? — A djevojka 
mu odgovori: — Stihovi su Dibila-al-Huzaje, a pjesma je Zarzura Mlađeg. — 
I Abu-Isa pogleda u nju, pa se poče gušiti u suzama, a djevojka se okrene al- 
-Mamunu, pa mu reče: — O, gospodaru pravovjernih, hoćeš li mi dopustiti da 
promijenim riječi? — Pjevaj šta hoćeš — odgovori joj kalif, te ona zapjeva i 
izgovori ove stihove: 


Kad si po volji ti, a prijatelj ti je dobar 
Otvoreno, onda ga tajno još vjernije voli. 


I spletkara govor objasni — ne događa se 
Da spletkar ne želi zaljubljene rastaviti. 


Rekoše: — Kad je zaljubljeni blizu dragog, 
Dodijat će, a kad je daleko — ljubav će proći. 
Liječismo se, slušajuć' svakog, a zdravi nismo — 
Ipak je bolje blizu da smo, a ne daleko. 
Al? blizina kuća od pomoći sasvim nije 
Kada dragan tvoj ne zna za ljubav prema tebi. 


A kad djevojka izgovori te stihove, Abu-Isa reče: — O, gospodaru pra- 
vovjernih... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo osamnaesta noć, ona reče: 


— Doprlo mi je do ušiju, o sretni care, da je Kurata-al-Ajin izgovorila te 
stihove i da je onda Abu-Isa rekao: — O, gospodaru pravovjernih, lakše nam 
je kad se odajemo! Hoćeš li mi dopustiti da joj odgovorim: — Hoću, reci joj 

šta hoćeš — odgovor kalif, a Abu-Isa zadrža suze u očima i izgovori ova dva 
stiha: 
Ja šutjeh i ne kazah da te volim, 
I skrih ljubav svoju od duše svoje. 


A ako mi ljubav u očima vide, 
To je zato što je mjesec sjajni blizu. 


I Kurata-al-Ajin uze lutnju, pa zapjeva i otpjeva ove stihove: 


Da je istinito sve što ti tvrdiš, 
Nadanjem se ne bi zabavljao ti, 


Niti bi nepokolebljiv bio sad 
Pred djevojkom divnom i dražesnom. 


Ali to što sada tvrdiš preda mnom — 
Samo su prazne riječi — ništa više. 


A kad je Kurata-al-Ajin izgovorila te stihove, Abu-Isa poče plakati, ridati, 
jadikovati i drhtati, a zatim podigne glavu prema njoj, pa uzdišući izgovori ove 
stihove: 

Odjeća skriva tijelo iznureno, 
A u duši mi je briga uporna. 

Duša mi od boljke uvijek boluje, 
A oči mi bujicom suze liju. 

I čim se s pametnim sretnem ja gdjegod 
Odmah me on zbog strasti grdi moje. 


O, gospode, ja snage za to nemam! 
Smrt mi pošalji i? što prije pomozi! 


A kad je Abu-Isa izgovorio te stihove, Alija-ibn-Hišam priskoči njegovoj 
nozi, pa je poljubi i reče: — O, gospodaru, Alah je uslišio tvoju molitvu i čuo 
riječi koje si tajio, te ja pristajem da je uzmeš s cijelom njenom imovinom, S Tfi- 
jetkostima i poklonima, ako gospodaru pravovjernih nije stalo do nje. 

— Da nam je i stalo do nje — reče onda al-Mamun — mi bismo dali prven- 
stvo Abu-Isi i pomogli bismo mu u onome za čim teži. 

A potom al-Mamun iziđe i ukrca se u sKrilaticua, a Abu-Isa ostade da 
uzme Kuratu-al-Ajin, pa je uze i ode s njom svojoj kući, a bješe mu lakše na 
duši. Pogledaj, dakle, kako je bio plemenit Alija-ibn-Hišam. 


PRIČA O AL-AMINU I ROBINJI 


Priča se i to da je al-Amin, al.Mamunov brat, otišao u kuću svoga strica 
Ibrahima-ibn-al-Mahdija, pa je tamo vidio jednu robinju koja je svirala u lut- 
nju, a bila je to jedna od najljepših žena. I al-Amin osjeti da joj je srcem na- 
klonjen, a njegov stric to jasno vidje po njegovu izgledu, i kad mu po nje- 

govu stanju bi jasno šta je s njim, njegov stric Ibrahim mu posla tu djevojku, 
a po njoj mu posla i raskošne haljine i drago kamenje. 

A kad vidje djevojku, al-Amin pomisli da ju je obljubio njegov stric Ibra- 
him i bješe mu mrsko da se osami s njom, te uze od nje poklone koje mu je 
donijela, a nju vrati stricu. 

I Ibrahim sazna za to od jednog eunuha, pa uze jednu košulju od izvezene 
tkanine i na jednom skutu ispisa ove stihove: 


Kunem se onim kome se klanjamo svi 

Da ne znam šta ima pod haljinom svojom. 
I usta joj ne poznah ni mišlju svojom, 

Već bjehu to riječi samo i pogledi. 


A zatim obuče tu košulju djevojci i dade joj lutnju, pa je po drugi put 
posla al-Aminu. I djevojka dođe kalifu, pa poljubi zemlju između njegovih ruku, 
a zatim zglasi lutnju, i prateći se njom, otpjeva ova dva stiha: 


Vrativ dar, zavjesu si podig'o s duše 
I odao svima da smo se rastali. 


Al! ako ne voliš ono što je prošlo 
Na dar kalifatu daj ono što minu. 


A kad je djevojka izgovorila te stihove, al-Amin pogleda u nju i vidje ono 

što bješe ispisano na jednom skutu njene košulje, pa nije mogao srcu odoljeti... 

_ I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo devetnaesta noć, ona reče: 


— Doprlo mi je do ušiju, o sretni care, da al-Amin nije mogao odoljeti 
srcu, već je privukao k sebi djevojku i poljubio je, a zatim joj je odredio za 
stanovanje jednu sobu u dvoru, i zahvalio se svome stricu Ibrahimu, kome je 
dao na upravu ar-Rem. 


PRIČA O AL-MUTEVAKILU I ROBINJI 


Priča se i to da je al.-Mutevakil popio neki lijek, pa su mu ljudi počeli 
donositi neobično lijepe poklone i svakojake darove, a al-Fath-ibn-Hakan mu 
posla jednu nevinu robinju bujnih grudi, koja je spadala u najljepše žene svoga 
plemena, pa mu po njoj posla i jedan sud od biljura pun crvenoga pića i jednu 
crvenu čašu, na kojoj bjehu ispisani ovi stihovi: 

Kad imam popije lijek kojim se liječi 
Od bolesti svoje i ozdravi sasvim, 

Za njega će onda još bolji lijek biti 
Puna čaša ovog vina rumenog. 

A zatim nek slomi pečat koji šaljem — 
Tako se to valja poslije lijeka toga. 


Kad ta robinja dođe i donese te poklone, kod kalifa bješe liječnik Juhana, 
i on se osmjehnu kad vidje te stihove, pa reče: — Alaha mi, o, gospodaru pra- 
vovjernih, al-Fath bolje zna liječiti nego ja! Nemoj se oglušiti, o, gospodaru 
pravovjernih, o ono što ti on propisuje. — I kalif se složi s liječnikovim miš- 
ljenjem, te uze taj lijek po uputi koja mu je dana u stihovima, a Alah ga iz- 
liječi i ispuni mu nadu. X 


PRIČA O UČENOJ ŽENI. 


Priča se i to da je Omar-al-Hamsi rekao: — Nisam vidio ni jedne žene koja 
bi bila oštroumnija, razumnija, učenija i plemenitija po svojoj prirodi, a tan- 
koćutnija po svojim svojstvima, no što je bila jedna žena-savjetodavka, koja je 
živjela u Bagdadu, a zvala se Sit-al.Mašaih. I godine 561, ta je žena došla u 
grad Hamu, pa je tamo savjetovala ljude kako da se liječe, sjedeći na klupici, 
te su joj u kući navraćali mnogi ljudi koji su izučavali pravne nauke, a i učeni 
i uglađeni ljudi, pa su razgovarali s njom o predmetima iz pravne nauke i ras- 


_ pravljali sporna pitanja. 


Tako joj odoh i ja, a sa mnom pođe jedan moj drug, koji je spadao u 
obrazovane ljude, pa sjedosmo pored nje, i onda nam ona donese voća na po- 
služavniku, a sama sjedne iza zavjese. A ta žena imala je brata veoma lijepog 
lica, koji je stajao pored nas i dvorio nas. I mi jedosmo malo voća, pa počesmo 
razgovarati o pravnoj nauci, i ja stavih ženi jedno zakonsko pitanje koje je iza-. 
zivalo nesuglasice među imamima, pa mi žena poče odgovarati na nj, a ja je 
pažljivo. slušah, ali moj drug je nije slušao, već je gledao u lice njena brata i 
promatrao njegovu krasotu, dok ga je žena gledala sjedeći iza zavjese. 

A kad je prestala govoriti, žena mu se obrati i reče: — Mislim da ti spadaš 
u ljude koji pretpostavljaju muškarce ženama. — Tako je — odgovori moj drug, 
a žena ga zapita: — A zašto? — I moj drug joj odgovori: — Zato što je Alah 


stavio muškarca iznad žene... 


I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni četiristo dvadeset noći, ona reče: 


— Doprlo mi je do ušiju, o sretni care, da joj je šeik odgovorio ovim rije- 
čima: — Zato što je Alah stavio muškarca iznad žene, a ja volim ono što se 
pretpostavlja i mrzim ono što je zapostavljeno. 

I žena se nasmija, pa ga zapita: — Hoćeš li biti pravedan prema meni u 
toku raspravljanja, ako započnem s tobom prepirku o toj stvari? — Hoću — od- 
govori šeik, a žena ga zapita: — Čime dokazuješ da se muškarac pretpostavlja 
ženi? — Onim što nam je rečeno i što znamo — odgovori joj šeik. — Što se tiče re- 
čenoga, to se nalazi u Knjizi i Zakonima, a u Knjizi su ove njegove riječi (velik 

je on!) — Neka muškarci upravljaju i vode brigu o ženama onim u čemu im 
je Alah dao prednost nad njima; i njegove su riječi (velik je on!): — A ako ne 
budu dva muškarca, onda muškarac i dvije žene; i njegove su riječi (velik je on!) 
koje se tiču nasljedstva: — A ako su to braća i sestre, muškarci i žene, onda 
muškarcu pripada onoliko koliko pripada dvjema ženama. — I Alah je — neka 
je slavan i velik! — stavio muškarca iznad žena na tim mjestima i kazao da 
je žena polovina muškarca, zato što je muškarac bolji od žene. A u Zakonima 
se nalazi ono što se govori o proroku — blagoslovio ga i pozdravio Alah! — 
koji je za ženu odredio dvaput manju globu nego za muškarca. Što se pak tiče 
onoga što znamo, muškarac je onaj koji radi, a žena je predmet na kome se 
radi. 

A onda reče žena-savjetodavka: — Odlično si to rekao, o, gospodaru, ali 
si, Alaha mi, svojim jezikom naveo moje razloge protiv sebe sama i iznio do- 
kaze koji te terete, a ne idu ti u prilog. Naime, Alah je — neka je slavan i ve- 
lik! — stavio muškarca iznad žene samo i jedino po svojstvima muškoga spola, 
i u tom pogledu ne postoji spor između mene i tebe. Ali su po tim svojstvima 
jednaki i muško dijete, i dječak, i mladić, i zreo čovjek, i starac, jer među njima 
nema nikakve razlike, a ako im je dana prednost samo zahvaljujući svojstvima 
muškoga spola, onda ti treba da si podjednako sklon svima njima i da ti se 
duša odmara sa starcem isto onako kao što se odmara s dječakom, jer među 
njima nema razlike u spolu. Ali je nesuglasica među nama nastala zbog oso- 
bina koje se mogu poželjeti i zbog divnoga prijateljstva i uživanja, a ti nisi na- 
veo nijedan dokaz o prednosti ovoga mladića nad ženom. 

— O, gospođo — reče joj šeik — zar ne znaš da su mladiću svojstveni vitak 
stas, ružičasti obrazi, divan osmijeh i nježne riječi? U tom pogledu, mladić je 
bolji od žene. A dokaz za to su riječi koje predaja pripisuje proroku (blagoslo- 
vio ga i pozdravio Alah!), koji je rekao: — Nemojte stalno gledati u golobrade 
— pogled koji im upućujete isto je što i pogled upućen krupnookim hurijama. 
— Pretpostavljanje dječaka djevojci nije tajna ni za koga, a kako su divne Abu- 
-Novasove riječi: | 


Ovo je najmanja dobra strana njina: 
Krv im opasna nije, a ni težina. 


A evo pjesnikovih riječi: 


Reče Abu-Novas (a za njim i drugi 
Raspusništva stazom i veselja idu): 

—- Nek uživa onaj što im malje voli, 
Jer naslade takve ni u raju nema! 


A i kad se opisivač trudi, opisujući robinju koju hoće što prije prodati spo- 
minjući njene divne osobine, on je uspoređuje s mladićem... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo dvadeset prva noć, ona reče: 

— Doprlo mi je do ušiju, o sretni care, da je šeik rekao kako se robinja 
kod prodaje uspoređuje s mladićem zbog njegove prednosti, kao što je rekao 
pjesnik: 


Bedra su im ko u muškarca. Kad vole, dršću 
Kao grana što dršće kada sjeverac puše. 


A da mladić nije bolji i ljepši, njega ne bi ni uspoređivali S djevojkom. 
I znaj, čuvao te veliki Alah, da je mladića lako voditi, jer on pristaje na naše 
želje, a divan je u općenju i po svojim osobinama i od protivljenja lako pre- 
lazi na pristanak, naročito. kad mu počnu izbijati malje i kad mu se zazelene 
brkovi, a crvena mladost mu udari u obraze, te nalikuje na pun mjesec. Kako 
su divne Abu-Temamove" riječi: 


Rekoše mi spletkari: — Malje na obrazu su mu! 
Ja kazah: — Ne pričajte sad, jer to mana nije, 


Kad ima bedra teška što ga naniže vuku, 
Dok mu se na biseru obraza mlade malje viju, 


I kad nam ruža svoju tvrdu zakletvu dade 
Da mu obraz ostavit! neće čudo njeno divno. 


Eto, ja progovorih s njim očnim kapcima tiho, 
A on mi odgovori riječcom obrva svojih. 


Sve je lijepo na njemu kao što ranije bješe, 
A kovrče čuvaju njega od gonilaca. 


I slađe i divnije su odlike njegove 
U doba kad mu blistaju malje i brkovi. 


I svi koji me grde zbog ljubavi prema njemu — 
Kad o nama tko progovori: — Prijatelj mu je — vele. 


A evo i al-Haririjevih riječi — on je lijepo rekao: 


Rekoše kudioci: — zašto ga strastveno voli? 
Ne vidiš li - dlake mu na obrazima rastu! 


Ja rekoh: — Alaha mi, ako taj što nas kudi 
Ugleda u očima mu pravi put — blažen bit će. 


Može I? onaj što živi u zemlji bez raslinja 
Otići iz nje kad proljetno doba dođe? 


A evo i riječi drugoga: 


Rekoše kudioci: — Utješio se! — Lažu! 
Kad se strast koga kosne, on je ne zaboravlja. 


Zaboravio ne bih ni same ruže na njemu, . 
Pa kako da zaboravim rejhan oko tih ruža? 

I riječi trećega: 
O, kako je vitak! — Oči i malje njegove 
Zajedno ljude mnoge života lišavaju. 


Naoštrenim mačem narcisa krv je prolio, 
A remen na koricama od mirte mu je.. 


I napokon riječi onoga koji je rekao: 


Nisam se vinom opio — kovrče njegove 
Mogu uvijek ljude ljepotom opiti tako. 
Njegove čari mnoge zavide jedna drugoj 
I sve bi željele da se u malje pretvore. 


Eto, to su dobre strane mladića, kojima nisu obdarene djevojke, a njima 
je dosta da imaju te zasluge i te prednosti pa da budu bolji od djevojaka. 

— Neka ti veliki Alah da zdravlja! — reče žena. — Ti si sam sebe obvezao 
na prepirku, a rekao si sve, ne propustivši ništa i naveo si dokaze koje si spo- 
menuo. Ali je istina sada postala očevidna, pa nemoj. skretati s njena puta, a 
ako nisi zadovoljan općim dokazima, ja ću ti ih izložiti pojedinačno. Tako ti 
Alaha! Koliko mladić zaostaje za djevojkom, i tko može usporediti janje sa an- 
tilopom! Djevojka je nježna u svome govoru i ima divan stas; ona nalikuje na 
struk bosiljka, osmijeh joj je kao cvijet, a kosa kao uzda. Obrazi su Joj kao 
anemone, lice kao jabuka, usne kao vino, a dojke kao narovi; udovi su joj gipki 
kao grane, a ima vitak stas i nježno tijelo; nos joj je kao sjajna oštrica mača, 
čelo joj je svijetlo i obrve sastavljene, a oči su joj namazane rastokom. Kad 
govori, iz usta joj se prosipa svježe biserje, i ona privlači srca nježnošću svojih, 
svojstava, a kad se osmjehne, misliš da joj se mjesec zablistao između usana; ako 
pak pogleda koga, u očima joj se pojavljuju isukani mačevi. Njene draži su do- 
stigle vrhunac, te za njom čezne i beduin i građanin, i usne su joj rumene i 
nježnije od pavlake, slađe od meda... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo dvadeset druga noć, ona reče: 


— Doprlo mi je do ušiju, o sretni care, da je ta žena-savjetodavka rekla, 
opisujući djevojku: — I grudi su joj kao širok put između bregova, a na njima 
su dojke koje nalikuju na kutije od slonovače, dok joj trbuh i nježne slabine 
nalikuju na rascvjetani cvijet, i na trbuhu ima nježne nabore koji zaklanjaju 
jedan drugi, a zadnjica joj se talasa kao biljurno more ili bregovi svjetlosti, dok 
su joj noge tanke, a ruke kao da su joj salivene od čistoga zlata. O, nesretniče, 
koliko ljudi zaostaju za džinovima! Zar ne znaš da su carevi- Vojskovode. i ple- 
meniti gospodari uvijek pokorni ženama i da se prepuštaju njima u svojim na- 
sladama, a one vele: — Mi smo ih se dokopale i otele im srce! — Koliko je bilo 
bogatih ljudi koje su žene pretvorile u siromahe, koliko je bilo velikih koje su 
one unizile i koliko plemenitih koje su preobratile u sluge! Žene očaravaju ra- 
zumne ljude, sramote pobožne i upropašćuju bogate, a usrećuju nesretnike, ali 

ih razumni ljudi pri svem tom još više vole i poštuju, a sve to ne smatraju za 
nevolju i poniženje. Koliko je bilo robova koji su se zbog njih oglušili o svoga 
gospoda i rasrdili svoga oca i svoju majku, a sve je to bilo zbog toga što je 
strast pobjeđivala srca. Zar ne znaš, o, nesretniče, da se za žene podižu dvorovi 
i da se ispred njih spuštaju zavjese; za njih se kupuju robinje, zbog njih pro- 
lijevaju suze i za njih se pripravlja mošus i izrađuju skupocjene stvari i am- 
bra. Radi njih se okupljaju vojske i podižu sjenice, za njih se kopaju blaga i 
sijeku glave, te je bio u pravu onaj koji je rekao: — Zemaljski život znači: žene. 
— A sve što si spomenuo iz plemenitih predaja samo je dokaz koji te tereti, 
a ne ide ti u prilog, jer je prorok — blagoslovio ga i pozdravio Alah! — rekao: 
— Nemojte gledati stalno u golobrade: pogled upućen njima je — pogled upu- 
ćen krupnookim hurijama — te je tako usporedio golobrade s krupnookim hu- 
rijama, a nema sumnje da je bolje ono s čim se nešto uspoređuje od onoga 
što se s njim uspoređuje. Da žene nisu bolje i ljepše, s njima ne bi uspoređi- 
vali druge. A što se tiče tvojih riječi da ljudi uspoređuju djevojke s mladićem, 
to nije tako; naprotiv, mladića uspoređuju s djevojkom i vele: taj mladić je kao 
djevojka. — Stihovi pak koje si naveo kao dokaz potječu iz skretanja prirodnih 
svojstava u tom pogledu. A što se tiče raspusnika među Lotovim potomcima 
i neposlušnih razvratnika koje je u svojoj slavnoj knjizi osudio veliki Alah, ne 
odobravajući njihove odvratne postupke, veliki Alah je rekao: — Zar ćete ob- 
ljubljivati muškarce među ljudima, a ostaviti svoje žene, koje je za vas stvorio 
vaš gospod? Ne, vi ste soj prijestupnika. — To su ti koji uspoređuju djevojku 
s mladićem, jer su utonuli u razvrat i neposlušni su, te se dušom povode za 
šejtanom, pa čak vele da je žena podesna za obje stvari u isti mah i klone 
se puta istine među ljudima, kao što je rekao njihov starješina Abu-Novas: 


Ona je vitka kao dječak neki — 
Dobra za Lotova sina i bludnika. 


A što se tiče onoga što si spomenuo o ljepoti malja koje rastu i brkova 
koji se zelene, a i tvoga tvrđenja da mladić tada postaje ljepši i dražesniji, ti 
si, Alaha mi, skrenuo s puta i kazao ono što nije tačno, jer malje samo uma- 
njuju mladićevu ljepotu. — I zatim žena izgovori ove stihove: 


Malje mu na licu izbiše sveteć' se 


Za one koje je volio i vrijeđao. 


Kad na licu njegovu ja dim vidim, 
Uvijek su mu ko ugljen kovrče crne. 


A kad je papir sav tako crn, 
Gdje misliš da je onda mjesto peru? 


I ako se drugom on pretpostavlja, 
Onda je sudac očigledno glup. 


A kad je izgovorila te stihove, žena reče tom čovjeku: — Neka je slava ve- 


likom Alahu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo dvadeset treća noć, ona reče: 


— Doprlo mi je do ušiju, o sretni care, da je žena-savjetodavka izgovorila 
te stihove i da je onda rekla tom čovjeku: Kako može biti tajna za tebe da 
se savršeno može uživati samo sa ženom i da čovjek može biti vječno i stalno 
sretan samo s njima? A zna se da je Alah — neka je slavan i velik! — obećao 
prorocima i svecima krupnooke hurije i namijenio im njih kao nagradu za nji- 
hova pravedna djela, a da je veliki Alah znao da je nešto drugo ugodnije od 
toga, on bi zacijelo time nagradio pravednike i to bi im obećao. A rekao je 
prorok — (blagoslovio ga i pozdravio Alah!): Najmilija su mi tri blaga u vašem 
životu: žene, mirisi i osvježenje za moje oči — molitva. I Alah je odredio mla- 
diće samo za sluge proroka i svetaca u raju, budući da je raj — obitavalište 
sreće i uživanja, a ono ne može biti savršeno bez usluga koje čine mladići. A 
ako se mladići upotrebljavaju za nešto drugo, a ne za usluge, onda je to bez- 
umlje i propast, kao što je lijepo rekao onaj koji je kazao: 


Nevolja je kad muškarcu nedostaje čovjek, 

A kad je slobodnima sklon, slobodan je i sam. 
Koliko otmjeni ljudi noć s dječakom provode, 

Da sutradan postanu ljudi što blatom trguju. 
Kako se razlikuje od njih onaj što spavaše 

S ljepojkom očiju crnih što očaravaju! 


Jer, kad ustane on, ona mu mirise daje, 
Te od njih miriše onda njegova kuća sva. 


A zatim žena reče: — O, ljudi, vi ste me nagnali da prijedem zakonske 
granice stida i sredine u kojoj se kreću plemenite žene i naveli ste me na mla- 
ćenje prazne slame i nepristojnosti koje ne priliče mudrima. Ali su srca slo- 
bodnih ljudi — grob za tajne, a skupovi se mogu očuvati skromnošću, dok se 
o djelima sudi samo po namjerama. Ja se molim velikom Alahu da oprosti i 
meni i vama i svima muslimanima — ta on je bog koji prašta i koji je milo- 
stiv prema svakom. — A zatim žena zašuti i ne reče nam ništa poslije toga, te 
odosmo iz njene kuće radosni što smo imali koristi od razgovora s njom, i Ža- 
losni zbog našeg rastanka. 


PRIČA O ABU-SUVEJIDU I STARICI 


Priča se i to da je Abu-Suvejid rekao: — Jednom odoh s mnogim svojim 
prijateljima u jedan voćnjak, da u njemu kupim neko voće, pa u jednom kutu 
toga voćnjaka ugledasmo jednu staricu koja je imala divno lice, samo što je 
na glavi imala bijelu kosu, koju je češljala češljem od slonovače. Stadosmo blizu 
nje, a ona ne obrati pažnju na nas niti pokri glavu, te joj ja rekoh: — O, ženo, 

da si obojila kosu u crno, ti bi bila ljepša od djevojke; zašto to nisi učinila? — 
A starica podiže glavu i pogleda me... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo dvadeset četvrta noć, ona reče: 


— Doprlo mi je do ušiju, o sretni care, da je Abu-Suvejid rekao: — Kad 
rekoh to starici, ona podiže glavu, pa zaustavi svoj pogled na meni i odgovori 
mi ovim stihovima: 


Obojih ja ono što bješe vremenom bojeno — 
Izblijedje boja moja, dok boja dana ostade. 


U dane kad mladošću bijah zaodjenuta, - 
Ja u svako doba bijah mila svima. 


I ja joj rekoh; — Alah ti je dao taj dar, o, starice! Kako si istinoljubiva 
kad se predaješ onome što je zabranjeno, a kako lažeš kad tvrdiš da se kaješ 
za svoje grijehe! 


PRIČA O ALIJI-IBN- MUHAMEDU I ROBINJI 


Priča se i to da su Aliji-iIbn- Muhamedu pokazali jednu robinju koju su mu 
htjeli prodati i koja se zvala Munisa, a ona je bila valjana i obrazovana i znala 
je sastavljati stihove. — Kako se zoveš, o, djevojko — zapita je Alija, a ona mu 
odgovori: — Nek Alah da da emir bude velik, ja se zovem Munisa. — A emir 
je otprije znao njeno ime, te je onda oborio glavu i držao ju je tako neko vri- 
jeme, a zatim je podigao glavu prema djevojci i izgovorio ovaj stih: 


Što veliš o onom kog izmoždi boljka ljubavi 
Prema tebi, djevo, te je sad smeten i zbunjen? 


— Nek Alah da da emir bude velik! — odgovori djevojka, pa izgovori ovaj 
stih: 
Kad vidimo da zaljubljenoga mori boljka 
Ljubavna, mi njemu svoju naklonost dajemo. 


I robinja se svidje Aliji, te je on kupi za sedamdeset hiljada dirhema i na- 
čini je majkom Ubejida-Alaha-ibn-Muhameda, čovjeka puna vrlina. 

'PRIČA O DVIJE ŽENE 


Priča se i to da je Abu-l-Ajina govorio: — U našoj ulici bile su dvije žene, 
pa je jedna voljela zrelog čovjeka, a druga golobrada mladića. I jednom uveče 
njih dvije se sretoše na krovu jedne od njih, u blizini moje kuće (a nisu znale 
da sam ja tu), pa drugarica golobradog reče onoj drugoj: — O, drugarice, kako 
možeš podnijeti njegovu oštru bradu, kad ti padne na grudi da te ljubi, i nje- 
gove brkove, kad ti padnu na usne i obraze? — O, ludice — odgovori joj ona 
druga — da li drvo ukrašava što drugo osim lišća, i da li krastavac ukrašava 
što drugo osim malja na njemu? Jesi li vidjela što ružnije na svijetu od onoga 
što je ćelavo, očerupano? Zar ne znaš da je brada u muškarca ono isto što 
su i kovrče u žena, i kakva je razlika između brade i obraza? Zar ne znaš da 
je Alah — neka je slavan i velik! — stvorio na nebu anđela koji govori: — Neka 
je slava Alahu koji je ukrasio muškarce bradom, a žene kovrčama? — A da 
brada nije po ljepoti ravna kovrčama, on ih ne bi ni sjedinio, o, ludice. 

I mladićeva drugarica posluša njen savjet i uzviknu: — Zaboravila sam svoga 
prijatelja, tako mi gospodara Ćabe! 


PRIČA O TRGOVCU ALIJI EGIPATSKOM 
I PRIPOVIJEST O HADŽIJI I STARICI 


PRIČA O TRGOVCU ALIJI EGIPATSKOM 


PRIČA SE DA JE U GRADU KAIRU bio jedan trgovac, pa je imao veliku imo- 
vinu i mnogo gotovoga novca i dragog kamenja i bezbroj imanja, a Zvao se 
Husejin Zlatar, Bagdađanin. I Alah mu dade sina s divnim licem, s vitkim sta- 
som i rumenim obrazima, sjajnog, savršenog, lijepog i krasnog, a otac mu nad- 
jenu ime Alija Egipatski i nauči ga Kuranu i bogoslovlju i govorništvu i lije- 
pom ponašanju, te se dječak isticao u svim naukama, a bio je očev pomoćnik 
u trgovini. 
I na njegova oca naiđe bolest, pa se njegovo stanje toliko pogorša da on 
bješe uvjeren da će umrijeti, te pozva sina... 
I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo dvadeset peta noć, ona reče: 


— Doprlo mi je do ušiju, o sretni care, da se taj trgovac-zlatar iz Bagdada 
razbolio, te je pozvao svoga sina Aliju Egipatskog, pa mu je rekao: — O, čedo 
moje, ovozemaljski život je doista prolazan, a potonji život je vječan, te svaki 
čovjek mora umrijeti. A sada se i meni približila smrt, o, čedo moje, pa hoću 
da ti ostavim nešto u amanet; i ako se pridržavaš tog amaneta, neće doći kraj 
tvojoj sigurnosti i sreći dok ne budeš otišao na istinu velikom Alahu, a ako 

ga se ne budeš pridržavao, snaći će te velike tegobe, pa ćeš se kajati što si po- 
gazio moj zavjet. — O, babo — odgovori mu sin — kako mogu da te ne poslu- 
šam i da se ne pridržavam tvoga zavjeta, kad mi je naređeno da ti se poko- 
ravam, i kad sam obavezan slušati tvoje riječi? 

I onda mu otac reče: — O, čedo moje, ostavljam ti imanja, spahiluke, stvari 
i novac koji se ne mogu izbrojiti, te se ta tvoja imovina neće nimalo smanjiti 
ako svakoga dana trošiš po pet stotina dinara, samo valja da se bojiš Alaha, 
o, sine moj, i da ideš stopama njegova izabranika — blagoslovio ga i pozdravio 
Alah! — u onome što je on, kako veli predaja, naredio ili zabranio u svome 
zakonu. Budi marljiv u činjenju dobrih djela, obasipaj ljude svojim dobročin- 
stvom i prijateljuj s dobrim, pravednim i učenim ljudima. Brini se za siromahe 
i prosjake, kloni se gramzljivosti i škrtosti i prijateljstva s pakosnicima i ljudima 
koji čine sumnjiva djela. Motri na svoje sluge i svoju obitelj s blagošću, a i na 
svoju ženu, jer je ona jedna od velikaških kćeri, a zatrudnjela je od tebe — možda 
će ti Alah dati pravedne potomke od nje. 

I otac je neprestano učio sina i plakao, govoreći: — O, čedo moje, moli 
se predobrom Alahu, gospodaru velikog prijestolja, da te izbavi iz svake ne- 
volje koja te može snaći i da ti brzo pritekne u pomoć. — A mladić zaplaka 
groznim plačem kad ga je čuo, te uzviknu: — O, babo, iskopnih od tvojih ri- 
ječi! Ti kao da izgovaraš riječi onoga koji se prašta. — Jest, o, čedo moje — 
odgovori mu otac — ja znam u kakvom sam stanju; ne zaboravi dakle ono što 
sam ti ostavio u amanet. 

Zatim taj čovjek poče čitati molitvu i Kuran, dok tako ne dođe određeno 
vrijeme, a onda reče sinu: — Pridi mi bliže, o, sine moj! — I mladić mu priđe, 
a otac ga poljubi, pa kriknu, te mu tako duša napusti tijelo i ode na istinu 
velikom Alahu. A njegova sina obuze ne može biti veća žalost, a u njegovoj 
kući se začuše jauci, te se okupiše prijatelji njegova oca, i onda mladić poče 
opremati oca i pripremati se za sjajan sprovod koji priredi svome ocu. I pokoj- 
nika odniješe na nosilima u bogomolju, pa se pomoliše nad njim i krenuše s 
nosilima na groblje, gdje ga ukopaše i očitaše nad grobom ono što je valjalo 
iz Kurana, pa se vratiše u kuću 1 počeše tješiti njegova sina, a zatim svi odoše 
svojim putem. I sin je davao ocu zadušnice svakoga petka i priređivao mu či- 
tanja molitvi četrdeset dana, a sam je ostajao u kući i nije odlazio nikuda, osim 
u bogomolju i na očev grob, na koji je odlazio petkom. 

Tako je neko vrijeme neprestano molio, čitao Kuran i klanjao Alahu, a 
onda mu dođoše njegovi vršnjaci, trgovački sinovi, pa ga pozdraviše i rekoše 
mu: — Dokle će trajati ta tuga kojoj se predaješ, i taj prekid u trgovanju i sa- 
stajanju s prijateljima? To dugo traje, te može naškoditi tvome tijelu. — A kad 
su oni došli u njegovu kuću, s njima je bio i prokleti Iblis, koji im je došap- 
tavao, te mladići počeše nagovarati Aliju da ode s njima na trg. I Iblis je pod- 
strekavao Aliju sve dotle dok on nije pristao da iziđe s drugovima iz kuće... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo dvadeset šesta noć, ona reče: 

— Doprlo mi je do ušiju, o sretni care, da su trgovački sinovi došli trgovcu 
Aliji Egipatskom, sinu trgovca Hasana Zlatara, pa su ga počeli nagovarati da 
ode s njima na trg, a on pristade na to, radi onog što bješe po volji Alahu 
— neka je velik i slavan! — pa iziđe s njima iz kuće, a oni mu rekoše: — Uz- 
jaši svoju mazgu, pa hajde s nama u taj i taj vrt. Prošetat ćemo tamo, pa će 
proći tvoja tuga i tvoja zamišljenost. — I mladić uzjaha mazgu, a povede i roba, 
pa ode s njima u vrt u koji se bjehu uputili, a kad se nađoše u vrtu, jedan od 
njih ode da pripremi ručak. I taj mladić donese ručak, pa svi ručaše i počeše 
se veseliti, i tako ostadoše sjedeći i razgovarajući do kraja dana, a onda uzja- 
haše mazge, pa svi odoše svojim kućama. I svi prespavaše tu noć, a kad na- 
stade jutro, Aliji opet dođoše drugovi, pa mu rekoše: — Hajde s nama! — Kamo? 
— zapita Alija, a mladići mu odgovoriše: — U taj i taj vrt — on je bolji i ugodniji 
od prvoga. 

I Alija uzjaha mazgu, pa ode s njima u vrt u koji se bjehu uputili, a kad 
se nađoše u vrtu, jedan od njih ode da pripremi ručak, pa s ručkom donese 
i opojnog vina. I tako ručaše, pa izniješe vino, a zatim mladići rekoše Aliji Egi- 
patskom: — Eto čime se može odagnati tuga i skinuti koprena s radosti. — 
I tako su ga dugo nagovarali da pije dok ga nisu nagovorili. I Alija ispi vino 
s njima, pa tako ostadoše u vrtu do kraja dana, razgovarajući i pijući, a zatim 
odoše svojim kućama, i samo Alija Egipatski osjeti vrtoglavicu od vina. I on 
ode svojoj ženi, koja ga zapita: — Zašto si se tako promijenio? — A Alija joj 
odgovori: — Danas smo se veselili i zabavljali, a jedan naš prijatelj donio nam 
je vode, pa su je pili moji drugovi, a i ja sam je pio s njima, te sad osjećam 
vrtoglavicu. — O, gospodaru — reče mu žena — zar si zaboravio zavjet svog oca 
i učinio ono što ti je on zabranio, družeći se sa sumnjivim ljudima? — To su 
trgovački sinovi, a ne sumnjivi ljudi; to su ljudi koji vole zadovoljstva i ve- 
selje — odgovori joj Alija, pa je i dalje tako živio sa svojim drugovima, s ko- 
jima je odlazio čas na jedno čas na drugo mjesto, da tamo jedu i piju, dok 
mu naposljetku drugovi ne rekoše: — Svi smo se mi izredali, i sad je na tebi 
red. — Izvolite, dočekat ću vas s dobrodošlicom! — odgovori im Alija, pa su- 
tradan ujutro donese sve što je u takvim prilikama potrebno za jelo i piće — 
dvaput onoliko koliko su pripremali njegovi drugovi, a povede i kuhara, i sluge, 
i ostalu poslugu, pa svi odoše na otok ar-Radu, na nilomjer, i tamo provedoše 
cijeli mjesec, jedući, pijući, pjevajući i veseleći se. 

A kad je prošlo mjesec dana, Alija vidje da je potrošio znatnu svotu novca, 
ali ga prokleti Iblis prevari, rekavši mu: — Kad bi svakog dana trošio toliko 
koliko si sad potrošio, tvoja imovina u novcu ne bi se smanjila. — I Alija više 
i nije mislio o trošenju novca, pa tako provede tri godine, a žena ga savjeto- 
vaše i spominjaše mu zavjete njegova oca, ali je on nije slušao, te mu tako na- 
posljetku izmače sav novac koji je imao. 

A onda Alija poče uzimati drago kamenje, pa ga je prodavao i trošio no- 
vac koji je dobivao za nj, dok tako nije potrošio i to, a zatim je počeo pro- 
davati kuće i nepokretnu imovinu, tako da mu ni od toga nije ostalo ništa, 
a kad je sve to prodao, on poče prodavati sela i voćnjake, jedno za drugim, 

dok i to nije otišlo i dok nije ostao bez ikakve imovine, osim kuće u kojoj 
je živio. I on poče lomiti mramor i grede, pa ih je prodavao i za dobiveni no- 
vac kupovao hranu, dok tako nije izgubio sve, a onda pogleda na sebe i vidje 
da više nema ničega što bi mogao unovčiti. I prodade kuću, da potroši novac 
koji je dobio za nju, a poslije toga dođe mu čovjek koji bješe kupio njegovu 
kuću, pa mu reče: — Gledaj da nađeš stan za sebe — meni je potrebna moja 
kuća. — I Alija razmisli, ali ne nađe ništa čemu bi bio potreban stan, osim nje- 
gove žene (a ona mu bješe rodila sina i kćerku), jer više nije imao slugu, već 
bijaše sam sa svojom obitelji. I on uze pod zakup jednu sobu u nekom dvo- 
rištu, pa poče živjeti. u njoj, nemajući hrane ni za jedan dan, iako je nekad ži- 
vio na velikoj nozi i u izobilju i imao mnogo slugu i novaca. 

Onda mu jednoga dana žena reče: — Upozoravala sam te na to i govo- 
rila ti: — Drži se zavjeta svoga oca — ali me ti nisi slušao. Nema moći ni sile 
do u Alaha, visokoga, velikoga! Kako da nabavimo hranu za malu djecu? 
Ustani, pa obiđi svoje prijatelje, trgovačke sinove — možda će ti oni dati nešto 
da se danas prehranimo. — I Alija ustade, pa ode da obiđe svoje prijatelje, jed- 
noga za drugim, ali svaki od njih je zaklanjao svoje lice kad je on naišao i pri- 
morao ga da sluša neugodne i bolne riječi; a nitko mu ništa ne htjede dati. 
I Alija se vrati ženi, pa joj reče: — Ništa mi nisu dali — te žena ode susjedima, 
da od njih nešto isprosi. 

I Šeherezadu zateče (It: te ona prekine priču koju je započela po carevu 
odobrenju, a kad nastade četiristo dvadeset sedma noć, ona reče: 


— Doprlo mi je do ušiju, o sretni care, da je žena Alije Egipatskog, sina 
Hasana Zlatara, otišla susjedima da od njih i isprosi nešto čime bi se mogla pre- 
hraniti toga dana, a najprije je otišla jednoj ženi koju je poznavala iz ranijih 
dana. I kad je Alijina žena došla, ta žena vidje u kakvom je stanju, te ustade 
i ljubazno je dočeka, pa zaplaka i zapita je: — Šta vam se to dogodilo? — I Ali- 
jina žena ispriča sve što se bješe dogodilo s njenim mužem, a žena uzviknu: — 
Dobro. mi došla! Sve što ti je potrebno, traži od mene bez naknade! — Neka ti 
Alah uzvrati svakim. dobrim! — reče Alijina žena, a zatim joj susjeda dade svega 
dovoljno, tako da su od toga mogli živjeti i ona i njena obitelj punih mjesec 
dana. 

I žena to uze i odnese svojoj kući; a Alija zaplaka kad ju je ugledao i za- 
pita je: — Otkuda ti to? — A ona mu odgovori: — Od te i te. Kad sam joj pri- 
čala šta nam se dogodilo, ona nije ništa propustila, a zatim mi je rekla: — Sve 
što ti je potrebno, traži od mene. — Kad imaš to — reče joj muž — ja ću otići 
1 uputit ću se u jedno mjesto — možda će nam pomoći veliki Alah. 

Potom se oprosti sa ženom i poljubi djecu, pa iziđe iz kuće, ne znajući 
kamo da krene, i išao je tako sve dotle dok nije stigao u Bulak. I kad je do- 
šao tamo, vidje jednu lađu koja je polazila za Damijetu, a njega ugleda jedan 
čovjek koji je bio u prijateljstvu s njegovim ocem, pa ga pozdravi i zapita: 
— Kud hoćeš da otputuješ? — Hoću da otputujem u Damijetu — tamo imam 
prijatelja o kojima ću se raspitati i koje ću posjetiti, a potom ću se vratiti — 

reče mu Alija. I taj čovjek odvede Aliju u svoju kuću, pa mu iskaže poštovanje 
i pripremi hranu za nj, a potom mu dade nekoliko dinara, pa ga ukrca u lađu 
što je polazila za Damijetu. 

Kad stiže u Damijetu, Alija siđe s lađe, ali nije znao kamo da pođe. I on 
je išao tako, a ugleda ga jedan trgovac, kome ga bi žao, te ga odvede u svoju 
kuću. I Alija provede neko vrijeme u kući toga trgovca, a potom reče u sebi: 
— Dokle ću se tako potucati po tuđim kućama? — pa iziđe iz njegove kuće, 
i onda ugleda jednu lađu koja je polazila za Damask, a onaj čovjek kod koga 
je živio pripremi hranu za nj, pa ga ukrca na tu lađu, te je tako Alija putovao 
sve dotle dok nije ušao u Damask. I dok je išao jednom ulicom, odjednom ga 
ugleda jedan dobar čovjek, koji ga odvede u svoju kuću, te Alija i kod njega 
provede neko vrijeme, a zatim iziđe i vidje jednu karavanu koja se bješe upu- 
tila u Bagdad, te mu pade na pamet da pođe s tom karavanom. Onda se vrati 
onom trgovcu kod koga je živio, pa se oprosti s njim i ode s karavanom, a 
Alah — neka je velik i slavan! — uli jednome trgovcu sažaljenje prema njemu, 
te ga on uze i povede sa sobom. I Alija je pio i jeo s tim trgovcem sve dotle 
dok između njih i Bagdada ne ostade jedan dan hoda, a onda karavanu na- 
pade jedna družina drumskih razbojnika, koja oduze putnicima sve što 
su imali, a malo njih se spasi, i svi koji bjehu u karavani odoše u neko mjesto, 
da se tamo sklone. 

A što se tiče Alije Egipatskog, on pođe u Bagdad i stiže do grada o sun- 
čevu zalasku, ali još ne bješe došao ni do gradskih vrata, a vidje da čuvari hoće 
zatvoriti vrata. — Pustite me da uđem u vaš stan — reče Alija, te ga čuvari vrata 
uvedoše u svoj stan, pa ga zapitaše: — Odakle si došao i kamo ideš? — Ja sam 
iz grada Kaira — odgovori im Alija — a imao sam robe, mazgi, svežnjeva i slugu. 
Bijah izmakao ispred njih da vidim gdje mogu istovoriti robu, a kad izmakoh 
jašući mazgu, naiđe jedna družina razbojnika, pa mi uze mazgu i stvari, a ja 
se spasih tek kad bijah na izdisaju. 

Čuvari vrata mu odadoše poštovanje kad to čuše, pa mu rekoše: — Do- 
bro nam došao! Provedi ovu noć kod nas, a sutra ujutro ćemo gledati da ti 
nađemo neko podesno mjesto. — I Alija zavuče ruku u džep i nađe jedan dinar 
koji mu bješe preostao od onih dinara što ih je dobio od onog trgovca u Bu- 
laku, pa dade taj dinar jednom čuvaru vrata i reče mu: — Uzmi ga, pa ga raz- 
mijeni i kupi nešto za jelo. — I čuvar vrata uze dinar, pa ode na trg i razmijeni 
novac, a zatim donese Aliji kruha i kuhana mesa, te se Alija prihvati jela s ču- 
varima vrata, kod kojih prespava tu noć. 

A ujutro ga povede jedan čuvar vrata i ode s njim jednom bagdadskom 
trgovcu, kome Alija ispriča svoju povijest, te taj čovjek pomisli da je on do- 
ista trgovac i da ima robe. I trgovac odvede Aliju u svoj dućan i oda mu po- 
štovanje, a sluzi naredi da ode njegovoj kući i da donese za Aliju jedno od nje- 
govih divnih odijela, pa odvede Aliju u kupatilo. 

— I ja odoh s njim u kupatilo — govorio je Alija Egipatski, sin Hasana Zla- 
tara — a kad iziđosmo iz kupatila trgovac me povede i ode sa mnom u svoju 
kuću, gdje su nam donijeli ručak, te ručasmo i proveselismo se, a zatim trgo- 

vac reče jednom od svojih robova: — O, Masude, povedi svoga gospodara,. pa 
mu pokaži one dvije kuće koje se nalaze na tom i tom mjestu — ako mu se 
bude svidjela koja od njih, daj mu ključeve od nje, pa dođi. — I ja pođoh s 
robom, pa tako dođosmo u jednu ulicu u kojoj bjehu tri kuće, jedna pored 
druge, sve nove i zatvorene, a rob otvori prvu kuću, te je pregledah; a zatim 
odosmo u drugu kuću, pa rob i nju otvori, a ja je pregledah. — Od koje kuće 
da ti dam ključ? — reče mi rob, a ja ga zapitah: — A čija je ona velika kuća? 
— Naša — reče mi rob, a ja mu kazah: — Otvori je, da i nju pregledam. — Nije 
ta kuća za tebe — reče mi rob. — A zašto? — zapitah ga ja, a on mi reče: — Zato 
što u njoj obitavaju džinovi, pa ujutro nalazimo mrtvog svakog onog. koji se 
useli u nju, a mi je i ne otvaramo kad valja iznijeti umrloga, već se penjemo 
na krov jedne od ovih dviju kuća, pa tako vadimo mrtvaca iz nje. Zato je naš 
gospodar napustio tu kuću i rekao: — Neću je više dati nikome. 

— Otvori i nju da vidim kakva je — rekoh ja tada robu, a u sebi pomi- 
slih: — Baš to i tražim! Prenoćit ću u njoj, a ujutro ću biti mrtav, te ću se tako 
spasiti stanja u kojem se nalazim. — I rob otvori kuću; a ja uđoh u nju i 
vidjeh da je to tako velika kuća da joj nema ravne, te rekoh robu: — Izabrao 
sam baš ovu kuću, daj mi ključ od nje. — Ne dam ti ključ dok se o tome ne 
posavjetujem sa svojim gospodarom — reče mi rob. 

I Šeherezadu zateče jutro, te ona prekine priču Koji je započela. Dje carevu 
odobrenju, a kad nastade četiristo dvadeset osma noć, ona reče: 


— Doprlo mi je do ušiju, o sretni care, da je rob rekao svome gospodaru: 
— Egipatski trgovac veli da će se useliti samo u veliku kuću. — I trgovac ustade 
pa ode Aliji Egipatskom i i reče mu: — O, gospodaru, ta kuća nije za tebe — ali 
mu Alija Egipatski reče: — Uselit ću se samo u nju, a na takve riječi neću ni 
obraćati pažnju! — Napiši da smo se pogodili da ja ne odgovaram za tebe, ako 
ti se što dogodi — reče trgovac, a Alija kaza: — Neka bude tako. ! 

I trgovac pozva svjedoke iz suda, te napisa pogodbu s Alijom, pa. je uze, 
a Aliji dade ključ. A Alija uze ključ, pa uđe u kuću, i trgovac mu posla, po- 
stelju po robu, te mu je rob prostre na jednoj kamenoj klupi koja bješe iza 
vrata, a zatim se vrati. Poslije toga Alija Egipatski ustade, pa uđe u kuću. Onda 
vidje u dvorištu bunar, nad kojim bješe vedro, te napuni vedro vodom, pa. uze 
avdes i očita propisane molitve, a zatim malo posjedi. I onda dođe rob, koji 
mu donese večeru iz kuće svoga gospodara, a donese mu i kandilo, svijeću sa 
svijećnjakom, lavor, ibrik i čašu, pa ga ostavi i ode u kuću svoga gospodara. 

Kad ostade sam, Alija upali svijeću, pa povečera, osjećajući da mu je ugo- 
dno u kući, a zatim očita večernju molitvu, pa reče u sebi: — Ustani, pa se popni 
gore, a ponesi i postelju, da možeš ležati, jer je tamo bolje nego. ovdje. — I Alija 
uze postelju, pa je odnese gore, a tamo vidje jednu veliku sobu s pozlaćenim 
stropom, dok su pod i zidovi u njoj bili obloženi raznobojnim mramorom. 

I on prostre postelju, pa sjedne da pročita nešto iz velikog Kurana, ali ne 
stiže ni da se pribere, a odjednom ga netko pozva i reče mu: — O, Alija, o, 
ibn-Hasane, mogu li spustiti zlato u tvoju sobu? — A gdje ti je to zlato koje 

ćeš spustiti — zapita Alija, ali još nije stigao ni da izgovori to, a onaj što je 
govorio poče ga obasipati zlatom kao iz neke brzometne naprave, i to zlato 
je neprestano padalo u sobu dok je ne ispuni. A kad presahnu ta bujica zlata, 
onaj glas izgovori: — Oslobodi me, pa da odem svojim putem — ja sam izvršio 
svoju dužnost i predao ti ono što mi je bilo povjereno. — A Alija reče: — Tako 
ti velikog Alaha, reci mi otkud je ovo zlato! — I glas mu odgovori: — To je 
zlato od davnina bilo začarano tvojim imenom, a mi smo dolazili svakom onom 
koji je ulazio u ovu kuću i govorili mu: — O, Alija, o, ibn-Hasane, da li da 
spustimo zlato? — ali bi se svaki čovjek uplašio od naših riječi, te bi dreknuo, 
a mi bismo. sišli, pa bismo mu skrhali vrat. A kad si ti došao i kad smo te 
pozvali po imenu i spomenuli tvoga oca i zapitali te: — Da li da spustimo zlato? 


=-.ti si rekao: — A gdje je to zlato? — te nam je bilo jasno da je to zlato tvoje, 


pa smo ti ga i spustili. Ostaje ti još jedno skriveno blago u zemlji al-Jemenu, te 


će za tebe biti najbolje da odeš tamo i da ga uzmeš. A ja od tebe hoću samo 


jedno: Da me oslobodiš pa da odem svojim putem. — Alaha mi, neću te pu- 
stiti dok mi ne doneseš ovamo ono blago što se nalazi u zemlji al-Jemenu — reče 
Alija, a onda ga zapita onaj što je govorio: — Ako ti donesem to blago, hoćeš 
li osloboditi i mene i slugu koji čuva blago? — Hoću — odgovori Alija. — Za- 
kuni se — reče glas, te se Alija zakle, a onda onaj što je govorio htjede da pođe, 
ali mu Alija Egipatski reče: — Potrebno mi je da mi učiniš još nešto. — Šta? — Za- 
pita džin, a Alija reče: — Imam ženu i djecu u Kairu, u toj i toj ulici; treba 
da mi ih doneseš mirno, ne naudivši im. — Donijet ću ti ih bogato opremlje- 
ne, na nosiljkama, sa slugama i i poslugom, zajedno s onim blagom iz. al-Jemena, 


ako ushtije veliki Alah — reče džin, pa uze od Alije odobrenje da izbiva tri dana, 


s tim da dotle obavi sve to, a zatim ode. 

A ujutro Alija poče tražiti po sobi neko mjesto gdje bi mogao sakriti la 
to, pa u uzvišenom dijelu sobe ugleda jednu mramornu ploču sa zavrtnjem. 
I on okrenu zavrtanj, a ploča se odjednom pomakne i pred njim se ukazaše 
vrata. I Alija otvori vrata, pa uđe i vidje jednu veliku sobu za ostavu, u ko- 
joj bjehu vreće sašivene od neke tkanine. On poče uzimati te vreće i puniti 
ih zlatom, a zatim ih poče prenosti u tu sobu, dok tako ne prenese u nju sve 
zlato, a onda zatvori vrata i okrene ključ, te se ploča vrati na svoje mjesto. 
I Alija iziđe iz te sobe i siđe u donji dio kuće, pa sjedne na klupu što se na- 
lazila iza vrata, i dok je tako sjedio, netko odjednom zalupa na vrata. Alija 
ustade, pa otvori vrata... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo dvadeset deveta noć, ona reče: 


— Doprlo mi je do ušiju, o sretni care, da je rob vlasnika kuće zalupao 
na vrata Alije Egipatskog, sina trgovca Hasana, te mu je Alija otvorio vrata, 
a rob je onda vidio Aliju kako sjedi, pa se bizo vratio svome gospodaru, ne 
bi li ga obradovao. A kad je došao gospodaru, rob reče: — O, gospodaru, onaj 
trgovac što se uselio u kuću u kojoj obitavaju džinovi zdrav je i sretan, i sad 
sjedi na klupi što se nalazi iza vrata. 

Kad je to čuo, gospodar ustade sav radostan, pa pođe k toj kući, poni- 
jevši doručak, a kad ugleda Aliju, zagrli ga i poljubi između očiju, pa ga Zza- 
pita: — Šta je učinio Alah s tobom? — a Alija mu odgovori: — Dobro, a spavao 
sam gore, u onoj sobi što je obložena mramorom. — A da li ti je dolazio netko 
i da li si što vidio? — zapita domaćin, a Alija mu odgovori: — Nije! Proči- 
tao sam nešto malo iz velikog Kurana, pa sam spavao do jutra, a potom sam 
ustao, uzeo avdes i pomolio se Alahu, pa sam sišao u donji dio kuće i sjeo 
na ovu klupu. — Neka je hvala Alahu što se sve sretno svršilo! — uzviknu do- 
maćin, a zatim ode, pa posla Aliji crne i bijele robove, robinje i ćilime, te mu 
robovi počistiše i gornji i donji dio kuće i prostriješe divne ćilime, a potom 
ostadoše u njegovoj kući tri bijela i tri crna roba i četiri robinje da ga dvore, 
dok ostali odoše kući svoga gospodara. 

I trgovci čuše šta je bilo s Alijom, pa mu poslaše na poklon svakojake 
lijepe stvari, a poslaše mu čak i jestiva, pića i odijela, a zatim ga odvedoše na 
svoj trg i zapitaše: — Kad će ti stići roba? — Za tri dana bit će ovdje — odgovori 
im Alija, a kad prođoše ta tri dana, dođe mu čuvar blaga koji mu bješe spustio 
zlato u toj kući, pa mu reče: — Ustani da dočekaš blago koje sam ti donio iz 
al-Jemena, a i svoju obitelj, koju sam ti doveo s velikim blagom. A sve što 
sam ti doveo — i mazge, i konji, i deve, i sluge i robovi — nisu ništa drugo do 
džinovi. 

A taj čuvar blaga bješe otišao u Kairo, pa je tamo vidio da su Alijina 
žena i djeca bili ogoljeli za to vrijeme i da su gladovali, te ih je na nosiljkama 
iznio izvan kairskih zidova, pa im je obukao divna odijela koja bješe našao 
s jemenskim blagom. I kad je on došao Aliji i javio mu tu vijest, Alija ustade, 
pa ode trgovcima i reče im: — Ustanite, pa hajdemo van grada. da dočekamo 
karavanu koja donosi našu robu, i počastite nas prisutnošću svojih žena, kako 
bi i one dočekale naše žene. — I trgovci mu odgovoriše: — Slušamo i pokora- 
vamo se! — pa poslaše po svoje žene, a zatim svi zajedno odoše u jedan od 
gradskih vrtova u kojem su sjedili i razgovarali. | 

Dok su oni tako razgovarali, odjednom se daleko u pustinji podigne pra- 
šina, te trgovci ustadoše da vide zbog čega se ona podigla. 

A onda se prašina raziđe, a iza nje se ukazaše mazge, i ljudi, i goniči stoke, 
i sluge, i lučonoše, a svi su oni išli pjevajući i igrajući, dok tako ne dođoše. 
A kad dođoše, starješina goniča priđe Aliji Egipatskom, sinu trgovca Hasana 
Zlatara, pa mu poljubi ruke i reče: — O, gospodaru, zadržali smo se na putu. 
Htjeli smo ući u grad jučer, ali smo se pobojali drumskih razbojnika, te smo 
ostali četiri dana na jednome mjestu, dok ih napokon nije odvratio od nas 
veliki Alah. 

I onda trgovci ustadoše, pa pojahaše svoje mazge i pođoše za karavanom, 
a žene ostadoše iza njih, pored žene Alije Egipatskog, dok i one ne pođoše 
s njima. I svi oni uđoše u grad u sjajnoj povorci, a trgovci su se divili maz- 
gama koje bjehu natovarene kovčezima, dok su se žene divile haljinama koje 
su imali na sebi Alijina žena i njena djeca i govorile su: — Doista, to su takve 

haljine kakvih nema ni car Bagdada niti ikoji car među svim carevima, veli- 
kašima i trgovcima. I tako su išli u povorci muškarci s trgovcem Alijom Egi- 
patskim, a žene s njegovom ženom, dok napokon ne stigoše u kuću. 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni četiri stotine trideset noći, ona reče: 


- Doprlo mi je do ušiju, o sretni care, da su svi oni išli u povorci — mu- 
škarci s muškarcima, a žene s Alijinom ženom, dok naposljetku ne stigoše do 
kuće. A onda se požuriše, pa izvedoše mazge nasred dvorišta, gdje istovariše 
robu, a zatim je odniješe u sobe za ostavu, dok se žene popeše s Alijinom 
ženom u sobu i vidješe da ta soba nalikuje na bujnu baštu, a da je zastrta 
divnim ćilimima. I svi su oni sjedili, radujući se i veseleći se, i ostali su tako 
sjedeći do podne, a onda im odniješe gore ručak, koji se sastojao od najboljih 
jela. i poslastica, te žene jedoše i napiše se divnih napitaka, pa se namirisaše 
ružinom vodicom i kadivima, a zatim se svi oprostiše s Alijom, pa i muškarci 
i žene odoše svojim kućama. A kad se vratiše svojim kućama, svaki trgovac 
posla poklone Aliji prema svome imovnom stanju, dok žene počeše darivati 
njegovu ženu, te se tako u njihovoj kući nakupi mnoštvo robinja, bijelih i crnih 
robova, a i toliko svakojake hrane, kao što su prekrupa, šećer i ostala dobra, 
da se to ne može nabrojiti. 

A što se tiče bagdadskog trgovca, vlasnika kuće u kojoj bješe Alija, on 
je ostao kod Alije i nije ga ostavio, već mu je rekao: — Sad naredi robovima 
i slugama da odvedu mazge i ostalu stoku u neku kuću, da se tamo odmore. 
— Ali mu Alija odgovori: — One će noćas otići u to i to mjesto. — I Alija im 
dopusti da odu izvan grada, pa da se odatle raziđu kad nastane noć, te se 
džinovi oprostiše s Alijom čim se uvjeriše da im je to dopustio, a zatim odoše 
izvan grada i odletješe u svoja boravišta. A trgovac Alija ostade s vlasnikom 
kuće u kojoj se nalazio i sjedio je s njim dok nije prošla jedna trećina noći, 
a potom prekinuše razgovor, pa gospodar ode kući. 

A i Alija ode svojima, pa ih pozdravi i zapita: — Šta je bilo s vama za 
sve ovo vrijeme otkad sam otišao? — A žena mu reče da ih je morila glad 
i da su bili goli i umorni, te Alija reče: — Neka je hvala Alahu što nam je 
dao sreće! A kako ste doputovali? — O, gospodaru — reče mu žena — ja sam 
sinoć spavala s djecom, pa se nisam mogla ni pribrati kad je netko podigao 
i mene i djecu, a potom smo počeli letjeti po zraku, ali nas nije zadesilo ni- 
kakvo zlo. I letjeli smo sve dotle dok nismo sišli na zemlju u jednome mjestu 
koje nalikuje na logor Arabljana-beduina, a tamo smo ugledali natovarene 
mazge i nosiljke na dvjema velikim mazgama, a oko njih bjehu sluge — dječaci 
i odrasli ljudi. I ja ih zapitah: — Tko ste vi, kakvi su to svežnjevi i u kojem smo 
mjestu? — A oni mi odgovoriše: — Mi smo sluge trgovca Alije Egipatskog, sina 
trgovca Hasana Zlatara, a on nas je poslao da vas odvedemo njemu u grad 
Bagdad. — Ja ih onda zapitah: — Je li Bagdad daleko ili blizu? — a oni mi rekoše: 
— Blizu je — odavde do grada ima samo jedna noć hoda. — Potom nas staviše 
u nosiljke, i tek što bješe svanulo, mi se već nađosmo pored vas, i ništa nam 

ne naudi. — A tko vam je dao te haljine? — zapita je Alija, a ona mu odgovori: 
— Starješina karavane. je otvorio jedan od onih kovčega što bjehu na mazgama 
i iz njega izvadio ove haljine, pa je jednu haljinu obukao meni, a i svakom dje- 
tetu je obukao po jedno odijelo; zatim je zatvorio kovčeg iz kojeg je uzeo 
haljine, a ključ od njega dao je meni i rekao: — Čuvaj ga, kako bi ga mogla 
predati svome mužu! — I ja sam ga sakrila u svoju haljinu. — I žena izvadi 
ključ, a Alija je zapita: — Možeš li prepoznati taj kovčeg? — Mogu, prepoznat 
ću ga — odgovori mu žena, te on ustane i ode s njom u sobu za ostavu, pa 
joj pokaže kovčege, a ona reče: — Eto, to je taj kovčeg iz kojeg je on uzeo haljine. 

Potom Alija uze ključ od nje, pa ga uvuče u katanac i otvori kovčeg, a 
u njemu ugleda mnogo haljina. I u tom kovčegu nađe ključeve od ostalih kov- 
čega, te ih uze i poče otvarati kovčege jedan za drugim i gledati drago ka- 
menje i skupocjene metale iz riznica kakve se nisu mogle naći ni u jednoga 
cara, a zatim zatvori kovčege i uze ključeve od njih, pa se popne sa ženom u 
sobu i reče:— To nam je dao veliki Alah u svojoj milosti. — A poslije toga 
odvede ženu do one ploče sa zavrtnjem, pa okrene zavrtanj i otvori vrata one 
sobe za ostavu, te tako uđe u nju i pokaza ženi zlato koje je ostavio u njoj. 
I žena ga zapita: — Otkud ti to? — a Alija joj odgovori: — To mi je dao moj 
gospod u svojoj milosti. Ostavio sam te i otišao iz Kaira... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo trideset prva noć, ona reče: 


— Doprlo mi je do ušiju, o sretni care, da je trgovac Alija Egipatski rekao 
svojoj ženi: — Kad sam te ostavio i otišao iz Kaira, ja sam pošao ne znajući 
kamo ću, pa sam tako išao sve dotle dok nisam stigao u Bulak, a tamo sam 
ugledao jednu lađu koja je polazila za Damijetu, te sam se ukrcao na tu lađu. 
Kad sam stigao u Damijetu, sreo me jedan čovjek, trgovac, koji je poznavao 
moga oca, pa me je on prihvatio s poštovanjem i zapitao me: — Kamo putuješ? 
—- a ja mu odgovorih: — Hoću da otputujem u Damask Sirijski, tamo imam 
prijatelja... — I Alija ispriča ženi sve što mu se dogodilo, od početka do kraja, 
a ona mu reče: — O, gospodaru, sve je to bilo zahvaljujući blagoslovljenoj mo- 
litvi tvoga oca, kad se ono pomolio za tebe pred svoju smrt i kad je rekao: — 
Molim se Alahu da te ne baci u nevolju i da te ne ostavi bez svoje brze pomoći! 
— Neka je slava velikom Alahu koji ti je pritekao u pomoć i u zamjenu ti 
dao više od onoga što si potratio. Alaha radi, o, gospodaru, nemoj više pri- 
jateljevati s ljudima koji se bave sumnjivim poslovima, i boj se velikog Alaha, 
i u potaji 1 javno! 

I žena poče davati pouke Aliji, a on joj reče: — Usvajam tvoje pouke i 
molim se velikom Alahu da odvrati od nas zle vršnjake i da nam pomogne 
u našem staranju da mu se pokoravamo i da se pridržavamo običaja koje je 
zaveo njegov prorok, blagoslovio ga i pozdravio Alah! 

Alija poče tada živjeti najugodnijim životom sa svojom ženom i svojom 
djecom, a potom uze jedan dućan na trgovačkom trgu i prenese u nj nešto 

od onog dragog kamenja i skopocjenih metala, pa je sjedio. u dućanu, a pored 
njega bjehu njegova djeca i njegovi robovi, te tako postade jedan od. naju- 
važenijih trgovaca u gradu Bagdadu. 

A jednoga dana car Bagdada ču šta je bilo s njim, te posla svoga po- 
slanika da ga potraži, te poslanik dođe Aliji i reče mu: — Odgovaraj caru, on 
te traži! — a Alija odgovori: — Slušam i pokoravam se! — Zatim Alija spremi 
poklone za cara i uze četiri zdjele od dukatskog zlata, pa ih napuni dragim 
kamenjem i skupocjenim metalima kakvi se ne mogu naći ni u jednoga cara, 
a zatim uze zdjele i odnese ih caru. I kad je došao u dvor, Alija poljubi zem- 
lju pred kalifom i poželi mu vječnu slavu i svaku sreću, i sve to iskaza ne 
može biti bolje, te mu car reče: — O, trgovče, ti si razveselio naše zemlje. — 
O, care — kaza Alija — tvoj rob ti je donio poklon, pa se nada da ćeš biti tako 
milostiv da ga primiš. == | potom on stavi pred cara sve četiri zdjele, te ih 
car otvori i pogleda i vidje u njima nekoliko dragih kamenova kakve on nije 
imao, a koji su vrijedili mnogo kesa punih zlata. — Primam tvoj poklon, 0; 
trgovče, a uzvratit ću ti takvim istim poklonom, ako ushtije veliki Alah — reče 
car, a Alija mu poljubi ruku, pa ode. A car pozva velikaše svoga carstva, pa 
ih zapita: — Koliko je careva prosilo moju kćerku? — a oni mu odgovoriše: 
— Mnogo! — I car zapita: — A da li mi je tko od njih donio ovakav poklon? 
— I svi rekoše: — Nije, jer nitko od njih nema ništa slično tome. — Pomolit 
ću se velikom Alahu da mi posavjetuje da. li da udam svoju kćerku za toga 
trgovca. Šta velite? — zapita car velikaše, a oni mu odgovoriše: — Bit će onako 
kako ti misliš. 

I car naredi eunusima da odnesu te četiri zdjele s onim što bješe u njima, 
te ih oni odniješe u njegov dvor, a zatim se car sastade sa svojom ženom, pa 
stavi te zdjele pred nju, a ona ih otkri i vidje u njima nešto od čega ona nije 
imala ni komadića. — Koji ti je car poslao ovo? — zapita ga ona. — Da ti nije 
poslao to koji od onih careva što su prosili tvoju kćerku? — Nije — odgovori 
joj car — to mi je poslao jedan čovjek, jedan kairski trgovac, koji je došao u 
naš grad, a kad sam saznao da je došao, ja sam poslao svog poslanika da 
mi ga dovede, ne bih li se sprijateljio s njim — možda on ima neko drago ka- 
menje koje bih mogao kupiti od njega za miraz našoj kćeri. I on je postupio 
pa mome, naređenju, pa nam je donio ove četiri zdjele, koje nam je poklonio, 
i ja sam onda vidio da je to divan mladić, da je dostojan poštovanja i da ima 
savršen um i ugodnu vanjštinu — gotovo kao kakav carski sin. A kad sam ga 
vidio, osjetio sam da mi je srce naklonjeno njemu i zbog toga mi je bilo lakše 
na duši, te sam zaželio da mu dam našu kćerku za ženu. I pokazao sam taj 
poklon velikašima svoga carstva, pa sam ih zapitao: — Koliko je careva pro- 
silo moju kćerku? — a oni mi odgovoriše: — Mnogo! — I ja ih onda zapitah: 
— A je li mi koji od njih donio nešto slično ovome? — a svi oni rekoše: — Nije, 
Alaha nam, o, care vremena, zato što nitko od njih i nema ništa slično tome... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo trideset druga noć, ona reče: 

— Doprlo mi je do ušiju, o sretni care, da je car grada Bagdada pokazao 
poklon svojoj ženi i da joj je tada rekao kakav je čovjek Alija Zlatar, trgovac 
za koga hoće udati svoju kćerku, a zatim ju je zapitao: — A šta ćeš mi ti 
reći na to? — A žena mu je odgovorila: — Vlast je u Alahovoj i tvojoj ruci, 
o, care vremena, a što hoće Alah to će i biti. — Ako ushtije veliki Alah, udat 
ćemo je samo za toga mladića, i ni za koga drugog — reče car, pa oboje pre- 
spavaše tu noć, a kad nastade jutro, car ode u divan 1 naredi ljudima da mu 
dovedu trgovca Aliju Egipatskog i sve bagdadske trgovce, te oni dođoše. I 
kad se trgovci nađoše između njegovih ruku, car im naredi da sjednu, te oni 
sjedoše, a. zatim car reče: — Dovedite mi divanskog suca. — I sudac dođe, a 
car mu reče: — Napiši zapis o udaji moje kćeri za trgovca Aliju Egipatskog! 
—- A Alija Egipatski reče: — Oprosti, o, gospodaru naš sultane! Trgovcu kao 
što sam ja ne priliči da bude carev zet. — Poklanjam ti i to i vezirski čin — 
reče car, pa mu odmah obuče vezirsko odijelo, i onda Alija sjedne na vezirsku 
stolicu pa reče: — O, care vremena, poklonio si mi to i ukazao si mi počast svo- 
jom milošću, ali počuj šta ću ti reći. — Govori i ne boj se — kaza car, a Alija reče: 
— Kad si izdao svoju plemenitu zapovijed o udaji svoje kćeri, onda ona treba 
da se uda za moga sina. — Zar ti imaš sina? — zapita ga car. — Imam — od- 
govori Alija, a car mu reče: — Ovoga časa pošalji nekoga po svoga sina! — I 
Alija odgovori: — Slušam i pokoravam se! — te posla jednoga od svojih robova 
po sina, i rob ga dovede, a kad se nađe između carevih ruku, Alijin sin poljubi 
zemlju pred kalifom, pa ustade, ponašajući se pristojno, a car pogleda u njega 
i vidje da je on ljepši od njegove kćeri i divniji od nje po vitkosti tijela i sklad- 
nosti i sjaju i savršenstvu. 

— Kako se zoveš, o, dijete moje? — zapita car mladića, a on mu odgovori: 
— O, gospodaru sultane, zovem se Hasan! (a onda mu bješe četrnaest godina). 
I car reče sucu: — Napiši zapis o udaji moje kćeri Husne-al-Vudžud za Hasana, 
sina trgovca Alije Egipatskog. — I sudac napisa zapis o njenoj udaji, te se tako 
to svrši na najljepši način. I onda odoše svojim putem svi oni koji bjehu u 
divanu, a trgovci su išli za vezirom Alijom Egipatskim sve dotle dok on nije 
stigao do svoje kuće (a on bješe na vezirskom položaju). I trgovci mu čestitaše 
na tome, pa odoše svojim putem, a Alija Egipatski ode svojoj ženi, koja vidje 
na njemu vezirsko odijelo, te ga zapita: — Šta je to? — I Alija joj ispriča cijelu 
povijest od početka do kraja i reče joj: — Car je udao svoju kćer za moga sina 
Hasana — i žena se obradova velikom radošću zbog toga. Zatim Alija prespava 
tu noć, a kad nastade jutro, on ode u divan, gdje ga car lijepo dočeka i posadi 
pored sebe i primakne uza se, pa mu reče: — O, vezire, mi namjeravamo pri- 
rediti svetkovinu i odvesti tvoga sina mojoj kćeri. — O, gospodaru sultane, 
dobro je ono što ti smatraš za dobro — odgovori Alija, a onda car naredi da 
se pripremi sve za svetkovinu i da se okiti grad. I svečanost potraja trideset 
dana, i svi bjehu sretni i radosni za to vrijeme, a kad prođe trideset dana, 
Hasan, sin vezira Alije, ode carevoj kćeri, pa se nasladi njenom ljepotom i dra- 
žesnošću. 

A što se tiče careve žene, ona je vidjela muža svoje kćeri i zavoljela ga 
velikom ljubavlju, a obradovala se velikom radošću i zbog njegove majke. Za- 
tim car naredi da se podigne dvor za Hasana, vezirova sina, te brzo podigoše 
za nj veliki dvor, u koji se on useli, a njegova majka je provodila po nekoliko 
dana kod sina, pa je odlazila kući. I careva žena reče mužu: — O, care vre- 
mena, Hasanova majka ne može živjeti kod svoga sina a ostaviti vezira, niti 
može živjeti kod vezira a ostaviti svoga sina. — U pravu si — odgovori joj car, 
koji naredi da se podigne i treći dvor pored dvora vezirova sina Hasana, te 
tako za malo dana podigoše i treći dvor, pa car naredi da se vezirova imo- 
vina prenese u taj dvor, te je ljudi preniješe, a potom se i vezir useli u nj. 
A sva tri dvora bjehu spojena jedan s drugim, te je car odlazio veziru ili je 
slao koga po njega kad je htio razgovarati s njim, a to isto su činili i Hasan, 
njegova majka i njegov otac. I svi su oni tako živjeli ugodnim životom u stanju 
koje bješe ugodno Alahu... 

I Šeherezadu zateče jutro, te ona prekine priču koju je započela po ca- 
revu odobrenju, a kad nastade četiristo trideset treća noć, ona reče: 


— Doprlo mi je do ušiju, o. sretni care, da su car, vezir i vezirov sin i 
dalje živjeli najugodnijim životom u zajednici i stanju koje bješe ugodno Alahu, 
i da su tako proveli neko vrijeme, a zatim je cara spopala slabost i pogoršala 
se njegova bolest, te je pozvao velikaše svoga carstva i rekao im: — Teško 
sam obolio, a možda ću i umrijeti od te bolesti, pa sam vas pozvao da se 
s vama posavjetujem o jednoj stvari. Posavjetujte mi ono, dakle, što smatrate 
da je dobro. — A kakva je tvoja namjera o kojoj se želiš savjetovati s nama, 
o, care? — zapitaše velikaši, a car im reče: — Ostario sam i obolio, pa se bojim 
da dušmani ne učine kakvo zlo carstvu, te hoću da sporazumno izaberete ne- 
koga za cara, kako bih mu se mogao zakleti na carstvo za svoga života i kako 
biste i vi bili mirni. — I svi velikaši rekoše: — Svi smo se složili s tim da car 
bude muž tvoje kćeri Hasan, sin vezira Alije. Vidimo da je on razuman, sa- 
vršen i bistar čovjek i da zna gdje je mjesto onoga što je veliko i onoga. što 
je malo. — Pristajete li na to? — zapita car, a velikaši rekoše: — Pristajemo! — A 
možda vi preda mnom govorite tako zato što ste zbunjeni, dok iza mene go- 
vorite drukčije? — zapita car, a svi velikaši rekoše: — Alaha nam, naše su riječi 
i javno i tajno jedne te iste i ne mijenjaju se, a sporazumjeli smo se da on 
bude car s mirnim srcem i olakšanjem u duši. — Ako je tako — reče car — 
onda pozovite suca svetoga zakona i sve dvorjane, namjesnike i velikaše carstva, 
koliko ih god ima, pa ćemo svršiti tu stvar onako kako je najbolje. — I ve- 
likaši rekoše: — Slušamo i pokoravamo se! 

Potom oni odoše iz careva dvora i javiše to svim učenim ljudima i ugled- 
nim osobama među emirima, a kad nastade jutro, svi oni dođoše u divan, pa 
poslaše nekoga da zamoli cara da im dopusti da odu k njemu. I car im to 
dopusti, te oni uđoše i pozdraviše ga i rekoše mu: — Svi smo između tvojih 
ruku — a car ih zapita: — O, emiri Bagdada, jeste li se sporazumjeli koga ćete 
priznati za cara poslije moje smrti, kako bih mu se mogao zakleti za svoga 

života, prije svoje smrti, pred svima vama? — I svi oni rekoše: — Sporazumjeli 
smo se da car bude Hasan, sin vezira Alije i muž tvoje kćeri. — Ako je tako 
— reče car — ustanite svi, pa mi ga dovedite. 

I onda svi velikaši poustajaše, pa odoše u Hasanov dvor i rekoše mladiću: 
— Hajde s nama k caru! — Zašto? — zapita ih Hasan, a oni mu rekoše: — Radi 
jedne stvari koju valja urediti i zbog nas i zbog tebe. — I Hasan iziđe s njima 
iz svoga dvora, pa ode caru i poljubi zemlju između njegovih ruku, a car mu 
reče: — Sjedni, dijete moje — te Hasan sjedne, a car mu onda reče: — O, Hasane, 
svi su se emiri sporazumjeli i dogovorili da ti budeš njihov car poslije moje 
smrti, te hoću da ti se ljudi zakunu za moga života, ne bih li tako svršio 
tu stvar. 

I onda Hasan ustade, pa poljubi zemlju između carevih ruku i reče: — O, 
gospodaru naš care, među emirima ima ljudi koji su stariji od mene po godi- 
nama i položaju — spasite me od toga, dakle: — Ali mu svi emiri rekoše: — 
Mi smo se složili s tim da samo ti budeš naš car! — Moj otac je stariji od mene, 
a ja i moj otac smo — jedno isto, pa nije lijepo da mene stavljate ispred njega 
— reče Hasan, ali njegov otac kaza: — Ja ću pristati samo na ono na što su 
pristala moja braća, a oni su pristali i dogovorili se da ti budeš car; ne protivi 
se, dakle, carevoj zapovijedi i zapovijedi svoje braće. — I Hasan obori glavu, 
jer ga bješe stid od cara i oca, a car zapita emire: — Je li vam on podesan za 
cara? — a oni mu odgovoriše: — Podesan je! — pa svi pročitaše fatihu sedam 
puta. A zatim car reče: — O, kadijo, napiši zakonsku potvrdu da su ovi emiri 
pristali da za sultana proglase Hasana, muža moje kćeri, i da će on biti njihov 
car, te kadija napisa potvrdu o tome i potpisa je, pošto se najprije svi zakleše 
Hasanu na vjernost, pa mu se zakle i car, koji mu naredi da sjedne na carsko 
prijestolje. 

I kad je on sjeo na prijestolje, prvi emiri ustadoše, pa poljubiše ruke caru 
Hasanu, vezirovu sinu, 1 izraziše mu svoju pokornost, a Hasan izreče toga dana 
velike presude i nagradi velikaše carstva raskošnom odjećom. Potom se divan 
raziđe, pa Hasan ode ocu svoje žene i poljubi mu ruke... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo trideset četvrta noć, ona reče: 


— Doprlo mi je do ušiju, o sretni care, da je car Hasan otišao svome 
tastu poslije završenog vijećanja u divanu, pa je poljubio ruke tastu, koji mu 
je rekao: — O, Hasane, treba da vladaš svojim podanicima bojeći se Alaha. 
—- A Hasan mu odgovori: — Zahvaljujući tvojim molitvama za mene, o, babo, 
ja ću dobiti pomoć odozgo. — I potom Hasan ode u svoj dvor, gdje ga dočeka 
njegova žena sa svojom majkom i dvorkinjama, a one mu sve poljubiše ruke 
i rekoše: — Da blagoslovjena dana! — i čestitaše mu na carskoj vlasti. 

Zatim Hasan iziđe iz svoga dvora, pa ode u dvor svojih roditelja, gdje 
se svi veoma obradovaše kad čuše da je Alah podario Hasanu carsku vlast, 
a otac je učio Hasana da se boji Alaha i da bude blag prema svojim podani- 
cima. I Hasan provede tu noć do jutra radostan i zadovoljan, a zatim očita 

propisane jutarnje molitve i pročita onaj dio Kurana koji je valjalo pročitati, 
pa ode na divan, kud odoše i svi ratnici i dostojanstvenici. I Hasan je sudio 
ljudima, upućujući ih da čine dobro i da se uzdržavaju od onoga što je za 
pokudu, i postavljao je i otpuštao, i neprestano sudio do kraja dana, a zatim 
se divan završi na najbolji način, te se ratnici udaljiše i svi odoše svojim putem. 
Tada i Hasan ustade i ode na dvor i onda vidje da je oca njegove žene obrvala 
bolest. — Neće ti se dogoditi nikakvo zlo — reče mu Hasan, ali njegov tast 
otvori oči i reče: — O, Hasane! — Ovdje sam, o, gospodaru — reče Hasan, a 
starac kaza: — Sad mi se približio suđeni čas; brini se o svojoj ženi i njenoj 
roditeljki, a boj se Boga i poštuj svoje roditelje. Strahuj od veličine cara koji 
sudi i znaj da ti Alah zapovijeda da budeš pravedan i milostiv. I car Hasan 
reče tastu: — Slušam i pokoravam se! 

I prijašnji car poživi tri dana poslije toga, pa ode na istinu velikom Alahu, 
te ga opremiše i umotaše u pokrov i priređivahu mu zadušnice i čitanja iz 
Kurana dok ne prođe četrdeset dana. A car Hasan, vezirov sin, poče sam vla- 
dati, i podanici mu se obradovaše, i svi njegovi dani bijahu sama radost, a 
njegov je otac za sve to vrijeme bio veliki vezir desne strane, te je sad Hasan 
uzeo drugoga vezira, i prilike se poboljšaše. 

I Hasan je dugo carevao u Bagdadu, a od careve kćeri dobio je troje muške 
djece, koja naslijediše vlast poslije njegove smrti. I svi su oni živjeli najljepšim 
i najugodnijim životom, dok im na kraju nije došla Rušiteljica uživanja i Ra- 
stavljateljica skupova. Pa neka je slava onome koji je vječan i u čijoj su ruci 
smjenjivanje i potvrđivanje. 


PRIČA O STARICI I HADŽIJI 


Priča se i to da je zaspao jedan čovjek koji je išao s hadžijama i da je 
dugo spavao, a kad se probudio, vidio je da hadžijama nema ni traga. I on 
ustade, pa pođe i skrene s puta, a kad je malo poodmakao, ugleda jedan šator; 
i kraj ulaza u taj šator ugleda jednu staricu, a pored nje primijeti jednoga 
psa koji je spavao. I čovjek se približi šatoru, pa pozdravi staricu i zamoli 
je da mu da nešto za jelo, a starica mu reče: — Idi u onu dolinu, pa nalovi 
onoliko zmija koliko će ti biti dosta, a ja ću ti ih ispržiti, pa ću ti ih dati 
da ih pojedeš. — Ne usuđujem se loviti zmije niti sam ih ikad jeo — reče čovjek, 
a starica mu kaza: — Poći ću i ja s tobom, pa ću ih naloviti; ne boj se, dakle. 

I ona ode s njim (a pas je pošao za njom), pa ulovi onoliko zmija koliko 
je bilo potrebno, i zatim ih poče pržiti, a onaj čovjek nije znao kako da iz- 
bjegne tu hranu, pa jer se bojao gladi i iznurenosti, on pojede zmije. A zatim 
osjeti da je žedan, te zamoli staricu da mu da vode, a starica mu reče: — Eno 
ti potoka, pa se napij vode s potoka. — I čovjek ode na potok i vidje da je 
voda u njemu gorka, ali nije imao kud, te se napio te vode, iako je bila gorka, 
jer je umirao od žeđi. 

Pošto se napio vode, čovjek se vrati starici i reče joj: — Čudim se, starice, 
što boraviš na ovome mjestu i što ostaješ u ovakvom kraju... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo trideset peta noć, ona reče: 

— Doprlo mi je do ušiju, o sretni care, da je taj hadžija rekao starici: 

— Čudim se, o, starice, što boraviš na ovome mjestu 1 što se hraniš takvom 
hranom i piješ takvu vodu. — A kakve su vaše zemlje? — zapita starica hadžiju, 
a on joj odgovori: — U našim zemljama kuće su prostrane, velike, a plodovi 
su zreli, slatki, i ukusne vode ima u izobilju, i jela su izvrsna, i meso je debelo, 
i ima mnogo novaca i svakojakih dobrih stvari i divnih dobara, kakvih ima 
samo u raju koji je veliki Alah opisao svojim pravednim robovima. 

— Sve sam ja to čula — kaza mu na to starica. — A reci mi ima li kod 
vas sultana koji vam sude i kinje vas svojom presudom, kad ste pod njiho- 
vom vlašću, i koji, ako tko od vas zgriješi, oduzimaju njegovu imovinu 1 ra- 
sipaju je, a kad im se prohtije, tjeraju vas iz vaših kuća i istrebljuju vaš rod? 
— To se događa — reče čovjek, a starica kaza: — Onda će, Alaha mi, ta fina 
jela, i taj divan život, i ta ugodna dobra biti pravi otrov što prodire u tijelo 
zbog toga tlačenja i te nepravednosti, dok će naša jela biti dobar lijek zato 
što smo sigurni. Zar nisi čuo da su, poslije čovjekove predanosti Alahu, naj- 
veća blaga zdravlje i sigurnost, a toga može biti samo onda kad je sultan 
pravedan, kad je on Alahov nasljednik na njegovoj zemlji i kad umije dobro 
vladati. Ranijim sultanima bilo je potrebno sasvim malo dostojanstva, jer su 
ih se bojali njihovi podanici kad bi ih samo ugledali, dok sultan našega vremena 
mora biti veoma vješt u vladanju, i mora biti što je moguće dostojanstveniji, 
jer sada ljudi više nisu onakvi kavi su nekada bili, a naše sadašnje doba je 
— doba ljudi čije osobine nisu za pohvalu i koji čine strašna djela, jer im se 
pripisuju glupost i okorjelost, i oni kriju u duši mržnju i neprijateljstvo. A 
ako se sultan (neka mi pomogne veliki Alah!) pokaže slab među njima ili ako 
ne zna vladati i ulijevati poštovanje, zbog toga će zemlja nesumnjivo opustjeti. 
Poslovica veli: — Neka sultan tlači sto godina, ali neka podanici ne tlače jedan 
drugoga ni godinu dana, jer kad podanici tlače jedni druge, Alah daje vlast 
nad njima sultanu tlačiocu ili caru ugnjetaču. — Predaje nam kažu da su al- 
-Hadžadžu-ibn-Jusufu"" jednom predali molbu u kojoj je pisalo: — Boj se 
Alaha i ne tlači Alahove robove svakojakim tlačenjem. — A kad je pročitao tu 
molbu, al-Hadžadž se popeo na mimbar"! (a bio je to rječit čovjek), pa je re- 
kao:— O, ljudi, Alah mi je dao vlast nad vama za vaša djela... 

1 Šeherezadu zateče jutro, te ona prekine priču koju je započela po carevu 
odobrenju, a kad nastade četiristo trideset šesta noć, ona reče: 


— Doprlo mi je do ušiju, o sretni care, da se al.-Hadžadž popeo na mim- 
bar i da je rekao: — O, ljudi, Alah mi je dao vlast nad vama za vaša djela, 
a da sam ja umro, vi se ne biste mogli spasiti tlačenja zato što činite tolika 
zla djela, jer je veliki Alah stvorio mnogo ljudi kao što sam ja, pa ako ne 

budem ja, bit će onaj koji je još pakosniji od mene, koji još više tlači i koji 
je još ljući kad se razjari, kao što je o tome rekao jedan pjesnik: 


Nad svakom desnicom desnica je svjevišnjeg, 
I zlotvora svakoga zlotvor je mučio, znaj. 


Bojte se dakle tlačenja, jer je pravednost od svega bolja. I molimo se Alahu 
da poboljša naše prilike i da nam udijeli pravdu. 


I No Te SGEZIH 


PO SSVJD 


PRIČA O ROBINJI 
KOJA JE RASPRAVLJALA S UČENJACIMA I POBIJEDILA IH 


PRIČA SE DA JE U BAGDADU ŽIVIO jedan ugledan čovjek koji je imao mnogo 
novaca i zemlje, a spadao je u velike trgovce. I Alah ga je obasuo zemaljskim 
dobrima, ali nije ispunio njegovu želju da stekne potomstvo, te je tako nad njim 
prošlo mnogo vremena, a on nije dobio ni ženske ni muške djece. 

I on je već imao mnogo godina, te mu omekšaše kosti, a leđa mu se po- 
grbiše, i povećaše se njegova slabost i briga, te se poboja da mu ne propadnu 
imovina i imanje ako ne dobije sina nasljednika po kome će ga ljudi spomi- 
njati. I trgovac se poče moliti velikom Alahu, posteći danju a stojeći noću, i 
davao je zavjete velikom, živom Alahu koji uvijek postoji, i posjećivao praved- 
nike i sve se više molio velikom Alahu, a Alah ga je čuo i uslišio mu molitvu 
i smilovao se na nj zbog njegove molitve i njegova jadanja. 

I prođe samo malo dana, pa trgovac obljubi jednu od svojih žena, te ona 
zatrudnje od njega te noći, toga časa i trenutka, a kad prođoše njeni mjeseci, 
ona se oslobodi svoga bremena i donese na svijet muško dijete slično mjese- 
čevu srpu. I onda trgovac ispuni zavjete koje je dao, zahvaljujući velikom, slav- 
nom Alahu, i razdijeli milostinju i odjenu udovice i siročad, a sedmoga dana 
po rođenju, uveče, nadjenu sinu ime Abu-l-Husi. I dijete su dojile dojilje, i ču- 
vale ga dadilje, i nosili ga robovi i eunusi, dok tako nije postalo veliko i dok 
nije poraslo i izraslo. I ono nauči veliki Kuran i islamske propise i stvari prave 
vjere, i pisanje, i pjesništvo, i račun, a nauči i bacati strijele, i bio je jedinstven 

u svoje vrijeme i ljepši od svih ljudi toga vijeka i stoljeća — imao je lijepo lice 
i rječit jezik, i išao lomeći se u hodu od vitkosti i stasitosti, i bio ohol, i pre- 
nemagao se, gordeći se, jer je bio onakav kako je rekao o njemu jedan od onih 
koji su ga opisivali: | | 
Proljetne malje su pred zjenicama mojim, 
Pa kako da cvjeta ruža, krajem proljeća? 
Ne vidiš li da obraz njegov uzgaja 
Ljubičice što usred lišća cvjetaju? 


I mladić provede s ocem mnogo vremena, a otac mu se radovao i bio ve- 
oma veseo. I on postade zreo čovjek, a onda ga otac posadi ispred sebe jed- 
noga dana među danima, pa mu reče: — O; čedo moje, približio se moj suđeni 
čas i došlo je vrijeme da preminem, te mi ostaje samo da odem na istinu ve- 
likom, slavnom Alahu. Ostavljam ti sigurnu imovinu, i sela, i imanja, i dovoljno 
voćnjaka za djecu tvoje djece; strahuj od velikog Alaha, dakle, o, čedo moje, 
kad budeš raspolagao onim što ti ostavljam i pridržavaj se samo onih koji su 
ti pritekli u pomoć. 

I prođe samo malo vremena, pa se taj čovjek razbolje i umre. I sin ga op- 
remi što je bolje mogao i sahrani ga, pa se vrati kući, gdje je sjedio i primao iz- 
jave saučešća danima i noćima; i odjednom mu dođoše prijatelji, pa mu rekoše: 
— Nije umro onaj koji je ostavio čovjeka kao što si ti, i što je prošlo — prošlo 
je, a primanje izjava saučešća priliči samo djevojkama i ženama zaklonjenim 
zavjesom. — I oni ne ostaviše Abu-l-Husna dok i on ne ode u kupatilo, a onda 
mu dođoše i odagnaše njegovu tugu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo trideset sedma noć, ona reče: 


— Doprlo mi je do ušiju, o sretni care, da su prijatelji Abu-l-Husna, trgov- 
čeva sina, otišli mladiću u kupatilo i odagnali njegovu tugu, a da je on onda 
zaboravio ono što mu je otac ostavio u amanet i da je pomahnitao od veli- 
koga bogatstva; i on je mislio da će njegova sudbina uvijek biti takva i da mu 
neće ponestati novaca. I počeo je jesti i piti, i uživati i veseliti se, i nagrađivati 
i darivati, i bio je izdašan dajući zlato, i stalno je jeo kokošje meso i lomio 
pečate na sudovima i ibricima u kojima je klokotalo. piće, i slušao pjesme, i 
tako je činio sve dotle dok mu nije ponestalo novaća i dok nije spao na niske 
grane. 

I kad mu je nestalo sve ono što je imao pred sobom, i kad je izgubio ono 
što je izgubio, ne ostade mu ništa osim robinje koju mu je ostavio otac. A ni- 
jedna robinja nije bila ravna toj robinji po ljepoti, dražesti, sjaju i savršenstvu 
i vitkosti stasa, i ona je imala i znanja i lijepih odlika 1 vrlina koje ljudi sma- 
traju za ugodne. Ona je nadmašivala ljude svoga vijeka i stoljeća i postala 
uočljivija od zastave zbog raznolikosti svoga znanja, uzdigavši se iznad divnih 
po svome znanju i svojim postupcima, po vitkosti i nagibu stasa. A pri tom 
bješe visoka pet. pedalja, drugarica sreće, i obje polovine čela bjehu joj slične 
mladome mjesecu u šabanu; obrve joj bjehu tanke i duge, a oči — kao oči u 

I gospodar odvede djevojku gospodaru pravovjernih Harunu ar-Rašidu, pa mu 
je ponudi i spomenu mu ono što mu je ona rekla, a onda gospodar pravo- 


vjernih zapita: — Kako. se zoveš? — Zovem se Tavaduda — odgovori mu 
robinja... 

gazele. Nos joj je bio nalik na oštricu mača, obrazi na anemone, a usta na Sulej- 
manov pečat; zubi joj bjehu kao nanizani biseri, a u pupak joj je mogla stati 
unicija orahova ulja. Tijelo joj bješe tanje od žijela onoga koga j je iznurila ljubav 
i koji boluje od skrivenih strasti, dok joj bedra bjehu teža od gomile pijeska, 
i uopće, po svojoj ljepoti i dražesti, ona je bila dostojna riječi onoga koji je 
rekao: | 


Okrećući lice, zavest će ljepotom svojom, 
A okrećući leđa, ubit će sve rastankom. 


S licem ko mjesec, suncu ravna, ko vrbova grana, 
A surov izgled i rastanak svojstveni joj nisu. 


Rajski vrt joj je skriven pod haljinom tananom, 
A nad vratom joj mjesec se u nebo podiže. 


Bila je slična mjesecu kad se pojavljuje ili gazeli kad se igra — bila je kći 
svojih devet i svojih pet godina i dovodila je u zabunu mjesec i sunce, kao što 
je rekao o njoj jedan rječit i vješt pjesnik: 


Mjesecu što plovi ona je ravna, 

Pet joj je i pet, a zatim dvije i dvije, 
Nisam ja kriv što si me načinila 

Slična mjesecu što se tek pojavio. 


Koža joj je bila čista, a odisala je mirisom, te je izgledalo da je bila stvo- 
rena od svjetlosti i i sazdana od biljura. Obrazi su joj se rumenjeli, a bio joj je 
vitak rast i stas, kao što je rekao o njoj jedan od onih koji su je opisivali: 


Diči se i u srebrnom i u šafranovom, 
I sandalovom, na rumenom, vezenom zlatom. 
Ko cvjetak je što u bašti cvjeta, ili biser 
U nakitu, il! djevičino lice u oltaru. 
Kako je vitka! Kaže li joj vitkost: — Ustani! 
Bedra će joj reći: — Sjedni, žuriti se nemoj! 
A kad je za bliskost molim, pa ljepota šapne: 
— Darežljiva budi! — raznježenost će: — Čekaj! — šapnuti. 


Hvalim onoga što joj ljepotu dade svu, 
A zaljubljenom što dade riječ kuđenja samo. 


Dražima ljepote svoje i sočnošću svoga osmijeha ona je osvajala onoga tko 
bi je vidio, i gađala bi ga strijelama iz svojih očiju, a uza sve to bila je rječita 
i lijepo je nizala stihove. 

A kad mu je propala sva imovina i kad je vidio da je zapao u težak po- 
ložaj, Abu-l-Husn je proveo tri dana ne okusivši ništa i ne odmorivši se u snu, 
te mu robinja reče: — O, gospodaru, pošalji me gospodaru pravovjernih Ha- 
runu ar-Rašidu... 


28. Hiljadu i jedna noć II 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo trideset osma noć, ona reče: 


— Doprlo mi je do ušiju, o sretni care, da je robinja kazala svome gospo- 
daru: — O, gospodaru, pošalji me Harunu ar-Rašidu, petome al-Abasovu sinu, 
i zatraži od njega da ti plati za mene deset hiljada dinara, a ako on nađe da 
sam suviše skupa, reci mu: — O, gospodaru pravovjernih, moja robinja vrijedi 
više od toga. Ispitaj je, pa će joj porasti cijena u tvojim očima, jer toj djevojci 
nema ravne, a ona priliči samo tebi. — I čuvaj se, o, gospodaru moj, da me ne 
prodaš za nižu cijenu od one koju sam ti kazala — doda robinja — jer i to je 
malo za djevojku kao što sam ja. 

A gospodar te robinje nije znao koliko ona vrijedi, niti je znao da u njeno 
vrijeme nije bilo djevojke kao što je bila ona. I on odvede djevojku gospodaru 
pravovjernih Harunu ar-Rašidu, pa mu je ponudi i spomenu mu ono što mu 
je ona rekla, a onda gospodar pravovjernih zapita: — Kako se zoveš? — Zovem 
se Tavaduda — odgovori mu robinja. — O, Tavadudo, koje nauke dobro znaš? 
— zapita kalif, a djevojka mu odgovori: — O, gospodaru, znam gramatiku, po- 
eziju, pravo, tumačenje Kurana i leksiku, a upućena sam u glazbu i nauku o 
diobi nasljedstva, i u račun, dijeljenje i zemljomjerstvo, i u ono što su pričali 
prvi ljudi. Znam veliki Kuran i čitala sam ga na sedmi, deseti i četrnaesti na- 
čin, a znam i koliko ima sura i stihova u njemu, i koliko ima dijelova i polo- 
vica, i četvrtina, i osmina i desetina, i koliko puta treba pasti ničice. Znam 
koliko ima slova u Kuranu i kojim se stihovima što ukida, a koji su ukinuti; 
i znam mekanske i medinske sure,?? i zašto su nam one poslane; znam svete 
predaje po učenju i čuvenju, i to potkrijepljene i nepotkrijepljene; izučavala sam 
egzaktne nauke, i geometriju, i filozofiju, i nauku o liječenju, i logiku, i reto- 
riku, i objašnjenja, a zapamtila sam i mnogošta iz bogoslovske nauke. Voljela 
sam poeziju i svirala u lutnju; saznala sam na kojim se mjestima na njoj do- 
bivaju različiti zvuci, kako valja udarati u strune pa da se one pokrenu ili da 
miruju; i dovodim u iskušenje ljude kad pjevam i plešem, a ubijam ih kad se 
nakitim i namirišem. Ukratko, dospjela sam do onoga što znaju samo ljudi koji 
su temeljito izučili knjige. 

Kad je čuo te riječi od tako mlade djevojke, kalif Harun ar-Rašid se za- 
čudi rječitosti njena jezika, te se obrati djevojčinu gospodaru i reče mu: — Po- 
zvat ću ljude koji će zapodjenuti raspravu s njom o svemu onome što je pri- 
pisala sebi, pa ako im ona odgovori, platit ću ti je i dat ću ti još i pride; ako 
im pak ne odgovori, ti si dostojniji nje. — O, gospodaru pravovjernih, s ljubav- 
lju i zadovoljstvom! — odgovori na to djevojčin gospodar. 

I gospodar pravovjernih napisa pismo upravniku Basre i poruči mu da po- 
šalje Ibrahima-ibn-Sajara-an-Nazama (a bio je to najveći čovjek svoga vremena 
u vještini prepiranja, govorništvu, poeziji i logici) i naredi mu da mu dovede 
čitače Kurana, pravnike, liječnike, astrologe, mudrace, građevinare i filozofe (a 
Ibrahim bijaše učeniji od sviju njih). I prođe samo malo vremena, pa oni do- 
đoše na kalifov dvor, ne znajući u čemu je stvar, a kalif ih pozva u svoju dvo- 

ranu za dočeke i naredi im da sjednu, te oni posjedaše, a onda kalif naredi da 
mu dovedu robinju Tavadudu. I Tavaduda dođe i pokaza se (a bila je kao 
sjajna zvijezda), i sluge joj metnuše klupicu od zlata, a onda Tavaduda izgovori 
pozdravne riječi i prozbori rječitim jezikom, pa reče: — O, gospodaru pravovjer- 
nih, naredi prisutnim pravnicima, čitačima, liječnicima, astrolozima, mudracima, 
građevinarima i filozofima da zapodjenu prepirku sa mnom. 

I gospodar pravovjernih im reče: — Hoću da zapodjenete prepirku s ovom 
djevojkom o njenoj vjeri i da opovrgnete dokaze o svemu onome što je ona 
pripisala sebi. — I okupljeni odgovoriše: — S pažnjom i pokornošću Alahu i tebi, 
o, gospodaru pravovjernih! 

Onda djevojka obori glavu, pa reče: — Tko je od vas najbolje upućen u 
Kuran i kome su najbolje poznate predaje? — I jedan od prisutnih odgovori: 
— Ja sam čovjek koga tražiš. — Pitaj me o čemu hoćeš — reče mu onda robinja. 

I ovaj je zapita: — Jesi li čitala veliku Alahovu knjigu i znaš li ono čime 
se nešto ukida i ono što je ukinuto, i jesi li razmišljala o stihovima i slovima 
u njoj? — Jesam — odgovori djevojka, a učenjak reče: — Zapitat ću te o oba- 
veznim pravilima i neizmjenjivim zakonima. Reci mi, o, djevojko, šta znaš o 
tome, i reci mi tko je tvoj gospod, tko je tvoj prorok, tko ti je učitelj, šta je 
za tebe kibla,?? tko su ti braća, kakav je tvoj put i kakva je tvoja staza. 

I djevojka odgovori: — Alah je moj gospod, Muhamed je moj prorok (bla- 
goslovio ga i pozdravio Alah!), Kuran je moj učitelj, Ćaba je moja kibla, pra- 
vovjerni su moja braća, dobro je moj put, a suna"4 je moja staza. — I kalif se 
začudi njenu odgovoru, a još se više začudi rječitosti jezika u tako mlade dje- 
vojke. 

— O, djevojko — reče zatim učenjak — reci mi čime si saznala za velikog 
Alaha. - Razumom odgovori djevojka. — A šta je razum? — zapita on, a dje- 
vojka odgovori: — Postoje dva razuma: darovani razum i stečeni razum... 

I Šeherezadu zateče jutro, te ona prekine priču koju je započela po ca- 
revu odobrenju, a kad nastade četiristo trideset deveta noć, ona reče: 

— Doprlo mi je do ušiju, o sretni care, da je djevojka odgovorila: — Po- 
stoje dva razuma: darovani i stečeni. Darovani je razum onaj razum koji je stvo- 
rio veliki, slavni Alah, kako bi njime uputio pravim putem onoga među svo- 
jim robovima koga želi uputiti; a stečeni razum je onaj razum koji čovjek stječe 
obrazovanjem i dobrim saznanjima. 

— Dobro si to kazala! — reče učenjak, a zatim je zapita: — A gdje se nalazi 
razum? — Alah ga ubacuje u srce — odgovori djevojka — a njegovi se zraci dižu 
i dospijevaju u mozak, gdje se učvršćuju. 

— Dobro! — kaza učenjak. — Reci mi pomoću čega si saznala za proroka 
(blagoslovio ga i pozravio Alah!)? — I djevojka odgovori: — Pomoću. čitanja 
knjige velikog Alaha, pomoću znamenja, uputstava, dokaza i čuda. 

— Dobro! — kaza učenjak. — Reci mi nešto o obaveznim pravilima i ne- 
izmjenjivim zakonima. 

— Što se tiče obaveznih pravila — odgovori djevojka — njih ima pet: tvrđenje 
da nema boga osim jedinog Alaha, koji nema drugova, a da je Muhamed nje- 
gov rob i poslanik; čitanje molitve; dijeljenje milostinje; post o Ramazanu i 
odlazak na hadžiluk u sveti Alahov hram za one koji su kadri da to učine. 
Što se. pak tiče neizmjenjivih zakona, njih ima četiri: noć, dan, sunce i mjesec; 
na njima se izgrađuju život i nada, a Adamov sin ne zna da li će oni biti 
uništeni kad dođe posljednji čas. 

— Dobro! — reče učenjak. — Reci mi kakvih ima vjerskih obreda? — Vjer- 
ski obredi su — odgovori djevojka — molitva, milostinja, post, odlazak na hadži- 


luk, rat za vjeru i suzdržavanje od onoga što je zabranjeno. 


.— Dobro! — kaza učenjak. — Reci mi čime pristupaš molitvi — reče on. 
I djevojka mu odgovori: — S namjerom punom pobožnosti, priznajući gospo- 
dovu. vlast. — Reci mi — reče učenjak — koja su pravila što ih je propisao Alah 
i kojih treba da se pridržavaš prije no što pristupiš molitvi. — I djevojka odgo- 
vori: — Da se očistim od grijeha, da pokrijem sramotu, da uklonim zaprljane 
haljine, da stanem na čisto mjesto, da se okrenem kibli, da stojim čvrsto i ravno, 
da se molim s pobožnom namjerom i da izgovorim uzvik zabrane: — Alah je 
velik! 

— Dobro! — reče učenjak. — Reci mi kako odlaziš iz kuće na molitvu. — 
S namjerom punom pobožnosti — odgovori djevojka. — A s kakvom namjerom 
odlaziš u džamiju — zapita učenjak, a djevojka odgovori: — S namjerom da slu- 
žim Alahu. — A kako se okrećeš prema kibli? — zapita učenjak. — Postupajući 
onako kako glase tri pravila i jedan zakon — odgovori djevojka. 

— Dobro! — reče učenjak. — Reci mi šta je početak molitve, šta u njoj raz- 
rješava zabrane, a šta nalaže zabranu. — Početak molitve je — odgovori djevojka 
— čišćenje od grijeha; zabranu nalaže uzvik zabrane: Alah je velik!, a od nje 
razrješava želja za mirom poslije molitve. — Kakva je odgovornost onoga koji 
napusti molitvu? — zapita učenjak, a djevojka odgovori: — U as-Sahihu se kaže: 
— Tko napusti molitvu namjerno i s predumišljajem, bez opravdanja, nema uče- 
šća u islamu... 

I Šeherezadu zateče jutro, te ona prekine priču koju je započela po carevu 
odobrenju, a kad. nastade noć kojom se puni četiristo četrdeset noći, ona reče: 


= Doprlo mi je do ušiju, o sretni care, da je djevojka izgovorila riječi svete 
predaje i da je onda učenjak rekao: — Dobro! Reci mi što o molitvi — šta je 
to? — I djevojka odgovori: — Molitva je veza između roba i njegova gospodara, 
a ima deset odlika: ona posvećuje srce, ozarava lice, umilostivljuje milosrdnog, 
gnjevi sotonu, otklanja nevolju, izbavlja od dušmanskoga zla, povećava milost, 
otklanja kaznu, približuje roba njegovu gospodaru i ne da mu da čini ono što 
je odvratno i za pokudu. Molitva je jedno od prijeko potrebnih, obaveznih i 
propisanih pravila, i ona je stup vjere. 

— Dobro! — reče učenjak. — Reci mi šta je ključ za molitvu. — Malo uzi- 
manje 'avdesa — odgovori djevojka. — A šta je ključ za mali avdes? — Izgova- 
ranje Alahova imena. — A šta je ključ za izgovaranje Alahova imena? — Nepo- 

kolebljiva vjera. — A šta je ključ za nepokolebljivu vjeru? — Nada. — A šta je 
ključ za nadu? — Pokoravanje. — A šta je ključ za pokoravanje? — Ispovijedanje 
jedinstvenosti velikog Alaha i priznavanje njegove najviše vlasti. 

= Dobro! — reče učenjak. — Reci mi nešto o pravilima o malom uzimanju 
avdesa. — I djevojka odgovori: — Ima ih šest, po učenju imama aš-Šafije, Mu- 
hameda-ibn-Idrisa (neka bi Alah bio zadovoljan njim!): namjera puna pobož- 
nosti prilikom umivanja lica, pranja ruku i laktova, brisanje jednoga dijela glave, 
pranje nogu i peta i red kojim valja uzimati avdes. A ima deset zakona o njemu: 
izgovaranje Alahova imena, pranje ruku prije no što ih čovjek metne u sud, 
ispiranje usta, ušmrkavanje vode u nos, brisanje cijele glave, brisanje ušiju iz- 
vana i iznutra novom vodom, ispiranje guste brade, ispiranje prstiju na. rukama 
i nogama, pranje najprije desne, a zatim lijeve strane, čišćenje tijela triput, i 
neprekidnost. u uzimanju avdesa. A poslije završenog avdesa valja reći: — Tvr- 
dim da nema boga do Alaha, koji nema drugova, i da je Muhamed njegov rob 
i poslanik! Bože moj, uvrsti me u one koji se kaju, uvrsti. me u .one koji se 
čiste od grijeha. Neka ti je slava, bože moj! Odajući ti hvalu, j ja tvrdim da nema 
drugoga gospoda osim tebe, molim ti se da mi oprostiš i kajem se pred tobom. 
— U svetim predajama se navodi da je prorok (blagoslovio ga i pozdavio. Alah!) 
rekao jednom: — Za onoga koji bude izgovarao to poslije svakog uzimanja av- 
desa otvorit će se osam rajskih vrata, pa će ući na ona na koja hoće. 

— Dobro! — reče učenjak. — Ako čovjek zahtije da uzme avdes,. kakvi će 
se anđeli i đavoli nalaziti pored njega? —- 1 djevojka odgovori::— Kad: se čovjek 
pripremi da uzme avdes i kad. spominje ime velikoga Alaha.na početku. avdesa, 
đavoli. će pobjeći od njega, a nad njim će dobiti vlast anđeli sa. šatorom od 
svjetlosti, pored kojeg se nalaze četiri užeta, a pored svakog užeta. je po. jedan 
anđelo koji slavi velikog Alaha i moli ga da oprosti čovjeku, dok čovjek šuti 
ili spominje Alahovo ime. A ako čovjek ne spominje ime velikog, slavnog Alaha 
na početku avdesa, nad njim dobivaju vlast šejtani. i đavoli, a anđeli. odlaze 
od njega, i onda mu sotona došaptava sve dotle dok ga ne obuzme sumnja 
i dok njegovo uzimanje avdesa ne ostane bez djelovanja. Rekao. je prorok (bla- 
goslovio ga i pozdravio Alah!): — Pravilnim uzimanjem avdesa čovjek tjera šej- 
tana od sebe i čuva se od sultanove nepravednosti. — A rekao je i ovo: — Ako 
koga snađe nevolja, a nije uzeo avdes, neka za to kori sebe sama. 

— Dobro! — reče učenjak. — Reci mi šta treba da učini čovjek kad se pro- 
budi iza sna; — Kad se čovjek probudi iza sna — odgovori djevojka — neka tri- 
put opere ruke prije no što ih spusti u sud. 

— Dobro! — reče učenjak. — Reci mi što o pravilima o uzimanju :velikog 
avdesa i o zakonima o njemu. — Za uzimanje velikog avdesa — odgovori. dje- 
vojka — važe ova pravila: namjera puna pobožnosti i polijevanje cijelog tijela 
vodom, to jest voda treba da dospije do svake dlake i do cijele kože; što se 
pak tiče zakona o uzimanju velikog avdesa, prije njega valja uzeti mali avdes 
i obrisati se i oprati kosu, a po riječima nekih pranje nogu treba odgoditi za 
kraj uzimanja velikog avdesa. — Dobro! — reče učenjak... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo četrdeset prva noć, ona reče: 


— Doprlo mi je do ušiju, o sretni care, da je djevojka kazala učenjaku kako 
glase pravila o uzimanju velikog avdesa i zakoni o njemu, a da je onda uče- 
njak rekao: — Dobro! Reci mi zašto se pri uzimanju avdesa može upotrijebiti 
pijesak i kako glase pravila i zakoni o takvom avdesu. — Što se tiče uzroka — 
odgovori djevojka — njih ima sedam: nedostatak vode, bojazan da je ne ne- 
stane, oskudica u vodi, lutanje prilikom putovanja, bolest, uloga na prijelomu 
kostiju i rana. A ima četiri pravila o njemu: namjera puna pobožnosti, upotreb- 
ljavanje čistoga pijeska, brisanje obiju ruku. Što se pak tiče zakona, evo ih: iz- 
govaranje Alahova imena i pranje desne ruke prije no što se opere lijeva. 

— Dobro! — reče učenjak. — Reci mi što o uvjetima za molitvu, o njenim 
skupovima i o zakonima o njoj. — Što se tiče uvjeta za molitvu — odgovori dje- 
vojka — njih ima pet: čistoća udova, pokrivanje sramote, nastajanje vremena 
kad se valja moliti, pa bilo da se to tačno zna bilo da se misli da je vrijeme 
nastalo, okretanje na onu stranu gdje je kibla i stajanje na čistome mjestu. A 
stupovi su molitve: namjera puna pobožnosti, uzvik zabrane: Alah je velik!, sta- 
janje za vrijeme molitve, ako je to moguće, i izgovaranje fatihe. Zatim se valja 
pokloniti do pojasa, pa malo počekati, ispraviti se, pa malo počekati, pasti ni- 
čice, pa malo počekati, čučnuti između dva padanja ničice, pa malo počekati, 
izgovoriti posljednje riječi simbola vjere, čučeći i izgovarajući pritom molitvu za 
proroka (blagoslovio ga i pozdravio Alah!), i glasno izgovoriti prvi pozdrav, 
a, po riječima nekih, imati namjeru punu pobožnosti pri odlasku s molitve. Što 
se pak tiče zakona o molitvi, u njih spadaju azan,'5 ikama, podizanje ruku pri 
glasnom izgovaranju zabrane: Alah je velik!, pristupna molitva, zaštitni usklik, 
usklik: amen!, čitanje neke sure poslije fatihe, usklici: Alah je velik! prilikom 
mijenjanja položaja, riječi: Neka čuje Alah one koji ga hvale! Gospode naš, 
hvala ti! i glasno izgovorena riječ na svome mjestu, i tiho izgovorena riječ na 
svome mjestu, i prva ispovijed, radi koje valja sjesti, i unošenje u nju molitve za 
proroka (blagoslovio ga i pozdravio Alah!), i molitva za njegovu obitelj, pri- 
likom izgovaranja posljednje ispovijedi, i drugi pozdrav. 

— Dobro! A na što treba udariti namet za siromahe? — reče učenjak. I dje- 
vojka odgovori: — Na zlato, srebro, deve, krave, ovce, pšenicu, ječam, proso, 
duru, bob, grašak, rižu, suho grožđe i datulje. — Dobro! — reče učenjak. — Reci 
mi na koju se količinu zlata uzima porez za siromahe. — I djevojka odgovori: 
— Ne plaća se porez na ono što je manje od dvadeset miskala, a ako se imo- 
vina popne na dvadeset, onda se od toga uzima pola miskala, dok se na veću 
imovinu od toga uzima na ime poreza po istom računu. — Reci mi na koju 
se količinu srebra uzima porez — reče učenjak. I djevojka odgovori: — Ne plaća 
se porez na ono što je manje od dvadeset dirhema, a ako se imovina popne 
na dvjesta, onda se od toga uzima pet dirhema, dok se na veću imovinu uzima 
porez po istom računu. — Dobro! Reci mi na koliko se deva plaća porez — reče 
učenjak. I djevojka odgovori: — Na svakih pet deva po jedna ovca, a na dva- 


PRIČA O ROBINJI KOJA JE RASPRAVLJALA S UČENJACIMA 439 


deset i pet jedna jednogodišnja deva. — Dobro! — reče učenjak. — Reci mi na 
koliko se ovaca plaća porez. — Kad se broj ovaca popne na četrdeset, na njih 
se daje jedna ovca — odgovori djevojka. 

— Dobro! — reče učenjak. — Reci mi što o postu i pravilima o njemu. — 
I djevojka odgovori: — Pravila o postu su ova: namjera puna pobožnosti i su- 
zdržavanje od jela, pića, spolnog snošaja i namjernog povraćanja, a post 
je obavezan za svakog punoljetnog koji nema mjesečnog pranja ni poslijeporo- 
đajnog čišćenja. On je obavezan od onoga časa kad čovjek ugleda mlad mjesec 
ili čuje da se on pojavio od očevica, čija mu se pravednost kosnula srca. A 
jedan od obaveznih uvjeta za post jeste usvajanje neke namjere pune pobož- 
nosti svake noći. Što se pak tiče zakona o postu, treba odgađati predosvitni 
objed i suzdržati se od razgovora, osim od riječi o dobru, od spominjanja Alaha 
i čitanja Kurana. 

— Dobro! Reci mi od čega post ne može izgubiti svoju vrijednost — reče 
učenjak. I djevojka odgovori: — Od mazanja mašću, od upotrebljavanja rastoka, 
od gutanja prašine s puta i pljuvačke, od otjecanja sjemena prigodom prosipa- 
nja ili od gledanja u tuđu ženu, od puštanja krvi i stavljanja pijavica — od toga 
post ne može izgubiti svoju vrijednost. 

— Dobro! — reče učenjak. — Reci mi što o molitvi na dan obaju praznika. 
— Dva rakata, koji su propisani sunom, bez azama i ikame — odgovori dje- 
vojka; — ali onaj koji se moli kaže: na sabornu molitvu! — i izgovora: — Alah 
je velik! — pri prvom rakatu sedam puta, osim usklika zabrane, a pri drugom 
— pet puta, osim usklika prilikom ustajanja; tako je po učenju imama aš-Šafije 
(neka mu se smiluje veliki Alah!), a onaj koji se moli izgovara simbol vjere... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo četrdeset druga noć, ona reče: 


— Doprlo mi je do ušiju, o sretni care, da je djevojka kazala učenjaku ka- 
kva se molitva čita na dan obaju praznika, a da joj je učenjak onda rekao: 
— Dobro! — Reci mi što o molitvi prilikom pomračenja sunca i pomračenja mje- 
seca. — I djevojka odgovori: — Dva rakata, bez azama i ikame; onaj koji se moli 
dvaput se uspravlja pri svakom rakatu, dvaput se klanja i dvaput pada ničice, 
pa sjeda i izgovara simbol vjere i pozdravni usklik. 

— Dobro! Reci mi što o molitvi za kišu — reče učenjak. I djevojka odgovori: 
— Dva rakata, bez azama i ikame; imam izgovora simbol vjere i pozdravni us- 
klik, a zatim drži propovijed i moli velikog Alaha da oprosti ljudima u onome 
mjestu u kojem se izgovara usklik: Alah je velik! u propovijedima na dan praz- 
nika, pa prevrće svoj ogrtač, okrećući gornji dio naniže, i priziva Alaha i moli 
mu se. 

— Dobro! — reče učenjak. — Reci mi što o neparnoj molitvi. — U neparnoj 
molitvi — odgovori djevojka — najmanje jedan rakat, a najviše jedanaest. — Do- 
bro! — reče učenjak. — Reci mi što o molitvi u zoru. — U molitvi u zoru — od- 
govori djevojka — najmanje dva rakata, a najviše dvanaest rakata. 

— Dobro! — reče učenjak. — Reci mi što o isposništvu. — To je propis — 
odgovori djevojka. — A kakvi su uvjeti za isposništvo? — zapita učenjak, a dje- 
vojka reče: — Da čovjek gaji bogougodne namjere, da iz džamije izlazi samo 
onda kad ga na to nagna nužda, da se ne dotiče žena, da posti i da se suzdr- 
žava od govora. 

— Dobro! — reče učenjak. — Reci mi kad je obavezan hadžiluk"" — reče 
učenjak. I djevojka odgovori: — Kad čovjek postane zreo, kad je potpuno svje- 
stan, kad ispovijeda islam i kad je u stanju da ode na hadžiluk, a dužan je to 
učiniti jedanput u životu, prije smrti. 

— Dobro! — reče učenjak. — A kako glase pravila o odlaženju na hadžiluk? 
— I djevojka odgovori: — Nametanje zabrane sebi, zadržavanje u Arafu, kružni 
obilazak, trčanje i brijanje ili skraćivanje kose. — A kako glase pravila o pos- 
jećivanju? — zapita učenjak. I djevojka odgovori: — Nametanje zabrane, kružno 
obilaženje i trčanje. — Kako glase pravila o nametanju zabrane? — zapita uče- 
njak. I djevojka odgovori: — Svlačenje sašivenog odijela, odricanje od mirisa, 
prestanak brijanja glave, sječenja noktiju, ubijanja divljači i spolnoga snošaja. 
— A kako glase zakoni o hadžiluku? — zapita učenjak. I djevojka odgovori: — 
Usklik: Ovdje sam!, kružni obilazak po dolasku, oproštajni obilazak, noćivanje 
u al-Muzdalifu i Mini i bacanju kamičaka. 

— Dobro! — reče učenjak. — A šta je rat za vjeru i koji su razlozi za nj? 
— Razlozi za nj su — odgovori djevojka — napad nevjernika na. nas, prisustvo 
imama i ratne opreme i odlučnost prilikom sukoba s neprijateljem, a zakoni 
o njemu nalažu da se ljudi podstiču na borbu, po riječima njegovim (velik. je 
on!): — O, proroče, podstiči pravovjerne na borbu! 

— Dobro! Reci mi što o pravilima o. trgovanju i O zakonima o njemu — 
reče učenjak. I djevojka odgovori: — Pravila o trgovanju jesu: nuđenje na pro- 
daju i pristanak na kupovinu, i da ono što se prodaje bude vlasništvo onoga 
koji prodaje i da se on time služio, i da to kupac može dobiti, a isto tako 
i odustajanje od zelenašenja. — A kako glase zakoni o trgovanju? — zapita uče- 
njak. I djevojka odgovori: — Pravo otkaza pogodbe i izbora dok se strane ne 
raziđu, po riječima njegovim (blagoslovio ga i pozdravio Alah!): — Oni koji se 
pogađaju mogu birati dok se ne raziđu. — Dobro! — reče učenjak. — Reci mi 
koje se stvari ne mogu mijenjati jedna za drugu. — I djevojka odgovori: — Za- 
pamtila sam tačno predaju po Nafijevim riječima, a on se poziva na božjega 
poslanika (blagoslovio ga i pozdravio Alah!), koji je zabranio mijenjanje suhih 
smokava za svježe i svježih datulja za suhe, i sušenoga mesa za svježe, i vrhnja. 
za topljeno maslo, i sve što spada u istu vrstu a može se jesti ne može se mi- 
jenjati jedno za drugo. 

I kad je čuo djevojčine riječi, učenjak vidje da je djevojka oštroumna, pro- 
nicava, razborita i da zna pravo, predaje, tumačenja Kurana i ostalo, te reče 
u sebi: — Treba da je svakako nadmudrim i svladam u dvorani za dočeke go- 
spodara pravovjernih! — O, djevojko — zapita je on — šta znači riječ yvuduc 
u svakidašnjem jeziku? — Riječ jvudux u svakidašnjem jeziku znači sčistoćac, 

voslobođenje od prljavštinex — odgovori djevojka. — A šta znači u svakidašnjem 
jeziku riječ salata? — s Želja za dobrome. — A šta znači u svakidašnjem jeziku 
riječ sgusla? — gČišćenjec. — A šta znači u svakidašnjem jeziku ssaumx? — +Suz- 
državanjex. — A šta znači u svakidašnjem jeziku szakate. — oDodavanjecx. — A 
šta znači u svakidašnjem jeziku shadže? — + Zaštitax — odgovori djevojka, te 
tako učenjakovi dokazi bjehu oboreni... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo četrdeset treća noć, ona reče: 


— Doprlo mi je do ušiju, o sretni care, da je djevojka oborila učenjakove 
dokaze i da je on onda ustao i rekao: — Posvjedoči, o, gospodaru pravovjernih, 
da ova djevojka bolje zna pravne nauke nego ja. 

Sad ću ja tebe pitati o koječemu — reče djevojka. — Brzo mi odgovaraj, 
ako si znalac. — Pitaj me! — reče učenjak, a djevojka ga zapita: — Šta su strijele 
vjere? — Njih ima deset — odgovori učenjak — prva je ispovijedanje, to jest vje- 
rovanje; druga je molitva, to jest prirodno svojstvo; treća je danak siromaha, 
to jest čistoća; četvrta je post, to jest štit; peta je odlazak na hadžiluk, to jest 
zakon; šesta je rat za vjeru, to jest spasenje; sedma i osma su podsticanje na 
ono što je dobro i zabranjivanje onoga što je za pokudu; deveta je zajednička 
sloga, to jest drugarstvo; a deseta — traženje znanja, to jest put dostojan pohvale. 

— Dobro! — reče djevojka. — Duguješ mi odgovor još na jedno pitanje: — 
Šta je korijenje islama? — Postoje četiri korijena: zdrava vjerovanja, iskrenost 
i stremljenje k cilju, svijest o zakonima i održavanje zavjeta. — Ostalo je još 
jedno pitanje — reče djevojka — pa ako mi odgovoriš, dobro, a ako mi ne od- 
govoriš, svući ću ti odijelo. 

— Govori, djevojko! — reče učenjak, a djevojka ga zapita: — Šta su grane 
islama? — A učenjak ostade šuteći neko vrijeme i ne odgovori ništa. I djevojka 
uzviknu: — Svuci odijelo, pa ću ti protumačiti to. 

— Protumači mu, a ja ću mu svući odijelo! — reče gospodar pravovjernih, 
a djevojka kaza: — Postoje dvadeset i dvije grane: postupanje po knjizi velikog 
Alaha, ugledanje na njegova poslanika (blagoslovio ga i pozdravio Alah!), ne 
činiti štetu, upotrebljavati za hranu ono što je odobreno, suzdržavati se od onoga 
što je zabranjeno, ispravljati nepravdu u korist onih kojima je učinjena, kaja- 
nje, znanje vjerskih zakona, ljubav prema Alahovu Prijatelju, pridržavati 
se onoga što nam je poslano s neba, smatrati da su pravedni oni koje je po- 
slao Alah, bojati se promjene, biti spreman za posljednji odlazak, imati snagu 
prave vjere, opraštati kad je to moguće, čvrstina u bolesti, strpljenje u nevolji, 
poznavanje velikog Alaha, poznavanje onoga sa čim je došao njegov prorok 
(blagoslovio ga i pozdravio Alah!), nepokoravanje prokletom Iblisu, borba sa 
svojom dušom i nepokoravanje duši i potpuna predanost Alahu. | 

I kad je čuo to od djevojke, gospodar pravovjernih naredi ljudima da uče- 
njaku svuku odijelo i da mu skinu tajlesan, te se učenjak svuče, pa iziđe, tužan 
zbog djevojke i postiđen pred gospodarom pravovjernih. 

A zatim pred djevojkom ustade drugi jedan učenjak, pa joj reče: — O, dje- 
vojko, slušaj mali broj pitanja koja ću ti postaviti. — Govori — reče djevojka, 
a učenjak je zapita: — Šta je ispravno predavanje robe? — Kad je poznata cijena, 
poznata vrsta i poznat rok plaćanja — odgovori djevojka. — Kako glase pravila 
o hrani i zakoni o njoj? — Pravila o hrani su — odgovori djevojka — svijest da 
je veliki Alah dao hrane čovjeku i da ga je nahranio i napojio i čovjekova za- 
hvalnost velikom Alahu za to. — A šta je zahvalnost? — reče učenjak, a djevojka 
mu odgovori: — Zahvalnost se sastoji u tome da rob utroši sve ono čime ga 
je nagradio veliki Alah na ono radi čega je to stvoreno. — A kako glase za- 
koni o jelu? — zapita učenjak, a djevojka odgovori: — Izgovaranje Alahova imena, 
pranje ruku, sjedenje na lijevoj butini pri jelu, uzimanje jela pomoću tri prsta 
i jedenje onoga što je pri ruci. — Dobro! — reče učenjak. — Reci mi u čemu se 
sastoji pristojnost pri jelu. — I djevojka odgovori: — U tome da se u usta meću 
mali komadi i da se rijetko gleda u one koji sjede naporedo. — Dobro! — reče 
učenjak... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo četrdeset četvrta noć, ona reče: 


— Doprlo mi je do ušiju, o sretni care, da je učenjak rekao djevojci: — Do- 
bro! Reci mi nešto o uvjerenjima srca i kako se ona određuju onim što im 
je suprotno. — Postoje tri uvjerenja — odgovori djevojka — a postoje i tri su- 
protnosti. Prva je uvjerenje vjera, a njoj je suprotno opredjeljenje odricanja mno- 
goboštva; drugo je uvjerenje suna, a njoj je suprotno opredjeljenje odricanja 
novačenja; treće je uvjerenje pokornost Alahu, a opredjeljenje koje mu je su- 
protno jeste odustajanje od neposlušnosti njemu. 

— Dobro! Reci mi kakvi su uvjeti za uzimanje malog avdesa — reče uče- 
njak, a djevojka odgovori: — Predanost Alahu, sposobnost razlikovanja, čistoća 
vode, odsustvo smetnje koja se osjeća i odsustvo smetnje po zakonu. 

— Dobro! — reče učenjak. — Reci mi nešto o vjeri. — Vjera se dijeli — odgo- 
vori' djevojka — na devet dijelova: vjera u onoga kome se klanjaš, vjerovanje 
u to da si rob; vjerovanje u posebnu božju bitnost; vjerovanje u dvije pregr- 
štix; vjerovanje u ono što je suđeno; vjerovanje u ono čime se nešto ukida; 
vjerovanje u ono što je ukinuto; vjerovanje u Alaha, u njegove anđele i pos- 
lanike; vjerovanje u sudbinu i ono što je suđeno u dobru i zlu, u ugodnom 
i tužnom. 

— Dobro! — reče učenjak. — Reci mi koje tri stvari smetaju drugim trima 
stvarima. — Dobro — odgovori djevojka. — Priča se da je Sufjan as-Sauri rekao: 
— Tri stvari upropašćuju druge tri stvari: potcjenjivanjem pravednika upropa- 
šćuje se budući život, potcjenjivanjem careva upropašćuje se duša, a potcjenji- 
vanjem izdataka upropašćuje se novac. 

— Dobro! — reče učenjak. — Reci mi nešto o nebeskim ključevima i o tome 
koliko ima vrata na nebesima. — I djevojka odgovori: — Veliki Alah je rekao: 
— I otvori se nebo, i tamo bjehu vrata; a prorok je rekao (blagoslovio ga i po- 
zdravio Alah!): — Nitko ne zna koliko ima vrata na nebu osim onoga koji je 

stvorio nebo, a nema nijednoga Adamova sina za koga na nebu ne bi bila dvoja 
vrata: na jedna vrata izlazi ono što mu se dodjeljuje, a kroz druga vrata se 
uznose njegova djela, i neće se zatvoriti vrata na koja izlazi ono što mu se do- 
djeljuje dok mu ne dođe suđeni čas, niti će se zatvoriti vrata za njegova djela 
dok se ne uznese njegova duša. 

— Dobro! — reče učenjak. — Reci mi šta je stvar, šta je polustvar i šta nije 
stvar. — I djevojka odgovori: — Stvar je pravovjerni, polustvar je licemjer, a nije 
nikakva stvar — nevjernik. 

— Dobro! Reci mi nešto o srcima — reče učenjak, a djevojka odgovori: — 
Srce može biti: zdravo srce, bolesno srce, srce koje se kaje, srce koje se po- 
svećuje i srce koje svijetli. Zdravo srce je srce Alahova Prijatelja; bolesno srce 
je nevjernikovo srce; srce koje se kaje jeste srce bogobojažljivih ljudi; srce koje 
se posvećuje jeste srce našega gospodara Muhameda (blagoslovio ga i pozdra- 
vio Alah!), a srce koje svijetli imaju oni koji se ugledaju na nj. A srca učenih 
ljudi mogu biti trojaka: srce privrženo ovozemaljskom životu, srce privrženo po- 
tonjem životu i srce privrženo svome gospodaru. Rečeno je i to da postoje tri 
srca: privrženo srce, a to je nevjernikovo srce; izgubljeno srce, a to je licemjerno 
srce; i pouzdano srce, a to je srce pravovjernog. Rečeno je i to da postoje tri 
srca: srce otvoreno svjetlošću i vjerom, srce ranjeno strahovanjem od rastanka 
i srce koje se boji da ga ne ostave. — Dobro! — reče učenjak... 

I Šeherezadu zateče jutro, te ona prekine priču koju je započela po carevu 
odobrenju a kad nastade četiristo četrdeset peta noć, ona reče: 


— Doprlo mi je do ušiju, o sretni care, da je učenjak postavio pitanje dje- 
vojci i da mu je ona odgovorila, a on je onda rekao: — Dobro! — O, gospodaru 
pravovjernih — reče zatim djevojka — on mi je postavljao pitanja dok se nije 
zamorio, a ja ću njemu postaviti dva pitanja, pa ako mi odgovori na njih, do- 
bro, a ako mi ne odgovori, ja ću mu uzeti odijelo, pa neka ide s mirom. 

— Pitaj me o čemu hoćeš — reče učenjak, a djevojka kaza: — Šta mi mo- 
žeš reći o vjeri? — Vjera je — odgovori učenjak — potvrda jezikom i priznanje 
istine srcem, i rekao je on (molimo mu se i pozdravljamo ga!): — Vjera pra- 
vovjernoga neće biti učvršćena dok se u njemu ne usavrši pet svojstava: uzda- 
nje u Alaha, povjeravanje sebe u Alahu, pristanak na Alahovu presudu i sta- 
ranje da njegova djela budu ugodna Alahu, jer je potpuno vjerovao onaj koji 
je volio radi Alaha i davao radi Alaha i otkazivao radi Alaha. 

— Reci mi nešto o pravilu nad pravilima, o pravilu koje čini osnovu svih 
pravila, o pravilu koje je potrebno svim pravilima, o pravilu koje nadilazi sva 
pravila, o zakonu koji ulazi u sastav toga pravila i o zakonu kojim se zavr- 
šava to pravilo — reče djevojka, a učenjak ušuti i ništa ne odgovori. 

I gospodar pravovjernih naredi Tavadudi da mu to objasni, a učenjaku 
naredi da svuče odijelo i da ga preda djevojci, a onda djevojka reče: — O, uče- 
njače, pravilo nad pravilima jeste poznavanje velikog Alaha; pravilo koje čini 
osnovu svih pravila jeste tvrđenje da nema drugoga boga osim Alaha i da je 
Muhamed Alahov poslanik; pravilo koje je potrebno svim pravilima jest uzi- 

manje malog avdesa; a pravilo koje nadilazi sva pravila jeste uzimanje velikog 
avdesa. Propis koji ulazi u sastav pravila jeste ispiranje prstiju i ispiranje gu- 
ste brade, a propis kojim se završava pravilo jeste obrezivanje. 

I tada postade jasna učenjakova nemoć, te on stane na noge i reče: — Po- 
zivam Alaha za svjedoka da ova djevojka bolje zna pravne nauke i ostalo nego 
ja! — A potom svuče svoje odijelo, pa ode potišten. 

Što se pak tiče njene povijesti s učiteljem i poznavaocem Kurana, ona se 
obrati ostalim učenim ljudima koji bjehu prisutni, pa ih zapita: — Tko je od 
vas učitelj i poznavalac koji zna sedam čitanja i graniatiku i leksiku? — I po- 
znavalac joj priđe, pa sjedne ispred nje i zapita je: — Jesi li čitala knjigu veli- 
kog Alaha i jesi li dobro utuvila one stihove u njoj kojima se što ukida i ono 
što je ukinuto, neizmjenjive i sumnjive, mekanske i medinske? Jesi li shvatila 
kako se ona objašnjava i kako je valja čitati? — Jesam — odgovori djevojka, a 
učenjak je zapita: — Reci mi koliko sura ima u Kuranu, koliko desetina, koliko 
stihova, koliko slova i koliko puta valja pasti ničice. Koliko proroka spominju 
u njemu, koliko ima u njemu medinskih, a koliko mekanskih sura, i koliko ima 
letećih bića koja se spominju u njemu? — O, gospodaru — odgovori djevojka 
— što se tiče sura u Kuranu, njih ima sto četrnaest, i to sedamdeset mekan- 
skih i četrdeset četiri medinske. Što se pak tiče desetih dijelova, njih ima šest 
stotina desetih i dvadeset i jedna desetina; stihova ima u Kuranu šest hiljada 
dvjesta trideset i šest, a riječi — sedamdeset devet hiljada četiri stotine trideset 
i devet, dok slova ima trista dvadeset i tri hiljade šest stotina sedamdeset, a 
kad netko čita Kuran, njemu se na svako slovo uračunava po deset dobrih djela. 
A padanja ničice ima četrnaest... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo četrdeset šesta noć, ona reče: 


— Doprlo mi je do ušiju, o sretni care, da je poznavalac zapitao djevojku 
o Kuranu i da mu je ona onda odgovorila, rekavši: — Što se pak tiče proroka 
čija se imena spominju u Kuranu, njih ima dvadeset i pet: Adam, Nuh, Ibra- 
him, Ismail; Isak, Jakub, Jusuf, al-Jasa; Junus, Lut, Salih, Hud, Šuajb, Daud, 
Sulejman, Zu-l-Kifl, Idris, Iljas, Jahja, Zakarija, Ajub, Musa; Harun i Muha- 
med (blagoslovio ih sve i pozdravio Alah!). Što se pak tiče letećih bića, njih ima 
devet. — Kako se ona zovu? — zapita učenjak. I djevojka odgovori: — Komarac, 
pčela, muha, mrav, pupavac, gavran, skakavac, ptica ababil i Isina ptica (mir 
neka mu je!), a to je slijepi miš. 

— Dobro! — reče poznavalac. — Reci mi koja je sura najbolja u Kuranu. 
— Sura o kravi — odgovori djevojka. — A koji je stih najveći? — zapita pozna- 
valac. — Stih o prijestolju, u kojem ima pedeset riječi, a u svakoj riječi je pede- 
set blagoslova. — A u kojem su stihu devet čuda? — zapita poznavalac. I dje- 
vojka reče: — Njegove su riječi (velik je on!): — Doista, u stvaranju neba i ze- 
mlje i u smjeni dana i noći, i u lađama što jure po moru s onim što je od ko- 
risti ljudima. .. pa do kraja stiha. — Dobro! — reče poznavalac. — Reci mi u 
kojem stihu ima najviše pravičnosti.— I djevojka odgovori: — Njegove su riječi 

(velik je on!): Alah naređuje ljudima da budu pravedni i milostivi i da se od- 
vajaju oni koji su u srodstvu, a da se zabranjuje ono što je odvratno i što je 
za pokudu i nepravedno. — A u kojem stihu ima najviše želja? — zapita poz- 
navalac, a djevojka reče: — U njegovim riječima (velik je on!): — Zar svaki čo- 
vjek među njima ne želi da uđe u vrt blaženstva? — A u kojem stihu ima naj- 
više nade? — U njegovim riječima (velik je on!): — Reci: o, robovi moji koji ste se 
ogriješili o sebe same, ne gubite nadu u Alahovu milost: Alah doista potpuno 
oprašta grijehe, jer on sve prašta i svemilostiv je. 

— Dobro! Reci mi u kojem su stihu proroci slagali? — U njegovim rije- 
čima (velik je on!): — I oni mu namazaše košulju lažnom krvlju, a oni — to 
su Jusufova braća. — A reci mi u kojem su stihu nevjernici rekli istinu? — za- 
pita poznavalac. I djevojka odgovori: — U njegovim riječima (velik je on!): — I 
rekoše Zidovi: kršćani se ne oslanjaju ni na što, a čitaju Sveto pismo — te su 
tako kazali istinu. — A u kojem stihu Alah govori o sebi samom? — zapita 
poznavalac. I djevojka odgovori: — U svojim riječima (velik je on!): — I stvorih 
džinove i ljude samo zato da mi se mogu klanjati. — A u kojem stihu ima 
riječi anđela? — U njegovim riječima (velik je on!): — Odajemo ti hvalu kličući 
i hvalimo te. 

— Reci mi što o uskliku: Molim se Alahu da me spasi od đavola za- 
sutog. kamenjemx i o onome što je rečeno o njemu — kaza poznavalac. I dje- 
vojka odgovori: — Usklik koji nas čuva jeste obaveza koju po Alahovoj zapo- 
vijedi moramo ispuniti prilikom čitanja Kurana, a to pokazuju i njegove riječi 
(velik je on!): — Kad čitaš Kuran, moli se Alahu da te spasi od đavola za- 
sutog kamenjem. 

— Reci mi kako glase riječi usklika koji nas čuva i u čemu su nesuglasice 
koje se odnose na nj — zapita poznavalac. — I djevojka reče: — Neki ga iz- 
govaraju ovako: — Molim se Alahu koji sve čuje i sve zna da me spasi od đavola 
zasutog kamenjem! — A neki vele: — Alahu svemoćnom. — A najbolje je onako 
kako je u velikom Kuranu i kako je uneseno u zakone. I prorok je govorio 
(blagoslovio ga i pozdravio Alah!), počinjući da čita Kuran: — Molim se Alahu 
da me spasi ođ đavola zasutog kamenjem! — Priča se da je rekao Hafa, a on 
se pozivao na svoga oca, koji je rekao: — Kad je Alahov poslanik (blagoslovio 
ga i pozdravio Alah!) ustajao da se moli, govorio je: — Alah je prevelik u svojoj 
veličini, i neka je najveća hvala Alahu. Neka je hvala Alahu i jutrom i večerom! 
— I govorio je: — Molim se Alahu da me spasi od đavola zasutog kamenjem i 
od njegova podstrekavanja i onoga što mi može uliti u glavu. — Priča se da je 
Ibn-Abas (neka bi Alah bio zadovoljan njime i njegovim ocem!) govorio: — Kad 
je Džibril prvi put poslan proroku, on ga je naučio da izgovara usklik koji nas 
čuva i rekao mu je: — Reci, o, Muhamede: molim se svemoćnom, sveznajućem 
Alahu; u ime milostivog milosrdnog Alaha; zatim čitaj u ime svoga gospodara 
koji je sve stvorio; on je stvorio čovjeka od usirene krvi. 

I kad je čuo ono što mu je rekla djevojka, poznavalac se začudi njenim 
riječima i njenoj rječitosti, njenome umu i njenim vrlinama, te joj reče: — O, 

djevojko, šta mi možeš reći o njegovim riječima (velik je on!): — U ime milo- 
stivog, milosrdnog Alaha! — Da li je to neki stih iz Kurana? — Jeste — odgovori 
djevojka — to je stih iz Kurana, a nalazi se u Suri o mravu, i to je stih koji 
se nalazi između svake dvije sure, a postoji. velika nesuglasica među učenim 
ljudima o njemu. — Dobro! — reče poznavalac... 

I Šeherezadu zateče jutro, te ona prekine SJiČU koju j je započela po carevu 
odobrenju, a kad nastade četiristo četrdeset sedma noć, ona reče: 


— Doprlo mi je do ušiju, o sretni care, da je djevojka odgovorila pozna- 
vaocu Kurana i da mu je kazala da o riječima vu ime milostivog, milosrdnog 
Alaha!x postoji velika nesuglasica među učenim lujdima, a poznavalac joj je 
onda rekao: — Dobro! Reci mi zašto na početku Sure o odricanju ne piše: 
"U ime milostivog, milosrdnog Alaha!x — I djevojka odgovori: — Kad je bila 
poslana sura Odricanje, u kojoj se govori o gaženju ugovora između proroka 
(blagoslovio ga i pozdravio Alah!) i mnogobožaca, prorok je poslao mnogo- 
bošcima Aliju-ibn-Abu-Taliba, a Alija je pročitao tu suru mnogobošcima, ali 
im nije pročitao riječi: U ime milostivog, milosrdnog Alaha!c 

— Reci mi što o koristi i blagoslovljenosti riječi: +U ime milostivog, mi- 
losrdnog Alaha!x — reče poznavalac, a djevojka kaza: — Priča se da je prorok 
(blagoslovio ga i pozdravio Alah!) rekao: — Ako se nad čim pročitaju riječi: +u 
ime milostivog, milosrdnog Alahax, to će biti uvijek blagoslovljeno; a priča se 
da je prorok (blagoslovio ga i pozdravio Alah!) rekao i ovo: — Zakleo se gospod 
veličinom svoje veličine da će iscijeliti svakog onog koji izgovori riječi: +u ime 
milostivog, milosrdnog Alahax. I vele da je gospod zadrhtao velikim drhtajem 
kad je stvorio svoje prijestolje i da je Alah napisao na njemu: su ime milostivog, 
milosrdnog Alahax, pa se to njegovo drhtanje stišalo. A kad su riječi xu ime 
milostivog, milosrdnog Alahax bile poslane Alahovu poslaniku (blagoslovio ga i 
pozdravio Alah!), on je rekao: — Sad mi ne prijeti opasnost od tri stvari: da 
propadnem u zemlju, da se pretvorim u nešto i da se utopim. Te riječi mnogo 
vrijede i mnogo puta su blagoslovljene, te bi se o njima moralo dugo govo- 
riti; i priča se da je rekao Alahov poslanik: — Dovest će čovjeka na dan uskr- 
snuća, pa će zatražiti od njega da položi račun, a on neće imati nijednoga 
dobroga djela, te će biti naređeno da se baci u oganj, a on će reći: — O, bože 
moj, nisi bio pravedan prema meni! — I reći će Alah: — A zašto to? — a čovjek 
će mu odgovoriti: — O, gospode, zato što si se ti nazvao milostivim, milosrd- 
nim, a ovamo hoćeš da me mučiš ognjem. — I onda će mu reći Alah: — Ja sam 
se nazvao milostivim, milosrdnim; odvedite moga roba u raj, zato što sam mi- 
losrdan, jer ja sam najmilosrdniji među milosrdnima. 

— Dobro! — reče poznavalac Kurana. — Reci mi kad su se najprije pojavile 
riječi: — vu ime milostivog, milosrdnog Alaha!x, a djevojka reče: — Kad nam 
je veliki Alah počeo slati Kuran, ljudi su pisali: — U tvoje ime, bože moj! — 
A kad je Alah poslao velike riječi: — Reci: prizivajte milosrdnoga, jer ma kako 
da ga prizivate, njegova su imena najljepša — počeli su pisati: ju ime milosti- 
vog Alahax. — A kad je bilo poslano: — Gospod je naš jedini gospod, nema 

drugoga gospoda osim njega, milostivog milosrdnog — počeli su pisati: yu ime 
milostivog, milosrdnog Alaha!c 

I kad je čuo djevojčine riječi, poznavalac obori glavu i reče u sebi: — Gle, 
to je doista pravo čudo, kako je rasuđivala ova djevojka o prvoj pojavi riječi 
vu ime milostivog, milosrdnog Alaha!x Alaha mi, ja se na svaki način moram 
poslužiti nekim lukavstvom, pa ću je tako možda savladati. — O, djevojko — reče 
joj on — da li nam je Alah poslao cio Kuran odjedanput, ili nam ga je slao 
u dijelovima? — a ona mu odgovori: — Donio ga je s neba Džibril Berni (mir 
neka mu je!), po kome ga je poslao gospodar svjetova proroku Muhamedu, 
gospodaru poslanih i pečatu proroka, s odobrenjem i zabranom, s obećanjem 
i prijetnjom, s pripovijetkama i pričama, i slao ga je dvadeset godina u za- 
sebnim stihovima, u skladu s događajima. 

— Dobro! — reče poznavalac. — Reci mi nešto o prvoj suri koja je bila 
poslana s neba Alahovu poslaniku (blagoslovio ga i pozdravio Alah!) — a dje- 
vojka odgovori: — Po riječima Ibn-Abasa, to je Sura o usirenoj krvi, a po ri- 
ječima Džabira-ibn-abd-Alaha, to je Sura o onome koji se umotao u plašt, a 
zatim, poslije toga, poslane su ostale sure i stihovi. — Reci mi štogod o stihu 
koji je poslan posljednji — reče poznavalac Kurana, a djevojka mu odgovori: 
— Posljednji stih koji je poslan proroku jeste stih o zelenaštvu, ali vele i to 
da su u njemu bile riječi: kad dođe Alahova potpora i pobjedax... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo četrdeset osma noć, ona reče: 


— Doprlo mi je do ušiju, o sretni care, da je djevojka odgovorila pozna- 
vaocu na pitanje o posljednjem stihu iz Kurana koji je poslan proroku, a da 
je on onda rekao: — Dobro, reci mi koliko je bilo suradnika koji su prikup- 
ljali Kuran za života Alahova poslanika (blagoslovio ga i pozdravio Alah!) — 
I djevojka reče: — Bila su četvorica: Ubeji-ibn-Kab, Zejid-ibn-Sabit, Abu-Ube- 
jida-Amir-ibn-al-Džarah i Osman-ibn-Afan (neka bi Alah bio zadovoljan svima 
njima!) — Dobro! — reče poznavalac Kurana. — Reci mi što o onima od kojih 
smo usvojili način čitanja Kurana. — I djevojka odgovori: — Ima ih četvorica: 
Abd-Alah-ibn-Masud, Ubeji-ibn-Kab, Muaz-ibn-Šabal i Selim-ibn-Abd-Alah. 

— A šta mi možeš reći o njegovim riječima (velik je on!): — I ono što je 
zakucano pred onima koji su podignuti? — zapita poznavalac Kurana. I djevojka 
odgovori: — Oni koji su podignuti jesu idoli, koje ljudi podižu i klanjaju im 
se mimo velikog Alaha (molim se velikom Alahu da me sačuva od toga!). — 
A što mi možeš reći o njegovim riječima (velik je on!): — Ti znaš šta je u mojoj 
duši, a ja ne znam šta je u tvojoj duši? — zapita poznavalac Kurana, a djevojka 
odgovori: — To znači: ti me zacijelo znaš i znaš šta je u meni, a ja ne znam 
šta je u tebi. A to pokazuju i njegove riječi: — Doista, ti si onaj kome je po- 
znato ono što je skriveno; a neki vele da to znači: ti znaš kakva je moja su- 
ština, a ja ne znam kakva je tvoja suština. — A šta mi možeš reći o njegovim 
riječima: — O, vi koji povjerovaste, nemojte oglašavati da su zabranjena ona 
dobra koja vaš Alah dopušta? — zapita poznavalac Kurana, a djevojka odgo- 

vori: — Rekao mi je moj šeik da je ad-Dahaka rekao: — To su oni ljudi među 
muslimanima koji su rekli: — Odsijecimo svoje muške dijelove i obucimo ko- 
šulje od kostrijeti; i bješe poslan taj stih. A Katada je govorio da je on bio 
poslan zbog nekih suradnika božjega poslanika — Alije-ibn-Abu-Taliba, Osma- 
na-ibn-Musaba i drugih — koji su rekli: -— Uškopimo se, obucimo odjeću od 
kostrijeti, pa budimo monasi; — i bješe poslan taj stih. 

— A šta možeš reći o njegovim riječima (velik je on!): — I Alah uze Ibra- 
hima za svoga prijatelja?""? — zapita poznavalac Kurana, a djevojka odgovori: 
— Prijatelj je onaj koji oskudijeva, koji osjeća oskudicu u nečemu; a po rije- 
čima drugih, to je čovjek koji voli i koji je predan velikom Alahu, čovjek čiju 
predanost ništa ne može pomutiti. 

A kad vidje da djevojčine riječi jure kao što jure oblaci i da ona ne oklijeva 
kad odgovara, poznavalac Kurana ustade na noge, pa uzviknu: — Pozivam 
Alaha za svjedoka, o, gospodaru pravovjernih, da ova djevojka bolje zna od 
mene čitanje Kurana i drugo! 

I onda djevojka reče: — Ja ću staviti tebi. jedno pitanje, pa ako mi od- 
govoriš, neka bude tako, a ne odgovoriš li mi, svući ću ti odijelo. — Pitaj ga! 
— reče gospodar pravovjernih, a djevojka kaza: — Šta možeš reći o stihu u 
kojem ima dvadeset i tri kafa, i o stihu u kojem ima šesnaest mima, i o stihu 
u kojem ima sto četrdeset ajina,% i o dijelu Kurana u kojem nema usklika 
veličanja? — I poznavalac Kurana nije bio kadar odgovoriti, te djevojka kaza: 
— Svuci se! — a kad se on svukao, ona reče: — O, gospodaru pravovjernih, 
stih u kojem ima šesnaest mima nalazi se u suri Hud, i to.su njegove riječi 
(velik je on!): — I bješe rečeno: — O, Nuhu, iskrcaj se s našim spasom i našim 
blagodatima tebi i potomstvu onih koji su s tobom... — i dalje do kraja stiha; 
a stih u kojem ima dvadeset i tri kafa nalazi se u Suri o kravi, i to je stih o 
dugu; a stih u kojem ima četrdeset ajina nalazi se u Suri o pregradi, i to su 
njegove riječi (velik je on!): — I izabra Musa iz svoga plemena sedamdeset 
ljudi za vrijeme koje smo odredili, a zna se da svaki čovjek ima dva oka. A 
dio u kojem nema usklika veličanja jesu sure: Približio se čas i razbio se Mje- 
sec, Svemilostivi, i Ono što se može postići. 

I poznavalac Kurana svuče odijelo koje je imao na sebi, pa ode po- 
stiđen. 

I Selicrezađu zateče jutro, te ona prekine priču koju je započela po carevu 
odobrenju, a kad nastade č četiristo četrdeset deveta noć, ona reče: 


—- Doprlo mi je do ušiju, o sretni care, da je djevojka savladala pozna- 
vaoca Kurana i da je on onda svukao odijelo koje je imao na sebi, pa je otišao, 
postiđen. I onda djevojci priđe jedan iskusan liječnik, pa joj reče: — Završili 
smo s naukom o vjeri; daj maha svome umu, dakle, za nauke o tijelima i reci 
mi što o čovjeku, kakva je njegova priroda, koliko ima žila u tijelu i koliko 
kostiju, i koliko pršljenova, i gdje mu je prva žila, i zašto je Adam nazvan 
Adamom. 

I djevojka odgovori: — Ime Adam dolazi od arapske riječi sadime, koja 
znači +zemljax, a nazvan je zato što je stvoren od zemlje, to jest od njenoga 
gornjega sloja. Adamove grudi su od zemlje Ćabe, glava mu je od zemlje Istoka, 
a noge od zemlje Zapada. Na čovjekovoj glavi stvoreno je sedam otvora: to 
su dva oka, dva uha, dvije nozdrve i usta, i na tijelu ima dva prolaza: prednji 
i stražnji. I Alah je stvorio oči s čulom vida, uši s čulom sluha, nozdrve s čulom 
mirisa, usta s čulom okusa, a jezik je stvorio zato da čovjek može iskazati 
ono što mu je u dubini duše. I stvorio je Adama od četiri elementa: od vode, 
zemlje, vatre i zraka; i u njegovoj žuči je priroda vatre, jer je ona vrela i suha; 
u crnoj žuči je priroda zemlje, jer je ona hladna i suha; u sluzi je priroda vode, 
jer je ona hladna i vlažna; u krvi je priroda zraka, jer je ona vrela i vlažna. 
Alah je stvorio u čovjeku trista šezdeset žila, dvjesta četrdeset kostiju i tri duše: 
životinjsku, duhovnu i prirodnu; i stvorio je Alah u čovjeku srce i slezenu, i 
pluća, i šest crijeva i jetru, i dva bubrega, i dva ispupčena dijela na zadnjici, 
i srž u kostima, i kosti, i kožu, i pet čula: sluha, vida, mirisa, ukusa i opipa; 
i srce je smjestio na lijevoj strani grudi, a želudac je stavio ispod srca, i od 
pluća je načinio lepezu za srce, dok je jetru smjestio na desnoj strani, prema 
srcu. A osim toga Alah je stvorio opne i crijeva i razmjestio grudne kosti, koje 
je spojio s rebrima. 

— Dobro! — reče liječnik. — Reci mi koliko čovjek ima duplja u glavi: 
— Tri duplje — odgovori djevojka — a u njima se nalazi pet moći koje su na- 
zvane unutrašnjim osjećajima: sposobnost shvaćanja, sposobnost maštanja, 
sposobnost zamišljanja, sposobnost mišljenja i pamćenja. — Dobro — reče liječ- 
nik; — reci mi što o kosturu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni četiristo pedeset noći, ona reče: 


— Doprlo mi je do ušiju, o sretni care, da je liječnik rekao djevojci: — 
— Reci mi što o kosturu — a da mu je ona odgovorila: — Kostur se sastoji od 
dvjesta četrdeset kostiju, a dijele se na tri dijela — na glavu, trup i udove. 
Glava .se dijeli na lubanju i lice; lubanja se sastoji od osam kostiju, kojima 
se pridružuju četiri slušne koščice, a lice se dijeli na gornju i donju vilicu. 
Gornja vilica se sastoji od jedanaest kostiju, a donja od jedne kosti za koju 
su pripojeni zubi (a ima ih trideset i dva) i podjezične kosti. Što se pak tiče 
trupa, on se dijeli na kičmu, grudi i zdjelicu. Kičma se sastoji od dvadeset 
četiri kosti koje se zovu pršljeni, grudi se sastoje od grudne kosti i rebara, a njih 
ima dvadeset i četiri — sa svake strane po dvanaest. Zdjelica se sastoji od dvije 
bedrene kosti, krstače i dvije bočne kosti. A što se tiče udova, oni se dijele na 
dva gornja i dva donja uda. Svaki od gornjih udova sastoji se, prvo, od ramena 
koje je sastavljeno od lopatice i ključne kosti; drugo, od nadlaktice, u kojoj je 
jedna kost; treće, od podlaktice, koja se sastoji od žbice i lakatne kosti, i, 
četvrto, od kosti koja se sastoji od grane ruke, šake i prstiju. Korijen ruke sastoji 


se od osam kostiju koje su poređane u dva reda — u svakom po četiri kosti, a 

u šaci ima pet kostiju, dok prstiju ima pet i svaki se sastoji od po tri kosti, 
koje se zovu zglobovi, osim palca, koji se sastoji samo od dva zgloba. Svaki 
od dva donja uda sastoji se, prvo, od bedra, u kojem ima jedna kost; drugo, 
od goljenice, koja je sastavljena od tri kosti: velike cjevanice, male cjevanice 
i čašice u koljenu; od stopala, koja se. kao i šaka, sastoje od pete, grane i 
prstiju. Peta se sastoji od sedam kostiju, koje su poređane u dva reda: u prvom 
su dvije kosti, a u drugom ih je pet, dok se grana sastoji od pet kostiju. Prstiju 
ima pet, a svaki je od njih sastavljen od po tri zgloba, osim palca, koji ima 
samo dva zgloba. 

— Dobro! — reče liječnik. — Reci mi što o temelju žila. — Temelj žila je 
— odgovori djevojka — srčana žila, a od nje se razilaze ostale žile. Njih ima 
mnogo, a koliko ih je — to zna samo onaj koji ih je stvorio, mada vele da 
ih ima trista šezdeset, kao što je rečeno ranije. Alah je od jezika načinio tu- 
mače, od očiju svjetiljke, dok nozdrve udišu mirise, a ruke hvataju. U jetri 
je smještena ljubaznost, u slezeni smijeh, a u bubrezima se nalazi podmuklost. 
Pluća su lepeze, želudac — skladište, a srce — oslonac tijela; kad je ispravno 
srce, ispravno je i cijelo tijelo, a kad se ono pokvari, kvari se 1 cijelo tijelo. 

— Reci mi — reče liječnik — po kojima se obilježjima i vanjskim znacima 
može prepoznati bolest u vanjskim i unutrašnjim dijelovima tijela. — Dobro 
— odgovori djevojka. — Ako je liječnik bistar, on će ispitati stanje tijela i saznat 
će, pipajući ruke, jesu li one čvrste, vruće, suhe, hladne ili vlažne. I po vanjskom 
stanju mogu se zapaziti znaci unutrašnjih boljki; tako žutilo očiju odaje žuticu, 
a pogrbljena leđa su znak plućne bolesti. — Dobro — reče liječnik... 

I Šeherezadu zateče jutro, te ona prekine priču koju je započela po ca- 
revu odobrenju, a kad nastade četiristo pedeset prva noć, ona reče: 


— Doprlo mi je do ušiju, o sretni care, da je djevojka opisala liječniku 
vanjske znakove bolesti i da joj je on rekao: — Dobro, a kakvi su unutrašnji 
znaci? — I djevojka kaza: — Određivanje bolesti po unutrašnjim znacima mo- 
guće je na temelju šest okolnosti: prvo, na temelju postupaka; drugo, na te- 
melju izlučivanja tijela; treće, na temelju bolova; četvrto, na temelju mjesta 
gdje se osjećaju bolovi; peto, na temelju otoka, i, šesto, na temelju sporednih 
okolnosti. 

— Reci mi što izaziva glavobolju — zapita liječnik, a djevojka kaza: — Uno- 
šenje hrane povrh druge hrane, prije no što se svari prva, i sitost poslije si- 
tosti. Tko hoće dugo živjeti, neka rano objeduje i nek ne večera kasno, i neka 
malo opći sa ženama, i neka nanosi sebi što manje štete, to jest neka ne pušta 
često krv i neka ne stavlja pijavice da mu je piju. I on treba da podijeli svoju 
utrobu na tri dijela: trećinu za hranu, trećinu za vodu i trećinu za disanje, jer 
su crijeva Adamovih sinova duga osamnaest pedalja, te šest pedalja treba od- 
rediti za hranu, šest za piće i šest za disanje. A ako hoda oprezno, to mu više 
priliči i mnogo je bolje i savršenije za nj, po Alahovim riječima (velik je on!): 
— I nemoj oholo ići po zemlji. | 

— Dobro! — reče liječnik. — Reci mi kakvi su znaci razlijevanja žute žuči 
i čega se onda treba bojati. — Razlijevanje žute žuči — odgovori djevojka — 
pozna se po žutoj boji lica, po gorčini u ustima i suhoći, po slabom prohtjevu 
za jelom i brzom kucanju bila, i ona je opasna za onoga koji boluje od nje; 
groznica s velikom vrućicom, upala mozga, čirevi, žutica, otekline, rane u 
crijevima i velika žeđ — to su znaci razlijevanja žute žuči. 

— Dobro! — reče liječnik. — Reci mi po kojim se znacima poznaje crna 
žuč i čega se treba bojati za oboljelog od nje. — I djevojka odgovori: — Od 
nje potječu tobožnji prohtjev za jelom, velika uznemirenost, briga i tuga, te 
onda čovjek treba da se pročisti, inače će iz nje proisteći melanholija, slonova 
bolest, bolovi u slezeni i rane u crijevima. 

— Dobro! — reče liječnik. — Reci mi na koliko se dijelova dijeli nauka o 
liječenju. — Ona se dijeli na dva dijela — odgovori djevojka. — Jedan od njih 
je umješnost u postupanju s bolesnim tijelom, a drugi je znanje pomoću kojeg 
se ono opet može vratiti u zdravo stanje. — Reci mi — reče liječnik — u koje 
je vrijeme bolje piti lijek nego u neko drugo vrijeme. — I djevojka odgovori: 
— Kad krenu sokovi u drveću i kad se zametnu zrna na lozi, i kad se rodi 
zvijezda sreće, onda je došlo vrijeme da se lijek pije s korišću i da se otjera 
bolest. 

— Reci mi kad se događa da se čovjeku napitak čini zdraviji i ljekovitiji 
ako ga pije iz novoga suda, nego ako ga pije u koje drugo vrijeme, i kad se 
od njega širi ugodan miris — zapita liječnik, a djevojka reče: — Kad malo po- 
čeka poslije jela; ta rekao je pjesnik: 


Poslije jela nemoj piti ni žuriti 

K bolesti povući ćeš uzdom tijelo. 
Poslije jela strpljiv budi, čekaj malo, 

Jer tako ćeš dobit? možda to što želiš. 


— Reci mi što o hrani od koje se čovjek ne može razboljeti — reče liječnik, 
a djevojka odgovori: — To je ona hrana koju čovjek jede samo kad je gladan, 
a jede je tako da njome ne ispunjava rebra, prema riječima liječnika Galena: 
— Tko hoće unijeti hranu u sebe, neka pričeka, pa se neće prevariti. A završit 
ćemo prorokovim riječima (molimo mu se i pozdravljamo ga!): — Želudac je 
kuća bolesti, i dijeta najbolji je lijek, i korijen svake bolesti poremećenost, to 
jest slaba probava... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo pedeset druga noć, ona reče: 


— Doprlo mi je do ušiju, o sretni care, da je djevojka rekla liječniku: — 
Želudac je kuća bolesti, a dijeta je najbolji lijek — a da ju je onda liječnik 
zapitao: — Šta možeš reći o kupatilu? — I djevojka odgovori: — Neka sit čovjek 
ne ulazi u njega, a prorok je rekao (blagoslovio ga i pozdravio Alah!): — Ku- 
patilo je divna kuća: u njemu se čisti tijelo i ono podsjeća na oganj. — A u 
kojem je kupatilu najbolja voda? — zapita liječnik, a djevojka odgovori: — U 

onom gdje je voda blaga, gdje ima dosta mjesta i gdje je zrak ugodan, zato 
što su u njemu četiri vrste zraka: jesenji, ljetnji, zimski i proljetni. 

— Reci mi koje je jelo najbolje — kaza liječnik, a djevojka odgovori: — 
Jelo koje su zgotovile žene, oko kojeg su se malo mučile i koje si .pojeo sa 
zadovoljstvom. A najbolje je jelo sarid,89 kao što reče prorok (blagoslovio ga 
i pozdravio Alah!): — Sarid nadmašuje ostala jela kao što Ajša nadmašuje 
ostale ž žene. 
= Reci mi koji je začin najbolji? — zapita liječnik, a djevojka odgovori: 
— Po prorokovim riječima (molimo mu se i pozdravljamo ga!), meso je najbolji 
začin, jer se njime čovjek naslađuje i u ovozemaljskom i potonjem životu. — 
A koje je meso najbolje? — zapita liječnik, a djevojka odgovori: — Ovnujsko, ali 
izbjegavaj suho meso, jer od njega nećeš imati koristi. 

— Reci mi što o plodovima — kaza liječnik, a djevojka reče: — Jedi ih kad 
im dođe vrijeme, a ostavi ih kad im prođe vrijeme. — A što možeš reći o 
pijenju vode? — zapita liječnik, a djevojka kaza: — Nemoj piti vodu u nekoliko 
uzastopnih navrata, a nemoj je piti ni naiskap, jer ćeš od toga dobiti glavo- 
bolju i poremetit će te svakojake boljke. Nemoj piti vode kad iziđeš iz kupa- 
tila, a ni poslije spolnog odnošaja; poslije jela neka mladići ne piju vode dok 
ne prođe petnaest minuta, a starci — dok ne prođe četrdeset minuta, i nemoj 
piti vode kad se probudiš iza sna. 

— Dobro! — reče liječnik. — Reci mi što o pijenju vina. — Zar ti nije do- 
voljno za uzdržavanje od njega — odgovori djevojka — ono što je navedeno u 
knjizi velikog Alaha, tamo gdje je on rekao: Zaista su vino, kockanje, kipovi, 
strelice za gatanje nečista djela šejtanova. Klonite se toga da biste se spasili! 
— I rekao je on, veliki: — Pitat će te o vinu i kockanju, a ti reci; U njima je 
veliki grijeh i korist, ali ima više grijeha nego koristi. — I rekao je pjesnik: 


O, ti što piješ vino, zar te stid nije? 

Ta piješ ono što nam je bog zabranio. 
Okani se vina, nemoj ga piti više. 

Ta zbog njega nas je Alah korio! 


A drugi jedan rekao je u istom smislu: 


I grijeh sam pio dok razum ne izgubih, 
A ne valja piće što razum oduzima. 


— Što se pak tiče korisnih svojstava vina, ono mrvi kamene u bubrezima, 
pojačava crijeva, razbija brigu, podstiče na velikodušnost, čuva zdravlje, pot- 
pomaže varenje hrane, čini tijelo zdravim, tjera bolest iz zglobova, čisti tijelo 
od štetnih tekućina, izaziva ushićenje i radost, pojačava prirodnu toplinu, po- 
pravlja mokraćnu bešiku, daje snagu jetri, otklanja zatvor, daje rumenilo licu, 
čisti glavu i mozak od nečistoće i ne da sijedim vlasima da se pojave: i da 

Alah (velik je i slavan on!) nije zabranio da se pije vino, na zemljinom licu 
ne bi bilo ničega čime bi se ono moglo zamijeniti. 

— A koje je vino najbolje? — zapita liječnik, a djevojka odgovori: — Ono 
koje se pije poslije osamdeset i više dana, a koje se dobiva tiještenjem bijeloga 
grožđa i u kojem nema vode; na zemljinu licu nema ničega što bi mu bilo 
slično. 

— Šta možeš reći o stavljanju pijavica? — zapita liječnik, a djevojka od- 
govori: — To je za one koji imaju mnogo krvi, a količina krvi im se ne sma- 
njuje. Tko hoće staviti pijavice na sebe, neka ih stavlja kad se Mjesec smanjuje, 
a u dan bez oblaka, vjetra i kiše, i neka to čini osamnaestoga dana u mjesecu, 
a ako taj dan pada u utorak, od njih će imati više koristi. Od pijavica nema 
ničega korisnijeg za mozak i oči i za razbistravanje razuma... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo pedeset treća noć, ona reče: 


— Doprlo mi je do ušiju, o sretni care, da je djevojka opisala povoljno 
djelovanje stavljanja pijavica, a da joj je liječnik onda rekao: 

— Reci mi kad je najbolje stavljati pijavice? — I djevojka odgovori: — Naj- 
bolje ih je stavljati natašte: Tako čovjek postaje razumniji, a pamćenje mu 
se poboljšava. Priča se da je prorok (molimo se Alahu za nj i pozdravljamo 
ga!), kad bi mu se tko potužio na glavobolju ili bolove u nogama, uvijek go- 
vorio: — Metni pijavice! — A kad čovjek metne pijavice na sebe, neka natašte 
ne jede ništa slano, jer to izaziva svrab, a poslije stavljanja pijavica neka ne 
jede ništa kiselo. — A koje se vrijeme smatra kao loše za stavljanje pijavica? 
— zapita liječnik, a djevojka odgovori: — U subotu ili četvrtak, a tko stavi pi- 
javice u te dane, neka za to kori samo sebe. Pijavice ne treba stavljati kad je 
velika vrućina, kad je žestoka hladnoća, a za to su najbolji dani — proljetni dani: 

— Reci mi što o spolnim snošajima — reče liječnik, a kad je to čula, dje- 
vojka zašutje i obori glavu od stida i iz poštovanja prema gospodaru pravo- 
vjernih, a zatim reče: — Alaha mi, o, gospodaru pravovjernih, ja sam kadra 
da to kažem, ali sam se zbunila, a odgovor na to pitanje mi je na vrhu je- 
zika. — Govori, 0, djevojko — kaza gospodar pravovjernih, a djevojka reče li- 
ječniku: — Doista, u vršenju snošaja ima mnogo dobrih strana i mnogočega 
za pohvalu: od toga postaje lakše tijelo koje je ispunjeno crnom žuči, stišava 


se vrelina strasti, ljubav postaje privlačna, srce je veselije, a tuge nestaje, ali. 


je često vršenje snošaja u ljetnje i jesenje dane štetnije nego u zimu i proljeće. 

— Reci mi što o koristi koju imamo od spolnoga snošaja — kaza liječnik, 
a djevojka reče: — Njime se prikraćuju brige i nespokojstvo, stišava se strast 
i srdžba, a dobro je da ih čovjek vrši kad ima rana. Sve je to tako kad u čo- 
vjeku prevladavaju hladnoća i suhoća, a inače od čestih snošaja slabi vid i 
pojavljuju se bolovi u nogama, glavi i leđima. Čuvaj se, čuvaj se spolnoga 
snošaja sa staricom, jer je rekao imam Alija (neka bi mu Alah poštovao lik!): 
— Četiri su stvari ubojite za tijelo, od kojih ono postaje oronulo: kad čovjek 
odlazi sit u kupatilo, kad jede slana jela, kad s punim želucem vrši spolni 

snošaj i kad obljubljuje bolesnicu — od toga mu malaksava snaga, a tijelo mu 


postaje bolesno. Starica je ubojiti otrov, a netko je rekao: Pazi da se ne oženiš 


nekom staricom, pa makar ona imala više blaga no što ga ima Karun.?" 

— A kakav je snošaj najugodniji? — zapita liječnik, a djevojka reče: — Kad 
je žena mlada, kad ima divan stas, lijepe obraze, plemenite pretke, i kad se 
ističe svojim dojkama. Ona će dati snage zdravome tijelu i bit će onakva kao 
što je o njoj rekao netko od onih koji su je opisivali: 


Čim je pogledaš, sve će naučiti ona 
Po nadahnuću, bez znaka i objašnjenja. 


A kad pogledaš u divnu ljepotu njenu, 
Njene draži će i divan vrt zamijeniti. 


— Reci mi u koje je vrijeme dobro vršiti spolni snošaj! — zapita liječnik, 
a djevojka reče: — Ako se vrši noću, onda poslije varenja hrane, a ako se vrši 
danju, onda poslije ručka. | 

— Reci mi koje je voće najbolje? — zapita potom liječnik, a Tavaduda kaza: 
— Nar i limun. — A koje je cvijeće najljepše? — zapita liječnik, a Tavatuda od- 
govori: — Ruža i ljubičica. 

— Reci mi gdje se nalazi čovjekovo sjeme — kaza liječnik. — Čovjek — od- 
govori djevojka — ima jednu žilu koja napaja sve druge žile, a vlaga se skuplja 
iz trista šezdeset žila, pa ulazi u lijevo jaje kao crvena krv i tu se kuha od 
topline onih sastojaka koji se nalaze u čovjeku i pretvara u gustu bijelu tvar, 
koja miriše kao palmin cvijet. 

— Dobro! — reče liječnik. — Kaži mi sad koja ptica izbacuje sjeme i ima 
mjesečna pranja. — I djevojka odgovori: — To je ljiljak ili slijepi miš. — Reci 
mi koje biće živi kad je zatvoreno, a umire kad udahne zrak. — To je riba. — 
Reci mi koja zmija nosi jaja? — reče liječnik, a djevojka odgovori: — Aždaja. 

I liječnik posusta od mnogih pitanja, te ušutje, a onda djevojka reče: — 
O, gospodaru pravovjernih, on me je ispitivao dok nije posustao, a sad ću ja 
njemu staviti eo PRE pa ako mi ne odgovori, oduzet ću mu odijelo, jer 
na to imam pravo. 

I Šeherezadu zateče jutro, te ona prekine priču koju j je započela po carevu 
odobrenju, a kad nastade četiristo pedeset četvrta noć, ona reče: 


— Doprlo mi je do ušiju, o. sretni care, da je djevojka rekla gospodaru 
pravovjernih: — A sad ću ja njemu staviti jedno pitanje, pa ako mi ne odgovori, 
uzet ću mu odijelo, jer na to imam pravo. — I kalif kaza: — Pitaj ga! 

— Šta mi možeš reći o stvari koja je po svojoj okruglini nalik na Zemlju, 
ali su joj pršljenovi i mjesto gdje se oni nalaze skriveni od očiju. Ona malo 
vrijedi i neugledna je, ima uske grudi i grlo, okovana je u lancima, mada 
nije bjegunica, i dobro je svezana, mada nije kradljivica; udarili su je kop- 
ljem, ali ne u bitci i ranili je, a ne u okršaju; jede jedanput, pije mnogo 
vode; ponekad je tuku, iako nije ništa skrivila, i uzimaju je u službu bez plaće; 

ona ostaje tu i poslije rastanka, a nije smjerna zato što se udvara; trudna je, 
a u utrobi joj nije dijete; naginje se, ali ne liježe na slabinu; prlja se, čisti, 
biva ranjavana u leđa i mijenja se; spaja se bez uda i biva oborena, a ne boji 
se. Onda daje odmora i sama se odmara, jedu je, a ne. dere se; plemenitija 
je od druga za bocom i dalja od paklene vrele vode; napušta svoju ženu noću, 
a grli je danju, dok joj je boravište u kutovima kuća plemenitih ljudi. 

I liječnik zašuti i ništa ne odgovori: bio je zbunjen i nije znao šta da radi, 
te se promijenio u licu i oborio glavu, pa ju je držao tako neko vrijeme, ne 
govoreći ništa. — O, liječniče — reče djevojka — govori, inače ću ti svući odijelo. 
— I liječnik ustade i uzviknu: — O, gospodaru pravovjernih, budi mi svjedok 
da ova djevojka bolje zna nauku o liječenju i ostalo nego ja, i da ja nisam kadar 
prepirati se s njom! — I on svuče odijelo što ga je imao na sebi, pa istrči 
trkom; i onda gospodar pravovjernih reče djevojci: — Objasni mi ono što si 
rekla! — A djevojka kaza: — O, gospodaru pravovjernih, to je dugme i rupica 
za zakopčavanje. 

A što se tiče onoga što je. imala s astrologom, ona reče: — Neka ustane 
onaj koji je astrolog među vama! — I astrolog ustade, pa sjedne ispred nje, 
a djevojka se nasmije kad ga je ugledala i zapita ga: — Jesi li ti taj astrolog, 
račundžija i pisar? — Jesam — odgovori astrolog, a djevojka kaza: — Pitaj me 
o čemu hoćeš, a Alah će ti pomoći. 

— Reci mi što o Suncu — kaza joj na to astrolog; — o njegovu rađanju i 
zalasku. — I djevojka reče: — Znaj da se Sunce rađa iz istočnika na jednoj 
strani i da zalazi u istočnik koji je na drugoj strani. Rekao je Alah: — Zaista, 
ja se neću kleti gospodarem istoka i zapada! — I još je rekao: — On je onaj 
koji je stvorio Sunce da bliješti, a Mjesec da svijetli i odredio Mjesecu vrijeme 
da biste znali broj godina i računanje. — I rekao je: — Niti je Suncu potrebno 
da dostigne Mjesec, niti noći da pretekne dan, i sve u svemiru pliva. 

— Reci mi: kad dođe noć, kakav biva dan, a kad dođe dan, kakva biva 
noć — zapita astrolog, a djevojka odgovori: — Alah uvodi noć u dan i dan u 
noć. 

— Reci mi što o položaju Mjeseca — reče astrolog, a djevojka kaza: — Nje- 
govih položaja ima dvadeset i osam: aš-Šaratan, al-Butajin, as-Sureija, ad-Da- 
baran, al-Haka, al-Hana, az-Zira, an-Nasra, at-Tarf, al-Džapha, az-Zubra, as- 
-Sarfa, al-Ava, as-Simak, al-Gafr, az-Zabanija, al-Iklil, al-Kalb, aš-Šaula, an- 
-Naim, al-Balda, Sad-az-Zabih, Sad-Balu, Sad-as-Suud, Sad-al-Ahbija, al-Farg- 
-al-Mukadam, al-Fagr-al-Muahar i ar-Raša."! Oni su raspoređeni po slovima 
Abdžad, Havaz"? do njihova kraja, a u njima se krije velika tajna koju znaju 
samo Alah i oni koji su dobro savladali znanosti. Što se tiče njihova raspo- 
reda po znacima Zodijaka, kojih ima dvanaest, on je takav da na svaki znak 
pada po dva stajanja i jedna trećina. Aš-Šaratan, al-Butajin i jedna trećina as- 
-Sureija padaju u zviježđe Ovna; dvije trećine as-Sureija, ad-Dabaran i dvije 
trećine al-Haka — u zviježđe Bika; jedna trećina al-Haka, al-Hana i az-Zira pa- 
daju u Blizance; an-Nasra, at-Tarf 1 jedna trećina al-Džapha — u zviježđe Raka; 

dvije trećine al-Džapha, az-Zubra i dvije trećine as-Sarfa — u zviježđe Lava; 
jedna trećina as-Safra, al-Ava i as-Simak — u Djevicu; al-Gafr, az- -Zabanija i 
jedna trećina al-Iklila — u Vagu; dvije trećine al-Iklila, al-Kalb i dvije trećine 
aš-Šaula — u Skorpiona; jedna trećina aš-Šaula, an-Naim i al-Balda — u Stri- 
jelca; Sad-az-Zabih, Sad-Balu i jedna trećina Sad-as-Suda — u Jarca; dvije tre- 
ćine Sad-as-Suuda, Sad-al-Ahbija i dvije trećine al.Mukadama — u Vodenjaka; 
jedna trećina al-Mukadama, al-Muahar i ar-Raša — u Ribe... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo pedeset peta noć, ona reče: 


— Doprlo mi je do ušiju, o sretni care, da je djevojka nabrojila položaje 
i rasporedila ih po znacima Zodijaka, a da joj je onda astrolog rekao: — Dobro, 
reci mi sad što o pokretnim zvijezdama, o njihovim svojstvima i njihovu mjestu 
u zviježđima, o onima koje su sretne i nesretne među njima, i o tome kakav 
im je položaj, kako se uzdižu i kako padaju. —- Nemamo mnogo vremena za 
razgovor — odgovori djevojka — ali ću ti ipak sve reći. Što se tiče zvijezda, njih 
ima sedam: Sunce, Mjesec, Merkur, Venera, Mars, Jupiter, Saturn. Sunce je 
užareno, suho, nesretno u spoju, sretno u suprotnosti; ono ostaje u svakome 
zviježđu po trideset dana. Mjesec je hladan, vlažan, sretan; ostaje u svakome, 
zviježđu po dva dana i jednu trećinu. Merkur je mješovit: sretan je sa sretnim 
zvijezdama, nesretan s nesretnima; ostaje u svakom zviježđu po sedamnaest i 
po dana. Venera je ujednačena, sretna: ostaje u svakome zviježđu među zvi- 
ježđima po dvadeset i pet dana. Mars je nesretan; ostaje u svakom zviježđu 
po deset mjeseci. Jupiter je sretan; ostaje u svakome zviježđu po godinu dana. 
Saturn je hladan, suh, nesretan; ostaje u svakome zviježđu po trideset mjeseci. 
Sunčeva kuća je u zviježđu Lava; kad se uzdiže, ono je u zviježđu Ovna, a kad 
pada u zviježđu Vodenjaka. Mjesečeva kuća je u zviježđu Raka; kada se uz- 
diže, on je u zviježđu Skorpiona, dok je za vrijeme opadanja u zviježđu Jarca. 
Saturnova kuća je u Jarcu i u Vodenjaku; kad se uzdiže, on je u zviježđu Vage, 
a kad pada, u zviježđu Ovna, dok je za vrijeme opadanja u zviježđu Raka i 
Lava. Jupiterova kuća je u zviježđu Riba i Strijelca; kad se uzdiže, on je u 
zviježđu Raka, a kad pada u zviježđu Jarca, dok je za vrijeme opadanja u 
zviježđima Blizanaca i Lava. Venerina kuća je u zviježđu Bika; kad se uzdiže, 
ona je u zviježđu Riba, a kad pada, u zviježđu Vage, dok je za vrijeme opa- 
danja u zviježđima Blizanaca i Djevice; kad se uzdiže, on je u zviježđu Dje- 
vice, a kad pada, u zviježđu Riba, dok je za vrijeme opadanja u zviježđu Bika. 
Marsova kuća je u zviježđima Ovna i Skorpiona; kad se uzdiže, on je u zvi- 
ježđu Jarca, a kad pada, u zviježđu Raka, dok je za vrijeme opadanja u zvi- 
ježđu Vage. 

Kad astrolog vidje kako je djevojka oštroumna, kako sve zna i kako li- 
jepo govori, njemu se prohtije da se posluži lukavstvom ne bi li je tako po- 
stidio pred gospodarom pravovjernih. — O, djevojko — zapita je on — da li će 
padati kiša ovoga mjeseca? — I djevojka obori glavu, pa ju je držala tako neko 

vrijeme i dugo razmišljala, tako da je gospodar pravovjernih pomislio da nije 
kadra odgovoriti astrologu. 

I astrolog joj reče: — Zašto ne govoriš? — Progovoriti ću — odgovori dje- 
vojka — tek onda kad mi to dopusti gospodar pravovjernih. 

I gospodar pravovjernih se nasmije, pa je zapita: — Zašto? — A djevojka mu 
odgovori: -— Hoću da mi daš mač, pa da odsiječem glavu ovom astrologu, jer 
je on bezbožnik! — I gospodar pravovjernih se nasmije, a nasmijaše se i oni što 
su bili oko njega, dok djevojka reče: — O, astrologu, ima pet stvari koje ne zna 
nitko osim velikog Alaha. — I ona navede stih iz Kurana: — Zaista samo Alah 
zna Čas sudnjega dana. On spušta kišu i zna što je u maternicama, a nijedan 
čovjek ne zna što će sutra raditi i nijedan čovjek ne zna u kojoj će zemlji um- 
rijeti. Zaista Bog zna i Sveznajući je. 

— Dobro si to kazala! — uzviknu astrolog — i, Alaha mi, ja sam te htio samo 
iskušati! — Znaj — kaza djevojka — da sastavljači kalendara daju uputstva i stav- 
ljaju znakove koji se odnose na zvijezde, s obzirom na to kad nastaje godina, 
a ljudi su provjerili te znakove. — A kakvi su to znaci? — zapita astrolog, a dje- 
vojka reče: — Svaki dan među danima ima svoju zvijezdu koja njime vlada. Ako 
je prvi dan u godini nedjelja, onda taj dan pripada Suncu, a to pokazuje (a 
Alah bolje zna!) da će carevi, sultani i starješine biti pravedni, da će biti mnogo 
prljavštine i malo kiše, i da će ljudi biti u velikoj pometnji, i da će usjevi dobro 
ponijeti, osim leće (koja će omanuti), i da će grožđe slabo roditi, a da će po- 
skupjeti lan, dok će pšenica pojeftiniti od početka mjeseca tuba do kraja bar- 
mahata. I bit će mnogo bitaka između careva i te godine će se uvećati dobra, 
a Alah bolje zna. 

— Reci mi što o ponedjeljku — kaza astrolog, a djevojka reče: — Ponedjeljak 
je Mjesečev dan, pa ako godina počne tim danom, to je znak da su pravedni 
oni koji upravljaju i namjesnici, kao i to da će godina biti bogata kišama, da 
će žitarice biti dobre, a da će laneno sjeme biti loše; da će u mjesecu kiharu 
biti jeftina pšenica, da će se proširiti kuga i uginuti polovina stoke — ovnova 
i koza, i da će biti u izobilju grožđa, a malo meda, i pojeftinit će pamuk, a 
Alah bolje zna... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo pedeset šesta noć, ona reče: 


— Doprlo mi je do ušiju, o sretni care, da je djevojka završila s izlaganjem 
o ponedjeljku i da joj je astrolog rekao: — Reci mi što o utorku! — I djevojka 
reče: — Utorak je Marsov dan, pa ako godina počne tim danom, to je znak da 
će umrijeti veliki ljudi, da će mnogi pomrijeti, da će nastati krvoproliće i po- 
skupjet će žito, da će biti malo kiše i malo riba (njih će u nekim danima biti 
više, u nekim manje), i pojeftinit će med i leća, a poskupjet će u ovoj godini 
laneno sjeme; da će biti bogat rod ječma za razliku od drugih žitarica; učestat 
će borbe među carevima, i krvava će biti smrt, i lipsat će mnogo magaraca, a 


Alah bolje zna. 


456. 
NOĆ 


458 HILJADU I JEDNA NOĆ 


— Reci mi što o srijedi — kaza astrolog, a djevojka reče: — Srijeda je Mer- 
kurov dan, pa ako godina počne tim danom, to je znak da će nastati veliki 
metež među ljudima i da će biti mnogo neprijatelja, i da će kiše biti ravno- 
mjerne, i propast će jedan dio sjetve, i mnogo će lipsavati stoka i umirati djeca, 
i bit će više ubojstava na moru, i poskupjet će pšenica, od mjeseca bermuda 
do misra, a pojeftinit će ostalo žito, i često će udarati grom i sijevati munje, i 
poskupjet će med, i bit će mnogo palminoga cvijeta, a lana i pamuka bit će 
u izobilju, i poskupjet ć će hren i luk, a Alah bolje zna. 

— Reci mi što o četvrtku! — kaza astrolog, a djevojka reče: — Četvrtak je 
Jupitrov dan, pa ako godina počne tim danom, to je znak da će veziri biti 
pravedni, a da će biti pravedni i kadije, fakiri i vjerski ljudi. Bit će mnogo do- 
bra i često će padati kiša, i bit će mnogo voća, drveća i žita, pojeftinit će lan, 
pamuk, med i grožđe, i bit će mnogo riba, a Alah bolje zna. 

— Reci mi što o petku! — reče astrolog, a djevojka kaza: — Petak je Venerin 
dan, pa ako godina počne tim danom, to je znak da će velikaši među džinovima 
biti nepravedni i da će biti laži i kleveta. Bit će mnogo rose, i nastat će lijepa 
jesen u zemljama, a u nekim krajevima bit će sve jeftinije nego u drugim, i 
skočit će cijena lanenom sjemenu, i poskupjet će pšenica u Hataru, dok će po- 
jeftiniti u Amširu, i poskupjet će med, i nastradat će grožđe i lubenice, a Alah 
bolje zna. 

— Reci mi nešto o suboti! — reče astrolog, a djevojka kaza: — Subota je Sa- 
turnov dan, pa ako godina počne tim danom, to je znak da će davati prvenstvo 
robovima i Rumima, a i onima u kojih nema dobra i u čijoj blizini nema sreće; 
bit će velika skupoća i suša, i mnogo oblaka, i pomrijet će mnogi Adamovi 
sinovi, i stanovnike Egipta i Sirije čeka nevolja zbog toga što će ih tlačiti sultan, 
i neće biti mnogo uroda, i propast će žito, a Alah bolje zna. 

Poslije toga astrolog zašuti i obori glavu, a Tavaduda reče: — O, astrologu, 
sad ću ja tebi staviti jedno pitanje, pa ako mi ne odgovoriš, uzet ću ti odijelo. 
— Govori! — reče astrolog, a djevojka ga zapita: — Gdje se nalazi Saturnovo obi- 
tavalište? — Na sedmome nebu — odgovori astrolog. — A Jupiterovo? — Na še- 
stome nebu. — A Marsovo? — Na petome nebu. A Sunčevo? — Na četvrtom nebu. 
— A Venerino? — Na trećem nebu. — A Merkurovo? — Na drugom nebu. — A 
Mjesečevo? — Na prvom nebu. 

— Dobro! — reče djevojka. — Ostaje mi još jedno pitanje za tebe. — Pitaj 
me! — reče astrolog, a djevojka kaza: — Reci mi što o zvijezdama: na koliko se 
dijelova dijele? — I astrolog zašuti i ne izusti odgovora, a djevojka reče: — Svuci 
odijelo — te se astrolog svuče. 

A kad je djevojka uzela astrologovo odijelo gospodar pravovjernih joj reče: 
— Objasni nam to pitanje. — I Tavaduda kaza: — O, gospodaru pravovjernih 
zvijezde se dijele na tri dijela: jedan dio je obješen o obližnje nebo, kao neka 
kandila, 1 te zvijezde osvjetljavaju Zemlju; jednim dijelom se gađaju đavoli kad 
krišom prisluškuju (ta kazao je veliki Alah: — Ukrasili smo obližnje nebo kan- 
dilima i od njih načinili tanad za đavole) — a treći dio visi u zraku, i te zvijezde 
osvjetljavaju mora i ono što je u njima. 

— Ostalo nam je još jedno pitanje — reče astrolog — pa ako mi ona odgovori 
na njega, priznat ću joj prvenstvo. — Govori! — reče djevojka... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo pedeset sedma noć, ona reče: 


— Doprlo mi je do ušiju, o sretni care, da je astrolog kazao: — Reci mi što 
o četiri uzajamno suprotne stvari koje se zasnivaju na četiri uzajamno suprotne 
stvari. — I djevojka odgovori: — To su: vrućina, hladnoća, vlaga i suhoća. Od 
vrućine Alah je stvorio vatru, koja je po svojoj prirodi vruća i suha, i od su- 
hoće je stvorio zemlju, koja je po svojoj prirodi hladna i suha; i od hladnoće 
je stvorio vodu, a ona je po svojoj prirodi hladna i vlažna; i od vlage je stvorio 
zrak, koji je po svojoj prirodi vruć i vlažan. Zatim je Alah stvorio dvanaest zna- 
kova zodijaka, to jest: Ovna, Bika, Blizance, Raka, Lava, Djevicu, Vagu, Skor- 
piona, Strijelca, Jarca, Vodenjaka i Ribe, a stvorio ih je uzimajući u obzir če- 
tiri elementa: tri vatrena, tri zemaljska, tri zračna i tri vodena; Ovan, Lav i 
Strijelac su vatreni; Bik, Djevica i Jarac su zemaljski; Blizanci, Vaga i Vodenjak 
su zračni; a Rak, Skorpion i Ribe su vodeni. 

I astrolog ustade, pa uzviknu: — Budi mi svjedok da ona bolje zna nego 
ja! — pa ode, pobijeđen. I onda gospodar pravovjernih reče: — Gdje je filozof? 
— I na to ustade jedan čovjek, pa iziđe naprijed i kaza: 

— Reci mi što o Dahru, njegovu nazivu i o njegovim danima, a i o onome 
što je o njemu doprlo do nas. — Dahr je — reče djevojka — naziv koji se daje 
satima noći i dana, a njima se mjeri Sunčeva i Mjesečeva putanja na njihovim 
svodovima, kao što je rekao veliki Alah kad je kazao: — I noć im je znak: 
iz nje mi izvlačimo dan, a oni ostaju u tmini. I Sunce ide svome prebivalištu. 
— Tako je sudio veliki, mudri Alah. 

— Reci mi što o Adamovu sinu — kako nevjerovanje dospijeva do njega? 
— zapita filozof, a djevojka kaza: — Priča se da je rekao Alahov poslanik (bla- 
goslovio ga i pozdravio Alah!): Nevjerovanje teče u Adamovu sinu, kao što 
teče krv u žilama, kad on ružno govori o ovozemaljskom životu, o sudbi, noći 
i posljednjem času. — I rekao je on (molimo mu se i pozdravljamo ga!): — Neka 
nitko od vas ne govori ružno o sudbini: sudbina je — Alah, i neka nitko od 
vas ne kudi ovozemaljski život, da on ne bi rekao: neka ne pomogne Alah ono- 
me koji huli na mene! — I neka nitko od vas ne govori ružno o posljednjem 
času, jer taj čas dolazi, i u to se ne može sumnjati. I neka nitko od vas ne 
govori ružno o zemlji, jer je ona čudo, a Alah je rekao (velik je on!): -— Mi 
smo vas od nje stvorili, i u nju ćemo vas vratiti, i iz nje ćemo vas izvaditi drugi 
put. 

— Reci mi što o pet stvorenja koja su jela i pila, a nisu izišla iz leđa ni 
iz trbuha — reče filozof, a djevojka kaza: — To su Adam, Šimun, Salihova deva- 
-ženka, Ismailov ovan i ptica koju je Abu-Bekr Pravedni ugledao u spilji. 

— Reci mi što o pet stvorenja koja se nalaze u raju, a ne spadaju ni u ljude, 
ni u džinove, ni u anđele — reče filozof, a Tavaduda odgovori: — To su: Jakubov 

vuk, pas onih ljudi koji su bili u spilji, al.-Uzajirov magarac, Salihova deva-ženka 
i Duldula, prorokova mazga. 

— Reci mi tko je čitao molitvu ne nalazeći se ni na zemlji ni na nebu — reče 
filozof, a Tavaduda odgovori: — To je Sulejman, koji se molio Alahu na svome 
ćilimu, leteći po vjetru. 

— Reci mi što — reče filozof — o čovjeku koji je čitao jutarnju molitvu, pa 
je pogledao u robinju, a bilo mu je zabranjeno da je ima; ali kad je nastalo 
podne, njemu je bilo dopušteno da je ima; kad je nastalo vrijeme pred sunčev 
zalazak, njemu je bilo zabranjeno da je ima, a kad je sunce zašlo, bilo mu je 
dopušteno da je ima; kad je došla noć, bilo mu je zabranjeno da je ima, a kad 
je nastalo jutro, bilo mu je dopušteno da je ima. — I djevojka odgovori: — To 
je onaj čovjek koji je ujutro pogledao robinju jednog drugog čoveka, a bilo 
mu je zabranjeno da je ima. Kad je nastalo podne, on ju je kupio, te mu je bilo 
dopušteno da je ima; o podnevnoj molitvi on je oslobodio robinju, te mu je 
tako bilo zabranjeno da je ima; o sunčevu zalasku oženio se njome, te mu je 
bilo dopušteno da je ima; kad je nastala noć, razveo se, te mu je bilo zabranjeno 
da je ima, a pred jutro ju je opet uzeo za ženu, te mu je bilo dopušteno da 
je ima. I 

— Reci mi što o grobu koji se kretao s onim što je bilo u njemu — reče 


filozof, a djevojka odgovori: — To je kit Junusa, Matajeva sina, koji je progutao 


svoga gospodara. 

— Reci mi što o jednom mjestu nad kojim se sunce rodilo jedanput i nad 
kojim se više neće roditi do dana uskrsnuća — reče filozof, a djevojka kaza: — To 
je more kad ga je Musa udario svojim žezlom; ono se podijelilo na dvanaest 
dijelova, prema broju pokoljenja, a sunce se rodilo nad njim, ali mu se više 
neće vratiti do dana uskrsnuća... | 

1 Šeherezadu zateče jutro, te ona prekine priču koju je započela po carevu 
odobrenju, a kad nastade četiristo pedeset osma noć, ona reče: 


— Doprlo mi je do ušiju, o sretni care, da je filozof poslije toga rekao dje- 
vojci: — Reci mi što o prvome skutu koji se vukao po Zemljinu licu — i da je 
Tavaduda odgovorila: — To je Agarin skut; ona ga je vukla po zemlji zato što 
se stidjela Sare, pa je to prešlo u običaj kod Arabljana. | 

— Reci mi što o stvari koja je disala, i ako nije imala duše. — reče filozof, 
a djevojka kaza: — Evo šta je rekao Alah (velik je on!): — I jutrom, kad ono 
diše. I 

— Reci mi što — kaza filozof — o golubovima koji su letjeli i približili se 
jednome visokom drvetu, pa su se neki od njih spustili na drvo, a neki ispod 
drveta. I oni golubovi koji bjehu na drvetu rekoše onima koji bjehu na zemlji: 
— Ako se jedan od vas popne na drvo, vas će biti dvaput manje od nas, a ako 
jedan od nas sleti na zemlju, nas će biti isto toliko koliko i vas. — I djevojka 
odgovori: - Bilo je svega dvanaest golubova: na drvetu sedam, a ispod drveta 
pet, pa ako jedan uzleti, onih gore bit će dvaput više nego onih dolje, a ako 

bi jedan sletio s drveta, dolje bi bilo tačno onoliko golubova koliko i gore, a 
Alah bolje zna. 

I filozof svuče odijelo koje je imao na sebi, pa iziđe trčeći. 

Što se pak tiče onoga što se Tavadudi dogodilo s an-Nazamom, djevojka 
se obratila prisutnim učenim ljudima, pa ih je zapitala: — Tko od vas može 
govoriti o svakoj nauci i svakoj grani znanja? — I prema njoj se podigne an- 
-Nazam, pa joj reče: — Ne misli da sam i ja kao drugi! — Ali djevojka uzviknu: 
— Po mome mišljenju, najtačnije će biti da si već pobijeđen, jer mnogo pripi- 
suješ sebi! Alah će mi pomoći da ti svučem odijelo, pa ako pošalješ koga da ti 
donese nešto da obučeš, to će doista biti bolje za tebe. | 

— Alaha mi — uzviknu na to an-Nazam — ja ću te tako savladati da će 
se o tebi pričati priča koju će ljudi prenositi s koljena na koljeno! 

— Iskupi svoju zakletvu! — reče djevojka, a an-Nazam kaza: — Reci mi što 
o pet stvari koje je Alah stvorio prije no što je stvorio živa bića. — A djevojka 
odgovori: — To su: voda, zemlja, svjetlost, mrak i plodovi. 

— Reci mi šta je to stvorio Alah rukom svemoći. — To je Alahovo prije- 
stolje, drvo Tuba,? Adam i vrt gdje se vječno boravi — odgovori djevojka. — 
Njih je Alah stvorio rukom svoje svemoći, a ostalim stvorenjima Alah je rekao: 
— Budite! — i ona su se pojavila. 

Reci mi tko ti je otac u islamu. —- Muhamed (blagoslovio ga i pozdravio 
Alah!). — A tko je Muhamedov otac? — Ibrahim, Alahov Prijatelj. — Šta je islam- 
ska vjera? — zapita an-Nazam, a Tavaduda odgovori: — Tvrđenje da nema dru- 
gog boga do Alaha i da je Muhamed Alahov poslanik. 

— Reci mi što o stvari čiji je početak drvo, a kraj duh — reče an-Nazam, a 
djevojka odgovori: — To je Musin štap, kad ga je Musa bacio u dolinu, pa se 
on pretvorio u zmiju, koja je jurila po volji velikog Alaha. 

— Reci mi što o ovim Alahovim riječima (velik je on!): — A imam s njime 
i drugih potreba — kaza an-Nazam, a djevojka reče: — Musa je zabadao štap 
u zemlju, pa se on rascvjetavao i rađao, i davao mu hlada kad je bila vrućina i 
štitio ga od hladnoće, i nosio ga kad bi se umorio, i čuvao mu ovce kad bi spa- 
vao, i obavljao mu druge potrebe. 

— Reci mi što o ženi koja je postala od muškarca i o muškarcu koji je 
postao od žene — kaza an-Nazam, a Tavaduda odgovori: — Eva je postala od 
Adama, a Isa od Marijame. 

— Reci mi što o četiri vatre: o vatri koja jede i pije, o vatri koja jede a ne 
pije, o vatri koja pije a ne jede, i o vatri koja niti jede niti pije. - Vatra koja 
jede a ne pije — odgovori djevojka — jeste vatra zemaljskoga svijeta; vatra koja 
jede i pije jeste paklena vatra; vatra koja pije a ne jede jeste Sunčeva vatra, 
a vatra koja niti jede niti pije jeste Mjesečeva vatra. 

— Reci mi što o onome što je otvoreno i onome što je zatvoreno — kaza 
an-Nazam, a djevojka odgovori: — O, Nazame, otvoreno je ono što je ustanov- 
ljeno sunom, a zatvoreno je ono što je propisano zakonima. 

— Reci mi — reče an-Nazam — šta znače ove pjesnikove riječi: 

Živi on u grobu, a hrana u glavi mu je: 

Kad hranu tu okusi, i progovori odmah. 
Ustaje il? hoda, čas šuteć', čas. govoreći, 

I opet vraća se u grob iz kog je izišao. 
Živ nije, da bi ga ljudi štovati mogli, 

Ni mrtav nije, da bi ga mogli žaliti. 


— To je pero — kaza djevojka. 
.— Reci mi — kaza an-Nazam — šta znače riječi pjesnika koji je kazao: 


Džepovi okrugli su joj, a krv ružičasta, 

Uha su joj dva rumena, a usta razjapljena. 
KO pijetao, idol utrobu njenu kljuje, 

A kad je procijenimo, vrijedi dirhema pola. 


— To je tintarnica — reče djevojka, a an-Nazam kaza: — Reci mi kakav je 
smisao ovih pjesnikovih riječi: 


Recite mi svi vi: šta je to ptica stvorila 

U zemljama tuđim i svim zemljama arapskim? 
U stvari toj mesa nema, nit' krv u njoj teče. 

Nijednog pera nema na njoj, pa ni malja čak. 
Kuhanu jedu je ljudi, i hladnu jedu je, 

Jedu je i pečenu, na vatru kad je stave. 
Dvije boje vidimo na njoj — jednu kao srebro, 

A druga je divna — ni zlato ne liči na nju. 
Ne izgleda živa da je, a ni mrtva da je, 

Pa recite šta je onda? Čudo je to pravo! 


— Stavio si mi mnogo pitanja o jajetu, koje vrijedi jedan fels — reče djevojka, 
a an-Nazam kaza: — Reci mi koliko je riječi Alah uputio Musi. — Priča se — od- 
govori djevojka — da je rekao prorok: — Alah je uputio Musi hiljadu i pet sto- 
tina petnaest riječi. 

— Reci mi nešto o četrnaestorici koji su razgovarali s gospodom svjetova 
— reče an-Nazam, a djevojka kaza: — To su sedam nebesa i sedam zemalja, kad 
su mu rekli: — Došli smo, poslušni... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo pedeset deveta noć, ona reče: 


— Doprlo mi je do ušiju, o sretni care, da je djevojka odgovorila an-Na- 
zamu, a da je on onda kazao: — Reci mi što o Adamu i tome kako je prvo- 
bitno stvoren. — Alah je stvorio Adama od gline, a glinu od pjene, a pjenu od 
mora, a more od mraka, a mrak od svjetlosti, a svjetlost od ribe, a ribu od 
stijene, a stijenu od korunda, a korund od vode, dok je vodu stvorila svemoć 
kao što je rekao veliki Alah: — Kad htjedne nešto da 'bude, njegovo je samo da 
tekne: ,Budi!x — i to biva. 

Reci mi šta znače ove pjesnikove riječi: 


Gle, jede, a usta ni trbuha nema, 

I drveće i sve živo hrana mu je. 
Nahraniš li ga — oživi i obodri se, 

A daš li mu vode samo — umre odmah. 


To je vatra — reče djevojka, a an-Nazam kaza: — Reci mi šta znače ove 
pjesnikove riječi: " 
Evo dvoje zaljubljenih, uživanja lišenih, 
Što sve noći provode u čvrstome zagrljaju. 


Kad opasnost kakva prijeti, oni ljude čuvaju, 
A kada se sunce rodi, rastaju se časa tog. 


— To su dvokrilna vrata — odgovori djevojka, a an-Nazam reče: — Reci mi 
što o paklenim vratima. 
— Ima ih sedam — odgovori djevojka, a spominju se u ova dva stiha: 


Džehenem, zatim Laza, potom al-Hatim — eto tako! 
Č Dodaj tome i Sair, a poslije tog reci: Sakar. 


Zatim Džahim dolazi, pa Havija za njima, 
I eto ti njih sedam, spomenutih ukratko. 


— Reci mi što o riječima pjesnika koji je kazao: 


I kovrče za njom duge se vuku 
Kad dolazi ona ili odlazi. 


A oko njeno za hranu sna ne zna, 
Niti pak suze bujicom prolijeva. 


Dokle dan traje, za haljinu ne zna, 
A sama ljude odijelom snabdijeva. 


— To je igla reče djevojka, a an-Nazam kaza: — Reci mi što o as-Siratu,"4 
Vv . . . ve . . . Ve = 
šta je to, kolika mu je dužina i kolika mu je širina. 

— Što se tiče njegove dužine — odgovori djevojka — ona iznosi tri hiljade 
godina: hiljada silazi, hiljada se penje, a hiljada ide ravno. Oštrija je od mača, 
a tanja od dlake... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni četiristo šezdeset noći, ona reče: 


— Doprlo mi je do ušiju, o sretni care, da je djevojka opisala an-Nazamu 
as-Sirat, a da je on onda rekao: — Reci mi koliko se puta naš prorok Muha- 
med zalagao za druge? — Zalagao se triput. 

— Da li je Abu-Bekr prvi primio islam? — Jeste. — Da li je Alija primio islam 
prije Abu-Bekra — reče an-Nazam. — Alija je — odgovori djevojka — došao pro- 

roku (blagoslovio ga i pozdravio Alah!) kad mu je bilo sedam godina, a Alah 
ga je obdario saznanjem o pravom putu, bez obzira na njegovu mladost, te 
Alija nikad nije padao ničice pred idolom. 

— Reci mi tko je zaslužniji: Alija ili al-Abas? — Zapita an-Nazam, i djevojci 
onda. bješe jasno da je to klopka za nju, jer ako kaže: — Alija je zaslužniji od 
al-Abasa — nema joj nikakva opravdanja pred gospodarom pravovjernih. I ona 
obori glavu i držaše je tako neko vrijeme, čas blijedeći čas rumeneći, a potom 
reče: — Pitaš me o dvojici zaslužnih ljudi, od kojih svaki ima svoje prednosti. 
Vratimo se na ono, dakle, čime smo se bavili. | 

A kad je čuo te njene riječi, kalif Harun ar-Rašid se uspravi i ustade na' 
noge, pa uzviknu: — Dobro si to kazala, tako mi gospodara Ćabe, o, Tavadudo! 

I onda joj reče Ibrahim an-Nazam: — Reci mi šta znače ove pjesnikove ri- 
jeći: | 

I stasa ie vitkoga, a i sladak je svima, 

Na koplje podsjeća on, al? samo bez zubaca. 
Iz njega uzimaju ljudi sve što im valja. 

Pa na dan Ramazana jedu, kad sunce zađe. 


— Šećerna trska — reče djevojka, a an-Nazam kaza: — Odgovori mi na 
mnoga pitanja. — Na koja? — zapita ga djevojka, a on reče: — Šta je slađe od 
meda? Šta je oštrije od mača? Šta je brže od otrova? Šta je naslada koja traje 
jedan trenutak? Šta je radost koja traje tri dana? Koji je dan najugodniji? Kakva 
je to radost koja traje tjedan dana? Koja je to istina koju neće poricati ni onaj 
koji se pridržava onoga što je lažno? Šta je tamnica kao grob? Šta je radost 
srca? Šta su lukavstva duše? Šta je smrt života? Kakva je to bolest od koje 
se čovjek ne može izliječiti? Šta je sramota koje neće nestati? Kakva je to ži- 
votinja koja se ne sklanja u obitavalište, već boravi u razvalinama i mrzi Ada- 
move sinove, a ima odlike sedam džinova? 

— Saslušaj odgovor na ono što si mi rekao, a zatim svuci odijelo, jer ja 
ću ti to objasniti — reče djevojka, a gospodar pravovjernih kaza: — Objasni ti 
to, a on će svući odijelo. — Slađa je od meda — reče djevojka — ljubav prema 
djeci koja poštuju svoje roditelje. Ono što je oštrije od mača jeste jezik. Brže 
od otrova je oko urokljiva čovjeka. Naslada koja traje jedan trenutak jeste spol- 
ni snošaj. Radost koja traje tri dana jeste nura za žene. Najugodniji dan jeste 
dan zarade u trgovini. Radost koja traje tjedan dana jeste novobračna radost. 
Istina koju neće poricati ni onaj koji se pridržava onoga što je lažno jeste smrt. 
Tamnica kao grob jeste zlo dijete. Radost srca je žena koja se pokorava mužu, 
a neki vele da je to meso kad se spušta k srcu, pa mu se srce raduje. Lukav- 
stva duše — to je neposlušni rob. Bolest koju čovjek ne može izliječiti jeste zla 
narav. Sramota koja neće nestati jeste zla kći. Što se pak tiče životinje koja se 
'ne sklanja u obitavalište, već boravi u razvalinama i mrzi Adamove sinove, a 
ima odlike sedam džinova, to je skakavac: glava mu je kao u konja, vrat kao 
u bika, krila kao u orla, noge kao u deve, rep kao u zmije, trbuščić kao u skor- 
pilona, a rogovi kao u gazele. 

I. kalif Harun ar-Rašid se začudi djevojčinoj oštroumnosti i bistrini, te reče 
an-Nazamu: —. Svuci odijelo! — A an-Nazam ustade, pa uzviknu: — Pozovi sve 


prisutne na ovome skupu da posvjedoče da ova djevojka sve bolje zna od mene 


i od svakog učenog čovjeka! 

I on svuče odijelo koje je imao na sebi, pa reče Tavadudi: — Uzmi ga, pa 
nek te Alah blagoslovi u njemu! — A gospodar pravovjernih naredi slugama da 
an-Nazanu donesu drugo odijelo, kako bi se mogao obući. 

A zatim gospodar pravovjernih reče: — O, Tavadudo, ostaje još jedna stvar 
od onoga što si obećala, a to je — šah. — Ton naredi slugama da dovedu učitelje 
igranja šaha, karata i dame, te oni dođoše, pa šahist sjedne s Tavadudom, a 
između njih poređaše figure; i šahist pomakne svoju figuru, a. djevojka poma- 
kne svoju, i igrač nije pomaknuo nijednu figuru a da mu djevojka nije ubrzo 
doskočila. 

I Čalerezadu zateče jutro, te ona prekine priču koju j je započela po carevu 
odobrenju, a kad nastade četiristo šezdeset prva noć, ona reče: 


— Doprlo mi je do ušiju, o sretni care, da je djevojka počela igrati šaha 
s učiteljem igranja šaha, u prisutnosti gospodara pravovjernih, i da je dosko- 
čila svome protivniku poslije svakog njegovog poteza, tako da ga je nadigrala, 
te on vidje da je šah umro. 

— Namjerno sam ti popustio, ne bi li mislila da nešto znaš — reče joj onda 
igrač; — ali poredaj figure, pa ću ti pokazati! — A kad djevojka po drugi put 
poreda figure, učitelj reče u sebi: — Otvori oči, inače će te nadigrati! — I on 
poče pomicati figure samo s računom, a igrao je sve dotle dok mu Tavaduda 
nije rekla; — Šah-mat! — I kad je igrač vidio to, njega zbuniše djevojčina oštro- 
umnost i bistrina. A djevojka se nasmije, pa mu reče: — O, učitelju, odigrat ću 
s tobom za okladu i treću igru, a dat ću ti prednost: kraljicu i topa s desne 
strane i konja s lijeve, pa ako me nadigraš, uzmi moju haljinu, a ako ja nadi- 
gram tebe, uzet ću tvoje odijelo. 

— Pristajem na taj uvjet — reče učitelj, pa poredaše figure, a Tavaduda uk- 
loni kraljicu, topa i konja, pa reče: — Hajde, učitelju! — I učitelj poče i reče: — Za- 
što da je ne pobijedim, kad mi je dala prednost? — I on smisli plan, kad od- 
jednom djevojka učini dva-tri poteza, pa vrati kraljicu i približi mu se uzi- 
majući mu pješake i druge figure. Ona skrene učiteljevu pažnju i dade mu jed- 
nu figuru, te je on uze, a onda djevojka reče: — Dosta je, sad smo podjednaki! 
Jedi dok ne pojedeš! Neće te ništa ubiti, o, Adamov sine, osim tvoje pohlepe! 
Zar ne znaš da sam ti popustila samo zato što sam htjela da te prevarim? Gle- 
daj — evo šah ti je umro. Svuci se! — reče djevojka zatim, a učitelj je zamoli: 
— Ostavi mi šalvare, Alah će te za to nagraditi! — I on se zakle Alahom da se 
neće natjecati ni s kim dok se Tavaduda nalazi u bagdadskom carstvu, a zatim 
svuče odijelo koje je imao na sebi, pa ga dade Tavadudi i ode. 

I dovedoše igrača dame, a djevojka mu reče: — Ako te danas nadigram, šta 
ćeš mi dati? — Dat ću ti deset haljina od carigradske zlatotkanice, opšivene zla- 

tom, i deset haljina od kadife, i hiljadu dinara, ako ja tebe nadigram, hoću da 
mi daš pismeno da sam te nadigrao — reče igrač. — Pred tobom je ono što 
računaš — reče djevojka, te igrač poče igrati, kad odjednom vidi da je izgubio 
igru! I on onda ustade, zanoseći na franački i govoreći: 

— Tako mi milosti gospodara pravovjernih, takva se djevojka ne može naći 
ni u jednoj zemlji! 

Poslije toga gospodar pravovjernih pozva svirače, te oni dođoše, a gospo- 
dar pravovjernih zapita djevojku: — Znaš li svirati u koji muzički instrument? 
— Znam — odgovori djevojka, a kalif naredi slugama da donesu jednu izgrebenu, 
izlizanu lutnju, čiji vlasnik bješe umoran od rastanka s dragom, a o toj je lut- 
nji rekao jedan od onih koji su je opisivali: 


Alaše, zalij kraj što drvo pjevača uzgoji, 

Te mu grane rastu, a i korijen mu je dobar. 
Nad njim pjevaju jata ptica, dok je zeleno, 

A ljepojka popijeva nad njim kad se osuši. 


I doniješe lutnju u navlaci od crvena atlasa sa žutom svilenom kitom, pa 
djevojka razveza navlaku i odjednom vidje da su na lutnji urezani ovi stihovi 
o lutnji i njenim odlikama: 


Evo grane svježe, što lutnjom posta za djevu 
Koja pjeva međ drugama na skupovima. 

Pjeva, a pjesma joj odjekuje, te nam se čini 
Da pjesmu tu prihvatiše slavuji u žbunju. 


I ona stavi lutnju na koljena, pa opusti dojke nad njom i pognu se kao 
što se naginje majka kad doji dijete, a zatim tako udari u žice, da se prisutni 
uzbudiše i zaniješe, i izgovori: 


Nek kraj rastanku bude i surovosti — 
Duša vas, kunem se, zaboravila nije! 


Sažal'te se na tužnog što suze lije 
I što za strast zna, i bezumno vas voli. 


I gospodar pravovjernih bješe ushićen, te uzviknu: — Neka te blagoslovi 
Alah i neka se smiluje onome koji te je tome naučio — a djevojka ustane, pa 
poljubi zemlju između njegovih ruku. Zatim gospodar pravovjernih naredi da 
mu se donese novac, položi djevojčinu vlasniku sto hiljada dinara i reče: — O, 
Tavadudo, zaželi nešto od mene! — Želim od tebe — kaza djevojka, da me vratiš 
mome gospodaru, koji me je prodao. — Dobro! — reče kalif, pa vrati djevojku 
njenu gospodaru, pošto je dao njoj samoj pet hiljada dinara, a njen gospodar 
postade kalifov drug za stolom za vječna vremena... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo šezdeset druga noć, ona reče: 


— Doprlo mi je do ušiju, o sretni care, da je kalif vratio djevojku njenu 
gospodaru, koji postade njegov drug za stolom za vječna vremena. I kalif mu. 


je isplaćivao svakoga mjeseca po hiljadu dinara, te je on živio najugodnijim 
životom s Tavadudom. 

PRIČA O CARU I ANĐELU 


PRIČA SE, O SRETNI CARE, da se jednome od negdašnjih careva prohtjelo da 
iziđe jašući konja i predvodeći sve ljude svoga carstva i velikaše iz svoje uprave, 
ne bi li tako pokazao narodu čuda svoje svetkovine. I on naredi ljudima iz 
svoje okoline, emirima i velikašima iz svoje uprave, da sve pripreme za pola- 
zak, i naredi čuvaru odjeće da mu od najraskošnijih odijela donese ono koje 
priliči caru na dan njegove svetkovine, a naredi slugama da mu dovedu nje- 
gove čuvene, čistokrvne i poznate konje. I to bi učinjeno, a zatim car odabra 
ono odijelo koje mu se sviđalo i one konje koji mu bjehu po volji, pa obuče 
odijelo i uzjaha rasnoga konja i pođe predvodeći povorku, s ovratnikom ukra- 
šenim dragim kamenjem i svakojakim korundima i biserjem. 

I car poče puštati konja da se propinje među njegovim ratnicima i poče 
se hvaliti u svojoj uobraženosti i nadutosti, i dođe Iblis, pa mu stavi ruku na 
nozdrvu i zadahne ga gordošću i samozadovoljstvom, te se car uzoholi i reče 
u svojoj duši: — Tko je na svijetu ovakav kao što sam ja? — I postade ohol, zato 
što bješe zadovoljan sobom i gord, i pokaza svoj prezir, i bješe ponosan, uz- 
noseći se, i nije gledao nikoga u svojoj nadutosti i gordosti, u svome samozZa- 
dovoljstvu i svojoj oholosti. 

I pred njim se zaustavi jedan čovjek u iznošenu odijelu, pa ga pozdravi, 
ali mu car ne uzvrati na pozdrav, a onda taj čovjek uhvati careva konja za 
uzdu, te mu car reče: — K sebi ruku! Zar ne znaš čiju si uzdu uhvatio? — Po- 

treban si mi — reče čovjek, a car kaza: — Pričekaj me dok ne sjašem pa mi onda 
reci šta ti je potrebno. — To je tajna — reče čovjek — te ću ti je reći samo na 
uho. — I car nagne uho prema tome čovjeku, a on mu reče: — Ja sam anđeo 
smrti i došao sam da ti uzmem dušu. — Odgodi to samo toliko koliko. je po- 
trebno da odem kući i da se oprostim s rođacima, djecom, susjedima i ženom 
— reče car, ali anđeo smrti kaza: — Ne, nećeš se vratiti niti ćeš ih ikada više vi- 
djeti: došao ti je suđeni čas. — I anđeo uze carevu dušu dok je on još bio na 
konju, te car pade mrtav. | 

A odatle anđeo smrti ode jednome pravednom čovjeku, kojim bijaše za- 
dovoljan veliki Alah. I on ga pozdravi, a čovjek mu uzvrati pozdrav, pa anđeo 
smrti reče: — O, pravedni čovječe, potreban si mi, i to je tajna. — Reci mi na 
uho šta ti je potrebno — kaza pravednik, a anđeo reče: — Ja sam anđeo smrti! 
— Dobro došao! — uzviknu pravednik. — Neka je hvala Alahu što si došao! 
Mnogo puta sam čekao da mi dođeš, ali tebe dugo nije bilo nad onim koji 
čezne za tvojim dolaskom. 

— Ako imaš kakav posao, obavi ga — reče anđeo smrti, ali pravednik kaza: 
— Ja nemam važnijega posla od susreta sa svojim gospodom (velik je i slavan 
on!) — Kako više voliš da ti uumem dušu? Naređeno mi je da ti je uzmem onako 
kako ti zaželiš i izabereš — reče anđeo smrti. A pravednik reče: — Odgodi to 
dok ne uzmem avdes i dok se ne pomolim, a kad padnem ničice, uzmi mi dušu 
dok ležim opružen. — I reče anđeo smrti: — Zapovjedio mi je moj gospod (ve- 
lik je i slavan on!) da ti uzmem dušu samo onako kako ti sam izabereš i zaželiš, 
pa ću ti učiniti onako kako si mi rekao. — I čovjek ustade, pa uze avdes i očita 
molitvu, a anđeo mu uze dušu dok je ležao opružen, pa je veliki Alah prenese 
u mjesto milosti, blagoslova i oproštaja. 


PRIČA O GORDOM CARU 


Priča se i to da je jedan car među carevima nakupio tako mnogo novaca 
da ih nije bilo moguće ni izbrojiti, i da je stekao mnoge stvari svake vrste koje 
je veliki Alah stvorio na ovome svijetu, a to je učinio u želji da ugodi svojoj 
duši. A kad zahtje da se oslobodi kako bi mogao uživati u onim korisnim do- 
brima koja bješe nakupio, car sagradi za sebe visok dvor, koji se uzdizao i 
išao u visinu — dvor kakav priliči carevima i kakav je podesan za njih, a zatim 
u dvoru načini dvoja jaka vrata i postavi u dvoru sluge, vojnike i vratare, onako 
kako je htio. 

I jednoga dana car naredi kuharu da mu skuha jedno od najboljih jela, 
pa okupi svoje rođake, poslugu, ljude iz svoje okoline i sve druge sluge da 
se prihvate za njegovim stolom i da prime njegove poklone. I car sjedne na 
prijestolje svoga carstva i gospodstva i nasloni se na jastuk, pa se obrati svojoj. 
duši i reče joj: — O, dušo, nakupio sam za tebe sva dobra ovoga svijeta, pa 

sad uživaj i okusi od tih dobara, dok ti ljudi čestitaju na dugu životu i na 
velikoj sreći koja ti je pala u dio... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo šezdeset treća noć, ona reče: 


— Doprlo mi je do ušiju, o sretni care, da je car počeo razgovarati sa svo- 
jom dušom i da joj je rekao: — Okusi od tih dobara, dok ti ljudi čestitaju na 
dugu životu i velikoj sreći koja ti je pala u dio. — I tek što je on to rekao svo- 
joj duši, a dvoru priđe izvana jedan čovjek u iznošenu odijelu, s torbom o vratu, 
kao neki prosjak koji je došao da zatraži hrane. I taj čovjek priđe vratima dvo- 
ra, pa tako jako i strašno zalupa zvekirom da se dvor zatresao i prijestolje go- 
tovo pomaklo s mjesta, te se sluge poplašiše i priskočiše vratima, pa povikaše 
na onoga što je lupao: — Teško tebi! Šta znače taj tvoj postupak i ta nepri- 
stojnost! Pričekaj dok car ne završi objed, pa ćemo ti dati ono što mu pre- 
tekne! 

Na to došljak reče slugama: — Recite svome gospodaru da iziđe i poraz- 
govara sa mnom; on mi je potreban, a stvar je važna i potreba je neodgodiva. 
— Odlazi, o, jadniče — rekoše sluge; tko si ti pa da možeš naređivati našem go- 
spodaru da iziđe? — Obavijestite ga o tome — reče došljak, te sluge odoše caru 
i obavijestiše ga, a car uzviknu: — I vi ga niste otjerali, niste potegli svoje ma- 
čeve na nj i niste ga izgrdili! — Ali u to došljak zalupa na vrata još strašnije 
nego prvi put, te sluge pođoše sa štapovima i oružjem, pa jurnuše da se tuku 
s njim. — A došljak ciknu cikom na njih i reče: — Ostanite na svojim mjestima! 
Ja sam anđeo smrti! — a njihova se srca prestraviše, i napusti ih razum i od- 
letje im svijest, i zaklecaše im koljena, a udovi im se prestadoše pokretati. I 
car im reče: — Recite mu da uzme nekog drugog mjesto mene! 

Ali anđeo smrti kaza: — Neću zamjenika niti ću uzeti koga drugog mjesto 
tebe. Došao sam samo radi tebe, kako bih te odvojio od tih dobara koje si 
skupio od tog novca koji si stekao i nagomilao. 

I onda car poče duboko uzdisati, i zaplaka i uzviknu: — Prokleo Alah taj 
novac, koji me je zaveo i naudio mi, jer mi nije dao da se klanjam svome go- 
spodaru! Ja sam mislio da će mi novac biti od koristi, a on je sada postao 
za mene žalost i nevolja. Eto, ja. ću otići praznih ruku, a novac će ostati mo- 
jim neprijateljima. 

A kad je on to izgovorio, Alah dade novcu sposobnost da govori, te novac 
reče: — Zašto mene kuneš? Kuni sebe sama. Veliki Alah je stvorio od praha i 
tebe i mene, pa me je dao tebi u ruke, kako bi pomoću mene spremio zalihu 
za budući život, dijeleći me kao milostinju potrebitim ljudima, siromasima i 
prosjacima, i podižući zgrade za derviše, džamije, mostove i vodovode, a onda 
bih ti ja bio od pomoći u potonjem obitavalištu. A ti si me skupljao i gomilao 
i trošio. radi svojih. strasti, ne odajući mi hvalu koju mi duguješ i odričući me 
se. I sad si me ostavio svojim neprijateljima, a sam ćeš boraviti u tuzi i ka- 
janju. Kakav je moj grijeh, kad me tako grdiš? 


PET PRIČA O PRAVEDNIM I NEPRAVEDNIM CAREVIMA A4JI 


Zatim anđeo smrti uze carevu dušu dok je on još sjedio na prijestolju, prije 
no što je pojeo jelo, i car je pao mrtav svalivši se s prijestolja. I rekao je ve- 
liki Alah: — Pa kad su se oni obradovali onome što im je dano, mi smo ih iz- 
nenada kaznili i oni ostadoše zapanjeni. 


PRIČA O CARU TLAČITELJU 


Priča se i to da je jedan car tlačilac, koji je spadao u izraelske careve, sje- 
dio jednoga dana na prijestolju svoga carstva, pa je ugledao jednoga čovjeka 
kako ulazi na vrata njegove kuće i kako mu dolazi, a izgled toga čovjeka nije 
mu bio po volji i njegov lik bijaše strašan. I caru nije bilo pravo što mu je taj 
čovjek upao u kuću, i on se poplaši njegova lika, te skoči da dočeka došljaka 
i uzviknu: — Tko si ti, o, čovječe, i tko ti je dopustio da uđeš i naredio da do- 
đeš u moju kuću? — Naredio mi je domaćin — odgovori čovjek. — Meni ne može 
stati na put nitko, niti mi je za odlazak carevima potrebno odobrenje; mene 
ne može zaplašiti sultanova vlast i mnoštvo njegovih čuvara. Mene ne može 
satrti tlačilac, niti tko može pobjeći kad ga ja uhvatim. Ja sam rušilac uživanja 
i rastavljač skupova. 

Kad je čuo te riječi, car pade na lice i strah mu poče miljeti po tijelu, te 
se onesvijesti, a kad je došao k sebi, zapita: — Jesi li ti anđeo smrti? — Jesam — 
odgovori došljak, a car uzviknu: — Tako ti Alaha, odgodi moj suđeni čas za je- 
dan dan, kako bih mogao zamoliti da mi se oproste grijesi i zatražiti oproštaj 
od moga gospoda i kako bih vratio vlasnicima novac koji se nalazi u mojoj 
riznici, ne opterećujući se bremenom da polažem račun o njemu i teškom ka- 
znom zbog njega! — A anđeo smrti reče: — Nema ništa od toga, nema ništa! 
To ne močeš učiniti!... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo šezdeset četvrta noć, ona reče: 


— Doprlo mi je do ušiju, o sretni care, da je anđeo smrti rekao caru: — Ne- 
ma ništa od toga! To ne možeš učiniti! I kako da ti odgodim suđeni čas, kad 
su tvoji dani odbrojeni i kad je svaki tvoj dah izračunat, a tvoje vrijeme utvr- 
đeno i zapisano? — Odgodi ga za trenutak — reče car, a anđeo mu odgovori: 
— I taj trenutak ulazi u račun, i on je prošao u tvojoj nebrizi, i došao mu je 
kraj, a ti si bio nepažljiv. Ti si dobio svaki dah koji ti je bio dan, te ti je ostao 
još samo jedan dah. — Tko će biti pored mene kad me budu odnijeli u grob? 
— zapita car, a anđeo mu odgovori: — Pored tebe neće biti nitko, osim tvojih 
djela. — Ja nemam djela — reče car, a anđeo kaza: — Nema sumnje da ćeš bo- 
raviti u ognju i da te čeka gnjev svemoćnoga. 

A zatim anđeo uzme caru dušu, te se car stropošta, padajući sa svoga pri- 
jestolja, i padne na zemlju. I razlijegoše se jauci stanovnika njegova carstva, i 

oni podigoše glas i udariše u kuknjavu i plakanje, a da su znali da im cara 
čeka gnjev njegova gospoda, oni bi još više plakali i njihovi jauci bili bi još 
glasniji i mnogobrojniji. 


PRIČA O ALEKSANDRU VELIKOM 


Priča se i to da je Iskandar Zu-l-Kernejin, koga u franačkim zemljama zovu 
Aleksandar Veliki, išao svojim putem, pa je tako prolazio pored jednog ple- 
mena siromaha koji nisu imali nijedne stvari ovoga svijeta. Oni su kopali gro- 
bove za mrtvace pored svojih kućnih vrata i svakoga časa posjećivali te gro- 
bove, s kojih su skidali prašinu i čistili ih, i išli su na te grobove, pa su se 
tamo klanjali velikom Alahu. I nisu imali druge hrane osim trave i biljaka na 
zemlji. I Iskandar Zu-l-Kernejin posla jednoga čovjeka da mu dovede cara toga 
plemena, ali ga car ne posluša, već reče: — On mi nije potreban. 

I tada Iskandar ode caru, pa ga zapita: — Kakvo je vaše stanje i od čega 
živite? Ne vidim kod vas ništa od zlata ili srebra, niti nalazim kakvo dobro 
ovoga svijeta. — Nitko se ne može zasititi dobrima ovoga svijeta — odgovori car, 
a Iskandar ga zapita: — Zašto kopate grobove pored svojih vrata? — Da nam 
budu pred očima — odgovori car — i da ih možemo gledati i podsjećati se na 
smrt, ne zaboravljajući budući život, i da ljubav prema zemaljskom životu ode 
iz naših srdaca i da nas ona ne odvrati od klanjanja našem gospodu. — Zašto 
jedete samo travu? — zapita Iskandar, a car mu odgovori: — Zato što od svoje 
utrobe nećemo stvarati grobove za životinje i zato što slast jela ne ide dalje 
od grla. 

A zatim car pruži ruku, pa izvadi lubanju jednog Adamova potomka i 
stavi je pred Iskandara, rekavši: — O, Zul-l-Kernejine, znaš li čije je to bilo? — Ne 
znam — odgovori Iskandar — a car mu reče: — To je lubanja jednoga cara među 
carevima ovoga svijeta, koji je vrijeđao i tlačio svoje podanike i slabe ljude i 
cijeloga vijeka se odavao gomilanju beznačajnih dobara ovoga svijeta. I Alah 
je uzeo njegovu dušu, pa je od ognja načinio njegovo prebivalište, a ovo je 
glava toga cara. | 

Potom car ponovno pruži ruku, pa pred Iskandara stavi drugu lubanju i 
zapita ga: — Znaš li tko je ovo? — Ne znam — odgovori Iskandar, a car kaza: 
—- To je bio car među zemaljskim carevima, a bio je pravedan prema svojim 
podanicima i starao se o stanovnicima svoje zemlje i svoga carstva. I Alah je 
uzeo njegovu dušu i nastanio je u svome vrtu, i dao joj uzvišeno mjesto. 

A zatim car stavi ruku na Iskandarovu glavu, pa kaza: — De da vidimo 
koja ćeš od tih glava biti ti! — A Iskandar zaplaka groznim plačem, pa priti- 
snu cara na svoje grudi i uzviknu: — Ako želiš da mi budeš prijatelj, ja ću ti 
dati vezirsko mjesto i podijelit ću s tobom svoje carstvo! — Nema od toga ništa, 
nema ništa! — uzviknu čovjek. — Nemam volje za to! — A zašto? — zapita ga 
al-Iskandar, a car kaza: — Zato što su ti sva stvorenja neprijatelji zbog novca 

i vlasti koja ti je. dana, a svi su oni moji pravi prijatelji zbog moje jednostav- 
nosti i siromaštva, jer ja nemam nikakve vlasti niti marim za dobra ovoga svi- 
jeta, i ne tražim ih niti želim. I ja nemam ništa osim sitnica kojima se zado- 
voljavam, a to mi je dosta. 

Čuvši te njegove riječi, al-Iskandar pritisnu cara na svoje grudi i poljubi 
ga između očiju, pa ode. — 


PRIČA O CARU ANUŠIRVANU. 


Priča se i to da se car Anuširvan pretvarao da je bolestan i da je poslao 
povjerljive ljude da obiđu krajeve njegova carstva i zemlje, pa da tamo potraže 
stare opeke u porušenim naseljima, kako bi se mogao liječiti njima. I car reče 
ljudima iz svoje okoline da mu je taj lijek odredio liječnik. I poslanici obiđoše 
sve krajeve njegova carstva i cijelu zemlju, pa se vratiše caru i rekoše: — Nismo 
našli nijednoga porušenoga mjesta i nijedne stare opeke... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo šezdeset peta noć, ona reče: 


— Doprlo mi je do ušiju, o sretni care, da su se velikaši vratili i da su ka- 
zali caru: — U cijelome carstvu nismo našli ni jednoga porušenoga mjesta — a da 
se car onda zahvalio Alahu, rekavši: — Sad su završeni poslovi u carstvu i sve 
je u redu, a lijepo uređenje dospjelo je do stupnja savršenosti. — Znaj, dakle, 
o, care — nastavi Šeherezada — da su negdašnji carevi pomišljali na to i da su 
se starali da lijepo urede svoju zemlju samo stoga što su znali da je imovina 
njihovih podanika utoliko veća ukoliko je carstvo bolje uređeno, a i stoga što 
su znali ono što su kazali učeni ljudi i proglasili mudraci; a to je tačno i u to 
se ne može sumnjati, jer su oni kazali: — Vjeru održava car, cara održava voj- 
ska, vojsku održava novac, novac se održava dobrim uređenjem zemlje, dok se 
dobro uređenje zemlje održava pravednošću prema Alahovim robovima. Oni 
nisu nikome pomagali da bude nepravedan niti su dopuštali ljudima iz svoje 
okoline da čine zločine, znajući da njihovi podanici neće dugo podnositi tlačenje 
i da će se porušiti zemlje i mjesta kad vlast u njima imaju ljudi koji čine dru- 
gima nažao, a da će se stanovnici iz njih razići i da će pobjeći u druge zemlje. 
I u carstvu će se pojaviti manjkovi, a u zemlji će se smanjiti prihod, i u kesi 
će ponestati novaca, a podanici će živjeti kukavnim životom. Jer ljudi nepre- 
stano proklinju one koji su nepravedni, tako da oni ne uživaju u vlasti u svome 
carstvu, već im hita u susret nestalnost koja ih može stajati glave. 

PRIČE O ONIMA KOJI SU SE UZDALI U ALAHA 
I KOJE JE ALAH NAGRADIO 


PRIČA O PRAVEDNOJ ŽENI 


PRIČA SE DA JE MEĐU IZRAELOVIM SINOVIMA bio jedan njihov sudac, pa je imao 
ženu rijetke ljepote, koja se odlikovala velikom strogošću prema sebi, strplji- 
vošću 1 ustrajnošću. I taj je sudac jednom zaželio da pođe na put i da posjeti 
Jeruzalem, te je ostavio svoga brata da ga zamjenjuje na sudačkoj dužnosti, 
a povjerio mu je i svoju ženu. 

A sučev brat bješe čuo da mu je snaha lijepa i bio se zaljubio u nju, pa 
kad je sudac otišao, njegov se brat uputi njegovoj ženi, pa je poče sablažnjavati, 
ali ga je ona odbijala i tražila zaštitu u svojoj bogobojažljivosti. I sučev je brat 
sve više navaljivao na ženu, ali ga je ona jednako odbijala, te je on izgubio nadu 
i pobojao se da ona ne kaže njegovu bratu šta je on sve činio, kad mu se brat 
bude vratio s puta, te je pozvao lažne svjedoke da posvjedoče da je ona vršila 
preljubu, a zatim obavijesti o njenu slučaju cara toga vremena, te car naredi da 
se žena kamenuje. 

I ljudi iskopaše jednu jamu, pa baciše ženu u nju, a zatim je počeše gađati 
kamenjem i gađahu je sve dotle dok je na zasuše kamenjem. I car reče: — Neka 
ta jama bude njen grob. 

A kad se spusti noć, žena poče jecati zbog onoga što ju je snašlo, a pored 
nje je prolazio jedan čovjek koji se bio uputio u neko naselje; i kad je čuo njene 
jecaje, on joj priđe, pa je izvadi iz jame. I čovjek odnese tu ženu svojoj ženi i 

naredi joj da je liječi, te ju je njegova žena liječila dok je nije izliječila. A žena 
toga čovjeka imala je malo dijete, koje ona dade toj ženi, te ga ova poče čuvati, 
pa je to dijete i spavalo s njom u drugoj sobi. A dogodi se da je tu ženu vidio 
jedan prepreden lopov pa ju je poželio, i on joj poče slati ljude i navoditi je 
na grijeh, ali ga je ona svejednako odbijala. I onda lopov naumi da je ubije, 
pa dođe noću i uđe u njenu sobu dok je ona spavala, a zatim nasrnu na nju 
s nožem u ruci, ali mu se pod rukom nađe ono dijete, te on zakla njega. 

Kad je vidio da je zaklao dijete, lopova obuze silan strah, te on iziđe iz 
sobe, i tako je Alah zaštitio ženu od njega. A ujutro žena nađe zaklano dijete 
pored sebe, pa dođe i djetetova majka, koja reče: — Ti si ga zaklala. — A potom 
djetetova majka žestoko izudara tu ženu i htjede je zaklati, ali dođe njen muž 
i spasi od nje tu ženu i reče: — Alaha mi, nećeš to učiniti! — I žena iziđe iz 
kuće, bježeći, ali nije znala kamo da ode, a pri sebi je imala nešto novaca. 

I tako je ona prolazila pored jednog naselja, gdje vidje okupljene ljude i 
jednog čovjeka koji bijaše razapet na stablu jednog drveta, samo što je još bio 
u okovima života. I žena zapita: — O, ljudi, šta je to s njim? — A ljudi joj odgo- 
voriše: — Zgriješio je, te se može iskupiti samo svojim životom ili tolikom i to- 
likom svotom novaca. — Uzmite novac, pa ga pustite — reče žena, a zločinac se 
pokaja, zahvaljujući njenoj pomoći, i zareče se da će je služiti do svoje smrti, 
radi velikog Alaha. A potom on sagradi ćeliju za tu ženu i useli je u nju, dok 
je sam odlazio da siječe drva i da donosi hranu ženi. A žena se usrdno klanjala 
Alahu, i kad bi joj došao neki bolnik ili bjesomučnik, ona bi se molila za nj, 
te bi on odmah ozdravio... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo šezdeset šesta noć, ona reče: 

— Doprlo mi je do ušiju, o sretni care, da su toj ženi počeli dolaziti ljudi, 
a da se ona predala klanjanju Alahu u svojoj ćeliji. I bješe dosudio veliki Alah 
da se bratu njena muža, koji ju je dao zasuti kamenjem, pojavi bolest na licu, 


pa obolje od gube i ona žena što ju je tukla, dok se onaj prepredeni lopov 


tako razbolio da se nije mogao micati. A sudac, njen muž, vrati se s hadžiluka, 
pa zapita brata o ženi, a on mu reče da je ona umrla, i sudac je tugovao Za 
njom i mislio da ju je uzeo Alah. A potom ljudi dočuše za tu ženu, pa pođoše 
k njenoj ćeliji sa svih krajeva široke i prostrane zemlje, pa i sudac reče svome 
bratu: — O, brate, ne bi li i ti pošao onoj pravednoj ženi? Možda će Alah 
dati da se izliječiš, zahvaljujući njenoj pomoći. — A brat mu odgovori: — O, 
brate odnesi me njoj. 

A čuo je za nju i muž one žene što je oboljela od gube, pa i on ode pra- 
vednoj ženi; 1 čuše za nju i rođaci onog prepredenog lopova koji se nije mogao 
micati, pa i oni dođoše s njim, te se tako svi okupiše pred vratima njene će- 
lije. A ona je mogla vidjeti sve one koji su prilazili njenoj ćeliji. s mjesta gdje 
je nitko nije mogao vidjeti. I pridošlice čekahu slugu dok nije došao, a onda 
zaželješe da on zamoli ženu da im odobri da joj odu, te sluga to učini, a žena 
stavi koprenu preko lica i zakloni se njome, pa stade pored vrata, gledajući u 

svoga muža, njegova brata, lopova i ženu; i ona ih prepozna, a oni nju nisu 
prepoznali. — Hej vi — reče im ona — vi se nećete spasiti onoga što vas je sna- 
šlo dok ne priznate svoje grijehe. Kad rob priznaje svoje grijehe, Alah mu pra- 
šta i daje mu ono radi čega mu je došao. — O, brate — reče sudac svome 
bratu — pokaj se pred Alahom i nemoj biti uporan u svojoj neposlušnosti: to 
je bolje za tvoje spasenje, a jezik okolnosti veli: 


Evo dana kad će se sresti zlotvor i žrtva, 
I tajnu će skrivenu onda otkriti Alah. 
Poniženi će pri tome biti grešnici svi, 
A poslušne sve će Alah uzvisiti onda. 


Gospodar i gospod pokazat će nam istinu, 
Pa ma se i ljutio neposlušnik uporni. 


Teško onom koji gospoda svog grdi, 
KO da ne zna da će ga Alah kazniti! 
O, teško tebi što tražiš slavu, koja je sva 
U strahu tvom od gospoda. Njegovu zaštitu išti! 


I onda sučev brat reče: — Sad. ću reći istinu: Učinio sam s tvojom ženom 
to i to, i u tome je moj grijeh. — A gubava žena reče: — Kod mene je bila je- 
dna žena, pa sam joj pripisala ono što nisam pouzdano znala i namjerno sam 
je isprebijala. U tome je moj grijeh. — A ja sam — reče nepomični — ušao u 
sobu jedne žene i htio sam je ubiti, pošto sam je prije toga navodio na grijeh, 
mada ona nije htjela izvršiti preljubu, pa sam onda zaklao dijete koje je bilo 
pored nje. U tome je moj grijeh. 

I onda žena reče: — Bože moj, kao što si im pokazao poniženje zbog nji- 
hove neposlušnosti, pokaži im i veličinu njihove pokornosti. Zaista, ti možeš 
učiniti sve što hoćeš! — I sve ih izliječi Alah — velik je i slavan on! I sudac 
poče gledati u ženu i promatrati. je, te ga ona zapita zašto je gleda, a on joj 
reče: — Imao sam ženu, i da ona nije umrla, ja bih rekao da si to ti. — I 
žena mu se otkri, pa oboje počeše odavati hvalu Alahu što im je dao da se 
sretnu, a zatim je svi, 1 sučev brat, i lopov, i ona žena, počeše moliti da im 
oprosti, te ona oprosti svima. I oni se klanjahu Alahu na tome mjestu, dvoreći 
pravednu ženu dotle dok ih nije rastavila smrt. 


PRIČA O ŽENI I MALOM DJETETU 


Priča se i to da je jedan od potomaka Muhameda al-Hasana rekao: — Išao 
sam oko Ćabe po mrkloj noći, pa sam odjednom čuo glas nekoga koji je jecao 
i govorio, ucviljena srca, kličući: — O, velikodušni, obaspi me svojom vječnom 
milošću! Zaista, srce mi se pridržava zavjeta! — A kad čuh taj glas, srce mi 
se tako uzbudilo da zamalo ne umrijeh, te pođoh tamo otkud je dopirao taj 

glas, i vidjeh da je to glas neke žene. — Mir neka ti je, o, Alahova robinjo! — 


rekoh joj ja, a ona mi odgovori: — I tebi neka je mir i neka te prati Alahova 


milost i njegov blagoslov! — A potom rekoh: — Pitat ću te, Alaha velikog 
radi: kakav je taj. zavjet kojeg se pridržava tvoje srce? — Da se nisi zakleo 


svemoćnim — odgovori mu žena — ja ti ne bih povjerila tu tajnu. Pogledaj šta. 


je preda mnom. — I ja pogledah i vidjeh da pred njom leži zaspalo dijete, koje 


je hrkalo u snu. A žena reče: — Pošla sam trudna na hadžiluk u ovaj hram i 


ukrcala se u jednu lađu, ali se podigoše užasni valovi i nad nama su se smje- 


njivali vjetrovi, te se razbila naša lađa. I ja sam se spasila na jednoj dasci i 


rodila ovo dijete dok sam bila na toj dasci, i ono mi je ležalo na krilu, a va- 
lovi su me šibali ... 

I Šeherezadu zateče jutro, te ona prekine priču koju je započela po ca- 
revu odobrenju, a kad nastade četiristo šezdeset sedma noć, ona reče: 


— Doprlo mi je do ušiju, o sretni care, da je žena rekla: — I dijete mi je 


bilo u krilu, a valovi me šibahu, kadli odjednom do mene dopliva jedan mor- 


nar s lađe, a kad je došao do mene, reče mi: — Alaha mi, ja sam te zavolio dok 
si bila na lađi, pa sam se sad našao pored tebe: pusti me da ovladam tobom, 
inače ću te "baciti u ovo more. — Teško tebi! — odgovorih mu — zar to što 
si vidio nije za tebe opomena i pouka! — Ali mornar uzviknu: — Vidio sam ja 
takve stvari nekoliko puta, pa sam se spasio, te se i ne obazirem na sve to. 
— Hej, ti — rekoh ja mornaru — mi smo u nevolji, pa se nadamo da ćemo se 
spasiti svojom pokornošću, a ne svojom neposlušnošću! 

Ali me tada mornar poče salijetati, te se poplaših i htjedoh ga prevariti, 
rekavši mu: — Pričekaj dok ne zaspi ovo dijete. — A mornar uze dijete koje 
sam držala na krilu, pa ga baci u more. I kad sam ja vidjela kako je drzak 
i šta je učinio s djetetom, srce mi se uzbudi i obuze me još veća žalost. I 
podigoh glavu prema nebu, pa rekoh: — O, ti što staješ između čovjeka i nje- 
gova srca, stani između mene i ove zvijeri. TA ti sve možeš učiniti. — I, Alaha 
mi, ja ne stigoh ni izgovoriti to, a iz mora iziđe jedna zvijer, koja odnese mor- 
nara s daske, te ja ostadoh sama, a onda me obuze još veća tuga i žalost, jer 
mi je bilo žao djeteta. I onda izgovorih: 


O, svježino oka, sinčiću moj dragi! 
Nestade te dok me razdiraše tuga. 
Vidim: tijelo tone, ali duša moja 
Kao da se peče od jada i tuge. 
I u bolu mome olakšanja nema, 
Osim milosti tvoje, potporo svih ljudi! 
Ti vidiš, gospode, šta je sa mnom bilo, 
I tako sad patim, ostavši bez sina. 


Pa milostiv budi, sastavi me s njime — 
U tebe se nadam, moj najjači štite. 


467. 
NOĆ 


478 HILJADU I JEDNA NOĆ 


I u takvu stanju provedoh jedan dan i jednu noć, a kad nastade jutro, 
ugledah jedra neke lađe koja su blistala u daljini, a valovi su me šibali i vje- 
trovi gonili dok nisam stigla do one lađe čija jedra bijah ugledala. I onda me 
uzeše ljudi koji 'bjehu na lađi, pa me uzeše na lađu, a ja pogledah i odjednom 
vidjeh da se moje dijete nalazi među njima. I pojurih k njemu i rekoh: — O, 
ljudi, to je moje dijete. Kako je dospjelo do vas? — I oni mi odgovoriše: — 
Mi smo plovili morem, kad najednom nešto zaustavi lađu, pa se pojavi jedna 
zvijer, kao neki golem grad, a ovo mu je dijete sjedilo na leđima, sisajući svoj 
palac, te ga uzesmo. — A kad čuh to od njih, ja im ispričah svoju povijest 
i ispripovjedih im šta mi se dogodilo, a potom se zahvalih svome gospodu za 
ono što mi je darovao i zavjetovah mu se da se neću udaljivati od njegova 
hrama i da mu neću prestati služiti, a kad sam ga poslije toga zamolila za što, 
on mi je sve davao. 

I ja se maših za kesu i htjedoh dati novaca toj ženi, ali ona uzviknu: — 
Treba ja tebi da dajem, o, praznoglavi čovječe! Zar da ti pričam o Alahovoj 
milosti i njegovim djelima punim velikodušnosti, pa da od tebe uzimam pok- 
lon? — I ja je ne mogoh nagnati da što uzme od mene, te je ostavih i odoh, 
izgovarajući ove stihove: 


Mnogo Alah ima skrivenoga blaga 
I odveć tananog da ga umni shvati. 


Kako često teško za lakim dolazi 
I duši žalosnoj Alah pomoć šalje. 
Kako li te često jutrom briga mori, 
A za njom ti noću i radost dolazi! 
Kad već više ništa učinit? ne možeš, 
Vjuruj u jedinog, vječnoga i višnjeg. 
Proroku se moli, jer znaš da rob svaki 
Sve dobiti može kad se njemu moli. 


A žena se neprestano klanjala svome gospodu i boravila u toj kući dok 
je nije stigla smrt. 


PRIČA O PRAVEDNOM ROBU 


Priča se i to da je rekao Malik-ibn-Dinar (neka mu se smiluje Alah!): — 
Jednom kod nas u Basri dugo nije padala kiša, te smo nekoliko puta odlazili 
da se molimo Alahu da padne, ali ne vidjesmo nikakva znaka da je uslišena 
naša molitva. I onda ja, Ata-as-Sulami, Sabit-al-Bunani, Nadži-al-Baka, Muha- 
med-ibn-Vasi, Ajub-as-Sahtijani, Habib-al-Farisi, Hasan-ibn-Abu-Sinan, Utboj- 
-al-Guljam i Salih-al-Muzani iziđosmo i uputismo se k džamiji, a djeca iziđoše 
iz škola i počeše se moliti, ali ne vidjesmo nikakva znaka da je uslišena naša 
molitva. I dođe podne, pa ljudi odoše, a ja i Sabit-al-Bunani ostasmo u dža- 

miji. A kad se smrklo, mi ugledasmo jednoga crnokošca s lijepim licem, tankim 
nogama i velikim trbuhom, koji nam je prišao, a on je imao na sebi vuneni 
ogrtač, i kad bi čovjek procijenio sve što je bilo na njemu, to ne bi vrijedilo 
ni dva dirhema. 

I taj crnokožac donese vode, pa uze avdes, a zatim uđe u mihrab i očita 
molitvu, pri čemu njegovo klanjanje i padanje ničice bjehu jednaki: zatim po- 
digne pogled prema nebu, pa reče: — O, gospode i gospodaru moj, dokle ćeš 
odbacivati molitve svojih robova za ono što neće smanjiti tvoju moć? Zar više 
nema onoga što imaš i zar je iscrpljena riznica tvoga carstva? Zaklinjem te 
tvojom ljubavlju prema meni da nas odmah zaliješ svojom kišom. 

I on još nije stigao izgovoriti te riječi, a nebo pokriše oblaci i poče padati 
kiša, koja je lila kao iz otvorenih mješina. I mi iziđosmo iz džamije, gazeći 
vodu do koljena... 

I Šeherezadu zateče jutro, te ona prekine priču koju je započela po ca- 
revu odobrenju, a kad nastade četiristo šezdeset osma noć, ona reče: 


= Doprlo mi je do ušiju, o sretni care, da je Malik-ibn-Dinar rekao: — 
Te. mi iziđosmo iz džamije, gazeći vodu do koljena i čudeći se crnokošcu. — I 
ja mu priđoh — govorio je dalje — pa mu rekoh: — Teško tebi, crnokošče! 
Zar se ne stidiš onoga što si rekao? — I crnokožac se okrene meni, pa me 
zapita: — Šta sam to rekao? — I ja kazah: — Izgovorio si ove riječi: oradi 
tvoje ljubavi prema menix; a otkud znaš da te Alah voli? — A crnokožac — 
nastavi Malik — uzviknu: — Odlazi od mene, o, ti što si se odvojio od sebe 
sama! A gdje sam ja bio kad me je podržavao vjerom u jednoga boga i izdvo- 
jio me, pokazavši mi se? Zar ti misliš da me on time nije podržavao zato 
što me voli? Njegova ljubav prema meni je onakva ista kao i moja ljubav 
prema njemu — doda on, a ja mu rekoh: — Pričekaj malo sa mnom, smilovao 
ti se Alah! — Ali crnokožac odgovori: — Ja sam rob, te sam dužan pokoravati 
se svome manjem gospodaru. — I mi pođosmo za njim, prateći ga izdaleka — 
reče Malik — a on uđe u kuću jednoga trgovca robljem (a bješe već prošlo 
pola noći). I nama se učini duga ta druga polovina noći, te odosmo, a kad 
nastade jutro, dođosmo trgovcu robljem, pa ga zapitasmo: — Imaš li kakvog 
mladog roba da nam ga prodaš, kako bi nas on mogao slušati? — Imam — 
odgovori trgovac robljem — imam oko sto slugu, a svi su oni za prodaju. — 
I on nam poče pokazivati sluge, jednoga za drugim — govoraše Malik — dok 
nam tako ne pokaza sedamdeset slugu, ali ja ne vidjeh među njima svoga pri- 
jatelja, a potom trgovac robljem reče: — Osim ovih, drugih nemam. — A kad 
već htjedosmo otići, uđosmo u jednu porušenu sobu iza kuće toga trgovca ro- 
bljem, pa tamo odjednom ugledasmo onoga crnokošca kako stoji. — To je on, 
tako mi gospodara Ćabe! — uzviknuh, pa se vratih trgovcu robljem i rekoh mu: 
— Prodaj mi ovoga slugu! — O, Abu-Jahja — odgovori mi trgovac robljem — to 
je zlosretan i beskoristan sluga. Noću ne radi ništa, već samo plače, a danju 
se kaje. — Baš zato ga i hoću — rekoh ja, te trgovac robljem pozva crnokošca, 
koji uđe pretvarajući se da je sanjiv. — Uzmi ga za koliko hoćeš, samo nemoj 

smatrati da sam ja odgovoran. za. njegove mane — reče mi trgovac robljem, te 
ja kupih crnokošca za dvadeset dinara, pa zapitah: — Kako se zove? — Maj- 
mun — odgovori mi trgovac robljem. I ja uzeh crnokošca za ruku, pa pođosmo 
i uputismo se k mojoj kući, a onda mi se crnokožac obrati i zapita me: — O, 
moj manji gospodaru, zašto si me kupio? Alaha mi, ja nisam valjan sluga 
za stvorenja. -— Kupio sam te da ja tebe dvorim, a to neka bude moja. briga 
—- odgovorih mu ja. — A zašto? — zapita me crnokožac, a ja mu kazah: — 
Nisi li ti ono bio s nama jučer u džamiji? — A zar si što saznao o meni? — 
zapita me crnokožac, a ja mu odgovorih: — Ja sam onaj koji te je jučer na- 
govorio. — I crnokožac je išao dalje, dok tako nije ušao u. džamiju — govorio 
je Malik — a tamo očita molitvu u dva rakata, pa reče: — Bože moj, gospode 
i gospodaru, stvorenja su otkrila tajnu koja je među nama, te si me time Os- 
ramotio među ljudima. Kako da mi onda život bude ugodan, kad su drugi sa- 
znali za ono što je bilo između mene i tebe? Preklinjem te da mi uzmeš dušu 
ovoga časa. 

Potom on pade ničice, te ga ja malo počekah, ali on ne podiže glave, a 
kad ga pomaknuh, vidjeh da je mrtav. I istegoh mu ruke i noge, pa ga pogle- 
dah i vidjeh da se smiješi i da mu je bjelina pokrila crnoću, a da mu se lice 
sija i da se na njemu vidi veselost. I dok smo mu se mi čudili, odjednom na 
vrata uđe jedan mladić, koji reče: — Mir neka vam je! Neka i vas i nas još 
više nagradi Alah za našega brata Majmuna! Eto vam pokrova, umotajte ga. 
— I on mi pruži dva odijela kakva dotada nikad nisam vidio, te umotasmo u 
njih crnokošca. A pored njegova groba — govorio je Malik — ljudi se mole za 
vodu i pored njega mole se Alahu za ono što im je potrebno. Kako je ugodno 
ono što je u tome smislu rekao jedan pjesnik: 


Šetaju srca onih što boga poznaše svog 

Vrtom nebeskim, a gospodnje se zavjese dižu. 
Kad piju vino tamo, ono se, tekuć' miješa 

S Tasnimom, vodom onom što tvorca bliskim čini. 
Teče tad tajna njina između njih i dragih 

A zaklonjena bit će ona od srdaca drugih. 


PRIČA O PRAVEDNIM SUPRUZIMA 


Priča se i to da se u Izraelove sinove ubrajao i jedan čovjek koji je bio bolji 
od svih njih, i da se on usrdno klanjao svome gospodu i odricao se zemalj- 
skoga života, koji bješe odagnao iz svoga srca. I on je imao ženu koja mu je 
pomagala u poslu i koja mu je bila poslušna u svako doba, a živjeli su od 
poslužavnika i lepeza koje su izrađivali. Radili su po cijeli dan, a kad bi dan 
bio na izmaku, muž bi izašao iz kuće, noseći u ruci ono što su izradili, pa 
bi otišao da hoda po ulicama i putevima, tražeći kupca, da mu to proda. A 


(STRANA 491 — 475. NOĆ) 


I doniješe jelo, i dovedoše plesače i plesačice, koji stadoše plesati, a dje- 
vojka, plemićeva kći, leže na ležaljku pored muslimana, i onda musliman vidje 
što ga je snašlo... 

oboje su stalno postili. I jednom, jednoga dana, oni su tako postili.i proveli cio 
dan radeći, a kad je dan bio na izmaku, muž iziđe iz kuće, kao što je obično 
činio, noseći u ruci ono što su izradili, pa poče tražiti čovjeka koji bi to htio 
kupiti. I prođe pored vrata jednoga od sinova zemaljskoga života i ljudi koji 
življahu u blagostanju i bjehu na visokim položajima (a taj je čovjek što je 
povazdan postio i imao bijelo lice i bio divnoga lika), te ga tako ugleda do- 
maćinova žena i zavolje ga, i ona osjeti u svome srcu veliku naklonost prema 
njemu. A muž te žene bio je odsutan. I ona pozva svoju sluškinju, pa joj reče: 
— Možda ćeš se nekako doviti da mi dovedeš toga čovjeka. — Tada sluškinja ode 
prodavaču i pozva ga da uđe, kako bi kupila od njega nešto od onoga što 
je nosio u ruci, i tako ga je odvratila od puta kojim bješe pošao... 

I Šeherezadu zateče jutro, te ona prekine priču koju je započela po ca- 
revu odobrenju, a kad nastade četiristo šezdeset deveta noć, ona reče: 


— Doprlo mi je do ušiju, o sretni care, da je sluškinja otišla tome pro- 
davaču, pa ga je pozvala i rekla mu: — Otiđi mojoj gospođi: ona bi da kupi 
nešto od onoga što držiš u rukama, ali najprije treba da pogleda i vidi što 
je to. — I čovjeku se učini da ta žena govori istinu, pa u tome ne vidje nikakva 
zla, te uđe u kuću, i sjedne, kao što mu je ona naredila. I žena zatvori vrata 
za njim, a njena gazdarica iziđe iz svoje sobe, pa uhvati prodavača za košulju 
i povuče ga k sebi, te ga tako uvede u svoju sobu, a onda mu reče: — Koliko 
ću te još moliti da ostaneš nasamo sa mnom! Izdalo me je strpljenje, a ova 
soba je okađena kadivima, i jelo je zgotovljeno, i domaćin neće biti kod kuće 
večeras. Poklonila sam sebe tebi, mada su me dugo željeli carevi, vođe i oni 
koji imaju svjetskih dobara, ali ja nisam obraćala pažnju ni na koga od njih. 

I žena je dugo govorila, a prodavač nije podizao glave, već je gledao 
u zemlju, stideći se velikog Alaha i bojeći se da ga on ljuto ne kazni, kao što 
reče pjesnik: 

Kako često izmeđ' grijeha velikog 
I mene samo stid od Alaha bješe. 

I bješe taj stid moj lijek od grijeha tog, 
A kad nestane stida — lijeka nema. 


I taj je čovjek htio spasiti svoju dušu od nje, ali nije mogao; i on reče: 
- Hoću da mi daš nešto. — A što? — zapita žena, a čovjek kaza: — Hoću 
čiste vode, da se njome operem na najvišem mjestu u tvojoj kući, kako bih 
tamo mogao učiniti nešto i oprati nečistoću, koju ti ne mogu pokazati. 
— Kuća je velika, te u njoj ima skrovitih mjesta i kutova, a i kućica za čistoću 
je pripremljena — odgovori mu žena. I prodavač reče: — Hoću samo da se 
popnem gore. — Popni se s njim na najviši balkon u kući — reče žena svojoj 
sluškinji, te se ova popne s prodavačem na najviše mjesto, pa mu dade sud 
s vodom, a sama siđe dolje. A čovjek uze avdes i očita molitvu u dva rakata, 
pa pogleda u zemlju, želeći da skoči na nju, ali vidje da je zemlja daleko, te 
se poboja da do nje ne dospije sav skrhan, a potom pomisli na neposlušnost 
Alahu i na njegovu kaznu, pa mu se učini da je ništavno žrtvovanje svoje 

duše i prolijevanje svoje krvi. — Bože moj i gospode — reče on — ti vidiš šta 
me je snašlo, a moje stanje nije tajna za tebe — ta u tvojoj je ruci vlast nad 
svakom stvari. — I jezik njegova stanja reče u tom smislu: 


Duša i srce pokazuju tebe, 
I za tajnu ti znaš oduvijek. 


Kad progovorim, ja prizivam tebe, 
A kad zašutim, ja ti znakove dajem. 


O, ti kome se drug dati ne može. 
Dođoh ti bijedan i zaljubljen strasno. 


Nadam se i mis'o nadu mi krijepi, 

Dok mi srce, znaš već, odlijeće sada. 
Najteže je kad se duša daje svoja, 

Al! mi je to lako kad to hoćeš ti. 
Ako me spasiš u milosti svojoj — 

Čemu se nadam — to je tvoje pravo. 


Potom čovjek skoči s visokoga balkona, a Alah posla jednog anđela koji 
ga ponese na krilima i spusti čitava na zemlju, bez ijedne ozljede. 

A kad je stao čvrsto na zemlju, čovjek oda hvalu Alahu (velik je i slavan 
on!) za zaštitu koju mu je pružio i za milost koju mu je darovao, pa ode 
svojoj ženi bez igdje ičega, a bješe već zakasnio. I uđe u kuću, a nije imao 
ništa, te ga žena zapita zašto je zakasnio i gdje mu je ono što je nosio u 
rukama, i zapita ga šta je s tim učinio i zašto se vratio bez ičega. I muž joj 
ispriča u kakvom je iskušenju bio, a ispripovjedi joj i to kako je skočio s onoga 
mjesta i kako ga je Alah spasio. 

— Neka je hvala Alahu što je odvratio od tebe to iskušenje i što je stao 
između tebe i njega — uzviknu žena, a potom reče: — O, čovječe, naši susjedi 
su navikli da svake večeri ložimo vatru u peći, te će saznati da nemamo 
ništa ako vide da danas nemamo vatre. A naša zahvalnost Alahu sastojat će 
se u tome što ćemo prikrivati svoje siromaštvo i što ćemo večerašnji post 
pridružiti minulome danu, a i u tome što ćemo noć provesti stojeći Alaha 
radi. 

I ona priđe peći, pa je napuni drvima i naloži vatru, ne bi li tako zavarala 
svoje susjede, i izgovori ove stihove: 


Skrit ću ja tugu svoju i strast što me obuze, 
I vatru naložit ću, da susjede zavaram. 
Na ono što je gospod sudio, pristat ću ja, 
A stid će moj vidjet"? on, možda, i oprostit će. 


I Šeherezadu zateče jutro, te ona prekine priču koju je započela po 
carevu odobrenju, a kad nastade noć kojom se puni četiristo sedamdeset noći, 
My 
ona reče: 

— Doprlo mi je do ušiju, o sretni care, da je žena naložila vatru, ne bi 
li tako zavarala susjede, a zatim je ustala s mužem, pa su oboje uzeli avdes 
i odstojali molitvu. I odjednom dođe jedna njihova susjeda, pa ih zamoli da 
joj daju žeravice za vatru iz njihove peći. — Eno ti peći — rekoše joj oni, te 
žena priđe peći da uzme vatre, pa povika: — Hej, takva i takva, pripazi na 
svoj kruh dok ti nije izgorio! 

— Jesi li čuo šta je rekla ta žena? — zapita žena muža. — Idi, pa vidi — 
odgovori joj muž, te žena ustade i pođe k peći, kad odjednom vidi da je ona 
puna čistoga, bijeloga kruha. I žena uze pogačice, pa ode mužu, zahvaljujući 
velikome Alahu za potpunu sreću koju im je dao i veliko dobro koje im je 
učinio, a potom jedoše kruha i napiše se vode, hvaleći velikog Alaha. 

A potom žena reče mužu: — Hajde da se pomolimo velikom Alahu — 
možda će nam on poslati nešto što će nas izbaviti od mučnog nabavljanja 
hrane i zamaranja od rada i što će nam pomoći da se predajemo klanjanju 
Alahu i da mu se uvijek pokoravamo. — Dobro — odgovori muž, koji se zatim 
pomoli Alahu, a žena reče: — Amen! — poslije njegove molitve, kadli se krov 
odjednom razdvoji, pa se dolje spusti jedan dragi kamen koji svojim sjajem 
osvijetli kuću. I muž i žena se počeše još više zahvaljivati Alahu i odavati mu 
hvalu, jer su se veoma obradovali tome dragom kamenu. I oni su se molili 
onoliko koliko je htio veliki Alah, a kad je došao kraj noći, oboje zaspaše, 
i žena usni da je ušla u raj i da je u njemu vidjela mnogo poređanih stolica 
i namještenih klupica, pa je zapitala: — Kakve su to stolice i klupice? — I bi 
joj rečeno: — Ovo su stolice za proroke, a ove klupice su za pravične i pra- 
vedne ljude. — A gdje je klupica za moga muža toga i toga? — zapita ona, 
a netko joj reče: — Eno je! — I žena odjednom vidje da se na toj klupici nalazi 
sa strane jedan otvor. — Kakav je to otvor? — zapita žena, a netko joj reče: 
— U tom otvoru je bio onaj dragi kamen što je pao s krova vaše kuće. 

I žena se probudi iza sna, plačući i tugujući zbog toga što među klupi- 
cama za pravedne ljude nije bilo klupice za njena muža. I ona reče mužu: 
= O, čovječe, pomoli se svome gospodu da opet stavi ovaj dragi kamen na 
ono mjesto gdje je bio: lakše će nam biti da se borimo s glađu i siromaštvom 
za ovo malo dana nego da ostane otvor na tvojoj klupici, koja se nalazi među 
klupicama ljudi punih vrlina. — I njen muž se pomoli gospodu, pa odjednom 
onaj dragi kamen poletje, podižući se k krovu, a muž i žena ga gledahu. 
I njih su dvoje živjeli u siromaštvu i pobožnosti, dok nisu otišli na istinu 
velikom, slavnom Alahu. 


470. 
NOĆ 


471. 
NOĆ 


484 HILJADU I JEDNA NOĆ 


PRIČA O AL-HADŽADŽU I MLADIĆU 


Priča se i to da je al-Hadžadž-ibn- Jusuf as-Sakafi gonio jednoga čovjeka 
među velikašima, a kad se ovaj pojavio i našao se između njegovih ruku, 
al.-Hadžadž mu je rekao: — O, Alahov neprijatelju, Alah mi je dao vlast nad 
tobom! — A potom je rekao: — Odvedite ga u tamnicu, pa ga okujte u tijesne 
i teške okove, a iznad njega načinite rešetku: neka ne izlazi iz tamnice i neka 
nitko ne ulazi u nju. 

I tako on naredi da toga čovjeka upute u tamnicu, gdje dovedoše kovača 
i doniješe okove, a kad je kovač udario čekićem, taj je čovjek podigao glavu, 
pa je pogledao u nebo i rekao: — Zar ne pripada njemu i stvorenje i vlast? 

A kad je kovač okovao toga čovjeka, tamničar načini rešetku iznad 
njega, pa ga ostavi sama i usamljena, i onda zatočenika obuzeše uznemirenost 
i briga, a jezik njegova straha reče: 


O, željo onog što hoće — to hoću ja — 
Tvoja milost velika oslonac je moj. 
Tajna za te nije šta sa mnom biva, 
Ja čekam i hoću samo pogled tvoj. 
U tamnicu baciše me, mučiše — 
Teško meni samotnom u izgnanstvu. 
Spominjem te — sam sam i tješim se tobom, 
A kada ne spavam — ja se time bavim. 


Zadovoljan kad si — briga onda nema, 
Ta tebi je znano šta u srcu imam. 


A kad se spusti noć, tamničar ostavi stražara pored toga čovjeka, pa 
ode kući, a ujutro dođe da ga obiđe, kad odjednom vidje da su okovi zbačeni, 
a da od čovjeka nema ni traga ni glasa. I tamničar se poplaši i bješe uvjeren 
da će umrijeti, te ode kući i oprosti se s obitelji, a zatim stavi u rukav pokrov 
i mirise, pa ode al-Hadžadžu. A kad se zaustavio pred al-Hadžadžom, ovaj 
osjeti mirise, te ga zapita: — Šta je to? — O, gospodaru, ja sam donio te 
mirise — reče tamničar. — A šta te je navelo da to učiniš? — zapita al-Hadžadž, 
a tamničar mu ispriča šta je bilo s onim čovjekom... 

I Šeherezadu zateče jutro, te ona prekine priču koju je započela po 
carevu odobrenju, a kad nastade četiristo sedamdeset prva noć, ona reče: 


— Doprlo mi je do ušiju, o sretni care, da je tamničar ispričao al-Ha- 
džadžu šta je bilo s onim čovjekom, a al-Hadžadž ga je zapitao: — Teško tebi, 
a jesi li čuo da je on što rekao? — Jesam — odgovori tamničar; — kad je 
kovač udario čekićem, taj je čovjek pogledao u nebo i rekao: — Zar ne pri- 
pada njemu i stvorenje i vlast? — I al-Hadžadž uzviknu: — Pa zar ti ne znaš 
da ga je ono što je izgovorio u tvome prisustvu oslobodilo kad tebe nije bilo 
pored njega? — A jezik okolnosti izgovori u tome smislu ove stihove: 


PRIČE O ONIMA KOJI SU SE UZDALI U ALAHA 485 


O, gospode, kolikih si me nevolja spasio! 
Da te nema, sjesti ne bih mog'o ni ustati. 
Ta koliko, si puta — ni broja ne znam — 
Odvratio nasreću od nas! O, koliko puta! 


PRIČA O KOVAČU KOJEGA NIJE MOGLA OPEĆI VATRA 


Priča se i to da je jedan pravednik saznao da se u nekom naselju nalazi 
jedan kovač koji stavlja ruku u vatru i iz nje vadi komade usijanog željeza, 
a vatra mu ne prelazi na ruku. I pravednik se uputi u to naselje, raspitujući 
se o kovaču, te ga ljudi odvedoše njemu; i kad pogleda u nj i zagleda se, 
pravednik vidje da kovač doista čini ono što su mu pripisivali. I pravednik 
odgodi svoju stvar do onog vremena kad kovač završava svoj posao, a onda 
mu dođe, pa ga pozdravi i reče: — Hoću da budem tvoj gost večeras. — I kovač 
odgovori: — S ljubavlju i zadovoljstvom! — pa odvede pravednika u svoju kuću 
i večera s njim, a zatim zajedno legoše, ali pravednik nijednom ne vidje da 
kovač ustaje noću da se moli ili klanja Alahu. — Možda se krije od mene — 
reče u sebi pravednik, pa ostade u kovačevoj kući i druge i treće noći, ali 
vidje da kovač dodaje obaveznim molitvama samo one molitve u kojima se 
iskazuju želje, a provodi samo jedan mali dio noći stojeći. — O, brate — reče 
pravednik kovaču — čuo sam kakvu ti je milost ukazao Alah i vidio sam da se 
ona objavljuje u tebi, a zatim sam gledao s kakvom mu se usrdnošću moliš, 
pa nisam vidio da postupaš kao čovjek čijim se posredstvom čine čuda. 

— Ispričat ću ti šta je uzrok tome — reče kovač. — Zaljubio sam se u 
jednu djevojku koju sam veoma volio i koju sam mnogo puta navodio na 
grijeh, ali je nisam mogao savladati, jer je ona tražila zaštite u svojoj pobož- 
nosti. I dođe godina suše, gladi i nevolje, te ponestade hrane, a glad bješe 
sve veća, i tako ja sjeđah, kad odjednom netko zalupa na vrata, te iziđoh 
i vidjeh da je to ona. — O, brate — reče mi ona — mori me velika glad, te 
podižem glavu prema tebi, ne bi li me ti nahranio, Alaha radi. — Zar ne znaš 
kakva je bila moja ljubav prema tebi i šta sam sve podnio zbog tebe? — odgo- 
vorih joj ja. — Neću ti dati nimalo hrane dok mi ne daš vlast nad sobom. 
— Prije ću umrijeti no što ću se oglušiti o Alaha! — reče mi ona, pa se vrati 
kući, ali mi poslije dva dana opet dođe i reče mi ono isto što mi bješe rekla 
i prvi put, a ja joj odgovorih isto onako kao što joj bijah odgovorio u početku. 
I djevojka uđe u kuću, pa sjedne u sobi (a bila je na rubu groba), a kad ja 
donijeh jelo i stavih ga pred nju, u očima joj se zavrtješe suze i ona uzviknu: 
— Daj mi malo jela, Alaha radi (velik je i slavan on!) — Ne dam, Alaha mi, 
ako mi ne daš vlast nad sobom — odgovorih joj ja. I djevojka reče: — Bolje je 
da umrem nego da me kazni veliki Alah! — i ona ustade, a jelo ostavi... 

I Šeherezadu zateče jutro, te ona prekine priču koju je započela po ca- 
revu odobrenju, a kad nastade četiristo sedamdeset druga noć, ona reče: 

— Doprlo mi je do ušiju, o sretni care, da je djevojka rekla: — Bolje je da 
umrem nego da me kazni Alah! — i da je zatim ustala, izašla iz kuće i izgo- 
vorila ove stihove: 


Jedini, što si milostiv prema stvorenjima svim, 

Ti čuješ da ti se jadam i vidiš šta podnosim. 
Nevolja me je snašla i oskudica golema, 

Te bi od malo jada mojih riječ zastati mogla. 
Ličim na žednu koja vodu pred sobom vidi, 

Ali oči popit? ne mogu ni kapi vode te. 


Ne vuče me duša da okusim sada jelo to — 
Slasti će nestati te, a grijeh će moj vječan biti. 


A poslije toga nije je bilo dva dana, a onda je opet došla i zalupala na 
vrata, te iziđoh i odjednom čuh da je od gladi izgubila glas. — O, brate, dovija- 
nje me je iznurilo, a ne mogu pokazati svoje lice nijednom čovjeku osim tebi. 
Hoćeš li mi dati da što pojedem, Alaha velikog radi? — Neću, ako mi ne daš 
vlast nad sobom — rekoh ja, a djevojka uđe u kuću i sjedne u sobi. A ja nisam 
imao zgotovljena jela, pa ga zgotovih, i kad je jelo bilo zgotovljeno, ja ga 
stavih u zdjelu jer je na mene sišla Alahova milost, te pomislih: — Teško tebi! 
Evo žene koja nema dovoljno ni pameti ni vjere, a odriče se hrane, mada 
ne može opstati bez nje, jer je mori glad. Ona te odbija. svaki put, a ti se 
kloniš poslušnosti velikom Alahu. — I ja uzviknuh: — Bože moj, kajem se pred 
tobom za ono što mi je bilo došlo u dušu! 

Zatim ustadoh, držeći jelo, pa uđoh u onu sobu gdje bijaše žena i rekoh 
joj: — Jedi, neće ti se dogoditi nikakvo zlo, ovo pripada Alahu (velik je i sla- 
van on!) — I žena podigne oči prema nebu, pa uzviknu: — Bože moj, ako ovaj 
čovjek govori istinu, ne daj da mu naudi vatra ni u ovom ni u potonjem žŽi- 
votu! TA u tvojoj je ruci vlast nad svakom stvari i ti si dostojan da uslišiš 
moju molitvu! — I ja je ostavih — nastavi kovač — pa odoh da ugasim vatru u 


 mangalu (a bješe zimsko i hladno vrijeme), i jedna žeravica mi padne na tijelo, 


ali ja ne osjetih bola, po volji velikog, slavnog Alaha. I u duši mi se zače misao 
da je uslišana molitva te žene, te uzeh žeravicu u ruku, ali me ona ne opeče; 
i onda odoh u onu sobu gdje bijaše žena, pa joj rekoh: — Raduj se, Alah je us- 
lišio tvoju molitvu... | 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo sedamdeset treća noć, ona reče: 


— Doprlo mi je do ušiju, o sretni care, da je kovač rekao: — I ja odoh u 
onu sobu gdje bijaše žena, pa joj rekoh: — Raduj se, Alah je uslišio tvoju molitvu! 
— a žena ispusti iz ruke onaj komad pa uzviknu: — O, bože, kao što si mi na 
njemu pokazao ono što sam željela i kao što si uslišio moju molitvu, tako mi 
uzmi i dušu! TA u tvojoj je ruci vlast nad svakom stvari! — I Alah uze djevoj- 
činu dušu toga istoga časa i trenutka (neka joj se smiluje Alah!), a jezik okol- 
nosti reče u tom smislu: 

Za milostinju dođe na njegova vrata, 

U tuzi svojoj k njemu put tražeći. 
Al strašću zanesen, on se nadao 

Da će s njom pohotu zadovoljit' svoju. 
A nije znao šta će Alah htjeti. 

Te kajanje dođe, mada nije mislio on. 


Obilje Alah šalje nama svima, 
A nema li njega, pođi ti k njemu. 


PRIČA O BOGOMOLJCU I OBLAKU 


Priča se i to da je među Izraelovim sinovima bio jedan čovjek koji je spa- 
dao u bogomoljce čuvene sa svoje pobožnosti, zaštićen od grijeha i hvaljen zbog 
svog suzdržljiva života; kad se on molio, njegov gospod je slušao njegovu mo- 
litvu, a kad bi on zatražio nešto od njega, gospod bi ga obdario time i ispu- 
nio bi mu želju. 

I taj je čovjek putovao po zemljama i planinama i provodio noći stojeći, 
a veliki mu je Alah dao vlast nad jednim oblakom, koji je išao za njim svuda, 
ma kamo on pošao, i iz tog oblaka padala je na nj obilna kiša, koja mu je 
služila za uzimanje avdesa i piće. I to je trajalo sve dotle dok u jedno vrijeme 
nije popustila usrdnost toga čovjeka, a onda Alah odvoji od njega oblak i pre- 
stade obraćati pažnju na nj, te bogomoljca obuze velika tuga, i dugo potraja 
njegova žalost, i on je neprestano tugovao za onom milošću koja mu je prije 
bila darovana, i uzdisao je, i jadikovao, i bio žalostan. 

A onda se jedne noći među noćima dogodi da on zaspa, a netko mu reče 
u snu: — Ako hoćeš da ti Alah vrati tvoj oblak, otiđi tome i tome caru, u taj 
i taj grad, pa ga zamoli da se on pomoli gospodu za tebe. Veliki Alah vratit 
će ti oblak i dotjerat će ti ga zahvaljujući blagoslovu njegovih pravednih mo- 
litava. — A zatim taj što je govorio izgovori ove stihove: 


Otiđi sada emiru dobrom 
S potrebom svojom silnom, velikom. 


Pomolit će se on, a Alah će 

Dognati tebi kišu obilnu. 
Uzdigao se on nad carevima 

I uzvišen je — ravna mu nema. 
Kod njega ćeš naći djela takva 

Da ćeš radostan i veseo biti. 


Idi sad preko pustara, planina, 
A čim odahneš, kreni opet dalje. 


I taj je čovjek išao, prolazeći preko zemalja, dok naposljetku nije ušao u 
grad koji mu bješe spomenut u snu, a onda je zapitao gdje je car, te mu ljudi 

pokazaše put koji vodi k njemu. I čovjek pođe k dvoru, kad odjednom vidi: pred 
dvorskim vratima sjedi u velikom naslonjaču jedan sluga u raskošnom odijelu. 
I čovjek se zaustavi, pa izgovori pozdrav, a sluga mu odgovori i zapita ga: — 
Šta ti je potrebno? — Ja sam čovjek kome je učinjeno nažao, pa sam došao caru 
da mu predam svoju molbu — odgovori bogomoljac, a sluga mu reče: — Danas 
mu ne možeš otići; on je odredio jedan dan u tjednu za ljude koji mu podnose 
molbe i oni tada odlaze caru, a to je taj i taj dan. 

I bogomoljac pomisli da nije lijepo od cara što se skriva od ljudi, te reče: 
—- Kako on može biti jedan od prijatelja našeg Alaha (velik je i slavan on!), kad 
se tako ponaša! — I bogomoljac ode, pa poče čekati da dođe taj dan koji mu 
bješe spomenut. — A kad nastade dan koji mu je spomenuo vratar — govoraše 
bogomoljac — ja dođoh i vidjeh pred vratima ljude kako čekaju da im car odobri 
da uđu. I ja stajah s njima dok ne iziđe vezir u divnom odijelu, a pred njim 
bjehu sluge i robovi. I vezir reče: — Neka ulaze ljudi koji podnose molbe! — I 
oni uđoše, pa i ja uđoh s njima i vidjeh cara kako sjedi, a pred njim stoje ve- 
likaši njegova carstva, poređani po svome činu i stupnju. I vezir ustade, pa poče 
privoditi caru jednoga za drugim, dok tako ne dođe red i na mene, a kad me 
vezir privede, car me pogleda, pa reče: — Dobro došao, čovječe s oblakom! Po- 
sjedi malo dok ne uzmognem razgovarati s tobom. — I ja nisam znao što da 
mislim o carevim riječima, a vidio sam da je on uzvišen i pun dostojanstva. A 
kad je presudio ljudima i završio posao s njima, car je ustao, pa poustajaše i 
vezir i velikaši carstva, a zatim me car uze za ruku, pa me odvede u svoj dvor. 
I ja vidjeh pred dvorskim vratima jednoga crnoga roba u divnom odijelu, nad 
čijom glavom bješe obješeno oružje, a s desne i lijeve strane bjehu štitovi i lu- 
kovi, a on stade pred carem i pohita da prihvati njegovu zapovijed i učini ono 
što mu je bilo potrebno. A potom rob otvori dvorska vrata, te car uđe (a moja 
je ruka bila u njegovoj ruci). I ja odjednom ugledah ispred njega jedna mala 
vrata, koja on sam otvori, pa uđe u porušenu sobu, u kojoj nije bilo ničega 
osim molitvenog ćilima i nekoliko palmovih listova. 

Potom car svuče odijelo koje je imao na sebi, pa obuče grubu gornju ha- 
ljinu od bijele vune i stavi na glavu kapu od pusta. I car sjede, pa me posadi 
pored sebe, a zatim viknu svojoj ženi: — O, takva i takva! — a ona mu odgo- 
vori: — Ovdje sam! — Znaš li tko nam je gost danas? — zapita car, a njegova 
žena reče: — Znam, to je čovjek s oblakom. — Iziđi, ništa ti se neće dogoditi zbog 
njega — reče joj car — i ja odjednom vidjeh da je ta žena nalik na utvaru i da 
joj lice blista kao mjesec, a da na sebi ima vunenu gornju haljinu i veo... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo sedamdeset četvrta noć, ona reče: 


— Doprlo mi je do ušiju, o sretni care, da je car pozvao svoju ženu, koja je 
ušla, a lice joj je blistalo kao mjesec i na njoj je bila gruba haljina od vune i 
veo. — O, brate — zapita me car — hoćeš li saznati kakva je naša povijest, ili da 
se pomolimo za tebe, a ti da se udaljiš? — Ne, hoću da čujem vašu povijest, jer 
to najviše želim — odgovori bogomoljac, a car mu reče: — Moji očevi i djedovi 

smjenjivali su se u carstvu i dobivali ga u nasljeđe, najstariji od najstarijega, 
dok tako ne pomriješe i dok vlast nije prešla u moje ruke. I Alah htjede da mi 
to bude mrsko, te mi se prohtje da putujem po zemlji, a da ljudske poslove os- 
tavim samim ljudima, ali se potom poplaših da ne nastane metež među ljudima, 
pa da ne propadnu zakoni i da se ne raspadne vjersko jedinstvo, te ostavih sve 
onako kako je i bilo. I svakome čovjeku odredih plaću, po obukoh carsko odi- 
jelo, a ispred vrata postavih robove, ne bi li oni ulijevali strah zlim ljudima i 
odgonili ih od dobrih ljudi, i zavedoh stroge kazne, a kad sve to posvrših, uđoh 
u svoju kuću, pa svukoh carsko odijelo i obukoh ovo što vidiš na meni. A ovo 
je kći moga strica, koja sudjeluje u mome suzdržljivom životu i koja mi pomaže 
da se odajem pobožnosti. Danju izrađujemo rogoznice od ovoga palmova lišća, 
te se od zarade možemo omrsiti predveče, i nad nama je prošlo tako oko četr- 
deset godina, a mi smo svejednako u takvom stanju. Ostani s nama, dakle (neka 
ti se smiluje Alah!) dok ne prodamo rogoznice, pa ćeš se i ti omrsiti s nama i 
prenoćit ćeš kod nas, a potom ćeš otići s onim što ti je potrebno, ako to za- 
želi veliki Alah. — A kad nastade kraj dana — govorio je bogomoljac — dođe 
jedan sluga visoka rasta, pa uđe i uze one rogoznice što su ih oni izradili i 
uputi se s njima na trg. On ih prodade za karat, pa za taj novac kupi kruha 
i boba, a zatim donese to, te se ja tako omrsih s carem i njegovom ženom i 
prenoćih kod njih. A kad zarudje zora, car reče: — O, bože, evo tvoga roba koji 
te moli da mu vratiš njegov oblak; ta ti to možeš učiniti. Bože moj, pokaži da 
si ga saslušao i vratio mu njegov oblak! — I njegova žena reče: — Amen! — a 
oblak odjednom izraste na nebu. — Evo dobre vijesti! — reče mi car, i onda se 
ja oprostih s njim, pa odoh, a oblak je išao sa mnom kao i prije. A poslije toga 
Alah je uslišio svaku moju molitvu iz poštovanja prema njima, pa ma za što 
da sam mu se molio, te izgovorih ove stihove: 


Gospod robova ima, što ih međ' svima izabra, 
I srce im vrtom premudrosti njegove hodi. 


Pokrete njihova tijela sad je obustavila 
Ta tajna prečista što je u grudima nose. 


Vidim ih kako šute, pokorni gospodu svom, 
Sve tajne vidješe jasno pogledom svojim tajnim. 

DVIJE PRIČE O KRŠĆANKAMA KOJE SU PREŠLE 
NA ISLAM 


PRIČA O MUSLIMANU I KRŠĆANKI 


PRIČA SE DA JE GOSPODAR PRAVOVJERNIH Omar-ibn-al-Hatab opremio musli- 
mansku vojsku za borbu protiv neprijatelja u Siriji i da je ta vojska opsjela su- 
rovom opsadom jednu od njihovih tvrđava. A među muslimanima bjehu dva 
brata koje je Alah obdario jarošću i odvažnošću u borbi protiv neprijatelja, te 
emir te tvrđave reče svojim vojvodama i junacima koji stajahu pred njim: — Da 
smo zarobili ili ubili ta dva muslimana, ja bih vas izbavio od ostalih muslimana. 

I oni su neprestano pleli zamke tim muslimanima i dovijali se da ih uh- 
vate i razapinjali klopke za njih, a broj onih koji su ih vrebali veoma se po- 
većao, te tako zarobiše jednoga od ta dva muslimana, a drugi pogibe kao mu- 
čenik. I zarobljenog muslimana odvedoše caru te tvrđave, a ovaj ga pogleda, 
pa reče: — Snaći će nas nevolja ako ubijemo ovoga muslimana, a nije dobro ni 
da ga vratimo... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo sedamdeset peta noć, ona reče: 


— Doprlo mi je do ušiju, o sretni care, da je emir pogledao muslimana, pa 
je rekao: — Snaći će nas nevolja ako ubijemo ovoga muslimana, a nije dobro 
ni da ga vratimo. Htio bih da on prijeđe na kršćansku vjeru, pa da nam po- 
maže i da bude naša potpora. 

A jedan od plemića reče: — O, emire, ja ću ga navesti na grijeh, te će se 
okaniti svoje vjere. Arabljani veoma vole žene, a ja imam divnu i savršenu kće- 

trku; ako je ugleda, ona će mu zacijelo osvojiti srce. — Predajem ti ga i odvedi 
ga — reče emir, te ga plemić odvede svojoj kući i obuče svojoj kćeri haljine koje 
su povećale njenu ljepotu i dražest, a potom dovede toga čovjeka i uvede ga 
u sobu. I doniješe jelo i dovedoše plesače i plesačice, koji stadose plesati, a 
djevojko, plemićeva kći, leže na ležaljku pored muslimana, i onda musliman 
vidje što ga je snašlo, te se pomoli velikom Alahu da ga zaštiti, a obori oči 
i zabavi se klanjanjem svome gospodu i čitanjem Kurana. 

A on je imao lijep glas i umješnost koja ostavlja traga u duši, te ga je dje- 
vojka zavoljela velikom ljubavlju i oduševila se njime s velikom strašću. I mla- 
dić je činio to sedam dana, a djevojka je govorila: — O, kad bi pristao da ja 
prijeđem na islam! — I jezik njenoga stanja izgovarao je ove stihove: 


Da PP! ćete se udaljit? kad srce čezne za vama? 
Dušu dat ću vam ja, a srce je kuća vaša. 


Pristajem da ostavim sve svoje i rodbinu, 
I vjeru pred kojom oštrica britkoga mača čeka. 


Tvrdim da osim Alaha drugoga boga nema! 
Dokaz je tako jak da u to ne sumnjam više! 


A kad je djevojku izdalo strpljenje i kad joj se svalio teret na dušu, ona 
se bacila na zemlju pred mladićem i uzviknula: — Tako ti tvoje vjere, hoćeš li 
me saslušati? — A šta ćeš mi to reći? — zapita je mladić, a djevojka mu reče: 
— Izloži mi islamsko učenje. — I mladić joj izloži islamsko učenje, te se ona preda 
Alahu, i očisti se, pa je mladić nauči kako se valja moliti. A kad je učinila to, 
djevojka reče: — O, brate, ja sam prešla na islamsku vjeru samo radi tebe, jer 
želim da se zbližim s tobom. — Islam — odogovori joj mladić — zabranjuje brak 
bez dva mjerodavna svjedoka, otkupa i staraoca, a ja ne mogu naći ni svjedoka, 
ni staraoca, ni otkupa. Ako se možeš nekako dovinuti da iziđemo iz ovoga mje- 
sta, ja se nadam da ćemo dospjeti do islamskih zamalja, a obećavam ti da u 
islamskoj vjeri neću imati druge žene osim tebe. — Dovinut ću se — reče dje- 
vojka, pa pozva oca i majku i reče im: — Muslimanovo srce je omekšalo, te je 
on zaželio da prijeđe na našu vjeru. Ja sam mu prinosila ono što hoće od mene, 
ali mi je on rekao: — Neugodno mi je to u gradu u kojem su ubili moga brata. 
Kad bih izišao odavde i kad bi mi se srce utješilo, ja bih učinio ono što se hoće 
od mene. Neće biti loše da mene i njega odvedete u neki drugi grad, a onda ja 
jamčim i vama i caru da ću učiniti ono što hoćete. 

I djevojčin otac ode njihovu emiru, pa ga obavijesti o tome, a emir se ob- 
radova velikom radošću i naredi da djevojku i mladića odvedu u ono naselje 
koje ona bješe spomenula. I tako njih dvoje odoše, i stigoše u to naselje, gdje 
provedoše cio dan, a kad se na njih spusti noć, krenuše na put, prelazeći preko 
putova, kao što reče neki pjesnik: 


'"Rekoše oni: —- Dođe vrijeme odlasku, 
Ja kazah: — Koliko put prijete odlaskom! 

Svejedno mi je — da po pustinji idem 
I da prevaljujem jednu milju za drugom. 
Ma u koju zemlju da moj dragi ode, 
Otići ću tamo, ja, bijedni sin puta. 


Samo moja strast moj će vođa biti 
I put će mi pravi pokazati uvijek. 


I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo sedamdeset šesta noć, ona reče: 


— Doprlo mi je do ušiju, o sretni care, da su zarobljeni musliman i dje- 
vojka proveli ostatak dana u naselju u koje bjehu došli, a kad se nad njih spu- 
stila noć, oni krenuše na put, prelazeći preko puteva, i tako su išli cijelu noć. 
I mladić je jahao brzoga konja, dok je djevojku posadio iza sebe, pa su tako 
prelazili preko zemalja dok se nije približilo jutro. I mladić j je skrenuo s puta, 
pa je spustio djevojku na zemlju, a zatim oboje uzeše avdes i očitaše jutarnju 
molitvu. 

I dok se to tako zbivalo, oni odjednom začuše zveket oružja, zveckanje đe- 
mova i topot kopita. — O, takva i takva, to su kršćani koji nas gone i koji su 
stigli. Šta sad da smislimo, kad je konj sustao i zamorio se, te ne može preva- 
liti ni jedan hvat"puta? — Teško tebi, zar si se prestrašio i poplašio? — zapita 
ga djevojka. — Jesam — odgovori mladić, a ona mu reče: — A gdje je ono što 
si mi govorio o moći svoga gospoda i o tome da on pritiče u pomoć onome 
koji traži njegovu pomoć? Hajdemo ovamo, pa da mu se pomolimo i da ga 
prizovemo — možda će nam on pomoći svojom pomoću i smilovati se na nas. 
— Divno je to što si kazala, Alaha mi — uzviknu mladić, pa se oboje počeše mo- 
liti velikom Alahu, a mladić izgovori ove stihove: 


Zaista, potreban si mi svakog časa, 
Pa ma na glavi imao vijenac i krunu. 


Ti si najveća potreba moja, a kad bih 
Postig'o što hoću, za nju ne bih ni znao. 
TA ničeg nema što bi mi ti uskratio — 
Ne, rijeka darežljivosti tvoje bujna teče. 
Al' me od tebe zakloni neposlušnost moja. ć 
Dok svjetlost sveoproštajna sija, o, blagi! 
O, ti što tugu goniš, nevolju odagnaj! 
Ta tko će, ako ne ti, brigu odagnati? 


I dok se on tako molio i dok je djevojka izgovarala +,Amenx! poslije nje- 
gove molitve (a čulo se kako se približuju konji u trku), mladić odjednom ču 
riječi svoga mučenički poginulog brata, koji mu reče: — O, brate, ne boj se i 
ne tuguj, poslanici su stigli Alahu, a on vam je poslao svoje anđele, da vam 
budu svjedoci prilikom zaključenja vašega braka. Veliki Alah se hvali vama pred 
svojim anđelima, i on vam je dao nagradu sretnika i mučenika i za vas je stvo- 

rio zemlju. Sutra ujutro ćeš biti na bregovima al-Medine, a kad se budeš sreo 
s Omarom-ibn-al-Hatabom, isporuči mu moj pozdrav i reci mu: — Neka te Alah 
nagradi svakim dobrom za islam! Bio si iskren i usrdan. 

Potom anđeli podigoše glas, zaželjevši mira mladiću i njegovoj ženi, i re- 
koše: — Veliki Alah ju je načinio tvojom ženom dvije hiljade godina prije no 
što je stvorio Adama. 

I oni bjehu ispunjeni radošću, ushićenjem, osjećajem sigurnosti i veselosti, 
i ojačala je njihova vjera i pošli su dobro utrtim putem bogobojažljivih, a kad 
zarudje zora, očitaše jutarnju molitvu. 

A Omar-ibn-al-Hatab običavao je čitati jutarnju molitvu krajem noći i po- 
nekad je odlazio u mihrab, a iza njega bila su dva čovjeka. A kad nastade taj 
dan, Omar je pošao u mihrab, pa je pročitao jednu suru, a zatim je poželio mir 
prisutnima i pogledao u one koji bjehu s njim, pa je rekao: — Hajdemo u su- 
sret mladencima! 

I ljudi koji su bili s njim našli su se u čudu i nisu shvatili njegove riječi, 
1 onda je Omar pošao ispred njih, a oni su išli za njim, te su tako došli do me- 
dinskih gradskih vrata. 

A kad se pojavila svjetlost, onaj je mladić ugledao uzvišenje na kojem se 
nalazi al-Medina, pa je pošao k gradskim vratima, a njegova je žena išla za njim. 

I kad je došao do gradskih vrata, Omar i muslimani dočekaše mladića i 
zaželješe mu mira, a kad su svi ušli u grad, Omar naredi da se priredi svadbena 
gozba. I došli su muslimani, pa su jeli, a mladić je otišao svojoj ženi, i Alah je 
dao da mu ona izrodi djecu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo sedamdeset sedma noć, ona reče: 


— Doprlo mi je do ušiju, o sretni care, da je mladić otišao svojoj ženi, i 
Alah je dao da mu ona izrodi djecu koja su se borila na Alahovu putu i čuvala 
čast svoga roda svojom slavom. Kako je divno ono što je o tome rekao pjesnik: 


Vidiš da pred vratima sad tuguješ i tužiš, 
A pred moliocima svim odgovor ne čuješ. 


Kada te gnjev porazi ili te jadi more, 

A kad su vrata dragog zavjesom zaklonjena, 
Nesretniče, Alaha svog još danas prizovi 

I kaj se, ko što se pred njim kajahu svi ljudi. 
Možda će kiša oproštajna sprati sve što bješe, 

A grešnici će bogato nagrađeni biti. 


Ta sužanj se spasava, ma u okovima bio, 
I u tamnicu bačeni slobodni postaju. 


I oni su živjeli najugodnijim životom i u najvećoj radosti dok im nije do- 
šla Rušiteljica uživanja i Rastavljateljica skupova. 

PRIČA O IBN-AL-HABASU I KĆERI KRŠĆANSKOG CARA 


Priča se i to da je govorio Ibrahim-ibn-al-Havas: — U jedno vrijeme po- 
želje mi duša da odem u bezbožničku zemlju. I ja počeh obuzdavati svoju dušu, 
ali je ne mogoh obuzdati, jer ona nije odustajala od toga, i nastojah da odag- 
nam od sebe tu pomisao, ali ona nije odlazila; i onda sam otišao i prolazio kroz 
nevjerničke zemlje, lutajući po njima, a Alah me zaštićivao svojim staranjem i 
brižljivo me čuvao, te su svi kršćani što sam ih sretao obarali poglede preda 
mnom i udaljavali se od mene. 

I naposljetku dođoh u jedan od njihovih gradova, pa pred gradskim vra- 
tima ugledah mnogo naoružanih robova koji su držali u rukama željezne ku- 
kaste štapove. A kad su me ugledali, robovi skočiše na noge, pa me zapitaše: 
— Jesi li liječnik? — Jesam — odgovorih im, a oni mi rekoše: — Odgovaraj caru! 
— I tako me odvedoše svome caru, te odjednom vidjeh da je to veliki car i da 
ima divno lice. A kad uđoh, car me pogleda, pa me zapita: — Jesi li liječnik? — 
Jesam — odgovorih; a car reče robovima: — Odvedite ga njoj, a njemu kažite 
kakvi su uvjeti prije no što joj ode. — I robovi me izvedoše, pa mi rekoše: — 
Car ima kćer koja boluje od teške bolesti, a liječnici nisu bili kadri da je izli- 
ječe, te je car ubijao svog liječnika koji je dolazio da je liječi i od čijeg liječe- 
nja nije imala nikakve koristi. Gledaj na što ćeš se odlučiti, dakle. 

— Car me je uputio njoj — rekoh im ja. — Uvedite me dakle u njenu odaju. 
— I dovedoše me do vrata one odaje u kojoj bješe careva kći, a ja im priđoh 
i zalupah na njih, pa odjednom čuh kako ona viče iz sobe: — Uvedite mi lije- 
čnika koji zna neobičnu tajnu! — A zatim izgovori ove stihove: 


Otvarajte vrata — došao je liječnik! 

Mene pogledajte — ja tu tajnu znam. 
O, bliski dokle će dalek biti još, 

I dalek dokle će blizak mi biti? 
Međ' vama, izgnana, nalazim se ja, 

A pravedni bliskog posla meni sad. 


Vjerskim smo srodstvom vezani oboje, 
I ko zaljubljeni sastasmo se mi. 


Na sastanak on me pozva, a onda 
Daleko bješe kudilac i zlotvor. 


Grdnje i karanja okan'te se vi, 
Jer ja vam više odgovarat' neću! 


Na prolazno neću ni gledati ja, 
Već samo za vječnim težit ću uvijek. 


I odjednom jedan starac otvori vrata, pa mi reče: — Uđi! — te ja uđoh i 
vidjeh da je soba okićena svakojakim cvijećem, a u jednome uglu bješe spuš- 

tena zavjesa i otuda dopirahu slabi jecaji koji su dolazili iz omršavjela tijela. I 
ja sjedoh prema zavjesi, pa htjedoh izgovoriti pozdrav, ali se sjetih njegovih ri- 
ječi (blagoslovio ga i pozdravio Alah!): — Nemojte prvi željeti mira Židovima 
ili kršćanima, a ako se sretnete s njima na putu, satjerajte ih na najuži put 
— te se suzdržah. A djevojka povika iza zavjese: — Kamo pozdravi jednoboštva 
i predanosti Alahu, o, Havase? — I mene to začudi — govorio je Havas — te 
zapitah djevojku: — Kako si me prepoznala? — A djevojka mi odgovori: — Kad 
su srca i umovi čisti, jezik jasno govori o onome što je skriveno u tajnim mi- 
slima. Jučer sam se molila Alahu da mi pošalje koga od svojih prijatelja, ne 
bih li se oslobodila njegovom pomoći, pa se iz jednoga kuta u mojoj sobi 
razlegao ovaj usklik: — Ne tuguj, poslat ćemo ti Ibrahima-al-Havasa! 

— Šta je to s tobom? — zapitah djevojku, a ona mi reče: — Prošle su već 
četiri godine otkako mi je bljesnula očigledna istina, koja je moj sugovornik 
i prijatelj, moj rođak i moj drug! A moji rođaci su me pogledali i pretpostavljali 
i ovo i ono, pripisujući mi bjesomučnost, ali su mi zadavali jada svi liječnici 
koji su mi dolazili, a uznemirivali me svi posjetioci. — A šta te je dovelo do toga 
do čega si dospjela? — zapitah djevojku, a ona mi reče: — Očigledni dokazi i ja- 
sna znamenja: kad jasno vidiš put, vidjet ćeš i vođenoga i vođu. 

I dok sam ja tako razgovarao s djevojkom, odjednom dođe onaj starac što 
joj bješe dodijeljen na službu, pa je zapita: — Šta je učinio tvoj liječnik? — A dje- 
vojka mu reče: — Saznao je od čega bolujem i pogodio kakav mi lijek treba... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo sedamdeset osma noć, ona reče: 


— Doprlo mi je do ušiju, o sretni care, da je onaj starac zapitao djevojku: 
— Šta je učinio tvoj liječnik? — a ona mu je odgovorila: — Saznao je od kakve 
bolesti bolujem i pogodio kakav mi lijek treba. — I ja vidjeh da je starcu to milo 
i da je zadovoljan, jer je pokazao svoju ljubav i naklonost prema meni. — I sta- 
rac ode caru, pa mu ispriča sve, a car ga je podsticao da mi odaje svoje po- 
štovanje, te sam tako odlazio u pohode djevojci punih sedam dana. I ona me 
zapita: — O, Abu-Isače, kad ćemo se preseliti u islamsku zemlju? — a ja joj od- 
govorih: — Kako da te čovjek izvede odavde i tko se može usuditi da to učini? 
— Onaj koji je tebe doveo meni i koji te je uputio amo — kaza djevojka, a ja 
uzviknuh: — Divno je to što si rekla! 

A kad nastade naredni dan, mi iziđosmo na vrata te tvrđave i od ljudskih 
očiju zakloni nas onaj koji treba samo da kaže +,Neka budex! kad što zaželi, pa 
da to i bude. — I ja ne vidjeh nikoga koji bi bolje podnosio post i stajanje za 
vrijeme molitve od te djevojke — govorio je ibn-al-Havas. — Ona je proživjela 
sedam godina u blizini Alahova hrama, pa joj je došao suđeni čas, te je pre- 
minula, a mekanska zemlja joj je grob. Neka je Alah obaspe svojom nebeskom 
milošću i neka blagoslovi zemlju koja ju je primila. 

PRIČA O PROROKU KOME JE BOG OBJAVIO PRAVDU 


PRIČA SE DA SE JEDAN PROROK KLANJAO ALAHU na jednoj visokoj planini, pod 
kojom je tekao potok, pa je danju sjedio na vrhu te planine i spominjao ve- 
likog Alaha, a ljudi ga nisu vidjeli, dok je on gledao njih kad su prilazili po- 
toku. 

Dok je taj prorok sjedio tako jednoga dana i gledao u potok, odjednom 
naiđe jedan konjanik, jašući konja, pa sjaha i položi na zemlju jednu torbu 
koju je bio objesio konju o vrat. I on se odmori i napi vode, pa ode i ostavi 
kesu u kojoj bješe novac, kad odjednom potoku priđe jedan čovjek, koji uze 
torbu s novcem, pa se napi vode i ode, a ne bi mu ništa. A poslije njega do- 
đe jedan drvosječa, koji je nosio na leđima težak naramak drva, pa sjedne kraj 
potoka da se napije vode, kad odjednom priđe prvi konjanik, koji bješe tužan, 
pa zapita drvosječu: — Gdje je ona torba što je ovdje bila? — Ne znam šta je 
bilo s njom — odgovori drvosječa, a konjanik isuka mač, pa udari drvosječu 
i ubi ga. 

I konjanik poče tražiti torbu u odijelu toga drvosječe, ali ne nađe ništa, 
te ode svojim putem, a onaj prorok onda uzviknu: — O gospode, jedan je uzeo 
hiljadu dinara, a drugi je poginuo ni kriv ni dužan! — I Alah kaza proroku: 
— Bavi se svojom pobožnošću, a vladanje carstvom nije tvoj posao. Otac onoga 
konjanika silom je oduzeo hiljadu dinara od toga čovjeka, pa sam ja dao sinu 

pravo da uzme novac svoga oca. A drvosječa je ubio oca onoga konjanika, te 
sam ja pružio sinu mogućnost da se osveti. — I reče taj prorok: — Nema boga 
osim tebe! Hvala ti! Ti znaš ono što je skriveno... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo sedamdeset deveta noć, ona reče: 


— Doprlo mi je do ušiju, o sretni care, da je Alah rekao: — Bavi se svojom 
pobožnošću! — i ispričao mu cijelu istinu o toj stvari, a da je prorok onda 
uzviknuo: — Nema boga osim tebe! Hvala ti! Ti znaš ono što je skriveno! 


PRIČA O VOZARU I PRAVEDNOM MLADIĆU 


Priča se i to da je jedan pravednik govorio: — Bio sam vozar na egipat- 
skom Nilu i prevozio s istočne na zapadnu obalu. I dok sam jednoga dana 
sjedio u čamcu, odjednom se pored mene zaustavi jedan starac sa svetačkim 
licem, pa me pozdravi. I ja mu odgovorih na pozdrav, a on me zapita: — Ho- 
ćeš li me prevesti, velikog Alaha radi? — Hoću — odgovorih mu, a starac reče: 
— A hoćeš li me nahraniti, velikog Alaha radi? — Hoću! — odgovorih mu, te 
on uđe u čamac, a ja ga prevezoh na istočnu obalu. A starac je imao na sebi 
zakrpane tralje i u rukama držao torbu i štap. 

I on mi reče, spremajući se da iziđe iz čamca: — Htio bih ti nešto ostaviti 
u amanet. — A šta? — zapitah ga, a on mi reče: — Kad nastane sutrašnji dan, 
tebi će pasti na pamet da mi dođeš u podnevno doba, te ćeš doći i naći ćeš 
me mrtva pod onim drvetom. Okupaj me, pa me umotaj u pokrov koji ćeš 
mi naći pod glavom, a zatim me ukopaj u ovaj pijesak, pošto se najprije po- 
moliš Alahu nada mnom. Uzmi ove tralje, torbu i štap, a kad ti dođe jedan čo- 
vjek i zatraži ti ih, predaj mu ih. 

— I mene začudiše njegove riječi — govorio je pripovjedač — i tako prespavah 
tu noć, a izjutra počeh čekati da dođe ono vrijeme koje bješe spomenuo 
starac, ali kad dođe podnevno doba, ja zaboravih ono što mi on bješe rekao, 
a potom, o molitvi poslije ručka, dođe mi to u glavu, te brzo odoh tamo i 
nađoh starca mrtva pod onim drvetom. I nađoh mu pod uzglavljem nov po- 
krov koji je mirisao na mošus, pa okupah starca i umotah ga u pokrov, a kad 
se pomolih na njim, iskopah mu raku i ukopah ga, pa prođoh preko Nila i 
dođoh na zapadnu obalu uveče, noseći starčeve prnje, torbu i štap. 

A kad nastade jutro i kad otvoriše gradska vrata, ja ugledah jednoga mla- 
dića koji je nekada bio kradljivac i koga sam poznavao: on je imao na sebi 
fino odijelo, a na ruci mu bjehu tragovi kane. I on je išao dok nije došao do 
mene, a kad je došao do mene, on me zapita: — Jesi li ti taj i taj? — Jesam 
— odgovorih mu, a on mi reče: — Daj mi ono što ti je ostavljeno u amanet. 
— A šta je to? — zapitah ga, a on mi reče: — Tralje, torba i štap. — A tko ti 
je kazao gdje su? — zapitah ja, a mladić kaza: — Sve što znam jest to da sam 
prošle noći bio na svadbi toga i toga i da nisam spavao, već sam pjevao dok 

se nije približilo jutarnje doba. I onda legoh da se odmorim, kad se odjednom 
jedan čovjek zaustavi kraj mene, pa mi reče: — Veliki je Alah uzeo dušu toga 
i toga, Alahova prijatelja, a tebe je postavio za njegova zamjenika. Idi dakle 
tome i tome vozaru, pa uzmi njegove tralje, njegov štap i njegovu torbu, koje 
mu je on ostavio za tebe. 

— I tada ja izvadih te stvari — govorio je pravednik — pa ih dadoh mladiću, 
koji je svukao svoje odijelo i obukao tralje, a zatim me ostavio i otišao, i ja 
sam zaplakao kad sam ostao bez toga. 

A kad se spustila noć na mene, ja zaspah i usnih gospoda, koji mi reče: 
— O, robe moj, zar ti je teško što sam bio milostiv prema jednom od svojih 
robova i što sam ga vratio sebi? To je moja milost, a ja je darujem kome hoću, 
jer je u mojoj ruci vlast nad svakom stvari. — I onda ja izgovorih ove stihove: 


Zaljubljeni i dragi nemaju šta da žele: 
Sve želje, ako znaš to, zabranjene su njima. 


Ako iz milosti hoće da ti blizak bude 
Ili da ode opet, zamjerit? ne može mu se. 


Kad se rastaneš s njim, pa za nasladu ne znaš, 
Idi, jer slatko ti biti neće da s njim ostaneš. 


A ako tvoja strast kad dušom mojom zavlada, 
IP ako me uzda ljubavi u smrt odvede, 


Ostavi me onda il blizak budi — svejedno — 
TA za sretnoga sramota nije kad ga ostave. 


Voleći te, ja hoću da zadovoljan budeš —- 
A dalek želiš li da budeš — i to je dobro. 


PRIČA O PRAVEDNIKU KOJI JE POSTAO CAR 


Priča se i to da je jedan od najboljih Izraelovih sinova imao mnogo no- 
vaca, a imao je i pravedna i blagoslovljena sina. I tome čovjeku dođe smrt, te 
njegov sin sjedne kraj njegova uzglavlja, pa mu reče: — O, gospodaru, pouči 
me — a otac mu reče: — O, sinko, nemoj se kleti Alahom ni u svojoj pobo- 
žnosti ni u svojoj nepobožnosti. 

A zatim taj čovjek umre, a sin ostade sam poslije smrti svoga Oca; i O 
njemu dočuše pokvarenjaci među Izraelovim sinovima, pa mu počeše dolaziti 
ljudi koji mu govorahu: — Kod tvoga oca je ostalo toliko i toliko moga novca, 
a ti to znaš. Daj mi ono za što mi je on jamčio, a ako mi ne daš, zakuni se. 

I sin se pridržavao onoga što mu bješe ostavljeno u amanet, te je davao 
sve što bi tko tražio, a ljudi ga nisu ostavljali dok mu nije ponestalo novaca 
i dok nije zapao u veliku oskudicu. 

A taj je mladić imao pravednu i blagoslovljenu ženu, koja mu bješe rodila 
dvoje djece. I on reče svojoj ženi: — Ljudi sve više traže, a ja sam im davao 

nemilice, dok sam im imao šta davati, ali mi sada nije ostalo ništa, te ćemo 
nas dvoje biti u iskušenju ako još tko zatraži nešto od mene. Najbolje će biti da 
spasimo svoje duše i da odemo u neko mjesto gdje nas nitko ne poznaje, pa 
da tamo životarimo iza ljudskih leđa. Tako on ode sa ženom i svoje dvoje male 
djece na more — govorio je pripovjedač — na znajući kamo da se uputi, ali 
Alah sudi i nitko ne može otkloniti ono što on dosudi! I jezik sudbine toga 
čovjeka je govorio: 
O, ti što dom napusti svoj, dušmana bojeć se. 
Laknulo ti je tek onda kad si iz njega otišao. 


Daljina nek te ne plaši, ta često slavan biva 
Tuđinac u tuđini, daleko od kuće svoje. 


Kad bi u školjci biser bio uvijek zatvoren, 
Carski mu vijenac nikad stanište ne bi bio. 


I lađa se razbi, a taj čovjek ispliva držeći se za jednu dasku, a žena is- 
pliva držeći se za drugu dasku, pa isplivaše i djeca, držeći se za daske. I ras- 
taviše ih valovi, pa je žena dospjela u jedno naselje, a jedan je dječak dospio 
u drugo naselje, dok su drugoga dječaka izvukli iz mora ljudi sa neke lađe; 
što se pak tiče čovjeka, njega su valovi izbacili na jedan usamljeni otok. I on 
iziđe na taj otok, pa uze avdes, služeći se morskom vodom, te izgovori azan 
1 očita molitvu... 

I Šeherezadu zateče jutro, te ona prekine priču koju je započela po carevu 
odobrenju, a kad nastade noć kojom se puni četiristo osamdeset noći, ona reče: 


— Doprlo mi je do ušiju, o sretni care, da je taj čovjek izišao na taj otok 
i da je onda uzeo avdes, služeći se morskom vodom, a zatim je izgovorio azan 
i očitao molitvu, pa mu odjednom iz mora dođoše raznobojni ljudi, koji se 
počeše moliti s njim. A kad je svršio to, čovjek priđe jednome drvetu koje se 
nalazilo na tom otoku, pa utaži glad voćem koje nabra s njega, a zatim nađe 
jedan potok, te se napi vode iz njega, i oda hvalu Alahu. I tako je on pro- 
veo tri dana, moleći se, i iz mora su izlazili ljudi, pa su se i oni molili onako 
kako se on molio, a kad prođoše tri dana, čovjek ču kako ga netko zove: — 
O, pravedni čovječe što poštuješ svoga oca i uvažavaš dostojanstvo svoga 
gospodara, nemoj tugovati! Alah će ti nadoknaditi ono što ti je izmaklo iz ruku. 
Na ovome otoku ima skrivenoga blaga i bogatstava i korisnih stvari, a Alah 
hoće da ih ti naslijediš. To blago nalazi se na ovom otoku, na tome i tome 
mjestu; otvori ga, a ja ću ti dovesti lađe. Budi milostiv prema ljudima i zovi 
ih da ti dođu. Alah će dati da ti budu naklonjena njihova srca. 

I čovjek ode na to mjesto na otoku, a Alah mu otkri skriveno blago, te 
mu počeše dolaziti ljudi s lađama, a on im je činio dobra i govorio im: — Mo- 
žda ćete mi vi dovesti ljude, pa ću im ja dati to i to i namijenit ću im to i 
to. — I ljudi su mu dolazili iz raznih zemalja i iz raznih mjesta, i nije prošlo 
ni deset godina, a otok naseliše ljudi, i oni izabraše toga čovjeka za svoga cara. 

I on je bio milostiv prema svakome koji je tražio zaklona kod njega, te se o 
njemu pronese glas širom cijele zemlje. 

A njegov stariji sin naišao je na jednoga čovjeka koji se postarao o nje- 
govu učenju i obrazovanju; drugi pak njegov sin naišao je na jednoga čovjeka 
koji ga je odgojio i dao mu lijepo obrazovanje i naučio ga trgovati, a što se 
tiče njegove žene, ona je naišla na jednoga trgovca koji joj je povjerio svoj 
novac i obećao joj da je neće prevariti, već da će joj pomagati u njenu po- 
koravanju Alahu. | 

A taj je trgovac putovao s tom ženom i plovio lađom i odlazio u razne 
zemlje, a vodio ju je sa sobom u svako mjesto u koje bi mu se prohtjelo da 
ode. 

A stariji sin je dočuo kako je slavan taj car, te se uputio njemu, ne Zna- 
jući tko je on, a kad je došao caru, ovaj mu je povjerio svoje tajne i uzeo ga 
za svoga pisara. 

A i drugi sin je čuo za toga pravičnoga i pravednoga cara, te se i on upu- 
tio njemu, mada nije znao tko je on. I kad mu je on došao, car mu povjeri 
nadzor nad svojim poslovima. — 

Oba mladića provedoše tako neko vrijeme u carevoj službi, a nisu prepo- 
znali jedan drugoga. 

A onaj trgovac kod kojega je bila žena također je čuo kako je milostiv 
taj car i kako čini dobra ljudima, te je uzeo neke raskošne tkanine i rijetkosti 
iz svoje zemlje koje su se smatrale za neobične, pa je otplovio lađom, a po- 
veo je i ženu, i on je plovio sve dotle dok nije stigao do obale toga otoka. 
I kad je stigao, trgovac ode caru i odnese mu svoje poklone, a car ih pogleda 
i veoma im se obradova, a zatim naredi da se trgovcu da bogata nagrada. A 
među trgovčevim poklonima bješe i neko bilje, te car zatraži da mu trgovac 
kaže kako se ono zove i kako ga valja upotrijebiti. Potom car reče trgovcu: 
— Ostani noćas kod nas... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo osamdeset prva noć, ona reče: 


— Doprlo mi je do ušiju, o sretni care, da je car rekao trgovcu: — Ostani 
noćas kod nas — a da mu je trgovac kazao: — Ja imam na lađi jednu ženu 
koju čuvam kao zjenicu oka, pa sam joj obećao da njene stvari neću povje- 
ravati nikome, već da ću ih sam čuvati. To je jedna pravedna žena, koja me 
je usrećila svojim molitvama, dok su njena mišljenja bila blagoslov za mene. 
— Poslat ću joj pouzdane ljude — reče car — pa će oni provesti noć pored nje 
i čuvati sve ono što ima. 

I trgovac pristade na to i ostade kod cara, a car posla ženi svoga pisara 
i svoga opunomoćenika, rekavši im: — Idite i čuvajte noćas lađu ovoga čovjeka, 
ako to hoće veliki Alah. — I mladići odoše i ukrcaše se na lađu, pa jedan sje- 
dne na krmu, a drugi na pramac, i tako provedoše jedan dio noći spominjući 
Alaha. A potom jedan mladić reče drugome: — O, takav i takav, car nam je 
naredio da čuvamo lađu, te se bojimo da ne zaspimo. Hodi ovamo, da po- 

razgovaramo o onome što se zbiva i o tome kakva smo sve dobra i iskušenja 
vidjeli. — O, brate — reče drugi mladić — moje iskušenje sastoji se u tome što 
me je sudba odvojila od oca, majke i brata koji se zvao isto tako kao i ti, a 
to se dogodilo stoga što je naš otac otišao iz toga i toga grada i plovio mo- 
rem, pa su počeli puhati nepovoljni vjetrovi koji su se smjenjivali, te se tako 
razbila naša lađa i Alah nas je rastavio. 

Kad je čuo to, drugi brat zapita: — A kako ti se zvala majka, o, brate? 
— Tako i tako — odgovori prvi brat. — A kako ti se zvao otac? — zapita ga 
brat, a on mu odgovori: — Tako i tako! — I onda brat pojuri k bratu i uzvi- 
knu: — Alaha mi, ti si zaista moj brat! 

I braća počeše pričati jedan drugome šta im se dogodilo dok su bili malo- 
ljetni, a majka je slušala njihov razgovor, ali se nije odala, već je ulila sebi u 
dušu da bude strpljiva. A kad je svanula zora, jedan brat reče drugome: — 
— Hajdemo, o, brate, da porazgovaramo u mojoj kući — a brat mu reče: — Do- 
bro! — te tako obojica odoše. I onda dođe onaj čovjek, pa nađe ženu veoma 
tužnu, te je zapita: — Šta te je to zadesilo i snašlo? — A žena mu odgovori: 
—- Poslao si mi noćas neke ljude, a oni su poželjeli od mene nešto ružno, te 
sam zbog toga veoma tužna. — I trgovac se naljuti, pa ode caru i ispriča mu 
šta su učinili ljudi u koje on ima povjerenja, te ih car brzo pozva (a veoma 
ih je volio, jer je bio uvjeren da su vjerni i pobožni), a zatim posla ljude da 
pozovu onu ženu, kako bi ona mogla reći svojim ustima šta su oni učinili. I 
ženu dovedoše caru, a on je zapita: — Šta si vidjela da su radili ovi ljudi u 
koje ja imam povjerenja? — O, care — odgovori mu žena — tako ti velikog Alaha, 
gospodara višnjega prijestolja, hoćeš li im narediti da ponove ono što su rekli 
jučer? — Recite mi šta ste to govorili i nemojte ništa zatajiti! — reče im car. 

I oni ponoviše ono što bjehu rekli, a car odjednom ustade i kriknu iz 
svega glasa, pa pojuri k mladićima, i zagrli ih, i uzviknu: — Alaha mi, vi ste 
zaista moja. djeca! — I žena skine koprenu s lica, pa reče: — A ja sam, Alaha 
mi, njihova majka! — I tako se svi sastadoše, i potom su živjeli najslađim i 
najugodnijim životom dok im nije došla smrt. 


PRIČA O ABU-L-HASANU I GUBAVCU 


Priča se i to da je govorio Abu-l-Hasan: — Često sam odlazio u Meku, 
a ljudi su išli u stopu za mnom, jer mi je bio poznat put, a pamtio sam gdje 
su pojila. I dogodi se da mi se jedne godine prohtje da odem u sveti Alahov 
hram i da posjetim grob njegova proroka, te rekoh u sebi: — Znam put, pa 
ću otići sam. 

I tako sam išao dok nisam došao do al-Kadisije i dok nisam ušao u nju, 
a onda sam otišao u džamiju, i u džamiji ugledah jednoga gubavca kako sjedi 
u mihrabu. I gubavac me ugleda, pa mi reče: — O, Abu-l-Hasane, molim te 
da mi dopustiš da putujem s tobom u Meku. — A ja pomislih: — Bježao sam 

I on je bio milostiv prema svakome koji je. tražio zaklona kod njega, te se o 
njemu pronese glas širom cijele zemlje. 

A njegov stariji sin naišao je na jednoga čovjeka koji se postarao o nje- 
govu učenju i obrazovanju; drugi pak njegov sin naišao je na jednoga čovjeka 
koji ga je odgojio i dao mu lijepo obrazovanje i naučio ga trgovati, a što se 
tiče njegove žene, ona je naišla na jednoga trgovca koji joj je povjerio svoj 
novac i obećao joj da je neće prevariti, već da će joj pomagati u njenu po- 
koravanju Alahu. | 

A taj je trgovac putovao s tom ženom i plovio lađom i odlazio u razne 
zemlje, a vodio ju je sa sobom u svako mjesto u koje bi mu se prohtjelo da 
ode. 

A stariji sin je dočuo kako je slavan taj car, te se uputio njemu, ne zna- 
jući tko je on, a kad je došao caru, ovaj mu je povjerio svoje tajne i uzeo ga 
za svoga pisara. 

A i drugi sin je čuo za toga pravičnoga i pravednoga cara, te se i on upu- 
tio njemu, mada nije znao tko je on. I kad mu je on došao, car mu povjeri 
nadzor nad svojim. poslovima. — 

Oba mladića provedoše tako neko vrijeme u carevoj službi, a nisu prepo- 
znali jedan drugoga. 

A onaj trgovac kod kojega je bila žena također je čuo kako je milostiv 
taj car i kako čini dobra ljudima, te je uzeo neke raskošne tkanine i rijetkosti 
iz svoje zemlje koje su se smatrale za neobične, pa je otplovio lađom, a po- 
veo je i ženu, i on je plovio sve dotle dok nije stigao do obale toga otoka. 
I kad je stigao, trgovac ode caru i odnese mu svoje poklone, a car ih pogleda 
i veoma im se obradova, a zatim naredi da se trgovcu da bogata nagrada. A 
među trgovčevim poklonima bješe i neko bilje, te car zatraži da mu trgovac 
kaže kako se ono zove i kako ga valja upotrijebiti. Potom car reče trgovcu: 
— Ostani noćas kod nas... 

I Šeherezadu zateče jutro, te ona prekine priču koju je započela po carevu 
odobrenju, a kad nastade četiristo osamdeset prva noć, ona reče: 


— Doprlo mi je do ušiju, o sretni care, da je car rekao trgovcu: — Ostani 
noćas kod nas — a da mu je trgovac kazao: — Ja imam na lađi jednu ženu 
koju čuvam kao zjenicu oka, pa sam joj obećao da njene stvari neću povje- 
ravati nikome, već da ću ih sam čuvati. To je jedna pravedna žena, koja me 
je usrećila svojim molitvama, dok su njena mišljenja bila blagoslov za mene. 
— Poslat ću joj pouzdane ljude — reče car — pa će oni provesti noć pored nje 
i čuvati sve ono što ima. 

I trgovac pristade na to i ostade kod cara, a car posla ženi svoga pisara 
j svoga opunomoćenika, rekavši im: — Idite i čuvajte noćas lađu ovoga čovjeka, 
ako to hoće veliki Alah. — I mladići odoše i ukrcaše se na lađu, pa jedan sje- 
dne na krmu, a drugi na pramac, i tako provedoše jedan dio noći spominjući 
Alaha. A potom jedan mladić reče drugome: — O, takav i takav, car nam je 
naredio da čuvamo lađu, te se bojimo da ne zaspimo. Hodi ovamo, da po- 

razgovaramo o onome što se zbiva i o tome kakva smo sve dobra i iskušenja 
vidjeli. — O, brate — reče drugi mladić — moje iskušenje sastoji se u tome što 
me je sudba odvojila od oca, majke i brata koji se zvao isto tako kao i ti, a 
to se dogodilo stoga što je naš otac otišao iz toga i toga grada i plovio mo- 
rem, pa su počeli puhati nepovoljni vjetrovi koji su se smjenjivali, te se tako 
razbila naša lađa i Alah nas je rastavio. 

Kad je čuo to, drugi brat zapita: — A kako ti se zvala majka, o, brate? 
— Tako i tako — odgovori prvi brat. — A kako ti se zvao otac? — zapita ga 
brat, a on mu odgovori: — Tako i tako! — I onda brat pojuri k bratu i uzvi- 
knu: — Alaha mi, ti si zaista moj brat! 

I braća počeše pričati jedan drugome šta im se dogodilo dok su bili malo- 
ljetni, a majka je slušala njihov razgovor, ali se nije odala, već je ulila sebi u 
dušu da bude strpljiva. A kad je svanula zora, jedan brat reče drugome: — 
— Hajdemo, o, brate, da porazgovaramo u mojoj kući — a brat mu reče: — Do- 
bro! — te tako obojica odoše. I onda dođe onaj čovjek, pa nađe ženu veoma 
tužnu, te je zapita: — Šta te je to zadesilo i snašlo? — A žena mu odgovori: 
- Poslao si mi noćas neke ljude, a oni su poželjeli od mene nešto ružno, te 
sam zbog toga veoma tužna. — I trgovac se naljuti, pa ode caru i ispriča mu 
šta su učinili ljudi u koje on ima povjerenja, te ih car brzo pozva (a veoma 
ih je volio, jer je bio uvjeren da su vjerni i pobožni), a zatim posla ljude da 
pozovu onu ženu, kako bi ona mogla reći svojim ustima šta su oni učinili. I 
ženu dovedoše caru, a on je zapita: — Šta si vidjela da su radili ovi ljudi u 
koje ja imam povjerenja? — O, care — odgovori mu žena — tako ti velikog Alaha, 
gospodara višnjega prijestolja, hoćeš li im narediti da ponove ono što su rekli 
jučer? — Recite mi šta ste to govorili i nemojte ništa zatajiti! — reče im car. 

I oni ponoviše ono što bjehu rekli, a car odjednom ustade i kriknu iz 
svega glasa, pa pojuri k mladićima, i zagrli ih, i uzviknu: — Alaha mi, vi ste 
zaista moja. djeca! — I žena skine koprenu s lica, pa reče: — A ja sam, Alaha 
mi, njihova majka! — I tako se svi sastadoše, i potom su živjeli najslađim i 
najugodnijim životom dok im nije došla smrt. 


PRIČA O ABU-L-HASANU I GUBAVCU 


Priča se i to da je govorio Abu-l-Hasan: — Često sam odlazio u Meku, 
a ljudi su išli u stopu za mnom, jer mi je bio poznat put, a pamtio sam gdje 
su pojila. I dogodi se da mi se jedne godine prohtje da odem u sveti Alahov 
hram i da posjetim grob njegova proroka, te rekoh u sebi: — Znam put, pa 
ću otići sam. 

I tako sam išao dok nisam došao do al-Kadisije i dok nisam ušao u nju, 
a onda sam otišao u džamiju, i u džamiji ugledah jednoga gubavca kako sjedi 
u mihrabu. I gubavac me ugleda, pa mi reče: — O, Abu-l-Hasane, molim te 
da mi dopustiš da putujem s tobom u Meku. — A ja pomislih: — Bježao sam 

od suputnika, pa kako onda da putujem s gubavcem? — Neću putovati ni s 
kim — rekoh zatim, a čovjek ne kaza ništa. A kad nastade jutro, ja krenuh sam 
na put i bijah sam dok ne stigoh u al-Akabu. I onda uđoh u džamiju, a kad 
uđoh u nju, ugledah onoga gubavca. — Neka je slava Alahu! — pomislih — kako 
li je to on došao ovamo prije mene? — A gubavac podigne glavu, pa mi se 
osmjehnu i reče: — O, Abu-l-Hasane, za slaboga se čini ono čemu se čudi silnik! 

I ja provedoh tu noć u nedoumici zbog onoga što sam vidio, a ujutro 
pođoh sam na put. I kad dođoh do Arafa, uputih se u džamiju, kad odjednom 
vidim onoga čovjeka kako sjedi u mihrabu! I ja pojurih k njemu i uzviknuh: 
— O, gospodaru, molim te da putuješ sa mnom! — pa mu počeh cjelivati noge, 
ali mi gubavac reče: — Ne mogu to učiniti! — I ja udarih u plač i ridanje onda 
kad njemu bješe zabranjeno da putuje sa mnom, a gubavac mi reče: — Sma- 
traj da to nije ništa i da ne vrijedi zbog toga plakati... 

I Šeherezadu zateče jutro, te ona prekine priču koju } je započela po carevu 
odobrenju, a kad nastade četiristo osamdeset druga noć, ona reče: 


— Doprlo mi je do ušiju, o sretni care, da je Abu-l-Hasan rekao: — I ja 
udarih u plač i ridanje onda kad njemu bješe zabranjeno da putuje sa mnom, 
te mi on reče: — Smatraj da to nije ništa i da ne vrijedi plakati i prolijevati 
suze zbog toga! — A zatim gubavac izgovori ove stihove: 


Ti plačeš zbog daljine, mada si sam kriv za nju, 
I odgovor tražiš onda kad ga ne može biti. 


Vidio si bolest moju i boljke vanjski znak, 

I rekao: — Bolestan je, i nikuda ne može stići. 
Ne vidiš li da Alah (velik je i preslavan on!) 

U milosti svojoj daje sve što mu ište rob. 
Kad bih bio onakav kakva me vide ljudi, 

I kad bi bila teška bolest, ko što se čini, 
A hrane imao ne bih, da bih mogao stići 

Do mjesta kud poslanici idu gospodu ljudi svih, 
Ja imam tvorca svog, čija je milost skrivena, 

I kome ravna nema, i od kog spasa nema. 


Idi ti s mirom, dakle, tuđina ostavi sad — 
Jer kad je izgnanik sim — s Bogom on prijateljuje. 


I ja odoh, a kad god bih poslije toga došao u koje mjesto da se odmorim, 
vidio bih da je on prije mene stigao u nj. A kad stigoh u al-Medinu, izgubi 
se gubavcu svaki trag i o njemu ne bi glasa. 

A ja se sretoh s Abu-Jazidom Bistamskim i Abu-Bekrom aš-Šablijem i s 
nekolicinom šeika, pa im ispričah svoju povijest i potužih im. se na ono što 
mi se bješe dogodilo, a oni mi rekoše: — Poslije toga više ne možeš putovati 
s njim. To je Abu-Džafar Gubavi, u čije se ime ljudi mole da naiđu oblaci i 
da pada kiša, a po čijem blagoslovu mogu biti uslišene njihove molitve. — A 

kad čuh te njihove riječi, ja još više zaželjeh da se sretnem s njim, te se po- 
čeh moliti Alahu da me sastavi s njim. 

I dok sam ja stajao na Arafu, odjednom me netko povuče odostrag, te 
se okrenuh i vidjeh da je to taj čovjek. A kad ga ugledah, ja viknuh iz svega 
glasa i padoh onesviješten, a kad dođoh k sebi, ne nađoh onoga čovjeka. I 
zbog toga me obuze još veća tuga i tijesni mi postaše putevi, te se počeh mo- 
hiti velikom Alahu da mi da da ga vidim. I prođe samo malo dana, pa me 
on odjednom povuče odostrag, a kad se okrenuh, on mi reče: — Preklinjem 
te da mi priđeš i da zatražiš od mene ono što ti je potrebno. — I ja zamolih 
da očita za mene tri molitve: prvu — da mi Alah omili siromaštvo; drugu — da 
ne zaspim s nekom imovinom, i treću — da mi Alah da da pogledam u njegov 
plemeniti lik. I on očita za mene te tri molitve, pa ga nestade, a Alah usliši 
njegove molitve: prvo, Alah mi omilje siromaštvo, te mi sad, Alaha mi, ništa 
nije milije na svijetu od njega; i drugo,. ima već nekoliko godina kako nisam 
proveo nijednu noć s nekom imovinom, 'a ipak me Alah nije primorao da os- 
kudijevam u čemu bilo. I ja se zaista nadam da će Alah ispuniti i treću moju 
molbu i da će je uslišiti kao i one prve dvije — ta on je velikodušan i svemi- 
lostiv. Neka se smiluje Alah onome koji je rekao: 


Isposnikov. ukras su molitve i dostojanstvo, 
A odijelo su mu pak same. tralje i prnje. 
Blijedo mu je lice ukras sav; ta događa se 
Da 'i mjesečev lik ukrasi tako blijedi krug. 
Iznurilo je isposnika dugo bdjenje noćno. 
I suze što mu obilno teku i očiju. 
I prijatelj mu je u kući tad — spominjanje, 
I samo svemoćni noću s njime razgovara. 
Od isposnika pomoći traže svi koji ištu, 
A isto tako i životinje sve i. ptice. 
Radi ubogoga bog sva iskušenja šalje, 
I kišom milosti svoje obasipa nas sve. 


Kad on Alaha moli da gorke nevolje minu, 
Krvnik je propao već, a nasilnik smrt će naći. 


Od teške boljke boluju božja stvorenja sva, 

A on je darežljiv i brižan liječnik bolnika svih, 
Lik mu se sija: pogledaš li mu lice kad, 

Srce postaje čisto, a njegova svjetlost bljesne. 
O, ti što bi da ih napustiš, ne poznajuć' ih, 

Odvojen teškim bremenom od njih, nesretan si. 


Da ćeš s njima biti nadaš se, al! okovan si, 
I od onog što želiš teško te breme dijeli. 


Kad bi im vrline znao, slušao bi ih ti — 
Bujice suza zbog njih iz očiju bi ti tekle. 

Kad hunjavicu tko ima, cvijeće mu ne miriše; 
Zaista, posrednik zna koliko odijelo vrijedi. 

Pohitaj Gospodu svom, moli ga za zbliženje, 
Možda će pomoći vrijeme tvojoj težnji. 

Odahnut ćeš tad od neizmjerne mržnje ljudske, 
Dobivši sve ono što želiš i sve što voliš. 


Za onog koji moli, veoma milostiv on je, 
I gospod jedini on je, i pokorilac. 


BILJEŠKE 


1 5...njegovo je oko jače očaravalo nego Haruts. — Harut i Marut su imena 
dvaju anđela što se spominju u Kuranu, koji su sablažnjavali ljude svojom ljepotom. 

2 Gad, vrsta šiblja, koje raste na pijesku, a gori sjajnim plamenom i daje veoma 
vruću žeravicu. 

3 Riječ je o drugoj, trećoj, trideset šestoj, sto dvanaestoj, sto trinaestoj i sto 
četrnaestoj glavi (suri) Kurana. 

4 Po narodnom vjerovanju, koje se ogleda i u Kuranu, na zemlju baca sjenu 
sedam nebesa, koja se nalaze jedno iznad drugoga. I 2jzemaljax ima sedam, a zemlja 
na kojoj živimo viša je i bliža donjem nebu od ostalih. Po pučkom vjerovanju, donje 
nebo sačinjeno je od smaragda, dok je drugo nebo od bijeloga srebra, itd. 

5 5... prijeđe rastojanje od četiri karatas. — Riječ karat, koju su Arabljani uzeli 
iz grčkog jezika, prvobitno je značila zrnce roščića. Prema tome, kao mjera za po- 
vršinu četiri karata su mjera ravna površini koju mogu pokriti četiri takva zrna. 


6 Abaija, sukneni konjski pokrivač, koji se stavlja preko sedla. 


7 9... Sulejmanov ćilim.x — Prema legendi, Sulejman (Salamun) je imao leteći 
sag, koji su mu izatkali džinovi od svile i zlata. Taj je sag, prema legendi, nosio ne 
samo Sulejmana već i njegovu vojsku, konje i deve. 


8 Gatanje na pijesku jedan je od omiljenih načina predskazivanja budućnosti na 
muslimanskom Istoku. Neka ravna površina (ili daščica) pokrila se slojem pijeska 
ili brašna, u kojem bi vrač načinio prstom četiri reda jamica, koje bi onda prema 
utvrđenom redu zatrpavao, a na temelju figure koju bi prikazivale nezatrpane jamice 
utvrđivao jesu li predznaci dobri ili loši. 

9 5... na morska vrata. — Arapska riječ babr znači more, ali može značiti i 
veliku rijeku. U Egiptu je to bio i Nil. Prema tome su u ovom slučaju ?jmorska 
vratax zapravo kairska gradska vrata prema Nilu. 

10 Man-ibn-Zaida bio je državnik i vojskovođa, a umro je u drugoj polovini 
7. stoljeća. U arapskoj književnosti sačuvano je mnogo priča o Manovoj neizmjernoj 
darežljivosti. 

1 Mameluk (doslovno: onaj koji ima svoga gospodara), na arapskom je uglav- 
nom naziv za bijele robove. Crni robovi obično se nazivaju abdima. 

12. Kufa, bogati grad u Iraku, u donjoj Mezopotamiji, osnovana je oko 640. go- 
dine naše ere. Počela je opadati u 13.stoljeću, u vrijeme najezde Mongola. Danas 
su od nje ostale samo ruševine. 

138 ,Numax znači: sreća, napredak. 

14 5... zaštita Zejda il? Amrex. — Zejd i Amra su imenice kojima Arabljani 
označuju neodređena lica (otprilike kao u nas ovaj ili onaje). 

15 Hadžadž-ibn-Jusuf, znameniti državnik i vojskovođa iz vremena vladavine 
Omejada, svemoćni upravljač Iraka, umro je 714. godine. Bio je izvrstan govornik 
i veoma energičan, a zbog njegove velike odanosti vladarima iz dinastije Omejada 
mnogi mu historičari pripisuju svakakve nepravde i zločine. 


16 5... neka za sreću ne zna Suda i neka ne bude lijepa Džumlax. — Igra riječi 
zasnovana na značenju imenica: +Sudx znači: sreća, a s Džumle znači: ljepota. 
17 s... napisa kufskim slovimas. — Kufskim rukopisnim pismenima nazvana su 


oštra, uglasta rukopisna pismena koja su donedavna smatrana za prototip arapskih 
rukopisnih pismena. Danas je utvrđeno da je naporedo s kufskim pismom već u prvo 
doba islama postojalo ovalno pismo, slično običnim brzopisnim pismenima. Kufskim 
pismom pisana je većina starih i dosad sačuvanih prijepisa Kurana. 

18 3... i kao da Musu opet vratiše njegovoj majci. — Musa je, kao što je već 
rečeno, arapski oblik Mojsijeva imena. Prema Bibliji, majka je budućeg osnivača Ži- 
dovske vjere, kad se rodio, stavila u jednu košaru i pustila ga da plovi po Nilu. Tu 
je košaru uhvatila kći jednog faraona i odlučila da sama odgoji dijete, pa mu je 
za dojilju dovela rođenu majku. 

19 3... Jusufov plašt doniješe starcu Jakubus. — Aluzija na biblijsku priču o Jo- 
sipu i njegovu starcu Jakovu, kome su sinovi donijeli Josipovu odjeću. 

20 Barš, narkotično sredstvo u kojem ima opijuma i nekog bilja. U Egiptu se 
upotrebljavalo nekoliko vrsta barša, od kojih je jedan izazivao želju za pjevanjem dok 
je od drugog čovjek postajao razgovorljiv, od trećeg pak imao vidne halucinacije, itd. 

21 5... rumskoga mukarara i malo kitajske kubebe.x — Što je mukarar, o ko- 
jem se govori u +IOCO0I noćix, danas je teško utvrditi, ali je vjerojatno da je to iskva- 
reni naziv nekog bilja. — Kubeba je ljekovita biljka iz porodice papra. 

22 Mamunija, kolač od tijesta, koji se u Evropi naziva marcipanom. 

23 Ala-ad-din znači: v+onaj koji ima madežex (doslovno: sotac madežacx). To je 
u vezi s onim što je prije spomenuto, tj. da je dijete imalo madeže na licu. 

24 5... sultan nastanjenih Arabljanas. — Riječ sultan upotrijebljena je ovdje 
metaforički i to treba shvatiti kao najugledniji među nastanjenim Arabljanimac, tj. 
među građanima. 

25 Fatiba, naziv prvog poglavlja (sure) Kurana. Po svome sadržaju odgovara kršćan- 
skom sočenašuc. Obično se čitala prilikom zaključenja kakve pogodbe, prije početka 
nekog rada ili u svečanim prilikama. 

26. Sidi-Abd-al-Kadira Giljanski, čuveni propovjednik i mistik iz Giljana u Perziji, 
osnivač derviškog reda kadijevaca. Pokrivač o kojem se ovdje govori bio je namijenjen 
grobu Abd-al-Kadira, koji je sahranjen u Bagdadu. 

27 Rafiditi, pristalice jedne od sekta kojima je dan zajednički naziv šijita. Šijiti 
smatraju da je poslije Muhamedove smrti zakoniti poglavar muslimanske zajednice 
bio Muhamedovo posvojče Ali-ibn-Abu-Talib, dok su kalifi koji su mu prethodili 
— Abu-Bekr, Omar i Osman — bili uzurpatori. Šijiti priznaju pravo na kalifat samo 
izravnim Alijjinim potomcima — imamima. Šijitstvo je u Perziji od 14. stoljeća postalo 
državnom vjerom. 

28 Nafisa, čuvena svetica, praunuka kalifa Alije. Njen grob nalazi se u Kairu. 

29 5... to se može učiniti samo pomoću zamjenikas. — Ako je triput izgovorio 
formulu razvoda, muž se može oženiti ženom s kojom se razveo tek poslije njene 
prethodne udaje za nekog drugog i razvoda s tim drugim mužem (+szamjenikomex). 

30 5... ja sam šeik jedne tekijex. — Tekija je derviška zgrada u kojoj se obavljaju 
derviški obredi, poput samostana. Svaka tekija ima svoga šeika, tj. starješinu. 

31 ySutra ćemo ti skubati jednu kemijsku smjesus. — Ovdje se misli na neku ta- 
janstvenu smjesu pomoću koje se obični metali mogu pretvoriti u zlato. 

32 Kanopus (Kanopa), najsjajnija zvijezda iza Siriusa. Vidi se samo u zemljama 
koje se nalaze južno od 37 paralele, te se u arapskim zemljama jedva izdiže iznad 
horizonta. 

338 Al-Iskanderija, Aleksandrija. Primjedba da je to ,blagoslovljeni grad, i oko 
njega zelenilox očito je metafora, jer Aleksandrija je okružena samo pustinjom i mo- 
TCM. 

34 Ajas, grad u Kilikiji, na južnoj obali Aleksandrijskog zaljeva. U 13. stoljeću 
bio je to veoma napredan grad, a ako 1400. godine i administrativno središte. Danas 
je malo mjesto bez naročitog značenja. 

35 3... obješeni ima na objema petama imena dvojice monabax — tj. Abu-Bekra 
i Omara. Kao što je već rečeno, šijiti (a rafiditi su se ubrajali među njih) smatrali su 
za uzurpatore sve Alijine prethodnike na kalifskom prijestolju. Oni su često ispisivali 
imena spomenutih kalifa na đonu svoje obuće, ne bi li ih tako stalno gazili. 

36 5... nadjenuti ime Aslanx. — Turska riječ aslan znači: lav. 

37 Al-Furkan, jedan od naziva Kurana, a upotrebljava se u smislu riječi otkro- 
venje. 

38 5... onaj koji je daleko umrijet ćex. — Proročica se služi riječima ronaj koji 
je dalekox u želji da ne izgovori carevo ime i da ne kaže da će baš on poginuti. 

29 3... Zu-l-Kuda, car Himjarićana.x — Himjarićani su južnoarapsko pleme koje 
je bilo naročito moćno u prvim stoljećima naše ere, kad se pod njegovom vlašću 
našao velik dio južne Arabije i neke oblasti u Istočnoj Africi. 

40 Hatim-al-Tai, polulegendarni pjesnik predmuslimanske epohe; umro je u 6. sto- 
lječu naše ere. U očima svojih potomaka, Hatim je oličenje staroarabljanskih ideala, 
i pripisuju mu se svakojake vrline, naročito darežljivost i gostoljubivost. 

41 Man-ibn-Zaida, vojskovođa i državnik iz jednog od prvih stoljeća islama (ubijen 
je oko 770. god. naše ere); kao i Hatim-at-Tai, i Man se proslavio svojom darež- 
ljivošću. 

42 Nije jasno kako je ovaj grad nazvan Laptaitom. Prema legendi, skriveno blago 
što se spominje u ovoj knjizi nalazilo se u jednom predgrađu stare španjolske pri- 
jestolnice Toleda. 

43. Jbrabhim-ibn-Al-Mabdi (774—839). preoteo je prijestolje svome sinovcu al-Ma- 
munu i zadržao ga od 817. do 819. godine. — Ar-Rej, grad u sjeverozapadnoj Perziji, 
u blizini Teherana. 

4 5... Salul ili pak Amire. — Salul i Amir su imena arapskih plemena. 

45 5... u sedmom imamu iz rebra Adamovak. — Imam je duhovni i svjetovni po- 
glavar muslimanske vjerske zajednice, a u ovom slučaju bio je isto što i kalif. Al- 
-Mamun je nazvan ssedmim imamomsx kao sedmi vladar iz dinastije Abasida. 

46. R;tl, mjera za tekućinu, otprilike pola litre. 

47 5... odjednom se ubvati za pokrove na Čabix. — Odvajkada postoji običaj da 
se sveti kamen u Ćabi pokriva tkaninom; komadi toga pokrova smatraju se amajlijom, 
te čuvari ČĆabe odrezuju komadiće tkanine toga pokrivača i prodaju ih hadžijama. 

48. vrata bjebu od glatkoga drvetax. — sGlatko drvox je tikovo drvo, tikovina, 
koje raste u suhim oblastima prednje Indije, u Burmi na Javi i u Istočnoj Africi. 
Tikovo drvo je veoma tvrdo i odolijeva i djelovanju vode i insekata, pa se kao 
odlična građa upotrebljava i za brodove. 

49 5... ti si Ibrabim, a Makama evo doistas. — Makam (potpunije: Makam Ibrahim 
— Ibrahimovo mjesto) je mala zgrada u porti mekanskoga hrama, u blizini svetog ka- 
mena. U njoj se čuva kamen na kojem je navodno stajao Avram (Ibrahim), koji je, 
po legendi, i podigao Ćabu. 

50 5... ja ću se tribut razvesti sa Zubejidomk. — Zakletva trostrukim razvodom 
(vidi i bilješku 29) jedna je od najsvečanijih zakletava, jer gaženje te zakletve povlači 
za sobom razvod braka poslije kojeg muž nema prava da ponovo uzme razvedenu 
ženu. 

51 Abu-Jusuf, čuveni poznavalac zakona (umro je 728. god.), imao je velik utjecaj 
na Haruna ar-Rašida. 

52 5... do isteka zakonskog roka za čišćenje. — s Zakonski rok za čišćenjec je 
vrijeme za koje se razvedena žena ili robinja koja je već imala snošaj s muškarcem 
ne može udati ni stupiti u novi brak. Običaj privremene bezbračnosti uveden je još 
u predislamsko vrijeme, a može se objasniti potrebom da se otkloni sumnja u po- 
gledu očinstva djeteta koje rastavljena žena može roditi. Utvrđeni rok sčišćenjax Za 
robinje iznosi dva mjeseca i pet dana. 

53 Halid-ibn-Abd-Alah-al-Kasri, kalifov namjesnik u Iraku od 724. do 738. godine; 
umro je 739. godine. 

54 ,.., da je Harun ar-Rašid razapeo Džafara Barmakidax. — Priča o tome kako 
se Harun ar-Rašid okrutno i nepravedno obračunao sa svojim ljubimcem Džafarom 
Barmakidom jedan je od popularnih sižea arapske književnosti. U posljednje vrijeme 
oborene su legende po kojima je Džafar Barmakid imao neograničeni utjecaj na ka- 
lifa; prisni odnosi između vezira i njegova vladara vjerojatno su se zasnivali na homo- 
seksualnoj ljubavi. 

Prema legendi, Džafar Barmakid se po želji Haruna ar-Rašida oženio kalifovom 
sestrom, ali je taj brak morao biti fiktivan, jer je Harun ar-Rašid želio time postići 

jedino to da zadrži uza se i svoju sestru i Džafara. Međutim, Džafar je prekršio taj 
uvjet, i kalif se tako razljutio na nj da je naredio da ga objese. Nema sumnje da su 
za to ubojstvo u stvari postojali posve drugi razlozi. 

55 5... zatim odoh šerifovoj kućix. — Šerifima (suglednim ljudimax) Arabljani su 
sve do ro. stoljeća nazivali sve predstavnike uglednih kuća. Kasnije su se tako počeli 
nazivati isključivo potomci al-Hasana i al-Husejina, sinova Alije-ibn-Abu-Talida i 
Fatime, kćeri proroka Muhameda. 

56 5... i izgovori oba simbola vjere. — Muslimanski simbol vjere sastoji se iz 
dva člana: tvrdim da nema boga do Alaha i da je Muhamed njegov prorok. 

57 5... pa je zagrli onako kako ljam grli alife. — Aluzija na posljednje slovo u 
arapskoj abecedi, koje je sastavljeno od dva slova — od osljamac i valifac. 

58 Aluzija na oblike pojedinih slova: dok salife ima oblik uspravne crte, omime 
(između dva slova) nalik je a izduženi prstenčić, a anunxe (izvrnuti) podsjeća na luk. 

s9 Harut, anđeo koga je Alah poslao na zemlju 1 koji je prema legendi ljude na- 
učio vračanju i čarolijama. Međutim, Kuran pobija tu priču o Harutu i Marutu i 
upozorava da oni nisu bili poučeni o čarolijama, te da nisu ni mogli nikoga naučiti 
čarolijama. (Vidi bilješku r.) 

60. Tajlasan, komad naškrobljene tkanine koji se obavija oko turbana, s krajevima 
koji. padaju na ramena. Do sredine 13. stoljeća tajlasan su nosili samo suci i bogoslovi, 
a kasnije je postao sastavni dio odjeće visokih dostojanstvenika na mamelučkom dvoru. 

$1 Ebanovina; Arabljani su od davnine znali za ebanovinu ili crno drvo. U doba 
vladavine kalifa, od tog drveta pravljene su šahovske ploče i razni ukrasni predmeti. 
Osim toga, ebanovini su pripisivana razna ljekovita svojstva. 

62 Fars, arabizirani naziv Perzije. — Hosrojt, dva perzijska cara iz dinastije Sasanida. 

63 5... glave su u repu čvora sade — tj. sve se preokrenulo. Aluzija na neku svjet- 
losnu figuru koja ima dva čvorax — glavu i rep, kako su je prikazivali arapski koz- 
mografi. 

64 SNunex i ssade su slova u arapskoj abecedi. Slovo =sadx svojim oblikom do- 
nekle podsjeća na oko. 

65 Redžep, sedmi mjesec u muslimanskoj godini, bio je i prije islama mjesec pri- 
mirja, kad se nisu smjele vršiti ratne operacije i kad se svetkovalo, a svetkovina se 
vremenski poklapala s priređivanjem vašara. 

66 Al-Mutalamis, poznati predislamski pjesnik, živio je u drugoj polovini 6. stoljeća. 

67 Sidr, žbunasta biljka iz porodice lotosa s veoma ukusnim bobičastim plodom 
(Rhamus spina Cbristi Lyone). 

68. Citat iz Kurana: sura 26, stihovi 224—226. 

69 Kisra (Hosroj) Anuširvan, jedan od careva iz dinastije Sasanida (vladao je od 
531. do 579. g. naše ere). 

7 5... priča se i to da je car Hosrus. — U ovom sluačju misli se na dvadeset trećeg 
cara iz dinastije Sasanida, Hosroja II ($590—628. god.). Priča o njegovoj ljubavi prema 
Širini bila je tema koju su obrađivali mnogi perzijski pisci. 

71 Danijal, biblijski prorok Danijel. Njegova povijest, sa znatnim izmjenama koje 
su unesene u biblijsku povijest, izložena je u golemoj kronici ljetopisa at-Tabarija 
(839—923. god.), a njeni se odlomci mogu naći i u povijesnim djelima drugih pisaca. 

"2 Danik, sitan bakarni novac, čija je vrijednost bila šestina dirhema. 

13 Ruh, basnoslovna ptica, koja se često javlja u arapskoj i židovskoj literaturi. 
Mnogo pojedinosti o njoj nalazimo u djelima kozmografa iz 16. stoljeća al-Dimiškija 
i Ibn-al-Vardija, a i u Šahrijarovoj knjizi 2 Čudesa Indijex. (Potanje o toj knjizi vidi 
u bilješci Io treće knjige.) 

74 Mubamed al-Huzaji, čuveni pjesnik iz abasidskog razdoblja (76;—860. god.), bio 
je poznat pod nadimkom Dibil, što znači: stara deva. Suvremenik je drugog istak- 
nutog pjesnika toga razdoblja, Muslina-ibn-al-Vilida, o kome se govori u daljnjem 
tekstu ove priče. 

75 Manaf, mnogobožačko božanstvo kome su se prije islama klanjali Muhamedovi 
preci iz plemena Korejšita. U ovom stihu imamo igru riječi zasnovanu na etimološkom 
značenju riječi manafx, što znači suzvišenjec. 

79 Abu-Bekr-Muhamed-ibn-al-Anbari, čuveni filolog i saopćavalac predaja; umro 
je 939. ili 940. godine. 

"7 Amorija, bizantski grad u staroj Frigiji, na putu koji vodi iz Carigrada za Ki- 
likiju. Amoriju je nekoliko puta opsađivala arabljanska vojska; 838. godine taj je grad 
zauzeo kalif al-Mutasim i sravnio ga sa zemljom. 

78. Sind, dolina rijeke Inda. Arabljani su zauzeli tu dolinu 711. godine. Počev od 
polovine 9. stoljeća, veza između metropole i te udaljene pokrajine postepeno je sla- 
bila, a krajem toga stoljeća kalifova vlast u Sindu bila je samo nominalna. 

7 Abu-Temam, poznati pjesnik iz plemena Taji,. živio je u 9. stoljeću (umro je 
843. ili 844. godine). — Al-Hariri, čuveni pisac zbornika novela koje su poznate u 
cijelom muslimanskom svijetu pod naslovom +Makamex (sRazgovorix). To je jedna 
od najpopularnijih muslimanskih knjiga poslije Kurana. Al-Hariri je živio od ro54. do 
I122. godine. 

80. Al-Hadžadž-ibn-Jusuf, jedan od najistaknutijih državnika i vojskovođa u doba 
Omejada (umro 714. godine). 

81 Mimbar, katedra s koje imam (glavni hodža) drži propovijed za vrijeme molitve. 

82 5... i znam mekanske i medinske sure. — Čitav Kuran nastao je za vrijeme 
Muhamedova života; svaku Božju objavu Muhamed je diktirao svojim pisarima čim 
bi ona stigla, i to se odmah učilo napamet. Jedan dio tih objava zapisan je u Meki, 
a drugi u Medini, i odatle podjela na mekanske i medinske sure. 

838 Kibla, strana svijeta na kojoj se nalazi ČĆaba u Meki i prema kojoj se okreću 
muslimani prilikom klanjanja. (Kod nas je kibla jugoistok.) 

84 Suna; riječ ssunax doslovno znači vobičaje, spravilox, spoukac, a u ovom slu- 
čaju znači: sobičaj proroka Muhamedax. Suna (sunet) je sve ono što je Muhamed 
radio, preporučio ili odobrio da se radi, a što inače nije u Kuranu izrijekom spo- 
menuto. 

85 Azan, poziv na svaku od pet svakodnevnih molitava na koje poziva mujezin. 
Muslimani koji se mole u svojoj kući moraju glasno izgovoriti 2azanx prije početka 
molitve, svodeći ga u nekim slučajevima na jednu jedinu frazu: 2 Na sabornu molitvu. 

86 Hadžiluk, odlazak u poklonstvo u Meku. — Punoljetni muslimani i muslimanke 
dužni su da bar jednom u životu odu na hadžiluk. Od toga se oslobađaju bolesnici, 
robovi i neudate žene, i ljudi koji su toliko siromašni da ne mogu platiti putne tro- 

škove do Meke. Po učenju šifita, vjernik može poslati na hadžiluk i svoga zamjenika, 
koji obično obavlja shadže u ime onoga tko ga je za to unajmio, i to poslije njegove 
smrti. 

Sam hadžiluk počinje sedmoga dana mjeseca zu-l-hidže, kad hadžije slušaju u 
mekanskoj džamiji molitvu, prije no što će poći na brijeg Aratu, koji se nalazi na 
četiri sata hoda istočno od Meke. Na taj put hadžije kreću osmoga dana toga mjeseca. 
Na putu su dužni da se zadrže u mjestašcu Mini, odakle odlaze na Aratu, gdje slušaju 
propovijed, a potom se vraćaju u Minu, gdje narednog dana proslavljaju ? praznik 
žrtvex. Toga istoga dana obavlja se i obred bacanja kamičaka, koji se sastoji u ovome: 
svaki hadžija baca po sedam kamičaka na gomilu kamenja koja se nalazi u blizini 
Mine. Potom se hadžije vraćaju u Meku, gdje ponovo sedam puta obilaze Ćabu i 
sudjeluju u obrednom trčanju. 

87 Alabov Prijatelj; tako je nazvan Ibrahim (biblijski Abraham), koji u musliman- 
skom učenju zauzima veoma važno mjesto. 

88 ,;... što možeš reći o stibu u kome ima dvadeset tri kafax, itd. — sKafx, smima 
i vajine (oko) su dvadeset prvo, dvadeset četvrto i osamnaesto slovo arapske abecede. 

89. Sarid, čorba od isjeckana kruha i mesa. 

909 Karun, biblijski Korej; u Kuranu se za nj kaže (28, 76): "Zaista je Karun bio 
od Musaova naroda, pa im je on nasilje učinio. A mi smo mu dali tolike riznice da 
bi ključevi od njih otežali velikoj skupini ljudi. 

91 5... njegovih položaja ima dvadeset i osame. — Vidljivo pomicanje Mjeseca na 
nebeskom svodu navelo je astrologe na misao da obilježe položaje Mjeseca u cijelom 
periodu njegova pomicanja. Nazivi tih položaja veoma su slikoviti, i u prijevodu 
glase: = Trbuščiće, sLavov nosx, rČelox, +Grivax, +Psi koji lajuć itd. 

2 5... oni su raspoređeni po slovima Abdžal, Havaze. — Pri sastavljanju krono- 
grama (oznake godine kada je neko djelo nastalo, objavljeno ili prepisano), muslimani 
i danas ređaju slova arapske abecede onako kako su bila poređana u staroj semitskoj 
abecedi. Radi lakšeg pamćenja, dvadeset i osam arapskih slova, od kojih svako ima 
svoju brojnu oznaku, dijele se na osam grupa, a prve dvije grupe glase: sabdžalc, 
vshavaze. 

93 5... drvo Tubax. — Prema mišljenju muslimanskih eshatologa, to je drvo koje 
raste u raju. 

94 As-Sirat, (doslovno: s2Putx), most preko kojeg pokojnici odlaze na drugi svijet. 

